
Svojoj Vlasti 


Predgovor 


Knjiga što, evo, leži pred nama u ovome je času nedvojbeno jedna od 
najpotrebnijih. A ipak nije priručna knjiga kojoj bi se moglo pribjeći u po- 
trebi, i u neizvjesnosti naći jasan odgovor i pouzdanu uputu. Potrebna je jer 
obogaćuje naše znanje, potiče i produbljuje razmišljanje, neslućeno širi ob- 
zorja. U njoj nam se otkriva zasuta naša baština. 

Što god tko mislio o stanju, potrebama i zadacima na polju hrvatskoga 
književnog jezika u ovom našem trenutku, lako ćemo se složiti da su problemi 
normiranja i standardizacije došli nekako u drugi plan, a snažno su nas 
zaokupila pitanja o tome kako da razmišljamo i osjećamo o tom književnom 
jeziku, kako da shvaćamo njega i sebe s njim. 


Normiranje je uspješno izvedeno, standard se konsolidirao i elastično 
se stabilizirao, onako kako mu je potrebno. Naš standardni jezik funkcionira 
dobro i primjeren je svemu što se od njega očekuje i traži. Nema tu više 
teškoća osim onakvih kakve se javljaju i u drugim izgrađenim standardnim 
jezicima. Vidi se to i po tome što uspješno odolijeva pokušajima onih koji 
nisu zadovoljni standardizacijom kakva se ostvarila i pokušavaju svjesnim 
i samovoljnim zahvatima razbiti postignutu stabilnost da bi preoblikovali nor- 
me onako kako misle da je poželjno. Takvo je nastojanje štetno, ako i jest 
uzaludno. Nadasve je, naime, mučno i sizifovski prekrajati jezični standard 
kada se jednom utvrdi. Takvi pokušaji imaju stoga neznatne izglede za tra- 
jan uspjeh. Ali uznemirenost oko stanđardnoga jezika sputava slobođu i ne- 
posrednost potrebnu za njegov gibak razvoj i spretno prilagođivanje sve novim 
potrebama i zadacima. No koliko god tu bilo nesporazuma, pa i bolnih, ko- 
liko god bilo rana, pa i od slijepih metaka, to nisu više temeljni problemi 
jednoga standardnog jezika i njegove norme. A i rješavaju se u drugim kon- 
tekstima. 


No upravo zato što su tehnička pitanja standardizacije uspješno riješe- 
na, otvorila su se pitanja shvaćanja i tumačenja kulturne i vrijednosne re- 
levancije toga standarda, historijske perspektive iz koje se promatra, i nje- 
gova položaja u onom sklopu koji se u sovjetskoj lingvistici naziva naciona!- 
nim jezikom i upravo u najnovije doba počinje odlučno razlikovati od knji- 
ževnoga (standardnog) jezika. 


Književni jezik je konkretni idiom zasnovan na eksplicitnoj normi, a na- 
cionalni jezik je hijerarhija konkretnih i nekonkretnih idioma sviju socioling- 
vističkih razina, od organskih mjesnih govora, preko interdijalekata i razgo- 
vornih jezika, sve do njima pripadnoga književnog jezika, a sve to unutar 
jedne povijesno-društvene formacije tipa i ranga nacije. 

Književni jezik samo je jedan od idioma u hijerarhiji koja tvori sklop 
nacionalnoga jezika. No taj idiom, kada se njime govori ili piše, više ili manje 
izrazito predstavlja izražajne mogućnosti i vrijednosti čitavoga sklopa, cijela 
se jedna hijerarhija idioma u određenome smislu preslikava na književni je- 
zik. 

Ako jedan književni (standardni) jezik stoji na vrhu sociolingvističke i 
funkcionalne hijerarhije više takvih sklopova, razvijaju se u njemu nužno na- 
cionalne varijante, na kojoj je svakoj preslikan njezin vlastit sklop. Tako na- 
staju vrlo komplicirani odnosi koji se ne daju razumjeti ni životno svladati 
pojednostavnjenim i jednostranim naglašivanjem samo nekih odnosa u spletu. 

Hrvatski književni jezik vrlo je izrazit primjer jezičnoga standarda što 
ulazi u osobito složene povijesne, društvene i kulturno-vrijednosne odnose. 
On predstavlja specifičnu hijerarhiju hrvatskih mjesnih govora, interdijale- 
kata i razgovornih jezika u pojedinim regijama, a javlja se kao varijanta stan- 
dardne novoštokavštine. S drugim nacionalnim jezičnim sklopovima što su 
se razvili u okviru hrvatskoga ili srpskog jezika nalazi se u živu dodiru jer 
su im povijesni temelji donekle interferentni, to više što kao standardni je- 
zik služi i srpskom narodu u Hrvatskoj, pa su u njem pohranjene i te izra- 
žajne i kulturne vrijednosti. Svaka svijest o tom jeziku, svaka samosvijest 
njegovih govornika, ako će mu biti iole primjerena, mora obuhvatiti vrlo ši- 
roke i izdiferencirane historijske i teoretske perspektive. Tu doista nema mje- 
sta priprostom presijecanju i odsijecanju. S tim jezikom tako se ne bi mo- 
glo trajno opstati, i mi smo to upravo u ovom naraštaju živo osjetili. 


A sama je standardizacija bila provedena u znaku pojednostavnjivanja i 
jednostranosti, situacija je bila takva i prilike nisu bile pogodne većoj širini, 
Istančana složenost hrvatske književnojezične situacije bila je teret koji je 
bilo spretno odložiti dok se povlačio odlučan potez. Dobili smo tako dobar 
standardni jezik, a to i jest bilo bitno i presudno, ali smo pritom okljaštrili 
svijest o njemu, i to sada već ne možemo podnositi. Došlo je vrijeme kada se 
na tom području više ne smije pojednostavnjivati i ostajati pri jednostra- 
nostima. Novom pristupu hoće se, međutim, mnogo znanja i poznavanja sve- 
ga onog što se pri konačnoj standardizaciji našega književnog jezika našlo u 
sjeni, što nije ušlo u opću našu svijest o njemu, nego je ostalo zasuto zabo- 
ravom. Ova je knjiga jedna od najpotrebnijih zato što ćemo u njoj naći up- 
ravo to. 

Ne valja, dakako, očekivati da će se tu naći i potpuna slika kojom sad, 
kao ispravnijom, naprosto treba zamijeniti onu poznatu. Takav zadatak pi- 
sac sebi nije postavio, a i teško bi ga bilo izvršiti na takvoj razini dokumenti- 
rane podrobnosti. Nije to knjiga iz koje se saznaje sve što treba znati o nje- 
zinu predmetu, niti su u njoj zaokruženi i uzajamno odvagani svi misaoni ti- 
jekovi što se vežu uza nj. Ali se za to pruža veliko obilje onoga što pri takvim 
razmišljanjima treba znati, nenadmašivo pomnim i strpljivim traženjem i 
skupljanjem prikazivani su i dokumentirani podaci od kojih oživljuje jedno 
presudno razdoblje koje je odlučno zakoračilo prema konačnoj standardiza- 
ciji novoštokavskoga hrvatskog književnog jezika i sasvim se primaklo nje- 
zinu neopozivom dovršenju. Mi smo ga do sada gledali samo kroz prizmu 
toga dovršenja na kraju prošloga stoljeća, i konsolidacije na početku našega, 
pa se u toj dovršenosti izgubila živost razvoj4 koji su joj prethodili. Jedno- 
stavna cjelovitost rješenja potrla je bogatstvo što se krije u rvanju s proble- 
mom. Ova knjiga vraća našoj svijesti o svojem književnom jeziku njegovo 
devetnaesto stoljeće, ne zanemarujući pritom ni ishodište standardizacije nu 

osamnaestom i njezine zametke u još starijem vremenu. I osamnaesto stolje- 
će vraćeno je našoj svijesti o književnom jeziku tek nedavno, a nije se mnogo 
prije pokazalo ni to da i o devetnaestom imamo saznati mnogo toga što se 
zaboravilo. Ova nam knjiga sada pruža bogatu dokumentaciju. I premda je 
sva okrenuta pojedinostima, ne gubi se u njoj nikada cjelovita povijesna per- 
spektiva. U svakom od njezinih brojnih labirinata pružena je i Arijadnina 
nit. I nigdje se ne bude očekivanja što poslije ostaju iznevjerena. 

Završno i konačno normiranje hrvatskoga novoštokavskog jezičnog stan- 
darda bilo je plaćeno djelomičnom amnezijom. Raspravljati se može o tome da 
li je to doista bilo nužno, ali činjenica je da se to tako dogodilo i da se pri- 
lično jasno naziru okolnosti koje su tjerale na to. Vremena nije bilo, a ne- 
riješena pitanja, premda se radilo još samo o podrobnostima unutar načelno 
već čvrsto prihvaćenoga novoštokavskog izbora, povezana su bila s komplici- 
ranim i često proturječnim vrijednosnim i emocionalnim opredjeljenjima. Bi- 
la su to dalekosežna pitanja kulturnopolitičke orijentacije, ako i po sebi nisu 
bila znatna u tehničkom smislu jezične standardizacije. Rasprave oko tih pi- 
tanja pokazivale su tendenciju da se razvuku u nedogled, a već poprilično 
zahuktali ritam moderne Evrope tražio je da se gordijski čvor presiječe. To 
se i učinilo, i to s pozicija jezičnoga autoriteta, u ime otajstva »čistoga narod- 
nog jezika«, s pozicija dakle koje su tada bile široko prihvatljive. Da bi pak 
taj autoritet ostao izvan diskusije i tako, koliko je god to moguće, apsolutan, 
trebalo je zaboraviti rasprave koje su prekinute, argumente što su ostali za- 
nemareni. Pisci devetnaestoga stoljeća koji su se i dalje čitali u širim krugo- 
vima, kao Šenoa, lektorskim su zahvatima prilagođeni zahtjevima i intenci- 
jama zaključne standardizacije. Odatle amnezija. Autoritet se tako nije mogao 
postaviti u svoj pravi povijesni kontekst, jer onda možda ne bi bio dovoljno 
autoritativan, nego se izvodio izravno iz apsolutnih i više-manje izvanpovi- 
jesnih vrijednosti. A teorija književnoga jezika i sve pisanje o njemu dobili 
su u nas izrazito apologetsku notu. 

Pitanje konačne i u pojedinostima dorađene standardizacije dalo se tako 
riješiti. Teže je bilo trajno živjeti s tako uspostavljenim standardom. To mi 
danas osjećamo. Odatle se opet i opet uznemiruju duhovi oko toga standarđ- 
nog jezika, premda on inače besprijekorno funkcionira. Neodoljivo se osjeća 
da je nešto oko njega ostalo nedorečeno, Zbog toga se kadikad tuđe od njega 
i oni što najprisnije žive s njime. To potrebnije je da se budni i pozorni vra- 
timo njegovim putovima. 

Problemi razumijevanja i samorazumijevanja, svijesti i samosvijesti, ni- 
su manje životni zato što nisu tehnički. Zbog toga ova knjiga nije samo po- 
vijesna studija, nije samo pomagalo istraživačima i bogato nalazište zanim- 
ljivosti za ljubitelje. Ona je bitan prinos općem ozračju jezične kulture kakvo 
nam upravo sada treba. U njoj se pokazuje sva složenost onoga što složeno 
jest. Svakomu tko je pročita bit će od toga jasniji sadržaj pojma »hrvatski 
književni jezik« i znat će bolje što on sve predstavlja. No uza svu njezinu 
važnost i neposrednu korist od nje, ne valja zaboraviti da ova knjiga nije 
jezični priručnik. Niti se podaci iz nje mogu tek tako uzimati kao naputak za 
izbor u dilemama jezične i kulturne orijentacije, niti će .se u njoj naći sve što 
je za takvu orijentaciju potrebno. Treba nam još niz djela sličnoga sadržaja i 
mnogo ponovljenih krstarenja putovima hrvatskog književnog jezika. Ali, na- 
ravno, svaki autor može pružati samo onoliko koliko je sebe posvetio svojem 
predmetu. Tko uzme ovu knjigu u ruke, osjetit će odmah da je tu njezin pi- 
sac čitav. Od samoga toga knjiga postaje nezamjenjiva. 

Naš autor se posvetio detalju, znajući da detalj, ispravno shvaćen i osvi- 
jetljen, najdalje vodi. No on i od svojega čitatelja očekuje strpljivost i ustraj- 
nost. Onomu tko iz ove knjige bude vadio samo anegdote i zanimljivosti iz- 
bjeći će najveća njezina vrijednost: njezina cjelina. Jer ona nam zapravo ne 
govori, kako se na prvi pogled može učiniti, o dokumentiranim detaljima, nego 
nam dokumentiranim detaljima govori o slojevitu povijesnu zbivanju. Tomu 
zbivanju treba upraviti punu pozornost, za to je potreban napor i ustrajnost. 
Pisac je ovdje istraživač. On ne uzima čitatelja za ruku i ne vodi ga po pre- 
čacima. Predočuje mu svoje nalaze, sređuje ih za njega, ali u mnogom i bit- 
nom prepušta njemu samomu da pođe dalje. Govori čitatelju koji će potaknut 
iznesenim činjenicama mnogo razmišljati i premetati pročitano, a neće užur- 
bano i naprečac donositi prenagljene i neutemeljene zaključke. Strpljiv pisac 
traži strpljiva čitaoca. 

Tko pak smogne snage da ne prebire samo po ovim stranicama, nego po- 
đe za piscem od podatka do podatka, ogledajući ih bez žurbe i s mnogo lju- 
bavi i razumijevanja, te pusti da se dojmovi slegnu, taj će iz nje saznati 
mnogo, i saznat će bitnoga o hrvatskom književnom jeziku, razumjet će bolje 
što on jest i što znači ljudima, jasnije će razabirati njegov položaj u cjelini 
hrvatskoga ili srpskog jezika iu funkcionalnoj hijerarhiji idiomdđ kojom 
se služi hrvatski narod zajedno sa srpskim narodom u Hrvatskoj. Bit 
će upućeniji, umjet će suditi istančanije i lučiti oštrije. A to znači da će bili 
bogatiji i slobodniji. Ne valja dakle štedjeti truda. Čitajući ovu knjigu treba 
održati dug dah. Ona stoji tek na početku puta, ali je to put koji nas odlučno 
odvodi od ukočene jednostranosti, od apologetske ufitiljenosti i od površne 
plošnosti. 


Ovdje su skupljeni i prikazani rezultati dugogodišnjega piščeva rada i 
pomnoga istraživanja, do sada razasuti u nepreglednom mnoštvu njegovih ob- 
javljenih radova. U tom smislu ta knjiga stoji na kraju. Ali za širi čitalački 
krug ona je na početku. Treba da povede na nove putove razmišljanja i ra- 
suđivanja. Treba da potakne druge istraživače i druge pisce da bi o pred- 
metima u koje je duboko ušla i o onima kojih se makar dodirnula rasprav- 
ljali s raznih gledišta i da bi ih osvijetlili s mnogih strana. Svakako će, kada 
je riječ o standardnoj novoštokavštini, biti nezaobilazna i na čitavom će tom 
širokom području istraživanja podići razinu razumijevanja i raspravljanja. 


Nekomu će se možda učiniti kao da je to čudan neki luksuz, obijesna oso- 
bna zauzetost, kad jezikoslovac u vrijeme dok nam još nedostaju i temeljni 
priručnici standardnoga jezika posvećuje svoje vrijeme i svoju radnu ener- 
giju takvu detaljnu povijesnom istraživanju. Ali tko tako rasuđuje, ne razu- 
Mije pravo o čemu se radi. Zbog istraživanja kojih se rezultati ovdje objav- 
ljuju nije zakasnio rad ni na jednom od potrebnih priručnika. Pokazalo se 
samo što može radna upornost i ustrajna predanost predmetu jednoga jedi- 
nog čovjeka. Pod dojmom složene organizacije i razgranatog financiranja znan- 
stvenoga rada skloni smo to katkada i zaboraviti. Ako pak ova knjiga nađe 
čitatelje, i ako se na nju nadoveže plodna rasprava, ako njezin sadržaj dopre 
do širih stručnih i kulturnih krugova, lakše će se nego do sađa rješavati pro- 
blemi šio se javljaju pri pisanju i objavljivanju priručnika — i taj će se po- 
sao, na opću korist, brže odvijati. A kako nam doista jako trebaju priručnici, 
treba se i s toga gledišta radovati ovoj knjizi. 


Različiti će čitaoci ovdje naći razno. Svaki prema onom što traži i što je 
donio sa sobom pristupajući ovoj knjizi. Malo će tko ostati praznih ruku. Po 

onome što dokumentacija skupljena u njoj može dati ta se knjiga ne iscrp- 
ljuje nikakvim opisom i nikakvom najavom. Ako su u ovom predgovoru ista- 
knuta neka gledišta i ako se upućuje na neke veze i kontekste, onda je to zato 
što se oni ukazuju kao osobito važni i znatni u ovom času. Upoznati se pak 
knjiga može samo ako se čita. Potrebno je stoga da sam pisac što prije dođe 
do riječi. 

RADOSLAV KATIČIĆ 


A. 
Uvod u osnovnu problematiku 
ove knjige 


Postoji područje u hrvatskoj filologiji koje je sve donedavno s nepravom 
ostalo nedovoljno obrađeno. Ono je nekako na sredini između lingvistike i 
povijesti književnosti, odnosno kulturne povijesti. Lingvisti mu nisu obraćali 
dovoljno pažnje ne smatrajući ga pravom lingvističkom temom, a povjesni- 
čari književnosti ili kulture nerado ga se prihvaćaju jer se ipak tu pretežno 
obrađuju jezična pitanja. Riječ je, naime, o tzv. »vanjskoj« povijesti hrvat. 
skoga književnog jezika, o prilikama u kojima se oblikovao, posebno o povi 
jesti hrvatskoga književnog jezika 19. stoljeća, a to se područje smatralo »ni- 
čijom zemljom«. Malo je, naime, tko od lingvista u tu problematiku dublje 
zahvatio, a povjesničari književnosti uglavnom nemaju namjere da se time 
ozbiljnije i sustavnije pozabave. 

Povijest hrvatskoga književnog jezika 19. stoljeća — pored kulturnopovi: 
jesnog i nacionalnog značenja — u uskoj je vezi i s oblikovanjem suvremeno. 
ga književnog jezika. Šira kulturna javnost nije ni izdaleka bila dovoljno upu- 
ćena u to kako se zapravo razvijao književni jezik u raznim hrvatskim po- 
krajinama u 19. stoljeću. Pored Karadžićeva i Daničićeva imena, pored ime- 
na Ljudevita Gaja i još nekih drugih, spominjala se, sasvim usputno, Zagre- 
bačka i Riječka filološka škola, uz nekoliko općih napomena o njihovim glav- 
nim predstavnicima (Veberu Tkalčeviću, Šuleku i Kurelcu), ali bez pravoga 
uvida u to kako su one nastale, zašto su se pojavile i koji je dublji uzrok 
njihova nastanka u određeno vrijeme, koje su im prednosti, pored nedosta. 
taka i sl.' 

Pojedina su se pitanja iz ovoga razdoblja prikazivala nepotpuno, nepre- 
cizno, pa i krivo, i to ne samo u nekim starijim raspravama i knjigama nego 
iu novije i najnovije vrijeme. 

Treba tek otvoriti neke inače ugledne knjige da se u to uvjerimo. Tako 
npr. vrlo solidno pisana Leskienova Grammatik der serbo-kroatischen Spra 
che, 1914, u svoni jedinom I. svesku ističe kako su u 19. stoljeću stanovnici 
današnjega srpsko-hrvatskog jezičnog područja prihvatili za književni jezik 
jedno u užem smislu srpsko narječje, koje se u Hrvatskoj označuje kao hr- 
vatsko 


' Mislim tu na razdoblje prije pojave Jonkeovih istraživanja na tome području. 
“A. Leskien, Grammatik der serbo-kroatischen Sprache, Heidelberg 1914, 
sv. 1, str. XX. 


4 Putovima hrvatskoga književnog jezika 


Pavle Popović ovako neprecizno veli za Gajev jezik, dakle i za jezik Za- 
grebačke filološke škole: »Umesto lokalnog kajkavskog narečja, on uvede na- 
rečje štokavsko. On tu uze kao književni jezik hrvatski onaj isti koji je Vuk 
uzeo i uveo kao književni jezik srpski.«* 

Jedan noviji jezični stručnjak piše kako je važnost Književnog dogovora 
u Beču 1850. u tome što je tada u Hrvata prihvaćeno štokavsko narječje, a 
napušteno čakavsko i kajkavsko, te naročito ističe kako je to prihvaćeno »na 
tom dogovoru«. Ne treba mnogo dokazivati neistinitost takve tvrdnje kada 
se zna da i kajkavski, odnosno čakavski Hrvati od godine 1836. odabiru me- 
đu drugim svojim narječjima štokavski kao općeknjiževno narječje za svoju 
književnost. 

Neki idu čak tako daleko te tvrde kako je i Gaj dao poticaj da dođe do 
Književnog dogovora: »U takvoj atmosferi Vuk i Gaj smatnali su da je pogo- 
dan trenutak da se pođe korak dalje i utvrdi jedan jedinstveni književni je- 
zik Srba i Hrvata. Tako je došlo do poznatog bečkog Književnog dogovora 
28. marta 1850. godine.«' 

Dok još možemo razumjeti nepreciznost u pisca koji nije lingvist, teže 
je to razumjeti u stručnoj, inače vrijednoj knjizi prof. Ivana Popovića“ Prvo 
izdanje Popovićeva djela, koje je izašlo u Novom Sadu, nije obuhvaćalo i 
povijest književnoga jezika (što je piscu s pravom prigovorio kritičar toga 
djela prof. Pavle Ivić); ovo njemačko izdanje ima posebno XIX. poglavlje 
koje obrađuje povijest književnoga jezika" Govoreći o Književnom dogovoru 
u Beču u 1850. i Ivan Popović pogrešno tvrdi: »So kam es im Jahr 1850 zum 
beriihmten literarischen Ratschluss (književni dogovor) zwischen Gaj und 
seinen Genossen einerseits und V. Karadžić, D. Daničić und F. Miklosich an- 
derseits.«* To nije slučajna i mala pogreška, jer je poznato da Gaj uopće nije 
sudjelovao u tom dogovoru, a ni službeni i priznati predstavnici, gramatiča- 
ri Zagrebačke filološke škole Vjekoslav Babukić i Antun Mažuranić, A nisu 
zato što su imali drukčije poglede na književni jezik. Čak je Ljudevit Gaj, kao 
urednik i izdavač Narodnih novina, objavio godine 1850. uz tekst Dogovora 
uvodnu napomenu u kojoj spominje kako ga objavljuje u cijelosti »domo- 
ljubnom čitateljstvu na razsudjenje«, ali da će »vrieme na skoro pokazati jeda 
li je ovaj priedlog praktičan i vodi li u današnjem našem položaju k ožudje- 
noj slozi i jednakosti, ili pako k još većem ciepanju i književnom razdoru«. 
Sam Gaj ne samo što nije bio na Književnom dogovoru u Beču 1850. nego 
nije ni prihvatio tamo iznesena načela te ih, dakako, nije ni primjenjivao u 
svojim novinama, osim u nekim dijelovima koji su se slagali s jezičnim shva- 
ćanjima njegove filološke škole. Te zaključke ne prihvaćaju jednako ni V. Ba. 
bukić ni A. Mažuranić, što je i sasvim razumljivo ako se uzmu u obzir nji- 
hove jezične koncepcije. 

Sporna su i neka druga Popovićeva tumačenja: o tome, na primjer, da 
je 1850. prihvaćeno i od Hrvata načelo o općoj jezičnoj pravilnosti i da se 
Karadžićeva pobjeda otada rasprostrla po čitavu srpsko-hrvatskom području.“ 


*P. Popović, Jugoslovenska književnost Srba, Hrvata i Slovenaca, Beograd, 
4. izd., 1936, str. 90. 

* Letopis Matice srpske, 1963, sv. 4, str. 391. 

*1. Popović, Geschichte der serbokroatischen Sprache, Wiesbaden, 1960. 

* Južnoslovenski filolog, knj. XX, god. 1955—1956. 

"1. Popović, Geschichte der serbokroatischen Sprache, str. 623—650. 

*1. Popović, n.d. str. 640. 

* Narodne novine, 1850, br. 76. 

"P. Popović, Južnoslovenska književnost ..., str. 640. 

Nije precizno rečeno ni to da je ilirski pokret težio jedinstvu samo Srba i 
Hrvata," jer je poznato da mu je cilj bio jedinstvo svih južnih Slavena. 

Nije ispravna ni tvrdnja kako je »Bečki književni dogovor bez rezerve... 
prihvaćen kod Hrvata, dok su ga Srbi potpuno ignorisali«," kako tvrdi naš 
suvremenik, Već je rečeno kako ga nije prihvatila Zagrebačka filološka ško- 
la, dakle Gaj, Babukić, A. Mažuranić i drugi pristaše te filološke škole. Ali i 
Ivan Mažuranić, koji je potpisao taj dogovor 1850, kasnije, 29. listopada 1862, 
naredbom Dvorske kancelarije kojoj je on bio na čelu, odlukom broj 3180, 
propisuje za hrvatske škole Gajev pravopis," što praktički znači da se pro- 
pisuju smjernice Zagrebačke filološke škole. Dimitrije Demeter u predgovo- 
ru knjige Juridisch-politische Terminologie“ god. 1853. također ne piše u 
potpunosti jezikom koji bi odgovarao zaključcima donesenim u Beču a tako 
ne piše ni Kukuljević. Zanimljivo je napomenuti i to da je i drugi jedan pot- 
pisnik Dogovora, filolog prof. Vinko Pacel, čak godine 1855. pisao osobinama 
Riječke filološke škole, te je upravo tip jezika kojim je njegov članak ob- 
javljen u 8. broju Nevena izazvao V. Vežića da ustane protiv takva načina 
pisanja, zalažući se za osobine Zagrebačke filološke škole.“ Iako je kasnije 
Pacel izdavao gramatička djela pisana pretežno osobinama Karadžićeva uzu- 
sa, ipak je dakle neobično kada se tvrdi kako je dogovor »bez rezerve« pri- 
hvaćen u Hrvata. 

Bilo je i tvrdnja da je jezik hrvatskih iliraca, dakle jezik Zagrebačke ško- 
le, upravo takav zato što su ilirci jezik oblikovali »iz nedovoljnog poznavanja 
stvari, a ne što su htjeli naročito stvarati nešto novo«, kako to možemo pro- 
čitati u knjizi Život i rad Vuka Stefanovića Karadžića.“ A. Belić, govoreći o 
Adolfu Veberu, tvrdi kako je on bio »dugo vremena u Hrvatskoj zaštitnik 
svoga pravca u književnom jeziku: da gramatičari imaju pravo da utiču na 
utvrđivanje najpravilnijeg oblika književnog jezika«." Takav zaštitnik svoga 
jezičnog pravca bio je Kurelac, koji je htio stvoriti poseban tip književnog 
jezika, a ne Veber, koji je u osnovi nastavljao ilirske jezične ideje i s obzirom 
na tip književnog jezika, pa je tim idejama ostao vjeran do kraja života, de 
vedesetih godina. 

Nedovoljno poznavanje problema Zagrebačke filološke škole imalo je za 
posljedicu da se nepotpuno, pa i nepravilno prikazuje jezična problematika 
u dalmatinskoj Hrvatskoj, kako se vidi iz neprecizne i neadekvatne tvrdnje 
da »afirmaciju našeg jezika u prvoj polovini 19. stoljeća u Dalmaciji ometa 
činjenica da nije prihvaćen Vukov i Gajev književni jezik i pravopis«.“ Po- 
znato je da se naročito u prvoj polovini 19. stoljeća razlikuju jezične koncep- 
cije Karadžićeve i iliraca, tj. Gaja i njegovih gramatičara Vjekoslava Babu- 
kića i Antuna Mažuranića, dakle čitave Zagrebačke filološke škole, pa se ne 


"P, Popović, nd. str. 640. 

" Letopis Matice srpske, 1963, sv. 4, knj. 391. 

Usp. Hrvatski pravopis. Po određenju kr. zem. vlade, odjela za bogoštovlje 
i nastavu, napisao Dr. Ivan Broz, Zagreb, 1893, str. III. 

* Juridisch-politische Terminologie fir die slavischen Sprachen Oesterreichs. 
Von der Commission fiir slavische Juridisch-politische Terminologie. Deutsch-kroa- 
tische, serbische und slovenische Separat-Ausgabe, Wien, 1853. 

5" Usp. Z. Vince, Značenje Frana Kurelca kao jezikoslovca, vidi u ovoj knjizi 
str. 405 i dalje. 

i Stojanović, Život i rad Vuka Stefanovića Karadžića, Beograd, 1924, 
str. Ž 

" Narodna enciklopedija srpsko-hrvatsko-slovenačka, knj. IV, str. 1043. 
iska. ed S Petrović, Nacionalno pitanje u Dalmaciji u XIX stoljeću, Sarajevo, 

, str. a 

može u sinonimnim vezama govoriti o Vukovu i Gajevu jeziku, pogotovu i 
stoga što je jezik Ante Kuzmanića, najistaknutijeg tadašnjeg borca za narod- 
ni jezik u Dalmaciji, doista bliži Karadžićevu tipu jezika nego Gajevu, tj. ilir- 
skomu. Zbog toga su neprecizni, nepotpuni, pa katkada i krivi nazivi o već 
tada »jedinstvenom srpskohrvatskom jeziku«, kako se može na više mjesta 
čitati u knjizi, jer jedinstvenog jezika hrvatskog i srpskog nema u to doba, 
ni u načelu ni u stvarnosti. 


2. 


Sve nam to govori kako je nedovoljno bila proučena i popularizirana povi- 
jest hrvatskoga književnog jezika 19. stoljeća, odnosno kako pojedinci, pa i 
istaknutiji pisci kada o tome raspravljaju ne iznose ispravno ni one činjenice 
koje su već poznate i utvrđene u našoj znanosti. 

Tek je relativno u novije doba tim i takvim pitanjima posvećena ozbilj- 
nija, trajnija i svestranija pažnja, što je sasvim razumljivo ako se uzme u 
obzir da se tu radi o važnoj grani ne samo naše filologije nego i naše kulturne 
i nacionalne prošlosti, koja je bila prilično zapuštena. Doista smo nedovoljno 
znali, na primjer, o tome kako su se naši jezikoslovci ilirskog i poilirskog raz- 
doblja odnosili prema raznolikim tadašnjim pitanjima hrvatskoga književnog 
jezika, pitanjima koja i nisu bila samo jezična nego su bitno zadirala i u na- 
cionalno-kulturne i u socijalno-političke koncepcije našega društva u 19. sto- 
ljeću. 

O tome u našoj znanosti nije bila stvorena jasna i objektivna slika. Neki 
su smatrali kako je razdoblje od 1836, kada se i u sjevernoj Hrvatskoj uvodi 
štokavsko narječje kao osnova za zajednički književni jezik Hrvata (zapravo, 
po ilirskim koncepcijama za sve ilirce, tj. južne Slavene), pa do 1892, kada I. 
Broz izdaje Hrvatski pravopis zasnovan na fonološkim načelima, i do prije- 
loma 19. stoljeća, kada izlazi velika Maretićeva Gramatika i stilistika i Broz- 
-Ivekovićev Rječnik hrvatskog jezika, razdoblje tek sitnih iživljavanja i jezič- 
nih nadmudrivanja. Kada se govorilo o Zagrebačkoj filološkoj školi, o Vebe- 
ru i o Šuleku, tada se često čitavo to razdoblje apsolviralo s nekoliko opće- 
nitih rečenica u kojima se kratko istakla upotreba genitivnoga nastavka -ah 
u pluralu, o utjecaju latinskog jezika na Veberov stil, o nemogućem Šuleku 
koji je kovao strašne kovanice, nepotrebne i nakaradne. 

Upravo tim zadacima: da činjenicama i dubljim proučavanjem spomenu- 
tog razdoblja pokaže kako su radili naši ilirci, koje su bile njihove tendencije 
kada su prihvatili nešto arhaičniji tip jezika, kako se književni jezik razvijao 
u poilirsko doba i kasnije do kraja 19. stoljeća, pa i dalje, poklonio je, posebno 
prof. Ljudevit Jonke naročitu pažnju te izdao niz rasprava u kojima je dao 
rezultate svojih sistematskih istraživanja. 


Šk 


lako se prof. Jonke u svojim istraživanjima Zagrebačke filološke škole do- 
takao, sasvim razumljivo, i jezičnih pitanja izvan toga jezičnoga kruga, dakle 
i problema Riječke filološke škole i djelomično tzv. zadarskoga jezičnog kru- 
ga, te i na tom području došao do zanimljivih zaključaka i dao korisnih po- 
ticaja za dalja istraživanja, ipak se nije u pojedinostima i posebno zadržavao 
na toj problematici. Zadaća je ove knjige da usmjeri posebnu pozornost up- 
ravo na one jezične činjenice koje su ostale u drugom planu tih istraživanja. 

Već je Vatroslav Jagić u prošlom stoljeću isticao potrebu" da se pobliže 
osvijetli dalmatinska jezična prošlost 19. stoljeća, iako je pri tom ipak mi- 
slio u prvome redu na jezične probleme u Dubrovniku, što ova knjiga po- 
sebno ne zahvaća.“ Prof. Skok je upozorio na jezična pitanja za vrijeme Na- 
poleonove Ilirije te široko zasnovao takvo proučavanje u radu La liittćrature 
croate sous Napolćon,"' u kojemu je imao namjeru da prouči gramatiku Šime 
Starčevića i njegove jezične poglede u vezi s njegovom težnjom da »stvori i 
kodificira zajednički jezik za Hrvate«. Uz to je predvidio da potanje obradi 
leksikološko djelo Joakima Stullija, pa jezik Kraljskog Dalmatina i neke dru: 
ge probleme u vezi s tim jezičnim pokušajima u doba Napoleonove Ilirije, ali 
je napisao tek opći pregled spomenutoga razdoblja s najglavnijim njihovim 
karakteristikama, ne dovršivši započeti rad. I noviji neki znanstvenici usmje- 
rili su svoj interes na kulturne probleme u Dalmaciji (naročito otkako su u 
Zadru počeli izlaziti Radovi Instituta JAZU), pa i s obzirom na probleme 
književnog jezika. 

Nema dakle sumnje da je 19. stoljeće bilo presudno razdoblje u obliko- 
vanju nacionalne kulture južnoslavenskih naroda, u traženju i odabiranju naj- 
boljega i najprikladnijega tipa književnog jezika. Stoga je i razumljivo sve 
veće zanimanje koje se javlja u posljednje vrijeme upravo za to razdoblje 
i s obzirom na jezične probleme i s obzirom na činjenicu da je to period obli- 
kovanja modernih južnoslavenskih nacija, pri čemu je i jezik jedna od važ 
nih sastavnica. 

Čitavo je 19. stoljeće u znaku promjena i traženja najpogodnijih putova 
u oblikovanju književnog jezika. Javljali su se raznoliki, često i oprečni po- 
gledi na književni jezik. 

Ne treba smetnuti s uma da su pojedine hrvatske pokrajine bile u razno- 
likim državnim jedinicama, historijski odijeljene." 


Jedan od teških tereta naše nacionalne prošlosti jest raskomadanost, 
rascjepkanost hrvatskog teritorija, pojedinih hrvatskih pokrajina koje su bi- 
le pod različitim dominacijama i pod različitim utjecajima, što se onda od- 
razilo i na različitim pogledima na književni jezik i na različitim mogućnosti- 
ma njegove konačne realizacije. 

Ta se heterogena slika razmjerno smirivala već prije, a pogotovu tride- 
setih godina 19. stoljeća, kada ilirci napuštaju kajkavštinu i prihvaćaju naj- 
proširenije štokavsko narječje. U osnovi je književni jezik sa štokavštinom 
kao njegovom osnovom bio već oblikovan sredinom 18. stoljeća u pisaca u 
Dalmaciji i Slavoniji, od kojih su najpoznatiji bili Grabovac i Kačić, Reljko- 
vić, Kanižlić i Katančić. 

Ipak su postojale raznolikosti u konačnom pristupu i konkretnom izgle- 
du književnog izraza, u pojedinostima uvjetovane različitom tradicijom, ut- 
jecajem kajkavskog ili čakavskog narječja, pa i različitim idejnim pogledima 
s obzirom na domet upotrebljivosti književnog jezika. 


* Istorija slavjanskoj filologii, Sanktpeterburg, 1910. 

. * Tu je mislio i na rad svoga učenika, dra Josipa Nagya koji je kod njega izra 
dio disertaciju o Franji Mariji Appendiniju. — Do danas nemamo još uopće cjelo- 
vitije studije ni o leksikografskom radu Joakima Stullija. U ovoj knjizi neće biti 
posebno govora o jezičnoj problematici u Dubrovniku, što je korisna tema za po- 
sebno proučavanje. 

" P. Skok, La littćrature croate sous Napolćon, Annales de FInstitut francais 
de Zagreb, VIII et IX-čme annćes, 1944.—1945, str. 71—83. 
* Encyclopedia moderna, 1967, br. 4—5, str. 9. 


8 Putovima hrvatskoga književnog jezika 


Te raznolike poglede na književni jezik trebalo bi, dakle, potanje prouči- 
ti i osvijetliti. Iako su, naime, ilirci nailazili na određena priznanja, pa i odu- 
ševljenje s obzirom na njihove jezične koncepcije, javljali su se i njihovi pro- 
tivnici, pa i oštri neprijatelji, kao Šime Starčević, koji je još 1812. izdao svoju 
Ričostovicu iliričku, te lgnjat Alojzije Brlić, koji se svojom gramatikom pi- 
sanom njemačkim jezikom javio 1833, a ni Karadžić nije odobravao jezičnu 
politiku iliraca. 

Vrlo oštar, pa i neugodan neprijatelj ilirskih jezičnih shvaćanja, naroči- 
to množinskog genitivnog nastavka u imenica, bio je Fran Kurelac, On je 
osnovao svoju filološku školu u Rijeci među svojim mladim učenicima i po- 
nekim drugim javnim radnicima, koja je, u opoziciji prema ilirskoj Zagrebač- 
koj, nazvana Riječkom filološkom školom. Istina, Kurelčeve su jezične kon- 
cepcije, kojima se htio u jeziku približiti ne samo južnim Slavenima nego i 
Slavenima uopće, bile i neobične, nestvarne i neprihvatljive i za njegovo do- 
ba, a pogotovu kasnije bile su već anakronizam. A ipak nije sasvim neshvat- 
ljivo što se upravo u hrvatskoj sredini u određenom povijesnom času mogla 
pojaviti i takva ličnost. Kurelac se svojim jezičnim zastranjivanjima udaljivao 
od osnovnog toka hrvatskoga književnog jezika, pa postoje mišljenja kako ne- 
ma nikakva smisla ni potrebe da se takva jedna ličnost pobliže promotri i 
prouči. Mislim da takav sud nije ispravan. Ni jezik Jurja Križanića nije se, 
očito, razvijao u skladu s osnovnim težnjama štokavskoga književnog narječ: 
ja, pa ipak je, mislim, imao pravo Vatroslav Jagić kada je u svojoj velikoj 
monografiji“ posebno i s interesom proučio Križanićev jezik. S dubljim po- 
gledom, elastičnijim rasponom kulturnoga čovjeka širega interesa i širega 
duha, Jagić u Križanićevu djelu nije tek ustanovio razlike između Križani- 
ćeva jezika i štokavskoga narječja (kao što je to učinio Daničić), nego je za- 
ronio u dublji smisao njegovih jezičnih težnja, koje su bile ipak vrijedne da 
se pobliže prouče, objasne i shvate. 


Stoga je zanimljivo osvijetliti i jezične i kulturnopovijesne težnje Riječ- 
ke filološke škole, upravo samoga Kurelca i njegova rada, njegovih pogleda 
na književni jezik, na čistunstvo, na stil i sl.“ 


Ali dok se Kurelac tek pedesetih godina, nakon lutanja po svijetu, vraća 
u Hrvatsku, te se nastanjuje u Rijeci, već se četrdesetih godina u dalmatin- 
skom jezičnom krugu oko Zore dalmatinske javljaju opozicijski glasovi pre- 
ma jeziku i pravopisu iliraca, dakle i prema Zagrebačkoj filološkoj školi. Oš- 
trih je suprotnosti bilo naročito u vezi s ilirskim pravopisom, što ga nerado 
prihvaćaju u Dalmaciji, gdje se, nakon grafijske reforme godine 1820, usta. 
lio upravo taj način pisanja. 


Određena skupina, s Antom Kuzmanićem na čelu, nije se slagala sa zagre- 
bačkim filolozima i književnicima ni u pitanju tipa književnog jezika. I Kuz- 
manić i njegovi dalmatinski prijatelji, Jerolim Vrdoljak iz Imotskog i Stje. 
pan Ivićević iz Makarske, ali i Ličanin Šime Starčević i Slavonac I. A. Brlić 
iz Broda na Savi, koji su svi surađivali u spomenutom časopisu, smatrali su 
da treba pisati onako kako se govori u pučkiin govorima u Dalmaciji, od- 
nosno u Lici i Slavoniji, pa su zbog toga nezadovoljni jezikom Zagrebačke 
filološke škole, u čemu su bliži Karadžićevim jezičnim pogledima, koji ta- 
kođer ima zamjeraka ilirskom krugu i s obzirom na jezik i s obzirom na 


5 V. Jagić, Život i rad Jurja Križanića. O tristogodišnjici njegova rođenja, 
Djela JAZU, knj. 28, Zagreb, 1917, str. 1—510. 
* Opširnije o tome govorim u pogl. o Riječkoj filološkoj školi, 

pravopis. Ali od Karadžića su se udaljavali jer su predlagali da ikavski govor 
postane osnovicom književnoga jezika, odbacujući Karadžićev hercegovački 
ijekavski govor. 


Zadarski jezični krug smatrao je da je Dalmacija, kolijevka hrvatske dr- 
žave, pozvanija da određuje pravac u kulturnom životu hrvatskoga naroda, 
pa i u jezičnim pitanjima, pozivajući se na svoju bogatu književnu tradiciju 
ikavskih pisaca naročito od polovice 18. stoljeća i čistu štokavsku pučku os- 
novu književnog jezika. Starčevićeva gramatika još iz 1812, tiskana dvije go- 
dine prije Karadžićeve Pismenice (koja je izišla 1814), posebno se u Dalmaciji 
isticala s ponosom. Tako, na primjer, u uvodu Starčevićeva prijevoda Home. 
lija naglašuju izdavači kako je Starčević pisao čistim hrvatskim jezikom pre- 
vodeći djela s francuskog i njemačkog jezika još u doba kada je »književnost 
Slavjanska... u nepomnji i nemarnosti i u Serbiji i Hervatskoj, i mnogim 
mistim čamila«, pa »tek malo potla tčrgoše se i niki drugi dostojni u rečenomu 
knjižestvu, osobito skupitelj Narodnih Pisamah G. Vuk Stefanović, koji pro- 
sto i lipo piše. Ali zasluga poglavita bi Starčevića, da je naše knjižestvo pro- 
cvalo« 

Posebnu je odlučnosti i superiornost u pučkom ikavskom govoru poka- 
zao Ante Kuzmanić. On je nepokolebivo uvjeren kao u »članak vire« da je u 
pravu kada samouvjereno brani prosti pučki govor protiv svakoga umjetno- 
ga zadiranja u tu »svetinju«, pa i protiv jezičnih koncepcija Zagrebačke 
škole. 

Kuzmanić određeno i jasno izjavljuje, i to često ponavlja i u načelnim i 
u polemičkim člancima, da je on za čisti pučki jezik kojemu je osnova go- 
vor dalmatinskih ikavskih područja, i taj jezik treba da bude temelj jedin: 
stvenom književnom jeziku za sve Hrvate, jer se Hrvati štokavci služe pre: 
težno ikavicom. U tome ga je potpomagao i Šime Starčević i Slavonac Ignjat 
Alojzije Brlić." 


4. 


Čitavu tu problematiku i druga pitanja koja se javljaju u vezi s razvojem 
hrvatskoga književnoga jezika 19. stoljeća u raznim hrvatskim krajevima, 
trebalo bi prikazati u pojedinostima kako bi se konačno sakupila građa za 
cjelokupnu i cjelovitu povijest hrvatskoga književnoga jezika. Prof, P. Skok 
je 1914. konstatirao da »nemaino napisane detaljne historije o tome kako se 
stvarao književni jezik na hrvatskoj strani«," a tek se u novije doba cjeloviti- 
je obrađuju osnovni problemi hrvatskoga književnog jezika 19. stoljeća,“ što 


"8. Starčević, Homelie, Zadar, Bratja Battara — tiskarni izdatelji, 1850. 

*Usp.R. Auty, The linguistic work of Ignjat Alojzije Brlić (1795—1855), Filo- 
logija, knj. 3, str. 5—22. 

1 Srpski književni glasnik, 1914, knj. 32, str. 388. — Srbi imaju više djela u 
kojima je prikazana snažna Karadžićeva ličnost i njegove zasluge za srpski knji- 
ževni jezik. 

* Kolekcija »Pet stoljeća hrvatske književnosti« ili veća i sustavna povijest 
hrvatske književnosti nameću da se uz ta djela posebno .progovori i o povijesti 
književnoga jezika kojim su pisana književna djela hrvatske književnosti. Iako su 
korisna jezićna tumačenja i komentari pojedinih starijih naših književnika, pogo- 
iovu onih koji su u prošlim stoljećima pisali čakavski ili kajkavski, kako se to 
radi u spomenutoj ediciji »Pet stoljeća hrvatske književnosti«, ostaje još dug da 
se napiše cjelovita povijest hrvatskoga književnog jezika. Tu bi posebnu pozornost 
trebalo obratiti na jezičnu povijest od sredine 18. stoljeća u našim štokavskim 
krajevima. 

konstatiraju neki jezični stručnjaci,“ pa misle da je vrijedno da se čitavo to 
razdoblje prouči i u pojedinostima i u cjelini,“ iako su glavne predradnje već 
učinjene i protumačeni osnovni problemi povijesti hrvatskoga književnog 
jezika 19. stoljeća." 

Ispitivanje književnih jezika i njihove povijesti ne ograničuje se samo 
na čisto filološka i lingvistička istraživanja. Na oblikovanje književnih jezi- 
ka često utječu činioci koji su u uskoj vezi s povijesnom stvarnošću određe- 
noga naroda ili određenih naroda, pa bi stoga i tu povijesnu crtu trebalo u 
dovoljnoj mjeri uzimati u obzir. Prepletanje vanjskih, historijskih, i unutraš- 
njih, lingvističkih činilaca u razvitku jezika jest činjenica koja se danas sve 
više uzima u obzir pri proučavanju književnih jezika.“ »Kao što je starija mla- 
dogramatičarska znanost, tako je i lingvistika 20. stoljeća — barem neki nje- 
zini utjecajni smjerovi — gledala u jeziku unutrašnje, specifične zakone, koji 
su se često proučavali bez obzira na vanjske, povijesne činioce, koji su uvi: 
jek utjecali na jezik ili radije na pojedince, koji su jezik oblikovali. Upravo 
pri postanku književnih jezika i u njihovu razvoju dobivaju ti faktori osobito 
značenje. Proučavati povijest književnih jezika znači također proučavati povi 
jest društvenih i državnih formacija, znači proučavati narav i životnu sudbi- 
nu pojedinaca. Iz toga proizlazi da je istraživanje književnih jezika u uskoj 
vezi s povijesnom znanošću u širem smislu i, razumije se, s historijski shva: 
ćenom književnom znanošću. To istraživanje književnih jezika nije i ne može 
biti samo lingvističko.«* A na drugom mjestu iznosi sličnu misao kada kaže: 
»Meni se dakle čini da je ispitivanje književnih jezika isto tako historijska 
koliko i lingvistička znanost.« 


* Usp. na primjer mišljenje prof. dra Žarka Muljačića u »Zadarskoj 
reviji«, 1962, br. 5, str. 534. Slično misli i prof. dr B. Klaić u napisu »Poslanica 
profesoru Ljudevitu Jonkeu o njegovoj knjizi Književni jezik u teoriji i praksi«, 
gdje, među ostalim, veli: »Učili smo svašta (i dobro je da smo učili!), od sanskrta 
do dijalekta otoka Lastova, saznali smo kako je govorio blage uspomene Zvonimir, 
kralj hrvatski ..., kako je darovnice pisao Kulin-banov »Radoje, dijak banj« ..., 
ali kako je to s tim našim jezikom bilo u prošlom, nama najbližem, stoljeću — 
ništa« (B. Klaić, Između jezikoslovlja i nauke o književnosti, Zagreb, Matica 
hrvatska, 1972, str. 282). 

%B. Finka smatra da se nakon novih istraživanja o povijesti književnog 
jezika prof. Jonkea ta tematika otkriva u novom svjetlu, »iako ostaje da se potanje 
prikažu još mnoge pojedinosti«. Jezik XIII, 1966, br. 4, str. 122. 

" Poticaj za proučavanje povijesti hrvatskoga književnog jezika 19. stoljeća 
dali su naročito prof. Skok i prof. Barac. Prof. Barac napisao je prije rata zapažen 
članak o pogledima Dimitrija Demetera na književni jezik, objavljen u časopisu 
»Hrvatski jezik«, a cjelovit prikaz jezične problematike u doba ilirizma dao je u 
svojoj knjizi »Hrvatska književnost od Preporoda do stvaranja Jugoslavije«, knj. 
I, Književnost ilirizma, poglavlje VII: Pitanja književnog jezika, str. 97—105. — 
Problemima povijesti hrvatskoga književnog jezika 19. stoljeća bavili su se i hrvatski 
lingvisti Brozović, Anić, Moguš, Katičić, Cestarić, Vince i dr. 

* Usp. J. Vachek, Auty, Brozović. 

3 R. Auty, Slavia, XXVII/2, 1958, str. 161. — Usp. i D. Brozović, Socio- 
lingvistička situacija i problemi jezične standardizacije u slavenskom svijetu XVIII 
stoljeća, Radovi Filozofskog fakulteta u Zadru, sv. 11, Zadar, 1973. Usp. i literaturu 
navedenu u knjizi istoga pisca, »Standardni jezik«, Zagreb, 1970, na str. 166—168. 

Usp. posebno: P. Brang, Ueber die Aufgaben der Sprachsoziologischen For- 
schung, vornehmlich am Beispiel der russischen Literatursprache, Schweizerische 
Beitrage zum VII Internazionalen Slavistenkongress in Warschau, 1973. K. Gut- 
schmidt, Parallele und divergente Entwicklungstendenzen in jungen slawischen 
Literatursprachen aus soziolinguistischer Sicht, Zeitschrift fir Slavistik, knj. XVIII, 
sv.4. — M.M. Guhman, Nekotorye obščie zakonomernosti formirovanija i raz- 
vitija nacional'nyh jazykov, Voprosy formirovanija i razvitija nacional'nyh jazykov, 
Moskva, 1960. 

Uostalom, tek u skladnom i cjelovitom omjeru lingvističkih, socioloških 
i nacionalno-historijskih činilaca mogla je i slavistička znanost u drugoj po: 
lovici 19. stoljeća objektivno riješiti neke nacionalno-jezične zamršenosti u 
vezi s pripadnošću štokavskog narječja Srbima i Hrvatima, kao i kajkavskog 
narječja, što je bilo nerješivo slavistima koji su ta pitanja gledali u prizmi 
odvojenih i izoliranih lingvističkih činjenica. Tek u lingvističkoj, ali i socio- 
loškoj i povijesno-nacionalnoj sintezi našli su se objektivniji, istinitiji i cje- 
lovitiji odgovori na ta i druga pitanja, što ih je izolirano lingvističko proma: 
tranje dovodilo do apsurda. Dakako, slavistička je znanost kasnije uznapre- 
dovala, pa su i lingvistička pitanja stavljena pod drugo osvjetljenje, ali su 
pri tome za razbistrnavanje pojmova poslužili i elementi koji nisu bili samo 
lingvističke naravi. 

Do takva širokog i potrebuog promatranja dolazili su i najveći slavisti, 
kao što je to bio Vatroslav Jagic, tek s velikim vremenskim i znanstvenim is- 
kustvom, pa je tako i on što se »više udubljivao u odnose među pojedinim 
jezicima i narječjima, sve više i više dolazio do uvjerenja, da jezični (grama- 
tički) elementi nisu sve, i da se oni ne mogu — i ne smiju — odvajati od druš- 
ivene i kulturne sredine u kojoj su nikli i s kojom su srasli«.* U kritici Luk- 
janenkove rasprave o kajkavskom narječju“ Jagić je napokon izrekao misao 
da se »osjećaj jezičnog srodstva ne ravna prema pojedinačnim točkama kom- 
parativne fonetike, nego prema totalnom utisku svih pojava jezične, kulturne, 
ai političke prirode«.“ 

Naveo sam neke Jagićeve misli jer vrlo zorno pokazuju složenost u pro- 
matranju jezične stvarnosti u proučavanju književnih jezika, gdje odlučuju- 
ću ulogu ima čitav sklop i izvanlingvističkih elemenata. 

Iako su Jagićeve misli izrečene u vezi s problematikom koja nema uvijek 
neposredne veze s proučavanjem povijesti hrvatskoga književnog jezika 19. 
stoljeća, kako se ogleda u raznim filološkim školama i jezičnim sredinama, 
ipak je vrijedno istaknuti da proućavanju povijesti književnog jezika treba 
pristupiti s povijesnim i sociološko-nacionalnim aspektima, pa će nam mno- 
ge jezične osobitosti postati jasnije i bliže i razumljivije. U takvu osvjetljenju 
postaju razumljive ilirske jezične osobitosti, koje su povezane s njihovim 
ideološkim pogledima na književni jezik, a bez njih se ne bi mogla razumje- 
ti ni zaoštrenost zadarskoga jezičnog kruga, ni druge pojave u jezičnim po- 
gledima kulturnih radnika u 19. stoljeću. 


h 


Naziv zadarski dao sam prema tadašnjem glavnom gradu, administrativ- 
nom središtu Dalmacije u doba austrijske uprave, gradu koji je bio i kul- 
turni centar, s pojavom novina i časopisa na talijanskom i hrvatskom jeziku. 
U Zadru su izlazile prve hrvatske novine Kraljski Dalmatin, zatim Zora dal- 
matinska, Glasnik dalmatinski, Pravdonoša, Il Nazionale — Narodni list i dr. 

Time, dakako, ne mislim ograničiti svoju temu na sam grad Zadar ili 
na ljude koji su se rodili ili djelovali u Zadru, nego taj naziv dajem zbog usre- 
dotočene izdavačke djelatnosti u tom administrativnom središtu, sa suradni- 
cima iz čitave Dalmacije i izvan nje. 


* Archiv fiir slavische Philologie, knj, str. 380. 

#* Lukjanenkovo djelo objavljeno je u Kijevu 1905. 

* Usp. i glavu »Od Baščanske ploče do Kačića i Reljkovića«, III. Kajkavski 
književni jezik, 1. Teorije o kajkavskom narječju, str. 29. i d. 

Tako su, na primjer, Splićani bili zapravo prvi urednici hrvatskih listova 
u Zadru: Kuzmanić Zore dalmatinske i nekih drugih listova, a Natko Nodilo 
Il Nazionala. U borbi između pobornika sjedinjenja Dalmacije sa sjevernom 
Hrvatskom i autonomaša upravo je Split bio središte, pa su najbolje brošu- 
re tiskane u Splitu, gdje su tada živjeli i vodili narodnu borbu Bakotić, Kuz- 
manić, Vojnović, Nodilo. Splitsko sjemenište, odnosno splitska gimnazija od- 
gojila je Nodila, Kuzmanića, Pavlinovića, Montija. Milić je bio »splitski ju- 
rist«, a u splitskom franjevačkom samostanu živjeli su »pisci žestokih bro- 
šura, koji su se samo inicijalima svoga imena i prezimena potpisivali«, uz 
poznate sinjske franjevce." 

»Split je, u jednu riječ, centar sve one velike borbe koja se godine 1860. 
i 1861. ispoljavala u raznim brošurama i knjižicama, a ipak jedina tadašnja 
novina, La voce Dalmatica, ne izlazi u Splitu, nego u Zadru, a prva novina 
koju pokreće Narodna stranka, opet ne izlazi u Splitu, nego u Zadru, jer je 
Zadar bio administrativni centar Dalmacije.«* 


Naziv zadarski upotrijebljen je, dakle, samo uz ovo dodatno objašnjenje, 
sa suradnicima iz čitave Dalmacije, naročito iz Splita, Makarske, Podgore i 
drugih dalmatinskih većih i manjih mjesta, pa i iz drugih hrvatskih krajeva, 
iz Like (naročito Šime Starčevića), Slavonije (Ignjata Alojzija Brlića i dr.), 
pogotovu u prvom razdoblju narodnog preporoda u Dalmaciji, kada se pokreće 
u Zadru Zora dalmatinska sa suradnicima i iz slovenskih i srpskih krajeva. 


U vezi s već iznesenom činjenicom o nužnoj povezanosti prikaza jezičnih 
pitanja u svim hrvatskim pokrajinama, na više će mjesta biti i dužih osvrta 
na njihovu nacionalnu i sociološku pozadinu. U knjizi se ne proučavaju samo 
teoretska jezična pitanja i ne daje se samo uska jezična analiza, nego se obil- 
no ocrtavaju i pobliže iznose često dramatske i borbene težnje za afirmacijom 
hrvatskoga jezika u javnom životu, potanko se govori o borbama oko razli- 
čitih jezičnih i nacionalnih shvaćanja, povezanih međusobno. Bez takva pri- 
kazivanja, izlaganje bi bilo, po mojem shvaćanju, suviše statično, jednostrano, 
i nedovoljno bi se jasno mogle nazreti sile koje su pojedince gonile na borbu 
za određene jezične postavke. Zato sam, pored atributa jezični, dodao i kul. 
turni, uzimajući ga u njegovu najširem značenju. 

Zadarski jezično-kulturni krug nastaje u užem smislu pokretanjem Zore 
dalmatinske, u kojoj su vođene mnoge rasprave o pitanjima pravopisa i knji- 
ževnog jezika i u kojima dolazi do izražaja i neslaganje s jezičnim postavkama 
iliraca. 

Iako sam najprije težište htio postaviti u prikazivanju pravopisno-jezič- 
nih pitanja u tzv. prvoj fazi hrvatskoga narodnog preporoda u Dalmaciji, da- 
kle do sredine 19. stoljeća, u kojemu dominira dinamična i odlučna ličnost 
Ante Kuzmanića, ipak se konačno nisam mogao ograničiti samo na to razdo- 
blje te sam proširio svoja izučavanja i nakon osnivanja I/ Nazionala — Narod. 
nog lista, odnosno nakon stvaranja Narodne stranke u Dalmaciji. Nastojao 
sam da pružim zaokruženu sliku jezične problematike u teoriji i u njezinoj 
primjeni u javnoin životu sve do osamdesetih godina, kada umire Ante Kuz- 
manić i kada narodnjaci iznose pobjedu za pobjedom, dobivajući i Split u 
svoje ruke, te nastoje da i pitanja hrvatskoga jezika konačno riješe u javnome 
životu, ali kada srpski suradnici Narodnog lista napuštaju suradnju u tom 
glasniku Narodne stranke i osnivaju posebni svoj list — Srpsku riječ. 


" G. Novak, Povijest Splita, knj. ITI, Split, 1965, str. 464. 
* G. Novak, nd. str. 464. 

Trebalo je stoga proučiti različite gramatike koje su se tada pojavile u 
Dalmaciji, leksičko-terminološka, gramatička i jezično-pravopisna pitanja to- 
ga razdoblja.*“ 

Treba da istaknem i to da zadarski jezično-kulturni krug nije, poput Za- 
grebačke i Riječke filološke škole, jedinstvena jezična skupina s istim pogle- 
dima na književni jezik i na kulturno-nacionalne zadatke, kako će se to vid- 
jeti iz čitava daljeg izlaganja. Tu u biti postoje barem dva osnovna gledanja: 
jedna je skupina odlučna da se oštro bori za hrvatski književni jezik na ikav- 
sko-štokavskoj osnovi, braneći i hrvatsku ikavsku tradiciju, imajući pretež- 
no hrvatsku ideologiju (katkada s više ili manje istaknutim dalmatinstvom). 
Druga je skupina za slovinski, kasnijeilirskiili srpskohrvatski 
jezik i za jugoslavensku ideologiju. Izmedu tih dviju struja bit će i oscilaci- 
ja, pojedinci će s vremenom rmijenjati i adaptirati svoje jezične poglede i 
nacionalne težnje, što će toin jezičnom krugu davati višestruka osvjetljenja. 

Budući da je u našoj znanosti manje poznata ona prva skupina koja se 
ističe svojom borbenošću i dosljednošću u zagovaranju hrvatskoga književnog 
jezika na ikavskoj osnovi, bit će i tome u knjizi dana dostojna pažnja, pa će 
se prikazati oba gledanja, često u oštrim konfrontacijama. 


6. 


Drugi jezični smjer propagira Riječka filološka škola, već poznatija u 
našoj literaturi. U kulturnom razvitku Hrvatske 19. stoljeća i Rijeka je 
znatno kulturno središte. Gradić na Rječini, ispod Trsata, postao je već po- 
četkom 18. a još više u 19. stoljeću slobodnom lukom i trgovačkim središtem. 
Nagli razvitak dovodi grad u veću zavisnost od madžarske politike, koja nastoji 
da Rijeku odvoji od hrvatske matice i pripoji je izravno Ugarskoj. Nakon 
kratkotrajne francuske vladavine grad se sve intenzivnije razvija do godine 
1848, kada je vraćen Hrvatskoj. U takav grad dolazi Fran Kurelac, koji je 
počeo nacionalno podizati sinove i kćeri »našem domovnom miru i narodnoj 
počti toli kobnog grada«, kako je Kurelac nazvao Rijeku." 


le 


Prikazao sam osnovnu problematiku i Zagrebačke filološke škole, i to 
najprije njezine temelje, kako su se oblikovali u doba ilirizma. Ocrtao sam 
cjelokupni rad Ljudevita Gaja na jezičnom planu: njegovu grafijsku reformu, 
ali i njegove manje poznate pokušaje na području leksikografije. Pošto sam 
iznio rad I. Derkosa, J. Draškovića, naveo sam i razloge zbog kojih su ilirci 
izabrali štokavsko narječje za osnovu književnog jezika, ali je, radi cjelovitosti, 
dosta opsežno prikazana i određena opozicija takvim pogledima, naročito u 
stavu poznatoga borca za kajkavski književni jezik — Ignaca Kristijanovića. 
Dakako, pored gramatičkog rada Vjekoslava Babukića i Antuna Mažuranića, 
trebalo je sistematski iznijeti i leksikografski rad toga razdoblja, pogotovu 
što još nismo imali sustavnoga i cjelovitoga opisa tih nastojanja. Pored leksi- 
kografskih pokušaja Ljudevita Gaja i Antuna Mažuranića, sustavnije su pri- 
kazani rječnici Richter-Ballmann-Frčhlichov iz 1839. i 1840, Mažuranić- 


.** Ipak, jedan dio upravo tih istraživanja nije, na žalost, mogao ući u ovu 
knjigu zbog omeđenog prostora. Stoga čitatelje na određenim mjestima upućujem 
na svoje posebne radove u kojima se govori iscrpnije i potpunije. 

* V. Antić, Rijeka u hrvatskoj književnosti XIX. i početkom XX. stoljeća. 
Rijeka. Zbornik, Zagreb, Matica hrvatska, 1953, str. 479—514. 

-Užarevićev iz 1842, kao i Drobnićev iz 1846. do 1849, pri čemu su sudjelovali 
i Antun Mažuranić i Vjekoslav Babukić. Leksikografski rad onda pratim i s 
obzirom na Šulekov Njemačko-hrvatski rječnik iz 1860. i njegov Hrvatskonje- 
mačko-talijanski rječnik znanstvenog nazivlja iz 1874 —- 1875, kao i njegove 
pokušaje izrade pravne, biljarske i domobranske terminologije u kasnijim 
razdobljima. Pri tom ne zanemarujem ni važnija gramatička djela, kao ona 
Antuna Mažuranića i Adolfa Vebera Tkalčevića. 

U toku rada došao sam u još jedno iskušenje: da na početku knjige 
dadem presjek i pregled hrvatskoga književnog jezika od Baščanske ploče 
do sredine 18. stoljeća, do Kačića i Reljkovića. Taj pregled, koncipiran prema 
radovima pretežno novijih istraživanja, rekapitulacija je osnovne jezične 
problematike do 19. stoljeća, kako bi osnovna tematika ove knjige dobila 
potreban okvir, dubinu, perspektivu i osvjetljenje. Dakako, tu nisam išao 
za potpunošću. 

Kada sam već dao tu jezičnu perspektivu do Kačića i Reljkovića, dodao 
sam joj i novo veće poglavlje u kojemu ocrtavam jezični razvitak do tride- 
setih godina 19. stoljeća. Tu sam obradio ne samo pitanja u Dalmaciji nego 
i u drugim našim krajevima: u Slavoniji (Katančić, I. A. Brlić), u Dubrovniku 
(Stulli, Appendini) i drugdje (J. Voltić), a posebno su obrađeni i kajkavski 
krajevi uoči preporoda (M. Vrhovac, J. Šipuš, A. Mihanović i dr.). 

Na taj su način naznačene sve osnovne crte koje povezuju naše krajeve 
prije (pojave tzv. filoloških škola u 19. stoljeću. Kao što je rečeno, takav 
prikaz ne može imati pretenzija na potpunost i zaokruženost, ali on će ipak, 
nadam se, pomoći da prikaz filoloških škola u 19. stoljeću bude cjelovitiji i 
razumljiviji. Otuda i dio podnaslova knjizi: »Lingvističko-kulturnopovijesni 
prikaz filoloških škola i njihovih izvora«. Svrha je toga širokoga prikaza, 
dakako, i ta da se na jednom mjestu iznese osnovna jezična problematika u 
kronološkom redu. 


8. 


Ova knjiga nije dakle u užem smislu sustavna povijest hrvatskoga knji- 
ževnog jezika. Ona je za to i prevelika i premalena. Prevelika jer se upušta 
u potanke opise i pojedinosti, što sve ne bi moralo ulaziti u klasično pisanu 
povijest književnog jezika. Premalena je stoga što neka važna pitanja ne pri- 
kazuje i ne rješava jer joj je druga namjena. U knjizi nije obrađen, na 
primjer, književni jezik kao izraz, kao sredstvo umjetničke ekspresije naših 
književnika, publicista, novinskoga izraza i sl., a ni pojedinih epoha. Korisno 
bi, dakako, bilo kada bi se analizirala »tipologija stila u monografijama o po- 
jedinim piscima, te da zatim inteligentnom sintezom uspostavimo tipologiju 
stila određene epohe«.“ 

O prošlosti svoga književnog jezika kao: bitnog izraza narodne kulture 
malo se zapravo znade. Mogu spomenuti đačke ili studentske odgovore, često 
sasvim stereotipne i — što je još žalosnije — krive, kada im se postavi koje 
pitanje iz toga područja. I u nekim novijim i najnovijim knjigama koje pre- 
tendiraju na punu sintezu naše kulture — jezičnim je pitanjima dano ne- 
znatno mjesto. To se djelomično može tumačiti i nedostatkom cjelovitijih 
knjiga o tome pitanju, koje bi rezultate znanstvenih spoznaja s toga područja 
ponudile i široj javnosti. 


“*K, Pranjić, Problemi proučavanja jezika i stila u suvremenih pisaca, 
Jezik IX/1961—1962, br. 3-—4, str. 90—91, 118—120. 

U knjizi se češće i u većim izvacima navode pojedini dijelovi, pogotovu 
iz starijih i rjeđe pristupačnih novina i časopisa. Smatram da je to korigno 
zbog toga što se do nekih novina može teže doći i u Zagrebu, a dobro je da se 
misli o jezično-kulturnim problemima 19. stoljeća izraze karakterističnim, 
originalnim jezikom, što katkada problem i bolje i zornije tumači nego indi- 
rektno opisivanje. 

Svjestan sam da je dosta toga promaklo mojoj pažnji. Drago bi mi bilo da 
i ovakva knjiga kakva ona jest, dade drugim stručnjacima pobude da upotpu- 
ne, zaokruže, prodube i usavrše ono u čemu ja nisam uspio.“ 


“ Iako je ova knjiga dobrim dijelom napisana u okviru znanstvenog zadaika 
u Zavodu za lingvistiku Filozofskog fakulteta u Zagrebu, ona je ujedno rezultat 
još duljeg, dugotrajnijeg proučavanja povijesti hrvatskoga književnog jezika, naro- 
čito 19. stoljeća. 

Neki dijelovi teksta objavljeni su, u više ili manje drugačijem obliku, u časopi- 
sima i edicijama (npr. u Radovima Instituta za jezik JAZU, Forumu, Radovima 
Instituta JAZU u Zadru, Radovima Zavoda za slavensku filologiju Filozofskog fakul- 
teta u Zagrebu i dr.) a u knjizi se donose povezani u jedinstvenu cjelinu. 


Budući da je nakladnik tražio da se rukopis knjige smanji, skratio sam pojedina 
poglavlja, a neka sam i posve izostavio. Djelomično je i ta činjenica utjecala na to 
da se iz knjige izostavi opsežniji dio o hrvatskim vukovcima iako bi on kronološki 
ovamo pripadao. Dopunjen i proširen, taj bi dio mogao biti prvo veliko poglavlje 
(ili prva poglavlja) djelu koje bi prikazivalo problematiku našega književnog jezika 
s kraja 19. i u početku 20. stoljeća (Broz-Ivekovićev Rječnik izišao je na samom 
početku 20. st., a Maretićeva velika Gramatika 1899). Uostalom, neki drugi autori 
opravdano ta pitanja povezuju s jezičnom problematikom 20. st. 

Zahvalan sam Sveučilišnoj nakladi Liber, posebno direktoru S. Goldsteinu i 
glavnom uredniku M. Miriću, što sui moju knjigu izdali u prikladnom obliku, zatim 
Zavodu za lingvistiku Filozofskog fakulteta u Zagrebu (i njegovu direktoru prof. 
dru R. Filipoviću) i Samoupravnoj interesnoj zajednici za znanstveni rad (SIZ-u 
VII), uz čiju je financijsku pomoć knjiga mogla biti tiskana. Zadužili su me i recen- 
zenti knjige, prof. dr. D. Brozović i prof. dr. S. Lasić, korisnim i katkada dragocje- 
nim sugestijama, koje sam uglavnom mogao prihvatiti, kao i korektor dr. B. Erde- 
ljac svojim zdušnim radom i marljivim nadgledanjem knjige u svim njezinim faza- 
ma. Razumije se da su me zadužile i mnoge ustanove (biblioteke, arhivi i sl.) i mnogi 
pojedinci koji su me i poticali da ne sustanem na tom dugom putu, te svima njima 
i na ovom mjestu izražavam svoju iskrenu zahvalnost. 

Skraćeni, definitivni rukopis knjige predan je nakladniku sredinom god. 1976, 
pa se najnovija literatura u knjizi uglavnom ne spominje. 


B. 
Od Baščanske ploče 
do Kačića i Reljkovića 

1. Od Baščanske ploče do 15. stoljeća 


Jezik, kao osnova narodne kulture, tako je važna, značajna i zanimljiva pojava 
da ga treba neprestano istraživati i proučavati s raznih stajališta“ U knjizi 
koja obrađuje jezičnu problematiku 19. stoljeća bit će govora i o pitanjima 
koja su povezana i s našom bogatom starijom jezičnom prošlošću. Osim 
toga, ovaj kratki prikaz — iako nema uvijek neposredne veze s problemima 
književnog jezika 19. stoljeća — ipak je s njima na ovaj ili onaj način povezan. 
Makar se dakle u ovoj knjizi govori o našem književnom jeziku prošloga 
stoljeća, posebno o filološkim školama, ipak je korisno da se na početku 
barem letimično prikažu i oni različiti putovi kojima je prolazio hrvatski 
jezik, da se najprije razapne jezični vremenski luk od Baščanske ploče do 
početka 19. stoljeća. 


Taj naš jezik sa skupom organskih dijalekata, sa strukturalno-genetskog 
stajališta, ide u zajednički hrvatskosrpski ili srpskohrvatski jezik Hrvata, 
Srba, Crnogoraca i Muslimana. Ali kada govorimo o povijesti književnog 
jezika kao izrazu hrvatske kulture, tada s punim pravom i preciznije upo- 
trebljavamo naziv hrvatski književni jezik, jer »ako postoji hrvatski narod, 
hrvatska kultura i hrvatska književnost, onda nužno i bez obzira na ikakve 
lingvističke činjenice postoji, s tog gledišta, i hrvatski jezik kao njihov izraz« 


Hrvatskosrpski jezik dio je različitih kulturnih cjelina, pripadajući razli- 
čitim nacionalnim kulturama. No, »uzimajući ... povijest hrvatskoga jezika 
kao poseban s kulturološkog gledišta predmet lingvističkoga studija, ne 
uvode se i ne postuliraju nikakve razlike kojih inače ne bi bilo, pa ni u odnosu 
na ostale kulturnohistorijske jezike hrvatskosrpskoga kruga. Ne poriče se 
time jedinstvo hrvatskosrpskoga jezika s gledišta priopćavanja i sporazumi- 
jevanja, a i s kulturološkoga i vrijednosnoga omogućuje se da se svaka povi- 


! Jezik možemo promatrati više s kulturološkog gledišta ili s lingvističkog. 

*R. Katičić, Opseg povijesti hrvatskog jezika. Hrvatski znanstveni zbornik, 
Zagreb, 1971, str. 42: »Nema, mislim, razloga da u lingvistici ne rabimo za taj 
skup organskih dijalekata i naziv srpskohrvatski; koji se međunarodno ustalio. 
Govoreći i pišući o jeziku hrvatskoga naroda upotrebljavamo naziv hrvatski jezik. 
U službenim pak prigodama kad treba istaći dvoje: i to da taj skup organskih 
dijalekata ne pripada samo jednom narodu i to da su oba u oblikovanju njegova 
standarda ravnopravni, mogu se još upotrijebiti nazivi hrvatskosrpski i hrvatski 
ili srpski.« 

*R. Katičić, n.d, str. 31. 


20 Na izvorima hrvatskoga književnog jezika 


jesno izrasla cjelina promatra u sebi i da se nalaze unutrašnje zakonitosti 
njezina razvoja bez obzira na to kolike će se pri tome razlike pokazati prema 
drugim takvim cjelinama. ..«< 


Kada je riječ o jezičnom izrazu kulture, poznato je da se u njezinoj 
povijesti pojavilo više jezičnih putova, više književnih jezika oblikovanih na 
osnovi različitih narječja. Ipak, svi su oni »standardizirani dijalekti istoga 
jezika«, pa se mogu promatrati kao cjelina i uzimati kao jedna jezična 
povijest. 

Hrvatski književni jezik prolazio je u svojoj povijesti kroz mnoge mijene 
kao i svaki jezik, ali je — Zbog povijesnih, socioloških i drugih razloga — 
imao i svoje specifične složene procese. Taj je jezikod Baščanske ploče 
do 15. stoljeća doživio značajne glasovne, morfološke, sintaktičke i leksičke 
promjene, i javio se u tom najstarijem razdoblju kao jezik pismenosti i po- 
četaka književnosti. 

Već je hrvatska srednjovjekovna književnost karakteristična po vrlo ra- 
nom prodoru živoga narodnog jezika u pisani tekst te se taj narodni jezik 
na glagoljaškom području upotrebljava i u diplomatici, dopisivanju i pravnim 
spisima, Odista, »ranije nego drugdje, lingua vernacula tu je izborila svoja 
prava, a ako hrvatsku književnost srednjega vijeka cijenimo kao demokra 
tičnu i pučku, horizontalno orijentiranu, onda je to prije svega zbog njena 
jezika ... Već od Baščanske ploče kojom naša književna tradicija krajem 11. 
stoljeća dostojno izranja iz anonimnosti isvoje nedokumentirane pretpovijesti, 
narodni jezik postaje sredstvom pismenog izraza (u dokumentima praktična 
značenja i isključivim).«' 

Nije razlog upotrebe narodnog jezika u glagoljskim spisima bio možda 
slabije poznavanje normi crkvenoslavenskog jezika u hrvatskih glagoljskih 
pisaca. Uzroke tome treba tražiti u njihovu svjesnu nastojanju da u nelitur- 
gijskim spisima funkcionalno približe taj jezik narodu. Ipak, ta upotreba 
narodnog jezika (čakavštine, pa i kajkavštine) nije bila u neliturgijskim spi- 
sima opća te nije značila prekid sa stoljetnom tradicijom crkvenoslavenskog 
kao književnog jezika. Rezultat težnje da budu razumljivi i da sačuvaju 
postojanost crkvenoslavenske tradicije bilo je stvaranje »hibridnog jezika u 
čijoj je artificijelnoj strukturi čakavska osnova protkana crkvenim elemen- 
tima«. Želja da bude što bliži onima među kojima su djelovali pokrenula je 
neke glagoljaške pisce (naročito s područja južno od Kupe, iz ozaljskog kraja 
ili Istre) da uvedu i kajkavske elemente u tu čakavsko-crkvenoslavensku 
strukturu Hvojih spisa. Nemalen dio tekstova Petrisova zbornika (1468) pisan. 
je takvom mješavinom 


*R Katičić, nd, str. 32. 

*R. Katičić, nd. str. 35. 

* Baščanska ploča nije najstariji hrvatskoglagoljski epigrafički spomenik. »Pret- 
hode joj — u 11. st. — Plominski natpis s crkve sv. Jurja u Plominu (Istra), 
Krčki glagoljski natpis koji govori o zidanju nekog benediktinskog samostana i 
Valunski natpis (nadgrobni kamen, iz Valuna na Cresu). Mlađi je — iz 12. st. — 
Grdoselski natpis (Istra) u kojem se spominje posvećenje oltara. Karakteristična 
je koncentracija najstarije glagoljaške epigrafije na istarsko-kvarnerskom područ- 
ju« Usp. E. Hercigonja, Hrvatska književnost srednjega vijeka (do kraja 
14. šo Zbornik Zagrebačke slavističke škole, god. I, knjiga 1, Zagreb, 1973, 
str. 33. 

"E. Hercigonja, Hrvatska književnost srednjega vijeka (do kraja 14. 
donira Zbornik Zagrebačke slavističke škole, god. I, knjiga I, Zagreb, 1973, 
str. BR 

*E. Hercigonja, nd. str. 39. i 40. 

Pored tekstova pisanih hibridnim jezikom, ima u hrvatskoglagoljskim knji- 
gama i tekstova pisanih čistim narodnim jezikom. Tako u 14. stoljeću nastaje 
hrvatska pjesmarica, poznata i zapisana u Pariskom kodeksu (oko 1380) s 
pjesama »gotovo sasvim u živom jeziku narodnom«," 


Navest ću tek jedan manji dio: 


Bog se rodi v Vitliomi 
djavlju silu tada slomi. 
Gradu ime tako biše, 

kako prorok boži piše. 

Tu pastiri blizu stahu 

pri ovčicah i ne spahu. 
Svitlost božja na njih pride, 
pred kom noćna tma otide. 
Mnoštvo an'jel tu vijahu 
slavu bogu ki pojahu. 
Pastiri se čudovahu 
strahom k nebu pogledahu ... 
An'jeli se veseljahu, 

glase dobre spovidahu: 
slavu bogu, mir človikom, 
dobrovoljni viku vikom. 
Jedan an'jel do njih teče 

i, prišad im, tako reče: 

»Ja vam dobru radost pravlju 
i na put vas ja nasiavlju. 
Spasitelj se rodi danas, 

ki je s neba prišal za nas. 
Ne kašnjite veće stati 
hoćete ga blizu najti. 

Povit gospod v Vitliomi, 

u jasalceh, v tujem domi.« 
Oni tako skoro tekše, 
Obretoše čudo vekše. 

Diva sina povijaše, 

k vsim svitom obladaše. 
Travicu mu prostiraše, 

bog u jasalceh počivaše, 
Volak zimu odganjaše, 

a oslak mu se voklanjaše. 
Skoti boga znahu tada, 

a grišnik ga ne zna sada. 
Pastiri se povratiše, 
glasom boga pohvališe. 
Božju slavu ku vidiše 

i druzim ju navistiše." 


Glagoljaška je književnost do 15. stoljeća donekle jedinstvena u jeziku i stilu, 
ne postoje još pokrajinske književnosti, koje će se pojaviti od 16. stoljeća. 
Neki istraživači ipak ističu kako nije dovoljno proučena kajkavska kompo- 
nenta u jeziku određenog broja tekstova neliturgijskih kodeksa hrvatskih 
glagoljaških pisaca 15. i djelomično 16. stoljeća. »Taj — mada ograničen — 


* Usp. D. Malić, Jezik prve hrvatske pjesmarice, Zagreb, 1972, str. 47. 
"J. Vajs, Starohrvatske duhovne pjesme, Starine JAZU, knj. 31, str. 259. 
"D. Malić, Jezik prve hrvatske pjesmarice, Zagreb, 1972, str. 47—49., 

prodor kajkavštine u sferu pisane riječi već u prvim desetljećima 15. stoljeća 
obilježio je početak neprekinutih nastojanja ... da se premoste dijalektalne 
granice i tako otvore novi, širi prostori ne uvijek samo književnom djelovanju 
već i svijesti da se time — u odsustvu drugih mogućnosti i sredstava — 
duhovno povezuju membra disjecta patriae. Jer takvo je nastojanje (u raznim 
fazama različito uvjetovano i osmišljeno) objektivno uzevši, od anonim- 
nog glagoljaša 15. stoljeća do Vitezovićeve vizije sjedinjenja duhovnih i fi- 
zičkih snaga i vrednota Croatiae redivivae uvijek bilo — ponekad i jedini — 
glasnik otpora stanju stvari, jedina protuteža posljedicama podvojenosti, po- 
krajinske izolacije i djelovanju centrifugalnih tendencija što stoljećima ozna- 
čuju gospodarski, politički i kulturni život Hrvatske.«? 


2. Turci »nalegoše na jazik hrvacki« 


Potkraj 15. stoljeća, u vrijeme kada se pojavljuju već zrelija umjetnička 
djela na čakavskom u Dalmaciji i posebno u Dubrovniku na štokavskom na- 
rječju s dosta čakavizama, hrvatskim je zemljama zaprijetila turska opasnost. 
Hrvatski narod doživljava opću kataklizmu na Krbavskom polju (godine 
1493), kada — prema riječima popa Martinca iz Grobnika — Turci 
»nalegoše na jazik hrvacki« uništavajući »vse zemlje hrvatske i\slovinske do 
Save i Drave daže do Gore Zaprte«," a »gospoda hrvatska i bani hrvatski« 
nemoćni da im se odupru, jer »tada bisi skrb velik na vseh živućih s stranah 
sih jakože njest bila ot vremena Tatarov i Gotov i Atile nečastivih«. Mlečani 
su već prije oduzeli velik dio hrvatske obale s gradovima i pripadnim otocima 
(Zadar, Šibenik, Trogir, Split, Hvar). 


"E. Hercigonja, Kajkavski elementi u jeziku glagoljaške književnosti 
15. i 16. stoljeća, »Croatica«. Prinosi proučavanju hrvatske književnosti, Zagreb, 
1974, sv. 5, str. 171. Usp. i E. Hercigonja, Srednjovjekovna književnost, Zagreb, 1975. 


O jeziku glagoljskih rukopisa dosta podataka nude knjige prof. V. Štefani- 
ća, Glagoljski rukopisi otoka Krka, Djela JAZU, knj. 51, Zagreb, 1960, i Glagoljski 
rukopisi Jugoslavenske akademije, I. dio (1969), II. dio (1970), gdje je, uz opis 
svakog rukopisa, dao i jezične karakteristike. -— Od brojnih drugih priloga usp. 
i A. Nazor, Jezični kriteriji pri određivanju donje granice crkvenoslavenskog 
jezika u hrvatskoglagoljskim tekstovima, Slovo, sv. 13, Zagreb, 1963, str. 68—88; 
A. Nazor, Kulturnopovijesno značenje izdanja glagoljske tiskare u Senju g. 
1494—1508. Slovo, sv. 21, Zagreb, 1971, str. 415—442. — J. Hamm, Hrvatski tip 
crkvenoslavenskog jezika, Slovo, sv. 13, Zagreb, 1963, str. 43—67. — B. Grabar, 
Apokrifna djela apostolska u hrvatskoglagoljskoj literaturi, Radovi Staroslavenskog 
instituta, knj. 6, Zagreb, 1967, i knj. 7, Zagreb, 1972. B. Grabar, Glagoljski ulomak 
Pseudo-Tomina evanđelja, Slovo, sv. 18—19, Zagreb, 1969. — M. Pantelić, 
Prvotisak glagoljskog Misala iz 1483. prema misalu kneza Novaka iz 1368, Radovi 
Staroslavenskog instituta, knj. 6, Zagreb, 1967. — M. Pantelić, Glagoljski ko- 
deksi Bartola Krbavca, Radovi Staroslavenskog instituta, knj. 5, Zagreb, 1964. — 
J. Bratulić, Apokrif o Prekrasnom Josipu u hrvatskoj književnosti, Radovi 
Staroslavenskog instituta, Zagreb, 1972, br. 7. — I. Petrović, Bogorodičina ču- 
desa u Ivančićevu zborniku, hrvatskoglagoljskom spomeniku 14/15. st., Radovi 
Staroslavenskog instituta, knj. 7, Zagreb, 1972. 

Pored spomenutih djela treba konzultirati »Slovo«, koje izdaje Staroslavenski 
institut od god. 1952 (izišla 24 sveska), i »Radove« Staroslavenskog instituta (izišlo 
svega sedam knjiga). 

"* Usp. Hrvatska književnost srednjega vijeka (do kraja 14. stoljeća), Zbornik Za- 
grebačke slavističke škole, Zagreb, 1973, str. 36—37. 

U doba početaka hrvatske umjetničke književnosti hrvatski se narod 
nalazi pod vlašću nekoliko suprotnih sila: veći je dio zapadne Bosne, tzv. 
turske Hrvatske, pod Turcima, dalmatinska Hrvatska (od 1408) pod Mleča 
nima, banska Hrvatska (od 1527) pod Habsburzima, dok je Istra u to doba 
najvećim dijelom pod mletačkom upravom. Jedini je Dubrovnik slobodan. 
Hrvati su tako rascjepkani ostali i u 17. stoljeću i kasnije. U to doba stvarnost 
je hrvatska vrlo teška.“ 

Pored Dubrovnika, koji je sačuvao relativnu slobodu, neosvojena je ostala 
tek »zemlja između najsjevernijeg Jadrana i Drave sa Zagrebom kao središtem, 
i ta se zemlja — zbog bjegunaca iz južnih krajeva gdje su trajne stogodišnje 
navale dizale s djedovskog ognjišta plemića i kmeta — počinje kasnije nazi- 
vati Hrvatskom ... Reliquiae reliquiarum olim regni Croatiae nazivat će je 
hrvatski staleži na svojim saborima«." 

Je li onda neobično i neshvatljivo što su se sve te okolnosti odrazile i 
rascjepkanošću hrvatske književnosti, nemogućnošću da se stvore zajednička 
središta, zaboravljanjem starih državnih predaja, navikavanjem na tuđe obi- 
čaje i na pokrajinska, strana i često neodređena i neadekvatna imena (dal- 
matinski, ilirski, slovinski, slovenski), nejednakošću u društvenom ustroju i 
stupnju kulture pojedinih tih krajeva? 

Jasno, sve su to bile njezine neizbježne, žalosne posljedice, i to upravo 
u onom času kada se u književnosti prirodno stalo nametati pitanje općeg 
književnog jezika.“ 

»Desolatio Croatiae«, nastala zbog turskih ratova, pogodila je Hrvatsku 
iako bolno da tada nastaje čas »strašne nevolje i slabosti u kojem je uništenje 
izgledalo kao da je izvršeno, ali su unatoč strašnim rezovima i napuklinama 
u općoj pustoši i potištenosti ostale neslomljene životne snage koje su, sku- 
pivši se, u novom naletu povele razvoj prema kulturnom jedinstvu, koje je 
i u prošlim stoljećima bilo uvijek prisutno, ali i uvijek više ili manje ometano«." 

Ti su politički i ratni događaji u 15. i 16. stoljeću predstavljali i za jezik 
takve teškoće da bi »i na jednom veoma čvrstom i homogenom temelju bilo 
teško dalje graditi u svim krajevima u istom smjeru i na isti način«. Konti- 
nuitet nije, doduše, uništen, ali je posve poremećen. Time je u 16. stoljeću 
praktički nestalo veoma bitne tekovine cijeloga prvog razdoblja hrvatske pi 
smenosti, koje je trajalo od 10. do 15. stoljeća. U čitavom tom periodu jedinstvo 
se održavalo »kohezionom ulogom crkvenoslavenske jezične komponente«, a 
uz to su i razlike između narječja bile malene, dok je u 16. stoljeću to jedin- 
stvo narušeno te su se počele oblikovati pokrajinske književnosti, odnosno 
pokrajinske publike." 

Kao što je napomenuto, razdoblje od 12. do kraja 15. stoljeća pojedini 
lingvisti razvrstavaju u prvi period povijesti našega književnog jezika. Po- 
četkom 16. stoljeća dolazi drugo razdoblje s ravnotežom čakavskog, kajkavskog 
i štokavskog narječja, s razvitkom pokrajinskih književnosti, ali i s nastankom 
dvaju jezičnih kompleksa: sjeverozapadnog (sjevernočakavskog—kajkavskog) 


"1 Frangeš, Pred stoljećima hrvatske književnosti, Pet stoljeća hrvatske 
književnosti, knj. 1, Zagreb, 1969, str. X. 
BE M. Kombol, Poviest hrvatske književnosti do Narodnog preporoda, Zagreb, 
1945, str. 57. 

“* M. Kombol, n. d., str. 204—208. 

"R. Katičić, Opseg povijesti hrvatskog jezika, Hrvatski znanstveni zbornik, 
Zagreb, 1971, str. 40. 

* D. Brozović, O hrvatskom književnom jeziku šesnaestoga stoljeća, Zbor. 
nik Zagrebačke slavističke škole, Zagreb, 1973, str. 131. i 132. 

i jugoistočnog (južnočakavskog—štokavskog), koji su se zadržali sve do prepo- 
rada. Prof. Brozović, predlagač takve podjele, posebno obrađuje oba 
kompleksa, smatrajući da pokrajinske književnosti koje se javljaju od 16. 
stoljeća surađuju međusobno u okviru spomenutih cjelina te se među njima 
odvijaju skupovi jezične konvergencije, osobito u štokavsko-južnočakavskom 
kompleksu. U trećem bi razdoblju prevladavala, u 17. i polovici 18. stoljeća, 
štokavština u jugoistočnom skupu, a javilo bi se i povećanje pokrajinskih 
književnosti. U četvrtom razdoblju, u drugoj polovici 18. i početnim desetlje: 
ćima 19. stoljeća, pojavljuje se novoštokavština (ikavsko-ijekavska) kao jedini 
pismeni jezik, te počinje njegova standardizacija. Novoštokavština utječe na 
sjeverozapadni kompleks, pa bi peto razdoblje obuhvaćalo već period narod- 
nog preporoda." 


Ipak ću pokušati prikazati najprije neke od karakteristika književnog 
jezika do 19. stoljeća — ponajviše kulturološki — ne toliko prema spomenutim 
skupovima, nego prema književnim jezicima čakavskom, kajkavskom i što- 
kavskom, svjestan da takav prikaz ima i nedostataka već i zbog njihova miješa- 
nja i zbog njihova raznolikog tipa. 


II. ČAKAVSKI KNJIŽEVNI JEZIK 


1. Čakavski ne postaje općehrvatskim standardnim jezikom 


Iako čakavsko narječje nije osnova današnjeg hrvatskog jezičnog standarda, 
ipak je u prošlosti na čakavskom književnom jeziku postojala bogata knji- 
ževnost, a i danas je, iako u neznatnoj mjeri — ponajviše leksički — čakavski 
element djelomično prisutan u suvremenom našem književnom jeziku. 


Čakavskim se narječjem u prošlosti govorilo na znatno širem području 
nego danas. Osim na otocima, ono se rasprostiralo i na velikom dijelu kopnene 
Dalmacije, a neki jezični stručnjaci smatraju da se upotrebljavalo i u samom 
Dubrovniku. Na sjever je čakavsko narječje dopiralo do Like i dijela Bosne, 
do porječja Kupe, odnosno do područja slovenskog jezika. Prodori Turaka u 
14. stoljeću prouzročili su pomicanje štokavskog stanovništva s jugoistoka 
prema sjeverozapadu, i zbog toga smanjivanje čakavskog i kajkavskog po- 
dručja. IMnogi su kajkavci i čakavci tada odselili iz svoje postojbine, pa su 


" Tu je podjelu prof. Brozović iznio u više svojih radova, npr. u raspravi O 
hrvatskom književnom jeziku šesnaestoga stoljeća, Zbornik Zagrebačke slavističke 
škole, Zagreb, 1973; O ulozi Ljudevita Gaja u završnoj etapi hrvatske jezične uni- 
fikacije, Radovi Instituta za hrvatsku povijest, knj. 3. U povodu 100. godišnjice 
smrti Ljudevita Gaja, Zagreb, 1973. i dr. 

neki u 16. stoljeću došli čak kao kompaktne cjeline u Austriju (gradišćanski 
Hrvati), zapadnu Ugarsku i Moravsku." 


Čakavsko narječje ili čakavsko-crkvenoslavenski amalgam u upotrebi je 
u hrvatskoj pismenosti do 15. stoljeća, uz određene elemente i kajkavskog 
narječja. Da se čakavsko narječje i od 12. do 15. stoljeća razvijalo isto onako 
kako je to bilo u početku tog razdoblja, tj. da su se nastavili procesi iz prve 
faze, tada bi pri kraju 15. stoljeća možda postojao »onakav iskristaliziran 
amalgam na čakavskoj osnovici kakav su u Rusiji imali potkraj 18. stoljeća 
na srednjoruskoj (moskovskoj) osnovici«. Tako je čakavski mogao postati 
općehrvatskim standardnim jezikom. »Po svojoj genezi to bi bio standardni 
jezik ruskoga tipa, a funkcionirao bi, opet mutatis mutandis, poput onodob- 
noga francuskog, ili nekih mediteranskih romanskih standardnih jezika.«" 


U jednom se času moglo činiti da će čakavština postati općim književnim 
jezikom u Hrvata. Njom su pisali, doduše izmiješano s drugim jezičnim ele- 
mentima, i hrvatski protestantski pisci, pa i pisci katoličke obnove, Zadranin 
Šime Budinić iAleksandar Komulović, iako u njihovim djelima ima 
i nečakavskih elemenata. 


»Tendencija spajanja čakavskih i štokavskih elemenata u svojevrsnu koinć 
koja se u XVI. stoljeću na ovim prostorima stalno javlja, kod Lucića je gotovo 
potpuno ostvarena, pa je njegov poetski izraz nov i po jeziku. I da se nije 
radilo o jednoj, u stvari perifernoj kulturi koja je u tim teškim prilikama, 
uza sve svoje unutarnje snage, jedva egzistirala, htjeli mi to ili ne, historija 
bi se našega književnog jezika vjerojatno kretala drugim koordinatama ko- 
jima je neke elemente bio postavio Hanibal Lucić.«? 


Postojala je teoretska mogućnost da prevlada i jezik koji je slijedio liniju 
što ju je započeo Petar Zoranić, tj. govor Zadra i okolice, koji se nalazio na 
granici dvaju najvažnijih čakavskih dijalekatskih tipova, tj. južnočakavskoga 
ikavskoga i srednjočakavskog ikavsko-ekavskoga dijalekia. Ali takva se po- 
tencijalna pretpostavka čini zapravo ipak nerealnom zbog znatne smanjenosti 
i razdvojenosti čakavskog područja, što je sve nastalo kao posljedica velikih 
migracija. Tako nije dolazio u obzir jezik okolice Zadra ni čakavština uopće, ia- 
ko je s obzirom na općehrvatski dijalekatski položaj čakavština i najoriginalniji 
i najsamostalniji dijalekatski tip. Općehrvatski književni jezik s čakavskom 
dijalekatskom osnovom može se lako zamisliti, pa je čakavština kao njegova 
lingvistička građa mogla imati i određene prednosti. Ipak su izvanlingvistički 
momenti bili presudni, te čakavština nije postala osnovom hrvatskoga jezičnog 
standarda. Razloge za to ne treba tražiti u prvom redu u migracijama (izazva- 
nima turskom najezdom), već općenito u stvorenoj političkoj situaciji zbog 
koje je čakavsko područje u usporedbi s kajkavskim i zapadnoštokavskim 
ostalo perifernije.“ 


* Usp. M. Hraste, Čakavski književni jezik, Enciklopedija Jugoslavije, sv. 
4. — B. Finka, Čakavsko narječje, Jezik, školski leksikon, Zagreb, 1965., B. 
Finka, Čakavsko narječje, Čakavska rič. Usp. i najnovije djelo L. Hadro- 
vicsa, Schrifttum und Sprache der burgenlandischen Kroaten im 18. und 19. 
Jahrhundert, Wien, 1974, str. 5—564. 

"D. Brozović, O ulozi Ljudevita Gaja u završnoj etapi hrvatske jezične 
unifikacije, Radovi Instituta za hrvatsku povijest, sv. 3, str. 48. 

2 M. Franičević, Hanibal Lucić, Pet stoljeća hrvatske književnosti, knj. 7, 
Zagreb, 1968, str. 10—11. — Usp. i B. Klaić, Jezik Hanibala Lucića i Petra Hekto- 
rovića, Prilog historijskoj gramatici hrvatskog jezika, Pet stoljeća hrvatske književ- 
nosti, knj. 7, str. 267. i 324. 

2. Književnost pisana čakavski 


Početkom 16. stoljeća javljaju se na čakavskom več zrelija ostvarenja. Godine 
1521. tiskana je Istorija svete udovice Judit u versili harvacki složena. Maru- 
li ć je pisao jezikom splitske čakavštine, ali nije sam stvarao taj književni jezik, 
jer su i prije njegova spjeva postojale crkvene pjesme, molitve i lekcionari, 
kao i jezik »začinjavaca« na koje se Marulić poziva u posveti Judite don Dujmu 
Balisiriliću. Iako je Marulićev jezik odraz kulturne sredine, taj isti jezik morao 
je biti blizak ne samo Maruliću nego i dubrovačkim pjesnicima tadašnjega vre- 
mena jer je postojala uska povezanost između splitskih, dubrovačkih i hvar 
skih književnika. 


Marko Marulić 


U 16. stoljeću doživljava ćakavsko narječje svoj procvat i vrhunac. Tada 
gotovo i svi dubrovački književnici imaju podosta čakavskih elemenata, npr. 
ča, zač, nač; česti su ikavski oblici, kao vrime, [na kraju sloga i na kraju riječi 
(velmi, vidil), neprovođenje novog jotovanja (bratja, pitje, listje, grozdje), gla- 
sovni skupovi bj, vj, koji ne daju blj, vlj (dubje, zdravje), stari glasovni skup 
it, id (dojti, dojdem), praslavenski glasovni skup dj koji se manifestira katka- 
da kao j (gospoja, meju) itd.“ 


" DBrozović, Djelo Petra Zoranića u razvitku jezika hrvatske književno- 
sli, Zadarska revija, 1969, br. 5, str. +480—485. 

* M. Hraste, Čakavski književni jezik, Enciklopedija Jugoslavije, sv. 4. — 
Usp. i C. A. van den Berk, Y a-lcil un substrat čakavicn dans Ic dialecte de Dubrov- 
nik? 's Gravenhage, 1958. 

Na splitsku čakavštinu, kojom je pisao Marulić, bili su ponosni i on i njego- 
vi zemljaci, kako se vidi iz izvještaja mletačkih sindika 1553. vladi u Veneciji: 
»Svi Splićani žive po navadi i običaju slovinskom, te je njihov materinski jezik 
ioli sladak i ljubak, da drži prvenstvo u Dalmaciji, isto tako kao narječje tos- 
kansko u Italiji, koje se može nazvati cvijetom te najljepšim i najboljim nar- 
ječjem talijanskim.«? 

Pored Marulićevih javljaju se i djela Hvarana Petra Hektorovića, 
Martina Benetovića, Hanibala Lucića i Zadrana Petra Zoranića, 
Brne Karnarutića iJurja Barakovića. 


I pisci i prevodioci hrvatskih protestantskih knjiga (Stjepan Konzul Istra- 
nin, Antun Dalmatin, Juraj Cvečić i dr.) pišu uglavnom čakavskim narječjem 
istarsko-primorskog tipa. Ali da bi njihove knjige mogli čitati i drugi, pokuša- 
vaju slijevanjem raznih narječja stvoriti jedinstven općejužnoslavenski jezik. 
Teoretsko opravdanje za to iznijeli su u predgovoru glagoljskom izdanju Prvoga 
dela novoga teštamenta (Tubingen, 1562): 


Mi paki takaiše ijure dobro znamo, da vsakomu ovo naše tumačenje i ova 
naša slova ne bude ugodno. Na to vi, predragi dobri Krstiani Hrvate, znaite 
da jesmo s tim našim' tumačenjem vsim slovenskoga jezika ljudem' služiti 
hoteli, naiprvo vam, Hrvatom i Dalmatinom, potom takaiše Bošnakom, 
Bezjakom, Srblanom, i Bulgarom'. Jere znamo po nauku svetoga Pavla 
Rimla(nom) I, da dužni jesmo svim ljudem, Grkom, zaiedno i barbarom, i 
tako učenim' kako neučenim. Toga radi jesmo va ovo naše tImačenje ove 
priproste, navadne, razumne, obćene, vsagdanje, sadašnjega vremena bese- 
de, koie Hrvate, Dalmatini i drugi Slovenci i Kranjci naiveće va njih govore- 
nju govore, hotčli postaviti. .. .* 


Reformatorski pisci, dakle, žele zajednički književni jezik, i to u prvom redu 
jedan zajednički za Hrvate, a tek kasnije i za druge, što je tek daleka želja. 
Prvotna im je težnja da stvore jezik na osnovi dijalekata što ih poznaju po 
hrvatskim krajevima. Tako grof Nikola Frankopan Tržački 1563. potvrđuje 
primitak nekoliko hrvatskih knjiga koje su »našimi pravimi hrvackimi slovi i 
hrvackim ezikom štampane i (da) e vsaki Hrvatin more lahko štati i razumiti: 
i k tomu da znate da od našega hrvackoga ezika ludi žele i od boga prose da bi 
im bog dal bibliju našim ezikom hrvackim pisanu va koi bi razumili stari i no- 
vi teštament«. Na početku Novoga zavjeta stoji: »Začeli jesmo Novi testament 
van iz najboljega latinskog, vlaškoga, nemškoga i krainskoga tlumačenja u 
hrvacki jezik tlmačiti.«" Djelatnost protestanata bila je razmjerno kratkotraj- 
na i zbog vjerskih razloga ugušena na samom svom početku. 


Ne ulazeći u dalju problematiku mogu tek dodati: kada sredinom 18. sto- 
ljeća praktički nestaje čakavština iz književnosti, ostaju kao književni. jezici 
dva narječja: štokavsko i kajkavsko. 


51. Kukuljević Sakcinski, Stari pisci hrvatski, knj. I, str. X. 

* F. Fancev, Jezik hrvatskih protestantskih pisaca 16. vijeka. Prilog histo- 
ričkoj gramatici hrvatskog ili srpskog jezika, Rad JAZU, knj. 212, Zagreb, 1916, 
str. 57. 

ZM. Mirković, Matija Vlačić Ilirik, Zagreb, 1960, prilog 15. Cit. prema 
Krešimir Georgijević, Hrvatska književnost od XVI do XVIII stoljeća u sjevernoj 
Hrvatskoj i Bosni, Zagreb, 1969, str. 31. i 32. 

III. KAJKAVSKI KNJIŽEVNI JEZIK 


1. Teorije o kajkavskom narječju 


Kajkavsko narječje ostaje u književnoj upotrebi u civilnoj Hrvatskoj sve do 
tridesetih godina 19. stoljeća, a pojedinci, iako vrlo rijetki, kakav je bio Ignac 
Kristijanović, pišu kajkavštinom sve do smrti (1884). Rasprave o podri- 
jetlu kajkavskog narječja i njegovoj pripadnosti vode se već od početka 19. sto- 
ljeća i do njegova svršetka, te prelaze u 20. stoljeće. Stoga je u uvodu korisno 
prikazati osnovnu problematiku toga narječja, koje je više stoljeća služilo kao 
osnova književnog jezika, pa i danas u nevelikoj mjeri (u leksiku) sudjeluje, 
kao i čakavsko, u suvremenoin našem jezičnom standardu. 

Još prije podjele zapadno-južnoslavenskih govora na dvije razvojne jedi- 
nice — slovenski i hrvatskosrpski jezik — kajkavsko je narječje bilo »poseb- 
nom jedinicom s vlastitim značajkama, nezavisnom prema svojim jugoistoč- 
nim susjedima (čakavštini, zapadnoj štokavštini) isto kao i prema zapadnim 
odgovarajućim slovenskim jedinicama«.“ 

No, tako se nije prije mislilo, a ni danas svi ne prihvaćaju takvo mišljenje. 
Činjenica da kajkavsko narječje ima dosta sličnih osobina sa slovenskim jezi- 
kom počela se tumačiti tako kao da kajkavski dijalekti pripadaju slovenskom 
jeziku. Tako su mislili prvi slavenski filolozi Dobrovsky, Kopitar i Miklošič. 
Međutim, njihova mišljenja nisu odbacili samo kasniji stručnjaci nego su im 
se protivili već u njihovo doba obrazovani hrvatski kajkavci. Marko Mahano- 
vić u djelu Observationes circa croaticam ortographiam (1814) posebno je is- 
ticao da kajkavsko narječje koje se upotrebljavalo u hrvatskoj književnosti 
pripada »ilirskoj« skupini, a ne slovenskoj, kako su to htjeli pristaše spome- 
nute teorije. To je bilo jasnoilvanu Derkosu, Ljudevitu Gaju, a kasnije 
i Ksaveru šandoru Đalskom, koji je negodovao protiv onih koji dokazuju 
da je »čakavština i štokavština srpska, a posavsko-podravska kajkavština slo- 
venska«, te posebno istakao: »Nisam filolog te se ne mogu približiti tome pita- 
nju kao stručnjak, pak mi je neizrecivo što se među hrvatskim filolozima dosad 
nitko nije našao da nišani proti strašnoj zabludi philologiae militantis.«" Ni pr- 
vi urednici Rječnika hrvatskog ili srpskog jezika JAZU nisu sustavno unosili 
u nj kajkavske riječi.“ Spomenuti hrvatski javni radnici pisali su stoga o pri 


* Usp. npr. D. Brozović, Kajkavsko narječje (u školskom leksikonu »Jezik« 
S. Babića), Zagreb, 1965. str. 118. 

?* Usp. 1. Derkos, Genius patriae super dormientibus suis filiis, Zagreb, 
1832: »Što se tiče razlike našega podnarječja s vendskim i slavonsko-dalmatinskim, 
o tom je teže dati sud. Filolozi naime, kao što sam već napomenuo, vele da je 
naše narječje bliže vendskomu, a mene mnogo veći interes vuče, pa makar i dru- 
goga porijekla, da ustvrdim protivno.« X 

"K. Š. Gjalski, Contra philologiam militantem, Obzor, 3. IV. 1926. 

" Đuro Daničić odlučio je uzeti u Akademijin Rječnik tek kajkavske rječnike, 
ali odustaje od kajkavskih potvrda iz primjera kajkavske književnosti. »Daničić 
vjerojatno nije uzeo kajkavski dijalekat u Rječnik i zbog Miklošiča, koji je taj 
dijalekat smatrao kao slovenski«, smatra S. Musulin, Rad na Akademijinu Rječ- 
niku hrv, ili srp. jezika, Spomenica JAZU (u čast četrdesete godišnjice osnivanja 
Saveza komunista Jugoslavije 1919—-1959), Zagreb, 1960, str. 204. — A Maretić 

padnosti kajkavskog narječja »uvjerljivije nego Šafafik i Dobrovsky, nepri- 
stranije nego Kopitar i Miklošič«. A to je ujedno najbolja ocjena o znanstvenoj 
vrijednosti prvih hipoteza u vezi s podrijetlom i srodnošću kajkavskog dija- 
lekta i slovenskog jezika.“ 


Ozbiljnije raspravljanje o vezama kajkavskog narječja s drugima počinje 
s radovima V. Oblaka)? koji je ustvrdio da kajkavsko narječje ima deset oso- 
bina koje su zajedničke sa slovenskim jezikom i šest sa hrvatskim, pa je sje- 
verne kajkavske govore dovodio u bližu vezu sa slovenskim jezikom, a južne 
sa hrvatsko-srpskim, napominjući kako su ipak i sjeverni i južni vrlo bliski. 


A.M. Lukjanenko, uspoređujući pojedine osobine kajkavskog nar- 
ječja, zaključio je da je kajkavsko narječje bliže hrvatskosrpskom nego sloven- 
skom jeziku. Kako je Lukjanenkova opsežna radnja pregledno prikazala cjelo- 
kupnu dotadašnju problematiku kajkavskog narječja, bila je korisna za sagle- 
davanje cjeline, i to »iz daljine«, od znanstvenika koji problematici ne prilazi 
nekritički. 


Nakon čitanja knjige Kajkavskoe narečie A.M. Lukjanenka;/"V. Ja 
gić je zauzeo stav prema tom pitanju, ocjenjujući je: 


Wer also nicht einseitig auf einzelne phonetische Ubereinstimmungen das 
Hauptgewicht legt, sondern die Gesammtheit aller Abweichungen, die sich 
im Charakter der Aussprache, in der Behandlung der Vokale, in den 
Sprachformen, im Lexicon abspiegeln, auf sich einwirken l4sst, dem wiirde 
schon die Vergleichung des doppelten Textes einer solchen Predigt die 
Ubersetzung beibringen, dass das Gefiihl der sprachlichen Verwandschafi 
sich nicht nach dem einzelnen Punkten aus der vergleichenden Phonetik, 
sondern nach dem Totaleindruck aller Erscheinungen, sprachlicher, kul- 
tureller und selbst politischer Natur richtet. Und dieser Totaleindruck 
zieht das kajkavische in den Kreis des Kroatischen, nicht des Sloveni- 
schen .. 


veli za Daničićev postupak ovo: »Što se pak tiče kajkavskoga narječja, Daničić se 
njim nikad nije bavio, ono je njemu kao rođenom Bačvaninu uvijek bilo nekako 
tuđe i neobično (iako je dvadeset godina živio u Zagrebu), zato nije mogao shvatiti 
njegove važnosti za cjelokupni naš jezik te ga je lako mogao iz rječnika isključiti. 
A da rječnik hrvatskog jezika (pa makar se i reklo: ili srpskoga) ne bude baš 
sasvijem bez kajkavskih riječi, odlučio je Daničić unijeti u nj riječi iz Bjelostijen- 
čeva i iz Jambrešićeva rječnika, ali to je kud i kamo premalo.« To je napisao 
Maretić u Crticama o rječniku naše Akademije, Ljetopis JAZU, knj. 31, Zagreb, 
1916, na str. 67—68. Uz to dodaje ispod crte i ovu bilješku: »Možda neće biti bez 
interesa ova crtica. Negdje u septembru g. 1879. nađem se u nekom poslu jednoć 
kod Daničića pa ga sa svom čednosti zapitam, zašto kajkavsko narječje nije uzeo 
u rječnik; on me pogleda, obori oči preda se i — ništa mi ne odgovori! Vidjevši 
da mu je moje pitanje neprijatno, ne ponovih ga nikad više.« 

% S, Ivšić, Jezik Hrvata kajkavaca, Ljetopis JAZU, Zagreb, 1936, str. 50—55. 
Usp. i Z. Junković, Jezik Antuna Vramca i podrijetlo kajkavskog dijalekta, Rad 
JAZU, Odjel za filologiju, knj. 17, str. 159. 

5 V. Oblak, Nešto o međumurskom narječju, Zbornik za narodni život i 
običaje, knj. 1, str. 44—62; Zur Geschichte der nominalen Declination im Slove- 
nischen, Archiv fiir slavische Philologie, knj. 11, 12, 13. Die Halbvocale und ihre 
Schicksale in den siidslav. Sprachen, Archiv fir slavische Philologie, knj. 16, str. 
153—197. 

“A M. Lukjanenko, Kajkavskoe nareččie, Kijev, 1905. 

*“ Archiv fir slavische Philologie, knj. 27, str. 580 (Jagićeva kritika Lukjanen- 
kova djela). 

Promjene u raspravljanju o kajkavskom narječju nastaju objavljivanjem miš- 
ljenja prof. Frana Ramo vša i prof. Aleksandra Belića. Sada se više uopće 
ne raspravlja o tome je li kajkavsko narječje dijelom hrvatskosrpskog jezika, 
samo se spori o njegovu postanku. Ramovš je uvjeren da je hrvatsko kajikav- 
sko narječje po svome podrijetlu slovenski govor koji se u X. stoljeću odvojio 
od svoje matice, kad su hrvatski kajkavci ušli u sastav Tomislavljeva kraljev- 
stva, le je odonda kajkavsko narječje počelo primati osobine hrvatskosrpskog 
jezika, Ramovš veli da je »srpskohrvatski jezik oteo kajkavski i sjeveročakav- 
ski govor« slovenskom jeziku: »Kajkavski govor, koji danas, s punim pravom, 
brojimo među srpskohrvatske dijalekte pa, bar dijelom i čakavština, nalazili 
su se od početka u oblasti sjeverozapadnog (kasnijeg slovenačkog) jezičnog 
razvitka, pa su se tek kasnije odmakli od ovog središta njihovog prvotnog 
razvitka, pošto je njihova zemlja došla pod novu političku vlast, hrvatsko kra- 
ljevstvo. Time su promijenjene tadašnje socijalne, pa zbog toga i jezične ko- 
munikacije, te je počelo uže naslanjanje u južnoistočnom pravcu, na štokav- 
skom jezgru. Kajkavština je, po svojoj osnovi slovenački dijalekt, koji je pod 
utjecajem političkih i kulturnih prilika preuzeo i još preuzima štokavske cr- 
te.«* 

Ne ulazeći u lingvističke razloge takve Ramovševe podjele, mogu odmah 
dodati i mišljenje prof. Belića, koji u članku Kajkavski dijalekt veli: »Nema 
nikakve sumnje, da se kajkavski dijalekt, u izvjesnom svome dijelu, nahodi 
u srodničkim vezama sa slovenačkim jezikom; ali to još ne znači da se kaj- 
kavski dijalekt u današnjem svome sastavu može smatrati slovenačkim dija- 
lekiom. Naprotiv ... Iako se, sve do 18. vijeka, pa katkada i kasnije, kajkavski 
dijalekat naziva 'slovenskim', taj naziv treba razumjeti isto onako kao i naziv 
slovinski u Dalmaciji, kao ostatak od staroga naziva 'slovenski' za sve Južne 
Slovene, koje su kasnije potiskivali nacionalno-državni nazivi 'srpski' i 'hrvat- 
ski' u različitim dijelovima našeg teritorija, a ne kao 'slovenački'. Ovaj go- 
vor predstavlja jedan naročiti dijalekat, za koji je nesumnjivo da se nalazi u 
vrlo tijesnim vezama sa srpskohrvatskim jezikom, iako je njegova geograf- 
ska bliskost prema slovenačkom jeziku, naročito od vremena turskih pro- 
diranja u zemlje kajkavskog dijalekta, učinila da se u njemu razviju i 
"u novije vrijeme osobine pod neposrednim utjecajem slovenačkog jezika. Na 
taj način, hrvatski kajkavski dijalekat, iako ulazi u jezično područje srpsko- 
+hrvatskog jezika, predstavlja u isto vrijeme i vrlo dragocjenu vezu našega je- 
zika sa slovenačkim.«“ 

Posebnu karakteristiku kajkavskog narječja Belić vidi u njegovoj troja- 
koj osnovi: istočnoj, sjeverozapadnoj i jugozapadnoj. Stoga je, po Beliću, os- 
novica istočnog dijela kajkavskog narječja »štokavska«; jugozapadnog — »ča. 
kavska«, a tek sjeverozapadnog dijela — »slovenačko-kajkavska«. Kajkavsko 
Vi narječje, prema Beliću, nastalo simbiozom svih triju sustava. 

Pojedini stručnjaci smatraju da je prof. Ivšić zadao težak udarac Beliće- 
voj hipotezi svojom tezom o osnovnoj kajkavskoj akcentuaciji. Ivšić je poka- 
zao da je kajkavska akcentuacija najprije bila jedinstvena, pa se tek naknadno 
razvila u određenim govorima, a time je utvrdio kako kajkavsko narječje nije 
nastalo simbiozom različitih narječja, nego se razvijalo u suprotnom pravcu: 


*F. Ramovš, Slovenački jezik, Stanojevićeva Narodna enciklopedija srpsko- 
-hrvatsko-slovenačka, Zagreb-Beograd, 1929, knj. IV. 

* A. Belić, Kajkavski dijalekt, Stanojevićeva Narodna enciklopedija..., knj. 
II. 

»od jedinstva k različitosti« Belić je pokušao pobiti Ivšićeve rezultate, ali 
koliko god Belićeva hipoteza bila oštroumna, »nije u skladu s činjenicama«. Z. 
Junković smatra da od svih dosadašnjih hipoteza o podrijetlu kajkavskog 
narječja jedino Ramovševa i Ivšićeva mogu poslužiti kao »polazište za rasprav- 
ljanje o genetičkim vezama kajkavskog dijalekta sa slovenskim i srpskohrvat- 
skim jezikom«.“ 


Prof. Ivšić donosi ovaj zaključak: »Kad smo čuli ova dva mišljenja, — da 
se i ne obaziremo na mišljenje Hrvata Jagića —, po kojima današnji govor, a 
to je vrijedilo i za naš kajkavski govor i pred stotinu godina, treba vezati sa 
hrvatsko-srpskom jezičnom grupom, onda vidimo, da su i Mahanović i Gaj i 
Đalski, od kojih nije bio ni jedan lingvist, pa prema tome nije ni poznavao 
kriterije, po kojima se određuju srodničke veze, više po nekom instinktu od- 
bijali misao, da bi njihov jezik bio jedan sa slovenskim .. .«* 


Prof. Ivšić za osnovu svoje rasprave uzeo je proučavanje kajkavske akcen- 
tuacije, dok su Ramovš i Belić operirali fonetsko-fonološkim i morfološkim ka- 
rakteristikama. Ivšić je prema metatoniji i metataksi — koje se javljaju u kaj- 
kavskom narječju — vrlo izrazito podijelio kajkavsko narječje u četiri os- 
novne akcenatske skupine.“ 

»Ova je Ivšićeva teza o posebnosti i jedinstvenosti hrvatske kajkavske 
akcentuacije opovrgavala na indirektan način i Ramovševu i Belićevu tvrdnju: 
niti se kajkavska akcentuacija razvila iz slovenske, niti je nastala štokavsko- 
-slovenskom simbiozom.«* 


U najnovije vrijeme pojavila se studija prof. Zvonimira Junkovića“ Jezik 
Antuna Vramca i podrijetlo kajkavskog dijalekta. Dijakronijska rasprava, ko- 
ja zauzima kritičan stav prema svim dosad iznesenim teorijama. Iako priznaje 
određene srodnosti kajkavskog narječja sa slovenskim jezikom, pitanje je 
radi li se o prostornoj, tipološkoj ili genetskoj srodnosti. Kada je riječ o ge- 
netskoj srodnosti, ne dolazi u obzir prostorna i tipološka srodnost. Junković 
konstatira da se »zapadna južnoslavenska zajednica raspala najprije na dvi- 
je glavne skupine: alpsku i panonsko-primorsko-rašku«.“ Odbijajući Ramov- 
ševu i Belićevu tezu, Junković prihvaća Ivšićevu o kajkavskoj akcentuaciji, 
koja »ukazuje na jedinstvo kajkavskog dijalekta i njegovu posebnost u od- 
nosu na druge dijalekatske skupine . . . Analiza pokazuje da kajkavski dija- 
lekt potječe iz matice iz koje su se razvili i štokavski i čakavski govori«, pa 
iz iste matice potječe i dio sadašnjih slovenskih i hrvatskih govora. Stoga 
Junković zaključuje: »U tom smislu kajkavski dijalekat genetički pripada 
hrvatskosrpskoj jezičnoj grani.« S obzirom na činjenicu da nisu obavljeni još 
mnogi poslovi potrebni za dijakronijsko proučavanje jezika, proučavanje 
pojava u međusobnoj zavisnosti i ukupnosti, prof. Junković svjestan je i ome- 
đenosti svojih postupaka.“ 


" Z. Junković, Jezik Antuna Vramca, Rad JAZU, knj. 17, str. 167. 

* Z Junković, nd, str. 175. 

“S. Ivšić, Jezik Hrvata kajkavaca, Ljetopis JAZU, knj. 48, str. 57. 

9% S. Ivšić, n.d,, str. 47—88. 

“ M. Moguš, Fonološki razvoj hrvatskog jezika, Zagreb, 1971, str. 28. 

* 2. Junković, Jezik Antuna Vramca i podrijetlo kajkavskog dijalekta. Di- 
MEA rasprava, Rad JAZU, knj. 363, Odjel za filologiju, knj. 17, Zagreb, 1972, 
str. 9—229. 

* Z. Junković, n.d, 

“ZZ Junković, nd. str. 21. 

Možda nije bilo nužno iznositi sve te teorije o kajkavskom narječju, ali 
je ipak korisno osvijetliti sa suvremenog gledišta mišljenja koja su se sukob- 
ljavala u 19. i 20. stoljeću. 


2. Kajkavska književnost i njezin jezik 


Obično se tvrdi da je kajkavsko narječje ušlo u knjigu nešto kasnije nego 
čakavsko i štokavsko, tj. u drugoj polovici 16. stoljeća. Međutim, iako su za: 
sad poznata kajkavska djela izišla upravo u spomenuto vrijeme, ipak treba 
revidirati ustaljeno mišljenje da »prvi pokušaji na stvaranju jednog šire pri 
hvatljivog (hibridnog) jezika pisane prakse padaju u 2. polovicu 16. stoljeća 
jer je očito da terminus a quo ove pojave — kao čakavsko-kajkavske (+ cksl) 
koinć — valja pomaći već u prva desetljeća 15. stoljeća i na područje hrvat. 
ske glagoljaške knjige«.“ Također bi trebalo revidirati mišljenje da produk- 
cija kajkavskog dijalektalnog izraza počinje u 2. polovici 16. stoljeća. Danas 
postoji opravdanje da fragmente ili čitave komplekse glagoljskih tekstova pi 
sanih kajkavskim ili čakavsko-kajkavskim jezikom ocijenimo kao »odraz ra- 
nih početaka kajkavske književnojezične prakse. Ti prvi koraci kajkavštine 
u sferu pisane riječi učinjeni negdje na sjeveru hrvatskog glagoljaškog pod- 
ručja prethode, dakle, za stotinjak (i više) godina nesačuvanim spisima belič- 
kog župnika Bučića, ili Dešićevu Raju duše“ iz godine 1560, izdanom uz pomoć 
Katarine Frankopan i nesumnjivo oslonjenom na starije glagoljaške predloš- 
ke. Cijeli taj pokušaj, ma da bez sumnje tek fragmentarno očuvan traje zais- 


#* E. Hercigonja, Kajkavski elementi u jeziku glagoljaške književnosti 
15. i 16. stoljeća (Prilog istraživanju kontinuiteta hrvatskog književnog jezika), 
»Croatica«. Prinosi proučavanju hrvatske književnosti, sv. 5, Zagreb, 1974, str. 201. 
— Tu su misao isticali već i prije, usp. npr., J. Bratulić, Stara hrvatska knji- 
ževnost u Istri, Dometi, 1968, br. 2-3, i V. Štefanić, Hrvatska književnost sred- 
njega vijeka, Pet stoljeća hrvatske književnosti, knj. 1, Zagreb, 1969, str. 29, gdje 
prof. Štefanić piše: »... na području uže Hrvatske i Istre u glagoljskim se rukopi- 
sima mogu naći u toku XV—XVI st. hibridni tekstovi s pomiješanim čakavsko- 
+kajkavskim dijalektalnim svojstvima. Ovi tekstovi (koji su sačuvani npr. u Vino- 
dolskom zborniku iz prve pol. XV. st., u Petrisovu iz 1468, u Kolunićevu iz 1468, 
u Tkonskom iz prve četvrti XVI. st., u Žgombićevu iz XVI. st. i dr.) zaslužuju po- 
sebnu pažnju zbog kajkavštine, jer oni svjedoče da početke hrvatske kajkavske 
književnosti treba tražiti mnogo ranije nego što se to dosad mislilo.« (Posljednji dio 
rečenice kurziv. Z. V.) 

“* Usp. i O. Šojat, Molitvene knjižice i Raj duše, Forum, 1974, br. 7—8, str. 
118—122. O. Šojat veli: »Jednako kao za ove Katarinine »molitvene knjižice«, nije 
se znalo ni za jedan primjerak istodobnoga molitvenika Raj duše. M. Kombol, 
govoreći u svojoj Povijesti hrvatske književnosti o Dvoje dušnom kinču B. Mi 
lovca, kaže da je Milovec »samo pretiskao neke tekstove iz izgubljenog molit- 
venika Raj duše, što ga je 1560. izdao Nikola Dešić s potporom Katarine Franko- 
panske, a Dešićevi su tekstovi nastali očevidno s pomoću primorskih predložaka«, 
Prema tome, oba ta nesačuvana molitvenika povezuje ista godina tiska (1560) i ista 
mecenatkinja (Katarina Frankopan).« — Raj duše ipak je otkriven. Godine 1967. 
našao ga je u Franjevačkoj knjižnici na Trsatu prof. Šime Jurić, voditelj rukopisne 
zbirke u Nacionalnoj i sveučilišnoj biblioteci u Zagrebu. O tome je širu javnost 
iste godine obavijestio prof. Milan Ratković (M. Ratković: Pronađen Raj duše, 
Vjesnik, god. XXVII, Zagreb, 17. 9. 1967, br. 7393, str. 10). 

ta dovoljno dugo i intenzivno, a da bismo mu i dalje mogli — kao zanemare- 
noj veličini — oduzimati makar značenje početnog impulsa u procesu podiza- 
nja hrvatske kajkavštine na razinu pismenog izraza.«“ 

Prva imena na tiskanim kajkavskim knjigama javljaju se osamdesetil 
godina 16. stoljeća: to su Ivan Pergošić, koji je s latinskog preveo Decretum 
tripartitum (1574) i A. Vramec s djelima Kronika kratka (1578) i Postila 
(1586). 

Već u Pergošićevu djelu — a slično će biti i za čitava trajanja stare kaj- 
kavske književnosti — kajkavsko narječje ne nalazimo potpuno u tipičnom 
govorenom liku, nego su za pojedina jezična rješenja karakteristične i osobi- 
ne starije hrvatske čakavske i štokavske književnosti. Kajkavsko narječje u 
djelima pisaca oslanjalo se na stariju književnost drugih naših narječja te u 
njemu nalazimo i čakavske i, donekle, štokavske elemente. Književnici u svoj 
književni jezik uzimaju one značajke koje su bile najrazumljivije i najbliže 
čitateljima iz drugih narječja. Mogli bismo stoga u neku ruku reći da to uvo- 
đenje kajkavskog narječja u književnost i nije početak jedne potpuno nove 
književnosti, nego prije nastavak i rast hrvatske književnosti uopće.“ 

Kajkavski tekstovi u toj književnosti redovno nisu odraz živoga govora 
određenog kajkavskog kraja, nego je jezik pojedinih pisaca u svojoj osnovi 
jedan te isti, bez obzira na to iz kojeg kajkavskog kraja pojedini pisac pot- 
ječe. Čak se ni A. Vramec, koji se ponajviše udaljuje od tipičnog jezika kajkav- 
ske književnosti, ipak u pisanju ne služi govorom svoga rodnog Vrbovca, 
nego — uz čakavske i štokavske likove — unosi i nešto osobina slovenskog 
jezika, sve u namjeri da proširi krug svoje čitalačke publike i na slovensko 
jezično područje. m 

U 17. stoljeću kajkavski su pisci preuzeli u svoj književni jezik osobine 
iz djela pisaca 16. stoljeća. Izabirali su uglavnom osobine gradskih govora 
(najčešće zagrebačkoga), povezujući kajkavske književne osobine s čakav- 
skima, a u određenoj mjeri i štokavskima. U tome su kajkavske pisce 17. sto- 
ljeća naslijedili i pisci u idućim stoljećima; temelj im je bio pisana tradicija 
kajkavskoga književnog jezika, a iz njega su uklonili tek one oblike koji nisu 
imali više nikakva oslonca u govorenoj bazi književnog jezika.“ 

Najpoznatiji su pisci 17. stoljeća N. Krajačević Sartorius, Juraj 
Habdelić, B.Milovec, I.Belostenec, J.Ratkaj, G.Jurjević, 
M. Magdalenić idr. Habdelić piše živim, slikovitim, gipkim i bogatim je- 
zikom, uglavnom zagrebačkim kajkavskim govorom, ali se u njegovim djelima, 
pogotovu u Zrcalu Marijanskom (1662), opažaju elementi i drugih naših narje- 
čja. To je i razumljivo ako uzmemo u obzir da je on svoja djela namijenio ne 
samo kajkavcima nego i čakavcima i štokavcima južno i jugozapadno od Save 
i Kupe. Stoga je u svoja djela unosio i riječi »zagorske« (tj. sjeverne kajkav- 
ske), »majdačke« (tj. jugozapadne kajkavske), »solarske« (čakavske) i »tukav- 
ske« (tj. štokavske). Habdelić direktno opravdava takav postupak: 


Tak, komu knjižice ove ne budu po volje, naj je ostavi, a svoje ako je ima 
naj popravi, ako ih nema, naj nove bolše spravi, listor na hvalu Božju, 
D. Marije poštenje i občinsku korist. Ništarmenje, komu se horvatski 
hoče govoriti, neka reče mesto lehko lahko, mesto osem osam, mesto ja- 


“ E. Hercigonja, n.d,, str. 203. 

# Usp. A. Šojat, Kratki navuk jezičnice horvatske (Jezik stare hrvatske knji- 
ževnosti), Kaj, časopis za kulturu i prosvjetu, 1970, br. 10. i d. u više brojeva. 

* Usp. A. Šojat, n. d. br. 10, 1969, br. 3—4 i dr. 

len jalan, mesto nesem nisam etc. Ar ne težko mesto E postaviti ili- reči 
1, mesto E A; ja sam činil štampati onak, kako onde govore, gde sem pi- 
sal.“ 


Habdelić je bio jedan od prvih »koji je metodički razmišljao o izjednačenju 
različitih hrvatskih dijalekata za uporabu u književnosti«.' Poznato je da su 
kajkavski pisci, pa i Habdelić, pod pojmom »slovenski« razumijevali kajkav- 
sko narječje (današnji slovenski jezik tadašnji pisci nazivaju krainskim), dok 
pod horvatskim razumijevaju književni jezik s čakavskom osnovom. Kasnije 

će pod horvatskim razumijevati upravo kajkavski. Matija Magdalenić svoje 
pjesme skupljene u zbirci Zvončac piše »niti zavsima pravo horvatski nit zav- 
sima slovenski, nego slavonico-croatice«.* Već u Habdelićevu i Magdalenićevu 
postupku možemo naslutiti odjek jezičnog razvoja što se zbivao u pokupskom 
kraju, gdje su se miješala sva tri naša narječja. 


"VV. Dukat, Sladki nuš kaj, Ogledi iz stare kajkavske književnosti, Zagreb, 
1944, str. 55. Usp. i J.Vončina, O kontinuitetu hrvatskog književnog jezika, 
Prilozi VII. međunarodnom kongresu slavista u Varšavi, Zagreb, 1973, str. 166. 
Vončina tu tumači nazive: zagorski, majdački, solarski, tukavski, 

"LL, Hadrovics, Zur Geschichte der cinheitlichen kroatischen Schriftspra- 
che, Budapest, 1942. Archivum Europae Centro-Orientalis, VIII, Bd. 1—2. 

"V. Dukat, Sladki naš kaj, Zagreb, 1944, str. 113. 

3. Ozaljski jezično-književni krug 


Na jezičnim postavkama protestantskih pisaca i F. Glavinića oblikovali 
su svoj jezik pisci tzv. ozaljskog jezično-književnog kruga. Oni nastoje stvo- 
riti zajednički književni jezik na osnovi svih naših narječja te uspostaviti 
čvršću vezu između dotada odvojenog hrvatskog južnog i sjevernog književ- 
nog područja." To je nastojanje vezano uz Petra Zrinskog, Katarinu Zrin- 
sku, F.K. Frankopana i uz druge obrazovane ljude iz toga kruga. U 
svome prijevodu Sirene, što ga je posvetio »vse hrvacke i primorske krajine 
hrabrenim vitezovom«, Zrinski opravdava zašto je djelo preveo: »Nisam hotil 
uzmanjkati dila vojničkoga bana nigdašnjega Zrinskoga Miklouša iz ugarskoga 
na hrvacki naš jezik stumačiti.« A Zrinski ga želi »na hrvacki naš jezik stuma- 
čiti« kako bi taj tekst moglo razumjeti što više Hrvata koji govore različitim 
narječjima, te se stoga na sva i obazire. Njihova prisutnost na malom prostoru 
Vojne krajine »učinila je da je to područje predstavljalo čitavo stanje našega 
jezika u malom«* Zato je i prije Zrinskog razgovorni jezik toga kraja imao ele- 
mente svih tih triju narječja te je predstavljao posebni interdijalekt. 


Poticaj i opravdanje za takvu jezičnu praksu mogao je Zrinski dobiti od 
Franje Glavinića, koji je boravio u frankopanskom Trsatu, i od Ivana Belo- 
stenca, koji je živio u pavlinskom samostanu u Sveticama, u neposrednoj bli- 
zini Ozlja. Glavinić, gvardijan trsatskog samostana, u Cvitu svetih (1628) sam 
opravdava što se u njegovu djelu nalaze elementi svih naših narječja: »I ako 
rič ku najdeš ka polag tebe ne bi bila običajna, procini da jezik naš po mno- 
gih državah jest rastrkan, ter nigdi nikako, a nigdi nikako riči unašaju; zato 
ne jednoj državi nego i većim želim ugoditi.«* 


Zrinski je bio dobro poznat i s Ivanom Belostencem te je vjerojatno da 
ga je ovaj savjetovao u jezičnim pitanjima, a upravo je »miješanjem kajkav- 
skog i čakavskog, a nešto i štokavskog dijalekta nastao njegov književni je- 
zik u propovijedima«.“ Na taj je način mogao Belostenec djelovati na Zrin- 
skog da stvori jezik na osnovi svih triju narječja. Da rad toga kruga nije bio 
naprasno prekinut nasilnom smrću Petra Zrinskog i Frana Krste Frankopa- 
na, mogla se očekivati dalja njegova djelatnost na afirmaciji njihova književ- 
nog tipa, što bi vjerojatno imalo za posljedicu i objavljivanje gramatike." 


Prof. Josip Vončina, koji se posebno bavio proučavanjem toga kruga i 
čitave trodijalekatske problematike što se u njemu stječe u Vojnoj krajini 
posebno, ističe kako osnovnu masu u njemu čine ikavci (čakavci i štokavci — 
Bunjevci), a ekavci kajkavci nalaze se tek uz sjeverni rub toga područja, dok 
su štokavci jekavci na njegovoj istočnoj granici, kao i po uskočkim naseljima 
u unutrašnjosti. Postojanje tih triju narječja na malu prostoru Vojne kraji- 
ne davalo je mozaičku sliku čitava našeg jezika. Onaj tko je živio u tom kra- 
ju i koji je htio iz njega djelovati s namjerom da ga shvati što širi sloj ljudi 
iz različitih njegovih krajeva nije mogao drugo nego se upoznati sa sva tri 


*J. Vončina, O kontinuitetu hrvatskog književnog jezika od 15. do 18. sto- 
ljeća, Prilozi VII. međunarodnom kongresu slavista u Varšavi, Zagreb, 1973, str. 
174. 

%J. Vončina, Ozaljski jezično-književni krug, Radovi Zavoda za slavensku 
filologiju, sv. 10, str. 198. 

%J3, Vončina, n.d,, str. 202. 

*L. Hadrovics, Deset propovijedi o Euharistiji ... Građa JAZU, knj. 14. 

7). Vončina, nd. str. 205. 

narječja. Tako se dakle upravo tu nametao određeni interdijalekt. Zrinski, na 
primjer, u jeziku svoje Sirene ne prihvaća kakvu izvankrajinsku književnu 
struju (ni posebnu čakavsku ni posebnu kajkavsku), nego se vlada kao »kra- 
jinski vaš tovariš«, tj. upotrebljava taj interdijalekt. Takvim jezikom on go- 
vori vjerojatno i u obiteljskom krugu, pa čak i u času predsmrtne tjeskobe 
u Bečkom Novom Mjestu godine 1671. upućuje posljednje tragično pismo 
svojoj supruzi, u kojemu se nalaze elementi svih triju naših narječja: »... su- 
tra o deseti uri budu mene glavu sekli ... Danas smo jedan od drugoga 'sr- 
čeno prošćenje uzeli . .. ja se ufam u boga vsemogućega, koji me je na ovom 
svitu ponizil.. .« 

Ozaljski jezično-književni krug karakterizira dakle ne samo književna ne- 
go i jezična zajednička težnja. Po Vončininu mišljenju taj je krug dobro naz- 
vati upravo spomenutim nazivom"? 

IPavao Vitezović, rođeni čakavac, pisao je najprije čakavski, ali je ka- 
snije miješao čakavštinu i kajkavštinu te se pomalo približavao i štokavštini, 
ali tako da sva tri narječja čine rječničko blago njegova jezika, ujednačujući 
tako hrvatski Sjever i Jug. Stoga spomenute pisce Zrinskog, Frankopana i Vi- 
tezovića ne stavlja u svoju antologiju kajkavskog narječja ni prof. V. Dukat, 
ier su to pisci u kojima se »snažnije iztiče drugi dialekt, iako su inače odlične 
pojave u našoj književnosti«, zaključujući kako bi njima »zapravo pripadao 
jedan posebni zbornik ove vrste« "7 

I Vitezović bi htio stvarati književni jezik spajanjem čakavskoga, kaj- 
kavskoga i štokavskoga narječja, iako se osnovne takve težnje mogu zapaziti 
već i u naših glagoljaša, a takvu jezičnu tendenciju osobito su rado prihvatili 
i naši protestantski pisci, koji sastavnim dijelom hrvatskog jezika smatraju 
»i sjeverozapadni / = majdački/, i posavski, i podravski, i čakavski / = pri 
morski/«. Kao što veli prof. Moguš, Vitezoviću je stalo da neke razlike u rječ. 
ničkom fondu ukloni »zamjenom lokalnoga imena širim, nacionalnim. Jer Vi- 
tezović je shvatio da ujedinjenje hrvatskih pokrajina ne znači samo centri- 
petalnost u geografskom smislu nego i kulturnom te je političko jedinstvo 
usko povezano s jezičnim.« On bi htio da svojim sunarodnjacima oslobođeni- 
ma od turskog gospodstva pokaže što je njihovo pravo lice, da ih uputi da go- 
vore zapravo istim jezikom bez obzira na to što postoje neke razlike te je up- 
ravo zato »bez oklijevanja počeo unositi u svoja djela jezične osobine iz razli- 
čitih govora«.* 

Vitezovićev pokušaj povezivanja svih naših narječja, kao što su to činili 
i predstavnici ozaljskog kulturno-jezičnog kruga, njegova reforma latiničke 
grafije, njegov neštampani rječnik imat će određenog odjeka u djelovanju 
naših iliraca. 


Sedamnaesto stoljeće donijelo je zapravo »početak kraja regionalizma u 
hrvatskoj književnosti: sve više književnika ostavlja svoje rodno narječje«. 
Svijest da se književnost pisala ili se piše na svakom od triju narječja istoga 
jezika imala je za posljedicu težnju za jezičnim izjednačivanjem. Da bi se to 


"* Spomenute misli i citati nalaze se u članku J. Vončine, Ozaljski jezično- 


-književni krug, Radovi Zavoda za slavensku filologiju, sv. 10, Zagreb, 1968, na str. 
198, 199 i 205. 

"> Sladki naš kaj. Ogledi iz stare kajkavske književnosti. Izabrao tekstove i pri- 
pomenke o piscima dodao V. Dukat, Zagreb, 1944, str. 5. 

* Za oba citata usp. M. Moguš, Pavao Vitezović kao jezikoslovac, Zbornik 
Zagrebačke slavističke škole, sv. II, Zagreb, 1974. 

postiglo, postojala su dva puta: ili izabrati jedno narječje, štokavsko, ili težiti 
stvaranju književnog jezika s elementima svih narječja. 


U 18. stoljeću, u.tom »zlatnom vijeku« kajkavske književnosti — da se još 
jednom njoj vratimo — unose kajkavski pisci neke crte koje dotada nisu bile 
obilnije zastupane. Poznatiji su pisci toga stoljeća F. Sušnik, A. Jambrc- 
šić,J.il.Mulih, S. Fučeki dr. Najplodniji kajkavski pisac 18. stoljeća J. 
Mulih u nekim se svojim djelima obazire i na »Slavince« te piše knjige slavon- 
skom štokavštinom. To je prvi kajkavac koji pored kajkavskog piše i štokav- 
skim narječjem. Potkraj 18. ina početku 19. stoljeća Tito Brezovački, poz. 
nati i talentirani pisac živih kajkavskih komedija (Matijaš Grabancijaš dijak, 
Diogeneš iliti sluga dveh zgubljenih bratov), objavio je nekoliko pjesama i na 
štokavštini, »Na taj se način Brezovački uvrstio među one kajkavske književni- 
ke uoči ilirizma koji štokavsko narječje nisu smatrali tuđim. U nedalekoj bu- 
dućnosti ta će struja u kajkavskoj književnosti dobiti prevagu i značit će sna- 
žan oslonac Ljudevitu Gaju pri konačnom uvođenju najraširenijega narječja 
za književni jezik. Kretanje prema njemu ne svodi se u Hrvata samo na raz 
voj štokavskog narječja u književnoj upotrebi nego je to dvosmjeran proces: 
bez unutrašnje pripreme u 18. stoljeću književno značajne kajkavske sredine 
da prihvati štokavštinu teško je i zamisliti Gajev pothvat i predvidjeti kojim 
bi se stazama naš dalji književnojezični razvoj kretao.«“ 

U ovo je doba situacija i u drugim našim krajevima već drugačija: jaču 
afirmaciju štokavštine uzrokovalo je oslobođenje Slavonije od Turaka, kao 
i oslobođenje Makarskog primorja, s popularnim književnicima Matijom An- 
tunom Reljkovićem, Andrijom Kačićem Miošićem i drugima. 
Sve to nije moglo ostati bez odjeka ni u kajkavskim krajevima. 


IV. ŠTOKAVSKI KNJIŽEVNI JEZIK 


1. Štokavština dubrovačke književnosti 


Štokavsko narječje zauzimalo je i u najranijim epohama razvitka našeg jezika 
teritorijalno veći prostor od čakavskoga i kajkavskog zajedno, iako su ta dva 
narječja u prošlosti znatno rasprostranjenija nego danas. Već činjenica da je 
štokavsko narječje bilo znatno šire i veće i što su štokavci i kasnije potiski- 
vali kajkavce i čakavce na uži prostor, govori nam o snazi i ekspanzivnosti 


2%). Vončina, n. d., str. 204. 

%3. Vončina, O kontinuitetu hrvatskoga književnog jezika od 15. do 18. 
stoljeća, Prilozi VII. međunarodnom kongresu slavista u Varšavi, Zagreb, 1973, str. 
174. Usp. i Šojatove priloge u Kaju, 1970, br. 10. 

toga narječja koje će konačno postati osnovom književnih jezika i Hrvata i 
Srba.“ 

Na štokavskom počela se razvijati književnost nešto kasnije nego na ča- 
kavskom. Dubrovačka književnost u najdužem kontinuitetu manifestira raz- 
vitak štokavskog narječja južnoga tipa te je vrlo značajna za razvoj štokav- 
skog narječja uopće.“ 

Njezini počeci pokazuju znatan utjecaj čakavskog narječja koji, po miš- 
ljenju nekih znanstvenika,“ nije samo prijenos iz čakavske književnosti nego 
mu podlogu možemo tražiti u dubrovačkom govoru. 


Dubrovnik s Božidarićeva triptiha oko god. 1500. 


*% Posebno obrađujem polemike oko pripadnosti štokavštine. Kopitar i drugi 
stariji slavisti odricali su, naime, da bi štokavština bila i hrvatsko narječje, a 
priznavali Hrvatima samo čakavštinu, a neki i kajkavštinu. Usp. str. 282—308. 

# M. Stevanović, Jezik srpskohrvatski, Štokavski dijalekt, Enciklopedija 
Jugoslavije, sv. 4. 

# C. A. van den Berk, Y atil un substrat čakavien dans le dialecte de Du. 
brovnik? 's Gravenhage, 1958. 

Ta se bogata dubrovačka književnost, s elementima čakavštine, javlja već 
potkraj 15. i na početku 16. stoljeća, a svoj vrhunac doživljava u 17. stoljeću. 
To je književnost koja je toliko imponirala našim ilircima, s imenima Šiška 
Menčetića iDžore Držića, Marina Držića, Mavra Vetranovi- 
ća, Dinka Zlatarića i Dinka Ranjine, odnosno još i više s poznatijim 
imenima književnika iz 17. stoljeća: Ivana Gundulića, Junija Palmoti 
ća, 1. Bunića Vučića, čak i 18. stoljeća, s imenom Ignjata Đurđevi- 
ća i drugih. 

Kada su hrvatski preporoditelji razmišljali o jeziku, a posebno o umjet- 
ničkom, pjesničkom izrazu, osjećali su povezanost i kontinuitet sa starom hr- 
vatskom dubrovačkom književnošću. To se zapaža u pogledima Dragutina 
Rakovca, Ljudevita Vukotinovića, a posebno Dimitrija Demetra 
i, još više, Ivana Mažuranića, koji je kongenijalno dopunio 14. i 15. pje: 
vanje Gundulićeva Osmana. Za njih je hrvatska književnost u Dubrovniku i 
Dalmaciji bila uzor, u njoj su nalazili rješenja teškoćama književno-umjetnič- 
kog, pjesničkog izraza. 

Kao što je već rečeno, u 16. stoljeću nalaze se čakavština i štokavština u 
ravnoteži, s dva kompleksa: sjeverozapadnim i jugoistočnim. U jugoistočnoj 
skupini (štokavsko-južnočakavskom) postavljaju se osnovna pitanja: štokav- 
ština ili čakavština, ali se ona tada ne rješavaju. Upravo je tada, tj. u 16. sto- 
ljeću, »bila najkritičnija točka cijele hrvatske jezične povijesti«.“ Istina, to je 
bio vrhunac stvaralaštva, no južna čakavština će do sredine 18. stoljeća po- 
malo odumrijeti u književnosti i pismenosti te će se tako riješiti problem ko- 
ji je postavljen već u 16. stoljeću. U 17. stoljeću ili u prvoj polovici 18. razvija 
se književnost u ovim štokavskim krajevima: u Dubrovniku, Dalmaciji, Bos- 
ni i Hercegovini, Slavoniji. 

Prikazujući štokavštinu u književnosti, nemam namjere davati određene 
jezične karakteristike, nego tek kratke primjere koji će govoriti možda nepo- 
srednije i zornije. 

Jedan od prvih dubrovačkih pjesnika Šiško Menčetić (1457 — 1527) 
imao je u svom jeziku još elemente čakavštine: 


Blaženi čas i hip najprvo kad sam ja 
vidil tvoj obraz lip, od koga slava sja. 
Blažena sva mista kada te gdi vidih, 
dni, noći, godišta koja te ja slidih. 


Isto tako inmjegov drug Džore Držić: 


Da bi mi srdačce ledom se smrznulo, 
da bi mi sunačce veće ne svanulo, 

ako te ne ljubim, koliko sam sebe; 

jer da te izgubim, umro bih bez tebe. 

S tobom je mA ljubav rasla od mladosti 
s tobom će mA ljubav živjet do starosti. 


Još nam je bliža Držićeva pjesma spjevana na narodnu: 


Djevojka je podranila, ružicu je brala; 

s bosilkom ju wrazbirala, trudna je zaspala. 

Nad njom poju dva slavica, djevojku su 
zvala: 


%D, Brozović, O ulozi Ljudevita Gaja u završnoj etapi hrvatske jezične 
unifikacije, Radovi Instituta za hrvatsku povijest, sv. 3, str. 54. 

»Ustan' gori, djevojčica, sanka ne zaspala! 

Maglica se brijegom krade, sad je na te 
.. pala; 

cvitje hoće opaliti, koje si nabrala; 

još te hoće privariti, ako nis' dobrala.. .«“ 


Štokavsko narječje u sve većoj mjeri karakterizira književni jezik u Dubrov- 
niku u 17. stoljeću, kada se gube čakavizmi što su bili karakteristični za 16. 
stoljeće. 


Kao što sam spomenuo, ilirci su se naročito zanosili dubrovačkim pjesnici- 
ma 17. stoljeća, među njima ponajviše Gundulićem: 


Ah, sad imam pamet hitru: 
sve je što svijet gleda i dvori, 
na ognju vosak, dim na vitru, 
snijeg na suncu, san o zori, 
trenuije oka, strila iz luka, 
kijem potegne snažna ruka. 


Ah, nije život ljudski drugo 
neg smućeno jedno more, 
neg plav jedna ka udugo 
biju vali kako gore; 

i sred ovijeh netom tmina 
čo'ek se rodi, mrijet počima. 


Bježi, kud znaš, što hoć, čini, 
zapad i istok vas ophodi, 
i beskrajnoj po pučini 
svijet kružeći Indije brodi; 
krij se u jame gorskijeh hridi, — 
smrt svuda te slidom slidi. 

Smrt ne gleda ničije lice: 


jednako se od nje tlače 
siromaške kućarice 

i kraljevske tej polače; 

ona upored meće i valja 
stara i mlada, roba i kralja. 


Popularna im je bila i bliska i Dubravka: 


(O Dubravo, slavna svima 
u uresu slobodnomu, 
lijepa ti si mojim očima, 
draga ti si srcu momu. 


U veseloj ovoj sjeni 

od čestitih tvojih grana 
provesti je milo meni 

dio najdraži mojijeh dana. 


“ Cit. prema Zbornik stihova XV. i XVI. stoljeća, Pet stoljeća hrvatske književ- 
nosti, sv. 5, Zagreb, 1968. 

Najpopularniji je ipak bio Gundulićev Osinan: 


Ah, čijem si se zahvalila, 
tašta ljudska oholasti? 

Sve što više stereš krila, 
sve ćeš paka niže pasti! 


a i a am 


bo 


Ivan Gundulić 


Vjekovite i bez svrhe 

nije pod suncem krepke stvari, 
a u visocijeh gora vrhe 
najprije ognjeni trijes udari. 
Bez pomoći višnje s nebi 
svijetla je stavnos svijem bjeguća; 
saliru se sama u sebi 

silna carstva i moguća. 

Kolo od sreće uokoli 

vrteći se ne pristaje: 

iko bi gori, cto je doli, 

a tko doli, gori ustaje. 

Sad vrh sablje kruna visi, 

sad vrh krune sablja pada, 
sad na carstvo rob se uzvisi, 

a tko car bi, rob je sada. 


Među klasike 17. stoljeća ubraja se i Dživo Bunić Vučić svojim 
Plandovanjem, a mogao je ilirce privlačiti i svojim jezikom: 


Skladno li te narav mila, 
o ljubljena ma diklice, 

svim priličnu satvorila 

cvijetku lijepom od ružice! 

Kraljica je ona od cvijeća, 
ti si kruna svijeh gospoja; 

ona je ures od proljeća, 

proljeće je mladost tvoja. 


Uz Bunića Vučića ide i Palmotić, posebno Pavlimirom, koji je bio ta- 
kođer jezični uzor pojedinim ilircima: 


Rasti, rasti, o slobodni 

Dubrovniče, rasti veće; 

rasti, nebu grade ugodni, 

na velike česti i sreće. 

iHvar, Šibenik, Zadar ravni, 

Kotor, Trogijer, Spljet hrabreni, 

tvoj će vazda ures slavni 

u velikoj držat cijeni. 
Dalmatinskijeh svijeh gradova 

svijetla kruna ti ćeš biti, 

adrijanska sva voda ova 

dvorit te će i častiti. 

Malo velim; tvoja slava 

prostrijet će se i tva dika 

priko slavnijeh svijeh država 

slovinskoga od jezika:“ 


Dubrovačka je književnost 16. stoljeća, prema Rešetaru, ikavsko-ijekavska, 
dakle s različitim refleksima glasa jat, što je van den Berk okarakterizirao 
kao frapantnu raznovrsnost i nestalnost. Ali »uzmemo Ji koji leksički morfem, 
nismo promijenili strukturu, a nismo je ni mogli promijeniti jer je gramatički 
morfem nosilac sustava na morfološkoj razini. Ako je dakle gramatički morfem 
ijekavski, onda je i sustav ijekavski jer jedino u ijekavskom sustavu hrvatsko- 
srpskog jezika može gramatički morfem biti ijekavski. Iz toga slijedi zaklju- 
čak da je dubrovački jezik 16. stoljeća ijekavski.«“ To je književni jezik s 
jakim čakavskim infiltratom, ali od 18. stoljeća to je već novoštokavski govor 
jednak onomu drugih krajeva gdje se piše štokavski, dakle u Makarskom 
primorju, Slavoniji i Bosni, s određenim evolucijskim značajkama.“ 


2. Štokavski književni jezik u Bosni 


U 17. stoljeću razvija se u Bosni praktično-vjerska književnost u vezi s dje- 
latnošću tzv. katoličke obnove i u zajedničkom okviru protureformatorske 


"“ Cit. prema Ivan Gundulić, Pet stoljeća hrvatske književnosti, sv. 12. 1 13. 
Zagreb, 1964, str. 362. i N. Nalješković, M. Benetović i J. Palmotić, sv. 9, Zagreb, 1965. 

“M. Moguš, Jezični elementi Držićeva Dunda Maroja, Umjetnost riječi, 
Zagreb, 1968, br. 1, str. 52. 

"D. Brozović, Standardni jezik, Zagreb, 1970, str. 133. i 136. 

književnosti kakva se razvijala u Dalmaciji, sjevernoj Hrvatskoj i kasnije u 
Slavoniji. Ona je pisana štokavskim narječjem, ijekavsko-ikavskim govorom. 


Pisanu ćirilicom, bosančicom, kasnije latinicom, uključujemo i tu knji 
ževnost u hrvatsku jezičnu povijest, iako je jasno da njezini pisci »pripadaju 
i bosanskoj zajednici i da su kao izraz bosanskog života, kao bosanska ikul- 
turna pojava, nužno i dio kulturne povijesti bosanske«.“ 


Svoj jezik ti pisci nazivaju slovinski, ilirički, pa i bosanski, katkada i 
hrvatski, pogotovu oni koji rade na dalmatinskom području. U Babićevoj 
latinskoj gramatici iz 1712. nalazi se oglas za knjige s ovim početnim riječima: 
»Broj knjiga hrvatskih imenovanih odzdola nahodi se u butigi B. Oki knjigara, 
na Rivi od Harvatov...« (tj. Riva dei Schiavoni). 


Bosna je bila spojena sa Slavonijom u bosanskom pašaluku, pa se knji- 
ževnost u Bosni 17. i 18. stoljeća obično proučava zajedno zbog njihove uske 
i stvarne povezanosti sa slavonskom i književnošću u Južnoj Ugarskoj. Naj- 
popularniji pisac tzv. katoličke obnove u Bosni puna dva stoljeća 
bio je Matija Divković, koji je pisao ijekavsko-ikavskim govorom kakav se 
govori između Olova i Kreševa, ikoji »ni dijalekatski ni vremenski ne može 
biti smatran novoštokavcem«.“ Jekavsko-ikavskom mješavinom štokavskoga 
dijalekta pišu i P. Posilović, I. Bandulavić, S. Matijević, I. 
Ančić. U 18. stoljeću ističe se Stjepan Markovac Margitić, nastavljač Divko- 
vićeve i Posilovićeve tradicije, koji svojom Izpovidi karstjanskom (1701) u 
mnogobrojnim izdanjima, tzv. Stipanušom, postaje pisac knjige koja je doži- 
vjela velike naklade (1701, 1707, 1708, 1770, 1778, 1794, 1842). Margitić je posti 
gao »jezični i naobrazbeni standard prihvatljiv na jednom tako širokom po- 
dručju, kakvo dotadašnji hrvatski pisci nisu mogli ni sanjati. Izpovid je prvi 
veliki i značajni pokret standardizacije hrvatskog jezika velikih i općih raz: 
mjera.« Pored toga što se Margitićev jezik pokazuje »kao ujednačenje i stan- 
dardizacija hrvatskih dijalekata oko Drine, Save, pa i Drave do mora, Margitić 
se po svojoj mnogostranoj književnoj leksici s neobičnim instinktom za uje- 
dnačavanje jezika postavlja u samo središte hrvatskog književnog izraza sa- 
činjavajući most između hrvatskog sjevera i juga preko Bosne, pa čak i do 
Istre (Glavinić)«.* 

Margitić je utjecao na Lovru Šitovića Ljubuškog koji »izvodi« u 
»hrvatski jezik« Pismu od pakla (1727), a već je prije objavio djelo Grammatica 
Latino-illyrica (Venecija, 1713—1742). Tomo Babić, iako nije rodom iz Bo- 
sne, ide u red bosanskih pisaca s obzirom na svoj rad u redodržavi »Bosni 
Argentini«. Autor je Cvita razgovora (1726), popularne Babuše, uz Kačićev 
Razgovor ugodni jedne od najpopularnijih knjiga 18. stoljeća. Napisao je i 


% R, Katičić, Opseg povijesti hrvatskog jezika, Hrvatski znanstveni zbor- 
nik, Zagreb, 1971, sv. 1, str. 34: »No sve to nije ni u kakvu proturječju s onim što 
je upravo rečeno jer se pripadnost hrvatskoj i pripadnost bosanskoj kulturnoj i 
jezičnoj povijesti međusobno niukoliko ne isključuju. Na osebujnom bosanskom 
tlu našlo se više nacionalnih kultura povezano u svojevrsnu zajednicu, pa tamo 
svaka kulturna pojava pripada i toj zajednici i svojoj nacionalnoj kulturi. Što se 
dakle jedan, i to važan dio povijesti hrvatskog jezika odvija i u Bosni ne mijenja 
ništa na posebnu položaju što ga bosanskohercegovačko područje ima u jezičnom 
i svakom drugom pogledu. A stari katolički bosanski pisci, o kojima je ovdje riječ, 
i njihov jezik mogu se s podjednakim pravom promatrati s dva gledišta: s hrvat- 
skoga i bosanskoga. Potpuno se pak mogu razumjeti samo s obojih.« 

“ D Brozović, Standardni jezik, Zagreb, 1970, str. 123. 

% 1 Pederin, Pojam jezičnog i književnog standarda kod bogoljubnog bogo- 
slovca Stipana Margitića Jajčanina, Kritika, 1971, str. 217. i 221, 

Prima grammaticae institutio pro tyronibus illyricis accomodata. Babić je 
uzimao pero u ruke pišući već spomenuti Cvit »za duhovno dobro naroda i 
slavnoga hrvatskog jezika«, kako to citira i Dragutin Prohaska: »Darum 
fiihlt sich der Verfasser genčtigt zur Feder zu greifen zum geistlichen Wohle 
unserer Nation und der glorreichen kroatischen Sprache.«" Da bi se pokazao 
jezik kojim su pisana djela bosanskih franjevaca, trebalo bi donijeti odlomke 
iz njihovih djela." Npr.: 


Pisma od tašte slave 
(T. Babić) 


Pivaj, druže, da te gora čuje, 
gora, druže, i tko njom putuje. 
Neka čuje pisme glasovite 

i od svita stvari varovite, 

Koje tužna varaju čovika 
kojino je od magle prilika, 
Jutrom se vidi i na mnogo mista 
u podne se obrati u ništa. 

Al kakono munja u oblaku 
časom sine pak stane u mraku. 
A1 kakono kapljica od lista 
koju vitar obrati u ništa. 

Ali rosa kad na iravi leže 

koju sunce s vrućinom sažeže. 
I tako se tužan čovik vlada 
koji ima umrit iznenada." 


Ti franjevački pisci rade na reformi jezika i stila i teže za općim jezičnim 
standardom, oni prije Karadžića i iliraca posebno naglašavaju potrebu prouča- 
vanja materinskog jezika, uspoređujući svoj jezik s jezikom Francuza i Špa- 
njolaca. 

Stoga još nije pravo ocijenjen i rastumačen rad franjevaca u Bosni, Dal- 
maciji i Slavoniji, koji su i za svoje potrebe, ali i šire, pokušali uskladiti svoj 
jezični izraz, pa bi se moglo reći da su »za formiranje hrvatskog jezičnog stan- 
darda franjevci odigrali najodlučniju tehničku ulogu«. Od Matije Divkovića, 


%D. Prohaska, Das kroatisch-serbische Schrifttum in Bosnien und der Her- 
zegowina, Zagreb, 1911, str. 133. 

2% Jezikom bosanskih pisaca bavila se, uz druge, i prof, H. Kuna, koja u 
knjizi »Hrestomatija starije bosanske književnosti«, knj. I (Srednjovjekovna knji- 
ževnost i hrvatska književna tradicija), Sarajevo, Svjetlost 1974, donosi i najvažniju 
literaturu o tim pitanjima. U poglavlju Hrvatska književna tradicija, H. Kuna, iz. 
među ostaloga, veli: »Problem jezika je inače veoma zaokupljao franjevce i nije 
mali broj njih koji govore o tom problemu, najčešće u predgovorima svojih knjiga, 
kao npr. Margitić, uočavajući razlike između pojedinih govora i težeći, manje-više 
spontano, ujednačavanju koje bi premostilo razlike i zadovoljilo sve čitaoce. 
Kako je djelovanje bosanskih franjevaca obuhvatilo za duže vrijeme Slavoniju 
i Dalmaciju, nije bez značaja da su se u okviru jedne franjevačke provincije okupili 
gotovo svi štokavski Hrvati, što će odigrati izvjesnu ulogu i u formiranju standard- 
nog jezika kod Hrvata, Pri tome je zanimljivo da se prema kraju XVIII. v. osjeća 
sve jača ikavizacija tekstova, nova izdanja Divkovićeva i Laštrićeva su znatno 
ikavizirana, što pokazuje izrazito literarni karakter jezika ove književnosti i tra- 
ganje za što općijim literarnim koineom« (str. 112—113). 

Ostale radove autoričine o bosanskim piscima i priloge drugih stručnjaka treba 
usporediti s Bibliografijom što je autorica donosi u knjizi. 

Usp. Zbornik proze XVI. i XVII. stoljeća, Pet stoljeća hrvatske književnosti, 
sv. 11. i Zbornik stihova i proze XVIII. stoljeća, sv. 19. 

koji piše istočnobosanskim dijalektom, dok se drugi bosanski pisci kasnije 
služe novoštokavskim tipom, franjevačka je pisana jezična praksa zapravo za- 
jednička dalmatinsko-bosansko-slavonska.“ Književnim radom pisaca pripad 
nika zajedničke redodržave Bosne Argentine bosanska će se književnost pro- 
širiti i po Dalmaciji i po Slavoniji, te će se tako stvoriti mišljenje da je bosan- 
sko-hercegovačko narječje najljepše, najčistije, najpogodnije za književnost. 
U 18. stoljeću u djelima bosansko-hercegovačkih pisaca prevladao je ikavsko- 
štokavski govor, što je već bio književnim jezikom srednje Dalmacije i Sla. 
vonije. 


3. Štokavski književni jezik 18. stoljeća u Dalmaciji 


Osamnaesto stoljeće od nemalog je značenja i u procesu veće kohezije odje- 
litih pokrajinskih književnosti, ono je, naročito od njegove sredine, u neku 
ruku prekretnica u usmjeravanju i proširivanju općeg štokavskog književnog 
jezika. Tada se još ne pojavljuju, istina, one akcione snage koje su tako karak- 
leristične u 19. stoljeću za vrijeme ilirizma, ali se već oblikuje na sve većem 
području osnova književnog jezika što će ga prihvatiti ilirci tridesetih godina 
19. stoljeća. »Osim u sve prostranijem, sve izrazitijem i zapravo definitivno 
zaokruženom jezičnom mediju, koji je u jeziku Andrije Kačića Miošića 
i Malije Antuna Reljkovića našao konačni oblik onoga što je započelo 
snažnim čakavsko-štokavskim ikavsko-dubrovačkim naletom, međusobna po- 
vezanost hrvatske književnosti naglašava se sve više i izvanjskim, formalnim 
podacima i manifestacijama.«“* 

Kanižlić se ugleda u Gundulića, Bunića i posebno u Đurđevića. M. P. Ka: 
tančić ističe da Kanižlić s Dubrovčanima »aemulatus certe est«, i svojom 
knjižicom o ilirskoj poeziji De počsi illyrica libellus, govori ne samo o Reljko- 
viću ili Kanižliću nego i o Barakoviću, P. Divniću i A. Kačiću Miošiću. Reljković 
u predgovoru svojoj Gramatici otvoreno tvrdi kako se služio dalmatinskim i 
kajkavskim riječima, Grabovcu je Dalmacija »hrvatska druga provincija«, itd. 


To povezivanje hrvatskih književnih fenomena u 18. stoljeću važno je za 
kasnija razdoblja.“ Tu pojavu želio bih konkretnije osvijetliti. 


Nakon 1ragičnih događaja u 16. i 17. stoljeću, što ih je Vitezović okrstio 
kao »dva stoljeća iužne Hrvatske«, nastalo je oslobađanje naših krajeva od 
turske okupacije. Ali su u zamjenu za to Mleci duboko ulazili u novooslobo- 
dene krajeve od Turaka te su ih pridružili svojoj vlasti. 

Ti su krajevi u jezičnom pogledu pripadali pretežno štokavcima-ikavcima. 
Zato je posljedica tog pripajanja Veneciji bila na književnom polju pojava 
dalmatinskog štokavskog ikavskog govora, novog govora književnosti u tim 
krajevima. Iz toga područja uskoro će niknuti pisci kao što je Filip Grabovac, 
Andrija Kačić Miošić i drugi. 

Pisci poput Grabovca ili Kačića ne obraćaju se samo obrazovanim lju- 
dima, kako je to bilo u većini književnih djela dubrovačke književnosti, nego 


" D. Brozović, Standardni jezik, str. 123. i 134. 
mz" R, Bogišić, Hrvatska književnost XVIII. stoljeća, Zbornik stihova i pro- 
ze XVIII. stoljeća, Pet stoljeća hrvatske književnosti, knj. 19, Zagreb, 1973, str. 17. 
“BR. Bogišić, nd, str. 19. 

seljaku i priprostome, neobrazovanom puku, kome je morao biti bliz taj 
jezik. 

Kačićev preteča Filip Grabovac (1697. ili 1698—1749), knjigom Cvit 
razgovora naroda i jezika iliričkoga aliti rvackoga (1747), izravno se obraća 
selu i seljacima jezikom koji je »nov u tadašnjoj hrvatskoj književnosti. Ko- 
lokvijalan u svojoj osnovi, on se udaljuje od baroknih sintaktičkih struktura 
Kavanjina, Gundulića i drugih i bliži se današnjem standardnom jeziku.«" 


Grabovac je nacionalni pjesnik koji jasno pokazuje da je ilirički jezik 
bolje nazvati hrvatskim" jezikom, a živeći kao kapelan kod dalmatinskih 
četa u mletačkoj službi u mletačkim gradovima, gleda s boli u duši kako se 
oficiri odnarođuju i navikavaju i na tuđe običaje i na tuđi jezik: 


kako koje Taliju prohode, 
učine se oni Talijaši 

ter govore: »Mi nijesmo naši.« 
Kose briju, a peruke diju, 
kalpak sviju a klobuke viju ... 
Pogrdiše zemlju Dalmaciju, 

I hrvacku drugu provinciju. 


Najotvorenije govori Grabovac u pjesmi Od naravi i ćudi rvacke, shvativši 
duboko tragediju neslobodnog naroda: 


Kad kralj oće da kog srve, 
tad Rvate meće prve, 
a dobitak kad se dili, 
tad pitaju: »Gdi ste bili?« 
Vino nose, vodu piju; 
zašto krvcu prolivaju? 
To goleme jesu stvari, 
al na njima jest grih stari. 


Pišući narodu bliskim stihovima on je, kao jedan od začetnika moderne 
narodne misli u Hrvata, zajedno s Kačićem vjesnik novoga vremena u povijesti 
hrvatskoga književnog jezika, pa je svoje uvjerenje platio tamnicom i smrću. 

Andrija Kačić Miošić (1704—1760) u još većoj mjeri znači afirmaciju 
štokavštine u hrvatskoj knjizi. Njegov Razgovor ugodni pravi je »narodni bre- 
vijar« i »nijedna knjiga nije mogla da izvrši tolik utjecaj na duhovni život, 
estetsku konstituciju i jezični razvoj naroda, kao što je to slučaj s Kačićevim 
popularnim djelom. S obzirom na upravo golemu popularnost Kačićeva djela, 
njegov iRazgovor ugodni mogao bi se uvrstiti u red onih knjiga koje, ikao 
Lutherova Biblija, znače prekretnicu u jezičnim i duhovnim shvaćanjima 
jednoga naroda.«"“ 


Njegov jezik već je u punom smislu osnova izgrađenijeg hrvatskoga knji- 
ževnog jezika, a kasnije je doživio relativno nevelike promjene, uobičajene 
uostalom i u drugim književnim jezicima u određenom razvojnom razdoblju: 


"1. Pederin, Grabovčeva koncepcija hrvatskoga narodnog preporoda, Ka- 
čić, II, 1970, knj. 3, str. 145. 

#"F Grabovac, Cvit razgovora naroda iliričkoga aliti rvackoga, prir. Tomo 
Matić, Stari pisci hrvatski, Zagreb, 1951, str. 215. 

"I Pederin, Kačićev »Razgovor ugodni naroda slovinskoga« — susret 
srednjega vijeka i modernog patriotizma, Kačić, II, Split, 1970, str. 4. 

Još ne biše zora zabilila 

ni danica lica pomolila 

zove vila s Prologa planine 
vitezove od ravne Cetine: 
»Na noge se, mladi Cetinjani! 
Jer spavate kano i poklani? 
Eto na vas vojska strahovita 
turska vojska puno silovita 


Andrija Kačić Miošić 


Poslušajte, mladi Cetinjani, 
kako biju Turke i čobani: 

to je vaša dika i pofala, — 
poslušajte, nije ovo šala! 
Podiže se jedna četa mala 

od Lijevna, grada bijeloga, 
prid njome je Dizdarević Aso, 
barjak nosi Agićević Ibro.“ 


U Kačića osim stihova možemo naći i uzorne proze, npr. uvod u prvo izdanje 
Razgovora ugodnog iz 1756. pod naslovom Bratu štiocu: 


Po naravi je čovika svakoga svoj narod faliti, uzdizati i uzveličavati, 
i zato vide se mnoge knjige na svitlost iznesene, u kojim se štiju kralji, 


** Usp. A. Kačić Miošić, Razgovor ugodni naroda slovinskoga, Korabljica, 
Pet stoljeća hrvatske književnosti, sv. 21, Zagreb, 1967. 

duke, markeži, knezovi, gospoda, vitezovi, junaci i njiova junaštva. Ma 
narod slovinski vazda je bio, kako se vidi, u tomu malo pomljiv, jer se 
malo stvari štije i nahodi od stari kralja, bana, gospode i događaja, koji 
su se događali u našim stranam. I da se posve ne izgube od stari vitezova 
uspomene, Gosp. Bog dao je našemu narodu taku pamet naravnu, da ono, 
što drugi narodi uzdrže u knjigam, oni uzdrže u pameti pivajući na sobetini, 
dernecim i po svim mistim, kuda putuju, pisme svoji kralja, bana, vite- 
zova i vrsni junaka, koje premda nisu posve istinite, ništa ne manje ima 
svaka dobar temelj od istine. Želeći, dakle, ja, da siromasi težaci i čobani 
naroda slovinskoga, koji se naslađuju u takizim pismam, mogu doći u 
poznanje, da njiove pisme i davorije nisu brez temelja istinita, na službu 
istih siromaha dajem na svitlost ove knjižice skupljene, složene i prinesene 
iz različiti knjiga talijanski u jezik slovinski, u kojim će se viditi kralji, 
bani, gospoda i vitezovi slovinski, njiovi rati, junaštva i sva dilovanja 
dobra i zla. Ma viruj mi, moj štioče poštovani, da kada razgledaš ovi moj 
trudak, vidićeš nesrićno i nemirno stanje, u komu se nahođahu vaši pra- 
šukundidi u vrime slovinski vladaoca, i poznaćeš čestito, mirno i rajsko 
stanje u komu se nahodimo sada pod krilom našega Privedroga Principa, 
za koga imamo u potribi našu krv proliti. Ako li ti pak ne budu ove knjižice 
ugodne, a ti čini bolje. Na peru ti srića, i da si mi zdrav i veseo! 


Hi pogledajmo uvod Priljubljenomu štiocu iz drugog izdanja djela, godine 
1759: 


Ne nahodeći se u mojim knjižicam od kralja, bana i vitezova slovinski 
mnoge stvari i lipi događaji, koji se prija, a niki i posli porođenja Gospo- 
dinova zgodiše u državam slovinskim, zato, moj ljubeznivi štioče, rečene 
knjižice prištampajem s pristavkom stari kralja, cesara, papa i mnogi 
sveti od našega slovinskoga naroda, s nadometkom također mnogi pisama 
od bana i stari ungarski, mletački i slovinski vitezova. A to ja sve sam 
pomljivo izvadio iz knjiga latinski, talijanski i rvatski, iz različitih pi- 
sama i karata, diploma, dukala, atestata, davorija i svidodžbe staraca, 
redovnika i svitovnjaka. Svrha pak, za koju ja ovi trud činim, jest najprva 
slava i poštenje Božije, komu se svako dilo pošteno, brez otruje grija 
učinjeno posvetiti i prikazati ima; druga neka se sadašnji i poslidnji vi- 
tezovi mogu ogledati kano u zrcalo u rabrenita vojevanja i glasovita ju- 
naštva svoji dida i šukundida, da ji slobodno i veselo mogu naslidovati i 
s općenitim neprijateljom boj biti. Treća pak svrha moga truda jest ova: 
da se slavna imena vitezova i glasoviti junaka mogu za puno vikova na 
svitu uzdržati, štiti i njiova junaštva spominjati, jer što se u knjigam ne 
nahodi, brzo se izgubi i zaboravi; knjige štampane sve po svitu iđu, ako 
se izgube u jednomu gradu, državi ali kraljestvu, ne će u drugomu. I to 
su, moj štioče, svrhe, za koje ja ovi trud činim, koji, ako si roda od sta 
rine gospodskoga, Vitežkoga ali junačkoga, ufam se biće ti ugodan, ako li 
nisi, na moje mrzićeš knjižice i pogrđivat trudno dilo starca Mjelovana, 
kakono su i dosada oni, koji nisu od vitežke krvi sastavljeni. Retorike ni 
poesije, nakićena ni napirlitana veza naći ne ćeš, nego jednu zgrađu svrhu 
tvrdoga temelja od istine ziđanu stinam naravnim iz duboki jama po 
nastojanju siromaha Mjelovana izkopani. Ako se naslađuješ u zgradam 
narešenim, evo sam ti kamenje pripravio, pilaj ji, teši ji i kreši ji s 
tvojizim alatom, koga si stekao, ter načinjaj visoke, plemenite i gospodske 
polače. Ja ti dobrovoljno dopušćam i čestitu u tvomu rukodilu sreću 
nazivam.“ 


"Usp.A. Kačić Miošić, Razgovor ugodni... Djela A. Kačića Miošića, Stari 
pisci hrvatski, knj. XXVII. 

U starije doba dubrovačke književnosti bilo je malo proze, čak su i scenska 
djela pretežno pisana u stihu. Tematika je proznih djela bila prilično uska, 
upotreba gotovo redovno beletristička, poučna, popularno-vjerska. Kasnije, 
u razdoblju klasicizma, sentimentalizma, iluminizma i preromantizma, to 
»funkcionalno opterećenje hrvatsko-štokavskog jezika znatno raste«/“ Te će 
osobine doći do izražaja i u djelima pisanim u Slavoniji. 


4. Štokavski književni jezik 18. stoljeća u Slavoniji 


Spomenuvši i Slavoniju, treba istaknuti da ona ni u 16. ni u 17. stoljeću nije 
imala nikakve književnosti jer je bila pod turskom okupacijom. Karlovačkim 
mircm godine 1699. konačno su ti krajevi oslobođeni, pa se odmah javljaju 
praktična vjerska djela na hrvatskom jeziku, pisana štokavski. — Nije tre- 
balo proći ni nekoliko desetljeća da se ustali već i književni izraz. Bio je to 
očito znak da su Slavonci poznavali književna ostvarenja i književni jezik 
drugih hrvatskih područja i leksikografska djela koja nisu bila neznatna. Ta 
veza »slavonskih pisaca s piscima ostalih krajeva tako je jaka da možemo 
reći kako se hrvatska književnost nakon oslobođenja Slavonije od Turaka 
jednostavno prelila na novo područje«." Kačićev Razgovor ugodni zdušno su 
prihvatili ne samo franjevci u raznim našim pokrajinama nego i mnogi drugi. 
Emerik Pavić izravno je nasljedovao to djelo. O tom svjedoči i njegova 
knjiga Nadodanje glavni dogadjaja Razgovoru ugodnom naroda slovinskoga. 

Slavonski pisci uzimali su u jeziku, dakako, narodnu osnovu, ali su imali 
uzore i u već izgrađenom pjesničkom jeziku iz drugih krajeva. Poznato je 
da se Antun Kanižlić, koji je već 1754. izdao svoje Obilato mliko duhovno, u 
svojim kasnijim djelima ugledao u dubrovačke pisce, posebno u Ignjata Đur- 
đevića, a služio se i rječnikom Della Bellinim, kako to sam svjedoči u Kamenu 
pravom smutnje velike. Upozorava, naime, čitatelja da ne misli da su u nje- 
govu djelu (npr. Primogući i srce nadvladajući uzroci) pojedine riječi njegove 
novotvorine ili da su izmišljene, nego da se nalaze u različitim »ilirskim« 
knjigama, što je znak da ih je čitao i proučavao. U Kanižlića ćemo tako naći 
i riječi kao što su ćaćko, godište, posvetilište, mnim i sl." što govori o tome 
da ih je uzeo iz drugih djela. Treba otvoriti njegovu Svetu Rožaliju da se 
uvjerimo u taj već razvijeni jezik: 


Pokraj špilje živi kristal bistro teče, 
koji kano krivi žeđu da pit neće 
jer sve šuškajući kaono se tuži 
da se ne pijući žeđa š njim ne služi. 
Niti ju što kada muti: tu ne pazi 
pastir svoga stada, da priko nje gazi, 
nego ako moje puste drugarice 
u planini koje k njoj dolete ptice 
da se kuplju i piju, navlastito ptičak, 
kraljić ptica sviju i slava, slavičak. 


“D, Brozović, Standardni jezik, str. 144. 

“S, Babić, Jezik starih hrvatskih pisaca u Slavoniji, Godišnjak Matice hrvat- 
ske, Vinkovci, 1968, br. 5, str. 72. 

5 3, Vončina, Jezik Antuna Kanižlića, Rad JAZU, knj. 368. 

Kljun u nju zamoči, pije, diže glavu, 
opet pije i skoči na zelenu travu. 
Pak se vrati k vodi, gleda gdi je plitko, 
pazi i ophodi da ne vidi nitko, 
Pokraj briga doli skoči, krilca stere, 
glavicu zamoči, kupa se i pere. 
Otpočine mrva, pogleda i pazi 
kao videći crva da po brigu plazi. 
Pak glavu na krivo sad nagiblje amo, 
sad s desne na livo prigne opet tamo, 
U pogledu onom vidi radost niku, 
svoju u vodenom ogledalu sliku. 
Kao da se neće kupat, vodom brca, 
gleda kako teče i s kljunićem štrca. 
Od nike dragosti opet zaroniva 
da se u radosti ladnoj naslađiva, 
Okolo se okreće i kano da pliva, 
s krilcima trepeće i umorno ziva. 
Odleti na stranu, pruža se, raskrili, 
ikljun tare o granu, glavom trese i s krili. 
Tribi se i čisti, perje vuče i vadi; 
da se na red namisti, s kljunom češlja, 
gladi. 
Kao da zafali za vodicu zdravu, 
kako zna, nju fali i piva njoj slavu. 


lako se danas sve više daje i književno i umjetničko priznanje Kanižlićevu 
spjevu,“ ne treba smetnuti s uma ni ljepotu Kanižlićeva jezika, kao ni činje- 
nicu da se uspješno bavio leksikalnim, pa i leksikografskim pitanjima te je 
došao do zamjerne svježine i izbrušenosti svoga izričaja.“ 


Međutim, važno je ovdje istaći da se jezična upotreba širi i razgranava 
na različita područja, ne samo u pjesništvu. Iako se bogoslovna djela obja- 
vljuju uglavnom na latinskom jeziku, ipak se i teže teme objavljuju i hrvatski. 
Već jeAntun Kadčić 1729. izdao u Bolonji Bogoslovje diloredno, a bosan- 
ski biskup Marko Dobretić u Anconi 1782. Kratko skupljenje ćudoredne 
iliti moralne bogoslovice, te je već F. M. Appendini isticao sposobnost hrvat- 
skog jezika za obrađivanje takvih tema. Ali posebno mogu spomenuti da je 
u Slavoniji naročito bilo hvaljeno i isticano zbog dobra jezika i stila Kanižli- 
ćevo prozno djelo Kamen pravi smutnje velike, tiskano 1780.“ 


5" M. Peić, Barok i rokoko u djelu Antuna Kanižlića (1699—1777), Rad JAZU, 
knj. 365, Zagreb, 1972, str. 5—133. 

* Kanižlić je proučavao starije rječnike te u Kamenu pravom posebno istakao 
i Della Bellin rječnik. 

"* Značenje tog značajnog djela ističu s pravom Kombol, Georgijević, Bogišić 
i drugi povjesničari književnosti, usp. Kom b ol, Povijest hrvatske književnosti, str. 
323. — »Odlučio je da i teža pitanja raspravlja narodnim jezikom, kako i sam kaže. 
Kanižliću treba u tome odati priznanje što je prvi u hrvatskoj književnosti napisao 
štokavskom prozom veće originalno djelo. U književno nerazvijenom jeziku to je 
samo po sebi podvig svoje vrste; ne treba se onda čuditi velikom broju kovanica 
i neologizama u njegovu jeziku« (Georgijević, Hrvatska književnost od XVI 
do XVIII stoljeća, str. 222). — »Već u molitvenicima, u svojevrsnoj pobožno-pole- 
mički angažiranoj prozi, vidi se i Kanižlićeva borba s izrazom; bio je prinuđen da 
stvara pojedine izričaje i stilske postupke u tematici koju je započinjao« (R. Bo- 

To može posvjedočiti tek nekoliko rečenica: 


Ufam se pako, da ja odgovarajući Meniati ne ću uvriditi ostale naslidnike 
zakona grčkoga, kakono su Slavonci, Srblji, Rosnjaci i Moskovi. Polju- 
bljena braćo moja, niste vi, niste ni rodom ni jezikom ni ćudom Grci, 
suprot kojima pišem, nego jeste plemeniti list slavne ilirijanske gore. 
Daleko je to od odluke pera moga, da bi se ja š njime Grke, koji vas zave- 
doše, a kamo li vas usudio uvriditi. Spominam se od one beside sada, koju 
sam od nikojih između vas čuo: Bog ubio onoga, koji nas je rastavio. Šta 
radi virujem, da koliko vam je drago jedine vaše duše spasenje, toliko će 
vam biti drago pravu istinu čuti i razumiti? 


U drugom jednom djelu govori o različitim pitanjima jezične sinonimike, o 
turcizmima, nazivu jezika, nazivu imena »šokac«, i sve to već razvijenim 
jezikom: 


Činiti će se komu, da su ovde nikoje riči nove i izmišljene. Ali nove nisu, 
premda običajne svima nisu, nahode bo se u različitih knjigah ilirskih, 
i razlog isti kaže, da se bolje i lipše jedne i druge stvari drugimi ričma 
izgovoriti ne mogu. Drugi narodi, naša po jeziku i govorenju braća, imaju 
po tri i četiri riči za jednu izminiti, a mi kadkad trudimo, kako ćemo, 
gdi: li ćemo samo jednu izvaditi za obratiti što neobičajno u naš jezik. 
Odkuda to njima? Uživaju blago naše. Ilirički iliti slovinski jezik jest 
bogata i vele plodna mati toliko jezika, kojima druga kraljevstva govore. 
Umiju se oni našim dobrom služiti, a zašto nebi i mi? 


Budući ja počeo od jezika iliričkoga govoriti, ako bi i hotio, mučati 
ne mogu, da nikoji jezik naš zovu jezik racki. Prišiše nam po rugu vlašku 
ovu peraču, kojom valjalo bi takva usta otrti, da se po koji način oprati 
mogadijahu sa svim Dunavom, po komu se dovezoše iđući trbuhom za 
našim kruhom. 


Raci, latinskim jezikom Rascii, Rasciani, zovu se Srblji u doljnoj 
Serviji iliti kraljestvu srbskomu, niže Biograda, pribivaoci kod potoka 
Raše, od njega rečenim imenom nazvani kaono i ista država Rascia, od- 
kuda se posli protirana Turčina mlogo Rasciana . . . naseli, i ta pridivak 
Raca ostade im. Ne donesoše oni u svojih oprtačah slavonski slavni jezik, 
nego ga ovde najdoše, budući da su i pod vladanjem čalme ne samo 
krstjani u Slavoniji slavonski govorili, nego i ista turska čeljad, od koje 
ostade oni nesrićni običaj psovati i pogrđivati nepošteno otca, majku, 
viru, dušu, grob, dasku, jezik naš, da tako rečem, turčeći. Nejmaju dakle 
uzroka, da bi nas Race i jezik naš racki mogli zvati. 


Po isti način, premda se mlogo Švaba u Slavoniji nahodi, koji se 
kano i Raci naseliše, ne mogu Slavonci svakoga Nimca, na priliku Avstri- 
janca, Stajerca, Švabom niti jezik nimački švabskim nazvati. Znadem, 
da su nikoji zloobičajni rug rugom, ime Raca imenom Švabe i takojer 
ime Švabe imenom Raca odmiriti, ali ovo nije krstjanski jezik. Budi s 
mirom; niti će te koji vojnički gospodin niti drugi pametan Racom na- 
zvati, a budalu pusti i ne inadi se š njime; da mu je prosto, jerbo ne zna, 
što govori. 


gišić, Književnost prosvjetiteljstva, Povijest hrvatske književnosti, knj. 3, Zagreb, 
Liber, 1975, str. 338). 


"> Pjesme Antuna Kanižlića, Antuna Ivanošića i Matije Petra Katančića, prir. 


za štampu i uvod napisao T. Matić, Stari pisci hrvatski, knj. XXVI, Zagreb, 
1940; Zbornik stihova i proze XVIII. stoljeća, Pet stoljeća hrvatske književnosti, 
sv. 19, Zagreb, 1973. 

Ovi dakle poluvirci iliti krivovirci zovu nas šokce i viru našu krstjan- 
sku katoličansku zovu viru šokačku. Nikoji bo su od njih običajni reći: 
»Volim se poturčiti nego pošokčiti!«, to jest viru katoličansku rimsku 
primiti. Nuto lude i bisne divjačadi: lude, ako na nas šokce i naš jezik 
zovu šokački, — bisne i pomamne, ako viru našu zovu viru šokačku," 


Matija Antun Retiković (prema medalji Želimira Janeša) 


Slično se doima i tekst Reljkovićeva Satiru u prozi, odakle donosim ovaj 
odlomak: 


Bivši i ja u rečenome prošastom prajskom ratu s ostalima, ni prvi, ni 
poslidnji, ni najbolji ni najgorji, nego upolak, i kako poradi vlastitog 
dobitka nisam išao, tako se nisam za dobitkom ni žesiio, nego dužnost 
moju koliko je od moje strane moguće bilo činio i opsluživao. Zadovoljan 
dakle s onime što imam ja se naslađiva u promatranju lipše uređenih 
vilacta nego je moja otadžbina Slavonija, pak mi žao bijaše što sam pri: 
varen misleći prije toga da nejma urednijega vilacta od nje, jerbo ja 
drugih nisam bio vidio. 

Promišljavajući na ovaj način kada se svrši rat ako doživim što bi 
ja mojoj otadžbini iz tuđih zemalja donio, čim bi joj se barem za to 
udobrio što me ima i sto sam se u njezinom krilu odgojio, šta li bi ja 
mojim domorodcem kakono pazara poklonio, evo pade mi na pamet da 
jim dovedem Satira, to jest da jim knjižicu jednu pod ovim imenom sa 


PT. Matić, n, d., str. XXXVI, XXV, XXVI, XXAVII. 

stavim i u verše složim, jerbo su ionako domorodci moji svi pivači i od 
naravi pjesnici, sva svoja junački učinjena dila u pisma pivaju i u uspo- 
meni drže. 

Ista dica za marvom hodeći iznenada verše prave pivajući: 


Dobro mi je i boljem se nadam, 
u čem hodim u tome i spavam, 


i tako dalje. Ova će, reko, knjižica baš zato njima po ćudi biti jerbo je 
kakono na pisme razdilita i u verše složena. 
) 
Da pokažem sposobnost jezika za laki izraz, navest ću nekoliko stihova iz 
Ivanošićeva spisa Sličnorični nadpis groba Zvekanovoga, koji su živi 
i iskričavi te ne poznaju nemoćnog tepanja: 


Ja siroma fratar 
dobio sam katar, 
to jest kašalj ljuti 
da mu višje puti 
ni od kozjeg mlika 
ne bijaše lika. 
Kašlju tomu čaše, 
bukare i flaše, 
divojke i snaše 
uzrok, brate, daše, 
jer si od tih stvari 
mladić prsa kvari 
i snagu si gubi 
kada preveć ljubi 
divojke i mlade, 
pak razlog ne znade 
tomu svemu dati 
niti će slušati 

kad ga starji uči 
da se tog odluči. 

I sve kojekako 
šeprtljeć polako 
kašalj sam dobio 
dok sam mlađi bio. 


Eto, vraže, eto, 

ti pakleno pseto, 
ti otac od laži, 
deder sad mi kaži, 
zašto me napari 

i tako privari, 

da ću u nemoći 
pokorit se moći 
da ću se kajati, 
za grije plakati, 
kad me bolest stigne 
da mi život digne? 

Gledaj, kako plačem 
po krevetu skačem 
pak još gorje psujem 

i dušicu trujem, 

neg zdrav dok sam bio 
i štokud hodio. 


Čujder sada, vraže, 
što ti Zvekan kaže: 
ti privari mene, 

a Žvekan će tebe." 


Navedeni okretni stihovi, koji nas mogu podsjetiti na Šenoin način pravljenja 
stihova u povjesticama, jasno nam govore o izgrađenosti i lakoći kojom se ti 
slavonski pisci izražavaju. Gotovo je još življi i gipkiji Ivanošićev jezik i stil 
u djelu Svemogući neba i zemlje stvoritelj, tiskanom u Zagrebu 1788. Tu 
osjećamo ritam rečenice, lakoću kojom želi izraziti ne samo svoju misao nego 
i popratni osjećaj koji joj pridaje. 


Teško zato onoj siromašnoj kući z družinom onom, jao i pomagaj gospo- 
daru kuće s onim slugom i ovomu s onim gospodarom, jao gospodinu 
zemalskomu s onim kmetom i ovomu s onim gospodinom, jao kralju s 
onim dvorjanikom ... s onim poglavarom, kojih srdca dvostruke ove lju- 
bavi s plamenom ne žare se. Tužna, gorka i žalostna, puna straha i pogi- 
balji vrimena ona, u kojima oganj Božje i čovičanske ljubavi sasvime 
ugašen ne grije ledena prsa naša. 


Ali jošt je to malo. Nalazi se u sadašnje vrime i takovih naučitelja, 
ništa ne manje skrovnih zaradi straha pedepse, — nalazi se, reko, hrpa 
velika, koji, da duše u čoviku ne ima, očito klapitaju. 

Koja govorenja, budući da su suproti naravskomu razumu, suproti 
Božjemu objavljenju i suproti istomu poštenju čovičanskomu, zato ja kao 
budalasta i sasvim ne imajuća svojih budalastih riči temelja držim više 
da su smija vridna u očima poštenoga čovika, nego bolje da bi bila kako- 
voga odgovora dostojna. 

Jedno samo ovdi nemogu zamučati, da ne upitam dušotajca brezum- 
noga čovika. Neka mi odgovori na slideće pitanje: ako ne imaš duše, 6 
čoviče, kaži mi, molim te, odkuda se je polegao u tvojemu srdcu onaj crv 
nemirni, koj, ako si ubio čovika, ako si koga pokrao, porobio ili koje drugo 
zlo veliko učinio, primda od ljudi neviđeno, da bi se bojao svitovne pe- 
depse, griska te ništa ne manje i ne pristaje te opominjati, i tako rekavši 
dan i noć drpati, klati brez pokoja. Ah, viruj mi, dragi čoviče, ako niti 
lagati ne mogućega Boga objavljenje niti sviju ljudi pametnih složno u 
tomu mišljenje nisu ti zadovoljni svidoci duše neumrle, neka te barem 
oblada naravskoga razuma tvojega svitlost, koja duševnoga crva tvojega 
s ognjem podžiže tako, da se frca po srdcu tvojemu nemilo i vapije: »Ah, 
čoviče, ja sam tvoja duša neumrla, ja sam! Zašto ne viruješ? Zašto me 
gubiš uvik nesrićnu?« 

Međuto, koliko prostoga čovika takovi dušotajci u čas jedan svu 
pamet izvraćaju, ja sam živi svidok toga, kojemu na parokiji jošter budu. 
ćemu u Čađavici trudnoga posla zadao je jedan takvi opaki naučitelj, koj 


"* T. Matić, n. d,, str. 184, 188, 190, 193, 195, 196. 

kroz rečeno misto putujući, s nikojima pauri u razgovor kod večernjeg 
jila unišavši, počeo je naučati govoreći: »Ne virujte, što pop od oltara 
govori. Ono je sve prisna laž i njegovog življenja zanat izmišljeni, jer evo 
znati morate, da sam i ja čovik kniževni, mudar i razborit koji u knjigah 
i mojoj mudroj pameti nalazim, da ne ima duše u čoviku, nego istom 
jednu paru, s kojom diše kao živinče nerazložno, u njemu nahodim. Ne 
ima dakle na drugomu svitu ništa takovoga, u što bi mogao čovik upirati 
svoje ufanje.« 


Ili na drugome mjestu, gdje se osjećaju govornička ponesenost i adekvatne 
riječi za svaki pojam: 


Spomenite se od staroga junačtva neumrle didovine vaše, — neumrle, ve- 
lim, jer živi ona danas jošter i živiti će, dok vikovi tekli budu, u starima 
litopisih slavna uspomena nepriobladanoga junačtva njihovoga. Spomenite 
se, reko, da ste odvitak: vatrenoga ter junačkoga pokolenja, i slidite izgled 
starih vaših, koji mrtvi primda glas podižu ništa ne manje iz grobova 
svojih: »Branite, sinci, viru i domovinu, branite didovinu vašu, za koju 
smo mi prolijali poslidnju kapljicu krvi naše. Slavit će vas svi nastajući 
narodi, spominjat će vas sva došasta vrimena, falit će vas sinovi, dica 
sinovA vaših, ter slatkom uspomenom jedan drugom dokazivati će i kaono 
iz ruke u ruku dodavajući pripovidati će slavu 'junačtva i poštenja va- 
šega.«" 


Prof. Vončina smatra da Ivanošićeva proza po svojim jezičnostilskim značaj- 
kama (po gomilanju riječi, kontaktnim sinonimima i po bogatstvu riječi) pod- 
sjeća na Belostenčeve propovijedi. Ivanošić je dobro upoznao i kajkavske 
narječje, živeći i u kajkavskim i u štokavskim krajevima, te će se ta činjenica 
odraziti u određenoj mjeri i u težnji za dijalekatskom mješavinom. Ivanošić 
je svjestan da »se nije posve s takvima ričma služio, koje bi bile po vlastitosti 
slavnoga iliričkoga jezika izgovorene«. On napominje da »intereš — kamata, 
orgulje — civnik, grof — knez, tarac — kaldrma, majstor — rukotvornik uprav 
se ilirički izgovaraju«. Takve je podatke mogao dobivati iz rječnika Della 
Bellina, ali je još više poticaja mogao dati i Belostenčev rječnik. Od više 
Belostenčevih sinonima Ivanošić uzima tek jedan kao karakterističan za 
»ilirski jezik«, pa Ivanošić može poslužiti kao primjer »kako je Belostenčev 
rječnik u praksi druge polovice 18. stoljeća doživljavao reintenpretaciju, kako 
su se pojedine riječi njegova izvora uzimale kao standardne, a druge zanema- 
rivale«, Simboličan je takav posao: Slavonac Ivanošić uzima riječi iz rječnika 
kajkavca Belostenca a uz to se odlučuje za određene riječi označene u Belo- 
stenčevu rječniku kao dalmatinizmi."* 


5. Značenje izgrađene štokavštine u 18. stoljeću 


Nisam se mogao oteti želji da navedem što više rečenica iz djela spomenutih 
slavonskih pisaca 18. stoljeća, jer upravo i proza pokazuje sposobnost toga 
jezika koji se znade zaiskriti i u stilski i ritmički skladnoj rečenici. 


"" T. Matić, n. d., str. 184, 189—1091. 
"g, Vončina, Leksikografski rad I. Belostenca, pogovor anastatskom izda- 
nju Gazophylaciuma, Zagreb, 1973, str. XXXIX. 


B. Od Baščanske ploče do Kačića i Reljkovića 57 


Ali ne pišu se samo bogoslovska djela nego su vlasti prinuđene da i javne 
oglase izdaju narodnim jezikom, svima opće razumljivim. Iako je u Dalmaciji 
bio jak utjecaj talijanskoga i latinskog, a u Slavoniji njemačkog jezika, ipak 
i u tim sredinama pomalo sve više prodire narodni jezik u javnom životu. 
Zanimljiv je u tom pogledu Urbar ćesara Karla VI. To su pravni dokumenti 
iz 1737. kojima se prvi put u Slavoniji i Srijemu stalno uređuju odnosi vlastele 
i njihovih podanika.“ Njegovo je jezično značenje u činjenici »što je baš 
štokavski dijalekt ikavskog tipa uzet za jezik jednog pravnog spisa«, a sasta- 
vljači tog pravnog spomenika izbjegavali su stare oblike i lokalizme i pisali 
jezikom koji je već neka vrsta književnog jezika a ne tipični razgovorni jezik 
manjeg jednog područja. Tako je štokavska ikavština prodrla u spise pravnog 
sadržaja.“ 

Nešto kasnije, u devetom desetljeću 18. stoljeća, bečka je vlada pokušala 
riješiti i pitanje zajedničkog jezika i jedinstvene grafije u vezi s reformom 
školstva. Vlada je, naime, imala namjeru da po Felbingerovoj metodi refor- 
mira školstvo te da takve knjige uvede u sve zemlje Monarhije. Tako su se 
tada pojavile školske knjige Felbingerove za osnovnu nastavu, pisane na nje- 
mačko-češkom, njemačko-hrvatskom, njemačko-srpskom, njemačko-sloven- 
skom, njemačko-rumunjskom, njemačko-poljskom, njemačko-slovačkom i nje- 
mačko-madžarskom jeziku, dakle dvojezično. Tada je pokrenuto i »pitanje 
uvođenja jedinstvenog narodnog srpskog, hrvatskog i slovenačkog jezika i pra- 
vopisa školskih tekstova, pa je to načelo s manje ili više uspeha i otpora za 
vreme vlade Marije Terezije i Josifa II dosledno i provodila«." To, dakako, nije 
bilo lako izvesti jer nije bilo jedinstvenog jezika za sve te narode, iako je vlada 
nastojala da do njega dođe. 


U nizu njemačko-hrvatskih školskih knjiga po Felbingerovoj metodi izdao 
je zagrebački kanonik i kasniji đakovački biskup Antun Mandić godine 
1779. Uputjenje Slavonskom pravopisanju za potrebu narodnih ucsionah u 
Kraljevstvu Slavonije oder Anleitung zur slavonischen Rechtschreibung. Man- 
dić će nešto kasnije imati važno mjesto u skoro zatim sazvanoj pravopisnoj 
komisiji za Josipa II, što je imala riješiti pitanje grafije kojom se imao tiskati 
Stullijev rječnik. 

U takvim prilikama nije moglo doći do nekih jačih poticaja za normira- 
nje općeg književnog jezika barem u štokavskim krajevima Monarhije, iako 
se grafijska pitanja sve više normaliziraju u smislu tzv. slavonske grafije. 

Od sredine 18. stoljeća nastaju, prema tome, organizirane akcije za jezič- 
no i grafijsko normiranje, pojavljuju se  jezično-pravopisne komisije, 
izrađuju se u neku ruku i terminologije, izdaju priručnici, pravopisi i grama: 
tike, daju se određeni propisi i sl. 

U tome razdoblju postoje i problemi s obzirom na ijekavsko-ikavsku dvo- 
strukost. U 17. i u prvoj polovici 18. stoljeća ikavština je čak napredovala. 
Nesumnjiva je određena sklonost da se upotreba ikavice i uopći. Od 18. 
stoljeća, nakon oslobođenja Slavonije i dijela Dalmacije od Turaka, dubrovač- 
ka ijekavska tradicija opet dobiva na važnosti. Doduše, Kačić i Reljković, 
odnosno dalmatinski i slavonski pisci pišu još ikavski, te se činilo da će ikavica 


"R. Grujić, Građa za kulturnu istoriju Slavonije, Starine JAZU, knj. 34. 

""M. Znika-Opančar, O standardnosti jezika u Urbaru za Slavoniju iz 
1737. godine, Filologija, knj. 7, Zagreb, 11973, str. 239—245. 

? M. Kostić, Pokušaji bečke vlade oko uvođenja narodnog jezika i pravopisa 
u srpske, hrvatske i slovenačke škole krajem 18. veka. Prilozi za književnost, jezik, 
istoriju i folklor, knj. XVII, Beograd, 1937, str. 256-—257. 

sasvim prevladati. Međutim, od sredine 18. stoljeća do narodnog preporoda, 
jaka odvojenost kajkavskog, sjevernočakavskog i štokavsko-južnočakavskog 
dijela počinje se smanjivati, Slavonija već ima jače veze s kajkavskim područ- 
jem, pojedini pisci pišu i kajkavski i štokavski. Dalmacija u 19. stoljeću ima 
jače veze s kvarnerskim krugom, koji je povezuje prema sjeverozapadu, A u 
tim kajkavsko-sjevernočakavskim područjima »brojna prevlast ikavaca na di- 
jalekatskom štokavsko-južnočakavskom području nije više tako snažan argu- 
ment u usporedbi s dubrovačkim prestižem, koji sada raste s buđenjem živo- 
ga književno-filološkog zanimanja«. 


Bez obzira na ikavski ili ijekavski govor, štokavština se sve više nameće 
a uz to je i prilično ujednačena, zapadno-štokavskog tipa. Iako se još može 
govoriti o pokrajinskim književnostima: bosanskoj, dalmatinskoj, slavonskoj, 
dubrovačkoj, ipak je jezična homogenost sada već veća. Kao što je već rečeno, 
Kačić nije samo dalmatinski pisac, nego ga čitaju i u drugim krajevima, a 
franjevačka je jezična praksa dalmatinsko-bosansko-slavonska. U štokavskom 
književnom jeziku nema još, istina, kodifikacije, nema još jedinstva u dekli- 
naciji (posebno u množinskim padežima) i u drugim pokojim pojedinostima, 
ali to je već prilično ujednačen jezik." Važno je stoga istaknuti tu jezičnu 
sastavnicu pisaca u Dalmaciji i Slavoniji od sredine 18. stoljeća.“ 


6. Put prema jezičnoj standardizaciji 


Prikazao sam u općim crtama, i uglavnom prema jezičnom izrazu u pokrajin- 
skim književnostima, jezičnu i književnu sliku od 16. do sredine 18. stoljeća. 
Umjesto jedinstva kakvo je vladalo u jeziku i stilu do kraja 15. stoljeća, koje 
je povezivalo sve narodne dijelove te se moglo govoriti o našoj općoj srednjo- 
vjekovnoj književnosti, od 16. stoljeća javlja se već regionalizam zbog već 
prikazanih političkih i migracijskih razloga. Tada se javljaju spomenute po- 
krajinske književnosti u mletačkoj Dalmaciji, Dubrovniku, u Istri i na sjever- 
noj obali, pa u Bosni i u sjeverozapadnim krajevima (Zagreb, Varaždin). 


Iz ovdje spomenutoga prikaza tih književnosti, pretežno po narječjima, 
nisu možda bile uvijek dovoljno vidljive težnje prema približavanju. Zato na 
kraju treba istaknuti i tu njihovu nesumnjivu crtu. Šesnaesto i sedamnaesto 
stoljeće predstavljalo je u pojedinim hrvatskim krajevima vrhunac književnog 
izraza, umjetničke književnosti, ali zapravo tek na perifernim dijelovima. 
Jezik takve blistave književnosti nije mogao biti opće prihvaćen. Protestantski 
pokušaj da se uklone razlike između pokrajinskih književnosti nije uspio, a 
neznatna je bila mogućnost da se tada stvori zajednički književni jezik. 


Ipak, unatoč posebnim jezičnim izrazima, ne prestaju sasvim ni među- 
sobne određene književne veze ni osjećaj da je to ipak, u neku ruku, bliska i 
srodna književnost, iako je bilo i znatnijih razlika između književnog izraza 
srednjovjekovne hrvatske književnosti i ovih pokrajinskih u 16. stoljeću. Ja 


“"D. Brozović, O ulozi Ljudevita Gaja u završnoj etapi hrvatske jezične 
unifikacije, Radovi Instituta za hrvatsku povijest, knj. 3, Zagreb, 1973, str. 59. 

" D. Brozović, n. d., str, 44. 

" D, Brozović, Standardni jezik, str. 48. 

vljaju se, međutim, neke zajedničke leksičke i frazeološke osobine što su ka- 
snije ušle u temelje hrvatskoga književnog jezika. 

Težnja k jedinstvu dolazi do jačeg izražaja u doba protureformacije (bolje: 
katoličke obnove), kada se javljaju pisci kao što je Bartol Kašić i kada nastaje 
djelatnost katoličkoga svećenstva u širim krugovima. Iako je poticaj te knji 
ževnosti bio praktičnovjerski, ta su nastojanja za jedinstvom književnog 
jezika prelazila takve početne ciljeve. Pokrajimsske se književnosti snažno 
razvijaju u većoj mjeri u Dubrovniku te u kajkavskim krajevima (oko Zagreba 
i Varaždina), ali i crkvena književnost u Bosni i Hercegovini, Slavoniji i kop- 
nenoj Dalmaciji. Ta crkveno-vjerska književnost, poučna, priprosta, bez knji 
ževnih ambicija (a pisali su je pretežno franjevci) zasnovana je na narodnom 
jeziku, povezujući na taj način hrvatsku književnu tradiciju, posebno srednjo- 
vjekovnu, a donekle i dubrovačku. 

Ta je franjevačka književnost — kako je već prije rečeno — bila od znat. 
noga utjecaja, ujedinjujući u zajedničkom književnom jeziku područja što su 
ih bili zauzeli Turci. Tako onda ulazi u književnost (bolje reći pismenost) toga 
područja pučka štokavština zapadnoga tipa, što je bila lako prihvaćena u tim 
krajevima koji su bili odvojeni od onih hrvatskih predjela na kojima se javlja- 
ju bogatija i umjetnički zrelija književna djela. Taj književni jezik, bliz tom 
središnjem kraju, što su ga lako i rado mogli prihvatiti, i kasnije se sve više 
širio i u 17. i u prvoj polovici 18. stoljeća. Utjecao je i na Dubrovnik, ne možda 
direktno, nego u prvom redu »novoštokavizacijom« toga dijalekta, dok stva- 
ranje na čakavskom narječju — kako je već rečeno — sredinom 18. stoljeća 
gotovo sasvim prestaje. 

Taj jezik nije bio još standardiziran ali nije trebalo dugo čekati da pre 
stane biti pokrajinskim i dijalektalnim. Za manje od stotinu godina postao 
je iznadregionalan, zauzimajući širi prostor. Makar uz određene nesigurnosti i 
nestandardnosti, ipak je u dobroj mjeri bio na velikom prostoru razumljiv, 
bliz i prihvatljiv. 

Time se učinilo mnogo, a stvaraoci toga jezičnog izraza ostali su kasnije 
prilično nepoznati, i tek se u novije doba otkrivaju pomnijem i objektivnom 
promatraču. 

Tako je taj novoštokavski jezični izraz (ikavski i jekavski), već homogen 
u znatnoj mjeri, povezao gotovo sve Hrvate osim kajkavaca, a utjecaj je 
polazio redovno od toga pretežnog hrvatskog novoštokavskog pisanog jezika 
te djelovao na manjinski, kajkavski. Svakako, to je već druga slika od one u 
16. stoljeću! Regionalnost nije još iščezla, ali je težnja za jedinstvom pučkoga 
novoštokavskog jezika bila u sebi dominantna iako u nekoj mjeri tek latentna 
zbog rascjepkanosti hrvatskoga područja, što se manifestiralo i u političkom 
i upravnom vidu. Težnja k približavanju prema novoštokavskom očita je dakle 
u 17. i u početku 18. stoljeća u štokavskim ikrajevima, a potkraj toga razdoblja, 
sredinom 18. stoljeća, i u čakavski pisanim djelima. 

Ali postojala je i Znatna kajkavska jezgra. I u kajkavskim krajevima, 
međutim, dolazi do analognog razvoja, pa se i u kajkavskom književnom jeziku 
javljaju tendencije da se otvori prema čakavskim i štokavskim elementima. 
Svijest da se književnost piše na svakom od triju narječja istoga jezika 
imala je za posljedicu — težnju za jezičnim izjednačivanjem. To se moglo posti- 
ći dvojako: ili izabrati jedno narječje, štokavsko na primjer, ili težiti stvaranju 
književnog jezika s elementima svih narječja. U 17. stoljeću pretežni dio 
štokavaca nalazio se pod turskom okupacijom. Da bi se ostvarila misao o 
zajedničkom književnom jeziku na štokavskoj osnovi, takva je misao ipak 

bila u sjeverozapadnim našim krajevima još daleka, za njezino je ostvarenje 
trebalo još mnogo vremena. Osim toga, štokavsko narječje nije se nalazilo 
u krajevima aktivnog književnog područja, ako izuzmemo Dubrovnik. Zato 
je ideja o preuzimanju osobina iz svih naših narječja bila bliža i tada real- 
nija nego preuzimanje jednog narječja. 

I napokon, sredinom 18. stoljeća — u doba kada se u krajevima uz granicu 
konačno prestajalo s neprestanim ratovanjima — štokavski književni jezik, 
već prilično ujednačen i na istoku i na jugu, počinje se standardizirati, već 
je u raznolikijoj upotrebi (kako je upravo prikazano pri kraju ovog poglavlja 
i kako će se još opisati u slijedećem). Tako su ikavskim i jekavskim novošto- 
kavskim jezikom bili združeni svi Hrvati osim kajkavaca 


V. GRAMATIKE I RJEČNICI 


1. Gramatička i leksikografska djela 16. i 17. stoljeća 


Temeljitijemu međusobnom upoznavanju književnog jezika i njegovu izgrađi- 
vanju znatno je koristila i pojava gramatika i rječnika," koji su počeli izlaziti 
već od kraja 16. stoljeća. U ocrtavanju naše jezične prošlosti bit će korisno 
da se ta slika upotpuni kratkim pregledom djelatnosti i na tom području, to 
više što ona nije ni malena ni beznačajna. 


Već se na prijelazu 15. i 16. stoljeća počinju sastavljati gramatike, a još 
se veća briga pokazuje oko skupljanja jezičnog blaga i objavljivanja rječnika. 
Pri tom se redovno zapaža težnja da se zabilježi što više riječi iz svih naših 
narječja. To me vrijedi samo za kasniji golemi rječnik I. Belostenca, koji 
sadrži pored kajkavskoga i čakavsko i štokavsko jezično blago, i za štokavski 
rječnik Della Belle, koji ima i čakavskih osobina, nego to vrijedi u 
određenoj mjeri i za druge naše rječnike.“ 

Prvi potpuniji rječnik izdao je godine 1595. Faust Vrančić, Šibenčanin, 
pod nazivom Dictionarium quinque nobilissimarum Europae linguarum La 
tinae, Italicae, Germanicae, Dalmaticae et Ungaricae. U popisu hrvatskih 
riječi nabrojene su čakavske i štokavske, uz nešto kajkavskih. Iako je Vran- 


** Misli iznesene u ovom paragrafu uspor. naročito s Brozovićevim postavkama 
u više njegovih radova o problemima našeg jezičnog standarda. 

** Najviše se pitanjima naše starije (i novije) leksikografije bavio prof. Vladoje 
Dukat. 

* Za ovaj dio radnje usp. S. Musulin, Hrvatska i srpska leksikografija, Filo- 
logija, knj. 2, Zagreb, 1959, str. 41—63. 

čićev rječnik malen, ipak je 1o prvi pokušaj u našoj leksikografiji, a njime su 
se služili i kasniji naši leksikografi (Mikalja, Habdelić, Della Bella, Belostenec)."* 

Devet godina nakon spomenutoga prvog rječnika tiskana je prva hrvatska 
gramatika Pažanina Bartola Kašića. Već je godine 1599. povjereno Bartolu 
Kašiću da za potrebe Ilirske akademije na Kolegiju u Rimu sastavi priručnu 
gramatiku hrvatskog jezika.“ Ta je gramatika zatim, nešto skraćena, tiskana 

“ Usp. V. Dukat, Rječnik Fausta Vrančića, Rad JAZU, sv. 231. Usp. Liberovo 
reprint-izdanje sa studijama prof. Jonkea i Putanca. Prvi hrvatski rječnik 
bio bi, prema novim istraživanjima, rječnik što ga je napisao Pietro Lupis Va. 
lentiano. Djelo se upravo zove: »Opera nuova che insegna a parlare la lingua 
schiavonescha alli grandi, alli picoli et alle donne«, Ancona 1527, Usp. Jan Petr, 
Italsko-čakavska jazykova priručka z. r. 1527, Slavia, 42, 1973, str. 44—67. 


i m M. Stojković, Bartuo Kašić D. I. Pažanin (1575—1650), Rad JAZU, 
sv. 220; M. Vanino, Autobiografija Bartola Kašića, Građa za povijest književnosti 
ao sv. 15. 


B. Od Bušćanske ploče ilo Kačića i Reljkovića 63 


godine 1604, pod naslovom Zustitutionum linguae illvricae libri duo kao prva 
gramatika hrvatskog jezika. Kašić je radio prema načelu što su ga isticali 
predstavnici tzv. katoličke obnove i isusovačka škola, 10 jest da se preuzme 
najprošireniji i opći govor. To su težnje koje se javljaju u Kašićevoj gramatici, 
iako njemu nije uspjelo da napiše gramatiku štokavskog narjećja, nego je 
zapravo kodificirao čakavski govor s elementima štokavskoga. Kada je on 
kasnije, putujući kao misionar po Dubrovniku, Bosni, Slavoniji i drugim na: 

Jakova Mikalje 


šim krajevima koji su bili pod Turcima, bolje upoznav proširenost štokavskoga 
narječja, štokavština sve dosljednije nalazi mjesto u njegovim djelima. Tako 
je već 1622. pučeo prevoditi Sveto pismo štokavskim narječjem što ga vn zove 
»bosanskim«. Nerazumijevanje tadašnjeg vremena za narodni jezik u Bibliji, 
spriječilo je da se taj naš prvi prijevod Svetoga pisma u cjelini pojavi tiskan. 


U prijevodu ARiruala 1640. Kašić jasno ističe prednost štokavskoga narječja: 
»Velekrat sam razmišljao i razgovarajući se s druzima iziskovao, kojim bismo 
načinom najboljim i najugodnijim mogli upisati i izgovoriti naša besidenja 
slovinska; ne mogosmo nikakova posobita najći, s kojim bi se moglo ne sam 
svima rusagom, paček ni jednomu samomu ugoditi gradu. Jere svaki človik 
svoga grada govor i besidenje hvali: Hrvat, Dalmatin, Bošnjak, Dubrovčanin, 
Srbljin. Što ćemo dakle reci | odlučiti? Razborito i razložito scinim ja zaisto 
i mnim, da oni pisalac, koji hoće štogod upisati naški, ima nastojati, koliko 
najbolje može, onim govorom upisati, koga on višt u mnozih pozna, da je 

najenčeniji i koga može svak" lašnje razumili i s koristju pročtiti: neka kako 
godire mnozima ugodi.«? 

Za vrijeme svoga boravka u južnoj Ugarskoj, Slavoniji, Srijemu i Srbiji 
upoznao je Kašić svu širinu štokavštine, sve više i odrješitije uvjeren da je 
ona za jedinstveni jezik najpogodnija upravo zbog svoje proširenosti i ljepote. 
Stokavština sasvim prevladava u Kašićevim zrelijim djelima, čime je i on 
pridonio njezinoj pobjedi nad čakavštinom. 

Belostenčev GAZOPHYLACIUM Ardelio Della Bella 


Taj »bosanski« jezik, kako ga naziva Kašić, hvali i Jakov Mikalja u pred- 
govoru svoga velikog rječnika Blago jezika slovinskoga uspoređujući ga s 
toskanskim u Maliji. I Mikalji kao i Kašiću, tim protureformatorskim piscima 
iz 17. stoljeća, postavljalo se praktično i načelno pitanje o izboru najprošire- 
nijega govora. Mikaljin rječnik, tiskan 1649, donosi, pored štokavskih riječi, 
i čakavske, s kojima se susretao živeći u dodiru s čakavcima Dalmatincima. 
Mikalja je živio u Dubrovniku i Temišvaru, a bio je u dodiru i s drugim 
Dalmatincima i Bosancima, kako to potvrđuje i njegov rječnik u koji je unio 
leksik primorskih čakavsko-štokavskih govora. Rječnik je složio »bosanskim 
jezikom«, što znači da se više obazirao na štokavsko narječje nego na Dalma- 
lincima blisko čakavsko. Taj bogati rječnik, znatno veći od Vrančićeva, služio 
je suvremenicima, a njime su se koristili i drugi naši Jeksikografi. Mikalji je 
»la lingua bosnese la piu bella«, kako je napisao u predgovoru rječnika. Taj 

Taj predgovor datiran je: u Rimu na 15, agosia 1636. Cit. prema Zbornik 


proze. XVI. i XVII stoljeća. Pet stoljeća hrvatske književnosti, sv. 11, Zagrcb, 
1972, slr. 207. 

se jezik, prema njegovu mišljenju, može uspoređivati s toskanskim ili rimskim 
govorom u Italiji.“ 

Uz Rječnik je dodana i mala Gramatika talijanska ukratko ili kratak nauk 
za naučiti latinski jezik. Ona je napisana prema Kašićevoj iz 1604. Kako je i 
Kašićev i Mikaljin rad bio praktićan, njihova su djela imala za cilj da budu 
jezični priručnici katoličkim misionarima. Mikaljin je rječnik izišao troškom 
Congregatio de propaganda fide, a gotovo je pet puta opsežniji od Vrančićeva, 
Stoga je on — kako ističe prof. Musulin — doista »blago jezika slovinskoga« i 
nepresušan izvor za povijest našeg jezika i danas. Zato je u potpunosti unesen 
u veliki Akademijin rječnik.“ 

U 17. stoljeću, koje je bogalo rječnicima, objavljuju se leksikografska 
djela i u sjevernoj Hrvatskoj. U tim rječnicima sabrano je na prvom mjestu 
blago kajkavskog narječja, ali oni redovno donose i nekajkavske rijeći. Tako 
godine 1670. Juraj Habdelić, plodni kajkavski pisac, izdaje rječnik Dic- 
tionar ili reči slovenske, namijenjen učenicima: za potrebu »mladencev hor- 
vatskoga i slovenskoga naroda«. Tako je skroman po opsegu, taj je rječnik 
imao svoje značenje kao školski priručnik, a istodobno i kao prvi kajkavski 
rječnik kojim će se poslužiti i kasniji leksikografi Belostenec i Jambrešić. 
Rječnik je značajan po svom odličnom latinskom prijevodu sabranih hrvatskih 
riječi, pa će taj bogati latinski leksik Vuk Karadžić, odnosno Jernej Kopitar, 
preuzeti u svoj Srpski rječnik godine 1818. — »Bio je to zapravo posljednji 
vzbiljan pokušaj da se književni jezik kajkavske osnovice (ali otvoren utjecaju 
ostalih narječja) proširi na cijelu Hrvatsku.«* 

Još za živola Habdelićeva izradio je Ivan Belostenec svoj veliki 
rječnik latinsko-hrvatski i hrvatsko-latinski, kasnije tako glasoviti Gazophy- 
lacinun." To je najbogatiji rječnik kajkavskog narječja, ali je Belostenec u 
njega unosio i druge riječi. »Našavši se na dijalekatski miješanu pokupskom 
ilu«, veli dobar poznavalac Belostenčeva jezika prof. Josip Vončina u raspravi 
Leksikografski rad Ivana Belostenca (što je kao dodatak tiskan u lijepom 
anastatskom »Liberovu« izdanju Belostenčeva rječnika), »Belostenec se lako 
inogao uvjeriti kako ondje poznavanje samo jednoga narječja ne omogućuje 
dobru jezičnu komunikaciju. Težnja interdijalektu, koja se među govornicima 
različitih narječja u Pokupju stalno javljala, predstavlja se Belostencu u 
svojoj krajnjoj nužnosti« (str. XI). Iz tih razloga Belostenec upotrebljava izv. 
kontaktne sinonime, pa se oni nalaze i u kupoprodajnim ugovorima u kojima 
i Belostence sudjeluje, npr. gaj ali loza, tersje ali vinograd. 

Belostencu je kajkavsko narječje rodno, ali on mnogo putuje, provodi 
život u različitim sredinama, poznaje Glavinićevo djelovanje, osnovne postavke 
hrvatskih protestantskih pisaca, približava se ozaljskom jezično-kulturnom 
krugu, ie zbog svega toga i u svoj rječnik unosi ne same kajkavske riječi nego 
i čakavske, a onda i štokavske, u većoj ili manjoj mjeri. Osnovni fond riječi 
preuzima iz uže Hrvatske, a riječi što ih je označio dalmatinskima ili slavon- 


"Usp. J. Jernej, Podrijetlo Jakova Mikalje, Zbornik radova Filozofskog 
fakulteta u Zagrebu, knj. I, Zagreb, 1951; M. Rešetar, govori o Mikaljinu rječ. 
niku u »Archiv fir slavische Philologie«, sv. 33. 

* S Musulin, Hrvatska i srpska Icksikogralija, Filologija, sv. 2, 1959, str. 44, 

*%J. Vončina, O kontinuitetu hrvatskoga književnog jezika, Prilozi VII, 
međunarodnog kongresa slavista, str. 168. 

* Usp. V. Dukat, Izvori Belostenčeva Gazophylacium latinoillyricum, Rad 
JAZU, knj. 227; isti, O kompoziciji i vrelima Belostenčeva Gazophylacium, Rad 
JAZU, knj. 235; J. Vončina, Leksikografski rad ivana Belostenca, pogovor 
anastatskom izdanju Gazouphylaciuma, Liber, Zagreb, 1973. 

skima dodavao je tek utoliko koliko je mogao doznali iz svojih izvora. Ali, 
osnovni sloj hrvatskih riječi u prvome dijelu Gazophylacinina obuhvatio je 
»ne samo kajkavski leksik nego i cjelokupnu situaciju uže Hrvatske: blago 
sjevernočakavskih i štokavskih govora, pa i glagoljske književnosti« (str. 
XIX). 

Razumije se da je Belostenec morao dugo i ustrajno raditi na svome djelu, 
pa ga ispravno ocrtava i Eugen Kumičić, u III. glavi romana Urota zrin- 
sko-frankopanska u opisu susreta između Frana Krste Frankopana i Relo- 
stenca, kao marljiva leksikografa koji neumorno sakuplja i bilježi razne 
riječi. Čini se da se s njegovom marljivošću i ustrajnošću može takmičiti oko 
stotinu godina kasnije tek Joakim Stulli. 


Rječnik je izišao znatno nakon Belostenčeve smrti, a razlog tome možemo 
tražiti, kako se dobro domišlja prof. Vončina, u činjenici što je tragično ne- 
stalo njegova mecene: »Da nije bilo dekapitacije u Bečkom Novom Mjestu, 
Gazophylacium bi, uz materijalnu pomoć Zrinskih, bio štampan još u 17. sto- 
ljeću.«“ Međutim, rukopis je Belostenčeva djela ležao u pavlinskom samostanu 
u Lepoglavi šezdeset i pet godina te je »uz gotovo reklamni naslov« kao gazo- 
phylacium i aerarium, dakle riznica leksičkoga blaga, ponuđen čitaocima tek 
1740. Prof. Vončina u spomenutoj studiji posebno ističe značenje što ga je taj 
rječnik imao djelujući na književnike sjeverne Hrvatske prije preporoda, a 
posebno njegovu upotrebljivost za pisce iz Slavonije, koji nisu u njemu nalazili 
potvrde tek svojih riječi, slavonizama, nego su mogli, kao npr. Kanižlić, upo- 
znati i lakše shvatiti dubrovačke književnike, dok je Brezovački preko njega 
lakše mogao razumjeti štokavsko ikavsko narječje, dakako uz druge poticaje. 
Utjecaj što ga je imao taj rječnik na pisce u drugoj polovici 18. stoljeća bio 
je znatan te je »mnogo pridonio strujanju koje je dovelo do ilirskog pokreta, 
a bio je i važnim temeljem za jezične nazore u okviru toga pokreta«. 


2. Gramatička i leksikografska djela 18. stoljeća. Neobjavljeni rječnici 


I 18. stoljeće ističe se većim brojem objavljenih gramatika i leksikografskih 
djela za potrebe škola. Lovro Šitović Ljubuški objavljuje 1713. djelce 
Grammatica latino-illyrica, koje je doživjelo još dva izdanja, godine 1742. i 
1781. To je dakle zapravo latinska gramatika, ali je ipak zanimljiva da se i 
ovdje spomene. U predgovoru spominje kako »Frančezi, Spanjoli, Italijanci, 
Ungari etc. lašnje nauče gramatiku nego mi Hrvati«, jer svoje gramatike tiska- 
ju svojim jezikom, pa im onda na taj način nije teško naučiti gramatička pravi- 
la, kao što je io nama koji nemamo gramatika prevedenih na naš jezik." »I 
premda su kojgodi naučitelji gramatike istomačili Declinatione i Conjugationc 
Verabah harvatski, ništa nemanje nisu (što ja mogu znat da sam vidio) svih 
regulah zadosta izrekli, ni obratili«, veli u predgovoru. 

Tim je riječima Lovro Šitović aludirao na Tomu Babića, koji je 1712, 
dakle godinu dana prije njega, napisao Prima grammaticae institutio pro tyro- 


#J. Vončina, Ozaljski jezično-književni krug, Radovi Zavoda za slavensku 
filologiju, sv. 10, str. 205. 

"“ Usp. K. Georgijević, Hrvatska književnost od 16. do 18. stoljeća u sje: 
vernoj Hrvatskoj i Bosni, Zagreb, 1969, str. 298. 

nibus illvricis accommodata. U predgovoru te praktićne gramatike Babić moli 
čitatelja da uzme u obzir ako nije sve dobro napisano, »zašto jezik ilirički u 
mnogi kraljevstvi služi, ma svako kraljevstvo na svoj način različito govori; 
toliko različito, da se jedva more u drugomu razumiti: u Poloni na jedan 
način, harvati na drugi način, kranjci drugače, dalmatinci drugače«. Smatra- 
jući »ilirički« jezik u širem značenju, u značenju slavenskog jezika, a poznajući 
uz Hrvate još i Dalmatince, Kranjce i Poljake, Babić nalazi razlog toj nera: 
zumljivosti u činjenici što oni koji žive blizu Nijemaca uzimaju riječi iz 
njihova jezika, dok Bošnjaci uzimaju iz turskog, a Dalmatinci iz talijanskog. 
Govori dakle o germanizmima, turcizmima i talijanizmima u tim govorima. 
Godine 1728. Ardelio.Ć Della Bella objavljuje Dizionario italiano, 
latino, illvrico. Rječniku je dodana i gramatika hrvatskoga jezika, pisana tali- 
janski. To je jedan od najboljih naših starih rječnika, koji donosi dokumenti- 
ranu leksikografsku građu s navodima iz dubrovačkih i dalmatinskih pisaca, 

a uz to i riječi iz živoga govora. Pored dubrovačkih donosi primjere i iz djela 
čakavskih pisaca (Petra Hektorovića, Hanibala Lucića i dr.), tako da se u 
rječniku, pored štokavskih riječi, nalaze i čakavske. To je dalo povoda prof, 
C. A. van den Berku da analizira rječnik s obzirom na čakavski supstrat du- 
brovačkoga govora.“ 


*C.A. van den Berk, Y ad-il un subsirat čakavien dans le dialecte de Du 
brovnik? 's Gravenhage, 1958; VI. Dukat, Dubrovačko izdanje Dellabellina »Diziona- 
rija«, Rad JAZU, knj. 237. Usp. i V. Dukat, Katančićeva kritika rječnika, Reše- 
tarov zbornik, Dubrovnik, 1931. 

Della Bellin rječnik bio je toliko cijenjen te je 1785. izišlo i drugo izdanje, 
što ga je priredio Petar Bašić, proširujući ga i unoseći u nj nove riječi i 
fraze, poslovice i sl., ali dodao je i neke vlastite kovanice. 

U sjevernoj Hrvatskoj izdan je 1742. Jambrešić-Sušnikov rječnik 
Lexicon latinum interpretatione illyrica, germanica et hungarica locuples. Po- 
javio se dvije godine nakon spomenutoga Belostenčeva Gazophylaciuma. Hrvat- 
ska tumačenja u rječniku dana su kajkavskim govorom, iako je unio u rječnik 
i štokavske i čakavske riječi, smatrajući ispravno da su kajkavski, čakavski i 
štokavski narječja istoga jezika. Unio je mnoge sinonime, a radio je samo- 
stalno ne zagledajući ni u Vrančićev ni u Mikaljin ni u Della Bellin rječnik, 
»Po svom rodoljublju i po mislima o jedinstvu jezika našega, o pravopisu, o 
jedinstvu Ilirije, o Slavenstvu, on je bio preteča Iliraca.«* 

Pored spomenutih tiskanih rječnika nekoliko ih je ostalo u rukopisu. 
Među njima možemo spomenuti rječnik talijansko-hrvatsko-latinski Ivana 
Tanclingera Zanottija, koji je nastao potkraj 17. stoljeća u sjevernoj 
Dalmaciji (u tri redakcije, prva s predgovorom datiranim 1679, druga 1704, 
a treća 1732). Glavni izvor rječniku bio je govor sjeverne Dalmacije, kao i 
dalmatinski, štokavski i čakavski pisci. Upotrijebljeni su i stariji rječnici i 
Habdelićev rječnik. 

U težnji da stvori jedinstven hrvatski književni jezik Pavao Vitezović 
radio je na reformi grafije, ali je sastavio i veliki rječnik hrvatskog jezika u 
dva dijela, hrvatsko-latinski i latinsko-hrvatski." Prvi se dio izgubio, a rukopis 
se drugoga sačuvao. Rođeni čakavac, Vitezović je živeći u Zagrebu upoznao 
kajkavsko narječje, kasnije i štokavsko, te je u svoj rječnik unosio sva tri, 
na primjer: quid — ča, kaj, što, čto; narrare — praviti (dubrovačko-dalmatin- 
ski), kazati (štokavski), povedat (kajkavski); negotium — posal, poslovanje, 
delo, dilo, dugovanje.* 

Treći je rukopisni rječnik Adama Patačića, koji se čuva u Nadbiskup- 
skoj knjižnici u Kaloči — Dictionarium latino-illyricum et germanicum. To 
nije pravi rječnik u običnom smislu, nego priručni leksikon. Djelo je napisano 
između 1772. i 1779. kajkavskim narječjem zagrebačke sredine, ali je pisac 
užimao i štokavske riječi, no manje nego Belostenec i Jambrešić. Ipak taj 
rječnik ima svoje značenje uz Belostenčev i Jambrešićev, on »među hrvatskim 
«ajkavskim rječnicima zauzima ugledno mjesto, jer s jezikoslovnog gledišta 
može poslužiti filologu kao izvor korisne građe. Dikcionar nije nipošto tako 
siromašan i oskudan hrvatskim niječima, da bi možda poslije Gazophylaciuma 
i Lexicona latinum bio bespredmetan i nevrijedan za ekscerpiranje i prouča- 
vanje.« Prof. Jonke smatra da se »ne smije dopustiti, da se mimo Dikcionara 
i nadalje prolazi šutke, kao što je uglavnom bilo dosad. Jer Dikcionar zapravo 
predstavlja posljednji velik kajkavski rječnik, koji je nastao u doba, kad se 
kajkavska književnost primicala svome završetku, pa on u neku ruku daje 
rječničku bilancu nekoliko stoljeća? Trebalo bi Jonkeovim riječima dodati i 


% S, Musulin, nd. str. 49; usp. i V. Dukat, Jambrešićev Lexicon latinum, 
Rad JAZU, knj. 162. 

* Usp. studiju T. Matića, Prva redakcija Tanzlingerova rječnika, Rad JAZU, 
knj. 293. U predgovoru Akademijina rukopisnog rječnika, datiranom u Zadru »na 
2. kolovoza 167% Tanclinger veli da je već u mladim danima počeo izrađivati 
rječnik kako bi Hrvatima u Dalmaciji pomogao da se otresu talijanskih riječi. 

"% V. Klaić, Život i djela Pavla Ritera Vitezovića, Zagreb, 1914, i B. Juri 
šić, Pomorski izrazi u Vitezovićevu rječniku, Anali Jadranskog instituta, sv. I. 

% S. Musulin, Hrvatska i srpska leksikografija, str. 53. 

% Lj. Jonke, »Dikcionar« Adama Patačića, Rad JAZU, knj. 275. 

sugestiju da se laj rječnik izda u anastatskom izdanju, da bi taj pretisak 
postao dostupan i širem krugu zainieresiranih jezikoslovaca i ljubitelja kaj- 
kavskog književnog jezika i naše starine, kako je to »Liber« uspješno izvršio 
i s Belostenčevim rječnicima. 

U rukopisu je ostao i veliki rječnik Josipa Jurina iz Primoštena (kraj 
Šibenika) Calepinus trium linguarum. Autor je uzimao mnoge riječi iz govora 
šibenika i okolice, a osnova je rječniku štokavsko-čakavski govor njegova 
rodnog kraja, s dominantnim ikavskim izgovorom." 


U 18. stoljeću, pošto se i Slavonija oslobodila od Turaka, javljaju se i 
tamo gramatički priručnici, a pokušavaju se izdavati i rječnici, ali bez uspjeha. 
Već spomenuta leksikografska djela s drugih područja pomažu slavonskim 
piscima da izađu iz pokrajinskih okvira i da sami stvore potrebne jezične 
priručnike. 

Godine 1761. izdaje Blaž Tadijanović knjižicu Svašta po malo ili 
kratko složenje imena i riči u ilirski i njemački jezik kako bi pomogao svojim 
zemljacima u učenju njemačkog jezika. To je mala gramatika i rječnik hrvat 
sko-njemački, u kojemu se nalaze pojedine dragocjene leksikografske potvrde 
za Slavoniju i u kojem se zapaža autorova briga za jezičnu čistoću i pravilnost 
narodnog jezika." 


"Usp. M. Kosor, Zaboravljeni trojezični rječnici Josipa Jurina, Rad JAZU, 
knj. 303; Ki Izvori, pravopis i jezik Jurinovih rječnika, Rad JAZU, kni. 315. 

“ Usp. Lj. Jonke, Tadijanovićev hrvatsko-njemački jezični priručnik iz &. 
1761, Orbis scriptus, Festschrift fiir Dmitrij Tschižewskij zum 70. Geburtslag, Miin- 
chen, 1966, str. 103—409. 

Uskoro je u Slavoniji izašla i druga gramatika ikavskoga književnog jezika, 
Reljkovićeva Nova slavonska i nimačka gramatika, tiskana 1767. u Za 
grebu, kojoj je svrha da Slavonca pouči u pravilima književnog jezika, kao i 
da mu pomogne u učenju njemačkoga. Drugo izdanje ie opsežne gramatike 
(522 strane) uskoro je izašlo u Beču 1774, a treće 1789. Godine 1778. pojavila 
sc u Osijeku gramatika Neue. Einleitung zur slavonischen Sprache Marijana 
Lanosovića. Zadaća joj je bila da pomogne strancu, Nijemcu u prvome 
redu, da nauči »slavonski jezik«. Drugo je izdanje izašlo 1789, a treće 1795. 

U Slavoniji se radilo i na tome da se izda i rječnik. Zna se da je potkraj 18. 
stoljeća Josip Stjepan Reljković, sin Matije Antuna, izrađivao veći latin. 
sko-njemačko-hrvatski rječnik, ugledajući se u Della Bellin, ali se ne zna da 
li ga je i dovršio." Možda to djelo nije Reljković doveo kraju, ili ako jest, 
mogla je njegovu tiskanju biti zaprekom ponuda drugoga sličnog rječnika za 
tisak, Joakima Stullija. Stulli je, naime, došao 1782. u Beč da bi mu 
odobrili tiskanje njegova latinsko-talijansko-hrvatskog rječnika, što je prihva- 
ćeno tek pošto se složio s mišljenjem stručnjaka o slavonskom pravopisu. 
Među njima su bila i dva Slavonca: M. Lanosović i Antun Mandić, kasniji 


“"T. Matić, Prosvjetni i književni rad u Slavoniji prije Preporoda, Djela 
Hrvatske akademije znanosti i umjetnosti, knj. XLI, Zagreb, 1945, str. 139. 

đakovački biskup. Je li zbog toga propao plan o dovršavanju ili tiskanju Relj. 
kovićeva rječnika — možemo tek nagađati." 

I drugi je Slavonac pokušavao izraditi rječnik, ali ga nije dovršio. Matija 
Petar Katančić svojim nedovršenim Pravoslovnikom — ili, kako ga još 
zovu, Etvinologicon illyrictn — htio je dati etimološki rječnik, ali ga je do- 

NOVA SLAVONSKA [ NIMAČKA GRAMATIKA M. A. Reljkovića 


vršio tek do riječi Svemoguch."“ Rječnik obaseže 1473 strane, a obrađuje oko 
53.000 riječi. Rukopis se nalazi u budimpeštanskoj Sveučilišnoj knjižnici.“ 


'" Prof. Hadrovics napominje u svojoj studiji Pokušaj reforme latiniškog pra 
vopisa 1785. godine, Anali Filološkog fakulteta u Beogradu, sv. 5, god. 1965, Beograd, 
1966, na sir. 268. da je pronašao materijal oko tiskanja Stullijeva rječnika u Ugar. 
skoj kraljevskoj kancelariji u Budimpešti te da ti dokumenti obuhvaćaju oko pe 
tnaest godina. Tko zna hoće li ti dokumenti barem djelomično osvijetliti i pitanje 
Reljkovićevog sukopisnog rječnika. 

"* Zanimljivo je napomenuti da je Julije Benešić u izrađivanju rječnika 
iz hrvatske književnosti došao do riječi »serenada«. Tomo Maretić je zu Akade 
mijin Rječnik kav posljednju riječ obradio »pršutinu«, a Hraste u svom čakavskom 
rječniku srednje Dalmacije riječ pik, kako me izvješćuje suautor Rječnika dr. Petar 
Šimunović. 

'* Obradio ga je više u esejističkom obliku prof. Josip Hamm u Nastavnom 
vjesniku, 51/1942—1943, na str. 12—36. O njemu govorim u posebnom poglavlju. 

VI. PISMO I GRAFIJA 


1. Glagoljica, ćirilica i latinica 


Hrvati su tijekom svoje povijesti upotrebljavali nekoliko pisama.“ Do polo- 


vice 12. stoljeća u čakavsko-hrvatskocrkvenoslavenskom sklopu upotrebljava 
se glagoljica, a od sredine 12. stoljeća uz glagoljicu još i ćirilica, koja se proši- 
rila u današnjoj srednjoj i južnoj Dalmaciji s dubrovačkim krajem, u današnjoj 
zapadnoj Hercegovini, u Bosni i Slavoniji. Ćirilica, koja je došla iz Srbije, 
Zahumlja i Duklje, kasnije se razvila u posebnu vrstu ćirilice, pod glagoljskim 
kao i pod latiničkim utjecajem. Međutim, ni glagoljica ni ćirilica u hrvatskoj 
književnosti, odnosno u hrvatskom javnom životu nisu mogle prevladati. Ćiri- 
lica je stigla Hrvatima prekasno da bi mogla postati općim pismom, ali ona 
je došla donekle i dovoljno rano jer je onemogućila glagoljici da ona to 
postane." 

U 14. stoljeću javlja se latinica, pa su dosad najstariji poznati tekstovi 
pisani hrvatskim jezikom i latinicom Red i zakon sestara dominikanki u 
Zadru, iz godine 1345, i Šibenska molitva," također iz 14. stoljeća, ali latinica 
se općenito usvaja tek potkraj 15. stoljeća u povezanosti s umjetničkom knji- 
ževnošću svjetovnog sadržaja. Usporedo s latinicom javljaju se u 14. stoljeću 
i druga dva pisma (glagoljica i ćirilica). Do kraja 15. stoljeća latinica će se 
donekle javljati i na našem području gdje je bila u upotrebi ćirilica, te će se 
nametnuti u kajkavskim krajevima i, uz ćirilicu, u širem kvarnerskom krugu, 
dok je glagoljica već prije 15. stoljeća dobivala pokrajinsko značenje. U 16. 
stoljeću glagoljica više i ne dolazi u obzir kao općehrvatsko pismo; tada se 
upotrebljava latinica i zapadna ćirilica, ali u 17. stoljeću rješava se pitanje 
hrvatskoga pisma i izabire se latinica. Na taj je način do sredine 18. stoljeća 
konačno riješeno pitanje pisma, barem na hrvatskom jugoistočnom jezičnom 
kompleksu." 


2, Teškoće u vezi s preuzimanjem latiničkog pisma za potrebe 
hrvatskog jezika 


Preuzimanjem latinice kao općega hrvatskog pisma nastale su i nemale teškoće 
jer se latinica dosta teško prilagođavala fonološkom sustavu našega jezika. 


'% Osvrćem se, razumljivo, samo na latinicu. 

9" D, Brozović, O ulozi Ljudevita Gaja..., Radovi Instituta za hrvatsku po- 
vijest, sv. 3, str. 50. 

% Usp. D. Malić, Šibenska molitva (Filološka monografija), Rasprave Insti- 
luta za jezik JAZU, knj. 2, Zagreb, 1973, str. 81—190; J. Vončina, Zagonetke »Ši 
benske molitve«, Croatica, sv. 6, Zagreb 1975, str. 7—38. 

%D Brozović, O ulozi Lj. Gaja..., Radovi Instituta za hrvatsku povijesi, 
sv, 3. 

Sliku takva stanja dao je T. Maretić u svom poznatom djelu"" pokazujući 


kako su pojedini glasovi našli svoj odraz u tiskanim hrvatskim latiničkim 
knjigama od kraja 15. stoljeća do preporodnih dana (Bernardinov 
Lekcionar iz godine 1495. — Jaićev prijevod Tome Kempenca iz godinc 
1833). Maretić pokazuje svu šarolikost tadašnjega latiničkog pisma, napomi 
njući kako se, npr., č pisalo na 18 načina, š na 22 i sl. Ipak se i tu dadu odvojiti 
pojedine grafije, karakteristične za pojedine pokrajine. Povijest latiničke gra- 
fije bila je u staro doba u evropskih naroda u uskoj vezi s religioznim, odnosno 
crkvenim životom, kod katolika u vezi s izgovorom latinskog jezika. Ali kako 
se crkveni latinski jezik raznoliko izgovarao, pojavljuju se već od prvih poče 
taka veće razlike u pojedinim nacionalnim pravopisnim sustavima. Na hrvat. 
skom jezičnom području razvila su se, prema crkvenoj i političkoj pripadnosti 
pojedinih hrvatskih krajeva, dva osnovna sustava grafije s latinskim slovima. 


Dalmatinska obala i otoci bili su pod jakim utjecajem talijanskog izgo- 
vora latinskog jezika. Kako je viši kler bio pretežno talijanski, a niži, osim 
glagoljaša, poznavao pored hrvatskoga jezika i talijanski, nije čudno što je 
tamo talijanski način izgovaranja latinskoga crkvenog jezika uhvatio dubokog 
korijena. 


Kajkavsko jezično područje, koje je još u srednjem vijeku bilo povezano 
sa zagrebačkom dijecezom a politički s tadašnjom Slavonijom, bilo je u uskoj 
vezi s Crkvom u Ugarskoj, pa najstarije crkvene liturgijske knjige zagrebačke 
biskupije pokazuju različite ugarske izraze. Crkveni ljudi čitali su i izgovarali 
latinski prema ugarskom izvoru (sanctus-sanktuš, rosa-roža i sl)." Ta »vje- 
kovna povezanost s Mađarima, odvojenost, politička i stvarna od dalmatinskih 
Hrvata i utjecaja talijanske kulture, odbojnost prema njemačkoj kulturnoj 
sferi, reprezentiranoj politikom carske Austrije, upućuju prve kajkavske pisce 
na široko otvaranje vrata madžarskom utjecaju, pa su oni, u tom smislu, 
prihvatili i označivanje svojih glasova grafemima i načinom bilježenja para- 
lelnih ili sličnih madžarskih glasova«.'" 

Tako se prema talijanskoj grafiji pisalo, npr. za palatale lj, nj — gl, gli, gn 
ili opet prema madžarskom ly, ny. Najviše je problema bilo s pisanjem naših 
nepčanih glasova, donekle i tjesnačnih, a kako takve nisu nalazili u stranim 
uzorima, postojala je velika mogućnost za njihove vrlo raznolike grafijske 
realizacije. Ima čak i primjera da se razni znakovi upotrebljavaju i kod istog 
pisca, pa i na istoj strani kojega djela. Novija istraživanja upozoravaju na 
oprez pri prebrzoj negativnoj ocjeni takvih slučajeva, jer se tek na prvi pogled 
»može činiti da je grafija nedosljedna — ako zanemarimo glasovnu stranu 
jezika ili ako ocjenjujemo grafiju imajući pred očima današnji sustav«.“ Zbog 
toga Maretićeve i Dielsove radove smatraju nedovoljnima za lingvistička 
ispitivanja,“ iako nije lako utvrditi gdje se u tekstu radi o nedosljednosti, a 


"9% T, Maretić, Istorija hrvatskoga pravopisa latinskijem slovima, Zagreb, 
1889. Djela JAZU, knj. 9. 

"" L, Hadrovics, Zur Geschichte der kroatischen Rechtschreibung im XVIII. 
Jh., Budapest, 1944. a 

"A, Šojat, Pravopis stare kajkavske književnosti, Filologija, knj. 6, str, 267. 

"3" M. Moguš i J. Vončina, Latinica u Hrvata, Radovi Zavoda za slaven. 
sku filologiju, sv. 11, Zagreb, 1969, str. 63. 

"“T. Maretić, Istorija hrvatskoga pravopisa latinskijem slovima, Zagreb, 
1889. — P. Diels, Aus der Geschichte der lateinischen Schrift bei den Siidslaven, 
Miinchen, 1951. 

gdje o funkcionalnosti, jer se prava vrijednost grafije može otkriti tek onda 
kada »bude otkrivena veza između glasovnog sustava i njegove grafijske 
slike«.? 5 


5. Pokušaji grafijske reforme Š. Budinića, R. Levakovića, B. Kašića, 
R. Đamanjića, P. Vitezovića i dr. 


Uvjereni u štetnost takva stanja, pojedini su pisci nastojali da grafijsku šaro- 
likost srede i ujednače, pri čemu su više ili manje uspijevali, a neki su prijed. 
lozi bili sasvim dobri i dosljedni. Ipak, ta se pitanja rješavaju sporo i nepot- 
puno, pa čak i na užem terenu, zbog političke rastrganosti hrvatskoga narod- 
nog područja i zbog tiskarskih teškoća (domaći su pisci bili upućeni na strane 
štamparije, a nisu imahi dovoljno sredstava »za rezanje i lijevanje pojedinih 
novih znakova«)."“ 


Nisu svi pisci bili svjesni grafijskih problema, ali se izdvaja nemali broj 
vnih koji su o tome razmišljali, predlagali rješenja i pisali više ili manje 
dosljedno. O određenom grafijskom sređivanju može se govoriti već kod M. 
Marulića, a pojedinci vide i u djelu Petra Hektorovića značajne rezultate. Pri 
lome naglašavaju teškoće ne samo zbog toga što se hrvatski jezik razlikovao 
od latinskog ili talijanskog »po ukupnom inventaru svoga fonološkog sustava« 
nego je tu bila od značenja i »nepodudarnost po distribuciji pojedinih fo- 
nema«.'" 


Prvi pokušaji da se pojednostavi i sistematizira latiničko pismo za po- 
trebe našega jezika povezuju se uz protureformacijsku djelatnost Katoličke 
crkve u našim krajevima (Zlirska akademija, Congregatio de propaganda fide 
u Rimu).'“ 


Često se pri pokušaju reforme latiničke grafije navodi ime zadarskoga 
kanonika i pisca Šime Budinića. On je napustio tip književnog jezika 
kakvim je pisao u svojoj Sumi nauka hristjanskoga 1583. i počeo pisati mješa- 
vinom hrvatskoga, crkvenoslavenskog, poljskog i češkog jezika. Tako je pošao 
krivim putem, ali je u pogledu grafije bio bolje sreće. : 


Šime Budinić upotrijebio je prilično jednostavnu grafiju, koju je, čini se, 
uzeo preko češke. Danas se u znanosti već dobro zna da Budinić nije bio na 
Tridentinskom koncilu, kako je to prvi mislio Fran Kurelac," Smatra se da 
Budinić uopće nije morao slijediti češki grafijski uzor već iz ideoloških raz- 
loga, a ako se ipak u nj ugledao, to je mogao biti tek poticaj za reformu 
grafije, i to samo za dva znaka, ako mu i tu nije poslužila hrvatska latinička 
tradicija. Budinić je, naime, kao dobar poznavalac svih triju naših pisama 
bio pozvan u Rim, pa ga je stoga, možda, češki primjer mogao poticati »da 


"M. Moguš i J. Vončina, nd. str. 63. 

"“K. Krstić, Latinica kod Hrvata, Enciklopedija Jugoslavije, sv, 5. 
"M. Moguš i J. Vončina, Latinica u Hrvata, str. 66. 

"#K. Krstić, n.d, str. 5. 


"F. Kurelac, O popu Šimunu Budiniću Zadraninu i njegovih knjigah 
(predgovor Psalmima Davidovim), Rijeka, 1861, str. I>XXXV. — Usp. V. šte 
fanić, Šime Budinić nije bio na Tridentskom koncilu, Nastavni vjesnik, knj. 50, 
1941—1942, str. 358—360. 

ono, što je već bilo u našoj latinici, proširi i na druge grafeme (koliko su mu 
to dopuštale tiskarske mogućnosti)«.“ 


Nije ispravno, što se češće može čitati u našim priručnicima, da je Budinić 
uveo — prema nekim autorima — znakove č, ć, ž, u današnjem obliku (a ni č, 
ć, š po drugima), nego je za naše znakove č, ž, upotrijebio slične.“" U svom 
djelu Stena nauka hristjanskoga (Rim, 1583) on ih upotrebljava, ali samo 
među uspravnim, kurentnim slovima kojima je tiskan pretežni dio knjige, 
dok je u verzalnim naslovima, u kurzivnim podnaslovima i u uspravnijem ku- 
rentnom pismu upotrebljavao stara grafijska rješenja." 


Slična rješenja kao Budinić donosi i Rafael Levaković (1597—1649), 
koji je najprije dodavao dijakritičke znakove glagoljskim i ćirilskim slovima, 
kasnije i latiničkima, što je, međutim, uglavnom ostalo u rukopisu. No, »da 
je uspio izložiti i obrazložiti ono što je tako instinktivno osjećao i čvrsto 
provodio u rukopisima pisanim latinicom, imali bismo djelo koje bi nesumnjivo 
pomoglo sređivanju tadašnje ortografske zbrke«.“ Budinićevo, odnosno Leva- 
kovićevo pisanje usvojio je većim dijelom i Juraj Križanić. 

I »otac hrvatske gramatike« Bartol Kašić govori o reformi grafiie 
1640. u predgovoru Rituala rimskoga, spominjući da »malo ne sfak sfojim na- 
činom služio se latinskimi slovimi, glasećih sad na jedan način, sada na drugi«. 
Kašić to želi ispraviti i stvoriti grafiju u kojoj »bude imati sfako slovo sfuda 
jedno vazda samo glasenje, a ne sad jedno sad li drugo«. Zato on određuje 
kako da se pišu »slova glasovita« (vokali) a kako »slova neglasovita« (konso- 
nanti), koja se mogu pisati ili jednim znakom ili »slučena s druzimi neglasovita 
bez glasovitih«. Kašić ističe važnu misao: da određeni grafemi moraju biti 
redovno jednoznačni, pa hrvatske riječi treba čitati »stavivši sfak pamet, da 
čteći riči slovinske, ne čtij latinske«. Zasluga je Kašićeva što je »svoju re- 
formu ne samo proveo u praksi nego i potanko obrazložio«.'? 


Godine 1639. izdaje Rajmund Đamanjić raspravu Nauk za dobro 
pisati latinskijem slovima riječi jezika slovinskoga, u kojoj »predlaže prilično 
jednostavan i dosljedan sistem grafije konsonanata (dvostrukim slovom pišu 
se samo glasovi ć, đ, lj, nj, i 2); međutim, nesigurna fonetska analiza vokala i 
naglasaka, koje je i sam Đamanjić donekle bio svijestan, navela ga je na 
kompliciranu upotrebu akcenatskih znakova, udvostručenih konsonanata, pre- 
puštanja nekih grafija na volju itd. Tako je vrijednost Đamanjićevih napora 
ostala samo teoretsko-analitička.«“ I o grafiji u kajkavskoj književnosti do- 
znajemo osnovne podatke iz studije T. Maretića Istorija hrvatskoga pravopisa 
latinskijem slovima, u kojoj je obradio grafiju dvadeset i sedam kajkavskih 
književnika. Njihove se grafijske osobitosti nisu često mijenjale, iako se i tu 
mogu naći određena lutanja i kombinacije drugačijih rješenja. 


Ipak su grafijske reforme prilično rijetke u kajkavskoj književnosti ili se 
nalaze tek kod pojedinog pisca, tako da »većina kajkavskih pisaca piše tradi- 
cionalnim načinom, pa je ma taj način stvorena razlika prema slavonskom 


"M. Moguš i J. Vončina, Latinica u Hrvata, sir. 70. 

1 Ovdje nije moguće da se ti znakovi obilježe. Usp. Moguš — Vončina, n. d. 
"M. Moguš i J. Vončina, n.d., str. 70. 

"M. Moguš i J. Vončina, n.d., str. 72. 

"5" M. Moguš i J. Vončina, nd, str. 73. 

"KK. Krstić, Latinica kod Hrvata, Enciklopedija Jugoslavije, sv. 5. 

načinu pisanja, koji također u osnovi ima madžarsku ortografiju, ali iz sredine 
18. stoljeća, iz vremena kad je Slavonija oslobođena od Turaka«.? 

Najdalje je u pojednostavljenju latiničke grafije došao Pavao Vitezo- 
vić. Na žalost, nije se sačuvao nijedan primjerak njegove latinski pisane 
rasprave o reformi grafije. Ali možemo je upoznati u njegovoj latinski pisanoj 
knjizi Plorantis Croatiae saecula duo iz godine 1703, posebno u početnom po- 
glavlju Lectori benevolo salutem.* 


LECTORI BENEVOLO 
SALUTEM. 


5 Lurimas, amice Lečtor, dolents Patria lacrymas 
PE rudi brevique carmine perfirineo: guas velumina uo 
Š ocaperemt, Inculrum, rei enateria poflulabar: msulso, 
X plerngne fufidimntur. Nequemibi, fupcr immenfs 
arumnarum pelago verfanni, plas verborum lepor  dičljenis ora 
Batus ad oflentationem, quam impetnofue clamoy Cr smordinat 
gemitus ad compafonem conveniebat,  Vereor nihilominsa, ne cr 
fc judiciis omninm, gud defederus minjis fecerim. Velim verd, 
cim 1gentt mihi graviorem reufuram dederis, 01/15 PrivATKIm ex 
su/a. Uli nm 
> Carina fece(fum, tempus quog & otia querunt: 
Scribenti deerant hac tria, crede, mihi. 
Oreurrent infuperin boč paćmate, Nomna guedav, Latina Poča 
feos € Gramunrićs regni pon 2reemodsta: ca, nolim, errori aut 
inddyertcntis vred impatts.  Genusenim > guantitatem 1pforsm 
juxta vermaciam exprefi,  Blinc urbimma fapć mifeulina, finte 
mam vero faminina epr:hera, 6 Vocalem ante plareš Confonsnses 
abbrevistam,leges. ita dlisrici pofiulabat idiomarić proprietas, L4- 
tinis ast Gracis mecefsrratibns non cočrcenila : quibus aut generis 
«ut prosunrtanoni narara alterarttur. ob id in Beriflav > Jae 
ftrebariko medse frtlaba parurd breves, nudiš pofitcone corripieme 
da fucrunt. ranto minus Nominnw partriorii genera peregrina cona 
factudinisgratid immatari debebani, [ra etiam dr litneras pro pof 
nibili conformavt. Ruare g, pro cs velis: €, pro ch vel tj: € 
fomper tandem acutam voćem faciente, quam apud Lasinosannci 
O e haber: cuju pronupristionem ase a, 0 u, k nobis sfie 
natum difimont. 1 pro lj, ly, vel ke Ioali feribunt gli: f, pre 
nj,ny, već frala more g: 7, prex, vel fh, guafi liqnefaltoz, 
»mecepi: dum jecug monliplicave 112 hinteru nequaguam perfećto pof- 


fana 


P. Rittera Vitezovića PLORANTIS CROATIAE SAECULA DUO 
(dio o reformi grafije) 


Vitezovićeva je osnovna misao da svaki glas treba da se bilježi uvijek 
istim i jednim znakom, nalazeći uzor u slavenskom pismu što su ga imali 
»stari Hervati, s. Jeronim i ostali« (misleći time, po tadašnjem shvaćanju, da 
je sv. Jeronim autor glagoljice): »Ovdje je, međutim, važno da je Vitezović 
shvatio bit glagoljskog pisma i po uzoru na nj počeo odbacivati digrame koji 
su se do tada upotrebljavali u hrvatskoj latinici kao grafemski sistem za neke 
foneme.« 

Prije nego prikažem put i taktiku što ju je zamislio Vitezović radi ostva- 
renja svoje zamisli, mogu reći da se na svoja grafijska rješenja osvrće i u 
nekim svojim drugim djelima, kao u spomenutom Priričniku iz 1703, \gdje 
tumači svoje prijedloge: »Što se pisma dostoji, ne najdoh još nijednoga pisca 
ni knjižnika koji bi s maloćom dijačkih aliti latinskih slov obilje Hčrvatskoga 
našega jezika dobro ali pravo gpisal. I zato pred trimi letmi iznajdoh jedan 

5 A, Šojat, Pravopis stare kajkavske književnosti, Filologija, knj. 6, str. 270. 

“aK, Krstić, Latinica kod Hrvata, Enciklopedija Jugoslavije, sv. 5. 

kruto dobar, lagak i pravičan način za takovo pismo koga i obznanih u reče: 
nom dijačkom jeziku, ali do sih dob potribna k tomu slova ne mogah činit 
napraviti.« 


»Zato u vnogo mestih cs namesto €, e namesto čali y; ly, lj namesto I; ny, nj 
namesto n'; sh namesto x ali podrepljenoga z postavih. I druga ostala slova 
polag običaja kakovoga takovoga na pomonkanju onakovih slov, kakova bi 
se bolje pristojala, doklam i ta zadobavim. Riči pak vse Hčrvatske jesu ako 
ne povsud općinske, ar vnoge hčrvatskoga orsaga strane s diačkim, ugčrskim 
i nimskim jezikom pomutiše se, navlastito u slovinskih varaših, gdi se s diač- 
kim jezikom u duhovnih i pravednih stvarjah najveć služe, i gdi Ugri, Nimci, 
Latini najveć obujahu. Niti vidim jednoga već ovo vreme ki se tčrsi čistoću 
slavnoga domovinskoga jezika odvetku zahraniti, izvan gornjih Hčrvatov, ki 
se domovine jezikom i u crikvah pojućim i u pravdah štućim, i med sobom 
općećim, slave, da prem drugoga naroda zapovidništvu jesu podvčrženi.« 

Ali, kako veli prof. Moguš, nije mu se bilo lako suprotstaviti tradiciji, 
morao je voditi računa o osjetljivostima sredine u kojoj je djelovao, pogotovu 
što je u kajkavskoj sredini i biskup Petar Petretić upravo pokušavao da 
uredi grafiju, a njemu se nije smio zamjeriti. Trebalo je dakle mnogo takta da 
provede svoju namisao. Stoga duhovito i inventivno Moguš zamišlja prodor 
Vitezovićevih ideja koje ipak ne provodi naglo i neelastično, ali ne odstupa 
jući od osnovnog svog monografemskog sustava. Odiljenje sigetsko, Kronika, 
Priričnik i Plorantis Croatiae saecula duo nisu identični s obzirom na predlo- 
žena grafijska rješenja, nego u svakom od njih uvodi neke novine, te »ovakovo 
doziranje količine novosti taktika je koja je imala mnogo šansi da uspije. 
Vitezović i vjeruje u uspjeh: piše ovim novim znakovljem svoj veliki rječnik«, 
ali ga nije uspio i tiskati. 

Stoga prof. Moguš dobro zaključuje: »1. Nitko prije njega nije predložio 
tako dosljedan monografemski sistem na bazi dijakritičkih znakova. Po tomu 
je bio direktan preteča Gaju i ilircima koji su usvojili iste principe i uspjeli 
ih oživotvoriti. — 2. Pravopisne su reforme na sjeveru i jugu Hrvatske vođene 
do tada odjelito. Vitezović, zalažući se za političko sjedinjavanje hrvatskih 
pokrajina, prvi predlaže ista ortografska rješenja za obje sredine (uspor. npr. 
"umjesto sjevernog digrama [y i južnog g/).«'* 

Ono što je rečeno u Plorantis Croatiae i ostvareno u latinsko-hrvatskom 
rječniku, znači »najveći domet na tom polju«, »gotovo sve ono što je kasnije 
učinjeno, frapantno se podudara s Vitezovićevim rješenjima«. Međutim, ni 
Vitezović nije uspio — vidjeli smo — saliti potrebna slova kojima bi mogao 
tiskati svoja djela, makar njegova rješenja predstavljala »sistematiziranu gra- 
fijsku sliku glasovne iznijansiranosti«.“ Trebalo je da kakva jača društvena 
snaga nametne određena rješenja koja bi se mogla prihvatiti. To će pokušati 
pravopisna komisija u Beču za vladanja Josipa II. 

Prije toga htio bih prikazati grafijsku situaciju u Slavoniji, koja će upravo 
biti dominantna u raspravljanjima pravopisne komisije u Beču. 


"5 Ova i druge misli ovdje citirane uzete su iz rasprave M. Moguša, Pavao 
Vitezović kao jezikoslovac, Zbornik Zagrebačke slavističke škole, sv, Il, Zagreb, 
1974. ; 


"“M. Moguš i J. Vončina, Latinica u Hrvata, str. 73. i 74. 

4. Slavonski grafijski sustav 


Od polovice 18. stoljeća u Slavoniji se traže određena grafijska rješenja. U 
djelu Nadodanja glavni događaja Razgovoru ugodnomu (1768) Emerik Pavić 
složio je stihovana pravopisna pravila, što ih je Stjepan Vilov iznio u svome 
djelu (već 1736): 

U ovomu našem okolišu 

složni ljudi svi jednako pišu, 

od pokojnog fra Stipe Vilova 

složno mećat naučiše slova." 


Sada Emerik Pavić niže sva osnovna grafijska pravila koja su, po njegovu 
mišljenju, najbolja: 
Slova reko, iz knjigah Latinski 
U davnašnji jezik naš Slovinski, 
On deržave biaše Bosanske, 
Al je rodom bio iz Mađarske. 
On razborno nika slova slaže, 
Način po tom od pitanja kaže. 
Oćeš znati kad nam način dade? 
Tomu sada triest lit imade, 
Priateljskim kad pod razgovorom 
Nam prikaza Franu s-Teodorom, 
Ajde dakle! da idemo tamo. 
I od toga njega upitamo. 
Pet Latinski on Slova naodi, 
Od koino sva mučnost izhodi. 
Samo sebe C jedanput nosi, 
A tri slova seb u pomoć prosi. 
Kad ričicu pišeš Carigrada, 
Samo sebe ono nosi tada. 
Kada sebi slovo S združiva, 
Podeblje se tada izustiva; 
Tako Čselo i Csiftochu pišu 
Svi po ovom našem okolišu, 
Jošter deblje ovo slovce biva, 
Cxigerica kad se izustiva; 
Jer se za njim slovo X postavlja, 
Zato njega tako izreć valja. 
Polutanko tad se izgovara, 
Kad besidiš štogod od Bechara; 
Jer za njime slovo H ulazi, 
Zato tako valja da prolazi. 
Drugo slovo G ime imade, 
Od kog valja da svak dobro znade, 
Na dvi ruke da se izreć ima, 
Poznano je to mudrima svima. 
Ono nosi najpri sebe samo, 
Tu istinu u Gori imamo. 
Zatim Jota u pomoć imade 
U Gjerimi se to očito znade. 


"" Usp. T. Matić, Prosvjetni i književni rad u Slavoniji prije Preporoda, Djela 
HAZU, knj. XLI, str. 133. 

L zatime treće slovo jeste, 

U njemu su te dvi verste iste. 
Ono sebe najpri nosi samo, 

U Labudu to bistro gledamo. 
Na drugi se način Ljubav piše, 
— Jer za Elom ima Jota više. 
U Enu se to isto naodi, 

Bistro vidit to svak može ovdi. 
Kad se samo ovo slovce piše, 
Tad se rekne: što se tute niše 
A od Njive štogod besideći, 
Pokraj njega slovo Jota mechi. 
Isti način S slovce imade, 

To se isto po prilici znade. 

U Samoći samo sebe kaže, 

U SJiniku drugomu pomaže. 
Tri su dakle Ceu pomoćnika, 
Kako kaže gor dana prilika. 
Nemoš reći G. L. N. da kradu, 
Kada Jotu u pomoć imadu. 

S nikomu ništa ne otima, 
Svoje verste kad pomoć uzima. 
Jedanput se tanko izgovara, 
Drugi put se opet krupno stvara. 
Ovi reko pisma način pravi 
Nam pokoini Fra Stipo ostavi. 
Složno dakle ovako pišimo, 

I pišući Boga proslavimo. 


Matija Antun Reljković već je u prvom izdanju Satira (1762) prigovorio svo 
jim zemljacima što ne izdaju gramatiku, iz koje bi mogli naučiti kako će pra- 
vilno pisati, što je ponovio i u II. izdanju svoga djela (1779): 


jer ti nejmaš ni ortografije, 
to jest knjige od pravopisanja 
i od riči pravogovorenja, 

koja uči lipo govoriti, 

pravo pisat, a još bolje štiti. 
Ti imadeš i pametnih ljudi, 
ali ne će da se nitko trudi 
niti hoće da na svitlost dade, 
prem ako ju načiniti znade.“ 


Reljković se, dakle, zalaže za uređenje ortografije i ortoepije. 


Tri godine nakon ove tužbe pojavljuje se knjiga Marka Dobretića iz 
Brnjića kod Dobretića u Bosni (1706—1784), koji je učio u Dalmaciji i u ftaliji, 
gdje je ostao kao nastavnik osamnaest godina. Od 1757. je kustod, a kasnije 
provincijal bosanske provincije i 1773. biskup eritrejski, odnosno apostolski vi- 
kar u Bosni i Hercegovini. U knjizi moralne teologije za kler, u Kratkom skup- 
ljenju ćudoredne iliti moralne bogoslovice (1782), Dobretić je u zanimljivom 
predgovoru o pravopisu i jeziku nastojao riješiti neka grafijska pitanja, što ih 
kasnije spominje lvan Velikanović u predgovoru Upućenja katoličanskih 


'* Stari pisci hrvatski, knj. XXIII, str. 77. 


80 Pismo i grafija 


(1787), koji i sam o tome govori u Ukazanju slovosložja iliti uredna pisanja." 
Dobretićeve pokušaje na području grafije spominjat će 1812. i Šime Starče- 
vić u svojoj Ričoslovici iliričkoj. 

Nije svrha ovog izlaganja da u pojedinoslima ulazi u čitav kompleks gra- 
fijskih rješenja koja su našla svoj odraz u slavonskih pisaca toga razdoblja, 
što je sve minuciozno iznio prof. Hadrovics.* Dovoljno je prikazati tek 
završni dio, 


NADODANJE 
GLAVNI DOGAGJAlA, 
(RAZGOVORU UGODNU Mu 
NARODA SLAVINSKOGA 
ne oodavnu ni Kvatloft dana. 
NA 
SLAVU BOXJU 
K ZA RAZGOVOR ILLYRAH 
' u VEKSSE SLOXBNO. 
pa i 
lednomu Sinu S, Frane,Det: 
xave S. fvana od Caprftr 
Godine 196 5. M 
S-dopufstemem Starofnna! Antun Mandić 


U PESSTI, 
s- Etzeubergerovima slgvat« Emerika Pavića (tu se govori i o reformi 
grafije) 


<-. NADODANJE GLAVNI DOGAGJAJA 


Od raznolikih pokušaja većeg broja slavonskih pisaca spomenut ću tek J. 
Muliha, A. Kanižlića, 1. Grličića, L. Bračuljevića. Nikola 
Kesić pokušava da na osnovi racionalističkog pojednostavljivanja riješi gra- 
fijsko pitanje, što je bilo od osnovnog značenja za slavonsku, bosansku i bu: 
njevačku pismenost. Dosljedno provođenje pojednostavljenog označivanja pa- 
latala dj, lj, nj prihvatili su i drugi slavonski pisci, jedino nije usvojen njegov 
znak cj za glas ć koji se redovno već bilježio kao ch. Dok je svoje grafijske po- 
glede Kcsić iznio 1840. u djelu Epistole i evangjelia, Jerolim Lipovčić u 
kratkom predgovoru knjige Dussu csuvauiche pohogjenje [Ofen (Pešta), 1750] 
iznio je svoja grafijska rješenja, što je važno potanje prikazati zbog njihove 
kasnije proširenosti u slavonskoj književnosti. 


NY, Siefanić, Dobretić Marko, Hrvatska enciklopedija, sv. 5. 
“L Hadrovics, Zur Geschichte der kroatischen Rechtschreibung im XVIII 
Jh., Budapest, 1944. 

Tu se veli da je ovako zamislio pisati: 


Glasovna Znak: 
vrijednost: 

r er 
C C 
Ćć ch 
Č Cs 
dž cx 
&£ 8, 
đ 8] 
lj lj 
nj nj 
S S 
Š SS 
a A 
Žž X 


Odbacio je dakle znak sz za glas s i znak cz za glas c. Osim toga, Lipovčić takvu 
grafiju provodi sasvim dosljedno kroz čitavu svoju knjigu, što nije uvijek bio 
slučaj u drugih pisaca koji su predlagali svoja grafijska rješenja. 

Uz vrlo malo odstupanja, Lipovčić dosljedno upotrebljava svoju grafiju, 
pa se smatra da je njegova reforma i jednostavnija i dosljednija od ijedne dru 
ge slavonske prije njega, a ona će i kasnije ostati kao uzor slavonskim pisci- 
ma. Istina, kasnije će Filip Lastrić iz Očevja u svome djelu Testimonim bila- 
bium , .. (Venecija, 1755), i to u predgovoru o pravopisu (Od slovosložja), na- 
metnuti svoja rješenja. Kasniji ih književnici ipak nisu prihvatili, osim znaka 
sh za š, što je preuzeo, među drugim piscima šezdesetih godina 18. stoljeća, i 
Vid Došen. Inače su slavonski pisci prihvatili Lipovčićevu grafiju, pa je ta 
ko pisao i Emerik Pavić, a ona je šezdesetih i sedamdesetih godina bila priz- 
nata za najjednostavniju i najprikladniju slavonsku grafiju. Čak i M. A. Reljko- 
vić, prvi svjetovni pisac Slavonije, koji je u prvom izdanju svoga Satira (1762) 
po isusovačkom grafijskom sustavu pisao gy, 7ny, ly za đ, nj, lj, u drugom je iz 
danju svoga djela (1779) pisao gj, nj, lj. 

Tako je uspostavljen u Slavoniji prilično stabilan način pisanja, u kojem 
su moguća tek neznatna odstupanja (sh i ss za glas š), što je znatan napredak 
prema dalmatinskoj staroj grafiji. Ta je grafija, što su je usavršili franjevci, 
postala — u neku ruku — službena u Slavoniji, te su je se kasnije držali i knji- 
ževnici kao Katančić, Peštalić, Ćevapović, A. Horvat, M. 
Jaić i drugi sve do Gajeve reforme." 

Prednosti svoga grafijskoga sistema bili su Slavonci potpuno svjesni. To 
naročito dolazi do izražaja u vezi s ocjenom grafije kojom je pisan rječnik 
poznatog dubrovačkog leksikografa Joakima Stullija, koji je 1782. donio ruko- 
pis svoga djela u Beč kako bi ga mogao uz pomoć cara Josipa II. tiskati. Tada 
je nastala oštra polemika oko grafije kojom djelo treba da bude tiskano, a pri 
tom su slavonski književnici imali odlučnu riječ. 

Dosad smo o tom događaju imali tek približnu sliku, no prof. Hadrovics 
unio je više svjetla u sklop pitanja oko tiskanja Stullijeva rječnika, ali obje- 
lodanio je tek dio svojih istraživanja.“ Novopronađeni dokumenti među spi- 


"TD Hadrovics, n. d, str. 1—50. 
. "E Hadrovics, Pokušaj reforme latiničkog pravopisa 1785. godine, Anali 
Filološkog fakulteta Beogradskog univerziteta, Beograd, 1966, sv. 5, str. 267—272. 

sima bivše Ugarske kraljevske kancelarije, koji obuhvaćaju vremenski raspon 
od oko petnaest godina, dat će priliku da se čitav sklop pitanja i potanje ob- 
radi, i to od godine 1782, kada je Stulli došao u Beč, pa sve do štampanja pr- 
voga latinsko-talijansko-ilirskoga dijela u Budimu 1801. 

Češko-austrijska kancelarija obratila se, naime, 1783. cenzoru Sekerešu s 
tri pitanja o rječniku. Sekereš je, među ostalim, odgovorio da je Stullijev 
rječnik bogatiji od dosadašnjih takvih djela, da u njemu ima mnogo neobič- 

Marko Dobretić 


nih kovanica, ali da ne može postati dovoljno proširen jer je latinička grafi- 
ja kojom je pisan nedovoljno poznata. Korist bi bila veća kada bi se mogao 
pronaći jedinstven način pisanja. Bilo bi također bolje, smatrao je cenzor, 
kada bi se u rječniku riječi tumačile i njemačkim jezikom. 

Ličanin Joso Krmpotić nagovarao je Stullija da za svoj rječnik pre- 
uzme slavonsku grafiju, pa je 1785. čak uputio molbu Ugarskoj kraljevskoj 
kancelariji te se ponudio da će sam preraditi Stullijevo djelo. Pošto je kance- 
larija pozvala Stullija i Krmpotića da iznesu svoja mišljenja, odredila je ko- 
načno i svoga savjetnika, Slavonca Antuna Mandića," da i on iznese svoj 
sud, jer se mišljenje Krmpotićevo od Stullijeva oštro razilazilo. 


'* Antun Mandić, rođen 16. VIII. 1740. u Požegi, gdje je polazio osnovnu školu 
i gimnaziju, retoriku u Zagrebu, a filozofiju u Beču, pa u Bolonji. God. 1763. 

Krmpotićevi su argumenti sasvim u duhu slavonske grafije, kako sam to 
iznio raspravljajući o Lipovčiću (glas s — znak sz —>zš—sh,Žž—xc—c, 
Čč— cs, ć — ch, đ — gj), a u posvemašnjem odbacivanju dubrovačkoga gra- 
fijskog sistema. Zatim je 26. IX. 1785. i predsjednik komisije Mandić izrekao 
svoj sud koji je obzirniji, taktičniji, ali u osnovi sličan Krmpotićevu: Stulli tre- 
ba da preradi svoj rječnik prema slavonskoj grafiji. 


Kada je Stulli primio, preko Kancelarije, Mandićeve napomene, prihvatio 
ih je te je prema njima počeo prerađivati svoj rječnik. Potkraj 1798. djelo je 
konačno bilo prerađeno te je u priređenom rukopisu i u knjizi dobilo slavon- 
ski grafijski oblik. 

Stoga s pravom zaključuje prof. Hadrovics da je grafijski sustav »koji se 
tokom XVIII vijeka razvio u Slavoniji zapravo . . . mješavina dalmatinske i 
kajkavske grafije. S jedne su strane franjevci donosili u Slavoniju i tadašnju 
južnu Ugarsku talijanske pravopisne tradicije južnijih krajeva, a s druge su 
strane isusovci s kajkavskog područja prenosili u Slavoniju neke elemente kaj- 
kavskoga, tj. mađarskoga načina pisanja. Međutim, ni franjevci ni isusovci ni- 
Su svoj sistem sačuvali u prvobitnom obliku, nego su miješanjem obaju siste- 
ma i stalnim eksperimentiranjem izgradili posebni slavonski sistem, koji je 
bio dosta jednostavan i dosljedan. Taj je pravopis onda preko franjevačkih 
škola prodro na sjever do Budima a na jug duboko u Bosnu. A s druge strane, 
ovaj je pravopis preko graničarskih škola osvojio i cijelu Vojnu granicu. Tako 
je razumljivo što i ne-Slavonci, kao npr. Krmpotić i Došen, tako dosljedno upo- 
trebljavaju sistem. Slavonski je, dakle, pravopis u posljednjim decenijima 
XVIII vijeka stekao u neku ruku centralno značenje, pa su prema njemu i 
kajkavska i dalmatinsko-dubrovačka grafija imale samo periferični karak- 
ter.«"> 


zaređen je za svećenika, bio župnik u Kobašu, Lipovljanima i drugdje, a 1775. po- 
lazi u Beč za vicerektora hrvatskog kolegija, Josip II. povjerio mu je organizaciju 
škola u Mađarskoj, 1778. kanonik. Mandić je inicijator i inspirator dalekosežnih 
školskih reformi u Hrvatskoj. 

Nakon višekratnih boravaka u Beču vraća se u domovinu, konačno u Zagreb, 
poznat i slavan. Maksimilijan Vrhovac imenovao ga je prepozitom i priorom vran- 
skim. God. 1806. postao je đakovački biskup. Osnovao je sjemenište u Đakovu 
(koje je 1807. imalo 1234 stanovnika). Otvorio mnoge škole. Kao u Trnavi, Piško- 
revcima, Semeljcima, Gorjanima i Vrbici. U Đakovu naseljava nove stanovnike, 
otvara apoteku, svilaru, regulira Jošavu, Ribnjak i Kaznicu, spaja ih s Biđom. 
Sadi nove vinograde koji po njemu dobivaju ime »Mandićevac«. U Đakovo poziva 
Jakoba Heibla, Mozartova šurjaka, kao regensa chori. Posjedovao je veću numiz- 
matičku zbirku. Umro 11. siječnja 1815. u Đakovu, Pokopan u katedrali, kasnije mu 
ostaci preneseni za vrijeme Strossmayera u novu katedralu. Strossmayer ga je 
vrlo štovao: »Med svimi biskupi meni se Mandić najviše mili« J. Voltić naziva 
ga »primum illyricae linguae oraculum«. »Cijeli niz knjiga ne bi nikada bio tiskan 
na hrvatskom jeziku, da se Mandić za to nije zauzeo.« 

Potpomagao je Kanižlića, Mikocija i druge u izdavanju knjiga. Govorio sedam 
jezika. Njegov život opisao je u stihovima Adam Filipović godine 1823. pod 
naslovom »Život velikoga biskupa Antuna Mandića«. X 

Usp. »Biskup Antun Mandić«, Vjesnik đakovačke biskupije, Đakovo, 1956, br. 
10. i 11, str. 153—157; T. Matić, Prosvjetni i književni rad u Slavoniji prije 
Preporoda, Zagreb 1945, 100—104. Usp. i A. Filipović, Život velikoga biskupa 
Antuna Mandića, Pečuh, 1823; V. Dukat. Književno-prosvjetni rad A. Filipo- 
vića Heldentalskog, Rad JAZU, knj. 203, str. 1—127. 

"3" L, Hadrovics, nd, str. 271. 

5. Grafijski prijedlozi vrijedni opće pažnje 


Činjenica da je slavonska grafija jedna od osnovnih i najproširenijih, dovoljno 
govori o tome da su se raznolikosti u pojedinim našim štokavskim krajevima 
ipak smanjivale te da je i ta grafija lako mogla postati osnova za zajednički 
hrvatski pravopisni izraz, kada su za to prilike dozrele. 


Kada su dakle sazreli uvjeti da jedna grafija bude opće prihvaćena u čita- 
voj preporođenoj hrvatskoj književnosti za vrijeme ilirizma, ilirci su mogli 
uzeti i tu najprošireniju, slavonsku grafiju. Da je u doba oblikovanja zajednič. 
koga hrvatskog latiničkog pravopisa središte hrvatskoga kulturnog života bilo 
u štokavskim krajevima, npr. u Slavoniji ili u Dalmaciji, prilično je vjerojatno 
da bi se u tom slučaju nametnula najproširenija slavonska ili slavonsko-dal- 
matinska reformirana grafija, a možda bi za refleks jata stajao i. 


Stoga se može zaključiti da težnje i rezultati naših starih književnika za 
stabilnim grafijskim bilježenjem latinskih slova u hrvatskim tekstovima ni- 
su bili tako nedosljedni, kakav se dojam može steći iz Maretićeve knjige o his- 
toriji latiničkog pravopisa u Hrvata. Oni, naprotiv, zaslužuju i pažnju i pri 
znanje. 


Stoga je Jagić dobro primijetio da je Maretić svoju Istoriju prilično nehis- 
torijski shvatio i obradio,“ a prof. Hadrovics s pravom ističe kako Maretić ni- 
je imao dovoljno smisla da iz mnoštva suhih podataka što ih je iznio u svome 
djelu — shvati težnje starih hrvatskih pisaca za sustav i borbu za taj sustav, 
te da se u tih pisaca ne radi toliko o samovolji, nego o razvoju i teritorijalnom 
proširenju, kao i neprekinutom kontinuitetu kojemu su se morali pokoravati. 
Maretić je bio majstor u sabiranju građe, on je dobro izvršavao posao kada je 
trebalo raditi po čvrsto postavljenom i šabloniziranom sustavu, ali nije imao 
smisla da iz finih pojedinosti samostalno stvori povijesnu cjelinu, pa mu i po- 
vijest hrvatskoga pravopisa nije organski povezana zgrada, nego tek sabrani 
mozaik.“ Pored nesumnjive važnosti što je Maretić ima i na polju povijesti 
hrvatskoga pravopisa, njegova ispitivanja treba ipak dopuniti i povijesnim spe- 
ktrom i dubljim, pomnijim ulaženjem u taj mukotrpni rad naših starih knji- 
ževnika. 

Uostalom, nije bila toliko bitna kvaliteta grafijskih rješenja da bi bila op- 
će prihvaćena i priznata, nego više mogućnost da se određeni grafijski sustav 
što više proširi na što veće ili na čitavo jedno područje određene književnosti. 
Stoga bismo i danas mogli ponoviti Jagićevu misao: »Ja dakle uzimam naše 
stare u zaštitu i s poštovanjem se klanjam njihovim težnjama; neuspjehu nji- 
hovih prijedloga nije toliko kriva kakvoća tih prijedloga, koliko nedostatak 
smisla za jedinstvenu književnost i književni jezik, koji smo smisao stekli is- 
iom mi, njihovi potomci, poučeni napretkom vremena.«'* 


Pokušaji grafijske reforme u početku 19. stoljeća bit će prikazani u slije- 
dećem poglavlju, a kasnije i konačno prihvaćanje ilirske, zagrebačke grafije. 


"* V. Jagić, T. Maretić, Istorija hrvatskoga pravopisa latinskijem slovima, Zagreb, 
1889, Archiv fiir slavische Philologie, knj. XII, 1890, str. 602—603. Cit. prema Iza- 
brani kraći spisi Vatroslava Jagića, uredio i članke sa stranih jezika preveo Mihovil 
Kombol, Zagreb, 1948, str. 485—491. 

'5 Lo Hadrovics, Zur Geschichte..., str. 2—3. 


'* V, Jagić, n. d., str. 487. 

VII. TEŽNJA ZA JEZIČNOM ČISTOĆOM 


1. Tanclinger i Vitezović protiv tuđica 


Nije svrha ovoga prikaza da pobliže karakterizira hrvatski književni jezik do 
početka 19. stoljeća, iako bi nam bila potrebna iscrpna njegova povijest u cje- 
lini i u pojedinostima.“ Ipak bi, u povezanosti s nekim jezičnim obilježjima u 
19, pa i 20. stoljeću, bilo korisno iznijeti barem jednu osobinu u svim tim na- 
šim starijim djelima pisanima raznim narječjima: svjesno nastojanje oko je- 
zične čistoće, koje je prisutno u hrvatskom književnom jeziku od njegovih po- 
četaka.*“ 


Rodoljubivi Petar Zoranić tuži se na nehaj prema narodnom jeziku 
(»Ah nepomnjo i nehaju jezika hrvackoga!«), a on bi htio iz ljubavi prema svo- 
joj domovini i prema hrvatskom jeziku napisati takvo djelo koje bi je prosla 
vilo, kako su to činili i grčki i rimski pisci. Htio bi da »vila Hrvatica« dostigne 
svoje klasične drugarice. Stoga veli: »Znam da Hrvat mojih ne jedan ali dva, 
da mnozi mudri i naučeni jesu ki sebe i jazik svoj zadovoljno pohvaliti, prosla: 
viti i naresiti umili bi, da vidi mi se manom pačeli sobom sramuju i stide.« 
Zoranić bi u ljubavi prema svojoj »bašćini« htio da je kao rodoljub opjeva 
u Planinama. I njegov je tekst ispunjen brojnim latinsko-talijanskim sintaktič 
kim kalkovima, kao što mu je i jezik nedovoljno izgrađen, što uostalom nije 
čudno ako uzmemo u obzir činjenicu da Zoranić u svome poslu nije imao do 
voljno preteča. Slične misli iznosi i Juraj Baraković, koji se, kao i Zo 
ranić, tuži u Vili Slovinki što »moji zemljaci za tuđe posižu«, a mogli bi »bii 
slavni prid svakim narodom« kada bi se više brinuli oko svoga jezika. 


Dok u te dvojice hrvatskih pisaca možemo zamijetiti tek težnju za većim 
poštovanjem narodnog jezika, zadarski leksikograf Tanclinger Zanot 
ti“ već je zabrinut za jezičnu čistoću. U predgovoru svoga rukopisnog rječni- 
ka iz godine 1679. napominje: »Sedam i veće lit, ne s malom pomnjom i nasto- 
janjem, obratih moje mladosti za protumačiti ovi prožvak od talijanskog je- 
zika u naš hrvatski i slovinski jezik, a to se je se sprok inoga uzroka, nego 
sprok pohabe našega slovinskoga ili hrvatskoga jezika, koja raste kako ljulj 
među pšenicom u ove dalmatinske krajeve po načinu tomu, da ne umide veće 
Hrvat čovik svoju rič izreći čistim naravskim slovinskim jezikom, ako nju ne 
hoteći s talijanskom besidom ne pomieša ili pomrsi.. <" 


"! Već postoje i u novije vrijeme mani radovi i na tom području (Herci- 
gonja, A. Nazor, M. Pantelić, B. Grabar, V. Štefanić, Brozović, Moguš, Vončina 
idr). 

"D. Malić, Počeci hrvatske književnosti, Prilozi VII. međunarodnom kon 
gresu slavista u Varšavi, Zagreb, 1973, str. 86. 

* Usp. F. Švelec, Petar Zoranić, Pet stoljeća hbyatsike književnosti, sv. 8, 
Zagreb, 1964, str. 25. 

“*T, Matić, Prva redakcija Tanclingerova rječnika, Rad JAZU, knj. 293, Za- 
greb, 1953. 

“IT, Matić, nd. str. 257. U istom radu Matić veli: »Karakteristično je za 
prilike u Zadru krajem. sedamnaestoga vijeka već i to, da Tanclinger, sin doselje- 

I Pavao Vitezović htio je jezik očistiti od svih nepotrebnih stranih 
riječi što su ih unijeli stranci ili domaći ljudi. Smatra da jezik treba da bu- 
de čist, lišen svih stranih riječi osim onih koje su povezane s kulturom. 

A naš je jezik, kaže Vitezović, pomiješan s riječima latinskima, madžarski- 
ma, njemačkima: »Riči pak vse Hčrvatske jesu, ako ne povsud općinske ar 
vnoge Hčrvatskog Orsaga strane s Diačkim, Ugčrskim i Nimskim jezikom po- 
mutišese: navlastito u Slovinskih Varoših (tj. Gornja Hrvatska) gdi se s Djač- 
kim jezikom u Duhovnih i pravdenih stvarjah najveć služe: gdi Ugri, Nimci, 
Latini najveć obujahu. Niti vidim jednoga već ovo vreme, ki se tersi čistoću 
slavnoga Domovinskoga jezika odvetku zahraniti, izvan gornjih Hervatov, ki 
se domovine jezikom i u Crikvah pojućim, i u Pravdah štućim, i med sobom 
općećim, slave: da prem drugoga Naroda zapovidništvu jest podvčrženi«, kako 
možemo čitati u djelu Priricsnik, Aliti Razliko Mudrosti Cvitje, spravleno po 
Pav. Vitezovichu, Zlat. Vitezu, ces. i Kral. Szvitlosti Vicniku.“ 

A knjigu Odiljenje sigetsko napisao je Vitezović, kako se vidi iz hrvatsko: 
ga predgovora »k' Cstavcu«, upravo »najveće toga radi, da slavni Hčrvatski 
jezik naš u tuliko pozabljenje nedohodi, da skoro vikovični (na jedno rečenje) 
Domorodci materinskim jezikom dobro obćiti i svaku rič pravim nje imenom 
spovidati nemogu. U čemu ne drugo, nego veliko stranjskih Narodov u ove 
Orsage nastanjenje, i Mladencev naših iz tudje zemlje dohodećih izkazanje kri- 
viti moram.« Sada pokazuje kako se ne upotrebljavaju često naše riječi, nego 
strane i onda kada za njih imamo svoje zamjene, pa se ne piše naše knez nego 
strano grof (prema Graff), ne naše žilj nego Liliom, ne naše trg nego pijac, 
pjaca, mjesto našeg gospodičić govori se kišur. Nastavlja: »Kakonoti nam se i 
neznano čini sada Udes (Fatum), Brina (Toedium), Pir (Nuptia), Bedeni (Moe- 
nia), Lužanj (Narcissus), Bunar (Puteus), Ad (Infernus), Sika (Scopulus), cić 
(ob), klikuvati (ululare), i mnogo drugih što i meni i svakojemu, koji slovin- 
skog jezika obilnost primisliti more, teško zvoni.« 

A razumljivo je samo po sebi, smatra Vitezović, zašto priliči da upotreb- 
ljavamo svoje riječi mjesto stranih. To je zato što 


Človik najdičnije svoju halju nosi; 
A što doma nije, to se vani prosi. 


Zato upozorava čitaoca: »Zato, Priatelju moj, kada u Knjižicah ovih riči more- 
bit nikoje čtal budeš, koje nisi lahko čul, ne reci ni Hervatska ali Slovinska 
rič.« Nekima će njegove knjige, smatra Vitezović, biti drage, ali svima ne može 
ugoditi, pa ako ga ludi hvali ili kudi, za to mnogo ne haje. želio bi da ih u 
ljubavi drži onaj komu su na volju, a za koga nisu, da ih ostavi te sam napiše 
bolje. 


noga Nijemca, odgojen u zadarskom ambijentu, piše rječnik, da Hrvatima i Dal. 
maciji dade priručnik, koji će im pomoći, da svoj hrvatski govor očiste od poplave 
talijanskih tuđica. U svojoj brizi i ljubavi za hrvatski jezik, koji on smatra svo- 
jim, Tanclinger ide još i dalje te u predgovoru rječnika odlučno odbija prigovor, 
da jezično blago hrvatskoga jezika nije dostatno da bude tumač talijanskoga. Na. 
stajao je, da se u njegovu rječniku priberu 'cvit hrvatskoga, slovinskoga jezika i 
promitljivi i obilati izgovori od malo da ne svake talijanske beside u kojemu oči. 
tuje se laže protiva onim, koji govore, da naš jezik neplodan i ubog jest i da se 
ne nahodi u njemu tumač od svake italijanske riči koja na mista protumačenin 
jednoglasno, dvoglasno, trojeglasno i veće, kako se u ovoj knjizi očito vidi'« (str, 258). 

# P. Vitezović, Priričnik, str. 9, Usp. T. Matić, Vitezovićev Lexicon 
Latino-lNllyricum, Rad JAZU, knj. 303, Zagreb, 51955, str. 5—41; Usp. Izabrana djela 
Zrinskog, Frankopana, Vitezovića, Pet stoljeća hrvatske književnosti, sv. 17, Za 
greb 1976. Priredio Josip Vončina. 

Tu se, dakle, Vitezović očituje kao jezični purist, tjerajući iz jezika tuđice 
koje su u jezik ušle. U predgovoru Kronike iz godine 1696. izjavljuje i ovo: 
»Naslidovah većim delom Vramca popa, kojega kako takoj drugih razumnih 
ljudi, keh pisma najdoh, vlastovite reči popisah. Zato nemojte se čuditi, da 
negdi čete slovensku, negdi majdačku, negdi posavsku, negdi podravsku, negdi 
pako primorsku a negdi i krajnsku reč, budući i ja tako pisane našel, i to vse 
slovenski jeziki, od kojih vsakoga lipše se pristoji uzeti reči neg od tujega koga- 
goder, dijačkoga, nemškoga ali ugerskoga posuđavati. Pače istim se diče jezi- 
ki, čim se većkrat i drugačije jedna reč izreći more; i u tom se vnogi razumni 
ljudi trude, da odiče svojega naroda jezik, kako od drugih prositi ništa mu ne 
bi bilo potrebno.«? 

Vitezović time želi reći da književni jezik treba da bude čist od tuđih rije- 
či, a tu će čistoću postići upotrebom domaćih izraza, bez obzira na njihovu 
dijalektalnu pripadnost.“ Ako se ne mogu riječi naći u domaćim narječjima, 
mogu se uzeti iz drugih, ponajviše slavenskih jezika, pa je u tom duhu rađen i 
Vitezovićev rječnik, u kojemu osim štokavskih, kajkavskih ima i čakavskih 
riječi, pa i slovenskih i čeških.“ 


2. Čistoća u jeziku dubrovačkih književnika 


Posebno treba istaći da su dubrovački pisci mnogo pazili na jezičnu čistoću, 
svjesno nastojeći da iz jezika uklone što više tuđica. Kao što je pokazao prof. 
Mirko Deanović,“ dubrovački su pisci bili svjesni da ne govore čistim je: 
zikom, pa su zato htjeli da im jezik u književnim djelima bude što čistiji, sa što 
manje stranih leksičkih elemenata. Književni jezik i živi dubrovački govor 
nisu se razvijali u istom pravcu. Puk se nije mnogo obazirao na jezični izraz, 
već je uzimao one riječi koje bi mu prve pale na pamet, ali zato su pisci pomno 
birali riječi i izgrađivali svoj književni jezik za više potrebe, sve to iz kultur. 
nih, umjetničkih i rodoljubnih razloga. Nisu postavljali načelo »Piši kako go 
voriš«, nego su književni jezik oplemenjivali. 

Dubrovački su pisci nastojali da »prilagode svome slavenskom karakteru 
mnoge elemente zapadne kulture«, te su na taj način uspjeli da ih strani ele- 
ment ne asimilira i da održe svoju samostalnost, iako su bili pod jakim stra- 
nim utjecajem. Makar je u Dubrovnik dolazio puk iz zaleđa, ipak se tu nije 
radilo samo o brojčanom odnosu stranog i domaćeg elementa, nego je to bio 
problem »kulturni i psihološki«. Ti su se naši stari pisci upravo zbog svoje vi- 
soke kulture mogli emancipirati od dominantnog stranog uzora i izgraditi svoj 
mentalitet, što se očitovalo i u brizi za jezičnu čistoću. 

U jezičnim težnjama dubrovačkih književnika bio je »odlučan princip je- 
zičnog purizma koji je karakterističan zato, što je on potpuno odgovarao op- 
ćoj orijentaciji naših starih: da sačuvaju i razvijaju svoja nacionalna obilježja 
i povežu se sa slavenskim svijetom« 


'“* Usp. Građa za povijest književnosti hrvatske, knj. XII, str. XXI—XXIIL 

“MN. dd. str. XXII. 

#5 Nd, str. XXII. 

“M. Deanović, Zašto dubrovački književnici nisu pisali kako su govorili? 
Hrvatsko kolo, 1936, str. 62—77. 

"N.d, str. 71. 

Poseban i organiziran interes za jezik u dubrovačkih se pisaca javlja na 
početku 18. stoljeća, kada se osniva Slavenska akademija, kojoj je 
bila svrha da se bavi jezičnim problemima: »Uzajamno ispravljamo jezične 
pogreške i zajednički učimo jezik. Upotpunjujemo jezičnu riznicu samo is- 
pravnim riječima poljskim, ruskim, češkim, hrvatskim te zamjenjujemo bas- 
tardne izraze novima nepokvarenima«, reći će njezin član Đuro Matijaše- 
vić. Treba, smatra Matijašević, zagledati u slavenske jezike, a neka »protiv 
toga kažu što im drago oni jezični vodozemci, koji hoće da barbarskim fraza- 
ma i smiješnim izrazima nagrde lijepu prirođenu čistoću našeg materinskog 
jezika, tako da zgade čak i same strance«.“ Matijašević je započeo sakupljati 
narodne pjesme, oko stotinu godina prije Karadžića. Ovdje ne treba posebno 
isticati tako ekstremne puriste kao što je bio Stjepo Rusić (Rosa), koji u 
svom jezičnom purizmu već ozbiljno pretjeruje. 


Kako bi se pokazala svjesna želja dubrovačkih pisaca za jezičnom čisto- 
ćom u pjesničkim djelima, zanimljivo je usporediti leksik u proznim komedi- 
jama Marina Držića s leksikom u njegovim Pjesmama ljuvenim da se vidi 
kako osobe u komedijama govore običnim rječnikom kao u životu, tj. s mno- 
gim stranim leksičkim elementima (većinom romanskog podrijetla, pa i »ra- 
di realističkih i komičnih motiva, radi živahnosti i lokalnog kolorita«). Takvih 
stranih riječi ima znatno manje u njegovim pjesmama i u proznim posvetama, 
kako izlazi iz jezične analize prof. Deanovića. 


Sličan postupak nalazimo i u Antuna Gleđevića. U svojim satiričkim 
i šaljivim pjesmama piše onako kako je govorio, ali u njegovim dramama ne- 
ma tih stranih riječi. 

U Gundulićevoj Dubravci ima tek desetak tuđica iz živoga svakidašnjega 
govora, ali takve je riječi Gundulić još više izbjegavao u Osmanu, gdje je htio 
da mu jezik bude što čistiji i što »prikladniji« ozbiljnom epskom stilu, kako 
smatra prof. Deanović. 


Ne samo u pjesmama nego i u proznim posvetama svojih djela pisci briž- 
ljivo izbjegavaju upotrebu stranih riječi iz običnoga govornog jezika, što se 
može potvrditi zagledavanjem u djela F. Lukarevića, D. Ranjine, D. Zlatarića, 
Dž. F. Gundulića, kao i 1. Đurđevića i drugih. 


Možemo dakle utvrditi da su dubrovački književnici »veoma pazili na či 
stoću jezika i da su kao uvjereni puristi nastojali da iz njega što je moguće vi 
še odstrane tuđe heterogene elemente«." Plodna i bujna književna djelatnost 
u Dubrovniku sve od druge polovice 15. pa do kraja 18. stoljeća izgradila je 
izražajan književni jezik »koji nije bio samo puki prijenos štokavskog narod. 
nog dijalekta u književnost, nego oplemenjeni književni izraz i za poeziju i za 
prozu«.'* 

Ovdje treba posebno istaknuti još jednu jezičnu crtu u Dubrovniku — ve 
oma bogat gradski jezik, koji je sačuvao mnoge narodne osobine.“ Dubrovčani 
su, naime, za potrebe gradskoga, urbanog života renesansnog tipa koji se poči 
nje u Dubrovniku razvijati rano (vjerojatno najstariji među južnim Slave- 


1 N, d., str. 72. 
#N.d., str. 75. 
9% Lj. Jonke, Enciklopedija Jugoslavije, sv. 4. u članku Štokavski dijalekt u 
književnosti do XIX st., str. 520. 
Deanović, Odjeci urbanizma u dubrovačkom govoru, Hrvatski jezik, 
1938—1939, str. 40; i M. Deanović, O urbanom karakteru hrvatskog leksika, 
Forum, knj. XIV/1967, str. 397—403. 

nima), pronalazili narodne izraze za potrebe građanskog života. Rječnik pri- 
morskih gradova uspoređen s vokabularom u Dubrovniku, pored međusobnih 
sličnosti, sadrži ipak i dosta razlika, a razlike su u tome što su Dubrovčani stvo- 
rili mnoge narodne izraze koje drugdje ne nalazimo. Treba za to usporediti 
Zorino Paljetkovanje." Mnoge je takve riječi pokupio Karadžić za drugo 
izdanje Srpskog rječnika 1852, i to dosta njih u vezi s građanskim životom, 
što je — na žalost — izbjeglo i našim ilircima i B. Suleku kada je radio 
svoj terminološki rječnik, u koji je unosio i kovanice, a mogao se, u određe- 
noj mjeri, okoristiti i tom bogatom građom. Prof. Deanović navodi priličan 
broj takvih riječi u svome članku Odjeci urbanizma u dubrovačkom govoru 
objavljenom u Ivšićevu Hrvatskom jeziku." 

I dubrovački leksikograf Della Bella ima u svom rječniku, objavlje- 
nom 1728, mnogo prevedenih, kalkiranih riječi i kovanica: kopnomjerac — geo- 
metro, kopnoraspisalac — geografo, djecovođenje — pedagogia, djecovođa — 
pedagogo, skupnohodeće, skupnoprošenje — processione, toplipostelja — 
scaldaletto, pritankopojnik — soprano, kružipostelja — tornaletto, i sl.“ 

Ta želja za što većom čistoćom očituje se još više i u pretjeranostima u 
drugom izdanju toga rječnika što ga je 1785. u Dubrovniku priredio Petar _Ba- 
šić, koji je živo nastojao da rječnik proširi novim riječima iz područja zna: 
nosti izumjetnosti. Bašić je dodavao i nova tumačenja riječi, ali »na žalost 
ta su nova tumačenja od velike česti kovanice, i to ne baš uvijek sretno sko- 
vane«, kako je prikazano u navedenim primjerima. U njima prepoznajemo 
iste riječi i termine što su ih upotrebljavali prevodioci Kraljskog Dalmatina. 
U Dubrovniku će se kasnije tražiti i umjerenost u tome području, manje neo: 
pravdanih purističkih zahvata. 


3. Jezična čistoća slavonskih pisaca 


Da se ne bih obazirao samo na Dubrovnik i Dalmaciju, navest ću nekoliko 
primjera iz jezične prošlosti 18. stoljeća u Slavoniji, što je karakteristično — 
i za hrvatski književni jezik uopće. 

Odnos slavonskih pisaca prema tuđicama pokazuje samo određeni kon: 
tinuitet u hrvatskom književnom jeziku sve do najnovijega vremena. Jako se 
u slavonskom narodnom govoru može naći dosta turcizama i germanizama, 
ipak ih nećemo naći mnogo u slavonskih pisaca, što svjedoči o njihovoj tež- 
nji za jezičnom čistoćom. To se jasno vidi iz više tekstova. 

Antun Kanižlić u predgovoru Primogući i srce nadvladajući uzroci 
ovako sudi o turskim riječima: »Istina je, kada Turci godišta 1544. nadvladaše 
Slavoniju oružjem, nadvladaše i jezik slovinski jezikom svojim . . . Protiraše 


#?" Rad JAZU 108, 110, 114, 115, 138 i 170. 

'* Npr. krinčica, kupica, naraslice, plitica, priganica, priložak, priporit, pri 
smagnuti, ručinčić, 'sklenica, trlica, ukropina, bjelice, zakopanica, sredica, mekiš, 
kamenica, ožičica, navonjicati se, rogatica, vonjic, prilivodina, rašćukati se, slje 
pica, usukan i dr. 

'* Usp. V. Vinja, Calque linguistique u hrvatskom jeziku M. Marulića, Zbor- 
nik radova Filozofskog fakulteta, Zagreb, 1951, str. 547—566. 

'* Puristički članci u »Zori dalmatinskoj« daju lijepu sliku o umjerenosti Du: 
brovčana u tom pitanju. 

naši priko Save Turčina, ali mloge riči turske ostadoše, kanoti na priliku: 
pendžer, tefter, čaršija, ćuprija i ostale, koje se u slovniku turskome nahode, 
a ne mahode se u slovnicih oniju naroda, koji se ilirskim jezikom, premda 
drugim od izgovaranja načinom, služe. Ostadoše ništa ne manje koreni neoskvr- 
njeni pravoslavnoga staroga jezika slovinskoga, iz kojih imamo riči slovinske 
namisto turskih izvoditi. Što ne mogući ja učiniti, želim da koji drugi Slavonac 
poslom ovim proslavi ime svoje.« 


Blaž Tadijanović nastupa kao čistunac, provodeći svoj zadatak u 
knjižici Svašta po malo tek onoliko koliko mu je s obzirom na njegovu je- 
zičnu obrazovanost bilo moguće i koliko je to uopće bilo moguće u njegovo 
doba prije postavljanja filologije na moderne znanstvene temelje.“ Blaž Tadi- 
janović upozorava svoje neobrazovane čitaoce, obične vojnike, koje treba 
učiti običnoj pismenosti: »Zato uči se pravo svojim jezikom govoriti, a ne- 
moj od drugoga jezika riči krasti; zašto znadeš sam, da tuđe ukradeno opet 
valja povratiti i da se običaje reći: 'S tuđa konja u pol blata . . " Dakle kada 
govoriš s svojim slavnim jezikom, nemoj mišati tuđih riči govoreći: felćer, 
tišljar, šmit i ostalo, nego reci materinskim svojim jezikom: brijač, strugač, 
kovač, šilac, cipelar i ostalo.« U njegovu rječniku ima priličan broj riječi što 
bi ih trebalo zamijeniti hrvatskima, kao što su: havan, pengar, lakatuš, hrsu 
zin, henkar i sl., ali, kako je rečeno, od praktičnog priručnika ne može se tra. 
žiti dosljedno čistunstvo.“ 


Reljković pjeva u Satiru: 


. da i sada polag Slavonije 
Jok valah jim služi misto »nije«, 
A istersum namisto »akoće« 
Baksum »kano« znamenovat hoće; 
»Brašnenici« govore »zaira« 
Kada gladan ne imade mira. 
I ostalih mlogo riči više 
Iza sebe Turci ostaviše, 
Koje kad bih htio spominjati, 
Ne bi mogle u ve knjige stati.“ 


Dakako, ni Reljković nije bez turskih riječi, pa tako ni Satir nije bez njih, kao 
npr. đunđerin, mahana, varoš, pazar, hatar, sofra, jedžek, hamarija, adet, kom- 
šiluk, natehani, kovanluk, budžak, belaj, heglendisati, srčali i dr. 

Makar dakle Reljković ne izostavlja sve turske riječi, pa čak i griješi u 
ocjeni pojedinog turcizma, koji to i nije, ipak možemo nazreti njegovu želju 
za izgrađenim književnim jezikom. 

To se vidi i iz rječnika koji je dodan Reljkovićevoj gramatici, gdje uz tu- 
đu navodi i našu riječ, npr. marama, rubac, otarčić; štampatur, pritiskaoc; 
ćurćija, krznar, odnosno navodi našu riječ za stranu: za Strumpfbander — 
podveze, za Haarnadeln — kosne igle, za Schlosser — ključar, bravar, za Ti. 
schler, Schreiner — stolar, škrinjar, za Bildhauer — kipodilac i sl. Takva se 
težnja vidi, bar u načelu, iz predgovora Reljkovićevoj Novoj slavonskoj i ni- 
mačkoj gramatici, u kojoj veli: »Ovom istom nesrićom vidi se otrovana biti i 
naša draga domovina Slavonija, koja posli kako višje od 150 godina pod tur- 


“* Lj. Jonke, Jezikoslovni rad Blaža Tadijanovića, Časopis za hrvatsku po- 
viest, jezik, književnost i umjetnost, knj. II, br. 1—4, str. 14. 

iša Lj. Jonke, n. d., str. 14. 

"Stari pisci hrvatski, knj. XXIII, Zagreb, 1916, str. 76. 

skom oblastju stajala bijaše, ne samo mloge nagrdne od njih običaje primila, 
i do sada uzdržala jest, nego takojer i riči turske mloge u svoj lipi jezik umiša- 
la, pak j€ misto materinskih potribuje kako da Slavonija ne bi zadosta riči 
imala svaku stvar moći imenovati« (iz citata izostavio sam Reljkovićeve zna- 
kove iznad vokala). 

Tu misao o jezičnoj čistoći ističe i prof. R. Aleksić (Jezik Matije Antuna 
Reljkovića, Biblioteka Južnoslavenskog filologa, sv. 4, Beograd, 1931, u para- 
grafu 214) te pokazuje da je Reljković »dopuštao da se upotrebljavaju samo 
one tuđe reči koje su ušle u narod s novom stvari«, pa govori čak o Reljkoviće- 
vu »teoretskom purizmu«. Ipak je Reljković puštao da ulaze u taj jezik određe- 
ne francuske i njemačke riječi, pa nije dakle bio potpun i dosljedan purist, 
više izgoneći turcizme nego druge strane riječi, smatra prof. J. Vončina (O 
tuđicama u Reljkovićevu »Satiru«, Filologija, br. 5, str. 175—181). U I. izda: 
nju Satira mjesto rasprostranjene riječi vrića tražio je riječ žaka, boreći se ta- 
ko više za neturski karakter slavonskog leksika nego za slavenski. Kasnije je, 
u II. izdanju, izostavio osudu riječi vrića. U Gramatici ubrojio je brašno me- 
đu one riječi što ih je označio »turskim i inostranskim«, a u Il. izdanju Satira 
odbija zairu i preporučuje brašnenicu, kako ističe Vončina (str. 177). 


Nasuprot Aleksiću, Vončina smatra, dakle, da Reljkovića ne možemo smat- 
rali puristom unatoč tome što se izjašnjava za čist narodni jezik protiv tu- 
đica. Vončina, naime, misli da je slavonski prosvjetiteljski pisac zbog svoga 
političkog neraspoloženja odbojan prema turcizmima, ali ne u istoj mjeri i 
prema utjecaju evropskih 'jezika, što je istina, ali se ipak ne bi mogla odbiti 
ni Aleksićeva osnovna misao. Tako Vončina ima podosta pravo u svojim pre- 
ciznim i analitičkim tumačenjima Reljkovićeva leksika, kao i u dubljem ula- 
ženju u narodno-političke prilike onoga vremena, meni se čini da ipak postoji 
određena i jasna, makar i neadekvatna i katkada nedosljedna, Reljkovićeva te- 
žnja za jezičnom čistoćom, pa i određena ostvarenja prema postavljenom na- 
čelu. 

U djelima slavonskih pisaca nema većeg broja turcizama, nema ih onoliko 
koliko ih je bilo u narodnim govorima, što je posljedica težnje za jezičnom čis- 
toćom, tako karakterističnom za hrvatski književni jezik, što nije purizam u 
negativnom smislu: »Slavonski su pisci težili za čistoćom izraza, ali nisu po sva- 
ku cijenu izbjegavali tuđice. Tako ćemo u njih naći i genmanizama i turciza- 
ma. Jedne su od njih upotrebljavali jer nije bilo dobrih zamjena, za neke nema 
ni danas, druge jer nisu znali za zamjene, a treće što su osjećali stilske vrijed- 
nosti tuđica. ... Dakle, purizam slavonskih pisaca nipošto nije značio osiro- 
mašivanje jezika jer su se služili i stranim riječima kad je bilo potrebno, a u 
težnji da ih se oslobode nastojali su da književni jezik obogate novim izraznim 
sredstvima preuzimanjem od pisaca iz ostalih krajeva, stvaranjem novih rije- 
či, oživljavanjem starih, povećavajući tako njegovu izražajnost.«' 

Htio bih još nešto reći o narodnim nazivima mjeseci u Danici, a u poveza- 
nosti sa slavonskom jezičnom praksom. Ako pogledamo Danicu godine 1835, 
primijetit ćemo da se redovito u njoj susreću ovi genitivni nazivi mjeseci: 
prosincza, szechna, szushcza, travna, szvibnya, lipnya, serpnja, kolovoza, rujna, 
listopada, studna, grudna, dakle (u genitivnom obliku) prosinca, siečnja, suš- 
ca, travnja, svibnja, lipnja itd. Godine 1836. ilirci tek se malo kolebaju te pišu: 


5 S. Babić, Jezik starih hrvatskih pisaca u Slavoniji, Godišnjak MH u Vin 
kovcima 1968, br. 6. 

januara, februara, ali odmah nastavljaju za preostale mjesece: veljače, ožujka, 
travnja itd. s malim razlikama od današnjih naziva, a od 1837. upotrebljavaju 
se isti nazivi mjeseci koje upotrebljavamo i mi danas. 


U 2. broju Danice, od 14. siječnja 1837, opsežno se govori o imenima mjese- 
ci, pa možemo reći da je to dan kada se u hrvatskom književnom jeziku novi- 
jega vremena sasvim ustalio običaj upotrebe narodnih naziva za mjesece.'“ U 
tom, naime, broju možemo čitati i ovo: »Iskrena želja, koju nam premnogi i 
najvredniji domorodci sa svih stranah najpače gornje i srednje Ilirie soglasno 
priobćuju, nagiblje nas, da odmah, s početkom ovoga novogodišnjeg" tečaja 
sva kojekakova, ponajviše prostačka ili samovoljno skovana, ilirskoj jedinosti 
protivna mesecah imena iz našega obće-ilirskoga književnoga jezika sasvim iz- 
bacimo, ter na mčsto njih čista i prava u starih i novih knjigah najizverstniih 
spisateljah i u najčištjem narččju naroda našega sačuvana imena jedanput za 
svakiput u naše knjižestvo uvedemo i za stalno utverdimo. K ovoj sverhi nije 
ništa drugo trčba, već da dobro sa nevaljanim na kratkom prispodobimo, i ono 
što temelj jedinosti i razlog čiste narodnosti i starinske izverstnosti zahteva, 
bez svakoga umstvovanja i mudrovanja što berže slogoljubno poprimimo.« Za- 
tim se konstatira kako je starinske nazive za imena mjeseci uredio J. S. Relj- 
ković u svome Kućniku 1796, te se citiraju i njegovi stihovi koji o tome go- 
vore.“ 

Spominjem i tu činjenicu da bi se potvrdio kontinuitet nekih leksičkih oso- 
bina u suvremenom našem jeziku neposredno prema slavonskoj tradiciji. Is- 
tina, domaći su nazivi mjeseci potvrđeni već od starine, pa se najstarija potvr- 
da može naći u oporuci popa Brajka od Zadra'“ 1472, no imaju ih i drugi, kao 
M. Divković (Nauk krstjanski, 1611), B. Kašić, J. Mikalja. Ali u Slavoniji su 
spomenuti nazivi bili u općoj upotrebi, pa su ih ilirci primili neposredno preko 
Slavonaca, kod kojih se dosljedno čuva književna tradicija, tako da se taj kon- 
tinuitet točno može pratiti.“ 


* Usp. T. Matić, Hrvatska narodna imena mjeseci, Hrvatski jezik, 1938—1939, 
br. 1, str. 13 (uz dodatnu bilješku S. Ivšića). 
g, S. Reljković: Kućnik, 1796: 
U godini dvanaest mesecih 
Ima, redom nje ovako reci: 
Sečanj pervi, Veljača za njime 
Tretjem pako Ožujak je ime, 
Za njim Travanj, za tim Svibanj krasni, 
Šesti Lipanj dugodnevni jasni, 
izza njega, omanjkujuć dane, 
Žeteocem i Serpanj osvane, 
Ovog slčdi pak Kolovoz prašni, 
Često munjom a i gradom strašni, 
Rujan vreme i vrućinu tiši 
Kadšto znade sav biti u kiši, 
I kad tako razžali berače, 
Eto veće i Listopad zače, 
Koi kad goru zelenu opusti, 
Tad se izda Studeni pred usti; 
Poslednji jest Prosinac rutavi, 
On ćud kaže u kožnoj opravi, 
Ti meseci svu godinu čine, 
Uz nje zvezde imaju promine. 
i" V. Mažuranić, Prinosi za pravno-povjestni rječnik, str. 417, usp. i Hrvat- 
ski jezik, 1938/39, str. 15. 
* S Babić, Jezik starih hrvatskih pisaca u Slavoniji, Vinkovci, 1968. 

4. Kajkavski krajevi — Josip Đurkovečki prema jezičnoj čistoći 


I kajkavac Josip Đurkovečki godine 1826. u svojoj knjizi Jezičnica hor- 
vatsko-slavinska za hasen Slavincev i potreboču ostaleh stranskog jezika naro- 
dov ima sličan stav prema jezičnoj čistoći. »Još i ovo spomenuti imam«, veli 
Đurkovečki, »da ova nazočna jezičnica nije van dana ravno zbog toga, kak da 
ne bi Horvati mogli prez nje horvatski razgovarjati se, horvatsko govorenje 
razmeti, ostale druge posle vu ovom jeziku zvršavati, nego da Horvati spaziti 
budu mogli, je li narodno horvatski govoriju i kuliko su od svojega započetnoga 
jezika, koji je negda bil čist, odstupili, da njega vu prvi stališ čistoče postaviti 
budu mogli, — kak takaj da jim se put odpre na snaženje jezika horvatskoga i 
ostaleh drugeh bližneh... i z drugeh jezikov rečmi natepeni.«“ 


Hrvatski narod, zauzet kojekakvim poslovima, zapustio ije »osnaženje svo- 
jega jezika« iako nijedan jezik »kak horvatski, s plodnostjum reči za izgovoriti 
vsaku stvar dičiti se ne more, koje reči, ako ne vseh pri domu, vendar pri na- 
rodeh bližnega jezika nahadjaju se, koji vsi skup vzeti jesu čuvari jezika sla- 
vinskoga i početnoga«. Ako je tako, onda je razumljivo »da vsaki prez potre- 
buvanja reči stranskoga jezika svoje govorenje horvatsko-slavinsko izvršiti 
mogučen je, i njegovomu izgovarjanju reči stranskoga jezika, kako da bi vu 
njem rođen bil, nikaj spačlivoga ali osmehavanja vrednoga spogoniti se niti 
spaziti se more«.'“ 

Hrvatski je jezik plemenit i vrijedan da se »snaži i on plemenit zvati se 
vredan bude, koji njega snažiti trudbu vzeme«. Kako će se to postići? »Nikaj 
mu drugo nije potrebno, kak reči slavinske domu pokupiti, stranske othititi 
i onda potlam osnaženja vsi ovi jeziki jedan se zval i računal, kak i negda jeden 
je bil, kaj iste pelde premetanj, imen i vremenoreči svedočiju i s prstom, kakti 
očivesto kažeju, ar jedne iste naredbe premetanj jesu .. .« 

Strane riječi ne treba tjerati ako su »pohorvatjene«, a ne treba ni one ri- 
ječi tjerati koje su latinskog ili grčkog podrijetla ako za njih nema domaće 
zamjene: »Istina je, da nekoje reči stranske vu horvatsko-slavinskom jeziku, 
kak vu latinskomu grčke, trpeti se moraju, ali s tem načinom, ako bi se domače 
najti mogle, za kaj bi se stranske trpele, zato koje reči od negda pohorvatjene 
jesu, samo jih naj ne bude velik broj, naj i ostanu v. p. dom, domovina, ili 
hiža, očevina... Otkud gdo je svoj i svojega jezika neprijatel, koji vu očistje- 
nju njega zbog vnogovrstneh zrokov trudbu položiti ne bi hotel, s kojem sla- 
vinski narod pred celem svetom, kakti s plemenitem i mudrosložnem jeziku di- 
čiti se bude mogel, koji jezik očiščeni naj se vu knige postavi, i iz knig ostalem 
ljudem 2 vremenom naj se deli.«'* 

Hrvatski književni jezik — kako se moglo vidjeti iz obilnih primjera — 
karakterizira i određena briga o jezičnoj čistoći. Sličan postupak nalazimo i u 
Dubrovniku i u Dalmaciji i u Slavoniji, pa i u kajkavskim krajevima i drugdje. 
Hirci su u 19. stoljeću zapravo tek nastavili postupak imanentan prijašnjini 
stoljećima. Možemo stoga reći da je hrvatskom književnom izrazu »od prvili 
i davnih početaka svojstvena težnja da se osloni na bogate tvorbene moguć- 
nosti. Književni jezik maloga evropskoga naroda koji je, prema mjeri svojih 
snaga, osobito živo sudjelovao u duhovnim zbivanjima koja su ga s raznih stra- 


** Građa za povijest književnosti hrvatske, knj. XII, str. 203. 
'5 Građa XII, str. 201. 
*“ Građa XII, str. 205—206. 

na zapljuskivala i živo se uključivao u široke kulturne cjeline, morao se, da- 
kako, u mnogome oblikovati prema zadanim izražajnim modelima i uzorima. 
Uključivao se u jezični svijet koji je postojao oko njega. Pri tome je uvijek bi- 
la jasno izražena sklonost da se inojezični obrasci i uzorci ne preuzimaju izrav- 
no nego da se prema njima aktiviraju vlastite tvorbene snage.«c" Bilo je u hrvat- 
skoj jezičnoj povijesti i pretjeranog purizma, nestvaralačkog, dogmatskog pu- 
rizma.'“ 


VIII. UPORNI VIŠESTOLJETNI NAPOR ZA BOGATSTVOM 1 
RAZVEDENOŠĆU NAŠEGA PISANOG IZRAZA 


Ukratko su ocrtani izvori hrvatskoga književnog jezika, njegovi putovi i mije- 
ne kroz prošlost, sve do kraja 18. stoljeća. Taj kratki prikaz jezika hrvatske 
književnosti prošlih stoljeća nije tek puki historijski dokument i nije bez po- 
vezanosti s kasnijim jezičnim težnjama i ostvarenjima. Želja za stvaranjem za- 
jedničkoga književnog jezika provlači se kao crvena nit kroz čitavu našu proš- 
lost. 

Uskoro ćemo vidjeti kako su se naši ilirci (Rakovac, Vukotinović, Deme- 
ter, Mažuranić i dr.) s posebnom naklonošću odnosili prema jeziku dubrovač- 
ke književnosti, nalazeći u njemu uzor pjesničkom izrazu. 

Na kraju 19. stoljeća, kada je u jeziku učinjen prejak pomak, bez dovolj- 
nog osvrta na hrvatsku jezičnu prošlost, pojedini hrvatski kulturni radnici bili 
su svjesni da je hrvatska književnost stara, »da postoji gotovo pet stoljeća«, 
te Hrvati po njoj pripadaju »prvim narodima kulturne Evrope«, a svoj knji- 
ževni jezik nemaju »ni od jučer ni od prekjučer, nego već od vremena renesan- 
se«.“ Stoga je Antun Radić smatrao da hrvatskom književnom jeziku treba da 
bude »osnov čitav hrvatski jezik«, a bio je nezadovoljan što se lako prelazilo 
»preko narodne naše starine, posebice pak kako se suverenom nekom nemar. 
nošću puštaju s vida dva plemena našega naroda, t. zv. kajkavci i čakavci, koji 
su toliko uradili za narodni naš književni napredak«." 

Pri tom nije bez značenja ni mišljenje odličnog poznavaoca štokavskoga 
književnog jezika i izvrsnog stilista," ali i kajkavskog pjesnika, Antuna Gusta- 
va Matoša, koji je uvijek »zagovarao autonomiju naših narječja, vrlo ža- 
leći što se kod nas žrtvovala dijalekatska književnost čakavska i kajkavska što- 
kavskoj«, dok je Tin Ujević objavio u Hrvatskoj mladoj lirici godine 1914. 


značajnu i programatsku čakavsku pjesmu Oproštaj." 


"BR, Katičić, O purizmu, Jezik 1973/74, br. 3—4, str. 88. 
“R, Katičić, n.d,, str. 89. 
# Antun Radić, Sabrana djela, sv. XV, Zagreb, 1937, str. 11. 
"Antun Radić, nd, str. 50. 
"K. Pranjić, Jezik i stil Matoševe pripovjedačke proze, Rad JAZU, knj. 
361, str. 29—194, Zagreb, 1971. 
"? Antun Gustav Matoš piše o tome u časopisu »Veda«, 1913, str. 103. — Uje 
vićevi stihovi glase (u današnjoj grafiji): 
Ovdi usrid luke naša mlada plavca 
uzdvigla je jidra voljna, smina i nova. 

I u naše dane čuju se riječi koje odišu smislom za hrvatski jezični konti- 
nuitet: »Od Marulića do Kačića Miošića napisana je nekoliko stoljeća prije 
Vuka Karadžića čitava jedna književnost čistim narodnim govorom; od Pri- 
moža Trubara, Dalmatina, Vramca, Škrinjarića, preko Jambrešića i Belostenca 
do Katančića nikada taj kontinuitet narodnog govora nije bio prekinut.«'" 


O tom sustavnom naporu naših starih u borbi za jezični izraz govori se s 
priznanjem: 


Baščansku ploču od današnje neke pisane knjige ne dijele samo duga sto- 
ljeća permanentnih stravičnih igara glavama naših djedova,... grozdovi 
deseteračkih tuga, ojkanja i vriskova na tolikim razbojištima i stratištima 
naše maćuhinske povijesti, nego uporni višestoljetni napor za bogatsvom 
i razveđenošću našeg pisanog izraza. Zaista, naša pisana riječ, ne rodivši 
se tek danas, ne treba da se stidi svoje prošlosti: njeni dokumenti na ka- 
menu, pergameni ili papiru, najsvjetliji su trag našeg prkosnog nacional- 
nog trajanja pod nemilosrdnim zvijezdama, među mnogo moćnijim civili- 
zacijama koje su trajno toj riječi osporavale pravo na život, znajući dobro 
da njen zator povlači sa sobom i anonimnu smrt naroda koji ju je ljubo- 
morno odnjegovao u najnepovoljnijim historijskim uvjetima." 


Takve misli nisu tek pjesnička evokacija ili literarna hiperbola, jer je jasno 
da je nekada prilično jedinstven književni jezik naše srednjovjekovne književ- 
nosti, kasnije razlomljen u više regionalnih književnosti, težio međusobnom 
približavanju te je postepeno i stvoren, na bazi štokavske folklorne književ- 
nosti, širok i gotovo opće upotrebljiv izraz. Taj isti jezik folklorne književno- 
sti bit će od osobitog značenja kasnije u Karadžićevoj jezičnoj reformi, koja 
je konačno utvrdila srpski jezični standard. Već je u 17. stoljeću, kako je pri- 
kazano, ta štokavska folklorna koinć bila važna sastavnica za oblikovanje knji- 
ževnog izraza u Hrvata u određenom predjelu gdje se govorilo štokavski. Tež- 
nja prema prihvaćanju i razradi takva jezika ostala je duboko zapisana i blis- 
ka u mnogim dijelovima hrvatskoga stanovništva. Stoga je on lako mogao, 
ne samo u 17. nego pogotovu u 18. stoljeću, privlačiti k sebi sve šire predjele, 
pa i čakavsku pisanu riječ. Proći će još manje od stotinu godina te će ga pri- 
hvatiti i kajkavski krajevi, pa će tako doći do jedinstvenoga književnog jezika 
za sve Hrvate. 


I hoteća pojti putom svojeg plova 
gre prez kog vojvode al zakonodavca. 


Budi da smo virni krivovirna pravca, 

ništar manje čtimo (kako i zemlja ova) 

— ki va versih libar množ harvacki skova — 
Marulića Marka, splitskog začinjavca. 


U lipom jaziku, gdi »ča« slaje zvoni. 
mi dobro časimo garb slovućeg greba 
i tokoj ti napis dijački i stari. 
Zbogom, o Marule! Pojti ćemo, poni 
žaju imimo velu sunčenoga neba: 
korugva nam ćuhta; gremo, mi puntari! 
. "M. Krleža, Uz Vukovu stopedesetgodišnjicu, Novi list, za sva savremena 
pitanja, Zagreb, 1937, br. 6, str. 4 
"X Marijan Matković u Forumu, 1969, br. 12, str. 1044, Potcrtao Z. V. 

Kako će se ta hrvatska jezična prošlost uklopiti u normirani književni je- 
zik 19. stoljeća, kako pojedinci neće moći odoljeti čaru stare riječi i starijih 
oblika, pa i čakavštine (Kurelac i dr.), ili će se zadržati stariji gramatički ob- 
lici i težiti oblikovanju književnog jezika što bi ga mogli prihvatiti ne samo 
štokavci nego i kajkavci i čakavci, pa i svi južni Slaveni (Zagrebačka filološka 
škola), ili će se forsirati stari ikavski govor s osobinama pisaca iz Dalmacije i 
Slavonije (zadarski jezično-kulturni krug) — opsežno će biti govora na 
daljim stranicama ove knjige. 

Da bi slika jezičnog razvoja bila što potpunija i cjelovitija, bit će prije 
toga prikazan jezični razvoj i težnja ka konvergenciji od kraja 18 (zapravo 
više od početka 19. stoljeća) sve do tridesetih godina 19. st. 


ta: 
U osvitu hrvatskog narodnog 
preporoda 


(Hrvatski književni jezik do tridesetih godina 19. stoljeća) 


I. KNJIŽEVNO NEPLODNO A SOCIOLINGVISTIČKI VAŽNO 
RAZDOBLJE 


1. Pokušaji da se unatoč ustajalosti vremena krene naprijed. Pojava 
prvog novinstva 


Kraj 18. i početak 19. stoljeća vrlo je težak za hrvatski narod u raznim pokra- 
jinama i za njegovu golu egzistenciju: »Činilo se da su Hrvati na putu da iz 
gube i posljednje ostatke autonomnog narodnog života, i to upravo u času, 
kad se je poslije višestoljetne razbijenosti na nekoliko država većina naroda 
našla u jednoj, iako ne svojoj domovini.«' 


Početak 19. stoljeća predstavlja stagnaciju u hrvatskom književnom živo. 
tu u svim krajevima. Uostalom, doba vladavine Svete alijanse u čitavoj je 
Evropi doba klonulosti. U Hrvatskoj je opći zastoj obuhvaćao gotovo »sva 
područja narodnog života«.“ Ako su se i pojavljivale korisne ideje i prijedlozi 
koji bi podigli hrvatsku književnost, narodni život i kulturu, »ustajalost Met 
ternichova vremena nije bila nimalo prikladna, da uskori sazrievanje ideja 
što su nicale u to doba u Hrvatskoj«.? 

Ipak, pojedinci pokušavaju i u takvo mrtvo doba da nešto učine i na kul- 
turno-jezičnom polju. Tako, na primjer, J. Mihalić u Slavoniji izražava 
želju da se osnuje učeno društvo da bi se »jezik slavonski utvrdio i izvrstio, 
lipa i koristna znanja svake vrsti u istom jeziku podigla i procvala, i tako . . , 
narod naš ugladio«. A najbolje bi bilo, po njegovu mišljenju, da se takvo 
društvo osnuje u Đakovu. Karlo Pavić u predgovoru Politike za dobre ljude 
godine 1821. razmišlja što bi trebalo učiniti da se književni jezik izbrusi: to 
bi se moglo postići, smatra on, dobrim rječnikom, i to tako da se nađe na oku- 
pu više ljudi »u društvo učeno složenih za kojim Slavonci zalud uzdišu«. 


Već spomenuti Požežanin Antun Nagy pokušava izdati novine Slavonski 
Feniks, koje ne bi bile namijenjene samo Slavoniji. Ambiciozni Slavonac htio 


'M. Kombol, Poviest hrvatske književnosti do Preporoda, Zagreb, 1945, str. 
383. 

? M. Kombol, n. d., str. 403. 

2 M. Kombol, n. d., str. 389. 

* Usp. T. Matić, Prosvjetni i književni rad u Slavoniji. prije Preporoda, Djela 
HAZU, knj. XLI, Zagreb, 1945, str. 101. i 137. Prof. Matić uz to dodaje: »Nije to bila 
dakako pjesnička vidovitost Mihalićeva, ali čudan je slučaj hotio, da je tri dece- 
nija kasnije, poslije sloma Bachova apsolutizma u osvit ustavnog doba, doista 
upravo biskup đakovački u hrvatskom saboru nanovo potakao misao osnivanja 
učenog društva — Akademije — i to da se u prvom redu njegovim nastojanjem 
i žrtvama ta misao ostvarila.« 

* T. Matić, n. d,, str. 137. 

bi da svojim novinama, pored njihove opće namjene da informiraju, usavrši i 
narodni jezik, te bi htio da ga i očisti, uvjeren da treba stvoriti »jedno obće i 
jedinstveno narječje, koje će kroz knjigu prihvatiti sav narod«." Iako je to 
doba s obzirom ma književna ostvarenja neplodno, ono to nipošto nije ako ga 
promatramo sa sociolingvističkog gledišta. Nakon pokušaja prevođenja škol- 
skih knjiga u doba Marije Terezije i Josipa II. pojavljuje se niz djela praktič- 
nog značenja, izdaju se rječnici: 1803. Voltićev, od 1801. nekoliko Stul- 
lijevih, početkom 19. stoljeća izdat će F.M. Appendini svoju gramati- 
ku, uskoro i Šime Starčević, a počinje se i s mučnim prijevodom Općeg 
građanskog zakonika. Početkom 19. stoljeća započet će M. P. Katančić s 
izrađivanjem svoga Pravoslovnika, što ga neće uspjeti dovršiti, ali će mu po- 
ći za rukom da ostvari drugi veliki pothvat: prijevod Svetoga pisma, koji će 
se pojaviti iz tiska nekoliko godina nakon njegove smrti, u šest omašnih sve- 
zaka, što je svakako važan datum hrvatske kulture i hrvatskoga književnog je- 
zika, I Pavao Klement Miošić, dobar poznavalac svoga makarskog govora, 
preveo je Sveto pismo novoga zavjeta, hvaljen i u svoje vrijeme (tridesetih go- 
dina 19. stoljeća) i zatim u doba ilirizma, samo što se rukopisu kasnije zameo 
irag. 

Namjera mi je da se najprije posebno i opširnije osvrnem na jjezične prili- 
ke u Dalmaciji, na pokušaj stvaranja hrvatske terminologije, u povezanosti s 
izlaženjem prvih hrvatskih novina (1806—1810) makar i u prijevodnom obliku, 
Kraljskog Dalmatina. Kako će se u knjizi opsežno govoriti o zadarskom jezično- 
-kulturnom krugu, kojemu je pripadao i Šime Starčević, već sada bi trebalo 
prikazati njegov rad na normiranju hrvatskoga književnog jezika, kako je to 
učinio u svojoj Ričoslovici iliričkoj godine 1812. Uz to bi opsežnije trebalo os- 
vijetliti rezultate pravopisne komisije koja je 1820. zasjedala u Zadru s težnjom 
da reformira dalmatinsku grafiju, s rješenjima koja neće biti daleka od sla- 
vonske, odnosno bosanske grafijske prakse. 


2. Prve novine pisane hrvatskim jezikom — Kraljski Dalmatin 


Nakon pada Venecije, koja je četiri stoljeća vladala Dalmacijom, Napoleon je 
pristao da mletački posjedi Dalmacija i Istra pripadnu Austriji. Već nešto 
prije austrijske okupacije, narod u Dalmaciji, zbacivši sam mletačku vlast, 
tražio je sjedinjenje sa svojom braćom u sjevernoj Hrvatskoj. Mirom u Cam- 
poformiju godine 1797. definitivno je ukinuta Mletačka Republika, te su tako 
Mleci, Dalmacija i Istra i formalno potpali pod Austriju. 

Austrijska vlast, međutim, nije prihvatila narodnu želju u Dalmaciji za 
sjedinjenjem sa sjevernom Hrvatskom te organizira činovnički aparat pretež- 
no s ljudima iz Lombardije i Venecije. Dalmatinska inteligencija dolazi sve vi- 
še pod utjecaj talijanske kulture, pa tada u pravom smislu dolazi do sustavne 
talijanizacije. Ali, iako je službeni jezik bio talijanski, ipak je u ono doba ma- 
lobrojna hrvatska inteligencija govorila privatno hrvatski (naročito niži sveće- 
nici), smatrajući se Hrvatima, Ilirima, Slovincima, Slavenima i sl., a hrvatskim 
su jezikom govorili, dakako, po selima jer drugoga jezika nisu ni razumjeli. 


“* T. Matić, n. d., str. 142. 
*G. Novak, Prošlost Dalmacije, sv. II, Od Kandijskog rata do Rapallskog 
ugovora, Zagreb, 1944. 

Međutim, Dalmacija nije dugo ostala u austrijskim rukama. U Požunu go- 
dine 1805. gubi Austrija Veneciju, Dalmaciju i Istru, te Napoleon sjedinjuje 
Dalmaciju i Istru zajedno s kraljevinom Italijom u Regno d'Italia s glavnim 
gradom Milanom 

U činjenici što su se hrvatski krajevi ujedinili u jednoj državi, vidjeli su 
pojedini kulturni radnici u Dalmaciji određenu prednost (iako ona nikako ni- 
je bila potpuna), kako se to može uočiti u pismu dalmatinskoga književnika 
Josipa Pavlovića Lucića (1755—1818). On je odmah nakon mira u Campoformi- 
ju uputio s hrvatskog juga svome prijatelju A. A. Baričeviću na hrvatski 
sjever, u Zagreb, pisino u kojemu ne krije svoje zadovoljstvo što je sada Hrva- 
tima i na jugu i na sjeveru barem isti vladar: »Unius nunc optimi Parentis filii 
summus, sicut erant olim majores nostri.«' Ta zajednica pod istim kraljem ni- 
je bila uže povezana ni ekonomski, ni kulturno, pa je bilo malo mogućnosti za 
zajednički i koordinirani rad u tim krajevima. Pošto je Napoleon, koji je zau- 
zeo Dalmaciju godine 1806, a kasnije i Dubrovnik, predao vojno zapovjedniš- 
tvo Dalmacije generalu Marmontu, a civilnu upravu Vicku Dandolu, 
započinje kratkotrajna vlast Francuza nad ovim krajevima. Izjednačivši sta- 
novnike u pravima i dužnostima prema državi, Francuzi na taj način uklanjaju 
staleške razlike te uvode u Dalmaciju modernu upravu i sudstvo. Posebnu po- 
zornost poklanjaju gospodarskoj i prosvjetnoj izobrazbi naroda. 

Došavši u Zadar, Dandolo je objavio javni proglas na talijanskom i hrvat- 
skom jeziku u kojemu najavljuje uvođenje pravednog sudovanja, dobre uprave 
i podizanje poljoprivrede, obrta i trgovine. Već prije Dandolova dolaska u Dal- 
maciju dao je talijanski potkralj Beaumarchais poticaj za izdavanje službenih 
novina, pa je i njihov prvi broj tada bio pripremljen za tisak. 

Iako je Mlečanin Vicko Dandolo smatrao potalijančivanje Dalmacije svr 
om svojih prosvjetiteljskih napora, ipak su novine, koje su izlazile dvojezično 
na talijanskom i hrvatskom jeziku pod naslovom 7! Regio Dalmata. — Kraljski 
Dalmatin, pridonijele i nacionalnom osvješćenju, a guverner Ilirije maršal Mar- 
mont nastojao je da javnom životu u Dalmaciji dade narodno obilježje. 

Kraljski Dalmatin bile su upravno-političke novine, a to su ujedno i prve 
novine izdavane na hrvatskom jeziku, iako nemaju atributa prvih hrvatskih 
originalnih novina koje bi izlazile samostalno i samo na hrvatskom jeziku. 
Osim toga, hrvatski prijevod ne obuhvaća čitavu građu talijanskog teksta, ne- 
go tek ono što se smatralo kao najpotrebnije da se objavi za informaciju širih 
slojeva, kao što su proglasi, naredbe, članci o političkim, posebno vojnim do- 
gađajima, o poljoprivredi, a često se donose i hvalospjevi Napoleonu i sl. Koli- 
činska nejednakost još je pojačana na štetu hrvatskog teksta godine 1809, kada 
građansku upravu preuzima guverner general Maurillan, te se hrvatski tekst 
još više skraćuje, a gotovo je sasvim reduciran godine 1810. 

Pa ipak, i pored svih tih činjenica koje govore da je Kraljski Dalmatin tek 
običan i nepotpun prijevod talijanskog teksta, treba reći da su se naši prevo- 
dioci prije više od stoljeća i pol našli pred nelakim zadatkom da hrvatskim 
jezikom izraze sve ono što je bilo izrečeno u talijanskom izvorniku, pa makar 
taj prijevod bio i u nespretnom i ropskom prevodilačkom obliku. 


* G. Novak, Prošlost Dalmacije, sv. II, Zagreb, 1944. 
" M. Kombol, Poviest hrvatske književnosti do Preporoda, Zagreb, 1945, str. 383. 
* Enciklopedija Jugoslavije, sv. 4, Ilirske provincije. 

Prof. Ivo Hergešić veli za prijevod Kraljskog Dalmatina da je »tako 
doslovan, da vrijeđa oko i uho, a pun je bizarnih kovanica«“* Dr. V. Maštro- 
vić napominje također kako je tekst vrlo loš, ističući da je to »umjetna, čes- 
to posve nakazna mješavina doslovnih calquesa s talijanskog i francuskog ori- 
ginala, posuđenica iz raznih slavenskih jezika, domaće čakavštine i heterogenih 
elemenata književne štokavštine«." 


Prof. Grga Novak u raspravi Pokret za sjedinjenje Dalmacije s Hrvat. 
skom, govoreći o zaslugama prevodilaca Kraljskog Dalmatina, smatra naprotiv 
da su oni »svojim prevođenjem sa talijanskoga na hrvatski jezik pokazali spo- 
sobnost i ljepotu toga jezika«." Prof. Petar Karlić, koji je napisao čitavu 
knjigu o Kraljskom Dalmatinu, osvrće se na hrvatski prijevod toga lista tek 
sasvim ukratko, s nekoliko rečenica.“ 


Kraljski Dalmatin izlazio je od 12. srpnja 1806. do 1. travnja 1810. najprije 
subotom, kasnije petkom, a potkraj raznoliko. Tiskao se u »utistaoniczi« A. L. 
Battare u Zadru na osam stranica. Svaka je stranica bila razdijeljena na dva 
stupca: prvi talijanski, a drugi »arvazki« (u talijanskom tekstu »illirico«). List 
je uređivao B. Benincasa, glavar javne nastave u glavnoj upravi za Dal- 
maciju (do br. 35. od 4. IX. 1909), kako je to dokazao Šime Urlić u polemici 
s Petrom Karlićem.“ Hrvatski je tekst prijevod talijanskoga. Izuzetno se tek 
postupalo obratno, te se hrvatski tekst prevodio na talijanski." 


Civilni upravitelj Dalmacije Dandolo nije lako mogao naći čovjeka ikoji bi 
dobro poznavao i hrvatski i talijanski jezik. Uputio je pismo fra Andriji Do- 
rotiću, franjevačkom provincijalu, da bi mu pomogao u pronalaženju pogod- 
ne osobe za prevođenje talijanskog teksta na naš jezik. Dandolo je pisao i do- 
minikancu Nikoli Dominku Budroviću i zamolio za pomoć upravo njega 
jer je on osoba »koja uz mnoge druge vrline ima i tu da poznaje oba jezika«“ 
pa bi mogao, barem za neko vrijeme, preuzeti posao prevođenja. Dorotić je 
uskoro javio Dandolu da je za prijevod novoga političkog lista odabrao o. Paš- 
ka Jukića, rodom iz Živogošća, koji je stanovao u samostanu sv. Frane u 
Zadru, ali je Jukić već 7. listopada 1806. umro. Nakon smrti toga prvog prevodi- 
oca Kraljskog Dalmatina ponudio se, zbog hitnih potreba, Budrović.“ U pismu 
Dandolu on ističe kako je težio da se što bolje upozna sa svojim materinskim 
jezikom te se nada da će moći udovoljiti povjerenoj dužnosti, to više što je 
stekao u tome vještinu češćim pučkim propovijedima. 


*1. Hergešić, Hrvatske novine i časopisi do 1848, Matica hrvatska, 1936, 
str. 25. 

%V, Maštrović, Kraljski Dalmatin, Enciklopedija Jugoslavije, sv. V. 

" Rad JAZU, knj. 269, Zagreb, 1940. 

Pi Karlić, Kraljski Dalmatin (1806—1810), Zadar, Matica dalmatinska, 1912, 
str. X 

"8. Urlić, B. Benincasa, urednik »Kraljskog Dalmatina«, Nastavni vjesnik, 
XXV/1917, sv. 6, str. 337—349; Š. Urlić, Još dvije tri riječi o B. Benincasi, ured- 
niku »Kraljskog Dalmatina«, Nastavni vjesnik, 1918, sv. 6, str. 360—368; P. Karlić, 
Ponovno je li Benincasa bio urednik Kraljskog Dalmatina? Nastavni vjesnik, 
1918, sv. 6, str. 368—374. ' 

* Godine 1806, u br. 8, na str. 59. navodi se takav sastav koji je preveden na 
talijanski, dakle izuzetno od uobičajene prakse, s talijanskim komentarom. 

5" Po Karlić, Kraljski Dalmatin, str. 37. 

* Nikola Dominik Budrović, čakavac je s otoka Hvara, rođen 1765. u Starom 
Gradu. Kao profesor prava u zadarskom sjemeništu bio je na glasu kao pravnik, 
teolog i propovjednik na hrvatskom jeziku. Skupljao je hrvatske narodne pjesme. 
Sudjelovao je kao član pravopisne komisije u Zadru godine 1820. 

U poslu je katkada pomagao Budroviću, možda za Budrovićeve odsutnosti, 
i odvjetnik Nikola Sandrić, rođeni Zadranin. On je još i za austrijske vla- 
de u Dalmaciji, i kasnije francuske, bio tumač i prevoditelj. Uz spomenute 
prevoditelje navodi se još i Andrija Kadčić, profesor moralke u Zmajeviće- 
vu glagoljaškom sjemeništu u Zadru. Potkraj izlaženja lista Budrović i Sandrić, 
uz prevođenje, pomažu i pri uređivanju lista, a od 1809. list uređuje Budro- 
vić." Kako u Dalmaciji (pa i uopće u Hrvatskoj) nije bilo nijednoga »lista raz- 
rednoga« (»oliti foglio periodico«), nije dakle lako »talijansko skazanje« preno- 
siti na slavni »arvazki jezik«, ali se isticala korist od toga ne samo za one koji 
ne znaju drugoga jezika nego i za sve koji se vole služiti svojim jezikom: Bi. 
chie poisti nacin onno taliansko skazagne prineseno u slavuni Arvazki jezik, za 
vechiu lasnost, ne samo onni koji drughe jezike neposiduju, dalli onni isti koji 
vechie gliube sluxitse svoim materinim govoregnem negho Talianskim.«* 


Prvih osam brojeva Kraljskog Dalmatina tiskano je u nakladi od 500 pri- 
mjeraka, a deveti broj već u 600. Želja je bila Dandolova da se taj broj poveća 
na 1000 primjeraka. Dakako, list su vjerojatno čitali tek župnici ili koji službe- 
nik, a narod je izravno imao od toga malo koristi. Uostalom, na više se mjesta 
u tekstu i pozivaju župnici da svojim seljanima rastumače pojedini proglas, na- 
redbu ili poziv. 


Može se pretpostaviti i to da je i domaćim učenim ljudima bilo lakše čitati 
talijanski tekst nego hrvatski, pa su se doista pretežno upravo njime i služili. 
Ipak, u 10. broju 1806. prevode se na jezik upute što su prije bile štampane sa 
mo talijanski, te se veli: »Ovo cinimo zaJto niki arguni, i nika razmisgljenja 
pripotribita kojase nahode u jeziku Italianskomu moglobi biti alli da ne budu 
razumglieni alli da Budu zlo istumacgeni od onizih, koji ne razumidu nego slo- 
vinski jezik.«* Dakle, pretpostavlja se da će ipak biti lakši za razumijevanje 
prevedeni tekst! 


Na probleme pri prevođenju talijanskog teksta na hrvatski upozorava se 
već u prvom broju lista. Taj je dio tiskan samo talijanskim jezikom.“ 


3. Leksičko-terminološke potrebe i teškoće 


Tekstovi u Kraljskom Dalmatinu donosili su doista mnoštvo pojmova iz vrlo 
različitih područja, za što u našem jeziku nije bilo riječi. Pogotovu nije bila iz 
rađena naša terminologija. Iako je Kraljski Dalmatin bio službeno glasilo, ipak 
se, pored najčešćih službenih vijesti i oglasa, izvještaja o Napoleonovim pobje- 
dama i glorificiranja, nalazi u listu dosta građe i o drugim materijalnim i kul 
turnim pitanjima, pogotovu o gradnji putova, o čuvanju i gajenju šuma, o 
agrarnoj reformi (seljaci su postali gospodarima zemlje koju obrađuju), o sto- 
čarstvu, o administraciji, prosvjeti, nižim i višim školama, trgovini, o demo 
grafskim problemima u vezi sa slabim iskorišćivanjem zemljišta, o sudovanju, 


"V. Maštrović, Jadertina croatica, II. dio, Časopisi i novine, Zagreb, 1954, 
str. 5. 


" Kraljski Dalmatin, 1806, br. 1, str. 2. 
"Nd, str. 57. 
*N.d, str. 8. 

a nalazi se tu i pokoja vijest iz raznih drugih područja društvenoga i kulturno: 
ga života što ga je francuska vlada hijela podići u Dalmaciji. 

Dakako, nije bilo lako prevodiocima analogno prevesli tekst iz svih tih po 
dručja o kojima se raspravljalo u listu. Ali trebalo je ipak dužnost izvršiti, pa 
makar se i ne našle najzgodnije riječi i najadekvatniji izrazi. 

KRALJSKI DALMATIN iz godine 1806. 


Da spomenem tek neka područja i neke nazive koji dolaze u listu." 

Iz područja sudstva, administracije i politike navode se 
ovi nazivi: pristoglie od uljudnosti (corpo politico), pristoglie od itroprovunosti 
(corpo civile giudiziario), upravglienicza (amministrazione comunalc), skrovit- 
nik, otajnik, tajnik (segrelario), zakoniteglni (legislative), vladiteglni (ammini- 
strativo), pristoglie (magistrato), cuchia od pokaragna (casa di forza), pozov 
(appello), prigledateglstvo (ispettorato), pristoglie itropriloxito (il corpo poli- 
tico), sluxitegl (ministro), sretitegl (amninistratore), odredienik, odrednik (de- 


"1 Hergcšić, Hrvatske novine i časopisi do 1848, Zagreb, Matica hrvatska, 
1936, str. 29. 

2 Riječi navodim izvornom grafijom kako bi sc ujedno vidjela i nedosljednu 
grafija kojom je list tiskan. 

putato), lexaj (protocollo), odregegnie (commissione), svarhustojnik, parvostol. 
nik (presidente), vladoznagnie (politica), prolazna kniga (passaporito), sctedna 
vladoznagna (economia politica). 

Trebalo je naći izraze i iz područja školstva, prosvjete: narod. 
no uzdignutje (nazionale educazione), ucimiste (ginnasio), mudroznanac (filo- 
sofo), lipi zanati (belle arti), mudroknixnik (letterato), knixnoskupstina (acca- 
demia), naucgitegl (dottor), dillovagnie od razabranja (operazioni dellAritmeti- 
ca), liposlovka (rettorica); agrikulture: radipoglstvo, texastvo (agricoltu. 
ra), podobregnie (meglioramento), pogliopomglik (agronomo), izhitritegl, iznas- 
saocz (ingegnere), mladica narodgliva (pianta fruitifera), stablogojnik, voche- 
dizje, plodogoj, sadovochie, rasadje, pepinieriste (pepiniere), sadivognik (pe- 
pinierista), texnik (coltivatore), texegne (agricoltura), zemglia restuchia (terra 
vegetabile); iz umjetnosti, glazbe: skladnoglassie (harmonia), pivo- 
sloxnicza (opera in musica), prikazaliste (teatro); bankarstva, kapita 
lizma: pienezniga (zecca), dobitak (interesse), glavnica (capitale), prokon- 
tagne (liquidazione), uvjeritegl (creditore), uvjerstvo (credito), sluxitegl nad 
haznozorie (ministro delle finanze), zaduxnik (creditore), aznik (tesoriere), 
azna (finanza), glaunik (il capitalista), aznik sridgni (cassiere centrale), nared- 
benik od dohodkaa i blaga (ministro delle finanze e del tesoro); narodnoga 
zdravlja, medicine: ospizze naravske (vajuolo naturale), kravji navar. 
tak, kravji gnoj (vaccino), glavar kravje navarnitegl (vaccinatore), i sl. 

Kako se vidi iz citiranih riječi i termina, prevodilac je upotrijebio više 
naziva za pojmove koji nisu bili u općoj upotrebi. Pojedini pojmovi tek su 
ulazili u upotrebu, no autori žele da termini za njih budu samo domaći. Njihov 
je jezični pogled puristički zaoštren. 

To je radio prevodilac u duhu vremena i po tradiciji naših leksikografa, 
možda i zadarskog leksikografa Tanclingera, koji u predgovoru svoga rukopis- 
nog izdanja (1679) veli: »Sedam i veće lit, ne s malom pomnjom i nastojanjem, 
obratih moje mladosti za protomačiti ovi prožvak od talijanskoga jezika u naš 
hrvatski i slovinski jezik, a to je ne sprok inoga uzroka nego sprok pohabe 
našega slovinskoga ili hrvatskoga jezika, koja raste kako ljulj meju pšenicom 
u ove dalmatinske krajeve po načinu tomu, da ne umide veće Hrvat čovik 
svoju rič izreći čistim naravskim slovinskim jezikom, ako nju ne hoteći s 
italijanskom besidom ne pomieša ili pomrsi . . .«? 

Svakako, u prijevodu Kraljskog Dalmatina zapažamo svjesnu i ustrajnu 
brigu da se sve strane riječi prevedu. Otuda prijevodi riječi kao što su: poli- 
tički u ugliudni, administrativan u vladiteljni, legislativan u zakoniteljni, ma- 
gistratura u pristoglie, fizički u dillorukni, moralni u dillodusan, intelektualan 
u dillorazuman, sekretar u otajnik, tajnik, skrovnik itd. Budroviću i drugim 
prevodiocima činilo se — kao i Tanclingeru — da se u svakoj riječi mora 
pokazati kako za svaki pojam imamo svoju riječ.“ Razumije se da su zbog 
toga nastale takve kovanice koje su daleko od osnovnih pravila naše tvorbe 
riječi. Dovoljno je tek letimično pogledati izneseni materijal da se u to uvje- 
rimo. 

Često prevodilac jednostavno prevodi talijansku riječ, kalkira je* (monte 
di pieta u planina od milinja, collegio-convitto u zbornoučionica-odhranica, 


* T. Matić, Prva redakcija Tanclingerova Rječnika, Rad JAZU, knj. 293. 

*P. Skok, O jezičnoj kulturi, Jezik, 1952/1953, br. 2, str. 37. Skok iznosi 
osnovne misli o jezičnoj kulturi, o prednostima i pretjeranostima jezičnog purizma. 

5 Usp. npr. V. Vinja, »Calque linguistique« u hrvatskom jeziku Marka Ma- 
rulića, Zbornik radova Filozofskog fakulteta u Zagrebu, 1951. 

casa di forza u kuća od pokaranja, filantropo u ljudoljubnik, belle arti u lipi 
zanati). 

Kako se terminologija tek stvarala, razumije se da ne može biti ni govora 
o jezičnoj određenosti, termini se miješaju, zamjenjuju. Prevodilac pojedini 
naziv za kakav pojam često varira sa sličnim nazivima: segretario prevodi, 
kako smo pokazali, sa: otajnik, tajnik, skrovnik; membro u druxbenik, udo; 
agricoltura u radipoglstvo, radipolje, texastvo, texanje; presidente u svarhu- 
stojnik, parvostolnik, upravitegl; pepiniere u vochedizje, plodogoj, sadovochje, 
rasadje; pepinierista u stablogojnik, sadovochnik; vaccino u kravji navartak, 
kravji gnoj; politica u vladoznanje, uljudnost; rivoluzione u prikovrachenje, 
uzbunjenje; ministro u poslenik, naredbenik, sluxitelj; circostanza u okolo- 
stanza, okolostovka, okolobsctina. Prevodilac upotrebljava npr. riječ tišina u 
značenju mir: tiscina opchiena za tranquilita generale, on još dakle ne dife- 
rencira značenja ovih dviju sličnih riječi, ali ne i istoga značenja itd. 

Tu purističku crtu ističe prof. Skok u članku La littćrature croate sous 
Napolćon: »La tendence puriste est cependant tr&s marquće aussi dans la 
langue qu'emploie dans sa partie croate le journal officiel da Vadministration 
napolćonienne en Dalmatie, le Kraljski Dalmatin (Regio Dalmata) qui parut 
de 1806 jusqu' a 1810. La aussi on trouve a chaque pas des mots croates nou- 
vellement crććs, qu'aucun usage n'a fait vivre, pour traduire des termes savants 
consacrćs par un long usage, tels acadćmie, tribunal, lycće, etc. ... On voit 
par la que les premiers tAtonnements du croate pour entrer dans le domaine 
administratif se plaisent a traduire tout.« Govoreći o toj purističkoj »tendance 
de 1' ćpoque« i u drugim djelima toga doba, npr. u Stullijevu rječniku, Skok 
smatra da bi sve to trebalo proučiti »sous angle de cette tendance puristique 
qui caractćrise les efforts de ce temps pour crćer une langue commune 
croate«." 


U leksiku možemo naći i više turcizama ili riječi koje su nam došle preko 
turskoga jezika: dernek, pazar, testir, mukte, harač, aznik (tesoriere), azna 
(finanza), kalauz (scorta), hesap (conto, cassiere). 

Ima manji broj riječi što ih ne prevode i ne kalkiraju, nego se ostavljaju 
približno u liku kakav je u talijanskom tekstu: pasaporat, ali na nekim mje- 
stima upotrebljava se i riječ: prolazna knjiga, proklam (ali i razglas), uzima se 
riječ pedipsa, suplika (petizione), kolunel (colonello), oficir (ufficiale), prokon- 
tagne (liquidazione, conto), prokontati (liquidare), ali takve su riječi rijetke i 
na nekim su mjestima zamijenjene ipak prevedenima. 


Da bih pokazao kakvim se leksikom služe pisci našega prvoga novinskog 
jezika u Hrvatskoj, donosim abecednim redom više riječi, odnosno termina: 

Azna — finanza I, 25, 197," aznik — tesoriere, cassiere II, 7, 56, I, 13, 39; 

Bdenliv — attivo I, 3, 24, bez jednomirje — sproporzionato I, 11, 82, 
bezime — cognome I, 13, 100, bilig — segno I, 7, 57, bittie — esistenza I, 11, 
83, bogostovje — religione I, 2, 12, burgnia strana — parte di settentrione I, 
17, 129; 

Chiutjenje — sentimento III, 14, 12; 


Clagnak — articolo, I, 15, 115, glagnie parvascgnie — punti principali I, 
15, 117; 


* Annales de IInstitut Francais de Zagreb, annćes VIII—IX, str. 73—74. 
?" Rimski broj označuje godinu, prvi arapski broj stranicu, a drugi arapski 
broj redak u kojemu se nalazi citirana riječ iz Kraljskog Dalmatina. 

Dalegina — distanza I, 15, 116, dan imenie — giorno onomastico I, 6, 
dillodussan — morale I, 2, 10, dilloduscie — (la) morale I, 3, 23; dilloispraunost 
isto I, 10, 78, dillorazuman — intelettuale I, 2, 10, dillorukni — fisico I, 2, 10, 
dillovagna od razabranja — operazione dell'Aritmetica I, 12, 154, dobitak — 
interesse I, 11, 90, dobitnik — vincitore I, 15, 114, dobiveni — vinto I, 15, 114, 
dobroginacz — benefattore I, 16, 122, dobrovojacz — volontiere IV, 31, 223, 
dogovoritegl — parlamentario IV, 33, 243, Dom od pozvagna — corte d'apello 
II, 11, 82, druxbenik — membro I, 3, 18, duscevnost — conscienza I, 3, 21, 
dvor od pomarsegna — corte di cassazione IV, 3, 20, dvornicza — sala 1, 1, 
6, dvoumno — vagamente I, 11, 81; 


Ghlednik — ispettore I, 17, 129, glavar kravje navarnitegl — vaccinatore 
I, 21, 168, glavnizza — capitale I, 24, 188, glaunik — il capitalista I, 7, 61, 
gledaocz opchieni — ispettore generale I, 17, 123, gliubocovik, gliudogliubovnik 
— filantropo I, 19, 147, IV, 14, 107, gliuboxelni — geloso I, 3, 21, gliudoskup 
— societa I, 21, 163, gliudskodiglni — umano |, 15, 113, godisbeni — annuo 1, 
16, 122, goiscte — semenzajo IV, 3, 19, Gospoditegl — Monsignore 1, 6, 141, 
gostobolnicza — (V')ospitale; 


Harag — tributo I, 19, 145, harac od poklona — tributo d'ossequio I, 6, 
47, hesap — conto I, 19, 153, hitrina — industria I, 12, 160, hitropamet — genio 
II, 43, 342, hitroslovje — eloquenza I, 10, 74, hitroslovno — eloquentemente I, 
1, 54, hrebje — zocco I, 21, 167; 


Izhitritegl — ingegnere II, 9, 65, iznassaocz isto I, 15, 118, jednakomirje 
(jednomirje) — equilibrio I, 11, 83; 


Kakojstvo — qualita I, 15, 118, kalauz — scorta IV, 2, 16, kip — individuo 
1, 19, 148, klacarda — breccia I, 7, 51, knigonos — corriere II, 1, 7, knigoskup- 
stina — Accademia I, 19, 147, knigougcionicza — ginnasio II, 25, 193, knigo- 
mudrie — letteratura I, 1, 2, kolikojstvo — quantita, kravji navartak (kravji 
gnoj) — vaccino I, 21, 168, kuchia od miligna — casa di pieta, kuchia od milos- 
schie isto I, 16, 122; 

Lexaj — bolletino I, 11, 91, protocollo I, 13, 102, lexaj zakonaa — bolletino 
delle leggi, lipi zanati — belle arti I, 19, 145, liposlovka — rettorica I, 12, 154; 


Martva platja — pensione IV, 31, 224, millochiudnost — filantropia I, 2, 
11, mirac — possidente I, 14, 112, mirnost — tranquilita IV, 27, 197, mistgliv 
— locale I, 15, 118, mistodarxitegl — tenente maresciallo IV, 32, 231, mladica 
narodgliva — pianta fruttifera — I, 16, 123, mudracz gradski — savio munici- 
pale 1, 13, 103, mudroknixnik — letterato I, 19, 147, mudroskupsctina — accade- 
mia Il, 13, 100, mudroznanacz — filosofo I, 19, 145; 


Nadlagati — superare I, 8, 62, nadostavak — appendice I, 15, 113, nadsko- 
citegl — oppressore I, 7, 49, nadstojnigtvo — commissione I, 6, 46, naglochiu- 
chienje — passione I, 10, 78, nagloganuchie — entusiasmo I, 12, 150, naglo- 
miscglienje — progetto II, 21, 164, namisgliegnie — progetto IV, 31, 223, nami- 
stegne — posizione IV, 33, 139, naravno znagne — storia naturale I, 18, 142, 
naredbenik — ministro IV, 1, 8, naredbenik od dohodkaa i blaga — ministro 
delle finanze e del tesoro IV, 7, 56, naredbenstvo — commissione I, 6, 45, na- 
rednost — istituto I, 13, 103, narodno uzdignutje — nazionale educazione I, 
13, 103, naskogegne — oppressione I, 3, 23, naugcegnie opchieno — istruzione 
pubolica I, 16, 122, naucgitegl — dottor I, 17, 129, nazoran — vigile I, 3, 24, neis- 
mislen — estemporaneo I, 3, 23, nekajelnost — malcontento I, 7, 57, nepodo- 
brosti — assurdita I, 7, 57, neprividgliv — estemporaneo I, 3, 22, neumigne 


108 Književno neplodno a sociolingvistički važno razdoblje 


— ignoranza IV, 17, 126, neustarpglieno — con impazienza IV, 5, 36, neutexen 
— incolto I, 13, 103; 


Obchiena miloschia — pubblica pieta I, 16, 121, obsluxegne — adempi- 
mento I, 3, 23, obistinivati — assicurare I, 13, 98, objacagne — rinforzo I, 15, 
113, obluk — arco I, 22, 80, obsluxegne — esecuzione I, 15, 117, obstojanje — 
circostanza I, 11, 82, ocitovagnie — pubblicazione I, 15, 115, odhiglienje — as- 
senza I, 9, 65, odprava — spedizione I, 25, 200, odrednik — membro I, 15, 117, 
odregegnie — commissione I, 14, 112, progetto I, 15, 113, terminazione 1, 15, 
115, odresten — adulto I, 16, 123, odverxegne — rinuncia I, 11, 82, oghagn 
hitroruk — fuochi artificiali II, 33, 264, oglobnik — tiranno I, 12, 160, ohragne- 
gne — protezione IV, 23, 176, olinovati — rallentare I, 3, 23, okolobstina — cir- 
costanza I, 14, 112, okolostanza — circostanza IV, 3, 18, okolostovka isto 1, 12, 
160, onictoxenje — deperimento I, 3, 23, opaza — avvertenza IV, 11, 84, opchi- 
eni nauk — pubblica istruzione I, 12, 161, opravitegl — agente I, 13, 100, opri- 
tigliegnie — concime I, 7, 51, osina — ombra I, 11, 83, ospizze naravske — va- 
juolo naturale I, 21, 108, ossustegnie — deseccamento I, 14, 112, ostavgliegne 
— lascito I, 16, 122, otajnik (tajnik) — segretario I, 2, 15, oznagnegne — avviso 
I, 12, 161; 

Parvostojnik — presidente (vice presidente) I, 13, 103, parvinacz — priore 
[, 13, 103, pengha — il quadro 1, 11, 85, pernik — penello I, 3, 17, pisnik — 
descrittore I, 7, 58, pivosloxnicza — opera in musica I, 7, 52, plodogoja — 
pepiniere, pobignutje — emigrazione III, 3, 28, pod jednim aerem cestitum 
— sotto un clima felice I, 13, 103, podobregnie — meglioramento I, 14, 112, 
pogliana — piazza I, 16, 121, pogliopomnik — agronomo I, 14, 112, pomarsen 
— abolito IV, 5, 34, pomglivacz — amministratore I, 13, 103, ponoviocz — 
restauratore I, 13, 103, poslenik iznutregni — ministro dell'Interno I, 14, 112, 
posli od Pravde i od Vladagnia — poteri giudiziali e politici I, 3, 21, postavak 
sistema I, 11, 83, potaknutje — suggestione I, 27, 215, potopnicza — margotta 
I, 16, 123, pozov — appello 1, 3, 21, prava od agaluka — diritto feudale IV, 
1, 2, pratex — bagaglio I, 19, 151, pridagne — capitolazione I, 24, 190, prikla- 
dateglstvo — ispettorato I, 3, 23, prighledan — remarcabile I, 11, 82, prignutje 
— genio I, 19, 147, prigovor — dialogo I, 11, 84, prigrabljegne — usurpazione 
L, 11, 82, prihinitegl — defraudattore I, 24, 189, prikazaliste — teatro I, 7, 52, 
prikladđegne — comparazione IV, 15, 114, prikovrachiegne — rivoluzione I, 
6, 47, prikovrachen — rovinato I, 8, 62, prilika — ritratto I, 18, 137, prinadlexa- 
gne — rapporto I, 11, 82, prinaprava — ritorma I, 25, 193, prislizagne — confe- 
derazione I, 11, 81, pristoglie itropriloxito — il corpo politico I, 3, 24, pristoglie 
— magistratura 1, 29, pristoglie od mira — tribunale di pace, I, 25, 193, pristo- 
glie od parvoga uticagnia — tribunale di prima istanza I, 14, 112, pristoglie od 
pozova (pozvagnia) — consigliere d'appello I, 2, 24, pristoglie od ugliudnosti 
— corpo politico I, 1, 5, pristupgliegne — trasgressione I, 13, 99, (violazione IV, 
33, 242), prissastje — arrivo 1, 17, 129, prisexba — giuramento IV, 1, 1, pristu- 
pitegl — contraventore IV, 39, 297, pritexegne — preponderanza I, 11, 83, 
pritisnutje — stampa I, 11, 84, privrachiegne — disordine IV, 11, 81, prolaxna 
knjicha (prolazna kniga) — passaporto I, 13, 99, prominutje — modificazione I, 
3, 22, promisal — interesse I, 11, 83, prositegl — petente I, 13, 102, prosligegnie 
— continuazione I, 14, 112, prosvitgliegne — illuminazione I, 18, 143, prozvagne 
— titolo, pruxai — estratto I, 9, 62; 

Rasutje — spopolazione III, 3, 26, razabragnie — meditazione I, 11, ši, 
razglas — proclama I, 7, 54, razvarxegne — sciolta I, 11, 81; redovagnie — uffi. 
zio 1, 3,21, robnik — prigioniere IV, 25, 185; 

Sadivochnik — pepinierista I, 17, 123, sadđovochie — pepiniere I, 17, 123, 
sagrađa — edifizio I, 11, 82, samicza — paglione I, 7, 49, samokupaocz — mo- 
nopolista IV, 39, 297, samovladagnie — sovranita IV, 25, 186, saplun — sapone 
IV, 17, 126, saraniscte od mudrosti — seminario della scienza I, 6, 48, scjator 
opchieni — quartiere generale IV, 31, 227, sctedna vladoznagna — economia 
politica IV, 3, 26, sctednik — economo IV, 16, 122, scitie — protezione I, II, 
83, sfadgnia — conflitto I, 11, 83, simo i tamo — qua e la I, 19, 145, skazagnie 
— storia I, 11, 81, skazagnie naravno — storia naturale I, 17, 129, skladnoglassie 
— armonia I, 6, 47, skladnost — organizzazione I, 14, 112, skladnoudaragne 
— concerto II, 43, 341 (orchestra I, 22, 172), skrignia kraglska — regia cassa 
1, 15, 118, skongagnie — consumo I, 19, 148, skorup — superficie IV, 3, 17, 
skrovnik, skrovitnik — segretario I, 13, 99, skupgliegne — convocazione I, 12, 
161, slatkogovor — eloquenza II, 25, 196, slobodsctina — franchigia IV, 39, 
290, slovotisctje — stampa I, 7, 57, sloxnoredie — organizzazione I, 18, 138, 
sluxitegl od inostranski posala — ministro degli affari esteri I, 6, 46, sluxitegl 
nad haznozorie — ministro delle finanze I, 11, 91, sluxitegl podpunomoguch 
— ministro plenipotenziario II, 41, 333, spivalicki — poetico I, 11, 84, sreditegl 
— amministratore 1, 7, 60, sriđitelno — centrale I, 13, 100, stablogojnik — 
pepiniere, stajnicza — camera I, 14, 112, stanovistje — fermezza I, 6, 47, stedi. 
telstvo — amministrazione I, 11, 83, stoini grad — (la) capitale I, 2, 9, straxa 
od kipa — guardia del corpo IV, 1, 2, suitnik opchieni — consiglier commu- 
nale I, 15, 117, sustavgliati — confiscare IV, 3, 20, sustavgliegne — armistizio 
IV, 31, 223, svarhustojnik — presidente; 


Tegochia -— importanza I, 3, 21, teskopotriban — urgente I, 13, 102, 
testir dopustiti — accordar il congedo I, 13, 18, texagne (texegne) — agricol- 
tura I, 2, 12, texnik — coltivatore, texopoglnik — agricoltore I, 17, 124, thiost 
semplicita I, 18, 141, tiscina opchiena — tranquilita generale I, 11, 84, tiskopis 
— torchio I, 10, 79, tiskopisati — passar alla stampa I, 11, 81, togak — stru- 
mento I, 6, 48, tratgna — spesa II, 24, 117; 


Ugimiste — ginnasio I, 13, 103, ucionicza — liceo I, 18, 142, ugcionicza parvo- 
stuorna — scuola elementare II, 25, 193, udo kriposni od postegna — membro 
della Legion d'onore I, 1, 2, udo od određegnia sridnoga zdravlja — membro 
della commissione centrale della sanita I, 15, 117, ugliudno — civile I, 3, 21, 
ugliudovani — civilizzato I, 3, 23, uhrabreniti — animare IV, 14, 111, upravnost 
— regolarita IV, 1, 2, ukoblien razgovor -—— discorso d'inaugurazione I, 18, 143, 
ulizegnie — successione I, 15, 116, umistvo — industria 1, 30, 20, uperchien — 
incaricato I, 13, 100, upodobliegne — confronto I, 3, 24, ussilovan — obligato 
1, 11, 83, uspengani — pibttoresco I, 11, 84, ustechierno — economico I, 17, 124, 
uvitnik (uvjetnik) — alleato II, 50, 396, uvjeritegl — creditore I, 11, 90, uvjes- 
stvo — credito I, 11, 90, uvietovanje — confederazione I, 11, 83, uzdignutje — 
educazione I, 13, 103, uzmnoxitegl — autore I, 11, 86, uzrastje — ingrandimento 
1, 11, 82, uzbugnegne — rivoluzione I, 11, 82; 

Vichie skrigne Kragliestva — corte cassazione del regno I, 14, 112, vladi 
teglni — amministrativo I, 2, 9, vladoskupje — magistrato I, 7, 57, vladoznagne 
— politica II, 16, 121, viruglivost — crudelta I, 7, 57, vododiglie — idraulico 
1, 15, 118, vragovjechie — comploto IV, 40, 301; 

Zaduxnik — creditore I, 8, 62, zagledagne — scena IV, 5, 36, zahlog — 
pegno 1, 8, 141, zaklad — pegno 1, 3, 23, zakonitegl — legislatore I, 2, 10, 
zakupnik — abbocatore I, 10, 75, zametegne — caos I, 6, 47, zanikgliv — negati- 
vo I, 16, 121, zaodiste — errore 1, 3, 21, zastavgliegne — istituzione I, 21, 162 

(formazione I, 6, 41), zazvan — intitolato I, 11, 84, zbor varhu vodaa i putaa — 
commissione delle acque e strade I, 3, 18, zemglia restuchia — terra vegetabile 
I, 7,51, znanoucje — seminario I, 16, 128, zghledanje — spettacolo, II, 35, 278. 


Pri prevođenju očito su se prevodioci služili našim starijim rječnicima. 
Možemo pretpostavljati da su imali u ruci i Belostenčev Gazophylacium seu 
latino-illyricum onomatum aerarium, koji je napisan prije, a tiskan tek godine 
1740. u Zagrebu. To je prvi rječnik koji obuhvaća sva tri naša narječja. Možda 
su upotrebljavali i druge naše rječnike, Sušnik-Jambrešićev Lexicon 
latinum (1742), Della Bellin, pogotovu ovaj posljednji, i to vjerojatno dubro- 
vačko izdanje u redakciji Petra Bašića.“ Priređivač drugoga dubrovačkog 
izdanja sam spominje kako je nastojao da rječnik proširi potrebnim novim 
riječima s područja nauke i umjetnosti, što je prevodiocima bilo od koristi. 
Bašić je dodavao pokoja nova tumačenja riječi, ali »nažalost ta su nova tu- 
mačenja od velike česti kovanice, i to ne baš uvijek sretno skovane«." Bašić 
je uostalom pošao tragom Della Bellinim, jer se i u prvom izdanju nalaze 
ovakve kovanice: kopnomjerac (geometro), kopnoraspisalac (geografo), gvoz- 
dokositernica (latta), konopohodan (funambulo), djecovođenje (pedagogia), 
djecovođa (pedagogo), skupnohodeće i skupnoprošenje (processione), toplipo- 
stelja (scaldaletto), pritankopojnik (soprano), kružipostelja (tornaletto)* itd. 


Ipak, najviše su se prevodioci mogli okoristiti našim najvećim starijim 
rječnikom J. Stullija. Kako je poznato, prvi dio tiskan je 1801. u Pešti pod 
naslovom Lexicon latino-italico-illyricum, drugi dio Rjecsosloxje slovinsko-ita- 
lijansko-latinsko u Dubrovniku 1806, dakle upravo u doba kada se pojavljuje 
Kraglski Dalmatin. Trećim se dijelom, talijansko-ilirsko-latinskim, koji je 
tiskan također u Dubrovniku, nije mogao prevodilac poslužiti, a taj bi mu bio 
upravo najkorisniji. 

Da bih se uvjerio nalaze li se riječi što ih prevodioci upotrebljavaju i u 
Stullijevu rječniku, konzultirao sam ga na više mjesta i konstatirao kako 
se mnoge takve riječi doista tamo nalaze te su ih prevodioci direktno ili indi- 
rektno mogli preuzeti iz Stullijeva ili još iz starijih rječnika. 


Evo nekoliko primjera iz kojih se vidi da riječi što ih upotrebljavaju 
prevodioci ima i u Stullija: 


dillovanje, operazione — djellovanje, poslovanje, rabottanje, zabavljanje, 
djeistvje, zdjellanje; 

dvornicza, sala — dvornica, dvorje, udvorje, dvoriscte; 

hitrina, industria — hitrina, umjenje, nastojanstvo, hitrost, hitrinost, do- 
misclanje; 

hitroslovje, eloquenza — hitroslovje, hitrogovorenje, blagobesjeda, blago- 
slovje, krasnorjecsje, rjecsitost; 

kakojstvo, qualita — kakojstvo, kakostvo, kakvost, kakvenost, kacsestvo; 

knjigonos, corriere — knjigonosca, listonosca, teklich, bjegar, tekac; 

kolikojstvo, quantita — kolikojstvo, kolicsina, kolikost, kolikstvo, koli- 
csestvo; 

liposlovka, rettorica — ljeposlovka, krasnoslovka; 

millochiudnost, filantropia — millochiudnost (amabilita); 


2% V. Dukat, Dubrovačko izdanje Dellabellina »Dizionarija«, Rad JAZU, knj. 
237, str. 236. 

2 V. Dukat, n. d., str. 255. 

% V, Dukat, n. d., str. 257. 

mudroznanacz, filosofo — mudroznanac, mudroznanik, mudrac, mudrak, 

razumnik, ljubomudrac; 

otajnik, segretario — otajnik, tajnik; 

prikazaliste, teatro — prikazaliste; 

prinaprava, riforma — prinaprava, pritvorenje, pricsinjenje, poisprava, 

izobrazenje; 

pristolje, tribunale — pristolje; pravdosjediste, sudiscte; 

parvinacz, priore — parvinjak, priur, starjecsina, igumen, prednjik, par- 

vak; 

pedipsa — pedepsa, mukka, kazn, kaz, stradanje, tarpex; 

pernik, penello — pernik, pero, perce, perecska; 

pozov, appello — pozov, zov, pozovka; 

samokupaocz, monopolista — samokupac, samoprodavaoc; 

sctednik, economo — sctednik, razpremitegl, kuchnovladaoc; 

scitie, protezione — scitenje, okrilje, oscit, oschit, obrana, odvjetovanje; 

skladnoglassie, armonia — skladnoglasje, sklad, skladanje, pjetje; 

sluxitegl, ministro — prisluxitegl, sluxbenik, dvoritelj; 

tegocchia, importanza — tegochia (pondus, onus), texina od stvari; 

texanje, agricoltura — texanje, teg, poljskotexanje; 

udo, »membro« — ud, udo; 

ugliudni, civile — uljudan, skladan, ljudski, dvoran; 

uvietovanje, uvietnistvo — uvjettovanje, uvjetstvo; 

zahlog, pegno — zalog, zaloga, zaklad, zakladje, zaloxje, zaloxenje; 

zakonitegl, legislatore — zakonitegl, zakonik, zakonotvorac, zakonjak. 

U hrvatskom tekstu izražavaju se pojedini pojmovi i drukčijim riječima nego 
što ih ima Stulli u svojem rječniku: 

Za dillorazuman (intelettuale) Stulli ima: razuman, razumiv, razumite- 
ljom, umnonadaren, razumjetan; dillorukni — Stulli: djellorucsan, ali ne u 
značenju fisico (kao u Kr. Dalmatinu), nego u značenju artifiziale; gliuboxelni 
(geloso) — ljubomoran, ljubomornik; gliudoskup (societa) — druxba, druxin- 
stvo, uvjet, ugovorenje, druxtvo; hitroslovno — hitrogovorno; knigoskupstina 
(accadđemia) — Stulli: mudroskupsctina, mudroskupscinstvo, knjixnicsko zbo- 
rište, knjixnoskup; knixnomudrije (letteratura) — Stulli: knjiga, nauk, knji- 
xevnost, knjixenstvo, ucsenje, nakazanje; lexaj (protocollo) — mattica, knjiga 
gorodskaja; martva platja (pensione) — haracs, dohodak; uvjerstvo (credito) 
— duxbina, zalog, dug, uvjerovanstvo; mudroknixnik (letterato) — ucsan, 
naucsan, knjixan, knjigonos, pametnik, knjixnik, knjikevnik; odregegnie (con 
missione) — naredba, naredbstvo, porucsenje; okolobstina (circostanza) — 
okolostatak, okolostanje, okolovina, okoliscenje, okolostanak, obstojateljstvo; 
prikovrachiegnie (rivoluzione) — vartjenje, obartanje, podbuna; prolaxna 
knjicha (prolazna kniga) (passaportoj — svjedocsne knjige. 


4. Prilagođivanje književnog jezika novinskom izrazu 


Kako se vidi iz ovoga prikaza, u prijevodu talijanskog teksta na »arvazki« 
ima dosta nepotpunosti, pogrešaka, mnoštvo kovanica koje su ušle u tekst 
zbog nedovoljna poznavanja našega jezika i strogoga purističkog načela. Ra- 
zumije se da je to bilo pretjerano, ali i zadarski su prevoditelji radili u duhu 
vremena (po uzoru na leksikografa Stullija, Della Bellu, Bašića i dr.). 

Nije im posao bio nimalo lak. Sjetimo se teškoća što su ih imali ilirci u 
Zagrebu tridesetih godina, kad su pokrenuli Novine i Danicu. Pa ako zagle- 
damo i u Poćunavku godine 1544, ili 1847, u dio terminološkog rječnika što 
ga je započelo raditi Družtvo Srbske slovesnosti, naići ćemo i tamo npr. na 
slične termine." 


Jezik kakav nalazimo u Kraljskom Dalmatinu ostao je i kasnije za vla- 
dine oglase u Zadru i za vrijeme druge austrijske uprave. Dr. G. F. Bulat 
u svojoj raspravi“ navodi nekoliko rečenica iz oglasa toga razdoblja, ikoji se 
ništa ne razlikuju od prijevoda Kraljskoga Dalmatina. I tu se govori o »pri- 
stolju od pozvanja«, »sudu obadnom ili pedipsnom«, o »sucima uljudnim« 
(građanskim) itd. 

Prevodioci članaka Kraljskog Dalmatina obavljali su svoj posao bez du- 
bljega poznavanja narodnog jezika.“ Jukić je radio kratko vrijeme. Budrović 
je bio čakavac koji je podosta poznavao naš jezik. Nedovoljan smisao za narod- 
ni izraz nije mu diktirao dobra jezična rješenja u nelakom prevoditeljskom po- 
slu. Dakako, ne možemo reći da se u prijevodima Kraljskog Dalmatina ogleda 
jezik Dalmacije toga vremena. U njima se odražavaju teškoće pri izricanju 
mnogih dotada nepoznatih pojmova na našem jeziku. 


Prevodilac je morao raditi dosta brzo da katkada nije uspio dovršiti na 
vrijeme hrvatski tekst, te je tako tiskan samo talijanski, kako se, na primjer, 
vidi iz pokoje bilješke. Takav je posao bio novinarski brz,“ a otežavalo mu je 
vad suviše kruto postavljeno purističko načelo. Ni danas se prevodilac ne bi 
mogao lako snaći kada bi bio obvezan da svaki strani naziv zamijeni doma- 
ćom riječi. 

Zanimljivo je spomenuli i to kako je francuska vlada željela kontrolirati 
vrijednost pojedinoga hrvatskog prijevoda pa je, pri prevođenju važnijih 
knjiga, davala isti tekst i dvojici prevodilaca i najmila trećega kritičara, koji 
bi dao sud o valjanosti prijevoda. Tako je postupala pri prevođenju Kate- 
kizma pučkoga (Catechismo nazionale). Prvi je dio talijanskog teksta bio 
predan Dominku Budroviću,“ dakle prevodiocu Kraljskog Dalmatina, i jed- 


" Podunavka, 1844, br. 46, sir. 182. 

"E. Bulat, Jezično pitanje u kraljevini Dalmaciji, Split, 1900, str. 45—46. 

* Prevodilac, na primjer, na više mjesta ne sklanja imenice, nego ih ostavlja 
u nominativu: Ovo vladagne upravljeno od postenja, od zakona, i od dobro dillova- 
nje (1, 1, 3), Dogie u Dalmaziu kano Angea ne samo mira, dalli od pravednost, i od 
svitovagne (I, 6, 48); Kako jest zabilixeno u pervo poglavje (I, 13, 100); Upravitegli 
od vladagne italiansko i Francusko (I, 13, 100); Duxd od Weimar (I, 23, 178); Pod 
principom od Wirtenberg (I, 23, 178); Evo _ još nekih jezičnih osobina: Bazziti teme- 
glie od sricchiu (1, 3, 21); Kada se spomignemo ono blaxeno vrime (I, 6, 48); Rado- 
stan je moje serdce (I, 12, 91); Jesu dostoini billi od prigledagna vaglianost u 
vojnistvo (I, 6, 43); Ko bude meju gnih pridobiven daje zapustia takvo bdenje ochie 
biti pedipsan (I, 13, 100); Ni bez domislitise biahote malo dobro odvratjeni (I, 26, 
194); Czinijaje dobro obrati se s'kgnigom scestima xeglnim... gragianom (1, 7, 49); 
Zemglia mallone sviuh kolliczih kraglievih livadaa (IV, 3, 17). U ikavskom tekstu 
nalazi se ponešto i jekavizama: djellovagne (IV, 31, 223), djella (IV, 26, 193); pjesma 
(IV, 32, 231), dakako i pomiješano: dvi, dvie, dillovagne, djellovagne, slidi, sliedi, 
virovati, vjerovati i sl., a naći ćemo i ovakvih jekavizama: miellosti, sriecha, bielige, 
liepagn, itd. 

* To se vidi i po brojnim tiskarskim pogreškama, tako da se uvijek ne može 
sa sigurnošću utvrditi što je prevodiočeva jezična osobina, a što tiskarska pogreška. 
Ima puno nedosljednosti i u grafiji. 

" Kasnije su oba rukopisa bila predana Andriji Kadčiću, učitelju ilirskoga 
sjemeništa u Zadru. On se vrlo nepovoljno izrazio o tom Budrovićevu prijevodu 
prigovorivši mu da nije vjeran originalu i da nije dovoljno razumljiv, a zamjerio 


C. U osvitu hrvatskog narodnog preporoda 113 


noj drugoj osobi koju su označili imenom »Arbe«. Nisu ni Budrovićevi suvre 
menici imali o njegovu radu samo pozitivno mišljenje, kako se vidi iz ocje- 
ne Kadčićeve, a s današnjega gledišta ne može njegov prijevod Kraljskog Dal- 
matina izdržati ni blažu jezičnu ocjenu.“ 

Istina je, kako se izrazio prof. Hergešić, današnjega čitaoca bodu u oči 
tekstovi pisani nedosljednim pravopisom,“ a vrijeđaju mu uho mnogobrojni 
kalkovi, strani utjecaji u rečenici, u sintaksi. Razlozi su tome — kako smo 
vidjeli — i subjektivne (prevodiočeve), ali i objektivne naravi. Stoga se danas 
nećemo toliko čuditi tim pojavama ako ih promotrimo u cjelini, u sklopu 
vremena u kojem su nastale. 

S druge strane, nije se u onim prijevodima mogla uočiti ni sposobnost ni 
ljepota narodnoga jezika, koja je u vrlo maloj mjeri došla do izražaja. Nedo- 
stajalo je organiziranoga, slobodnog života, škola i trajnijeg rada da bi se 
mogao razviti naš domaći izraz i terminologija. Pojedini pojmovi tek su 
ulazili u zapuštenu Dalmaciju, pogotovu pojmovi iz znanosti i umjetnosti. 

Treba se sjetiti da je Dalmacija bila naša »prva zemlja u bivšoj Austro- 
«Ugarskoj Monarhiji, koja se upoznala s modernim socijalnim i unutrašnjo- 
političkim životom«.* Takvo stanje ogledalo se i u jeziku Kraljskog Dalmati 


je i drugom prevodiocu. Kao najprikladnijeg čovjeka za prevođenje spomenutog 
djela spominje Kadčić Makaranina Pavlovića Lucića ističući kako se dobro i pra- 
vilno piše u Makarskoj i kako spomenuti poznati dalmatinski pisac ima dobar 
jezik. Benincasa je konačno predložio Dandolu da se posao oko dotjerivanja pri- 
jevoda povjeri Pavloviću Luciću i da mu se pošalju oba nedotjerana prijevoda. 
Budrović se zbog toga uvrijedio te je, vraćajući Benincasi talijanski primjerak 
katekizma, negodovao zbog Kadčićeva prigovora i isticao ispravnost svojih prevo- 
dilačkih načela, osuđujući neopravdanu kritiku »kakova zagrizenog nezadovoljnog 
cenzora, kojemu bi se činilo sve nevrijednim i od ništa«. 


* Budrović je ipak prevodio »Kraglski Dalmatin« sve do prestanka izlaženja. 
U planu je bilo da uzme prevođenje novog lista Le Tćlegraphe, ali do prijevoda 
na naš jezik ipak nije došlo. Usp. pismo Benincasino Budroviću iz Ljubljane 
10. VII. 1810: »Vous connaissez dćja les devoirs et savez bien jusqu'ou ils s'ćtendent 
quand il s'agit d'une feuille publique qui doit paraitre a temps fixes et qui sera 
servi beaucoup mieux que le Regio Dalmata.« (Statistique illyrienne, str. IX, prema 
Hergešić, n. d., str. 29.) List je ipak izlazio samo na francuskom, talijanskom i nje- 
mačkom jeziku. Zanimljivo je spomenuti oglas o pokretanju novog lista tiskan 
na četiri jezika, tj. na francuskom, talijanskom, njemačkom i hrvatskom 1. rujna 
1810, u kojem se posebno ističe kako će list izlaziti na sva ta četiri jezika. Usp. 
M. Kos, »Tćlćgraphe Officiel in njegove izdaje«, Glasnik muzejskega društva za 
Slovenijo, VII—VIII, sv. I—IV. Ljubljana, 1926—1927. Neki pisci ipak smatraju 
da je izlazio i hrvatski prijevod Tćlćgrapha, što ipak neće biti vjerojatno. Usp. 
Prijatelj, Veda, 1911, sv. V—VI; Karlić, Kraljski Dalmatin, str. 150; Nagy, Savre- 
menik XIX, str. 111; Maixner, Rad, knj. 229, Urlić, Prilozi za književnost, jezik, 
istoriju i folklor, knj. 1, str. 196. 


" Grafija je doista nedosljedna i neujednačena, uostalom kao i u drugim 
djelima toga vremena. Da spomenem tek neke osobine: glas c bilježi se na više 
načina kao z (gliuzkim, vladaoz), kao zz (bazziti, tezzite), kao cz (dvornicza, uprav- 
glienicza) i kao c (procignen). Glas č se označuje uglavnom znakom cg: (covika, 
naskocenje, harac), odnosno kao cc (peccati, ogcimi). Glas ć piše se kao ch (nechie, 
prikovrachivat). Glas /j piše se kao gl (gliubav, sumglia, pristoglie, udiglni) i kao 
lj (dvoumljenie, upravljeno). I glas nj bilježi se dvostruko pa i trostruko: gn (vla 
dagne, umigne), nj (vladanje, postenja, dillovanje), (kniga, knixnomudrije). Glas 
š bilježi se kao ss (visse, dussa), kao s (nasao, zaodiste, postenja) i kao sc (po- 
vratisce, narescegnie, duscevnost), a glas ž piše se kao x (uxalostiti, uxgati), dok 
glas k ima znakove &k (okolovsctina, skladnoglassie), a u skupini kv kao qu (zerqui) 
itd. 

% F, Šišić, Pregled povijesti hrvatskog naroda od najstarijih vremena do g. 

na, pa su i zahtjevi koji su se pred prevodioce postavljali bili veliki. Otuda i 
teškoće što ih nije bilo lako svladati. 


Svrha mi je bila da pokažem kakve su se teškoće postavljale pred naše 
ljude prije sto i pedeset godina s obzirom na leksik, posebno terminologiju. 
I pored svih hrapavosti, mucanja i neadekvatnosti hrvatskoga teksta, trebalo 
ga je ogledati izbližega upravo zato što je to ipak »jezičnopravopisni uzorak 
najstarijega hrvatskog novinskog stila«.“ Trebalo je i vremena, i razvoja nau- 
ke o jeziku, i — u prvome redu — slobodnog iživljavanja u slobodnom nacio- 
nalnom razvoju, da bi se konačno naš jezik, pa i novinski stil, razvio do suvre- 
rmenog stanja i da bi nam se stoga danas činio tekst Kraljskog Dalmatina davno 
nadmašenim, preživjelim i zastarjelim. 


»Ipak je jedna neosporna zasluga Kraljskog Dalmatina za naš narod. On 
je, iako mu nije bila to ni svrha ni zadaća, kroz pune četiri godine izlazio na 
hrvatskom jeziku i tako davao mogućnosti, da se naš jezik čita ne samo po 
samostanima i u Kačićevim pjesmama, nego da se po njemu doznaju i svjetski 
i domaći događaji, da se dakle pokaže kao posve prikladan za svaki dnevni 
izražaj i poslovanje.«“ 


II. JEZIČNA PITANJA U »ILIRSKIM PROVINCIJAMA«. 
ŠIME STARČEVIĆ 


1. Uređenje Ilirskih provincija. Zanimanje za narodni jezik 


lako je kratkotrajna francuska vladavina u Dalmaciji i kasnije u Ilirskim pro- 
vincijama predstavljala tek sitnu epizodu u cjelokupnom hrvatskom kul- 
turnom životu, ipak je potakla i za to kratko vrijeme važna pitanja i s obzi- 
"om na hrvatski književni jezik i s obzirom na pravopis. Omogućila je, kako 
je prikazano, da upravo u to vrijeme hrvatski jezik dođe do 'jačeg izražaja 
u prvom hrvatskom novinskom tekstu, u Kraljskom Dalmatinu, pa makar i u 
prijevodnom obliku talijanskog izvornika, a omogućila je i pojavu grama- 
tika, Starčevićevih i Appendinijeve,“ te trećeg velikog sveska Stullijeva rječ- 
nika. 

Napoleon je nakon mira u Schonbrunnu dobio ne samo Dalmaciju s Dub- 
rovnikom nego i Istru i zapadni dio Koruške, Kranjsku (s pazinskom grofo- 
vijom), civilnu Hrvatsku i Vojnu krajinu između Save i mora, te ih sve zajed- 


1873, Zagreb, 1916, str. 273. 
* 1. Hergešić, Hrvatske novine i časopisi od g. 1848, sir. 26. 
*%G. Novak, Rad JAZU, knj. 269, str. 25. 


"J. Nagy, Franjo Marija Appendini, Prilozi za književnost... III, 1923, str. 
92—105. 

no združio kao poseban dio francuskog carstva u političku cjelinu pod ime- 
nom Ilirske provincije (les Provinces Illyriennes) ili Ilirija, sa sjedištem u 
Ljubljani, s guvernerom maršalom Marmontom. 

Zanimljivo će biti ovdje istaknuti da je Marmont“ namjeravao uvesti, uz 
francuski jezik, narodne jezike pokrajina, pa tako i »ilirski jezik« kao služ- 
beni u vanjskoj službi, naime u razgovoru sa strankama i u domaćem djelo- 
krugu, dok je francuski trebalo uvesti samo u glavne urede, naročito u dopi- 
sivanju s centralnom vladom u Parizu, kojoj bijaše Ilirija podvrgnuta samo 
u vojničkim i financijskim poslovima? 

Marmont je relativno dobro poznavao hrvatski jezik, ne toliko u doba 
kada je Franjo Marija Appendini izdao svoju Grammatica della lingua 
illyrica 1808, u kojoj u predgovoru napominje kako poznavanje »ilirskog« je- 
zika ipak nije strano Marmontovu uhu,“ nego više kasnije, kada je hrvatski 
učio upravo po toj Appendinijevoj gramatici. Njemu se taj jezik naročito svi- 
dio, pa je kao mecena pomogao i Stulliju da izda i Talijansko-ilirsko-latinski 
rječnik, koji je doista tiskan u Dubrovniku 1810. i njemu posvećen.“ 

Da bi francuski oficiri naučili hrvatski jezik, pozvao je Marmont opata 
Sivrića u Ljubljanu, jer je bio svjestan da će svoju ideju o tome da hrvat- 
ski jezik postane službeni jezik moći ostvariti tek na taj način da pozove do- 
maće ljude, vješte i francuskom i hrvatskom jeziku. U tom je smislu organi- 
zirao i školstvo u čitavoj Iliriji. Uz osnovne škole, gimnazije i liceje, otvorene 
su i dvije obrtne škole u Ljubljani i Zadru, a pokrenute su bile i mnoge škole 
u civilnoj Hrvatskoj i u Dalmaciji (Rijeka, Senj, Karlovac, Skradin, Trogir, 
Šibenik, Split, Krk, Zadar, Hvar, Makarska, Dubrovnik i Kotor), dok su sre 
dišnje ili visoke škole bile osnovane u Ljubljani i Zadru. 

Školstvo je započelo radom u studenom 1810, kada je Marmont započeo 
izdavati svoje službene novine »Tćlćgraphe officiel des provinces Illyriennes« 
na francuskom, talijanskom i njemačkom jeziku. Marmont je, čini se, pozvao i 
Starčevića da bude prevodilac za hrvatski jezik, ali do toga izdanja nije nikada 
došlo.“ 

To smatra Šime Urlić, koji se problemom hrvatskoga prijevoda u tom 
listu pozabavio u članku »Je li T&lćgraphe officiel des provinces Illyriennes iz- 
lazio na srpsko-hrvatskom jeziku«, štampanom u Prilozima za književnost, je- 
zik, istoriju i folklor, u knj. 1, 1921, str. 196—202. Urlić pokazuje kako Benincasa 
šalje 5. rujna 1810. drugi proglas, štampan 5. rujna iste godine, na francuskom, 
talijanskom, njemačkom i na hrvatskom jeziku, a hrvatski je tekst proglasa 
Pisan ijekavski te je vjerojatno prijevod Dubrovčanina. Godine 1811. javlja se 
okružnicom intendantima Ilirskih pokrajina, napominjući kako će oni koji su 


* Prof. Skok napominje upravo Marmonta kao propagatora narodnog jezika: 
»Celui qui a concu l'idće d'introduire le croate comme langue officielle de l'admi- 
nistration illyrienne, en reservant aux francais le service intćrieur, notamment la 
correspondence avec les autoritćs en France, I'ćtait le chef du gouvernement de 
Ljubljana, le marechal Marmont. Ayant sejournć pendant trois annćes consćcutives 
en Dalmatie, il a acquis quelques connaissance du croate. II s'enthouisiasmait 
pour le dialecte de Raguse. Ainsi s'explique son aide au franciscain Stulli pour la 
publication du dictionnaire« (La littćrature croate sous Napolćon, Annales de 
lV'Institut francais de Zagreb, annćes VIII—IX, str. 74). 

9% F. Šišić, Pregled povijesti hrvatskog naroda, Zagreb; Matica hrvatska, 1916, 
str, 275—276. 

* U predgovoru svoje gramatike Appendini je napisao: »La cognizione della 
lingua Illirica, che non € piu nuova al vostro orecchio.. .« 

* Joakim Stulli izdao je već bio 1801. svoj latinsko-talijansko-hrvatski rječnik, 
1806. hrvatsko-latinsko-talijanski rječnik, oba uz novčanu pomoć Franje II. 

* B. Vodnik, Enciklopedija srpsko-hrvatsko-slovenačka; Starčević, Šime. 

se pretplatili na ilirsko izdanje dobivati talijansko, što će se uzdržati sve dot- 
le dok ne stigne za ilirsko izdanje prevodilac, koji se iz dana u dan očekuje. 
Marmont je napustio naše krajeve u siječnju ili veljači 1811. i uputio se u Fran- 
cusku, što je moglo imati za posljedicu teškoće s obzirom na hrvatski prije 
vod lista. 

I Nikola Budrović, koji je prevodio Kraljski Dalmatin sve do kraja 
njegova izlaženja, bio je kandidat za prevodioca novog lista što je pokrenut 
u Ljubljani, a to se vidi iz pisma Benincasina Budroviću iz Ljubljane 10. VII. 
1810." Možda je prije Marmont pozvao i Starčevića u Ljubljanu, što nije si- 
gurno, a najvjerojatnije se nije hrvatski prijevod uopće pojavio. 

Definitivna organizacija Ilirije uređena je Napoleonovim dekretom od 15. 
IV. 1811, već nakon odlaska Marmontova. Sada je Ilirija bila razdijeljena na 
šest civilnih provincija (koje Starčević naziva državama): Kranjsku, Korušku, 
Istru, civilnu Hrvatsku, Dalmaciju, Dubrovnik i na Vojničku Hrvatsku. Civilna 
je Hrvatska zauzimala prostor bivše austrijske Istre s Pazinom, primorje od 
Mošćenica do Senja s otocima Krkom, Rabom, Cresom, Lošinjem uza svu 0s- 
talu zemlju do Save, a Vojnička Hrvatska (La Croatie militaire) zauzimala je 
iste one regimente kao i prije: ličku, otočku, ogulinsku, slunjsku i obadvije 
banske. U vojničkom pogledu uređene su bile tri divizije: u Dalmaciji sa sre 
dištem u Zadru, u sjevernoj Hrvatskoj sa središtem u Karlovcu i ostale 
provincije sa središtem u Ljubljani.“ 


2. Sime Starčević: »Nova ričoslovica iliričko-franceska« 


Iznio sam malo potanje stanje i podjelu Ilirskih provincija kako bi se bolje 
osvijetlio okvir rada Ličanina Šime Starčevića, koji se sada sa svojom 
Likom također našao u okviru Ilirskih pokrajina, u vojnoj Hrvatskoj, i koji 
je upravo u to doba započinjao opsežan rad na kulturnom i jezičnom polju. 

Rođen u Žitniku,“ nedaleko od Gospića godine 1784, podrijetlom iz Her- 
cegovine, proboravivši vjerojatno pored Senja neko vrijeme i u Zagrebu i u 
Varaždinu (kamo je obično senjski biskup slao mladiće na školovanje), pa i 
u Grazu, Šime još kao đak doživljava propast Venecije, slom države koja je 
u poimanju hrvatskoga svijeta imala pojam velevlasti.“ Darovit je, natpros- 
ječan učenik i student, poznaje talijanski, njemački i francuski jezik, pored 
obligatnog latinskoga, i s dovoljnim poznavanjem starijih hrvatskih pisaca 
iz različitih krajeva, posebno štokavskih. Nakon kraćega boravka u Senju, 
Gospiću) Ličkom Novom i nekim drugim mjestima, Šime Starčević dolazi 


“ Statistique illyrienne, str. IX. Usp. Hergešić, str. 29, 

* Enciklopedija Jugoslavije: Ilirske provincije. 

“* Nakon izgona Turaka iz Like obitelj Starčevića doselila se u Gornje i Donje 
Pazarište, a kasnije se dvojica braće doseliše u Žitnik. Tako je došao i Filip, otac 
Šimin. U Matici krštenih župe sv. Marije u Klancu (Gornje Pazarište) stoji da je 
18. IV. 1784. kršten Šime, sin Filipa Starčevića i žene Marte rođene Šimun, i to 
ovim riječima: »Ja Andrija Basletić kapelan mjesta kerstih sina Filipa Starčevića 
i njegove zakonite žene Marte, imenom Šimun.« Usp. Spomenica župe Karlobag, 
1939, str. 49—52. 

% J. Horvath, Ante Starčević, Zagreb, 1940. 

" Zanimljivo je kako Starčevićevi životopisci opisuju njegov susret s Marmon- 
tom, dok je bio u Gospiću: »Napoleonov general Marmont upozna ga kao odlučna 

1814. u Karlobag, gdje ostaje do smrti 1859, punih četrdeset i pet godina.“ 

Potreba je nalagala francuskim vlastima da riješe jezična i pravopisna 
pitanja u Iliriji, gdje se na potrebe jezika prvi put gleda s političkoga sta- 
novišta. Kada je Dubrovnik pao pod francusku upravu, Appendini se dao na 
izdavanje svoje gramatike uzimajući uglavnom govor Dubrovnika za osnovu 
svoga djela, posvećujući ga Marmontu, kojemu je dubrovački govor također 
bio omilio. 

Appendinijevo je gledište, kako se može razabrati iz predgovora grama. 
tici, da južni Slaveni govore jednim jezikom što ga on naziva ilirski, ali pra 
vi mu je ilirski jezik zapravo »dalmatinsko-bosansko« narječje. Iako poznaje 
i kajkavske leksikografe Jambrešića i Belostenca, ne uzima ih u obzir pri pi- 
sanju svoga djela, jer su oni »pilu propri pel Carno Croati, che per gl' Illirici 
propriamente detti«, dok kranjsko narječje smatra u sintaktičkom i leksiko- 
grafskom pogledu iskvarenim, iako posebno spominje i Bohoričevu grama. 
tiku. Spominje i Kašića, Della Bellu, Tomu Babića, Lovru Šitovića Ljubuš- 
kog, Mikalju, fra Josipa Jurina, kao i rječnike Mikaljin, Della Bellin, Voltićev 
i Stullijev, ali se njemu ipak najviše sviđa dubrovački govor, smatrajući ga 
pravim »dalmatinsko-bosanskim narječjem«, koje je najbolje od svih slaven- 
skih narječja, i koje je zapravo slično atičkom u grčkom ili toskanskom u ta 
lijanskom jeziku. Tom gramatikom, što će je kasnije Rešetar nazvati »možda 
najboljom među starijim gramatikama našega jezika«,)“ nije bio zadovoljan 
Starčević, i on će iskoristiti priliku koja mu se pružila da sam napiše grama- 
tička djela prema svojim koncepcijama, koja su se razlikovala od Appendi- 
nijevih. 

Ta se prilika pružila Starčeviću kada je i vojnička Hrvatska potpala pod 
Napoleona, pa kada je i Lika već treći put u jednom stoljeću promijenila svo- 
ga gospodara. Već je napomenuto kako je Starčević vjerojatno pozvan u 
Ljubljanu da bi bio prevodilac u listu Tćlćgraphe officiel, ali kada do hrvat: 
skoga prijevoda nije došlo,“ latio se posla. 

Godine 1812. izašla je njegova francuska gramatika s ovim naslovom Mo. 
zin Nova ricsoslovicza iliricsko franceska prineshena po Shimi Starcsevichu 
xupniku od Novog u Lici na potribovanje vojnicske mladosti iliricskih darzha- 
vah, knjiga od 311 strana, koja je tiskana u Trstu. Djelo je prijevod, zapravo 
adaptacija njemačke opsežne gramatike što je izišla u Tiibingenu, a napisao 


i sposobna čovjeka u prigodi, kad pop Šime ne dade mu, da oskvrne gospićke 
crkve. Kada je naime Marmont došao vojskom u Gospić, htio je konje i vojnike 
smjestiti u crkvu, a pop Šime odlučno se opre tomu i oslovi ga klasično na fran- 
cuskom jeziku. Marmont se začudi, odakle tome čovjeku u zabitnom ličkom kraju 
tako poznavanje francuskog jezika i tolika inteligencija? S njime se uputi u raz 
govor i dobro ga upozna. To se generalu tako svidjelo, da ga je pozvao u Ljubljanu 
za urednika službenog lista »Tćlćgraphe officiel des provinces illyriennes«. Narod 
je Marmonta nazivao »Marmonja«. Usp. bilješku 49! 

" U toj Spomenici župe Karlobag iz 1939. stoji da je Šime polazio filozofiju u 
Zagrebu i Grazu, a u senjskom sjemeništu završio je svoje bogoslovne nauke i 
zaređen je za svećenika 1808. u Senju, te je najprije bio namješten kao gimnazijski 
učitelj u Senju, nakon toga poslan je na vlastitu molbu u Gospić za duhovnog po- 
moćnika starome arciđakonu Sussaniju, koji naskoro pođe u mir, a mladi Star- 
čević postade upraviteljem župe. Dana 4. lipnja bio je imenovan župnikom u Ličkom 
Novom, zatim 15. svibnja 1812. pođe u Udbinu i posredovanjem vojnog vijeća... 
promaknut je 20. svibnja 1814. za župnika u Karlobagu, gdje je župnikovao punih 
45 godina do smrti. 

** Usp. Narodna enciklopedija srpsko-hrvatsko-slovenačka, I. str. 69. 

"* O tome je uvjerljivo pisao, kako je spomenuto, Š. Urlić, Prilozi za književnost, 
jezik, istoriju i folklor, Beograd, 1921, knj. I. str. 196—202. 

ju je njemački svećenik Mozin 1809, a od istoga autora postoji i manji priruč 
nik (Volistindiger Auszug đer franzosischen Sprachlehre, Stuttgart, 1812). Svo- 
ju je francusku gramatiku namijenio mladim oficirima čitave Ilirije, pa jc 
ona prva takve vrste kod južnih Slavena * 

Starčevićevo je djelo praktički priručnik za mlade oficire što žele naučiti 
francuski koji se upotrebljava u dnevnom govoru pa je zato opskrbljeno rječ- 
nikom najčešćih riječi i dnevnim razgovorima, uz dio koji raspravlja 
o pravilima francuske gramatike. Stoga je Starčević  izostavljao iz 
svoga predloška sve ono što je za njegovu svrhu bilo nepotrebno. To se može 
ustanoviti ako se usporedi omašno djelo Mozinovo po kojemu je Starčević 
radio (Franzosische Sprachlehre in einer neuen und fasslichen Darstellung be- 
arbeitet vom abbć Mozin) sa Starčevićevom francuskom gramatikom.“ Htio 
je pomoći Hrvatima koji su htjeli učiti francuski i na taj način što je uspore- 
đivao pojedine glasove s hrvatskima, kako bi ih njegovi zemljaci lakše shva- 
tili. Tako, na primjer, izgovor francuske vokalske grupe ui želi približiti svo- 
jim čitaocima time što im savjetuje da će pogoditi izgovor ako izgovore impe- 
rativ uij glagola ujiti. Šime je svoje djelo, koje je radio po naredbi francus- 
kih vlasti, po »zapovijedi poglavarah«, vjerojatno započeo godine 1811, a zavr- 
šio ga je 28. prosinca 1811, kako možemo pročitati u predgovoru knjige koja 
je objavljena 1812. Napisao ju je dakle za relativno kratko vrijeme. Zbog toga 
se pisac u predgovoru ispričava čitaocu i moli ga da mu oprosti pogreške ko- 
je su nastale zbog žurbe i forsiranja francuskih vlasti da se djelo tiska što 
prije, bez obzira na potpunu dotjeranost. Prof. Skok ipak smatra to Starče- 
vićevo djelo značajnim, pogotovu ako se uzmu u obzir okolnosti u kojima je 
pisac radio.“ 


3. Ričoslovica ilirička — izvorno djelo s težnjom da se riješi pitanje 
jedinstva književnog jezika i pravopisa 


Francuske su vlasti bile za to da se dade određeno mjesto i narodnom jeziku. 
Sam maršal Marmont, koji je proboravio u Dalmaciji nekoliko godina, zala- 
gao se — kako je rečeno — za dubrovački književni jezik, što ga je opisao 
Appendini u svojoj gramatici 1808, kao i Stulli u svojim rječnicima. Ali, pos- 
tavljalo se zapravo pitanje: hoće li se kao osnova književnog jezika uzeti du- 
brovački govor, s bogatom literaturom, ili jezik ostalih hrvatskih krajeva, pa 
i vojničke Hrvatske. U Ljubljani su vlasti imale, možda, više sklonosti prema 
dubrovačkom jeziku i prema Appendiniju, kojega je naročito poštovao i 
Charles Nodier, urednik lista Tćlegraphe officiel. 

Kako je došlo do toga da i Starčević napiše svoju gramatiku, zasnovanu 
na drugim jezičnim načelima od Appendinija, nije nam dovoljno poznato. Is 
tina, Marmont je već u siječnju napustio Ilirske provincije, a upravo je on 
posebno poštovao dubrovački govor. Ali, za Napoleona je bila vrlo važna upra- 
vo Vojna krajina, koja je davala vojnike i oficire u velikom broju, pa nije 
teško zamisliti da je rado udovoljeno Starčevićevoj zamisli da napiše grama 
tiku koja se zasnivala upravo na jeziku tih krajeva. 


*P. Skok, La littćrature croate sous Napolćon, Annales de I'Institut fran- 
cais de Zagreb, annćes VIII—IX, str. 80. 

5 P. Skok, n. d., str. 82. 

“ P. Skok, n. d,, str. 83. 

I Starčeviću se dakle pružila prilika kakve dugo nije bilo da napiše gra- 
matiku jezika kojemu bi se priznala ravnopravnost s ostalim jezicima u Ilir- 
skoj provinciji. Također u žurbi, Šime je dovršio s pisanjem djela Nova ricso- 
slovica Iliriscka vojnicskoj mladosti krajicsnoj poklonjena trudom i nastoja- 
njem Shime Starcsevicha xupnika od Novoga u Lici, malo nakon završene 
francuske gramatike. Predgovor je datiran sa 1. siječnja 1812, a djelo je izišlo 
iste godine u Trstu. 

Cilj gramatike jasno se razabire iz predgovora u kojem je izražena težnja 
»ne bi li i mi na izgled ostalih narodah kojom srićom kuću vlastitu uzidjali, to 
jest jezik naš slavni očistili, zakonim utemeljili, naucim od nas pisanim uresili 
i nakitili, da ga ostali većom željom nego, mi njihove silom, učiti ustrse«. Za- 
lim pisac nastavlja navodeći i druge narode koji pišu svojim jezikom. 

Starčević je u »nezrilom viku od dvadeset i sedam nesvršenih godinah« 
napisao gramatiku koja se razlikovala od Appendinijeve. Osnova njegova dje- 
la nisu stariji pisci i gramatike (iako i njih spominje), nego narodni lički ikav- 
ski govor prilagođen potrebama književnoga jezika. Iako u njoj ima oblika 
koje nećemo naći u živom narodnom govoru (kao plural imperfekta ljubiaho- 
mo, ljubiahote, imahomo, imahote, glagolske imenice, pa čak i od perfektiv- 
nih glagola kao sagrađenje, odstupanje od ličkoga govora u akcentu, konti- 
nuitet u rječniku i u sintaksi s ikavskom književnom tradicijom)," ipak je os- 
nova Starčevićeve gramatike narodni ikavski govor, s napomenom da je 'ri- 
ječ o gramatici književnoga jezika, a ne o iscrpnoj gramatici ličkoga govora, 
i da je to zapravo gramatika s obilježjima »kontinuiteta ikavske književne tra- 
dicije na osnovi ličkoga govora«.* 

Starčević napominje kako nije imao »izgleda« u pisanju svoje gramatike, 
pa budući da radi bez uzora, dovoljno je već i to ako je »poduminte za kuću 
strahovite veličine samo neokresano pripravio, koje vištim i naučenim u jeziku 
Hirijancima na tesanje za sagradjenje i uzdignutje željenoga hrama« ostavlja. 

Svjestan velikih razlika u našim dijalektima, naglašava potrebu jedinstva 
jezika zasnovana na narodniin govorima štokavskim, pa zato Appendiniju pred- 
bacuje zastarjele oblike (iako ih i Starčević ima) i zastarjele riječi, strani i tu- 
đi duh, a protiv dubrovačke ijekavštine zalaže se za ikavštinu. Smatra da du- 
brovački govor ne može imati ono važno mjesto kakvo mu određuje Appen- 
dini." 

Starčević posebno ističe kako dubrovački govor ne može biti osnova opće- 
ga književnog jezika zbog uskog područja što ga ima, jer »ilirički jezik nije 
na jednoj krpici zemlje prilipljen«, a »za imati jedan čisti i uredjeni jezik ili- 
rički ne bi zadosta bilo da se toliko Ričoslovicah učinilo, koliko medje dubro- 
vačke stanovnikah zatvaraju, ako se od drugih državah ne poznade. U svima 
dobro poišteš cilovitost, ali u jednoj ne najdeš izvarstitost kadi se vindar O. 
Appendini uztrsi naučiti Taliane jezik ilirički pod imenom samoga Dubrovnič- 
kog, koj se ostalim za temelj postavlja.«“ 


" V. Anić, Akcenat u gramatici Šime Starčevića, Radovi Filozofskog fakulteta 
u Zadru, 1968, sv. 7, 70. 

"V. Anić, Akcentološki članci Šime Starčevića, Jezik, 1967/68, br. 4, str. 114. 

* Zanimljivo je napomenuti kako ni Istranin P. Stanković nije zadovoljan du 
brovačkim jezičnim koncepcijama. Tako prigovara Della Belli što je u rječniku 
obuhvatio samo dubrovački dijalekt, a ne čitav hrvatski jezik, prigovarajući uopće 
piscima što smatraju dubrovački dijalekt toskanskim narječjem hrvatskoga jezika. 
Usp. D. Cernecca, Petar Stanković, Jadranski zbornik, IV, 1959—1960, str. 37. 

* Petar Stanković u svome djelu »Dialoghi critici«, Venecija, 1833, tvrdi kako 
je najljepši dijalekt onaj iz »Crne Gore i Dalmacije, Bosne, Hrvatske i južnih pre- 
djela Istre, u kojoj obitavaju grupe doseljene iz Crne Gore, Bosne i Dalmacije« 

Ta cjelovitost narodnog jezika ideal je Starčevićev, on teži zapravo prema 
jedinstvenom književnom jeziku na osnovi ikavske štokavštine i u kontinuite- 
tu ikavske književnosti. Zato i spominje u predgovoru djela Reljkovića, Do- 
šena, Velikanovića, Kanižlića, Voltića, Marka Dobretića, Jerolima Filipovića, 
Kašića, ali uz to i Della Bellu i Stullija. 


NOVA. .. 
BICSOSLOVICA. 


ILIRICSKA 


VOJNICSKOJ MLADOSTI KEAJICSNOT 
POKLONJENA 
(TAUDOM E NASTOJAKJEM 
SHIME STARCSEVICHA 
ZUPNIKA OD NOVOGA 
UHO 


U TARSTU 1$12. 


Slotima Gaspara Weis. 


NOVA RIČOSLOVICA ILIRIČKA Šime Starčevića 


U gramatici češće ispravlja Appendinija, svoga neposrednoga preteču u 
pisanju gramatike, pa na jednom mjestu kaže: »Kako sam se u mnogim uslo- 
bodio odstupiti od Otca Appendinija i njegova naučitelja Della Belle, tako od- 
stupih i u tumačenju dionoričih«, a na drugom mjestu ispravlja Appendini- 
jevu tvrdnju da bi riječi udo i slovo bile u pluralu muškoga roda, kako se Ap- 
pendini »popuznuo«, jer se doista ne kaže sve slova ili sve ude nape 
ti, nego sva slova, sva uda napeti, Može se ipak upotrijebiti i mu- 
ški rod spomenute prve imenice: »Jedino udi kada se zlamenuju komadi me- 
sa od bedre odrizati jest mužkoga plemena, a drugačije kad zlamenuje dile 


(str. 113). Cit. prema D. Cernecca, P. Stanković, str. 37. — Cernecca napominje u 
istom djelu da se Stanković zanimao »za Gaja, Starčevića i uopće za Dalmatince 
i za probleme u vezi s Dalmacijom« (str. 23). Šteta je što prof. Cernecca nije 
potanje iznio te veze Stankovićeve sa spomenutim i drugim našim kulturnim rađ- 
nicima 19. stoljeća, što bi moglo biti od posebna interesa, 

života neznanoga.« Nitko još nije pobliže proučio tu Starčevićevu gramatiku," 
iako bi to bilo i potrebno i zanimljivo. Najviše je učinio B. Drechsler u 
spomenutoj studiji u Veđi 1912. 


4. Naglasak u Starčevićevoj Ričoslovici 


Već sam napomenuo Starčevićev sud o akcenatskoj teškoći u razlikovanju od- 
ređenoga i neodređenoga oblika pridjeva. To on ponavlja i u dijelu Od glaso- 
mirja, u kojemu odlučno veli: »Ako se išto u iliričkom jeziku mučno nahodi, 
jesu doista zakoni od glasomirja koji, koliko su potribiti za pravo svaku be- 
sidu izreći, toliko su mučni za naučiti, ne buduć, može biti, ni jedan jezik u Eu- 
ropi, koj bi u istoj vrimenoriči oli imenu glas minjao, kako ga minja ilirički.« 
Starčević moli čitaoca da ni u ovom pogledu ne očekuje od njega suviše, jer se 
o pitanju akcentuacije malo pisalo, tek nešto su, veli, pisali Appendini i prije 
Della Bella, »ali posve malo«. Tome je pitanju, veli pisac, posvetio određenu 
pažnju i Stulli u Rječosložju i Filipović u knjizi Nauk krstjanski. 

Ali kako je sve to malo i kako nije mogao njihove poglede prihvatiti, pi- 
sac se trudio da samostalno obradi akcenatska pitanja. Zatim čitaoca uvodi u 
svoju nauku o četiri naglaska: »Ako malo potreseš glasove besidah, 
vidi ćeš barzo, da se u našem jeziku samo četiri nahode: jedan je 
posve kratak kao pas, nebo, did, drugi je malo uzdignut pak barzo spušten kao 
govoriti, toliko, grih6ćta, treći je malo potegnut na duglje kao kdram, pitam, 
vežem, a četvrti je posve raztegnut kao kđzati, vćzati, pisati.« Starčević dakle 
govori o četini novoštokavska naglaska, i to: prvo o kratkosilaznom 
(što ga on naziva: »posve kratkim«) naglasku koji ne bilježi, odnosno neobi- 
lježena riječ označuje mu kratkosilazni akcenat; drugo o kratkouzlaz- 
nom što ga bilježi današnjim znakom za dugosilazni naglasak (a naziva ga: 
»uzdignut pa barzo spušten«), treće o dugosilaznom akcentu što ga 


"" Ako iek letimično prelistamo Starčevićevu gramatiku, naći ćemo u dekli- 
naciji imenica u genitivu nastavak -ah, koji će Starčević i kasnije odlučno braniti, 
a dativni, lokativni i instrumentalni padeži svršavaju redovno na -im, -ain. U vezi 
s imenicama govori i o »imenah Uzveličivih i Pomanjšivih«, dakle o augmenta- 
tivnim i deminutivnim imenicama, raspravlja opsežno to pitanje prema raznim 
tipovima imenica, a još se više zadržava na određenom i neodređenom obliku pri- 
djeva, jer »ništa mučnije od ovoga u ilirskom jeziku ne nahodi se«, pa navodi pa- 
rove primjera star, stara, staro: stari, stara, staro odnosno mlad, mldda, mlddo: 
mladi, mlada, mlado. Neki takve razlike, veli pisac, slabo cijene, »dali takve ni je 
triba slidit, ako želiš čisto besiditi«, jer »drugo će reć: mlad čovik svašto učini, a 
drugo: mladi čovik svašto radi«. Smatra da je dobro što je to pitanje potanje 
obradio u gramatici, »jer je još malo koj, što znam, osim Della Belle od ovoga 

isa«. 
. S ponosom ističe Starčević što u hrvatskome postoji »pridavno ime vlastitih 
izvedena«, dakle što postoji posvojni pridjev vlastitih imenica, što nema ni u latin- 
skom (Fui in domo Petri), ni u talijanskom (Sono staro in casa di Pietro), ni u 
njemačkom (Ich bin gewesen in Peters Haus), a ni u francuskom jeziku (J'etć (!) dans 
la maison de Picrre). Starčević tu osobinu u svojem jeziku smatra velikom pred: 
nošću. 

I s obzirom na brojeve i s obzirom na zamjenice zamjerava Appendiniju što, 
na primjer, dopušta oblik peset, pet-cat i pet-sat, mjesto pedeset. U jednini bi 
trebalo odnosnu zamjenicu pisati u liku koj, koja, koje, a u množini koji, koje, 
koja te ne uzimati množinski padež za muški rod i za jedninu. 

Govoreći o »vrimenoričima«, dakle o glagolima, najispravniji mu je naziv za 
njihovu promjenu »prigibanje vrimena«, a ne izvođenje i ugibanje, kako su neki 

bilježi znakom za današnji kratkouzlazni i kao akcent i kao dužinu (naziva 
ga: »glas malo rastegnuti«) i četvrtoo dugouzlaznom akcentu što ga 
bilježi istim znakom kojim se i danas taj naglasak bilježi (a naziva ga: »glas 
posve rastegnuti«). 


Činjenica da je upravo Šime Starčević prvi upotrijebio dosljedno četve- 
roakcenatski štokavski sustav, dugo nije bila poznata ni dovoljno istaknuta u 
našoj znanosti. Ipak je to, ćega je svjestan i sam Starčević, korak naprijed u 
ispravnom shvaćanju četveroakcenatskoga sustava novoštokavskih govora, 
to je dakle samostalan pothvat. Istina, pojedini su pisci bilježili neke znakove, 
pa i naglaske, kako to prikazuje i Daničić,“ ili Asim Peco.“ Tu se, među osta- 
lim, govori o akcenatskom obilježavanju u djelima B. Kašića, J. Mikalje, M. 
A, Reljkovića, Della Belle, J. Stullija i drugih, dok A. Peco govori o akcenat 
skim bilježenjima Šime Starčevića. 

Kako je Š. Starčević svoju gramatiku izdao 1812, a napisao je 1811,“ naj- 
oliži bi mu bio po zanimanju za akcenatske probleme Luka Milovanov, 
koji je 1810. u Pešti napisao djelce Opit nastavljenja k serbskoj sličnorečnosti 
! slogomjerju, ali ga za života nije izdao. 

Karadžić je došao do rukopisa knjige“ te ju je konačno izdao 1833.“ Pi- 
Ššući svoju Pismenicu" godine 1814, Karadžić će se okoristiti spomenutim dje- 
lom Lukinim, navodeći to posebno u bilješci. 

Knjižica je pisana u obliku pitanja i odgovora, pa jedno pitanje glasi: 
»Što je dugi slog? Što je kratak slog? Što je obšti slog? Odkud ova različnost 
slogova? Jesu li svi slogovi dugački kako i kratki jednoga roda? Imali što- 
gođ, čim bi ova različnost u pisanju naznačiti se mogla?« i sl. 


Govoreći zatim o »priglasilima«, dakle o naglascima, Milovanov napomi- 
nje da ih ima četiri: 
priglasilo oduljujuće ((\ accentus prolongans; 
origlasilo preoduljujuće (£\ accentus superprolongans; 
priglasilo podižuće (089) accentus elevans; 
priglasilo prepodižuće (5) accentus superelevans. 


predlagali. Već sam spomenuo da mu je »polakoprošlo vrime« arhaičniji oblik 
toga vremena, pa tako od biti navodi oblike: biah, biaše, biahomo, biahote, biahu, 
a isto tako od imati: imah, imaše, imaše, imahomo, imahote, imahu, dok bi »pro- 
šasto samostavno vrime« bilo: imah, ima, ima, imasmo, imaste, imaše. 

Raspravljajući o »krasnoslovju«, u kojem poglavlju govori i o redu riječi i o 
drugim nekim pitanjima, također se distancira od Dubrovčana kada kaže: »Je li 
se pak reći može: Ja sam gospodar mene, ali pako: ja sam gospodar moj, ali 
od mene, ostavljamo Dubrovniku da odluči, mi ćemo se medjuto po Lici, Karbavi, 
Bosni, Slavonii, Dalmacii, i bližoj Harvatskoj poslidnjim služiti.« 

“Đ. Daničić, Prilog za istoriju akcentuacije hrvatske ili srpske, Rad Jugo 
slavenske akademije, Zagreb, 1872, knj. XX, preštampano u knjizi Srpski akcenti, 
Beograd-Zemun, 1925, str. 237—320. 

“A. Peco, Osnovi akcentologije srpskohrvatskog jezika, Beograd, Naučna 
knjiga, 1971, str. 1—180. 

“ To se vidi iz Starčevićeva predgovora Ričoslovici. 


"“ To se sve vidi iz Karadžićeva »Predgovora izdavateljeva«. 

““ Luke Milovanova Opit nastavlenja k serbskoj sličnorečnosti i slogomerju ili 
prosodii. Po novom pravopisanja načinu smatrajući na povod k novoj vesma 
nuždnoj Srbskoj Pismenici ili Jezikonauku spisan 1810. A sada izdao ga Vuk. Stef. 
Karadžić. 

“ Pismenica serbskoga iezika po govoru prostoga naroda napisana Vukom Ste 
fanovićem Serbiiancem, u Vienni, 1814. 

Kakvi su to naglasci može se vidieti po primjerima što ih navodi: 


Danas vidila se jedna duga. 
Ja sam Vidio mnogo daga. 
Ova mi je haljina duga. 
Ja neimam mnogo diga. 

Ili: 
Prešao je preko mnogo voda. 
I zna dobro što je voda. 
Jučer svojega konja voda. 
Danas ženu svoju voda. 


Slično Milovanov tumači različite naglaske u ovim riječima: 


rdna — Die Nahrung, nutrimentum; 
“ana — der Nahrungen, nutrimentorum; 
rana — die Wunde, vulnus; 

"dna — der Wundern, vulnerum.“ 


U pitanju treba li postavljati na naše riječi naglasak, Milovanov kaže ka- 
ko to doista neki smatraju korisnim, a »njeki su davno na ove nadmeike i 
cviće podigli hajku, i vele, da nji treba izostavljati, na priklad Njemačkog ili 
Talianskog jezika . . .«. Milovanov, naprotiv, smatra da je korisno da rječnik i 
gramatika ima i na riječima označen naglasak. 

Milovanov je dakle razlikovao duge i kratke slogove, osjećao je i razliku 
između silaznih i uzlaznih naglasaka (dugih), ali ne pokazuje da razlikuje 'krat- 
kouzlazni i kratkosilazni akcent, »razlike u akcentima tipa diiga (nom. sing.) 
i driga (gen. pl.) on veže za prirodu osnovnog sloga: voda, dugouzlaznog voda 
(aorist) i dugosilaznog voda (prezent)«." 

Godine 1812. pojavljuje se dakle Starčevićeva »Ričoslovica«, u kojoj on do- 
bro razlikuje sva četiri akcenta, o čemu će odmah biti više riječi, dok dvije go- 
dine nakon Starčevića, godine 1814, izlazi Karadžićeva Pismenica, koja 
je rađena s obzirom na akcent samo prema Lukinim spoznajama. 

U tom svojem djelu“ Karadžić slijedi Milovanova i govori, kao i on, o če- 
tiri akcenta, priglasila: 


Karadžić zatim razlikuje ove naglaske: 


Priglasilo odul'uiuće (') : trdva, rdna, duga, voz, struk. 
Priglasilo preodul'uiuće (() : Pddi, šest kdn'a, sedam ićzika 
Priglasilo podižuće (') : noga, voda, radna, vrana, kad, sad 
Priglasilo prepodižuće (>) : blćgo, drago, zlđto 


Zatim slijedi dio o upotrebi pojedinih naglasaka, no prije konstatira kako nije 
potrebno na svakoj riječi postavljati akcent jer bi to ne samo bilo »dangubno« 
a poskupljivalo bi i tisak, nego bi bilo nezgodno i zbog estetskog dojma tiska- 
noga teksta. Ali treba bilježiti akcente kada oni stoje kao razlikovni znak za 
različito značenje riječi. 

Ti su akcenti uglavnom upotrebljavani prema Milovanovu, pa su nepot- 
puni, svakako ne dostižu u ispravnom razlikovanju četiriju akcenata Šimu 
Starčevića. 


* Luke Milovanova Opit..., str. 21. 
% A. Peco, n. d,, str. 123. 
"V. S. Karadžić, Pismenica serbskoga jezika..., 1814. 

Karadžićevo priglasilo oduljujuće ima vrijednost najprije dugouzlaznog ak- 
centa (trdva, diiga), ali i vrijednost dugosilaznog (voz, strtik), što znači da pot- 
puno još ne razlikuje dugosilazni od dugouzlaznog akcenta, iako zapaža kvan- 
titativne osobine. 

Njegovo priglasilo preoduljujuće označuje dvoslogovni naglasak »bez ob- 
zira na kvalitativnu stranu akcentovanog sloga u višesložnim rečima«, pa otu- 
da: konja, ljudi, ali i jezika. 

Vukovo podižuće priglasilo označuje i kratkosilazni i kratkouzlazni ak- 
cent: noga, vođa, ali i rana, vrana, kad, sad (dakle rana, vršna, kad, 
sad). 

Karadžićevo prepodižuće priglasilo označuje dugosilazni naglasak: blago, 
drago, zlato. 

»Šteta što Vuk nije u ovim pitanjima konsultovao starije naše gramatičare 
i leksikografe. Kod njih bi, bez sumnje, našao podosta dragocenog materijala 
i za akcentuaciju«, veli Asim Peco pri kraju raspravljanja o Vukovoj akcentu- 
aciji u Pismenici." 

Da je konzultirao Starčevićevu Ričoslovicu, koja se pojavila dvije godine 
prije Pismenice, našao bi gotovo rješenje, jer Starčević u osnovi dobro razli- 
kuje četiri novoštokavska akcenta, na što će u načelu Karadžić doći ne 1814, 
nego tek 1818. u gramatici koja je objavljena ispred Srpskog rječnika, iako će 
u praksi i tamo ostati pri bilježenju tek triju naglasaka. 

Činjenicu da je Šime Starčević već 1812. razlikovao četiri novoštokavska 
akcenta, prvi je istakao — koliko mi je poznato — prof. Branko Vodnik u 
svojoj studiji o Šimi Starčeviću,“ napomenuvši kako je Šime »prvi iznio i kri 
tički utvrdio nauku o četiri akcenta«, na što se osvrnuo iste godine 1912, i prof. 
Stjepan Ivšić" koji to potvrđuje ističući kako je Starčević »mnogo prije 
Vuka i Daničića . . . shvatio dobro sva četiri štokavska akcenta«. Istu misao 
ponovio je Vodnik u Stanojevićevoj Enciklopediji Srba, Hrvata i Slovenaca." 
O Starčeviću je kasnije pisao i prof. Ljudevit Jonke)“ a u Enciklopediji Jugo- 
slavije, u 8. svesku posebno je istakao kako Starčeviću pripada »prvenstvo u 
razlikovanju i bilježenju četiriju akcenata štokavskog dijalekta. Starčević je 
tu činjenicu prikazao u Ričoslovici već 1812, dakle prije Vuka Karadžića... .« 
Na Starčevićev rad osvrnuo se i Z. Vince," a u posljednje je vrijeme prof. V. 
Anić obradio akcenatsku problematiku u Starčevićevim djelima.“ 


" Skupljeni gramatički i polemički spisi Vuka Stef. Karadžića, 1894, Beograd, 
knj. I, str. 13—15. 

2 A. Peco, n. d., str. 126. 

3B. Drechsler, Pop Šime Starčević, Veda, 11/1912. 

"S. Ivšić, Akcenat u gramatici Ignjata Alojzija Brlića, Rad JAZU, knj. 194, 
str. 67, gdje Ivšić doslovno veli: »Poznato je, da je Vuk već u Srpskom rječniku 
god. 1818. dosta dobro shvatio štokavske akcente, i da je poslije s pomoću Daničića 
dotjerao svoju akcentuaciju (na pr. u 2. izdanju Srpskoga rječnika 1852.). Vrijedno 
je pripomenuti, da je mnogo prije Vuka i Daničića župnik u Novom u Lici Šimo 
Starčević u svojoj Gramatici... shvatio dobro sva četiri štokavska akcenta.« 

7 Enciklopedija Srba, Hrvata i Slovenaca, Starčević Šime. 

"Lj. Jonke, Književni jezik u teoriji i praksi, Zagreb, 1965, str. 34—37, 
str. 51. 

"ZZ. Vince, Zadar kao središte raspravljanja o književnom jeziku u prvoj 
polovini 19. stoljeća u Dalmaciji, Radovi Instituta JAZU u Zadru, sv. XI—XII, 1965. 
[sti, Pogledi na jezična pitanja u Dalmaciji u vrijeme hrvatskog narodnog prepo- 
roda, Kolo MH, 1966, sv. 8—9—10. 

“V. Anić, Akcenat u gramatici Šime Starčevića, Radovi Filozofskog fakulteta 
u Zadru, sv. 7, 1968, str. 70—88. Isti, Stanovito glasa zanašanje, Zadarska revija, 
1968, sv. 6, str. 548—551, Isti, Akcentološki članci Šime Starčevića, Jezik, 1967/68, 
br. 4, str. 114—121. 

U više poglavlja Anić je obradio naglasni sustav Starčevićev raspravlja- 
jući o Funkciji akcenatskih znakova, o Obličnom akcentu u imenica, zamjeni- 
ca, pridjeva, brojeva i glagola. Starčevićevu akcentuaciju uspoređivao je i na 
terenu, u kraju gdje je Starčević živio, te je pokazao kako je Šime u ponečem 
i odstupao od akcentuacije svoga rodnoga kraja. Dok Starčević, na primjer, 
u infinitivu bilježi dugouzlazni akcent uzeti, otćti, umriti, u dijalektima se jav- 
ljaju akcenti &zčti, oteti, amriti, pa Anić tu pojavu tumači Starčevićevom tež- 
njom da dade gramatiku, dakle i akcent, književnog jezika, a ne gramatiku di- 
jalekta. Starčevićev je akcent u Ričoslovici novoštokavski i odgovara u osnovi 
današnjem književnom akcentu, iako ima i odstupanja, osobito u akcentu gla- 
golskih oblika. Neki akcenti što ih je Starčević označio u svojoj gramatici da- 
nas služe kao dubletni akcenti (bdština : baština). 


Josip Matešić u uvodu knjige Der Wortakzent in der serbokroatischen 
Schriftsprache također opisuje Starčevićevu ulogu u određivanju našega čet- 
veroakcenatskog sistema i ustanovljuje, pozivajući se na već spomenute rado- 
ve Anićeve i moje, kako je današnji četveroakcenatski sustav štokavskog nar: 
ječja prvi opisao Šime Starčević, a ne V. Karadžić, kako se obično prihvaćalo u 
znanosti . . .* Šteta je što je taj podatak našao mjesta u Matešićevoj knjizi tek 
u bilješci, a ne u redovnom tekstu, na početku toga izlaganja. Pri tome se mo- 
gao pozvati i na Vodnika i Ivšića, koji su prvi primijetili tu karakterističnu 
Starčevićevu osobinu. 


Starčević nije, dakako, mogao u svemu naći optimalno rješenje, pa ima ne- 
preciznosti s obzirom na fiziologiju naglaska. Mjesto intonacije suviše je uzi- 
mao u obzir kvantitet, kako se vidi u nazivima: glas kratki za kratkosilazni, 
malo raztegnuti za dugosilazni i posve raztegnuti za dugouzlazni akcenat, razli- 
kuje dakle te akcente s obzirom na kvantitet, a ne s obzirom na intonaciju. To 
je primijetio i N. S. Trubecki i upozorio,“ kako se katkada zamjenjuje 
kvantitet i intonacija te se napominju i tri distinktivna kvantitetska stupnja 
pojedinoga sloga, a zapravo je riječ o zamjeni kvantiteta i intonacije, što pri- 
mjećuje i kod Šime Starčevića. 


Trubecki pokazuje kako je lički gramatičar intonacijsku suprotnost shva- 
tio zapravo kao kvantitetsku, dakle jednu fonološki nebitnu popratnu pojavu 
uzeo je kao relevantnu. Kao što ističu stariji fonetičari," između dugosilaznog 


e 1 : Ta atešić, Der Wortakzent in der serbokroatischen Schriftsprache, Heidel- 
berg, 1970, 

"N, S Trubetzkoy, Grundziige der Phonologie, Travaux du Cercle Lin- 
guistique de Prague, 7, Prague, 1939. Tu Trubetzkoy o kvantitetskim i intonacijskim 
odnosima veli ovo: »Auch fiir einige anderen Sprachen werden drei (sogar noch 
mehr!) distinktive Quantitatsstufen der Silbentrager angehen jedoch mit Unrecht. 
Es handelt sich dabei meistens um eine Verwechslung der Quantitit mit dem Ton. 
verlauf. So behauptete ein kroatischer Grammatiker, Š. Starčević, zu Anfang des 
XIX Jh., dass seine Muitersprache drei Quantitatsstufen der betonten Silben besitzt: 
ausser deni »kurzen Akzent« soll das Illyrische (wie damals das Kroatische genannt 
wurde) noch einen »etwa in die Lange gedehnten« und einen »ganz zerdehnien« Ak- 
zent besitzen. Priift man aber, die von Starčević angefiihrten Beispiele nach, so sieht 
man, dass er unter dem »etwas gedehnten« Akzent den langen fallenden, und unter 
dem »ganz zerdehnten« den langen steigenden Akzent des Serbokroatischen ver- 
stand. Er hatte also den Tonverlaufgegensatz (fallend-steigend) als einen Quan- 
titatsgegensatz (kiirzerlanger) aufgefasst, oder, besser gesagt, die phonologisch 
unwesentliche Begleiterscheinung (namlich die etwas lašngere Dauer einer steigend 
intonierten Silbe) fiir wesentlich gehalten« (str. 177—178). 


" Usp. T. Maretić, Njeki pojavi kvantitete i akcenta hrvatskoga, Rad JAZU, 
67, str. 41. i B. Miletić, Osnovi fonetike srpskog jezika, Beograd, 1952, str. 100. 

i dugouzlaznog naglaska (>) postoje određene kvantitetske razlike; dugouz- 
lazni akcent redovno je nešto duži od dugosilaznog, što je onda moglo Starčevi- 
ća navesti da tu činjenicu istakne kao relevantnu i u nazivu malo rastegnutog i 
posve rastegnutog akcenta (što bi odgovaralo našem dugosilaznom i dugouzlaz- 
nom, pa bi dugouzlazni, i po Starčeviću, bio dulji od dugosilaznog akcenta). Ia- 
ko danas ima i drugačijih mišljenja s obzirom na kvantitet dugosilaznog i du- 
gouzlaznog akcenta,“ možemo reći da se Starčevićev sud o tome ipak slaže s 
fonetičarima,“ samo što je tu činjenicu Starčević suviše potencirao, ne uzima: 
jući dovoljno u obzir i intonaciju. 

Kada govorimo o naglasku, možemo odmah napomenuti da se Starčević 
na isto pitanje navratio i godine 1850. u svojem »Ričoslovju«, gramatici što je 
u nastavcima izlazila u »Glasniku dalmatinskom« 1849, i 1850. Osamljeni žup- 
nik u Karlobagu nije imao prilike da se teoretski dalje obrazuje, pa se zato u 
loj gramatici ne pokazuje neki napredak u produbljivanju toga problema. 

U Ričoslovju u Glasniku dalmatinskom (u broju 30. i broju 32. i u £$ 169. do 
174, te 175—189) raspravljajući o naglascima, bilježi opet tri akcenatska znaka 
>“, što ih naziva »bilizi priglasila«, a priglasilo mu je »stanovito jedne slov- 
ke glasa zanašanje koje stoji u nikome uzdizanju i udiljnom spuštanju, ali u 
nikom upravnom, i to odugom, ali dugom potezanju glasa«. Pisac razlikuje gla- 
silo, tj. »zuk koi se čuje u jednoj samo slovki« (npr. rat), a priglasilo sadrži i 
intonaciju (led). Uz to razlikuje i poluglasilo, tj. duljinu: »Glas koga slovke u 
jednoj riči za pčrvom slovkom daju, jest u obziru glasa pčrve slovke niki mu: 
kli zuk, koi neima nego samo polovicu snage od glasa pčrve slovke.«* 

Tu Starčević mijenja i nazive za naglaske. Dok je u »Ričoslovici« govorio 
O »glasu uzdignutom, malo raztegnutom i glasu posve raztegnutom« (pored gla- 
sa kratkog), sada ta tri naglaska naziva: skeršenim, dugim i odugim. 

V. Anić, koji je posebno obradio akcenatske probleme i u ovom Ričoslovju 
i u Ričoslovici, smatra da je Starčević zapravo »bolje zapisivao i iznosio pri- 
mjere nego što je postavljao pravila i otkrivao sustav« ne poznajući dobro 
fiziologiju akcenta." Ali je Starčević imao dobro uho za akcente, kako je poka- 
zao već 1812, što je već napredak i što nije drugima tako dosljedno uspjelo. 

Kao što sam već napomenuo, Karadžić je učinio nov korak prema Pisme- 
nici u svojoj Srpskoj gramatici što se nalazi ispred njegova Rječnika godine 
1818. Je li u međuvremenu Karadžić ipak došao, možda preko cenzora. slaven- 
skih knjiga i svoga zaštitnika Jerneja Kopitara, do Starčevićeve gramatike, ne 


" Usp. P. Ivići 1. Lehiste, Prilozi ispitivanju fonetike i fonološke prirode 
akcenata u savremenom srpskohrvatskom književnom jeziku, Zbornik za filologiju 
i lingvistiku Matice srpske, VI, Novi Sad, 1963, str. 31-—37. 

" Usp. pored spomenutog Maretića i Miletića i drugi jedan rad P. Ivića i I. 
Lehiste: »Michigan Slavic Materials. Accent in Serbocroatian — An Experimental 
Study, by Ilse Lehiste and Pavle Ivić, No 4, Department of Slavic Languages and 
Literatures«. — B. Finka u članku »Utvrđivanje kvantitativnih odnosa u hrvatsko- 
srpskom jeziku« konstatira da je bitna razlika između istraživanja spomenutih 
učenjaka u njihovu prijašnjem članku, objavljenom u Novom Sadu i ovog objav. 
ljenog u 4. sv. Michiganske slavističke građe »što su sada osim od glavnog infor- 
matora Pavla Ivića govorne podatke... uzimali još od 12 informatora...« i kao 
osnovni zaključak za trajanje dugosilaznog i dugouzlaznog naglaska može se reći 
da su »pisci... utvrdili da je prosječna dužina samoglasnika u slogu pod naglas- 
kom * neznatno duža nego u slogu pod naglaskom " ...« (Jezik, 1964/65, br. 4, 
str. 117). Prema tome, moguće je da je Starčević čuo dugouzlazni naglasak kao dulji 
nego dugosilazni. 

“ Glasnik dalmatinski, Zadar, 1850, paragraf 171. 

5 V. Anić, Akcentološki članci Šime Starčevića, Jezik, 1967/68, br. 4, str. 120. 

mogu pouzdano ništa kazati. O tome nema nikakvih dokumenata. Ni tu, me- 
đutim, Karadžić ne obilježuje u Rječniku četiri novoštokavska naglaska, iako 
se iz gramatike sada može opaziti da ih je u načelu razlikovao. On ih označuje 
znakovima: *,(,,*. 

Prvi znak () opet mu je oznaka za kratke slogove kratkosilazne i kratko- 
uzlazne, npr. vođa, vrana, vina, zemlja, premetati, tica, piti, krst, prst. 

Drugi znak (') je dugouzlazni, npr. grdna, ovca, sćka, riika, duša, rikati, 
veselje, trkati, strna. ' 

Treći znak (7) mu je dugosilazni: glad, blago, telo, bir, suinca, krug, roj, 
pamtiti, trn, kfv, trk. 

Četvrti znak (“) »stoji nad onim slovom, đe se glas tako proteže da od 
protezanja prelazi nešto i na druga slova, koja idu za njim«, npr. deset ljAfdi, 
pet ovđca, sviju ndrođa. 

Nedostaci su još uvijek »prisutan dvosložni akcenat (ljudi, ovaca) i neizdi- 
ferenciranost dvaju kratkih akcenata (vuna-voda)«, kako smatra i A. Peco, u 
spomenutom djelu na str. 126. 

Treba reći da Karadžić ipak daje u pojedinim obrazloženjima neke napo- 
mene, ističući kako se npr. jarica »izgovara oštrije« kada znači mlađu kozu, ne- 
go u drugom primjeru kada znači pšenicu, a daju se i neka druga tumačenja 
koja pokazuju da Karadžić već razlikuje četiri novoštokavska akcenta, kao što 
se vidi i iz akcentuiranja paradigme u obrascu: vođa, vodć, vodi, vodu, vodo, 
vodom, vodi ..., iz čega se može izvući zaključak da je razlikovao dva kratka 
akcenta, ali to ipak nije dosljedno proveo u Rječniku. Karadžić tek napominje 
kako će se s vremenom odrediti »u gramatikama« gdje ikoji akcent dolazi, dok 
u Predgovoru Srpskim narodnim poslovicama ne navodi — doduše — dvoslož- 
nog akcenta, ali ostaje pri istom znaku za kratkosilazni i dugosilazni akcent, 
pa bilježi jednako: dao, brđo, pio, i u vođi lonac.“ 

Tako će Šime Starčević svojim određenim bilježenjem svih četiriju nagla- 
saka četveroakcenatskog sistema novoštokavskih govora ostati prvi naš gra. 
matičar koji je u načelu i ponajviše u praksi dobro razlikovao te akcente. U 
Srba će to prihvatiti tek Đuro Daničić, najprije u Maloj srpskoj gramatici, ko- 
joj je predgovor pisan 15. studenog 1850, a u drugom izdanju Vukova Rječnika 
godine 1852. Daničić će dosljedno označiti četveroakcenatski sistem sigurnom 
rukom. 

Ako se sve uzme u obzir, treba jasno reći da, pored određenih nedosljed- 
nosti u bilježenju pojedinih riječi ili pojedinih naglasnih tipova, Starčeviću 
ipak pripada počasno mjesto u povijesti naše akcentologije. 


5. Grafijska rješenja u Ričoslovici 


Nova je francuska vlast težila i jedinstvenom pravopisu, zapravo jedinstvenoj 
latiničkoj grafiji. Tako se Marcel de Serrčs, informator francuskog generalnog 
štaba, zalaže 1809. za jedinstvenu iliričku grafiju u knjizi Voyage en Autriche, 
Ou essai statistique et gćographique sur cet empire ističući u poglavlju Des 
ćsclavons et de leur langage, ljepotu slavenskih jezika." 


* Skupljeni gramatički i polemički spisi V. S. Karadžića, III, 16—19. 
" B. Drechsler, Pop šime Starčević, Veda, 1912, str. 438. 

Jernej Kopitar vidio je u to doba izvanrednu priliku da se ostvare dav- 
ne želje oko jedinstvene grafije za sve južne Slavene koji pišu latinicom. Kopi: 
tar je nagovarao uvaženoga Dobrowskoga da uredi jednu grafiju kako bi se 
ujedinili barem »hrvatski, dalmatinski in kranjski pravopis« u jedinstvenoj 
latiničkoj grafiji, pa u tom smislu piše Dobrowskom.“ 


Govoreći u Ričoslovici i o »ukazanju slova i načinu slikovanja«, Starčević 
zajedno s biskupom i jezikoslovcem M. Dobretićem* ustanovljuje da je 
teško »tudjim slovim u naš jezik upisati svaku rič po svojoj naravi, izgovaranju 
i podpunom njezinom znamenovanju, veličanstvu i skladnosti, zašto u Latinah 
ne ima onoliko slovah koliko bi ih se hotilo za pravo i podpuno pisati naš jezik«, 
Marko Dobretić je, naime, u popularnoj kompilaciji moralne teologije za kler, 
u knjizi »Kratko skupljenje ćudoredne iliti moralne bogoslovice«, izdanoj u 
Anconi 1782, raspravljao u predgovoru i o pravopisnim i jezičnim pitanjima, 
na što se poziva Starčević, koji odmah postavlja vrlo određena načela za lati- 
ničku grafiju namijenjenu za hrvatski jezik: »Buduć mi zagčrlili slova latin- 
ska dužni smo uzdčržati njihov glas, koga imadu kod Latinah, doklem se god 
može, i kada nam više jedno brez pogibli izgubljenja svoga naravskoga glasa 
služiti ne može, valja mu drugo na pomoć dati, da s njim sastavljeno glas po- 
tribiti brez minjanja svoje naravi dade . . .« Ne smije se dakle dirati u latinska 
slova, a budući da ona nisu dovoljna za potrebe hrvatskog jezika, mogu se 
upotrijebiti i digrami, iako ni to nije najidealnije, ali je ipak bolje nego da se 
intervenira u sama latinička slova. Latinička dakle slova ne smiju mijenjati 
svoju narav i »razložitije je pisati jednim nego dvama slovim«. 


Starčević se u tome priklanja slavonskoj grafiji što su je reformirali sla- 
vonski pisci, na primjer Jerolim Lipovčić, pedesetih godina 18. stoljeća, 
kako se to može vidjeti ako se samo usporedi Lipovčićeva i Starčevićeva gra- 
fija." Pogotovu je slavonska grafija potkraj 18. stoljeća stekla središnje znače- 
nje prema kojemu su i kajkavska i dalmatinsko-dubrovačka grafija bile tek pe- 
riferne." 

»To je dotjerani slavonski pravopis, kojim se služio i Voltić u rječniku, a 
dosta je racionalan i jednostavan«, veli prof. Vodnik.“ To uostalom kaže i sam 
Starčević napominjući kako u grafiji nije ništa drugo htio nego »jurve davno 
od učenih iznadjena jačim samo potverditi razlozim«,* pa pri tom misli upravo 
na tu slavonsku grafiju. Nezadovoljan je lošom grafijom Dubrovčana, pa tre- 
ba samo pitati što o tome misle Bošnjaci, Slavonci, Primorci i civilni Hrvati, ve- 
li Starčević, te će »dobiti isti, i još može biti nepovoljniji odgovor«, dakle nega- 
tivan sud. Taj »apsurdni dubrovački pravopis«, kako ga je kasnije nazvao 
prof. Kombol,“ odbijao je i Završnik, smatrajući da krivnja zbog neuspjeha iz- 
danja dubrovačkih pisaca leži upravo u tom nemogućem dubrovačkom pravo- 
pisu. 


% B, Drechsler, n. d., str. 421. 

# J, Forko, Crtice iz slavonske književnosti, I, 59—60, II, 30—31, III, 5—7, 
T. Matić, Prosvjetni rad u Slavoniji prije preporoda, 134. 

* Usp. L. Hadrovics, Zur Geschichte der kroatischen Rechtschreibung im 
XVIII Jahrhundert, Budapest, 1944, i Z. Vince, Grafijsko-pravopisna pitanja pret. 
preporodnog i preporodnog doba u Slavoniji, Zbornik radova 1. znanstvenog sabora 
Slavonije i Baranje, Osijek, 1970, str. 779. 

"LL Hadrovics, Pokušaj reforme latiničkog pravopisa 1785. godine, Anali 
Filološkog fakulteta, Beograd, 1966, str. 267—272. 

2 B. Vodnik, n. d., str. 442. 

3 8. Starčević, Nova ričoslovica ilirička, 1812, str. 18—19. 

* M. Kombol, Poviest hrvatske književnosti do Narodnog preporoda, Zagreb, 
MH, 1945, str. 387. 

U svojoj Ričoslovici u 4. glavi, na str. 21. i dalje, potanko Starčević rasprav- 
ljao pojedinim znakovima za određene glasove, pa tako u paragrafu 22. napo- 
minje kako za riječ čelo, čeljade, dakle za početni glas u tim riječima, nema u 
latinici posebnoga znaka, pa treba upotrijebiti digram cs, kako pišu i Reljko- 
vić i Kanižlić, Voltić, Stulli i drugi. Već se tada javlja oštri protivnik dijakri- 
tičkih znakova, shvaćenih u širem značenju, dakle takvih znakova koji stoje 
iznad ili ispod određenih slova. Starčević, naime, već 1812. veli da nepravilno i 
loše rade oni »koji slovu c nikakve kvake podmeću na način Francezah c, gore 
zaisto, zašto takvo slovo od jedne strane jest cilovito inostransko, a od druga, 
kako Poznatelji jezika francezkoga dobro znadu, imade glas sasma iliričkom 
protivan, kako ćeš najti u mojoj Ričoslovici francezskoj«. 

Za glas ć traži Starčević znak ch, ali osuđuje one koji pišu taj glas kao 
chi, npr. chiud, chier, a treba, veli Starčević, chud, cher. Ipak se ne piše bracha, 
nego bratja, a isto tako prignutje, chutjenje, pa Starčević daje i opći savjet: 
»Ako ne možeš najti u korenu slovo t, a moraš besidu mehko izgovoriti, prosto 
Piši ch, n. p. kucha, sricha, vricha i t. d.« 

Slično traži raznoliko pisanje gj i dj, npr. gradja, mladji, ali svegjer, argja- 
ti (ne svedjer), dok za glas nj traži upravo takav znak, osuđujući pisanje gn, 
dakle govorenje, ne: govoregne, 

Posebno se zadržava na pisanju znaka za glas š, što su ga neki pisali kao 
ss, sc i drugačije, npr. sh. Osuđujući dubrovačko pisanje (sciaka, sciba, du- 
scia — za šaka, šiba, duša), napominje Voltićev Ričoslovnik iz 1803. te veli: »Vo- 
tiggi u svome Ricsoslovniku daje, prid nekoliko godinah od Dvora Austriansko- 
ga da biaše Gospodinu Mandiću, sadašnjem Biskupu Diakovarskom u družtvu 
nikojih učenih Ilirianacah naslonjeno razvidjenje iliričkoga slovosložja za 
moći štogod stavna imati. Bi pak odredjeno, da se ovim istim načinom, kako 
tumačim, piše samo oštri glas od slova s da se ima kroz sc zlamenovati, kako 
se nahodi kod O. Stullia i ostalih.« Imao je i on, veli dalje Starčević, nakanu 
da se u cijelosti podvrgne spomenutoj odluci, »ali najdoh nikoje neskladnosti 
izhodeće od potribuvanja sc, n. pr. prascim, ne znam, je-li je parvo sobstvo 
od vrimenoriči prasciti ali je treće padanje u većbroju imena prasac«. Slično 
je, veli, u riječima koje se pišu pisci, pa se ne zna je li riječ o nominativu mno- 
žine od imence pisac ili je drugo lice imperativa od glagola pisati. Zbog tih raz- 
loga dvojnosti i nerazumljivosti odbacuje sc i prihvaća sh. 

Istina, Petar Garbčić i lvan Ježić, biskup senjsko-modruški, razli- 
kuju si J,npr. faka, fiba, fufa i samar, sedlo, soba, ali »ako-li bude sva- 
kom prosto slovim na svoj način imena nadivati, ne znam kada ćemo željnu 
izvarstitost od slovosložja stignuti«, pa zbog toga odbacuje takav način pisa- 
nja, zalažući se za sh. Starčević je dakle relativno dobro riješio i pitanje grafije, 
Prihvativši tek nešto modificiranu, najrasprostranjeniju i najbolju slavonsku 
grafiju. 

Starčevićevo je mladenačko djelo s više razloga vrijedno pažnje. Ono »ima 
veće značenje od školskog udžbenika«, ono je, možemo s Vodnikom ponoviti, 
»izvorno naučno djelo, kojim je on htio da riješi pitanje jedinstvenog književ- 
nog jezika i jedne ortografije za južne Slavene, ujedinjene u Napoleonovoj Ili- 
riji«.* A Josip Horvat u već spomenutoj svojoj knjizi o Anti Starčeviću ima još 
oduševljenije riječi za Starčevićevu gramatiku s obzirom na njezin veći domet: 
»Nije Starčevićeva Ričoslovica obična gramatika, to je borben kulturno-poli- 
tički spis, jakim dijelom polemičan, kojemu je cilj stvoriti jedinstven hrvatski 


* Enciklopedija srpsko-hrvatsko-slovenačka, Starčević, Šime. 

književni jezik kao temelj zajedničkog duhovnog stvaranja ali upirući se na čist 
narodni govor hrvatske Like, govor živ, blizak, izgrađen vijekovima, govor koji 
se već okušao u predtursko vrijeme u umjetnoj i znanstvenoj knjizi. Moderna 
ideja narodnosti, probuđena francuskom revolucijom, daje tu Hrvatima prvi 


stvaralački impulz.«* 


96 J. 


Ji 

š pj Gila: kratki ne imidč nikakva biliga, nego: 
še razumi, kaja slovka ne ima nad 'sobum nikakva 
zlamena, da se ima na kratka izrechi, Ndjti chesh 
vindar kod Stuilia, Dalla Belie, Appendinia, .Reiko- 
vicha, Kacsicha, Philipovicha, Kađsia , Velikanovicha 
i ostalih, da vekshinom slovo za samoglasnikom Ovd- 
ga glasa dvostrucse M. p. misto mebo, tele, dilo pishu 
neble, telle, dilo, uzmnaxajuch slova brez potribč. 
Ako dobro dvi glas protrćsčsh , izpovidi chish sa- 
mnom, da se ne ima nikada isto slovo dvaput u jed. 
noj besidi medju dva samoglasnika postAvljati, nego, 
ako se ne ima koj od triu pdslidnjih glasćvah , valja 
slovku n&glo i barzo izgovoriti . 

.$. 1rr. Glis uzdiganti i barzo spushtani bilixi se 
nadslovkom smottnim (4) kao: Mudrdslormco, lieđta, 
petirica, blagosćoiti, zelimo, varćno, pecitno, svidđai, 
jedno.tvuk, puttvanje, obama, dobrđta , pristčljica , i osta- 
la, koja vidish, da mogiiche ni je izk4zati, jčre dvi 
glas ni svako ime u svakom padanju , ni svaka vrime. 
nories u svakom vrimenu ne uzdarxiva. Siidin, da 
ti je zadosta, akoga poznash, i kojim ga xlamenom 
imash bilixiti. 

$. 112. Glas malo raztegnuti bilixi se nadslovkom 
tčshkim od livč , strđač, I desnoj potegošitum (") kao: 
glas, par sud, kirdm, poran. Ovi se nahodi: 

1) Na zadnjoj slorki svakoga imena od drugšga 
prigibanja u drugom padanju bilo samostavno, oli 
pridavno , ako izhodi na e kao: x:mč, svicbe, weljć, 
dobre , velike. 

2) Na zadnjoj slovki pridavnih imćnah od koga 
mudrago stupaja, kako smo obilato rekli na svojem 
mistu, kao: viii, vrska, oliko, vecbi. vecba, ue- 
be, manji, i ost, Priricsak vindar na o nadslovka ne 
ima: dobro, rano, kasno. i : 

3) šva padanja izhodćchA na im: dobrim, okcim, 
ljudim : 

4) Na zadnjoj i pridzadnjoj slovki pridavnih imćnah 


Dio o akcentu iz Starčevićeve NOVE RIČOSLOVICE ILIRIČKE 


Horvath, Ante Starčević, Zagreb, 1940, str. 31—32. 

Malo vremena nakon izlaska Starčevićevih gramatika, Austrija je do kraja 
listopada 1812. i 1813. već zaposjela sve Ilirske provincije, pa se 1814. Fran- 
cuska odrekla vlasti nad tim krajevima, nakon čega ih je Austrija anektirala, 
a godine 1815. joj je međunarodnim ugovorom na Bečkom kongresu i formal- 
no priznata vlast nad čitavim tim teritorijem. 

Tako se i Starčević opet našao pod Austrijom, gdje je za dulje vremena 
nestalo ideja francuske uprave oko problema hrvatskoga jezika u javnom ži- 
votu, pa sada ni Starčević dugo više ne objavljuje svoje spise. 


III. GRAFIJSKA PITANJA U DALMACIJI GOD. 1820. 


1. Namjesnik F. Tomašić poziva stručnjake da ujednače grafiju 


Godine 1815. do 1830, doba vladavine Svete alijanse, u čitavoj je Evropi 
razdoblje klonuća i malaksalosti. Tek poslije 1830. osjeća se intenzivniji život 
u Evropi." Austrija je do godine 1859. u posjedu Lombardije, a do godine 1866. 
Venecije, tako da iz tih pokrajina dolazi činovništvo u Dalmaciju. Uza sve to, 
Dalmacija ima 1844. tek 16 000 Talijana, a 340 000 Slavena." 

Vlast ipak mora udovoljavati potrebi naroda, koji ne poznaje talijanski je- 
zik. Javni oglasi izdaju se na hrvatskom jeziku, ali rijetka je nastava na narod- 
nom jeziku. Pokrajinska vlada imenovala je 1820. i komisiju koja je trebala re- 
formirati latiničku grafiju za potrebe administracije na narodnom jeziku. 


Zanimljivo je spomenuti da je austrijski car Franjo I. isti mjesec i iste go- 
dine kada je zasjedala pravopisna komisija u Zadru, potpisao odluku o osniva- 
nju primaljske škole u Zadru, a u Oglasu od 9. siječnja 1821. traži se da kandi- 
dati za to mjesto treba da pokažu da su »doktori medicine i kirurgije jednostav- 
no osposobljeni u kirurgiji, ali u svakom slučaju da su dobili odobrenje i za 
primaljstvo, te da vladaju talijanskim i ilirskim jezikom, budući da će se odr- 
žavati tečaj u svakom od spomenutih jezika«.* U daljem se tekstu natječaja 


" J. Horvath, n. d., str. 36. 

* F, Carrara, La Dalmazia descritta, Zara, 1846, str. 121-—122, cit. prema 
V. Foretić, Prva faza hrvatskog narodnog preporoda u Dalmaciji, Kolo Matice 
hrvatske, br. 8—9—10, 1966, str. 161. Taj članak poslužio mi je i za neke druge 
povijesne podatke. 

* Od trojice kandidata za mjesto predstojnika primaljske škole jedan je odmah 
odbijen ne samo zbog slabijeg poznavanja stručnog gradiva nego i zbog toga što 
nije dobro svladao »narodni dalmatinski jezik«. Spomenica prigodom stogodišnjice 
rada Babičke škole u Zadru, Zadar, 1951, s ovim prilozima: M. Škarica, Pri 
maljska škola u Zadru. Historijski pregled; R. Akerman, Pismeni ispit Ante 
Kuzmanića na natječaju za mjesto profesora Primaljske škole u Zadru god. 1832; 
i drugi prilozi. 

spominje da će natjecatelji polagati i ispit pred komisijom te će se uz pismeni 
ispit, koji će pisati talijanski, podvrći i usmenom koji će biti na »ilirskom je- 
ziku«, kako bi pokazali potpuno poznavanje obaju jezika. 

Austrija je prilično sporo uklanjala francuski utjecaj u sudstvu i upravi, 
tako da »period sređivanja i organiziranja upravne i sudske vlasti u Dalmaci- 
ji...traje do 1. veljače 1820«. Namjesnik Tomašić" koji je, svjestan nega- 
tivnih posljedica zastarjele i k tome raznolike grafije, sazvao skup stručnjaka, 
na osnovi vladina dekreta od 16. listopada 1820, da bi reformirali dalmatinski 
pravopis, naređuje da se »aktualni pravni propisi u obliku oglasa ili brošura, 
kao izvodi, tiskaju i rašire na hrvatskom jeziku, kako bi se, makar i parcijal- 
no, što bolje upoznali. Naročito se to vrši sa propisima iz krivičnog zakoni- 
ka.«" Tomašić je dakle imao na umu da se ustali pravopis kako bi prijevodi, po- 
gotovu većih djela (kao što je Opći građanski zakonik, koji je u Dalmaciji stu- 
pio na snagu 28. rujna 1815) mogli biti tiskani jedinstvenom grafijom. 

Kako je to važan čin u povijesti pismenosti u Dalmaciji, i kako će borba 
oko grafije — baš u vezi s tim dalmatinskim reformiranim pravopisom iz 1820 
— dominirati četrdesetih godina u sukobima između Zore dalmatinske i ilira- 
ca, prikazat ću sudionike, rad i rezultate pravopisne komisije malo opširnije. 


2, Članovi pravopisne komisije 


Pravopisna komisija imala je zadatak da ukine nesuglasnosti u nekim bitnijim 
razlikama između dalmatinske i dubrovačke latiničke grafije, pa da u prvome 
redu odredi postojani način pisanja, kako bi se mogle jedinstvenim pravopisom 
štampati knjige na hrvatskom jeziku. 

Kad se komisija sastala 22. listopada 1820. u Nadbiskupskom ilirskom sje- 
meništu u Zadru, nastala je u početku mala sumnja, mogu li početi radom ako 
raspravljanjima nije prisutan glavni inspektor za osnovne škole, kako je bilo 
predviđeno dekretom. Posavjetovavši se s namjesnikom generalom Franjom 
Tomašićem, komisija je ipak započela s ispitivanjem problema, zbog kojeg se 
sastala, obrazlažući to žurbom nekih članova na školsku dužnost, kao F. M. 
Appendinija, ravnatelja dubrovačke gimnazije, i Miošića, profesora gimnazije 
u Splitu. 

Zapisnik o reformi latiničke grafije, koji je sastavljen na talijanskom je- 
ziku,'" navodi ih ovim redom: F. M. Appendini, M. Bobrowski, B. Mihaljević, N. 


% Barun Franjo Tomašić rođen je u Rijeci 2. listopada 1761. Nakon školovanja 
u vojnoj akademiji u Beču postao je 1793. kapetan. Kada su Francuzi zauzeli dije- 
love Hrvatske, bio je Tomašić zapovjednik u Leopoldstadtu, a onda i u Zagrebu. 
God. 1813. vojevao je protiv Francuza u Dalmaciji, gdje mu se predao 31. X. 1813. 
Knin, a kasnije je podsjedao i Zadar, Dubrovnik i Kotor, Iste godine postao je i 
guverner i podmaršal Dalmacije. Njegovi biografi ističu da je stekao povjerenje 
naroda u Dalmaciji naročito unapređenjem gospodarskih prilika. Umro je 1831. 
u Zadru i pokopan na zadarskom groblju (Znameniti Hrvati 925—1925). 

%YV, Maštrović, Razvoj sudstva u Dalmaciji u 19. stoljeću, Zagreb, JAZU, 
1959, str. 61—63. 

(2 Taj je zapisnik pronašao u Nadbiskupskom arhivu u Zadru dr. A. M. Strgačić, 
arhivist Državnog arhiva u Zadru, koji mi je taj materijal posudio. Gotovo isti 
tekst zapisnika preštampan je hrvatskim jezikom u 22. broju »Zore dalmatinske« 
god. 1844, na str. 172. 

D. Budrović, P. Miošić. Ličnost F.M.Appendinija(1768—1837), obrađivača 
dubrovačke kulture i autora poznatih djela Grammatica della lingua Illirica, 
De praestantia et vetustate linguae Iilyricae i drugih," dovoljno je poznata. 
Nije stoga čudno što je upravo Appendini bio na čelu pravopisne komisije jer 
je bio poznat kao gramatičar i pisac rasprava o jeziku i povijesti stare dubro- 
vačke književnosti. 

Talijanski učenjak živio je od 1792. u Dubrovniku kao profesor u kolegiju 
pijarista, a za vrijeme Marmontove uprave i kasnije za austrijske vlade i rav- 


Franjo Marija Appendini 


nalelj liceja. Godine 1835. nalazimo ga kao upravitelja liceja u Zadru, gdje je 
i umro 1837. Appendini je imao još stara shvaćanja o jeziku, kao uostalom i 
Katančić, iako su u to doba već nastajala moderna gledanja do kojih je do- 
šao posebno Dobrovsks. Kopitar je upućivao Appendinija neka nauči njemački 
kako bi mogao upoznati djela osnivača moderne slavistike. Iako je, poput osta- 
lih Dubrovčana, pisao starom dubrovačkom grafijom, upravo je Appendini uvi- 
dao i njezine negativne strane. Njemu je morala biti poznata odluka bečke ko- 
misije iz 1795. s obzirom na štampanje Stullijeva rječnika. Godine 1820. on se 
zalaže za reformu stare grafije, ali od 1835. ne živi više u Dubrovniku, nego u 
Zadru. Appendini ipak nije pravi Dubrovčanin da bi tvrdokorno ostajao pri sta- 
roj dubrovačkoj grafiji, nego je elastično prihvatio bolja rješenja. 

Benedikt (Benko) Mihaljević, rođen 1768, nakon školovanja u Ita- 
liji vraća se u Zadar, gdje se ističe učenošću, naročito u gramatici i filozofiji." 


" Usp. J. Nagy, Franjo Marija Appendini, Prilozi za književnost, jezik, isto- 
viju i folklor, III, 1923, str. 92—105. 

"Ferrari-Cupilli, Biografic e necrologie d'illustri c benemeriti Dalmati, 
Zara, 1874. 

Od godine 1809. radi kao profesor gramatike u školi sv. Grizogona, koja je bila 
uzdignuta na stupanj srednje škole. Predavao je i u gimnaziji poučavajući 
grčki jezik, kao i staroslavenski i suvremeni »ilirski« jezik u Nadbiskupskom 
sjemeništu u Zadru, pa je na toj dužnosti ostao i onda kad je sjemenište zami- 
jenjeno latinskim teološkim institutom. Isticao se kao pobornik glagoljice te je 
napisao Gramatiku slovinsku ili glagoljsku prema gramatici Smotrickoga,"? 

Nikola (Dominik)Budrović iz Starog Grada na Hvaru (rođen 1765), 
nastavnik je prava u zadarskom sjemeništu. Budrović je već prije slovio kao 
znalac hrvatskoga jezika. Kao oduševljeni pristaša ideja francuske revolucije 
surađivao je, za vrijeme francuske vladavine u Dalmaciji, kao hrvatski prevo- 
dilac talijanskog teksta za tjednik I! Regio Dalmata — Kraljski Dalmatin. On 
je 'zapravo jedan od naših prvih novinara iako nije pisao originalne članke. 
Budrović se bavio i književnošću. Sakupljao je narodne pjesme na Hvaru, a 
po nalogu vlade preveo je na hrvatski jezik građanski zakonik. Dugo vremena 
bio je i vladin tumač. Cijenio ga je osobito Nikola Tom ma seo, a dopisivao 
seisJosipom Dobrovskim.* 

Pavao Klement Miošić (rođen u Makarskoj 1784), svršivši studije u 
Padovi, radio je u nastavi, bio je profesor najprije u Splitu, a onda u Zadru. 
Isticao se kao odličan govornik. Ostavio je više spisa, a u splitskom sjemeniš- 
iu osnovao je fizikalni kabinet i knjižnicu. Radio je i na osnivanju astronom- 
skog opservatorija i politehničkog muzeja." 

Mihajlo Bobrowski, unijatski svećenik, bio je u ono doba ugledan 
magistar teologije i filozofije u Vilnu. U Beču je proučavao istočne jezike, 
a isto tako i slavenske literature. Pošao je u razne slavenske zemlje austrijske 
provincije na proučavanja. U Beču se upoznao s Kopitarom, koji mu je savje- 
tovao da pođe u Prag, što je Bobrowski i učinio, upoznavši se tamo s Dobrov- 
skim. Pod njegovim utjecajem i vodstvom počeo se upoznavati sa starim sla- 
venskim literaturama, posebno sa starocrkvenoslavenskom, s glagoljskim ruko- 
pisima i štampanim djelima. Bio je i u Ljubljani, gdje se upoznao s barunom 
Zoisom, a u Veneciji se sastao sa Solarićem. U Rimu je radio u rukopisnom od- 
jelu crkvenoslavenskih spomenika Vatikanske biblioteke. Nakon duljega bo- 
ravka u Njemačkoj i Parizu, vratio se 1822. u Vilno, ali je persekucijom tamoš- 
njega sveučilišta i on bio maknut. Godine 1826. vratio se na svoje mjesto. Po 
Jagićevu mišljenju, rezultati njegova znanstvenoga rada nisu u omjeru s nada- 
ma što su u njega postavljane. 

Bobrowski je boravio u više dalmatinskih gradova i mjesta, a sudjelovao 
je, kako rekosmo, i u komisiji pravopisnih stručnjaka u Zadru, gdje je proveo 
dva tjedna. Njegovo se ime u zapisniku spominje na počasnom drugom mjes- 
tu, odmah nakon predsjednika F. M. Appendinija. 

Bobrowski se za put u Dalmaciju dobro spremio, kako se vidi iz bilježaka 
što ih je pisao u Rimu prije odlazaka u Dalmaciju: »Dla pamieci przygotowanie 
do podr6žy po Dalmacyi. W Rzymie w kwietniu 1820.«* Naročito se povezao s 


"5 Ferrari-Cupilli, n. d., Zara, 1874. 

* 1. Zoch i J. Mencin, Hrvatska enciklopedija, priručnik sveobćega zna- 
nja, I, Osijek, 1887; V. Maštrović, Spomendani grada Zadra, Zadar, 1946, str. 74. 

'" Šafafik, Geschichte der siidsl. Literatur, II. Prag, 1865, str. 98; Š. Ljubić, 
Dizionario biografico degli uomini illustri della Dalmazia, 1856, str. 217. 

** U tim bilješkama navodi mjesta što ih kani posjetiti s nazivom imena i 
napomenama o pojedinim ljudima. Tako npr. u Kotoru želi posjetiti F. Juranovića, 
u Dubrovniku: F. M. Appendinija, U. Appendinija, B. Zamanju, Gj. Ferića (s na- 
knadnom bilješkom: juž umar? Hidžu, A. Anjića, B. P. Betteru, I. Šarga, A. Sarga, 
L. Stullija, D. Betondića, F. Galjufa, M. Zlatarića, R. Androvića, I. Čulića, na 

dvojicom učenih Dalmatinaca: s F. M. Appendinijem i Pavlom Miošićem, pro- 
fesorom splitske gimnazije i odličnim poznavaocem svoga makarskoga rodno- 
ga govora. Oni su mu davali obavijesti o svemu, a za slučaj samostalnog puto- 
vanja opskrbili ga preporukama za najistaknutije predstavnike tadašnje .dal- 
matinske inteligencije. Upravni organi odnosili su se prema Bobrowskom s 
neobičnom pažnjom, tako da je smatrao svojom obavezom da o tome javi svo- 
me sveučilištu u posebnom izvještaju, u kojemu s priznanjem spominje imena 
gubernatora Dalmacije Tomašića i kapetana splitskoga okruga Rea." Kako je 
bio osobito cijenjen kao učen čovjek, nije čudo što je službeno pozvan od gu 
bernatora Tomašića da sudjeluje u rješavanju pravopisnih pitanja, pa je tako 
na sastanku »najučenijih Dalmatinaca« bio i Bobrowski i iznio svoja mišljenja 
o postavljenim pitanjima.“ 


3. Grafijska rješenja 


Opisao sam nešto pobliže ličnosti koje su sudjelovale u komisiji za reformu 
dalmatinskog pravopisa, jer se dalmatinski pisci prve polovice 19. stoljeća čes- 
to i s ponosom osvrću na odluke »slavnih ljudi« i redovito ističu učenost čla. 
nova komisije. A sada ću prikazati glavna načela i svrhu spomenute reforme. 

Promjena grafije imala je u prvome redu praktičan cilj: da bi se učenici 
ma olakšalo učenje »ilirskog« jezika." Briga da bi reforma bila što prikladnija 
i lakša učenicima, vidi se iz stilizacije nekih pravila. Tako se npr. u 3. točki za- 
pisnika govori o tome kako treba pisati znak za glas č. Članovi komisije ne odo- 
bravaju pisanje slova c (ispred glasova i, e), kako je pisao Della Bella, a ne odo- 
bravaju ni pisanje digrama cs, kako se nalazi u Stullija i Voltića. Zato smatra- 
ju da bi bilo bolje staviti znak ispod c, dakle pisati c, to više što se takav način 
pisanja nalazi kod mnogih Dalmatinaca."“ No, da bi se uveo taj znak, treba 
ukloniti teškoće što bi ih mogao stvoriti u školi Stullijev i Voltićev rječnik, 
dakle opet se obaziru na praktičan školski, didaktički razlog. Drugi naime 
znak za glas č u Stullijevu i Voltićevu rječniku, različit je od onoga što ga pre- 
poručuje komisija. Ni to, po mišljenju reformatora grafije, ne predstavlja ve- 
će teškoće, jer su Voltićev i Stullijev rječnik suviše opsežni i preskupi da bi 
se mogli preporučiti učenicima u osnovnim školama. Zato smatraju da bi bilo 
potrebno da se sastavi mali priručni rječnik za tu svrhu s odgovarajućom or- 


Hvaru: M. Gazzarija, S. Ostojića, u Makarskoj: P. Miošića, J. Pavlovića Lucića, 
Felicinovića, J. Grubišića, u Splitu: Didosa, P. Nutricija, Pelegrinija, M. Veltrija, 
neke ljude u Trogiru i Šibeniku, a u Zadru: Kreljanovića (s dodatkom: u Vene- 
ciji, advokat, učenjak), I. Đurovića, eksdominikanca Budrovića s bilješkom: 
ten sie zda do Polski, (pod Francuzima izdavao list na ilirskom jeziku!), Matiju 
Šantića. H. B. Mihaljevića, B. Ricega, M. Jažića; a ima popis osoba, što ih je 
kanio posjetiti u Senju, Rijeci, Visu, Korčuli, Braču i drugdje (Francev, Pol'skoe 
pune konca XVIII. i pervoj četverti XIX. st., Praga Češskaja, 1906, str. 
279—280). 

PV.A. Francev, Polskoe slavjanovčden'e, str. 281. 
Poziv je za Bobrowskoga bio toliko neočekivan da se on pomalo smijao 
toj časti što su mu je ukazali, kako se to vidi iz pisma koje je uputio 9. XII. 
1828. Dobrowskom: »Ale, ale, musze sie przed wami pochwalić, choiciaž propria 
laus sordet, že w Dalmacji za uczonego uchodzit, zwyczajnie jak inter caecos 
monoculus rex«, n. d., str. 288. i d. 

"" Rukopisni tekst, potcrtao Z. V. 

"2 Potcrtao Z. V. 

tografijom. Taj bi se rječnik mogao lako napisati, pa bi se čak i članovi komi- 
sije mogli dati na taj posao. Kad učenici odrastu, lako će se služiti većim lek. 
sikografskim djelima, pa im tada neće biti teško čitati i drugačije znakove 
od onih što su ih u školi naučili. 


Ta se stalna briga da reforma bude što prihvatljivija za učenike vidi i iz 
stilizacije II. točke zapisnika, u kojoj se govori o izrađivanju i tiskanju »abe- 
cedara«. Tu se iznose prednosti prijedloga da se u njemu označe i glagoljska i 
Ććirilska slova, što će dobro poslužiti učiteljima da što pravilnije nauče djecu 
izgovarati pojedine glasove, koji dobivaju novi lik u reformiranom pravopisu. 
Korisno mogu poslužiti i latinskim svećenicima, koji dobro poznaju glagoljska 
slova, kao i grčkim, koji su vješti ćirilskima. 


No svrha je te grafijske promjene i zamašnija, kako se vidi iz zaključka 
zapisnika. Njezini su naime sudionici uvjereni da će ilirski pravopis dobiti 
njihovom reformom »un sistema costante ed uniforme«, da se ona udaljuje 
od nestabilnih i mnogostrukih ortografija što ih upotrebljava svaki pisac po 
svojoj volji. Prednost će se reformirane grafije ostvariti i u prijevodima zako- 
na, u pisanju osnovnih knjiga za škole, u prijevodima oglasa, uopće u svim 
spisima pisanim latinicom na hrvatskom jeziku. Predložene reforme nisu tak- 
ve, ističu pri kraju potpisnici, da bi time starije knjige, pisane drugim grafij- 
skim načinom, bile bespredmetne i nekorisne. Zato ubuduće ne bi trebalo do- 
pustiti u Dalmaciji tiskanje i pretiskivanje ilinskih knjiga kojima grafija ne bi 
bila u skladu s predloženom reformom. 


Spomenuti zapisnik sastoji se od jedanaest točaka, što ću ih ukratko pri- 
kazati. U prvoj se konstatira da latinska slova a, b,d,e,f,4,j,k,lm,n,0,p, 
r, t, u, v sasvim odgovaraju glagoljskim i ćirilskim znakovima koji se u tekstu 
bilježe posebnim slovima. U drugoj se govori kako »ilirski« jezik ima poseban 
glas (naznačuje se glagoljski i ćirilski znak) za c, koji je sličan talijanskom u 
riječima zitto, zio, porzione. Della Bella je taj glas označivao znakom z prema 
talijanskom, ali da bi ga razlikovao od onoga što ga imaju Talijani u riječi ze: 
lo, on bez prave potrebe uzima poseban znak. U trećoj se točki govori kako su 
upravo zbog dvostrukog označivanja glasa z mnogi Dalmatinci počeli upotreb- 
ljavati za glas c digram cz. Komisija se priklanja praksi Stullija i Voltića, koji 
su glas c pisali jednostavno znakom c i ne vidi potrebe da bi se uvodio još po 
seban znak za sličan glas 3, što ga je uveo Della Bella, kao ni razložnost pisanja 
dvoslovom cz, kako se uobičajalo u djelima mnogih dalmatinskih pisaca. 


Kao što su se članovi priklonili boljem rješenju označujući glas c jedno. 
stavnim znakom, kako je u običaju i danas u latinici, prihvatili su i za glas č 
najbolje rješenje što su ga mogli tada izabrati, uzevši znak c s repićem dolje, 
a zabacivši Stullijev i Voltićev digram cz. Stručnjaci odbijaju Voltićev i Stul- 
lijev način pisanja s motivacijom da bi se njihov digram mogao pogrešno iz. 
govarati. Predloženi znak € opravdavaju i njegovom rasprostranjenošću u dal- 
matinskih pisaca i razlogom olakšice za školsku djecu, koja će lakše pogoditi 
točan izgovor znaka ako je jedinstven." 


'"" Znak € predložio je još Pavao Vitezović u knjizi »Plorantis Croatiae saecula 
duo«, 1703. Vitezović veli doslovno: »Ita etiam et litteras pro possibili conformavi. 
Quare c pro cs vel ts; €' pro ch vel tj; c semper eandem acutam vocem faciente, 
quam apud Latinos ante i et e habet: cujus pronuntiationem ante a, o et u, k nobis 
usitatum distinguit. i pro lj, /y, vel ut Itali scribunt gli; A, pro nj, ny, vel Italo 
more gn; z pro <, vel sh, quasi liquefacto z, accepi ... (Vj. Klaić, Život i djela 
Pavla Rittera Vitezovića (1652—1713), Zagreb (M. H), 1914., str. 185.) 

U četvrtoj točki komisija je zadržala digram ch za glas Ćć iako je uvjerena 
da to nije najbolje i da bi trebalo i za taj glas naći poseban znak. Ipak, držeći 
se tradicije, komisija je smatrala da bi bilo suviše upadljivo i novotarski da 
mijenja već ustaljeno pisanje ch, pogotovu što se ono uvriježilo na kraju sla- 
venskih prezimena (Miosich), pa je zadržala spomenuti digram, ali s posebnim 
uputama ikako ga valja izgovarati. Posebno se upozorava kako ta dva znaka 
treba tako pisati da čine jedinstveno slovo, ujedinjujući donji dio c s gornjim 
dijelom h, da se u abecedi taj znak stavi kao poseban znak i da učitelji poseb- 
no upozoravaju učenike da digram izgovaraju kao poseban, jedinstven glas. 


U petoj točki prihvaćaju se bolji Stullijevi i Voltićevi prijedlozi za pisanje 
glasa g (kao g) kao svojstveni duhu »ilirskoga« jezika, a odbacuje se kao ne- 
prihvatljiv Della Bellin i Mikaljin način pisanja toga glasa. Zato se posebno 
ističe da se: gla, gle, gli, glo, glu, ag, ig, 0g, ug čitaju tako kao da je napisano: 
ghla, ghle, ghli i sl. a isto tako da se gna, gne, gni, gno, gnu izgovara kao da je 
napisano ghna, ghne, ghni, ghno i sl. Naprotiv, Della Bellin način pisanja gna, 
gne, gni, gno, gnu, treba pisati po Stulliju i Voltiću: nja, nje, nji, njo, nju. Jed- 
nako se tako, po Voltiću i Stulliju, određuje i pisanje: lja, lje, lji, a ne glia, glie, 
gli, dakle uzimaju se sasvim dosljedno bolji znakovi. 


Iako je glas h u »ilirskom« jeziku drugačijega izgovora nego u latinskom 
ili talijanskom jeziku, veli se u šestoj točki, ipak se predlaže pisanje znakom 
h. Posebno se u sedmoj točki ističe kako je za glas k dovoljan znak k, a da je 
sasvim nepotreban q. 


Teže je bilo naći prihvatljivo rješenje o 8. točki, kad se postavilo pitanje 
bilježenja glasa š. Mikalja i Della Bella, a isto tako i Stulli i Voltić, obilježuju 
ga digramom sc, što komisija ne odobrava, jer je taj način pisanja bio uzro- 
kom velikih pogrešaka. Većina Bosanaca, veli se u toj točki, slušajući s u 
prednjem i € u stražnjem znaku, smatrali su da se u djelima Dalmatinaca 
i Dubrovčana nalaze velika neslaganja. Postavivši ispravno načelo,“ sudionici 
predlažu da se za glas š prihvati praksa Pavlovića Lucića, koji ga je bilježio 
znakom J. Na taj način izbjeći će se pogreške što bi mogle nastati kada bi se 
taj glas bilježio nespretnim digramom, a označivanje svakoga glasa jednim 
znakom odgovara duhu ilirskoga jezika — još se jednom ponavlja. Kako Pa- 
vlovićeva"“ grafija nije u općoj upotrebi u Dalmaciji i Dubrovniku, veli se 
na kraju te točke, komisija smatra da bi trebalo da u abecedaru budu učitelji 
upozoreni na izgovaranje latinskoga znaka glasom š, a ta će reforma biti 
uvedena i u džepni rječnik, što će se sastaviti za đačke potrebe. Članovi se 


"4 Vidi tekst zapisnika na talijanskom jeziku, kao i nepotpuni na hrvatskom u 
22. broju Zore dalmatinske, god. 1844, na str. 172. 


'5 Josip Pavlović Lucić rođen je u Makarskoj 1775, studirao je u domovini 
filozofiju, a pravo i teologiju na sveučilištu u Padovi, gdje je stekao doktorat 
prava. Bio je imenovan kanonikom i generalnim vikarom makarske dijeceze i 
apostolskim delegatom u Bosni. Postao je član najglasovitijih akademija svoga 
vremena i prijateljevao je s najglasovitijim tadašnjim književnicima. Umro je god. 
1818, dakle dvije godine prije sastanka pravopisne komisije. Napisao je 25 djela 
na latinskom, 14 na talijanskom i 20 na hrvatskom jeziku. U Dubrovniku je 1808. 
tiskan katalog Pavlovićevih objelodanjenih djela pod naslovom Catalogus librorum 
latine, italice, illyrice typis editorum ab anno 1785, usque ad annum 1808. Vladoje 
Dukat smatra da je »bez sumnje jedan od najplodnijih književnika hrvatskijeh« 
(Građa, knj. 9, 1920, Pismo J. Paulovića Lucića pisano M. P. Katančiću, str. 238). 
Vidi i Šafafik, Geschichte der illirischen und kroatischen Literatur, Prag, 1865, 
str. 80. Biografiju Pavlovićevu napisao je Antonio Meneghelli: Poche linee intorno 
alla vita e alle opere di Monsignore Gian Giuseppe Paulovich-Lucich, Padova, 1841. 

pravopisnog sastanka pozivaju dakle na ugledna čovjeka kad predlažu pose- 
ban znak, koji nije bio tada opće usvojen. 

U 9. točki prihvaća se znak x za glas ž s upozorenjem da učitelji treba da 
posebno upute učenike kako znaku x ne bi davali glasovnu vrijednost što je 
ima u latinskom jeziku. U desetoj točki napušta se prijedlog Mikalje i Della 
Belle da se glas z bilježi posebnim znakom, nego se prihvaća Stullijeva i Volti- 
ćeva praksa da se latinskom znaku z dade vrijednost izgovora našega glasa z. 

U tih deset točaka sadržana su glavna pravila za ujednačivanje i stabilizi- 
ranje latiničke grafije u Dalmaciji. Zahvaljujući bilješkama Bobrowskoga do- 
znajemo i za neke pojedinosti u raspravljanjima na spomenutom sastanku. 
Tako je Bobrowski predlagao da se za oznaku ćirilskoga NI (szcz) uvedu u la- 
tinicu dva duga s (fJ), ali je taj prijedlog bio jednoglasno odbijen s opravda- 
njem da se glas 1 uopće ne javlja u našem jeziku, pa nije potreban ni poseban 
znak. Pri tom je Appendini upozorio Bobrowskoga da se u Stullijevu rječniku 
nikada ne označuje 11, nego tek št (sct). Ta je primjedba Appendinijeva pri- 
hvaćena, Bobrowski se povukao, ali je kasnije počeo istraživati razloge zbog 
kojih bi taj glas sasvim iščezao u »ilirskom« jeziku. Po njegovu mišljenju ta 
se pojava može obrazložiti upotrebom latinske abecede, odnosno talijanskog 
pravopisa u Dalmaciji. Napuštanjem naime glagoljske azbuke, u kojoj postoji 
poseban znak za taj glas, Dalmatinci su — po Bobrowskom — bili prisiljeni 
upotrebljavati nekoliko slova i spajati ih na talijanski način (npr. scit — mjesto 
11urTb). 

Tokom vremena talijansko se čitanje slavenskih slova utvrdilo, a njihov 
stari izgovor konačno je zaboravljen. U ustima »Morlaka«, uvjerio se Bobrow- 
ski, još se čuje glas um, što mu je potvrdio i član komisije Miošić za svoj ma- 
karski kraj (npr. il10, 1u1ut). 

Zanimljivo je usput spomenuti i to da, pod utjecajem iznesenih mišljenja 
O reformi dalmatinskog pravopisa, Bobrowski pomišlja i na reformu poljske 
grafije, nastojeći da poljsku abecedu približi ćirilskom pismu. On uviđa da 
u poljskom jeziku ne zadovoljava sustav složenih slova te predlaže da se 
odstrane njezini nedostaci uvođenjem posebnih znakova. 

Bobrowski je htio na sastanku raspraviti i neka druga jezičnohistorijska 
Pitanja, kao povijest razvitka dubrovačkog i dalmatinskog dijalekta, kako ih 
on zove, zatim neke povijesne činjenice: o naseljenju jadranske obale Slave- 
nima, o pojavi kršćanstva među njima, o uvođenju slavenske liturgije, o ćiri- 
lici i glagoljici, o izdanjima Trubarovih djela i širenju njegovih knjiga po 
Dalmaciji, itd. Ta se pitanja, dakako, nisu mogla raspravljati na sastanku koji 
je imao mnogo praktičniji zadatak, ograničen i tematikom i vremenom.“ 

Sasvim na kraju zapisnika inzistira se na tome da se tiska abecedar, što 
bi ga sastavio glavni inspektor za osnovne škole u Dalmaciji Juraj Plančić." 


"“ Bobrowski je o svim tim pitanjima razmišljao i proučavao ih. Tako je u 


Zadru imao prilike promotriti neke Karamanove rukopise (koji su pripadali nekom 
Pakotu). Putovanje po Dalmaciji, kontakt s učenim Dalmatincima imali su za 
Bobrowskoga veliku korist. Da je sastanak jezičnih stručnjaka u Zadru 1820. smat- 
rao važnim, svjedoči i njegov iscrpan izvještaj o odlukama sastanka, koji se 
sačuvao u rukopisu pod naslovom: »Osservazioni sull'ortografia Illirica fissata dalla 
Commissione di Zara 1820. 22. 8-Bre«. Taj se rukopis čuva u biblioteci Zamojskih 
(Francev, str. 290), ali je nepotpun, jer je nastradao za vrijeme bombardiranja 
Varšave. 

"7 Jure Plančić rođen je u Starom Gradu na otoku Hvaru, doktor filozofije i 
teologije, od godine 1818. generalni inspektor za osnovne škole. Šafarik o njemu 
ima pozitivno mišljenje (Geschichte der siidsl. Literatur II, str. 80). 

Potrebno bi bilo da se uz latinske znakove tiskaju isti »ilirski znakovi« i glago- 
ljicom i ćirilicom, što neće predstavljati teškoća, jer je tiskara Teodosio op- 
skrbljena i jednim i drugim znakovima, iznosi se na kraju zapisnika. Abecedar 
se međutim nikada nije doštampao."“ Plančić ga je, istina, napisao, ali ga 
nije uspio i tiskati. 

Zaključci komisije bili su u prijepisu razaslani pojedinim ustanovama 
da bi se prema njima ravnali, kako se to vidi npr. iz dopisa »Al Reverendissimo 
Ordinariato di Zara« od 31. listopada 1820, br. 19274/3358."" 


Sastanak pravopisne komisije svakako treba ocijeniti kao pozitivan korak 
u stabiliziranju latiničke grafije u Dalmaciji. Pozitivno bi trebalo ocijeniti taj 
pokušaj sve da i nisu članovi došli do relativno dobrih rješenja. Komisija 
je imala, kako se to iz dosadašnjeg izlaganja moglo vidjeti, ispravno gledište 
da svaki glas ima po mogućnosti poseban znak. U tomu se djelomično uspjeli 
uzevši jedinstvene znakove: c, €, 1, s, J, x (za glasove c, č, h, s, š, ž). Izuzetak je 
digram ch za glas ć, no i sami su članovi bili svjesni da to nije najbolje rješe- 
nje, ali su ga opravdali dugom tradicionalnom upotrebom toga znaka, naročito 
u dočecima slavenskih imena na -ić (-ich). Ne može se ništa prigovoriti ni 
izboru nekih slova koja su se i prije upotrebljavala u dalmatinskim tekstovima. 
Tako se zadržao koristan kontinuitet i izbjegle suvišne novotarije (znakovi 
6, J, x, za glasove č, š, ž, nisu loši jer je njihova upotreba jednoznačna i do- 
sljedna, što je svakako napredak prema starijem stanju, kad pojedini znakovi 
nisu uvijek označivali iste glasove). Rezoniranja članova komisije većinom 
su obrazložena, zasnovana i prihvatljiva. 

Tim su se pravopisom, nakon provedbe spomenute reforme u djelo, tiskale 
knjige u Dalmaciji,“ osim u Dubrovniku i Kotoru, koji su ostali pri svojem 
načinu pisanja. »Taj pravopis, iako nije bio dotjeran, opet je bio najbolji od 
sviju pravopisa, kojima su se dotada služili južni Slaveni u latinici«, mogli 
bismo ponoviti sa Šimom Urlićem." Pravopisnu reformu svakako treba oci- 
jeniti pozitivno i s obzirom na dobra grafijska rješenja i s obzirom na to što 
je u jednoj grafiji ujedinila veći dio Dalmacije.“ 


'"# Milčetić u Građi VII, na str. 363. u Manjim prilozima za povijest književnosti 
hrvatske, u odjeljku »Miscellanea iz Šafafikove ostavštine u Pragu«, veli o tome: 
»Zanimljive su osservazioni sul cap. 5. pag. 249. del tomo 2. delle »Notizie« ... di 
Appendini.« (»Govori se o neslozi pravopisnoj u Dalmaciji pa se spominje knjižica 
Đura Plančića: »Abbecedario della lingua italiana ed illirica ad uso delle scuole 
elementari della Dalmazia«, koju je g. 1820. vlada dalmatinska odobrila, nastojeći da 
zavlada jedan pravopis. Plančić bijaše nadzornik pučkih škola. Komisija, koja je 
imala dati svoje mnijenje o Plančićevoj pravopisnoj osnovi zahtijevaše, da se u 
nju umetne »Jerolimski« (tj. glagoljski) i ćirilski alfabet ... Pomenuti »ahecedar« 
nije još štampan, jer 'ovdje' tiskara nema ni jerolimskih ni ćirilskih slova. Od sada 
bi se imala upotrebljavati u Dalmaciji Plančićeva ortografija, »modificata della 
Commissione prericordata«.) Spominje se i neko pismo Šafafikovo od 25. marta. 

' T taj tekst je pronašao u Nadbiskupskom arhivu u Zadru dr. Strgačić. 

"" Tako npr. već 1821. izlazi »Oznanjenje od strane cesar. kralis. vladanja sve 
Dalmacie«, »Josip Frane od Paule Novak po millosti Boxjoj i apostolskog sidali fta 
arkibiskup zadarski carkovnjacim i svemu puku pravovirnom pocimlujuchi vla- 
danje naddarxave svoje Godifta Gospodinova 1823. na 25. Miseca Svibnja« i sl., 
dok su prije toga izlazile knjige s ovakvim grafijskim osobinama: covicglich, pro- 
miscglajuchi (gl za lj), mudroskupsctina, texasche (sc za š), xupniczim (z za c), 
gnegovo, vladagne (gn za nj) i sl. 

"! Š. Urlić, Rad Stjepana Ivićevića oko hrvatskog jezika, II. program C. K. 
velike gimnazije u Zadru za šk. god. 1902—1903, str. 5. 

'" Usp. R. Auty, Dalmatia and the Illyrian linguistic reforms. Annali dell' 
istituto universitario orientale, Napoli, 1959, str. 49—60. 

IV. USTALJIVANJE ŠTOKAVSKE KNJIŽEVNE PRAKSE U 
SLAVONIJI I DRUGIM KRAJEVIMA 


1. Prvi cjelovit tiskani prijevod Svetoga pisma na hrvatskom jeziku — 
Katančićev 


Jezik se dakle u Dalmaciji sve više stabilizira, sve više raste njegovo funkcio- 
nalno opterećenje.“ Pokazani su pokušaji stvaranja novinske terminologije,“ 
jezičnog normiranja u Starčevićevoj Ričoslovici“ i pokušaji grafijske stabili- 
zacije“* u sjevernoj i srednjoj Dalmaciji. 

Mogao bih tako prikazati jezična pitanja i u drugim hrvatskim kraje- 
vima)?" ali ću se, radi potpunije ilustracije spomenutih pitanja, ograničiti 
najprije na Slavoniju,“ gdje su Kanižlić, Reljković i Kačić najčitaniji pisci. 
Kao što je već napomenuto, književnost potkraj 18. i početka 19. stoljeća 
u određenom je opadanju u svim našim krajevima, pa tako i u Slavoniji (i u 
Bosni), kada nakon uzleta i cvata u drugoj polovici 18. stoljeća opet stagnira 
na razini nabožno-poučne književnosti." Ali jezik se sve više razvija i stabi- 
lizira unatoč niskom umjetničkom dometu te književnosti. Tada Adam Fili 
pović ponovo izdaje Reljkovićeva Satira (1822), a Grga CČevapović (kao i 
Katančić) oduševljava se za Kanižlićevu Svetu Rožaliju, uvjeren da se nijedan 
evropski jezik »ne može natjecati s prirođenom elegancijom stihova, u kojem 


Rožalija zaziva zoru«:* 


Tako ti sunašca i danka, o zoro, 
Nemoj mi srdašca kinit, sini skoro! 


Jezik je već u 18. stoljeću tako upotrebljiv, polivalentan u svojim raznoli- 
kim funkcijama, on je — kako smo vidjeli iz djela slavonskih pisaca — već 
stilski gibak, bujan i izbalansiran. Određena jedinstvena norma, istina, još 
ne postoji, još manje jedinstvena kodifikacija, ali to je jezik već sposoban 
za raznolike funkcije, prema tadašnjim društvenim i književnim potrebama. 

Katančićevo djelovanje ide djelomično u 18. stoljeće,“ tada on objavljuje 
svoje latinske i hrvatske stihove, ali početkom 19. stoljeća, vjerojatno nekoliko 
godina prije 1809, dao se na velik posao: da prevede čitavo Sveto pismo na 


" D. Brozović, Standardni jezik, str. 144. 

'* Usp. analizu Kraljskog Dalmatina. 

"5 Usp. Starčevićevu »Ričoslovicu«. 

"* Usp. pogl. Grafijska reforma u Dalmaciji. 

"7 Npr. u Dubrovniku, na što ću se na kraju sasvim ukratko osvrnuti prikazujući 
Stullijeve rječnike. 

"* Dalmacija i Slavonija imat će veliko značenje u oblikovanju hrvatskog knji- 


vernoj Hrvatskoj i Bosni, Zagreb, 1969, str. 305. 

"M. Kombol, Poviest hrvatske književnosti do Narodnog preporoda, Za- 
greb, 1945, str. 399. 

"' Usp. npr. njegovo djelo Fructus auctumnales, izdano u Zagrebu 1791. 

#27. Hamm, Etymologicon Illyricum, Nastavni vjesnik 51/1942—1943, str. 15. 

hrvatski jezik, što predstavlja i u drugim jezicima velik jezični i kulturni 
pothvat. 

Svoj je posao završio vjerojatno oko 1815. te je, prepisavši 1816. i Psalme, 
godine 1817. čitav rukopis kroz potpuno »petolitje od Ljudih u ovom jeziku 
vištih« dao još jednom »rič po rič proštiti«.* 

Svoj prijevod započeo je i završio u Budimu, gdje je prije tiskano više 
lekcionara: Kesićeve Epistole i Evangelia priko sviju nedilja i blagi 
dneva svetih, objavljene 1740, Pavićeve Epistole i evangjelja priko sviu go- 
dišnji nediljah i svetkovinah 1764, a i Marijan Lanosović izdao je svoj 
Evangjelistar ilirički za sve nedilje i svetkovine priko godine, 1794. 

Očito je da je i Katančić većinu tih lekcionara mogao dobro poznavati i 
djelomično u njih zagledati, iako u predgovoru svoga prijevoda spominje tek 
Pavićevu Jezgru, a pored nje sjeća se »i drugih«, a pod tim misli vjero- 
jatno druge lekcionare ili evanđelistare, iako »niedno podpuno, po Izdatju 
slovojavnom, dosad nenajdese« (Pridgovor, VI). 

Smatra se da su određeni jezični utjecaji Bandulavićeva, Pavićeva, Kesi- 
ćeva i Lanosovićeva prijevoda vidljivi i u Katančićevu djelu (»S ovima ... 
suvisi i P. Katančić svojim prijevodom Sv. pisma g. 1831)«.? 

Katančićev prijevod obiluje i »mnogim pravim i narodnim izrazima, 
ali ipak mu je jezik natrunjen okaminama leksikalnim iz crkvenih knjiga, 
koje pokazuju, da je Katančić radio na temelju ranijih lekcionara«.* 

Ako se usporede spomenuti lekcionari s Katančićevim prijevodom, može 
se, uz određene utjecaje, utvrditi da se Katančić od njih razlikuje.“ 

Dok riječ centurio Bandulavić i Kesić prevode sa stotinik, Lanosović i 
Katančić imaju stotnik (Karadžić kapetan); aes sonans aut cymbalum tinniens 
Bandulavić i Kesić prevode mido zučeće i cimbal tutnjeći, Lanosović mido 
zučeće i pouđrica tutnjeća, Katančić: zvono zvečeće i cimbal zvekujući; villi- 
cum prevode Bandulavić i Kesić dvornika, Lanosović kuće nastojnika, Katan- 
čić špana (Karadžić pristava); centum coros Bandulavić i Kesić sto uborak, 
Lanosović sto mirovah, Katančić sto kilah (Karadžić sto oka); idolatrae — 
Band. i Kesić idolovci, Lanosović kiposlužitelji, Katančić idoločastnici; publi- 
cani — Band. i Kesić, Lan. i Katančić — očitnici (Kar. carinici); beneplacens 
— Band. i Kes. dobrogodna, Lan. blagougodna, Kat. dobra, ugodna (Kar. dobra, 
ugodna); mollibus vestitum — Band. mehkimi obučena, Kes. mekimi ođivena, 
Lan. i Kat. mekim odivena; patri familias — Band. i Kes. ocu obitili, Lan. i Kat. 
domaćinu (Karadžić domaćinu); exterminant enim facies suas — Band. i Kes. 
skončavaju bo lica svoja, Lan. pomračuju bo lica svoja. Kat. potamnuju; 
modicae fidei — Band. i Kes. male vire, Lan. strašljivi malovirci, Kat. malene 
vire (Kar. malovjerni); concluserunt piscium multitudinem copiosam — 
Band. i Kes. zapasaše ribu, Lan. uloviše, Kat. zafatiše (Kar. uhvatiše); stupor 
enim circumđederat eum — Band. čudo obujalo njega, Kes. čudo obujaše 
njega, Kat. osupnost ga obuzela; perfecti — Band. svaršeni, Lan. izverstni. Kat. 
izverstni; onus — Band. i Kes. brime, Lan. jaram. Kat. brime; colligationes — 
Band. i Kes. zaveze, Lan. uzle, Kat. zavezanja (Kar. sveze); cura de vobis — 


8 3 Hamm, n.d,, str. 15. 

"XD. Prohaska, Budimski lekcionari XVIII vijeka prema bosansko-dalma 
tinskomu od B. Bandulavića, Zbornik u slavu Vatroslava Jagića, Berlin, 1908, str. 572. 

5 D Prohaska, n.d,, str. 572. 

*D. Prohaska, n.d,, str. 572. 

"" Primjere sam uzeo iz Prohaskine rasprave. 


142 UUstaljivanje štakavske književne prakse 


Band. i Kes. sanja od vas, Lan. pečati (se) za vas, Kat. briga za vas; solicitu- 
dineni — Band. i Kes. pečao, Lan. brigu, Kat. skerbivost; modestia — Band. i 
Kes. tihost, Kat. čednost (Kar. krolkost); secundum rationem fidei — Band. i 
Kes. po razlogu vire, Lan. po miri vire, Kal. po razlogu vire (Kar. po mjeri 
vjere). 


Avers medalje Matije Petra Katančića (izradio Vanja Radauš) 


Kao šlo se vidi, Katančić se povodio djelomićno za starijim prijevodimu 
lekcionara, a djelomično je i postupao samostalno, tražeći sam određene riječi 
što ih nisu upotrijebili prevodioci prije njega. 


Katančić se za posao prevođenja marljivo pripremao skupljajući svoje 
bogato znanje narednog jezika »da bi latinski tekst Vulgate uz pomoć starijih, 
također crkvenoslavenskih, tekstova što više približio hrvatskom jeziku i što 


bolje ga preveo«." Pri prevođenju služio se brojnim rječnicima »koje je pro- 
učavao kritički i poredbeno, nastojeći u njima izpraviti ono, što je po njegovu 

sudu bilo krivo ili netočno zabilježeno«, te je iz toga njegova rada nastala ideja 

da i sam napiše rječnik koji bi bio potpuniji i bogatiji od dotadašnjih te se | 
tako »arheolog, histerik, numizmatik dao još i na 19, da napiše rječnik, prvi 
elimologijski rječnik hrvatskog jezika«," 

Radeći dakle na prevođenju Svetoga pisma, usporedo je nastajalo novo 
djelo, u vezi s teškim poslom prevođenja, lj. rječnik na koji ću se osvrnuti 
nešto kasnije. Međutim, Katančić, dobar poznavalac narodnog jezika, pristu- 
piv je prevođenju cjelovitog Svetoga pisma riječ po riječ, sve to »za volju 
teološkoj nekoj tjesnoći, koja je vlastiti jezik smatrala sluškinjom posvećenog 
latinskog«," U Pridgoveru Svetog pisma priređivač djela Grga Cevapović 
veli: »Neiskazanom našeg željnog Prinašaoca Trudu pripisati imamo, da slovo- 
javno S. Pismo Izdatje Latinsko (istočna neodbaciv Vrila) od riči do riči u 
Jezik Slavno-Ilirički virno udesno, razgovitno, i štono vele, slovo za slovom, 
na veliko sviu začuđenje, privede.«“ 


“g, Hamm, Etymologicon LlIvricum, str. 15. 
"3 Hamm, n. d. sir. 15. 

"BD Prohaska, 1. dd, str. 572. 

" Pridgovor, str. XVII. 

Pregledao sam letimično više strana Katančićeve I. knjige prijevoda 
Svetoga pisma Novog' zakona i uvjerio se da je prevodio uglavnom doista od 
riječi do riječi, kako se izrazio priređivač Ćevapović. 

Tako, npr. volantia coeli prevodi — letuća neba'“* (1, 23), lilia agri — ljiljane 
njive (I, 24), haec omnia — ona svaka (24), pulsanii aperietur — kucajućem 
otvorit će se (26), ex fructibus eoruim — iz plodah njiuh (27), vidit socrum ejus 
jacentem — vidi punicu njegovu ležeću (30), er tetigit manum ejus — i taknu 
nje ruku (30), et volucres coeli nidos — leteće neba gnjizda, sic omnis arbor 
[ructus bonos facit — tako svako stablo dobro voće čini (27), secutae sunt euin 
turbae multae — slidiše ga mnoštva mnoga (27), vespere autem facto — večer 
se pak učiniv (30), sicut prophetam eum habebant — jerbo kako proroka ima- 
djahu njega (58), et demergatur in profundum mari — i utopi se u dubokost 
mora (72), messis quidem multa, operarii dautem pauci — žetva je zaista 
mnoga, poslenikah pak malo (36), ecce exiit gui seminat, seminare — eto 
izajde koi sije, sijati (51), alia autem ceciderunt in petrosa — druga pak pa 
doše na kamenita (51), vos ergo audite parabolam semimantis — vi dakle čujte 
priričje sijućeg' (53). 


time 
. BM 
dima. 
i Katantne 
2J3vRfO 


jr 


. prasta. 


SDA“ rame sina iv -- Bi 


2. . 


Kompletno izdanje Katančićeva prijevoda SVETOGA PISMA (un šest knjiga, 1831) 


Redovno prevodi doslovno genitivom pripadanja mjesto posvojnim pri 
djevom, odnosno posvojnom zamjenicom. Tako čitamo: a finibus eorum — od 
krajeva njiu (32), filins hominis — sin čovika (33), in caminum ignis — u peć 
ognja (56), capilli capitis — vlasi glave (40), a tek rjeđe upotrebljava posvojni 
pridjev, odnosno posvojnu zamjenicu kao u primjeru: et inimici hominibus 
domestici ejus — a neprijatelji čovika kućani njegovi (41), quia publicani, et 
meretrices praecedent vos in regnum Dei — da će očitnici i kurve pridilji 
vas u kraljestvo Božje (88). Slično: reliqui vero tenuerunt servos ejus — ostali 
pak latiše sluge njegove (90). 


'** Primjeri su iz 1. knjige Novoga zavjeta; brojka uz primjere označuje stra: 
nicu. 

Obično prevodi doslovno i glagolske oblike: Domine, salva nos perimus — 
Gospodine, spasi nas, ginemo (31), et post dies sex assumit Jesus Petrum... 
et ducit illos — a posli šest danah uzima Isus Petra...i vodi ih... (69). Prezent 
dakle redovno prevodi samo prezentom, ali latinski perfekt ponajviše prevodi 
aoristom, odn. prezentom. 


et vadit quaerere eam, quae erravit — i pojde tražit' onu koja zabludi (73), 
quae non erraverunt — koje ne bludiše (73), ille autem nolluit — on pak nekti 
(75), illi autem neglexerunt et abierunt alius in villam suam ... — oni pak ne 
hajaše i otidoše, jedan u selište svoje (90), quando autem te vidimus hospitem, 
et collegimus te; aut nudum, et coperuimus te? — kada te pak vidismo gosta, 
i primismo te: ili gola, i ogernismo te? (108), tradidit eis — pridade im (119), 
quid enim mali fecit — šta bo zla učini? (119), et prae timore clamaverunt — 
i od straha vapiše (58), et sanavit eos — i ozdravi ih (85). Tek rijetko prevodi 
latinski perfekt našim perfektom: Sed dixi vobis, quia et vidistis me, et non 
creditis — Ali reko vami, da ste i vidili mene, a ne virujete. 


Latinski pluskvamperfekt često prevodi našim kondicionalom II: ef cum 
cognovissent eum viri loci illius, miserunt in universam regionem illam ... — 
i kad bi poznali bili muži onog mista, poslaše u vaskolik kotar oni... (61), rex 
dutem cum audisset, iratus est et missis exercitibus suis, perdidit homicidas 
illos — kralj pak kad bi čuo bio razserdi se i poslavši vojske svoje, pogubi one 
ubojice ...(90), et cum venisset in templum — a kad bi došao bio u cerkvu (87). 


Latinski futur II. prevodi prezentom perfektivnih glagola, ponajčešće s 
prefiksom perfektivizacije: si quis manđucaverit ex hoc pane — ako tko 
uzblaguje od ovog' kruha ...; quicumque voluerit — nego koigod uzhoće (83); 
duod si non audierit — ako li ne uzsluša njih (73); si habueritis fidem — ako 
uzimadoste viru (86). 


Kao što je rečeno, Katančić je, želeći se što vjernije držati latinskoga 
teksta Vulgate, prevodio »na razini riječi«, jer je očito smatrao da takav do. 
slovni prijevod najmanje oštećuje svetost samoga Svetoga pisma. Dakako, i 
tzv. slobodniji prijevod, prijevod na višoj razini nije manje točan od doslov- 
nog, »jer prijevod na svakoj razini može biti jednako točan«.“ Karadžićev je 
prijevod slobodniji, jer je prevodio »na razini višoj od riječi«, ali se ipak taj 
dojam »o slobodi Karadžićeva prijevoda ... dosta temeljito mijenja kad se 
on usporedi sa svojim izvornikom: sa staroslavenskim prijevodom kakav se 
rabi u pravoslavnoj crkvi«.“ 


Mislim da je ta jaka ovisnost o originalu imala i poseban razlog u Ka: 
tančića i zbog toga što je on, donoseći paralelno latinski original i hrvatski 
prijevod, btio da ne bude nikakvih prigovora crkvenih vlasti zbog odstupanja 
od latinskog izvornika. Možda je smatrao da će prijevod »na razini riječi« 
zadovoljiti i crkvene cenzore, i iznenaditi čitaoce idealnom točnošću s origi- 
nalom i odati poštovanje autoritativnom crkvenom tekstu. 


Pred sličnim se problemom nalazio na početku 16. stoljeća Marko Marulić 
prevodeći djelo Tome Kempenca De imitatione Christi. I Marulić je bio 
vilo skrupulozan i uporan u prevođenju toga djela, dok je drugačiji postupak 
primijenio u prijevodima Danteovih i Petrarkinih stihova, što se ne može 


#8 R, Katičić, Jezikoslovni zapisi o prevođenju, Književna smotra, IV/1972, 
str. 7. 

.“R. Katičić, nd, str. 7. »Velika razlika između Katančićeva i Karadžićeva 

prijevoda nije, dakle, nastala odatle što je prvi vrlo doslovan, a drugi, kako bi se 

uvjerljivo objasniti tek napomenom da je u prvom slučaju riječ o prozi, a u 
drugom o poeziji. »Na Marulov prevoditeljski stav i postupak utjecao je, 
nema dvojbe, dignitet Tomina spisa, koji je s famom uzvišenoga bogoljubnog 
štiva, s aureolom svete, odabrane knjige morao u prevoditelju buditi straho- 
poštovanje. Zbog toga je prevoditelj, prilazeći mu, bio svjestan njegove nepre- 
vodivosti i svoje posebne odgovornosti, jer bi svaki odmak mogao izgledati 
kao profanacija ili grešno zastranjenje. On se, dakle, ovdje suočio s potrebom 
posvemašnjeg suglasja, istovetnosti pod spregom 'mističnog smisla točnosti', 
one točnosti što je željkovani ideal svih prevoditelja.«'“ 
4 

U još većoj mjeri našao se pred takvim problemom Katančić kada se 
radilo o prijevodu knjige kao što je Sveto pismo. 

Takav odnos prema jeziku izvornika imao je dakle Katančić koji je na- 
pisao i više pjesama na narodnu, kao što je: 


moglo zaključivati, vrlo slobodan. Ona proizlazi otuda što se Karadžić, gotovo do- 
slovno drži mlađega izdanka ćirilometodske tekstovne predaje, a Katančić ne zna 
za nju, nego se drži izravno Vulgate i prevodi je još doslovnije. Glavna je, dakle, 
razlika nastala već pri starom slavenskom prijevodu, u kojem su neka rješenja, 
frazeološka i leksička, zacrtana drukčije nego je Katančić odabrao.« 

“M. Tomasović, Marulićev prijevod knjige Tome Kempenskoga »De imi- 
tatione Christi«, predavanje održano u okviru Znanstvenih razgovora o Marku 
Maruliću, u povodu 450. godišnjice Marulićeve smrti, Zagreb, 1974, str. 16 (rukopis). 
Rasprava je kasnije i tiskana pod istim naslovom u Čakavskoj riči, 1975, br. 2, str. 
5—20, cit. mjesio na str. 15. 

Igra kolo kod Valpova grada. Kolo igra! 
ispod ladne Karašice rike; 

u kolu je Marica divojka, 

gizda ćerka roda gospodskoga. 


U kolu su sve divojke lipe, 
al je Mara od sviju najlipša: 
njoj odilo kano i drugima, 
al je tilo božici podobno. 


Na glavi joj zakvrčeni vlasi, 

a kitice narešene iglam, 

desno uho nakićeno cvitkom, 

a obadva menđušam bisernim ... 


Ili: 


O zelena gorice Molbice, lipa, ugodna, 
tebe štuju snašice, divice, gizda i plodna; 
ti si svakoj divi mila, tebe želi svaka vila: 
ti si dobrim vinom i sadom rodna. 

U tebi je baščica, grančica kitna, zelena, 

a po sridi travica, ljubica šumskog plemena; 
oko tebe loza vita i gorica kano kita, 

po tebi se diva šetka ljubljena. 


Ili: 


Žarko leteć od istoka sunce 

istom bija sivce razigralo, 

al to viknu od Medveda vila, 
viknu vila u glasak potanki, 

kakvu Medvid jošter čuo nije, 
Medvid, seko, nit Okić, nit Zagreb: 
»Ustante se, zagrebačke vile! 

Te kako ste zoricu zaspale? 

Svate jeda vaše ne vidite, 

koji zorom vam dohodu rujnom, 
istoj zori prilični i ruži? 

Na noge se lake hitro, vile! 
Na sokake potecite širom ...«“ 

Bilo bi, razumije se, bolje da je i u prijevodu Svetoga pisma došao do jačeg 
izražaja Katančićev narodni jezik, u onom obliku kako su pisali i Antun 
Kanižlić, A. Ivanošić i drugi poznati slavonski pisci, odnosno kako je sam 
Katančić pisao u svojim hrvatskim pjesmama, pogotovu onima na narodnu. 
Vidjeli smo, međutim, razlog za takav Katančićev postupak. Ne treba pri 
tom zaboraviti da su već gotovi prijevodi Svetog pisma, Kašićev i Rosin, 
ostali u rukopisu'“" jer se cenzorima nije svidio narodni jezik kojim su djelo 
prevodili. Kao dalja jeka takve situacije čini nam se naglašena ti pojačana 
Katančićeva želja — da ne kažem bojazan — da što manje odstupi, čak i u 


“* Usp. Zbornik stihova i proze XVIII. stoljeća, Pet stoljeća hrvatske književ- 
nosti, sv. 19, Zagreb, 1973, str. 241. 

“" Usp. V. Jagić, Die serbokroatischen Ubersetzungen der Bibel im Ganzen 
oder einzelner Teile derselben, Archiv fir slavische Philologie, 34/1913, str. 497—531. 

jeziku, od vjernog i sakrosanktnog latinskog izvora. Katančićev je prijevod 
prvi hrvatski tiskani kompletni prijevod Biblije u nas uopće! 


Ako sve to imamo na pameti, nećemo se toliko čuditi takvu Katančićevu 
postupku. Bit će nam shvatljivo što je, radikalno se i vjerno držeći latinskog 
teksta, ipak uspio da — uza sva ta ograničenja što ih je sebi nepotrebno 
nametnuo — dade relativno uspjeli prijevod čitava opsežnog djela. 


Katančićev prijevod nije bio tuđ ni neštokavskim Hrvatima, kako se to 
vidi iz posvete B. Švrljuge na jednom primjerku Svetoga pisma, napisane 2. 
iravnja 1833, što sve pokazuje da se »novi štokavski standard u predvečerje 
Preporoda spremno prihvaćao i u neštokavskim sredinama i kako se tamo 
Katančićev jezik slavo-ilirički izgovora bosanskoga lako identificirao kao 
hrvatski«,“ 

Zašto onda taj prijevod nije bio popularniji, kako da se o njemu nije 
više pisalo, kako da je odjek njegov bio relativno malen? Katančićev se pri- 
jevod pojavio uoči preporoda, kada je napuštena najprije slavonska grafija 
kojom je bio prijevod tiskan. Zatim, u to vrijeme pomalo se napušta ikavština 
i, napokon, prevođenje na razini riječi novom je naraštaju ipak bilo ponešto 
tuđe. Tako se dvadesetak godina nakon objavljivanja Katančićeva prijevoda 
u Nevenu 1856. tumači: »Prije jedno 20 godinah izdao je neumorni Katančić 
svoj prievod svetog pisma, ali ni taj potrebam narodnog prievoda neodgovara, 
stranom što neima tumačenja, stranom što je preveo od rieči do rieči unatoč 
duhu hrvatskoga jezika, a napokon je djelo štampano pravopisom ponajviše 
samo u Slavoniji upotrebljenim.«'“ 

Ipak je taj prijevod" doživio nepravednu sudbinu da ga stručne knjige 


"BR, Katičić, Slavonski pabirci, Kritika, 1971, br. 17, str. 288. i 290. Taj 
jezik u koji se, eto, mogla prevesti Biblija nije bio pokrajinski ni tuđ neštokavskim 
Hrvatima. Bio je gotovo svenarodni. Suprotstavljao mu se još samo kajkavski stan- 
dard, i to u manjem dijelu hrvatskih zemalja. Kako se Katančićev jezik široko 
prihvaćao pokazuje zapis na prvom svesku prijevoda Novog zavjeta koji se nalazi 
u mojoj osobnoj knjižnici. Potječe od Bartola Švrljuge, podrijetlom Primorca iz 
Švrljugova Dola kraj Bakarca koji se bio naselio u čakavsko-kajkavskim Fužinama 
u Gorskom kotaru i glasi ovako: »Buduć Pismo svero u jeziku horvatskom od 
mladosti moje ja srčeno želil jesam ne samo vidit nego i u kući imati ga, i evo 
sada po svemogućnosti Božjoj dobih ga, koje želim da i moji odvetki uživati i 
zapovidi njegove dobrovoljno ovršavati budu. Za Brdo dana 2. aprilja 1833. B. 
Švrljuga« (Katičić, n. d., str. 289). Katičić je zapis iznio u suvremenoj grafiji. 

Kod ocjene Katančićeva prijevoda treba imati na umu da je bio suviše 
vezan kruto postavljenim zadatkom da tekst prevede riječ po riječ. Stoga je, na 
primjer, jezik Ivanošićev ili kojega drugoga pisca Katančićeva suvremenika, bliži 
književnom jezičnom uzoru nego Katančićev u spomenutom prijevodu. 

'“* »Neven«, listopad 1856, str. 303. U časopisu se spominje Kašićev prijevod 
Svetog pisma kao i Stjepana Rusića (Rose) s napomenom da im prijevodi nisu 
tiskani. — Drugi po redu tiskani potpuni prijevod Svetog pisma jest Ivana Matije 
Škarića, preveden štokavskom ikavštinom s natruhama čakavštine. 

“% Katančićev prijevod nije objavljen za njegova života, nego je tekst priredio 
za tisak Grga Ćevapović s uporednim latinskim tekstom Vulgate i bilješkama 
tadašnjega poznatog biblijskog stručnjaka Ignacija Weitenauera. Kako je uskoro 
i Ćevapović umro, prijevod je konačno tiskan nastojanjem fra Josipa Matzeka u 
Budimu, 1831. u šest svezaka. — Prof. Hamm našao je u budimskom franjevačkom 
samostanu tek neznatan fragment Svetoga pisma, i to fragment iz proroka Danijela, 
a kasnije je nađen i dio prijevoda »Psalama« (»Pisme Davidove«), što je pisao 
sam Katančić s naznakom »u Pešti 15. sičnja 1809. Pripis. u Budimu 20. srpnja 
1816«. Taj se rukopis ne slaže potpuno sa štampanim djelom, pa prof. Matić pret- 
postavlja da je manje izmjene mogao učiniti G. Ćevapović, priređivač Katančićeva 
teksta za tisak. Usp. Stari pisci hrvatski, knj. XXVI, str. LXXXVI. 

ili ne spominju ili nepotpuno citiraju." Jer, bez obzira na sve spomenute krute 
veze kojih se držao, »to više treba istaći Katančićevo jezično stvaralaštvo jer 
je i skučen tako strogim pravilima postigao skladan hrvatski izraz i položio 
temelje današnjem standardu«. 


To može potvrditi i ulomak iz Katančićeva prijevoda: 


Nek se ne smeta srce vaše. Virujte u Boga, i u mene virujte. 

U kući Oca moga stani su mnogi. Da vam ne bi rekao bio: da idem 
spravit' vami misto. 

I ako otidem i pripravim vami misto, opet dojdem, i uzmem vas k' 
meni istom da gdi sam ja, i vi budete. 

I kamo ja idem, znate, i put znate. 

Veli mu Toma: Gospodine, ne znamo kamo ideš; a kako možemo 
put znati? 

Veli mu Isus: ja sam put i istina i život. Nitko ne dolazi k Ocu, nego 
po meni. 

Da bi mene poznali bili, Oca bi moga zaisto poznali; i odesele poznat 
ćete ga i vidili ste ga. 

Reče mu Filip: Gospodine, pckaži nam Oca, i dosta nam je. 

Veli mu Isus: toliko sam vrimena s vami, a ne poznaste me? Filipe, 
koji vidi mene, vidi i Oca. Kako ti veliš: pokaži nam Oca? 

Ne virujete, da sam ja u Ocu, a Otac u meni je? Riči koje ja govorim 
vami od mene istoga ne govorim. Otac pak u meni stojeć isti dila čini. 

Ne virujete da sam ja u Ocu, a Otac u meni je? 

Drugače radi dilah istih virujete. U istinu, u istinu velim vami: koji 
viruje u mene dila koja činim ja i on će činit i veća od ovih će činit, jerbo 
ja k Ocu idem. 

sE šta god izištete od Oca u ime moje, to ću činit da se proslavi Otac 
u sinu. 

Ako šta uzprosite u ime moje, to ću činit. 

Ako ljubite, zapovidi moje držite. 

A ja ću prosit Oca, i drugog Utišitelja dati će vami da ostane s vami 
na vično. 

Duha istine: koga svit ne može primit' jerbo ga ne vidi niti ga zna, 
vi ćete ga pak poznati jerbo će kod vas ostat! i u vami biti. 

Neću vas ostavit sirote; dojti ću k vami. 

Još malo i svit me veće vidit neće. Vi pak vidite mene jerbo ja živim 
i vi ćete živit. 

U oni dan ćete vi poznati da sam ja u Ocu momu, a vi u meni i ja u 
vami. 

Koji ima zapovidi moje i drži jih, oni je koji me ljubi. Koji pak ljubi 
mene, ljubit će se od Oca moga; i ja ću ga ljubit i očitovat ću mu mene 
istoga. 

Veli mu Juda, ne oni Iškariota: Gospodine što se učini da ćeš se istog! 
očitovati nami, a ne svitu? 


#% Tako pogrešno stoji u članku F. Račkoga o Katančiću (Vienac 1886) i Drechsle- 
rovoj Hrvatskoj čitanci za više razrede II, Zagreb, 1916, str. 330) da je Katančićev 
prijevod Svetog pisma štampan u dvije knjige. Forko pišući o Katančiću veli u 
svojim »Crticama iz slavonske književnosti« da je Đ. Daničić, prevodeći Sv. pismo, 
upotrebljavao i Katančićev prijevod (te čak obećao da će o tome napisati posebni 
članak). Usp. I. Medved, Nekoliko bilježaka o Katančićevu prijevodu sv. Pisma, 
Nastavni vjesnik, 35/1926—1927, str. 316. 

"UR, Katičić, Jezikoslovni zapisi o prevođenju, Književna smotra, 1V/1972, 
br. 12, str. 6. 

Odgovori Isus i reče mu: ako tko ljubi mene, govorenje moje će držat, 
i Otac moj ljubit će ga, i k njemu ćemo dojti i pribivanje kod njega ćemo 
učinit. 

.Koji ne ljubi mene, beside moje ne drži. A besidu koju čuste, nije 
moja, nego onog koji me posla, Oca.“ 


Takav tekst mogao je napisati samo dobar poznavalac narodnog jezika. 


2. Katančićev Pravoslovnik — Etymologicon illyricum 


Radeći na prijevodu Svetoga pisma, Katančić je imao pri ruci mnoge rječnike 
što ih je pregledao te se i sam dao na izrađivanje svoga Pravoslovnika, kako 
je istaknuto. 

Spomenuto je da je već Josip Reljković izrađivao rječnik kojemu se iz 
gubio trag." Možemo k tome dodati i to da su i za Kanižlića zabilježili nje- 
govi suvremenici da je intenzivno radio na što boljem upoznavanju svoga 
materinskog jezika te je bio »linguae vernaculae excolendae studiosissimus«, 
da je zalazio među seljake kako bi naučio što više dobrih narodnih riječi. 
Baričević tvrdi da je napisao i rječnik što ga je ostavio u rukopisu, te je Ka- 
nižlić uvršten i u njegova Collectanea među pisce »ilirskih rječnika«.? 

I Katančić je sastavljao kritički rječnik što ga je nazvao Pravoslovnik, 
dok ga Grga Ćevapović naziva latinski Etymologicon illyricum, ad leges phi- 
lologiae dialecto Bosnensi exacto, dakle etimološki rječnik, te je Katančić 
prema tome autor prvoga hrvatskog etimološkog rječnika.“ Čini se da Katan- 
čić nije imao čvrste namjere da ga izda, barem ne u onom obliku kakav se 
danas čuva u Sveučilišnoj knjižnici u Pešti, nego ga je pisao više »pro domo, 
s nadnevcima, koje je od vremena do vremena stavljao, s bilješkama, koje 
inače u rječnik ne spadaju«."“ Katančićev rukopisni rječnik proučio je prof. 
Josip Hamm i rezultate svojih istraživanja objavio u esejistički pisanom obli- 
ku u Nastavnom vjesniku." 

U Pravoslovniku možemo naći mnogo riječi što ih je preuzeo iz djela 
pojedinih književnika, ali je unio i mnoge riječi što ih se sam prisjećao još iz 
djetinjih dana, pa je on i odraz života u dijelu Slavonije potkraj 18. stoljeća.“ 
Tako ćemo u rječniku upoznati nazive raznih vrsta kolača, što ih je vjerojatno 
sam Katančić pamtio: bazlamače, pite, supite, povitnice ili gužvare, gibanice, 
lepinje, podkvasnice, pogače, pogačice, a naći ćemo i lokumića, pereca, somu- 
nića, fanjaka, štrukalja, piškota, štufuta, papule, proje itd. Nabraja i razne 
vrste jabuka: bilina, grigoraša, petrovaka, sidika, slačika, drinčika i sl. 


"* Sveto pismo Novoga zakona, pogl. XIV, u suvremenoj grafiji i pravopisu. — 
Zanimljivo je napomenuti da u jednim zagrebačkim novinama piše da su od Kaši- 
ćevih vremena, koji je preveo Sveto pismo, Hrvati dugo morali čekati »da Daničić 
i Karadžić u 19. st. tiskaju svoj prijevod Biblije, pa da se tek zatim pojave druga 
izdanja na hrvatskom jeziku«! 

"* Vidi pogl. Od Baščanske ploče do Kačića i Reljkovića. 

"T. Matić, Pjesme Antuna Kanižlića, Antuna Ivanošića i Matije Petra 
Katančića, Stari pisci hrvatski, knj. XXVI, str. XXXVII. 

*" J. Hamm, Etymologicon Illyricum, Nastavni vjesnik, 51/1942—1943, str. 13. 

5* 3, Hamm, nd, str. 16. 

"3, Hamm, nd. str. 12—36. 

"Rječnik nije dovršen, a obradio ga je do riječi Svemoguć. 

U rječniku srest ćemo se i s opisom razne odjeće s naznakom što su 
sve muškarci, a posebno žene nosile, te spominje: suriju, kožuh, kabanicu, 
ćurdiju, prsluk, japundže, benluk, oplećak, roklju, skute, krilca, poculicu, 
šamiju, burundžuk, i sl. Doznajemo i mjere za tekućine: litra, oka, polić, fumt 
mirica, šinik, osmak, mirov, kila,“ i sl. 

Pored riječi što ih je sam Katančić unio, ima i dosta riječi i citata iz Bara- 
kovića, Kačića, Kanižlića, Lastrića, Reljkovića, Babića, Bandulavića, Bogaši- 

PRAVOSLOVNIK Matije Petra Katančića (dio rukopisa) 


Usp. J. Hamm, n. d., str. 17.—27. 

novića, Bunića, Divkovića, Divnića, Kašića, Leakovića, Margitića, V. Menčetića, 
Milovića, Nalješkovića, Palmotića, Peštalića, D. Ranjine, Vitezovića, Tomaše- 
vića, Zlatarića. Većina je citata prema Stullijevu rječniku, a tek neki prema 
Della Bellinu, odnosno neposredno prema njihovim djelima.“ 


Etimološka strana rječnika, razumije se, nije u ono doba mogla biti na 
visini, kada je i slavistika bila tek u svojim počecima. Katančić je etimološke 
probleme rješavao prema pučkoj etimologiji, tako naziv šokac tumači prema 
soku rakije, šljivovice, indigenus, vetus, et nobilis potus, a quo Socci, Thracum 
genus, postea Shokcći, nomen accepere. Sve to tumači pod natuknicom rakia.'“ 
Etimologiziranje mu se svodi na izvanjsko poređenje.“ 

Kao većina naših starijih književnika, i Katančić je kovao riječi za odre- 
dene nazive, tako mu je: milja — hiljadnica, ortografija — skladnopis, hiro- 
mantija — rukogonet, matematik — vižbaoc, rhytmus — skladnoričje, rhyt- 
micus — skladnoričnik, a stvara i više geometrijskih pojmova.“ 


Katančić je bio čovjek široke kulture, prema nekima bio je »najšire eru- 
dicije i najdubljega znanja«.“ Kako je narodni jezik bio Katančićev ideal, 
prigovarao je što Srbi upotrebljavaju slavenosrpski. Već je 1819. imao u ru- 
kama Karadžićev rječnik, što ga je ekscerpirao za svoj Pravoslovnik, ali je 
dosta Karadžiću i prigovarao, ispravljao neke Karadžićeve akcente, oblike, 
izostavljanje glasa h (npr. straota) i neke krivo prevedene latinske riječi.“ 


Na Katančića je utjecao, među ostalima, i Lanosović, pisac gramatike, 
dobar znalac narodnog jezika, što ga Katančić češće navodi. Čini se, prema 
mišljenju prof. Hamma, da je Katančić imao namjeru da svojem rječniku 
doda i opsežnu gramatiku hrvatskog jezika, što se vidi po obradbama pojedinih 
riječi, no nije uspio dovršiti ni rječnik, a još manje gramatiku.“ 


3. Gramatika Ignjata Alojzija Brlića, započeta god. 1822. 


“U tome je uspio Brođanin Ignjat Alojzije Brlić, nadovezujući u tome nepo- 
sredno na slavonsku gramatičku tradiciju. Iako će se njegovo djelovanje na- 
staviti kasnije, i u doba ilirizma (o čemu će u knjizi također biti govora), 
treba i na ovom mjcstu ukratko spomenuti njegovu gramatičku djelatnost 
što ju je započeo dvadesetih godina. Nakon Reljkovićeve i Lanosovićeve gra- 
matike iz 18. stoljeća, započinje 1822. Ignjat s pisanjem svoje Slavonische 
Sprachlehre.'" 


J. Hamm, n.d, str. 32. 

#3, Hamm, Naistarija hrvatska geometrija, Nastavni vjesnik, 1937. 

*“ Citirano prema Hammu. F. Maixner veli da je »pripadao među najuče- 
nije Hrvate koji su igda živjeli«, pribavivši sebi časno i dostojno mjesto »u areo- 
pagu učenih muževa svih vremena i naroda«. Cit. prema Georgijević, Hrvatska 
književnost ..., str. 272. Dobrovsky i Kopitar bili su rezerviraniji. 

45... Hamm, n.d., str. 32—34. 

** 3. Hamm, n. d,, str. 28. Usp. i J. Hamm, Najstarija hrvatska geometrija, 
Nastavni vjesnik, 45/1936-—1937, str. 97—123. 

"R. Auty, The linguistic work of Ignjat Alojzije Brlić, Filologija, br. 3, 
Zagreb, 1962, str. 5—22. 

Brlićeva obitelj bila je rodom iz Hercegovine, a u Slavoniji su se naselili 
1724, i to u Brodu, gdje se Ignjat Alojzije rodio 1795, a tu i umro 1855. 
Nakon školovanja u franjevačkom samostanu u Brodu i gimnazije u Požegi 
dobro se upoznao sa slavonskom tradicijom malerinskoga jezika, posebno s 
djelima Kanižlićevim, Reljkovićevim i Došenovim. Iako je po zvanju bio 
trgovac, naslijedivši u tome svoga oca, u slobodno je vrijeme čitao slavonsku 
gramatiku Relikovićevu i Lanosovićevu stavljajući uz njih određene bilješke, 


Grannatik 


bet 


Hliprifeben Sprache. 


mie dode sa 


Dofnen , Dalmayjien, Šlamonicn, Serbien, Raguja_ x 
dann von den Glioriern in Banat und 1ingarn geiproden 
mird. 


fir Ecutfehe 
seefafi und berousgegtten 


.. 


IGNATZ AL. BERLICH 


tagal Bemčcišnanar, nat Kautralkome ter F1 ofrata mia! Temaapitie 
Dred a Cidutara 


 igcrattam de# Rerfafert. 


Ignjat Alojzije Brlić Dfean, 
m : : : B attućt gut Kemisi, Ungar. Uateefitats : Bicitra. 
Brlićeva tiskana gramatika iz godine 183 
1833. —> 


a kasnije je odlučio da sve to prepiše i sam pokuša napisali gramatiku. Da bi 
to postigao, nabavio je dostupnu literaturu, tj. gramatike Della Bellinu, Relj- 
kovićevu (sva tri izdanja iz 1767, 1774. i 1789), Lanosovićevu (1778, 1789. i 
1795), Voltićev rječnik s gramatikom iz 1803. i Starčevićevu Ričoslovicu iliričku 
iz 1812. Uz to je potražio i neke gramatike drugih slavenskih jezika (češkog i 
staroslavenskog J. Dobrovskoga). Na Karadžića nije ni pomišljao jer je sma- 
trao da je njegova gramatika smjesa rusko-srpsko-crkvenoslavenskog jezika, 
no godine 1824. i 1825. došla mu je pod ruke Karadžićeva gramatika u nje- 
mačkom prijevodu J. Grimma, koja ga je vrlo zadovoljila. 

Uskoro je stupio u dodir s Karadžićem, najprije pismeno/“ a kasnije se 
upoznao s njim i osobno, te su ostali u dopisivanju do godine 1834. Karadžić 


'*% Brlić odgovara Karadžiću u vezi s gramatičkim poslovima: »...jerbo se i 
ja stim poslom veche vishe od 3 Godine, kad sam bezposlen, zabavljam, zabavljam 

je poticao Brlića da što prije dovrši svoju gramatiku, jer je i on sam 
htio napisati slično djelo te je u tu svrhu želio upotrijebiti Brlićevu građu 
iz sintakse.“ 

Brlić je svoju gramatiku završio 1827, a 1830. poslao ju je cenzoru u 
Budim, no iz tiska je izišla tek 1833, ali ne pod naslovom Slavonische Sprach- 
lehre, nego pod ilirskim nazivom, na što ga je nagovorio J. Kopitar. Za naziv 
jezika nije htio prihvatiti druga imena, ni slavonsko, ni hrvatsko, ni srpsko, 
ni južnoslavensko. Najbliži bi mu bio naziv »naški« jezik, ali ni to nije pri- 
hvalio." 


, Bih g \ \ . 


Naslovna strana Brlićeva koncepta gramatike što ju je započeo pisati 1822. pod 
naslovom SLAVONISCHE SPRACHLEHRE 


Smatra da jezik što ga iznosi u gramalici treba da bude narodni jezik, a 
nikako umjetan, u čemu je potpuno suglasan s Karadžićem i Kopitarom. 
Osim toga, čvrsto je uvjeren u jedinstvo jezika bez obzira na njegovo ime. 
Predlaže da se refleks glasa jat piše znakom y, što ga on kao ikavac čita kao i, 
a drugi ga mogu čitati i drugačije (ije, e), predlaže da se prihvati ćirilica koja 
je u starini bila u upotrebi i kod katoličkih Hrvata, a njome piše i većina od 
pet milijuna »ilirski govorećih« članova Pravoslavne crkve. 


velim, jerbo mi nije od zanata to raditi i s' takvima se stvarma baviti. Pamtlikar 
bo sam.« Vukova Prepiska, izd. Lj. Stojanović, Beograd, sv. V (Izostavio sam u citi- 
ranju tek Brlićeve znakove nad pojedinim samoglasnicima). 

*% Karadžić i Brlić sastali su se u travnju 1825. 

'% »Also werden wir wohl Deutschen naschki sprechen mussen, so wie wir 
našinci zu Hause reden.« I. A. Brlić, Grammatik ..., str. V. 

Da je njegova gramatika bila dobro primljena od čitalaca, možemo za- 
ključiti po drugom i kasnije trećem njezinu izdanju, ali se o njoj malo pisalo. 
U doba ilirizma nije se slagao s jezičnim zahvatima iliraca, pa ni svoga »ze- 
mljaka« Vjekoslava Babukića, ni Šuleka. Mjesto donekle artificijelnog jezika 
iliraca tražio je čisti narodni govor Kačića, Reljkovića i Došena. 

Kao što je utvrdio prof. Auty, Brlićevi pogledi na književni jezik bili su 
individualni i decidirani, iako nisu bili od neposredne važnosti u oblikovanju 
književnog jezika. »Ipak, taj talentirani amater-filolog i iskreni patriot bio 
je osoba s kojom se trebalo računati.«" 


Iako je Brlić u osnovi zastupao ispravno načelo o narodnom govoru kao 
osnovici književnog jezika, u provođenju toga načela nije bio uvijek dovoljno 
elastičan, te se jezična politika iliraca »pokazala praktičnijom nego ona zagri- 
ženog brodskog trgovca ... Međutim i Brlić je, bez sumnje, imao plodnog 
i pozitivnog udjela u složenom procesu jezičnog razvoja što je bio u toku u 
njegovoj zemlji polovicom 19. stoljeća. Diskusije koje je potakao i njegovo 
isticanje vrijednosti narodnog jezika te iznad svega njegovi napori za ostvare- 
njem jedinstva koji dosežu vrhunac u prihvaćanju njemu mrskih 'šiljaka i 
rogova' — zbog svega toga zaslužuje da bude spomenut u povijesti srpsko-hr- 
vatskog književnog jezika.«"" Polemike sa Zagrepčanima kao i druga aktivnost 
Brlićeva ide već u razdoblje ilirizma i poilirskog doba. Treba istaknuti i to 
da njegova Grammatik der illyrischen Sprache, wie solche in Bosnien, Dal- 
znatien, Slavonien, Serbien, Ragusa gesprochen wird, makar tendirala k tome 
da obuhvati cjelokupno hrvatsko i srpsko ljezično područje, ipak u osnovi 
sadržava narodni govor u Brodu," pa je i akcentuacija staroštokavska, kakva 
se čuje u većem dijelu slavonske Posavine." 


4. Stullijev rječnik 


U ovom prikazu književnog jezika u osvit 19. stoljeća nisam iscrpno obuhvatio 
jezičnu situaciju u Dubrovniku, gdje se već u 18. stoljeću javlja određena po- 
sustalost jačega književnog rada na hrvatskom jeziku. Doseljeni Francuz, ali 
sasvim sljubljen s Dubrovnikom i »Ilirijom«, Bruerović, taj »Ilir« i »Slovinac«, 
ne razumije zašto učeni Dubrovčani radije pišu latinski ili talijanski nego 
svojim materinskim jezikom, na kojemu imaju tako bogatu i vrijednu knji- 
ževnost. On je jednu svoju pjesmu započeo ovako: 


Ti koji dni traješ i noći knjige promećeš, 
pomnjivo tražeći slovinskoga naroda slave 
bil' uzrok men' po sreći dokazati znao 

s pivnice jer svatko do glasovitog Pregata 
slavne bi se slatko hrvatske odrekao starine? 


""R. Auty, The linguistic work of Ignjat Alojzije Brlić (1795—1855), Filologija, 
br. 3, Zagreb, 1962. 


2 R. Auty, nd, str. 21. 
"M. Hraste, Gramatike, Enciklopedija Jugoslavije, sv. 3. 


"S. Ivšić, Akcenat u gramatici Ignjata Alojzija Brlića, Rad JAZU, knj. 194, 
Zagreb, 1912, str. 61—155. 


. U osvitu hrvatskog narodnog preporoda 155 


Dubrovnik se na prijelazu iz 18. u 19. stoljeće čini »kao minijaturna slika 
stare, ali umorne civilizacije«. Ipak ga s prošlošću povezuje skupljanje, sre: 
đivanje i populariziranje, kao i izdavanje slavne književne baštine prošlih 
većih stoljeća. To je ipak slavan grad, ugledan u očima drugih hrvatskih 
pokrajina.“ 


5 ?. jo \CHEYS' STVLA 
sko a. 


Joakim Stulli 

HE 

TAI 


Komplet Stullijevih rječnika 


"5 M. Kombol, Poviest hrvatske književnosti..., str. 370. 

Nastavlja se i tradicija proučavanja književnog jezika u gramatikama i 
rječnicima. Nakon objavljivanja Della Bellina rječnika, što ga je priredio i 
proširio novim riječima Petar Bašić godine 1785, izlazi početkom 19. stoljeća 
nekoliko svezaka velikog rječnika marljivog i ustrajnog dubrovačkog leksiko- 
grafa Joakima Stullija (1734—1817). Stulli je, radeći neumorno oko pola sto- 
ljeća, napisao najveći rječnik u povijesti naše starije leksikografije: prvi dio 

(1620 str.) tiskan je 1801. u Pešti pod natpisom Lexicon latino-italico-illyricum, 
drugi dio 1806. u Dubrovniku — Rječosložje slovinsko-italijansko-latinsko 
(1401 str.), a treći, tiskan također u Dubrovniku, godine 1810. obuhvaća tali. 
jansko-ilirsko-latinski dio (1700 str.) — Vocabolario italiano-illyrico-latinum. 


Pravopis kojim je rječnik tiskan odredila je — kako je već spomenuto — 
dvorska pravopisna komisija za vrijeme Josipa II. 

Građu za svoje veliko djelo uzimao je Stulli iz narodnih govora što ih je 
upoznao na svojim mnogobrojnim putovanjima, ali je velika većina riječi 
uzeta iz knjiga, pa i rukopisa. Ekscerpirao je oko stotinu i dvadeset starih 
pisaca, sve starije hrvatske rječnike, ali i neke slavenskih jezika, uzimajući 
u svoje djelo riječi iz staroslavenskog jezika, ruskog, poljskog i češkog. Ra: 
deći dosta nekritički, uzimao je u rječnik i nepotrebne riječi (npr. graždanin, 
pojamiti, hudožnik, hvalnislužitelj, krvoprskanje, naučiteljić, odrinitelj), sve 
u iežnji za što većom potpunošću i bogatstvom svoga jezika (»... da bih ... 

ovaj domorodni jezik tja obilnijim nego itko dotle riječi blagom obogatio«)." 
No, uzimajući riječi iz slavenskih jezika koje nisu ulazile u naše jezično blago, 
Stulli je prevršio mjeru, radeći u sveslavenskom raspoloženju tadašnjeg Du- 
brovnika 18. stoljeća. Mnoge je ruske riječi uzimao vjerojatno zato da bi se 
lakše mogli razumjeti mnogobrojni rusizmi crkvenih glagoljaških i slaveno 
srpskih knjiga, s jakim utjecajem ruskoga udjela. I sam je stvarao, kovao 
nove riječi »pri čemu pokazuje prilično razvijen, iako ne posve savršen osjećaj 
za zakone štokavske tvorbe riječi«.7 

Najzanimljiviji je drugi dio rječnika, Rječosložje, u dvije knjige s oko 
80.000 riječi, s mnoštvom primjera, fraza, uzrečica i sl. Stulli je uzimao dosta 
riječi iz ruskog djela Lexicon trejazyčnyj, tiskan u Moskvi godine 1704. s rije- 
čima »slavensko-grčko-latinskim«. Shvaćajući ilirski jezik zapravo kao jedan 
slavenski jezik što ga razumiju svi Slaveni, Stulli se ne ustručava da u svoj 
rječnik, pored naših riječi štokavskih, određenog broja čakavskih i kajkavskih, 
preuzme nemalen broj i ruskih, pa i čeških i poljskih riječi, ali u prvome 
redu ruskih. 

Zato se služi rječnicima (Mikaljinim, Habdelićevim, Della Bellinim, Belo- 
stenčevim, Jambrešićevim), njemačkom gramatikom S. Vujanovskog, Glagolj- 
skim misalom i Brevijarom, mnogim starijim piscima, od kojih su i tri srpska 
iz 18. stoljeća: Dositej Obradović, Zaharija Orfelin iJovan Rajić. 
Ali zato uzima i spomenuti Lexicon trejazyčnyj, Bukvar rusinski, Bibliju 
rusinsku, slovensku gramatiku Bohoričevu, Thesauri Polono-Latino-Graeci 
isusovca Grgura Cnapija, Anua linguarum Amosa Komenskoga i češki rječnik 
Marka Danijela Adama iz Veleslavina (Sylva quadrilinguis vocabulorum et 
phrasium Bohemicae-Latinae-Graecae-Germanicae linguae). Riječi iz Trojezič- 
nog leksikona označivao je Stulli kraticom Lex. r. 

Prof. Sreten Živković navodi više primjera iz Stullijevih rječnika, 
npr.: elevare, innalzare — dići, dignuti, dvignuti, uzdignuti, uzvisiti ... pođ- 
jemnjati, privoznošiti, zdvigati, ... vozdjejati, vozvedsti, vozvožditi, navodeći 
i način kako se Stulli služio Trojezičnim leksikonom. Tako Stulli riječi s vita- 
cizmom, s ćirilskim b, pretvara u latiničko b prema betacizmu: alavastr — 
alabastar, varvar — barbar, glagolske imenice na ie pretvara u je: prozvanje, 
sočinjenje, sočlenjenje, deminutivi na -ok i -ek nisu redovno jasno označeni 
upotrebljavaju li se s nepostojanim o ili e: bratonok, pesokporosonok, 
porošokplatok, a kod drugih je to jasnije označeno: golubok, ka; gorbok, ka; 
gorodok, ka; gortok, ka; podarok, ka; porjadok, ka i sl. 

Uz riječ knjiga ima ove izvedenice: 
knjiga, knjigaonica, knjigaonik, knjigarnica, knjigđr, knjigćrnik, knjige, knji. 
goč (literatus, scriba), knjigočija (auctor, librorum scriptor), knjigohranilište, 
knjigohranilištvo, knjigohranilnica, knjigohrabitelj, knjigoljubovnik, knjigo- 
noša, knjigopečat, knjigopečateljni, knjigopečatnica, knjigopečatnište (typo- 
graphia), knjigopečatnik, knjigopisanje, knjigopisatelj, knjigopisec, knjigopo- 
moćnik, knjigopomnjik, knjigoprodavec, knjigovlagalište (bibliotheca), knjigo- 
vlagalištvo, knjižnrvalište, knjižnrvalištvo (gimnasium), knjižnrvateljan, -6ljni 
(gymnasticus), knjižnjičar, knjigđr, knjižnoskup, knjižnoskupština (academia), 
knjičnozboran (academicus) itd. Prema osam riječi u vezi s pojmom knjiga 
što je ima Lex. r., tj. Trojezični rječnik ruski, Stulli ima sedamdeset i sedam 
izvedenica. 


"S. Musulin, Hrvatska i srpska leksikografija, Filologija, sv. 2, Zagreb, 
1959, str. 52. 
7" K. Krstić, Stulli Joakim, Enciklopedija Jugoslavije, sv. 8. 

Mnoge ruske i ruskoslavenske riječi naznačuje da su iz Lex. r. prebacujući 
ih u »ilirske« s naznakom V. (tj. vidi, vide), npr. alčušti — V. lačan, gladan, 
baraban — V. bubanj, brozda — V. uzda, čulki — V. obuća, durak, -fitka — V. 
bezumnik, golen etc. — V. goljen, kabak — V. krčma, opčš — V. rep, pahar — 
V. orač, pohotnik — V. težak, pohotnica — V. težačica, pora — V. vrj€me, 
porča — V. otrov, povinoviti se — V. podložiti se, pravitelstvo — V. uprava, 
prelest — V. privara, prilježan — V. pomnjiv, smežan — susjedan i dr. 

Navodi i mnoge riječi iz spomenutoga Lex. r., a one se upotrebljavaju i u 
današnjem jeziku i upotrebljavale su se djelomično i u Stullijevo doba. Prof. 
Živković navodi mnoge primjere, kao britva, bukovina, glista, nošenje, nužnik, 
pakostan, pravilan, prepona, pridlog, prigrađe, pribor, snježiti, svod, umjeren. 

Stulli je mnogo pažnje posvetio ruskim riječima i ruskom jeziku u rječ- 
niku, jer je pored domaćih naših riječi ponajveći dio upravo ruskih, odnosno 
ruskoslavenskih.'" 

Rječnik je bio dovršen već 1782, te »u Dubrovniku, u Rimu u Bnecieh 
prem vještijeh i slavnijeh ljudi sudbom i svjedočbom pohvaljen«, kako veli u 
predgovoru, odnosno u zahvali Franji II. Stulli se nadao da će mu djelo izaći 
već 1782, ali se ono tiskalo tek 1806. u Dubrovniku. Trebao ga je prije toga 
popuniti (»neka bih ... ovaj domorodni jezik tja, obilnijem nego itko dotle 
riječi blagom obogatio«). Tako se Stulli bavio svojim djelom popunjujući ga 
i za vrijeme vladavine Josipa II, Leopolda II i Franje II. Čak se radilo i o 
tome da su mu poricali samostalnost u izrađivanju, o čemu govori i Josip 
Voltić u svome Ričoslovniku u predgovoru godine 1802. Čini mi se da i zbog 
toga Stulli ne spominje u popisu rječnika kojima se služio i Voltićev Ričoslov- 
nik, ukoliko, možda, nije bio razlog i u tome što iz njega nije imao mnogo 
uzimati. 

Josip Voltić u svome rječniku, koji se pojavio godine 1803, spominje, 
pored drugih leksikografa, i Stullija. Veli da je Stulli radio na rječniku četr. 
deset godina te da je prvi dio izišao u Budimu 1801, da je u nj ušla cjelokupna 
»ilirička« jezična građa, ekscerpirajući ne samo knjige, rječnike i sva »ilirska« 
narječja nego je nalazio riječi na svojim brojnim putovanjima među pukom. 
Piscu nije drago što rječnik nije u potpunosti tiskan jer bi i njemu, Voltiću, 
dobro došao pri sastavljanju vlastitog djela. 

Voltić smatra da je Stulliju pri radu na rječniku mnogo pomagao »Comes 
de Ayala« koji bi, navodno, u toku od pet godina svaki dan stajao uz Stullija 
nastojeći da na talijanski i latinski jezik prevede sve Stullijeve »iliričke« 
riječi, pa da je taj dio posla gotovo isključivo Ayalina zasluga. Doista je po- 
stojao takav čovjek, isusovac, koji je nakon ukidanja isusovačkog reda postao 
poslanik Dubrovačke Republike pri carskom dvoru, a bio je ljubitelj knjiga, 
znalac jezika, poznajući dobro talijanski i francuski i zanimajući se i leksiko- 
grafskim pitanjima. 

Bit će ipak, po sudu prof. Dukata, da je Voltić pretjerao u svojem izvje- 
štaju o pomoći Ayalinoj. Adam Baričević također o tome govori u pismu 
Dubrovčaninu Đuri Feriću 179%, ali napominje tek to da se Ayala zanimao 
za Stullijev rječnik, popravljao ga i pročišćavao te time stekao zasluga za 
Dubrovačku Republiku. Ali to pročišćavanje i popravljanje bilo je vjerojatno 
tek djelomično, a ne kako je tvrdio Voltić. Latinska i talijanska građa bila 
je već gotova kada je Stulli započeo obradbom svoga rječnika, prepisujući je 


"S. Živković, Ruske riječi u Stullijevu rječniku, Južnoslovenski filolog 
XXII, knj. 1—4, Beograd, 1957—1958, str. 241—264. 

iz djela što je bilo poznato pod naslovom »Taurinense Lexicon«, tj. poznati i 
rašireni talijanskodatinski i latinsko-talijanski rječnik, koji se nazivao i »Voca- 
bolario di Torino«. Sav posao oko proširivanja i skraćivanja iz spomenutoga 
rječnika učinio je najvjerojatnije sam Stulli.? 

No, važnije bi bilo kritički i temeljito proučiti čitav Stullijev leksikografski 
opus, na što je upozorio i prof. Živković, ali to bogato rječničko blago nitko 
još nije sustavno analizirao, kako je napomenuo V. Jagić 1910, ni danas, a 
ipak Stulli »u davanju leksičkih podataka gramatičkih i akcenatskih, u bi- 
lježenju izvora, primjera, u nizanju značenja tal. i lat. sinonima, fraza, sveza, 
stigao je, a često i nadmašio najbogatije starije naše leksikografe«." Ne gle- 
dajući na velike nedostatke i krupnije promašaje, pogreške i zablude, Stullijev 
rječnik ipak ostaje, po riječima V. Jagića, dosad najviđenija leksikografska 
pojava u području našeg književnog jezika, iako po zamisli zaostaje za Ka: 


radžićevim rječnikom.“ i 


5. Gramatika Franje Marije Appendinija 


Tako dakle Dubrovnik daje i na leksikografskom polju velik udio na početku 
19. stoljeća, kada se u istom gradu pojavljuje 1808. i Grammatica della lingua 
illirica Franje Marije Appendinija, koji je desetljećima prije Koll4ra upozorio 
na četiri glavna narječja slavenskog jezika: »Il Russo, Il Polacco, Il Boemo € 
I Illirico«, kako navodi u predgovoru spomenute gramatike (str. IX). Među 
svim tim »dijalektima« činio mu se :tlirski ili dalmatinsko-bosanski najsavr- 
šenijim od sviju.“ 

No prije toga treba reći da je Appendini napisao za Stullijev rječnik 
uvodnu raspravu De praestantia et vetustate linguae Illyricae ... ad Joachimum 
Stullium Illyrici lexici auctorem. Nirskim jezikom — veli — govore Slaveni po 
Dalmaciji, Bosni, Hrvatskoj, Istri, Kranjskoj, Koruškoj i Štajerskoj, u Srbiji 
i u Bugarskoj. Pošto je naveo da je ilirski jezik sličan »moskovskom«, polj- 
skom, češkom i »sorapskom«, tj. lužičkosrpskom jeziku te da su slavenski 
romanskih jezika: »Naime, španjolski čovjek nimalo ne razumije Gala kad 
govori, ni Talijan Engleza, ali Poljak Čeha, Sorab Moskova razumije, ako se 
samo malo pripazi.« Zatim sličnost slavenskih jezika pokazuje na poznatim 
primjerima iz poredbene slavenske gramatike, navodeći vezu između slaven- 
skih jezika. 

Ali u svojim pogledima Appendini je i dobrano griješio kada se upuštao 
u neznanstvene kombinacije o usporedbi slavenskih jezika s drugim jezicima. 
Tu mislim na već spomenutu raspravu De praestantia et vetustate ... iz godine 
1806. i na onu drugu Dell' analogia della lingua degli antichi popoli dell' Asia 
Minore con la lingua dei popoli antichi e recenti della Tracia e dell' Illirico 
iz godine 1810. 


"" V, Dukat, Joakim Stulić i Cinte d'Ayala, Nastavni vjesnik, 1929, str. 270— 
—276, cit. mjesto na str. 276. 


* Usp. S. Musulin, Hrvatska i srpska leksikografija, Filologija 2, str. 52. 
"VV, Jagić, Istorija slavjanskoj filologii, Sanktpeterburg, 1910, str. 181. 
2 > dialetto Illirico, o Dalmato-Bosnese, il piu perfetto di tutti.« Prefazione. 

Kao što je pokazao prof. Josip Nagy u svojoj doktorskoj disertaciji Der 
Italiener F. M. Appendini als siidslavischer Historiker und Philologe, što ju je 
obranio 1906. kod V. Jagića i Jirečeka u Beču,“ takvi se Appendinijevi stavovi 
mogu rastumačiti ako se uzme u obzir činjenica da je on pri tome imao tri 
izvora: Grubišića: In originem et historiam alphabetici sclavonici glagolitici 
vulgo Hieronymiani (Venecija, 1766), Dolcija: De tilyricae linguae vetustate et 
amplitudine (Venecija, 1754) i Sargoa: Mćmoire sur la langue et les moeurs 
des Peuples Slaves. 

Kopitar je brzo primijetio te fantastične Appendinijeve teorije o Slave- 
nima i s time upoznao Dobrovskoga, što je sve odvratilo Appendinija da 
napiše drugu već započetu raspravu o sličnoj temi. Dobrovsky je jednom na- 
pomenuo kako su se u sličnom pitanju osramotili već Dolci, Katančić i Fortis 
s napomenom i pitanjem: »Cur enim Slavica gens antiquior esse debeat qua- 
cumque alia?« navodeći mnoge primjere iz poredbene gramatike koji pokazuju 
upravo suprotno, Dobrovsky je i indigniran predbacujući neznanstvenost 
Appendiniju: »Uvijek moramo biti smiješni!« Nakon takvih primjedaba, Ap- 
pendinijevo namjeravano djelo Varo Illyricus nije se nikada pojavilo. 

Međutim, značajniji je Appendinijev rad na gramatici. 

Na početku 19. stoljeća izdaje dakle u Dubrovniku spomenutu gramatiku, 
gdje nakon posvete Augustu Marmontu slijedi Prefazione ai colti amatori 
delle lingue, u kojoj iznosi svoje fantastične teorije o »ilirskom« jeziku. Neko- 
liko riječi namijenio je i lingvističkoj literaturi ruskog, poljskog, češkog i 
ilirskog »dijalekta«. Posebno spominje dubrovačku i dalmatinsku literaturu 
te nabraja djela kojima se služio: Bohoričeva, Kašićeva, Belostenčeva, Mi- 
kaljina, Della Bellina, Voltićeva i Stullijeva. Iako je i njih upotrebljavao, 
tražio je savjete i u svojih suvremenika. 

Ističe da će se njegova gramatika zasnivati na dubrovačkim jezičnim spo- 
menicima, odnosno na dubrovačkoj književnosti, kako je to učinio i Della 
Bella. 

S obzirom na deklinaciju razlikuje Appendini tri roda, dva broja i šest 
padeža u jednini i sedam u množini. U jednini, naime, ima jedan, a u množini 
dva ablativa, Iako posebno spominje da »ilirski« jezik nema člana, ipak dodaje 
da će uz riječi dodavati zamjenicu ovi, ova, ovo kako bi se lakše mogli razliko- 
vati padeži. 

Kod pridjeva ne razlikuje neodređeni i određeni oblik. Obrađuje ih prema 
završnom suglasniku ili samoglasniku (dobar, umrli, debeo, go i goli), zatim 
razlikuje skupinu Aggettivi composti (npr. travorodan) i Aggettivi diminutivi 
(npr. tanahan, tanačan). Superlativ tvori tako da se pozitivu ili komparativu 
stavi ispred pri ili naj (priblažen ili najblaženiji). 

Govoreći o glagolu razlikuje vremena (prezent, imperfekt, perfekt, plus- 
kvamperfekt i futur), od načina nabraja indikativ, imperativ, subjunktiv ili 
konjunktiv i infinitiv. Glagol može biti u aktivnoj, pasivnoj ili srednjoj formi, 
zatim bezličan s aktivnim ili pasivnim značenjem. Perfekt mu je od imati: ja 
imao sam, imo sam, imal sam, jesam imal, imao, imo. 


Preko polovice knjige posvetio je sintaksi, koja se dijeli na pet odjela. 
Najprije govori o imenicama, zatim o pridjevima, pa zamjenicama i brojevima, 


"" Der Italiener Francesco Maria Appendini als siidslavischer Historiker und 
Philologe. Dissertation der philosophischen Fakultat der Universitat in Wien zur 
Erlangung der Doktorwirde vorgelegt von Josef Nagy, Beč, 1906 (disertacija obra- 
njena kod prof. Jagića i prof. Jirečeka). Pohranjena je u Sveučilišnoj biblioteci 
pod brojem D 13468. Usp. V. poglavlje: Linguistische Studien. 


C. U osvitu hrvatskog narodnog preporoda 161 


o vremenima, o prilozima, uzvicima, veznicima i prijedlozima. Na kraju do- 
nosi pravila i primjere koji su potrebni za svakidašnji razgovor. I u sintaksi 
drži se najviše dubrovačkog govora. Naročito je opsežno obradio glagol, 
razlikujući perfektivnost i imperfektivnost. 

U svojoj je gramatici Appendini iskoristio podatke iz Della Belline gra- 
matike te ima čak isti uvod i građu, pa i iste paradigme kao i Della Bella, 
kako je to sve proučio prof. Josip Nagy, koji je obradio ne samo Appendi- 
nijevu gramatiku nego i cjelokupnu njegovu djelatnost.“ Razlikuje se od 
Della Belle tek nešto promijenjenim tretiranjem ablativa u jednini i množini. 


Po mišljenju prof. Josipa Nagya,'* Appendinijeva gramatika nema ni izda- 
leka onog značenja u povijesti hrvatskoga jezika što ga imaju Znstitutiones ... 
Dobrovskoga u povijesti slavenske filologije. Appendinijeva gramatika zapravo 
je proizvod određenog časa kada je za vrijeme vladanja Francuza trebalo za 
Talijane napisati gramatike u praktične svrhe. Tako ona ima, po mišljenju 
prof. Nagya, tek povijesnu i bibliografsku vrijednost, dok, naprotiv, prof. Mi- 
lan Rešetar vidi u toj gramatici »možda najbolju među starijim gramatikama 
našega jezika«.* 

Ipak je ona izdana u više izdanja, što govori o njezinoj tadašnjoj aktual- 
nosti. Prvo izdanje izišlo je 1818, u Dubrovniku, drugo identično godine 1828. 
Taj identitet ide tako daleko da i u drugom izdanju spominje istim riječima 
da je Džanluka Volantić umro prije šest mjeseci! 

Treće izdanje pojavilo se u Dubrovniku 1838, godinu dana nakon smrti 
autorove, a Kukuljević u svojoj Bibliografiji hrvatskoj napominje i jedno 
izdanje iz godine 1848, što međutim neće biti vjerojatno. Appendini je svoju 
gramatiku napisao na Marmontov poticaj i njemu je posvetio. 


Iako je bilo određenih neslaganja između Appendinija, koji je smatrao 
dubrovački govor najboljom osnovom književnog jezika, i Šime Starčevića, 
koji je tu osnovu htio proširiti na narodne štokavske ličke ikavske govore i 
govore drugih naših štokavskih krajeva, ipak u osnovi obojica jasno spoznaju 
da štokavsko narječje ima neosporivu prednost u »ilirskoj« književnosti (a 
razlikuju se tek u pojedinostima). 


L 


6. Ričoslovnik Josipa Voltića 


To spoznaju i drugi naši javni radnici već u to doba, kao što je bio Istranin 
Josip Voltić iz Tinjana, istoga mjesta u kojemu će se roditi i biskup Juraj 
Dobrila. Iako Voltićev Ričoslovnik nema nekog većeg značenja u povijesti 
naše leksikografije, ipak je on svojom praktičnošću i dobrim grafijskim rje- 
šenjima zaslužio da i njega ovdje spomenemo, pogotovu što se mnogo upo- 
trebljavao i po školama. 

Voltić je živio kao privatni učitelj u Beču, pa je među njegovim učenicima 
bio barun Franjo Marija Stefaneo-Carnea, koji je za sebe htio imati praktičan 
rječnik te je za njega u prvome redu Voltić i napisao svoje djelo pod naslo- 


'4J Nagy, nd. pogl. V. 
5 3, Nagy, n. d., pogl. V. 
% M. Rešetar, Appendini F. M. u Stanojevićevoj Enciklopediji. 

vom Ricsoslovnik (Vocabolario, Worterbuch) iliricskoga, italijanskoga i ni- 
macskoga jezika s' jednom pridpostavljenom gramatikom ili pismenstvom: 
sve ovo sabrano i sloxeno od Jose Voltiggi Istrianina. Predgovor je datiran s 
godinom 1802, a redovno se uzima da se djelo iz tiska pojavilo godinu dana 
kasnije, tj. 1803. 

Dajući rječniku naslov Ričoslovnik, dakle riječ u ikavskom obliku, poka- 
zao je zapravo da taj govor cijeni, odajući time počast »ikavskom govoru 
svog rodnog kraja«. Inače, Voltić donosi riječi iz svih triju naših narječja, a 
navodi redovno i riječi s tri naša izgovora: npr. lek, lik, ljek. 

Glavni izvor Voltićevu Ričoslovniku bilo je Mikaljino Blago jezika slo. 
vinskoga, Della Bellin Dizionario i Belostenčev Gazophylacium, kao i prvi dio 
velikog Stullijeva rječnika što se bio pojavio 1801. u Budimu. 

Na temelju takve svestrane analize čitava rječnika može se reći da je 
Voltić ipak u određenoj mjeri, čak »prilično znatno«, kako veli Dukat, proši- 
rio jezičnu leksikografsku građu. 

U rječnik su ušje riječi i iz drugih slavenskih jezika, npr. kur, midlo, 
vozduh, kako je to primijetio već Dobrovsky oglašujući njegov rječnik u 
Slovanki, u knjizi II, tvrdeći da riječ kur ima već Della Bella, ali je pri tom 
stavio napomenu da je to poljska riječ, čudeći se što je češka i poljska riječ 
ušla u taj rječnik. Međutim, takvih riječi ima i više, kao npr. rjada, smias, 
starosta, podenaja, raba, rataj, sapoga, šip, sebar, skorzek, viverica (donnola, 
Wiesel), ali ih nije prvi Voltić upotrijebio, nego ih je našao u starijim leksiko- 
grafskim djelima, npr.: u Mikalje, Stullija, Della Belle. 

Kako je djelo bilo praktičuog karaktera, Voltić donosi tek glavna zna- 
čenja, ne ulazeći u frazeologiju i suptilnije nijanse određenih riječi. Smatrao 
je to nepotrebnim, možda čak i nezgodnim, za praktičan rječnik što ga 
je spremio za svoga uglednog učenika koji je ipak pokazivao zanimanje za 
naš jezik. Zato u rječniku nećemo naći ni mnogo turcizama, osim ovih: bula, 
ćurčija, delija, dolama, i još koje, a izostavljeni su turcizmi iz Mikalje: ćuskija, 
duvar, pazar. Zato ima — što nije čudno — dosta njemačkih riječi: klinga, 
klostar, nor i sl." 

U tumačenju hrvatskih riječi njemačkima i talijanskima Voltić se osla- 
njao i na svoje znanje, ali je pri tome činio i određene pogreške. U neku ruku 
uzor Voltićevu Ričoslovniku moglo je biti Veneronijevo praktično djelce, koje 
je također kratko, praktično i trojezično, izdano 1753. u Frankfurtu na Majni." 


Već je istaknuto da je rječnik bio praktičan, zato i mnogo tražen te se 
upotrebljavao i u školama, pogotovu što su hrvatske riječi protumačene i 
talijanskim i njemačkim jezikom. Osim toga, Voltić je cijenio zaključke pra- 
vopisne komisije iz 1872. te je rječnik tiskan u prihvatljivoj, tzv. slavonskoj 
grafiji. Stoga je i Dobrovsky bio time vrlo zadovoljan, govoreći o tome u spo- 
menutom članku u Slovanki, knj. II. 

Zato je ispravan zaključak dra Ante Sekulića: »Ali njegov Ričoslovnik, u 
sklopu vremena, prilika i stanja nauke, ne predstavlja toliko značajno životno 
djelo koliko bismo to željeli. Ričoslovnik je više praktično rješenje svaki- 
dašnje potrebe i novčanih problema pisca, nego ozbiljan znanstveni rad.«' 


""V. Dukat, Voltićev »Ričoslovnik«, Prilozi za književnost, jezik, istoriju i 
folklor, knj. IX, str. 19—31. 

"V, Dukat, n.d,, str. 28. 

8 V, Dukat, n.d,, str. 29—30. 

% A. Sekulić, Istranin Josip Voltić — hrvatski jezikoslovac, Rijeka, 1970, 
str, 118—132, cit. mjesto na str. 132 (knjižica je izašla u ediciji Pedagoške akademije 

Voltićev Ričoslovnik postat će uskoro temelj za prvi ilirski Richter-Ballmann- 
-Frčhlichov rječnik što se pojavio odmah na početku ilirizma, te će ga autori 
gotovo potpuno iscrpsti za svoj rječnik, pisan još starom grafijom. 


V. HRVATSKI KAJKAVSKI KRAJEVI UOČI PREPORODA — ZNAKOVI 
USMJERAVANJA PREMA ŠTOKAVŠTINI 


1. U teškim političkim prilikama ipak ne zamiru sasvim kulturne težnje 


Početak 19. kao i kraj 18. stoljeća bio je u političkom, ekonomskom i društve- 
nom pogledu u depresiji i u sjeverozapadnoj, kajkavskoj Hrvatskoj kao i u 
drugim našim krajevima, kako je istaknuto na početku ove glave. U takvim 
vremenima nije se konačno riješilo ni pitanje zajedničkog književnog jezika 
za sve Hrvate. Hrvatski staleški predstavnici moraju tada voditi borbu protiv 
nametanja mađarskog jezika što su ga Mađari željeli uvesti u Hrvatsku i nji- 
hova prodora na tri slavonske županije. Ali, ako »iz njihove obrane latinskog 


u Rijeci). Usp. od istoga pisca raspravu »Voltićev Ričoslovnik«, Subotica, MCMLIII, 
str. 1—31. Iako pisac u osnovi ispravno ocjenjuje mjesto Voltićeva Ričoslovnika u 
povijesti naše leksikografije, ipak mu je postupak kada vrednuje Voltićevu pri- 
loženu gramatiku nedovoljno opravdan. Citirajući na str. 124. deklinaciju imenica 
muškog roda Sekulić ovako to komentira: »Očito je da danas nitko o prvoj sklo. 
nidbi tako ne piše i ne daje takva objašnjenja. U MARETIĆEVOJ gramatici podije- 
ljene su imenice u skupine prema rodovima, pa je tako objašnjena i njihova 
sklonidba. Razumljivo je da i u najnovijoj slovnici za koju je napisano: »Ova je 
gramatika namijenjena učenicima viših razreda srednjih škola, nastavnicima hrvat. 
skog ili srpskog jezika«, nema podjele slične Voltićevoj (premda je u njoj naglašena 
sira težnja, nego da bude samo hrvatska slovnica.«« Govoreći dalje o deklinaciji 
imenice kći Sekulić nastavlja: »Ni MARETIĆ ni sastavljači najnovije »Gramatike 
hrvatskog ili srpskog jezika« (S. Živković, M. Hraste, I. Brabec) nebi 
ovako sklanjali. Ali je Voltićeva sklonidba značajna jer su tragovi starih oblika 
sačuvani. A napisao ih je Voltić prema sjećanju iz djetinjstva, koje je proveo u 
čakavskoj sredini.« 

Međutim, ne može se Voltićeva gramatika, napisana 1802, ocjenjivati mjerilima 
iz godine 1899. i pedesetih godina našega stoljeća. Treba je ocjenjivati gramatikama 
što su se pojavile prve nakon njegove, Appendinijevom, Starčevićevom ili možda 
Babukićevom ili kojom drugom. Osim toga, nije Voltić sve te paradigme pisao 
samo »prema sjećanju iz djetinjstva«, kada je u Beču mogao doći i do kakve 
starije naše gramatike, kako to obično i biva pri takvu radu. 

Dalje, citira Vodnikovu misao u Stanojevićevoj Enciklopediji u kojoj dr. Vodnik 
napominje kako je Voltić prihvatio tada najbolju, tzv. slavonsku grafiju dotje- 
rujući to načelo prema principu da »u latinici i u ćirilici svaki glas treba da ima 
samo jedan znak; njegova rasprava o ortografiji, štampana u Ričoslovniku, sigurno 
je uticala i na Vuka Karadžića«. Možemo se i ne složiti s Vodnikom da je Voltićeva 
rasprava o ortografiji utjecala na Karadžićevu grafijsku reformu, ali ne možemo, 
poput Sekulića, ovako razumjeti Vodnika, kada on to nije rekao: »Nas međutim 

jezika govori prošlost i strah povlaštenih, progovara već i nova Hrvatska«" u 
odlučnom stavu Tita Brezovačkoga u njegovoj oštroj, poznatoj latinskoj pjes- 
mi Recursus trium. sororum, s onim oporim stihovima: 


Kakav vas obuze bijes, o građani, kakva li 
ludost, 

da taj tegotni jaram na vratove mećete sami; 
slobodna kraljevstva mi smo, a tko se stidi 
Hrvatstva, 

neka se Hunima divljim pokorava i nek im 
služi.“ 


U tim teškim prilikama, u kojima se nije moglo uspjeti čak ni u minimalnim 
političkim traženjima u doba apsolutizma Franje II. i Metternicha, nužno je 
trebalo rješavati druge probleme, barem na »tišem kulturnom području«, s 
obzirom na književni jezik i pravopis, na važna pitanja kao osnove književne 
kulture jednog naroda. Ovo ih vrijeme neće u potpunosti riješiti, ali ih je 
intenzivno osjećalo i ozbiljno postavljalo, iako ih svi predstavnici hrvatskoga 
naroda neće jednakom vidovitošću shvaćati. Starija poimanja i uskogrudnosti 
izmjenjuju se s bistrijim pogledima te tako postupno sve veći broj naših 
ljudi prevladava pokrajinske granice, svjesni povijesne povezanosti hrvatskih 
zemalja. U djelu lucidnoga I. Derkosa Genius patriae godine 1832. dobit će ti 
pogledi svoj čisti, kristalni oblik. 


Pavao Vitezović svojim idejama i težnjama htio je povezati hrvatski 
Sjever i Jug već u 17. stoljeću, a u 18. postupno sve više jača svijest o 
kulturnom zajedništvu među hrvatskim krajevima. Makaranin Andrija Kačić 
Miošić postat će opće poznat, cijenjen i voljen u svim hrvatskim krajevima, 
pa i među kajkavskim Hrvatima. Marko Mahanović u jednom svome ruko- 
pisnom djelu što ga je priredio za tisak, u predgovoru Horvackih popevki 
svetskih, obilježuje Kačića kao čovjeka koji je u svom djelu opisao događaje 
hrvatskih junaka (Croatorum heroum facta). Kačić je bliz ne samo slavon- 
skim piscima nego i T. Mikloušiću i T. Brezovačkom, koji se za Kačićem po- 
vodi u jednoj prigodnoj pjesmi pisanoj štokavski (o čemu će biti više govora 
kasnije). Kačićeva pjesmarica sve se više hvali i među kajkavcima uopće. 


Baltazar Krčelić među svojim povijesnim izvorima spominje i Kačića i 
narodne pjesme, hvali Reljkovića i dopisuje se s dubrovačkim povjesničarom 
Mihom Milišićem, koji mu je poklonio rukopis Osmana i Trublju slovin- 


iznenađuje tvrdnja da bi VUK KARADŽIĆ u svome radu oko stvaranja srpskog 
književnog jezika crpio svoje znanje iz Voltićeva rječnika ... Ne znamo VODNI. 
KOVU namjeru, ali nam se čini da oslanjanje na Voltićev »Ričoslovnik« nije oso- 
bita preporuka za VUKA.« Vodnik nije govorio o jezičnom utjecaju, nego o gra- 
fijskom, što nije isto, ali Sekulić to na još jednom mjesto posebno ponavlja: 
»Nabačena VODNIKOVA misao o navodnom utjecaju Voltića na rad VUKA ST. 
KARADŽIĆA, čini nam se, nakon prelistavanja njegove slovnice, suvišna i netočna .. .« 
(str. 130 prve rasprave). U daljnjem tekstu napominje da bi bilo korisno posebno 
proučiti koje su nove riječi u Voltićevu Ričoslovniku, ali ne spominje ponajbolju 
studiju o tome iz pera prof. Vladoja Dukata, odnosno spominje je tek indirektno citi- 
rajući jedan rad Vjekoslava Bratulića. 

Sekulićeve rasprave inače su korisno došle da osvježe, pogotovu u Istri, manje 
poznate činjenice o radu toga leksikografa. 


"M. Kombol, Poviest hrvatske književnosti do Narodnog preporoda, Za 
greb, 1945, svi citati na str. 383. 


'% Prijevod S. Ivšića. 

sku, dakle dobro je upoznat s važnim štokavskim djelima iz raznih naših kra- 
jeva, što nije bilo bez značenja. 

Dakako, u sjeverozapadnoj Hrvatskoj piše se redovno kajkavski, ali ga 
ne ubrajaju u slovensku skupinu, kako su to htjeli Dobrovsky i Kopitar u 
svojoj podjeli, razlikujući ilirsko (štokavsko) od slovenskog narječja, u koje su 
uključivali i hrvatsko kajkavsko. Marko Mahanović u rukopisnom djelu 
Observationes circa croaticam ortographiam (1814) ne slaže se s time i navodi 
da hrvatska kajkavština ide u ilirsku skupinu, što će potvrditi i Kristija- 
nović, Gaj i još jasnije i dalekovidnije Ivan Derkos.? 

Iz svijesti o toj povezanosti između krajeva Hrvatske, Slavonije i Dal- 
macije, kod nekih u većoj, a drugih u manjoj mjeri, može se razumjeti odluč 
nost i spremnost da se žrtvuje kajkavski književni jezik široj praksi — štokav- 
štini. U to vrijeme sve se više javlja svijest da se jezik u Slavoniji, Dalmaciji i 
Vojnoj krajini može lako stopiti u jedan, a neće biti nemoguće da se to učini i 
s kajkavskim, kako se vidi iz Derkosovih razmatranja o jeziku. 


Da bih svestranije prikazao tu osnovnu problematiku u sjeverozapadnoj 
Hrvatskoj u početku 19. stoljeća uoči preporoda, želio bih posebno ocrtati lik 
Maksimilijana Vrhovca, njegov odnos prema kulturnim događajima toga 
vremena, njegovo zalaganje za sabiranje narodnog blaga i riječi, težnju da što- 
kavicu približi kajkavskom narječju. Zatim bih prikazao poziv Antuna Miha- 
novića da se u javnom životu upotrebljava narodni jezik, kako je to iznio u 
svojoj knjižici Reč domovini od hasnovitosti pisanja vu domorodnom jeziku i 
njegovu naklonost prema štokavštini, na što ga je potakao rukopis Gunduli- 
ćeva Osmana što ga je bio pronašao u Veneciji i htio ga objaviti. Još prije 
njega, koncem 18. stoljeća, objavljuje Josip Šipuš u predgovoru svoje knji- 
žice o agrarnim pitanjima vrlo zanimljiv poziv da se normira jedinstven knji- 
ževni jezik zasnovan na jedinstvenoj osnovi. U to se vrijeme poklanja općenito 
sve veća pažnja štokavskom narječju i ideji o zajedničkoj grafiji i pravopisu, 
što je sve vrijedno posebne pažnje. 


2. Djelatnost Maksimilijana Vrhovca na kulturno-jezičnom planu 


Koncem 18. i početkom 19. stoljeća ističe se kao dominantna figura u hrvat- 
skom javnom, pogotovu kulturnom životu ličnost biskupa Maksimilijana Vr- 
hovca, rođenog Karlovčanina (1752—1827).* Već potkraj 18. stoljeća od osobi- 
tog je značenja bila njegova tiskara što ju je prekupio od I. M. Trattnera (bila 
je smještena u Vlaškoj ulici) i koju je uskoro morao predati u druge ruke.* 
Tu je tiskano više djela hrvatskih pisaca, kao Katančićevi Fructus auctumna- 
les, Zagrabiae, typis Episcopalibus, 1794, a godinu dana nakon toga djelo Kro- 
atische Sprachlehre oder Anweisung fiir Deutsche, die kroatische Sprache in 


" Usp. F. Fancev, Dokumenti za naše podrijetlo Hrvatskoga preporoda 
(1790—1832), Zagreb, 1933, Građa za povijest književnosti hrvatske knj. XII. 

" Životopis Maksimilijana Vrhovca dao je V. Deželić, Maksimilijan Vrho- 
vac (1752—1827), Zagreb, 1904. Maksimir, što ga je Vrhovac uredio i proširio, zove 
se prema njegovu imenu Maksi-mir. Biografi navode i njegove zasluge u vezi s 
uređenjem Stubičkih toplica. 

#5 To je Vrhovčeva, odnosno Novoselova tiskara, kojemu je prodao pravo štam- 
panja, Novosel je bio muž njegove sestre, dakle njegov šurjak. 

kurzer Zeit griindlich zu erlernen, nebst beygefiigten Gesprichen und verschie- 
denen Ubungen. Herausgegeben von Franz Kornig, Lehrer der biirgerlichen 
Erziehungsschule an der koniglichen Hauptschule zu Agram, 1795. U predgo- 
govoru Kornig ističe korist poznavanja hrvatskoga jezika, što je od potrebe ne 
samo u kraljevinama Hrvatskoj, Slavoniji i Dalmaciji, nego se slavenski jezik, 
kojega je i hrvatski dio, govori i u dijelu Ugarske, vojvodinama Štajerskoj, 
Koruškoj i Kranjskoj, a onda i u Rusiji, Poljskoj i Češkoj. Vjerujući u jedin- 
stvo slavenskog jezika, proširuje hrvatski jezik na čitavo to područje." 


a hevjraek 


g , 
KLRVU darrovih živeo 


IEC — 69, 


Maksimilijan Vrhovac lose[ Dobrovsky 


Godine 1810. izašla je u istoj tiskari Horvaczka gramatika oder Kroatische 
Sprachlehre zum Gebrauche aller jener, besonders der deutschen Kroatiens 
Einwohner, welche Lust haben, die kroatische Sprache griindlich zu erlernen. 
Von einem Menschenfreunde, verfasst und herausgegeben, Agram, 1810. 


Pisac toga djela, prema Šafafiku, jest Josip Ernest Matijević, koji se rodio 
u Ivaniću 1742. u obitelji porijeklom iz Bosne. Napisao je i Pomum granatum 
oder der wahre Keru der deutschen Sprache, kroatisch expliziert, Zagreb, 
1771, a spomenuta Horvaczka gramatika, iz 1810, zapravo je, kako neki misle, 
lek slaba preradba Kornigove gramatike. Kopitar ju je negativno ocijenio.“ 


'* Pisac gramatike Franjo Kornig školovao se u Zagrebu te je postao učitelj 
osnovne škole u Samoboru, zatim učitelj glavne narodne škole u Zagrebu, gdje je 
postao ravnateljem god. 1803. Preveo je za školske potrebe djelce »Imen knjižica 
za gradske škole« (god. 1790) i napisao spomenuto djelo »Kroatische Sprachlehre« 
koje se u prvome izdanju pojavilo već 1790, u drugom 1795, a u trećem 1810, što bi 
moglo značiti da se knjiga dosta tražila, odnosno da su je tražili upravo Nijemci 
nastanjeni u Hrvatskoj. Pisac je umro 10. II 1807. 

9% Malijević je izdao i više drugih knjiga, kao »Raztolmačenje z vrhu velikog 
katekizmuša po Joh. Nep. Langu na hrvatski jezik prenešena«, Zagreb, 1796, u 

U Zagrebu su izdavali knjige, osim M. P. Katančića, i Vid Došen i Antun 
Kanižlić, a 1796. izdao je i Vrhovac crkvenu knjigu Rituale Romano-Zagrabi- 
ense. U tu je knjigu unio i štokavski i kajkavski teksl jer je htio zadovoljiti 
potrebama svoje prostrane biskupije." 

Vrhovac je korespondencijom povezan s više naših ljudi u raznim kraje- 
vima: s Dubrovčaninom Sladom Dolcijem; Makaraninom Josipom Pa- 
vlovićem Lucićem, Đurom Ferićem, kao i s nekim Srbima, primje- 

Poziv biskupa Vrhovca svećenstvu 


pet svezaka i druge spise. Umro je 1808. Kasnije je u Zagrebu, ali u tiskari F. 
Suppana 1829. izdan mali rječnik »Klceines kroatisches Wčorterbuch fur die Jugend. 
Umgearbeitet, verbessert und vermehrt von einem Jugendfreunde.« Neki misle da 
se pod tim nazivom krije Tomaš. Mikloušić. Rječnik ima 48 str. i pisan je 
goticom. 

"God. 1796. izdaje A. Vranić prijevod Kampeove knjige o Robinzonu: 
apog Robinzon od J.H. Kampe iz njemačkog na hrvatski prenešeno. Dve 
njige.« 

rice s episkopom SL Stratimirovićem. Siratimirović moli Vrhovca ne- 
ka mu pošalje neke hrvatske knjige, osobito rječnike pozivajući se na njihov 
razgovor na Požunskom saboru, a sve to zato da se podigne slavenska knjiga 
do koje im je toliko bilo slalo. 


Peqrnos muhniplie eh proestent usans m nm Ng: ile itilo, ov pio, Veri paso 

MAXIMILIANUS PERROVACZ m. p. 
SFPiscopus Zagrabiensis. * 

Poziv M. Vrhovca svećenstvu (završetak) 


Od godine 1799. dopisivao se Vrhovac i s »ocem slavistike« Josipom Do- 
brovskim, koji je bio zadovoljan što biskup odobrava rad tadašnjih proučava. 
laca slavenskog jezika i književnosti, a zahvaljuje mu i na tumačenju nekih 
hrvatskih riječi te ga posebno još poziva da bi ga upoznao s kojim Hrvatom 
koji bi ga uputio sustavnije u neke pojedinosti hrvatskoga jezika. Dobrovsky 
mu je poslao i jednu staru Molitvu što su je molili Hrvati koji su živjeli u Mo- 
ravskoj.? 


God. 1796. pokreće Vrhovac i »Prodeko-knjižnicu« u kojoj se u četiri sveska 
tiskaju »Raztolmačenja cvangjelja« J. E. Matijevića. Pisac hvali Vrhovca 
kao prijatelja knjige, koji domovini želi pomoći »hasnovitem i potrebnemi kni- 
gami«. To isto ponavlja i Josip Voltić. 

% Kopitar je vrlo zadovoljan Vrhovčevom obećanom spremnošću da se u 
svakoj slavenskoj potrebi može na njega obratiti, a imponira mu i to što Vrhovac 
može čitati i glagoljicu i ćirilicu. — Kada je god. 1810. u almanahu »Annalen fiir 

Vrhovac se, nadalje, dopisivao i s Kopitarom, i to već od godine 1809/1810, 
što se može vidjeti po pismima koja je Kopitar upućivao Dobrovskom. 


Postavši godine 1811. skriptorom Dvorske biblioteke u Beču, Kopitar moli 
u jednom pismu Vrhovca da mu označi adresu kojega svoga štićenika, na koga 
bi se mogao obratiti — pro rebus Croaticis. Obećava da će se truditi da s vre- 
menom nadoknadi njemačke slaviste kao što je bio Schlčzer (umro god. 1809) 
“i moleći uz to Vrhovca da bi mu slao svaki duplikat starijih i novijih slaven- 
skih knjiga.“ 

Potaknut Kopitarom, Dobrovskim i drugima, Vrhovac je sve veću brigu 
posvećivao proučavanju jezika i sabiranju narodnoga blaga te je 26. lipnja 
1813. uputio svome svećenstvu poslanicu*" pozivajući ga da radi na njihovu 
skupljanju. Makar se ilirski jezik različito izgovara, veli Vrhovac, ipak ima u 
riječima i govoru svoju čistoću i ljepotu, u pojedinim stvarima raznolikost, obi: 
lje i slatkoću. Bez obzira na razliku u pojedinim narječjima i na tuđi nanos, 
on je plodan čistim riječima. Mnogo ima posebnih zbirki hrvatskih i slavon- 
skih riječi kao i raznih pjesama i tiskanih knjiga, što je sve svjedokom kako 
je narodni jezik nakićen umiljatošću i jedrinom, a već se davno slavni muževi 
trude da ga usavrše. 


Ali ipak, gledali mi na bilo koje značenje pojedinih riječi, redovno ćemo 
opaziti da još ima mnogo toga što nije zabilježeno ni u gramatikama ni rječni- 
cima, propovijedima i pjesmama, o kojima je već govorio. Mi još nemamo, ve 
li dalje, onakvih klasičnih pisaca koji bi kao pisci cvjetnoga doba rimskoga 
carstva nadmašili druge, »pak za to mislim s nekim učenjacima, da se dobra 
pomoć, ako ne upravo izvor snage ilirskoga jezika nalazi u općoj upotrebi u 
vanjske gospode svećenika i u priprostoga puka. Jer nad čistoćom, obiljem i 
krasotom svakoga jezika gospoduje ponajprije opći običaj, a onda auktoritet 
književnika, zato možemo i u nas, kao što je to valjda i u Rimljana i drugdje 
bivalo, ovakovu krasotu uzeti ne samo iz štampanih knjiga, već i od pismenih 
i priprostih ljudi. I pismeni i priprosti ljudi često nagju mnoge zgodne i valja- 
ne ilirske riječi, pak ih i uščuvaju, dok ih učenjaci zaludu traže, te ne našavši 
zgodnih, uvagjaju nove nezgrapne, protiveći se tim nauci filologa, koji vele, da 
ne valja tamo novih riječi kovati, gdje već dobre postoje, osim za nove stvari.«*" 


Izvor narodnog govora treba tražiti u puku, u kome se sačuvalo i narodno 
blago: »Prosti puk je vjeran čuvar mnogih popjevaka, koje služe obrazovanju 
jezika. Ugled pjesnika u svim je jezicima važan a tako i kod nas. Pjesme podr- 
žavaju uspomenu na mir i rat, na velike muževe i vojvode, na običaje i navi- 


Literatur und Kunst« najavio Kornigovu »Horvatsku gramatiku«, spomenuo je 
Kopitar da Hrvati imaju mnogo lijepih pjesama te da su Goethe i Herder pjesme 
što ih je Fortis objavio već preveli i uvrstili ih u zbirke svojih djela. 

*%% Vrhovac je podupro i raspačavanje Voltićeva »Ričoslovnika«, a god. 1810. 
nabavio Stullijev rječnik te po jedan primjerak poklonio Kopitaru i Dobrovskomu. 
Usp. V. Deželić, Maksimilijan Vrhovac, str. 187. i Iztočniki dlja istorii slav- 
janskoj filologii, Pis'ma Dobrovskoga i Kopitara v' povremennom' porjadke. Trud' 
ord. akad. I. V. Jagiča, Sanktpeterburg, 1885, II, str. 234. 

*%! Vrhovčeva poslanica objavljena je u »Danici« 1837, u br. 24, na str. 93—96. 
Neke dijelove donosim prema Milakovićevoj »Bibliografiji hrvatske i srpske na- 
rodne pjesme«, Sarajevo, separatni otisak »Školskog vjesnika«, 1908, a neke prema 
»Danici ilirskoj«. U navodima što ih donosim iz Danice ne prenosim sasvim vjerno 
znak za glas lji nj koji se u tekstu označuje kao i danas digramom, ali s »naglaskom« 
na j mjesto točke. Usporedi i njezin latinski original. 

** Cit. prema radnji J. Milakovića, Bibliografija hrvatske i srpske narodne 
pjesme, Gragja, Sarajevo, 1908, str. 40. 

ke, na religiju i ćud naroda, a uz to nam pokazuju i osobinu riječi, dužinu i 
kratkoću slovaka i genij čitavoga jezika.« 


Potiče stoga kler pod svojom jurisdikcijom da skuplja hrvatske i 
slavonske riječi, poslovice i narodne pjesme i da to sve njemu šalje. Tak- 
vim svojim radom sabirači će pridonijeti snazi narodnog jezika, sve će se to 
zgodno upotrijebiti, te će se ono što je bilo rasuto sabrati i pomalo izdati tis- 
kom na opću korist. : 


Uz opću težnju da se sakuplja narodno blago, a biskup Vrhovac dobro os- 
jeća njegovu ljepotu, često ističe potrebu da se sabiru i hrvatske i sla- 
vons ke, tj. štokavske riječi. On posebno navodi kako je Vid Došen izdao Až 
daju sedmoglavu, Antun Kanižlić Svetu Rožaliju, Anton Ivanošić Tri poglavlja 
knjige poroda, »čim je blago ovoga jezika mnogo povčkšano bilo«. Na drugom 
mjestu kaže da su »na isti način ... mnogi u slavonskom nar&čju svoju slavu za: 
služili, koji svi pisci svojim krasniim govorenja načinom učiniše, da naš do- 
maći jezik malo po malo sve to većju snagu i Ičpotu dobiva«.?* 


Vrhovac dakle poziva svećenstvo i druge pismene ljude da sabiru nepoz 
nate riječi, jer ih još mnogo ima koje nisu zabilježene. Riječi treba tražiti ne 
samo iz knjiga nego i od pismenih »prostih ljudih«, jer »tak pismeni kak pro- 
sti ljudi 1) mnoge dobre i prikladne ilirske rčči ili srećnom zgodom iznajdu, ili 
od drugih iznajdene bolje čuvaju, koje takodjer i učeni ili zaman išću, ili tak , 
prikladnih nenajdu, ili izvan običaja nove upeljaju, proti nauku grammatikah, 
koji vele: da netr&ba novih rečih dešlati, gdč se već od prie nalaze, van da su no- 
ve stvari iznajdene; niti da trčba besčdam nova, starim nepoznana znamenova- 
nja davati; nego da je pravo znamenovanje ono, koje rččim polag pervoga iz- 
točaja i vrčdnosti spada«. Kao drugu želju ističe da treba sabirati poslovice »a 
horvatsko i slavonsko narečje zaisto mnogimi sebi vlastitimi poslovicami obi- 
luje«. Kao treće traži da se sabiru pjesme u narodu, koji je vjeran čuvar mno- 
gih takvih pjesama, a uvijek je pjesnik imao veliku riječ u bogaćenju jezika. 
Pjesme donose raznoliku korist: one sadržavaju ne samo uspomenu na mir i 
rat, na velike ljude i vojničke vođe, običaje i ćud naroda »nego nam pokažuju 
takodjer vlastitost r&čih, dužjinu i kratkoću slovakah (syllabah) i narav cčloga 
jezika«. 

Narodni jezik dobiva sve više na cijeni, u njemu se, veli dalje, sve više piše 
te postoji nada »da će ga novo sada u Beču napravljajuće se družtvo muževah, 
koji nar&čja ilirskoga jezika iz tmine izkopati i obdčlati nastoje, k tolikom 
cvčtu dotčrati, da mu se obilnost, krasota i snaga bolje poznati, čuvati i um- 
nožati bude mogla«. 


Zatim točno navodi što bi sve trebalo zapisivati. Sabiranjem takvih riječi, 
poslovica, pjesama i starih knjiga mnogo će se pridonijeti snazi domaćeg jezi- 
ka. 

Navedena Vrhovčeva poslanica, izdana 26. lipnja 1813, govori dovoljno o 
vidovitosti i zainteresiranosti Vrhovčevoj, makar ona, čini se, i nije donijela 
konkretnih rješenja. 

Iako je poslanica, po tadašnjem običaju, bila pisana latinski, ipak se u njoj 
sve više traži da se latinski jezik zamijeni narodnim. Bistri su umovi tada dob. 
ro osjećali pravo na vlastiti narodni jezik u javnome životu u Hrvatskoj. Sam 
biskup Vrhovac na Saboru u Požunu, 17. listopada 1805, izjavio je da će se i 
Hrvati povesti za primjerom Mađara te uvesti u Hrvatskoj u upravne poslove 


#5 Cit. prema »Danici ilirskoj«, uz već naveđenu napomenu u bilješci 201. 

svoj jezik ilirski. Prof. Šišić u svojoj Hrvatskoj povijesti čak misli da 
je Vrhovac pod nazivom »ilirski« imao na pameti štokavštinu, a ne kajkavšti- 
nu.“ Vrhovčeva se misao, međutim, nije ostvarila. 


3. Josip Šipuš traži stvaranje jedinstvenog jezika u predgovoru knjižice 
»Temelj žitne trgovine« 


Vrhovčev znanac i zemljak, Karlovčanin, »Horvaćan« Josip Šipuš izdao je 
u Vrhovčevoj tiskari godine 1796. knjižicu pod naslovom Temelj žitne trgovine, 
posvećenu meceni Vrhovcu. Ta knjiga, koja »svakojako predstavlja zmictun«/" 


TEMELY XITNE 


TERGOVINE 


POLAG 
NARAVE Y DOGACSAJEV 
RAZBORITO 
Po 


JOSEFF SIPUS 


HORVATSANU KARLOVACSKOME. 


Tr ri . 
GE id, ki 7B39 


VU ZAGREBU, 


PRITISZKANO VU CZES. KRALYEVSZ, 
$ZLOB. BISKUPSZ. STAMPARII. 


1796 


TEMELJ ŽITNE TRGOVINE August Ludwig Schlozer 
Josipa Šipuša 


»prva te vrste u hrvatskoj književnosti, sadržajem i koncepcijom odaje obrazo- 
vana pisca koji poznaje ne samo domaće ekonomske i društvene prilike nego 
i stranu ekonomsku literaturu te u sklopu svojih razmatranja najviše pažnje 


"F, Šišić, Hrvatska povijest, dio III, Zagreb, 1913, str. 123. 


* V, Dukat, Sladki naš kaj. Ogledi iz stare kajkavske književnosti, Zagreb, 
HIBZ, 1944, str. 245. 

poklanja trgovini, prije svega trgovini žitom pri čemu se pokazuje kao prista- 
lica i pobornik zahtjeva za slobodom trgovine«." 

O piscu Temelja žitne trgovine malo što znamo, osim onoga što se može 
razabrati iz same knjižice. Po njoj se može zaključiti da je Šipuš bio čovjek 
školovan, načitan i trgovački obrazovan te da je poznavao i više jezika. Pored 
hrvatskoga, latinskog i njemačkog, znao je i francuski i talijanski, donoseći i 
izvorne citate na tim jezicima i citirajući stručnu njemačku, francusku i tali- 
jansku literaturu. On spominje poznatog engleskog ekonomista Adama Smit- 
ha (1723—1790), pisca knjige Istraživanje o prirodi i uzrocima narodnog gos- 
podarstva, nazivljući ga »inglezkog naroda dika«. 

Prof. Dukat pretpostavlja: »Valjda je pisac Temeljd i sam bio trgovac ži- 
tom i u tu svrhu putovao u Banat, koji mu je, čini se, bio dobro poznat. Da li 
je teoretsko znanje o trgovini stekao izkustvom kao samouk, ili je u mladosti 
pohađao kakvu stručnu školu u inozemstvu, ne da se odrediti.«*" 

Podatke što ih je iznio prof. V. Dukat možemo danas djelomično upotpu- 
niti. Znamo, naime, da Šipuš nije bio samouk, nego je studirao statistiku i po- 
litičke znanosti kod tada glasovitog profesora u Gčttingenu A. L. Schlozera. U 
doktorskoj disertaciji H. G. Brakera: A. L. v. Schlo&zers Russland- und Sla- 
venbild, Phil. Diss., Gottingen, 1950 (strojopis) postoji Dodatak u kojemu se 
navodi popis Schlozerovih slušača te se spominjei Sipos Joseph croata, iur., 
ex academia Pestiensi, broj matrikule 16769, a upisao se 17. listopada 1793, u 
zimski semestar škol. god. 1793—1794," 

Šipušev učitelj Ludvig von Schlozer (1735—1809), historičar i publicist, dje- 
lovao je najprije kao kućni učitelj u Stockholmu, a od 1761. u Petrogradu. Tu 
je god. 1765. imenovan za člana Akademije i profesora za rusku književnost. 
Od 1769. do 1804. predavao je u Gčttingenu svjetsku povijest i statistiku. Pre- 
ko časopisa koje je izdavao postao je jedan od najutjecajnijih političkih publi- 
cista njemačkog prosvjetiteljstva. Napisao je više djela, kao Versuch einer all. 
gemeinen Geschichte der Handlung und Seefahrt in den diltesten Zeiten, 1760. 

Stručnjaci ističu važnost i ulogu Schlčzerovu za Herderovu koncep- 
ciju povijesti Slavena i Mađara. Schlozer je napisao i djela jezikoslovnog sadr- 
žaja, kao npr. ono o klasifikaciji slavenskih glavnih dijalekata u dje- 
lu Allgemeine Nordische Geschichte, godine 1771. Na tu Schlozerovu klasifika- 
ciju opsežno se osvrnuo J. Dobrovsky"" te na str. 186. svoga spisa navodi da 
Schlčozer razlikuje dijalekte: Kroatisch (na str. 189. i dalje), Bosnisch, Dalma 
tisch, Iilvrisch oder Serbisch. 

Josip Šipuš mogao je dakle od svoga poznatog i uvaženog profesora mno 
go toga naučiti i prihvatiti, što mu je bilo od koristi pri pisanju spomenu- 
te knjižice. Kao slušač Schlozerov, Šipuš se očito zanimao i za jezična 
pitanja. Da je svoga profesora s uspjehom slijedio i na tom polju i da se umio 


"* Enciklopedija Jugoslavije, sv. 8. 

"" Usp. i R. Strohal, Grad Karlovac opisan i orisan, Karlovac, 1906, i Građu 
JAZU, knj. XII. Spomenuti citat iz knjige V. Dukata, Sladki naš kaj, str. 245. 

?% Zahvaljujem se mg. Wolfgangu Kessleru koji me je na to ljubazno upozorio. 
Taj podatak spominje on i u svojoj recenziji knjige Holmsa Sundhaussena. Der 
Einfluss der Herderschen Ideen auf die Nationsbildung bei den Včlkern der Habs- 
burger Monarchie, Miinchen (Buchreihe der Siidostdeutschen Historischen Kom- 
mission, knj. 27), Historijski zbornik XXVII—XXVIII, 1974—1975. 

*" Usp. npr. Brockhaus Lexicon. 

2% 3, Dobrovsky, Schlčzers Klassifikation der Slavischen Hauptdialekte 
mit Bemerkungen und Zusatzen, Slovanka, Prag, 1814, str. 166—195. 

stvaralački okoristiti idejama što su tada bile aktualne u srednjoj Evropi, do- 
kazom je vrlo zanimljiv Šipušev predgovor o potrebi jedinstvenog jezika. 

Žali što Hrvati još nemaju zajedničkog i jedinstvenog književnog jezika i 
što slabo o tome razmišljaju. Žali što taj jezik nema nikakve norme koje bi 
se svi morali držati. »Kajti . . . z nikakvum regulom (naš narod) dokončano 
još nejmade, kakvog dijalektuša vsaki v spisanju knig deržati bi se moral, več 
se radi ovakva manjkanja razumivati može, da to do one dobe vsakome na 
volju ostavito jeste, dok se i naš slavni jezik pod svoje kniževne regule zjedi- 
nit, vsigdi primit i uputit ne postavi.«“" 

Naš je jezik zasad nejedinstven i neuređen i »doklam ... jedan Scheller ili 
Adelung, volj drugi ostali njima spodobni učenici tuđih orsagov u našoj do- 
movini ne iziđu, koji bi nas čistije govorit i pisat naučali, do ote dobe Slavonac 
Horvata, niti ovaj koji Dalmatina slušajuć čitavo razumil bude, jer komaj da 
se ova družba u naučnim poslovim poznavade, kamo li da bi si štogod pisali i 
sobstvo vodili, i toga radi sigurno združiti i zjediniti nikako ne mogu biti«. 

Prof. Đuro Šurmin, koji u svojoj knjizi“ donosi ovo mjesto iz Šipu- 
ševe knjižice, uz ime Scheller stavlja u zagradu Šiler želeći valjda či- 
taoca uputiti da je riječ o glasovitom njemačkom pjesniku, što nije ispravno, 
jer je Šipuš doista mislio na Imanuela Johanna Gerharda Schellera, filo- 
loga i profesora (1735—1803), koji je napisao više gramatika i rječnika latin- 
skog jezika. Šipuš smatra da je to stanje podijeljenosti u jeziku štetno jer je 
jasno »kuliko ova dioba slabi. Jedino ja samo od ovuda čestitome čitaocu 
naprid doneti u mom cilju imadem, kakova najmre i kulika želja kadgodir za 
naš slavni jezik u ovu stran izpuniti ostaje, koju vindar komaj može biti kasni 
odvetki ugledati i urediti budu mogli (bez da bi vindar za to naša dužnost 
prestajala kreposti mogućne odviti) i gdi među svima poslima u ovo ime zdru- 
ženje onako, kakovo na priliku u njemačkom jeziku nalazimo, najteže se po- 
kazalo bude.« 

Imajući u vidu njemačku situaciju Šipuš jasno spoznaje potrebu sjedinje- 
nja, odnosno oblikovanja zajedničkog književnog jezika kao uvjeta za prospe- 
ritet naroda. To još izravnije kaže upućujući potanko na jezične prilike u nje- 
mačkom jeziku. 

Šipuš je svjestan i terminološke teškoće, jer su nazivi za pojedine pred. 
mete različiti, a trebalo bi misliti i na to da oni budu svima razumljivi. Te 
teškoće, što ih potanko opisuje, mogu se i riješiti.“ 

Pisac iznosi svoje misli katkada u teškim rečenicama, sapet latinskim, pa 
i njemačkim sintaktičkim uzorima te se neke njegove rečenice i misli mogu 
katkada poteže pratiti. Prof. Dukat smatra da je svoje djelo Šipuš pisao u »kar- 
lovačkoj kajkavštini«/“* no obrađivači Rječnika hrvatskoga kajkavskoga knji- 
ževnog jezika nisu ga uzeli kao izvor za svoje djelo.“ Nema sumnje, naime, da 
Šipuševa knjižica obiluje riječima i oblicima štokavskima i čakavskima, kao 
i turcizmima te nije tipično kajkavska. Potanja jezična analiza dala bi i u tom 
pogledu zanimljivih i korisnih rezultata. 


*! Šipuševo djelo citiram prema Građi JAZU, knj. XII, na str. 38—42. 


Pi Šurmin, Hrvatski preporod I. Od godine 1790. do 1835, Zagreb, 1903, 
str. 40. 


** Svi primjeri citirani prema Građi XII, str. 38—42. 
"XV. Dukat, Sladki naš kaj, Zagreb, 1944, str. 246. 


** Usp. B. Finka-Z. Reizer-A. Šojat, Naputak za rad na Rječniku hrvat. 
skoga kajkavskoga jezika, Rasprave Instituta za jezik, knj. 2, Zagreb, 1973. 

Šipuš, možda baš i zato što je bio rođeni Karlovčanin, osjećao je proble- 


matiku jedinstvenoga književnog jezika još ozbiljnije i životnije jer je njegov 
rodni kraj područje na kojemu se dotiču sva tri naša narječja." 


4. Antun Mihanović: Reč domovini od hasnovitosti pisanja vu domorod- 
nom jeziku, 1815. 


Dvije godine nakon poslanice biskupa Maksimilijana Vrhovca o skuplja- 
nju narodnog blaga objavio je Antun Mihanović knjižicu koja govori o 
tome da su i mladi bistriji ljudi bili svjesni činjenice da će se tek na narodnom 
jeziku moći razvijati kulturni život u narodu i da će tek po njemu moći u pra 
vom smislu napredovati. To je bilo jasno i Maksimilijanu Vrhovcu u spome- 

nutoj poslanici svećenstvu zagrebačke biskupije, a tu će misao imati na pameti 
i mladi, dvadesetogodišnji Antun Mihanović kada se latio pera da napiše apolo- 
giju takva gledanja, u knjižici Reč domovini od hasnovitosti pisanja vu domo- 
rodnom jeziku objavljenoj godine 1815. Mihanović je tada tek završio pravne 
nauke (1813) te ušao u državnu službu najprije kod Banskog stola u Zagre- 


bu kao bilježnik, a kasnije pri Dvorskom ratnom vijeću u Beču.“ U knjižici, 


"“ Usp. B. Finka — A. Šojat, Karlovački govor. Hrvatski dijalektološki zbornik, 
knj. 3) 

"Usp. M. Šrepel, Antun Mihanović, Vienac, 1880; B. Vodnik, Antun 
Mihanović, Hrvatsko kolo, 1910. 

koja je napisana prema raspravi talijanskog književnika Francesca Algarottija 
Saggio sopra la necessita di scrivere nella propria lingua iz god. 1750/" Miha- 
nović se zalaže da se latinski jezik zamijeni narodnim. Jer, latinski je jezik iz- 
nikao iz uvjeta rimskoga života a taj je hrvatskim ljudima isto tako dalek i tud 
»kakti Samojedom i Laponcem Narodil se kralj nebeski«. Poticaj za pisanje 
svoje knjižice mogao je Mihanović naći, a i našao je, »u prosvjetnom strujanju 
osamnaesitoga vijeka, a tada još ne izbija u njega romantičko oduševljenje za 
narodni jezik, život i običaje, za narodne pjesme i pripovijetke, kako je u to 
doba već propovijedala romantička škola«““ Mihanović, naime, piše upravo 
tipičnim rječnikom prosvjetitelja osamnaestoga stoljeća: »Puk naš vu vezdaš. 


SAUGIO 
SOPRA LA NECESSITA 
DI SCRIVERE 
NELLA PROPKIA LINGUA 


N non pocbi vantaggi, parte fisici, parte 
morali, voglno i pil dei doti che, Bod 
truanto si spetta alle umane lettere € singolar 
mente olla eloquenza ed alla poesiu, godes+ 
sero gli antichi sopra di noi. Donde si rende 
in buona parte rugione della eccellenuza a cui 
da esni recate farono quelle facu Tra i 
dquali vantaggi forse non & il meno considera. 
bile quello, che dissipati non veravano come 
noi in varj studj di diferenie natora , e sopra 
lutto, che dietro ad altre lingua oltre ulla pro- 
pru non ispendevano Fuperu ed il tmpo 

Appresso a Greci una cosa era la lingua 
volgare e lu delta; non sapevano che dljroai 
: volesse una morta favcita che da fanciulli pasi 
Francesco Algarotti prima della matema ai dovesse apprenidere e 
tl dispregio in cui tenevano tutte le narivni 
che oltra lingua usavano dalla greca, era €f- 
fento , non & dubbio, del koro orgoglin; ma 
era forse anche uu delle prucipali capeni 
dol loru aapeve. birilan a legger povo, polerana 
ronsderar molio; e quel icrupu cbe non eranp 


SAGGIO SOPRA LA NECESSITA... —> 
F. Algarottija, iz godine 1750. 


nom stališu sam sebe od neme živine zadovoljno razlučiti ne zna. Pripovesii 
od nerazumneh bab vu zibki povedati počele, čez mladosti vreme gusto čuje, 
razum njegov, vu vrstnosti živlenja ovak i po drugeh zasleplenjih vu ćuti svojoj 
jedino čudami obteršen, vsakoj istinitoj misli zapre se i teško prez vnogih let 
razsvečenja probudi se.«?* 


Mihanović teoretski raspravlja o koristi pisanja u domaćem jeziku. Hvali 
učene ljude svojega vremena koji pišu narodnim jezikom, a pokazuje i praktič- 


*" Knjigu Francesca Algarollija nisam u Zagrebu uspio dobiti u prvom izdanju, 
nego sam je potražio prema njegovim izabranim djelima, »Opere scelte«. 

#* T. Matić, Mihanovićeva »Reč domovini od hasnovitosti pisanja vu domo 
rodnom jeziku«, Historijski zbornik, 1949. 

#* Usp. Građa JAZU, XII, str. 123. 

nost spomenutih načela kod samih Hrvata. Ističe što priječi da se narodni je 
zik uvede u javni život, i kao prvo navodi »občinski posli vu stranskom je- 
ziku obavljaju se«, a dalje »i vsi navuki budučem poslenikom vu jeziku 
od domorodnoga čisto razlučnom prednašaju se«. Prema Mihanoviću, dakle, u 
uredima i školama strani jezik treba zamijeniti domaćim. Istina, potrebno je 
poznavati i strane jezike, ali »z žalostjum spoznajem, da narod naš, premda ve 
liku Europinskoga puka stran ispuni, tak daleko gledeč na občinsku veka raz- 
svečenost zaostaje, da nikakova znanostih znamenja vu jeziku svojem pokazati 
ne more, nego (o tuga!) jarem stranskeh jezikov nosi«. Ne prihvaća prigovor 
da hrvatski jezik još nije dovoljno izgrađen, jer »jeziki vsi vbogi naradjaju se, 
s trudom obogatiju«. Uostalom, ni talijanski, njemački, engleski i francuski 
iezik ne bi došli do onoga visokog stupnja da ti narodi nisu čistili i izgrađivali 
svoj jezik. 

Bez obzira na to što se pisac inspirirao knjižicom talijanskog autora, te je 
Mihanovićevo djelce donekle posve slobodan prijevod i izvod, ipak je podosta 
i prilagođivao tekst prema shvaćanju hrvatskih čitalaca svoje knjige. Za mla- 
dića Mihanovićevih godina doista je »svjedočanstvo duševne zrelosti već i to, 
da je s interesom i razumijevanjem pratio krupna pitanja narodnog života, ko- 
jih je rješenje imalo otvoriti nove putove i vidike u nastojanju oko političkoga 
i kulturnoga podizanja hrvatskog naroda«.*“ 

A. Mihanović, koji se bio oduševio Gundulićevim Osmanom i njegovom 
štokavštinom, objavit će godine 1835. već u 10. broju Danice štokavskim nar- 
ječjem i Gajevom ilirskom grafijom — razumijevajući važnost reformiranog 
jedinstvenog načina pisanja — svoju prvu pjesmu — Horvatska domovina. Ta 
je pjesma djelovala neobično snažno, te je s vremenom postala i hrvatskom 
himnom. »Idilična himničnost ove pjesme zahvaljuje svoj nastanak dobrom 
geniju novije hrvatske književnosti — Ivanu Gunduliću«, čijega je Osmana Mi- 
hanović nastojao izdati još 1818. Prof. Frangeš — čije sam riječi naveo“' — pot. 
puno ispravno pokazuje vezu Mihanovićevih stihova s Gundulićevim: 


Vedro nebo, vedro čelo, Skladni puci, mirna sela, 
Blaga prsa, blage noći, Travna polja, doba ugodna, 
Toplo ljeto, toplo djelo, Pune njive, dubja plodna, 
Bistre vode, bistre oči: Rojne čele, stada cijela... 
Vele gore, veli ljudi, 

Rujna lica, rujna vina, (Gundulić) 


Silni gromi, silni udi; — 
To je naša domovina! 
(Mihanović) 


Navedeni Gundulićevi stihovi nalaze se i u Dubravci i u Osmanu! 


Mihanović je u svojoj Horvatskoj domovini »našao sažet izraz da njime, 
kao nitko prije njega u doba preporoda, iznese dublji odnos hrvatskoga čovje- 
ka prema svojoj zemlji. Za Mihanovića i njegovo shvaćanje značajno je, što 
u svojoj pjesmi uopće nije slikao dvorce, aristokrate i građane, nego hrvat- 
skog seljaka pri poslu.«“? Ali to što spominjemo već je godina 1835! Gundulić 
je, međutim, djelovao na njega mnogo prije. 


2“ T, Matić, Mihanovićeva »Reč domovini ...«, Historijski zbornik, 1949, str. 
177—183, posljednja cit. rečenica nalazi se na str. 179. 

21. Frangeš, Ivan Mažuranić, Pet stoljeća hrvatske književnosti, knj. 32, 
Zagreb, 1965, str. 20—21. 

22 A. Barac, Hrvatska književnost od Preporoda do stvaranja Jugoslavije, 
Knj. I. Književnost ilirizma, Zagreb, 1954, str. 186. 

Mogu usput spomenuti i to da godine 1823. daroviti Mihanović pokazuje 
smisao i za tadašnja lingvistička pitanja iz područja indoevropeistike svojom 
raspravom Zusammenstellung von 200 laut- und sinnverwandten Worter des 
Sanscrites und Slavischen. »Izgleda da se približuje divno razdoblje kad će 
noć koja mnoge tisuće godina prekriva prapovijest našega roda konačno nes- 
tati pred svjetlom koje se diže od Indije. I uzvišene zagonetke kojih rješenje 
slutiti ili mu se nadati pripada kao najplemenitija povlastica prirodi ljudskoj, 


DANICZA 


Horceatzka, Slavonzka y Dalimalinska. 


'Techaj 1. Dana 14. Szusheza 1835. Br. 10. 
Počerak je većkrat dala 
Stvar velikoj srčći mala. 
Velike i dične stvari 
Sivas maljahna večkratskvari. 
Vitezović, 
HORVATSKA DOMOVINA. Kolo vode, živo kolo, 
B : ž ] na berdu, i v dolini, 
Pipa dova domovi; Plešu mladji sve okolo; — 
Oj junačka zemljo mila, Mi smo, pobre, v domovini! 


Stare slave dčdovino, 
Da bi vazda čestna bila! 


Magla, što li, Unu skriva? 


Mila, kano si nam slavna, Ni 1 to našiu jauk turobni? 
Mila si nam ti jedina, Tko li molcć smert naziva? 
Mila, kuda si nam ravna, I! slobodni, il su robni? 


Mila, kuda si planina! 


»Rat je, bratjo, rat junaci, 
Pušku hvataj, sablju paši, 
Sediaj konjče, hajd pešjaci, 
Slava budi, gdi su naši!“ 


Vedro nebo, vedro čelo, 
Blaga pcrsa, blage noći, 
Toplo Ičto, toplo dčlo, 
Bistre vode, bistre oči: 


Buči bura, magla projde, — 


Yele gore, veli ljudi, Puca zora, tmina biži, — 
Sie eej MI bata Tuga mine, radost dojde, — 
Ani grom. BUBE MA Kam Zdravo slobost, — dušman leži! 


To je naša domovina! 

Veseli se, tužna mati, 
Padoše ti verli sini, 
Ko junaci, ko Horvati, 
Ljaše kervcu domovini! 


Ženju scrpi, mašu kose, 
Dčd se žuri, snope broji, 
Škriplju vozi, brašno nose, 
Snaša preduć mšlo doji: 


Teci, Sava hitra, leci 


Pase marka, rog se čuje, Nir ti PONE : 
ki : : Nit ti Dunaj silu gubi 

S rai de Roi Kud li šumiš, svčtu reci: 

Ro panju slani mlad Pelija Da svog! doma Horvat ljubi, 


Evo € naške domovine! 

Dok mu njive sunce prije, 

d KF Dok mu hrastje bura vije 

č Q , 
Luč iz mraka dalko sija, Dok mu mertve grob sakrije, 


Po veseloj livadici, s: ne 
Pisme glasno brčg odbija, Dok mu živo serdce bije! ma j 


Ljubni poje k tamburici; 


HORVATSKA DOMOVINA Antuna Mihanovića (kasnija hrvatska himna) 

postat će jasne pred našim očima, koliko je to smrinicima dolično i dopušte 
ne. To nam obećavaju pouzdani glasovi puni plemenita oduševljenja«, prori- 
če u toj raspravi.“ 


Mihanović je učio sanskrt iz djela Filipa Vezdina;?* indologa hrvatske 
narodnosti (Vezdin je objavio prvu gramatiku sanskrila u Evropi i prve meto: 
dične studije iz poredbene evropske lingvistike), i po gramatikama engleskih 
indologa. Svojom raspravom želio je dokazati tada još nepriznatu genetsku 
srodnost slavenskih jezika sa sanskrtom. U doba kada je »poredbena indoev 
ropska lingvistika činila još prve korake dao joj je Mihanović, zahvaćen tadaš. 
njim romantićnim oduševljenjem, značajan prilog« 


ZNANOSTI | 
Y NARODNOGA JEZIKA PRIATELJOM 


T. MIHANOVICH OD PETROPOLJA 


BERVATIM. 


Ca 


I... koji pismenno govoriti Domoro- 
djenim za nepovoljno derxiju. Akkose nevar- 
ram, krivo neimaju. Jer nekojim pisajuchi, 
mnogim sbto pishe, drugim obbodvoje neu- 
gadja. Vendar onna, koja navlastito k-Do- 
movini spadaju, spoumenujuchi»od Nakanjeoja 
svojega Preporucsenje y Obravbu nodiase; 
dvojno'čmu vsigdar buducbi Pohvalenje, a 
Zahvalnost sam vnexjudi. 

Preshestno ]zetto v-Benetkah bivshi Tergo- 
vine Kojig skerbljivo oblazim liricske Knji- 
ge iskajuchi. Zgod visbe'mi dadde neg'Uf. 
fanje: kad Rukopis Ozmana 1. Guudulicha 
nashega medju drugim pripetce uaidem. Uz- 


ZNANOSTIH I NARODNOGA JEZIKA PRIJATELJOM 
Antuna Mihanovića (poziv da se tiskom objavi »Osman« I. Gundulića) 


25 Neki indolozi smatraju da je Mihanović bio vrlo talentiran za lingvistiku te bi, 
da se intenzivno i stručno dao na taj posav, premašio možda i Boppa. 

# Usp. 1. Slamnig, Filip Vezdin (1748—1806), pionir evropske indologije, 
kolokvij o kulturnim dodirima jugoslavenskih naroda s Indijom (Prvi sastanak 
jugoslavenskih indologa), Rad JAZU, knj. 350, str. 550—554. 

#5 Usp. Jugoslavija i [ndija, Zagreb, 1956, sir. 36. 

Taj višestruki pionir" našega pretpreporodnog i preporodnog razdoblja, 
kako vidimo, bio je osjetljiv za kulturne potrebe svoga vremena i budućnos- 
ti, i doista je »jedan od najsimpatičnijih hrvatskih kulturnih radnika u svome 
vremenu« 5" 


5. Utjecaj štokavštine. Magično djelovanje dubrovačke književnosti 


Kad je Antun Mihanović, putujući po Italiji naišao u Veneciji na Gundulićeva 
Osmana, on je u Padovi — ili kako sam kaže »u Pataviji gradu« — kupljeni 


b 
"dersim Radost, y hitro nehoje Ztrmi ra-gh. 
dajucb, kedda Pisma Krasnost marljivu opue 
sim, vech y Ku izkatu poloxim. U Pa- 
uvi Gradu posije Rukopis nirnej pozljive 
precsittom; y premda opitan: nebili Vlasto- 


7 

Svjet stati, da Deddov nashih Ume ocsitaju, 

kaono Csino njih Povjesu Sgvaju. u 
Kojiga nosit'cse Ime: Ive Gun. 

dulichja, Vlastelina Dubrovacskoga, lspje- I 


pris bil? nije, radje odogovoriti, neg'otim 
dvofti volilhi: nishtamenje vucheno zaisto 
Tersenje Pisajuchega spoznalsem obilno. Slov 
Latioskih Prilika, y pocsetnih cerlena Boja, 
vnngo stareja od Stoletja esinimise. 
Vaodatje narodnog'ovvog' Ispjevania u Let- 
tu vech 1802 (*) 1. L. Volanti Duhrovesa- 
nin vakanil bil je; alli dosadda (neznam Uzro- 
ke) na svetlo stupila nije. Da nebbi daklja 
Trorilto, po Vrednomi svojoj nezadosta poz- 
nato, znanim Rukopisov Pogiheljam duxje 
pustjevo bilo: radi Vaudanja njega misliti 
pocselsem. Tomi Ljubav k-vemu, shto je 
domorodso, sveluvashe tem zmoxneje, kad 
me Inorodvih eseuljive Xelje irbudjovshu. 
Nam zaisto sramotno bilobi, da nekoji Na. 


vanje Deljinsko Illiro - Slavvensko, pervivh 
iza Rukopisa staroga na svjetlo dano. 

Pjesnika razsudiši, alli z-drugimi Spodob- 
nost kazati, sderzavamse. Jer Pameti, kanno 
konce stanovitum gsjerum mjeriti , drugim 
Ostavljam. 

Priliku Kojige ovvi Lizti kaxeju. Slovyo- 
tisk y Harta ovvim jedoala buddu. Cena je 
20 Grosha Srebra; jer'cse_ 360 Ztrani krasno, 
y skerbljiro slovvotishojene.immati. Koji Liz. 
1E Ovve razdeljivali buddu, Imena Sdruxenih 
za Cenu rechenu“ primeju ; Uvri isti vu Me- 
stu xeljenom izrucbili buddu csisto sveza- 
su Kojigu, koja Pochetkom ML Serpna 1818 
izgotovljena bit'ese. 


U Grada Parasii u. M. Sjecsna 1K+r8 


rodi, omski 0Rodjaki, Mnorinum vandapih 
Dellab_nas oblađajvch, y vu Tersenju shto | 
:rmrmamo vandatti, perveji pred nami zvali 
bise. Mnoga immamo vredna iz Tmine na 

FN Appendin: Notuje Ttorico = Criticke se Ragusa ' 


iBoš pg. 166. S 
.+ 


t 
Završetak poziva A. Mihanovića da se objavi »Osman« 


Gundulićev rukopis s oduševljenjem, ali i s punim mirom i sabranošću pro: 
čitao. Da je Gundulićev tekst već tada djelovao na kajkavca Mihanovića, svje- 
doči njegov proglas što ga je izdao »znanostih i narodnoga jezika prijateljom« 
pozivajući ih na preiplatu za izdanje Gundulićeva velikoga spjeva. Taj je pro: 
glas pisan dijelom već sa štokavskim elementima, što je, bez sumnje, utjecaj 
omiljeloga pisca Gundulića, čije ga je djelo toliko oduševilo. . 
Mihanović je intuitivno osjetio ljepotu dubrovačke književnosti. Godine 
1818. u Padovi, s dvadeseti i dvije godine, u spomenutom proglasu veli: »Nam 


** Mihanović se bavio sakupljanjem starih rukopisa i grade za povijest knji 
ževnosti te je na Atosu oikriv Žografsko evanđelje, Mihanovićev odlomak i dr. 
Usp. V. Mošin, O podrijetlu Mihanovićeve ćirilske zbirke, Slovo, 1955, br. 4—5. 

"A. Barac, Hrvatska književnost od Preporoda... knj. 1, str. 188. 

zaisto sramotno bilobi, da nekoji narodi, naši rođaki, množinum vandanih 
delah nas obladajuć i vu trsenju što imamo vandati, prveji pred nami zvalibi- 
se. Mnoga imamo vredna iz tmine na svjet stati, da dedov naših ume očitaju, 
kano čine njih povjesti čuvaju.«“ 

Iako taj proglas nije donio konkretnog rezultata, jer nije naišao na oda 
ziv, ipak se već tu javljaju znakovi kasnijih ilirskih nastojanja, i posebno odu- 
ševljenja za dubrovačku književnost. Ono se ne javlja samo u Mihanovića ne- 
go i u nekih drugih; ono se općenito osjeća u zraku: »I kad je 1818. mladi An- 
tun Mihanović, izišavši iz zagrebačkih škola i iz ovakve kulturne sredine, iz- 
dao svoj poznati proglas o izdavanju Osmana, nije to bio samo pojedinačan 
podhvat ljubitelja starih knjiga, već pojava povezana s duhom vremena, kao 
što su s duhom vremena bila povezana i opažanja o izdavanju Osmana Rieča- 
nina Josipa Završnika (rođ. 1769.), također zagrebačkog đaka i krajiškog 
vojnog auditora, koji je 1815.—1821. drugovao s Mihanovićem u Italiji i znajući 
za njegov namjeravani podhvat, ili Gundulićevi stihovi i pjesme iz Kite cvitja 
razlikova Ivana Ivaniševića u Almanahu ilirskom (Karlovac, 1823.), Mi- 
hanovićeva zagrebačkog suučenika Jurja Šporera-Matića. Milišić se nije varao 
u svojim slutnjama; Zagreb će zaista biti zvan, da oživi uspomenu na starije 
pisce hrvatskog Juga i da im dade dolično mjesto u poviesti hrvatske kul- 
ture.«?? 

Magično djelovanje dubrovačke štokavštine opaža se u životu kajkavskog 
Zagreba, pa je tzv. »dubrovačka orijentacija« ponijela i svećenstvo zagrebačke 
biskupije, koje smatra da je upravo dubrovački govor pravi slavenski govor, 
dostojan pažnje.“ 

Premda se u Zagrebu i sjeverozapadnoj Hrvatskoj piše i dalje redovno 
kajkavski, pojedini pisci objavljuju svoje radove na oba narječja ili štokavski- 
ma dodaju i kajkavske glose. Antun Ivanošić, na primjer, u nekim svojim 
pjesmama pisanima štokavskim ikavskim govorom (što on naziva ilirskim 
jezikom, a za sebe kaže da živi u slavnoj horvatskoj slavonskoj zemlji), is- 
pričava se čitateljima što upotrebljava neke riječi koje nisu »ilirske«, već kaj- 
kavske. On ih je naučio u kajkavskoj sredini i unosio ih u svoje spise zbog 
kajkavskih čitatelja, budući da se njegovo štokavsko djelo tiska u Zagrebu. U 
drugima opet tumači slavonsko-štokavske riječi, posebice turcizme i kajkav- 
skim glosama, svjesno prilagođujući štokavskoikavski tekst čitateljstvu u kaj- 
kavskim krajevima." Ivanošić je, kaže Tomo Matić, »poznavao Zagreb još iz 
dačkih dana, a za boravka u župi sv. Marije. . . bit će da se je jače zainteresirao 
za kajkavce, pa kako sam kaže, da njima olakša čitanje svojih ratničkih pjesa- 
ma, dodao je i pjesmi o Peharniku i pjesmi o uzeću Bosanske Gradiške u bilješ- 
kama ispod teksta kajkavski tumač riječi, koje je mislio da bi mogle biti kaj- 
kavcima nepoznate i smetati razumijevanju pjesama« 


Tako u Pismi ... od uzetja Turske Gradiške uz riječ izštetio dodaje poha- 
bil; za bostan_ — vrt; uz pitlić — pevec; uz beside — govorenja; prozor — 
oblok; po tenani — polehko; nužda — potreboča; makar — prem ako; s me 
lemom — z flajštrom; štedit — šparat; ćuprija — most; sarauri — delavci, 


"A. Mihanović, Znanostih i narodnoga jezika prijateljom ..., Građa JAZU, 
XII, str. 132. 

2 M. Kombol, Poviest hrvatske književnosti ,.., str. 386. 

% To se vidi po negodovanju što ga je izrazio Kopitar Dobrovskom. 

2" K, Georgijević, Hrvatska književnost od 16. do 18. stoljeća..., str. 262. 

zo Matić, Pjesme Antuna Kanižlića..., Stari pisci hrvatski, knj. XXVI, 
str. L. 

rabotari; prkosi — zešpotava se; peškiri — ručniki; ćilimi — turske sage; po 
meanah — po oštarijah. Slično i u Pjesmi o junačtvu viteza Peharnika... od- 
jazite tumači: širom odprete; davor — živ mi bil; ruo — oprava; robje — su- 
žanstvo; barjak — zastava; inostranac — stranski človek; luka — senokoša; 
jedva — komaj; rika — potok; kadune — turske gospoje; od zemana — jako 
zdavna; eglendiso — noruval se; joktur izvozio — brez hasne i dobička domom 
ne bi se bil prazen vrnul, i sl. 

Pojedini pisci pored kajkavskih djela pišu ponešto i štokavski, kao što 
je to radio Tituš Brezovački, koji je pod utjecajem Kačićeva Razgovora ugod- 
noga napisao nekoliko pjesama i štokavskim narječjem. 

Njegova pjesma Uspominak (1804), nastala prigodom uvođenja milosrdne 
braće u bolnicu sagrađenu u blizini Jelačićeva trga kao i Pisma baronu Juri 
Rožiću (1805), napisane su u štokavskim desetercima. 

U «prvoj se starac Staroslav tuži vili Slovinkinji na Hrvate (a pod tim 
imenom, veli Brezovački, »razumi se narod slovinski ili hrvatski«). Ta pjesma 
počinje stihovima: 

Vode kolo pod Grečkom goricom 
zagrebačke vile nizdolicom; 

vode kolo, veselo pjevaju, 

med sobom se lipo obimaju. 


Kad se vile ovak milovaše, 

i zajedno u glas ispjevaše, 

sjedi starac Staroslav pod Gradom, 
sjedi tužan i skimava bradom. 


Vidi njega Slovinkinja Vila, 

kad zvrh Grada širila je krila; 
kad ga spazi, gane se u sarcu, 
miluje ga i priskoči k Starcu, ... 


Jer ne vidiš, što Hrvati rade? 
Ne miluju nit stare, nit mlade, 
već se brine, da kupiju zlato, 
ubogu bratju mrziju kot blato. 


Bratja naša od nevolje cvile, 
nit nahode miloga, nit mile; 
među ljudmi ljudi ne imadu, 
nit se tužnim smilovati znadu. 


Gdi jest ljubav? Gdi slava starinska? 
Ponosita gdi dika slovinska? 

To je meni puno dodijalo, 

gorkom ranom srce probijalo. 


Vode i njim zlatnu knjigu daju 
ustanovlenja, i kloštar pridaju; 
oni pako nose bolestnika, 
na zlamenje zaveza i lika. 

Varošani, Nimci i Hrvati, 
nakićeni baš kaono svati, 
lijepu čine z oružjem paradu 
iz pušaka pucaju, kak znadu. 


Aj, Hrvati, vesele vam majke, 
osvetiste vi vaše babajke; 

jer s tim činom na radost vjeliku 
vaših pređih ponoviste diku.? 


Čitajući ovu pjesmu iz 1804. stječemo dojam da je njezin autor, iako je »inače 
Pisao kajkavskim narječjem, više od ijednoga od svojih zagrebačkih suvre- 
menika naslućivao ulogu štokavštine kao književnog jezika«.“ 

Za biskupsku knjižnicu nabavljeni su potkraj 18. i početkom 19. stoljeća 
Osman Ivana Gundulića i Palmotićeve drame, a tiskana su se djela Ignjata 
Đurđevića čitala i po Slavoniji i po kajkavskoj Hrvatskoj. 

Nakon godine 1810. ta »štokavska orijentacija« hrvatskih kajkavskih knji- 
ževnika bila je sve vidljivija. To se zapaža i po negodovanju Tomaša Miklou. 
šića, koji u predgovoru svoga Stoletnog kalendara godine 1818. sa žalošću 
izjavljuje: »Jedino moje domoroce opominam, da poleg vetomadnešega blud- 
noga nekojeh šlavonskoga jezika znancev namišljenja svoj horvatski jezik 
pomrzeti pustiju.« Prema F. Fancevu, to bi moglo značiti da je među kajkav- 
skim Hrvatima postojao već tada »organizovani pokret u prilog štokavskog 
govora šlavonskog jezika: kajkavski štokavofili namisliše ni 
više ni manje nego u književnosti pomrziti, t.j. odbaciti kajkavštinu i pri- 
hvatiti slavonsku štokavštinu« 

Zagrebački svećenici i klerici doista se izražavaju o štokavštini dubrovač- 
koj kao najpovoljnijoj osnovi za književni jezik.“ 

Iste godine kada Mikloušić negoduje protiv šlavonskog jezika, ob. 
jelodanjen je još jedan manji spis pisan u tom šlavonskom jeziku. 
To je poznata Vrhovčeva pjesma Plesopisen, koja je u povodu dolaska cara 
Franje u Zagreb godine 1818, u njegovu slavu pjevana i plesana_" 


Kolo, kolo, naokolo 
Hitro, ljubno i veselo, 
Divojčice priskočite: 
Veselo nam poigrajte. 
Horvatice, Dalmatinke 
Kćere lepe, i Slavonke. 


" Cit. prema T. Brezovački, Dramska djela i pjesme, Pet stoljeća hrvatske 
književnosti, knj. 22, Zagreb, 1973, str. 233 i 234. 

* Usp. M. Kombol, Poviest hrvatske književnosti..., str. 393. 

"5 Usp. Građa JAZU, knj. XII, str. XXXIII. 

%* F. Fancev, Hrvatski ilirski pokret jest naš autohton pokret, Hrvatsko 
kolo, 1935, str. 8. 

#%" Melodiju je posudio od narodne popijevke »Zaspal Janko« što ju je malo 
preradio. Narodna pjesma »Zaspal Janko« zabilježena je u Kuhačevim Južno- 
slovjenskim narodnim popievkama, III knj. Zagreb, 1880, a Vrhovčevo kolo u istoj 
knjizi, pod br. 1031. Usp. J. Andreis, Povijest glazbe, Zagreb 1974, str. 179. Usp. 
Velimir Deželić, Maksimilijan Vrhovac, Zagreb, 1904, str. 201. 

Od kreposti glasovite 

Kolo s nami sastavite 

Dan veselja nam je danas, 
Oko božje gleda na nas, 
Dva su gosti mili došli 

Od bogatog grada Beča, 

Bog nje šalje k nam i sreća. 
Oko lice njim svjedoči 

Da su došli nam pomoći. 

PLESOPISEN M. Vrhovca 

Bože živi takve gosti 

Nam na diku srećno došli, 
Kud se vrate srećno prošli, 
Kroz planine i kroz morja, 
Vodila ih jasna zorja. 
Sunce svetlo vedrog dana 
Daruvalo njim do stana. 
Ili gorum išli pustum, 

Hi šumom išli gustum, 
Gore lahko premahnuli 
Zefir mili, suhi, tihi. 

Kudgod pojdu putuj z njimi 
Kiša nagla, sever ljuti, 
Gostom želnem put nesmuti 
Kroz planine, loze, vode, 
Neka mirno idu, brode, 

Da Slavonce i Horvate 

Prvo vide, neg se vrate, 

I vu srca njim glediju, 

Da njim dobro vsi želiju 
Dugo srećno kraljuvati 

I veselo nas ravnati. 

Čuj nas Cesar i kralj zmožni. 
Da smo vsigdar verni, složni, 
Vu nevolji i vu sili, 
Austrianskoj hiži bili 

Budi anda ti nam Titus 
Carolina pak Gizela, 

Iz bavarskih kraljev krvi, 
Ku je imal Stefan prvi. 
Bože čuvaj ove gosti 

Ki su naše zrok radosti. 


Iz bečkih Novina Serbskih Dimitrija Davidovića godine 1818, u dodatku 
»k čislu 55« pod naslovom Pametodostojni dani Srbljima Zagrebcima, dozna- 
jemo ikako je kralj dočekan: »Jedan dan pre bio je kod episkopa rimskog 
Vrhovca bal, na kom su blagorodnici i blagorodnice, grofovi i grofinje i ostali 
od blagorodstva, u madžarska, rvatska, srbijanska, dalmatinska, crnogorska, 
serežanska, morlačka, klimentaška“ i pr. od&šla obučeni srpsko kolo igrali i uz 
njega na rvatskom jeziku ovo pevali«, navodeći početne, ovdje već citirane 
stihove. 

Vrhovac je spomenutu svoju Plesopisen spjevao po uzoru naših narodnih 
pjesama, odnosno poskočnica, a kako se u ono doba nije toliko pazilo na pot- 
punu izvornost djela, moguće je, po mojem mišljenju, da je Vrhovac neke 
stihove (možda baš prve), uzeo iz neke takve narodne poskočnice. To ne bi 
bilo ništa neobično jer se Vrhovac bavio skupljanjem narodnih pjesama, po 
slovica i riječi. Na to bi donekle upućivala i jezična analiza pjesme. Prvi 
stihovi spjevani su u čistijem štokavskom obliku, dok se u daljem dijelu 
pjesme mogu naći i pojedine kajkavske osobine: vu srca, glediju, želiju, 
vsigđar, vu nevolji, vu sili, hiži, anda, zrok. Ipak treba reći da je Vrhovac 
uspio kroz čitavu pjesmu održati čvrst poletni ritam, što je uostalom bilo 
i potrebno, jer se na taj tekst pjevalo i plesalo. 


239 


Stjepan Banović“ misli da je Branko Radičević mogao dobiti 
poticaja za osnovni ritam svoga Đačkoga rastanka i u Vrhovčevoj pjesmi. 
Kako je kolo Plesopisen potaklo Radičevića za njegovu pjesmu, posebno 
upravo za Kolo, pokazuje Tihomir Ostojić“ spominjući više narodnih 


2% To će biti albanska odijela, jer su u Srijemu u selima Hrtkovci i Nikinci 
blizu Mitrovice živjeli Albanci katoličke vjere. To je tzv. kolonija Klmeni, Klimenti, 
Klementinci. Oni su još dugo zadržali svoju nošnju. 

. Zahvaljujem se sveuč. prof. dru Milovanu Gavazziju na objašnjenju toga 
pojma 

2% S. Banović, Sitniji prilozi. Sličnost između jedne duvanjske nar. pjes 
mice i jednoga mjesta u Radičevićevu »Đačkom rastanku«, Zbornik za narodni 
život i običaje, JAZU, knj. XXVI, svezak 1, Zagreb, 1926, str. 99—101. 

*%T, Ostojić, Studija o Branku Radičeviću, Rad JAZU, knj. 218. 

poskočnica koje su slične nekim stihovima u Đačkom rastanku. Stoga je i 
poticaja i građe mogao Radičević dobiti i iz jedne pjesme Kolo što je objav: 
ljena u Serbskom narodnom listu iz 1839, u br. 19, a godinu dana kasnije to 
je isto Kolo pretiskano i u kalendaru Ružica, pa je dakle bilo dosta poznato. 
To već prelazi okvir ovog izlaganja, ali bitno je to da je, možda, Radičević 
poznavao više takvih kola, pa i Vrhovčevo, što, dakako, baš ništa ne umanjuje 
umjetničku vrijednost polcine Radičevićeve inspiracije. 

KROATISCH-SLAVISCHE Tomaš Mikloušić 
SPRACHLEHRE Josipa Đurkovečkog 


Teško je u polpunosti i sa sigurnošću odgovoriti na pitanje zašto je Vrho- 
vac pjesmu napisao štokavski, ali možemo reći da ona doista ne odudara ni 
od drugih nastojanja toga doba u ovim krajevima da se kajkavcima približi 
štokavština, ili da ona dobije čak i prednost pred kajkavštinom. 

Spomenutu težnju za jedinstvenim jezikom zapažamo i u latinskoj ras: 
pravi Marka Mahanovića Observationes circa croaticam ortograplian. 
Mahanoviću je cilj unio didlectorum svih krajeva Hrvatske, Slavonije i 
Dalmacije u jednom jeziku i jednom pravopisu. To je cilj i Požežanina Antuna 
Nagya, koji se 1818. i u Novom i starom kalendaru horvatskoim, namijenjenu 
kajkavskim Hrvatima, služi slavonskom grafijom. 

Zagrebački školski nadzornik Tomo. Košćak u dopisivanju sa Slavon 
cem fra Grgom Cevapovićem uviđa prednost ne samo slavonske gralije nego 
i jezičnoga jedinstva, smatrajući da razlike među pojedinim narječjima ni- 
su lako velike te se ne bi mogle prebroditi za korist toga jedinstva. Traži 

jedinstveni jezik, kao što ga imaju, na primjer, Nijemci, Talijani i drugi, uza 
sve dijalektalne razlike u tim jezicima. Razlike među pojedinim narječjima 
u Slavoniji, Dalmaciji i Hrvatskoj, smatra Košćak kao i Cevapović, nisu tako 
velike kao u nekim drugim jezicima, pa ipak su oni stvorili svoj zajednički 
književni jezik.“ 

Josip Đurkovečki, pisac Jezičnice horvatsko-slavinske iz 1826, rođen u 
kajkavskom kraju, u Svetom Ivanu Zelini, kao župnik u Samarici kraj Ga- 
rešnice prilagodio se štokavštini te je nastojao da joj približi svoju kajkav- 
štinu težeći da se ta dva narječja sliju. I Hrvatska ireba napredovati i njezin 
jezik »horvatsko-slavinski« unaprijediti i ojačati za sve učene potrebe" 

Rodoljubni pisac pokazuje u predgovoru i kako treba njegovati taj jezik.“ 

Franjo Strehe, u predgovoru svoga prijevoda Voltaireove Henriađe, 
smatra da je, zaslugama biskupa Vrhovca, Zagreb postao žarištem hrvatske 
književnosti i znanstvenih težnja: »Pokehdob najmre najvekša domorodneh 
našeh pismenikov i kniževnikov stran v samom skoro Zagrebu kakti jedinem 
domovnoga višešeh znanostih vučilišča mestu, bude duhovnemi svetskemi na- 
vuki napojevana i onde izvučena je...«, ali ipak smatra, ne oduzimajući ništa 
središnjem mjestu koje pridaje Zagrebu, da »Zagrebečko narečje vu sebi pre- 
siromaško, neprikladno je, da bi kada moglo samo ob sobom, prez druge 
pomoči kniževnem jezikom postaviti se«“ 


6. Usmjeravanje kajkavske grafije prema slavonskoj 


Pojedini pisci smatraju da će se do jedinstva lakše doći ako se pripadnici 
Slavonije, Dalmacije i Hrvatske ujedine bar u jednom pravopisu, upravo u 
jedinstvenoj grafiji, kada se već tako lako ne može doći do jezičnog jedinstva. 
Neki su smatrali da je upravo različita grafija razlogom što pojedine knjige 
napisane u različitim narječjima ne mogu naći puta do šireg kruga čitatelja. 
Pravopisna komisija iz 1783. preporučila je reformu grafije te se nakon toga 
ipak išlo u smjeru prilagođavanja kajkavske i slavonske grafije. 

O tim pitanjima razmišljao je i Maksimilijan Vrhovac, koji je 1814. imao 
doći u Beč da s Kopitarom razmotri »die Idee eines gleichformigen einfachen 
Alphabets« prema prijedlogu reforme koju je izradio zagrebački kanonik 
Stjepan Korolija (1762—1826) a i profesor Marko Mahanović. Sam Kopitar 
izvršio je svojom rukom neke ispravke u tekstu rasprave Observationes circa 
Croaticam Ortographiam amatorum idiomatis Croatici gnarorum discussioni 
Zagrabide Anno 1814 propositae. Ta je rasprava, prema predaji, rad Marka 


*! Usp. fra J. Jelenić, Pravopisna rasprava između dra Tome Košćaka i 
fra Grge Ćevapovića (god. 1816—1817), Zagreb, 1930: »Cur igitur Slavones, Croate 
et Dalmate idem non facerent, quorum dialecti pro facto nec tantum discrepant 
quantum fialorum intcr se vel Germanorum invecem ?% 

“*“ Jezičnica horvatsko-slavinska za hasen Slavincev i potreboču ostaleh stranskog 
jezika narodov po Jožefu Đurkovečki, plebanušu samaričkom, na svetlo dana. 
Pritiskano vu Pešti, 1826, cit. prema Građi JAZU, knj. XII, str. 200-—206. 

*" Građa JAZU, knj. XII, sir. 201. 


“F. Strehe, Henriada. Jedno vitezopevanje od Voltaira. Z francuskog jezika 
sada našem materinskem v-merosložneh strukah vdomačeno, (18267), Građa JAZU, 
knj. XII, str. 207-—220. 

Mahanovića. U njoj je pisac iznio misao o jedinstvenoj grafiji na osnovi 
načela: quam literam vera sylabae pronunciatio insinuat, illa litera debet 
scribi, odnosno: sic scribe propria, sicut enuncias.* 


To načelo nije bilo novo jer ga je iznio već glasoviti Adelung. Mahanović 
gotovo u cijelosti usvaja rješenje slavonskog pravopisa. Ali službeni pravopis u 
civilnoj Hrvatskoj pod naslovom Napučenje za horvatski prav čtetii pisati... 
za potrebuvanje ladanjskih škol vu Horvatskom kraljestvu bio je propisan već 
1779 (drugo izdanje pojavilo se u Budimu 1818), dok je pravopisna pravila za 
Slavoniju normiralo Uputjenje k slavonskomu pravopisanju za potrebu narod- 
nih učionah u Kraljstvu Slavonskome, tiskano u Budimu (Ofen) 1810. Vjero- 
jatno je to novo izdanje djela što ga je 1779. napisao Antun Mandić pod na: 
slovom Uputjenje Slavonskom pravopisanju za potrebu narodnih učionah u 
Kraljstvu Slavonije oder Anleitung zur slavonischen Rechtschreibung.*" 


Slavonska grafija, središnja hrvatska grafija tog doba, izazvala je prizna- 
nje i pojedinih kajkavskih kulturnih radnika. Tako već spomenuti zagrebački 
školski nadzornik Tomo Košćak uviđa neprilike zbog raznolike grafije kakva 
se upotrebljavala u kajkavskim krajevima, te 1816. i 1817. vodi korespondenci- 
ju s fra Grgom Ćevapovićem u Vukovaru i o reformi jezika, ali i grafije. U 
nakladi nekih školskih knjiga on planski provodi jedinstvo hrvatskoslavonskog 
grafijskog sustava. 

Kao što se vidi, već su se i školske knjige počele tiskati slavonskom gra- 
fijom. Nju su branili Antun. Nagy iJosip Đurkovečki u Jezičnici 
horvatsko-slavinskoj, tiskanoj 1826, i Franjo Strehe u rukopisnom predgovoru 
Henriade istih godina. 


Taj postupak svidio se i Antunu Nagyu te ga je odmah i prihvatio u svom 
Novom i starom kalendaru horvatskom." 


Nagy posebno ističe da je mjesto uobičajenog y upotrijebio i, a to oprav- 
dava činjenicom što se i izgovara kao i, dok je izgovor znaka y već drugačiji. 
Odlučivši se za slavonsku grafiju i napustivši upravo kajkavsku, sasvim je 
razumljivo što se Košćak nije lako mogao oduševiti odmah za Gajevu reformu 
što ju je ovaj predložio godine 1830. u svojoj Kratkoj osnovi horvatsko-slaven- 
skoga pravopisanja.“ 


S jedne strane, Košćak nije tako lako mogao neprestano mijenjati svoje 
poglede na grafijska rješenja kada se već jednom odlučio za slavonski grafij- 
ski sistem, s druge strane, to u njegovoj svijesti nije bilo ni s načelnog gledi- 
šta potrebno. Slavonska grafija, koja je zapravo mješavina dalmatinske i kaj- 
kavske grafije, dosta dosljedna i jednostavna, bila je proširena preko franje- 
vačkih škola sve do Budima na sjever i na jug u Bosnu, a preko graničarskih 
škola bila je usvojena i u Vojnoj krajini." 


#" M. Mahanović, Observationes circa Croaticam Orthographiam amatorum 
idiomatis Croatici gnarorum discussioni Zagrabiae Anno 1814. propositae, Građa 
JAZU, knj. XII, str. 65—117. 

** Usp. Od Baščanske ploče do Kačića i Reljkovića, 4. Slavonski grafijski su- 
stav. 

* Novi i stari kalendar horvatski za prosto leto 1818. kojeg za potrebu i zabavu 
naroda horvatskoga... je vredil Anton Nagy. Pretiskan vu Budimu, Građa JAZU, 
knj. XII, str. 124—129, cit. mjesto 128. 

* F. Fancev, Dokumenti za naše podrijetlo hrvatskoga preporoda (1790— 
—1832), Zagreb, 1933, Građa JAZU, Uvod, str. XXXVII. 

* Usp. L. Hadrovics, Zur Geschichte der kroatischen Rechischreibung im 
XVIII. Jh., Budapest, 1944, 

Takvu dakle grafiju nije Košćak htio lako napustiti i prihvatiti Gajev 
prijedlog koji se, u načelu doduše, zasnivao na hrvatskoj tradiciji Vitezovi- 
ćevoj, ali u praksi je ipak slijedio češki grafijski sustav. 


7. Na domaku novog naraštaja 


Težnja za jednim književnim jezikom i jednim pravopisom dominira u hrvat- 
skih pisaca prije preporoda. Osam godina, veli Nagy, obavlja »pri vugerskomu 
tolnačtvu čast knig rasudnika i pregledavca«, ali u tih osam godina nije imao 
sreće da bi »več kak listor jeden rukopis vu horvatskom jeziku, i to stopram 
ovo leto v ruke za pregledanje bil dobil«. Drugi su narodi marljiviji i nastoje 
oko savršenosti svoga jezika i pravopisa. U Beču je ustanovljena katedra za 
učenje mađarskog jezika, a kada će to biti s jezikom Hrvatske, Slavonije i Dal. 
macije, »gda budu na svršenost pravopisanja i na vugodnost vu pisanju do- 
speli? Gda budu navučitele svoga materinskog jezika zadobili, vidili i posluh- 
nili? Bog vsemoguči bi dal, da bi se na vsa ova pitanja za hasen i diku ovih 
orsagov na skorom veselo odgovoriti moglo.« Proći će više godina te će sam 
Nagy vlastitom rukom napisati dopuštenje za tiskanje Gajeve Kratke osnove. 


On je sam Slavonac — štokavac, pa se čitateljima ispričava što je u svome 
kalendaru upotrijebio po koju riječ koja nije »prav horvatska«, tj. kajkavska. 
Neka čitatelj ima na pameti, opravdava se pisac, da nije rođen u kajkavskom 
nego u štokavskom kraju, u Slavoniji. Ako je koje riječi upotrijebio što 
se čitaocu ne bi svidjele, moli ih neka mu to ne zamjere, s molbom »naj 
premisliju, da nis iz hmanje misli i srdca, neg iz prave ljubavi i želje, s kojum 
našeh domačinov zvršenost, sreču i preštimanje ne samo pri nami, neg takaj 
i pri stranskih orsagih povekšano i občuvano viditi i spoznati želim i nastojim, 
ova vsakulika spisal« 


Ne samo pisci iz Slavonije koji su živjeli u Zagrebu nego i pravi kajkav- 
ski predstavnici pokazivali su poseban interes za štokavštinu, videći u njoj 
veće jezično bogatstvo. 

Bilo je i književnika koji nisu imali takvih težnja. Tomaš Mikloušić, na 
primjer, ne želi preuzeti štokavštinu, nego želi da se i dalje razvija kajkav- 
ština, kojom piše. Doista, na kajkavskom narječju pojavljuju se djela već i 
s područja pravnih znanosti, kakve su bile knjige profesora privatnog i ka- 
znenog prava na Pravoslovnoj akademiji u Zagrebu Imbriha Domina 
(1766—1848), koji je prvi sustavno obradio privatno pravo i s mnogo truda 
obrađivao kajkavsku pravnu terminologiju u spomenutim disciplinama, kako 
nam pokazuju njegova djela: Predznanya pravicz szamoszvojneh vugerzkeh 
(Zagreb, 1818), Dogodoszpisz pravicz szamoszvojneh vugerzkeh (Zagreb, 1819) 
i Navuchanye vu praviczah szamoszvojneh vugerzkeh, u 7 svezaka (Zagreb, 
1821—1831). 

Razumije se da je taj jezik bio elastičan i balansiran kada je mogao 
raspravljati o već složenijim pravnim temama, a u određenoj mjeri kajkavski 
književni jezik bio je proširen i u salonima, kako je kasnije, vjerojatno nešto 
i potencirano, ustvrdio K. Š. Đalski: »Prije našeg narodnog buđenja, obrazo- 


*" Usp. Građa JAZU, knj. XII, str. 128. 

vani čakavac i obrazovani štokavac na hrvatskoj strani, osim uskog područja 
dubrovačkog, služio se svojom rođenom riječi samo u saobraćaju sa slugom 
ili s pukom. U obrazovanom društvu služio se tuđim govorom. Kod hrvatskih 
kajkavaca naprotiv sve je i u najuglednijim salonima govorilo i pisalo doma- 
ćim kajkavskim govorom, pa su doseljeni Nijemci morali naučiti hrvatski i 
postali su Hrvati, kako nam to potvrđuju aristokratske obitelji, npr. Rauch, 
Kulmer, Cavanagh .. .«?' 

Mikloušić se dakle nije htio odreći takva jezika. On, prema ocjeni Ljude- 
vita Gaja u pismu Šafafiku iz godine 1831, ne poznaje u dovoljnoj mjeri duh 
vremena i lijepi genij znanosti. Ali moramo reći da je tom skromnom jastre 
vJarskom župniku bilo istinski stalo do afirmacije narodnog jezika i narodne 
svijesti. Iako ga je Gaj ocijenio kao čovjeka nesuvremena duha, ipak su i 
Mikloušića, rodoljubnog pisca i spremna da koristi svome narodu, poštovali i 
odavali mu priznanje, kako nam je to zabilježio mladi Ivan Kukuljević, 
koji je opisao svoj posjet starom književniku. 

Mladi ljudi mislili su već drugačije, a oni su upravo nadolazili i davali 
pečat slijedećim godinama u kajkavskoj sredini, gdje je ipak vladao zapravo 
njemački jezik, koji je još od Josipa II. preplavio javni život. Bilo je i odstu- 
panja od te crne slike. No, unatoč tome, riječ »obnove iz toga poniženja mogla 
je doći samo iz ove sjeverne zemlje«.“* Kajkavska književnost pokazala je dosta 
snage, u njoj se javlja narodna ideja s političkim i prosvjetnim ciljem" 

Tridesetih godina javljaju se već djela koja sve jasnije nose u sebi spoz 
naju o štokavštini kao rješenju zajedničkoga književnog jezika za sve Hrvate, 
O štokavštini koja je »jezik liep, bogat i izobražen«. Vukotinović će uskoro 
ustvrditi kako u štokavštini »čovjek nalazi stvari ... koje u nas udivljenje 
pobuđuju; nalazi se izraza slika, izvornosti, lakoće versova, riečju poetičkih 
krasota ... Ili možebit u stoljetnom kolendaru, u Šoštaru, u molitvenih knji- 
gah, u Diogenešu ili Huti pri Savi stoji naša literatura horvatska?«** 

Te će misli kajkavac Vukotinović iznijeti tek kasnije (1842), kad je već 
pisao štokavski. Tada je pozornica s koje se čula riječ obnove, i u grafijskom 
i jezičnom pogledu, bila znatno prostranija. Njegove riječi tada izgovorene 
imat će veći i širi odjek nego što je to bilo do tridesetih godina. 

Među kulturnim pitanjima što su bila naslijeđena iz političke rascjepka- 
nosti, sada se kao najpreče postavlja pitanje književnog jezika. To je pitanje 
»poslije prvih izjednačivanja u jeziku na čakavskom temelju pri kraju sred- 
njega vieka, već davno bilo upućeno definitivnim pravcem u načelu i u 
poviestnoj stvarnosti: u načelu najjasnije od Bartola Kašića na jugu i P. 
Vitezovića na sjeveru, a u stvarnosti utjecajem dubrovačkih pisaca na ostale 
južnohrvatske pisce u sedamnaestom stoljeću, pridolazkom književnika iz 
krajeva oslobođenih od Turaka u osamnaestom stoljeću i uobće postojanjem 
bogate štokavske književnosti s iztaknutim imenima Gundulića, Đurđevića, 


"K. $. Đalski, O hrvatskoj kajkavštini, Obzor, 3. travnja 1926. 

** Usp. Gajevo pismo Šafafiku u članku Đure Šurmina, Vienac, 1902, str. 441. 
Ali u svom često spominjanom djelu Izbor dugovanj vsakovrstneh, Zagreb, 1821, 
u predgovoru poziva se i na Kačića: »P. Andrije Kačića knjiga pod imenom »Raz- 
govor ugodni naroda slovinskoga« s vugodnostjun čteje se, morebiti i ov moj 
posel kojemu domovine ljubitelju oduren ne bude.« 

"Usp. M. Kombol, Poviest hrvatske književnosti..., str. 397. 

5 Usp. M. Kombol, n. d., str. 383. 

5" K. Georgijević, Hrvatska književnost od XVI do XVIII stoljeća u sje- 
vernoj Hrvatskoj i Bosni, Zagreb, 1969, str. 305. 

2% Kolo, 1842, usp. Kombol, n. d., str. 403—404, 

Kačića, Kanižlića, Reljkovića, Kalančića i tolikih drugih. U osamnacstom je 
stoljeću ogromna većina najčitanijih hrvatskih knjiga napisana štokavski, i 
čitavo je pitanje već tada svedeno na dvojstvo između bogatije štokavštine i 
siromašnije kajkavštine... S tim dvojstvom ulaze Hrvati još i u devetnaesto 
stoljeće, ali se ono... sve više nameće sviestima kao zaostalost i nedostatak 7 

Završna strana rukopisa Gajeve KRATKE OSNOVE (s vlastoručnim potpisom 
cenzora Antuna Nagya) 


"M. Kombol, n. d., sir. 386. 

Tim uglavnom točnim iako ne sasvim preciznim riječima prof. Kombola 
možemo dodati da se područje sjeverozapadnih hrvatskih krajeva, u kojima 
se upotrebljavao kajkavski književni jezik (uostalom u to doba u određenim 
domenima nadmoćan štokavskome), sve više približava štokavštini. Iako ona 
nije bila još normirana, ipak se sve više nametala, kao i pitanje jedinstvenog 
pravopisa. 

Središte hrvatske političke tradicije bilo je svjesno da je ono tek dio šire 
i veće zajednice. Opći književni štokavski jezik bio je već opće proširen u 
književnosti osim u tom sjeverozapadnom njezinu dijelu. On je bio u upotrebi 
i u srpskoj književnosti, ne čitavoj, otkada je počeo svoj rad Vuk Stefanović 
Karadžić i njegovi preteče. Sve su to vrlo dobro osjetili i Ljudevit Gaj i nje- 
govi drugovi ilirci. 

Sada se ne samo u teoriji i ne samo u dalekoj i nesigurnoj budućnosti 
nego konkretno, radikalno, s puno sigurnosti i odlučnosti nameće pitanje 
zajedničkog književnog jezika i pravopisa, na osnovi najproširenije štokavice, 
o čemu će mladi i odlučni ljudi novog naraštaja ozbiljno i predano raspra- 
vljati godine 1832." Već godine 1830. očito je sa zadovoljstvom Antun Nagy 
stavio svoj cenzorski potpis na rukopis Gajeve Kratke osnove horvatsko-sla- 
venskoga pravopisanja.“ Rješavanje tih pitanja u načelu i nije bilo nenadano 
i nerješivo, nije bilo novo, jer je prihvaćen već prilično izgrađen književni je- 
zik hrvatskih štokavskih krajeva, ali je bilo novo po smjelosti i snazi zahvata 
odlučnog, poletnog i radikalnog novog naraštaja koji je nadolazio. 


** »Tema razgovora bijaše pitanje, što se ima činiti da se narod iz kulturne 
i političke tromosti, bi reć mrtvila, probudi i na mogući stepen književnog izobra. 
ženja podigne. U tu svrhu bi odlučeno da se... dijalekt štokavski pod imenom 
ilirskoga sa jednim Gajevim pravopisom u književnost uvede — narod hrvatski, 
slovenski, serbski i bugarski kao takav na liberalnom temelju političke slobode i 
neodvisnosti dovesti i u okviru imena ilirskoga ujediniti nastoji, po primjeru onih 
europejskih deržavah koje akoprem jednu literaturu i jedno političko ime imadu 
u raznoimenih zemljah sastoje i u životu različnimi dijalekti služe se.« To je zabi- 
lježio Antun Vakanović, opisujući sastanak mladih preporoditelja 19. I 1832. Usp. 
J. Horvath, Ljudevit Gaj, Njegov život, njegovo doba, Zagreb, Liber, 1975, 
str. 69. 

** Prijepis »Kratke osnove horvatsko-slavenskoga pravopisanja« Ljudevita Gaja 
u čisto nalazi se u trezoru Nacionalne i sveučilišne knjižnice u Zagrebu, a na po- 
sljednjoj je strani cenzor Antun Nagy vlastoručno izdao dopuštenje da se djelo 
može tiskati. Da je to doista rukopis Gajev, utvrdio je mr. Ž. Balog stručnom 
ekspertizom, na čemu mu i sada srdačno zahvaljujem. 


D. 
Hrvatski književni jezik 
u doba ilirizma 


(Temelji Zagrebačke filološke škole) 


I. JEZIČNO-PRAVOPISNA PITANJA U DOBA ILIRIZMA 


1. Zahtjevi novog vremena 


Tridesete godine, kada se javlja novo pokoljenje u Hrvatskoj — koje je već 
nekoliko desetljeća bilo nagoviješteno čitavim nizom poticaja starije genera- 
cije — od velikog su i odsudnog značenja u povijesti hrvatskoga naroda. Tek je 
taj mladi naraštaj dao takvu pokretnu snagu tadašnjem hrvatskom javnom 
i kulturnom životu te su se u kratkom razdoblju od tridesetih godina do 
1849. riješila pitanja što ih starije generacije nisu mogle u potpunosti svladati. 
Mladim ilircima uspjelo je upaliti vatru oduševljenja, vjere u same sebe. 
Značenje ilirizma, dobro opaža Antun_ Barac, »nije u njegovoj teorijskoj 
ispravnosti niti u dalekovidnosti njegovih vođa, već u njegovu psihološkom 
djelovanju. Ilirizam je među Hrvate unio spoznaju, da oni nisu malen narod 
ograničen na tri kajkavske županije, već da sačinjavaju s ostalim Južnim 


KL CE DSE 

Zagreb u četrdesetim godinama 19. st. (litografija J. Lechnera) 

Slavenima velik ilirski narod, od Triglava do Crnoga mora ...« Hrvati su 
tada došli do spoznaje, tako korisne i potrebne u ono malodušno doba prije 
toga, da su ne oni, nego Mađari, tek malen otok u slavenskom moru, što im 
je davalo samopouzdanje i odvažnost. Prihvaćajući ilirsko ime mjesto hrvat- 
skoga, »hrvatski Ilirci nisu napustili misao hrvatstva. Svi njihovi prethodnici, 
od Vitezovića, Jambrešića do Vrhovca i Brezovačkoga nastojali su u svojim 
vidicima prijeći granice Hrvatske ... No tek je ilirizam na osnovi Kollarove 
misli o slavenskoj uzajamnosti postavio pred Hrvate stvaran zadatak i stvarno 
rješenje: Hrvati su s ostalim Jugoslavenima dio velike slavenske porodice; 
oni će opet biti veliki, ako ostanu vjerni toj misli.« 


Od Herdera prihvaćaju parolu o velikoj budućnosti Slavenstva koje će 
u ljubavi povezati čitavo čovječanstvo. Češće se raspravlja o utjecaju što ga 
je izvršio Herder na naše ilirce, pri čemu ipak treba razlikovati utjecaj od 
određene pobude. Ponekad se Herderov utjecaj ne može jasno razabrati već i 
zbog toga što je on katkada »oblikovao misli što su bile već rasprostranjene 
u njegovo vrijeme i poznate ili su neočekivano brzo postale opće dobro«! 
Danas Herderovi proučavatelji ističu i misao kako je možda važnija od njegova 
direktnog utjecaja bila ideja narodnosti što se »kao individualnost izražava 
vlastitim jezikom i vlastitom kulturom« te je ona mogla imati i većeg utjecaja 
na ideologiju slavenskih narodnih pokreta negoli često i možda prepotencirano 
spominjano »Poglavlje o Slavenima« 


Slovački pjesnik Jan KollaAr' imao je nemalen utjecaj na slavenske 
narode Habsburške Monarhije. Razumije se da su takvi poticaji dolazili na 
plodno tlo zato što je ono bilo sposobno da ih primi“ I hrvatski su ilirci 
dobivali slične ideje ili neposredno preko njemačkih izvora, Herdera i drugih, 
preko Kollara a još više općom atmosferom koja ih je okruživala. Gaj je 
poznatu Herderovu rečenicu: »Tko ne voli materinski jezik, slatke zvukove 
djetinjstva, koji se oglušuje na glas domovine, ne zaslužuje ime čovjeka« — 
preuzeo ne direktno iz Herderovih djela, nego od ravnatelja zagrebačkog ka- 
zališta H. Bčrnsteina, koji je te riječi stavio kao moto članku O ute- 


'A. Barac, Hrvatska književnost od Prceporoda do stvaranja Jugoslavije, 
knj. I. Književnost Ilirizma, Zagreb, 1954, str. 42—43, 43. 

* Usp. N. Ivanišin, J. G. Herder i ilirizam, Radovi Filozofskog fakulteta 
u Zadru, II, 1960—1961, str. 196—225; M. Trivunac, Herder i Sloveni, Strani 
pregled, VI 1935, str. 53—76; W. Dobbek, J. G. Herders Jugendzeit, Wirzburg, 
1961. Poznati: »Slawenkapitel« dio je poglavlja iz Herderove knjige »Idcen zur 
Geschichte der Philosophie der Menschheit«, što se pojavila u četiri knjige. U Leipzigu 
je izdao antologiju »Stimmen der Včlker in Liedern« u kojoj je prvi put objavljen 
Godibeov prijevod Hasanaginice (Klaggesang von der edlen Frau Asan-Aga) i neko- 
liko »slavensko-dalmatinskih«, zapravo Kačićevih pjesama. On je osnivač filozofije 
povijesti. Herder daje upravo Slavenima posebno mjesto ubrajajući ih u najkon- 
struktivnije povijesne faktore u izgradnji humaniteta. Njegove je misli preuzeo 
Jan Kollar, od kojega potječe ideja »slavenske uzajamnosti«. Citirano mjesto: 
Holm Sundhaussen, Der Einfluss der Herderschen Ideen auf die Nationsbildung bei 
den Včlkern der Habsburger Monarchie, Miinchen, 1973, Buchreihe der Siidost- 
deutschen Historischen Kommission, knj. 27, str. 21. 

* Usp. prikaz Wolfganga Kesslera Sundhaussenove knjige u Historijskom zbor- 
niku, Zagreb, knj. XXVII—XXVIII, 1974—1975. 

“Usp. I. Kukuljević, Čertice o Janu Koll&4ru, Neven, 1852; M. Murko, 
Jan Kollar, Letopis Matice slovenske, 1884. i 1897; M. šrepel, Jan Kollar i Hrvati, 
Vienac, 1893, str. 29—31; B. Vodnik, Pedesetogodišnjica smrti Jana Kollara, 
Glasnik Matice dalmatinske, 1902—1903. 


*M. Prelog, Slavenska renesansa, 1780—1848, Zagreb, 1924, str. 56. 


D. Hrvatski književni jezik u doba ilirizma 197 


meljenju ilirskog kazališta“ Gaj ih je onda stavio kao moto u svojoj Danici 
za godinu 1839, kao i za proglas od 1840. 

Svoju nacionalnu kulturu ilirci su izgrađivali i na temelju drugih društve- 
nih vrijednosti i pojava što su im se nametale u Evropi: 

Slika je dakle složenija, ali zato razumljivija i logičnija, onako kako to 
u životu obično i biva, pa i u životu hrvatskoga naroda, odnosno njegovih ta- 
dašnjih kulturnih predstavnika, iliraca. 


er 


m m ho 
Za 


een ZSE 


Ljudevit Gaj 


Tako je bilo i s Lj. Gajem. On je, sumnje nema, dobivao poticaja iz same 
hrvatske sredine, o čemu opsežno piše prof. Fancev, ali, s druge strane: »O 
razvoju Lj. Gaja vredi ono što vredi o razvoju svakog čoveka; nešto imade 


* Usp. Pisma Ljudevitu Gaju, Građa JAZU, knj. 26, str. 61. 

?J. Mati, Dic Europiiisierung des Siidostens, Volker und Kulturen Siideuro- 
pas, Miinchen, 1959, str. 218—236. Cit. prema Kesslerovu prikazu Sundhaussenove 
knjige, Historijski zbornik, XXVII—XXVIII, 1974—1975. 

od kuće, nešto iz života — nešto je naš čovek ispred sto godina imao iz hrvat- 
skih dokumenata, nešto od nehrvatskih momenata 


Samo zbog činjenice što su Ljudevit Gaj i drugi ilirci živjeli u Grazu, 
Pešti i drugdje te tamo nailazili na određene pobude i što je to, razumljivo, 
imalo odraza i na ilirski pokret, ne postaje on »nikakav import iz Graca i 
Pešte! Uzaludno bi sve to bilo, ako nisu postojale društvene snage koje će se 
zatalasati i prenositi to talasanje dalje; jedan čitav pokret ne može se preneti, 
nakalemiti, importirati! Neće Ilirizam biti ništa manje značajan, originalan i 
autohton, ako mi utvrdimo da je Gaj u tuđini primio i razvio neku ideju, da 
je nešto naučio, da se u nekom pravcu izgradio; ta reč je o dvadesetogodišnjem 
mladiću, kojemu je otvoren čitav svet da ga gleda, upoznaje, prima i odbija!« 


Unutrašnje i vanjske pobude stekle su se, dakle, u jedinstvenoj i oduše- 
vljenoj akciji za obnovu potlačenog i uspavanog naroda. I spomenute Her- 
derove misli i Kollarove zanosne vizije o slavenskoj veličini i ponosu, dobi- 
vene i osobnim kontaktima i preko njegove javne djelatnosti, nailaze i u 
Hrvata u to doba na razumljiv odjek. Mala, rascjepkana Hrvatska nalazi 
upravo u takvim širokim slavenskim, ilirskim idejama snagu, pobudu i pouz- 
danje za vlastitu borbu. 


Da bi se ta misao provela u djelo, bilo je, dakako, potrebno dati dolično 
mjesto narodnom jeziku, koji je tada u Hrvatskoj bio potisnut dominacijom 
latinskoga i njemačkoga, pa i mađarskoga jezika. Humboldtova misao da je 
prava domovina jezik (»Die wahre Heimat ist cigentlich die Sprache«) nailazi 
baš u to doba u naših iliraca na puno razumijevanje i odobravanje. Ona se 
sve više produbljuje, argumentira i uvažava. Jezik je za naše ilirce znak na- 
rodnosti i osobnosti. Zato »nima domorodstva bez ljubavi materinskog je- 
zika«. On čovjeku više znači u duhovnom smislu nego hrana i zrak u fizičkom. 
Jezik je znak ponosa, on je veza s pređima, on je važniji i od religije, jer 
ako je »včrozakon vlastitost puka, to mu je jezik još mnogo više: jezik je 
dčlo njegovo«. Jezik je domovina, domovina je jezik — evo u najkraćim 
crtama sadržaja njihovih pogleda u tome razdoblju. 

Iz spomenutih općih misli naših iliraca rezultira i njihova trajna i su- 
stavna briga za jezična i pravopisna pitanja. I prije je bilo pokušaja da se 
grafija izjednači, barem u određenom području, pa je tako postojao već pri- 
lično raširen grafijski sistem tzv. slavonskog pravopisa, koji je stjecao privr- 
ženika i u kajkavskoj Hrvatskoj. Ipak se ta pitanja ne rješavaju u cjelini. 
A važnost jedinstvenoga pravopisa ilirci su isticali u prvome redu, pretpo- 
stavljajući ga i jezičnim pitanjima koja su bila teže rješiva. Ponešto i poten- 
cirajući važnost jedinstvenog pravopisa, ilirci su, posebno Ljudevit Gaj, u 
duhu gledali hrvatsku knjigu što će je u reformiranom pravopisu lako čitati 
i drugi slavenski narodi. Razumije se, oni su u tome i pretjerivali, ali sumnje 
nema da je to bilo vrlo važno pitanje, uvjet za kulturni i književni razvoj 
jedne književnosti. 

To su osjećali mnogi naši stari bistri umovi, ali im prilike nisu dopuštale 
da svoje misli i ostvare. Što je Gaju ipak pošlo za rukom da u kratko vrijeme 
provede i grafijsku reformu (i da Hrvate ujedini u jedinstvenom književnom 
štokavskom jeziku) »posljedica je političkih i narodnih uspjeha ilirizma, a 


* F. Ilešič, Dokumenti ..., Jugoslovenski istoriski časopis, I, 1935, str. 157—171. 


*K. Georgijević, Gajevo školovanje u tuđini (Prilog proučavanju Ilirskog 
pokreta), Pitanja književnosti i jezika, knj. III, sv. 1. i 2, str. 30 

ne obrnuto«, dakle, političke su i narodne prilike omogućile da se takva ideja 
konačno realizira, a nije Gaj svojom reformom utjecao na te prilike.“ 

Kako su ilirci upravo tim pitanjima davali neobično veliko značenje, 
potrebno je da se to pobliže prikaže. Stoga ću najprije ponešto retro- 
spektivno iznijeti pokušaje grafijske reforme još od početka stoljeća, kako 
se one ogledaju u težnji B. Kopitara" da se izvede jedinstvena pravopisna re- 
forma za sve Slavene. 


2. Živa želja da se riješe pravopisna pitanja 


Dobro bi bilo, snatrio je Kopitar, kada bi se svi Slaveni sjedinili u jednom 
pravopisu, pa čak i u jednoj grafiji, nagovarao »patrijarha slavistike« Josipa 
Dobrovskog da to pitanje riješi te tako sebi osigura slavu »drugoga Ćirila«. 
Ako se ne bi uspjelo s tim maksimalnim planovima, Kopitar je mislio da bi 
bilo dobro da se ujedine barem oni Slaveni što pišu latinicom. Kako je sam 
volio ćirilicu, koja ipak nije lako mogla postati općim pismom svih Slavena, 
kombinirao je svoju grafijsku reformu tako da se za palatalne glasove pre- 
uzmu znakovi iz ćirilice. Katkada je pomišljao da bi možda takvo pismo 
mogli preuzeti i Rusi.“ 

U korespondenciji između Kopitara i Dobrovskoga nalazimo na više 
mjesta upravo i to pitanje, o kojemu Dobrovsky nije baš volio raspravljati, 
pretpostavljajući da bi takvo vrlo komplicirano pitanje mogao riješiti prije 
autoritet vlasti, nego dogovor stručnjaka: »Kakav slavenski samodržac mogao 
bi više koristiti od narodnog učenog zbora, jer bi rekao: tako neka bude!«" 


Kopitar je bio za takav gralijski sustav u kome bi bilo toliko slova koliko 
glasova, ali se pri tome ne bi smjeli glasovi udvostručavati, a ne bi smjeli 
imati ni dijakritičkih znakova. Dakako, u tome slučaju najbolje bi bilo, sma- 
trao je, da se u latiničku grafiju unesu neka ćirilska slova iz ponešto modifi- 
ciranog ćirilskog alfabeta, pa je sam priželjkivao da je uredi. 

Istu misao pokušava ostvariti Metelko, uzimajući iz ćirilice znakove za 
palatale, te je tom grafijom tiskana i slovenska gramatika godine 1825. Kopi- 
taru je s jedne strane bilo drago što se u metelčici donekle ostvarila njegova 
misao o kombinaciji ćirilskih slova u latiničkoj grafiji, ali ipak nije u cjelini 


%A, Barac, Hrvatska književnost ..., str. 44. 


" Usp. Kopitarjeva spomenica (ur. J. Marn), Ljubljana, 1880; M. J. Petrov 
skij, Pervie godi dejatel'nosti V. Kopitara, Kazanj, 1906; M. J. Petrovskij, 
Bibliografičeskij spisok trudov V. Kopitara, Varšava, 1912; F. Kidrič, Dobrovsky 
in slovenski preporod za njegove dobe, Ljubljana 1930; I. Prijatelj, Duševni 
profili slovenskih preporoditeljev, 2. izs. Ljubljana, 1935. 

" Usp. 1. Milčetić, Gajev pravopis, Vienac, 1891, str. 614—618. Milčetić navodi 
anegdotu u vezi s eventualnim preuzimanjem latinice u Rusa: »Kopitar je volio 
ćirilicu od češko-poljskih znakova, te maštaše o tome, kako bi se u latinski alfabet 
unijela ćirilska slova za slavenske glasove nadajući se, da bi uz takav alfabet 
pristali i Rusi. Hladni Dobrovsky međutim izliječi Kopitara ovom pričicom: 'Što 
vi razbijate glavu', govoraše Dobrovskom šŠiškov, predsjednik ruske akademije, 
"prihvatite naš pravopis. A kad je primijetio Dobrovsky, da ima Rusa koji bi radi 
ak o slovima, reče Šiškov: 'takim bi ljudima trebalo odrubiti glave!'« 
str. ). 


"I. Milčetić, n.d, str. 615. 

prihvatio takvo rješenje. Nije potrebno da se posebno napominju poznate 
činjenice o tome kako je metelčica u Kranjskoj bila uvedena u osnovne škole, 
kako je našla svojih prijatelja, ali i neprijatelja (kakav je bio i Prešeren), te 
kako se problem grafije time ipak nije konačno riješio ni za Slovence.“ 


Bilo je i drugih raznolikih i brojnih pokušaja reforme latinice, kako sam 
to iznio i u ovoj knjizi. U hrvatski javni život uskoro će stupiti i mladi Lju- 
devit Gaj, oduševljen i energičan mladić, koji je vrlo dobro shvatio, kao 
uostalom i drugi, da ne može biti jedinstvene književnosti bez jedinstvene gra- 
fije i jedinstvenog pravopisa. Osnovne poticaje našao je u hrvatskoj prošlosti, 
posebno u grafijskim reformama Pavla Vitezovića, pa je barem u početku svo- 
ga rada na reformi grafije, za vrijeme svoga boravka u Grazu 1828—1829, pod 
određenim Vitezovićevim utjecajem, a njegove su mu knjige dale za to po- 
budu. U svojoj biblioteci imao je čak tri primjerka Plorantis Croatiae saecula 
duo, dok Priričnik nije imao. I Vitezović i Gaj imaju dijakritičke znakove, 
ali između njih, dakako, postoje i razlike. U Grazu se Gaj već upoznao i s 
češkom grafijom te je već 1828. savjetovao Slovencu Antonu Murku (1809— 
1871) da svoj gotovi slovenski rječnik tiska grafijom sličnom češkoj, kakvu je 
i on u početku mislio prihvatiti. Riječ je o Slovensko-nemškem in nemško-slo- 
venskem besedniku, tiskanom u Grazu 1832. i 1833, a uz to je kao uvod 
tiskana i Theoretisch-praktische slowenische Sprachlehre. O tome nam govori 
dvije godine mlađi Gajev drug Fran Kurelac, koji je također studirao u isto 
vrijeme u Grazu.“ Murko je pri tiskanju svoga djela ipak upotrijebio boho- 
ričicu. Gaj se dakle već godine 1828. bavio pravopisnim pitanjima. 


U Grazu je Gaj doznao kako i peštanske knjižnice i arhivi imaju mnogo 
dokumenata o staroj hrvatskoj povijesti, pa je upravo i zbog toga odlučio da 
u Pešti, studirajući pravo, pregleda i prouči čitavu tu važnu dokumentaciju. 
U Pešti se upoznao i s Janoin Koll4rom, pjesnikom slavenske uzajamnosti, te 
je slovački pjesnik mogao samo pojačati onaj Gajev žar što ga je u sebi nosio 
prema slavenstvu, koji je živom Koll4rovom riječju samo porastao i čvršće 
se i konkretnije oblikovao. Ovaj ga je upoznao i s P. J. Šafafikom. Gaj je na 
Šafafikovo traženje poslao neke dopune za drugo izdanje Geschichte der sla- 
wischen Sprache und Literatur nach allen Mundarten te je s velikom pažnjom 
kasnije čuvao Šafafikovo pismo što mu ga je ovaj uputio nakon poslane 
građe.“ 

Tu je osobito usko surađivao s Koll4rom, kako nam svjedoči već spome- 
nuti njegov mlađi drug Kurelac." Razmišljajući o reformi latiničke grafije 
Gaj je, dakako, imao otvorene oči i za jezična pitanja. Već je kao đak pročitao 
Kačićev Razgovor ugodni te dokučio »slast i dostojanstvo ilirskog jezika«, 
razgovarajući s ljudima staroga »kova narodnjega, čeljadi od jezgre našega 
naroda i hrvatskoga i srbskoga« i slušao »junački jezik njihov«, kako je to 
opisao u autobiografiji.“ No, u Grazu se upoznao s Mojsijem Baltićem koji ga 
je naučio čitati azbuku i »valjanim izgovorom izgovarati čist jezik«. Uz to je 
drugovao i s Dimitrijem Demetrom, pa »Baltić i Demeter bijahu od našinaca 
prvi, koji su sa mnom baš kano kroz san u budućnosti gledali bajnu sliku 


* Usp. bilo koju povijest slovenskog jezika i pravopisa. 

5 F, Kurelac, Slova nad grobom Ljudevita Gaja, Slavko Ježić, Ilirska anto- 
logija, Zagreb, 1934, str. 157. 

* Usp. Građa JAZU, knj. VI, str. 175—178. 

"F, Kurelac, n. d. u Ježićevoj Ilirskoj antologiji, str. 158. 

* Usp. V. Gaj, Knjižnica Gajeva, Zagreb, 1875: Pro memoria — Brevis deli- 
neatio — Vjekopisni moj nacrtak. 

preporođene nam narodnosti«." Gaj je nastavio drugovati s Česima, Slovacima, 
Hrvatima i Srbima i u Pešti, gdje je bilo važno središte srpskog kulturnog 
života, gdje je 1826. osnovana i Matica srpska i gdje su se tiskale i srpske 
knjige. U Pešti je Gaj, raspravljajući s Kollarom, doznao mnoge činjenice i 
o »stezanju« slavenskih jezika u »četiri narječja«, o čemu je Kollar i pisao, 
doduše iste godine kada se pojavilo i Gajevo djelce. To je pisao u Rozpravamu 
o imendch, počdtkdch i starožitnostech ndrodu slavskćho a jeho kment? 


e. I . ća 


Pavao Josip Šafarik Jan Kolldr 


U iom središtu dozrela je Gajeva misao o konkretnoj reformi latliničke 
grafije koju je već prije nosio u sebi potaknut Vitezovićevim rješenjima. Ta 
će atmosfera biti u punoj mjeri prisutna i u knjižici o pravopisu što će je 
uskoro izdati. Neki stručnjaci u vezi s tim spominju još jedno ime. 

Godine 1829, mladi se Gaj, naime, upoznao i s poljskim znanstvenikom 
Andrijom Kucharskim koji je, putujući po slavenskom svijetu, svratio 
i u Hrvatsku te je s Gajem raspravljao i o književnosti i o reformi latiničke 
grafije, čime je Gaj bio već intenzivno obuzet, snatreći da bi upravo on, 
mladić od dvadeset godina, mogao sebi steći slavu »novoga Ćirila« barem za 
hrvaisku književnost. U to vrijeme planirao je da napiše i novu hrvatsku gra- 
matiku, što ni kasnije ipak nije realizirao. Spominjem i tu Gajevu odluku, 
jer je Gajevoj reformi trebalo prethoditi i jezično poznavanje, jezična analiza 
kao i odbacivanje onih dotadašnjih rješenja i grafijske prakse koja su, po 
Gajevu sudu, bila neprimjerena našem jezičnom sustavu 


PV. Gaj, nd, str. XXIV. 

“J. Koll4r, Rozprawy o slovenskć vzajemnosti, Prag, 1929, str. 29. Nešto 
modificirani prijevod K. Georgijevića, u raspravi Gajevo školovanje u tuđini, 
str. dl. 

. "M. Moguš—J. Vončina, Latinica u Hrvata, Radovi Zavoda za slavensku 
filologiju, sv. 11, Zagreb, 1969, str. 61—81. 

Prema mišljenju J. Pogonowskog,? na Gajeve je poglede utjecao i Kuchar- 
ski, On je 1829. pisao iz Zagreba Vaclavu Hanki io pravopisnim pitanjima, 
navodeći kako se u Zagrebu smatra da u reformiranoj grafiji ne bi smjelo 
biti ni jedno slovo tuđe latiničkoj grafiji, »ne bi smjela biti ni dva znaka za 
jedan glas«, dakle ne bi smjelo biti digrama, a latinička slova ne bi smjela 
imati ni drugu glasovnu vrijednost. Da bi se to postiglo, trebalo bi pojedinim 
pismenima dodali određene znakove koji bi se mogli napisati istim potezom 
pera, što se također posebno traži u Zagrebu. Ta bi slova s vremenom mogla i 
srasti, nastavlja Kucharski te posebno ističe: »Nisu to stvari koje sam ja 
izmislio, nego koje sam skupio i primio s raznih strana.« Vjerojatno je tu 
mislio i na Gaja s kojim se sastao u Zagrebu i u Krapini i s njime živo disku- 
lirao o grafijskoj reformi, a koji je na poljskog učenjaka i sveučilišnog profe- 
sora u Varšavi ostavio povoljan dojam. Nije stoga čudno što je Kucharski, 
videći Gajevu gorljivost i obrazloženi program grafijske reforme, izrazio prija- 
telju i kumu Romualdu Kvaterniku (ocu poznatog hrvatskog političara) čvrsto 
uvjerenje da će mladi Gaj još odigrati lijepu ulogu u svojoj domovini te da će 
joj biti na korist.? 


U svome već spomenutom pismu V. Hanki, Kucharski dalje iznosi misao 
kako će se slavenski narodi sve dotle udaljavati dok se budu stvarale »orto- 
grafije poljske, češke, ruske, hrvatske, kranjske, ilirske umjesto jedne slaven- 
ske«, pozivajući prijatelja da on načini jednu slavensku grafiju.“ (V. A. Fran- 
cev, Pis'ma k' Vjačeslavu Ganke iz' slavjanskih zemel', Varšava 1905, str. 583.) 


Teško je reći je li možda i Kucharski imao kakva utjecaja na Gaja. Vje- 
rojatno presudnog utjecaja i nije bilo, ali je ugledni poljski znanstvenik mogao 
još više potaknuti i učvrstiti u zacrtanom cilju već ionako oduševljenog i 
aktivnog mladog čovjeka.“ 


3. Gajeva »Kratka osnova horvatsko-slavenskoga pravopisanja« iz 
godine 1830. 


Gaj nije prihvatio najprošireniju izv. slavonsku grafiju, koja je bila relativno 
dosljedna i dosta široko rasprostranjena, nego je sastavio grafiju zasnovanu 
na dijakritičkim znakovima po češkom uzoru. Tako je nastala Gajeva knjižica: 
Kratka osnova horvatsko-slavenskoga pravopisana, poleg mudrolubneh narod. 
nel i prigospodarneh temelov i zrokov od L,. o. G. — Kurzer Entwurf einer 
kroatisch-slavischen Orthographie nach philosophischen, naziondilen und oko- 
nomischen Grundsitzen, Von L. v. G. Vu Budimu, iz tiskarnice Kralevskog 
Vseučilišča, 1830. 

Kao što se vidi iz naslova djela, Gaj svoju reformu zasniva na trima razlo- 
zima: filozofskim, narodnim i gospodarskim (ekonomskim); filozofski razlozi 


2J. Pogonowski, Ilirizm i slowianszczyzna, Lavov, 1924, str. 172. i dalje. 

"U svomc radu, M. Bobrowski i A. Kucharski — svjedoci i suradnici reforme 
hrvaiske latiničke grafije u 19. stoljeću, Rocznik Slavistyczny, t. XXXIII, br. 1, Kra- 
kov, 1972. donosim fotogratiju toga pisma. 

“* Njegovo je mišljenje da znakovi za glasove č, ž, š nikad neće srasti u jedno 
slovo, kako su valjda pretpostavljali branitelji tih pismena. 

5 K. Georgijević, Gajevo školovanje u tuđini, Pitanja književnosti i jezika, 
str. 33. 

govore da Entia sine necessitate non sunt multiplicanda, pa time, među osta- 
lim, tumači što odbacuje digrame te mjesto njih predlaže znakove: č, d, ž, A, 
š, ž. Iznad svakog slova nalazi se dakle dijakritički znak za palatalnost, pa je 
to i s filozofske strane bolje od dvostrukih slova. 

Osim toga, neke znakove što ih on predlaže »potrebuju vre dugo vremena 
Lehi i Čehi i ž nimi Moravci i Slovaci«. Ako se usvoji predloženi način pisanja, 
tada će se hrvatska knjiga čitati i u Čeha i u Poljaka, a »kuliko nam stopram 
onda hasen i korist pristupi, ako se bližni brati naši Šlavonci, Dalmatinci, 
Štajerci, Kranci i Korušci ... vu ovem tak korenoslovju jezika našega kak 
takaj izvišenu i objačenu zasebneh slovstvih našeh prikladnem pravopisu z' 
nami barem vu s obstrenosti zjedinili budu«.* To su dakle narodni razlozi, 


* Usp. Gradu, knj. XII. 

a praktičnom Gaju nije bez važnosti ni ekonomska strana njegove reforme: 
sojedina slova već se nalaze u tiskarama Carstva, a budući da se po njegovoj 
reformi za svaki glas upotrebljava tek jedan znak, a ne dva ili tri, time se 
dobiva i određena ekonomska korist: »Prigospodarna iz našega pravopisača 
zvirajuča hasen takaj naj mefiša nije. Gore imenuvane skupslove č, d etc. vre 
vu vnogeh tiskarnicah Cesarstva gotove nahadaju se. n.p. vu Beču, v' Prazi, 

Budimu, Pešti itd. ter poleg točnoga računa poprek pri 11 dvojlistih (arkuš.) 
vu slovotisku više neg jeden celi prigospodari se.« 

Na osnovi tih trostrukih temelja reformirao je Gaj latiničku grafiju, a 
u posljednje vrijeme naročito se ističe činjenica da se Gaj »predstaviov kao 
dobar poznavalac svojega jezika, poznavalac koji je, uočivši probleme, iznala- 
zio ponajbolja rješenja“ te se to potanko pokazuje na određenim Gajevim 


Mae son o 
ae. 


_- 


Mate Topalović 


primjerima. Tako je, na primjer, Gaju jasno da nepčani suglasnici nastaju 
»prehajanjem« osnovnih glasova »vu mehki glas« te da se ta »glasoprememba« 
može ostvariti tako da osnovnim glasovima c, d, g, l, n, s, z, treba dodati »zna- 
mene glasopremembe«, 1j. dijakritički znak. 

[ako je već Vjekoslav Babukić počeo pisati novom Gajevom grafijom te 
izdao u Beču Kačićeve pjesme (1834—1836), ipak se pri osnivanju Danice i 
Novina nije nepromišljeno odmah u njih uvodila Gajeva grafija. Gajevi sa- 
vjetnici i mladi prijatelji smatrali su da je oportunije da se ona odmah ne 
uvodi, ponajviše iz straha da je svećenstvo ne bi kritiziralo. Doista se i Novine 
i Danica pojaviše sa starim pravopisom, pa neki nestrpljivci, oduševljeni Ga- 
jevim rješenjima — ukoliko se nije radilo i o dogovorenom požurivanju — već 
prigovaraju Gaju (kao Mato Topalović u 5. broju Danice godine 1835) šio ne 
uvodi svoj reformirani pravopis. Ipak, trebalo ga je javnosti pokazati te 
Antun Mihanović u 10. broju iste godine tiska svoju Horvatsku domovinu i 


"M. Moguš —J. Vončina, Latinica u Hrvata, str. 77—78. 

Gajevom grafijom i štokavski, a u broju 13. Štoos se oduševljava za Gajeva 
grafijska rješenja. 

Sam Gaj u 10. i 11. broju Danice 1835. piše poznati članak o pravopisu: 
»Jednaki anda tečaj našim potokom, to jest jeden pravopis našim narečjam 
je naj potrebneji... Ali ah, kamo su zapeljale prekrasne latinske slove naše 
poštuvane predje, koji vidivši, da diačka iliti latinska abeceda nima dosta 
slov za obilje glasov Slavenskoga jezika pisati moči, vsaki drugač i to z vek- 
šinum tudjine nasledujuč, stranjskim načinom slove slagali su. Krajnci, Šta- 
jerci i Gorotanci ili Korošci bludili su gledeč na nekoje slove poleg nemščine, 
Dalmatinci poleg talianščine, a mi poleg starćje magjarštine, tak da zvan vno- 
gih sledeče navlastito velike razluke med bližnjum bratjum nastale su, . . .« 


Sada Gaj pokazuje grafijska rješenja dalmatinskog, »horvatskog« i kranj- 
skog grafijskog sistema, pa veli kako je već prije, pored šarolikosti u grafiji, 
bilo i ozbiljnih prijedloga da se ona sjedini: »Ovaj nesložnosti kip vnogi po- 
vekšali su vu novćšeh vremenah z kojekakvemi novoskovanemi kvakami, na 
mesto, da su izabrana nekoja pisma starih piscev poiskali, i poleg njih lasio- 
vitost latinske abecede zadržavši, nju razložnim načinom k zjedinjenju obsto- 
ječih načinov prilagodili. Med starinskimi pismi vu znamenitoj knjižnici Njih 
Ekscelencie gospodina Biskupa Zagrebačkoga nahadjaju se med ostalemi 
takova, koja nam obilno dokazuju, da su vre zmed naših predjev nekoji, naj- 
mre pako glasoviti i naj vučenćši domači pisec baron Pavel Vitezovich, 
podžupan i kraljevski tolnačnik jako dober i prikladen pravopis imali, kojega 
vendar občinskim učiniti ondašnje temne okolnosti nisu dopuštjale. Nam anda 
nikaj drugo nije treba, nego da taj starinski pravopis pretresemo, odobrimo i 
ponovimo.« 

Dalje Gaj raspravlja o svojoj reformi obrazlažući zašto je za pojedine 
glasove odabrao baš određeno slovo, određen grafem. Ali kada u nastavku 
članka, u broju 12, dolazi na znakove za označivanje glasova đ, lj, nj, (ć), 
onda ne ponavlja iste razloge što ih je naveo u svojoj Kratkoj osnovi. 


Pod utjecajem Kollara i Šafafika — obično se ističe — Gaj u spomenutom 
članku Pravopisz djelomično odstupa od rješenja što ih je iznio u Kratkoj 
osnovi, ostavljajući tek znakove č, ž, š, s dijakritičkim znakom, dok za ostale 
nepčane glasove uzima dva znaka: tj (za ć), dj, gj (za đ), lj (za lj), nj (za nj). 
Dodaje, dakle, j (s crticom umjesto točke) te se takvo bilježenje održalo tek 
dvije godine, a od god. 1838. već se piše tj, dj, gj, lj, nj. U Kratkoj osnovi nije 
bilo znaka za glas ć jer ga u kajkavskom narječju kojim je pisana i nema, 
ali će kasnije za štokavsko narječje uvesti i »mehkši glas« za koji mu je ipo: 
znato da postoji, uzimajući poljski način pisanja ć, a zapravo se u početku 
glas Ćć pisao na dva načina, kao ćĆ i kao tj (Evropa prispodablja se sedećoj de- 
vojki: U tom vrtu ima prekrasnoga cvetja), dok je kasnije prevladao samo 
znak ć (sjedeći, cvieće). 

Napuštanje dosljedno provedenog pisanja s dijakritičkim znakovima ima 
se, po mojem mišljenju, tumačiti i utjecajem starije naše grafije, naročito 
slavonske i reformirane dalmatinske, u kojima nalazimo bilježenje lj, nj, di, 
gj. I Gajevim suvremenicima bilo je, čini se, previše tih šiljaka, rogova, kako 
su ih posprdno zvali. Tako je napušteno dosljedno Gajevo bilježenje, ali tako 
se lakše moglo doći do jedinstva u grafiji, što nije bilo bez važnosti. Kasnija 
borba oko grafije, naročito u Dalmaciji, pokazat će da je Gaj bio u pravu 
što je postupio elastično, makar time djelomično upropastio dosljednost svoga 
sustava. 

Da ne bi uplašio ljude prevelikim promjenama i prevelikim brojem »kva- 
čica« u reformi grafije, koja je kao svaka reforma obično nerado gledana u 
ljudi sklonih konzervativizmu, Gaj napominje u članku da znakove č, ć, ž, š, 
imaju već »naša jednokrvna braća Poljaci, Čehi i z njimi Moravci i Slovaci«, 
što zapravo nije točno, jer Poljaci od spomenutih znakova imaju samo ć, ali 
je Gaju išlo u prilog da se ta rečenica shvati u njezinu nategnutom smislu, tj. 
da neka od tih slova imaju svi nabrojeni narodi, pa tako i Poljaci.“ 


Međutim, Gaj je ipak morao spomenuti da u svome članku odstupa od 
nekih postavaka iz svoje Kratke osnove. Napušta, naime, znakove d, £, 1, A 
i predlaže prije spomenute, pa to sada i opravdava navodeći da »zestavke: 
dj, £j, li, nj, tj, pišu jurve dugo vsi naši jednoplemeni susedi vu gornjem i 
dolnjem Ilirju«, obazire se, dakle, na opće proširenu grafijsku praksu u mno- 
gim hrvatskim krajevima, te zaključuje kako se »poleg ovde zpeljanih temeljov 
ima ... popraviti knjižica od horvatsko-slavenskog pravopisanja vu Budimu 
1. 1830. vandana«. Taj je razlog, mislim, važniji od mišljenja da je Gaj odustao 
od nekih svojih rješenja pod utjecajem nekih slavenskih savjetnika, kao što 
je već spomenuto. 

Time je Gaj dovršio svoju već modificiranu grafijsku reformu, ali je nije 
— vidjeli smo — odmah uvco u Danicu. Ona se javlja sporadički, tako u 
spomenutoj Horvatskoj domovini Antuna Mihanovića i nakon toga u svim 
pjesničkim prilozima u časopisu (ali rjeđe u proznim sastavcima, osim prema 
kraju godišta), dok to ne vrijedi za Novine. Na nov pravopis prelazi se tek 
godine 1836. Tako je Gaj odlučno pokušao riješiti grafijsku raznolikost, usu- 
dio se zagristi u taj teško rješiv problem. Stoga je kao moto svojoj Kratkoj 
osnovi 1830. i postavio poznate riječi sv. Augustina: Non quia difficilia sunt 
non audemus; sed quia non audemus difficilia sunt, što bi otprilike značilo: 
Mi se ne usuđujemo ne zato što bi stvari bile teške, nego su one teške upravo 
zato što se ne usuđujemo. — Gaj se usudio dirnuti i u ta pitanja, odlučno, ali 
— što je također važno — i elastično. 


4. Uočavanje potrebe za jedinstvenim književnim jezikom 


Konkretan zadatak vremena vide oduševljeni mladi ilirci u nastojanju da se 
preko književnosti i narodnog jezika hrvatski narod preporodi i nacionalno 
i društveno, u sklopu zajedničkih nastojanja svih Slavena, posebno južnih. 


Tome je smetala činjenica što hrvatska književnost nije pisana samo na 
jednom narječju, nego i na kajkavskom i na štokavskom. Tridesetih godina 
književnost je u sjevernoj Hrvatskoj bila pisana kajkavski, a u svim drugim 
hrvatskim pokrajinama vladala je u književnosti štokavština. Čakavsko se 
narječje u to doba više praktički i ne upotrebljava u knjizi, iako su u prošlim 
stoljećima upravo njime bila napisana prva veća i cjelovitija djela. 

Već je spomenuti karlovački trgovac Josip Šipuš 1796. u knjižici Te- 
melj žitne trgovine tražio jedinstvo u jeziku." 


2 


# Poljaci imaju neke druge znakove, a samo ćĆ zajedničko s nabrojenim »ilir- 
skim« pismenima. 

* Usp. Dokumenti za naše podrijetlo hrvatskoga preporoda, Građa XII, str. 
39—41. 

Nejedinstvenost jezika, različita narječja i različiti pravopisi — sve su 
to bile teškoće koje je morao nadvladati jedan narod, pogotovu mali hrvatski 
narod, ako je htio napredovati. To su osjetili bistriji duhovi osobito snažno 
na početku 19. stoljeća. 


Lucidni mladi Ivan Derkos u svome djelu Genius patriae“ predlaže 
»spajanje ovih triju kraljevstava: Hrvatske, Dalmacije i Slavonije, s obzirom 
na njihova podnarječja«. Svjestan je da neće svi razumjeti tu njegovu misao, 
pa potanje razlaže kako zamišlja to sjedinjenje triju dijalekata: »Pod tim 
spajanjem razumijevam ujedinjenje triju dijalekata što ih govore ova tri 
kraljevstva, u jedan jezik, ne pučki, nego učeni, književni, kojim će učeni 
ljudi čitati i pisati znanosti i umjetnosti, periodičke i pjesničke spise.« Te je 
dijalekte, veli Derkos, doista moguće sjediniti. Dijalekt »sadašnje kraljevine 
Dalmacije, koja u četiri kotara — dubrovačkom, zadarskom, kotorskom i 
splitskom — oko 400.000 stanovnika broji ... po svim je dijelovima kraljevstva 
isti i najvećim se dijelom podudara sa srpskim dijalektom ..., ako se izuzmu 
tri ogranka: dubrovački (koji govori piso sam, reko sam, išo sam), pravi dal- 
matinski (koji veli pisal sam, rekal sam, išal sam) i neretvanski (pisa sam, 
reka sam, iša sam). A taj se Zajednički »dalmatinski dijalekt podudara isto 
tako s dijalektom Slavonije i Hrvatske u Vojnoj krajini ...« Postoji, doduše, 
veli Derkos, razlika u tome što slavonsko narječje karakteriziraju mnoge tur- 
ske riječi, a dalmatinsko talijanske, no ako se one odbace (»a tko ne bi odbacio 
ono što nije njegovo, da ne zarazi ovo svoje time«), tada će se »fleksija imena 
i glagola brzo složiti«. 


Spajanje u jeziku kraljevine Hrvatske bit će na prvi pogled već nešto 
teže. Ona se dijeli na civilnu i vojničku Hrvatsku, pa neće biti problema s 
vojničkom Hrvatskom, jer se tamo govori kao u Slavoniji i Dalmaciji, ali u 
civilnoj se Hrvatskoj govori narječjem koje se razlikuje od ostalih spomenutih 
»i približuje se vendskomu ili kranjskomu«, Budući da se samo uža Hrvatska 
cijepa u dva dijela, treba da se oba dijela spoje, ali da bi se to pitanje riješilo, 
treba mnogo oštroumlja, pri čemu će odlučiti ili veća korist ili manja razlika 
obaju dijalekata od ostalih. Ako se uzme »u obzir korist, moramo se spojiti 
sa Slavoncima i Dalmatincima: ta već i jesmo kao jedna država za sebe (što 
nam nije zajedničko s Kranjskom i Štajerskom), a već od vremena Petra 
Krešimira, kralja Hrvatske i Dalmacije, drži nas najuža veza, ... već nas 
dakle drži bratska i neka tajanstvena vezilja ljubavi, koja otvara srca jednih 
drugima«. Teže je dati neki objektivan sud s obzirom na razliku »našega pod- 
narječja s vendskim i slavonsko-dalmatinskim«, jer filozofi tvrde da bi bilo 
»naše podnarječje bliže vendskomu, a mene mnogo veći interes vuče, pa ma- 
kar i drugoga porijekla, da ustvrdim protivno«. 


Ne bi se odmah moglo utvrditi kakva je razlika između »podnarječja ci- 
vilno-hrvatskoga i slavonsko-dalmatinskoga«, to je pitanje potanjih proučava- 
nja, ali kako god bilo, »toliko se sigurno ne razlikuje da se ne bi mogla sjedi- 
niti ova podnarječja, kako bi pojedinac, čitajući knjigu drugoga podnarječja, 
mogao da je razumije«. 

Derkos dakle gleda na jedinstvo hrvatskoga književnog jezika u ujedinja- 
vanju svih triju narječja, s prednošću slavonskoga i dalmatinskoga jezika, da- 


*1. Derkos, Genius patriae super dormientibus suis filiis, Zagreb 1832, 
usp. Ilirska antologija. Književni dokumenti hrvatskog preporoda, sastavio i uvod 
napisao dr. Slavko Ježić, Zagreb, 1934, str. 97—98. 


"1. Derkos, n.d,, str. 98. 

kle štokavskog narječja. Dok je Derkos u svome latinskome spisu razmišljao 
o nekom sintetskom umjetnom hrvatskom jeziku, koji bi imao u sebi eleme- 
nata svih hrvatskih narječja, Drašković svoju Disertaciju piše već štokavskim 
narječjem, pa o tome izravno kaže u uvodnim riječima: »Ja odaberem za moj 
razgovor naški jezik, želeći dokazati, da mi narodnog jezika imademo, u koje- 
mu sve reći moguće jest, što srdce i pamet zagteva. Dijalekta pako ovoga kao 
običnoga u pismoznanju starinskomu i kao punijega izvolio jesam.«* Štokav- 
ski je dijalekt izabrao zbog općenitosti i njegove proširenosti, jer ga »Slavo- 
nac, krajišni Hrvat, Primorac, Prikupnik, Dalmatinac, Bosanac, Crnogorac i 
oni Hrvati, koji se Wasser-Kroaten zovu i po Madjarske zemlje rasuti jesu, jed- 
nako govore«. I ne samo to, nego i »sve knjige starije, koje u Zagrebu, Požege, 
Splitu, Mletkih i Dubrovniku utišnjene jesu i mašna knjiga senjske i drugih 
primorskih biskupijah sve u istomu dijalektu lijepo pisane jesu, i jere ovoga 
dijalekta nigdo prebivajući u drugom kotaru ne promini, gdje protivno, oni 
pomiešanoga dijalekta govoreći svojega odmar kao manje krasnoga s ovim 
promine, kad se ga nauče, kao ja, koji u Zagrebu rodjen jesam«.* 


Ako čitaoci nađu koje nepoznate riječi u njegovu spisu, treba da imaju na 
pameti, veli Drašković, da »one niesu inokrajne, jere se u svakome staromu 
riečoslovniku nalaze«, a to je ujedno potvrda da »ovaj naš jezik u starije doba 
hodniji bio jest, neželi našim viekom«. Na kraju svoga djela Drašković je do- 
dao »Kratki riečoslovnik nekojih u svagdašnjem govorenju neobičnih riečih 
korenikah za inokrajne«, gdje ćemo naći i ove riječi: baštiniti, ćudorednost, 
država, dogodovština, dugovanje, ganuće, glavnica, izreka, kamata, kotar, lu 
ka, mudriskupština, načelo, nezgoda, obaška, odvjetnik, ogledalo, orudje, os- 
vojiti, ponos, povelja, požuda, rječoslovnik, snaga, usuditi se, uzdati, žrtva, za 
kon, zakonotvorac.“ 

Trebalo je dakle odlučiti kojim jezikom da se ostvari književni život, na- 
rodna kultura. Svima je već bilo jasno da treba pisati u narodnom jeziku, ka. 
ko je to jasno izrekao Antun Mihanović još 1815. 


I Mihanović, rođen u Zagrebu 1796, jednako će početi svoju suradnju već 
u 10. broju Danice godine 1835. poznatom svojom Horvatskom domovinom, 
kojom se među prvima javio kao štokavski pisac i branitelj nove grafije, kao 
što je i Janko Drašković, također kajkavac Zagrepčanin, rođen 1770, napisao 
svoje spomenuto djelo štokavskim narječjem. 

Oba ova kajkavca dakle osjećaju važnost zajedničkoga štokavskog narječ- 
ja za preporođenu i cjelovitu hrvatsku književnost, kao što je to briga i ostalih 
iliraca, kajkavaca, čakavaca i štokavaca. Čakavsko se narječje »nije nikad mo- 
glo učvrstiti kao književno narječje na većem narodnom području«.“ 


Ali, kao što je u spomenutom djelu »Genius patrie« iznio Derkos, ni kaj- 
kavsko narječje nije bilo pogodno da postane osnova za opći hrvatski književni 


"3. Drašković, Disertacija iliti razgovor darovan gospodi poklisarom za- 
konskim i budućim zakonotvorcem kraljevinah naših, za buduću Dietu ungarsku 
odaslanem, držan po jednom starom domorodcu Kraljevinah ovih, Karlovac, 1832. 
Cit. prema Građa, XII, str. 297. 

*J. Drašković, n.d,, str. 297. 

“ Usp. J. Drašković, Disertacija..., na kraju Kratki riečoslovnik nekojih 
u svagdašnjem govorenju neobičnih riečih korenikah za inokrajne, Građa, XII, 
str. 314—315. 

“A. Mihanović, Reč Domovini od hasnovitosti pisanja vu domorodnom 
jeziku, Beč, 1815, cit. prema Građa, XII, str. 118—123. 

* A, Barac, Hrvatska književnost od Preporoda do stvaranja Jugoslavije, 
knjiga I. Književnost ilirizma, Zagreb, 1954, str. 104. 

jezik već zbog relativno malog broja ljudi koji su se njime služili (prema Der- 
kosu je tridesetih godina 19. stoljeća bilo oko 200.000 Hrvata kajkavaca). Po- 
gotovu to narječje nije imalo uvjeta da postane osnova književnog jezika, ako 
se na problem gleda s obzirom na zajedništvo južnih Slavena. 


5. Izbor štokavskog narječja 


I neki su kajkavski pisci smatrali da je njihovo narječje upravo zbog malo- 
brojnosti neprikladno da postane općim, zajedničkim književnim jezikom, pa 
i oni književnici koji su branili kajkavštinu, tražili.su je samo za sebe, a nisu 
je htjeli nametnuti i drugima. Spomenuti kajkavac Franjo Strehe čak misli 
da »ne bude potrebno ni meni vnogemi spričavati se, kak da bi k stolnomu do- 
movine naše varošu Zagrebu kaj odvuzeti hotel, kad vutvrdil sem više gore, 
da Zagrebačko narečje vu sebi presiromaško, neprikladno je, da bi kada mog- 
lo samo od sobom, prez druge pomoči književnem jezikom postaviti se«," 
sumnja da bi kajkavsko narječje moglo postati općim književnim jezikom. 
Uostalom, ilircima se nametala misao o općenitijem dijalektu koji bi mogao 
ujediniti sve čakavce i kajkavce, a to se ne bi moglo postići kajkavskim nar- 
ječjem. »Zadržati kajkavštinu kao književni jezik značilo bi napustiti svaku 
pomisao na sjedinjenje s Hrvatima čakavcima i štokavcima, sa svima poslje- 
dicama, koje bi u tom slučaju nadošle u hrvatskom narodnom životu i u knji- 
ževnosti.«“* Ova posljednja misao prof. Barca ima više istinitosti u sebi negoli 
misao kako je kajkavsko narječje »za nekoliko stoljeća postajalo književno sve 
izgrađenijim, ali se do književnog jezika u punom smislu nije nikad razvilo« 
te da je bilo sposobno da se njime pišu tek kalendari, molitvenici, članci s po- 
ukom i neke drame.“ 


Krleža će sa žalošću konstatirati kako je pokopana ta izražajna i bogata 
kajkavština, taj kaj koji je grmio i plamtio: 


V megli sem videl, videl sem v megli: 
seh križnih putov konec i kraj... 

V meglenom blatu, v pogrebnom maršu, 
otkad nas nigda več ne bu nazaj, 
Ileri kak pilki, faklonosi, 

pokopali su paradno starinsku reč: KAJ. 
Kak zvon je KAJ germelo, 

kak kres je KAJ plamtelo, 

kak jogenj, kak harfa vekomaj, 

a oberpilko v gali, 

s pogrebnom faklom v roki, 

med ilerskim fanti, 

mertvečkimi snuboki, 

Ššpanceral se 

doktor Ludwig von Gay. 


Strehe, Henriada, 1826, Građa JAZU, knj. XII, str. 211. 
Barac, n.d., str. 103. 
Barac, n.d,, str. 103. 
Barac, n. d., str. 103. 

To je objavio Krleža stotinu godina nakon napuštanja kajkavskog narječja (i 
uvođenja štokavštine) u svojim Baladama Petrice Kerempuha, godine 1936. 


S pravom se, naime, ističe »da kajkavština sama po sebi nije nimalo lo- 
šija od štokavštine, a na početku druge trećine prošloga stoljeća kajkavština 
je u svom zagrebačkom liku bila za izgrađivanje modernoga standardnog je- 
zika civilizaciono čak i pogodnija od štokavštine, ili bar od tzv. narodne novo- 
štokavštine koju su ilirci izabrali«." Prevelikim isticanjem štokavštine koja bi 
sama po sebi bila pogodnija za književni izraz nanosi se nepravda kajkavskom 
narječju »jer je to narječje pokazalo svoju sposobnost u starim znanstvenim i 
književnim djelima, Brezovački je još danas živ na našim pozornicama, a no: 
vija kajkavska poezija Matoševa, Krležina, Domjanićeva, Galovićeva, Pavićeva, 
Goranova kao i drama Kolarova imaju izvanredno mjesto u hrvatskoj književ. 
nosti«, što su u punoj mjeri shvatili Miroslav Krleža u Planetarijomu (Balade 
Petrice Kerempuha) i Stjepan Ivšić u raspravi Jezik Hrvata kajkavaca.“ 

Izbor kajkavskog narječja nije otpao zbog toga što to narječje ili, bolje, 
što taj kajkavski književni jezik ne bi bio kadar da postane osnovom općehr- 
vatskog književnog jezika, nego »samo zato što su tadanji geografski (i lingvi- 
stičko-geografski), socijalni i politički uvjeti bili nepovoljni za takav izbor«, a 
isti ti razlozi vrijede i za čakavski književni jezik. Dovoljno je podsjetiti da su 
čakavci dali hrvatskom književnom jeziku u 16. stoljeću: Marka Marulića koji 
je objavio prvo veće umjetničko cjelovito pjesničko djelo, Petra Zoranića s 
prvim pjesničkim romanom Planine, Hanibala Lucića s prvim svjetovnim scen- 
skim djelom Robinjom, Hektorovića s Ribanjem, da nabrojim tek najpoznatija 
imena i najpoznatija njihova djela, a čakavska poezija i danas daje vrijedna 
ostvarenja. Čakavština je mogla postati »najpogodnije rješenje«, što je osjećao 
i vođa Riječke škole Fran Kurelac kada je, makar sam štokavac, bio toliko po- 
nesen upravo ljepotom i izvornošću čakavskoga dijalekta. Zbog nabrojenih raz. 
loga nije ni kajkavski ni čakavski književni jezik postao općim hrvatskim knji- 
ževnim jezikom u doba narodnoga preporoda.“ 

Kada ilirci prihvaćaju štokavsko narječje kao osnovu općehrvatskoga knji- 
ževnog jezika, preuzimaju to spontano, svjesno, znajući da uzimaju proširenije 
narječje, sveobuhvatnije za novonastale potrebe u njihovu životu. 


6. Neznatan otpor štokavskom narječju 


Ali bilo bi psihološki ipak nevjerojatno da se u kajkavskom Zagrebu ne bi na 
šlo pojedinih ljudi koji bi se opirali napuštanju kajkavštine. Tomaš Mikloušić 
(1767—1833), pučki kajkavski pjesnik, prigodničar, suradnik zagrebačkih i va- 
raždinskih kalendara, pisac školskih knjiga i prevoditelj, autor djela Izbor du- 
govanj vsakovrsneh za hasen i razveselenje služečeh (izdano u Zagrebu 1821. i 
1839), bio je odlučni kajkavac do smrti i branio kajkavštinu odvraćajući suna- 
rodnjake da »poleg vetomadnešenega bludnoga nekojeh šlavonskoga jezika 
znancev namišljanja svoj horvatski jezik pomrzeti ne pustiju«.“ 


“ D. Brozović, Standardni jezik, str. 120. 


* D. Brozović, Jezično značenje hrvatskoga narodnog preporoda, pretiskano 
u knjizi Standardni jezik, Zagreb, 1970, str. 120. 


# D. Brozović, nd, str. 121—122. 
“ Enciklopedija Jugoslavije, sv. VI, Mikloušić Toma. 

Ilirci kajkavci pisali su do 1836. kajkavski. Tek su rijetki od njih, kao 
Drašković, upotrijebili štokavsko narječje u nekim svojim djelima. Tako je 
Ivan Kukuljević 1834. pisao kajkavski i svoj dnevnik u kojemu se sjeća Jurke- 
tinca i svoga ranoga djetinjstva što ga je u njemu proveo.“ 

Tako je pisao osamnaestogodišnji mladić koji je kasnije rado prešao na 
štokavsko narječje, kao i njegovi nešto stariji drugovi ilirci iz kajkavskih kra 
jeva, pa već 1837. u dvadeset i prvoj godini surađuje u Danici pišući štokav- 
skim narječjem, a 1839. već izdaje dramu Jurana i Sofiju.“ 

Do godine 1836. piše kajkavski čak i Kurelac drugovima ilircima, kako ra- 
zabiremo iz njegove korespondencije, ali je njemu i drugim štokavcima bilo 
lakše prihvatiti štokavski tip književnog jezika nego kajkavskim piscima, ko- 
ji su za to morali uložiti veći napor. Oni su rado i s voljom prihvaćali štokav- 
štinu, ali su u privatnim razgovorima i poslovima ostajali prilično dugo pri 
kajkavštini. 

Antun Kukuljević, otac Ivanov, koji je bio vrhovni ravnatelj škola u 
Hrvatskoj u godinama 1836—1847, upotrebljavao je u privatnim poslovnim 
knjigama kajkavštinu i 1850, kako se to može čitati u njegovim dokumentima 
iz te godine u opisu jednog njegova posjeda (tzv. tonimirski posjed)." 

Vraz piše 1846. u Letopisu Matice srpske, među ostalim, i o tome kako su 
reagirali Zagrepčani i kajkavci na napuštanje kajkavskog narječja u doba ili- 
rizma: »Mi ostavismo sasvim put, kojim su donle išli bezjaci kajkavci, zabacis- 
mo narječje, odabravši mjesto kajkavštine štokavštinu književnim jezikom, 
prigrlismo novi pravopis. Glave trećeg i posljednjeg reda istina zakrekeću kod 
nas kao žabe, što riču u ritu. Nu doskora zamuknu, jer se mladež bila združila 
s nami, a ostali slavjanski svijet kazao, da tako valja. I tim smo nadvladali, ta- 
ko da vi sad u čitavoj Hrvatskoj ne ćete naći deset ljudi, koji ne bi bili zado- 
voljni s književnimi našimi načini.«“ 


7. Ignac Kristijanović — posljednji borac za kajkavsko narječje 


Najistaknutiji branilac kajkavskog književnog jezika i protivnik uvođenja što- 
kavštine u hrvatsku književnost bio je Ignac Kristijanović, taj posljed- 
nji Mohikanac kajkavskog dijalekta u Hrvatskoj. Jednaki atribut dan je i Kuz 
maniću kao posljednjem branitelju štokavske ikavštine." 

Kristijanović" rođeni je Zagrepčanin (1796) i sestrić Tome Mikloušića, pa 
je pošao tragom svojega ujaka i u poučno-vjerskom pisanju tekstova i u je. 
ziku kojim je pisao i Mikloušić. Taj Mikloušićev utjecaj bit će vidljiv u čitavu 
životu Kristijanovićevu, koji je 1826. objavio prijevod jednog francuskog djela, 


Po Šaban, Ladanjska boravišta Ivana Kukuljevića Sakcinskog, Kaj, 1969 
br. 12. 

“M. Šicel govori o Kukuljevićevu pjesničkom i pripovjedačkom radu u 
raspravi: Pjesničko i pripovjedačko djelo Ivana Kukuljevića Sakcinskog, Stvaraoci 
i razdoblja u novijoj hrv. književnosti, Zagreb, 1971, str. 7-—25. 

"L Šaban, Ladanjska boravišta..., Kaj, 1969, str. 49—50. 

* Letopis Matice srpske, 1846. Potcrtao Z. V. 

“* Taj je naziv dao Kristijanoviću Vatroslav Kalenić, a Kuzmaniću Lj. Jonke. 
ža Mraka O. Šojat, Život i rad Ignaca Kristijanovića, Rad JAZU, knj. 324, str. 


, 

ali preko njemačkog prijevoda, a godine 1830, dakle još za života Mikloušićeva, 
izdaje svoje samostalno omašnije djelo Blagorečja za vse celoga leta nedelje, 
posvetivši ga svome ujaku Mikloušiću. 


Preko Mikloušića upoznao se sa Šafafikom, kojemu je ispisivao dijelove iz 
hrvatske kajkavske literature za namjeravano Šafafikovo djelo o književnoj 


GRAMMATIK 

šKroatifijen Ltuntart 


——_-_—— 


Mau Brocinitet naB berausgrgrken 


lynaz Krizlianovich, 


Plasrre gu Kaseta im €1. Besture 
rime Miaiimemte, 


Ignac Kristijanović S 


AGRAM, 


građ: kr Krasa Buppan, f. 1. priv. Banžruđe 
GRAMMATIK DER KROATISCHEN 183: 
MUNDART I. Kristijanovića 


povijesti Slavena, a kada je 1833. Mikloušić umro a Šafafik preselio iz Novoga 
Sada u Prag, prestao je kontakt s ljudima koji su ga poticali u radu. Ipak Kri- 
stijanović i dalje radi te od 1834. počinje izdavati Danicu zagrebečku, koja će 
izlaziti sve do 1850, najprije na starom kajkavskom pravopisu, a od 1847. već na 
ilirskom dijakritičkom, sve u težnji da što više raširi hrvatske kajkavske pisce, 
ali prije svega i zato da pouči i zabavi svoje čitaoce u gospodarstvu, kućan- 
stvu, religiji. 

Iste godine kada je započeo raditi na kalendaru, našao je Kristijanović u 
bivšoj akademijskoj knjižnici rukopis gramatike Ivana Vitkovića Griinde 
der kroatischen Sprache zum Nuitzen der Deutschen, pa je kasnije i sam odlu- 
čio da prema njoj napiše hrvatsku gramatiku, posebno zagrebačkog kajkav- 
skog narječja, koje je, prema njegovu mišljenju, bilo najmilozvučnije. Kada 
je svoju namjeru o pisanju gramatike javio Šafafiku, on mu savjetuje da se 
lati posla, te je 1837. doista izdaje.“ Djelo je za tisak odobrio već 23. rujna 1836. 


" Grammatik der kroatischen Mundart. Neu bearbcitet und herausgegeben von 
Ignaz Kriztianovich, Pfarrer zu Kapela im St. Georger-Grinz-Regimente, 1837. 

cenzor Anton Nagy, dok jeBabukićeva Osnova slovnice slavjanske 
narečja ilirskoga izlazila od 5. ožujka do 9. travnja godine 1836. 

Bili su to dramatski dani za hrvatsku književnost, za kajkavce koji su tre- 
bali napustiti svoje narječje i početi pisati štokavskim, pa i za Kristijanovića. 
On o tome piše: »In dieser diistern, von Meinungen und Doctrinen bewegter 


Poe a VA henih Moe /A j 4 da fa 
Name Zg te bogefar ja Ka 19- 


bd Ez aka 


GRUNDE DER KROATISCHEN SPRACHE Ivana Vitkovića (rukopis iz god. 1799) 


Zeit, wo auch die heiligsten Interessen der Volker nicht verschont, vielmehr 
angegriffen werden, schwankt auch unesere theure Muttersprache zwischen 
den Irrgingen der Neuerungssucht, der lockenden Versuche und kecken An- 
griffe moderner Thorheiten.«? 


On je, kao vjerni sin domovine, bio zauzet ozbiljnim i neprestanim studi. 
jem svoga materinskoga jezika, pa je kao rezultat toga rada izdao spomenutu 
gramatiku. Kao što veli u predgovoru, dugo je čekao i nadao se da će se naći 
možda koji od vrijednih ljudi koji bi se u opravdanom gnjevu pobunio da ob- 
rani materinski jezik od drskih prisvajanja novajlija o kojima se još jučer ili 
prekjučer nije ništa čulo. Dugo se, veli, bavio jezikom, ali ne samo zbog ljubavi 
prema njemu i prema njegovoj čistoći nego i iz drugih razloga. Pozivajući se 
na Lichtenberga, veli kako jezik pripada narodu te se s njime ne može postupa- 
ti kako se kome hoće, pa prigovara što pristaše slavenske jezične obnove ne 


"1. Kristijanović, nd. str. XIII. 

prestaju u svojim pokušajima tražeći stapanje svih slavenskih jezika u jedan. 
Taj eksperiment žele zasnovati prema primjeru njemačkog jezika, ali pri tom 
ne misle da je to cvatući njemački jezik, a ne zapleteni kaos svih narječja na: 
roda germanskoga podrijetla, da je to od svih narječja jedno, i to najčistije i 
najmanje pokvareno i koje su njemački učenjaci, pjesnici i književnici sve vi- 


Z- Tolnachnikom. hisnem vszako- | 
verztnćh na haszen y pr ikratckičn) e voćem 
t > salusocheh. 1 . 


Perroletni Ti echaj. 


\ Vu ŽZdgrebu, ž i 
pritiekano_u Ferencza Suppan Szlovarniozi. 
1834. 


DANICA ZAGREBEČKA iz godine 1834. 


še oplemenjivali i doveli ga do savršenosti, te se na taj način može razumjeti 
njihov opći plemeniti književni jezik uza sve brojne dijalekte raznolikog nje- 
mačkog pučanstva.“ 


Smjesa je slavenskih jezika, veli Kristijanović, nemoguća, navodeći razlo- 
ge za to, a pri kraju upozorava da će korak što ga čine ilirci naići u politici 
evropskih država na nepovjerenje. 

S jedne strane, imao je Kristijanović donekle pravo kada je govorio o mi- 
ješanju dijalekata i o miješanju južnoslavenskih jezika u jedinstven ilirski 
jezik. Ali Kristijanović je vjerojatno krivo shvatio Babukića koji je u predgo- 
voru Osnove slovnice slavjanske narečja ilirskoga iznio misli o koristi pozna- 
vanja slavenskih jezika za proučavanje svojega vlastitoga. Tu Babukić veli da 
je pri pisanju svoje gramatike imao pred očima »da se bez znanja drugih slav- 
janskih narečjah niti u našem nikakov napredak učiniti ne može: zato si za 


"1. Kristijanović, n.d, str. XIII. 

dužnost deržim ovde očitovati, koje sam najpače medju ostalimi izvore upotre- 
bil«"* pa zatim navodi staroslavensku gramatiku koju je imao pri ruci, i isto 
iako priručnike »narečja slavo-ruskog, narečja poljskoga«, češkoga, ilirskoga. 
Kristijanović je Babukićevu misao potencirao i zato ju je preoštro napao. 

Sam Kristijanović veli da se pri radu služio Vitkovićevom gramatikom iz 
1779, pa nastoji pokazati kako je kajkavski književni jezik bio cijenjen od 
mnogih uglednih ljudi, spominjući među njima i prof. Kucharskog, koji je bio 
pola godine u Zagrebu, odnosno u civilnoj Hrvatskoj, studirajući slavenske 
jezike i koji se, veli, posebno pohvalno izrazio o kajkavskom književnom je- 
ziku. 

Oduševljeni kajkavac zalaže se za čisti kajkavski dijalekt, napominjući 
kako se jezik može miješanjem stranih govora i pokvariti, navodeći kao do 
kaz za svoju tvrdnju hrvatsku Vojnu krajinu, gdje je hrvatski jezik, miješa- 
njem s Bosancima i Srbima, u svakom okrugu regimente mnogo izgubio na svo- 
joj čistoći," a zanimljivo je pročitati i Kristijanovićevo mišljenje o raširenosti 
kajkavskoga dijalekta.“ 

Stoga je Kristijanović s priznanjem pratio Gajev rad, pa dok je Gaj u 
početku pisao kajkavskim narječjem, bio je njime zadovoljan, ali kada je Gaj 
prešao na štokavštinu, pa još ime horvatsko-slavonsko-dalmatinsko zamijenio 
ilirskim i kada je Babukić izdao 1836. Osnovu slovnice slavjanske narečja ilir- 
skoga, osjećao se Kristijanović »povrijeđenim, jer se je smatrao prvakom u 
Hrvatskoj književnosti, a oni ga nijesu o svim tim promjenama ništa ni pi- 
tali«" Mlađi kajkavski pisci, međutim, kao što su Marić, Štoos, Rakovac, Vuko- 
tinović, pristali su uz Gaja. Zanimljivo je utvrditi da je Kristijanovićeva gra- 
matika tiskana tek godinu dana nakon spomenute Babukićeve, kao neki utuk 
na ilirsko nastojanje oko štokavice, i odmah napomenuti da je autor 1840. svo- 
joj gramatici dodao Anhang zur Grammatik der kroatischen Mundart, koji je 
po opsegu jednak samoj gramatici, a sadržava i hrvatsko-njemački i njemačko- 
-hrvalski rječnik, popis raznih uobičajenih izraza, poslovica, razgovora i sl. 

Kada je Gaj odlučio da počne svoju Danicu izdavati štokavskim narječ- 
jem, »digla se silna hajka na njega novatora, da hoće Hrvatom (kajkavskim) 
uništiti njihov jezik i starinski (magjarski) pravopis, i da će ih posrbiti i povla- 
šiti it. d.«, veli Vjekoslav Klaić." Među prvim najdosljednijim Gajevim pro- 
tivnicima bio je upravo Kristijanović, koji je »do smrti svoje bio protivnik što- 
kavštine i novoga pravopisa Gajevog«. 

Oštar Gajev neprijatelj bio je i Kopitar, koji je bio u neprijateljstvu i sa Ša- 
fafikom. Kopitar je poručivao Hrvatima u civilnoj Hrvatskoj neka se okane 
ludoga Gaja i neka ostanu vjerni svome starinskom jeziku i pravopisu. Što je i 
kako je pri tome Kopitar mislio, najbolje se vidi iz njemačkih pisama što ih 
je upućivao Kristijanoviću od godine 1838. do 1841. Očito je da su ta pisma još 
više utvrdila Kristijanovića da ustraje u svojoj kajkavskoj opoziciji prema ilir- 
cima i prema štokavštini." 


V. Babukić, Osnova slovnice slavjanske narečja ilirskog, predgovor, da- 
tiran »u Zagrebu, 30. serpnja 1836«. 

I. Kristijanović, n.d,, str. X. 

“I. Kristijanović, n.d, str. XI. 

" Katolički list, Zagreb, 1910, br. 50. 

*V. Klaić, Borba za hrvatski pravopis, Vienac 1889, br. 35. 

Usp. Arkiv za jugoslavensku povjestnicu, XII, str. 98—118. U pismu u kojemu 
Kopitar zahvaljuje na primljenoj Kristijanovićevoj gramatici iznosi slovenski uče 
njak misli o pravu svakog narječja na književni izraz: »Nach meiner Uberzeugung 
soll jeder Dialekt sein volles Recht haben und iiben, als ware er der einzige seiner 

I nakon smrti Kopitarove Kristijanović ostaje pri svojim pogledima. Tako 
u Danici zagrebečkoj u članku Nekaj o horvatskem jeziku godine 1848. i kas- 
nije u raspravici »Jošče nekaj o horvatskem jeziku« godine 1849. zagovara pra- 
vi hrvatski jezik, po njegovu mišljenju kajkavski, protiv ilirskih novotarija. 

Kopitar je više puta u pismima Kristijanoviću govorio o kajkavskom nar- 
ječju nazivajući ga hrvatskim jezikom, kao i Kristijanović sam. Međutim, Ko- 
pitar je ubrajao i civilne Hrvate, odnosno kajkavce u slovensko jezično-kul- 
turno područje. Privatno se u tome smislu izražavao Zoisu, naročito za vrijeme 
Napoleonove Ilirije, te je zahtijevao da se uspostavi kultura slovenskoga naro- 
da koja bi obasizala svu kajkavštinu pod slovenskim imenom te bi Ljubljana 
i Zagreb bila dva središta jedinstvene 'književnosti. Također je i Dobrovskome 
objašnjavao da Hrvati imaju krivo ime, jer bi se morali zvati Slovencima. Od 
sredine 1809. u pismima je i u javnosti pribrajao Prekomurce k Slovencima.“ 

Svoje protivljenje Gaju i njegovoj reformi pravopisa, kao i prihvaćanju 
štokavštine, Kopitar je iznio ne samo u pismima nego i u nekim člancima, kao 
što je Appendix miscellanea knjizi Hesychii Glossographi discipulus... pod 
naslovom De Gaji nunc Ljudeviti (olim Ludovici) duplici molimine novarum 
tabularum tam linguae quam scripturae croatarum Zagrabiensium. Knjiga sa 
spomenutim člankom kao dodatkom izašla je u Beču 1839. Tu Kopitar izražava 
protivljenje i češkom grafijskom sustavu, koji još nije stabiliziran, pa to više 
osuđuje Gaja što ga je prihvatio. Nezadovoljan je i time što je napuštena kaj- 
kavština i prihvaćen dubrovački štokavski književni jezik. Ako Zagrepčani već 
mijenjaju svoj jezik, zašto radije ne bi uzeli njemački ili bliži madžarski, pita 
se Kopitar te konstatira kako je porazna i neznanstvena Koll4rova i Šafafikova 
misao o jedinstvu jednog jezika i njegovoj proširenosti po cijelom Iliriku. 

Ojađeni Kopitar poručuje novatorima neka nauče druge jezike ili neka 
prestanu davati savjete. Svatko će izvršiti svoju dužnost bez lukavih sugestija 
koje im se daju, što je najprirodnije.“ 

Ne ulazeći u potanju analizu tih pojava, mogu reći da je Kristijanoviću 
moralo imponirati kada se poznati slavist zalagao za kajkavštinu kao i on sam. 
Pri tom Kristijanović nije znao za Kopitarove intimne misli o pripadnosti hr- 
vatske kajkavštine što ih je iznosio u privatnim pismima i razgovorima, pogo- 
tovu i stoga što je tu kajkavštinu Kopitar u pismima Kristijanoviću nazivao 
hrvatskim jezikom. 


Familie. Um so besser, wenn sie auf einmal, alle ausgewachsen und stark, heute 
oder morgen miteinender zusammentreffen. Natur und Politik werden nur zu bald 


und zu gewaltsam den edlen, vielleicht den schlechteren nachfolgen ... Aber ich 
fiirchte, Ihre Gegner (tj. Gaj i drugovi) sind im Pest und Prag von den Bč&hmen 
erobert und dupirt worden.« — U jednom drugom pismu Kopitar spominje kako 


on sam bolje poznaje jezično stanje i borbe u Zagrebu nego Kristijanović. Nije 
samo u Pešti (gdje je Kollar) nego je i u Pragu ognjište odakle dolaze utjecaji na 
Gaja (Šafarik), a oba su ta čovjeka luteranci koji su Gaja uzeli za žrtvu svoga 
uzaludnog pokušaja. Pošto se narugao ilirskoj gratiji koja je načinjena prema češ- 
koj, ponovno se okomljuje na Šafafika ističući kako je upravo on poticatelj iliraca 
u Zagrebu koji ima namjeru da iz dvanaest slavenskih naroda učini najprije 
četiri, onda dva i konačno jedan, bez obzira na to hoće li se mali narodi pri tome 
smijati ili plakati. Ukratko, to su, napominje Kopitar, sami fantasti koji žele svijet 
reformirati umjesto da sami sebe reformiraju. U pismima Gaja naziva »der Esel 
Gaj« i »der verblendete Esel«, protiveći se da Hrvati prihvate štokavštinu kao 
zajednički književni jezik. 

“* Slovenski biografski leksikon, I. knj. Ljubljana, 1925—1932, str. 507. 

*" Smalra da je sasvim logično da i Bugarin govori bugarski, a ne neki zajed. 
nički ilirski jezik. 

Kristijanović je ostao odlučnim braniteljem kajkavštine ne samo nakon 
smrti Kopitarove (1884) nego i kasnije. On će 1847. žučljivo napadati u Danici 
zagrebečkoj one koji hoće hrvatskom narodu nametnuti nešto što mu je stra- 
no, misleći pri tom na štokavštinu. Kristijanović se osjećao uskim kajkavcem 
Hrvatom i pri tome još širokim Slavenom, u čemu ga je život pregazio. A ipak 
nije odustajao od svojih nazora. 

Ako izuzmemo već pitanje časti, tj. osjećaj da bi bilo nezgodno da se na 
kon opozicije pokori mišljenju drugih, mogli bismo reći da postoje dva ili tri 
razloga što je Kristijanović ostajao pri kajkavštini. On je bio usko povezan 
sa svojim ujakom književnikom Mikloušićem, od njega je dobivao i prve sav- 
jete te je osjećao da bi se ogriješio o uspomenu svojega ujaka i dobrotvora 
kada bi napustio njegov jezični i književni smjer. Uz to se Kristijanović mogao 
naći i uvrijeđen što njega, uglednoga književnika, neugledni mladići ilirci ne 
pitaju za savjet, nego se laćaju tako dalekosežnih odluka bez odobrenja ili sav- 
jetovanja sa starijima i uglednijima. O tome govori u predgovoru svoje Gra- 
matike. A Kristijanović ne može priznati ni to da je kajkavsko narječje manje 
sposobno za književni jezik od štokavskoga, u čemu je imao pravo, ali nije os- 
jetio potrebu da se čitav hrvatski narod ujedini u najproširenijem štokavskom 
dijalektu, a ne u kajkavskom sa znatno suženim prostorom. 


Kristijanović je također kao seoski svećenik vrlo dobro osjetio da će svoje 
seljake lakše podići u kulturnom i u vjerskom području u kajkavskom nego 
u njima stranom štokavskom narječju. U predgovoru Gramatici Kristijanović 
se ozbiljno poziva na autoritet nadbiskupa A. Grubera koji u djelu o katehet- 
skom predavanju upozorava kako propovjednici treba da dobro poznaju jezik 
naroda kome propovijedaju, kako treba da dobro, ispravno i lijepo govore, jer 
inače postoji opasnost da slušatelji zbog nepažnje i nezainteresiranosti prezru 
istinu koja im se daje. Prof. Olga Šojat ističe naročitu umješnost Kristija- 
novićevu u djelu Blagorečja, koje opsežno analizira te pokazuje da je doista 
bio izvrstan stilist-propovjednik.“ 


Nije dakle Kristijanović htio da se liši svoga gipkog, živog i snažnog kaj- 
kavskoga književnog jezika te da prihvati štokavski, koji je i njemu bio stran, 
a i njegovi ga župljani ne bi tako rado prihvatili kao domaću kajkavštinu. Prof. 
Barac dobro primjećuje kako se u tome »razlikovao od Iliraca, koji su htjeli 
stvoriti književnost za građanstvo«,* dok je on radio za hrvatsko seljaštvo. Iz 
tih je razloga razumljiva njegova ustrajnost u kajkavštini. 


Zapravo, shvatljivo bi bilo Kristijanovićevo pristajanje uz kajkavštinu od- 
ređeno vrijeme dok se književni jezik na štokavštini dovoljno ne proširi, kao 
što i Šulek napominje da bi možda bilo zgodnije da je Gaj pričekao koju godi- 
nu s uvođenjem štokavštine. U nekrologu Ljudevitu Gaju, pošto je spomenuo 
upravo rad »presv. g. biskupa Kristijanovića, pišuć pobožne knjige i koledar 
Danicu« i oduševljenje što ga je izazvala Danica ilirska, Šulek nastavlja: »Ohra- 
bren ovim uspjehom, i budući uvjeren, da sama provincijalna Hrvatska nit je 
podobna stvoriti i uzdržati osobitu književnost, nit je dosta jaka, da postoji ka- 
no osobito tijelo: promijeni svojim novinama već slijedeće godine naslov i je- 
zik i pravopis. Od hrvatskih postale su novine ilirske, jezikom su bile pisane 
štokavskim, a pravopisom češkim, prilagođenim hrvatskom jeziku. Ova prom- 
jena bje dočekana s velikom pohvalom, osobito u Slavoniji i krajini, ali je s 


2 0. Šojat, O stilu Ignaca Kristijanovića, Kaj, 1968, br. 3. 
“A, Barac, Hrvatska književnost od Preporoda do stvaranja Jugoslavije, 
Zagreb 1954, Knj. I. Književnost ilirizma, str. 189. 

druge strane puno neprijatelja navukla Gaju na vrat, osobito u provincijalu. 
Možebiti, da bi bilo probitačnije, da je jošte koju godinu s tom promjenom po- 
čekao.«* 

To protivljenje štokavštini nije bilo veliko, jer je i prije bilo shvaćanja da 
treba pisati štokavski te da se time preuzima nešto svoje, samo proširenije (ka- 
ko je to pokazao i Drašković u svojoj Disertaciji), a Gaj je pri tom postupao 
vrlo taktički. Ta Gajeva taktičnost pribavila je štokavskom narječju prijatelje 
među ilircima, kao i onda kad je oprezno postupao pri uvođenju novoga pra- 
vopisa.? 

Činjenica da je Kristijanović imao u vidu književnost za seljaštvo, a ilirci 
pretežno za građanstvo, također povezuje kajkavskog entuzijasta s propagato- 
rima ikavice i njihove izrazite brige upravo za seljačke potrebe. Šimi Starčevi- 
ću tematski je bliža Danica zagrebečka nego Danica ilirska. 

Kao što sam već napomenuo, Ignac Kristijanović bio je pravi izuzetak s 
obzirom na svoje jezične poglede, imajući uza se malo istomišljenika. Ali u Da- 
nici zagrebečkoj ima priloga i drugih Kristijanovićevih pristaša, vjerojatno 
seoskih svećenika koji su i dalje pisali kajkavski. 

Kristijanović je napisao i Čtejenja i evangeliumi u više izdanja od 1842. do 
1858. Čini se da su upravo kajkavski lekcionari ostali još prilično vremena u 
crkvi i nakon prihvaćanja štokavskog narječja u književnom i javnom životu. 
To se može zaključiti iz jedne izjave dra Franciska Ivekovića godine 
1878.“ 

Iz toga bi proizlazilo da je Iveković tek trebao prirediti štokavsko izdanje 
Čitanja i evanđelja (evanđelistar), a ta mu je naredba upućena godine 1869, 
kako se vidi iz drugog jednog članka o tom pitanju." Ali se s uvođenjem Iveko- 
vićeva štokavskog evanđelistara dosta čekalo i odgađalo. Poticaj da se to pita 
nje aktualizira bio je Poziv Pridbrojenja na Pištole i Evangjelja preko svega 
godišta u Nedđilje i ostale Svetkovine zapovidnje što ga je uputio mostarski 
biskup Anđelo Kraljević. 

U Zagrebu se, međutim, izražava negodovanje što se piše tako starim jezi- 
kom, »što se sred Mostara, hrvatske te naše glede jezika Florencije, danas tako 
piše, pošto su Vuk g. 1815. i Gaj 1835. uzeli za uzor baš južno hercegovačko 
narječje, a sad se uz Vuka i Daničića ono i u Biogradu svi bolji pisci drže toga 
narječja i pravopisa, koga se drži i znanost i inteligencija sploh u Hrvata, na 
čelu s Jugoslavenskom akademijom. Mi smo očekivali da ćemo iz Mostara či- 
tati najčišći jezik hrvatski . . .« 

Uredništvo dodaje“ da je spomenuta kritika došla iz Karlovca i odmah na- 
pominje kako je prošlo već šest godina otkako je Iveković priredio evanđe- 
listar i predao ga biskupskom konzistoriju, ali djelo ipak nije tiskano. 

Sada se dodaje ono što nas zanima s obzirom na vjerojatnu i dalju upotre- 
bu kajkavskog evanđelistara u zagrebačkoj biskupiji, odnosno nadbiskupiji: 
»Da je onaj evangjelistar, što je propisan, loš glede jezika, da taj jezik niti nije 
pravi kajkavski, da ga nitko mladji, ni svećenici, čitati neznaju, to je ciela isti 
na. Za to se premnogi svećenici pomažu kako znaju, ili sami prevodeć ili služe- 
ći se tudjimi kojekakvimi prievodi.« 


* Usp. B. Šulek, Ljudevit Gaj, Obzor, 1872, br. 91, cit. prema B. Šulek, Iza- 
brani članci, priredili dr. Rudolf Maixner i dr. Ivan Esih, Zagreb, 1952, str. 226. 

* Usp. A. Barac, n.d., str. 170—171. 

* Katolički list, 1878, br. 44. 

*" Katolički list, 1875, br. 3. 

% Katolički list, 1875, br. 3. 


222 Jezično-nacionalni problemi u doba ilirizma 


Upotrebljavao se, dakle, stari kajkavski lekcionar, ponešto popravljen, pa 
se čitao u kajkavskim krajevima, a u drugima su se upotrebljavali i štokavski. 
U samom Zagrebu bio je vjerojatno u upotrebi kajkavski, pa su taj anakroni- 
zam konačno uklonili godinu dana nakon upozorenja, tj. 1876, kada se pojavio 
Ivekovićev prijevod na štokavskom narječju. Spora Crkva zadržala je još dosta 
dugo vremena, barem sporadično, kajkavštinu u crkvenim čitanjima. Veber 
će tada prigovoriti Ivekoviću da mu je prijevod suviše štokavski tvrd, da se nije 
obazirao na svoje kajkavske slušače kojima su strani određeni aoristi i imper. 
fekti i da se suviše držao Karadžićeva prijevoda. Sve je to odjek činjenice da 
se u crkvama sve dotada upotrebljavao, barem u kajkavskim krajevima, kaj- 
kavski prijevod lekcionara. A jedan od posljednjih njegovih zagovornika bio 
je upravo I. Kristijanović. 


II. JEZIČNO-NACIONALNI PROBLEMI U DOBA ILIRIZMA 


1. Sužavanje širokih ilirskih ideala 


Kada se ilirci tridesetih godina odlučuju za štokavštinu, ne preuzimaju tada 
suvremeni pučki štokavski govor, nego stvaraju modificirani književni jezik 
na bazi štokavštine, s elementima čakavštine i kajkavštine, sa starijim oblicima, 
kako bi taj jezik lakše prihvatili i kajkavci i čakavci, kojih je među ilircima 
bilo mnogo, ali i Srbi i Slovenci, pa u daljoj perspektivi i Bugari. 

S jedne strane činili su to ilirci iz idejnih razloga, kako se to vidi iz Gajeva 
Proglasa u Danici" u kojem je izrekao misao kako je potrebno da prestanemo 
»svaki na svojoj struni brenkati, složimo liru u jedno soglasje, jerbo je i ona 
samo jedna premda su njejne strune za se više ili manje od prvoga naravsko- 
ga glasa odaljene«. Cilj im je provođenje kulturnoga i jezičnoga jedinstva u 
čitavoj Iiriji koja se stere na tri ugla »med Skadrom (Škutari), Varnom, i Be. 
iakom (Vilah). Odapete nesložne strune na novoj liri jesu: Koruška, Gorica, 
Istrija, Krainska, Štajarska, Horvatska, Slavonia, Dalmacia, Dubrovnik, Bos- 
na, Cernagora, Hercegovina, Serbia, Bulgaria i dolnja Ugerska.« 

U toj i takvoj Iliriji »može samo jedan jezik pravi književni biti; njega ne- 
tražmo u jednom mestu, ili u jednoj deržavi, nego u cšloj Iliriji ... U tom ve- 
likom vertu (bašča) ima svagdi prekrasnog cvštja: saberimo sve što je najbolje- 
ga u jedan včnac, i od naroda našeg v&nac nigda nepovene, nego će se u napre- 
dak sve obilnie i krasnie kititi.« 

Gaj je; dakle, protiv toga da se govor jednoga kraja, na primjer određeno- 
ga štokavskoga područja, nametne za književni jezik: »Proč dakle sa svakim 
predsudom, prestanimo svaki za se, kano zli sus&di, samo na svoj mlin vodu 


“" Danica ilirska, 1835, br. 48. 

vući, prestanimo misliti, da je samo srbski, ili samo dalmatinski, ili I&estor hor- 
vatski ili leprav kranjski i t. d. pravo i jedino ilirski... U Iliriji može samo je- 
dan jezik pravi književni biti . . .« 

Taktičaru i političaru Gaju izišle su iz pera misli koje izražavaju jedinstvo 
ilirskog jezika za sve južne Slavene, za sve Ilire: »Vsih dobrih domorodcev jed- 
na jedina želja je, da se u staro-ilirskih državah stanujuči Slavenci vu književ- 
nom jeziku zjedine. Načine vendar kojimi ovakovo zjedinjenje speljati bi se 
moglo, vnogovrstne snuju i svetuju. Nekoji štimaju, da bi potrebno bilo od. 
mah jedno narečje poprijeti, i vsim ostalim narinuti, i med ovemi zvekšinum 
vsaki svojega sela reč vsim drugim predpostavlja. Drugi opet sude, da se ze 
vsih sada obstoječih i navadnih narečjih brže bolje jedan književni jezik skro- 
ji ili skuje. Prvim odgovarjamo: da knjižestvo nesme biti spodobno povodnji; 
a drugim, da nesme biti spodobno kovačiji; stalno uputjeni, da tak živa, kak pi- 
sana reč med naravske stvari spada, i da anda vu vsem poleg narave obdelava- 
ti i ravnati se ima.«"“ 

Hrvatski su ilirci vjerovali u svoje poglede, bili su oduševljeni idejom ili- 
rizma, potčinivši svoje narodno ime općem imenu ilirskom, kao zajedničkom 
prezimenu južnih Slavena, što je sve »smionost samozatajna koju je mogao 
da nadahne samo bezazleni idealizam, bez ikakvih skrivenih misli«, makar taj 
njihov romantičarski gest »nije naišao ni na kakvo kongenijalno razumijeva- 
nje«." Ali treba imati na umu da se u ono doba »mađarskoj nacionalnoj ideji 
mogla suprotstaviti samo jedna druga nacionalna ideja, koja je mogla biti 
utoliko jača i prodornija ukoliko se mogla više prožeti sviješću o brojčanoj 
snazi i etničkom prostranstvu širem od teritorijalnog okvira koji je historijsko 
pravo dopuštalo. To nije mogla biti hrvatska nacionalna ideja, jer se pojam hr- 
vatstva smatrao tada ponajviše istovetnim s užim, kajkavskim 'horvatstvom', 
koje je strahovalo za svoju regionalnu tradiciju i tako njome pružalo neko 
opravdanje za konzervativnu djelatnost mađarona. Izlaz se mogao naći samo 
u ideji o velikom slavenskom narodu i njezinoj ilirskoj komponenti, kao naj- 
pogodnijem obliku u kojem se ona može primijeniti na domaće prilike. Gaj je 
tu misao izrazio u pojmu ilirske narodnosti", tj. jedinstvene nacionalne svi- 
jesti za sve Južne Slavene, koja, dakako, pretpostavlja i zajedničku nacionalnu 
kulturu, prije svega književnost i nauku s jedinstvenim književnim jezikom.«? 


Šira nacionalna ideja nametala se dakle u konkretnoj tadašnjoj situaciji, 
pa se lako prihvatila misao o jačem i brojčano većem narodu nego što su bili 
sami Hrvati kod kojih nacionalni hrvatski osjećaj u ono doba nije bio sa- 
svim razvijen u svim hrvatskim pokrajinama gdje su dominirala i pokrajin- 
ska imena. Ilirizam je ucijepio u hrvatski narod spoznaju da on nije malen 
narod, nesposoban da se odupre tuđim nasrtajima, već da je ilirski narod ve- 
lik, koji se prostire od Triglava do Crnoga mora i zajedno s ostalim sla- 
venskim narodima broji šezdeset milijuna ljudi. Ta je vjera u veličinu sla- 
venstva bila jako oružje u borbi s Madžarima, te je ilirizam u Hrvata »podigao 
uvjerenje, da su upravo Madžari malen otočić u slavenskome moru i da oni 
sami treba da se čuvaju«. Nikakvi njiliovi pothvati ne bi bili mogući »bez te 
vjere u vlastitu snagu i misao vlastite egzistencije«." 


" Danica, 1835, br. 10, 12. 

"M. Krleža, Uvodna riječ na znanstvenom savjetovanju u Zagrebu, u povo- 
du 130-godišnjice hrvatskog narodnog preporoda, Kolo, 1966, br. 8, 9, 10. 

23. Šidak, Južnoslavenska ideja u Ilirskom pokretu, Jugoslovenski istorijski 
časopis, 1963, br. 3, str. 38. 

“A. Barac, nd, str. 43. 

Osim toga, Gajev je naraštaj pridavao osobito značenje činjenici da je 
»stoljetni odvojeni razvoj hrvatskih zemalja urodio vrlo jakim pokrajinskim 
partikularizmom, koji do tada još nije bio voljan da hrvatskom imenu prizna 
prvenstvo nacionalnog imena. Ono se, štoviše, tada u pravilu poistovećivalo s 
pokrajinskim imenom kajkavskih Hrvata, a već se davno prije njihov jezik, 
kao lingua croata, razlikovao od linguae illyricae, kako se obi- 
čavala nazivati štokavština. Uvođenje ilirskog imena u Gajeve novine imalo je 
prvenstveno upravo takav smisao, ali je njime trebalo prevladati i pokrajinsku 
osjetljivost.«" 

Nije ovdje mjesto, a nisam ni mjerodavan da cjelovitije izlažem misli o slo- 
ženom pitanju nacionalne svijesti onoga doba među Hrvatima. 'O tom pitanju 
postoje neka naoko suprotna mišljenja među našim kulturnim radnicima, ali 
mislim da dubljih suprotnosti zapravo i nema. 


Stoljetna podvojenost hrvatskih pokrajina, odvojenost u književnosti i ti- 
pu književnog jezika (kajkavski — štokavski), život u raznim državnim jedini- 
cama i slično, sve je to ostavilo, sumnje nema, svoj dubok trag. Katolička vje- 
ra nije bila ona koheziona snaga kao srpsko-pravoslavna u Srba (o čemu govori 
Ante Kuzmanić s priznanjem za konsolidaciju srpske nacionalne svijesti, ali 
ne u istoj mjeri za Hrvate u internacionalnoj katoličkoj). Ta stoljeća odvo- 
jenosti pojedinih hrvatskih pokrajina, veće ili manje zatvaranje u njih, ne mo- 
gu ostati bez otuđivanja, pa i neke suprotnosti i suparništva i u istom naro- 
du. U pojedinim hrvatskim pokrajinama osjećaju se težnje za prestižem, za 
prvenstvom, osjećaju se razilaženja u shvaćanju koja je od tih pokrajina sre- 
dišnja, s obzirom na atribute političke samostalnosti, pa i s obzirom na kultu- 
ru, na književni jezik i jezičnu tradiciju. 

Neće biti stoga neobično ako se u nekih javi osjećaj zatvaranja u vlastite 
granice, prijekora što u sjevernoj Hrvatskoj ilirci donose neke odluke a da 
prije nisu i Dalmatince »svit pitali«, dakle što se nisu s njima dovoljno sav- 
jetovali. 


Još je očitiji primjer sa stanovnicima u Slavoniji «ne svima), gdje će po- 
jedinci taj svoj »slavonizam«, »slavonstvo«, očitovali sve do šezdesetih godina 
19. stoljeća (govoreći o slavonskom jeziku, »mi Slavonci« u opreci prema 
»Horvatima«). 

U prilikama kada su se svi ti »udovi« hrvatskog naroda nalazili razdvoje- 
ni, razdijeljeni, rastrzani, katkad u kontradiktornim situacijama, kada su 
»Horvati« bili stiješnjeni na malen dio što se nazivao »ostacima ostataka«, ni- 
je bilo za početak možda ništa neobično izabrati jedno sveobuhvatno, šire 
ime ilirsko, tada dosta rašireno (kojemu se u početku nije protivio ni Kuzma- 
nić), ili — još preciznije rečeno — nije neobično što su ilirci doista uzeli ime 
ilirsko koje je moglo zadovoljiti i »Horvate«, i »Dalmatince«, i »Slavonce«, i 
druge, napuštajući u početku hrvatsko ime kao opći naziv za sve Hrvate u svim 
hrvatskim krajevima. 


Tek će se postepeno naziv za jezik »horvatski«, tj. za kajkavski književni 
jezik, i naziv »Horvati« za te ljude koji su stanovali i živjeli u sjeverozapadnim 
krajevima i govorili tim jezikom, »splesti i stopiti u jedan« — hrvatski, ozna- 
čujući ono što mi pod tim danas razumijevamo. To je učinio tijek povijesti 
koji je korigirao ono što je isti tijek povijesti učinio raskomadavši taj isti na- 
rod i nametnuvši mu pokrajinska imena. 


*J. Šidak, Južnoslavenska ideja ..., br. 3. 

Međutim, koliko god situacija u doba ilirizma bila složena i zapletena, do- 
nekle i zamagljena, svakako ne onakva kakvom bi je danas neki htjeli vidjeti, 
gledajući sve današnjim očima, ipak treba napomenuti i to da su prvaci ilir- 
skog pokreta postepeno sve više osjećali osnovnu problematiku prilično od- 
ređenom i konkretnom, tj. da među južnim Slavenima žive Hrvati, Srbi, 
»Kranjci«, tj. Slovenci, i Bugari. 


Zovimo se dakle jugozapadni" Slaveni? + : 
Nit je ovo, niti pervašnje: ime istoričko, Dalje, 
naimenovanje »jugozapadni Slaveni« _Jčpo -bi sta- 
jalo osobito u_versih. Pčsnik bi morao vazda imati“ 


pripravan jedan cčli vers samo za ovu filologičku 
nakazan. 


Nebi li se dalo drugo koje naimenovanje iz- - 
misliti ? 

Imena narodah i jezikah nesmiju i.neimogu se 
na pamet izmišljavati. Najveće .pravo na obćeni- 
tost naimenovanja za naš jezik i literaturu imala bi 
caeteris paribus imena: hčrvatsko, sčrbsko, .šlo- 
vensko. Ova tri imena jesu rodoslovna: u jugo- 
zapadnoj Slavii, kao imena trih glavnih. *granah 
naroda jugozapado- -slavenskoga. Nu znamo, da 
brat bratova gospodstva neterpi, i izkustvo pa 
uči, da Hervat sčrbsko ili slovensko, .Stsbljin hčr- 
vatsko ili slovensko, Slovenac hčrvatsko ili sčrbsko 
ime nikad primiti neće. Pa.da bi ga i primio, 
nebi li se time još i veća smutnja porodila. Ime 
narččja podiglo bi se na jedanput na čast imena 
od jezika. Nčmci barem nisu to učinili, kad 
su saksonsko. narččje na čast jezika književnoga 
uzvisili. — Ako dakle u istinu želimo, da se svi 
jugozapadni Slaveni duševno sjedininio po jeziku 


Dio iz Rakovčeva MALOG KATEKIZMA ZA VELIKE LJUDE 


Treba ipak posebno istaknuti da se prihvaćanjem ilirskog imena Hrva- 
ti nisu mislili odreći svoga hrvatskog imena, nego su imali namjeru sjediniti 
se tek u zajedničkom imenu, u zajedničkom »prezimenu«. To je jasno iznio 
Ljudevit Gaj u Proglasu:" »Namčra naša nije posebna imena ukinuti, nego ih 
samo pod skupnim imenom sjediniti, jer su sa svakim posebnim imenom skop- 
čani posebni događaji, koji skupljeni čine dogodovštinu obćenite narodnosti 
ilirske.« 


Istu je misao izrekao i Bogoslav Šulek kada je (zbog privremene zabrane 
ilirskog imena i izvan opasnosti od zagrebačke cenzure) štampao u Beogradu 
djelce »Šta nameravaju Iliri«, u kojem veli: »Premda ilirskim domorodcima 
nije baš toliko do imena stalo, zvali se oni kako mu drago, samo da je jedno 
i ukupno, pod kojim će se svi najlaglje u literaturi složiti, nije to vendar 
jošte nitko dokazivao, da se Horvatska, Slavonija, Dalmacija, Donja Ugarska 
itd. ikada Serbiom, a njihovi stanovnici Sarblji zvali . . . kao što pravi Sarbljin 
nebi nipošto dopustio, da se njegovo slavno sarbsko imeu horvatsko 


# Danica ilirska, br. 47, od 23. XI. 1839. 

oli slavonsko stopi; tako bi se i Horvatu i Slavoncu vidilo krivo, da bi 
svoje horvatsko oli slavonsko ime s sarbskim zameniti morao.«* 

Ilirci su, naime, bili svjesni da se iz velikog broja različitih pokrajinskih 
imena izdvajaju tri kao »rodoslovna« ili »genetička«, pa je tako Lj. Gaj već 
1839, u Proglasu ustvrdio da »Serb nećenikad biti Hervat ili Kranjac, 
a ova dvojica nisu, nemogu nipošto biti Serblji«. 

Treba li još napomenuti da je i Dragutin Rakovac izrekao istu misao 
u svom Malom katekizmu za velike ljuđe koji se pojavio u Zagrebu 1842? On 
tu kaže: »Najveće pravo na obćenitost naimenovanja za naš jezik i literaturu 
imala bi...imena hervatsko, serbsko, slovensko. Ova tri imena 
jesu rodoslovna u jugozapadnoj Slavii, kao imena trih glavnih granah naroda 
jugozapado-slavenskoga. Nu znamo, da brat bratova gospodstva neterpi, i iz- 
kustvo nas uči, da Hervat serbsko ili slovensko, Serbljin hervatsko ili sloven- 
sko, Slovenac hervatsko ili serbsko ime nikad primiti neće.« Ilirsko su dakle 
ime Hrvati rado prihvatili, ali time nisu zanijekali svoje »genetičko« ili »rodo- 
slovno« ime hrvatsko. Sve to ipak nije bilo svima kristalno jasno u tom raz- 
doblju. 

Idejne su bile osnove Lj. Gaja i njegove Zagrebačke filološke škole i pre 
ma oblikovanju »ilirskog« jezika." One izlaze iz osnovnih pogleda iliraca na 
jezik za ilirski narod, dakle za sve južne Slavene. Ali odgovor drugih južno- 
slavenskih naroda nije bio primjeren težnjama iliraca. Ni Srbi ni Slovenci, pa 
ni Bugari, nisu prihvatili ni ideju ilirizma kao oznaku za južnoslavenski narod, 
a nisu u većoj mjeri odobravali ni jezične koncepcije iliraca. 

Odgovor Srba bio je uglavnom »negativan, ali stvaran i prirodan«,“ usta: 
jući protiv ilirskog, njima stranog imena i ističući kako »tu sloge nema gdi se 
nama o glavi radi, jer narod koji izgubi ime, izgubi i sve s njime«, kako je isti: 
cao Teodor Pavlović, Očito im je bilo »da od poilirivanja naopačnijeg umstvo- 
vanja u našoj prošlosti nije bilo i da će se ta luckasta iliromanija u prvom re 
du Rvatima osvetiti, jer se odriču narodnog imena«; sahraniše, kako su Srbi 
isticali, »sve horvacko, bilo pa nije, lepo, i nema više Rvata, a to isto i Srbljem 
žele, mrtvo ime ilirsko koje danas ne znači ništa«_." 

Iako je bilo Srba koji su nastojali da surađuju s ilircima, ipak je većina 
odbila ilirce i njihove postavke, jednako i u jeziku. Tako, na primjer, Eustahije 
Mihajlović želi da svi prime jedno narječje, to jest »podunavsko«, a up- 
ravo tim narječjem »govore Srblji u Podunavlju, tj. Sremci, velika čast Srbi- 
janaca, Slavonaca, Bačvana, Banaćana«, dok Georgije Petrović poziva bra- 
ću da napuste latinsko pismo i prime ćirilicu, jer »latinska slova nisu naša, 
ona su tuđa, a sv. Kirila su naša«." 

Stanko V raz oduševio se za ilirsku ideju, a uz njega manji broj njegovih 
istomišljenika,“ pa je počeo pisati »ilirskim« jezikom, ali veliki slovenski pjes- 


8 


* 1 Mamuzić, Ilirizam i Srbi, Rad JAZU, 1933, knj. 247. 

" Lj. Jonke, Ideološki osnovi zagrebačke filološke škole 19. stoljeća, Filolo- 
gija, I, 1957, str. 77—87. 

% B. Jurišić u Hrvatskoj reviji 1934, str. 497. 

? 1 Mamuzić, Ilirizam i Srbi, Rad JAZU, knj. 247. Karadžić veli o ilircima: 
»U Zagrebu je među Ilirima revnost vrlo velika, mnogo veća nego razum. A ovdje 
su svi znatniji ljudi protiv Gajeve ortografije, upravo misle kao i Vi, da bi bilo 
bolje načiniti 8 novijeh slova nego onako krpiti. Između ostalog o tome razgovoru 
jedan star kanonik kaže: 'Ako se po Gajevoj ortografiji napiše n. p.: pisati (pa mu 
se više s posere muha), onda će se morati čitati pišati .. « Prepiska V. S. Karadžića 
I, str. 470. 

*%T Mamuzić, n.d., knj. 247. 

"F, Petrč, Poizkus ilirizma pri Slovencih (1835—1849), Ljubljana, 1939. 

nik France Prešeren nije prihvatio Vrazov poziv da se pridruži Danici ilirskoj, 
te ne vjeruje u jezično jedinstvo: »Die Vereinigung aller Slawen zu einer 
Schriftsprache wird wahrscheinlich ein frommer Wunsch bleiben. Es diirfte 
Euch nicht so leicht gelingen, den steierisch-kroatischen Dialekt auf den phi- 
lologischen Autokraten — Tron zu erheben.« Jednom drugom prilikom iznosi 
on Vrazu kako je njegova misao o jedinstvu slovensko-hrvatskom, ilirskom, 
neizvediva: »Ich bin von der Unausfiihrbarkeit dieser Idee iuiberzeugt.«“ 
lako je bilo i pristaša ilirizma, ipak su ideje Vodnika i Prešerna o posebnom 
slovenskom književnom jeziku konačno prevladale ilirske težnje S. Vraza | 
njegovih istomišljenika. Ilirsku ideju — možemo i to dodati — nisu prihvatili 
ni Bugari. Njihov se jezik usmjerio drugim putem, pa se »i kod Bugara, kao i 
kod Slovenaca i kod Srba stvar .. . razvijala po istom programu razdvajanja i 
dezagregacije«, te se u Bugara »odlučno anihiliziraju sve ilirske hipoteze o je- 
zičnom jedinstvu Bugara, Srba i Hrvata«." 


2. Shvaćanja o jeziku i konkretna jezična stvarnost 


Ideju o slavenskoj jezičnoj uzajamnosti iznio je Koll4r prvi put godine 1830. 
na podlozi četiriju slavenskih jezika: ruskog, poljskog, češkog i južnoslaven- 
skog (ilirskog) i te misli objavio pod naslovom Rozpravy o jmendch počdtkdch 
i starožitnosteh ndrođu slovenskćho, a jeho kmenU. Ljudevit Gaj, koji je s Kol- 
larom prijateljevao u Pešti, iznio je iste godine 1830. slične misli kada je na 
kraju svoga djelca Kratka osnova horvatsko-slavenskoga pravopisanja izrazio 
nadu »da nekda ves veliki slavenski jezik ze vseh svojeh različnostih vu četve- 
ra glavna narečja skupsztegnul! se bude«. To je sve bilo u doba kada ni ilir. 
ci, a ni slavistička znanost, nisu imali sasvim jasne pojmove o jezičnim i nacio- 
nalnim odnosima među južnim Slavenima. 


Sami kajkavski Hrvati nisu se htjeli odreći svoga horvatskog imena, kao 
što smo vidjeli i kod Kristijanovića. Međutim, isticanje horvatskog imena za 
pravo je u ono doba označivalo pripadnost madžaronstvu, kako je to kasnije, 
1870, istakao i Ante Starčević. 

Oni koji su imali jasne pojmove o hrvatstvu već prvih godina ilirizma, 
shvaćajući ga u njegovoj cjelovitosti, a ne u pokrajinskom smislu, ističu tu mi- 
sao određenije.“ 


“ Cit. prema M. Krleža, Uvodna riječ na znanstvenom savjetovanju u Za- 
grebu o 130-godišnjici hrvatskog narodnog preporoda, Kolo, 1966, br. 8, 9, 10, str. 132. 

"M. Krleža, n.d., br. 8, 9, 10, str. 134 i 135. 

“A. Starčević, Nekolike uspomene, 1870, I. 

* Takav bi bio, navodno, Karlovčanin Mirko Lopašić (1780—1838) koji je 
30, I. 1835. pisao Gaju: »Daj, o Bože, da mi svi Hrvati, akoprem različitih stranah 
vladavcima i zakonikaživući i govor naš različit imajući, na spodobu sviju naroda 
naš pravedni govor obljubimo, i za korist obćinsku u očišćevanju govora našega 
jedan drugome povdamo se i ono samo zaprimimo, što od vekše naroda našega 
strani za slavu i jedinost zahtiva se. Nitko zmed sviju koji bijaše, piscev biše, koji 
hrvacko negda kraljevstvo od morja i vode Cetine do Dunava i Drine bilo jest, 
znao ne bi, nitko takodjer nalazi se, koji znao nebi, da Hrvati, Dalmatini, Slavonci 
i Bošnjaki sada zvani oni isti stari jesu, kojma kralj negda hrvacki vladaše i Hor- 
vati se zvaše, odlučimo anda od nas duha nesložnosti, zjedinimo se za cilj željni 
za dobiti svi, tak gornji kao i doljni Hrvati, i svi oni kojima na slavi naroda i go- 

Želja za jedinstvenim južnoslavenskim jezikom očituje se kao opća karak. 
teristika iliraca. Prema njihovu mišljenju, svi južni Slaveni treba da se odrek- 
nu svoga užega dijalekta, kao što su se banski Hrvati odrekli kajkavskoga nar- 
ječja, te da prihvate zajedničko štokavsko narječje kao osnovu zajedničkog 
književnog jezika, koje ne bi bilo izravno prenošenje narodnog štokavskog go- 
vora kojega kraja, nego jezik prilagođen potrebama svih južnih Slavena za 
potrebe književnosti i znanosti. Za puk bi se pak pisalo u pojedinom »podnar- 
ječju«, kako 1838. misli i Šafafik.“ Ali dok ističem da su idejne koncepcije ut. 
jecale na oblikovanje književnog ilirskog jezika, ne treba smetnuti s uma ni 
činjenicu da se taj književni jezik formirao u kajkavskom Zagrebu, da su Hr- 
vati bili dakle i kajkavci, i čakavci i štokavci, da su »najistaknutiji politički i 
kulturni radnici, pa i oni koji su bili najgorljiviji pristalice štokavskoga dija- 
lekta, bili podrijetlom iz neštokavskoga teritorija, ili su bili kroatizirani stranci 
u prvoj i drugoj generaciji. Gaj je bio kajkavac francuskog podrijetla. Prera- 
dović je zaboravio hrvatski i morao ga je naknadno učiti, Vraz je bio Slovenac, 
u obitelji Dimitrija Demetra govorilo se grčki, u obitelji Mirka Bogovića go- 
vorilo se madžarski, Šulekov materinji jezik bio je slovački, Jagić je kajkavac, 
Mažuranići su bili čakavci, u Šenoinoj obitelji razgovorni je jezik bio njemač- 
ki." 

Iako su neki od spomenutih oblikovali svoj jezični izraz tek kasnije, a ne 
u godinama ilirizma, ipak je činjenica da su štokavci među njima bili u to doba 
u manjini. Među ilircima isticao se posebno Požežanin Babukić, aktivan su- 
radnik bio je Mato Topalović, pa i Tordinac, a štokavac Ignjat Alojzije Brlić 
nalazio se u određenoj opoziciji prema ilircima i s obzirom na jezik i na pravo- 
pis." 

Razumije se da je jezik kako su ga upotrebljavali ilirci imao dosta stranih 
utjecaja, protiv čega su negodovali štokavci iz Slavonije, Dalmacije i Like. Hr- 
vatsku su književnost 19. stoljeća, a pogotovu u doba ilirizma i poilirskoga 
doba »zapljuskivali valovi germanizacije i madžarizacije; ove su se prvenstveno 
ostvarivale službenom upotrebom njemačkog i madžarskog jezika, uvođenjem 
tih jezika u škole. Sve se ovo miješalo sa službenim jezikom hrvatskog feudal- 
nog društva — sa latinskim. Svi hrvatski javni radnici prošli su kroz konglo- 
merat te jezične mješavine, svi su se istovremeno s hrvatskim jezikom, najčeš- 
će s kajkavskim dijalektom, služili ili njemačkim ili madžarskim. Takva situ- 
acija mogla je, naravno, samo štetiti općem, organskom usvajanju štokavskog 
dijalekta. Razumljivo je da je na takvu tlu usvajanje Vukove novoštokavštine 
moralo dobiti poseban oblik, u kome se vodilo računa o tim jezičnim specifič- 
nostima zapadnih krajeva, pa i onih štokavskih. Prirodan pokušaj takve asi- 
milacije bila je upravo zagrebačka filološka škola. U suvremenoj ocjeni toga 
filološkog pokreta ne može se dakle ignorirati ovaj podatak.«" 


vora ležeće jest i biti mora« (F. Fancev, Hrvatski ilirski pokret jest naš autohton 
pokret, Hrvatsko kolo, 1935, str. 56). 

* Šafarik veli (prema: Barac, Ilirska knjiga, Beograd, 1931, str. 135): »Mi 
pače mislimo da jedan zajednički književni jezik može iz jezičnog blaga ovih na- 
rječja privući mnogo šta sebi na korist, i da i ubuduće u oba ova narječja, bez štete 
za jedinstvo, mogu izlaziti potrebni spisi za prosti puk, koji nema udela u višoj 
književnosti, određenoj za obrazovane slojeve.« 

" V. Kalenić, Jezik i umjetnički izraz Augusta Šenoe, Ljubljana, 1965 (dok- 
torska disertacija u rukopisu, str. 28). 

* Usp. S. Ježić, August Šenoa, Sabrana djela, str. 209 i d. 


% V, Kalenić, n.d,, str. 29. 

I ti idejni elementi i konkretna stvarnost dali su svoj pečat ilirskom jezi- 
ku kako su ga počeli stvarati ilirci u Zagrebu. Nije stoga čudo što su protiv 
takva jezika i protiv takva nastojanja bili svi oni koji se nisu slagali ili s ilir- 
skim načelnim koncepcijama ili s jezičnim težnjama ili, najčešće, ni s jednim ni 
s drugim. Ali Zagrebačka je škola imala svoj posebni, uži, hrvatski zadatak, 
kada se i apstrahira od težnje da se stvori zajednički jezik za sve južne Slave- 
ne: »Zagrebačka je škola imala zadatak, da i kajkavce i čakavce privede u kolo 
štokavacah, kako bi se razširilo književno polje. Nebi bilo mudro, da su za taj 
cilj poprimili Ilirci, među kojimi je bilo i štokavacah, namah skrajnju što- 
Kavštinu, jer bi tim bili morali žrtvovati silu dobrih riečih i frazah, kojih što- 
kavština nepozna, i zabaciti dosta oblikah koji su očevidno pravilniji, nego oni, 
koje je mjesto njih štokavština u novije vrieme, premda ne skrozimice, raz- 
vila, pa bi tako bili otegotili, ako ne posve osujetili, posao ujedinjavanja. Zato 
su, proučivši sva tri narječja, prihvatili iz štokavštine one oblike, kojimi se 
ona najjače ističe, a zadržali iz kajkavštine i čakavštine one, koji su pravilniji, 
a nisu još posve izumrli među štokavci, tako da su se braća mogla dobro me- 
đu sobom razumievati što je glavni cilj jezičnoga jedinstva.«* 


3. Rezultati proučavanja Zagrebačke filološke škole 


Tako važno područje kao što je ilirski pokret, odnosno Zagrebačka filološka 
škola, privuklo je pažnju većeg broja domaćih i stranih znanstvenika, pa se 
pojavio i niz članaka o problemima ilirizma, naročito godine 1885. u povodu 
pedesetogodišnjice pokreta, zatim 1932, odnosno 1935, u povodu stogodišnjice. 
U mnogim se raspravama iznose ukratko i problemi jezika, ali je ipak to spo- 
redan problem u tim edicijama, iako ima rasprava i članaka u kojima se ob- 
rađuju i pojedina pravopisna i jezična pitanja ilirizma, odnosno Zagrebačke 
filološke škole." 

Posebno mogu spomenuti Barčeve radove o jezičnom pitanju ilirskog 
pokreta koji su najbolje predstavljeni u njegovoj Hrvatskoj književnosti, 
gdje je posvetio posebno poglavlje Pitanjima književnog jezika. Barac je još 
1938. objavio zapažen članak iz ove problematike.“ 

O poznatim gramatičarima Zagrebačke filološke škole, ali s težištem na 
životu i općim karakteristikama, pisao je Tadija Smičiklas u Spomen-knjizi 
Matice hrvatske, 1892, gdje je opisao i Babukićev i Mažuranićev rad, a posebno 
je izdao i knjižicu Život i djela Vjekoslava Babukića u Zagrebu 1876, a J. 
Torbar je u nekrologu u Ljetopisu JAZU godine 1897. vrlo ospežno prikazao 
život i djelatnost Bogoslava Šuleka, zaslužnog leksikografa Zagrebačke filo- 


* A. Veber Tkalčević, Zagrebačka škola, Djela, III, str. 458. 

" Tu treba dodati i znanstveni skup o Ljudevitu Gaju u povodu 100. obljetnice 
smrti i Radove Instituta za hrvatsku povijest, 1973. — Od manjih radova mogu 
spomenuti Milčetićev članak: Gajev pravopis, Vienac 1891, Pasarićev, Preradović i 
Mažuranić o promjeni pravopisa g. 1851, Savremenik, 1918, Skokov članak Lingvi- 
stičke zasluge iliraca, Novosti, 25. XII. 1932. i dr. 

* A, Barac, Hrvatska književnost od Preporoda do stvaranja Jugoslavije, 
knj. I, Književnost ilirizma, Zagreb, 1954, posebno poglavlje VII: Pitanja književ- 
nog jezika. 

d 2 A. Barac, Demeterove misli o književnom jeziku, Hrvatski jezik, 1938, br. 


230 Jezično-nacionalni problemi u doba ilirizma 


loške škole, dok je Franjo Marković prikazao život i glavne karakteristike rada 
Vebera Tkalčevića, također u Spomen-knjizi Matice hrvatske, 1892. 


Posebnu je pažnju poklonio Vladoje Dukat našim starijim rječnicima, pa 
je u više rasprava iznio i leksikografsku problematiku u doba Zagrebačke fi- 
lološke škole, obradivši tako i prvi veći rječnik u doba ilirizma Rječnik Mažu- 
ranića i Užarevića,“ zatim Crtice o Šulekovu Njemačko-hrvatskom rječniku" 
i Ivan Trnski i Šulekovi rječnici.“ Sve su to vrijedni i važni radovi za poznava- 
nje leksikografske problematike u doba nastanka i rasta Zagrebačke filološke 
škole. 

Ipak, tek je u novije doba problematici razvoja hrvatskoga književnog 
jezika 19. stoljeća i posebno Zagrebačke filološke škole poklonjena ozbiljnija, 
trajnija i zaokruženija pažnja u istraživanjima prof. Jonkea, koja je objavio 
u nizu svojih rasprava.“ 

U svim tim raspravama možemo uočiti nekoliko osnovnih problema što 
ih je prof. Jonke obradio. Prvo, na temelju svestrane analize jezikoslovnih 
djela i izjava iliraca utvrđeno je da nisu istinita i ispravna mišljenja prema 
kojima bi se ilircima moglo pripisati neznanje kao razlog zbog kojega nisu 
prihvatili narodni pučki štokavski govor, kako su to vrlo odlučno tražili u 
Lici i Dalmaciji Šime Starčević i A. Kuzmanić, u Slavoniji Ignjat Alojzije 
Brlić i u Srbiji Vuk Stefanović Karadžić. Zbog toga su Zagrebačku školu 
napadali, pripisivali joj separatističke težnje i sl. A upravo su idejne smjernice, 
želja za stvaranjem jedinstvenog jezika za sve južne Slavene, potakle ilirce 
da prihvate štokavsko narječje, ali sa starijim oblicima i s većim osvrtom na 
kajkavski i čakavski dijalekt, ne bi li time najprije lakše pridobili za što- 
kavsko narječje kajkavce i čakavce, a onda Srbe, Slovence i Bugare. Te je 
svoje misli iznio Jonke u raspravi Ideološki osnovi Zagrebačke filološke škole 
19. stoljeća, gdje pri završetku veli: »Eto taj obzir i na kajkavce i na čakavce, 
ne samo na Hrvate, nego i na Srbe i Slovence, diktirao je predstavnicima Za- 
grebačke filološke škole, da postavljaju onakva pravopisna i jezična rješenja. 
Računajući s osjetljivostima na svim stranama, ilirci uzimaju ijekavski govor 
štokavskoga narječja, no zadržavaju starije oblike radi kajkavaca, čakavaca, 
Slovenaca i književne tradicije, zadržavajući etimologičnost i neke tradicio- 
nalnosti starijega pravopisa, a pronalaze srednja rješenja, npr. ono s &, samo 
zato, da se sve to lakše primi na svim stranama.«" 


Na taj način nisu ilirci zadovoljili ni pristaše kajkavskog narječja kav 
književnog, ni Dalmatince okupljene oko Ante Kuzmanića u Zadru, ni Rije- 
čane s predvodnikom Franom Kurelcem, a ni Karadžića, ali ipak i ne preki- 
daju vezu s bilo kime od njih. Time je ipak Zagrebačka filološka škola donekle 
povezala sve te heterogene tendencije u jeziku. 


Drugi problem koji je sebi prof. Jonke bio postavio jest: osvijetliti pravo- 
pisnu i gramatičku strukturu jezika hrvatske književnosti od početka ilirskoga 
doba do kraja 19. stoljeća. Da bi to ostvario, sustavno je i cjelovito obradio u 


* V. Dukat, Rječnik Mažuranića i Užarevića, Rad JAZU, Zagreb, 1937, knj. 
257. 

* V. Dukat, Crtice o Šulekovu »Njemačko-hrvaiskom rječniku«, Ljetopis 
JAZU, knj. 52. 

* V. Dukat, Ivan Trnski i Šulekovi rječnici, Rad JAZU, knj. 227. 

" Većina je tih radova objavljena u knjigama Književni jezik u teoriji i praksi, 
Zagreb, 1965. i u knjizi Hrvatski književni jezik 19. i 20. stoljeća, Zagreb, 1971. 

* Lj. Jonke, Ideološki osnovi Zagrebačke filološke škole, Filologija, I, str. 
84—85. 

više rasprava osnovna i najkarakterističnija pravopisna i gramatička pitanja, 
najprije u vezi s djelovanjem gramatičara ilirskog razdoblja: Vjekoslava Ba- 
bukića i Antuna Mažuranića, a onda i nasljednika ideja ilirskog kruga i kas- 
nijeg predvodnika Zagrebačke filološke škole — Adolfa Vebera Tkalčevića. 


To su problemi genitiva množine (Borbe oko književnog oblika genitiva 
množine u 19. stoljeću), izbora govora u vezi s refleksom glasa jat (Sporovi 
pri odabiranju govora za zajednički književni jezik u Hrvata u 19. stoljeću, 
zatim slogotvornoga r (Samoglasno 7 u književnom jeziku 19. stoljeća).? 
Od prve gramatike Vjekoslava Babukića što je tiskana u Danici 1836, preko 
daljih raspravljanja (među kojima je zanimljiva Jagićeva obrana genitiva mno- 
žine na -ah) i preko kasnijih sporova između Vebera i Jagića oko toga geni- 
tivnoga padeža, kada Jagić napušta koncepcije Zagrebačke škole te se izjaš- 
njava za genitiv množine na -a, pa sve do kraja stoljeća, Jonke potanko raz- 
matra borbu oko toga genitivnog padeža i zaključuje da su razlozi da se 
zadrži taj genitivni oblik na -ah sve više slabili kako su jenjavala ideološka 
obrazloženja Zagrebačke filološke škole, dok konačno nije prihvaćen oblik 
na -a. Još je življa, raznolikija a i oštrija bila borba pri odabiranju govora 
za književni jezik, o čemu će u ovoj knjizi biti mnogo govora u dijelu koji 
razmatra ta pitanja u sklopu zadarskog jezičnog kruga, pa se na tome ne 
treba na ovom mjestu zadržavati, kao ni na problemu slogotvornog r. 

Te probleme autor razmatra konzultirajući tadašnje najvažnije gramatike, 
naročito kratku Babukićevu Osnovu slovnice slavjanske narččja ilirskoga iz 
1836, odnosno kasnije proširenu Babukićevu Ilirsku slovnicu iz 1854, Mažura- 
nićeve Temelje ilirskog i latinskog jezika, 1839, odnosno Slovnicu Hervatsku 
iz 1859, kao i Veberove gramatike, ali i tadašnje novine i časopise. 

Pošto je prikazao osnovna gramatičko-pravopisna pitanja ilirskog i po- 
ilirskog doba sve do kraja 19. stoljeća, pisac se zadržao i na dvjema najistak- 
nutijim ličnostima toga razdoblja, na jezikoslovnom radu Adolfa Vebera 
Tkalčevića, nastavljača ilirskih jezičnih i ideoloških koncepcija, te na 
zaslužnom leksikografu Zagrebačke filološke škole, Bogoslavu Šuleku. To je 
treći krupni problem. Analizirajući Veberov rad, dolazi do uvjerenja da se u 
njegovu djelovanju stječu sve osobine iliraca kako su ih koncipirali Lj. Gaj, 
V. Babukić i A. Mažuranić. Veber ih dosljedno provodi, čak i u doba kada je 
već postalo očito da su ideološke osnove te škole sasvim nerealne. Prika- 
zuje i Veberove zasluge, čime se udaljuje od ilirskih gramatičara i čime ih 
natkriljuje, smatrajući da se u nekim njegovim pogledima mogu nazreti iste 
ideje što ih nalazimo u Općim načelima za kulturu jezika Praškog lingvistič- 
kog kruga godine 1932, kako su ih objavili Pražsky lingvisticky kroužek, Spi- 
sovnd čeština a jazykovd kultura! 

Iako se i Veber bavio problemima leksika, u tome je još zaslužniji Bogo- 
slav Šulek, pisac Njemačko-hrvatskog rječnika, 1860, zatim Hrvatsko-nje- 
mačko-talijanskog rječnika znanstvenog nazivlja iz 1874—1875. Pošto je taj 
drugi rječnik potanko analizirao, došao je do uvjerenja da je Šulek učinio — 
uza sve pretjeranosti u određenim purističkim pogledima — ipak koristan 
posao te se i danas još upotrebljava dosta riječi koje su ušle posredovanjem 
Šulekovih rječnika. Pisac se stoga zalaže za umjerene zahvate šulekovskog 
tipa i danas, iako na drugi način i pod drugim uvjetima. 

Osim spomenutih problema, Jonke je u raspravi Češki jezični elementi u 
hrvatskosrpskom književnom jeziku pokazao kada su u hrvatski književni 


* Ti su radovi pretiskani u spomenutim Jonkeovim knjigama. 

jezik ulazile češke riječi, u kojoj mjeri, koje su se zadržale, koje nisu i zašto 
je to tako bilo. 


Kao četvrti krupniji problem Jonke je sebi postavio zadatak da odgovori 
na pitanje: u čemu je pozitivno uasljeđe što ga je ostavila Zagrebačka filo- 
loška škola i u čemu su njezini propusti. Kao pozitivno spominje njezino 
isticanje posebnoga prava književnog jezika, a i to da je za postizanje književ- 
nog jezika na višoj razini potreban širok i raznolik leksik koji će u što većoj 
mjeri zadovoljiti proširene zahtjeve razgranatog standardnog jezika. 


III. GRAMATIČKA I LEKSIKOGRAFSKA OSTVARENJA U DOBA 
ILIRIZMA 


1. Matija Smodek — »lomihrid« hrvatskog jezika. Babukićev rad na 
gramatici. Ponajbolji poznavalac štokavštine među ilircima 


Kada su se ilirci odlučili za štokavsko narječje, trebalo ga je gramatički nor- 
mirati, što su učinili najprije Vjekoslav Babukić i Antun Mažuranić, i leksički 
fiksirati, pri čemu je najveći domet u doba ilirizma postigao Mažuranić-Užare- 
vićev rječnik. Da bi se u osnovnim crtama dobio uvid u sva ta pitanja, potreb- 
no je to potanje prikazati. 


Uskoro nakon objavljivanja Gajeve knjižice o pravopisu ilircima je već 
sasvim jasno da treba napustiti kajkavsko narječje i prihvatiti većinsko, 
štokavsko. Godine 1832, kada je izašlo spomenuto Derkosovo i Draškovićevo 
djelo, održan je u Vukotinovićevoj kući u Zagrebu sastanak na kojem se ras- 
pravljalo »kako da se narod iz kulturne i političke tromosti, upravo mrtvila, 
probudi i na viši stepen književne izobraženosti podigne«. Tada se donio 
zaključak da se »na bazi rimsko-geografičnog, i također tada etnografičnog 
imena za sve narode Južnih Slavena uvede dijalekt štokavski pod imenom 
ilirskim, s Gajevim pravopisom, kako bi se narod hrvatski, slovenski, srpski 
i bugarski na liberalnom temelju političke slobode i neodvisnosti u okviru 
imena ilirskog ujediniti nastojao«.'" 


Od godine 1832. sve do 1840 (uza svoje redovne dužnosti na zagrebačkoj 
Akademiji kao suplent naravnog prava, političkih znanosti i ugarsko-hrvat- 
skog prava, a kasnije i kao redovni profesor statistike i ugarskog rudnog 
prava) predavao je dr. Matija Smodek na Akademiji i hrvatski jezik, uz 
veliku ogorčenost madžarskih profesora koji su ta predavanja nastojali za- 
braniti, ali uz još jači proplamsaj narodnog duha tadašnje oduševljene mla- 


“Usp. JĐ. Horvat, Ljudevit Gaj, Beograd, Nolit, 1960, str. 64. Kasnije je 
izašla i veća Horvatova knjiga, sa znanstvenim aparatom: Ljudevit Gaj, Njegov 
život, njegovo doba, Zagreb, Liber, 1975, 399 str. 

deži, kojemu madžarski profesori nisu mogli odoljeti, kako nam je to zabi- 
lježio tadašnji očevidac Fran Kurelac u knjizi Fluminensia." 


Dr. Matija Smodek (rođen 4. siječnja 1808. u selu Novaki, umro u 
Bjelovaru 1881), još prije Gaja doktor filozofije, kasnije i doktor prava, bio 
je prvi borac za hrvatski jezik na akademskoj katedri više škole u Zagrebu, 
prije Vjekoslava Babukića i Antuna Mažuranića. Ta je predavanja obavljao 
besplatno, uz veliko oduševljenje svojih slušatelja, »zadovoljavajući se pono- 
som, da je izpunio svoju patriotsku zadaću prema domovini i da je u obće 
bio prvi profesor na našoj akademiji, koji je predavao hrvatski jezik ...«. 


Vrijedno je upoznati njegovo nastupno predavanje, održano 6. studenoga 
1832, dakako još na kajkavskom književnom jeziku. 


Kasnije se otvorilo mjesto redovnog, plaćenog profesora za hrvatski jezik, 
te je Babukić postao prvim profesorom, ali Smodeku pripada primat da je 
prvi održao privatna predavanja uz golemo oduševljenje svojih slušatelja. 
Potkraj 1842. pripremio je za tisak gramatiku »slavo-horvatskog jezika«, oba- 
zirući se pri tome i na »slavonsko i dalmatinsko podnarječje«, ali se ona 
nikada nije pojavila kao tiskano djelo. Godinu dana prije, tj. od 1841, uz 
zvanje profesora obavljao je i poslove bibliotekara u tadašnjoj akademičkoj, 
kasnijoj Sveučilišnoj knjižnici. Godine 1862, spomenimo još i to, tiskana je 
njegova knjiga Pravo gorsko inače rudno države avstrijske. Njegov biograf 
Blaž Lorković napominje u Viencu 1881, u nekrologu, da je Smodek pisao 
posebnim jezičnim osobinama koje su odstupale od tadašnje jezične norme, 
ne držeći mnogo do tadašnjih naših jezičnih stručnjaka. 


Kako je Smodek prvi probio led u traženju da se narodni jezik započne 
predavati u kr. akademiji, nazvali su ga neki »lomihridom« hrvatskoga je- 
zika. On je uz to izuzetno čista i cjelovita etička ličnost, pa će »uspomena na 
dra Smodeka živiti ... dok se budu u Hrvatskoj znale cieniti gradjanske vrline 
i revnost u izvršivanju zvanja ...«/* 


Smodek je svoja predavanja držao kajkavski, no tridesetih godina već se 
ozbiljno pomišlja na reformu grafije i na uvođenje štokavštine, pa se Vjeko- 
slav Babukić iz Požege već daje na pisanje svoje prve gramatike, javljajući 
godine 1832. da je u osnovi već gotova te bi uskoro mogla i izaći iz tiska. Te 
iste godine izašla je Murkova gramatika, te je očito i sam Babukić zaželio da 
se što prije pojavi i njegova. 

Vjekoslav Babukić i Antun Mažuranić bili su najbliži Gajevi suradnici i 
kodifikatori književnog »ilirskog« jezika, a Babukić je kao dobar poznavalac 
slavonske štokavštine bio učiteljem kajkavcima ilircima napisavši i Osnovu u 
Danici ilirskoj 1836, u brojevima 10 do 15, koja je kasnije kod Franje Suppana 
izašla i kao posebna knjižica. Iako je na njoj radio četiri godine, kako veli u 
predgovoru, ipak rezultati koje je u knjizi iznio nisu rezultati samo Babuki- 
ćevi nego je taj gramatički rad bio »u najužoj povezanosti i upravo ovisnosti 
o općim kulturnim, političkim i nacionalnim idejama ilirskog pokreta«." 

"! Fluminensia ili koječega na Rečci izgovorenA, spčvanA, prevedena i nasno- 
vana po Franu Kurelcu starinom Ogulincu a rodom iz Bruvna u Krbavi, Zagreb, 
1862, str. 182—188. 

" Grlović, Album zaslužnih Hrvata 19. stoljeća, Zagreb, 1900. i Znameniti 
i zaslužni Hrvati 925—1925, Zagreb, 1925. 

"5 Lj, Jonke, Tri profesora zagrebačke gimnazije na braniku hrvatskog knji- 
ževnog jezika, navedeno prema knjizi Hrvatski književni jezik 19. i 20. stoljeća, 
Zagreb, 1971, str. 129—146. 

Babukić u svojoj gramatici nema za dativ, lokativ i instrumental množine 
takve oblike kakve propisuje Vuk Karadžić, nego starije (jelenom, jelenih, 
jeleni), a to ovako opravdava: »Mi moramo, ako neželimo tumarati po mraku, 
takova pravila iznajti koja se sa obćinskim duhom slavjanskoga jezika suda- 


Vjekoslav Babukić 


raju«, želeći stvoriti književni jezik ne samo za Hrvate, nego za Ilire, 1j. za sve 
južne Slavene. Tu je gramatiku prihvatilo tadašnje javno mnijenje oduševljeno, 
a pohvalio ju je i P. J. Šafafik, koji u ocjeni kaže kako je Babukić »svagdje 
davao prednost ili običnijim ili proširenijim formama ili točnijim i slavenski- 
jim uklanjajući ono, što je ili samo pokrajinsko ili zabito ili očito pokvareno 
ili inače ne zvuči dobro«. Prevedena je nešto izmijenjena i popravljena na 
njemački i talijanski jezik, pa su se kasnije njome služili hrvatski gramatičari 
Antun Mažuranić, Jerolim Šutina i Volarić, kako s ponosom iznosi Babukić.“ 


"MV. Babukić, Ilirska slovnica, Zagreb, 1854, str. XI1I—XIV. 

Još u svojoj Osnovi Babukić citira Kačića, Katančića, Vitezovića, poziva- 
jući se i na neka njihova gramatička rješenja i smatrajući da pri odabiranju 
gramatičkih pojava ne odlučuje samo živi narodni jezik nego i jezik starije 
naše književnosti. Tako brani i starije padeže imenskih oblika u množini." 

U Babukićevoj Osnovi slovnice slavjanske narččja ilirskoga književni je 
jezik zasnovan na štokavštini, kako je rečeno, ali u njoj ipak ima osobina kaj- 

Rukopis naslovne strane Babukićeve 
OSNOVE SLOVNICE SLAVJANSKE NARECJA ILIRSKOG 


kavskoga, a da to posebno ne spominje. Uz instrumental ženom usput navodi i 
čenum, ženu, a kod zapovšed u instrumentalu jednine zapov&djom, pored zapo- 
vedjum, zapovedju. U dativu, lokativu i instrumentalu množine spominju se 
i oblici zapov&djam, zapov&čdjah, zapovčdjami. U komparaciji, uz štokavske 


'5 >»Mi moramo, ako neželimo tumarati po mraku, takova pravila iznajti, koja 
se sa obćinskim duhom slavjanskoga jezika sudaraju. Dokončanja om i em u 3. pad. 
višeb. odgovaraju obćinskomu pravilu slavjanskoga jezika, tako n. p. čitam u Katan- 
čića ... Kačića ... Vitezovića.« 

likove »milii, dražji, gorji, manji, starii, navode se i oblici milejši, dražejši, gorši, 
manjši, starejši, a kod zamjenica instrumental je menom (uz mnom), tebom, 
sebom. 

Tako je pisao u svojem prvencu, dok u prerađenoj gramatici koja je 
prevedena na njemački (Grundziige der illirischen Sprachlehre) i talijanski 
(Fondamenti della grammatica illirica), što ju je priložio Drobnićevu rječniku 

Rukopis Babukićeve SLOVNICE SLAVJANSKE 


iz 1849, Babukić sve više ističe štokavske crte, zapravo ponavlja i prije spo- 
menute oblike, ali napominje izrijekom da su oni kajkavski. Pero Budmani u 
svojem radu'* dodaje uz ovdje navedene Babukićeve gramatičke osobine i ovu 
napomenu: »Harakteristično je što u ovoj knjizi pisac mnogo uljudnije pobija 
Vukova mnienja nego u prvoj.« 

Kao što Budmani ispravno ističe, na početku su ilirci htjeli oblikovati 
književni jezik na temelju štokavskom, »sa zadržavanjem njekijek (!) kajkav- 


* P, Budmani, Pogled na istoriju naše gramatike i leksikografije, Rad JAZU, 
knj. 80, str. 170. PE 

skijeh a i čakavskijeh osobina; ali je k tomu pridošlo i drugo njeko, istorično, 
načelo« (str. 170). S tim u vezi treba spomenuti da se već godine 1836. izdaju 
djela iz hrvatske književnosti u Dubrovniku i Dalmaciji, pa se tako pojavljuju 
djela Hanibala Lucića, dio iz Gundulićeva Osmana (Sunčanica), Đurđevića, 
Palmotića, Gundulića, Zlatarića, zatim djela starijih slavonskih pisaca: Kalan- 
čića, Kanižlića, Ličanina Vida Došena. »To sve to veće uzimlje mah te naslo- 
njeni na stare pisce, oblici drukčiji od štokavskijeh dolaze već ne kao osobine 
kajkavske i čakavske nego kao starije istoričke. Po tom je načelu izrađena 


treća gramatika Babukićeva 
dijelom iz dubrovačkih pisaca.«' 

Dio Babukićeve SLOVNICE SLAVJANSKE (s njegovini dodacima) 


Šafafik je sugerirao piscu da izda i veću gramatiku, pa ju je uz vrlo 
naporan rad Babukić dovršio i izdao 1854. u Zagrebu pod naslovom /li:- 
ska Movnica, ali ona ne samo što nije izazvala tolike pohvale kao njegova 


"PP Budmani, un. d. str. 170, 

slovnica iz 1836. nego je kritizirana kao zastarjela. To je Babukića naročito 
pogodilo i moralno i materijalno, jer knjiga nakon negativnih kritika nije 
bila odobrena kao školski udžbenik, u što se pisac nadao, ulažući u svoju 
knjigu i velike materijalne žrtve. 

I tu pisac dijeli slavenske jezike, prema Kollaru, na rusko, poljsko, čeho- 
slovačko i ilirsko ili jugoslavensko, a ovo posljednje onda na »hčrvatsko- 
-serbsko narččje«, na bugarsko i na slovensko narječje. To ilirsko narječje 
naziva se u prostoga puka, veli Babukić, »polag različnih pokrajinah, u kojih 
se govori; dalmatinskim, hčrvatskim, slavonskim, bosanskim, hercegovačkim, 
serbskim i rackim, a i kod izobraženih ili se zove u obće ilirskim, sčrbskim, 
slavonskim, hčrvatskim ili dalmatinskim narččjem«,“* ali da bi se izbjegle ras- 
pre i nesporazum, u posljednje se vrijeme uobičajilo, mjesto ilirskoga imena, 
ime jugoslavjansko ili jugoslovensko.Iutoj gramatici on navodi iste razloge 
zbog kojih je uzeo starije oblike u dativu, lokativu i instrumentalu množine, 
kada kaže: »Osim gori spomenutih razloga najpretežniji je onaj, što stari i 
pravilni oblik padežah uzdčržaje uzaimno porazumljenje gornjih i donjih Ilirah 
t.j. slovenskih i hčrvatsko-serbskih plemenah (kaj-, ča-, i što- kavacah).«'" 

Babukić smatra da je pisanje po novoštokavskim načelima karakteristika 
srpskoga jezika, slovenskima slovenskog jezika, a pisanje po principima Zagre- 
bačke škole da je zajedničko i Hrvatima i Srbima i Slovencima. 

S ponosom navodi ocjenu Matije Majara o svojoj gramatici: »Ktor 
hoće pisati u il. slovenskom podnarečju, nek se dčrži gramatike Murkove ali 
Metelkove (izuzamši Metelkov krivopis); ktor hoće pisati po sčrbsko, nek se 
dčrži slovnice Vuka Stefanovića ali gramatike I. Berlića; ktor bi pak rad 
pisal po ilirsko, t.j. u knj. narečju za Slovence, Horvate i Sčrblje zajedno, nek 
se dčrži slovnice ilirskog narečja Včkoslava Babukića.«"“ 

Gajevu ideju o zajedničkom ilirskom jeziku počeo je prvi ostvarivati 
upravo Vjekoslav Babukić, uz istodobno sudjelovanje Antuna Mažuranića. 

Vatroslav Jagić, koji je bio Babukićev učenik, dao je jasno svjedočanstvo 
o Babukićevim zaslugama za uvođenje štokavskoga narječja u sjevernoj Hr: 
vatskoj tridesetih godina i o njegovu dobru poznavanju toga narječja: »Ako 
je dakle Gaj i bio među prvima, koji su spoznali neophodnost skretanja od 
kajkavštine ka štokavštini, iako se možda u njegovoj glavi čak i rodila najprije 
ta sretna misao (o čem se uostalom može sumnjati), ipak treba istaći kao 
nesumnjivu historijsku činjenicu, da su u upotrebi štokavštine u štampi surad- 
nici 'Danice' prestigli Gaja. Među najboljim poznavaocima pravilne (slavonske) 
štokavštine bio je u Gajevu krugu nesumnjivo Babukić, koji se već tada bavio 
gramatičkim pitanjima, pa se radi toga doskora i istakao kao službeni grama 
tičar 'ilirskog' narječja.« Sada Jagić ide i dalje te ističe njegovu još veću za: 
slugu za uvođenje štokavštine: »Kad ne bih poznavao njegova mekog karak: 
tera (ta bio je u toku pet godina moj dobri nastavnik na zagrebačkoj gimnaziji, 
od 1851. do 1856. god.), ja bih se usudio ustvrditi, da upravo njemu treba pri- 
pisati inicijativu u pitanju štokavštine. U svakom slučaju on tu nije igrao 
posljednju ulogu.«" Istina, i Antun je Mažuranić sebi »upisivao u zaslugu, 


%Y, Babukić, Ilirska slovnica, Zagreb, 1854, str. 3. 

*% VV. Babukić, n. d,, str. 183. 

"VV, Babukić, n. d., str. 183 i 184. 

"oV, Jagić, Izabrani kraći spisi, ur. M. Kombol, Zagreb, 1948, str. 529. 

ua je najviše nagovarao Gaja, neka prihvati štokavsko narječje, u kojem ga 
jc i podučavao. No meni se čini, da to nije išlo bez Babukića.«'"? 

Kao Slavonac i jedan od rijetkih štokavaca među zagrebačkim ilircima, 
bio je Babukić predodređen da se bavi književnim štokavskim jezikom, čemu 
se posvetio svim svojim idealnim bićem. On nije napisao samo spomenute 
zramatike, pripremio za tisak Gundulićeva Osmana (1844), Različne piesm 

Babukićeva završna misao o leksikograf- Barrotskom mae. Uskarnice Dru. Ljudavite G 
M i nja 


skom poslu (iz njegova interfoliranoga 
primjerka Drobnićeva rječnika) 


Babukićeva ILIRSKA SLOVNICA 


(1847), bio gorljivim tajnikom Matice ilirske od njezina osnutka godine 1838, 
profesor na Akademiji i gimnaziji u Zagrebu, nego je vrlo aktivno surađivao 
pri osnivanju Novina i Danice, popravljajući jezik ostalih iliraca, kajkavaca i 
čakavaca. 

Kada je Babukić 1875. godine umro, bio je prije toga već osamljen, ne- 
shvaćen, a i sam se teško mogao pomiriti s novijim shvaćanjima o jeziku i 
književnosti. Kao što je istinito iznio T. Smičiklas, život Vjekoslava Babukića 
»pokazuje sudbinu pojedinca čovjeka kod naroda mala, koji se bori za svoj 
obstanak. Kad nove idee u narodu uzkipe, ćini se, da lasno dodjoše do sla- 


"DV. Jagić, n. d., sir. 520. 

ve oni ljudi koji se upravo prvi nadjoše na okupu. Ali kako težko i krvavo 
breme na nje pada! Sve male i velike potrebe naroda nose oni, radosti diele s 
drugimi, a žalosti nose oni sami; svjetina uživa samo sladke nade, da će 
pravedna stvar uspjeti, a strah, ako ne uspiju, tare samo nje. Oni su u svome 
narodu sve, te neimaju kada tvoriti neumrlih naučnih djela. Oni su žrtva 
koju pale i sažižu potrebe naroda, a istom iza tih svetih žrtava dolazi ono liepo 
vrieme, gdje se već narod osjeća siguran, gdje se radnja počinje dieliti, a 
pojedine se radne sile skupljaju već oko pojedinih predmeta. -— Početak 
ove dobe kod Hrvata doživio je i Babukić, ali već tako slab i onemogao, da 
se jedva u njoj mogao razabrati. Bio je on zatoipak medju svojimi i 
svoji spoznaju njega: i vele: Slava mu, jer nas je ON 
PRVI učio pisati naš materinski jezik«" 


2. Antun Mažuranić kao gramatičar ilirskoga doba 


I čakavac Antun Mažuranić, stariji brat pjesnika Ivana, pripadao je među 
prve ilirske gramatičare uz Vjekoslava Babukića, sam je utjecao na Gaja da 
se štokavsko narječje proširi i na kajkavsko područje te da ga tako prihvate 
svi Hrvati. 


Antun Mažuranić je 1836. bio imenovan profesorom na gimnaziji u Za- 
grebu te već 1839. izdaje gramatiku pod naslovom Temelji ilirskog i latinskog 
jezika za početnike, a drugo je izdanje izašlo 1842. Po tadašnjem običaju 
izdaje dakle gramatiku narodnog jezika uspoređujući ga s latinskim, što je 
mnogo značilo i za nastavu hrvatskog jezika. U predgovoru iznosi Mažuranić 
korist učenja materinskog jezika.“ 

Pogledi na književni jezik isti su kao i u Babukića, Otuda i u Mažuranića 
stariji oblici u deklinaciji, a i upotreba znaka & koji se može izgovarati prema 
navici: »& izgovara se kao ić ili je; n. p. dete, vera, čitaj dićte, vićra ili vjera. 
— Budući da se nčkoje slovke u našem jeziku u različnih stranah jako različno, 
t.j. ili kano eili kano <, ili kano je, ili pako kano ije, n.p. dete, dite, djete, dijete 
izgovaraju; i budući da se svakomu svoj izgovor i pisanja način nada sve ostale 
dopada, niti tudjega prigčrliti hoće: s toga ni nćbi bilo moguće drugačije u 
pismu sloge želčti, nego da svaka strana malo popusti, i da se svi u tome sje- 
dine, da se takove slovke u napr&dak niti sa e, niti sa £, niti sa je, ali niti sa ije, 
nego nijednostrano a ipak najshodnie za zabilježenim & pisati imaju. Ovaj 
zabilježeni č može svaki po volji na svoj način izgovarati, samo da se u pismo 
jednoličnost uvede; premda bi dobro bilo uvšk, a osobito u čitanju i u školah 
već iz toga kano ić ili je izgovarati ga, da se tim laglje zapamtiti može, gd& 
se pisati ima.«'“ 


Slična opravdanja donosi Mažuranić i za neke oblike koji se razlikuju od 
onih što ih je pisao Karadžić: »Genitiv na -ah je najpravii, buduć da je pri 


5 T, Smičiklas, Vjekoslav Babukić, prvi tajnik »Matice ilirske«, u knjizi 
Matica hrvatska od godine 1842. do godine 1892, Zagreb, 1892, str. 254. 

"A, Mažuranić, Temelji ilirskoga i latinskoga jezika za početnike, Zagreb, 
1839, predgovor. 

5 A, Mažuranić, nd, sir. 5. 

najvećoj strani Naroda Ilirskoga u običaju, i zato se ima svaki učen Ilir starati, 
da se ne samo u pismu, nego i u razgovoru na njega priuči.«'“ 

Takav postupak izlazi iz želje da se književni jezik stvori za sve južne 
Slavene, ne samo za Hrvate, i ne samo za štokavce nego i za čakavce i kaj- 
kavce. Pri tome su smatrali da će lakše postići svoju svrhu starijim oblicima 


ILIRSKOGA i LATINSKOGA 


JEZIKA | 


ZA 


POČETNIKE. 


 PRUGO IZDANJE 


“ 


Tiskom Fr. Župana e. 


> asan. 


TEMELJI ILIRSKOGA I LATINSKOGA JEZIKA Antuna Mažuranića 


nego novijima. Pri takvim će svojim pogledima ostati i Babukić i Mažuranić 
i kasnije, u šestom desetljeću, kada će ih dalje provoditi i Adolfo Veber Tkal- 
čević, koji od njih preuzima i ulogu jezičnog predvodnika. 

Osnovne podatke s obzirom na jezično-pravopisne, a u manjoj mjeri na 
leksikografske podatke, daje nam Pero Budmani u već spomenutoj svojoj 
radnji Pogled na istoriju naše gramatike i leksikografije od 1835. godine, obja- 
vljenoj u Radu JAZU, god. 1885, knj. 80. O tome raspravlja i Jonke u spome- 
nutim već svojim radovima. Kako se ti autori manje sustavno obaziru i na 
leksikografski rad toga razdoblja, prikazat ću posebno i taj dio. 


"A Mažuranić, nd, str. 20. 

3. Leksički pokušaji Ljudevita Gaja i Antuna Mažuranića 
] 


Ilircima su se ozbiljno nametala ne samo pravopisna i gramatička pitanja 
nego i leksička. U preporodno doba osjeća se manjak rječnika za suvremene 
potrebe te se ozbiljno radi na tome da se izdaju dvojezični ili trojezični rječ- 
nici koji bi zadovoljili novonastale potrebe tadašnjega života. 


Antun Mažuranić 


I Ljudevit Gaj je osjetio tu potrebu te je sam za sebc bilježio riječi za 
pojmove za koje nije bilo adekvatnih naziva. U zagrebačkoj Sveučilišnoj knjiž- 
nici čuva sc oko stotinu listova, komadića papira, koji sadržavaju leksikograf- 
ske bilješke opisane u katalogu pod naslovom »Bilješke na rječnik i slovnicu 
spadajuće«. Većina je pisana kajkavski i neke starom grafijom, što bi moglo 
značiti da su pisani prije polovice tridesetih godina, u vrijeme kada Gaj nije 
još raščistio ni s jezičnim ni s pravopisnim pitanjima, a neke i novijom gra- 
fijom (usp. str. 244). 

Mnoge od tih bilježaka sastoje se od niza njemačkih i katkada i latinskih 
riječi, s odgovarajućim hrvatskim značenjem, bilo da se radi o predloženoj 
ili o već postojećoj hrvaiskoj riječi koja je bila u upotrebi. Katkada opet lista 
sadrži tek hrvatske riječi koje obično onda pripadaju jednom semantičkom 


polju. 

Gajeve BILESKE NA REČNIK I 
SLOVNICU SPADAJUĆE (autograf) 


Zanimljivost je tih bilježaka u tome što se preko njih može pratiti proces 
jezičnog stvaranja u određeno doba jezične reforme. Engleski slavist R. Auty 
nije pobliže proučio tu Gajevu građu, nego navodi tek nekoliko primjera iz 
nje, npr.: razum — Verstand, intelectus; razuimnen — Verstiindig (!); razumim, 
Vazimem, razmem — verstehen; razumene, razmene — das Verstehen; ra 
zumil'iv — verstandlich iid. 


Iz drugoga jednoga mjesta Gajeve građe navodi i ove primjere: Historie — 
dogodopovest, dogodopis; Geschichte — dogodyaistvo, dogodyaistje. Ii: scien- 
tia — veda; ars — umet; logie — znanost (slovje). Theoria — slovitnosi, Slo- 
vest; Praxis — činost i činstvo, Ili: Logik — umnomislitje, mislenstvo, umoslo- 
\je; Botanik — travoslovje, Zoologie — živinoslovje, Mineralogie — rudoslovje. 

Smatra da bi bilo vrijedno proučiti tu građu u potankostima, a za to bi 
bilo, po njegovu mišljenju, potrebno da se ustanovi koliko je od tih riječi 
potvrđeno u hrvatskim tekstovima (ukljućujući tu i rječnike prije tridesetih 
godina), zatim koliko ih je upotrijebljeno u tekstovima iliraca i, napokon, 
koliko ih je preživjelo do suvremenog književnog jezika današnjice." 


Teškoću leksikografskih nedostataka osjetili su vrlo drastično pokretači 
Novina i Danice na štokavskom narječju kada ih je trebalo ispunjavati poli- 


"7 R, Auty, Sources and Methods of Lexical enrichment in the Slavonic Lan: 
guage, Revivals of the Early Nineteenth century, The Slavic Word, 1970, str. 41—52. 

tičkim vijestima i drugim informacijama, a pri ruci su im bili samo njemački, 
a ne i hrvatski adekvatni izrazi. Antun Mažuranić koji je, uz druge, aktivno 
sudjelovao pri sastavljanju Oglasa za prve političke i književne novine, znao 
bi kasnije zaplakati kada bi o tome pripovijedao, ističući kako »sastavljati 
jedan broj političkih novina, to je bila velika muka«. Suradnicima je bilo teško 
»o političkim stvarima drugačije razgovarati nego njemački; manjkali su im 
hrvatski izrazi za najobičnije političke pojmove«. Za takav posao nisu im u 
dovoljnoj mjeri mogla poslužiti starija leksikografska djela koja su se poja- 
vila na početku 19. stoljeća, pa ni Karadžićev rječnik koji je tiskan 1818. 
Stoga se već na kraju godine 1835. pojavljuje u Danici pri kraju godišta 
»Sbirka nškojih r&čih, koje su ili u gornjoj ili u dolnjoj Ilirii pomanje poznane« 
na dvadeset i dvije velike strane dvostupačno tiskane i protumačene latinski 
i njemački. Prema mišljenju V. Dukata" tu je zbirku sastavio Antun Mažu- 
ranić. 


Evo nekoliko primjera iz nje! 


Često se od jedne riječi poziva na drugu, npr., anda vidi dakle, ar — v. 
jerbo, beteg v. bolest, betežan v. bolestan, begovnik v. bčgunac, cucak v. 
pas, čtavac v. čitatelj, glibok, glubok v. dubok, hahar v. včšar, hiža v. 
kuća, indi v. dakle, kinč v. blago, kurad v. perad, lojtra v. listva, ocel v. 
nado, okno v. prozor, pandža v. parkalj, pervina v. prednost, plčnjenik 
v. rob, struk v. stas, štiem v. čitam, terh v. breme, upliv v. utok, zopet v. 
opet 


Pretežno su to kajkavske riječi te se upućuju na štokavske. 


Još ću navesti pregršt riječi da se vidi što se sve navodi u toj zbirci na kraju 
prvoga godišta Danice: 


bezkončen — infinitus, unendlich, bezzakonje — injuria, iniquitas, Gesetz- 
widrigkeit, blagočestan — felix, beatus, gliickselig, blazan, zni — scanda- 
lum, Aergerniss, blazina — culcitra plumea, Federbett, bo — enim, denn, 
brodišće — Rhede, Landungsplatz, cucak — canis, Hund, časopis — ephe- 
meris, Zeitschrift, čitatelj — lector, Leser, človškoljubje — philantropia, 
Menschenliebe, čverčak — cicada, eine Art Heuschrecken, ćorav — cocles, 
einaugig, dapače — immo, ja sogar, dnevnik — ephemeris, Journal, Tags- 
buch, dosudak — sententia, Urtheil, dražba — auctio pretii, Versteigerung, 
auch Lizitation, droban — minutus, sehr klein, kleinkernig, winzig, droška 
— levis currus, leichter Zeiselwagen, dub — quercus, Eiche, đuhovnik — 
sacerdos, Priester, gingav — imbecillis, schwach, glup — stupidus, dumm, 
goj — educatio, Erziehung, gord — superbus, stolz, gruđan — December, 
Dezember, hamet — internecio, Niederlage, hip — momentum, Augenblick, 
hodnica — ambitus, Gang, hotnica — maitresse, horugva — vexillum, 
Fahne, Flagge, igrokaz — comoedia in genere, Theaterstiick, iztočaj — 
ortus, Ursprung, izvorni — originalis, originell itd. 


Već u prvim počecima ilirizma nadirali su i bohemizmi u naš književni jezik 
koji je svaki dan morao zadovoljavati sve složenijim svojim potrebama u obno- 


""V, Dukat, Rječnik Mažuranića i Užarevića, Rad JAZU, Zagreb, 1937, knj. 
257, str. 128. 

vljenom hrvatskom životu. »Prvi nalet bohemizma«, kako je to pokazao prof. 
Jonke, možemo zabilježiti upravo u tom ilirskom početnom razdoblju kada 
djeluju Ljudevit Gaj, Ivan Mažuranić, Antun Mažuranić, Vjekoslav Babukić 
i drugi. U to doba već se pojavljuju neki bohemizmi od kojih su se neki zadr- 
žali do danas u našem književnom jeziku: časopis, dosljedan, dosljednost, na 
slov, nježan, obrazovati, obred, obzor, okolnost, opseg, pokus, prevaga, prvo- 
bitan, primjeran, poprsje, podneblje, slog, spis, stupanj, učinak, uspjeh, ustav, 
zavod, zbirka. Živjeli su u to doba i drugi bohemizmi, ali su oni postupno 
napušteni kao: lučba, zaime, pridavno, podražati, kiselik i druge. 

Nije neobično što su takve riječi ulazile u hrvatski književni jezik ilirskoga 
doba: njih je stvorila tadašnja potreba, a prema načelima da su Slaveni braća 
i da su, prema Kollaru, svi Slaveni jedan narod tek sa četiri narječja (ruskim, 
poljskim, češkim i ilirskim), lako su i s punom sviješću uzimali riječi iz drugih 
slavenskih »narječja«. Nije čudno što su za Hrvate bile to upravo češke riječi, 
jer su oni u to doba bili usko povezani s Česima i u društvenom i u književnom 
pogledu. Uz bohemizme pojavljuju se već u to doba i rusizmi, često preuzi 
mani tek indirektno, tj. preko drugog uljecaja, naročito preko jezika u Srba. 

I bohemizmi i rusizmi pojavili su se najprije u Danici i Novinama, zatim 
u književnim djelima i tek onda u leksikografskim priručnicima, kako je to 
pokazao prof. Ivšić." Riječ prijedjel nalazimo već u Danici 1838, ali je nećemo 
naći u Mažuranić-Užarevićevu rječniku, dok je upotrebljava, na primjer, Petar 
Preradović godine 1844, a to znači da se određene riječi brzo preuzimaju 
i bez obzira na posredovanje rječnika. To se može tumačiti time što su tada 
ljudi dobro poznavali te jezike. 

Ipak su rječnici uglavnom unosili već usvojene riječi, te je potrebno da 
se pobliže prikažu, pa i oni koji nisu u cjelini na visini leksikografskoga rada. 
Preko tih rječnika ipak su se riječi i dalje preuzimale, pa nam i takva leksiko- 
gralska djela mogu pokazali put u njihovu širenju i preuzimanju. Jedan je 
takav rječnik i Richter-Ballmann-Frčhlichov iz 1839. i 1840. Pojedini zaključci 
prof. Antona Breznika u njegovoj raspravi Vpliv slovenskih slovarjev na srbo- 
hrvatske bili bi potpuniji da je poznavao ovdje spomenutu Sbirku nškojih 
rečih, koje su ili u gornjoj ili dolnjoj Ilirii pomanje poznate i Richter-Ball: 
mann-Frčohlichov rječnik. 

Za povijest hrvatskoga književnog jezika bilo bi zanimljivo uopće ispitati 
i to kada se i gdje se pojedina češka ili ruska riječ ili koja druga prvi pul 
javila. Među ruskima trebalo bi odrediti koje su »baština iz slavenosrpske 
književnosti, jer bi se tako moglo pokazati, koliko je jezik srpskih pisaca 
utjecao na tvorbu hrvatskoga književnog jezika« (Ivšić, Slavenske tudjice u 
P. Preradovića, Hrv. njiva II, 186). Iako je Tomo Maretić sabrao češke i ruske 
riječi u hrvatskom književnom jeziku, on »nije išao za tim, da odredi pobliže 
vrijeme, kad je koja takva riječ ušla u naš jezik, pa zato valjada nije ni upo- 
trijebio Drobnićeva rječnika, u kojem nalazimo dosta riječi (npr. kist, odvažan, 
prijedjel, uštrb, živalj i dr), za koje u Maretićevu članku nalazimo naznaku 
da se nalaze u Šuleka«." 


"S, Ivšić, Slavenske tuđice u P. Preradovića, Hrvatska njiva, II, str. 186— 
—187. 


"S. Ivšić, n.d., str. 186. 

4. Richter-Ballmann-Frohlichov rječnik iz 1839. i 1840. 


Već nekoliko godina nakon spomenute zbirke u Danici pojavljuje se rječnik 
Richter-Ballmann-Frčhlichov Ilirsko-nemacski i nemacsko-ilirski 
Rukoslovnik, pisan još starom grafijom. Rječnik, slab i neoriginalan, izišao je 
1839. i 1840. u Beču, u dva sveska, prvi dio hrvatsko-njemački, a drugi njemač- 
ko-hrvatski. 

Richter-Ballmannov ILIRSKO-NJEMAČKI 1 NJEMAČKO-ILIRSKI RUKOSLOVNIK 


Treba ga ukratko prikazati, jer je to prvi rječnik tiskan u ilirsko doba. 
Hrvatsko-njemački dio, iako je bogatiji od Karadžićeva rječnika, nije se 
mogao s njime takmičiti/“ a i njemačko-hrvatski dio ubrzo je izgubio važnost 
kada se 1842. pojavio njemačko-hrvaiski rječnik Mažuranića i Užarevića. 


Kao osnova prvome dijelu rječnika služio je Voltićev Ričoslovnik iz go- 
dine 1803, pa je gotovo cjelokupni Voltićev rječnički fond u nj prenesen, i to 
sasvim mehanički, s jedinom razlikom što je Ballmann, bolji poznavalac nje- 
mačkog jezika, dodavao koji novi njemački sinonim. Osim Voltićevim, služio 


"OV, Dukat, Richter-Ballmann-Frčhlichov Rječnik, Bi za književnost, je- 
zik, istoriju i folklor, Beograd, knj. XIII, sv. 1—2, str, i—I1 

se pisac i Karadžićevim rječnikom iz godine 1818, ali u manjoj mjeri, kao i 
Stullijevim Rječosložjem iz 1806. 

Drugi dio Rukoslovnika zapravo je prvi njemačko-hrvatski rječnik, a 
izradio ga je Rudolf Frčhlich, koji već u predgovoru navodi izvore kojima se 
služio: Karadžićevim rječnikom, Gajevom Danicom, gramatikama I. A. Brlića 
i J. Lanosovića, slovenskim Murkovim rječnikom i nekim ruskim rječnicima. 
Stullijev, Belostenčev i Jambrešićev rječnik nije autor upotrebljavao zbog 
toga što, veli, nije imao vremena, Nije se htio služiti ni rječnikom njemačko- 
-srpskim što je izišao u Beču 1791, jer je to više »slovar staroslavenskoga negoli 
ilirskoga jezika«. 

Riječi preuzete iz Karadžićeva rječnika označio je kraticom V. ili Vuk, 
ali ima dosta riječi koje se nalaze u Karadžićevu i u Frčhlichovu rječniku, a 
da nije stavio spomenute oznake. Mnoge je riječi uzeo iz Danice, pogotovu iz 
već spomenute zbirke objavljene nakon završene godine 1835. a obasiže oko 
1800 riječi koje je gotovo sve prihvatio. I inače je iz Danice uzimao riječi koje 
su mu se činile zgodnima, mnoge je uzeo i iz Brlićeve, pogotovu Lanosovićeve 
gramatike, a i iz djela nekih pisaca, što je sve posebno označio (Vraz, Vukoti- 
nović, Zrinski, J. Marić, Demeter, Gundulić, Palmotić, Bunić Vučić, Marijano- 
vić, Reljković, Minčetić). 

Ipak je izabirao riječi i iz Stulijeva rječnika, ponešto iz Voltićeva i Belo- 
stenčeva, kao i iz Murkova djela Slovensko-nemški in Nemško-slovenski be- 
sednik (Graz, 1833). Obilno se služio i ruskim rječnikom te je oko 20 posto či. 
tave rječničke građe zapravo ruskog podrijetla. Katkada se navodi da je riječ 
uzeta iz ruskoga, a katkada i ne (npr. črezvičajna pošta, slitok (Barre), kuro- 
patka (Berghuhn), cernobilnik (Beifuss), ohotnik cvijeća (Blumenliebhaber), 
koničeski (kogelf&rmig), toloknanka (Mehlbeere) i sl. 

Tvrdi se da je rječniku dodano i deset tisuća riječi »izustno« (aus dem 
Gedachtnisse), što je malo vjerojatno. 

Piscu je lebdjela pred očima misao da svojim rječnikom pomogne u 
širenju i učvršćivanju jezika, kako možemo čitati u Predgovoru: »Samo jed- 
no još, i ovo želetije, da vu Poravnanju, i Osnaženju svojega Jezika plemenito- 
ga... Trudbu položiti nebi prepuztil, na kojega Snaženje, po vseh Ztran Hvale 
vredni pravi, i verni Priateli, i Ljubiteli Očevine, i Jezika horvatzko-Slavinzko- 
ga vre jenput dižejuse, i z svojem Vandavanjem Knig poradi Osnaženja Je- 
zika na plemenito Putuvanje zpravljajuse.« 

Kao što se vidi, pisac još miješa kajkavske riječi sa štokavskima, upotreb- 
ljava stariju grafiju, a imenice piše velikim početnim slovom, po njemačkom 
uzoru. 

Bitno je ipak da se jezik jednoni počne »snažiti«: »Toje pravo, i vredno, da 
vre jenput Jezik plemenit snažitise započne, i ovoga Jezika zakopanoga drugač 
osebitoga na vse Ztrane Sveta Dika pružise, i Hasen neizgovorna iz toga poću- 
tise, pak Pelde drugeh Narodov nas obilno, i zadozta vučiju, Koji po Osnaženju 
svojega Jezika, i vu njem Vandavanju Knig zadaržavajućeh vsakojakeh Navu- 
kov Znanja ztranzke Narode K' sebi primamili, ženjimi svoje Kraljeztvo na- 
punili, na daleko raširili, i tak zmožno, i glasovito jesu včinili.« 

Nedostataka svoga rada bio je svjestan i sam pisac kada iskreno prizna- 
je: »Najveća manjka vidi mi se da leži u ne umničkomu sledovanju znače. 
njah i ja ne razmišljavam se po razsudu toga kazati, da je ovo delo vsemeš ili 
'rudis indigestaque moles'« Na njemačkom jeziku to ovako iznosi: »Der 


D. Hrvatski književni jezik u doba ilirizma 249 


Hauptmangel des Ganzen scheint mir in der nicht logischen Aufeinanderfol- 
gung der Bedeutungen zu liegen, und ich stehe nicht an in Beziehung zu sagen, 
es sei diese Arbeit eine 'rudis indigestaque moles'.« 


5. Mažuranić-Užarevićev rječnik iz 1842. Mažuranićeva dopuna 
Gundulićeva »Osmana« uz dodatni rječnik iz god. 1844. 


Ballman-Frčhlichov rječnik brzo je pao u zaborav kada se godine 1842. poja- 
vio njemačko-hrvatski rječnik Ivana Mažuranića idraJakova Užare- 
vića pod naslovom Deutsch-illirisches Worterbuch. Godine 1839—1840, kada 
je I. Mažuranić bio »namjesni učitelj« u zagrebačkoj gimnaziji, počeo je 
izrađivati rječnik zajedno s Jakovom Užarevićem. 

Prema mišljenju Vladoja Dukata, najveći dio posla oko rječnika obavio je 
sam Mažuranić, koji je i zamislio njegovu izradu.“ Čini se da je Ivanu poma- 
gao i stariji brat Antun, sastavljač Sbirke u Danici. 

Iako su 'se u sjevernoj Hrvatskoj pojavili drugi manji rječnici u tome 
razdoblju, Mažuranić-Užarevićev pobudio je posebnu pažnju ne samo zbog 
velike (propagande što je objavljena u tadašnjoj domaćoj i stranoj štampi, 
kao ni zbog toga što je to bio prvi rječnik pisan novim pravopisom, nego više 
zbog toga što je to bio prvi veći rječnik koji je sadržavao oko četrdeset tisuća 
riječi, sastavljen pomno i znalački te je bio prvi moderni hrvatski rječnik u 
19. stoljeću. 

Kao što se isticalo u Pozivu k pretplati na prvi ilirski rječnik ili slovar s 
organičkim pravopisom, bilo je i prije rječnika, čak ih je i veći broj, te se 
navode hrvatski, srpski i slovenski rječnici što su ih napisali: Megiser 
(1592), Vrančić (1595), Mikalja (1649), Habdelić (1670), Vite 
zović (rukopisni 1698), Della Bella (1728), Belostenec (1740), 
Jambrešić (1742), Pohlin (1781.11792), Gutsmann (1789), Kurz- 
beck (1791), Voltiggi (1803), Stulli (1801—1810), Karadžić (1818), 
Jarnik (1832), Murko (1833), Richter-Ballmann-Frčohlich 
(1840), ali je od toga bila malena korist, jer »što bijaše dobro za onda, nije za 
sada, i što valja na jednom mjestu, ne valja svagda na drugom«. Zato se 
posebno veli: »Jezik ilirski dan današnji uzima sve veći mah nesamo po Dal- 
maciji i Istriji, nego i po Kranjskoj, Koruškoj, Štajerskoj, Hrvatskoj, Slavo- 
niji, Bačkoj, Banatu, Srbiji, i gdje mu je još djedovina i otadžbina, nesamo 
kao pučki govor u potrebi svagdanoj već i kao književni jezik i tumačnik i 
provodič izobraženja i uglađenja europejskoga.« 

Ali u gotovo svim tim nabrojenim zemljama zavladao je njemački jezik, 
pa je za te krajeve trebalo prevesti »savkoliki jezik njemački na ilirski«, što 
je bila opća želja domorodaca. Ako ise tome doda još činjenica da se ido stari- 
jih rječnika teško dolazilo i da nisu bili dovoljni za tadašnje prosvjetne i kul- 
turne potrebe, razumljivo je što se pomišljalo na nov, suvremeniji rječnik te 
što je Gaj pozvao »gg. advokata Ivana Mažuranića i doktora med. Jakova 


2 V. Dukat, Rječnik Mažuranića i Užarevića, str. 83—132. 

Užarevića, glave u preporodu knjižesiva našega mnogo zaslužne i skoro svim 
europejskim jezikom vješte, da golemo ovo narodno djelo poduzmu. I tako 
saslaviše ova dva domoroca, jedan rodom Horvat a drugi Slavonac, bez obzira 
na neizbrojne teškoće koje u poslih te vrsti osobito kod velikoga mnoštva 
irskih izraza svaki skoro korak obustavljaju, prvi njemačkorilirski slovar 
S organičkim pravopisom.« 


2D427 


k predplati na 


PERVI ILIRSKI REČNIK 


ili 


Slorar a organičkim praeopisom. > 


gorje š abajo—— 
Nebrojena ser nav meno staičtja, sto sarud naš pora omerskom prezuetora m) jih ovčja i srua 
Klape in orešenih pi sh. drvadah | dabnah, i vebdanstva svoph dumrodnih + gorah, | večim 


stega oičučanih plaraak, i satoć plačni resop otdiaskih Trojeb poboksn tetaim ylesoas plavi divnu kroh. 
rot szzamavosh pod miten jonakaki s em pradje čeliri sta i alu vita godinal: već i toma, das se je brosni naa ile 
sla penik erekimi ms guen i ovišnjim podabuvijem acamirlih pevsorak dubrovsčlih du izuce i nopnnmrino 
saveratnati puodigds i margu bi reć u razliko doka redjena o tnm, du se ravumljemje kolilo slavsih vrh 
dčloh napone. toliku i setmenih pozamah iiralih ulupao pomovju ruičitih slnversh podupre: Mbam 
ta. Kat. Prančić [g 1695.1. Medea (g. 1643. Makdrki 1g, 1AGNI. Buvsenić "Mas. g. 1698.) Drila- HBa 

X. 17883, Bubretenee (g. LAN; Tambrešeh 'g. VSA, Pe Morte Publa (g. 1780. 5 1702.) Goreocon '5. 1701.) 

Kerasenić g. 1781. Veltixpe (g. 015, Dred (g. 1807.) Kad Drfaveree Karodiić (g (BUM, Jared (g. (M3L), 

Merle (g. 1812.), Ferileh, Brehne i ReKmann g. VBE0/ a od asi više Kruži d Med rodiće u Umm poslu pri 

ljenav, lumacedi jesikh ilorski sad latinekre: i telionakim. oad' pok letasbim i očimačlim jezikom. 

. Niknji izmedju mjih, kao PBa. Međa i Raćh inlumačne abodjar reči tshanakr u jek ilirski, štooa ad 
2 duu veliko korivu biste u Bahnacii i gdi jašte premahnu u tivotu jezik talinaski, osobeto u ona vri 
Mena, kod rečena dšla aviH ugledste. 

Ali sto besi dabeu za nada, nije za «ada, | &to ralja ne pedimim mistu, nevalja svaydo ma druznn. 
Jenik iLrski dau danasoji uavma sve veći mal arsama po Dahuscu i hir, nego i po Krunakog konukoj, 
Majevakj, Morvatskog, Mavonsš, faiknj, Banatu, Serbir, i gd) ru je jeva deduvina i vrečlnne, vctamu disa pu 
ki gorar u potrčhi avagdanjuj, soć | bon kajibevni jezik i tumaćeik i prevodić szobrstenja i ugledjenja #e- 
poprjskniga. 

Noualt se po svih ovih dortavah bisše zavlada dnaada plemenitom vrnm shvihom jezik nemaćki. Valja 
dakte za use sirane prevesti savkuliki jezdk nemački na kerska, s uesjemo lirski na pimački: i to base jede 
muglana želja svib hedljih demanlacah. W čv pok pristupa Što, štu sa dila rečenih nziih starni oštar 
mila poveća e teska za dulit, ter zahiovanju sadasojrka prusičijenja savvem mal: sbudnu. 

Čua pobudjeo pezra zdula podpićani gg. advokata Zeona Meteramsa i dodtora međ. Jadrta Ularenna, 
Klave u preprsođu bujitećeva naga aug zashntov i sobne svim rupuprjsbna ponikvi troje, sa guten 
mr garudau doka podurau. ? tebi, saalative vra dra dvnuwrudce, jedna sulom Hurvat, a skrugi Mavonor, 
Ina ooban« na mrubrujse icaduće. koje u peslih te rereti owbno kud veikoga mnoltra durekuh izrazah 
avaki kuru korok uhustovljaju, prvi pšmaćkoshraki stovar a urganičkim prašinom . Kona de sadkinsava. 
pei viso ruf P3,000, Ua pret risova a pot trsncah ša garbolih »omecćkih slovsvek izvadjemih i u ćiMi ihroči 
Mrak. duhu a soravi njegrroz savi ahadav i primčrov prevedenih rečih i pracab. uš ure godine 1 na 
trudne čuske tokarnc, u kojoj se već pod tiskom malapo, ma svet ću. 


Poziv k pretplati na prvi »ilirski« rječnik s organičkim pravopisom 


Sasvim na kraju Poziva konstatira se kako će rječnik biti od koristi svima 
i »vjeran savjetnik ne samo Nijemcu, nego i rogjenoj braći našoj Čehu, Lehu 
i Rusu, a osobito pako nam samim koji osim drugih jezika najviše njemačkom 
od mladosti po učionicah, po svagdanjem obćenju i po upotrebljavanju nje- 
mačkog knjižestva priviknuli, tugjih se duhovnih verigah već jedanput riješiti 
1 k svome pravom, naravskom izvoru opet bistrijim umom i očišćenim srcem 
povratiti želimo«. 

Na novi rječnik osvrće se i Vrazovo Kolo godine 1842. bilješkama što ih 
je napisao »Jakob Rešetar iz Cerovca«, dakle sam urednik Stanko Vraz, zatim 
Serbskij Lčtopis' za god. 1842, pa časopis Jutrzenka što ga je izdavao Petar 
Pavlovič Dubrowski u Varšavi, koji o rječniku u godini 1842. govori i dva puta. 
Časopis Xwšty godine 1841. također se na nj osvrće ukratiko, a opsežnije Časo- 
pis českćho museuma 1842, a isto tako i Jahrbiicher fiir slavische Literatur, 


0 porreboći drla takavoga irobilan bi bin gavnrti. Putrčlau, da se matenaski m jevik, meru rev u. 
Glrasi, per jeo već sdeata ppobrazen, inace bu se orbi mogel, Lako to o mirnu ričmiko Lura, s gri kina si 
uk orobratenua jezikom utpuredjivat, negu samo tim veči u kola iavćnstan ugladjrovh jrnikah lou 
kot obćemu vwede, šo made sbrve pa mega tina holma prego, pozsaduša veš ad davna domoradci mu 
zadnja. Z 

Bes jruda narodu nrima narodni, a bea narodnosti urana sarudu dulra, prima mu maprčika, 
prima mu nauka. jedanin rečju, osima mu vođe na wlina. Jezikom ea wsruim Cord Bajećeridnte lobi od 
guvree, posonnm paku ne samo nd tivine ostale, negu i od omauh oatalih ljudih. Ali ber jenša se rorom ni. 
koku izabranu neda. Jest dalle jerik jedino arčđvtva, za razlućit se kaku volja snaojem s ni Muao + ad lje. 
dih u tuhkn, da koliko pe veći i plemcanii ođ diviar marnd onaj, kui uubratcoa i oplemeniljeno jerika ga. 
ima, toliku jr zamta nali i suooji od asrodah itubrnteniim jemkum ukrslevih. Po ćem je bulu i pleme. 
mini Kraners nd Turčina? — Doista nili zato, Mto sa owaj pokriva šeširnmm. & ovaj ćalmnm, siti sta, šo 
onaj hlače nou, a ovaj dimlie, nego najvećia | osotutu astu, Mu anej izabrašea imede jezik | ona aje 
sve pouke, Koji uhavćšen i prosvćtjen najugndaiv je sebi sagradio domovino, # ovaj u svomu peube 
sana: Vikorena i pdlih podabejh iefierah mili jednoga mokehlt kalendara meinajući zivi gođan u gnjuse | 
sirotinje, a borvalok u vadutoa gropodavo # tom samo, da nerekncim, iz medju esbe i bola svoga rask. 
lom, da pedm IĆ drugom se jadi. 

A da slovara, der slovnice, jednom rdčju, bez knjigali izubraženje i znanje juzila dvanygnuti ije ww 
Kvtr. Putrobik je dakle shvvaz pnenhbodav svakomu, ne tamo uadjeninu i goairboca, mego mnogo većma 
1 alim mom. ako višji stupanj u koznju vlastitoga od dasna več uohrstenoga jeka dohnčili, ska ime ih 
obreženih hudih u narodu raslukivi, sko arčču merudnju, knja je i sala jedina. oabiljski deonići delimo. —* 

Ta doruguvti palo pohranu i veleraknu avertu ovu sogradjen je slnvar ovaj tako, da primivši u aje 
ge ršvi nomačko svokahke, kako ov je veš ozgd barano, koje se u drugih edropejilik slavarih 1 visti 
mohude, povavljeni sa iza ovale coli apolavi, za ogium poka sra rezlika razmenovanja, e kojih eo ri 
ista u raelićatih agrdah ulje, a oapokan, gde valja. svaknjaha isabrana izredja, i aimački i pasbr aadini 
iaretenja , ta istamaćit 5 kukko je moguće uhjsaniti gdikuja leta mieia u jedšom i drugom jeko. U 
kratko, sve je poimodju gourinaznačenih, u knjikeici »dulapodpisanoga nalesegih ae Mirebih oči nikak b moa 
gel drugih isvorah današnjim prarčhućan našim, sve nbćenđom nahtevanju izobrakenja i prosveljenja ce 
roprjskoga prolog, mo zućnnsni prilegrljena, 

DTI Taku bwlueći, sudar će hre sumnje slovar otaj kao viren savetnik ne sama Nice, neko i rodjenaj 
Manji mase Cešu. Pika 3 Hase, a aavbio paku nam samit, koji naum drugih jezikah najviše penaćkoma 
nd ndadnati pre uiionacah, po pvaplanjem obe nju š po uputeetjavanju nenučkogs krjinestva porvibnvti, te 
stih se duha sai već pednoput rabiti, a Ko aveme pravom, naravskom izvora opet bistru umon i 
sd idljemanu sora von pra rani bela. 

nera "g." ag. predplatteljah dodat če se na kunca dola kao spomenik od osih rudokuharsk, koji ds 
prodporm svojem pomeći, da se ovaj plovni stup preporidjensga nudega knjitestvs podigne, + salo se 
mh svaki ipo. gi prrediplatitelj, Ja pa žena, stali 4 prebialiate Muean sabdješii savoli. 

Predplatua očna od A fr, srebra sa eelu knjigu podove wade u Zaj 
u ilrekoj delovi 


grebu u mosinarmci narudivoj ih 
toZegrebu meteca Travnja Kit. 


D= Zjudecvit Glaj. 


Poziv k pretplati (svršetak) 


Kunst und Wissenschafi iste godine, kao i Ost und West. Blatter fiir Kunst, 
Literatur und geselliges Leben. 

Poziv, koji je bio i posebno objavljen, učinio je svoje i upozorio i slaven- 
sku i neslavensku javnost na pojavu novog djela od nemale važnosti, jer je 
Mažuranić-Užarevićev njemačko-ilirski rječnik »prvi u kojemu se pokušalo u 
cijelosti njegovoj prikazati novi jezik naše lijepe knjige, naše nauke i našega 

je taj rječnik »u nas prvi ogled mo- 
roda već bila savršeno razvijena, ali 


,Nnije bila doprla«. 

Naši tadašnji rječnici, pa i oni koji su izašli nakon 1800, svojim skučenim 
rječničkim fondom zapravo pripadaju prošlosti, dok je Mažuranić-Užarevićev 
rječnik naznačio novo doba, pa se ni Karadžićev rječnik ne može mjeriti »u 
leksikografskom obziru« s Mažuranić-Užarevićevim leksikografskim djelom, 
te Karadžićev kao praktički priručnik zaostaje za tim prvim većim ilirskim 
rječnikom. 

Ivan Mažuranić NJEMAČKO.ILIRSKI SLOVAR 


Pisci su se služili, dakako, starijim rječnicima: Voltićevim, Karadžićevim 
i Ballmann-Frčhlichovim, zatim Zbirkom riječi što se pojavila u Danici 1835, 
pa upravo iz te zbirke potječu, sva je prilika, riječi kao što su: bakrorez, časo- 
pis, dnevnik, dvobroj, jezikoslovje, kazalište, olovka, parobrod, sveučilište, 
tjednik, ali su iz nje kritički izabirali te u svoj rječnik nisu preuzeli kajkavske 
riječi, kao što su: almuštvo, arkuš, banta, a ni riječi koje je valjda sastavljač 
Zbirke sam napravio: ranovrač (Wundarzt), suhar (Zwieback), svjetoljub 
(Kosmopolit, ali ju je kasnije uzeo Sulek), svojljub (Egoist), zapećnica (Mar- 
chen) i dr. 

Kada nisu u rječnicima našli potrebnih riječi (pa ni u Stullija, kojim su 
se također služili), Mažuranić je uzeo nešto riječi iz svoga materinskog govora, 
npr. požup (u značenju zvonar), razizemlje (Erdgeschoss), sablast (Gespenst), 
spužva i sl., a dosta su uzimali iz češkog i ruskog jezika, što ih je Mažuranić 
dobro poznavao. 

U Mažuranić-Užarevićevu rječniku ima određen broj bohemizama, preu- 
zetih iz tadašnje publicistike, vjerojatno i po Richter-Ballmann-Frohlichovu 
rječniku i stvorenih na drugi način. Tako ćemo u tom rječniku pod pojmom 
Chemie naći bohemizam /učba, Mundart — narječje, Fiirwort — zaime, Oxygen 
— kiselik, Adjectiv — pridavno, urspriinglich — prvobitan, Brustbild — po- 


prsje, Klima — podneblje, vertheuern — podražati, folgerecht — dosljedan, 
Zeitschrift — časopis, eiferig — gorljiv, Titel — naslov, zart — nježan, bilden 
— obrazovati, Ceremonie — obred, Horizont — obzor, Umst&andlichkeit — 


okolnost (sjetimo se naših starijih spisa, gdje je, na primjer u Kraljskom 
Dalmatinu, ta riječ prevedena sa okolovština!), Versuch — pokus, widmen — 
posvetiti, Anlass — povod, Gegenstand — predmet, Ubergewicht — prevaga, 
Gyps — sadra; Bescheidenheit — skromnost, Schreibart — slog, Schrift — 
spis, Stufe — stupanj, Erfolg — učinak, bequem — udoban, Kunstwerk — 
umotvor, Einfluss — upliv, Effect — uspjeh, Verfassung — ustav, Anstalt — 
zavod, Sammlung — zbirka." 


Te su riječi kasnije postale toliko udomaćenima te su se u 1874, kada 
nastaje Šulekov Rječnik znanstvenoga nazivlja, »osjećale kao naše knji- 
ževne riječi, pa Šulek nije ni držao za potrebno, da ih posebno označuje 
kao bohemizme .. .«.* Dakako, ni danas ih mnogi prosječni čitalac neće osje- 
ćati tuđima smatrajući mnogu od njih pravom našom riječi. Uz to ćemo naći 
dosta drugih riječi prihvaćenih iz češkoga ili napravljenih prema češkom 
uzoru (osim spomenutih): čitanka, vodovod, parobrod, glasomjer, kutomjer, 
svjetlomjer, toplomjer, vodomjeri dr. 


Mažuranić je, naime, upotrebljavao u svome radu i Jungmannov poznati 
rječnik Slownik česko-nemecky, služio se i jednim ruskim rječnikom, a i 
Murkovim Slovensko-nemškim i nemško-slovenskim besednikom izašlim u 
Grazu 1832. i 1833, dakako više ovim drugim dijelom. Svojim rječnikom Murko 
je napustio slovenski regionalizam i pošao putem sinteze svih slovenskih go- 
vora, prema jezičnom i stilskom uzoru Prešerna. Taj Murkov rječnik iz godine 
1833. posebno se i navodi u Pozivu k pretplati. Prof. Breznik misli da je preko 
Murkova rječnika mogao prihvatiti i više čeških i ruskih riječi. Pored onih 
što ih spominje Maretić u svome poznatom radu'" i u Akademijinu Rječniku 
Breznik smatra da su Mažuranić i Užarević određen broj riječi prihvatili ne- 
posredno iz Jungmanna, tako za pojam Correspondenz — dopis, riječ koja se 
kasnije općenito prihvatila. Za pojam Beweis imaju riječ dokaz, povod, pa za 
prvu misli Breznik da ju je mogao preuzeti preko Murkova rječnika, kao i 
više drugih. Nije mi ovdje svrha da u potankostima raspravljam i ocjenjujem 
ispravnost svih Breznikovih tvrdnja, ali mogu spomenuti da on smatra kako 
su mnoge riječi što ih navode Mažuranić i Užarević ušle u nj preko Murkova 
rječnika, kao npr. časopis (koju je Murko prihvatio preko rječnika Dobrov- 
skoga), odnosno preko Jungmannova rječnika: beissend — j&dak, Quotient — 
količnik, Archiv — listovnica, Gesangweise — napšv, aufmerksam — pozoran, 
Klammer — skoba i možda još koja. Breznik zatim navodi one riječi što su 
ih mogli Mažuranić i Užarević preuzeti listajući Murkov rječnik: dčlaonica, 
delovod, gasilo, gasionik, god, izjam (Ausnahme), krajobraz, karstni list, nadev, 


"5 Lj. Jonke, Češki jezični elementi u hrvatskosrpskom književnom jeziku, 
Književni jezik u teoriji i praksi, Zagreb, 1965, str. 151—163. 

5% Lj, Jonke, Slavenske pozajmice u Šulekovu »Rječniku znanstvenog na- 
zivlja«, Hrvatski književni jezik 19. i 20. stoljeća, Zagreb, 1971, str. 171. 

2“ T, Maretić, Ruske i češke riječi u književnom hrvatskom jeziku, Rad 
JAZU, knj. 108, Zagreb, 1892. 

napitnica, obris, okolnost, odpad, pismovna, pismovnik (Briefsteller), pšstinja, 
podartine, povaršan, pravodušnost, slovstvo, strčlište, žerac."“ Mogao ih je, 
dakako, naći i u Murkovu rječniku, ali i u kojem drugom, još starijem rječ- 
niku što se spominju u Pozivu (usp. samo npr. dštovod što je u obliku djecovod 
ima i Stulli). 

Kada ni. u slavenskim jezicima nisu našli adekvatne riječi, autori su ih 
sami stvarali ili su preuzimali riječi što su ih stvorili drugi književnici. Može 
se spomenuti da je više takvih neologizama prihvaćeno, a dosta ih je, dakako, 
otpalo. To su, npr., riječi koje se prvi put javljaju u rječniku: crvolik, daleko- 
vid, grboslovlje, izlika, kišobran, lutkar, mjenica, opaska, pilana, predigra, 
prileg, prpošan, ruševine, sisaljka, sitnozor, sladoled, slamnat, slastice, slikati, 
steznik, stratište, zvjezdarnica, živoder i sl. 

U rječniku se navode i riječi kao: drzovit, drzovitost, kazalište, olovka, 
slovnica, značaj, ali se one nisu tamo prvi put pojavile, nego isu već prije 
objavljene ili u Sbirci 1835. ili u Ballmann-Frohlichovu rječniku. 

Vatroslav Jagić u Enciklopediji slavenske filologije (na str. 429—430) veli: 
»Taj je rječnik bio za svoje vrijeme vrlo koristan priručnik, a slična njemu 
nije imala ni srpska ni hrvatska književnost; on je sastavljen neusporedivo 
kritičnije i bolje nego na primjer latinsko-ilirski ili talijansko-ilirski rječnik 
Stullijev ... Mogu zasvjedočiti osobnim iskustvom da je I. Mažuranić uvijek 
nastojao oko čistoće, pravilnosti i jedinstva kmjiževnog jezika. Istina, u njega 
su bili u tom pogledu donekle jednostrani pogledi, on je težio da sankcionira 
jezik i pravopis tako zvane Zagrebačke škole čiji su sse predstavnici smatrali 
Babukić, Mažuranić, Veber.« 

U slijedećim će se razdobljima pretežno spominjati veći i opsežniji Šu- 
lekov Njemačko-hrvatski rječnik iz godine 1860, ali se s pravom, smatra da je 
i Mažuranić-Užarevićev rječnik zaslužio veću pažnju, jer ije on »ne samo dvade- 
setak godina starije djelo, već i jedan od temelja na kojima je izgrađen Šule- 
kov rječnik, naročito za onu građu koja objema rječnicima daje moderni 
karakter«.? 

Matica je ilirska na svojoj prvoj sjednici zaključila (2. lipnja 1842) da će 
kao prvu knjigu izdati Gundulićeva Osmana, što će ga dopuniti Ivan Mažuranić. 
Mažuranić je prihvatio taj prijedlog, a Matica je javljala nestrpljivim čitaocima 
da će se djelo doista pojaviti, u organičkom pravopisu i s obilnim »rječnikom 
svih u istom djelu nalazećih se riječih s izjasnjenjem filologičkim, historičkim, 
geografičkim i mitologičkim obogaćen ... tako da nam gibanja starinska, 
okolnosti i jezik razumljiviji postane«." 

Antun Mažuranić kasnije daje izjavu kako se odvažio sa svojim bratom 
Ivanom sastaviti rječnik koji se doista i pojavio uz izdanje Osmana, s dopu- 
nom 14. i 15. pjevanja, godine 1844, na što u predgovoru upozorava Vjekoslav 
Babukić. 

Prema općem mišljenju, kao i prema sudu Bruna Meriggija, bio je 
u tom poslu značajan i udio Antuna Mažuranića, »ali vjerojatno je da, ipak, 
značajniji dio pripada njegovu bratu Ivanu koji je također bio izvrsno upućen 
u nauku o jeziku, a poznato je s kolikom je filološkom savjesnošću produbio 


"A, Breznik, Vpliv slovenskih slovarjev na srbskohrvatske, Časopis za slo- 
venski jezik, književnost in zgodovino, VIII, 1931, str. 16—67, o Mažuranić-Užarevi- 
ćevu rječniku, str. 22—29. 

5» V, Dukat, Rječnik Mažuranića i Užarevića, Rad JAZU, knj. 257, str. 132. 

* Usp. J. Ravlić, Matica hrvatska 1842—1862, Zagreb, 1963, str. 34. 

svoje poznavanje Gundulićeva jezika i kako je spjevao dva nedovršena pje- 
vanja Osmana ostavši vjeran leksiku, sintaksi i morfologiji velikoga dubro- 
vačkog pjesnika«." 

Rječnik ima 120 strana, uz to još dvadesetak strana »dodatka«, koji je 
nastao zbog brzine posla, i sadrži lingvističke natuknice uz geografske i povi- 
jesne pojmove. Ivan je Mažuranić Gundulićev jezik toliko usvojio da u nje- 
govoj dopuni 14. i 15. pjevanja nema ni jedne riječi koje ne bi bilo i u ostalim 
pjevanjima Osmana. 


Dvije godine nakon izdanja Osmana pojavljuje se i Mažuranićevo remek- 
«djelo Smrt Smail-age Čengića. Neće biti ništa neobično ako ustvrdimo da se 
Mažuranić oplodio radom na Gunduliću, da je starija hrvatska književnost, i 
štokavska, ali i kajkavska i čakavska, na njega utjecala. 


Taj spoj starije hrvatske tradicije, narodne pjesme, klasične i moderne 
književnosti stvaralački je najviši domet ilirske poezije i našeg književnog 
jezika u to doba. Ta se poezija »može spoznati samo uzimajući u račun izvan- 
rednu, suptilnu, prvenstveno lingvističku osjetljivost autorovu. U jednome 
slabo poznatom pismu iz 1840. šalje Mažuranić Kukuljeviću u Milano narječo- 
slovnu kartu ilirskog jezika, stupajući tako čak i u povijest hrvatskosrpske 
dijalektologije. Za Mažuranića je poesis odista bila stvaranje, kako to izvorna 
etimologija i traži, stvaranje jezikom i u jeziku. Koju god njegovu rečenicu 
saslušali, koji god njegov stih dodirnuli, zatreperit će iz njih glas drevnosti, 
ono što Mažuranić zove glasom otaca, jedini zakon kojemu se pokorava ova 
moćna, muževna poezija.«'“ 


Mažuranić je u doba ilirizma, »prije Starčevića, Kurelca, Pavlinovića i dru- 
gih prozaika hrvatskoga XIX stoljeća, ostvario prvu modernu prozu hrvatsku«, 
To je spis Hrvati Mađarom, nastao u vezi s Košutovim negiranjem nema- 


""B. Meriggi, Osmana Gundulićeva Riečnik od A. i I. Mažuranića, Kolo, 
1965, br. 9—10, str. 441. 

Terminologija je u rječniku pomno sastavljena, talijanski prijevod je ispravan 
uz neke manje nedosljednosti i nepreciznosti. Terminologija rodbinskih odnosa ta- 
kođer je dobra: svekar je »der Vater meines Mannes«, »il padre del mio marito«, 
svekrva je »die Mutter meines Mannes«, »la madre del mio marito«. Posebno se 
dodaje da bi u pjevanju 17, 148 trebalo da bude punica, a ne svekdrva, ali »je svekar- 
va našemu Gunduliću poslužila zarad rime kao licentia poetica«. Ujac je »Bruder 
meiner Mutter«, »fratello della madre«, unuk je »Enkel«, »nipote (dal figlio e 
dalla figlia)«. 

U svome poslu posebno su se autori zadržavali na ispravnoj upotrebi hrvatskoga 
jezika, kako se, na primjer, vidi iz napomena uz pridjev svoj, svoja, svoje. U 
bilješci se veli da je to »zaime prisvojavajuće, koje pokazuje vlastitost parvoga pa- 
deža (subjekta) u istoj izreki bez svakoga obzira na broj i osobu ... Na svakom 
pako drugom mjestu, t.j. kad se ovo zaime preteže izvan iste izreke, ili na koi 
drugi padež u istoj izreki, mora se reći u jednobroju njegov ili njezin (njega ili 
nje), a u višebroju njihov (njih), a nikada svoj ... Ali Dubrovčani i mnogi drugi 
gradovi dalmatinski pokvarili su svoj jezik po talianskom, i govore: Ja nosim moj 
križ, ti tvoj, on svoj ili njegov, vi vaš, oni njihov; kao god što se je već i ovdie 
u Harvatskoj po gradovih iz niemačkoga jezika bilo počelo isto tako govoriti, n.p. 
ja mene preporučam itd. Ali ovo nevalja; jer nesamo sada ovako nigdie negovori 
naš narod, koi nije po drugih jezicih pokvaren, nego on ne može ni da razumie 
ovakova govora.« Pisci navode i druga Gundulićeva odstupanja od pravilnog jezika. 
»Sva ova opažanja proizlaze očito iz purističkih nastojanja da se hrvatski jezik 
oslobodi stranih utjecaja«, iako od njih ni autori nisu bili pošteđeni, ali »uza sve 
to treba cijeniti puristička nastojanja sastavljača rječnika kao i njihovu filološku 
ozbiljnost 1 dosljednost« (str. 444). 
iš "1 Frangeš, Mažuranićev pjesnički jezik, Kolo, 1965, br. 9—10, str. 405, 

6, 407. 

đarskih narodnosti u Ugarskoj, pa i negiranjem hrvatske narodnosti, pisan 
»izvanrednim zanosom i stvaralačkim ritmom«, te se može slobodno reći da je 
to »prva velika proza moderne hrvatske književnosti, proza kao samostalna 
izražajna tehnika«.'? 


Pisac takvih sposobnosti, zamaha i znanja bio je sposoban napisati, nakon 
njemačko-hrvatskog rječnika, i hrvatsko-njemački dio, što se — na žalost — 
ipak nije ostvarilo. 


6. Rječnik Josipa Drobnića 1846. do 1849. 


Nakon izlaska Mažuranić-Užarevićeva njemačko-hrvatskoga rječnika općenito 
se smatralo da će isti autori izdati i hrvatskonjemački rječnik. Šulek, koji je 
vjerojatno bio upućen u stvari, javljao je u časopisu Croatia godine 1841, u 
broju 40, da će uskoro doista izaći i taj dio rječnika. 


Tome rječniku nadali su se i drugi, na primjer Stanko Vraz, koji o 
tome izvješćuje u prvoj knjizi Kola (str. 148). Što je bio pravi razlog da se 
izdavač Gaj nije upustio i u nastavak posla, tj. da izda i hrvatsko-njemački 
rječnik, danas ne možemo sa sigurnošću reći. 


U Beču je tiskan Ilirsko-njemačko-talijanski mali rečnik Josipa Drob- 
nića, od godine 1846. do 1849. Autor se koristio pri izrađivanju djela rječ- 
nicima Belosienčevim, Jambrešićevim, Stullijevim, Voltićevim, Karadžićevim, 
Richter-Ballmannovim kao i Mažuranić-Užarevićevim. Posebno u predgovoru 
uz to napominje da se 'služio i rječnikom što ije dodan uz izdanje Gundulićeva 
Osmana godine 1844. Rječnik je, ikako veli sam autor u predgovoru, preradio 
Antun Mažuranić i unio još nove riječi i prevodio riječi na talijanski jezik. 
Pisac je svjestan svoje ograničenosti, jer već »naslov i vanjski oblik ove knji 
žice svakomu očevidno kazuje, da tim rččnikom sadanjim potr&bam književ: 
nosti ilirske zadovoljeno biti nemože«. 


U drugim napomenama pisac upozorava čitaoca da se u rječniku nalaze 
i turske riječi što ih je uzimao iz Karadžićeva rječnika, označivši ih u svome 
zvjezdicom. 

Pisac je toga djela Slovenac Josip Drobnić (zapravo Drobnič), rođen u 
Sv. Hemi na Sutli, u blizini Podčetrtka. Oduševio se za ilirizam pod utjecajem 
liječnika Kočevara, došao do Danice i Novina i upoznao se s dušom ilirizma 
među Slovencima Stankom Vrazom. Svojim rječnikom htio je zapravo pomoći 
Slovencima koji bi prihvatili ilirski jezik kako bi im služio za svakidašnju 
praktičnu upotrebu. I drugi su neki Slovenci htjeli napisati takav praktičan 
ilirski rječnik, ali su u poslu došli do nesavladivih načelnih i konkretnih 
teškoća. 


Drobnić ije svoj rječnik najprije ponudio za honorar od pedeset besplatnih 
primjeraka Blazniku u Ljubljani koji ga je, po Metelkovu savjetu, odbio. Smje- 
sa štajerskog i rječničkog fonda starih rječnika iz raznih dijelova hrvatskih 
zemalja ne bi imala — po njihovu mišljenju — nikakve koristi i upotrebne 
vrijednosti za Kranjce i uopće za Slovence. 


9 I Frangeš, Mažuranićev spis »Hrvati Mađarom«. Jedno poglavlje iz po- 
vijesti hrvatske proze XIX stoljeća, Studije i eseji, Zagreb, 1967, str. 70. i 58. 

To je bilo godine 1845, a onda je svoje djelo Drobnić ponudio zagrebačkoj 
Čitaonici, odnosno Matici ilirskoj, koja ga je prihvatila, ali je odlučila da 
čitav tekst pregleda i popuni prof. Antun Mažuranić. Mažuranić je bitno izmi- 
jenio prvotni tekst, u rječniku je ostavio tek neznatan dio slovenskih riječi, 
tj. one što su imale slične oblike s hrvatskima, i dodao uz to i talijansko zna- 
čenje riječi, pored njemačkoga. 

Prvi svezak pojavio se 1846, drugi 1847. i zaključni 1849, uz dodatak kratke 
gramatike što ju je napisao Vjekoslav Babukić na njemačkom i na tali- 
janskom jeziku. Talijanski je dio preveo Vladislav Vežić. 


»Ob Vrazovih knjigah je bil Drobničev slovar drugi prispevek Slovenaca 
k ilirskemu slovsivu, dasi delo ni izšlo v obliki, ki mu je dal avtor. Kot pravi 
Babukićev uvod, je bil razlog pritaknitve tretjega jezika ozir na Dalmacijo, 
kjer je po mestih vladala italijanščina, torej notranje hrvatsko vprašanje 
zbližanja treh historičnih pokrajin, medtem ko je hotel celjski kaplan Josip 
Drobnič doprinesti z njim kamen k mostu med Slovenci in Hrvati.« Kasnije 
je Drobnić izdao Slovensko-nemško-talianski i Taliansko-nemško-slovenski 
besednjak u Ljubljani 1858, »Že po tem bi se moglo sklepati«, završava dobar 
poznavalac toga pitanja, prof. Fran Petre, »da se je tudi Drobniču iskrivil cilj. 
Novice nam odkrivajo, da se je v njem preusmeritev izvršila že v času, ko su 

njegovo delo popravljali v Zagrebu.«“ Drobnić je, naime, prestao s ilirskim 
idealima i vratio se svome slovenskom materinskom jeziku i kao književnom, 
ali prije godine 1843, u pismu Stanku Vrazu pisao je oduševljeno: »Narodna 
sviest u Hrvatskoj ognjište je narodne svijesti u Koruškoj i Štajerskoj. Svaki 
dan to više spoznajemo, da ste vi hrvatski Iliri jedini spasitelji naše narodnosti 
u gornjoj Iliriji, koja bi bez vašega poticaja morala za njekoliko godina 
propasti pod pritiskom niemčenja. No ta pogibelj ne prieti nam više, od kada 
je božanska vatra ilirstva iz svoga središta, Zagreba, počela svojimi blagotvor- 
nimi zraci ogrijavati sve Ilire.«'* 

Taj nas rječnik zanima i zato što je na njemu radio Antun Mažuranić, a 
kasnije mu se pridružio i Vjekoslav Babukić koji nije prestajao s upotpunja- 
vanjem djela ni onda kada je rječnik bio već dotiskan. 

Povećavanje rječničkog fonda spomenute dvojice hrvatskih filologa može 
se tumačiti i izvršavanjem zadane riječi pretplatnicima. Babukić je, naime, 
pretplatnicima javio da će rječnik obuhvaćati dvadeset »tištenih tabaka«, a 
sadržavao ih je zapravo tek dvanaest. Da održi riječ, Mažuranić se odluči 
»svekolike ... po Ssastavitelju potrebne rččnike s rukopisom prispodobiti, te, 
što se još može, iz njih pabčrkovati. I tako bi. Paletkujuć osim ostalih rečnikah 
ponajviše upotrčbi Stulla i Vuka te još u pomoć prizva Della Bellu, koi je u 
mnogoj struci za čudo duh ilirskoga jezika postigao. Pomnožavanje to počč 
PO prilici od rčči greben, s toga je odtuda počamši ovaj rečnik ii savaršeniji.« 

To nije bio lak posao, kako nastavlja Babukić koji o tome izvješćuje u 
svom uvodu tiskanoga rječnika. 

Babukić u nastavku svoga predgovora pripovijeda kako je obećao da će 
uz taj rječnik napisati i gramatiku i prevesti je na njemački, a Mažuranić na 
talijanski, Međutim, gramatiku je na talijanski preveo, kako je rečeno, Vla- 
dislav Vežić. 

Sve je to oteglo izdavanje djela, ali zato »priznat će vele štovana gospoda 
utemeljitelji Matice ilirske i predplatitelji, da premda su nemilim izčekivanjem 
na ovaj rččnik meuztanpljivo trapljeni bili, sa svim time da su dobili rečnik 
veći i savaršenii, nego što bi ga mi bili mogli u parvom početku, kad ga 
oglasismo, izdati«. Na kraju Babukić ijavno zahvaljuje dru Stjepanu Pejakoviću 
u Beču koji je »gorki posao oko parvih korekturah obskarbljivao i u obće 
u svakoj struci nastojao, da se ovaj rečnik čim prie moguće dovarši i u domo- 
vinu odpravi«. 

Iako rječnik nema veće znanstvene vrijednosti, nego je tek kompilacija 
iz starijih rječnika, ipak se mnogo tražio i brzo se rasprodao. Sam je Vraz 
odmah kupio stotinu primjeraka, prije nego se djelo rasproda, za »gornje 
strane«, a Preradović upozorava na njega prijatelja Ivana Augusta Kaznačića. 

U svom interfoliranom primjerku rječnika Babukić je napisao poznatu 
misao o teškom i zamornom leksikografskom poslu.“ Iako Babukić nije izdao 
posebnog rječnika, ipak je i njegov udio, a posebno udio Antuna Mažuranića, 
u Drobnićevu djelu znatan. 


14 F, Petrč, Poizkus ilirizma pri Slovencih, Ljubljana, 1939, str. 405, 406. i 407, 


i5 FF. Marković, Stanko Vraz, tajnik Matice ilirske od god. 1846. do 1851, 
Spomen-knjiga Matice hrvatske, 1892, str. 259. 
"*T, Smičiklas, Život i djelo Vjekoslava Babukića, Zagreb, 1876, str. 53. 

7. Rječnik Rudolfa Frohlicha Veselića, njegov praktični rad oko jezičnih 
priručnika 


Već je bio spomenut udio Rudolfa Frčhlicha oko izrade njemačkog dijela 
Richter-Ballmannova rječnika koji je izlazio 1839. i 1840. u Beču, još starom 
grafijom. Frčhlich, rođen u Vinkovcima godine 1819, studirao je u Beču, gdje 
se upoznao s Ljudevitom Gajem i drugim ilircima preko dra Đure Augu- 
stinovića. Godine 1852. utopio se u Mondseeu. 


Kao dobar poznavalac njemačkog jezika preveo je Babukićevo djelce 
Osnova slovnice slavjanske narečja ilirskoga na njemački: Vškoslav Babukić's 
Grundziige đer ilirischen Grammatik, durchaus mit đer neuen Ortographie. 
Mit einer sprachvergleichenden Vorrede von Rudolf Frohlich, Beč 1839. Nakon 
toga objavljuje praktičnu knjižicu Der kleine Illirier, u Beču god. 1840, a 1850. 
Theoretisch-praktische Grammatik der ilirischen Sprache (4. izdanje priredio 
I. Macun). 


Godine 1854. pojavilo se i izdanje Kurze theoretisch-praktische Taschen- 
Grammatik der serbischen Sprache fiir Deutsche. Mit vielen Gesprichen, Auf- 
gaben zum Ubersetzen und einer Wortersammlung (ćir). 


Pored spomenutih praktičnih malih priručnika napisao je i knjigu s 
pregledom temeljnih oblika i leksičkog fonda u češkom, poljskom, hrvatskom 
i ruskom jeziku. Anleitung zur Erlernung der vier slavischen Hauptsprachen, 
odnosno Kurz gefasste tabellarisch bearbeitete Anleitung zur schnellen Erler- 
nung der vier slavischen Hauptsprachen, Beč, 1841. 


Spretni i praktični Veselić izdao je i Handworterbuch der deutschen 
und ilirischen Sprache i Rječnik ilirskog i njemačkog jezika, Beč, 1853. i 
1854, preradivši svoj raniji njemačko-hrvatski rječnik, ekscerpiravši u potpu- 
nosti Mažuranić-Užarevićev i sastavivši uz to i hrvatsko-njemački. 

Međutim, u vrijeme kada Veselić izdaje svoje kompilatorske rječnike, 
namijenjene nastaloj prijekoj potrebi za takvim priručnicima, započet će Bo- 
goslav Šulek marljivim i sistematskim sabiranjem građe za svoj veliki nje 
mačko-hrvatski rječnik već oko pedesetih godina, koji će izaći u cjelini tek 
1860. 


Rječnici o kojima sam govorio odigrali su veću ili manju ulogu u leksičkom 
oblikovanju hrvatskoga književnog jezika, a posebno je od velike važnosti bio 
Mažuranić-Užarevićev rječnik. Važnost tih rječnika »u smislu neposrednog 
utjecaja bila je presudnija od uloge Vukova djela. Kad se govori o utjecaju 
Vukova rječnika na formiranje književnog jezika u Hrvatskoj, onda je u prvo 
vrijeme uglavnom riječ o utjecaju koji je Vuk izvršio nadahnjujući svojim 
načelima te male rječnike, jezične priručnike svakidašnje upotrebe.«“' 

Genij Ivana Mažuranića i na jezično-leksikografskom području zacrtao 
je dubok trag. 


"VV. Putanec, Leksikografija, Enciklopedija Jugoslavije, sv. 5. 

IV. OPĆI POGLED NA RAZDOBLJE ILIRIZMA 


/. Uvođenje hrvatskog jezika kao »diplomatičkog« 


Već je rečeno da je Matija Smodek od godine 1832. bio prvi profesor na za- 
grebačkoj Akademiji koji je privatno i besplatno predavao hrvatski jezik, 
uz veliko oduševljenje svojih hrvatskih slušača. Nakon toga dogodili su se u 
hrvatskoj kulturi značajni događaji: pokrenuta je Danica, pojavile su se 
Novine, osnovana je Matica ilirska, utemeljeno kazalište, pokrenuta je opera, 
a publika je s neobičnim oduševljenjem primila prvu hrvatsku operu Ljubav i 
zloba (tekst Demeterov) mladoga glazbenika Vatroslava Lisinskoga, kojega je 
Štriga nagovorio da je sklada a pjevala ju je, među ostalima, i Sidonija Rubido, 
što je sve podiglo ne samo ugled hrvatske pozornice (i Franz Liszt došao je u 
Zagreb, gdje je održao koncert), nego je mnogo koristilo i samoj narodnoj 
stvari. Dakako, zbili su se i mnogi drugi značajni događaji. 

Godine 1845. Hrvatski je sabor donio zaključak da se na Akademiji popuni 
katedra za »jezik hrvatsko-slavonski« te je bio odmah raspisan i natječaj i 
obavljen ispit s Vjekoslavom Babukićem, Antunom i Ivanom Mažuranićem, 
Stjepanom Mlinarićem, Španićem, Matom Topalovićem i Stankom Vrazom. 
Konačno je izabran dobar poznavalac štokavskoga narječja i zaslužni jeziko- 
slovac Vjekoslav Babukić i 16. lipnja 1846. imenovan prvim pravim profeso- 
rom hrvatskoga jezika. 

Kada je (početkom jeseni Babukić oglasio svoje prvo predavanje, došao 
je vrlo velik broj slušalaca, i ne samo iz Zagreba, da ga čuje. Gajeve Novine 
javile su s oduševljenjem tu vijest uz komentar: »Novo je za nas i u drugom 
obziru znamenit događaj, jer će se tim prvi put narodni jezik i u više učite- 
lište uvesti. Tim je put prokrčen i odsada će samo od revnosti i postojanosti 
gospode profesora i nadzornika zavisiti, da se narodni jezik malo po malo i 
u druge nauke uvodi (t.j. da postane nastavnim).« 

Te iste godine 1846. zasjala jeu Jskri Mažuranićceva Smrt Smail-age 
Čengića, a u Zadru su niknuli Prvenci Petra Preradovića, što je sve bilo 
od nemalog značenja za afirmaciju hrvatskoga književnog jezika. 

Među važnim pitanjima afirmacije narodnog jezika bilo je i uvođenje toga 
jezika u Saboru. Već je spomenuto da je 1815. Maksimilijan Vrhovac predložio 
da bi trebalo zapravo »ilirski« jezik uvesti u saborske rasprave, ali tada za 
to nisu bili dozreli uvjeti među članovima Sabora. Nisu tu misao prihvatili 
ni godine 1843, kada je Ivan Kukuljević opet pokrenuo to pitanje predloživši 
na Saboru kraljevinah Hrvatske i Slavonije, 2. svibnja 1843, da se hrvatski 
jezik uvede mjesto mrtvoga latinskoga kao saborni i uredovni. U tadašnjoj 
hrvatskoj javnosti taj je govor izazvao vrlo veliku pažnju i odobravanje.“ 

Ali taj se Kukuljevićev prijedlog ipak razbio o otpor aristokracije. Me- 
dutim, kada se 18. listopada 1847. opet sastao Hrvatski sabor, namjesnik 
banske časti Juraj Haulik u svom je govoru sada branio »posebna 
hrvatska prava, osnovana na nebrojenim zakonima, na mnoštvu svečanih di- 


"“ Kukuljevićev govor pretiskan je u Branislavu 1844—1845, na str. 17, 18 i 19. 

ploma potvrđenih ... i stoljetnom uporabom posvećena, nadalje, budući da 
se ove kraljevine još i drugim jezikom služe negoli narod magjarski, zato i 
ova prava, kao i narodnost svoju punom brižljivošću čuvaju i uzdržati ih 
nastoje, što im nitko u grijeh upisali ne može, jer se to osniva na naravi 
ljudskoj, jer se kod toga služe istim pravom, koje je ne samo svim narodima, 
nego i svim općinama, pojedinim porodicama, dapače i pojedinim ličnostima 
dano i prirođeno.« 

Nekoliko dana kasnije, tj. 23. listopada 1847, odbor kojemu je predsjedao 
Ljudevit Bedeković postavio je prijedlog: neka se narodni jezik uzvisi na onu 
čast, vrijednost i valjanost, koju je kod nas uživao dosada latinski jezik. Tu 
su želju izrazili (na Kukuljevićev prijedlog), navodi se dalje u obrazloženju, 
županije varaždinska, na Vukotinovićev prijedlog križevačka, najveći dio 
gradova i ostalih područja. 

U živoj debati koja se kasnije razvila uzeo je riječ najprije zastupnik 
križevačke županije Ljudevit Vukotinović, a onda i zastupnik županije varaž- 
dinske Ivan Kukuljević koji je održao zapažen govor na hrvatskom jeziku. 

Kukuljević je završio svoj govor, uz opće odobravanje čitavoga Sabora, 
izjavom da glasuje u ime varaždinske županije da se »živi narodni jezik posve 
i u svemu uzvisi na ono isto mjesto, na kojem bijaše sve dosada mrtvi jezik 
rimski ili latinski«. 


"“ Usp. J. Siduk, Kukuljević Ivan, Enciklopedija Jugoslavije, sv. 5, 

S tim su se prijedlogom složili i karlovački zastupnik Josip Smedere- 
vac iJanko Drašković, pa je prijedlog jednodušno prihvaćen. Bio je to 
logičan zaključak Kukuljevićeve borbe za narodni jezik od prije pet godina. 
Godine 1842. napisao je, naime, članak koji nije, zbog cenzure, tiskan i u 
kojem je kao najvažnije i najhitnije potrebe istakao uvođenje narodnog je- 
zika u javni život i samostalnu vladu za Hrvatsku, izrekavši pri tome i ove 
misli: »Neima spasenja, dok se ne pokažemo u Hrvatskoj kao Horvati, u 
svetu kao Slavjani, a dragoj našoj braći jugoslavjanskoj kao Iliri i dok neuve- 
demo u naša usta naš materinski glas«, a već je spomenuto njegovo zalaganje 
u Saboru god. 1843, kad je u njemu održao prvi politički govor na hrvatskom 
jeziku. Prihvaćanje narodnog jezika kao »diplomatičkog« godine 1847. kruna 
je dakle sustavnog nastojanja njegova petogodišnjega rada. 


Na istoj sjednici od 23. listopada i kasnijoj, od 25. listopada 1847, done- 
sen je i zaključak da se u svim gimnazijama uvedu katedre za učenje narodnog 
jezika i književnosti te neka se sakupi sva povijesna dokumentarna građa u 
državnopravnom pogledu za Codex diplomaticus, što će služiti i kao obrana 
hrvatskih municipalnih prava. I taj je posao povjeren Ivanu Kukuljeviću 
»koji nam je poznat od više godina kao neumorni spisatelj naše dogodovštine«. 


Sve je to utvrdilo, »nakon rada i borbe od pola vijeka, ... osnov moderne 
Hrvatske«, kako je to istakao Ferdo Šišić u svojoj Hrvatskoj povijesti.“ 


Dalekosežnosti i važnosti ovog listopadskog događaja u Hrvatskom saboru 
bili su svjesni već njegovi suvremenici. Pisac knjižice Mali katekizam za velike 
ljude Dragutin Rakovac ovako je shvatio domašaj stvorene odluke u Saboru 
u Gajevim Novinama, 13. studenoga 1847: 


Sabor naš bio je znamenit i to tako znamenit, da će 23. listopada učiniti 
epohu u našoj dogodovštini. Dvanaesta je prošla godina otkad je naš 
narodni jezik stupio na literarno pozorište, i eto sada su izrekli staleži i 
redovi domovine naše, da su pronašli, da je došlo vrijeme, da se jezik na- 
rodni uvede na političko polje u službeni život. ... Svakoga dakle zakono- 
tvorca i političara prva je dužnost upoznati se sa stanjem i potrebama 
svoga naroda. To je sabor naš izvršio, kad je učinio, što je najpotrebnije 
bilo, to jest učvršćenje naše narodnosti. 


Dakako, trebalo je jezik proučavati, normirati, poučavali ga u školama, ospo- 
sobiti ga za njegove raznolike funkcije, pa i za jezik pravno-političkoga djelo- 
vanja. Već će od god. 1849. o toj pravno-političkoj terminologiji raspravljati 
stručnjaci u Beču te će se nakon nekoliko godina rada pojaviti terminološki 
priručnik Juridisch-politische Terminologie kao i prijevod Obćeg gradjanskog 
zakonika, oba godine 1853. To je sve bilo od nemalog značenja za afirmaciju 
narodnog jezika u javnome i političkom životu Hrvatske. Počeci pak izrade 
pravno:4političkog rječnika donijeli su sa sobom ne samo terminološke nego 
i neke jezične i pravopisne teškoće što će ih pokušati riješiti upravo suradnici 
tog rječnika koji su se u to doba nalazili u Beču. Među njima bio je iz početka 
i Karadžić, pa će u njegovu društvu i hrvatski stručnjaci i književnici već 
godine 1850. pokušati dati na njih neke zajedničke odgovore. 


Iz svih tih razloga nešto sam opsežnije prikazao i samu proceduru oko 
uvođenja hrvatskoga književnog jezika kao diplomatičkog. 


WF, Šišić, Hrvatska povijest, dio III, Zagreb, 1913, str. 496. 

2. Zasluge iliraca za hrvatski književni jezik 


Ilirci su u kratko vrijeme od petnaestak godina učinili vrlo mnogo, čega su 
i sami bili svjesni. Predilirski zamrli Zagreb ocrtao je kasnije August Šenoa,“ 
a Ante Starčević, koji je prvih šest najvažnijih godina ilirizma proboravio 
u Zagrebu, izjavio je: »Nisam vidio ovako veliki grad s ovoliko malenkosti, 
i opet ovako malen grad s ovoliko velikosti, do Zagreba.«'“ 

Ilirsko razdoblje značilo je vrlo mnogo na raznim područjima narodnog 
i kulturnog života ne samo u sjevernoj Hrvatskoj nego i u drugim hrvatskim 
pokrajinama. Hrvatska je u to doba dobila jak zamah, počela se buditi i 
preporađati. Ljubo Babić Đalski živo je, na usta Janka Draškovića, prikazao 
u romanu Osvit odbljesak ilirskog oduševljenja i jake svijesti da su se vreme- 
na promijenila.“ 

Ilirci su učinili mnogo i na kulturnom planu, u književnosti, riješili su 
pravopisni problem, bolje reći pitanja hrvatske latiničke grafije, kojom se i 
danas (uz male promjene) služimo, a književni su jezik na štokavskoj osnovi 
učinili općim u svim hrvatskim krajevima, te je on pomalo ulazio u javni život 
u cjelini, u državnu upravu, sudstvo, cjelokupno školstvo, pa i u vojsku. A bez 
ie i takve višestruke upotrebe književni jezik ne bi bio mogao postati zreo i 
»ravan drugim modernim standardima«.“ 

Ipak, treba posebno naglasiti, ne umanjujući ništa od značenja toga pre- 
poroda, da književni jezik u doba ilirizma nije bio nešto sasvim novo, nego 
je to u osnovi bio ipak tek nastavak starijega stanja hrvatske štokavske prak- 
se. Stoga u jezičnom pogledu ne treba precjenjivati razliku između doprepo- 
rodnog i poslijepreporodnog stanja. Ona je, dakako, znatna ako se promatra 
sa stanovišta kajkavske Hrvatske, ako se uzme »zagrebačkocentričko« gleda. 
nje, ali sa stanovišta ostalih hrvatskih krajeva, što čine većinu hrvatskoga na- 
rodnog područja, promjene u tridesetim godinama nisu bile u jezičnom pogledu 
tako nagle i revolucionarne, kako se to katkada zamišlja.* Za područja u ko- 
jima se upotrebljavao štokavski književni jezik ilirizam nije dakle značio pre- 
kid u izgrađivanju jezičnog standarda, što se vidi i po reakcijama iz Slavonije 
(LA. Brlić), Like (Š. Starčević), Dalmacije (A. Kuzmanić, S. Ivićević i dr.), koji 
nisu bili zadovoljni svim ilirskim rješenjima. 

Štokavski se književni jezik tek proširio i na onaj dio hrvatskoga područja 
u kojemu prije nije bio u upotrebi, na kajkavsku Hrvatsku uopće i na Zagreb, 
koji je bio snažno središte kulturnog i političkoga života hrvatskoga naroda 
te koji je stao pokretati i rješavati važna kulturna, pa i jezična pitanja. U 
doba ilirizma trebalo je stoga naći takvo idejno opravdanje koje će biti kadro 
da se većinskoj štokavskoj jezičnoj praksi pridruži još i manjinska, kajkavska, 
te da se tako stvore mogućnosti za konačno oblikovanje i usavršavanje opće- 
narodnog književnog jezika. U tome je, s jezičnog aspekta, najveća zasluga 
lirvatskog narodnog preporoda, ali tada nije bilo radikalnih zahvata, nego tek 
djelomičnih, evolucionih,“ 


“I Vienac, 1878. 

'“* Neven, 1852, str. 395. 

" K, Š. Gjalski, Osvit, Zagreb, Matica hrvatska 1892. 

“R. Katičić, Slavonski pabirci, Kritika, 1971, br. 17, str. 290. 
*% D Brozović, Standardni jezik, Zagreb, 1970, str. 138. 
“BR, Katičić, nd, str. 290. 

Ne može se dakle tvrditi da su ilirci stvorili književni jezik te da tek od 
njihova vremena počinje povijest današnjega jezičnog standarda. Iz svega 
izloženog jasno se vidi da su oni protegnuli štokavski književni jezik i na 
manjinski dio kajkavskog područja i time ujedinili sve Hrvate u jednom 
štokavskom književnoin jeziku." 

Ilirci su, doduše, i komplicirali u određenoj mjeri nesmetan razvoj knji 
ževnog jezika time što su htjeli stvoriti zajednički jezik za sve Ilire, tj. za 
Hrvate, Srbe, Slovence i Bugare. Ipak je bitno da su odlučno pošli putem 
koji je prije njih bio već stvoren, prihvaćajući najprošireniji štokavski knji- 
ževni jezik. A to je bilo vrlo mnogo. 

Potezi iliraca bili su, prema tome, revolucionarni i nisu to bili: bili su 
revolucionarni u tome što je napušten kajkavski iknjiževni jezik u sjeveroza: 
padnoj Hrvatskoj, a nisu to bili ako se ta promiena promatra s obzirom na 
sav ostali hrvatski jezični teritorij. 

Hrvatski narodni preporod inače je u mnogome prvorazredna povijesna 
prekretnica, jedna od najvažnijih u našoj povijesti uopće, prijelomno razdo- 
blje i u društvenom, i u političkom, i u kulturnom živoiu hrvatskoga naroda. 


“D, Brozović, O ulozi Ljudevita Gaja u završnoj etapi hrvatske jezične 
unifikacije, Radovi Instituta za hrvatsku povijest, knj. 3, 1973, str. 40. 


jE. 
Apologija hrvatskoga književnog 
jezika u doba apsolutizma 
u sjevernoj Hrvatskoj 


I. DOGAĐAJI 1850-ih GODINA 


1. Djelatnost V. S. Karadžića — njegov odnos prema Babukiću i 
Kuzmaniću 


Razdoblje ilirizma završilo se za njegove sudionike osjećajem poraza. Godina 
1848, od koje su ilirci očekivali ostvarenje političkih i društvenih sloboda, uro- 
dila je uvođenjem apsolutizma i germanizacije. Ali, makar je i Kukuljević 
1848. u svojim Slavjankama i 1849. u Danici »zabugario nad jadom Hrvatske 
gotovo isto kao i Štoos g. 1831., ipak su napori cijeloga toga razdoblja bili ap- 
solutno pozitivni«. Ilirizam nije ostvario jedinstvo jedne ilirske književnosti 
i zajedničkog jezika. Ostvarena je jedinstvena književnost među Hrvatima. 

Pedesete godine znače novo razdoblje u hrvatskome životu, tada se inter- 
feriraju ne samo različiti pogledi na jezična pitanja, nego ilirski ideali ustupaju 
mjesto jačem osjećanju hrvatske svijesti, iako se ilirske težnje na području 
zajedničke kulture i dalje pronose u zajedničkim južnoslavenskim željama. 

Prije nego ukratko prikažem rad Zagrebačke škole u šestom desetljeću, 
koje na kraju obilježuju pojava Mažuranićeve Gramatike hrvatskog jezika 
(1859) i Veberove Skladnje hrvatskog jezika (iste godine), htio bih prije pobliže 
iznijeti neke okolnosti i nove pojave prema književnom jeziku i oko jezika. 

Pedesetih godina kao da su se duhovi upalili: pišu se višestruke kritike i 
polemike, javljaju se raznorodni pogledi na književni jezik i pravopis kao i na 
pitanja narodnosti. U Zadru se vode oštre rasprave oko jezičnih pitanja sa za- 
grebačkim novinama; 1850. održava se sastanak u Beču; u Zagrebu Ante Star- 
čević žestoko kritizira nove pravopisne i jezične pojave; Kurelac započinje iz 
Rijeke svoj oštri napad na Zagrebačku školu; uskoro će započeti i dugotrajna 
polemika između hrvatskih i srpskih listova oko pripadnosti štokavštine. To 
posljednje htio bih i pobliže prikazati. 

Godine 1849. i 1850. važne su godine u Karadžićevu djelovanju: 1849. ko- 
načno objavljuje Kovčežić za istoriju, jezik i običaje Srba sva tri zakona, a 
1850. organizira sastanak u Beču, što je sve imalo odjeka među Hrvatima. 

Vuk Stefanović Karadžić; rođen u Tršiću godine 1787, sa dvadeset i 
šest godina došao je u Beč, godine 1813, u doba kada su Davidović i Fruščić, 
od kolovoza iste godine, počeli izdavati Srpske novine. Karadžićev članak o 


!A. Barac, Hrvatska književnost od Preporoda do stvaranja Jugoslavije, 
knj. I. Književnost ilirizma, Zagreb, 1954, str. 49—50. 

* Usp. Enciklopedija Jugoslavije, sv. 5. O Karadžiću postoji vrlo opsežna litera- 
tura. Nabrojit ću tek knjige o Karadžiću ili veće rasprave (neke): V. Jagić, Za 
sluge Vuka Karadžića za naš narodni jezik, Zagreb, 1964; P. Kulakovskij, Vuk 

propasti Srbije, što ga je napisao za taj list, primijetio je Kopitar, tadašnji cen- 
zor slavenskih knjiga u Beču, koji je bio zadovoljan ne samo sadržajem član- 
ka nego i njegovim jezikom. Od prosinca 1813. postali su oni prijatelji i ostali 
sve do Kopitarove smrti, godine 1844. 


Kopitar je uveliko utjecao na rad Karadžićev potičući ga da izda narodne 
pjesme i napiše gramatiku i rječnik srpskog jezika. Treba se podsjetiti na ono 
doba romantizma kada su narodne pjesme privlačile mnoge učenjake i književ- 
nike u Evropi. Karadžić je 1814. i 1815. izdao po jednu knjigu narodnih pjesa- 
ma, 1814. i Pismenicu — kratku gramatiku, a godine 1818, na nagovor Kopita- 
rov i s njegovom pomoći, Srpski rječnik (s gramatikom), važno djelo u povi- 
jesti snpskog jezika. Prijevod na njemački i latinski većim je dijelom učinio 
Kopitar. U Srpskom rječniku dao je osnovicu i svoje grafijske i pravopisne re- 
forme, dodavši nova slova srpskoj azbuci, a uklanjajući nepotrebna (uveo je 
ćirilske znakove za glasove ć, d, lj, nj, i). Tražio je da svaki glas ima samo jedan 
znak u riječima. Njegovo načelo »Piši kao što govoriš«, u onom dijelu koji se 
odnosi na fonološki izgovor, moglo je proisteći iz glave priprosta čovjeka neop- 
terećena povijesnim jezičnim preokupacijama, koji drugačije i ne može pisati 
nego onako kako riječ čuje. U kasnijim svojim nastojanjima da se to pravilo 
provede mogao se ugledati u njemačkog gramatičara i leksikografa Johanna 
Clhristofa Adelunga, pisca velikog djela: Umstindliches Lehrgebiiude der 
deutschen Sprache (1782), koji je upozorio na to da bi trebalo pisati onako ka- 
ko se govori po načelu: »Schreib wie du sprichst.« U drugom svom značenju te 
izreke Karadžić je tražio da treba pisati narodnim, jednostavnim jezikom ona- 
ko kako ga govore seljaci, »govedari«, a ne učenim slavenosrpskim, kakav je 
pretežno bio u upotrebi u srpskoj književnosti. 

Glas h nije u početku pisao, a nije ga ni izgovarao, dok se kasnije na svojim 
putovanjima uvjerio da ga izgovaraju i Dubrovčani i Crnogorci i Bokelji, a ka- 
ko su ga pisali i hrvatski kajkavci, čakavci i štokavci, počeo ga je upotreblja- 
vati i on od godine 1836, od izdanja svojih Poslovica. 

Pisao je jekavskim govorom, tzv. južnim, smatrajući da bi taj trebalo da 
postane općim, ali je odstupio od svoga izgovora tipa ćerati, đeca u riječima s 
kratkih jatom te počeo pisati u takvim slučajevima tjerati, djeca. 


Znatnog pomoćnika u svome radu dobio je u Đuri Daničiću, koji je 
1845. došao u Beč da studira pravo, ali je to uskoro napustio pod utjecajem 
Karadžićevim i Miklošičevim, izdavši već iste godine svoj prvi rad s područja 
slavenske filologije, odnosno srpskog jezika (u Podunavci). Svoj borbeni stav 
u korist Karadžićevu, a protiv njegova protivnika Miloša Svetića (Jovana Hadži- 
ćeva reforma dobila i svoju znanstvenu argumentaciju. Te su iste godine izaš- 
le i Radičevićeve Pesme i Gorski vijenac P. Petrovića Njegoša, kao i Karadži- 
ćev prijevod Novog zavjeta. 


Karadžić je nagovarao Babukića da prihvati neke njegove pravopisne oso- 
bine, a 1847. obraća sei Anti Kuzmaniću u Zadar (2. lipnja 1847), koji ni- 


Karadžić, ego dčjatel'nost' i značenie v serbskoj literature, Moskva 1882; M. Po 
pović, Vuk Stefanović Karadžić, Beograd, 1964; M. Selimović, Za i protiv 
Vuka, ,Novi Sad, 1967; A. Belić, Vukova borba za narodni i književni jezik, 
Beograd, 1948; A. Mladenović, Vuk Karadžić i Matica srpska, Beograd, 1965, 
V. Novak, Vuk i Hrvati, Beograd, 1967; u Analima Filološkog fakulteta u Beo- 
gradu, 1965. ima više priloga o Karadžiću (D. Brozovića, T. Eckmana, R. Flore, 
M. i P. Ivića, I. Lekova, M. Stevanovića, N. Tolstoja, V. Vinogradova i drugih). Treba 
konzultirati i Referate i saopštenja u Vukove dane, Beograd. 

je prihvatio ilirsku grafiju ni znak &. Tu Karadžić napada Gajev način pisanja 
jata (&) pozivajući se na svoju poslanicu Vjekoslavu Babukiću, smatrajući 
đa je pogreška »miješanje narječja« i da je bolje pisati i i (dite, lipo) nego dčte, 
lčpo, »jer je ono po narječju koje se u narodu govori, a ono drugo nije ni po 
kakvome, nego po volji nekoliko ljudi«. 

Karadžić je već prije primio priznanja uglednih učenjaka, a godine 1848. 
bio od cara odlikovan briljantnim prstenom, pa se spremala svečana proslava 
u Beču, o čemu govori Stjepan Pejaković u pismu Babukiću. 

Krajem svibnja 1848, među ostalima, došao je i Karadžić na Slavenski kon- 
gres u Prag, a kada se ovaj morao prekinuti i kada su nastali drugi dani, povu- 
kao se da ga ne bi mogli optužiti da je povezan s kakvim slavenskim politi- 
čarima »buntovnog slavenskog kongresa« u Pragu, kako je kasnije bio nazvan 
u doba apsolutizma. 

Do godine 1847. Karadžić je bio ipak prilično osamljen. Još je 1846. kon: 
statirao Stanko Vraz u Letopisu Matice srpske kako u Srba nema glava pr- 
voga reda u koje bi se književnici mogli ugledati. Prava je pomoć došla Kara- 
džiću, kako je spomenuto, tek s Đurom Daničićem. Dotle je »Vuk ... u Srba bio 
junačan, no osamljen borac« 

Godine 1847. obraća se dakle i Kuzmaniću i Babukiću, ugled mu je poras- 
tao djelovanjem Daničićevim u njegovu korist, odlikovanjem carevim, pa je 
iskoristio kraj ilirskih iluzija da objavi svoj članak napisan 1836. i da pokuša 
nagovoriti hrvatske književnike i filologe da prihvate određene njegove jezič- 
ne i pravopisne postavke. 

Trebalo se, po Karadžićevu mišljenju, o svim tim pitanjima opsežnije do- 
govoriti kada već nisu uspjele intervencije kod poznatog »ilirskog« gramati- 
čara Vjekoslava Babukića i kod urednika zadarskog lista Zora Dalmatinska 
— Ante Kuzmanića. Priliku za takav jedan sastanak pružila je izrada zajed 
ničke pravno-političke terminologije, koja se od godine 1849. izrađivala u Beču 
po sugestiji austrijskog ministra Aleksandra Bacha. Poticaj za izradu takva 
djela dalo je Ministarstvo pravosuđa u Beču u lipnju 1849. 


2. Književni dogovor u Beču godine 1850. 


Izrada pravno:političke terminologije u Beču bila je pobudom da se sastanu 
književnici i drugi javni radnici koji su na njoj radili. Mjeseca kolovoza 
1849. sastavljen je već bio odsjek za pojedina »narječja«, pa su tako izabra- 
ni za »slovensko narječje« dr. Matija Dolenc, dr. F. Miklošič i M. Cigalč, 
a za »hrvatsko-srbsko« S. Car, Vuk S. Karadžić, I. Mažuranić i B. Petranović, 
»ondašnji učrednik državnozakonskoga lista«. Kada je početkom rujna 1849. 
Mažuranić napustio tu dužnost, došao je na njegovo mjesto dr. D. Demeter, 
»kojega je po dovršenoj radnji i razpuštenju odbora visoko c. k. ministarstva 
pravosudja na predlog napomenutog odbora s početkom prosinca godine 1849. 


: em gramatički i polemički spisi Vuka St. Karadžića, Beograd, 1896, sv. 
III, str. 305. 

*Lj. Durković-Jakšić piše o tome u Kovčežiću, Ill, Beograd, 1960, str. 
155. 

A, Barac, Stogodišnjica Vukove pobjede, Vjesnik (Zagreb), 8. IX. 1947. 

imenovalo i učrednikom za štampanje hrvatske strane ovoga djela ...«. Nijc 
se naime mogla ostvariti želja da se »barem za hrvatsko i srbsko narječje sas: 
tavi podpunoma jednak nazovnik, jer srbski književnici privikli su nekim crk. 
venim i ruskim izrazima već natoliko, da se je bojati bilo, da bi se još za sada 
nagazilo na prevelik upor, ako bi ih sasvim odstranili, s druge strane pako bu: 
dući da su sasvim proti duhu živućega jugoslavenskoga jezika, nisu se mogli 

Karadžićeva POSLANICA ANTI —> 
KUZMANIĆU (»Pravopis nije najmanja %) Ju cax O20 OAnAKO CuRrARO, nan un po pamar: (1850) jea 


stvar«) MBJECAN RNAO KAA NADNCATAK S NBLITAVNATA. 


primiti u hrvatsko narječje ...«. Stoga se smatralo korisnim da se Petranovi- 
ću »koji je osobito branio to mnijenje, ostavi na volju u srbsku stranu primiti 
sva ona odstupanja od izraza nagjenih po svimkolicim članovima odbora za 
shodne hrvatskom narječju, koja bi se njemu kao osobitom poznatelju tako 
zvanoga slaveno-srbskoga književnoga jezika činila za neophodno potrebna«. 


Kako se dakle trebalo dogovoriti o različitim pitanjima već u vezi s izru: 
dom terminologije, sazvan je sredinom ožujka 1850. sastanak, kasnije nazvan 
bečki Književni dogovor. 

Sastanku su prisustvovali uglavnom suradnici pri izradi terminološkog 
»nazovnika«, ali i neki drugi koji su se tada našli u Beču, pored Karadžića i 
Srbin Daničić, Slovenac F. Miklošič, koji je bio nastavnik na bečkom sveučiliš. 
tu, a uz Demetera, Kukuljevića i I. Mažuranića, V, Pacel i St. Pejaković. 


* Juridisch-politische Terminologie fiir die slavischen Sprachen Oesterreichs, 
Wien, 1853, predgovor, str. IV. 

Karadžić ih je pozvao da se dogovore o nekim jezičnim pitanjima, potreb. 
nima već i pri pisanju »nazovnika« i inače: hoće li pisati ekavski ili ijekavski, 
stavljati svuda gdje je tom glasu mjesto po etimologiji, hoće li u genitivu 
množine pisati -ah, kako je to bilo u običaju u Hrvata u to doba, ili samo 
-a, treba li pisati uz samoglasno r kakav popratni glas (er, ar) ili samo r i, 
kao prvo, treba li uzimati jezične osobine iz drugih narječja ili samo iz što- 
kavskoga. 

U zaključcima nema posebne točke o reformi latiničke grafije, iako je 
Karadžiću bilo stalo do toga da bi i Hrvati preuzeli jedinstven način pisanja 
prema njegovim reformama. Već je spomenuio kako je Karadžićev mentor i 
savjetnik Kopitar težio reformi latiničke grafije na taj način da se za palatale 
preuzmu uglavnom slova iz ćirilske azbuke, ali u tome nije uspio. Zbog toga 
se vjerojatno ljutio što ga je pretekao mladić Gaj, koji je čak napustio kajkav- 
sko narječje, dok su za Kopitara kajkavski Hrvati bili Slovenci, koji ne bi smje- 
li povećavati »pasmine Dalmatinaca i Srba«. A upravo su kajkavski Hrvati po- 
veli kolo u ujedinjavanju svih Hrvata u štokavskom narječju. Iako je Dobrov- 
sky tvrdio da su Slovenci zapravo Hrvati te bi se imenom hrvatskim imali i po- 
nositi, Kopitar je, s druge strane, bio uvjeren da su Hrvati ipak slovenskog ro- 
da, a pravi Hrvati da su sa Srbima jedan narod koji nije isti sa slovenskim. 


Nakon smrti Kopitarove (1844) nije ni Karadžić prestao s mišlju da Hr- 
vati prihvate latinicu kakvu je on, uz pomoć Kopitarovu, predložio. To se na- 
slućuje i iz pisma što ga je uputio Anti Kuzmaniću u Zadar 1847, u kojem mu 
daje za pravo što se ne drži Gajeve grafije ako još čeka da prihvati bolju, ali 
mu ne odobrava da ostane pri dalmatinskoj ako ne misli prihvatiti savršeniju. 
U tom slučaju bolja bi bila, veli, i ilirska grafija nego dalmatinska. Uopće Ka: 
radžić je mnogo držao i do tih pitanja, kako izlazi i iz pisma upućena Kuzma- 
niću: »Pravopis nije najmanja stvar u pisanju nikakvoga jezika, i koji govore 
da jest, oni najveću vrijednost u njemu nalaze, pa onako samo da bi se ostalo 
pri starome makar kako bio rđav, težak i nesavršen. Dužnost je dakle sviju spi- 
satelja i književnika, osobito u početku književnosti, i za to starati se, da se na: 
čini i primi pravopis što je moguće lakši i savršeniji, ili, najkraće reći, prema 
svojstvu jezika, kojijem se piše. Ali govoreći da je pravopis ovako velika stvar, 
ja ne mislim niti kažem, da je on jedina potrebnost u književnosti, ili da je 
oni jezik sve jedno: pravopis je drugo, a jezik drugo. l najgorijem se pravopi- 
som može za nevolju lijepo pisati (što se tiče znanja jezika i njegove čistote 
i ljepote), a tako se i u najboljemu pravopisu poznaje neznanje i grđenje je- 
zika.« 

Karadžić je dakle nastojao da se prihvati onakav tip latinice kako ga je 
on predložio, kada već Hrvati nisu htjeli prihvatiti ćirilicu. 

Ipak, u zaključcima nema o tome govora. Ali u njima nema riječi ni o ne- 
kim drugim pitanjima koja su također mogla biti aktualna, ali je bilo gotovo 
bespredmetno o njima tada raspravljati jer ne bi bila prihvaćena. Tako u nji- 
ima nema govora o upotrebi »fonetskog«, odnosno »etimološkog« pravopisa, 
iako je zapisnik, što ga je svojom rukom napisao Đuro Daničić, pisan fonološ- 
kim pravopisom. U zaključcima nema govora ni o imenskoj, pridjevskoj i zam- 
jeničkoj deklinaciji u dativu, lokativu i instrumentalu množine iako je i tu bi- 
lo razlika između Karadžićeva načina pisanja i hrvatskih predstavnika, a nije 
bilo riječi ni o nekim drugim pitanjima. 

Tekst zaključaka što ih je, kako je napomenuto, napisao Đuro Daničić svo- 
jom rukom, prepisao je, također potpisnik bečkoga sastanka, Stjepan Pejako- 

vić te ih poslao' Gajevim Narodnim novinama koje su ih objavile 3. travnja 
1850. u rubrici Poučitelnji zabavnik. Stjepan Pejaković bio je tada u Beču 
stalno namješten te je vrlo marljivo pomagao jezične pothvate, tako je obav- 
ljao korekture za Drobnićev rječnik koji se tiskao u Beču od 1846. do 1849. i 
»u obće u svakoj struci nastojao, da se ovaj r&ččnik čim prie moguće dovarši i 
u domovinu odpravi«, kako veli suradnik toga rječnika Vjekoslav Babukić u 
njegovu predgovoru godine 1849. 


Taj Pejakovićev prijepis Gaj je dakle pretiskao, a tekst glasi: 


Dolje potpisani znajući da jedan narod treba jednu književnost da 
ima i po tom sa žalosti gledajući, kako nam je književnost raskomadana, 
ne samo po bukvici nego još i po pravopisu, sastajali smo se ovijeh dana, 
da se razgovorimo, kako bismo se, što se za sad više može, u književnosti 
složili i ujedinili. I tako smo 

1. Jednoglasice priznali, da ne valja miješajući narječja graditi novo, 
kojega u narodu nema, nego da je bolje od narodnijeh narječja izabrati 
jedno, da bude književni jezik; a to sve 

a) zato što nije moguće pisati tako, da bi svak mogao čitati po svom 
narječju, 

b) zato, što bi svaka ovakva mješavina, kano ti ljudsko djelo, bila go- 
ra od kojega mu drago narječja, koja su djela božija, a 

c) i zato, što svi narodi, kao npr. Nijemci i Talijani, nijesu od svoji- 
jeh narječja gradili novijeh, nego su jedno od narodnijeh izabrali, te njim 
knjige pišu. 

2. Jednoglasice smo priznali, da je najpravije i najbolje primiti južno 
narječje da bude književno; i to 

a) zato, što najviše naroda tako govori, 

b) što je ono najbliže staromu slavenskomu jeziku, a po tome i svje- 
ma ostalijem jezicima slavenskijem, 

c) što su gotovo sve narodne pjesme u njemu spjevane, 

d) što je sva stara dubrovačka književnost u njemu spisana, 

e) što najviše književnika i istočnoga i zapadnoga vjerozakona već ta- 
ko piše (samo što svi ne paze na sva (pravila). Po tom smo se složili, da se 
na onijem mjestima, gdje su po ovome narječju dva sloga (sillaba) piše ije, 
a gdje je jedan slog, ondje se piše je ili e, ili 1, kako gdje treba, n. pr. bije- 
lo, bjelina, mreža, donio. 

Ako li tkogod iz kojega mu drago uzroka ne bi htio pisati ovijem nar: 
ječjem, mi mislimo, da bi i za narod i za književno jedinstvo najprobitač- 
nije bilo, da piše jednijem od ostala dva narodna narječja, kojijem mu je 
volja, ali samo da ih ne miješa, i ne gradi jezika, kojega u narodu nema. 

3. Našli smo za dobro i potrebno, da bi i književnici istočnoga vjero: 
zakona pisali x svuda, gdje mu je po etimologiji mjesto, kao što oni vjero- 
zakona zapadnoga pišu /: i kao što narod naš od obadva vjerozakona na 
mnogo mjesta po južnijem krajevima govori. 

4. Svi smo priznali, da h u samostalnijeh imena na kraju u 
rod. množ. ne treba pisati, jer mu ondje ni po etimologiji ni po općenome 
narodnom govoru, ni (po starome slavenskom jeziku, ni po ostalijem da- 


" Tekst dogovora prepisao je u čisto Đuro Daničić, a Stjepan Pejaković prepi- 
sao ga je i poslao Lj. Gaju u Zagreb, prema kojemu je onda pretiskan u Narodnim 
novinama. 

našnjijem jezicima slavenskijem nije mjesta. Mi smo se opominjali, da će 
se naći književnika, koji će reći, da bi ovo h samo zato valjalo pisati, da se 
ovaj padež razlikuje od ostalijeh, ili najposlije da bi ove razlike radi mjes 
to h valjalo pisati kakav drugi znak. 

Ali jedno zato, što se u mnogijeh riječi ovaj padež po sebi razlikuje 
(n. pr. zemalja, otaca, lakata, trgovaca itd.), a drugo što u nas ima i drugi- 
jeh padeža jednakijeh, pa ih u pisanju nikako ne razlikujemo i što ovakijeh 
stvari ima mnogo i u drugijeh naroda — mi smo svi pristali na to, da se ni 
h niti ikakov drugi znak na pomenutome mjestu ne piše, osim samo kad 
se iz smisla ne bi moglo razumjeti da riječ stoji u rod. mn. da se naznače 
akcenti (koje će nam valjati činiti i u ostalijem ovakijem dogadjajima). 

5. Svi smo jednoglasice pristali, da se pred r, gdje ono 
samo sobom slog čini, ne piše ni a ni e, već samo r neka stoji (n. pr. prst), 
i to: 

a) zato, što narod tako govori, 

b) što književnici istočnoga vjerozakona svi tako pišu (osim jednoga, 
dvojice), 

C) što i Česi tako pišu, 

d) što su mnoge slavenske knjige glagoljskijem slovima tako pisane, 

e) što se sad dokazuje, da ni u starome slavenskom jeziku na ovaki 
jem mjestima nije trebalo pisati jerova ni kod r ni kod (, jer su ova oba 
slova na ovakijem mjestima bila samoglasna, kao i u sanskritu. 

. Ovo smo dakle za sad svršili. Ako da Bog te se ove misli naše u narodu 
prime, mi smo uvjereni, da će se velike smutnje književnosti našoj s puta 
ukloniti i da ćemo se k pravome jedinstvu mnogo približiti. 

Zato molimo sve književnike, koji upravo žele sreću i napredak naro- 
du svojemu, da bi na ove misli naše pristali i po njima djela svoja pisali, 


U Beču 28. ožujka p. n. 1850.« 


Ivan Kukuljević, s. r. 

Dr. Dimitrija Demeter, s. r. 
J. Mažuranić, s. r. 

Vuk Stef. Karadžić, s. r. 
Vinko Pacel, S. r. 

Franjo Miklošić, s.r. 
Stefan Pejaković, s.r. 

Gj. Daničić, s. r. 


lako je donio spomenuti tekst u predgovoru djela Juridisch-politische 
Terminologie/“ Demeter se nije u svemu držao zaključaka s bečkoga sastanka. 
To nije mogao učiniti jer bi se na taj način suviše udaljio od pravopisno-jezične 
prakse kakva je tada vladala u Hrvatskoj. O tom govori u predgovoru knjige: 


»Ostaje jošte nešto progovoriti o pravopisu upotrebljenom u ovom djelu. 
Mjeseca ožujka godine 1850. sazvao je gospodin Vuk Stefanović Karadžić neko- 
liko puta na prijateljske dogovore više jugoslavenskih književnikA nalazećih 
se slučajno ono vrijeme u Beču, da ustanove neka načela polag kojih bi se 
jugoslavenski zvuci najshodnije mogli naznačivati slovima.« 


Pošto je naveo iz Narodnih novina čitav zapisnik bečkog sastanka, Deme- 
ter obrazlaže u čemu ga se nije držao i iz kojih razloga: »Megju podpisanima 
nahodi se i moje ime, što dokazuje da sam i ja osvjedočen o istini načela izra: 


* Objavio ga je u cjelini Demeter u hrvatskom predgovoru spomenute knjige. 

ženih u ovom očitovanju. Naravna je dakle stvar, da nisam kasnio uvesti u 
djelo, koje učredovati bilo mi je dopušteno po volji, no znajući kakvim je teš- 
koćama podvrženo bezobzirno uvagjati novosti, odlučio sam se na neke pro- 
mjene tim većma što sam želio ponešto ugoditi i onim, koji pišu polag izvoda 
riječi, budući da sam osvjedočen, da se u nikakvom knjižestvu ne nalazi pra 
vopis, koji bi bio strogo izveden ili po izvodu ili po izgovoru, već da ga se 
svigdje i to sa svim pravom baš i proti glavnom načelu, na kojem se osniva 
pravopis, popuštalo vladajućem običaju, nakoliko isti pospješuje razgovjetnost. 
Mislim da sam zadosta zadovoljio dužnosti podpisnika, ako sam odstupio od 
izgovora, na što se upitni pravopis osniva, samo onda, kada bi se kod stroga 
paženja na isti bila mogla uvući kakva dvoumnost, i da sam imao podpunoma 
pravo u takovim slučajevima hvatat se izvoda riječi, kao što mislim takogjer, 
da se samo ovim ili sličnim srednjim putem kod tolike razjarenosti stranaka 
možemo nadati konačnom poravnanju u toj stvari.« 

Tumači kako se držao umjerenog »etimološkog« pravopisa: u riječima 
složenim od prijedloga zadržao je etimološki način: odpraviti, obćiti, a ne 
otpraviti, općiti, u riječima sastavljenima od prijedloga s mogu se po volji pi- 
sati riječi ili sa s ili sa z: sbor i zbor, sgrađa i zgrada. Piše i izvršba (Vollzie- 
hung) i izvržba (Aussetzung), srbski (ne srpski), hrvatski (ne hrvacki). 


Onda sasvim ispravno naglašava da pisci koji pišu jekavskim izgovorom 
ne moraju pisati s refleksom ije u slučajevima kao ovijem, dobrijem, nije- 
sam nego i ovim, dobrim, nisam, a sam piše samo sa i »jer je to običnije u 
onim pokrajinama za koje je ponajviše određena ova knjiga«. 

Ispričava se i zbog nedosljednosti u morfonološkom načinu pisanja tipa 
srdca, otca, sudca, jer se kasnije, kada je rječnik bio već doštampan, vidjelo 
da je zapravo pravilnije pisati srca, oca i sl., dakle fonološki, »budući da to 
nemože dati povoda baš nikakvoj nerazgovjetnosti, o čemu me je osvjedočio 
osobito toli izvrstno pisani Dalmatinski pravdonoša koji ovom načinu pisanja 
nije za cijelo dao prednosti bez temeljita razloga«. 

Međutim, bečkoga Dogovora nisu se držali ni drugi potpisnici, V. Pacel, 
pa ni I. Mažuranić, i ne samo s obzirom na morfonološki ili fonološki pravo- 
pis nego ni u drugim nekim točkama. »Od iliraca je dogovor zahtevao suviše 
koncesija da bi bilo moguće učiniti ih u jednom dahu.«* 

Zato je bečki Književni dogovor popraćen u Zagrebu prilično rezervira- 
no. Ljudevit Gaj objavio je Književni dogovor u Narodnim novinama godine 
1850, ali u popratnim riječima može se primijetiti određeno nezadovoljstvo 
ili bar sumnja u opravdanost donesenih prijedloga: »Vrieme će naskoro po- 
kazati jeda li je ovaj priedlog praktičan i vodi li u današnjem položaju k 
ožudjenoj slozi i jednakosti, ali pako naprotiv k još većem ciepanju i književ- 
nom razdoru.«? 

U takvoj ocjeni Gaj nije sam: jednako su mislili i Antun Mažuranić i 
Vjekoslav Babukić, pa Bogoslav Šulek i Adolfo Veber Tkalčević, istaknuti fi- 
lolozi Zagrebačke filološke škole. 


* P. Ivić, Srpski narod i njegov jezik, Beograd, 1971, str. 188. 

** Narodne novine, 1850, str. 76. Dogovor je registriran i u zadarskim talijan- 
skim novinama Osservatore dalmato 12. travnja 1850. u broju 59. u talijanskom 
prijevodu. 

Slovenci nisu reagirali mnogo na taj Dogovor iako ga je potpisao i Franc 
Miklošič, jedino se na nj osvrnuo Ljubljanski častnik 12. travnja 1850. u broju 4, 
predbacujući donekle ilircima što grade ilirski jezik mjesto da se prilagode zaključ- 
cima sastanka u Beču. Komentirao ga je Blaž Potočnik: »Znano je, da si nekteri 

Il. POLEMIKE OKO ŠTOKAVŠTINE 


1. Povod 


Nije u to doba bilo neslaganja samo u teoretskim jezičnim pitanjima, poveza- 
nima s cdređenim fonološkim, morfološkim ili leksičko-terminološkim pro- 
blemima nego i u mnogo osjetljivijim pitanjima, kao npr. o tome čija je što- 
kavština. Karadžić u članku Srbi svi i svuda tvrdi da je štokavština samo 
srpska a ne i hrvatska. Iz početka nije bilo velike reakcije na takvo Karadži- 
ćevo stanovište. Vežić je Karadžićevu raspravicu čak pretiskao u svojem ka- 
lendaru godine 1850. 


Treba imati na pameti da se u doba ilirizma naročito isticala misao za- 
jedništva čitava ilirstva, čitava južnoga Slavenstva, pa se nije mnogo pazilo 
na »genetička imena«, iako su i ilirci bili sasvim svjesni svojih genetičkih 
»imena« i svoga zajednićkog ilirskog »prezimena«. U doba ilirizma širila su 
se i kriva shvaćanja o Hrvatima, ali se ljudi nisu previše brinuli da ih isprav- 
ljaju, uvjereni da će pobijediti ilirska ideja koja će te osjetljivosti sama po 
sebi izbrisati. U Šafafikovu Slovanskom narodopisu iz 1842. piše da Srba 
ima 5,294.000, a Hrvata 801.000. Taj je podatak opazio, na primjer, Vraz, ali 
nije htio prigovarati." Opći zagrebački koledar za godinu 1851. pretiskava tu 
statistiku u članku Pregled naroda slavjanskih bez ikakve napomene, kao što 
je Vežić prenio i Karadžićev članak. 


Ali ilirci su se trgnuli iza sna, pretežni je dio uvidio da je ilirska ideja 
utopija, i pomalo se u nekih javlja razumljiva svijest o prirodnim i povijesnim 
međama hrvatskoga naroda. 


Od hrvatskih književnika možda je prvi to objektivno i bez negatorstva 
prema drugima shvatio Mirko Bogović u člancima Nekoliko iskrenih rieči 


ilirski rodoljubi pisavci že veliko let prizadevajo za vse ljudstvo slavonskiga, hor- 
vaskiga in dalmatinskiga kraljevstva v dosego edinosti in zloge edin kniževni jezik 
in pravopis vpeljati. V ta namen so iz vsih jugoslavenskih narečij, med katerimi 
je bil tudi naš slovenski jezik v ta namen porabljen, noviga, nikjer navadniga, pa 
vendar vsim narečjem nekoliko podobniga sostavili, ter so v tem novim občnim 
narečji pridno in tudi veliko pisali. Teh rodoljubov namen je gotovo hvale vredin, 
ako bi se le v djanji izpeljati dal. Od vsih jugoslavenskih strani se je kmalo začelo 
temu početju po učenih in neučenih možeh zopervati, in pokazalo se je, de, ker so 
ti ilirci na tako vižo za vse jugoslavene, toraj tudi za nas slovence edin jezik in 
edin pravopis mislili skovati, še svojim bližnjim sosedam, svojimu lastnimu narodu 
niso mogli ustreči. Imenitno je toraj to, kar so učeni jugoslavenski književniki na 
Dunaji po dostojnem posvetovanji sklenili. Ker je sklep učenih jugoslavenov tudi 
za nas slovence silno važen, da damo tukej našim slovenskim bravcem poslovenje- 
niga na znanje.« Cit. prema Ivan Prijatelj, Slovenska kulturnopolitična in slovstvena 
zgodovina 1848—1895, Ljubljana, Državna založba Slovenije, 1955, str. 331—332. Ivan 
Prijatelj dodaje zatim svoj komentar: »Iz teh besed vidimo, da je Blaž Potočnik 
dunajski 'književni dogovor' tako razumel, da se je z njim polagal v grob ilirizem 
il njegovo nesistematično mešanje južnoslovanskih jezikov. In to je ta dogovor, 
ko je določal pravzaprav zgolj za enotni srbohrvaški narod en jezik na podlagi 
enega živega narečja, pri tem pa vzporedno dopuščal dosledno pisavo tudi v dveh 
ostalih prav tako živih srbohrvaških narečjih, v resnici tudi pomenil. Slovencev se 
ta dogovor očevidno ni tikal.« 


"“ B, Vodnik, Dr. Ante Starčević, sir. 410. 

(Neven, 1852) i Kratki pregled naše književnosti. Bilo je i drugih objektivnih 
priloga oko te važne teme (Šulekov članak, rasprava u srpskom Svetovidu i 
dr.). 

Kako su u tim raspravama, pa i polemikama, sudjelovali i poznatiji pisci, 
kao A. Starčević, Lj. Gaj, M. Bogović, B. Šulek, $. Ljubić, J. Miškatović i dru- 
gi, a raspre su se vodile u zagrebačkim Narodnim novinama, Pozoru, Nevenu 
i drugdje — da spomenem samo hrvatske listove — mislim da će biti vri- 
jedno da se taj problem prikaže u cjelini. Rasprave su trajale, uz prekide, 
desetak godina. 


Činjenica da se štokavština odricala Hrvatima i pripisivala samo Srbima, 
tvrdnje o »Srbima oba zakona«, što je dolazilo do izražaja naročito u spome: 
nutom Karadžićevu članku Srbi svi i svuda i nekim srpskim listovima, zatim 
potencirane i negatorske reakcije Ante Starčevića — sve je to izazvalo i ras- 
plamsalo polemike oko pripadnosti štokavštine. 


Ante Kuzmanić bit će neposredan povod vrlo oštrih polemika koje 
će se pojaviti na stranicama hrvatskih i srpskih listova. Evo kako se to do- 
godilo, Matica ilirska namjeravala je prevesti poznatu i popularnu Schod. 
lerovu knjigu Das Buch der Natur i zaključila da prijevod povjeri Anti 
Kuzmaniću uz nagradu od 500 forinti. Djelo bi prevodio u četiri maha, tako 
da bi kompletan tekst bio gotov godine 1855. Priznaje se da je posao težak, 
a Kuzmanića treba odmah pozvati da se dade na posao prevođenja. To je 
sve riješeno na Matičinoj sjednici od 27. rujna 1852. Na istoj sjednici promot- 
rila se i ponuda Krunoslava Veselića da prevede spomenuto djelo, ali 
kako je posao već povjeren Anti Kuzmaniću, nije se povoljno moglo udovo- 
ljiti Veselićevoj ponudi." 

Kuzmanić je uživao ugled u Zagrebu kao dobar poznavalac hrvatskog je- 
zika,* posebno terminologije. Kada je J. A. Mikoč poslao svoju terminologiju 
matematičku i brodarsku da se u Matici »pregleda i popravi, pa da se onda... 
pošalje u Prag i u Petrograd«, Matica ilirska zaključila je da se obje termi- 
nologije predaju Anti Kuzmaniću »da ih razvidi« i da ih »popravi«.“ Poznato 
je bilo da je Kuzmanić u Zori dalmatinskoj mnogo pisao o voćarstvu, viro- 
gradarstvu, prirodnim pojavama, pa ćemo tamo naći niz njegovih članaka: 
Ditelina spužja; Eljda; Kako se imaju vertlovi čuvati od gusinah, cervih, ker- 
pusah, buačah, i druge gamadi; Kiseli kupus; Kukuruz; Krumpir; O brani 1 
derljači; O izabranju i deržanju simena; Osobita pomnja pri oranju; O sija 
nju; Pića ili kerma zimna u nerodnoj godini; Proso; Gorski i voćni razsad; 
Maslina; Nekoliko ričih o cervu, koji masline grize; Kako se jaja po veliko 
vrime dohraniti mogu; Kako se maslo najbolje pravi i doderžava; Kako se 


"J. Ravlić, Matica hrvatska (1842—1962), Zagreb, 1963, str. 72. 


" Matija Šantić piše Ivićeviću 1844. kako se »ovdi obćenito derži da naš Gos. 
Kuzmanić nepoznaje naš materinski jezik, nego pače da ga kvari, i stvara jedan 
novi način od pisanja ... Kuzmanić za ugoditi Hervatima, koji su se stavili na 
knjižestvo od malo dana, uveo u našu Zoru razdiljenje od nadometaka koje nikako 
neće moći podniti Dubrovčani, i ostali naši Dalmatinci ...« Andrija Stazić u pismu 
istomu Ivićeviću veli da je na tri pitanja Zore dao »odgovor u kome sam dokazao 
nestavnost početka književnoga Našega Visokoga Kuzmanića, koji sam od puka 
hoće da naučimo naš jezik...«. Cit. prema R. Petrović, Nacionalno pitanje u 
Dalmaciji u XIX stoljeću, Sarajevo, 1968, str. 115, bilj. 288 i 289. — I pored takvih 
misli koje nisu pozitivne za Kuzmanića, ima ih koji naročito hvale Kuzmanićev 
jezik. 

"3. Ravlić, n.d,, str. 75. 

meso brez soli najduže doderžati može; Krava koja mliko gubi; Sir; Vuna; Vo- 
larice i klanice; O lovu i ribanju; i sl." Zbog svih tih razloga pozvala je Ma- 
tica Kuzmanića da upravo on prevede spomenuto djelo o prirodi. 


Novosadski Serbski dnevnik u svome 12. broju godine 1852. oborio se na 
odluku Matice ilirske ie s jadom konstatira da je »na žalost svakoga, koi mi- 
sli, da Hervati serbskim jezikom pišu i pisati žele; na žalost svakoga, koi želi 
razvitak našega jezika« ravnateljstvo Matice pozvalo Antu Kuzmanića da pre- 
vede na hrvatski jezik Schodlerovu knjigu. Takvo pisanje uzbudilo je Star- 


Ante Starčević 


čevića, koji u Narodnim novinama br. 189 od 18. kolovoza iste godine oštro 
reagira na izazov iz novosadskih novina: »Mi žalibože znamo, da se neznan- 
stvo više manje dčrži sve diece Adamove, ali nismo ni sanjali, da ima tako 
pametnih glavah, koje bi mislile, da Hervati pišu ali da namieravaju pisati ko: 
jim drugim jezikom, izvan svoga materinskoga hčrvatskog jezika.« 

Na ataku srpskoga lista Starčević pita: »I zbilja koji je to jezik srbski? 
Je li možda onaj, koji se nalazi u nekoliko stara kirilska rukopisa? Neka bu- 
đe čiji mu drago, hčrvatski nije. Je li onaj kojim je tiskana — ako se ne va: 
ram — pčrva kirilska necerkvena knjiga oko polovice prošloga XVIII vieka, 
— t.j. kojime je pisan prievod Stematografije Ilirske od našeg Vitezovića? 
I onaj od naše hčrvatske strane neka nosi s Božjim blagoslovom kogod ho 
će. Je li to onaj jezik, kojime je pisao n. p. Raić i još nekoliko kirilovca, ko- 


“ Usp. Zoru dalmatinsku 1844—1848. i V. Maštrović, Jadertina croatica, 11. 
dio (Časopisi i novine), Zagreb, 1954. 

jime je u kirilici izišao naš Gundulić? Mi ni taj jezik ne priznajemo za jezik 
hervatski, neka si ga posvoji, kome se hoće . . .« Hrvatski je jezik klasičan je 
zik i bio je to već u doba kada sadašnji izobraženi narodi jedva da su znali 
»Oče naš« u svome jeziku reći. Nasuprot novosadskom listu, Starčević smatra 
da je odluka Matičina ispravna: »Spomenuti čin ravnateljstva matice mi der. 
žimo za takovi, kojima će iz nova steći ljubav i pouzdanje našega naroda. Mi 
se sveserdno radujemo, što je rečenu knjigu ponudilo za prevođenje g. Kuz 
maniću, jer znamo, da će ju on hčrvatski prevesti. A kako god sav naš narod 
desnodunavski veselo štije našega Kačića, tako će, uviereni smo, i s prevodom 
g. Kuzmanića biti.« 


Starčević zamjerava piscu Serbskoga dnevnika i zbog toga što u svojem 
članku govori o »provincialu, o katolicih, o graničarih«. Kada tako govori, po- 
kazuje da se »još nije iz pelenah izvukao« te mu pisac, indigniran na to, neće 
ni odgovoriti. Ipak i ovo što je rekao, iznio je »za spoznanje nešta, o čemu 
se mnogi naši otačbenici nisu nadali, t.j. za spoznanje nesreće, u kojoj se 
znatna strana našega naroda nalazi«. 


Na taj članak odgovaraju Beogradske novine u broju 91 od 12. kolovoza 
u rubrici »Pregled književnosti«, čudeći se i odbijajući postavke u članku Na- 
rodnih novina, a u broju 92, pod naslovom Lj. Gaj i Srbi, opširno se osvrću 
na članak u zagrebačkom listu. Na Starčevićevo pitanje: koji je to srpski jezik, 
neće, vele, sami odgovoriti, nego s knjigom P.J. Šafafika u ruci. Kao što Ko- 
šut nije priznavao srpskoga naroda, tako i njegov imenjak, Gaj, ne priznaje 
da srpskoga naroda ima igdje na svijetu. Članak je pisan u uvjerenju da je 
spomenuti nepotpisani članak pisao urednik Ljudevit Gaj. Pisac poriče da bi 
književnost u Dubrovniku bila hrvatska, naprotiv »općina dubrovačka pisala 
(je) onim' ezikom', koim' su pisala srbska ,kralčvstva" i ,carstva"«. Kritičar 
je oštar kada kaže: »Naumivši g. Ljudevit Gaj utamaniti srbsko ime, pa nemo- 
gavši to ilirstvom' izvršiti, sad' se podiže da nas pohrvati, izrekom' govoreći 
da i oni pisci koi se za Srbe drže, treba da nastave pisati izobraženim' ezikom' 
hrvatskim.« Članak završava prijetnjom tužbe zbog vrijeđanja naroda, jer veće 
»uvrede my nemožemo zamisliti od' ove: reći narodu koemu da ga nema nili 
ga e igda bylo«. 


Kada su srpske novine tako oštro reagirale i još napomenule kako nema 
veće uvrede nego kojemu narodu reći da ne postoji, Starčević kao da time 
dobiva još veću volju za polemiku, pogotovu što je Karadžić ograničio Hrvate 
na šačicu čakavaca ili, možda, i kajkavaca, pa u Narodnim novinama broj 
221 godine 1852. piše članak Odgovor Serbskome Dnevniku i Beogradskim No- 
vinama. Tu Starčević izjavljuje da ije inkriminirani članak u Narodnim novi- 
nama od 18. kolovoza 1852. pisao upravo on, Starčević, »kao tadašnji namest- 
nik moga prijatelja I. V.«, a nije ga napisao Ljudevit Gaj, koji je u to vri- 
jeme bio na putu, a kada je doznao za taj njegov članak, nad njime je »ne- 
zadovoljstvo očitovao«. Zbog toga, veli Starčević, općinstvo treba da spome- 
nutu prepirku uračuna njemu, a ne Gaju, a pisci »srbskih časopisah imat će 
odesele ne na G. Gaja, ali na koga drugoga, nego upravo na me svoje članke 
upravljati«. Starčević odbija autoritet Šafafikov na koji se poziva srpski list, 
njemu Šafafikovo djelo ništa ne znači, a mogao bi ga preporučiti »za zama- 
tanje papra, duhana, sira i sličnih stvarih«. Za srpski narod veli da ni sam 
ne zna kako se zapravo zove, jer se govori i Srb i Srbin, i Srbljin i Srbalj, pa 
i Srbijanac i Srbljanin. S obzirom na srpski jezik veli da se do jučer pisalo je- 
zikom crkvenim, a ni sami polemičari nisu suglasni što je zapravo s njihovim i 

hrvatskim jezikom: »Jer Dnevnik veli, da naša zmija iz Kotara ravna — Ante 
Kuzmanić ne piše srbski, a on piše onako, kako su pisala oba Kačića, oba Relj- 
kovića, Katančić, Došen, Margitić, i mnogi drugi hervatski pisci — ,novine'i 
ovaj jezik dčrže za srbski«, te napominju da je čakavština jezik hrvatski. Star- 
čević time hoće pokazati da jedni drže tek čakavštinu za tipični hrvatski jezik, 
dok drugi hrvatskim smatraju ikavsku štokavštinu i čakavštinu, pa ironično 
završava taj dio članka: »Načinite se gospodo među 'se!« Tvrdi da srpskog je- 
zika zapravo i nema. 

Članak završava razočarani ilirac koji pokazuje da Hrvati nisu smjeli u 
svome ilirskom zanosu toliko pregorjeti i sebe zatajiti za volju sloge: »Pod 
imenom ilirskim radili su Hervati, kako i vazda, više za druge nego li za se, 
zamučali su mnogo, što zamučati ne bi bili imali. To su Hervati radili u ime 
ljubavi i sloge bratinske: a kad je na to došlo, da svak za svojom žlicom gleda, 
budite uvereni, da se ni Hčrvati s nikim neće kladati.. .«* Starčevićev članak 
iz Narodnih novina preštampao je i Glasnik dalmatinski u broju 69 godi- 
ne 1852. 


Mnogi su ilirci osuđivali Starčevićeve članke zbog oštrine i pretjeranosti, 
zbog negiranja srpskoga imena i srpskoga jezika, ali vjerojatno bi Starčević i 
dalje pisao da mu to nije onemogućio Ljudevit Gaj. Kada se Gaj vratio s pu- 
tovanja u Zagreb, objavio je /zjavljenje radi Starčevićevih članakah o Sčrbi- 
ma i sčrbskom jeziku u kojemu veli kako je list u njegovoj odsutnosti postao 
»guvnom na kojemu su nekoji počeli mlatiti kukolj ciepovima nepraktične uče- 
nosti«, karakterizirajući Starčevićeve članke kao »zlokobne«. Kao što on sam, 
veli Gaj, tako i većina rodoljubnih Hrvata braću Srbe i srpstvo smatraju kao 
glavni temelj jugoslavenske ili ilirske narodnosti i vrlo cijene i do neba di- 
žu njihova slavna djela prošlosti, uzorno junaštvo i besprimjernu požrtvovnost, 
Naprotiv, osuđuju oštro i odbacuju kao ljagu sve one, makar kako učene i is- 
hitrene, nadriteorije kojima se može samo posijati sjeme razdora među rođe- 
nom braćom. Članak je datiran: U Mirogoju, dne 3. studenoga 1852. 


2. Bogović: »Nčkoliko iskrenih rečih«. Subotićev stav 


U 47. broju, od 18. studenoga 1852, napominje redakcija lista Neven da je za- 
moljena S više strana da i ona nešto rekne o srpsko-hrvatskoj raspri koja se 
bila razvila, te objavljuje članak M. B. (Mirka Bogovića) Nekoliko iskrenih 
račih. Pisac smatra da su pisci i jedne i druge strane ostavili ono polje na ko- 
jem se to pitanje moglo riješiti: umjerenog i »strogo književnog istraživanja«. 
Serbski dnevnik, veli Bogović, dao je prvi povod toj nesretnoj raspri, pa će 
imati pred cijelim narodom odgovarati ako bi ogorčenost ili nesporazum mogli 
iz toga nastati među Hrvatima i Srbima, ali je i Starčević trebao pisati teme- 
ljitije. 

U toj se raspravi Bogović ne može načuditi uredniku Serbskoga dnevnika, 
koji je sam objavio knjigu o povijesti srpskoga naroda, pa je mogao dokumen- 
tima pobijediti svoga protivnika tjerajući ga u tjesnac ozbiljnim znanstvenim 
dokazima, a mjesto toga on se toliko izderao na pisca Narodnih novina da se 


5 INirske narodne novine, 1852, br. 21. 

»gotovo već pobojasmo za kožu g. Starčevića«. Starčević je svakako morao pi- 
sati umjerenije, ali ni Beogradske novine ni Serbski dnevnik u Novom Sadu 
nisu smjeli psovkama to pobijati, nego razlozima, u čemu je bio izuzetak Sve- 
tovid, koji je jedini o sporu govorio hladnokrvno i dostojanstveno. 


Čitavu problematiku trebalo bi, po mišljenju Bogovićevu, raspraviti na 
drugom mjestu, u časopisima Kolu ili Dubrovniku, Serbsko-dalmatinskom wma- 
gazinu, Serbskom Ištopisu ili u kakvoj brošuri; jednu priprema i Starčević, 
pa ga moli da bude umjeren. Nije dobro što se takva pitanja pretresaju u po- 
litičkim novinama, ali se »ljuto prevarismo, jer sve do najnovie dobe serb- 
ski listovi svejednako nasčrtju, i to ne samo na g. Starčevića, nego na nas, za- 
tim na jezik i književnost našu«. Pošto je napomenuo da su se takvi članci po- 
javili u Serbskom dnevniku u broju 33 i 36, u Beograđskim novinama u broju 
122 i u Sedmici u broju 16, pisac se skeptički pita: »Da li je to lčpo, da li je 
bratimski, to neka bezpristrano razsude učitelji serbskih i naših listovah . . .«. 
Treba dakle da dobro promisle oni koji pišu o tako škakljivim stvarima: što 
pišu, pa i gdje i kako pišu, da budu oprezni pri izricanju sudova jer ono što 
pišu promatra čitav narod, upozorava pisac diskutante o tom osjetljivom na- 
cionalnom, jezičnom i književnom pitanju. 


Sada nije vrijeme svađi, završava pisac svoje raspravljanje, nego bratskom 
sporazumu i uzajamnoj slozi, te ne treba gledati tko se kojom azbukom služi 
i tko se kako krsti, nego treba brata prihvatiti i dati mu desnicu u zajedničkom 
radu. 


Bogovićev članak nije dakle ulazio u pojedinosti problema, nego je tek u 
načelu postavio kako bi ga trebalo riješiti. Sve do kolovoza 1856. nitko se nije 
pobliže osvrnuo načelno i u potankostima na postavljen problem, s hrvatske 
strane. To je učinio spomenute godine Bogoslav Šulek u istom Nevenu u ko- 
jemu je Bogović pozvao ozbiljne ljude na trijeznu raspravu. Ali u Serbskom 
lčtopisu spremali su se da odgovore Starčeviću, pa je u spomenutom časopisu 
njegov urednik Jovan Subotić objavio 1853, u drugom dijelu, podulju ras- 
pravu, Ođdgovor' g. dru Starčeviću na n&gov članak' u zagreb. narodnym' novi. 
nama. Članak je pisan starim srpskim pravopisom i obuhvaća pedesetak 
strana. 


J. Subotić vrlo opširno raspravlja o svemu onome što nije mogao odobriti 
u Starčevićevim člancima od 18. kolovoza i 27. rujna 1852, a posebno se zadr- 
žava na povijesnim razlozima. Smatra da je Starčević poveo razgovor o srp- 
skom narodu »bez' uzroka i osnova« i, pošto je nabrojio sve ono što je Starče- 
vić iznio protiv Srba, konstatira da ovako »ioš' niko nikada srbskij narod' na- 
ružio nije« te kako Starčević »pokupi sve blato, pa s' n'im svom narodu na 
obraz'«. 


Ja ću se ovdje osvrnuti na onaj dio rasprave koji govori o jeziku. Su- 
botić naglašava da narodi »koi imaju edan' ezyk' esu edan' narod". Ovo e taka 
istina, kao dvaput' dva čet'ri.« Primjenjujući to svoje pravilo na konkretne 
prilike, pisac izvodi ovakav zaključak: »Dakle, dalmatinski Hrvati, koi edan' 
czyk' sa Srbl'ima imaju, esu edan' narod' sa Srbl'ima i: dalmatinski Hrvati, i 
panonski Hrvati budući da nemaju edan' ezyk', nisu edan' narod'. To est: dal 
matinski Hrvati nisu upravo Hrvati nego su Srbl'i.«* 

Historija uči, ističe Subotić, da Srbi žive u kneževini Srbiji, u staroj Srbiji, 
u Crnoj Gori, u Dubrovniku, u Hercegovini, u Bosni, u Dalmaciji, u Hrvatskoj, 


“ Serbski Ičtopis, Novi Sad, 1853, str. 161. 


288 Polemike oko štokavštine 


u Srijemu i Slavoniji. A tamo gdje su Srbi, tamo je i srpski jezik, tu su i srpski 
pisci i »badava vy i Divkovića i Margitića, i Rel'kovića i Katančića i Gundu- 
lića i sve druge dubrovačke i dalmatinske spisatelč hrvatskima naričete, što vi- 
še, badava se i oni sami bylo slovinskima, bylo slavonskima, bylo kako mu 
drago nazyvaju: oni su Srbl'i, i esu i ostaju srbski spisatel'i, a to je samo žalost' 
naša da katolički Srbl'i neće da se zovu onako, kako su im' se pradadovi zvali. 
Pa tako i sa samym' Vama g. Starčeviću, I Vy kažete da ste štokavac' Srbin', 
pa nećete da se zovete Srbinom', nego volite prie c&o narod pohrvatiti, nego 
se nareći onym' što este.«" Srpski jezik vlada svuda gdje su se Porfirogenetovi 
Srbi naselili, tamo se govori samo srpski »gd& nikada noga hrvatska stala nie«, 
pa je Subotiću čudno na temelju čega »vy dubrovačke spisatelč hrvatskima zo- 
vete«, 

To, očito, nije bilo takvo raspravljanje kakvo je očekivao Mirko Bogović 
kada je objavio spomenuti svoj članak u Nevenu, a takvo raspravljanje nije 
zadovoljilo ni Maticu ilirsku, koja nije bila, istina, zadovoljna Starčevićevim 
oštrim i uvredljivim negatorskim člancima, ali sigurno ni Subotićevom raspra- 
vom u kojoj se ubrajaju među srpske određeni hrvatski krajevi. Na Subotićev 
članak nema, doduše, odgovora, ali tek nekoliko mjeseci nakon njegova objav- 
ljivanja Matica ilirska, kojoj jena čelu Ambroz Vranjican (1851—1857),na 
svojoj sjednici od 16. prosinca 1853, zaključila je kao izdavač časopisa Ne. 
ven da urednik treba svuda gdje se govori o ilirskom imenu zamijeniti ga 
hrvatskim." Ta je odluka dovoljno jasno govorila o stavu Matice ilirske pre- 
ma stanovištima kakva je iznio J. Subotić. 


Međutim — može se usput spomenuti — Ante Kuzmanić, koji je bio nepo- 
sredni povod tim raspravama, ipak nije preveo spomenuto Sch&dlerovo djelo. 
Na sjednici Matice ilirske, koja je održana 19. i 20. ožujka 1853, pročitano je 
pismo Ante Kuzmanića u kojemu javlja da još nije počeo prevoditi knjigu 
Das Buch der Natur te da je ne može uzeti u posao dok mu Matica »zakonito 
ne osigura« svotu od 1000 forinti. Na sjednici je odlučeno da mu se javi »da 
ovo družtvo niti je kada koga zakonito osiguralo niti može njega, nego da s 
njime, kao i s ostalima dosada, želi ovaj posao obaviti na temelju zadane za- 
jedničke riječi. K tome, ako želi dobiti plaću za svoj trud, neka knjigu tako 
prevede da ju Književni odbor ovoga družtva odobri, ovaj bo ima pregledati i 
odobriti sva ona djela koja se troškom ovoga družtva izdaju. — Neka se u pre- 
vađanju drži onoga jezika i onoga sloga kojima se služe naši bolji pisci, pišući 
i za uglađeniju stranu naroda.« 

Tražeći da mu Matica »zakonito osigura« određeni honorar za prevođenje, 
Kuzmanić se vjerojatno htio osigurati da mu trud ne bi bio uzaludan ako bi 
djelo preveo ikavskim govorom i onim načinom kako je on običavao pisati. 
Kada je dobio od uprave Matice spomenuti odgovor, nije pristao na Matičin 
uvjet, naročito s obzirom na jezični tip kojim bi djelo trebalo prevesti. U tom 
smislu Kuzmanić javlja Matici svoju negativnu odluku s obzirom na prijevod 
Schodlerova djela, što je pročitana na sjednici od 2. svibnja 1853, te je odlu- 
čeno da mu se javi da vrati »knjigu i dva rukopisa što ima kod sebe«." 


"N. d., str. 165—166. 
" B. Drechsler, Dr. Ante Starčević, str. 376. 
%J, Ravlić, nd, str. 75. 

3. Zatišje 


Time nije prestala i započeta polemika. U pozadini svih tih raspravljanja 
bio je zapravo Karadžićev članak Srbi svi i svuda, ali još potenciran oštrinom 
spomenutih srpskih listova. Karadžić se zapravo prevario u svojoj ocjeni da 
je nakon godine 1848. pogodno vrijeme za objavljivanje spomenutoga članka. 
»Rešavajući problem nacije jednostrano, samo na temelju jezičkih izučavanja, 
Vuk je već u svoje doba demantovan i Hrvati upravo tih godina, ubrzo posle 
poraza revolucije od 1848, odbacuju veštačko ime iliri i vraćaju se narodnom 
Hrvati.« Hrvati su bili voljni za volju sloge i širokih slavenskih ostvarenja 
prihvatiti neutralno i sveobuhvatno ilirsko ime, ali nisu htjeli prihvatiti tuđe, 
srpsko ime. Nakon ilirskog zanosa i nerealnih i preširokih vidika, »istorija je 
uopšte uzela druge smerove, različite od onih kojima su, svako na svoj način, 
težili Vuk i iliri. Iz razloga koji su predmet posebnih naučnih izučavanja, et- 
nički srodna i jezički jedinstvena celina kristalizovaće se u drugoj polovini 
XIX veka u dve nacije, u Srbe i Hrvate . . . Izraz ovog procesa su i otpori na 
koje će docnije naići Vukov članak Srbi svi i svuda.«* 

lako i dalje Hrvati ostaju pri ilirskoj“ i jugoslavenskoj misli, razumijeva- 
jući je kao želju za zbližavanjem među južnoslavenskim narodima, u doba 
apsolutizma pomalo se, ali sve više i više ističe hrvatsko ime. To je doba kada 
su »malom iznimkom svi oni ljudi trojedne kraljevine, koji su prije ilirstvo 
podupirali, danas uz hrvatstvo prionuli«. Te će se citirane misli jasno izreći u 
Pozoru 1863, dakle deset godina nakon spomenute intervencije Matice ilirske 
koja odlučno traži da se u časopisu Neven ilirsko ime svuda promijeni u hr- 
vatsko, u broju 70: »I mi smo odmah na početku ilirstva za ovu ideu sa svom 
snagom svoje mladjahne duše prionuli, ilirsku stvar podupirali, branili i 
razprostirali; nu sada poslje višegodišnjeg izkustva . , . odstupili smo od prvo- 
bitne idee ilirstva, te smo se latili istim čuvstvom hrvatstva na temelju po- 
vjestice hrvatskog naroda, u uvjerenju da ne valja niti po zraku ilirske kule 
graditi, niti odviše u druge se uzdati i njihovo prijateljstvo tražiti, već da je 
najbolje na temelju svoje historije i svojih starodavnih pravah razvijati svoje 
političko biće.« 

Te su misli izrečene dakle kasnije, ali već u doba apsolutizma takve ideje 
pomalo sebi krče put. To je vidljivo iz nekih postupaka istaknutoga povjesni 
čara i političara Ivana Kukuljevića Sakcinskog. Pri tom mislim na njegovu ko- 
respondenciju sa Šimom Ljubićem u veži s tiskanjem njegova djela Povi 
est narodne književnosti dalmatinske.“ Ljubićev je rukopis godine 1851. bio na 
jezičnoj lekturi kod J. Šutine, profesora u Zadru, ali i kod Ante Kuzmanića, 
Božidara Petranovića, pa i kod I. M. Škarića (koji je od 1858. do 1861. izdao 
prijevod čitavog Svetoga pisma), a kasnije i kod nekih drugih stručnjaka, kao 
kod A. T. Brlića i Vuka Karadžića. 

Karakteristično je kako je Kukuljeviću stalo da nagovori svoga mladoga 
dalmatinskoga kolegu da bi svoje djelo objavio pod naslovom Poviest dalma- 


"M. Popović, Vuk St. Karadžić, Beograd, 1964, str. 336. 

“Ni ilirci ni njihovi nasljednici ne ističu jedinstvo samo Srba i Hrvata, nego 
svih južnih Slavena. Tako se mogu razumjeti njihove težnje za »ilirskim« jezikom, 
koji bi bio zajednički svim južnim Slavenima. To se katkada nema dovoljno na 
umu. 

?" Usp. V. Valčić — M. Škrbić, Geneza Ljubićeva »Ogledala...« u svjetlu 
razvitka nacionalnog pokreta u Dalmaciji, Radovi Filozofskog fakulteta u Zadru, 
sv. 2, Zadar, 1963, str. 170—195. 

tinsko-hervatske književnosti, i to »poradi naše bratje Serbaljah, koji bi rada 
da je sva Dalmacija serbska, prem da tamo do jučer ime ovo skoro ni poznato 
ne biaše«. A upravo je spomenuto kako je iste godine J. Subotić izrijekom na: 
pomenuo kako »dalmatinski Hrvati nisu upravo Hrvati, nego su Srbl'i«.“ 


Kasnije Kukuljević predlaže Ljubiću da se njegovo djelo nazove »Poviest 
ili historija hrvatske književnosti«, jer će djelo naći više čitatelja ako izađe 
pod imenom hrvatskim, a ne dalmatinskim, a onda »stavit ćete se i vi na 
obširnije polje, ono na kom su dielovali upravo vaši stari hrvatski i ostali dal 
matinski pisci, koji se nikada nisu stidili svoj jezik samo hrvatskim i svoj na- 
rod i svoju književnost samo tim imenom krstiti, znajući dobro da je uprav 
u Dalmaciji ne samo središće političke veličine hrvatske, nego i svega pokreta 
duševnog bilo, dočim u današnjoj tako zvanoj provincijalnoj Hrvatskoj niti 
je bio narod hrvatski nego slovenski ili više kranjski, niti je jezik sve do naj- 
novijeg vremena toliko izobražavan bio, koliko uprav jedino u Dalmaciji ...«“ 


Kasnije (u pismu Šimi Ljubiću od 15. ožujka 1856) izražava Kukuljević 
čuđenje što i »današnji Dalmatini sasvim zaboravljaju na ime svoga naroda 
kojim su se starci naši rodom iz Dalmacije toliko ponosili. Slavni naš Marulić, 
Lucić, Vetranić, Hektorović, Baraković, Zlatarić, a i svi ostali kad bi u svom 
narodnom jeziku pisali govorahu nekim ponosom da pišu hrvatski i smijali bi 
se bili da im tko kaza da pišu srbski, a sada hoće neki mladi mudraci iz Du- 
brovnika da je njihov jezik srbski, a vriedni naš starina u Zadru kanonik Ska- 
rić stvori novo ime za svoj jezik, naime slavjansko-dalmatinski.«? 


Kukuljević dalmatinske pisce naziva dakle hrvatskim piscima »jer se tako 
većom stranom sami zovu po rodu i jeziku, a samo kasnije upotriebili su Du- 
brovčani i još nieki Dalmatini ime slovinsko radi sloge, budući da je to pravo 
ime svih južnih Slavenah od starine, nipošto pako srbsko koje ime rado bi nam 
narinuli nieki nevješti ljudi ... Ja sam se u Dalmaciji snova osvieđočio đa je 
kod konservativnog našeg naroda sve do Arbanije ime hrvatsko jedino živo i 
narodno. Valja dakle i nama književnicima ako želimo s narodom pošteno po- 
stupati njegovu svetinju, među koju svakako narodno ime spada, krepko i 
postojano čuvati ...« Na kraju pisma Kukuljević ističe kako je u Dalmaciji 
»od pravieka bilo središte političke, književne i umotvorne sile hrvatske, i to 
samo hrvatske izuzamši nekoliko naseljenika iz Italije ili bud odkud«.“ 


Kada je Kurelac objavio svoju raspravu Kako da sklanjamo imena (u škol 
skom izvještaju riječke gimnazije za 1852), nije se posebno osvrtao na nacio- 
nalni problem Dalmacije, ali kada je tu radnju zajedno s drugim prilozima ob- 
javio u knjizi Fluminensia, u bilješci napominje kako se živo »uvčrio da u 
Dalmaciji, u Dubrovniku i Kotoru Srbina starosčdioca nikdč nejma, oliš onoga 
čto se za Turskoga progonstva tuj naseliti moglo ... Uz morje vse je Hrvat, 
i vsaka beseda, čto ju Vuk ima u svom rečniku zapisanu kao južnu ili jugo- 
zapadnu, ta se govori ne samo po primorju Hrvatskom nego i po vsoj Dalma 
ciji, zemlji pra-Hrvatskoj.«" I pomirljivi i široko slavenski orijentirani Kure- 
lac osvrće se vrlo određeno dakle na hrvatsko i srpsko nacionalno pitanje. 


3 Serbski Ietopis, 1853, str. 161. 

* Historijski arhiv u Zadru, Ljubićeva ostavština, br. 202, cit. prema Valčić- 
-Škrbić, Geneza Ljubićeva »Ogledala...«, str. 184. 

5 N.d, str. 185. 

#* N.d, str. 185. 

" Fluminensia ili koječega na Rčci izgovorena, spčvana, prevedena i nasnovanA 
po Franu Kurelcu, Zagreb, 1862, str. 217. 

4. Trijezna riječ B. Šuleka: »Srbi i Hrvati« (1856) 


Kako je polemika još uvijek trajala, a u zraku se osjećala neprestana napetost, 
smatrao je Bogoslav Šulek da će njegova riječ moći pridonijeti smirivanju. 
U sva ta pitanja ušao je Šulek opsežnim i trijeznim člankom koji je objavljen 
u Nevenu, u kolovozu 1856.* On se dao na pisanje članka kako bi smirio 
duhove i kako bi pridonio razbistrivanju problema, a i Srbski dnevnik je 
naročito pozvao hrvatske pisce »da se late te stvari s pravom 'i poštenom 
voljom (kao što je to sam Srbski dnevnik učiniti nakanio) i može biti, da će 
se taj najveći čvor međusobne nesloge i svađe sretno razriješiti«, kao što je 
napisano u 57. broju spomenutoga srpskog lista. 

Pošto je konstatirao da nema sloge između Hrvata i Srba, Šulek pokazuje 
kako su Hrvati, osobito »provincijalni Hrvati«, učinili neizmjernu žrtvu ne 
samo s obzirom na jezik nego i s obzirom na ime. Najprije su Hrvati predložili 
ime ilirsko za opći naziv južnih Slavena, iako su pri tome imali neugodnosti 
pred neukim svijetom koji se bojao za svoje lijepo ime; zatim su predložili ime 
slovinsko ili slovjensko, ali se njime nije nijedan Srbin služio, a isto tako ni 
jugoslavenskim imenom, pa je nastojanje Hrvata u tom poslu ostalo jalovo. A 
srpski časopis Sedmica iz Novoga Sada pod uredništvom dra Medakovića, u 
svom 25, broju 1856. »upravo protestira proti zajedničkom imenu južnih Sla- 
vena, koje bi Hrvati Srbljem rado nametnuli, i zahtieva, da, ako žele slogu 
i ljubav (! ! !), neka već jedankrat točno razlučuju ime srpskoga naroda od 
hrvatskoga, a G. V. K. (Vuk Karadžić) izriekom zahtieva, da se i Hrvati 
zovu Srbi«. 


Iz ove širokogrudne hrvatske težnje, u Srba se mogla probuditi kriva pret- 
postavka da Hrvati ne štuju svoje ime te da zbog toga predlažu druga 
imena, pa to može biti uzrok što su »od ovo nekoliko godina srpski pisci ime 
srpsko počeli potezati i na Hrvate kekavce, pače i na sve ostale Slovence«. Da 
to čine tek pojedinci, ne bi trebalo, smatra Šulek, posebno o tome govoriti, ali 
ovo nametanje srpskoga imena »vrlo je mah otelo na veliku žalost hrvatskih 
rodoljuba, koji svoje hrvatsko ime isto tako ljube i štuju, kao što i Srbi svoje«. 
Da ima ikakve nade da bi Hrvati prihvatili srpsko ime, ne bi se pisac ni pera 
mašio, a kako živi već dvadesetak godina među Hrvatima, uvjeren je da oni 
neće svoje ime zamijeniti srpskim. Ako dakle ni Srbi ni Hrvati ne žele pro- 
mijeniti svoje ime, neka barem svoje ime drugome ne nameću. »To se mora 
priznati da Hrvati svog imena Srbljem ne nameću«, jedini je izuzetak Ante 
Starčević, ali je zbog toga bio »od samoga hrvatskog općinstva kuđen«, 

To pak Šulek može reći i za Srbe te žali što im u tom poslu »prednjači 
inače velezaslužni g. Vuk Karadžić, koji je svojim člankom Srbi svi i svuda u 
Kovčežiću kao što se meni čini najviše toj raspri povoda dao«. Kada je Kara- 
džić ime srpsko protegnuo na sve štokavce, drugi su počeli dokazivati da su 
pravi Hrvati samo kajkavci što oko Zagreba stanuju, ali su i kajkavci »jugo- 
slavenski književni jezik u svoju književnost primili«. Drugi stežu hrvatsko ime 
samo na čakavce te Šulek citira Karadžićev članak i odmah ulazi u povijesna 
razlaganja u vezi s dolaskom Hrvata i Srba u krajeve koje sada nastavaju. 
Karadžićevi razlozi su nedovoljni, veli Šulek, a osim toga on na jednom mjestu 


2 Šulekov članak pretiskan je u »Izabranim člancima« Bogoslava Šuleka, što su 
ih priredili dr. Rudolf Maixner i dr. Ivan Esih u izdanju Noviji pisci hrvatski, knj. 
8, JAZU, Zagreb 1952, str, 150—180. Šulekov tekst citiran prema tom izboru u 
kojem je djelomično promijenjen s obzirom na pravopis. 

kaže »ja bih rekao«, a na drugom »ja mislim« da su samo čakavci Hrvati, a 
ipak se našlo mlađih pisaca koji su tu Karadžićevu subjektivnu misao primili 
kao apodiktičku istinu. Ali tako to ne ide, nego »tko želi zanijekati egzistenciju 
jednomu narodu, taj treba da se dobro naoruža razlozima vođenim iz naravi 
stvari i svjedočanstvima vjere dostojnih povjesnika«. 

Sada opsežno Šulek obrazlaže kako ne može biti da su čakavci jedini osta: 
tak starih Hrvata, dokumentirajući svoja izlaganja povijesnim i lingvističkim 
razlozima. 

Primorski pisci nazivali su svoj jezik hrvatskim, tvrdi Šulek te citira dese- 
lak i više djela u kojima se spominje u naslovu hrvatsko ime, a mogao bi, veli, 
nanizati cijelu povorku knjiga hrvatskih pisaca koji su živjeli u različitim hr- 
vatsko-dalmatinskim mjestima, a svi oni zovu svoj jezik hrvatskim ili, što je 
zapravo isto, slovinskim. Naprotiv, ne može se naći knjiga pisana glagoljicom 
ili latinicom u kojoj bi pisac svoj jezik nazivao srpskim, pače i knjige pisane 
bosanskom ćirilicom zovu svoj jezik hrvatskim ili slovinskim. Uostalom, kako 
bi ga hrvatski pisac i mogao nazvati srpskim, pita svoje čitaoce Šulek, kada su 
u ono doba sve do najnovijega vremena Srbi pisali smjesom crkvenoga, rusko- 
ga i srpskoga jezika, dok je štokavski jezik »sve do ovoga vijeka samo kod 
Hrvata cvatio«. Nisu svoj jezik dakle mogli nazivati srpskim. Odavle se vidi, 
smatra Šulek, da je prije i Karadžić o čitavoj toj stvari »gotovo onako mislio, 
kao što ju ja ovdje razlažem; samo što onda tako zvano ikavsko razrječje (gdje 
se govori vinac, lipo itd.) nije pribrojio srpskom jeziku, valjda zato, što ga 
pogotovu sami Hrvati govore«. A kasnije, u Kovčežiću, već mu je »ikavsko 
razrječje srpsko, i samo čakavsko hrvatsko«. 

Uostalom, treba pogledati kako sam narod zove svoj jezik, pa Šulek pod- 
sjeća Karadžića da je na putovanju u društvu s Antom Mažuranićem sam čuo 
da jezik nazivaju hrvatskim i u Dalmaciji, a i u zapadnim krajevima Bosne i 
Hercegovine, kako su »i ovih dana vjere dostojni svjedoci zasvjedočili«. Daka- 
ko, doseljeni Srbi zovu ga i srpskim jezikom. 

Činjenica je da Slavonci ne zovu svoj jezik hrvatskim, nego slavonskim ili 
šokačkim, ali ga ne zovu ni srpskim. A što jezik zovu slavonskim, to je zato 
da bi ga razlikovali od narječja provincijalne Hrvatske, dakle kajkavskog. A 
da su Slavonci pravi Hrvati, pokazuje im i jezik, jer govore »kao što i bosan- 
ska i južno-hrvatska braća«, te Šulek među ostalim napominje i promjenu ie 
u i, što sve nalazimo i u »hrvatsko-štokavskom, po imenu pak u čakavskom 
narječju«. 

Da se stanovnici Slavonije zovu Slavoncima, Dalmacije Dalmatincima, Du- 
brovnika Dubrovčanima, može se pripisati činjenici što su sve to politička, 
a ne narodna imena, pa se odatle ne može izvoditi zaključak da im ne pripada 
ime Hrvat. 

Ako bi ga tko pitao da potegne granicu između Srba i Hrvata, ne bi to mo- 
gao učiniti ni prema jezičnim kriterijima, ni prema latiničkom ili ćirilskom 
pismu, ni prema vjeri, ni prema političkim granicama, jer su Srbi i Hrvati 
jedan narod. A ako su oni jedan narod, imali su sigurno i jedan jezik, pa 
»prepirati se dakle o tom u čem se je razlikovao jezik Hrvata od jezika Srba, 
lo će reći istraživati Markove konake«. 


Dobro bi bilo da se Hrvati i Srbi zovu jednim imenom, ali različnost imena 
ne može biti smetnja da se ljube i štuju kada su jedan narod, što je bio cilj 
njegovu dokazivanju. Šulek veli za sebe da nije rođen ni Hrvat ni Srbin, ali 
da jednakom ljubavi voli »oba srodna plemena« i želi im napredak i sreću. 
Treba gledati na ravnopravnost i Srba i Hrvata, a ne na »pretežnost« jednoga 

od dvojice. Treba da ih jezik veže. On zna da Srbi žele rasprostranjivanjem 
svoga imena postići samo veće jedinstvo južnih Slavena, ali narodno ime može 
se samo dobrovoljno primiti, a »nametnuti se ne da«, pa neka ime srpsko živi 
i nadalje uz ime hrvatsko. Treba da jedni druge pomažu, raduju se međusob- 
nom napretku, Hrvat neka »se naslađuje« knjigama Dositeja Obradovića i Vu- 
ka kao svojom svojinom, a Srbin neka »ljubi« Gundulića i Đorđića kao svoje 
gore list, Srbin i Hrvat neka svijetle kao dvije zvijezde-posestrime, »jedna 
neka drugu obasjava svojim svjetlom, da se tako obje podvostručenom svjetlo- 
šću vijekom sjaju na slavenskom nebu«. 

Nakon objavljivanja Šulekova članka nije se javio Karadžić. Nije se slagao 
sa Šulekom. Poznato je da je 1856. napisao na poleđini pisma koje su mu upu- 
tili Antun Mažuranić, Mesić i Veber Tkalčević ovu napomenu: »Ako čakavci 
nijesu Hrvati, nego stari Hrvati da su bili jedan narod sa Srbima, onda bi va- 
ljalo da se svi u slogu vašemu okanite ovoga dosadašnjeg, što bi jezik vaš va- 
zda razdvajalo od pravoga jezika srpskoga. No o ovome valjalo bi nanovo 
pisati što više.«“ 

Imbro Tkalac pozivao je 1856. Karadžića da odgovori na Šulekov čla- 
nak, ali to Karadžić nije učinio još nekoliko godina. »Stvar je bila previše 
osetljiva da bi se Vuk tek tako upustio u polemiku. I on sam bio je u nedo- 
umici gde je istina.« 

Očito je Karadžić razmišljao o spornom pitanju, ali je bio vjerojatno u 
kontaktu sa svojim učenim pristašom Đurom Daničićem, koji je o istom pita- 
nju također htio izreći svoje mišljenje. 


5. Nastavak raspravljanja: Šime Ljubić i Ivan Kukuljević 


Daničić, godinu dana nakon Šulekova članka, izdaje veću raspravu Razlike iz- 
među ezika Srbskog' i Hrvatskog" u kojoj ističe naročito tri bitne osobine 
koje dijele čakavski dijalekt od štokavskog. I Miklošič se povodio za razlika- 
ma među čakavskim i štokavskim dijalektom te je prvi smatrao hrvatskim, a 
drugi srpskim, tvrdeći 1852. »da su to dva zasebna jezika prema kojima i slo- 
venski jezik stoji kao treći«, iako je »osetio da mu je potrebno da se ogradi od 
moguće netačne političke interpretacije toga tvrđenja i zato je dodao da su 
Srbi i Hrvati jedni na druge upućeni i da među njima mora biti uzajamnog ra- 
da«.“ 

Daničić je, kao i Miklošič, smatrao da je čakavsko narječje hrvatsko, a što- 
kavsko srpsko, te bi i hrvatski jezik bio čakavski, a srpski štokavski, dakle da 
su to dva jezika, a osnovne bi se razlike očitovale u tome što bi Srbi imali glas 
4, a Hrvati j, što bi Srbi znali za novo jotovanje, a Hrvati ne, i što bi Srbi pre- 
tvarali Zna kraju sloga u o, dok to Hrvati ne bi činili. 

U Narodnim novinama napisao je nakon toga G. M. članak Hrvatski je- | 
zik, napominjući kako se hrvatski jezik proteže kroz Hrvatsku, Slavoniju, Dal- 
maciju, zapadnu Bosnu i Hercegovinu, te da se granice prema srpskom jeziku 


" M. Popović, Vuk St. Karadžić, str. 336. 

* Objavljena je u Glasniku Društva srbske slovesnosti, knj. IX, str. 1—59. 

"A, Belić, Oko našeg književnog jezika. Članci, ogledi i popularna predava- 
nja, Srpska književna zadruga, knj. 312, Beograd, 1951, str. 67. 


E. Apologija hrvatskoga književnog jezika u doba apsolutizma 295 


ne mogu precizno odrediti, ne priznajući da bi se hrvatski jezik ograničio tek 
na čakavsko područje, kako je tvrdio Daničić. Ilirsko ime treba sasvim napus- 
titi, veli pisac članka, i prionuti uz hrvatsko. Ilirsko je ime bilo uvedeno radi 
toga da bi u sebi spojilo u jednom imenu sve južne Slavene, ali »kad Srbi, 
a niti Slovenci u to se kolo pridružiti ne htjedoše, to bi ostalo ovo ime samo 
Hrvatima; nu Hrvatom tuđim se imenom služiti ne bi prilično; zato gdjegod 
je bilo pisano dosad ilirsko ime, razumiet ćemo hrvatsko, a neka se to ime 
ilirsko baci u zaboravnost, pak zadovoljimo se s hrvatskim imenom«.? 


U Glasniku dalmatinskom, kojemu je postao urednikom u to doba knji- 
ževnik Dubrovčanin Kazali (list uređuje od 1855. do 1859), donosi se dosta vi- 
jesti iz književnog i naučnog života iz drugih krajeva, pa se govori o Karadži- 
ćevim zbirkama narodnih pjesama i pripovijedaka, osvrće se na dotad izašle 
sveščiće Šulekova Njemačko-hrvatskog rječnika, kao i na Srpsku sintaksu Đu- 
re Daničića. U broju 22 godine 1858. Glasnik govori i o spomenutoj Daniči- 
ćevoj raspravi o razlikama između hrvatskoga i srpskoga jezika te se izražava 
zadovoljstvo što je Daničić tim »učenim poslom« razjasnio pitanje oko kojega 
su se vodile višegodišnje polemike. 

Neobično je što je već nešto prije, u 30. i 31. broju lista Oesterreichische 
Bldtter fiir Literatur und Kunst (Beilage zur Oesterreichisch-Kaiserlichen Wie- 
ner Zeitung) od 25. srpnja i 1. kolovoza 1857, napisao Hrvat Šime Ljubić čla- 
nak Ueber die Sprachen Dalmatiens. Kritische Bemerkungen des Ab. S. 
Gliubich.“ 

Pisac na početku napominje kako se pojavilo više istraživanja o starijoj 
slavenskoj povijesti, ali bi se tek za neka moglo reći da su na znanstvenoj vi- 
sini, pa ističe da se 1856. pojavio »članak nekoga B. S.« u Nevenu, koji bi jedva 
zaslužio pažnju da nije izišao u vrlo raširenom listu i da se tu ne govori o vrlo 
značajnoj temi koja obrađuje prošlost njegove domovine Dalmacije. Riječ je 
dakle o poznatom članku Bogoslava Šuleka (B. Š.), o kojemu je već bilo govo- 
ra. Prikazat ću ukratko Ljubićev članak, s osobitim osvrtom na probleme ko- 
ji su u vezi s jezikom, ne ulazeći u Ljubićeva opsežna historijska razmatranja. 

Prikazujući Šulekovu misao da su Hrvati u više navrata pokazivali težnju 
za jedinstvom sa Srbima te u tu svrhu predložili i zajedničko ime Ilir za sve 
južne Slavene, Ljubić dodaje da su taj prijedlog Srbi s punim pravom odbacili 
jer se oni protive povijesnom tradicionalizmu. Srbi nisu prihvatili ni novo 
zajedničko ime Jugoslaven (Ljubić smatra boljim: Jugoslavjan), a Karadžić 
nije imao namjeru, tvrdi Ljubić, da Hrvatima nametne srpsko ime, što bi sva- 
kako bilo pravednije (billiger) jer Hrvati prema Srbima znatno zaostaju bro- 
jem. Dalmatinska inteligencija ne bi imala nikakve primjedbe protiv takva 
jednog imena. 

Glavni je predmet napada činjenica što je Karadžić 1849. izdao u Beču dje- 
lo u kojemu se govori o načinu ikako bi južni Slaveni postigli značajno mjesto 
među civiliziranim narodima, piše Ljubić te dodaje kako Karadžića okrivljuju 
da je srpski jezik proširio na ogroman prostor i Hrvate sveo na uzak broj. Vuk 
je tu činjenicu, veli, potpuno opravdao razlozima, poznavanjem južnoslaven- 
skih dijalekata, te one koji govore što nazvao Srbima, a koji govore ča Hrvati- 
ma. Šulek ne priznaje, veli Ljubić, takvu podjelu što se zasniva na Porfiroge- 


?* Narodne novine, 1857, br. 241. 

? Kako pored ponovljenih pokušaja nisam uspio doći do spomenutog bečkog 
lista, prof. V. Valčić ekscerpirao mi je osnovne misli iz Ljubićeva članka u spome- 
nutim novinama te mi je taj ekscerpt ljubazno poslao. (Izresci iz bečkih novina 
čuvaju se u Ljubićevoj ostavštini u Državnom arhivu u Zadru.) 

netu, koji u glavi 30. govori upravo o tom pitanju, a Šulek ili to nije čitao ili se 
služio manjkavom knjigom. Šulek ne priznaje dokazanom Karadžićevu tvrdnju 
o tome da su potomci Hrvata čakavci te da se samo njima pridaje hrvatsko 
ime, ali mu Ljubić oštro replicira kako Karadžić nije iz prsta isisao tu tvrdnju, 
nego se ona temelji na njegovu filološkom znanju jugoslavenskih jezika, na au- 
toritetu Porfirogenetovu i domaćih pisaca. 


Da oni koji se danas nazivaju Hrvatima s nepravom uzimaju to ime, doka- 
zuje njihov jezik, u što se svatko može uvjeriti ako otvori koji stariji broj 
Danice iz početka njezina izlaženja, jer Dalmatinac ili Bosanac neće moći 
razumjeti takav tekst, dok će ga onaj iz Ljubljane lako razumjeti. Srpski će, 
naprotiv, lako moći razumjeti i Dalmatinac i Bosanac. Ljubić također direktno 
veli da se podjela na Srbe i Hrvate prema upitnoj zamjenici ča i što pokazuje 
sasvim opravdanom. Želja mu je da svi južni Slaveni prihvate srpski književni 
jezik s obzirom na njegovu rasprostranjenost, ljepotu i eleganciju. Ljubić dakle 
u potpunosti stoji na Miklošičevim jezičnim pozicijama s obzirom na podjelu 
južnoslavenskih jezika. On je u prof. Miklošiča studirao slavistiku, a u Beču je 
studirao i povijesne znanosti, pa se odjek Miklošičeva poznata učenja odrazuje 
i u pogledima njegova učenika. 

Narodne novine se u broju 130 godine 1858. osvrću na Daničićev rad o 
razlikama između hrvatskoga i srpskog jezika s priznanjem za Daničića, ali 
iste godine u broju 235 prigovara pisac Daničiću što je rekao kako je hr- 
vatski narod manje poznat od Srba: »Ako od neko doba neki filolozi srbski i 
slavenski nepoznadu narod hrvatski, mi ih sažaljujemo; ta ima još kojekakvih 
stvarih, što ovi filolozi još prije deset godinah znali nisu. Nu mi uvieravamo 
g. D. (Daničića) da će mu svaki seljak, počam od Mure sve do Arbanije, kuda 
je god u naroda živo ime hrvatsko sačuvano, također znati kazati što je narod 
hrvatski.«* 

Ivan Kukuljević je u to vrijeme čak uputio pisma trojici ljudi u Dalmaci- 
ji moleći ih da odgovore na pitanja kažu li »Dalmatinci da su hrvati, srbi ili 
slovinci« i da li jezik nazivaju hrvatskim, srpskim ili dalmatinskim, kako bi do- 
bio pouzdane podatke o tim pitanjima. Šime Milinović, franjevac i kas- 
niji barski nadbiskup, odgovorio mu je da se jezik kojim se govori u Dalmaciji 
zove »hrvatski«, a oni koji su što učili ili čitali zovu ga »slavjanski ili horvacki«, 
a nikada ne i srpski; »našem čovieku reći da je Srb, opsova bi ga«. Ako bi netko 
nazvao jezik i srpskim, to dolazi tek od Karadžićevih vremena, a kaluđeri to 
šire.“ 

J. Grubković odgovorio je Kukuljeviću kako u Dalmaciji i sinjskoj 
okolici »malo svisti ima bilo o Hrvatstvu bilo o Srbstvu«, jer se osjećaju trago- 
vi turskoga zuluma, a dugotrajne mletačke uprave i kojekakve druge teškoće 
djelovale su u negativnom smislu na hrvatsku svijest ljudi, pa se često govori 
»naški«, »Nna našu«, »po našu«. Ali ipak »je čuti Hrvatstvo i iz ustih najzgoljni- 
jega prostaka, doli Srbstvo, u koliko moje izkustvo odsica, nipodšto«.“ 


I. Berčić tvrdi da u Dalmaciji svi nazivaju jezik hrvatskim, osim pravo: 
slavaca koji su se posljednjih nekoliko godina naučili da kažu »mi smo Srbi, 
mi srbski govorimo« 


* Narodne novine, 1858, str. 235. 
"BR. Petrović, Nacionalno pitanje u Dalmaciji u XIX stoljeću, str. 268. 
*R. Petrović, n.d., str. 270. 
" R. Petrović, nd, str. 271. 

6. Klun-Karadžićeva anketa 


Karadžić je razmišljao i tražio nove dokaze za svoju tvrdnju koju je iznio 
u svome spornome članku godine 1849. Najprije se obratio Franji Račkom 
imoleći ga da mu odgovori koliko u senjsko-modruškoj biskupiji ima čakavaca, 
a ako to ne bi mogao odgovoriti, moli ga da mu barem javi u kojim mjestima 
žive i gdje su sami, a gdje pomiješani s drugima, pa dodaje: »Meni je toga 
radi za ovim najviše stalo, što je do sada slabo poznato da Čakavaca ima u voj- 
ničkoj granici, a za cielo znam da ih ima, ako ne u svakoj regimenti a ono u 
Otočkoj jamačno.« Kako se Rački tada nalazio u Rimu, vjerojatno je zamolio 
koga drugoga da odgovori na postavljena pitanja. 


Čakavština je i dalje ostala predmet Karadžićeva interesa, ona čakavština 
koja bi bila tipičan hrvatski jezik, dok bi štokavština bila srpski. B. Šulek je 
dokazivao da »čakavci nisu pravi Hrvati, već ostaci onih Slavena koji su se prije 
Srba i Hrvata doselili na Balkanski poluotok«, te govori o sličnosti čakavskoga 
govora s bugarskim i staroslavenskim. Karadžić nije prihvatio tu Šulekovu 
tvrdnju i, da bi dobio što više podataka o čakavskom narječju, pa i o raspro- 
stranjenosti čakavaca po Istri, obratio se za pomoć dr. Vinku (Wincencu) K 1 u- 
nu, koji je, u dogovoru s Karadžićem i po njegovim instrukcijama, objavio 20. 
prosinca 1858. u Bleiweisovim Novicama Prašanja do naših učenih rodolju- 
bov. Ta su Prašanja objavljena u prijevodu i u Narodnim novinama." Jedno 
od brojnih pitanja bilo je: »Da li narječje istrijansko spada u slovensko ili 
ilirsko narječje? U kojima su krajevima Slovenci, u kojima Hrvati?« 


Nakon objavljivanja Prašanja u Novicama, odgovorio je odmah urednik 
lista Bleiweis,ali samo na četvrtu točku pitanja: »Jesu li ljudi među Met- 
likom i Černomeljem i u Gorčima srpskoga roda? Ili su ti "beli Kranjci" čisto 
slovenskoga ili ilirskoga ili srpskoga koljena. Te razlike mogu se doznati najbo- 
lje iz njihova jezika.« Urednik je odgovorio da se tu govori »hrvaško narečje« 
upotrijebivši mjesto naziva »ilirski« naziv »hrvatski«. Bilo je još nekoliko od- 
govora na spomenuta pitanja u Novicama, a završni odgovor u slovenskom 
časopisu dao je Janez Trdina pod naslovom Otok Krk. 


Kako napominje Ljubica Klančić, »sa slovenske strane nije tendencija- 
ma tih pitanja i cilju njihova postavljanja dobivena nikakva podrška; naprotiv 
— njihove su tendencije u cijelosti pobijene. Već sama ta činjenica bila je do- 
voljna da se odustane od namjeravanoga pisanja nekog djela o granicama što- 
kavštine i čakavštine na zapadu.«* 


Klun po svojim moralnim osobinama nije bio pogodna ličnost za informa- 
Cije koje je Karadžić tražio. On je slovenskom narodu mnogo škodio radeći na 
njegovoj denacionalizaciji, zalažući se za germanizaciju Slovenaca u njemač- 
kom listu Ausland, a njegovo imenovanje za odjelnog savjetnika dobilo je »žig 
plaćenog izdajstva«.“ 


Među Hrvatima nije povoljno odjeknula činjenica što se Karadžić za odre- 
đivanje zapadnih granica »srpskoga jezika« nije obratio kojemu svojem hrvat- 
skom znancu i što za to nije izabrao pogodniju osobu od žigosanog Kluna. A 


* Narodne novine 14. II. 1859. 

* Lj. Klančić, Jedna zaboravljena polemika s Vukom St. Karadžićem, Ri- 
ječka revija, 1964, br. 12, str. 957—974, navedena rečenica, str. 965. 

“* A. Pirjevec, Slovenski biografski leksikon, str. 469. 

ipak je Karadžić izabrao baš toga dra Kluna da mu bude savjetnikom i poma- 
gačem u skupljanju podataka u vezi s određivanjem jezičnih granica, kao i dru- 
gih nekih pitanja. 

Odgovori na pitanja Klunova, odnosno Karadžićeva bili su sa slovenske 
strane »hladni i umjereni«, ali je s hrvatske strane bilo drukčije; Hrvati su 
oštro i živo reagirali na čitav taj Karadžićev pothvat. I opet je povod bio doga- 
daj koji nije bio povezan sa spomenutom anketom u slovenskom listu, odnosno 
u Narodnim novinama (u prijevodu), nego s prilikama oko časopisa Neven. 

Jedini književni hrvatski list u doba apsolutizma bio je Neven, ali je i on 
malaksavao te je, nakon prijelaza u Rijeku, 25. prosinca 1858. prestao izla- 
ziti. Neki G.M.u Narodnim novinama godine 1859. raspravlja najprije o sud- 
bini Nevena, a kasnije prelazi na pitanja dra Kluna, odnosno Karadžića, koja 
su upravo prije nekoliko dana bila objavljena u Narodnim novinama. Treba 
shvatiti tadašnju situaciju koja je mogla dovesti do oštrih reakcija na sve 
što se u najmanjoj mjeri moglo tumačiti kao rad protiv Hrvata: »U tamnoj ap- 
solutističkoj noći ovoga vremena autoru su izgledale tamne i perspektive daljeg 
razvoja i napretka hrvatske književnosti pa su ti izgledi pomiješani s izvjesnom 
dozom ogorčenja, došli do punog izražaja i u ovome odgovoru.«“ 


Spomenuti G. M. indigniran je Klun-Karadžićevom anketom, shvaćajući da 
se tu radi o određivaju međa i granica između Srba i Hrvata, s jedne, i međa 
Hrvata i Slovenaca s druge strane, a »gdje se radi o našoj koži, gdje se u na: 
šoj zemlji medje djelaju, tu bi bio grieh šutiti«. Ako se zahtijevaju izvještaji, 
podaci o Hrvatima, tu bi, veli pisac, trebalo da i Hrvati dadu svoje objektivne 
podatke, pa će valjda i Klun i Karadžić biti tako objektivni da priznaju da bi 
upravo Hrvat mogao dati najtočnije podatke za ono što Karadžić hoće doznati 
od Slovenca Kluna. Pisac se boji da će podaci biti neobjektivni, sudeći već po 
poznatom Karadžićevu članku Srbi svi i svuda, »gdje je Vuk Hrvate na cigle 
čakavce ograničio, a ilirsko ime kao za transcendentalnu kakvu ideju progla- 
sio, dočim sad pita posredstvom dra Kluna ,dali nariečje istriansko spada 
u slovensko ili ilirsko narječje?"«. Pisac smatra da je to Karadžićeva nedos- 
ljednost i nestalnost kada se plaši »izreći ime hrvatsko, kano da je kužno?!« 
Tu pisac aludira na činjenicu da je Karadžić upotrebljavao ime hrvatsko ako 
je bilo riječi o čakavskom narječju, a u anketi je napustio hrvatsko ime i upo- 
trijebio njemu inače strano ime ilirsko. 


Što se tiče Hrvata i hrvatskog imena, nema straha da će Vuk i Klun u tom 
što naškoditi »dok si ga hrvatski narod sam znade štovati, dok historija naša 
i naš narod zove se sam hrvatskim i jedino ovom liepom djedovinom s pono- 
som u prošlost se obazire, a u budućnost mirno ali ozbiljno stupa«. Pisac, uz- 
nemiren zbog nepriznavanja hrvatskog imena tamo gdje ono postoji vjekovima 
i gdje je ono historijski potvrđeno mnoštvom pisanih dokaza, ne odobrava ta: 
kav Karadžićev i Klunov postupak, odbijajući točku po točku njihovu anketu. 


Uskoro je objavljen još jedan članak nekoga L,“ koji se također osvrće na 
prestanak izlaženja Nevena i odmah uz to govori o Klunu i Karadžiću. Pi- 
sac iza Klunova rada vidi ličnost Karadžićevu, imajući u vidu njegove teze o 
rasprostranjenosti srpskoga jezika. Ni on, veli, ne može biti hladni promatrač 
kada neprijatelji hrvatskoga naroda opet oholo dižu svoje glave. Šulekove 
trijezne misli u članku Srbi i Hrvati, objavljene u Nevenu, mogle bi svakoga 


* Lj. Klančić, n.d,, str. 966. 
#* Narodne novine 10. III. 1859. 

poučiti kako treba gledati na spomenuta pitanja, ali prevario bi se čovjek ako 
bi tako zaključivao. »G. Vuk, kojega zasluge oko narodne knjige svaki Hrvat 
rado priznaje i štuje, ne odstupi baš ni za dlaku od svog u Kovčežiću izreče- 
na mnienja trpajući još neprestano Hrvate u šaku čakavacah: kojim pravom, to 
samo on zna!« To je nepravedno i neistinito. 

Hrvati su mnogo žrtvovali kada su radi sloge prihvatili ilirsko ime, ali dru- 
gi ne samo da ne priznaju Hrvatima žrtve koje su za slogu učinili nego im to 
s ironijom i predbacuju. To njihovo nastojanje »rasprhnu se kao kiša o tvrdom 
kamenu«, a Hrvati, pošto su uvidjeli da njihov trud i žrtve bjehu uzaludni, 
udarili su drugim putem te su opet svoje slavno historijsko ime hrvatsko pri- 
hvatili, svjesni, naročito mlađi, da se samo pod tim imenom može podići hr- 
vatska literatura. Uz hrvatsko ime pristali su »svom vatrenošću mladjahne do- 
be, pa ako uz ovu ljubav prionu uz narodnu knjigu poput marljiva mrava, eto 
ti za nekojih deset godinah liepe narodne hrvatske literature, koja će nam stal- 
no ime među drugimi izobraženimi narodi pribaviti«. 


Još se javio jedan pisac u vezi s Klun-Karadžićevom anketom, a Narodne 
novine donose taj članak 10. ožujka 1859. u rubrici »Poslano«, Pisac članka ta- 
kođer svoje raspravljanje započinje osvrtom na sudbinu Nevena, a kasnije se 
osvrće na pitanja dra Kluna. Ako je Klunu i Karadžiću i svima koji ne prizna- 
ju hrvatsko ime doista stalo do istine, tada neka čitaju stare pisce hrvatske što 
ih je izdao vrli Kukuljević, a isto tako i sve starije knjige i rukopise pisane 
hrvatskim jezikom, pa će vidjeti »da li ima i kakav je jezik hrvatski«. Ako im 
je dakle stalo do istine, »oni će ju istražiti i naći će ju, pa će se onda absurdah 
i sami stiditi«. A ako bi na taj dokaz primijetili da je to tek prošlost, koja 
danas ništa ne zači, treba im onda odgovoriti: »Prionimo zbilja u slogu, a 
bogu budi hvala i vrieme nam je, — složimo se u jedan književni jezik, koga 
smo iz naših razrečjah kovali i još kujemo i gladimo davši prednost štokav- 
skom kao ljepšemu i ugodnijemu, te pišimo u jeziku književnom i uvodimo 
svoj jezik po školah i po crkvah uobće gdje okolnosti dopuštaju . . .« Članak 
završava oštrim prigovorom Klunu i Karadžiću, te negatorskim tendencijama 
suprotstavlja i svoje negiranje Srba i Slovenaca: »I ne bi li se nam bolje pri- 
stajalo reći, govoriti, trubiti, vikati, pisati, da Srbi i Slovenci nisu ni Srbi ni 
Slovenci, nego Hrvati«, prelazeći suviše neobjektivno u filološke kombinacije 
kojima već negira Srbe i Slovence. 


Urednik Narodnih novina Dimitrije Demeter, stavivši zvjezdicu na kra- 
ju nepotpisanoga članka, osvrće se na polemiku s napomenom da je kao urednik 
pružio mogućnost da diskutanti reknu o tim pitanjima svoje mišljenje, iako to 
nije bilo po njegovoj »ćudi«. Treba prestati s takvim raspravljanjima jer se 
ne može pretpostavljati da će se stvar dokazivanjem iz knjiga i filološkim 
umovanjem riješiti. Njegovo je osvjedočenje da su Srbi i Hrvati po genetič- 
kom izvoru jedan narod i da su zbog političkih prilika dobili dva imena, pa je 
zato danas uzalud nastojati odrediti dokle se jedno i drugo ime proteže. Treba 
biti zadovoljan što je u posljednje vrijeme pošlo za rukom književni jezik 
»onih koji se danas za Serblje derže, s jezikom onih koji se Hervatima nazi- 
vaju, tako izjednačiti, da nije među jednima i drugima izvan pismenah u bit- 
nosti baš nikakve razlike . . . Zovimo dakle što je ćirilicom pisano srbskom i 
što je latinicom pisano hervatskom književnošću... .«* 


# Narodne novine 10. III. 1859. 

Tom je bilješkom urednika Narodnih novina prekinuta polemika oko pi- 
tanja koja su postavili Klun i Karadžić. Ali Karadžić nije odgovorio ni na 
Šulekov članak iz 1856. ni na ove polemike sve do godine 1861, kada je konač: 
no objavio svoj prilog Srbi i Hrvati, u Vidovdanu u broju 1 od 1. lipnja, i u 
posebnoj brošuri pod istim naslovom. 


7. Karadžić: »Srbi i Hrvati« (1861), »Očitovanje« (1863) — Odjeci 


U spomenutom članku Srbi i Hrvati Karadžić veli da je on govoreći u Kovčeži- 
ću o Srbima usput napomenuo da su današnji čakavci ostaci ili potomci Porfi- 
rogenetovih Hrvata te da je zatim Šulek dokazivao da su čakavci u Dalmaciji 
i po primorju i otocima postojali još prije nego što su se Hrvati doselili u te 
krajeve. Ako je to dokazivanje Šulekovo istinito, veli Karadžić, onda se slobod- 
no može reći da Hrvata »ne samo danas nema nigdje nikako, nego da ih nigda 
i nije bilo kao naroda koji se razlikovao od Srba, već da se jedna grana Srp- 
skoga naroda zvala Hrvatima .. .«.“ 


»Ali ja ne ću sa ovijem da kobim Hrvata, kao što ih kobe njihovi rodo- 
ljupci, nego i sad mislim da su se stari Hrvati u jeziku razlikovali malo od 
Srba, i da su današnji čakavci pravi njihovi ostaci ili potomci, i da se po 


pravdi samo oni mogu zvati Hrvati... Današnji rodoljupci Hrvatski jamačno 
u sebi misle i mogli bi reći da je Čakavaca danas malo prema negdašnjim Hr. 
vatima; ali kad se uzmu svi Ikavci . . . za koje ja mislim da su negda bili ča- 


kavci pak se posrbili poslije kada su Srbi iz Bosne i Hercegovine bježeći od 
Turaka navalili u njihove krajeve, onda će ih izići od prilike onoliko koliko 
ih je i prije bilo. Po ovome se upravo može reći da oni naši ljudi Rimskoga za- 
kona koji u pomenutijem slogovima na mjesto & ne govore i, nego je ili e nijesu 
postali od Hrvata nego su njihovi stari bili pravi Srbi, pak su ili u stara vreme 
na u Rimskome zakonu ostali svojevoljno (kao n.p. Dubrovčani, Konavljani, Pe- 
raštani, Prčanjani, Dobroćani i Barani), ili im je u novijem vremenu zakon ovaj 
na silu nametnut (kao n.p. u Hrvatskoj u Žumberku, i po drugijem mjestima).« 


Hrvati, videći da je čakavština prema Srbima tako mala i »želeći Hrvate 
umnožiti makar kakijem Slavenskijem plemenom, ne samo nijesu marili da is- 
tražuju gdje stanuju ... Čakavci i koliko ih ima, nego se još srde i na mene 
što se o tome trudim, ali ću ja ovdje opet da kažem jošte što o današnjim Ča- 
kavcima, ne radi pomenutijeh Hrvatskih rodoljubaca, nego radi poznanja na- 
šega (Slavenskog) naroda.« 


Karadžić dakle odbija sve napomene što su ih iznijeli pojedini Hrvati u 
raznim prilikama, pa i Šulek u Nevenu 1856, a u bilješci uz taj tekst napo- 
minje kako je od dra Kluna tražio podatke za ove probleme, zbog čega su u 
zagrebačkim novinama »za to vikali i na mene i na njega«. Nakon toga Kara- 
džić nabraja gdje sve žive čakavci, ali često uz napomenu kako su čakavci u 
pojedinim primorskim mjestima pomiješani sa seljacima koji govore srpski 
(tj. štokavski). Čakavaca ima, nastavlja dalje, i u Hrvatskoj vojnoj granici, 


* Članak je pretiskan u Skupljenim gramatičkim i polemičkim spisima Vuka 
Stefanovića Karadžića, u III. knjizi, Državno izdanje, Beograd, 1896, str. 464—468. 

osobito u otočkoj regimenti, ali i oni svoj jezik sve više miješaju sa srpskim, a 
čakavaca ima i u zapadnoj Madžarskoj i u Austriji sve do Beča. 

Nakon što je izložio upotrebu ikavskoga govora u Slavonaca i Bunjevaca, 
veli da tako govore »Šokci i po Dalmaciji i Bosni i Hercegovini«, pa nastavlja: 
»Što ćemo u ovom smislu kazati za današnju Hrvatsku kraljevinu?« Odmah i 
odgovara da u njoj osim »vojničke granice, koja još upravo i ne pripada njoj, 
i gdjekojega primorskog čakavca, nema Hrvata ni jednoga, nego su samo Slo- 
venci i po gdjekoji Srbin. Tako je Hrvatska kraljevina samo političko i geo- 
grafsko ime, kao n.p. Švajcerska. Ne bi li po tome pravije bilo da se u našem 
jeziku ljudi koji sastavljaju Hrvatsku kraljevinu ne zovu Hrvati, nego Hrva- 
ćani, kao u Švajcerskoj što se zovu Švajceri i Nijemci i Francuzi i Talijani? 
Ja mislim da bi ovo ime primio svaki Srbin i Slovinac, a i Nijemac i Madžar 
koji bi u Hrvatskoj makar gdje stanovao, jer bi pored njega svaki mogao za- 
držati i ime svojega plemena ili naroda... U ostalome pak, koji su Srbi koje 
li Hrvati, ja drukčije ne znam kazati nego ovako: Hrvati po pravdi mogu se 
zvati: 1. svi Čakavci, 2. Kekavci u Kraljevini Hrvatskoj koji su se na to ime 
već privikli. Srbi po pravdi mogu se zvati svi Štokavci makar koje vjere bili 
i makar gdje stanovali .. .« 

Pošto je ovako razvrstao Hrvate i Srbe, Karadžić na kraju svojim tumače- 
njima dodaje još jednu soluciju koja da bi se mogla prihvatiti: »Ako Hrvatski 
rodoljupci ne pristaju na ovu na razumu osnovanu diobu, onda se za sad u 
ovome ništa drugo ne može učiniti nego da se podijelimo po zakonu ili vjeri: 
ko je god zakona Grčkoga ili istočnoga onaj se makar gdje stanovao neće odre- 
ći Srpskog imena, a od onijeh koji su zakona Rimskoga neka kaže da je Hrvat 
koji god hoće.. .« 

To je, veli Karadžić, doduše smiješan kriterij za razlikovanje naroda, a 
onda u zaključku izražava nadu da se Srbi neće ljutiti na njega zbog iznesenih 
misli, a da će svaki hrvatski rodoljub biti sasvim zadovoljan. 

Karadžić je ostao zapravo na starim svojim pozicijama, iako je učinio ko- 
rak dalje svojim konačnim prijedlogom o nacionalnoj podjeli po vjerskom op- 
redjeljenju. Nakon objavljenog Karadžićeva članka nije se pokrenula kakva 
polemika. Ali izazovni članak u beogradskom Vidovdanu (pa i u Srbskom dnev- 
niku) — što ga je prenio Gaj u Narodnim novinama bez komentara — po- 
taknu suradnike Pozora da se negativno osvrnu na pisanje tih srpskih listova, 
a u tim se polemikama spominjalo i Karadžićevo ime i njegovi članci o srpskom 
i hrvatskom pitanju, naročito u jeziku. 

Članak u Vidovdanu uzbunio je hrvatske rodoljube. Narodne novine pre- 
nose članak u 41. broju, 21. veljače 1863. Tu se govori najprije o tome kako 
hrvatski politički život novijega doba ima dva perioda: ilirski i hrvatski. Ilir- 
ski period završio se zagrebačkim saborom 1848, a hrvatski započeo naročito 
na zagrebačkom saboru 1861. Ilirstvo je donijelo dvije velike koristi: razvilo 
je čuvstvo plemenske uzajamnosti i u Hrvatskoj uvelo štokavski dijalekt kao 
književni jezik te time povezalo »mali ostatak niekad mnogobrojnih Porfiro- 
genetovih Hčrvatah s velikim plemenom sčrbskim«. 


U doba ilirstva Srbi i Hrvati su se poštovali i ljubili te uzajamno potpoma- 
gali, ali nakon spomenutog sabora 1861. mogu se primijetiti tek samožive sku- 
čene plemenske misli, diktatorske sklonosti, »mčrzost na Srbe« i sustavno 
napadanje na Srbe, a sve je to prekriveno prozračnom zavjesom jugoslavenske 
sloge. Srećom, veli se dalje, može se primijetiti da je hrvatstvo već svoje pro- 
igralo, pa su ga očito siti i Slavonci i Dalmatinci. Sada Vidovdan upozorava 

kako nijedno pleme ne smije da izlazi iz svojih prirodnih granica »koje su mu 
tako jasno označene njegovim plemenskim nariečjem«, što bi značilo da Hrvati 
ne smiju svojim priznavati one krajeve gdje se govori štokavski.“ Svako pleme 
treba na svom narječju da budi narodnu svijest, a za veće potrebe neka se 
književni jezici sve više približuju jedan drugome. Ako se izbjegne plemenski 
prozelitizam a s njim i hegemonska težnja, »zadruga će južnih Slavenah posta- 
ti stvar pozitivna«, inače će ostati plemena slaba, te neće postići svojih želja. 
Zagrebački je Pozor“ zbog takva pisanja indigniran. »Nesretnu rieč Vuka 
Stefanovića Srbi svi i svuda nikada Hrvati nisu«, veli se u članku, »kanili 
pretvoriti u jednu ludost ,,Hrvati svi i svuda", kako ih Srbski Dnevnik ne 
pravedno potvara. Ali ako nisu nakanili poći za lakomosti Vukovom, još će 
manje poći za lakomosti i naukom Vidov-Dana, koji je štampao Srbski 
Dnevnik. Osvadjivanje Vidov-Dana i Srbskoga Dnevnika da su Hrvati kamen 
jugoslavenske smutnje najbolje pobijaju djela naroda hrvatskoga, od kako 
se uz druge narode preporodio . . .« Hrvatski je narod istom onda počeo sa- 
mo na sebe misliti kada je uvidio da njegove žrtve nisu pridonijele općoj 
slozi, a proizvele rasulo. »Kako god velike žrtve hrvatski narod pridonio za slo- 
gu, one nisu ni Vidov-Danu ni Srbskom Dnevniku dovoljne, jer oni neće 
zajednice ni ljubavi, nego smrt naroda hrvatskoga. Vidov-Dan tvrdi kako za- 
prašene pergamene ne čine narod narodom, a time bi htjeli reći da su puke 
fantazije hrvatske starodavna prava koja jamče nezavisnost i cjelokupnost Tro. 
jedne kraljevine. Prema Vidov-Danu doći će do opće sloge ako se ostavlja 
Dalmaciji i Slavoniji na volju hoće li se spojiti s Trojednom kraljevinom, a 
upravo je Dalmacija bila kolijevka Hrvata, a Slavonija uvijek dijelila radost 
s Hrvatskom. Takva ,,mudra" politika Vidov-Dana savjetuje Hrvatima da se 
»ionako maleni narod hrvatski razpane u stotine dielovah.« Članak završava 
tvrdnjom kako nisu Hrvati počeli s tom polemikom, nego su nakon mnogih že- 
stokih navala uzeli oružje obrane. Članak je potpisao Josip Miškatović. 


U nekim drugim člancima“ postavlja se pitanje: kako to da je Vidov- 
danu sada, kada se hrvatsko ime počelo dizati, ilirsko ime tako drago, a po- 
znato je da se prije protiv njega borio? Odgovor može biti jedino u tome da 
je taj list »opazio, da ilirstvo njegovoj svrsi u prilog ide, dočim se hrvatstvo 
namjeram njegovim i njegovih prijateljah protivi«." Danas isti oni Hrvati koji 
su prije zastupali ilirstvo brane hrvatstvo. To se može tumačiti samo tako što 
čovjek u muževnije doba i s većim iskustvom shvaća ono što kao mladić nije 
mogao dokučiti. Za Bachova apsolutizma Hrvati su se uvjerili da ne valja po 
zraku ilirske kule graditi, već treba na temelju svoje historije i svojih prava 
razvijati svoje političko biće. 

U spomenutim člancima bilo je indirektnog pa i direktnog govora i aluzija 
na Karadžićev članak iz 1849. Zato je Karadžić smatrao da mora i on reći 
svoju riječ, pa je 1863. uputio uredniku Pozora Perkovcu Očitovanje, koje je 
napisao 20. ožujka: »U 51. broju Vašijeh novina od 4. o.m. vidio sam, da je 


“ Kurziv, Z. V. 

* Pozor 1863, br. 51. 

" Pozor 12. III. 1863. 

* Kurziv, Z. V. I Kurelac je ojađen takvim načinom pisanja Vidovdana, o čemu 
nam svjedoči pismo što ga je uputio svome učeniku Budi Budisavljeviću, u kojemu 
komentira članak u Vidovdanu: »Na čto ide ona politika i preplitka mudrolija? ... 
Dobro dakle činite, čto uz naše narodno ime tako živo prilipljete. Srbljem nikad 
ne ugodimo, dok im god bude današnja pamet. Čto je grozne vike i rugla vsakoga 
bilo na ime Ilirsko? a sad se grade, kao da im je žao, čto smo od njega odstupili ... .« 
Građa za povijest književnosti hrvatske, knj. IV, str. 18—19. 

G. J. Miškatović krivo razumio moje riječi u Kovčežiću — ,,Srbi svi i svuda", 
On misli, da sam ja tijem riječima htio kazati, da su svuda sve sami Srbi; 
a to nije istina. One su riječi (Srbi svi i svuda) nadpis nad člankom, i ja sam 
njima htio pokazati, da će u ovome članku biti govor o Srbima svima, makar 
gdje stanovali, kao što bi se njemački kazalo: ,,Von den Serben iiberhaupt". A 
i same moje riječi u onome članku javno dokazuju, da G. J. Miškatović krivo 
razumije i nepravo tumači pomenuti nadpis mojega članka, jer sam ja kazao, 
da su Srbi samo oni, koji govore srpskijem jezikom bez razlike vjerozakona 
i mjesta stanovanja, a za Čakavce i Kekavce nijesam kazao da su Srbi. — Mo- 
lim Vas Gospodine! da biste ovo nekoliko mojijeh riječi naštampali u Vašem 
,,Pozoru'"'.«* 

Odmah nakon Karadžićeva Očitovanja objavljen je u istom broju Pozora 
komentar, u kojemu se veli: »Boj, što ga sada hrvatske i srbske novine medju 
sobom biju, uzpirila je ona ničim nedokazana hipoteza, da su svi štokavci sa- 
mo Srbi, a nipošto Hrvati. Tko je ovu hipotezu prvi izustio? Zar kakav teme- 
ljiti historik? Zar n.pr. Šafarik, na kojega se Srbi, pak i sam Vuk Karadžić, 
inače rado pozivlju? Ovaj lje nije, dapače on kaže na str. 686. svojih Starožitno- 
stih izriekom, da se Hrvati nikad nisu razlikovali od Srbah nariečjem, nego sa- 
mo imenom.« Tu je hipotezu, ističe se u članku, iznio Karadžić u Kovčežiću. 
Piscu Karadžićevo Očitovanje ništa nije rastumačilo, pače Karadžić je još jed- 
nom ponovio ono protiv čega su se Hrvati borili: »Dakle, po umovanju Vuka 
Karadžića stanuju od Trsta sve do Bojane samo Srbi; a Hrvati to su samo 
Čakavci i Kekavci, Buduć da su Kekavci upravo Slovenci, a Čakavacah ima 
vrlo malo, to se dakle niti ne može kazati da ima hrvatskog naroda; i buduć 
da se čakavština malo razlikuje od srbskoga jezika, a kekavština je samo pre- 
laz u srbski jezik, to dakle (po umovanju gosp. Vuka) niti neima hrvatskog na- 
roda i hrvatskog jezika ... Kad tko hoće da odzvoni jednom narodu, treba da 
svoj glas podupre valjanimi razlozi.« Do sada je, veli se u članku, o čitavom 
tom pitanju pisao temeljito Bogoslav Šulek u Nevenu (ali ga još nitko nije po- 
kušao opovrći), dokazujući kako su Srbi i Hrvati jedan narod s dva imena, a 
takvo je mišljenje, i kad ne bi bilo dokazano, probitačnije za Hrvate nego »onaj 
oktroj G. Vuka Karadžića«. Dokle god bude Karadžić tvrdio da su Hrvati tek 
»okrnjak jugoslavenskog naroda«, dotle će Hrvati pristajati uz mišljenje Miš- 
katovićevo, kako ga je iznio u Pozoru. »Mi štujemo velike zasluge g. Vuka 
Karadžića oko književnosti; mi ih cienimo možebiti više od njegove srbske 
braće; ali kao što smo neprijatelji svakoga oktroiranja, to ga molimo, neka se 
ioga posla okani i on, najpače u povjestnici, gdje oktroiranju najmanje ima 
mjesta.« 


Karadžićevo Očitovanje nije dakle zadovoljilo Pozor, naprotiv: »da nam 
toga i ne reče njegova knjiga (Kovčežić — op. Z. V.), naročito nam kaže ovo 
njegovo očitovanje, po kojemu samo Čakavci nisu Srbi . . .« 

U travnju iste godine izlazi u Pozoru niz članaka posvećenih istom pitanju 
pod naslovom Hrvati i Srblji.“ U njima se, među ostalim, veli i to kako je hr- 
vatski narod smatrao »od vajkada štokavštinu za hrvatski jezik, i to onim istim 
pravom, kojim ju srbski narod smatra za srbski jezik«. Spomenuto Karadžiće- 
vo dijeljenje na Hrvate i Srbe i na hrvatski i srpski jezik »najradije primaju na- 


“ Pozor 28. III. 1863. 
? Pozor, 1863, br. 79. 

ša braća Srblji; jer svaki, tko se iole osvrnuo na hrvatsku poviest, osobito na 
stariju hrvatsku knjigu, mora uvidjeti, da je skrajnje neznanstvo štokavstvo 
odricati Hrvatom«. 


Napominje se kako su i Ivan Mažuranić i Ivan Kukuljević i Bogoslav Šu- 
lek, nekad najveći zatočnici ilirstva, »danas odlučni branitelji Hrvatstva«. Vi- 
dovdan bi htio, ističe se ponovo, da odvrati Slavoniju i Dalmaciju od Hrvatske, 
predbacujući Hrvatima kako žele Slavonce i Dalmatince pohrvatiti. »Bože sa- 
čuvaj, da mi Slavonce ili Dalmatince želimo istom sada pohrvatiti«, odgovara 
Pozor; »oni su već od starine Hrvati. To potvrđuje i njihovo ikavsko narieč- 
je, kojim je stari Hrvat Kačić svoja djela pisao i koje se po Slavoniji, južnoj 
Hrvatskoj, Primorju hrvatskom, u Dalmaciji, Turskoj Hrvatskoj i u sjevernoj 
Bosni još i danas govori. — Ovo nariečje jasno dokazuje, da su Slavonci i Dal- 
matinci korenitiji Hrvati nego li su žitelji Zagreba i okolice njegove, koji 
uprav danas, boreći se za svoje narodno hrvatsko ime, samo opominju stanov- 
nike sadanje kraljevine slavonske i dalmatinske, da su pradjedovi njihovi zvali 
se Hrvati, a da oni unuci njihovi drugo ništa ne mogu biti u narodnom smislu 
nego Hrvati.«' 


A i Zagrepčani »uvedši štokavštinu u knjigu uveli su svoj hrvatski, nipoš- 
lo srbski jezik, kano što to u vjetar tvrdi dopisnik Vidov-Dana«. 


8. Raskorak između teorije i životne zbilje 


Karadžić je pogriješio što je pitanja naroda rješavao jednostrano na temelju 
jezičnih proučavanja i na temelju neprovjerenih povijesnih podataka. 


U sredini koja nije bila jezično jedinstvena ni u životu ni u književnosti, 
nastajali su problemi koji su rješavani mehaničkim određivanjem narodne 
pripadnosti po određenim jezičnim osobinama. Dok su Srbi i Slovenci bili je- 
zično prilično homogeni, Srbi štokavci, a Slovenci kajkavci, Hrvati su bili podi- 
jeljeni u tri narječja, od kojih su neka bila bliža svojim susjedima (kajkavski 
slovenskom jeziku). Hrvatski su krajevi povijesnom sudbinom bili podijeljeni, 
s pokrajinskim imenima, iako je u svima još bila dosta živa hrvatska tradi- 
cija »kojoj je bilo nosiocem hrvatsko plemstvo iz kajkavskih krajeva, a hrvat- 
sko je ime živjelo u širim slojevima i izvan užeg horvatskog područja«. Ipak 
je tadašnja slavistička nauka, pa i Karadžić, »slijedeći jezične zakone prešla 
preko ove historijske i životne stvarnosti i raskomadala hrvatski narod«.“ 


Među ilircima bio je popularan Koll4rov spis, koji je najprije kružio u ru- 
kopisu, O literdrnej vzdjemnosti mezi kmeny a ndtečimi slavskymi, a objavljen 
kasnije u Srpskom listu 1835. i u Danici 1836, u kojemu Koll4r govori o 
četiri slavenska jezika: ruskom, poljskom, češkom i ilirskom. 


Šafarik je smatrao u svojem spisu Serbische Lesekorner, objavljenom go- 
dine 1833, štokavsko i čakavsko narječje srpskim jezikom, jer čakavske osobi- 
ne nisu bile, po njegovu mišljenju, tako izrazite da bi čakavsko narječje odvo- 


"Pozor, 1863, br. 74. 
* J. Šidak, Južnoslavenska ideja u Ilirskom pokretu, Jugoslovenski istorijski 
časopis 1963, br. 3, str. 33. 

jio od štokavskog. Hrvatsko-kajkavsko narječje smatrao je hrvatskim jezikom, 
a slovensko-kranjski slovenskim dijalektom, ali bi bio »spremniji da slovenač- 
ki dijalekt nazove hrvatski nego obrnuto« 

Dok je tako na problem dijalekata gledao Slovak Šafafik, Slovenac Kopi- 
tar oštro se okomio na Gaja i na njegove reforme i jezika i latiničke grafije, a 
napadao je i Šafafika koji se prijateljski odnosio prema ilircima i Gaju. Kopi- 
tar je smatrao kajkavsko narječje samo slovenskim narječjem. Isto je to tvr- 
dio i Franc Miklošič, Slovenac, koji je 1849. imenovan izvanrednim, a 1850. re- 
dovnim profesorom slavenskih jezika i književnosti na sveučilištu u Beču, te 
godine 1852. započeo izdavati djelo Vergleichenđe Grammatik đer slavischen 
Sprachen. Miklošiču je štokavsko narječje srpsko, kajkavsko slovensko, a ča- 
kavsko hrvatsko. 

Karadžić je u prvome dijelu svoga rada pod utjecajem Šafafikovim, te je 
kajkavsko narječje smatrao pretežno hrvatskim, ali kasnije je pod utjecajem 
Kopitarovim. U Pismenici* razlikuje tri narječja: hercegovačko s refleksom 
ije mjesto glasa jat, sremsko s refleksom e i slavonsko s refleksom i. Nakon 
putovanja po hrvatskim štokavskim i čakavskim krajevima, naročito po južnoj 
Dalmaciji sve do Korčule, Karadžić tvrdi da je upoznao jezik na širem pod- 
ručju, te u Beču objavljuje spomenuti članak Srbi svi i svuda, u kojemu polazi 
za Kopitarom, a ne više za Šafažikom, »dakle protivno onome što je sam Vuk 
ranije iznio«, pa se u tom drugom dijelu svojih pogleda Karadžić javlja »kao 
učenik Miklošičev«.? 


S obzirom na Karadžićev članak, Jagić“ će pokušati Karadžića »ako ne baš 
opravdati, to ipak ispričati«, napominjući kako je svoj članak napisao već 1836, 
u doba kada se o prošlosti »našega naroda veoma malo znalo, a o prošlosti 
njegova jezika deset puta manje ...« te dodaje: »Promislite si dakle u taj kaos 
zemljopisnih, državnih i narodoslovnih imena stavljena Vuka, koji je svoje 
mnienje o ovom pitanju osnovao sasvim na ugledu tuđem, a razlike pojedinih 
narječja samo, kako su sada, poznavao, o prošlosti neimajući nauke — može li 
biti štogod u svietu naravnije nego da će takav čovjek sve i svuda, kad čuje 
da se jednim jezikom govori, — i svoj narod naći i svoje ime nametnuti?« 

Jagić tu spominje godinu 1836, kada je Karadžić napisao spomenuti čla- 
nak, a ne obazire se na činjenicu da je Karadžić ostao kod svojih pogleda ne 
samo 1849, kada je članak štampao, nego i kasnije, kada su Šulek i drugi poka. 
zali kako su i svoj štokavski dijalekt hrvatski književnici nazivali hrvatskim, 
za što se ne može u istoj mjeri primijeniti Jagićevo opravdanje. Takva su Ka- 
radžićeva gledanja šezdesetih godina bila već anakronizam. 

I sam Jagić je iste godine 1864, kada umire Karadžić, u članku Iz prošlosti 
hrvatskog jezika pokazao da »ono što zovu narječjem čakavskim i štokavskiin 
nije prava razlika među narodom Hrvatskim i Srbskim«. Tada će izreći i mi- 
sao da čakavštinu treba smatrati »starijim odsjekom onoga drugoga narječja 
koje dolazi pod imenom štokavštine«. 


"A. Belić, Jezičko jedinstvo Srba, Hrvata i Slovenaca kod Đure Daničića, 
Daničićev zbornik, 1925, str. 30. 

* Pismenica srbskoga jezika. Po govoru prostoga naroda napisana Vukom Ste- 
fanovićem Srbiancem. U Vienni 1814. 

5" A. Belić, Jezičko jedinstvo..., str. 36. 

* Književnik 1864, str. 44. 

"" Književnik 1864, str. 341. 

Slavistička znanost nije tada bila u stanju da odgovori na pitanje o »po- 
reklu jezika ili o njegovom jedinstvu«, pa je često griješila, a pitanja su bila 
rješavana »više intuicijom i osećanjem negoli primenom pravih naučnih meto- 
da«. U doba kada pitanje štokavštine i čakavštine i njihove podvojenosti unosi 
zbrku, pa i nemir među Hrvatima, slavistička je znanost to pitanje samo za- 
mućivala, gledajući na jezike i suviše izolirano, odvojeno od kulture i od dru- 
štvene sredine u kojoj su jezične pojave nastale i s kojom su srasle.“ Slavistič- 
ka znanost, »upravljajući se jezičnim kriterijem . .. je u slučaju Hrvata zapela 
na problemu koji je u doba kada se nacionalna svijest izvodila isključivo iz 
jezične pripadnosti bio u slavenskom svijetu jedinstven«.* 


To je dakle doba kada je Kopitar »svojatao za svoj narod kajkavske Hr- 
vate, a Vuk Karadžić za svoj štokavske. U najboljem slučaju ovaj raskorak 
između jezične teorije i životne zbilje urodio je polovičnim rješenjima Šafafi- 
kovim, koji je Hrvate štokavce uvrstio među ,,Slavo-Serben'", uz napomenu da 
je hrvatsko ime ipak mnogo raširenije nego izrazito ,horvatsko", tj. kajkavsko 
narječje. Ovaj je nesklad bio po svojim posljedicama utoliko teži što je stoljet- 
na rascjepkanost hrvatskih političkih teritorija ojačala pokrajinske partikula- 
rizme i što su migracije srpskog življa iz unutrašnjosti, ponajviše nastanjena 
u Vojnoj Krajini, uvelike pogodovale takvim centrifugalnim shvaćanjima.«“ 


9. Jezični elementi ne mogu se odvajati od društvene i kulturne sredine 


Nije samo jezična nesavršenost smetala rješavanju spomenutih  proble- 
ma, nego je i »politička zainteresiranost smetala tačnom gledanju na ova pi- 
tanja«.“ Ni sami učenjaci nisu bili lišeni nacionalnih utjecaja pri rješavanju 
jezičnih pitanja koja su bila povezana s pojedinim južnoslavenskim nacijama. 
Nije bez razloga što se mišljenja Slovaka Šafafika sasvim razlikuju od pogleda 
Slovenca Kopitara i Miklošiča,. A Kukuljević napominje da »nije nitko toliko 
hrvatskih stvari poserbio, koliko on (Karadžić), pa se tako Srbi ponose onim, 
što nije u strogom smislu njihovo, nego bratje im hrvatske«.“ 


I Kuzmanić je nezadovoljan zbog težnje Srba da se afirmira srpsko ime u 
Dalmaciji, u zemlji gdje »Hčrvatska i hervatski bijahu jedini historijski nazivi 
naše narodnosti«, a to isticanje srpskoga imena moglo je doći do izražaja »na- 
dutošću serbskom, nadutošću koja je izrasla i među nama se proširila našom 
mlitavošću i h&rvatskom nesposobnošću«.“ Srbi, veli Kuzmanić, vide Srbiju na 
svakom mjestu, prema Karadžićevoj maksimi »Srbi svi i svuda«.“ Jovan Subo- 
tić je, kako je istaknuto, izrijekom tvrdio da dalmatinski Hrvati koji imaju je- 
dan jezik sa Srbima »nisu upravo Hrvati, nego su Srbl'i«.* 


" J. Hamm, Vatroslav Jagić i Poljaci, Rad JAZU, knj. 282, Zagreb, 1951, str. 88. 

%J. Šidak, Južnoslavenska ideja u Ilirskom pokretu, Jugoslovenski istorij- 
ski časopis, 1963, sv. 3, str. 63. 

% J. Šidak, n.d,, sv. 3, str. 33. 

"A. Belić, Oko našeg književnog jezika, Beograd, 1951, str. 67. 

2% V, Valčić — M. Škrbić, Geneza Ljubićeva »Ogledala...«, str. 184. 

# La voce dalmatica, 1862, br. 60. 

“ La voce dalmatica, 1863, br. 5. 

# Serbski Ičtopis, 1853, str. 161. 

Kuzmanić oštro odbija Karadžićevu misao da bi samo čakavci bili Hrvati, 
a kada Daničić iznosi slične misli, to ga se »duboko žacnulo što on nas gradi 
Srbima zapadne crkve«. Kuzmanić ističe kako ne mrzi narod srpski, »on je blag 
kolik i naš hervatski, oni su braća ... Ele Daničić zna da navlastito u knežiji 
serbskoj nebi Sčrbin ni po što tvčrdio da su tamo Sčrbhčrvati; a opet ja amo 
znam da nebi nam ti Sčrbi popustili ni što je vridnost jedne šake bobovine; 
nego nama treba čuvati i braniti ovu našu Zvonimirovu ostavštinu, ovu našu 
hervatsku starinu i didovinu.«“ 


Daničić, koji je u doba kada se javljaju spomenute polemike u sjevernoj 
Hrvatskoj, pa i u Dalmaciji, zastupao također mišljenje o štokavskom narječju 
kao izrazitom i isključivom srpskom jeziku, tek će godine 1867, kada je osno- 
vana Jugoslavenska akademija u Zagrebu, objaviti raspravu ć i đ u istoriji sla- 
venskih jezika.“ Tu Daničić mijenja svoj pogled te prvi put tvrdi da postoje 
Hrvati u velikom broju koji govore štokavskim dijalektom, pa da se ne može 
reći da su Hrvati samo čakavci, i da nije istina da bi štokavski dijalekt bio 
samo srpski. Tu pokazuje da nema nepremostive razlike između čakavskog i 
štokavskog dijalekta jer se i čakavsko j može izvesti iz zajedničkog starog dj, a 
isto tako i štokavsko đ, dok o razlikama što ih je spominjao u svom članku ob- 
javljenom prije deset godina sada više ne govori. Način na koji Daničić objaš- 
njava čakavsko j nije sasvim ispravan, »ali je sam fakat bio tačan, tj. da ča- 
kavsko j mesto štokavskog đ ne može značiti da se zvuci čakavskog i štokav- 
skog dijalekta ne mogu svesti na zajedničke crte jednoga jezika«.“* Tu će pro- 
blematiku znanstvenim dokazima, odnosno glasovnim procesima nesumnjivo 
dokazati Jagić." 


Sada se — uz to — došlo do uvjerenja da jezični elementi nisu i ne mogu 
biti sve, te se oni i ne mogu i ne smiju »odvajati od društvene i kulturne sredi- 
ne u kojoj su nikli i s kojom su srasli«. Ni goli patriotizam ni suho i jedmostra- 
no filološko shvaćanje ne mogu donijeti objektivnog rezultata." Stoga se nije 
mogla održati ni teorija o štokavskom dijalektu kao srpskom jeziku, pogotovu 
kada se ona komplicirala time što su tako filološkim kriterijima bili Hrvati 
razdvojeni i raspršeni. Takvo stajalište jednostavno nije više bilo moguće. 


Život je temeljito demantirao Karadžića u uvjerenju da bi mogao ujediniti 
Hrvate i Srbe pod srpskim imenom. To se nije moglo ni za ilirizma, a kasnije 
još manje. Nije došlo ni do srastanja pod imenom ilira. »Istorijski razvitak 
opovrgao je ne samo egzaltirane ilire, nego i trezvenog Vuka Karadžića. Do 
srpskohrvatskog srastanja u jednu naciju nije došlo. Srbi i Hrvati danas su 
dva naroda. Nastali tridesetih godina XIX veka, Vukovi pogledi, po svojoj us- 
merenosti ka duhovnom i kulturnom ujedinjavanju bratskih naroda, bili su 
progresivni u trenutku čiji pečat nose. Međutim, mehanički preneseni u druge 
istorijske situacije, poistovećenjem Srba i Hrvata štokavaca, odnosno ospora- 
vanjem hrvatske narodne individualne osobenosti koje su u nju uneli štokavci, 
oni samo dovode do odbojnosti među srodnim narodima ...«" Hrvati su takva 
Karadžićeva nastojanja odlučno odbili, često indignirani kada se Karadžić ni- 
je obazirao na glas hrvatske javnosti. 


* Glasnik dalmatinski, 1864, br. 28—29. 

“Rad JAZU, sv. I, str. 106—123. 

#% A, Belić, Oko našeg književnog jezika, str. 69. 

# Archiv fiir slavische Philologie, XIII, str. 161—162. 

%J3, Hamm, Vatroslav Jagić i Poljaci, Rad JAZU, knj. 282, str. 88. 
"M. Popović, Vuk Stef. Karadžić, Beograd, 1964, str. 337. 

Činjenicu da su Hrvati ne samo čakavci nego i kajkavci i štokavci, oko ko- 
je su se sporili filolozi u 19. stoljeću i koju je Karadžić uporno i bez velikih 
promjena osporavao, osjetili su hrvatski javni radnici i razvijena svijest hrvat- 
skoga naroda već znatno prije nego su to filolozi spoznali i utvrdili. Kako je 
dioba južnoslavenskih naroda prema strogo filološkim uskim načelima bila i 
nepravična i jednostrana, hrvatski kulturni radnici nisu mogli odobriti Kara- 
džićev postupak, nego su u živim polemikama, što sam ih prikazao, katkada 
oštro i odbojno, ali i mirno i dostojanstveno, ustajali protiv takvih nepravil 
nosti, neistina i napada. 

Uostalom, drugačije nije moglo ni biti. Pokušaj jezičnog razgraničavanja 
prema shemi štokavski — srpski, čakavski — hrvatski morao se slomiti na ne: 
realnoj, pa i apsurdnoj činjenici da bi isti ljudi koji u stvarnosti žive kao 
Hrvati, u filološkim kombinacijama i nečijim težnjama živjeli kao Srbi. 

Šezdesetih godina ne prestaju polemike oko toga pitanja. 


III. NASTAVAK PREPORODNIH IDEJA 


1. A. Veber Tkalčević na braniku hrvatskoga književnog jezika u doba 
apsolutizma 


Već je potkraj ilirskih dana stupio na narodno polje nov borac za prava 
hrvatskoga jezika — Adofo Veber Tkalčević. U Kratku opisu duga 
puta (u Danici 1847), među ostalim, prigovara Šturu što je slovačku književ- 
nost odvojio od češke, a iste godine govori protiv Šturova shvaćanja da posto- 
je posebna bugarska i slovenska književnost. Slovački rodoljub uvidio je da se 
i južnoslavenske književnosti već dijele na posebne grane, dok Veber Tkalče- 
vić brani ilirsku misao o jedinstvu svih četiriju južnoslavenskih grana. Tu već 
pokazuje i svoje jezične koncepcije: »Dok su Srbi, prije Vuka, pisali mješa- 
vinom ruskoga, crkvenoslavenskoga i narodnoga jezika ne bijaše u njih 
slovnici ni traga, nego pisahu bez pravila. Hrvati odbacivši g. 1835. kajkav- 
štinu, pišu sad jezikom čisto hrvatskim, krasnim i blagozvučnim tako, da se 
može natjecati s talijanskim. (...) Vukov narodni jezik, pravopis i slovnica 
puno su bliže Hrvatom, negoli prijašnji slavenosrbski jezik; a što nas još 
dieli u slovnici i pravopisu, to će izčeznuti, kad Srbi stanu filozofički obrađi- 
vati jezik. I Slovenci primiše naš organički pravopis, a spremaju se uvesti 
naš književni jezik. Eto napredka, koji treba dalje gojiti. Potrebno je jedinstvo 
u jeziku i pravopisu. A nema pod suncem literature, gdje bi se književni jezik 
sasvim sudarao s pučkim jezikom; tko to zahtieva, postavlja granice narod- 
nomu razvitku.«“ Godinu dana kasnije, 1848, u Domorodnim mislima bori se 


? Usp. F. Marković, Adolfo Veber Tkalčević, Matica hrvatska od godine 
1842. do godine 1892, str. 304—305. 

protiv njemčarenja i protiv dominacije latinskog jezika, a za dolično mjesto 
hrvatskog jezika u javnom i privatnom životu. Da bi opravdao svoje težnje 
za narodnim jezikom, pokazuje njegovu ljepotu i sposobnost: »Hrvatski jezik 
nadkriljuje ustrojem u mnogom obziru niemštinu, i mnogo je blagozvučniji 
od tvrdoga, nemiloga i duhom nam nesrodnoga njemačkoga jezika. A što se 
liče latinskoga, čiji branitelji vele, da je savršeniji od i kojega živućega jezika, 


Adolfo Veber Tkaičević 


to ga naš nadkriljuje bogatstvom korjenika, a u slovničkom ustroju nema 
medju njima velike razlike: hrvatski jezik ima sve slovničke prednosti koje i 
latinski, osim pasivne forme: u frazah se doduše razlikuju, ali naš izlazi 
premac latinskomu.«? 

Takve su misli temelj na kojem u doba apsolutizma brani hrvatski jezik 
od nasrtaja germaniziranja, a to su u cjelini i misli što će ih zadržati u čitavu 


SF. Marković, n. d., str. 305—306. 

svome kasnijem radu, sve do smrti. Ideje ilirizma, što ih je upio na kraju 
toga značajnog razdoblja u povijesti hrvatske kulture, pronijet će Veber ne- 
taknute kroz sve kasnije mijene, i ne osjećajući više da su se vremena pro- 
mijenila. 

U Programu zagrebačke gimnazije 1852. objavio je raspravu Korist i način 
predavanja latinskih klasikah. Kao što je istakao Franjo Marković, ta je 
rasprava »program Veberov, donjekle i program zagrebačke škole, o hrvatskom 
književnom slogu«.* Potrebno je, veli Veber, da proučavamo latinske klasike 
iz raznih razloga, pa i iz formalnih, stilističkih. Ne treba žrtvovati vlastite 
naravi narodnog jezika, ali treba ponešto primiti iz latinskog jezika kako bi 
naš jezik bio muževan i mekan, ozbiljan i šaljiv. Treba usvojiti strogu grama- 
tičku dosljednost, treba oblikovati u gramatici određena i čvrsta pravila, jer 
nije svejedno kako se piše, a kod nas se još sve »plete i mete«. Ako proučimo 
latinski jezik, gdje su pravila određena i precizna, treba ista osnovna pravila 
prenijeti i na naš jezik te pisati »točno prema njegovoj naravi«. Takvih svoj- 
stava ima više: jasnoća sloga postići će se češćom upotrebom glagola nego 
imenica. S pomoću sufiksa mogu se izreći mnoge misli što ih Nijemac ne 
može, dok neki to ne poštuju te pišu prema njemačkom načinu. Participi su 
karakteristični za naš jezik, treba ih proučiti i pravilno upotrebljavati. U 
svakoj se književnosti strogo razlikuje pjesnički stil od proznoga, prvi je pun 
pjesničke slobode, drugi je strog i dosljedan. U tome se ne treba povoditi za 
Nijemcima, nego za Latinima. Da se pisac dovine do idealnog stila, najkraći 
je put učenja latinskih klasika, tih uzora uglađena stila. 

Veber, dakle, iako u pojedinostima i pretjeruje, postavlja zahtjev za odre- 
denošću izraza. On nije »za imitiranje, za natezanje našeg jezika prema latin- 
skome, nego za uvježbavanje srodnih osobitosti s pomoću latinskoga«." U 
svome radu istakao je Veber moderne misli ne samo o određenosti književnog 
jezika nego i o »potrebi razlikovanja pjesničkoga i proznoga stila, o potrebi 
ljepote i ukusa u izražavanju, pa i o potrebi stalne brige o jezičnoj pravilnosti«, 
a sve je to izrekao tako kako to prije njega nitko u nas nije formulirao »knji- 
ževnije, neposrednije, umjetničkije, što za usvajanje znači vrlo mnogo«,“ 

Iste godine 1852. objavio je i Mirko Bogović članak Naš narodni jezik, u 
kojemu prikazuje teško stanje u hrvatskoj kulturi s obzirom na hrvatski je- 
zik, ali u njemu ne okrivljuje zbog toga apsolutističku vlast nego hrvatsko 
građanstvo, koje se otuđuje od hrvatskog jezika. U članku se tuži kako se u 
građanskim hrvatskim kućama može čuti samo njemačka riječ, a gospoda i 
gospođe kada se sastaju na javnim mjestima govore samo njemački, pa čak 
i na zabavama, i u crkvi, gdje se upotrebljavaju njemački molitvenici." 


Hrvatsko je građanstvo zapravo samo išlo na ruku bečkim vlastodršcima, 
tj. da se njemački jezik proširi kao službeni jezik u državi i među inteligenci- 
jom, a to se ostvarilo 1854, kada je njemački jezik uveden kao nastavni jezik 
u svim gimnazijama Habsburške Monarhije. 


Iako vlast nije doslovno onemogućavala hrvatski jezik u javnom i kultur: 
nom životu, ipak je nastojala da se pokaže kulturna prednost njemačkoga. 
Hrvatski kulturni radnici, međutim, u takvim vremenima često citiraju strane 


* F. Marković, n. d,, sir. 307. 

“Lj. Jonke, Književni jezik u teoriji i praksi, drugo prošireno izdanje, 
Zagreb, 1965, str. 108. 

* Lj. Jonke, n. d,, str. 109. 

"A. Barac, Hrvatska književnost od Preporoda do stvaranja Jugoslavije, knj. 
11, Zagreb, 1960, str. 77. 

znanstvene radnike kako bi autoritetom pokazali bogatstvo hrvatskog jezika 
i njegove izražajnosti. U tome su se isticali Mirko Bogović i naročito Veber 
Tkalčević. Tu mislim na njegov prilog Ustroj ilirskoga jezika, tiskan u Nevenu 
1856, tu »pravu apologiju« hrvatskog jezika. 


SKLADNJA 
ILIRSKOGA JEZIKA, 


zn niže gimnazije 


+nalavlu 
Adolfo Weber 


> Gari - 
U Beču, 18359. 
Tel. meMladi škotskih hajigak, FA i 


Veberova SKLADNJA ILIRSKOGA JEZIKA 


Ta je rasprava u doba kada je napisana imala izrazito političko značenje, 
iako je naoko izrazito teoretska i stilistička." Tu se govori, kako nam kazuju 
i poglavlja rasprave, o »bogaistvu korjenikah«, o »Bogatstvu rječotvornih po: 
četakah (prefixa) i dočetakah (sufixa)«. Zatim se govori u novom poglavlju o 
»Ljepoti jezika u glasovih«, pa o »Bogatstvu i ljepoti jezika u oblicih«, o pred- 
nostima što je ima u našem jeziku »izvjesni i neizvjesni pridavnik« (dakle 
određeni i neodređeni oblik pridjeva). Ističe se kako je naš jezik u glagolu 
natkrilio sve druge osim grčkoga, prislov ima veliko obilje oblika, a najljepši 
su na -ice, što se u drugim jezicima mora opsežno opisivati, a prijedlozima 
obiluje naš jezik u tolikoj mjeri da bi se mogao nazvati prijedložnim jezikom, 
itd. 

Ali u podtekstu se osjećala jaka osjećajna strana članka, ona je pisana 
»iz ojađene duše, ali sa zanosom i divljenjem prema materinskom jeziku« te 
je čitav taj Veberov rad zapravo »zanosno napisana gramatika materinskog 
jezika«.? 


ZA. Barac, n.d,, str. 79. 
"Lj. Jonke, n.d,, str. 109. 

Ako se uzme u obzir činjenica da pravi razlog za pisanje te rasprave leži 
u teškom osjećaju nepravednosti zbog uvođenja njemačkoga nastavnog jezika 
u gimnazije, neće biti ništa neobično što je tu rodoljub došao do jačeg izra 
žaja nego lingvist. Treba dodati i činjenicu da u Hrvatskoj tada i nije bilo 
vještijeg čovjeka te da u doba potiskivanja hrvatskoga jezika nije tom raspra 
vom govorio Veber samo »u svoje ime, nego u ime čitave hrvatske rodoljubive 
javnosti«.“ 


2. Mažuranićeva Slovnica i Veberova Skladnja 


Potkraj ovoga razdoblja apsolutizma izlaze 1859. dvije gramatike, Mažurani- 
ćeva i Veberova. Mažuranić je već objavio dva izdanja svoje paralelne grama 
tike latinskog i »ilirskog« jezika, a 1859. štampana je njegova »Slovnica hčr- 
vatska. Dio I. Rččoslovje«. Ta je gramatika stekla priznanje i zato što je u njoj 
Mažuranić prikazao zakonitost akcenatskog sustava našega jezika. O tome 
on izravno govori: »Stari akcenat zovem čakavskim zato, što se u onih Čaka- 
vaca, koji su malo udaljeniji od Štokavaca, sasvim čist i nepomiješan saču- 
vao, ali taj isti je od česti i štokavski, a treba da je njegda (valjada u prethr- 
vatsko i predsrbsko doba) bio obći štokavski akcenat svih zemalja od Dunaja 
pa do mora jadranskoga. Traga mu se nalazi i danas dosta u tih zemljah, a 
imenito u Bosni: okolo Kreševa, Novoga Pazara i uza Savu; zatim u Slavoniji 
uza Savu, pak u Srbiji iztočnoj (u tako zvanom resavskom narječju), u Crnoj 
Gori, u Barskoj nahiji Albanije i najposlije u Kotorskom i Dubrovačkom 
okružju.«“ 

Veber je pozdravio Mažuranićevu gramatiku, a zbog spomenutih njezinih 
osobina (akcenatski dio) bila je i inače na cijeni, više nego Babukićeva. Ma- 
žuranić ju je nazvao i hrvatskim imenom. On je još 1857. u Gospodarskom listu 
objavio »Kratak pregled stare literature hrvatske«, ističući prvenstvo hrvat- 
skog književnog jezika što su ga tek »kasnije prihvatili Srbi nastojanjem 
Dositija Obradovića i Vuka Karadžića«.“ Zato je i svoju gramatiku iz 1859. 
nazvao »Slovnicom hčrvatskom«. Posebno je značenje i Veberove Skladnje 
ilirskoga jezika, koja se pojavila iste 1859. godine, a prva je cjelovita sintaksa 
hrvatskoga književnog jezika. O njoj je napisao iscrpnu ocjenu prof. Lj. Jonke.“ 

Na oko 200 strana teksta, Veberova knjiga sadrži sintaksu rečenice, sin- 
taksu dijelova govora i sintaksu oblika. Primjere je uzimao samo iz suvreme: 
nih pisaca: Karadžića, Ivana, Antuna i Matije Mažuranića, Trnskoga, Vraza, 
Kurelca, Šuleka, Stojanovića, Bogovića i iz narodnih pjesama i poslovica. 
To je važan datum u pisanju hrvatskih gramatika »koji se po svojoj daleko- 
vidnosti može usporediti samo s onim što je učinio Tomo Maretić potkraj 
stoljeća. I to bi eto bio onaj napredni, da ne reknem revolucionarni potez 
Adolfa Vebera kao gramatičara, koji vukovci nisu nikad pravilno ocijenili.«* 


"Lj. Jonke, n.d,, str. 110. 

"" Usp. F. Marković, Antun Mažuranić, n. d., str. 297—298. 

* Usp. B. Drechsler, Dr. Ante Starčević, str. 402. 

% Pored rasprave Veberove zasluge za naš književni jezik, objavljene u Radu 
JAZU, knj. 309, Jonke je posebno objavio i poglavlje iz te rasprave pod naslovom 
Veberova Skladnja ilirskog jezika — prva naša sintaksa, Hrvatski književni jezik 
19. i 20. stoljeća, Zagreb, 1971, str. 147—160. 

* Lj. Jonke, Veberova Skladnja ilirskog jezika..., str. 149. 

Veberova je Skladnja napisana prije Miklošičeve Poredbene sintakse sla- 
venskih jezika (Vergleichende Syntax der slavischen Sprachen, Wien, 1868— 
1874), a u vrijeme pisanja Veberova djela još nije bila izašla ni Daničićeva 
Srbska sintaksa (Beograd, 1858), tako da se njome mogao okoristiti tek pri 
kraju djela. Bilo je i opravdanih prigovora Veberovoj Skladnji. Jagićeve za- 
mjerke Veber nije htio prihvatiti i priznati njihovu opravdanost, ali su mnoge 
od njih bile na mjestu. Uza sve to ne može se negirati značenje što je ima to 
Veberovo pionirsko djelo. 

I u poilirsko doba provodi se jezična politika kako su je započeli tride- 
setih godina: ne prihvaćaju ni ikavicu Dalmatinaca, a ni Karadžićeve koncep- 
cije, kako bi mogli održati na okupu ipak sva raznolika gledanja. U poilirsko 
su doba »održavanje te ravnoteže provodili zapravo ilirci: stariji Antun Ma 
žuranić i mlađi Adolfo Veber Tkalčević. Oni zadržavaju u osnovnim crtama 
u svojim gramatikama jezične elemente ilirskog tipa jezika i pravopisa te će 
rado prihvatiti službeno uvođenje ilirskog pravopisa 1862.« 

Manje je poznato da je i Vatroslav Jagić pripadao Zagrebačkoj filološkoj 
školi, te se u Narodnim novinama 1859. člankom Quomodo scribamus nos za- 
lagao za genitivni nastavak -ah u množini, za starije imenske oblike u množini 
i za slogu u pravopisu: »Jer kako kod nas još uviek stvari stoje, včrlo grieši 
proti napredku našeg mladjahnog čeda, i naraštaj mu prieči u mjesto da ga 
uzgaja svatko, ko god bez nužde i to kod sitnarijah, da se upravo tako izrazi. 
mo, neslogu uzmnaža i širi ondje, gdie prava jedinstva jošte nikad nije bilo... 
Moleć svakoga, komu je do našeg napredka štogod stalo, da osobito one rieči 
g. V. uvaži, gdie se kaže, naš je cilj i sverha naša, da dobijemo jedan jezik 
književni ...<* 

Jagić smatra da se nepravedno napada Zagrebačka filološka škola upuću- 
jući njezine protivnike na Danicu i na rezultate što su tamo postignuti. »Po- 
virite do u Danice zagrebačke ilirske od 4 i 5 decenija — kako se to krasno 
i složno napredovalo! Od sievera do juga, od iztoka do zapada, odzivo bi se 
Ilir Iliru, ili kako mi danas Jugoslaven Jugoslavenu, a u svem tom prednja- 
čiše — tko? Kajkavci Hervati!«*“ 

Ali, proći će nekoliko godina i Jagić će promijeniti svoje poglede na knji- 
ževni jezik. Od privrženika i branitelja Zagrebačke škole on će postati njezin 
osporavatelj. Veber, međutim, ostaje i dalje pri svojim jezičnim postavkama, 
on je predvodnik Zagrebačke filološke škole. Uz njega je i Bogoslav Šulek, koji 
doživljava određene evolucije u jezičnim, posebno u pravopisnim pitanjima, 
te se u svemu i ne slaže s Veberom. Ipak, Zagrebačka će filološka škola upravo 
šezdesetih godina dominirati hrvatskim kulturnim životom. Tek će je kasnija 
vremena potkopati. 


5 V. Jagić, Quomodo scribamus nos, Narodne novine, 1859, br. 37—39. 
* V. Jagić, n. d., br. 37—39. 

»Zora dalmatinska“ 


I. RAZDOBLJE PRIJE POKRETANJA »ZORE DALMATINSKE« 


1. Odjek ilirskog pokreta u dalmatinskoj periodici. Suradnja u »Dunici« 


Zagrebačka filološka škola naišla je i na svoje protivnike, među njima i odre- 
denu skupinu zadarskog jezično-kulturnog kruga, posebno A. Kuzmanića, Š. 
Starčevića, pa i Slavonca 1. A. Brlića, suradnika dalmatinskog časopisa, a isto 


će tako naići na reakciju Frana Kurelca i Riječke filološke škole, kao i Vuku 
St. Karadžića. 


Sanulmann: Zadar godine 1840 (pogled s Brodarice) 


Stoljeća odvojenosti ne mogu ostati bez nekog otuđivanja i u istom narodu. 
Osjećaju se određene težnje za prestižem, prvenstvom, razilaženja u shvaćanju 
koja je od hrvatskih pokrajina središnja, s obzirom na povijesnu slavnu 
prošlost, s obzirom na atribute političke samostalnosti, pa na književnu i je- 
zičnu tradiciju i premoć. Sve će te karakteristike naći većega ili manjeg, du- 
ljega ili kraćeg odjeka u Hrvata u Dalmaciji, koji su stoljećima živjeli bez 
bližih i pravih veza sa svojim sunarodnjacima preko Velebita. Neće biti dakle 
neobično ako se u nekih od njih javi osjećaj zatvaranja u vlastite granice, 
prijekora što u sjevernoj Hrvatskoj ilirci donose neke odluke, a da prije 


njih nisu »svit pitali«, tj. što se nisu prije savjetovali sa svojom braćom u 
Dalmaciji. 

U tadašnjim zadarskim novinama Gazzetta di Zara' jedva da ima traga 
vijestima o kulturnopolitičkim gibanjima u Zagrebu i u prekovelebitskoj Hr- 
vatskoj. Urednik im je bio Agostino Brambilla, a izdavač Giovanni Demarchi. 
U tim novinama, koje počinju izlaziti 1832, nalazimo tek pokoji lokalno into- 
nirani člančić o Dalmaciji“ Donekle je zanimljiv jedan oglas godine 1834. iz 
kojega se vidi da je Lj. Gaj već i tu poznat. U broju 56. oglašava se, naime, 
novo izdanje Kačića, pa se Gajevo ime spominje uz druga imena tadašnjih 
filologa. 

U istom godištu piše se o knjigama F. M. Appendinija i brata mu Urbana. 
Od 1835. godine list izdaju braća Battara. Onaj Appendice što se nalazio na 
zadnjoj strani lista sada postaje pravi listak, štampan u donjem dijelu prve 
strane, a proteže se i na druge dijelove u tom listu. To je godina kada se 
u Zagrebu pojavljuju Novine Horvatzke i Danica, ali o svemu tome malo ima 
traga u Gazzetti. Istom krivo shvaćena vijest iz Zadra u zagrebačkim novina- 
ma, potakla je uredništvo zadarskih novina da se osvrne na netočnu informa- 
ciju. Zagrebačke su, naime, novine prenijele vijest da je u Zadru umro F. M. 
Appendini, a bio je umro zapravo njegov brat Urban, kako se vidi iz komemo- 
racije i iz nekrologa u broju 2. godine 1835. zadarskih novina.“ 

Jedini članak koji dodiruje tada vrlo aktualno pitanje hrvatskoga knji- 
ževnog jezika izlazi u broju 50. godine 1835. pod naslovom Della lingua e let- 
teratura illirica in Dalmazia. Ali to nije originalan članak, nego je prenesen iz 
drugih novina, iz pera A. Kaznačića“ U njemu se iznose misli o tome kako se 
slavenski jezik nadaleko širi, pa bi naši književnici i učenjaci korisno učinili 
kada bi mladež poučavali u materinskom jeziku. Taj članak jedini je u čitavu 
godištu u kojem se određenije raspravljaju pitanja o narodnom jeziku, u 
njemu se može osjetiti preporodno gibanje u Zagrebu. 

Ni godina 1836. nije ništa bogatija prilozima o narodnom jeziku, ne pri- 
mjećuje se odjek ilirskog pokreta iz Zagreba. Godine 1838. u broju 60. prika- 
zuje se u bibliografiji almanah Ljubitelj prosveštenija iz pera M. Casottija, a 
1839. u broju 85. izlazi članak odvjetnika Antuna Kaznačića Della lingua 
€ letteratura Slava in Dalmazia. 


! Gazzetta di Zara, novina što su izlazile u Zadru, nema kompletno Sveučilišna 
knjižnica u Zagrebu. Usp. i P. Kasandrić, II giornalismo Dalmato dal 1848 al 
1860, Zara, 1899, str. 51id. Usp.iJ. Horvath, Povijest novinstva Hrvatske 1771— 
— 1939, Zagreb, Stvarnost, 1962, str. 155, 181. Na str. 155. Horvath veli za Gazzettu: 
»U dopisima pobija politiku bečke vlade, nastoji biti prvoborac liberalizma, ali 
pobija i teoriju hrvatskog državnog prava s obzirom na Dalmaciju.« 

? Tako, npr., u godištu 1833, u br. 67. izlazi članak »Antichita dalmatiche«, Del 
sito della citta e colonia di Epidauro nell'Tilirico, Memoria del P.F.M. Appendini 
delle Scuole pie, Prefetto dell' I. R. Ginnasio di Ragusa. U br. 81. iste godine objav- 
ljen je prilog »Milienco e Dobrila. Romanzo storico di Marco de' Casotti«, dok se 
u br. 98. donosi kratki nekrolog Đuri Hidži. 

* »Gl'infiniti lamenti... degli Slavi meridionali, ed in ispezialta di letterati di 
molto credito, come sono Kopitar in Vienna, Shafarir (!) in Praga, Luigi di Gay 
in Zagabria, Giacomo Grimm, Jurančič ec. riguardo alla scorrettezza senza esempio 
si in fatto di ortografia che in punto di lingua delle edizioni pocco conto finora gia 
uscite del veramente classico Kačić m'indusse a darne fuori una nuova e magnifica 
edizione in 8. vo... A tale scopo adottata, con qualche modificazione l'ortografia 
boema, piu semplice, proposta dal sig. Luigi di Gay, e fondata su giusti principi, 
invece di quella che per l'addietro si usava sopraccaricata com'ella di consonanti.« 

* U broju 13, pod naslovom Polemica. 

* Gazzetta di Zara, 1835, br. 50. 

* Usp. u br. 62—65. raspravu o Vlahu, Luciusu i nekim drugim znamenitim 
ljudima. 

Tek godine 1841, u broju 56. pojavljuje se članak o Dalmaciji, prenesen iz 
Danice ilirske. Slijedeće godine u broju 62. izlazi obavijest o hrvatskom pri- 
jevodu Svetoga pisma splitskoga biskupa Pavla Miošića, a konačno godine 
1842. i prvi originalni članak pisan hrvatskim jezikom u tim novinama, i to 
polemički, protiv Sedoglave, tj. protiv Božidara Petranovića, koji je bio za 
Gajevu grafiju. U članku se brani dalmatinska grafija i njezin zagovaratelj 
Šantić. Članak je pisan, dakako, dalmatinskom grafijom. Već se, dakle, zapaža 
osjetljivost prema dalmatinskoj grafiji, a averzija prema zagrebačkoj. 

Ne znamo kako je Šime Starčević prihvatio Gajevu knjižicu Kratka 
osnova horvatsko-slavenskoga pravopisanja, koja se pojavila godine 1830, ali 
bez sumnje je izazvala u njemu, ako ju je tada čitao, pravo negodovanje. Star- 
čević i dalje radi, sprema propovijedi koje piše živim i slikovitim narodnim 
jezikom, što će kasnije i štampati, a ne prestaje raditi ni na jezičnom polju. 
Kada je ruski učenjak Sreznjevski 1842. putovao po Dalmaciji, Primorju 
i Lici, naišao je u Karlobagu i na Starčevića. Opisujući Senj i »Karlopag«, 
kaže da je u oba grada samo to dobro »što se čuje harvatski jezik, harvatska 
pšsma, a neima pokvarenosti talianskoga narččja... a Karlov Pag neima niti 
prostora od brega. U naokolo dižu se vinogradi jedan za drugim, na gori ža- 
lostna trava po jednoličnoj s&dini kamenja. Od maslinah ni traga, ni bezživot- 
nog cvšta od njihova lištja: ali ipak nalazi ih se n&što malo...« I sada napo- 
minje ruski učenjak: »U Karlovom Pagu poznali smo se s dekanom Starče- 
vićem, kojega ime takodjer vam je poznato iz male ilirske gramatike, izdane 
u početku našega včka. Sad gotovi za tisk veliku, obširnu.« Nakon tih riječi 
rezignirano dodaje misao o nekorisnim raspravama o pravopisu: »Jedna od 
najvažnijih glavah radi o pravopisu: pravopis pako preporuča se ne nov ilirski, 
nego stari harvatsko-dalmatinski! Ah pravopise, pravopise, kad ćeš ti prestat 
ljudem zavartati mozag?« Nakon toga kaže da Starčević »zna veoma dobro 
ilirski jezik, i škoda ako mu trud izdan nebude«, aludirajući pri tom na Star- 
čevićevu gramatiku. 

Dalmacija, dakle, nema mnogo kontakta sa zagrebačkim ilirskim pokre- 
tom, što ne znači da u Dalmaciji nema ljudi koji ga ne odobravaju, pa i sura- 
đuju u zagrebačkim Novinama i Danici. O tome možemo dobiti približnu sliku 
pratimo li zagrebačku Danicu od njezina pokretanja. 

Petranović u njoj iznosi misao kako se nigdje nisu u većoj čistoći saču- 
vali jezik, nošnja i običaji nego u Dalmaciji, a opet se nigdje tako malo ne 
poklanja pažnja vlastitom jeziku kao u toj kolijevci »slavnog naroda Ilirskog 
(Srbskog)«. On poziva svoje sunarodnjake da se probude; neka ne dopuste da 
talijanski jezik zavlada javnim životom i neka se ne stide govoriti narodnim 
jezikom. Želja mu je da se i među Dalmatincima rode Draškovići, Gaji, Pavlo- 
vići, koji bi njegovali svoj materinski jezik i njime počeli pisati. On, Petranović, 
u tu svrhu izdaje, veli, magazin Ljubitelj prosvčštenija i želi da taj magazin 
bude »središte (centro) književnog poslovanja sviju Dalmatina, ne gledajući 
na vjerozakon«. S obzirom na književni jezik ističe kako ne smije biti natru- 
njen slavenskim crkvenim riječima bez potrebe, a ni »preprost«, nego »od 
prilike naličan onomu, na kom se Danica Ilirska piše«, pa će na taj način lako 
»Iliri (Srbl'i) obojih cerkvih tu zaprčku s puta ukloniti, učeći se cirilska i 
latinska pismena, dok se i o uvedenju jedne azbuke ili alfabeta pametna i 
prava pogodba neučini«. 


* Danica ilirska, 1842. 
* Danica ilirska, 1839, str. 26. 

Za prilike toga doba u Zadru zanimljiv je kratak »dopis domorodnog put- 
nika iz Dalmacije« iz pera 1. T., tj. Ivana Trnskoga, u kojem se on ukratko 
osvrće na Zadar i na njegove stanovnike. 


Četrdesetih godina javljaju se Dalmatinci i kojom crticom, pripovijetkom 
i člankom u zagrebačkoj Danici," 


U njoj možemo naći još pokoje ime koje će se kasnije javljati u Zori 
dalmatinskoj, npr. N. Valentić i dr. 

U Danici ilirskoj pojavljuju se već pojedini članci koji izvješćuju o radu 
na kulturnom polju u Dalmaciji, pa se tako u 13. broju godine 1841. govori kako 
se neki Dalmatinci trude da porade na narodnom jeziku i na književnosti, da 
se tamo prevode na hrvatski jezik neke knjižice te da se u tom poslu naročito 
ističu M. Šantić i A. Kuzmanić. Govori se i o radu Š. Starčevića, pa kasnije 
opet o Kuzmanićevu izvrsnom poznavanju »dalmatinskog« jezika i o njegovu 
radu na izrađivanju rječnika. 


Prijatelj ilirske sloge Andrija Stazić, u 29. broju Danice 1842. već do- 
diruje pitanje pokretanja dalmatinskog časopisa, pa postavlja i konkretno pi- 
tanje u članku »Sarčeni odgovor na sledeći upit: Davanje na svetlo dnevnika 
u Dalmacii da bude plodonosno, što bi trebovalo?« Već se dakle i u Dalmaciji 
osjeća gibanje pred izlazak Zore dalmatinske, gdje će se opširno povesti ras- 
prava o mnogim pravopisnim i jezičnim pitanjima. 


Godine 1843. spomenuti zadarski list Gazzetta di Zara u 52. broju donosi 
najavu izdavatelja braće Battara o novom književnom listu,' a u 90. 
broju već se određeno najavljuje izlazak lista Zore dalmatinske.“ Ferrari-Cu- 
pilli smatra da je opravdano što u Dalmaciji izlazi list na narodnom jeziku. 
Zora dalmatinska će, po njegovu mišljenju, pomoći širenju slavenske misli i 
prosvjete u zaspaloj Dalmaciji. Dat će mogućnost svima da u njoj surađuju,“ 


* »Ja sam s mnogimi tergovci, s knigarom zadarskim, s i mnogom drugom gos- 
podom ilirski razgovarao... A brodari i drugi, koje sam čuo pevati, pevali su 
ilirski... A modre hlače, cčrvena kapica (rakšin) i drugo to je italiansko odešlo? JI 
morda treba, da se i Italiani ilirski nose... Nu mudroj glavi i jedno oko dosta.« 

“ Uz članak Opetovana želja 1. Rukavine Ljubačkoga dodaje se: »U taj glas 
jošte i mi našu želju za novo navestjeno dčlo dodajemo, i bratju Dalmatince iskre- 
no molimo, da bi se jadne talianštine jedan put odreći hoteli, i svoj materinski jezik 
barem tako govoriti i sklanjati nastojali, kao što su im ga njihovi praotci Gundulići 
i Palmotići u neumčrlih pevanjih ostavili. Onda bi oni s većjom pravicom reći 
mogli, a i mi nebi im se ni najmanje kratili, što Danica iz zadarskih talianskih 
novinah navodi, da »za veliku utčhu Dalmacii služi, što je ona naznačena i odliko- 
vana naslovom Ilirske Atike, videći da je izmed tolikih ilirskih nar&čjah njezino 
nareklo sudjeno i primljeno kao najbolje za ilirsko knjižestvo«. Sve se to ipak 
može primiti pod jednim uvjetom: »Izust zadarskih novinah nemožemo nikako na 
današnji način i čistoću govora u Dalmacii, nego samo na zaostavše knjige i umo- 
ivore starih dalmatinskih spisovcah protegnuti, jerbo se današnjega dana u cčloj 
Ilirii jedva igdi tako pokvareno govori, kao uprav po dalmatinskih gradovah.« U 
članku se potanko analizira u čemu Dalmatinci griješe, navodi se kriva upotreba 
zamjenice svoj umjesto njegov te se Dalmatinci upozoravaju da se suviše ne vri- 
jeđaju ako ih drugi kritiziraju zbog toga. 

!" Gazzetta di Zara, 1843. br. 52. 

! »Con questo titolo commincera ad uscire in luce dai torchi dei sottoscritti 
nel p.v. gennaio il Giornale ilirico-dalmata, di cui fu loro benignamente accordata 
la publicazione. — Ogni settimana ne uscira un foglio di pagine 8 in # grande in 
carta finissima.« 

" Bit će dakle mogućnosti suradnje »e che nel fornire un piacevole campo 
agl'ingegni capaci di gustar le belezze dei Gondola, dei Barakovich, degl'Ivanisse- 
vich, dei Canavelli.« 

a imena suradnika prvoga broja Zore (Preradović, Vrdoljak Imoćanin, Ana 
Vidovićeva) i sam urednik Kuzmanić dovoljno su jamstvo za ozbiljnost lista, 
te se nada da će list donositi korisne priloge za seljake i građane.“ 


2. Život i djelatnost Božidara Petranovića. »Ljubitelj prosveštčnija« 


U to je doba, još prije Kuzmanića, aktivan i već spomenuti Božidar (Teodor) 
Petranović, rođeni Šibenčanin. I on, kao i Kuzmanić, boravi na studijama 
u Beču, ali dok je Kuzmanić bio zabavljen učenjem vidarstva, proučavajući u 
svoje slobodno vrijeme povijest i posjećujući knjižnice, dotle Petranović dolazi 
u Beč na studij prava. Petranovićev je otac, trgovac žitom, bio imućniji od 
Kuzmanićeva oca, seljaka, pa je stari Petranović poslao svoga sina najprije 
u udaljene Sremske Karlovce u srpsku gimnaziju, pa i u Graz i napokon u Beč 
i Padovu. 


U Grazu je Petranović učio dvije godine filozofiju i tamo se upoznao s 
Mojsijem Baltićem, Ljudevitom Gajem, Dimitrijom Demetrom, 
A. Slomšekom, Šupljikcem idrugima. Već se tu Petranović marljivo 
bavio knjigom, pa mu ona »iz šaka nikako nije izlazila«.“ 


Pravo je Petranović studirao u Beču od 1828/29, kada je kao dvadesetogo- 
dišnjak uručio Karadžiću pismo preporuke bivšeg urednika Novina Serbskih i 
Vukova prijatelja Dimitrija Fruščića, pohvalivši svoga mladoga prijate- 
lja Dalmatinca iz Šibenika koji mu je toliko omilio da moli Karadžića da Petra- 
novića primi ljubazno i preporuči ga Kopitarovoj dobroti. U pismu obavješćuje 
Fruščić Karadžića da će Petranović u Beču studirati pravo, a ako bi dobio 
stipendiju, to bi olakšalo troškove uzdržavanja za njegova oca. Neka mladoga 
čovjeka Karadžić savjetuje koliko god može, čime će se obavezati Fruščiću.“ 

Petranović je uskoro upoznao Kopitara, ali i Joakima Vujića, 
koji mu je poklonio nekoliko svojih knjiga te se uskoro dao na sakupljanje 
starih povelja i statuta srpske crkve, pa već 1830. u Letopisu objavljuje neko- 
liko Pisama jednog Šibenčanina. 

Kasnije, nakon jednogodišnjeg studiranja u Padovi, tu je i doktorirao 
godine 11833, a već 1832. tiskao je brošuru na talijanskom jeziku: Lettera al 
chiariss. Autore dell osservazioni critiche sull opusculo del signor canonico 
Stankovich intitolato: Trieste non fu villaghio carnico ma luogo dell' Istria, 
Padova, 1832, gdje se, uz ostali sadržaj, odbija prevođenje riječi Srbi sa Ser. 
viani i Servi negirajući njihovo pejorativno etimološko tumačenje u vezi s 
latinskom riječi servus. Takvo tumačenje znači za Petranovića vrijeđanje nje- 
gova naroda koji se uvijek pokazivao dostojnim sve od Nemanje do danas 
te slekao udivljenje cijele Evrope. 


"TT. Čolak, Prva ocena Zore dalmatinske, Prilozi za književnost, jezik, isto- 
riju i folklor, Beograd, 1958, knj. 24, sir. 317—319. 

" B. Pelranović Spiridivnu Popoviću. (Graz, 27. ITX. 1826), »Brankovo kolo« 
1909, 37, cit. prema I. Tartalja, Počeci rada na istoriji opšte književnosti kod 
Srba, Beograd SAN, 1964, str. 34. 

* D. Fruščić Vuku, Trst 5. XI. 1829, Vukova prepiska, I, str. 667. 

Taj je njegov članak 1833. objavljen u Letopisu u prijevodu Georgija M u- 
šickog (knj. 33). Već 1834. tiskao je u Karlovcu djelce »Istorija evrejskog! 
knjižestva« (na 18 str.) potpisavši se kraticama Dr. T. P. 


Godine 1836. uspjelo mu je pokrenuti sveščić Ljubitelj prosvčštenija Serb- 
sko-dalmatinski almanah, koji je prve dvije godine izlazio u Karlovcu (»Karl- 
stadt«), a kasnije od 1838. do 1849. u Zadru. Kasnije je tiskan u Zagrebu i u 
Beču. Prvi je urednik B. Petranović (1836—1841), zatim Đorđe Nikolajević 
(1842—1861. i 1869), Gerasim Petranović (1862—1868, 1870, 1871), L. 
Vojnović iNikola Mila š (1873)." 


Petranović ga je dakle uređivao šest godina, a u Zadru je tiskano jedana- 
est godišta. Kasnije je bio tiskan i u drugim gradovima, ali je stalno bio 
povezan sa Zadrom, koji je bio sjedište dalmatinsko-istrijske eparhije. Uz 
neke svoje ilirske elemente godišnjak je imao izrazitu pravoslavnu crtu, pa 
nema većeg značenja u okviru zadarsko-dalmatinskog jezičnog kruga, ali je 
potrebno ipak da iznesem neke jezične probleme koji su se tu dodirivali. 

Tu se naročito ističe suradnja Božidara Petranovića, koji je u njemu naj- 
više i pisao, često pod pseudonimom Veselin Sedoglava. Pisan je pretežno 
starom ćirilicom, a ponešto i latinicom. 

U almanahu se već prve godine pretiskava nekoliko pjesama iz Danice 
(Marićeva pjesma Prijateljstvo Hercegovo, Djevojka crnooka), ali se godišnjak 
malo osvrće na rad iliraca u Zagrebu, iako se Petranović dobro poznavao s 
Gajem i s njim se i dopisivao. Značajno je Gajevo pismo upućeno Petranoviću 
30. ožujka 1839, u kojemu, između ostaloga, veli: »Pobratime! Vi možete i 
mogli ste vidčti da mi ne činimo nikakve razlike u ljubavi između Vendah, 
Serbah i Hrvatah, već da sve uskup u jedno kolo ilirsko zovemo. Zato Vas 
molim za onu slogu koju smo rasplođivati dužni da ova tri imena kao fres 
species a ime ilirsko kao genus, ime pako slavjansko kao genus generum s 
nami jednako smatrate ... Nije namčra specialna imena ukinuti, nego samo 
pod generalnim imenom sjediniti, nije namčra posebne šibe slomiti, veće sve 
u jednu herpu svezati, da takovu rukovet tuđina tako lako ne slomi kako 
šibu po šibu.«“ Petranović mu na to pismo odgovara: »Ja sam s Vami o tome 
jedne misli.«? 

Zaokupljen sav namjerom da izda Rukovodstvo k istoriji sveobšteg knji- 
žestva, obavješćuje 1839. i 1840. Ljudevita Gaja o tome, a isto tako i 1842, na- 
pominjući kako bi rado to djelo tiskao i ilirskim pravopisom, ako se sakupi 
dovoljan broj pretplatnika, jer »včrujte mi, moja je namčra da se Iliro-Serbi 
oboih cerkovih u načinu pisanja sjedine«.“ Ipak će to djelo konačno biti tiska- 
no ćirilskim slovima u Novom Sadu 1858. 

Tek se 1842. pojavljuje u almanahu manji prilog o Gaju iz pera novog 
urednika Nikolajevića, Kada je, naime, Gaj 1841. za vrijeme svoga putovanja 
po Dalmaciji pronašao neke rukopise starih dubrovačkih pisaca, Nikolajević 
se na to osvrnuo u članku Još jedan o spisateljim dubrovačkim, hvaleći Gaja 
što marljivo skuplja i pretiskava stare rukopise, a uz to hvali i Dubrovčanina 
Kaznačića, koji je Gaju pomagao u pronalaženju tih rukopisa u Dubrovniku. 


"V, Maštrović, Jadertina croatica, II, str. 6. 


* Sveučilišna knjižnica u Zagrebu R-4702 a, cit. prema I. Tartalja, Počeci 
rada..., str. 44. 


% Petranović Gaju, Šibenik 13. V. 1839, Nacionalna i sveučilišna biblioteka u 
Zagrebu, ruk. R 4702, cit. prema I. Tartalja, Počeci rada..., str. 44. 


2% Imotski, 6. IV. 1842, cit. prema I. Tartalja, Počeci..., str. 45. 

Urednik Petranović pozvao je još 1839. na suradnju i književnike koji pišu 
latinicom, dakle uglavnom hrvatske književnike, pa se među rijetkim prilo- 
zima pisanim latinicom nalazi 1840. godine pjesma A. Kaznačića, a kasnije i 
neki drugi prilozi, kao ćirilicom tiskana pjesma I. Trnskoga Jednoj Šiben- 
čanki. 

Petranović traži jedinstvenu latiničku grafiju za sve koji pišu latinicom, 
pa je »šteta što se Dubrovački literatori ednako staroga nedostatočnoga pravo- 
pisa drže, koe prouzrokuje, da se njiove knjige u samoj Dalmacii . . , malo, s 
nategom i nerado čitaju«, dodajući uz to u bilješci članka svoju želju za pri: 
hvaćanje općeg pravopisa. Sam Petranović je, međutim, ostao pri staroj ćiril- 
skoj grafiji, ne prihvaćajući Karadžićevu grafijsku reformu. 

Posebno nas ovdje zanima kakve misli iznosi Petranović o jezičnim pi- 
tanjima o kojima češće piše, zahtijevajući od pisca jezičnu čistoću, milozvuč- 
nost rečenica i oplemenjen stil. Petranovića su jezična pitanja uvelike zani- 
mala i on se »oholo osećao pozvan za jezikoslovnog sudiju«,' u svojim je pogle- 
dima na jezik bio »ćudljiv i kolebljiv«, zastupajući s Vukom »čas južno narječ- 
je, čas sa Steićem srijemsko«, češće je opet tražio opći jezik koji će nadvla- 
dati sve lokalizme narječja, birajući iz svakog »biser i drago kamenje«. Isti- 
na, protivio se slavenosrpskom jeziku, ali je vrlo kasno prihvatio Vukov pra- 
vopis. 

Godine 1837. objavio je svoje načelne poglede na književni jezik odgova- 
rajući jednom kritičaru koji nije bio zadovoljan jezikom prvoga sveska Al 
manaha, preporučujući vraćanje na staroslavenski jezik u srpskoj književnosti, 

Petranović smatra da je najbolje da pisci pišu narodnim jezikom, te u ve: 
zi s time iznosi ove svoje misli: »Ne mislim niti želim ovde opredčliti po čijoj 
gramatici pisati bi trebalo, po Vukovoj ili Solarićevoj. Srbski tako pišimo da 
nas svaki Srblin lako razumšti može«, treba upotrebljavati jezik »kog i najpro- 
stiji seljanin upotrebljava«. Lakše je svoje misli izricati narodnim jezikom. 
jer znanost nije u tom slučaju privilegij pojedinih ljudi, nego se ona sve više 
Širi u narodu, postaje mu bliža, a jezik se tako sve više usavršava, 

Pravilan i dobar jezik tema je Razgovora između dva Srbl'ina, članka što 
je tiskan 1839. U razgovoru jedan diskutant napominje kako od knjige neće 
imati prave koristi ako se u njoj pojavljuje slog skrojen prema gramatici tu- 
đih naroda, sasvim protivan svojstvu narodnog jezika i ako se nalazi puno 
provincijalizama koji se mogu tek s velikom mukom razumjeti. Nije dobro što 
je jezik i stil u knjigama toliko pogrešan i nagrđen da se »rodoljubac« tome ne 
može dovoljno načuditi. Petranović savjetuje neka urednici o »pol&pšanju Srb- 
skog sloga postarajuse, da nam' se čitajući te n'ine ili bolč reći naše listove, v 
vkus' u prizreniju jezika i čitanja oblagorodi i polčpša, i s vremenom' kn'ižev- 
ni neobhodimo nuždni ezik' dobijemo ... koi će celo stranš polagati, da im' je 
slog' tečan, jasan; i shodan' svojstvu jezika, koe svojstvo iziskue, da je svaka 
reč na svom mestu, kako da ih svaki Srbl'in lasno razumč«. 

Ipak u njegovim pogledima ima i odstupanja od Karadžićevih shvaćanja. 
Karadžić je tvrdio »da su najglavnije (i gotovo sve) pogriješke u jeziku na- 
šem od našijeh dojakošnjijeh spisatelja i književnika i tako da je u nas jezik 
ono iskvarilo i nagrdilo što ga je u drugijeh naroda ugladilo, očistilo i u njego- 
vijem prirodnijem pravilima utvrdilo«.“ 


"1. Tartalja, Počeci..., str. 40. 
2 Vuk Paunu Jankoviću, Gramatički i polemički spisi Vuka St. Karadžića, 
sv. V. 

Pozivajući se na književnu povijest starih Grka i Rimljana, kao i Talijana, 
Francuza, Nijemaca, Engleza i drugih Petranović već tvrdi kako svaki izo- 
braženi narod ima dva narječja: prosto, kojim »nizyj narod'« govori, i književ- 
no, kojim »prosvčštena i vozpitana klassa ljudij« svoje misli iznosi pismeno i 
usmeno. Srbima treba, tvrdi dakle pisac, opći književni jezik koji bi bio iznad 
lokalnih narječja i samovolje književnika, upavši tako »u vrzino kolo iz kojega 
izlaza nije bilo«. Pozivao je da se književni jezik čisti i oplemenjuje — a tražio 
je da se taj jezik uči od najboljih »klasičeskih spisatelja srpskih«.? 

Od 1838. šalje Petranović iz Šibenika nekoliko priloga i za Srbske Novine, 
ali je kasnije u njima prestao surađivati zbog neslaganja s urednikom. To je 
objasnio u pismu Teodoru Pavloviću, uredniku Letopisa i lista Srbske naroil- 
ne novine. U dopisu je Petranović s priznanjem opisao potankosti oko dolaska 
»mnogozaslužnog« i »glasovitog« Vuka S. Karadžića u Dalmaciju, navodeći i 
mjesta u kojima je odsjeo. Kasnije će se i Ante Kuzmanić sjećati u svojim 
uspomenama kako je tom prilikom u Zadru upoznao Karadžića, našavši se s 
njim u društvu pri jelu i pilu.** U svom dopisu, koji ipak nije bio objavljen, 
Petranović zaključuje: »Građe skupio je premnogo za slovar, gramatiku, opi- 
sanje običaja naroda našeg', — i zato nadati se možemo, da će učeno ovo puto- 
vanje njegovo mnogo k' obogaćenju jezika, k naraštaju knjižestva, k boljem 
poznavanju i uvažavanju narodni' naši' običaja prinčšti.« 

Do godine 1841. almanah je uređivao Petranović a od 1842. do 1862. pre- 
uzima uredništvo G. Nikolajević,/“ a almanah je s prekidima izlazio sve 
do 1873.“ 


U Bibliografiji naći ćemo kraće ocjene knjiga što su izlazile u Novom Sadu 
i u Dubrovniku. Iako je Petranović pozivao i Hrvate na suradnju, malo se Hr- 
vata odazvalo tom pozivu. 


Javlja se kojom pjesmom Preradović, pa A. Kaznačić, a štampana je i 
jedna Vrazova pjesma. Iz članka Ministarska odluka u ime prelazka iz' jed- 
nog' zakona u drugij doznajemo da je u almanahu »izostavl&no sve, što se na- 
še crkve netiče«.“ 


“ Nešto o kn'iževnom' jezyku našem', »Serbskij Narodnyj List« 1838, br. 17.—18. 

** Usp. La voce dalmatica 1862. 

“1 Tartalja, Počeci... str. 44. 

* God. 1830. Nikolajevića je poslao mitropolit Stratimirović u Dubrovnik, 1833. 
postao je dubrovački paroh, 1858. postavljen je za protesora bogoslovije u Zadru, 
a 1860. postao je protopresbiter, član konzorcija i pokrajinskog školskog savjeta. 

* God. 1843. sudjeluje, pored Petranovića, 1. F. Jukić (člancima Putovanje 
po Bosni i Povratak u Bosnu), G. Petranović, Božidarov brat, S. Ivićević prijevodom 
Fedonovih basana, S. Vraz i A. Kaznačić (pjesmom posvećenom bivšem uredniku 
B. Petranoviću). Godina 1845. ima ove rubrike: I. Dalmacia, II. Crkovno krasnorečie. 
Slovo u nedelju siropustnu, III. Vospitanie, IV. Običai, V. Moralno i zabavno, VI. 
Bibliografia. God. 1848. osvrće se na Daničićev Rat za srpski jezik i pravopis iz 
1847. Govoreći o Karadžićevoj pravopisnoj reformi i jezičnim reformama, pisac 
veli da će na to odgovoriti drugi, a da će najbolje odgovoriti vrijeme samo. Ipak 
s nepovjerenjem navodi kako pravilo »Piši kako govoriš« dovodi do mnogih nedo- 
sljednosti i do nereda. Srpski se jezik dijeli na mnoge provincijalizme, pa kad 
bi se imalo pisati »po izgovoru prostote... kud bi nas najposlč to zavelo?«. Dobro 
je pisati čisto i prosto, veli se dalje, premda Karadžić »i u tom pravu mčru prelazi«, 
ali treba i popravljati jezične pogreške prostoga naroda. A da narodni jezik ima 
pogrešaka, to svatko zna »osim možda jednog' G. Vuka«. Lako nam je u tome 
prepoznati Božidara Petranovića. 

" List redovno apelira na »Srbe-Dalmatince«. God. 1848. almanah se obraća 
svojoj čitalačkoj publici te se tuži na rascjepkanost srpskog naroda: »Slavnyj, 
valjanyj, včrnyj, velikyj, razsejanyj i pogaženyj narode serbski!« -— poziva pisac 

Ljubitelj prosvčštenija bio je, kako je to utvrdio i prof. Grga Novak, šti- 
vo za pravoslavne stanovnike u Dalmaciji: »Le magazine conserve, malgrć ses 
ćIćments illyriens, un caractčre orthodoxe trop accentuć, surtout depuis que 
Nikolajević en assure la rćdaction.«" Ali imao je »znatna utjecaja na Srbe ne 
samo u Dalmaciji i susjednoj Hercegovini, nego i po drugim krajevima«.? 


3. »Poziv svim ljubiteljima krasnoga i sladkoga hervatskoga jezika« 


Godišnjak Ljubitelj prosvčštenija bio je znatno ograničen prostorom; izlazio 
je tek svake godine. Dalmacija je trebala časopis koji bi mogao u većoj mjeri 
i redovito rješavati raznolike probleme svoje sredine. 


Kao što sam već napomenuo, još od svoga dolaska u Zadar 1834. Kuzma- 
nić je nastojao da pokrene časopis na hrvatskom jeziku, ali od zamisli do os- 
tvarenja prošlo je više godina, pa tek godine 1842. braća Battara, zadarski tis- 
kari, podnose predsjedništvu Namjesništva molbu za dopuštenje da izdaju 
list, spominjući u njoj i profesora primaljstva Antu Kuzmanića koji je, vele, 
poznat kod učenih Slavena te već nekoliko godina skuplja za nj građu. Da bi 
se što prije dobilo odobrenje za izdavanje lista, kao i njegova programa, izda- 
vači braća Battara i Ante Kuzmanić upućuju 15. kolovoza 1843. molbu, preko 
ureda Cenzure u sklopu predsjedništva Namjesništva Dalmacije u Zadru, na 
Visoku dvorsku vlast redarstva i cenzure u Beču, a odobrenje programa zapra- 
vo je već konačna dozvola za izlaženje lista. Uz molbu nalazio se i Oglas na 
hrvatskom jeziku i ogledni primjerak Zore dalmatinske. 

Među ostalim, govori se u molbi, u četvrtoj točki, i o nazivu jezika, što je 
karakteristično, pa ću to posebno citirati. »Per ultimo, siccome nel contesto 
del programma devesi fare cenno anche del titolo della lingua cosi si crede 
meglio approposito I' appostovi vocabolo di Hervatski jezick, dacche il popolo 
generalmente in Provincia si serve di questo nome, e visto che le voci Ilirski, 
Slovinski, Slavjanski, sono voci inventate dai dotti e non dal popolo. Del rima 


Srbe te se indignirano tuži kako su srpsko ime htjeli zatrti, pa im strani pisci nisu 
pridavali srpsko ime kada su o njima pisali, nego su ih nazivali: Rac, Ilir, Servijan, 
posledovatel' iztočne crkve, Grk nesjedinjen, Rišćan, Kršćanin, Morlak, Vlah, te 
nastavlja: »Tako smo danas jedni Crnogorci, drugi Bokelji, treći Dubrovčani, če- 
tvrti Dalmatini, peti Hercegovci, Brinjani, Krajišnici, Graničari, Posavci, Srbijanci, 
Primorci, Moračani, Uskoci... Naše ime Srb', Srbin', Srbl'in, koe my, koe tuđincy 
zatrpali smo.« 

“G. Novak, Le mouvement illyrien et la Dalmatie, Le monde slave, 1935, 
tome II, str. 405-—425. 

2 S. Stanojević, Narodna enciklopedija srpsko-hrvatsko-slovenačka, knj. 
HI, str. 94. List je tražio da »Srbli zapadne crkve obšti svima Pravopis jedanput 
prime«. Petranović (B.) u »Kratkoj predopomeni« konkretno savjetuje da u »pisa 
nju s latinskimi pismeni moji zemljaci zapadne crkve pravopisanja (ortografia) 
Ilirski Horvata upotrebljuju«. Sam bi se, veli, rado njome služio, no »budući da 
ovo pravopisanje samo je dikojim učenim ljudma u Dalmacii do danas poznato«, 
on će radije »vodi primiti u Dalmacii običajno pravopisanje s njekojim samo 
izmenami...«. Ipak, on sam nije htio ni kasnije prihvatiti Karadžićevu reformiranu 
ćirilicu. 

nento i sottoscritti si addotterano a qualunque di quci titoli o vocaboli che se- 
ra permesso di usitare.«* 

S obzirom na naziv jezika u kojemu će list izlaziti i koji će termin 
za jezik biti upotrijebljen, ističe se dakle da je najbolji naziv hrvatski je 
zik, jer se narod u Dalmaciji služi upravo tom riječi, dok su ostale termine, 
kao ilirski, slovinski i slavjanski, izmislili učeni ljudi. 

Doista, već u Pozivu na pretplatu, što je izišao 6. studenoga 1843, čitamo 
taj naslov ovako stiliziran: »Poziv svim ljubiteljima krasnoga i sladkoga her- 
vatskoga jezika, narodnog nauka i napridka«. Tu se ističe da se u listu neće pi- 
sati samo za učene ljude, nego će se obraćati svima, nastojeći da »radimo kako 
bismo materinski jezik pokazali u pravoj svojoj odići i čistoći, kako su nam 
ga starenici naši ostavili«. Treba upotrebljavati pravi narodni jezik »i u pisa- 
nju nesmimo navaliti besidah nepristojnih i nepotribitih; no da bi ko i popuz- 
nuo, nećemo na to oči izdrečiti, ni namčrkositi se, niti sapljati, nego ćemo se 
bratinski svitovati, i jedan drugomu koju manu oprostiti . .. Andrija Kačić, 
Vuk Stefanović Karadžić, zlatna pera, zabiližili su nam put kojim imamo stu- 
pati; a kad budemo pak htili kititi ovi naš jezik, eto cvića ima dosta, krasni 
su vinac savili Gundulić, Ektorović, Gaj i mlogi još drugi.«“ 


Već u Pridgovoru prvom godištu Kuzmanić priznaje teškoće oko pisanja 
hrvatskim jezikom, »no nadam se da će višti ljudi i oni koji su kušali koliko 
je težko pravo na hčrvatski pisati, meni oprostiti, ako sam gdi na misto pleme: 
nite ljubice koprivu usijao . . . Ja sam ne mogu ovo brime nositi, hoće se da i 
drugi podpomažu. Imamo, fala Bogu, dosta vištih ljudih u Hervatskom jeziku, 
koji mogu resiti ovi list... . « 

Petranović je u to doba na Visu, gdje ga je jednom posjetio Matija Kova 
čević, koji je svoje dojmove o tom susretu prenio Ljudevitu Gaju njemački 
pisanim pismom iz Splita od 26. kolovoza 1843." Petranović se u to doba s Visa 
obraća srpskim čitaocima i preporučuje im svoju povijest svjetske književnos- 
ti, dok je Kuzmanić zabrinut za svoje Dalmatince — Hrvate, i to za one naj- 
niže, koje treba poučiti u najosnovnijim pojmovima života i opće kulture. 
Petranovićevo ime rijetko ćemo naći na stranicama Zore dalmatinske. On je 
odobravao što Gaj upotrebljava ilirsko ime za sve Slovence, Hrvate i Srbe, ali 
je ipak ostao pri srpskom imenu, ne prihvaćajući opće ilirsko i ostajući pri. 
staroj ćirilskoj grafiji, ne želeći prihvatiti ni Karadžićevu reformiranu ćirilicu, 

Ali ilirsko ime došlo je upravo tada u Hrvatskoj pod zabranu. Godine 1843, 
kada se u Zadru pojavio »Poziv svim ljubiteljima krasnoga i sladkoga hčrvat. 
skoga jezika«, u civilnoj je Hrvatskoj već početkom te godine bilo zabranjeno 
ilirsko ime. Borba između protivnika ilirske stranke u Hrvatskoj sve se više 
zaoštravala, pa su neprijatelji iliraca iznosili već i tvrdnju da ilirci namjera 
vaju otrgnuti hrvatske zemlje od Ugarske i združiti ih s austrijskom Ilirijom.“ 

Naredba je proglašena u Zagrebu 18. siječnja 1843, pa je tada izišao i pos 
ljednji broj Ilirskih narodnih novina, a u subotu 21. siječnja izlaze već Naro: 


“V. Maštrović, Pripreme za izdanje »Zore dalmatinske« u Zadru god, 
1842. i 1843, Rad Instituta JAZU u Zadru, sv. IV—V, 1959, str. 94—95. 

"VV. Maštrović, Jadertina Croatica, II, str. 9—10. 

*J. Horvath —J. Ravlić, Pisma Ljudevitu Gaju, 1956, str. 256—257. 

*F, Šišić, Hrvatska povijest, Zagreb 1913, III, str. 273. 

Pau koja ovom Derzavcin upravlja, priliku nijednu ne propujinjuchi koja bi nam mogla na prara 
korist jzicli, priporucila je milostivo slarijemu Sudu u Becu nafu: poaau molbu, i dohila je dopuftenje 
neka se i mi Dalmatinci na nacin ostaloga ucenoga svita, dicimo nafim narednim knjizevnim Nistom. 
te du njim na svaLo into Šubae nauk razredima i tomacimo ' 

Cista naja sverha sul nije da »e odina na visoku penjemo, i pifemo sama za mudre nafe ljude koji 
su knjigu izneili, nego da radimo kako bi smo materinski jezik pokazali u pravoj svojoj adichi i ristocshiy; 
kalo su nam ga starenici naji ostavili, a da kite i pese brez razloga i brez polršbe njemu ne prijijemo, 
sko kochemo da naravna njegova krasota siva, i da nas najlakfe move razumili staro i mlulo, alo i 
veliku. Eto flo smo naumili, i fto chemo osnivali na ovom istu kano na tverđom temelju. Zva sladko 
smo i plemenito ime njemu na:lili, ime ZORA DALMATINSKA, da bi razsvichala i zavirivala u me 
ono blago kuje se zivo Kud nas ialazi, a poznato nije (to skrovitu levi, dla bi si nafi pri ojezinoj duhere 
noj svitlosti, sve to boije upachaali i razvijali rarum, kojim i je Stvoritelj izobila nadurin. Velike sjajnosti 
u ovome povetku ne trihujemo, jerbo bi nam! se sabliftito ; dosta da cisto ocima matimo, i sla se masla 
djujemo i veselimo isto kao pravoj zori, «im na cistoj vedrini razbija i zalljiva, atimlje zvirnile koje 
obnoch priko neba kroje f odkriva i ovivljuje sve jto je na zemlji lavna noc slisnula i priuzela. Lice pri toj 
tajskoj lipoli radostno izgleda i cvita, veseli se njujei svaka aiina, maka zvrka pa situ, i Gea i gora > 
a Mamoli neche covik. 

Ovi List aa vife che redovah biti randiljen ; na jedan primer, užzeticke: diloredno poucenja, pristojne 
uguke za Luekom slodati, dica gojiti, lriti se ako se nebi likar namirio, cuvali i maslojsti oko xivoline 
ili blaga; najbolje uprave k nanridovanju lergovine, zanata svakoga, tezacke radnje; opianja poglavitih mistak 
u onafnj dermnavi, nafi nbicajih, i oojznatnijih staril heje se kod nas nalaze; narodne dugpodjaje od starine 
de uafega vrimena; \isol vriduih ljudil; a navlastito nafega plemena, koji su cudo zasluaili i. glasila se 
A izverstnoga junafiva, pojtenja » mudrasli pravila o nafem jeikuy a uz to tomacenje kojivanih riih i 
drogih, koje ili se slabo s govoru tuju, ili nisu svuda poznate; ugodne razgovore, pisme svakojake a 
osobito narodne, smifne pripovisti, goverancije,. zagooctke. 

Uzgervd je ovo i u kratko spomenulo, ali je verlo zavzetno , i sastavljeno bicke kroz jednu godinu dansk, 
jebo na svakom listu nije to moguche. Sad se svaki pametan covik more lako domisliti, kaja veliko" karisi 
"ma ad toga dulaziti, i smvife koja nam ima hiti slava i dika svojim se jezikom pisati i dogovarati. Vrime 
je vecb naslalo, ziva je rgoda da sec posve a ostalim parodima isporedimo , da natrag ne umiremo, Ja 


Ante Kuzmanić: Poziv svim ljubiteljima krasnoga i sladkoga hervatskoga jezika 

ne novine s književnim prilogom Danicom horvatskom, slavonskom i dalma 
tinskom. Tu je naredbu Gaj popratio kratkim komentarom.“ 

Bio je to jak udarac i na Lj. Gaja osobno, koji je škodio njegovu ugledu, 
kako to možemo čitati u pismima tadašnjih uglednijih ličnosti, kao što su bilj 
S. Vraz, J. Drašković, ili fra Kajo Adžić, koji u pismu Ignjatu Alojziju Brliću 
udara na Seljana (autora Zemljopisa pokrajinah ilirskih) i na Ljudevita Gaja." 

Potrebno je, dakle, da se opet zadobije ilirsko ime, jer će inače nastati raz 
dor među provincijama i tako će provincijalni Horvati opet sami za se ostati, 
»pak iz njihove literature ne bu nikaj«,“* kako je rekao jedan drugi pisac. 


4. Hrvatski narodni osjećaj, a ne ilirstvo 


Mogu usput navesti i to da se iste godine 1843. kada izlazi Kuzmanićev spome- 
nuti Proglas sastaju slovački javni radnici Hodža, Hurban i_ štur u 
Hurbanovoj župi te zaključuju kako Slovaci treba da se služe svojim slovačkim 
jezikom kao književnim i da ujedine rascjepkanu inteligenciju katoličku i evan. 
geličku. Štur u pismu Sreznjevskom ističe da će se Slovaci moći probuditi i 
podignuti tek slovačkim jezikom, a ne češkim. 

Takav Štuirov stav nije odobravao Kolldr, osuđujući taj pokret, a slovač: 
ki jezik naziva »ciničkim, zamazanim jezikom«, »prostotom i drotarštinom«. 
Taj rad osuđuje i Šafašik nazvavši ga »nesuvremenim i nepraktičnim« i na- 
pominjući kako će Štur time sebi naškoditi a drugima neće pomoći. 

Štir je ipak napisao 1846. knjigu o slovačkom jeziku i o potrebi pisanja na 
njemu, uvjeren da se slovački narodni život može potpuno izgraditi samo na 
vlastitom jeziku, budući da je taj Slovacima najbliži, najrazumljiviji i srcu i 
misli Slovaka najpristupačniji. 

Uz velike teškoće uspjelo je Štiiru da sa svojim drugovima pokrene list na 
slovačkom jeziku, pa god. 1845. izdaje prvi broj lista Slovenske Narodnie Novi 
ny, s beletrističkim prilogom Orol Tatransky." 

U časopisu Orol donosi i izvještaje o Slovencima, što ni izdaleka ne čini 
Bleiweis o Slovacima. Razlog zašto to Štur čini, možemo tražiti u činjenici »što 
su Slovenci prije njegova istupa za samostalnost Slovaka u bivstvu otklonili 
ilirizam, a napredak je toga maloga slovenskog naroda Štura utvrdio u nadi, 
da i slovački samostalni istup neće biti uzaludan«.* 

Spominjem te činjenice tek zato što su se zbile u isto doba kada se u Zadru 
pokreće Zora dalmatinska. O tome je li Kuzmanić poznavao te težnje Slovaka 
za samostalnim jezikom ne može se ništa pouzdano reći jer u vezi s tim nema 
nikakvih podataka. 

Koliko mi je poznato, postoji jedan podatak o njegovim vezama s Česi- 
ma. To je Kuzmanićevo pismo »Slavnom Gospodinu Jozipu Jungmann, Vitezu 
sjajnoga reda S. Leopolda« u kojemu »ponizni sluga prof. Ante Kuzmanich u 
Zadru na 19 Studenoga 1843« upućuje zanosne riječi češkom učenjaku: »Čudo 


* Narodne novine 21. I. 1843. Usp. S. Ježić, Ilirska antologija. Književni do- 
kumenti hrvatskog preporoda, Zagreb, 1934, str. 68. Ilirsko je ime opet dopušteno 
1845. 

* S. Ježić, Ilirska antologija, str. 69. 

Đ. Šurmin, Hrvatski preporod, II, Zagreb, 1904, str. 239. 
M. Prelog, Slavenska renesansa, Zagreb, 1924, str. 122—126. 
5" F, Ilešič, Zbornik Matice slovenske, sv. VIII, str. 1—8. 

i pravedno tebe fale, Jozipe, mudra si ti glava! Gledaj, radi, pomaži, nek se sla- 
va naša sve to bolje sjaje. Pamti silna ditića našega Čeha; naš je bio, nikud 
zamakne, vele li ti sniga izgazi. Pamti Libušu Kraljicu slavnu, koja vas je Her- 
vatima nazvala. Pogledaj na Hervate Dalmatince, bratja tvoja stara. Ja ti se 
klanjam i lipo te pozdravljam.«" 

Pismo Ante Kuzmanića J. Jungimannu, iz godine 1843. 


Koliko je Kuzmanić poznavao prilike u Češkoj i Slovačkoj, teško je reći. 
On se hvalio da dobro poznaje prilike u slavenskom svijetu, kako se to vidi iz 
jednoga polemičkog članka u kojemu narodnjaci oštro prigovaraju »vladinim 
jezikoslovcima«, tj. u prvome rcdu Kuzmaniću, te vele: »Vi svakomu u svače- 
mu znadete reda dati. Vi ste proučili i češki i slovački,“ vi ruski i poljački, vi 
nepozvani zasjedoste za učiteljski stolac, da nas naučite, kako ćemo pisati, da 
nas narod naš razumije.«“ 

Ruski učenjak Sreznjevski (kojega Havliček okrivljuje da je s Bodjan- 
skim poticao Slovake neka se u literaturi odijele od Čeha i izgrade svoju sa- 


* U vezi s tim Kuzmanićevim pismom treba reći da je — kako je pozna- 
io — jedno češko pleme nosilo hrvatsko ime koje se posljednji put spominje u 
drugoj polovici 10. st. To se pleme podvrglo češkom plemenu sa sjedišiem oko Praga 
koje je nosilo češko ime. Kuzmanić tu idealistički i nekritički smatra da se tu radi 
o Hrvatima etnički jednakima s modernim Hrvatima. 

I ovom prilikom zahvaljujem kolegici prof. Koževnikovoj u Pragu koja mi 
je ljubazno prepisala i poslala to Kuzmanićevo pismo upućeno J. Jungmannu. 

“ Kurziv Z. V. 

" To su riječi što su Kuzmanićevi polemičari uputili njemu, poznavaocu iih 
jezika, usp. Narodni list, 6. III. 1869. 

mostalnu književnost), ističući kako treba da se svaki slavenski narod razvija 
samostalno, posjetio je u Zadru i Kuzmanića, napomenuvši kako je za njega 
»znamenita osoba .. , bila u Zadru Kuzmanić«. Istakao je kako vrlo dobro poz- 
naje dalmatinski jezik, da intenzivno radi na rječniku u koji će uvrstiti samo 
narodne riječi te da je već sakupio vrlo mnogo građe, kako to možemo čitati u 
jednom pismu što ga je Sreznjevski uputio Hanki.“ Sam Kuzmanić ne naziva 
svoj jezik dalmatinskim, nego hrvatskim, kako se to može vidjeti i u njego 
voj korespondenciji.“ 

Štur se već 1835. upoznao s nekim Hrvatima koji su dolazili u Bratislavu 
(Požun) na Ugarski sabor, prateći hrvatske velikaše. Naučio je i hrvatski jezik 
te je njime dobro pisao. Od godine 1837. dopisivao se s Gajem, s kojim se kas- 
nije i osobno upoznao. 

Oduševljavajući se idejama Jana Kollara, Štur je do 1842. sa simpatijom 
pratio ilirski pokret i njegovu težnju za književnim jedinstvom južnih Slavena, 
ali je tada, usporedo s dozrijevanjem odluke o napuštanju češkog književnog 
jezika, došao do zaključka da je Ilir »kao abstrakcija nješto mrtvo, hladno«.* . 

Hrvatski narodni osjećaj, a ne ilirstvo, odobrava Štur koji godine 1843, 
u pismu Stanku Vrazu, iznosi misao kako treba da živi ime hrvatsko: »Hrvat 
je od života vašega nerazlučiv, jer da niste Hrvati, ne biste imali tako izrazita 
duševna života. Ilir je apstrakcija, nešto mrtvo, hladno. Jedina živa općenitost 
jest Slavenstvo, ne Ilirstvo, budi svatko Slaven u svojem posebnom plemenu.«“ 

Želio sam, dakle, tek reći da se pokretanje Zore dalmatinske zbiva u isto 
doba kada se pokreću slovačke narodne snage te da je Štur odobravao hrvat- 
sko narodno ime, jednako kao i Kuzmanić. 


5. Kuzmanićeva ocjena Gajeve djelatnosti 


Iako je Ante Kuzmanić zadovoljan što je tridesetih godina nastalo preporod. 
no gibanje u sjevernoj Hrvatskoj te u pismima nekim svojim znancima u 
Zagreb iznosi misao kako je glavna stvar međusobna sloga, ipak je nezadovo- 
ljan što se u Zagrebu donose važne i dalekosežne odluke, a da se pri svemu to- 
me ne savjetuju s predstavnicima kulturnih ljudi iz Dalmacije. Približavanje 
pojedinih hrvatskih pokrajina — smatra Kuzmanić — treba da bude postupno 
kako bi se moglo sačuvati sve ono što je u pojedinoj pokrajini vrijedno i spe- 
cifično. Kako upravo Dalmacija ima bogatu književnost, svoje Kačiće i Grubi- 
šiće, svoj list Kraljski Dalmatin, koji je izlazio prije Gajevih Novina i Danice 
te su Dalmaciju pozdravljali kao učiteljicu, ne treba forsirati da se stanovnici 
drugih hrvatskih pokrajina odjednom preobrate upravo u takve Hrvate kako 
su to sebi zamislili sjeverni, prekovelebitski Hrvati. Kuzmanić smatra da je 
pretenciozan zahtjev historijskog prava kojim je civilna Hrvatska htjela od- 
jednom Dalmaciju pretvoriti u Hrvatsku po svom vlastitom gledanju, pa je bio 


“* Danica Ilirska, 1842, br. 21. 

“? Tako npr. 18. VII. 1843. piše Ivićević u Makarsku: »Pišider mi na Hčrvatski 
oli na talijanski, kako ti drago...«, a 2. I. 1844. veli da »jezik slavni hčrvatski na 
sercu mi leži, jako me ono boli, kad vidim štogod da je njemu protivno«. Na 
drugom mjestu: »Mi smo Hčrvati i hčrvatski imamo pisati.« Usp. Sveučilišna i 
nacionalna knjižnica u Zagrebu, rukop. R 5904. 

#** Usp. J. Šidak, Enciklopedija Jugoslavije, sv. 8, str. 269. 

“M. Prelog, Slavenska renesansa, Zagreb, 1924, str. 145. 

velik apsurd nagli prijelaz od »briljantne latinske civilizacije« na literaturu 
sjeverne Hrvatske, koja se nalazila tek u povojima ako se usporedi s Dalmaci- 
jom i koja je predstavljala rustičnu civilizaciju. 

Iz Kuzmanićeva članka u kojem opisuje svoje stanovište prema Gaju i 
drugovima“ osjeća se određeni animozitet koji rezultira i iz načelnih razlika u 
pogledima na književni jezik i narodnost, kao i iz osobnih razloga prestiža. 
Kuzmanić je težio da bude drugi, možda i veći Gaj u Dalmaciji, koji bi se sa 
svojom sjevernom braćom dogovarao o mnogim pitanjima prije nego bi se 
dvije hrvatske pokrajine sporazumjele, posebno o književnom jeziku. 


Ante Kuzmanić 


U spomenutom članku ima Kuzmanić dosia negativnih riječi o Gaju*" u 
analizi Gajeva početnog rada tridesetih godina. Gajev takmac u Dalmaciji ne 
priznaje mu talenta iako je, prema Kuzmaniću, Gaj bio u povoljnijim okolnos- 


"To je clanak objavljen u La Voce Dalmatica, br. 49, Zara 1 Novembre 1862. 
(Letteratura slava) 

“* Određena protuslovlja u Gajevoj ličnosti iznijet će kasnije i Antun Gustav 
Matoš: Kao minijatura graditelja Solnessa bio je premalen za vlastiti životni za- 
datak. Nijemac obrazovanjem, radio je za našu kulturu. Nepopravljivi kajkavac, 
zagrijavao se za stokavštinu, Austrijanac tradicijom i lojalnošcu, borio se za sla- 
venstvo, Čisti Hrvat izmudrio je ponovo napuleonski ilirski jezik. Holratska duša, 
stvorio je pokrci, koji je samo velik i neustrašiv revolucioner košutovskog ognja 

tima nego što su bili oni u Dalmaciji. Kuzmanić smatra lošim što je Gaj bio 
odgojen u njemačkoj školi, što se opio stranim, liberalnim idejama te opisuje 
kako je Gaj zamislio veliku narodnu zajednicu od Dunava do Bojane, od Jad- 
ranskog do Crnoga mora. Znajući da takva velika zajednica ne može biti bez 
općeg narodnog imena, prelistao je stare knjige po bibliotekama i pronašao 
ilirsko ime, čime je a priori zaslužio pohvalu, a a posteriori pokudu. 

Prigovara Gaju što mu se Danica šepirila mjesto da se u početku ograničio 
na užu, civilnu Hrvatsku, pa je tek malo-pomalo mogao k sebi privlačiti Slavo- 
niju, Korušku, a isto tako i Dalmaciju, koja se nije bunila zbog ilirskog imena. 
Hrvatima u sjevernoj Hrvatskoj zamjerava što su neoprezni, pa i ludi, što oni 
u Dalmaciji, u toj Toscani slavenskoga Juga, nisu. Stoga oni u Dalmaciji treba 
da dadu udarac prekovelebitskim nasrtajima te da promiču dalmatinsku Hr- 
vatsku, Hrvati su u civilnoj Hrvatskoj napustili ilirsko ime i kasnije preuzeli 
jugoslavensko, novine nazvali Narodnim novinama, pokazavši se time po- 
pustljivima prema Srbima i približivši im se s nekim ispravcima u jeziku, što 
su Srbi ismijali i prezreli. 

Kuzmanć pripovijeda da je Gaja upoznao kada je ovaj zajedno s Antu- 
nom Mažuranićem došao 1841. u Dalmaciju, pa i u Zadar, gdje su Kuzmanića 
posjetili i poklonili mu nekoliko primjeraka neke tiskane pjesme, a Gaj mu 
je dao neke svoje stvari prevedene na hrvatski. Od Gaja i A. Mažuranića čuo 
je tom prilikom kako oduševljeno hvale Dalmaciju, njezina stara književna 
djela, te je i on sam, Kuzmanić, postao u njihovim očima znamenita ličnost. 
Gaj se više puta slagao s njegovim napomenama, katkada i pretjeravši u hvali 
pojedinih starih književnih djela. Gaj mu se tada učinio suviše izvještačen, dok 
mu se više svidio Antun Mažuranić svojom ozbiljnošću i jezgrovitošću. 


U Zadru je Kuzmanić upoznao i »starijega Jelačića«, tj. Josipa Jelačića, 
kasnijega bana (koji je tada bio adlatus grofa Lilienberga) te je s Jelačićem 
razgovarao i u prisutnosti Vuka Karadžića, kada je jednom ovaj posjetio Za- 
dar. Jelačić mu se učinio čovjekom brzih misli, s lošim hrvatskim jezikom 
zbog vojničkog njemačkog odgoja, dosjetljiv i lijepa izgleda. Nakon velikih 
djela u svome životu Jelačić je pokazao, ako ne drugo, barem to da je imao 
veliku želju da učini dobro svome narodu. 


U svojim uspomenama Kuzmanić ne može prešutjeti kako su Gaj i Mažu 
ranić posjetili i Dubrovnik, glavni cilj svoga tadašnjega putovanja godine 1841, 


i kavurskog makijavelizma mogao povesti... On čini dojam pacera, nepopravljivog 
diletanta kulturnog i političkog, oca naše političke i kulturne fraze, čovjeka bez 
solidnog znanja, dakle i bez solidnog uvjerenja... 


I kao ždral, banskog pera ptica, na vršku svog hitrog jata, letio je Gaj, sin 
zagorskoj gaja, na čelu visokih krilaša kao Vraz, Mažuranić, Babukić, Drašković 
i Kurelac kroz naš osvit prema novoj zori, prema novom suncu, da na početku 
puta padne u neko dvorište, među guske, pse i kokoši, gdje se ranjen još dugo 
i a ka kao sumnjiv romantičan gost, zalutao sa mjeseca iz bogzna koje 
noći (... 

Ali Matoš će, dakako, istaći i pozitivne i trajne Gajeve zasluge: Veliki Gaj, 
zvijezda Danica našeg dana, nije mogao stvoriti političkog, ali je stvorio temelj 
za kulturno jedinstvo svih Hrvata. Kao i Starčević u moralnu, tako vjerovaše on u 
kulturnu snagu naroda. Jedan i drugi ne davahu dosta važnosti našem ekonomskom 
problemu, ne sluteći, da će doći čas, kad će naša moralna energija i naša kultura, 
kao evo danas, propadati radi oskudice nasušnog hljeba. Gaj će probuditi hrvat- 
stvo: Ma da je Gajeva politika utopije i neuspjeha, njegov rad, posvećen misli 
ilirstva, rišoslaveriske uzajamnosti i namigivanja s Rusijom, bio je ustvari bu- 
đenje hrvatske misli. Apelujući na ilirstvo, on je ustvari probudio hrvatstvo, koje 
se sa mnogim ultrademokratskim idejama krilo već u prvim počecima ilirstva. 

pohvalili Gundulića, Đurđevića i druge dubrovačke pisce, pri čemu Kuzmanić 
domeće, ne bez ironije: »Onda im je srce zaigralo za Dubrovnikom te kasnije 
nisu više pisale &, nego ie.« Kuzmanić im zapravo zamjerava što nisu ipak pri- 
hvatili ikavski govor. Nekoliko godina nakon tog njihova sastanka započet će 
i Kuzmanić svojim djelovanjem kao urednik i animator kulturnog života u 
Dalmaciji. 


II. POKRETANJE »ZORE DALMATINSKE« 


1. Kuzmanićeve zasluge za demokratizaciju kulture 


Kuzmaniću je konačno uspjelo da ostvari svoju davnu zamisao o pokretanju 
časopisa. Činjenica da mu je pošlo za rukom »početi izdavanjem hrvatskoga 
lista u Dalmaciji, u kojoj su gradovi bili zadojeni talijanskim duhom, i gdje je 
na selima, osim svećenika, samo nepismen svijet, značila je neizmjernu od- 
važnost i jednu silnu vjeru u vrijednost svoje stvari.«“ 


Češće se spominje Kuzmanićeva tvrdoglavost, naročito u pravopisnim pi- 
tanjima, ali »svakako je njegova najveća tvrdoglavost bila, kada je godine 
1844. u Dalmaciji pokrenuo prvi književni list na jeziku siromašnih radnika i 
seljaka u doba, kad je čitava dalmatinska inteligencija bila odgojena u talijan- 
skom duhu. Ta upornost i idealizam su glavne karakteristike Ante Kuzmanića, 
koji je otvorio put plejadi dalmatinskih političara i novinara.«“ 


Zbog plodne suradnje Kuzmanićeve u Zori i u drugim listovima te zbog 
njegove neobično žive, upravo enciklopedijske publicističke djelatnosti koja 
je sva usmjerena da prosvjetu proširi u sve društvene slojeve, zaslužio je »po- 
časnu apoziciju narodnog prosvjetitelja«,“ pa ga možemo smatrati »jednim od 
najvećih sinova Dalmacije u XIX vijeku«, čije »velike zasluge za demokrati- 
zaciju kulture i za prosvjećivanje našega naroda gotovo na svim sektorima ma- 
terijalne i duhovne kulture nisu dovoljno ocijenjene . . . Ako apstrahiramo 
Kuzmanićevo neprihvaćanje Gajeva Pravopisa, . . . Kuzmanićev mnogostruki 
plodni i korisni rad mora se ocijeniti pozitivno i s puno priznanja.«“ 


Neki čak misle da Kuzmanić »ma kako bio nepopustiljiv u pogledu pra- 
vopisa, nije on to činio zbog kakva dalmatinskog separatizma, nego iz uvjere- 
nja da je upravo taj pravopis najzgodniji«.“ 


# G. Novak, Povijest Splita, Split, Matica hrvatska, 1965, knj. IfI, str. 103. 

“* R. Ferri, Slobodna Dalmacija, 18. I 1958. 

“1. Esih, 150. godišnjica rođenja zadarskog narodnog prosvjetitelja, Spli- 
ćanina Ante Kuzmanića, Slobodna Dalmacija, 12. X. 1957. 


# 1. Esih, n.d., 12. X. 1957. 
* G. Novak, Povijest Splita, III, str. 105. 

Govoreći o vremenu kada se pojavljuje Zora, drugi smatraju da usprkos 
Kuzmanićevim »nekim dogmatičkim stavovima (pravopisno pitanje) ... mno- 
ge njegove teze zaslužuju pažnju. Izvjesna njegova praktična nastojanja u pi- 
tanju sjedinjenja Dalmacije s Hrvatskom i u pilanju odnosa s ostalim južno- 
slavenskim zemljama, mada su nailazila na potpuno nerazumijevanje i oštro 
suprotstavljanje zagrebačkog kruga, nisu bila bez osnove, nego diktirana zre- 
lim gledanjima na postojeće stanje i motivirana dubljim ideološkim razlozi- 
ma.«“ 

ZORA DALMATINSKA iz godine I844. 


lako je Kuzmanić dolazio u sukobe sa svojim suvremenicima, pa su se 
mnogi i tužili na njegovu nedosljednost i tvrdoglavost, ipak oni imaju za njega 
i riječi pohvale. 

Kada je V. Vežić predbacio Kuzmaniću nedosljednost, jer je u Zoru 
uvrstio jedan oglas, što po Vežićevu mišljenju nije bilo ispravno, Jovan Sun- 


“V. Valčić — M. Skrbić, Geneza Ljubićeva »Ogledđala.,.« u svjetlu raz: 
vitka nacionalnog pokreta u Dalmaciji, Radovi Filozoiskog fakulteta u Zadru, 
razdio historije, arheologije i historije umjetnosti, sv. 2, 1963, str. 173. 

dečić ga uzima u zaštitu: »Bratjo, ko nepoznaje čistu dušu rodoljubljem opo- 
jenu včrloga g. Kuzmanića; ko nepoznaje kakvom vatrom on plamti za narod- 
nost slavensku u srčdini hiljadu dušmanah, koji kčrvavo i popreko na nj gle- 
daju; ko nepoznaje kako s kčrvavim znojem on slavenstvo brani: taj sama 
pomisliti može, da bi on (Kuzmanić) što, onom prilično, učiniti mogao . . . ja 
mogu svetu zasvšdočiti . . . o žaru rodoljubstva, o željah najblagorodniih, o is- 
krenom nastojanju r&dkog našeg Kuzmanića .. < 


Narodni list 1879. u svom nekrologu piše odrješito: »Kuzmanić je jedan 
od najstarijih muževa, koji u ovom vieku ćutiše i izjaviše perom i riečju u Dal- 
maciji, živu svoju ljubav za hrvatski narod i njegov jezik. U ono tamno doba, 
kada je hrvatsko slovo bilo prezirano il sasvim zanemareno u našoj pokrajini, 
Kuzmanić između prvih, a valjda baš prvi, stane mu dizati ugled, i osvajati mu 
pristojno mjesto u javnom životu .. . Čovjek osebujne ćudi, al plemenita srd- 
ca...; ali mu zato nitko nemože zaniekati neograničene ljubavi prama hrvat- 
skom narodu. Hrvat dušom i srdcem, imenom Hrvata on se je ponosio i težko 
je žalio kad bi naš narod, ma bilo s kojeg obzira, zatajivao to svoje dično ime, 
s ove ili one strane Velebića, u prastaroj domovini svojoj.«* 


Da Kuzmanić i nije doživio izlaženje Novina i Danice u Zagrebu, on bi i 
bez toga počeo pisati na narodnom jeziku, jer »mi koji ga poznajemo od g. 
1843. možemo čisto tvrdit da njega Posavski Hrvati ne učiniše narodnim spisa- 
teljem, dapače cienimo, da nije bilo amo njihova upliva, da bi on bio još ko- 
ju zamašnu knjigu napisao osim one 'o primaljstvu'... Da nije bilo Kuzmanića, 
možda ne bismo bili u stanju jur g. 1873. pokrenut ovo naše Pravo ... jer ne 
samo što on Zorom potaknu Dalmatince na učenje našeg jezika, nego ih čisto 
uputjivaše i učaše pisanju svojstvenom, pisanju koje ne bi davalo ni talijanšti- 
nom ni njemštinom .. .«* 


Trebalo bi zato svestranije i potanje proučiti djelovanje te »najinteresant- 
nije (i na žalost najneproučenije) figure sredinom XIX veka u Dalmaciji, po- 
sebno Zadra«, kako ga je okarakterizirao pisac studije o književnom značenju 
Zore dalmatinske, ističući da je bio čovjek »koji se žestoko opirao prodoru ita- 
lijanskog jezika i svega ostalog što je dolazilo sa strane u dalmatinska sela i 
gradove; bolelo ga je odnarodnjavanje mladih školovanih Dalmatinaca; želeo 
je da se cela Dalmacija prene iz sna i da se probudi«, napominjući, dakako, i 
Kuzmanićeve negativnosti.“ 


»Valja uzeti u obzir da je Kuzmanić bio do stanovite mjere Starčevićev 
preteča u isticanju hrvatstva. On se suprotstavljao Gajevoj jezičnoj reformi 
ikavskim govorom jer je to jezik većine Hrvata. Čini se da ga je u tom pogledu 
potakla i želja da Dalmacija bude kulturno središte Hrvata.«*? 


Za razumijevanje njegova rada bit će od koristi da se prije ukratko prikaže 
i njegov životni put. Takva ličnost u dalmatinskom životu 19. stoljeća, koja 
»dominira u pitanjima narodne stvari i daje pečat čitavom pokretu«, zacijelo 
to i zaslužuje.“ 


" Novine dalmatinsko-horvatsko-slavonske, 16. XI. 1848, br. 127. 

% Narodni list, 13. XII. 1879, br. 98. 

5 Pravo, Pravničko-upravni list, Spljet, 30. XII. 1879, br. 81. 

“T. Čolak, Prilog biografiji Ante Kuzmanića, Prilozi za književnost, jezik, 
istoriju i folklor, Beograd, 1958, knj. 24, sv. 1—2, str. 147—149. 

“M. Gross, Povijest pravaške ideologije, Institut za hrvatsku povijest, Mo- 
nografija 4, Zagreb, 1973, str. 29. 

5 V. Valčić — M. Škrbić, Geneza Ljubićeva »Ogledala«, str. 173. 

2. Kuzmanićev životni put 


Vrijeme kada se Kuzmanić pojavljuje u javnom životu, vrijeme je mrtvila i 
sustavnog nastojanja austrijskih vlasti za talijanizacijom Dalmacije. U gradove 
dolazi sve više i više Talijana, a i gradski se domaći element brzo talijanizira. 
Ali selo ostaje netaknuto — na nj ne utječe talijanizacija. 


Iz takve sredine niknuo je i Ante Kuzmanić, rođen 12. lipnja 1807. u Spli- 
tu,“ starinom iz sela Rogoznice u omiškoj krajini od »plemenitog hrvatskog 
kolina Dikličića«, kako možemo čitati u Prilozima životopisu profesura Ante 
Kuzmanića koji su tiskani u zadarskom Narodnom listu." 


Kuzmanić se prozvao »po stareniku svom Kuzmanu Dikličiću«. Otac Ivan 
bio je rodom iz »Lušca (varoša pri gradu Splitu), koji bijaše desetar, ili vam 
pobirač kraljske desetine, priuba učen, a didu mu otcu očevu ime bijaše Pere, 
koji je vojevao pod Principom, i bijaše jedan od najodličnijih Lučanah«, kako 
možemo čitati u Prilozima što ih je sam Kuzmanić napisao, ali na žalost, ne i 
dovršio. 

Na školovanje je Ante pošao u splitsko sjemenište, gdje je onda učio i N. 
Tommaseo, a gdje je prije nekoliko godina boravio i poznati talijanski pjesnik 
Ugo Foscolo. Nastavnici su mu bili Pavlović Lucić, poznati književnik i Pavao 
Miošić, kasniji član pravopisne komisije u Zadru godine 1820. i kasniji biskup 
splitski, Kuzmanić se ističe kao izvrstan učenik, te mu njegov ravnatelj proriče 
da će opisati povijest Dalmacije. 

Kako mu otac bijaše siromašan, nije Kuzmanić mogao na dalje nauke u 
inozemstvo te je dvije godine proboravio u uredu okružnog poglavarstva kao 
vježbenik, učeći uz to pedagogiju i položivši i ispit iz toga predmeta. Ipak je 
pošao u Beč »na nauk vidarski«, razveselivši se tome, ali i ražalostivši videći 
kako učenici vidarstva »bijahu gotovo svi brijači«, te se toga veoma stidio. 
Molio je da bi uz istu stipendiju mogao učiti »likarstvo i vidarstvo«, ali mu je 
to odbijeno. 

Često je u Beču polazio u knjižnicu da bi mogao čitati Luciusovu De 
regno Dalmatiae et Croatiae, gdje je upoznao knjižničara Bartola Kopitara. Ta- 
mo se sretao i sa studentima Poljacima »baš onda (1830—1831) kad je rat plam- 
tio među Rusima i Poljacima« i prvi put vidio političke novine štampane sla- 
venskim — poljskim jezikom. U Beču je gotovo svaki dan posjećivao N. Bud. 
rovića, kasnijega člana pravopisne komisije, i svoga bivšega nastavnika. 


Željan znanja, slušao je tada glasovite liječnike Hartmanna i Hildebranda, 
koji su predavali na latinskom jeziku. Pored toga učio je i botaniku, polazio 
»ratarsko učilište« kako bi se upoznao s različitim vrstama zemlje, što će biti 
kasnije značajno za njega kao pisca popularnih članaka iz toga područja u Zo- 
ri dalmatinskoj. Već se godine 1831. vratio u Dalmaciju s diplomom magistra 
»vidarstva i primaljstva«, pa je u Omišu i Imotskom zamjenjivao odsutne liječ- 
nike. Godine 1834. kralj Franjo I. imenovao ga je pravim profesorom primalj- 
stva u zadarskoj babičkoj školi.“ 


** Zapravo u predgrađu Splita. 

"" Narodni list, 1879, br. 98. 

* Usp. M. Škarica, Primaljska škola u Zadru. Historijski pregled; Radoslav 
Akerman, Pismeni ispit Ante Kuzmanića na natječaju za mjesto profesora primalj- 
ske škole u Zadru god. 1832, tiskano u knjizi Spomenica prigodom stogodišnjice 
rada Babičke škole u Zadru, Zadar, 1951, str. 7—30 i 51—69. 

Ovih nekoliko podataka o Kuzmanićevu životu, što ih je on sam stigao još 
napisati, osvjetljuje nam njegov lik: mladić željan znanja i što šire naobrazbe, 
namijenjene praktičnom seljaku u njegovoj zapuštenoj Dalmaciji. Uz to je 
važno napomenuti kako je već od djetinjstva povezan s hrvatskim jezikom i 
knjigom. Sam veli u svome životopisu kako mu otac »včrlo lipo hčrvatski go- 
voraše, Kačića u kući štijaše: nabožne hčrvatske pisme pivaše u cerkvi... u 
Splitu, uz božićne blagdane, a u redovničkoj cčrkvi na Dobromu, varošu 
takodjer pri gradu Splitu, mal ne svake godine pivaše na jeziku hčrvat. 
skom život S. Paške Bailona, što sve u serdcu njegova jedinoga sina Ante pođd- 
sticaše ljubav k narodnom jeziku, koja se u svoje vrime toliko razvi«.? Sam je 
Kuzmanić dakle istakao tu sklonost prema narodnom jeziku. 


Već godine 1834, kada se nastanjuje u Zadru, spremao se da se ogleda na 
peru. Pošto je upoznao latinski, talijanski i njemački, htio je bolje proučiti 
materinski svoj hrvatski jezik. Da bi ga što bolje upoznao, počeo je sustavno 
slušati jednostavne ljude koji su čisto narodno govorili, te je posebno bilježio 
riječi koje mu nisu bile poznate ili koje je čuo u posebnom značenju. Da bi se 
vidjelo kako je svoj posao ozbiljno shvaćao, može se spomenuti i to da je tra- 
žio i dobio odobrenje vojnoga zadarskog zapovjedništva kako bi se mogao raz- 
govarati sa zatvorenicima sv. Roka koji su tu bili dopremljeni iz različitih dal- 
matinskih krajeva. S njima je vodio razgovore o ratarstvu, o raznim običajima, 
o raznolikim poslovima, a da bi mu radije zatvorenici pripovijedali, posebno 
ih je i plaćao, te ga je to stajalo dosta novaca. To je već početak njegove zbirke 
narodnih riječi koju je kasnije stalno dopunjavao i o kojoj govori u citira- 
nom pismu Kukuljeviću, napominjući kako je sakupio preko »petnaest hiljadah 
Ičpih narodnih rččih poznatih u Dalmaciji, u Bosni i t. d.«. 


Živu ljubav prema materinskom jeziku ucijepili su mu u mladosti vrsni 
poznavaoci hrvatskoga jezika N. Budrović i P. KI. Miošić, Kuzmanićevi nas- 
tavnici. Kako sam veli u nedovršenom svom životopisu: »On vazda hlepijaše za 
slavnim imenom: nama učiniti se književnikom hčrvatskim, te kao takav izniti 
na svitlost koje dilo posve novo, odprije nečuveno i nevidjeno, a na narodnu ko- 
rist.« Nakon tih riječi još dodaje: »I to mu podje za rukom.« To je ujedno i 
zadnja rečenica u njegovoj autobiografiji, te nakon toga redakcija Narodnog 
lista dodaje: »Ovdje je pokojnik imao na dugo razlagati o svojem djelu o pri- 
maljstvu, o zasnovanju Zore dalmatinske, o prvim pjesničkim pokušajima 
Preradovićevim, zasnovatelju Slavjanske Lipe u Zadru, ali sve ovo što je imao 
napisati na posebnom listu nedodje nam žalibože ruku.« Godine 1844, dakle 
pokreće Zoru dalmatinsku u kojoj je napisao oko stotinu članaka iz područja 
jezika, pravopisa, medicine, poljoprivrede, povijesti i gospodarstva, a kada 
se nalazi izvan redakcije časopisa, pokušava pokrenuti listove Zavičaj (1845) i 
Maslinu (1846).“ 


Sudjeluje i u nekim zagrebačkim listovima i kalendarima, npr. u Listu me- 
sečnom hčrvatsko-slavonskog gospodarskog družtva, pa godine 1844. nalazimo 
njegove članke u br. 4, 5, 7 i 10 pod naslovom Zemljotežanje u kojima možemo 
naći i njegove jezične napomene.“ 


*“ Kurziv, Z. V. 

*J. Ravlić, Iz književne prošlosti Zadra. Pokretanje novog književnog ča- 
sopisa fu Zadru (1846), Građa JAZU, 1953, knj. 24, str. 215—236. 

* I u tim člancima ima filoloških napomena. Napisavši rečenicu »Motika jest 
jedno potrebito težačko ratilo, ama valja znati kako i kad njim poslužiti se«, 
u bilješci daje ovu napomenu: »Ako reč dolazi od raditi, valjalo bi pisati radilo, 
a ne ratilo, kao što je narod naš izgovara. Ali bojim se, da ono iztiče od imena 

Godine 1849, osniva u Zadru Slavjansku lipu, društvo koje je imalo poli- 
tičko značenje s ciljem da se njeguje ideja slavenske uzajamnosti, da se pro- 
učava narodni jezik i pospješuje gospodarstvo. U Zori, naime, odmah poslije 
proglašenja ustava, oduševljeno se govori o slavenstvu: »Slavjanski duh, slav- 
janski jezik, slavjanski nauk pravo je da obuzimaju širom svu ovu Dalmaciju, 
jer smo mi pravi Hervati starinom... Pusto golo more rastavlja Dalmaciju i 
Italiju: plodna zemlja sastavlja Dalmaciju, Bosnu, Hercegovinu i gornju Hčr- 
vatsku, kuda širom narod naš i jezik naš pribiva — kčrv nije voda, mi mora- 
mo težiti za svoj zavičaj, odbiti tudje paraje, koje ne mogu našoj većini odo- 
liti.«* U Zori se posebno raspravlja o osnivanju Slavjanske lipe, govori se »O 
slobodi, jednakosti, bratstvu«. 


Kako nisu dospjeli da se 1848. pripreme za skupštinu austrijskih Slavena 
u Pragu, Kuzmanić u ime Dalmatinaca prvi potpisuje izjavu s pozdravima i 
dobrim željama za uspješan rad. 


Ali uvođenjem apsolutističkog režima uskoro prestaje svako slobodnije 
političko djelovanje, pa tako prestaje i rad društva Slavjanska lipa kojemu je 
Kuzmanić bio predsjednikom. Kuzmanić će se kasnije, u starim svojim dani 
ma, s ponosom sjećati svojih zasluga kao urednik Zore dalmatinske i Pravdo- 
noše i kao predsjednik toga političkoga društva: »Ja kao temeljnik prvoga u 
nas od postanka svita — ab Orbe Condita — književnog dnevnika Zore dalma- 
tinske što je baš plod moje pameti: i kao pčrvi urednik i izdavatelj pčrvoga, 
od postanka svita u nas pravnoga dnevnika Pravdonoše; i kao temeljnik pčrvo- 
ga, od postanka svita, književnog Družtva, pod imenom Lipe (ital. tiglio, stablo 
kao jedna svetinja u starih Slovinacah, taman kao u Cimbrah i Galah hrast); 
ja sam vlastan javno očitovati moje mnenje . . .«* 


Godine 1849, namjerava da se preseli u Zagreb ili nekamo drugamo u Hr- 
vatsku 'te 10. ožujka 1849. piše pismo Ivanu Kukuljeviću s molbom da mu 


ratar (orač) a opet u ruskom jeziku pod imenom ratište razume se nčkako oružje« 
(str. 75). — Upotrijebivši u jednom članku glagol okalačiti, tumači u bilješci kako 
okalačiti dolazi »od kalac tj. mlada trava kad niče«, a za osnac kaže da znači 
»žito... kad je izniklo«. — U Obćem zagrebačkom koledaru za godinu 1848. objav- 
ljuje nekoliko članaka Propast pustoga (krasnoga) grada Solina i Zadar od Mleča- 
nah i Francuzah 1202. godine razoren (str. 95—97, 97—100) i god. 1849. Narodna 
povčstnica (str. 69—97) u kojemu govori o posadi Zemunika 1647, Šibenika 1647, 
Klisa 1648. 


# Cit. prema Narodni list, 1912, br. 84. 


#& IT] Dalmata, 1863, br. 5. Usp. i Zora dalmatinska, 14. XII. 1848. i 6. II. 1849. 
Usp. i V. Žaček, Českć a jihoslovanskć Slovanske lipy y roce 1848. (Literarni 
archiv Praha, VI/1972, str. 226—227: »K založeni dalmatskć Slovanskć€ lipy v Zadru 
prikročil Kuzmanić v prosinci 1848: 14. prosince napsal prislušne provolani k dal 
matskym Slovanum a 25. prosince je otiskl v Zofe dalmatinskć. Jako jeji hlavni 
cil uvedl, že pfipravovan& společnost ma »vždy vice a vice roznčcovat l4sku ke 
konstitučnimu cisafi našemu a k ustavč«. V konkrćtnostech šlo o zdokonalovani 
n&rodniho jazyka, o podporu hospod&fskćho rozvoje a poslćze, »aby žila mila naše 
Dalmacie... v bratrskćm a nepfetrženćm spojeni se všemi ostatnimi milovanymi 
sestrami slovanskymi a v srdečnćm pratelstvi se všemi druhymi n&rodnostmi, ob- 
zvl&štč v Fiši rakouskć, a to pro jeji zachovani, blaho a celistvost i k odporu proti 
všem vnitfnim i zevnim n&valum.« — K formalnimu ustaveni Slovanskć lipy v Za- 
dru došlo na valnćm shromaždešni 28. ledna 1849. Učastnilo se jej na dvč ste prihla- 
šenych člend. Hlavnimi fečniky byli Kuzmanić a prof. Perinović (Franceskini) (...) 
Oba fečnici byli zvoleni na pfedni mista ve vyboru (..)« i S. Obad, Slavenska 
lipa u Zadru, Radovi Filozofskog fakulteta u Zadru, Zadar, 1974, str. 127—142. 

»u Zagrebu ili u selu« nađe zaposlenje kao učitelju u školi, jadajući mu se ka- 
ko u Dalmaciji »tudjice vladaju, a malo ima ljubiteljah našega hčrvatskoga je- 
zika«.“ 

Ali Kuzmanić je ostao u Zadru, gdje je od 1834. živio do smrti, osim neko- 
liko godina, kada je šezdesetih godina boravio u Splitu. Godine 1861. našao se, 
naime, Kuzmanić u velikoj nevolji, jer je uredništvo Glasnika dalmatinskoga 
predano drugoj osobi, ali mu tada priteče Bajamonti u pomoć te je bio iza- 
bran za hrvatskog prevoditelja pri općinskom poglavarstvu splitskom i za 
upravitelja tamošnje gradske knjižnice. Tu je službu napustio 1863. i na poziv 
Namjesništva ponovno preuzima uređivanje Glasnika dalmatinskog. Po zvanju 
je Kuzmanić bio porodničar, iako mu je ono bilo teško, kako to možemo čitati 
iu spomenutom pismu I. Kukuljeviću,“ a godine 1854. napušta službu nastavni 
ka opstetričara u babičkoj školi. 


Kako je bio usko povezan s narodom i kako je još od mladih dana bio za- 
interesiran za voćarstvo, savjetovao je mnogim seljacima kako da sade voćke 
po zapuštenim mjestima.“ 


Mnogo se bavio knjigom, jezikom, uređivanjem listova. Pored kraćeg 
uredničkog posla u listu Smotritelj dalmatinski — L' Oservatore dalmato, ko- 
ji je uređivao zajedno s Jakovom Ćudinom, pokreće 1851. prvi pravnički list 
na hrvatskom jeziku Pravdonoša, koji je kasnije uređivao Ivan Danilo. Od 
1849, do 1855. uređivao je Glasnik dalmatinski, a od 1867. do 1870. Objavitelj 
dalmatinski. 


Kada se 1861. pokreće II Nazionale, Kuzmanić u njemu ne sudjeluje, kao 
ni Stjepan Ivićević, koji su prema »narodnjacima« imali kritičan, pa i nega 
tivan stav, objavljujući članke u listu La voce dalmatica, naročito 1863. Pisao 
je, dakako, i u listu Glasnik dalmatinski, kojemu je bio urednik, mnoštvo 
članaka o pitanju književnog jezika i nacionalnosti. 


Surađivao je i u autonomaškom listu // Dalmata, ali s člancima pisanim 
hrvatskim jezikom, a 1873. ipak surađuje i u narodnjačkom Narodnom listu 
te od 1873. do 1876. u 120 brojeva objavljuje u nastavcima »Spomene iz moga 
dnevnika« s mnogo povijesnih podataka naročito iz doba francuske vladavine 
u Dalmaciji, kao i iz početka austrijske uprave u Dalmaciji. 


Napisao je i nekoliko knjižica i brošura: Poslanica Dalmatincima 1861. u 
kojoj se zalaže za priključenje Dalmacije Hrvatskoj; Splitski dobročinci (1871) 


*“ »Islina, mnogi su mi dosad kazivali, i pisali, da će biti moje zasluge nagra- 
djene, ali ja to neverujem, nego včrujem, da će i u napreda ovom dčržavom uprav- 
ljati talijanske i namačke glave, te da ću ja ostati bez ičega. Kad bi ja to skroz 
vas dobio, imao bi kad raditi o našoj književnosti, osobito u dogovoru s tamošnjim 
književnicima, kojima bi ja pokazao preko petnaest hiljadah lepih narodnih reččih 
poznatih u Dalmaciji, u Bosni i t. d« Usp. T. Čolak, Kuzmanićevo pismo Kuku- 
ljeviću, Prilozi, knj. 24, str. 147—148. 

“* »Najteže mi je ovo, što mi je dodijala ova moja teška služba likarnika.« 
Usp. T. Čolak, n. d., str. 147—148. 

“ Da bi ih lakše na to nagovorio, davao bi im badava »likarsko svitovanje«, 
U Narodnom listu 1879, u nekrologu možemo čitati i ovo: »Njegovi su bori, koji 
krase zadarski gaj ilivam perivoj.« O svom je trošku dao donijeti iz Blata boriće 
i ondje ih zasadio »pa i još drugih stablićah dade usaditi u istom mjestu: spomenik 
je to njegove ljubavi k ratarstvu, a da je mogao, bio bi puno više učinio«. — Ni taj 
podatak nije bez važnosti za Kuzmanićev općeprosvjetiteljski rad. 

o humanom djelovanju splitskih humanih ljudi; Šezdeset učenjah iz primalj- 
stva (1875), a preveo je i povijesno djelo Povistnica slavjanska (1853) s talijan. 
skog." 

Kuzmanićevi životopisci napominju kako je bio »čovjek osebujne ćudi«," 
a i njemačka književnica Ida Diiringsfeld u svome djelu Aus Dalmatien 1857, 
naziva ga »jednim od najoriginalnijih originala na originalnom tlu Dalmaci- 
je«.* Pod starost, kratko prije smrti, zamolili su ga iz Zagreba da opiše svoj ži- 
vot, što ga je imao objelodaniti Vienac u Zagrebu s Kuzmanićevom fotografi- 
jom, ali nije dovršio započet životopis. 

Umro je 1879. u Zadru te je pokopan na otočiću Galevcu (Školjiću) kraj 
Zadra. 


111. GRAFIJSKI PROBLEMI U »ZORI DALMATINSKOJ« 


1. Prijedlog da se u »Zoru dalmatinsku« uvede ilirska grafija 


Godine 1844. pojavila se — kako je rečeno — u Zadru Zora dalmatinska. Zora 
je bila manje književni, a više prosvjetni list za najšire narodne slojeve, naro- 
čito za seljaštvo, pružajući mu zabavu, ali i pouku o gospodarstvu, ćudoređu, 
vjeri, povijesti i sl. 

Među suradnicima Zore bilo je nekoliko imena i s književnim talentom. 
Prve godine list je zapravo većim dijelom uređivao Petar Preradović, iako mu 
je nominalni i odgovorni urednik bio Ante Kuzmanić. Izrazitiji talenti bili su 
Ana Vidovićeva iP.A. Kazali. 

Nije svrha moga proučavanja da se u cjelini analizira cjelokupni tekst 
Zore dalmatinske. Književna strana časopisa već je izložena.“ Htio bih iznijeti 
grafijsko-pravopisna i jezična pitanja što su se javljala u Zori. Stoga ću naj- 
prije prikazati grafijsku problematiku u tom časopisu, jer je ona imala odje- 
ka ne samo u Dalmaciji nego i u drugim hrvatskim, srpskim, slovenskim kra- 
jevima, pa i slavenskim zemljama. To dosada nije učinjeno, a pojedini su autori 
5 pravom poticali da se to uradi." 


Braća Battara, kasniji izdavači Zore, obratili su se po Kuzmanićevu 
nagovoru vlastima 1842. s molbom da im se dopusti tiskanje lista, a to je bila 


" Naziv originala: L'histoire du Bas-Empire. 

# Narodni list, 1879, br. 98. 

* Zanimljiv je i poveći odio iz te knjige Ide Diiringsfeldove o Kuzmanićevoj 
ličnosti. Ona se sastajala s njime u Zadru. 

" Usp. T. Čolak, Zora dalmatinska (1844—1849). Prilog proučavanju književ- 
nosti Ilirskog pokreta u Dalmaciji, Zbornik Filozofskog fakulteta u Beogradu, knj. 
IV—2, 1958. 

" Usp. T. Čolak, Zora dalmatinska... u uvodu radnje. 

Kuzmanićeva želja već odavno prije, otkako je godine 1834. došao u Zadar. 
Direktor redarstva August Martinez, koji je od Battara dobio molbu za izda- 
vanje lista, u izvještaju namjesničkom predstavništvu veli za Kuzmanića, bu- 
dućeg urednika lista, da je vatreni pobornik »slavensko-dalmatinskog dijalek- 
ta«, ali da će cenzura, ako bude potrebno, prigušiti njegovo preveliko odušev- 
ljenje za narodni jezik. Karakteristično je da spomenuti Martinez zna kako su 
između Kuzmanića »i hrvatskog književnika Gaya« odnosi napeti i da su me 
đu njima moguća razilaženja i nesuglasice u »pitanju slavenskog jezika i ilir- 
skog dijalekta«.“ Mogu se dakle već naslutiti borbe što će se pojaviti u Zori 
pod takvim urednikom. 

Iircima je već godine 1843. poznato da se u Zadru sprema novi list kojemu 
će urednik biti Ante Kuzmanić. Oni zato nastoje da se i tamo uvede isti pra- 
vopis kojim je pisana Danica." 


2. Uzroci sporog prihvaćanja ilirske grafijeu Dalmaciji 


U žučnim borbama oko grafije, naročito je isticana prikladnost slova. Nema 
sumnje da je to bilo važno pitanje, jer latinica nije imala posebnih znakova za 
sve glasove našeg jezika. 

Gledišta o tom pitanju nisu, međutim, bila odmah teoretski sasvim raz. 
jašnjena. Jagić u kritici Maretićeve Istorije hrvatskoga pravopisa latinskijemi 
slovima, što je objavljena u Archivu 1890,“ polemizira s Maretićevim prigovo- 
rima upućenim našim starim piscima, koji su svoju neoriginalnost pokazali, 
navodno, u ugledanju na »azbuke drugijeh naroda« (str. 487). 

Jagić s pravom smatra da je Gajev prijedlog za glasove A, 1, d, š bio racio- 
nalniji od kasnijih znakova nj, lj, dj, gj, koji su bili usvojeni, a pobijedilo je 
ipak ne ono što je bilo bolje, nego ono u čemu je došlo do sloge. Gajevi spome- 
pobijede kovrčice i kod ovih slova, ne će sigurno pobijediti bolje i praktičnije 
Gajeve, nego nepraktičnije Daničićeve!«? 

š Nije se dakle radilo toliko o kvaliteti pravopisnih reformi koliko o nemo- 
gućnosti da se jedan prijedlog raširi na čitavo jedno jezično područje.“ 

Razlozi zašto Kuzmanić i Starčević ne prihvaćaju ilirsku grafiju nisu sa 
mo stručne prirode, nego ih možemo objasniti sklopom drugih okolnosti, sva- 
kako i idejnim pogledima. Ali sve je to složenije nego što se misli na prvi po- 
gled: Kuzmanić je ipak ovisan i o službenoj cenzuri, pa katkada želi uvesti ilir- 
ski način bilježenja, ali mu to ne uspijeva, a nekada je — zbog određenih je- 
zičnih, a i načelnih pogleda »Zagrepčana« — oštar protivnik ilirske grafije. 


., 7" V. Maštrović, Pripreme za izdanje Zore dalmatinske u Zadru god. 1842. 
i 1843. Radovi Instituta JAŽU, sv. IV—V, str. 89. 

. * O tome opsežno raspravljam u radu: Stav Zore dalmatinske u Zadru prema 
težnjama iliraca za jedinstvenom grafijom, Radovi Naučnog društva Bosne i Her- 
cegovine, 1961, str. 150—172. 

* Usp. Istorija hrvatskog pravopisa latinskim slovima. Napisao Dr. T. Ma 
retić. U Zagrebu, 1889, cit. prema M. Kombol, Vatroslav Jagić — Izabrani 
kraći spisi, Zagreb, Matica hrvatska, str. 485—491. 

5N.d,, str. 487. 

"N.d, str. 487. 

Kuzmanić se svakako kolebao između prvotnih svojih želja koje izražava 
u pismima svojim prijateljima i realnog provođenja tih svojih grafijsko-pravo- 
pisnih ideja u Zori dalmatinskoj, što je ilirce zbunjivalo, pa i ogorčavalo. 


Ipak Kuzmanić nije tako oštar protivnik ilirske grafije kao Šime Starče- 
vić. Kuzmanić bi je htio prihvatiti, kako se to vidi iz njegova pisma upućena 
Vladimiru Hraniloviću u Zagreb, datirana s 15. veljače 1844:7 


Ja i Izdatelji primićemo se Vašega pravopisa, samo da se možemo dobroj 
pomoći nadati, a onda nadriknjige neka bčrbljaju koliko im drago, a vi, 
o Zagrebčani, chete se veseliti i napijati u slavu Brate Vladimire . . .« Ovo 
je pismo zanimljivo i zbog grafije kojom je pisano: Upotrebljava & (svčtu), 
ć (priobćim), ali piše i ch (ja chu), š (štogod), očito zato što piše Hranilovi- 
ću u Zagreb koji se držao ilirskoga pravopisa, ali u pismu miješa dalmatin- 
ski i ilirski način pisanja. Zanimljivo je da i braća Battara odgovaraju is- 
tome Vladimiru Hraniloviću i izražavaju svoju žalost što u Zori nisu mog- 
li tiskati njegovu pjesmu zbog cenzure koja ju je proglasila »preveć slo- 
bodnom«." 


I Kuzmanić je imao teškoća zbog ilirske grafije, te je morao upotrebljavati, 
barem iz početka, dalmatinsku. Kako bismo inače mogli razumjeti Kuzma- 
nićevo pismo, datirano 6. ožujka 1844, upućeno njegovu prijatelju Stipanu Ivi- 
ćeviću, iz kojega izbija odlučnost u borbi i želja za pravopisnom slogom:"? 


Poradi svete književne sloge triba da se zagrebačkoga pravopisa primimo; 
ta iti si jednom včrlo pametno rekao, da valja početi, makar na tur- 
skue" 

Mislim da bi Kuzmanić pregorio ilirsku grafiju da su ilirci prihvatili na- 
rodni ikavski govor za koji se Kuzmanić strastveno zalagao. To se naslu- 
ćuje iz pisma Krunoslavu Veseliću, upućenog iz Zadra u Đakovo: »A zašto 
nepišete, kako je slavni Reljković pisao; zašto hoćete da ono ugodno 
naše / pod noge zgazite. K vragu sa osedlanim e, a na stranu sa fe. A nije 
pak prilika da u ovom našem kukavnom Listu dva tri naričja usipljemo. 
A ja neću moga jezika ni po jednu ruku poremetiti, makar List propao.«* 
Uz ovo pismo, zanimljiv je i dodatak: »Meni se čini da Zagrebčani za pra- 


" U pismu se još veli: »Nisam mogao izraditi dopuštenje od ove Censure da 
svetu priobćim ovo Vaše pismo. Molim Vas da u napredak štogod drugo izmislite, 
jer mi je varlo drago kako pišete. — Tu skoro vatreno sam pisao plemenitomu 
družtvu Zagrebačke Čitaonice, čuvši da se pončšto ružno tamoker o meni misli, 
a opet spomenuo sam se našega vr&čdnoga gosp. Gaja, koji je govorio da sam ga ja 
potvorio. Tako mi živoga Boga mene su uncuti potvorili, i dosta sam siromah tuge 
podnio.— U momu predgovoru hotice kavgu sam zametnuo, onde gdč je kazato 
za pravopis. Valjalo je da malo izgarnemo i da se ogledamo, ali je mač u ruci 
gotov, ja chu zamanut i prčsići u jedan mah svaku pekljaniju.« 

* Sveučilišna i nacionalna knjižnica u Zagrebu, ruk. R-4702-c. 

? Pismo počinje ovako: »... Što! Zar sad hoćeš da na guzicu uzmičeš pošto si 
se na stolac posadio? Ali su te počeli kuditi kao i mene ovi nevirni i jogunasti 
sinovi Izraela, koji gledaju da nas besidam smotaju. E pobro, bila bi vala sra- 
mota... da se plašiš... Ja ne bojim se nikoga do Boga, i zašto makar naopako 
sve, ali grijota bi bila i sramota mlogih da sam ostanem na suhom putu. Ako su 
ti Pravopis izbrisali, nemoj se, pobratime razsčrditi, to se meni više putah dogadja. 
Valja nam putovati kroz ternje i uz verleti, drugačije nećemo prave zasluge dobiti. 
Hoš da ti se odmah svi klanjaju? Svčrni tu misao s glave... Dčrži se ti mene, 
a ja ću tebe.«-Sveučilišna i nacionalna knjižnica, R-5904. 

* Sveučilišna i nacionalna knjižnica u Zagrebu, ruk. R-5904. 

* Pismo završava riječima: »Tvoj iskreni prijatelj i štovatelj Prof. Ante Kuz- 
manić.« 

vu slogu neznaju, nego oni rade za deblji kraj privatiti se. Zašto će oni na 
ma da kmetuju? Prava je sloga, kad se iskreno i u Dalmatinaca i u Slavo- 
naca svit pita, bez kojih po nikako neće jugoslavjanska književnost na- 
pridovati. Battara izdavatelji uzeli su rogati pravopis ... Ja za nevolju 
ovim pravopisom pišem, jerbo vidim da sada drugačije ne mogu. A ja bi\ 
rad za mlado lito sve privernuti, ali u dogovoru sa Slavoncima, jerbo Sla- 
vonci i Dalmatinci bratja rodjena, kao što su nam naši Ličani, i Bošnjani. 
Berlić jako dobro o tom misli. 


Uskoro Kuzmanić i sam od 1847. opet prelazi na dalmatinski način pisanja. 
Je li to, možda, strah da se »s tudjim slovoredjem« ne uvede »malo po malo u 
našu Dalmaciu i tugje naričje, koga nebi mogao lako razumiti naš puk... .«, ka. 
ko je pisala Zora godine 1844? Je li to odjek misli što ju je izrekao Preradović 
1844: »Ja u napred potverdjujem: Pravopis jest glavna stvar u jednom jeziku, 
jer mu je odjev, a tko druge aljine obuče, lahko s njima i druge običaje 
primi«? 


Vjerojatno je da se Kuzmanić ipak nadao da će se možda Zagrepčani 
približiti njegovu načinu pisanja i prihvatiti ikavski govor u zamjenu za nje 
govo prihvaćanje ilirske grafije. Za to bi moglo govoriti Kuzmanićevo pismo 
S. Ivićeviću od 3. siječnja 1848:" »Pripirati se o pravopisu ništa nepomaže, 
pače včrlo škodi; na rogašima i ćepurašima nismo se mogli pomoći; eto su 
izašle ... nove knjige za male naše učionice na ovom pravopisu; Starčeviću 
sam morao ono dopustiti jer Zagrebčani privariše; obećaše blago božje dok se 
nismo dovezali njihovih rogašah, pak privariše. Mi sad valja da ugadjamo 
našim Dalmatincima, osobito pišući za narodnu korist.« 


Očito je, dakle, da se Kuzmaniću ne sviđa ilirska grafija iz grafijskih raz 
loga, kao što je protiv nje iz grafijskih razloga i Stjepan Ivićević. I Kuzmanić i 
Ivićević i Šantić bili su navikli na dalmatinsku grafiju, a mogli su uputiti i na 
relativno dobra rješenja. Suradnici Zore dalmatinske rado ističu s ponosom 
dalmatinsku grafiju iz 1820, spominjući i »slavne ljude« koji su je reformirali. 
To čini, istina, i Šantić, koji je dobio nalog od austrijske vlade da u Zori napiše 
članak u kome ju je u propagandne svrhe branio. Ali ni S. Ivićević, čovjek ko- 
me se nikako ne može pripisati kakav separatistički i proaustrijski ili protuhr- 
vatski stav, nego je imao ozbiljne težnje da se Dalmatinci kulturno i politički 
ujedine s banskim Hrvatima, nije bio uvjeren u prednost zagrebačke grafije. 
On ju je, istina, branio u uvjerenju da je najvažnija sloga, ali kada se ilirska 
grafija već bila ustalila u Dalmaciji, kada dakle nije bilo više opasnosti da bi 
njegovo mišljenje moglo škoditi pravopisnoj slozi, iada je pomišljao na refor- 
mu ilirske grafije, u dogovoru sa Zagrebom, jer njome nije bio zadovoljan.“ 


Slično je mislio i Kuzmanić. On se prisiljavao da prihvati njemu tuđa 


grafijska ilirska rješenja i da shvati misao o slavenskoj slozi koja se isticala ' 


naročito u Zagrebu, ali je bio i suviše Dalmatinac, a osim toga njemu se nije 
sviđala zagrebačka široka slavenska orijentiranost koja se imala manifestirati 
i u jeziku, ilirskom, općem južnoslavenskom jeziku, pomalo umjetnom. U 
nadi da će se sa Zagrebom dogovoriti, Kuzmanić bi bio spreman da prihvati 
ilirsku grafiju, ali kada je vidio da se jezik Zagrebačke škole usmjeruje u 
drugom pravcu nego što je on želio, tada se opet udaljavao od Zagreba, pogo 


“ Sveučilišna i nacionalna knjižnica u Zagrebu, ruk. R-5901. 
* Pismo Božidaru Petranoviću od 7. V. 1871, II. program C.K. gimnazije u 
Zadru, str. 13, 


ata ikako ota čina aki RAZŠAM, 02.0 2 o oaza 

tovu što nije mogao pregorjeti ikavskoga izgovora, koji nije bio prihvaćen u 
iliraca. Godine 1849. uvidio je i sam da njegova pravopisna opozicija nema 
smisla. 


3. Gajeva »Kratka osnova« i grafijska problematika u Dalmaciji 


Treba reći da se već prije Gajeve reforme zbrka oko grafijske šarolikosti ipak 
pomalo sređivala, tako da već u polovici 18. stoljeća postoji dosta dobar i 
prilično jedinstven način pisanja u štokavskim, pa i čakavskim krajevima, iako 
su se još uvijek javljala i drukčija rješenja.“ 

Gajeva je grafijska reforma imala nekoliko značajki koje nisu bile s 
razumijevanjem dočekane u Dalmaciji. Gaj, široko slavenski raspoložen, 
smatra da Hrvati treba da se _obaziru kako bi tekstove pisane latinicom »vsi 
izobraženejši brati naši slavenski« mogli lako čitati pa ako se usvoje slova s 
dijakritičkim znakovima, tada »horvatska kniga tulikajše vu Čehski i Lehski 
zemli čtela se bude«, a tek u drugom redu napominje da još veća »hasen i 
korist pristupi ako se bližni brati naši Slavonci, Dalmatinci, Štajerci, Krajnci 
i Korušci (kaj od nihove razumnosti nedvojimo) vu ovem tak korenoslovju 
jezika našega, kak takaj izvišelu i objačelu zosebnih slovstvih našeh priklad- 
nem pravopisahu z'nami barem vu sobstvenosti zjedinil budu«." 

Dalmatinci oko Zore dalmatinske smatrali su da treba prihvatiti takvu 
grafiju koja ima tradiciju u hrvatskim krajevima. Oni su, dakako, tu mislili na 
svoju reformiranu grafiju iz 1820. Ako se ona ne bi već mogla prihvatiti, tražili 
su dogovor s Gajevom reformom. Kompromisni Stipan Ivićević u jednom 
je času čak predlagao da se u zajedničkoj latiničkoj grafiji upotrijebe znakovi 
6, x (za č i ž) iz dalmatinske grafije, a ć, š iz zagrebačke." Negativnom sudu o 
zagrebačkoj grafiji nalazili su Dalmatinci oslonac i u J. Kopitara." 

Treba se podsjetiti kako ni Karadžić nije u punoj mjeri cijenio napore 
iliraca ni u jezičnom ni u pravopisnom pogledu, da je davao Kuzmaniću 
prednost što upotrebljava ikavski govor, kada već neće uzeti jekavski. Istina, 
Karadžić je davao prednost ilirskoj grafiji pred onom dalmatinskom, ali nije 
ni ilirska slova sa dijakritičkim znakovima sasvim odobravao.“ U pismima 
Kopitaru, svome mentoru, Karadžić se znade i narugati ilircima na račun nji- 
hovih dijakritičkih znakova, pretpostavljajući da će to Kopitar rado čuti. 


4. Konačna pobjeda ilirske grafije u svim hrvatskim krajevima, pa i u 
Dalmaciji 


Ali Gajeva grafija sve više osvaja teren. Godine 1841. Matija Topalović 
najavljuje »Oglas k predplati« za narodni zabavnik za godinu 1842, pod ime- 


“ Usp. pogl. Od »Baščanske ploče do Kačića i Reljkovića«. 

* Ljudevit Gaj, Kratka osnova, str. 22. 

* Usp. II. program. C.K. gimnazije u Zadru. 

" Usp. Arkiv za povjestnicu jugoslavensku, X]I, sir. 98—118 i V. Klaić, Borba 
za hrvatski pravopis, Vienac, 1899, str. 553—554. 

* Skupljeni gramatički i polemički spisi Vuka St. Karadžića, knj. 1If, Beograd, 
1896, str. 155—156. 

nom Jeka od Osčka oglašujući tu i svoju knjigu Tamburaši ilirski, s predgo- 
vorom O pravopisu ilirskom. I Oglas k predplati i prvi sveščić knjižice Tambu- 
raši ilirski 1842, tiskani su Gajevom grafijom. Još godine 1841. tiskana je u 
Zagrebu knjižica Pobožnost puta sv. križa, a iste godine Topalović pretiskava 
tu knjižicu u Osijeku Gajevom grafijom, koja je to važnija što je kao pučka 
“knjižica vjerojatno tiskana u većem broju primjeraka.“ 

Vrijednost je spomenute knjižice i u tome što se u predgovoru Slavoncima 
tumači prednost novoga, zagrebačkoga načina pisanja, pa je možemo smatrati, 
koliko za sada znamo, prvim djelom u Slavoniji u kojemu je upotrijebljena 
zagrebačka grafija, s opsežnim tumačenjem o koristi takva pisanja. Pisac 
oprezno upozorava svoje čitatelje da se ne smute zbog novog načina pisanja 
ie da ga ne odbace, i opsežno tumači novu ilirsku grafiju. Na kraju potiče 
čitaoca da prihvati nov način pisanja jer time neće ništa izgubiti." 

U predgovoru Topalović napominje kako su Gajevom grafijom tiskane 
već mnoge knjige ne samo u Zagrebu nego i drugdje te kako su »ova slova 
jur sve štamparie iliti knjigotiskarnice po Horvatskoj i Dalmacii, kanoti ve- 
ćom stranom i po Magjarskoj ... nabavile«. 


Možemo sumnjati da su u Dalmaciji štamparije u to doba nabavile znakove 
za novi ilirski pravopis, ali se 1841, kada to Topalović piše, nisu tiskale knjige 
tim pravopisom. Prva je knjiga u Dalmaciji tiskana Gajevom grafijom tek 
1844." 

Poznati »Ilir iz Bosne« fra I. F. Jukić odabrao je pjesme svoga redov- 
ničkoga subrata o. Vice Vicića »iliti Gjevrića«, koji ih je spjevao pedeset 
osam godina prije objavljivanja, u Fojnici, gdje je i umro 1796, a Jukić ih 
objavio u Splitu Gajevom grafijom. On je i svjestan da izdaje prvu knjigu 
Gajevom grafijom u Dalmaciji.“ Mnogi su, veli, učeni ljudi kao što su Šarafik, 
Rask, Bopp, Eichhoff, pohvalili Gajev pothvat. Prošlo je već sedam godina 
kako se uvela spomenuta grafija koja se sve više rasprostire, pa se tako i 
književnost lakše širi. Da i ne spominje Bosnu »koja pod okrutničtvom ste- 
nje«, ali »zagledajmo se u Dalmaciu koja od 14—18 stolitja tolike i take pisao- 
ce porodi, da svim Slavjanim mogu za diku, slavu i ponos služiti! U nju rekoh 
zagledajmo se danas i spazićemo niku nemarnost prama novom pravopisu, 
oli, kako piše Prisvitli G. Santić, ugled osobiti za skup oni pametnih ljudih, 
koji sadašnji Dalmatinski pravopis napraviše.« Time Jukić ipak nije zado- 
voljan. 

Sve ga je to potaklo na rad, te je u društvu s prijateljem Andrijom Stazi- 
ćem svu »pomlju ... metnuo za podignut i dobavit nova Ilirska slova koja do 
danas u svoj Dalmacii fališe«. A pošto je slova nabavio, pobrinuo se da nađe 
djelo koje će njima tiskati, »po kom bi se ovi novi pravopis medju Bošnjacim 
i Dalmatincim razprostranio«. 


" Topalović je uz pretiskanu zagrebačku knjižicu dodao i tri svoje pjesme 
»Tri pokorne pčsmice za duhovnu zabavu skrušenih gr&šnikah«. 

"Usp. I. Medved, Kada se u Osijeku počelo štampati Gajevim pravopi- 
som? Prilog osječkoj bibliografiji, Jeka od Osieka za god. 1924, god. VI, str. 86—88. 

" Pisme razlike na poštenje Božje, B. D. Marie i sviu svetih, sastavljene od 
0. F. Vice Vicića god. 1785, sad pako na svitlost dane po I. F. Jukiću. U Splitu 
1844. 

*% Jukić veli u predgovoru: »Ljubezni štioče! Ovo je prva knjiga, koja novim 
Ilirskim pravopisom izlazi u Dalmacii, koga G. Dor, Gaj, godine 1836, u družtvu 
mlogih učenih književnikah uvede, koga danas većinom upotrebljavaju u Štajer- 
skoj, Kranjskoj i Ugarskoj; koi je zasluženo uveden u sve narodne Učionice Kra. 
ljevinah: Hrvatske i Slavonije; barzo, ovog pravopisa razširenje uzrok stoji u 
nužnosti i doslidnosti istog pravopisa.« 

Međutim, franjevci u Bosni nisu svi rado prihvatili Gajevu grafijsku re- 
formu. Neki su se protivili svim novim pokretima, pa i ilirskom pokretu i 
novoj irafiji, među njima biskup Barišić. Neki su opet bili protivnici 
Novina i Danice jer su se, po njihovu mišljenju, ogriješili o ljepotu bosansko- 
-hercegovačkoga jezičnog tipa, iako su u načelu prihvaćali opće ilirske ideje, 
smatrajući ipak da se one mogu provesti i uz različite jezične i grafijske 
osobine. Obje struje bile su vatreni pristaše Kujundžićeve grafije, te 
je četrdesetih godina došlo do oštre borbe između pristaša Gajeve grafii- 
ske reforme i Kujundžićeve. Sam Nedić, ilirac, šaljući 12. svibnja 1839. 
Gaju neke pjesme, zahtijeva da mu se tiskaju starom bosanskom grafijom ko- 
ja je u običaju u Bosni. U Novinama dalmatinsko-horvatsko-slavonskim godine 
1847, u broju 67, jedan se dopisnik čak obara na bosanske književnike. 

Borba između »kujundžićevaca« i »gajevaca« ipak se krajem petoga dece- 
nija smirila i preuzeo se Gajev način pisanja. Nakon obnove Bosne Srebrene 
i napretka Hrvata u sjevernoj Hrvatskoj, približili su se i Bosanci pokretu 
iliraca, pa i Gajevoj grafiji. To se učvrstilo pogotovu u doba kada su franje- 
vački bogoslovi počeli pohađati prekosavske škole te kad su se promijenili 
osnovnoškolski udžbenici. Mjesto Marijanovićeva Bukvara pisana Kujundži- 
ćevom grafijom, uveo se u školstvo Jukićev Početak pismenstva, mjesto Mari- 
janovićeve /nstitutiones grammaticae — Kunićeva Slovnica jezika latinskoga. 
Tada je Kujundžićeva grafija sasvim nestala iz bosanske franjevačke knji- 
ževnosti.“ 

Gajev pravopis prihvaćaju i Slovenci, kako to ističe i M. Topalović. Prva 
knjiga tiskana Gajevom grafijom jest Vrazova zbirka slovenskih narodnih 
pjesama pod naslovom Narodne pšsni ilirske, objavljena 1839, a godine 1846. 
napuštaju bohorčicu i Novice te postepeno prihvaćaju Gajevu grafiju (dakako 
osim znakova za glasove ć, đ, dž, kojih nema u slovenskom jeziku), a od 1848, 
ona je uvedena službeno i u slovenske škole. 

Godine 1849. i dubrovački tiskar Petar Martechini u izdanju prije 
voda Ovidijevih Heroida, iz pera Josipa i Jakova Bretondića, upotrebljava 
Gajevu grafiju. 

I Kuzmanića su događaji u godini 1848. uzdrmali te i on već u 1, broju 
Zore dalmatinske za godinu 1849. prelazi na ilirsku grafiju" smatrajući da 
slavenska sloga nije tek prazna riječ. 

Iste godine i pokrajinska vlada u Dalmaciji izdaje nekoliko službenih no- 
vina, pa je tako List zakona i diploma za krunovinu dalmatinsku pisan Gaje- 
vom grafijom, a i neke druge, kao Smotritelj dalmatinski (u svom hrvatskom 
dijelu) i Glasnik dalmatinski. 

U dalmatinskih suradnika Žore dalmatinske bilo je suviše uvjerenja u 
prednosti njihova pravopisa, bilo je i konzervativnosti, a u nekih i tvrdogla- 
vosti, naročito u Šime Starčevića, koji se nikako nije htio odreći dalmatinske 
grafije kada je već i drugi prihvaćaju, čak i Kuzmanić. Istina je i to da ljudi 
nerado prihvaćaju kao i nove poreze, o čemu govori Ivan Broz u predgovoru 
nerado prihvaćaju kao i nove poreze o čemu govori Ivan Broz u predgovoru 
II. izdanja svoga Hrvatskog pravopisa." 


" Fra J. Jelenić, Kultura i bosanski franjevci, II. svezak (1780—1878), Sara- 
jevo, 1915, str. 503. 
* Zora dalmatinska, 1849, br. 1. 
* Hrvaiski pravopis. Po određenju kr. zem. vlade, odjela za bogoštovlje i na- 
stavu, napisao Dr. Ivan Broz, Zagreb, 1893, predgovor. 

Ali uporna ustrajnost u takvim sporednim pitanjima, kada ilirsku grafiju 
već svagdje prihvaćaju, ipak je znak nedovoljna razumijevanja za opće potrebe 
obnovljene hrvatske književnosti kojoj je i jedinstvena grafija uvjet za opću 
proširenost. 

U pozadini je, dakako, bila austrijska vlast koja je nerado gledala na na- 
stojanja da se Dalmacija zbliži s Hrvatskom, jer je lakše mogla provoditi 
svoje planove u razdvojenim hrvatskim zemljama. Zato je nastojanja za kul- 
iurnim zbliženjem, pa i za pravopisnom slogom, taktički ometala. Ali to nije 
mogla provoditi u nedogled. Kada Gajevu grafiju preuzima i Kuzmanić i 
drugi dalmatinski književnici, morala je konačno i ona prijeći na Gajevu i u 
službenim svojm spisima. Tako je, nakon gotovo trideset godina, nestalo dal- 
matinske grafije iz javnoga života u Dalmaciji." 


IV. PISMO I NEKA PRAVOPISNA PITANJA U »ZORI« 


1. Nekoliko napomena o latinici i ćirilici 


U Zori dalmatinskoj dodirnuio je usput i pitanje upotrebe latinice i ćirilice. 
Ilija Rukavina Ljubački osvrnuo se na neki prijevod Dimitrija Popovića te 
na kraju rekao kako bi zapravo i Srbi mogli prihvatiti latinicu mjesto ćirilice." 

Odgovara mu neki X ... u 46. broju Zore dalmatinske napominjući da je 
ona azbuka najsavršenija koja ima onoliko slova koliko je u njezinu jeziku 
najprostijih glasova, tako da se svaka riječ može lako napisati i pročitati. 
Pored slavenskih, i »sami sada obrazovani jezici lakše bi pisali Vukovom, 
negoli latinskom azbukom« 

Sličnu misao što ju je izrekao suradnik zadarskog časopisa iznio je 1826. 
Josip Đurkovečki u svojoj Jezičnici horvatsko-slavinskoj, samo u drugim okol- 
nostima i na drugi način, pozivajući u jedno kolo i one Slavene koji ne pripa- 
daju rimskoj, nego grčkoj crkvi. Ima, naime, »Slavincev« koji su odijeljeni od 
pripadnika rimske crkve »vu kolendareh, posteh, navade brade ne briti, ženiti 
se, vu kojeh vera ne stoji«, a oni sve to mogu odbaciti kao i svoje pismo, koje 
i nije njihovo, nego su ga primili od Grka. Neka bude jedno pismo, traži uz 
ostalo Đurkovečki, a to pismo treba da bude latinica.? 


% Iz rada S. Obada, Službeno mišljenje o grafiji u Dalmaciji četrdesetih godina 
XIX. stoljeća, Radovi Centra JAZU, sv. 21, vidljivo je da su pri svemu tome važnu 
ulogu odigrale i dalmatinske vlasti te da je Kuzmanić djelomično i zbog njih 
upotrebljavao dalmatinsku, a ne ilirsku grafiju. 

*" Zora dalmatinska, 1844, str. 101. 

* Zora dalmatinska, 1844, str. 364—365. 

“"J Đurkovečki, Jezičnica horvatsko-slavinska, 1826. Usp. i Đ. Šurmin, 
Hrvatski preporod, I, Zagreb, 1903, str. 80. 

Ilirci ostaju pri latinici kako ju je Gaj reformirao, pa je u načelu već 8. 
kolovoza 1835. u Danici pozdravlja i Brlić, ali samo onda ako bi je i Srbi 
prihvatili. Ako to Srbi ne bi htjeli učiniti, trebalo bi da i Hrvati prime ćirilicu. 

Brlićev sunarodnjak Vjekoslav Babukić, koji je bio uz Gaja i Mažu- 
ranića istaknuti ilirski ideolog i gramatičar, ne prihvaća misao svoga zemljaka, 
već smatra da bi bilo zgodnije da i Srbi nauče novu ilirsku grafiju nego da 
svi oni koji pišu latinicom prijeđu na ćirilski alfabet, kako 1o možemo čitati 
u istom godištu Danice. 

Takvo stajalište Babukićevo i iliraca nije Brlića zadovoljilo, a njegov se 
pogled jasno razabire iz pisma upućena Karadžiću 21. rujna 1837. u kojemu 
veli da i dalje ostaje pri ćirilici, iako su ga htjeli od nje odvrnuti, ali neka se 
i ilirci »uzdčrže, kakvi su takvi su — naši su!«" U obranu latinice Babukić na- 
vodi, u Danici 1835, u broju 31—32,i Grimma, koji napominje da bi »la- 
tinski najlčpši i najrazumniji alfabet s razumnim prilagodjenjem za domaće i 
vlastite glase svakoga jezika i narččja učinili svim europejskim jezikom veliko 
dobročinstvo«, dok filolog Rask »preporuča svim jezikoslovcem uprav polag 
našega staro ilirskoga načina jednostavna europejska korenita slova kada u 
srodne glase prelaze, odizgora zaznamenovati«, a njega je slijedio i F. Bopp. 
Ako je dakle Nijemac Grimm za latinicu, te napušta svoje nacionalno gotsko 
pismo, mogli bi i drugi prihvatiti pisanje latinicom, prilagođeno »ilirskom« 
jeziku, kako je to učinio Lj. Gaj. 

Realist Babukić drži da je korisno da Hrvati nauče ćirilicu, a Srbi Jati- 
nicu, no koje će pismo konačno pobijediti, neka odluči vrijeme." 

Dragutin Rakovac smatra da su latinica i ćirilica bile kineski zid koji je 
rastavljao braću jednoga jezika.“ 

Još je godine 1836. komentirao Pravopis Illyrsky učenjak Michl, i bio to- 
liko zanesen za latinicu te je dokazivao da bi bilo najbolje kada bi i Rusi i 
Srbi prihvatili latinicu mjesto ćirilice, ističući kako je među svim latinskim 
grafijama najbolja upravo zagrebačka ilirska grafija, čime se Danica rado 
ponosila.'* 

Topalović nije bio protiv ćirilice,“ ali je čak preporučio Srbima da za 
svagdašnje pismo prihvate latinicu, a tek u crkvi neka ostane ćirilica." 

Hrvati, dakle, nisu htjeli prihvatiti ćirilicu, kako je to rekao još Babukić 
pišući svoju Osnovu ... 1836, napomenuvši da Iliri uzimaju »bez ikakvog je- 
dnostranog obzira« kao svoje pismo ono kojim pišu svi evropski narodi. 


Nakon svega toga Brlić nije mogao drugo nego prihvatiti latinicu, pa se 
u predgovoru II. izdanju svoje gramatike, što je izišla 1842, ispričava što je 
ipak preuzeo ilirsku latiničku grafiju, koja je u ovim krajevima jedino sred- 
stvo povezivanja. No i tu bi — veli — ipak bila bolja ćirilica, pozivajući se 
na filološke argumente Dobrovskoga. On je, naime, slavenske jezike podijelio 
u dva reda: u prvi bi išli jezici ruski, staroslavenski, ilirski ili srpski, hrvatski, 
ili slovenski, a u drugi: slovački, češki, gornjolužički, donjolužički i poljski. 
Jezici prvoga reda trebalo bi da prihvate ćirilicu. 


"" Vukova prepiska, Beograd, knj. V, str. 161. 

"Danica, 1835, br. 31—32. 

"D, Rakovac, Mali katekizam za velike ljude, 1842, cit. prema S. Ježić, 
Ilirska antologija, str. 245—246. 

"Usp. Đ. Šurmin, Hrvatski preporod, knj. II, str. 89. 

%*Đ Šurmin, n. d, 1, str. 208. 

"PD Šurmin, n.d, 1, str. 220. 

Srbi su za jedinstvo književnosti na osnovi pisma »svetoga Kyrila«, koje 
su smatrali isključivo srpskim pismom, pa nisu htjeli ni čuti za neko dvojstvo 
atinice i ćirilice, smatrajući latinicu stranim pismom. Očekivali su da će Hr- 
vati ipak prihvatiti ćirilicu kao svoje pismo. Georgije Petrović upravo preklinje 
Hrvate da prihvate »azbuku«, pa da mi »Južni Slavjani — Srblji, Horvati, 
Kranjci, Bugari i pr. — pored jednog književnog jezika i jedno pismo imamo«. 
Književnost se ilirska širi, »vreme leti, knjižestvo naše s latinski slovi svaki 
dan jača i krepi se, a tim sve manje izgleda dobijamo, da ćemo se kadgod u toj 
tački sojuziti . . .«"“ Latinska manja polovica treba da se pridruži većoj, jačoj, 
a tek bi se jedinstvom pisma moglo postići jedinstvo književnog jezika. 

Idealno bi bilo kada bi Hrvati i Srbi imali zajedničko pismo, mislio je i 
Petar Preradović, iako će do toga doći vrlo teško." 


2. Težnja da se latinica i ćirilica približe 


Traži se da se pisma nekako zbliže. Kako Kopitar nije mogao zahlijevali da 
se i zapadni Slaveni odreknu latinice i prihvate ćirilicu, predlagao je da se iz 
ćirilice preuzmu neka slova te da se nešto modificiraju. U pismima i sam piše 
latinicom s nekim ćirilskim znakovima (npr. Muuiuki, Obradovih)." Poznato 
je, uostalom, da je već Mikalja uzimao neka ćirilska slova u svojim latiničkim 
spisima (npr. 2, 3), a slično i bosanski pisac Ivan Ančić." S. Ivićević predlagao 
je ćirilsko slovo h mjesto znaka ć (odnosno ch). 

Karadžić je još 1838. pisao Kopitaru kako su u Zagrebu nezadovoljni 
Gajevom ortografijom te misli da bi bilo najbolje »načiniti osam novijeh 
slova«."" 

Pitanje zbližavanja latinice i ćirilice predmet je raspravljanja četrdesetih 
godina prošloga stoljeća, Tako je u beogradskom listu Podunavka izišao 1844, 
članak Kratkopisnyj pravopis u pismu kyrilskom što ga opsežno komentira 
Jahrbiicher fiir slavische Literatur." Glavna je piščeva svrha da narode što 
se služe ćirilicom (Ruse, Srbe i Bugare) potakne da prihvate male promjene 
u pismu: da se izbaci debeli poluglas, da se preuzme samo latiničko i mjesto 
dotadašnjega i i H te da se ponovo prihvati napušteno P mjesto p. Karakteri- 
slični su razlozi što ih pisac navodi. Promjene u pismu nisu potrebne u drugih 
izgrađenih jezika, ali su one u Slavena korisne ako dovode do približavanja 
pisma, pa možda i jezika. Slaveni koji pišu latinicom već su prihvatili češki 
pravopis (osim Poljaka), pa sada treba da se sjedine i oni narodi koji pišu 
ćirilicom. Ideal pak pisac vidi u prihvaćanju i jedinstvenog pisma i ortografije 
za sve Slavene, jer dvostruki alfabet uvelike slabi književno približavanje Sla- 
vena, pogotovu južnih. Zasada se ne može još napustiti jedno pismo, bila to 


"* Srpski narodni list, 1842, br. 4; usp. Dr. 1. Mamuzžić, Ilirizam i Srbi, 
Rad JAZU, knj. 247, Zagreb, 1933, str. 82—83. 

"" Zora dalmatinska, 1844, str. 131—132. 

““* U Kopitara su tada mnogi polagali velike nade već i u vezi s reformom 
latiničke grafije. 

"Usp. S. Marković, Jezik Ivana Ančića, Beograd, Institut za srpsko 
hrvatski jezik, Srpski dijalektološki zbornik, knj. XIII, 1958. 

“Lj, Stojanović, Život i rad Vuka Stefanovića Karadžića, str. 682. 

" Jahrbiicher fur slavische Literatur, 1845, str. 173—180. 

latinica ili ćirilica, ali svima bi trebalo da lebdi pred očima lijepa slika opće- 
slavenskog pisma i pravopisa, pa im je zato i dužnost da porade kako bi se u 
budućnosti ta pisma izmjenično približavala; a kada budu sve bliža, tada će 
se moći lakše izabrati samo jedno pismo kao zajedničko. Promjena spomenutih 
triju slova poslužila bi kao prvo približavanje ćirilskih slova latinskima, a 
braća »latinaši« neće propustiti da i oni što ne učine u tom pravcu. Slavene 
dovoljno dijele i religija, i jezici, i raznolike državne uprave, i nacije, pa se 
ne smije dopustiti da ih dijeli i pismo. 

U takvoj, dakle, atmosferi, kada se pojavljuju raznoliki prijedlozi o pismu, 
kada jedni žele uvesti ćirilicu, drugi latinicu kao zajedničko pismo Hrvata i 
Srba, a treći približiti oba pisma jedno drugome, pojavio se Đuro Augusti 
nović koji hoće ne postepeno, kao pisac u Podunavci, nego odmah — osiva- 
viti ono što se postavljalo kao dalji zadatak slavenskoga približavanja, tj. 
ujediniti jedno i drugo pismo, i latinicu i ćirilicu, i stvoriti nešto treće, što 
bi zadovoljavalo obje strane. Te svoje misli o potrebi približavanja pisama 
iznosi Augustinović u Zadru 1848, u Pozivu Dalmatincima. 


3. Misli o ilirskom pravopisu i Poziv Dalmatincima Đure Augustinovića 


U svojoj knjižici Misli o ilirskom pravopisu, tiskanoj 1846. godine, Augustinović 
razlikuje četiri abecede: glagoljicu, ćirilicu, abecedu »glavno-europejsku« i 
»polatinčenu ćirilicu«. Glagoljica i ćirilica više nisu u običaju u iliraca, kon- 
statira pisac, no kada bi se jedna od njih primila, to bi bilo »najsposobnie 
sredstvo ... sjediniti u pismu ne samo ilire, nego i sve slavjane«. Hrvati pišu 
»glavno-europejskom« abecedom, a Srbi »polatinčenom ćirilicom«. Poseban 
je problem u latinici kako da se pišu palatali, a rješenje toga pitanja vidi Augu- 
stinović u trima mogućnostima: mogu se složiti po dva slova za jedan glas 
(lj, nj, ti, dj), mogu se uzimati »skečrpata slova (ć, č, š, ž,) ili pronaći nova. 
Treće mu se rješenje čini najboljim, ali predlaže da se iz ćirilice u reformiranu 
latinicu preuzmu slova 2%, u, ui. Za slova (lj, dj, tj predlaže posebne znakove 
(poput ćirilskoga i, A). Ne priznaje »polatinčenu ćirilicu« što ju je uveo Petar 
Veliki te smatra da bi je trebalo napustiti, a uvesti staru. Posebno treba od- 
baciti ovih pet slova: b, H, c, p, y, »koja nam ionako više slogu kvare, nego sva 
ostala«, pa ih nadomjestiti ili iz staroslavenske azbuke ili iz »glavno-europej- 
ske« abecede slovima v, #1, s, #, u, a jednako tako napustiti M, T, a uvesti mi 1. 


U Pozivu Dalmatincima Augustinović uzima posebna slova iz ćirilice, a 
da bi zadovoljio svoj »fonetski« pravopis, sastavlja sam posebne znakove što 
dodaje kako još nema pogodnih slova te se mora zadovoljiti »surogatom« 
dok tiskaru ne stignu novi znakovi. 

Neobični se Augustinovićevi prijedlozi ne prihvaćaju, ali njegov pokušaj 
ostaje nam kao dokument koji govori o živoj njegovoj želji za književnim je- 
dinstvom, iako je time zapravo cjepkao već ionako dovoljno razdvojene snage 
u Dalmaciji. Ali sve to on čini u dobroj namjeri, radi sloge, jer »treba sjediniti, 
i u jedno središće sabrati duševne mnogobrojne sile krasne naše dalmacie«, 
ističući »da su našoj slozi za ljubav potrebne žrtve podnositi« i »da više vriedi 

naša sloga i jedinstvo, negoli sto ili ma koliko ćirilica i latinica«," Nije li to 
odjek misli o približavanju pisama što ih je 1844. iznio beogradski list Podu- 
navka? Augustinovićeve su misli adekvatne onima iz Podunavke, samo što je 
Augustinović uzimanjem latiničkih i ćirilskih znakova htio načinili most iz- 
među latinice i ćirilice odmah, dok pisac beogradskog lista vidi ostvarenje te 
svoje ideje tek u budućnosti. 


BB. Ayryerinoniha > 


o itipekom 


PRAVOPISU 


o tat inv mavotvvi g sa atska vaza 


V BEĆT, 
: A 5 s o.midovnj štampani 
UA Ramečig, Is16. 
> naa 
Ivan August Kaznačić MISLI O ILIRSKOM PRAVOPISU 


Đure Augustinovića 


Augustinović konačno prihvaća zagrebački pravopis i napušta svoj krajnji 
fonetski način pisanja i posebna slova što ih je htio uvesti za volju općeg je: 
dinstva u pismu. No tada, šezdesetih godina, boravi u Rijeci, pa nema više 
izravne veze s dalmatinskim jezičnim krugom koji, uostalom, nije puno mario 
za njegove egzotične ideje. Ipak sam prikazao njegove poglede na reformu 
latinice jer je njegova knjiga bila upućena upravo Dalmatincima i tiskana je 
u Zadru, iako nije bila dublje povezana sa zadarskim jezično-kulturnim kru- 
gom. 

Već je spomenut Rukavinin prijedlog da i Srbi prihvate latinicu, što ga je 
iznio u Zori dahnatinskoj 1844, Pisac je lek 1847. doznao da se na 1o iste go: 
dine, 1844, netko osvrnuo u Podunavci u broju 14, u članku Dopis iz Zagreba. 
Sada Rukavina s indignacijom prenosi taj članak na str. 249. u Zori godine 
1847. interpolirajući pri tom svoje napomene kritičaru koji ga je »pocščrnuti 
htio«. Tako je prošlo već više godina od objavljene kritike u Podunavci, od 


"! Misli o ilirskom pravopisu, 1846, str. 30. 

travnja 1844. do prosinca 1847, kada je objavljen Rukavinin odgovor, ipak 
je on, kao uostalom i njegov kritičar, vrlo oštar. 


Ali uz spomenutu kritiku »Iz Zagreba« stavio je svoje napomene i urednik 
Podunavke, koji se snebiva kako je Rukavina mogao i pomisliti da bi Srbi 
mogli prihvatiti latinicu." 

Od pokušaja zbližavanja latinice i ćirilice nije bilo nikakva rezultata, 
svatko je ostao pri svome pismu, a ilirska se grafija proširila po hrvatskim j 
slovenskim krajevima." 


4. »Etimološki« ili »fonetski« pravopis? 


Pitanje »etimologije« ili »fonetike« ne postavlja se na stranicama Zore dalma 
finske. Svi se pisci služe umjerenom »etimologijom«, kao uostalom i Ljubitelj 
prosvčštenija. 

Ipak, u Zadru se pojavljuje knjižica koja razmatra prednosti i jednoga 
i drugoga načina pisanja. Promatrajući »etimološki« i »fonetski« način pisanja 
u književnosti, dolazi liječnik dr. Đuro Augustinović do uvjerenja da ni jedan 
ni drugi način nije zapravo dosljedan. Etimologičari, tvrdi Augustinović, ne 
ulaze dokraja u korijen riječi, a fonetičari, koji su uvjereni da prenose riječ 
upravo onako kako se izgovara, također ne idu do dna, nego su u određenoj 
mjeri podložni etimološkom pravopisu. 

Augustinović izdaje 1846. u Beču Misli o ilirskom pravopisu s tablicom 
glagolski i ćirilski slova. Tu on u početku iznosi široke, ali fantastične misli o 
najsavršenijem pravopisu koji bi, po njegovu mišljenju, idealan bio onda 
kada bi postojao samo jedan za sve narode svijeta, u kojemu ne bi bilo razlike 
između malih i velikih slova (kao što ih nema u staroslavenskom) i koji bi, 
napokon, imao za čitanje i za štampu jednaka slova (kao što ih imaju današnji 
Grci). Tu već iznosi svoju omiljenu misao o »blagoglasju« što će je kasnije 
opširnije razviti u svojoj knjizi štampanoj u Zadru 1848.'? 

Augustinović boravi 1847. u Zadru, a godine 1848. izdaje novu knjižicu 
Poziv dalmatincima na poslovanje u svome materinskom jeziku. U poglavlju 
»o načinu pisanja« (Augustinović, naime, uopće ne upotrebljava velikih slova) 
obrazlaže zašto se ne može složiti ni s Gajem ni s Vukom: »O-toliki načina 
našega pisma, dva su samo znamenita, tj.: zagrepsko i pismo g. vuka kara- 
džića; a ja se ni ovi nedržim, stranom za to: što e, i edno i drugo smješa bla. 
goglasni i korenoglasni pravila, kot koi neznam naći medju, dje valja prestati, 
dje li početi pisati pola-korenoglasja dje li polag blagoglasja, a stranom za 
to: što nema ni ovo ni ono nekoja slova, posve potrebita za blagoglasno pismo, 
koim se odje služim ....«'“ 

Zato je, veli, ostavio dosadašnji način pisanja i poprimio novi, te odmah 
iznosi glavna »pravila blagoglasnog pisanja«. U bilješci napominje da je ured: 
ništvo Danice nedosljedno postupilo kad je znak & zamijenilo znakom ie, a 


"3 Zora dalmatinska, 1847, str. 249. 

"4 To će se pitanje kasnije opet postaviti u dalmatinskoj štampi šezdesetih 
i sedamdesetih godina 19. stoljeća. 

'5 Usp. Lj. Maštrović, Đuro Augustinović, Zadarska revija, 1955, br. 3. 

'* Poziv dalmatincima..., str. 3 

time je ujedno pokazalo kako je korijensko pisanje nesavršeno. Tko piše eti. 
mološki nema — po mišljenju Augustinovićevu — zgodnijega slova od €, a tko 
piše fonetski, treba da upotrebljava iste one znakove koji se čuju u izgovoru. 
Tko pak piše miješano »etimologično-fonetično«, taj pazi na pravila koja su 
proizvoljno načinjena. Pisanje ie nije ni etimološko, ni fonetsko, ni pomiješano 
etimološko-fonetsko. 


urodni govor. 

Dio iz knjige Đ. Augustinovića MISLI O ILIRSKOM PRAVOPISU 


Pošto je dao pravila za jednačenje suglasnika, koja su uglavnom zajednič. 
ka s današnjim »fonetskim« pravopisom, Augustinović daje i neke svoje poseb- 
ne upute kojih se i on u knjizi drži." U odzivu poziva na dalmatine upravlje- 
1o0ga'" Augustinović u poglavlju blagoglasno pismo slovinskog jezika nastoji da 
nekim filozofskim i estetskim razlozima dokumentira svoje poglede na krajnje 
fonetski način pisanja, kakve je zastupao i u svojoj zadarskoj knjižici. Tu on 
najprije iznosi misao o jezičnoj cijelosti, čemu teži svaki jezik, zatim o jezičnoj 
harmoniji, koja nastoji »sve izjednačiti i sve izgladiti što bi iole kvarilo cielost 
armonie svog jezika«, ticalo se to pojedinoga glasa, riječi, reda riječi ili ma 
kakva drugog dijela jezika. Kada bi jekavac htio uzeti kratki genitiv plurala 
(npr. žen), da bi se razlikovao nominativ od genitiva plurala, on bi, smatra 
Augustinović, zanemario jezičnu harmoniju te bi, pristajući uz taj arhaizam, 
pomalo dopuštao i dijalekatske osobine u jeziku. Treba poštovati jezične oso 
bine, i to upravo one koje narod govori, ne popravljajući ništa, jer je svako 


'" Usp. predgovor datiran u Zadru 14. I. 1848. 

"“ Knjiga je izdana u Milanu 1850, pod naslovom »odziv poziva na dalmatine 
upravljenoga«, štampano trudom dra augustinovi/đure c.k. ličkog obrlajnta, vla- 
darska štamparia, 1850. 

potrebno popravljanje učinila kroz stoljeća jezična harmonija koja vlada u 
jeziku. Ona nastoji da jezikom vlada pravi omjer između pravilnosti, razum. 
ljivosti, kratkoće i blagoglasja. Pravilnost je temelj svakoga jezika, ali što je 
jezik pravilniji, to je siromašniji u gramatičkim oblicima, a što više kratkoća, 
razumljivost ili blagoglasje gospodari, to se više kvari jezična pravilnost. Posve 
pravilan jezik bio bi ujedno i najukočeniji, pa se zato zakon pravilnosti mora 
pokoriti zakonima razumljivosti, kratkoće i blagoglasja. 

Zakon razumljivosti — nastavlja Augustinović — dominira svakim jezikom, 
te zato stoji ispred drugih spomenutih jezičnih vrijednosti. Kratkoćom se teži 
da riječi i govor budu što kraći i brži, pa zato jezik gubi samoglasnike u kome 
to načelo prevlada, no zato dobiva i karakteristiku jezičnoga blagoglasja. Bla 
goglasje nastoji da uhu i grlu »porubi i zarubi« svaku jezičnu nejednakost. 

Kada bi koje od spomenutih jezičnih načela sasvim prevladalo u jeziku, 
kvarilo bi jezičnu ljepotu. Što je dakle ljepša harmonija između blagoglasja i 
kratkoće, razumljivosti i pravilnosti, to je jezik ljepši. Kod najljepših jezika 
taj sklad pokazuje ugodan omjer samoglasnika i suglasnika, izbjegavanje 
»ukupnog spajanja neproduljivih suglasa« (&, g, t, d, p, b), izbjegavanje u 
ponavljanju jednog te istog glasa. Što to u praksi znači za naš jezik, vidi se 
iz nekoliko primjera što ih je Augustinović naveo na kraju svoje raspravice. 
(Njemu je »blagoglasnije« moe mjesto moje, čoek mj. čovjek; ili uvatio sam 
Muu u uu mj. muu sam uvatio u uu). 

Pošto je ovako iznio tobože znanstvene postavke o jeziku, prelazi Augu- 
stinović na potanje opisivanje glasova, a govoreći o bitnim zakonima blago- 
glasnoga pisma, ističe kao glavni pravac načelo: »piši kako govoriš«. Pisac 
potanko opisuje i koji su to zakoni što blagoglasno pismo razlikuju od drugih. 
To je, prvo, zakon glasovnog pretvaranja (zapravo jednačenje suglasnika po 
zvučnosti), zakon glasovnog sjedinjavanja (stezanje suglasnika, ponovno jedna- 
čenje između dvije riječi), zakon glasovnog slijevanja (sandhi-pojave), zakon 
glasovnog stapanja (gubljenje okluziva ispred afrikata), zakon šumljenja i 
umekšavanja (jednačenje sibilanata ispred palatala, pa jednačenje po mjestu 
izgovora). 

Karakteristično je, dakle, da Augustinović traži jednačenje suglasnika i 
između riječi." Zbog svojih krajnje fonetičkih ideja, a posebno i zato što je 
napadao kratki genitiv množine, postao je Augustinović trn u oku Frana Ku- 
relca i njegovih učenika i istomišljenika, koji ismijavaju njegove ideje te jedni 
drugima čine upravo djetinjaste osvete. I mladi Jagić ima oštre riječi osude 
za lingvističke diletante, pa i za Augustinovića. Đuro Daničić u svome Ratu 
za srpski jezik i pravopis" citira Augustinovićevo djelo Misli o ilirskom pra- 
vopisu i napominje kako spomenuti pisac razlikuje dva r u pisanju, a uz to, 
polemizirajući s Augustinovićein, tvrdi kako bi zapravo trebalo načiniti četiri 
r kada bi se sasvim precizno htjela izraziti svaka nijansa u izgovoru, kako to 
traži Augustinović. 

U Beču se godine 1850. nije posebno govorilo o prednostima fonološkoga 
načina pisanja, iako je sam zapisnik pisan fonološki, iz čega je bilo vidljivo 
da se preporučuje takav način pisanja. Tako je to shvatio i Stanko Vraz koji 
je osjećao pritisak te preporuke, a zapravo je bio naviknut pisati »etimološki«, 
pa je nastojao nagovoriti Karadžića na etimologiju." 


""* To obrazlaže u bilješci na str. 103. 

"Đ. Daničić, Rat za srpski jezik i pravopis, Budim, 1847, str. 17. 

"M. Živančević, Nepoznati Vrazov tekst o Književnom dogovoru. Prilozi 
za književnost, jezik, istoriju i folklor, XXX, sv. 3—4, str. 247. 

U Dalmaciji se dalje piše »etimološkim« pravopisom, ne samo u Zori 
dalmatinskoj nego i u kasnijim listovima, npr. Glasniku dalmatinskom; tek će 
se sedamdesetih godina 19. stoljeća javiti neki pristaše fonološkog pravopisa, 
pa ću to pitanje kasnije raspraviti. 


V. IKAVSKI ILI IJEKAVSKI GOVOR? 


1. Raspre o ikavici i ijekavici u »Zori dalmatinskoj« 


Najoštrija opozicija dolazila je iz Dalmacije i s obzirom na pravopis i s obzi- 
rom na pisanje refleksa glasa &, a najopsežnije i najoštrije borbe i raspre 
oko pisanja ikavicom ili jekavicom, odnosno oko bilježenja ilirskoga &, vodile 
su se na stranicama časopisa Zora dalmatinska, naročito god. 1844. 

Htio bih prije napomenuti da se u Splitu iste te 1844. godine tiskaju Pisme 
razlike," pobožne pjesme koje je još 1785. sastavio F. Vicić, a »sad pako na 
svitlost dane po I.F. Jukiću«. Spomenute Pisme razlike Vicićeve, a i pred- 
govor koji je napisao I. F. Jukić, pisane su ikavicom. Traži da se prihvati ilir- 
ska grafija, ali se ipak sve piše ikavski, koji je znatno bliži Dalmatincima, gdje 
je knjiga i izdana. Makar Jukić i pristajao uz Gaja, pa možda i uz spomenutu 
njegovu sveobuhvatnu ideju o bilježenju glasa jat, Jukić ne može drugo nego 
da u Splitu izda knjigu ikavicom jer se nada da će ikavskim govorom prije 
predobiti Dalmatince za Gajevu grafiju nego njima nepoznatim i stranim &. 

Dalmatincima je, kao i drugim suradnicima Zore dalmatinske, bilo po- 
znato da je Gaj za refleks glasa jat uveo znak & prema češkom uzoru. 

Iz početka nije Kuzmanić bio tako oštar protivnik jekavice i znaka e, 
kako to razabiremo iz oglednog primjerka Zore dalmatinske koji je tiskan u 
kolovozu 1843. U njemu je, među ostalim, objavljen i članak O zakonima s 
napomenom da je preuzet iz knjige Vuka Karadžića. Kuzmanić uz to dodaje: 
»Ovi je član izpisan u Serbskom jeziku; sad izuzimajući nekoliko književni 
ciči, svaki koji ga štije lako može razabrati, da nikakve glavne razlike nema 
izmedju svojstva i ričih Sčrbskoga i našega Hčrvatskoga jezika, samo što se 
gdi gdi sriti samoglasno e pokraćeno od je; na jedan primer: vera, reč, aliti 
našu vira, rič misto vjera, rječ i to dalje... Poradi toga prilično je da sve pri- 
loge k' ovome našemu narodnom Listu dragovoljno primamo, ta da su u jed- 
nom, ta u drugom naričju pisane, ako hoćemo i jednoj i drugoj strani da zado- 
voljimo ... Iz toga jasno se vidi, da nije ništa protivno jeziku pravome i čisto- 
me ako se govori i piše prid, did, vrime, mliko, sino, labut, tumačiti, sutra mi- 
sto pred, ded, vreme, mleko, seno, labud, tumačiti, sjutra, ali na Dubrovačku 
djed, vrjeme. mljeko i. t. d«'? 


'" Pisme razlike na poštenje B. D. Marie i sviu svetih. Split, 1844. 
'3 Usp. V. Maštrović, Pripreme za izdanje Zore dalmatinske u Zadru god. 
1842. i 1843, Radovi Instituta JAZU u Zadru, sv. IV—V, str. 111—112. 

Ipak se već u tom oglednom primjerku zalaže za ikavicu, kada veli: »Još 
bi se moglo s tvčrdim razlogom dokazati da bi bilo (kad bi ko htio zametnuti 
kavgu) pravilnije izreći n. p. mliko, sino, nego mleko, seno; izostavljen je sa 
svim glas i, a kad se kaže mliko, sino, čuje se uz glas i i nešto tupoga glasa e 
te tako ovaj izgovor včrlo bolje se slaže sa starim Slavenskim i Moskovskim 
jezikom. Bila bi velika budalaština, i izašlo bi nam na veliko zlo, kad bi smo 
izdrečili oči na ovake sitnice, kao što tužno rade nike nadriknjige; već imamo 
na priliku ostalih narodah, puštati da svaki piše u svome poglavitom naričju, 
te na taj način da se sija materinskog jezika različita lipota i čistoća.«'* 

Makar se tu Kuzmanić naročito i zalagao za ikavicu, pokazuje se i određena 
tolerancija: svatko može pisati u »svome poglavitom naričju«, dakle može se 
služiti i ikavicom i jekavicom i ekavicom, kako već hoće, ali bi zamjerio 
svakome tko bi mu prigovorio da se on ne može služiti svojom ikavicom. 

Kada Kuzmanić 1844. izdaje prvi broj Zore dalmatinske, on se drži uglav- 
nom ikavskog izgovora, ali ipak prihvaća priloge pisane jekavštinom: »Dok 
naši mudraci ne iznađu za to zgodnu upravu, ja velim da imamo u oba naričja 
pisati; tako i jednoj i drugoj strani ugadjamo, i možemo se sve jednako ra- 
zumiti.«" Još je prije odbor za izdavanje Zore u pozivu od 1. studenoga 1843. 
obavijestio buduće suradnike da mogu slati »koju prilogu ili ti pismo pra- 
vljeno onako kao što se čisto i najobičnije govori bilo u jednom ili u drugom 
naričju«, dakle da se može pisati ikavskim i jekavskim govorom, koja se oba 
govore u Dalmaciji. U prvome se godištu i pojavljuje nekoliko članaka pisanih 
ijekavskim govorom. 

Na poziv uredništva da iznesu mišljenja i o pitanju govora ubrzo se javiše 
suradnici. U članku Borka vlastelina Kralovskoga, objavljenom u 9. broju 
prvoga godišta Zore dalmatinske, pisac brani znak #8.* Iz dodane bilješke spo- 
menutome članku činilo se kao da će Kuzmanić prihvatiti ilirsku grafiju. 

I A. T. Brlić misli da bi bilo »najspasonosnije bratju Srbsku i Česku ... 
u tom sl&dit i sva 3 izgovora pod jednim zlamenjem sjedinit, koje svaki po 
svom običaju nek izgovara, ko što je to veća strana s latinskima slovih pišućih 
književnikah učinila«.'" 

S. Ivićević je iz početka bio za jekavski izgovor iako je pisao vrlo mnogo 
ikavicom, upravo mješavinom ikavice i jekavice. U 6. broju prvoga godišta 
Zore veli da mu je »bliže vrila« jekavski govor (djevojka) nego ikavski (divoj- 
ka), pa će po njegovu mišljenju jekavski s vremenom svi izgovarati ili barem 
pisati. Prigovor što jedno piše, a drugo izgovara odbija nedovoljnim opravda: 
njem što i Francuzi »na jedan način pišu, a na drugi izgovaraju« (str. 48). 
Kasnije je promijenio to mišljenje. Pa kao što je htio pomiriti ilirce i Dalma 
tince kompromisnom grafijom, koja bi imala elemenata dalmatinskog pravo- 
pisa (c i x) i ilirskoga (ć, š), tako potkraj 1844. pokušava naći rješenje koje 
bi sve zadovoljilo i s obzirom na pisanje refleksa glasa jat. Već je godine 1835. 
u rukopisnom članku predlagao za jat znak & (s dvije točke), a na str. 293. 
godine 1844, u odgovoru na pismo I. A. Brlića, nastoji da modifikacijom zna- 
ka i, koje je srcu priraslo i Dalmatincima i Brliću (kao y), zadovolji svoje su- 
narodnjake Dalmatince i Zagrepčane. Pošto je, tobože, pronašao razlog zašto 
su se ljudi opirali Brlićevu znaku y u značenju jata [»zašto naliči štipavcu 
(scorpio)«], Ivićević daje svoj prijedlog: »A nebi se moglo sve to jednom kap- 


#4 V, Maštrović, n.d., str. 112. 
#5 Zora dalmatinska, 1844, str. 2. 
“* Zora dalmatinska, 1844, str. 66. 
"" Zora dalmatinska, 1844, str. 76. 

ljicom razmiriti? Da čovik nad slovom #, uz njegovu kapljicu metnu drugu (i), 
nebi li moglo 1 služiti za e, je, ie, 6, H, ije? Tako jednom kapljicom, bilo bi sve 
mirno. Ja mislim da bi! 

Idealist Ivićević nada se dakle da će znakom za zamjenu jata, u kojemu je 
osnova i, prije zadovoljiti svoje sunarodnjake osjetljive na ikavicu nego zna- 
kom koji je baziran na slovu e (8). Taj prijedlog Ivićevićev nitko, dakako, ne 
usvaja niti se o njemu raspravlja, a vrijedno ga je zabilježiti kao dokument 
iskrenih, iako naivnih, težnja da se na taj način dođe do sloge u doba dalma: 
tinske opozicije prema »Zagrebcima« u označivanju staroga jata. 

I Tommaseo više voli ikavicu, ali je uvjeren da će jednom svi pisati je- 
kavskim govorom. 

Inspektor Matija Šantić, međutim, odbija jekavski izgovor oštrim ri- 
ječima: »Što će meni drugo slovoredje, kad imamo naše bolje od tudjega? S 
tudjim slovoredjem uvelo bi se nama malo po malo u našu Dalmaciju i tudje 
naričje, koga ne bi mogao lako razumiti naš puk .. .« I. Rukavina brani glas i 
u 24, broju Zore, onaj i »koi je za naš jezik najpriličniji i koi se za jedini pravi 
glas odstupnoga izgovaranja pripoznat mora«. 

Urednik I. A. Kaznačić uvodi 1845. č, s još nekim drugim znakovima 
ilirske grafije, a godine 1846. i prof. Valentić taj znak zadržava. Ali to stanje 
nije dugo potrajalo. Od 40. broja te godine novi urednik Kuzmanić iz početka 
ne dira u zagrebačku grafiju, ali odmah prelazi na ikavicu. Za to daje ovo 
obrazloženje: »A mi ćemo Dalmatinci pri našemu starinskom 1 ostati, jedno 
što ga ište pridivka našega Lista, a drugo, što ono po nikako jezika nekvari, 
nego je onoliko staro koliko IE, i od postanja plemena Slavjanskoga svedjer je 
donje od gornjih Slavjanah odlikovalo. Ta i dan današnji u samoj Rusiji ima de- 
set tisućah (deset milijunah) ljudih, koji ono I kao i mi izgovaraju. Po svoj 
Kijevskoj, Poltavskoj, Černikovskoj, po najboljem dilu Podoljske, Volinske, 
Harkovske deržave, po svoj Galiciji i t. d. i t. d. oni se glas kao i kod nas čuje. 
Ja sam slušao male Ruse gdi govore: vira, vik, svitlost... Neka Sčrblji i drugi 
pišu kako hoće, mi im to nezamiraino, ali opet želimo i prosimo, da nam ni 
oni nezamiraju, e inače bismo zaista dosta razgovora imali.« 

Naročito je žestok neprijatelj jekavskog govora bio Šime Starčević. 
On se u 1.i 2. broju Zore 1847. u članku Kniževnost izruguje slovu &. Ljubitelji 
zagrebačkog pravopisa ne mogu reći, kada se riječi imaju pisati s »osamare- 
nim slovom &, a mi pravi Hčrvati, i stari Ilirci kažemo u kratko, i bistro: Tko 
ima u govoru i neka piše i, tko ima e, neka piše e, a tko ima ie ali je neka piše 
ie ali je, i tako svaki će pravo pisati; jerbo će riči uprav biližiti, kako iz ustah 
izlaze«. Glas e mu najviše vuče na češku, i jest čisto ilirski, a je je staroslaven- 
ski, čega se drže pripadnici istočne crkve. »Napokon je i ije ima se najviše u 
ustim oračah, kopačah i govedarah, iliti jest uprav ono, što se kod Latinah 
zove Idiotismus. Zato ja dčržim, da je i najčistije, i najbolje.« Glas ije, je da- 
kle, po Starčevićevu mišljenju, i nagrđuje jezik, a slovo & navodi na nepotpun i 
krivi izgovor.“ 


25 Zora dalmatinska, 1844, str. 293. 

" Usp. N. Tommaseo, Iskrice, Uvod Ivana Milčetića, Zagreb, 1888, str. LI. 

% Žestok je pristaša ikavskog govora još u Ričoslovici. U 15. poglavlju ističe 
kako »ne valja pod dubrovnicsku nikoje beside raztezati na ie kao vrieme, tielo, 
bielo, jer je breztemeljito; nije bo moguće dokazati, u kojima se besidam ovo ima 
potribovat, a zna se kadikad Dubrovcsani potribuju ie, ostali bolji Ilirianci od 
Dalmacie, Bosne, Slavonie i Krajine potribuju samo i, a Horvati s' Kranjcim e. K 
tome isti se Dubrovcsani u ovome ne slaxu, jedni pishu vreme, a drugi vrieme, i 
ost. po obicsaju« (str. 16). 

2. Karadžić protiv pisanja č. Karadžićeva »Poslanica A. Kuzmaniću«. 
Pristaše ijekavice 


Ni Vuk Stefanović Karadžić nije zadovoljan znakom &, pa tu pojavu osuđuje 
u knjizi »Vuka Stefanovića Karadžića i Save Tekelije pisma visokopreosvešte- 
nome gospodinu Platonu Atanackoviću, pravoslavnom vladici budimskome, o 
srpskome pravopisu sa osobitijem dodacima o srpskom jeziku«, objavljenoj 
u Beču 1845." On upućuje 21. rujna 1847. Poslanicu Antu Kuzmaniću u Zadar 
u kojoj se, pored drugih pitanja, dotiče i izgovora glasa jat, odnosno njegova 
pisanja. Dalmatincima preporučuje da ne prime zagrebačko narječje, ako bi 
i primili njihov pravopis. Svakako neka izostave slovo #. Bolje je, veli Kara- 
džić, pisati ikavski, kako čini Kuzmanić, nego pisati & s mogućnošću višestru- 
kog izgovora. Dalmatinci se ne mogu, doduše, nadati da će njihovo narječje 
primiti svi južni Slaveni, ali barem mogu reći da pišu na način kojim se u 
narodu govori. Kuzmanić bi uvelike podigao svoj ugled kada bi preuzeo ilirsku 
grafiju i ijekavski govor. Onda bi on i njegovi suradnici, uvjerava ga Karadžić, 
»mnogo pravije imali zvati Zagrepčane u slogu i kriviti ih, što u nju ne pristaju, 
nego li što sad oni vas zovu i krive; onda bi postali prvi pošljednji a pošljednji 
prvi. Kad bi se Zora dalmatinska popravila makar na koji od dva načina, 
onda bi se i Zagrebačke Novine s Danicom morale na bolje promijeniti i 
većma u pamet uzeti nego do sad. Ja ovo ne govorim za ljubav vama i Zori 
Dalmatinskoj niti uz prkos Zagrepčanima i njihovim novinama, nego samo 
što želim da bi se gdjegod u književnosti našoj počelo raditi upravo kao što 
treba, dakle za ljubav našega zajedničkog jezika, naše književnosti i sloge 
u njoj, ali sloge na pametan i dobar način; jer koliko je god dobro i korisno u 
dobrome djelu pristati na slogu, toliko je i u rđavu ne pristajati.« 


Tu je Karadžić jasno izrazio svoje neslaganje s ilirskim opravdanjima što 
ih je formulirao Babukić, smatrajući da je bolje pisati po svome govoru »na- 
rečijem svojijem (kao što su gdjekoji pametni i činili), nego li da kvare i svoje 
i ono svoje braće rodjene, i tako osim štete koju čini jeziku, još da se sra- 
moti čineći ono što je protiv zdravoga razuma, i tako protiv misli sviju 
pametnijeh ljudi«.* 

U Karadžićevim spisima, a posebno i u tom pismu, Kuzmanić i Starčević 
našli su djelomično potvrde svojih pogleda o prednostima jednoga govora i 
njegova jednoznačnog označivanja. Ipak, vjerojatno zato što se u pismu ne 
odobrava dalmatinska grafija i što se predlaže da prihvati jekavicu, Kuzmanić 
nije objavio spomenuto Karadžićevo pismo u Zori, iako ga je Vuk za to zamo- 
lio. To je pismo objavljeno kasnije u Miklošičevoj Slavische Bibliothek u Beču 
godine 1851. 

Kuzmanić je ostao pri ikavici, a ni revni Zorin suradnik I. A. Brlić nikako 
se nije mogao složiti s Vukovim gledanjima na ijekavski govor, pa mu je — 
ocijenivši u 14. broju Zore 1848. pohvalno prijevod Novog zavjeta — ipak za- 
mjerio što »odbacivši i slovo B (koje bi mi kao i štili), sa slovima je, i ije, 
zaminio ter tako mnogima nepoćudno pisao, štono je lako mogao svoj Ilirštini 
ugodan biti«.* Brlić je dakle za označivanje jednoga znaka za jat, koje bi svatko 
mogao čitati po volji, a on, dakako, kao i. 


"" Sakupljeni gramatički i polemički spisi Vuka Stef. Karadžića, Beograd, 1896, 
knj. III, str. 175. 

'* Sakupljeni gramatički i polemički spisi..., str. 304-—309. 

'" Zora dalmatinska, 1848, str. 55. 

U Dalmaciji se u to doba javljaju i drugi pristaše jekavice. Tako Đuro 
Augustinović, koji je 1848. izdao u Zadru knjižicu Poziv dalimatincima 
na poslovanje u svom materinskom jeziku, polazeći s gledišta kako »su svi 
dijalekti kod svakog jezika, u nekom ljepote i miline smislu jednaki, i svaki 
sposoban biti književnim jezikom«, navodi i razloge zašto on izabire jekavski 
govor. »Nepišem indi jekafski ni najmanje za to, što e možebili ljepši ili spo- 

Karadžičeva »Poslanica Antu Kuzmaniću u Zadar« 


sobnii jekafski dijalekt od np. ikafskog, nego glavno za 19, što su ga već 
odavna književnim dijalektom naši dubrovčani učinili ...« Jedno narječje 
valja izabrati i zbog 1oga što svaka i najmanja razlika u izgovaranju »iziskuje 
iste... razlike u pismu i zato se ne mogu naša ilirska narečja (ikavsko, ekavsko, 
jekavsko) pisati jednim pravopisom po dosadašnjem načinu, jer kod rogatoga 
e (8) zapamti ikavac do duše lako, da ovaj rogati e (€) nic e nego i, isto tako 
ckavac, da ovaj rog (€) za njega ništa drugo nie, nego bezpolrebica, ali što da 
učini jekavac, koi mora zapamtiti, da e ovaj rogati e (€) u rečima: sr&ća, vrčću, 
vremena itd. čisti e (sreća, vreća), u rečima: sčdini, včra, mčra i t.d. je (sjedim, 
vjera, mjera itd.), u rečima sedim, lepo, vreme i. t.d. ie (siedim, liepo, vrieme 
i t.d.), u rečima: lepota, nedra i t.d. da e omekšava slova 7 i 11, i prelazi š njima 
u lji nj (ljepota, njedra i 1.d.), a u rečima: ded, terati i t.d. da ci dj,tjidi,ti 
(ć), (djed, tjerati i đed, ćerati i t.d.)«. Jekavsko narječje valja, prema Auguslino- 
viću, izabrati i radi sloge jer gotovo svi pisci sve više počinju pisati tim govo- 

rom, a onda i zato što najveći dio naroda govori jekavski i što je to »najblago- 


sli o ilirskom pravopisu (str. 10). 
Ivićevićevi spisi (pa ni ovaj) nisu imali jačega odjeka ni u Dalmaciji ni u 
drugim našim krajevima. 


3. Razlozi upornosti u borbi za ikavicu 


Neki pisci zadarskoga jezičnog kruga i njima bliski suradnici isticali su kako 
je ikavski govor najprošireniji hrvatski govor, te su tu činjenicu držali vrlo 
važnom pri izboru ikavice kao osnove hrvatskoga književnog jezika. 


Od triju tipova ikavskoga govora (od kojih najstarije jezične osobine po- 
kazuje posavski govor, a mlađe zapadnobosanski), upravo su najmlađi, zapad: 
nohercegovački govori,“ — koji se rasprostiru u zapadnoj Hercegovini, istoč- 
noj Dalmaciji, Lici i Krbavi — našli u nekih dalmatinskih kulturnih radnika 
svoje najodlučnije zagovornike. 


Dalmatinski i drugi ikavski pisci ističu kako postoji bogata hrvatska knji- 
ževnost pisana ikavskim štokavskim govorom, pa je i to razlog što traže da 
jezik te nemale hrvatske književnosti postane osnovom hrvatskoga književnog 
jezika, Pored Š. Starčevića, te je misli izricao i Kuzmanić tvrdeći da je ikavski 
govor proširen »ne samo po najvećoj strani naše Dalmacije, nego i po Bosni 
i po Vojničkoj krajini i Slavoniji«." On nije proširen samo u ustima priprosta 
čovjeka, isticao je Kuzmanić, nego je njime napisana i bogata književnost." 

Već sam napomenuo kako je Vatroslav Jagić smatrao ikavicu tipičnim hr- 
vatskim govorom, za razliku od ekavice, koja mu je karakterističan srpski go- 
vor.“ Isto tako misli i hrvatski filolog Milan Rešetar kad veli da su ikavci sa- 
mo katolici i muslimani, a nikako ne i pravoslavni, pa i prof. Aleksandar _B c- 
lić tvrdi kako »o pravoslavnim nema šta da se reče kada se zna da ikavci, kao 
šio sam ja izneo, mogu biti samo katolici i muslimani: to ja nisam naveo samo 
za jedan kraj, već za sve srpske oblasti .. .«.* 


Čakavština se, osim u relativno manjem dijelu, gdje se ona govori ekavski, 
razvijala s ikavskoštokavskim narječjem »do najraširenijega ikavskog narječ- 
ja, do središnjeg hrvatskog narječja.“ Kao i u najdavnijoj starini, tako i danas 
upravo središnji dijelovi hrvaiskoga naroda imaju starosjedilačko narječje 
ikavsko; to je središnji pojas, koji od mora srednje i sjeverne Dalmacije preko 
srednje i zapadne Bosne i Hercegovine i preko Slavonije ide do sjevernih gra- 


, S Ukratko se zatim navodi nekoliko riječi o dogovoru i donosi tekst zaklju- 
čaka. 
“Lj. Jonke, Književni jezik u teoriji i praksi, Zagreb, 1965, str. 260. 
*" Glasnik dalmatinski, 1864, br. 20. 
"“ Glasnik dalmatinski, 1850, br. 45. Poic. Z. V. 
"" Književnik, I. 1864, str. 342, 599. 
“A, Belić, O srpskim i hrvatskim dijalekiima, Brankovo kolo, 1909, str. 10. 
"M. Stojković, Oko hrvatskog jezika, Hrvaiska revija, 1940, sir. 196—204. 

nica našeg jezičnog područja, do Šokaca i Bunjevaca, a stanovnici su mu kato- 
lici i muslimani u Bosni...“ 


Kada su se dalmatinski pisci zalagali za ikavštinu, oni su zapravo branili 
pretežnu hrvatsku tradiciju, i dalmatinsku, i slavonsku, a isto tako i ličku i 
djelomice bosansko-hercegovačku, te su imali pred očima i neke spomenute 
hrvatske pisce. Ta je ikavska tradicija u Dalmaciji bila živa, nju su osjećali 
pisci kao nešto svoje, blisko. 

Bilo je razloga da se brzo i bez veće potrebe ne napušta ikavica u Dalma- 
ciji, bar ne u početku, kada se počelo tridesetih i četrdesetih godina ozbiljnije 
književno raditi. U Dalmaciji se ne prihvaća rado jekavica da se širi slojevi ne 
bi odbili od knjige. Ljudi kojima je iskreno stalo do narodnog napretka boje 
se prenaglih promjena koje bi se mogle možda negativno odraziti. Ikavski im 
je bliži, bolje ga razumiju. 

Osim toga, neki su već počeli rasturati glasine među hrvatski katolički puk 
u Dalmaciji kako postoje namjere da se pomoću jekavskoga govora otcijepe 
katolici od svoje Crkve i da se prevedu na pravoslavlje. Treba, naime, imati 
na umu da u Dalmaciji jekavski govore pravoslavci. Iz tih razloga u Dalmaciji 
misle da se tim glasinama može doskočiti na taj način da u jeziku ostane ikav- 
ština. »Ikavština kod nas znamenuje nasljednika crkve zapadne. Tomu je ko- 
ren u Bosni i Hercegovini. Naši protivnici dakle uglavljuju puk da naginjemo 
na jekavštinu kao da prevrnemo vjeru; i da je to namjera nove knjige krovat- 
ske ... I mene kore stoga, da nepišem naški kakono Milovan, a ja dajem raz 
log radi sloge i jedinstva, ter kada to iztumačim, tada se malo umire, oni, 
koji na jekavštinu mrze radi crkve. Na tu svrhu tumačim je, ie, pri, pre, prid, 
pred, priko, preko šta razdiljuju ikavštinu od jekavštine. Brez toga za sad nebi 
knjigu nikako pisao, jer znam, što je i kako je u puku, gdi ja živim i gdi smo svi 
ikavci« — veli oprezni S. Ivićević u pismu Božidaru Petranoviću.“ 


ljekavci u Mletačkoj Dalmaciji nisu značili mnogo u književnosti toga kra: 
ja; dok je, naprotiv, na ikavskom govoru postojalo dosta književnih djela. Ka- 
da je dakle trebalo birati između domaće ikavice, koja je bila izgrađena u dje- 
lima starijih i novijih pisaca Dalmacije, ili jekavice, nisu Dalmatinci trebali 
puno razmišljati, nisu se trebali dugo odlučivati hoće li prihvatiti ikavicu. U 
doba pokretanja Zore Dalmatinske nije bila još spjevana Smrt Smail-age Čen- 
gijića, pa ni Gorski vijenac, a tada još nije izašao ni Karadžićev prijevod No- 
voga zavjeta, što su sve bila važna djela koja su kasnije afirmirala jekavicu za 
noviju umjetničku književnost.“ Dalmatinci su s pravom bili uvjereni da je 
ikavica najrasprostranjeniji hrvatski govor, pa su rado upozoravali i na takvu 
bogatu hrvatsku književnost. Ipak su previdjeli da je ikavica već bila u odre- 
đenom povlačenju, promatrajući hrvatski jezik u cjelini. 


“M. Stojković, nd. str. 196—204. 


“Usp. Š. Urlić, Rad Stjepana Ivićevića oko hrvatskog jezika, II. program 
C. K. velike gimnazije u Zadru 1902—1903. 

“* Lj. Jonke, Sporovi pri odabiranju govora za zajednički književni jezik 
u Hrvata u 19. stoljeću, Radovi Slavenskog instituta u Zagrebu, 1959, knj. III, str. 
12. — Taj je rad pretiskan u autorovoj knjizi Književni jezik u teoriji i praksi, 
Zagreb, 1965. 

VI. O JEZIČNOJ TEORIJI I PRAKSI U »ZORI DALMATINSKOJ « 


1. Raspre o književnom jeziku 


Kada se četrdesetih godina pokreće Zora dalmatinska, na probleme književnog 
jezika ne gleda se jedinstveno. U Dalmaciji je to razdoblje prevlasti talijan- 
skog jezika u javnome životu. Tada je već Vuk Karadžić bio izdao svoju gra- 
matiku i rječnik, a i neka druga djela, ali svojim idejama nije još općenito 
bio prodro ni u Srbiji, a ni ilirci ne prihvaćaju njegov tip jezika. Karadžićeve će 
se ideje tek 1847. čvršće afirmirati, ali i te su godine još mnogi Srbi u opoziciji 
prema Karadžiću, pa pišu mješavinom narodnog i crkvenog jezika. Tri godine 
nakon pokretanja Zore dalmatinske objavljeno je u Letopisu Matice srpske pi- 
smo ilirca Stanka Vraza pod naslovom Misti o knjižestvu, u kojemu on raspra- 
vlja o odnosu staroga crkvenoga i ruskoga jezika prema narodnom, nezado- 
voljan »mješovitim jezikom« na kakav je nailazio u pojedinih srpskih pisaca. 
Ako budu srpski pisci tako postupali prema književnom jeziku, veli Vraz, os- 
tat će im vrata koja vode u narod zatvorena. Umjesto da svoj jezik prilagođuju 
ruskomu, bolje bi učinili da proučavaju povijest ruskoga jezika, pa bi tada li- 
jepo mogli spoznati »kolike je škole prošao jezik književan, dok je dosadašnje 
narodno lice dobio«. Vraz poziva Srbe da pođu novim putem s obzirom na je 
zik i pravopis, pa bi se tim »načinom mi sastali nasred puta, prestale bi raspre 
i borbe i ne bi nas rastavljao ni pravopis, kad bi jezik bio jedan«. Karakteris- 
tično je da je taj Vrazov članak naišao na velik odjek među srpskim književni- 
cima te mu se u nekoliko mahova i odgovaralo.“ Karadžićeve ideje nailazile 
su i na oštar otpor, pa će veće odobravanje postići tek 1847; službeno će biti 
u Srbiji prihvaćene tek četiri godine nakon Karadžićeve smrti, tj. 1868. 


U vrijeme kada se na jezična pitanja gleda s različitih gledišta, pojavlju- 
ju se članci u Zori dalmatinskoj koji poprimaju katkada i oštre oblike, pojav- 
ljuju se duge diskusije i polemike. Gramatička pitanja nailaze na heterogena 
tumačenja, pisci jezičnih članaka u koječemu se ne slažu, sve je u vrenju, ne- 
sigurnosti, šarolikosti i nestabilnosti, baš tako kao što su pogledi na jezik i u 
drugim našim pokrajinama bili u gibanju, nesporazumu, raznoliki i nejedin- 
stveni. 

I u gledištima na književni jezik pojavila su se raznolika i suprotna mišlje- 
nja, a izricali su ih ljudi koji nisu svi bili dorasli da ta pitanja autoritativno 
rješavaju, pa se u njima ogledaju i takva shvaćanja koja svjedoče o poseb- 
nim stanovištima i prema jezičnim i prema nacionalnim pitanjima.“ U Zori, 
pogotovu 1844. kada joj je urednik A. Kuzmanić, ima vrlo mnogo priloga pos: 
većenih jezičnim pitanjima. Kada čovjek lista omašnu knjigu prvoga godišta, 
čini mu se kao da pregledava kakav stari filološki časopis. Jezična i pravopis- 
na pitanja smatrana su vrlo važnima, pa se upravo njima posvećuje nemala 
pažnja, a mnogi su suradnici o svemu tome željeli izreći svoje mišljenje. 


"5" Usp. N. Andrić, Prijevodna beletristika od god. 1777—1847, Zagreb, 1892. 

'“ O tome usp. opsežnu radnju Z. Vince, Pravopisno-jezična previranja u 
sjevernoj Dalmaciji prije 1860. god., Radovi Instituta JAZU u Zadru, 1961, sv. 8, 
str. 263—294. 

Osnovna je misao vodilja urednika Kuzmanića o jeziku vrlo jasno i ponov- 
ljeno izrečena u njegovim člancima, a isto tako i u popratnim bilješkama uz 
članke drugih suradnika. On traži da pisci pišu tako »nek se nasladjuju ne samo 
mudraci, nego još i tergovci, zanatčije, orači, kopači, čobani«. U tome je vidio 
pravu namjenu Zore. »Mi moramo pisati za korist naroda našega, koji u nižini 
leži... Vjera moja, oni najbolje znadu Sčrbski i Hčrvatski, koji neznadu ni 


Audrija Torkvat Brlić 


štiti ni pisati.“ On je izraziti branitelj pučkoga, prostoga narodnog jezika: 
»O blažena ti prostoto i prirodo! tebi, tebikar valjalo bi jedan kip ispraviti da 
ti se domorodci klanjaju, kao mudri Katun Kipovima starih glasovilih Rimlja- 
nah.« 

Zalo su mu naročito mile i narodne pjesme: »Ko se njima ne nasladjuje, 
ćaćin kruh i sol pod noge gazi. Ako smo hodicću (ij. odjecu, op. Z. V.) i obuću 
prominuli, nemojmo ćud!« 

Kuzmanić ima i određenije gledanje na to gdje se najbolje govori, pa bi 
želio da se onako piše »kako se govori u Makarskoj, Imotskoj, Dubrovačkoj, 
Sinjskoj, Kninskoj krajini, po Bukovici itd. gdi se ni privčrće ni zanosi«, jer 
upravo takav jezik uzdržali su »ovi naši pristali, kipni ljudi, slavna grana slav- 
janskog plemena«. Slične misli već u početku Zorina izlaženja iznosi i S. Iviće- 
vić, ponajvjerniji njezin suradnik. Ivićević je također za narodni jezik, a s 
Kuzmanićem dijeli i slične misli o zadacima Zore i o jeziku kao pratiocu Zo- 
rinih težnja. 


'“ Zora dalmatinska, 1844, str. 73. 

Petar Preradović u svome članku Jezik južnoslavski (koji je objav- 
ljen 1844. u brojevima 13, 15, 17 i 20) iznosi opća pitanja o književnom jeziku, 
s težištem na pravopisnim pitanjima. Želja mu je poštovanje vlastitoga na- 
rodnoga jezika kao književnoga. Da bi potakao svoje sunarodnjake da cijene 
taj jezik, poziva se na mišljenje tada glasovitih ljudi, citirajući Cantiua, Vialla 
de Sommiersa i Hutzingera. Nije zadovoljan što se naš jezik razdvojio na dvije 
strane, »od kojih svaka misli da je pravim putem udarila, a ja mislim da nije 
nijedna; pravi bi put bio sloga, a dva brata u neslozi nikad nemaju pravo — 
krivci su obadva«. 


Negoduje, nadalje, što noviji srpski pisci uzimaju nerazumljive slavenske 
riječi, dok Hrvati kuju nove riječi, a nije zadovoljan ni uvođenjem ekavskoga 
govora: »Sad opet kad se Dalmatincima od sviju strana u uši svira, da se okanu 
njihovog prisvitlog i lipog i i da prime je ili &, sad počimlju Srblji svud njihov 
svetli i lepi e uvoditi.« 

AKo se pisci tuže zbog slabe prodaje knjiga, treba narod učiniti kadrim da 
ih razumije, pisci treba da siđu s visokog učenog stolca i sjednu na nisku klu- 
pu seljačku, smatra Preradović. Članak ima kao moto poznatu Herderovu mi- 
sao koja se u prošlom stoljeću puno citirala: »Wehe dem Volke, dessen Ge- 
lehrte sich schamen in ihrer Muttersprache beriihmt zu werden.«'“ Preradovi- 
ćev se članak odlikuje trijeznim i ozbiljnim pristupom jezičnom pitanju, pun 
je dobre volje i umjerenosti, iako je u dijelovima zastario. 

Zapažen je bio članak i mladoga A. T. Brlića što ga je bio poslao iz Beča: 
Potresanje. Svak na svoju! evo primer. Rčč bratinske ljubavi. Nije se radilo 
samo o tome što je podvrgao kritici više loših riječi i oblika što su se pojavili 
u Zori, članak je zanimljiviji po tome što se puno poziva na Vuka i što na po- 
jedine jezične probleme, npr. na tvorbu riječi, gleda s novoga gledišta, što da 


; 147 


tada nije bio slučaj u Zori. 


A. T. Brlić smatra da bi trebalo analizirati sve što se do tada pojavilo u 
dalmatinskom časopisu kako se ne bi drugi pisci krivo učili, kao što i Srbi 
mnogo miješaju staroslavenski i ruski jezik u svojim knjigama. Citira tada no- 
voizašlu knjigu Vuka S. Karadžića i Save Tekelije Pisma Visokopreosvešteno- 
me (1?) Gospodinu Platonu Atanackoviću..., objavljenu u Beču 1845, na koju 
se više puta poziva. Brlić će pripomoći čišćenju jezika odabravši neke članke u 
Zori, povodeći se u osnovnim jezičnim pogledima za svojim ocem Ignjatom 
Alojzijem i Karadžićem. 

Vjerojatno na poticaj Andrije Torkvata, u istom je godištu (na str. 251) ob- 
iavljen Karadžićev članak o terminologiji pod naslovom Sverhu nove termino- 
logije u našem jeziku.“ 

II.A. Brlić negoduje (na str, 125) što su »Zagrebci« narodni jezik pokva- 
rili, npr. u Zagrebačkom koledaru 1847, i (na str. 127. i 129) pokazuje kako su 
mu neodgovorno i loše u njegovoj Gramatici »ispravljali« naročito množinske 
padeže: dativ, lokativ, instrumental. Čini mu se da su »Zagrebci« za uzor sebi 
postavili stare Dubrovčane ne obazirući se dovoljno na pučki izgovor, »ni na 
istu našu najnarodniju braću Serblje, s kojima se kad tad u knjiženstvu složiti 


““ Usp. N. Ivanišin, Herder i ilirizam, Radovi Filozofskog fakulteta u Zad- 
ru, razdio historije, arheologije i historije umjetnosti, god. 2, sv. 2, str. 196—225. 


“" Andrija Torkvat Brlić kasnije će i sam napisati gramatiku hrvatskog jezika. 
4 To je odlomak iz Karadžićevih »Pisama o jeziku i pravopisu« 1845. 

i spojiti moramo«. Ako već neće uzeti u ruke njegovu, Brlićevu, gramatiku, ne- 
ka pogledaju Vukovu, gdje je sve uzeto iz naroda. Ističe kako se ne može niš- 
ta bolje načiniti nego što je »puku prirodjeno«, ne priznaje postupke koji bi u 
jeziku htjeli razlučiti »izobraženi jezik od jezika prostog«, aludirajući time na 
ilirce kojima predbacuje i suvišan autoritet: »Šta ćemo jim de? moramo li 
slušati kad u Zagrebu reknu: sic volumus, sic jubemus.« 


2. Neznatna suradnja s jezičnim prilozima god. 1848. i 1849. 


Osobito se 1848. ističe Kuzmanićev stav protiv talijanskog jezika, koji sve vi- 
še nadire u hrvatskoj sredini s težnjom da dominira, a od toga može biti štete 
za sam jezik hrvatski, pa zbog toga i iz jezičnih razloga treba otkloniti pouča- 
vanje djece na talijanskom jeziku. U prilogu Hčrvatska i talijanska strana u 
Dalmaciji ovako sudi o opasnosti od potalijančivanja i kvarenja hrvatskog je- 
zika utjecajem talijanskog: »Ova taljanska ruka sad nam je što igda na napast: 
uvudašnji taljanski ljudi, koji za hčrvatstvo nemare, pače rade pod noge ga 
zgaziti, ove godine zatekoše nas na spavanju, te uhvatiše mah; — eno po selim 
razdava se knjiga na jeziku taljanskom s privodom tobož hčrvatskim, da se 
naša dica uče taljanskom jeziku ... Tako mi živoga Boga, da nije rupila slo- 
boda pisanije i da nije sunuo novi darak božji, ovi Ustav, za desetak petnaest 
godinah sva bi se naša ruka na talijansku izvčrnula. Kakogod su Nimci radili 
pošvabiti našu granicu, i ostale naše gornjake, tako . . . ortaci taljanski uzeli 
su ovo pleme hčrvatsko taljanštinom izberljati... ele (nitko od Slavena) neće 
nato pristati, da se naš prosti narod tugjem jeziku uči. Šta vraže! prosti Fran- 
cuz po francuski, prosti Nimac po nimački, prosti Taljan po taljanski uči se, a 
prosti Hčrvat ne po hčrvatski, nego po taljanski, kao da nije moguće samo po 
hčrvatski uvčrćivati mu u glavu početke duhoznanoga i svitovnjega nauka! 
Ja znam kuda to cilja. Sve je to maslo taljanskih ljubimacah, koji neće da se 
na hervatski uče, nego ištu da se naši prosti ljudi taljanski uče. Je li pravedno 
da jedna šaka ljudih starinom iz Kalabrije, iz Pulje, iz Lombardije, iz Mletač- 
ke, i jedna gomilica potaljenčenikah našu narodnost pod noge gazi?«'" 


Javio se dakle zabrinuti branilac hrvatskog jezika kojemu je najlogičnije 
da se hrvatski narod u Dalmaciji mora obrazovati svojim materinskim, a ne 
nekim tuđim jezikom. 


Kada bi se Dalmatinci i priljubili Talijanima, nikada od njih ne bi bilo pra- 
voga Talijana, niti bi Dalmatince kao takve Talijani priznavali, nego bi postali 
»kopilaši«, a naša djeca »cigančići« koji se nikada ne bi srodili s Talijanima: 
»Vrebac ne leti za sokolom, niti zec za psom; tako i narod hčrvatski ne valja 
da ide za Talijanima, nego valja da čuva svoju kuću, svoj zavičaj, svoj jezik, i 
da ruku pruža braći svojoj i rodjacima, i da se s njima složi kako Bog duži i 
zapovida.«" 

Konkretna jezična pitanja izostaju u to doba u Zori, čas je važan, te se go- 
vori o načelnim, važnim jezičnim, kulturnim i nacionalnim pitanjima u širem 
smislu. 


"* Zora dalmatinska, 1848, br. 19. 
'“ Zora dalmatinska, 1848, str. 74. 

VII. ZNAČENJE »ZORE DALMATINSKE« U POSTAVLJANJU I 
RJEŠAVANJU JEZIČNIH PITANJA 


To su osnovni problemi koji su dominirali u Zori dalmatinskoj." Bilo je razli- 
čitih mišljenja o osnovnim pogledima na književni jezik, a Zora je svojim opse- 
gom i otvorenim stranicama za jezična pitanja bila široka tribina za rasprav- 
ljanje. U godinama kada je bio urednikom, ton je davao Kuzmanić, Do osjet: 
ljivog sukoba dolazi u polemici I. Rukavine Ljubačkoga i A. Kuzmanića. Kuz- 
manić je čvrsto uvjeren »kao u članak vire« da je u apsolutnom pravu kada 
brani prosti narodni jezik, zasnovan na ikavštini. On čak negoduje kada Ru- 
kavina govori o seljaku kao o nešto manje vrijednom subjektu s obzirom na 
jezik. Taj se Kuzmanićev stav bjelodano vidi iz uzbuđenih i višim tonom pisa- 
nih uredničkih bilježaka uz Rukavinin članak, bilježaka koje možda jače nego 
u drugim nekim njegovim člancima odražavaju Kuzmanićevu kristalno čistu i 
dosljednu koncepciju o jeziku i njegovim zadacima u narodu. 


O jeziku u Zori dalmatinskoj ne raspravljaju samo Dalmatinci. Uz Kuzma. 
nića i Ivićevića, Šantića, Srbina Petranovića, Stazića i druge, tu su i Dubrovča- 
ni M. Pucić, I. A. Kaznačić, pa Ličani Š, Starčević, Rukavina Ljubački, zatim 
Slavonci Ignjat Alojzije i njegov sin Andrija Torkvat Brlić, a javljaju se i drugi 
(Srbi i Slovenci). Kuzmaniću je najbliži Š. Starčević. Ivićević je vjeran surad. 
nik Kuzmanićev, ali on daje svoje priloge Zori i za urednikovanja Kazna- 
čićeva i Valentićeva. On kasnije prihvaća jekavicu, kao uostalom i gotovo svi 
Dalmatinci. Ivićevićev jezik karakterizira želja za narodnošću, ali i neka ar: 
tificijalnost u jezičnim pogledima. Po svojim osnovnim pogledima Kuzmaniću 
je bliz i 1. A. Brlić koji zajedno s njime negoduje protiv jezičnih postu- 
paka Zagrebačke filološke škole. Uz Kuzmanića se naslanja i Vrdoljak. Kazna- 
čić i Valentić bliži su pogledima Zagrebačke škole. Petranovićeve ieoretske op- 
će jezične koncepcije nisu daleko od kasnijih Veberovih, koji također zastupa, 
kao i Petranović, načelo kako i učen čovjek ima pravo da intervenira u jezič- 
nim pitanjima, posebno u stvaranju terminologije, ali ta je sličnost samo u 
načelu, jer se oni u konkretnim rješenjima podosta i razlikuju. 


Ako bismo na kraju htjeli karakterizirati osobine Kuzmanićevih pogleda 
na jezik iznesenih u Zori, tada bismo mogli reći da je on u svojim postupci- 
ma sličan Karadžiću. Kao i Karadžiću, i Kuzmaniću je narodni prosti govor 
osnova književnom jeziku. U tome se razlikuje od Božidara Petranovića. Kao 
što je pokazao M. Pavlović u raspravi Suradnja Vuka Stefanovića Karadžića na 
terminološkom rečniku iz 1853. god., ni Petranović nije bio protiv narodnog 
jezika u književnoj upotrebi, »ali se to imalo izvoditi evolutivnim putem, s na- 
slanjanjem na način govora građanske klase, koji se počeo ustaljivati u varoš- 
kog stanovništva Vojvodine i u kome se nalazilo dosta slovenizama . . . U sta: 
vu B. Petranovića imamo tumačenje za shvatanja Evstahija Mihailovića u nje- 
govoj knjizi Odbrana srbskog' ezika od' kvarenja i ćirilice od vukovice (1863. 
g.). Petranovićevo je gledište o književnom jeziku drugače nego Karadžićevo.« 


"O purističkim pitanjima u časopisu usp. Z. Vince, Puristička zaoštrenost 
suradnika Zore dalmatinske, Ivšićev zbornik, Zagreb, 1963, str. 397—406. 

Petranović je branio i određene tradicije slavenosrpskoga jezika, on je unosio 
u srpski dio Juridisch-politische Terminologie »izvesne termine Crkvenosloven. 
skoga tipa«," 


lako je spomenute misli Petranović izložig kasnije, ipak se već i u kritici 
Zore dabnatinske, koju je iznio u Ljubitelju Prosvčštenija 1845, zapažaju u os. 
Novi spomenuti njegovi pogledi na književnj jezik. On čak otvoreno veli da se 

Pismo A. Kuzmanića Ivanu Kukuljeviću, iz gođine 1849, 


"M. Pavlović, Saradnja Vuka Stefanovića Karadžića na Terminološkom 
rečniku iz 1853, g0d., Filologija, 4, 1963, str, 129—139. Isti članak s malim izmje. 
nama tiskao je autor j na njemačkom jeziku: Vuks Anteil an der Ausarbeitung 
eines terminologischen Wčrterbuchs im j, 1853, Stidost-Forschungen, 1958, 17. 

urednik lista Kuzmanić i suradnici varaju ako misle da će na toj osnovi moći 
izgraditi književni jezik: »Sostav ezyka štono Italiani zovu 'sistema di costruzi- 
one' valja sveto počitovati; u tom smo obe strane Ristjani i Krstjani — sogla- 
sni.« Ali odmah dalje postavlja uredniku pitanje: »No ko vam kaza da idiotiz: 
mi pučki, da reči, koe narod običava sakatiti i kvariti, er slova, a kadkad' i 
c&le slogove izostavlja ili nadmeće, esu biser' i drago kamene? Na eventualni 
prigovor što ga sam Petranović postavlja u ime pristaša drugih misli o knji- 
ževnom jeziku, tj. da treba pisati za prosti narod, odmah odgovara tvrdnjom 
da će prosti narod razumjeti i onda »ako by ste pazeći samo na svoistvo ezyka 
po pravilima Gramatike i poravnali neuredno u mnogima premnogim r&ččma 
nčgovo izgovaranč; uzto ako mčsto preprostih' naučna vrsta ljudij, obdarena 
čistim' u ezyku vkusom', s' ugodnostiju čitala«." 


Petranović i izravno apostrofira Kuzmanića i ne slaže se s njegovim miš- 
ljenjem: »Zlo po kn'ižestvo, i ezyk naš, te se useli mnčnie G. K. da oni najbolje 
Srbski i Hervatski znadu, koi neznadu ni štiti ni pisati i stane se svako umčtno 
n&govo obdelavanje odbacivati.« Priznaje Kuzmaniću težnju da bude u svom 
jeziku što bliže narodu, ali ipak ne vidi prave koristi u tome da u iprostom jezi- 
ku traži savršenstvo i što ne dopušta da gramatika i čisti ukus »kog nam vospi- 
tanie i čitanš bol'ih Auktora podaju« utječe na narodni govor. Rezimirajući raz- 
like između suradnika Zore i boljih pisaca, Petranović ih vidi u tome što se Zo- 
rini suradnici drže samo jezika prostoga puka, dok se bolji pisci obaziru na 
pravila »koja su od osnovopoloženija sravnitelne filologie i lođike opred&lena«. 
Zato će Zorini suradnici teško doći do potrebnih svojstava književnoga jezika, 
tj. do jedinstvenosti i stabilnosti, jer u Dalmaciji svaki poveći grad i svaki 
kraj ima svoj poseban govor. 

Za svoje tvrdnje poziva se Petranović na gramatike i književni jezik špa 
njolski, engleski i ruski te posebno ističe ulogu velikih pisaca Petrarke i Dan: 
tea, koji su oplemenjivali talijanski jezik, kao što uopće veliki, klasični pisci 
mnogo pomažu jezičnoj izgrađenosti. Jer, »od' n'ih' prima on' (jezik) stoprv, 
razmerie, pravilnost' u svim nčgovim častima, načine uzorite, veličestvo i sna 
gu, koja svoistva zalud' ćemo u prostom' govoru tražiti gd& čovčk, a navlastito, 
ležak', ne protresa, niti misli najpre, što će i kako će izraziti«. Takav način je- 
zičnog oplemenjivanja smatra Petranović potrebnim za svaki književni jezik, 
naročito onda kada je riječ o višim pitanjima, za koja seljak nema razumijeva- 
nja ni potrebnih izraza. Potreban je, dovikuje Petranović, pravilan književni 
jezik i dotjeran kakav imaju svi prosvijećeni narodi, jezik koji se razlikuje od 
prostoga govora, Zato treba popravljati riječi i izraze ako su pokvareni i mi- 
jenjati ih boljima. Kada u narodu ne možemo odmah naći pogodnih riječi, ne 
treba kovati odmah nove, nego se treba najprije osvrnuti ima li ih kod »osta- 
lih Srba«, a katkad treba zaviriti i u crkvenoslavenski jezik, na koji se dosad 
malo obaziralo.“' 

Kuzmanić u svome radu, pa i u jezičnu izrazu, ima neposrednije zadat- 
ke, postavljene ne suviše visoko, pa otuda i različiti pogledi na jezik. Zbog te 
konkretne i neposredne namjene treba da sve ide polagano, bez žurbe, bez le- 
ta, bez mnogo promjena, bez velikih i previsoko postavljenih programa, sve 
treba da bude promišljeno, prilagođeno potrebama seljačkoga puka u Dalma. 
ciji, pa i u drugim hrvatskim krajevima. To se vidi iz Kuzmanićevih odgovora 
svojim kritičarima. »Niki bi htili da je Zora prolitnja, sva cvitjem nakićjena. 


5B, Petranović u almanahu Ljubitelj prosvaštenija, 1845. 
"*B, Petranović, n.d,, 1845. 

Niki bi htili da je Zora fitnja klasjem okrunjena. A niki bi htili da je Zora je- 
senska, voćem obastčrta. Nepomišljaju da je Zora zimom započela (na pčrvi 
Sičnja 1844), i da se još nije razmerznula, ni od sniga otresla. — Još hoće se 
do njezine jeseni! Nemojte se čuditi, i nemojte mčrziti ako se u ovom Listu 
pisaoci više razgovaraju s priprostim pukom, nego s mudracima. Zna bo se jur, 
da tko hoće s mudracim dobro besiditi, ima jezikah za nje brez našega... Za 
sad barem čini mi se da je bolje laziti nego letiti, dok umitnii priljube malo 
bolje naš slavni jezik.« 

Zbog toga ne treba brzih poteza u jeziku, ništa ne treba da se »ispravlja«, 
narodno jezično blago treba sakupljati, pa će se tek kasnije odrediti što je u 
jeziku najbolje, najpravilnije i najpogodnije. Stjepan Ivićević ovako to for- 
mulira: »Mećimo sad na črpu sve što dolazi, pak ćemo izabirati, kad se navali 
Ičsa dosta... Dalmacia, jezikom u sebi uzderži Hčrvatah, Slovinacah, Serblja- 
nah, Dubrovčanah, Ercegovacah, Bošnjakah, Pustimo za sad, da piše svak jezi- 
kom svojim mšstjanskim dok nat&npamo l&sa dosta, odklem sagraditi i sklopiti 
općeni jezik književni ilirički... «'* 

Iz te osnovne postavke rezultira i potencirana želja da jezik bude sasvim 
narodan. Takav je pogled ujedno svjedočanstvo o visokoj brizi i poštovanju 
što ga imaju narodni ljudi u Dalmaciji o seljaku i njegovim potrebama. Iz tih 
izvora praktičnosti, razumljivosti, rezultira Kuzmanićev pogled na jezik, kao 
i Ivićevićev krajnje puristički stav. 

Kuzmanić je kasnije dotjerivao svoj jezični izraz, više je pazio na pojedi- 
ne oblike, nije više uzimao sve što bi nalazio u dalmatinskim selima. Tako on 
nakon oblika morem i možem konačno prihvaća mogu. Petranović mu je pri- 
govorio što je u I. godištu Zore našao riječi i oblike koji su nepravilni, kao: oli, 
daklem, nemore, paka, pokle, tizim, najpria, potla, najskoti, svedjer, ždrakovi, 
zdrilost, maličak, menikar, nikadar, ikadar, greb, resti, peklanija, brecanje, te- 
žanje i sl. Kuzmanić, kojega je cijenio i Vuk Karadžić, težište svojih pogleda 
stavlja vrlo određeno i dosljedno na pučki jezik, što je za prvu fazu izgrađi- 
vanja književnog jezika u Dalmaciji u načelu razumljivo. 

Zbog takva gledanja nisu ni Kuzmanić ni neki drugi suradnici Zore dalma- 
tinske mogli razumjeti oblikovanja književnog jezika u sjevernoj Hrvatskoj, u 
Zagrebu, negodujući protiv utjecaja njemačkog jezika na književni izraz tadaš- 
njih pisaca. Razumije se, nisu ni u Dalmaciji bili lišeni stranih natruha, ali su 
ponosno smatrali da su na boljem putu što prenose u svojim prilozima Zori 
pučki seljački govor. 

Međutim, nerazumijevanja između Kuzmanića i njegovih pristaša te ilira- 
ca i njihovih privrženika nastajala su i zbog različitih pogleda na knji 
ževnost i zadatke nacionalne kulture, o čemu će još biti govora u slijedećim 
poglavljima. 


i5 Zora dalmatinska, 1848, br. 4. 


G. 
Zadarski jezično-kulturni krug 
u šestom desetljeću 19. stoljeća 


(Od prestanka izlaženja ,,Zore dalmatinske" do pojave 
» Narodnog lista") 


I. SLAGANJA I RAZILAŽENJA U POGLEDIMA NA KNJIŽEVNI JEZIK 
U UŽOJ HRVATSKOJ I DALMACIJI 


1. Stanje mrtvila 


Život u Dalmaciji u doba apsolutizma sve do šezdesetih godina 19. stoljeća do- 
ba je stagnacije, kao i u drugim našim krajevima. Fran Kurelac, koji je »paro- 
plovom« stigao 1853. u Zadar i tamo ostao sedmicu dana, crta narodni i kultur- 
ni život Zadra samo crnim bojama. On je u Zadru dobio od Andrije Stazića 
potpun primjerak Barakovićeve Vile Slovinke, zbog čega je i došao u ovaj grad, 
a od Ivana Berčića Budinićeve Psalme Davidove, koje je izdao u Rijeci 1861. 
U predgovoru knjizi jadikuje kako »od vsih gradov, što ih je uz morje, nijedan 
se tako izvrgao, nijednoga rak tudjinstva tako raztočio, ni lica mu tako nagrdio 
nije, kako u Zadru«. Grad koji se nekada s ponosom spominjao »pokle ga lac- 
manstvo uredilo i slovo mu i slovinstvo zamuknulo, pusti je kukavac i žalost- 
njak, da ne može gorji .. .«. U Zadru, veli Kurelac, nema ničega slavenskog i 
vrijednog do »Berčića Ivana, Noeta Zadarskoga, valovi tudjinstva neponjurena, 
pleme si ohranivša, seme sijuća, da ne raste ljulj i sn&t povlašenih popov današ. 
njih..«/ 

Doista, pedesetih godina, kada je Kurelac boravio u Zadru, površinski je 
element, posebno državni činovnici, bio u većini talijanski, uz Hrvate i Srbe 
i malen broj drugih narodnosli. No pretežni dio stanovnika okolice Zadra bili 
su seljaci Hrvati (i Srbi) naseljeni većinom na periferiji grada (Voštarnica, 
Brodarica, Stanovi, Puntamika), kamo Kurelac za vrijeme svoga boravka vje- 
rojatno nije ni uspio doći, zadržavajući se većim dijelom u gradu. Taj hrvat- 
ski element nije, dakako, davao ton gradskom životu, glasniji su bili Talijani 
i talijanaši, talijanizirani Hrvati što ih je Austrija favorizirala. 


Kurelac je, koliko god bio ispravan njegov opći dojam, ipak pretjerao, 
pa i onda kada je ustvrdio da nije ni na jednog drugog zaslužnog Hrvata nai- 
šao u Zadru nego »sedmi dan stopor, na Ivana Berčića, popa Zadrana, a svoga 
znanca još iz Beča«. Nije spomenuo ni Ivana Danila ni Antu Kuzmanića i nji- 
hov rad na izdavanju Pravdonoše, što je moglo biti od interesa i važnosti za 
kulturni život grada, iako je u to doba taj časopis već prestao izlaziti. Nije na- 
veo ni J. Šutinu, koji je 1850. objavio gramatiku hrvatskoga jezika za škole. Do 
godine 1861, kada je objavljena Kurelčeva knjiga, pojavila su se u Zadru i ne- 


! Pokorni psalmi Davidovi. Složeni u slovinski jezik na čislo i miru po 
Simunu Budineu, popu Zadraninu... Iznovice na vidik ih iznesč i o popu zadar. 
skom progovori Fran Kurelac, starinom Ogulinac, a rodom iz Bruvna u Krbavi, 
Na Rčci, 1861. 

ka druga djela, od kojih su Kurelčevu pažnju mogle pobuditi Starčevićeve Ho- 
melie, iz 1850, gramatika Ivana Danila, iz 1855, pa rječnik hrvatsko-talijanski 
Dragutina Parčića, iz 1858, a isto tako i prijevod Svetoga pisma zadarskog ka- 
nonika i profesora dra I. M. Škarića, koji je objavljen u dvanaest omašnih 
svezaka od 1858 (do 1861) godine. 

I u Dalmaciji se osjećao jak pritisak apsolutizma, i stanje je bilo jadno, 
bez mogućnosti zalaganja za prava narodnog jezika u školama i javnom živo- 
tu. Već se 10. III. 1849. jada Kuzmanić u pismu Kukuljeviću kako u Dalmaciji 
»tudjice vladaju, a malo je ljubitelja našega hčrvatskog jezika« te uz to dome- 
će: »Ona ista lica koja su zapovidala za Meternihova pašovanja, i sad u Dalma- 
ciji zapovidaju; a po me je pak zlo i naopako, što sam se pogotovo s njima 
omrazio zbog ove naše narodnosti.«* 


Ipak je od predviđenih reformi i reorganizacije ministarstva godine 1849. 
doista ostalo obećanje da će se prevesti Državni zakonik na sve jezike naroda 
Austrijske Monarhije, kao i da će se na tim jezicima tiskati vladin list. 


To se striktno i dosljedno provodilo, a mogao je to biti impuls za narode 
Austrijske Monarhije da se jezik stabilizira te postane instrument za sve slože- 
nije potrebe određenog i preciznog zakonskog izražavanja. 


To je kraj ilirizma i važno razdoblje — otvoreno za nove korake, vrlo zna- 
čajne i odlučne za dalji narodni život i za razvoj određenih jezičnih koncepcija. 


U takvoj atmosferi zatekle su dalmatinske javne radnike pedesete godine 
19. stoljeća. Nakon prestanka izlaženja Zore dalmatinske bio je Glasnik dalma- 
tinski list u kojemu se najviše raspravljalo o jezičnim pitanjima. 


U to doba u hrvatskoj je javnosti postojalo više gledanja, više dilema: tre- 
ba li i dalje stvarati zajednički književni ilirski jezik za sve južne Slavene; 
treba li se ograničiti na jedan književni jezik za Srbe i Hrvate, ili se možda 
treba obazirati tek na oblikovanje hrvatskoga književnog jezika, bez obzira 
na srpski. 


2. Raspre o jeziku između Glasnika dalmatinskog i zagrebačkih 
Narodnih novina 


Takva i slična pitanja nalaze odjeka na stranicama Glasnika dalmatinskog što 
ga je od 1849. uređivao Ante Kuzmanić, koji već godine 1849. ističe: »Iz želje 
da bi se koliko je moguće zadovoljilo obstanju vrimena, i koristi ove države, 
a opet s druge strane, da bi se sve to više razvio naš prikrasni jezik hervatski, 
nakanili smo se izniti naš časopis . . .< Talijanski je, naime, dio od početka 
lipnja 1849. izlazio četiri puta na tjedan, a hrvatski po dva puta, ponedjeljkom 
i četvrtkom »skroz po hčrvatski«. 

U broju 8, u članku Pozdrav Glasniku od strane sunarodnih Slavjanah iz- 
bija radost što se list pokrenuo i uvjerenje da neće biti u njemu mjesta za one 


*T. Čolak, Kuzmanićevo pismo Kukuljeviću, Prilozi za književnost, jezik, 
istoriju i folklor, Beograd, 1958, knj. 24, sv. 1—2, str. 147—149. 

* To je obećanje doista održano. Usp. I. Prijatelj, Slovenska kulturnopoli. 
tična in slovstvena zgodovina (1848—1895), Prva knjiga, Ljubljana, 1955. 

* Glasnik dalmatinski, 1849, br. 1. 

koji nisu skloni narodnom jeziku, pa bili i najučeniji. Takvi nenarodni ljudi, 
kaže se u dopisu, stavljaju nepremostiv zid između naroda i sebe, odvajaju se 
od naroda, koji želi svoje »sladko naričje«. 


List treba da s pukom razgovara, da sakuplja narodno jezično blago. Upu- 
ćuju se i upozorenja onima koji »natežu na običaje rišćanskog skorupa«, uvje- 
reni da ti »torbaši« neće uspjeti u svojim nakanama, jer će suradnici Glasnika 
dalmatinskog govoriti i pisati po svom »milotvornom izgovoru«. Kuzmanić kao 
urednik Glasnika ostaje, dakle, i dalje pri svojoj odluci da se ikavica ne napu- 
šta. 

Javlja se i polemički ton* uperen protiv pisanja nekog S. P. koji se u zagre- 
bačkim Narodnim novinama, u 96. broju 1849. godine, oborio na jezik i na na- 
čin pisanja u Glasniku dalmatinskom. U odgovoru na članak toga S. P., a to je 
»jedan hrišćanin ili Sčrbin iz Šibenika« (vjerojatno Spiro Popović), pisac na- 
ziva Narodne novine pravim Rusko-sloveno-sčrbskim novinama, koje izlaze u 
Zagrebu »uzpčrkos našem hčrvatskom jeziku«. U tim dakle zagrebačkim novi- 
nama taj pisac »bezobrazno je navalio da naš Glasnik Dalmatinski izopačenjem 
jezika i izgovora smira na rastrojenje i nazadak«; time hoće reći »da naš jezik 
hčrvatski kojeg većina stanovnika u Dalmaciji govori, jest sasvim pokvaren 
iliti nikakav jezik, i da je samo pravi jezik oni hrišćanski kojim se sad piše (a 
ne govori, jer prosti hrišćani onako negovore)«. Takve »sp&rdnje« rado prima- 
ju zagrebačke Narodne novine kojima je cilj da upropaste Glasnik te da se po- 
krene kakav drugi list, »neka se i u nas sve porusi, posčrbi i posloveni, te da se 
učversti sloga (u zraku)«. 


Pisac u nekoliko točaka naglašava svoja načelna gledišta, pa će biti korisno 
da se ona pobliže prikažu. Upozorava urednika zagrebačkih novina i njihove 
suradnike 


1. da ni Hčrvati Dalmatinci, ni Hčrvaćani Bošnjaci, ni Hervati Istrianci, ni 
Slavonci, niti Hčrvati gornjaci, niti Sremci niti ostali Sčrbi, nigda nisu ona- 
ko govorili niti govore kao što se na štetu našega jezika piše u tim Novi. 
nama. 2. da je bolje pisan Glasnik, jer je u njemu (premda je stopčrv po- 
čeE0) više slasti i vlastitosti živoga jezika. 3. Da pravi Slavonci, gornji Her- 
vati, Hčrvati Dalmatinci, Istrianci, Hčrvaćani u Bosni i t.d. nigda neće na 
to pristati, da posiku jezik Kačića, Reljkovića, Katančića, i drugih svoih 
pravih spisateljah. Narod hervatski (pod tim imenom razumi se i Dalma- 
tinski, i Istrianski, i Bosanski katolici) zajedno sa Slavonskim mora imati 
svoj osobiti književni jezik osnovan na njegovom govoru, i izgovoru, a ne 
na tudjemu; sramota je da njegovi književnici drugačie od njega govore 1 
pišu. Ele zaslužuje narod hčrvatsko-slavonski da mu se tudjim nogama 
jezik negazi, i da se odlikuje i sa svojom književnostju premda malom, 
ali stariom od svih ostalih slavjanskih književnostih. ...4. Da mi ljubimo 
narod serbski, i želimo se s njim i složiti, ama nipošto nećemo da se pogo- 
dimo s kolovodjama njihove književnosti, jer njihov jezik nije naš jezik, 
a opet ga sklapaju s virozakonom te od velike miline i pobožnosti pišu iz- 
medju dva jezika. 5. Da Hervati, Sremci, Resavci, Istrianci, Hervati Dal- 
matinci, Slavonci to jest, većina Jugoslavjanah iliti Iirah nisu nigda go- 
Vorili diete, viera, tielo it.d. niti djete, vjera, tjelo, nego dite, vira, tilo (kao 
i dan današnji mnogo milijunah u Rusii, ili dete, vera, telo ... 8. Da kolo- 
vodje Zagrebačke književnosti neće nigda Sčrbima posve ugoditi, dok god 
nc prime njihova slova Kirilska, i nepodmetnu se svemu njihovom rusi- 
ziranju i sloveniziranju. 9. Da će ako Bog da jedan odbor učenih Dalmati. 
nah, a ne nadničari Novinah odrediti sve popravke, koje se imaju u jeziku 


* Glasnik dalmatinski, 1849, br. 17. 

učiniti, i još kakvim će se pravopisom pisati. Da te Novine dalje neprima- 


ju onakvih dopisah, kao što su oni Šibenčanima S. P. jer on nezna pisati 
po svojstvu hčrvatskoga niti serbskoga jezika... 


i na kraju se navode pogreške u Popovićevu članku objavljenom u zagrebač 
kim Narodnim novinama. Pošto ih je nabrojio, pisac smatra da Popović i ina- 
če piše loše, a što ga je pohvalila Podunavka, nije nikakav dokaz dobra pisanja, 
jer je ona prije dvije godine oštro napala najbolje pisce. Ako Narodne novine 
opet stanu ružiti zadarski Glasnik, neka se spreme na njegov oštar odgovor. 

I bivši Zorin suradnik Vrdoljak Imoćanin slaže se u potpunosti s uredni 
kom Kuzmanićem i odobrava njegovu odlučnost. Kasnije će jednom Vrdoljak 
negodovati protiv pisanja zagrebačkih Narodnih novina i konstatirati, nasu- 
prot napadaju iz Zagreba, kako Glasnik ništa ne gubi time što je službeni list, 
jer »Vladanje Zadarsko nije njemu pripričilo mejaše kako ima misliti i govo- 
riti«, nego mu je ostavilo na volju da se služi svojom starom baštinom. Novi 
nari zagrebački htjeli bi »kao niko gospodarstvo ukazati«, a u Dalmaciji to oni 
ne bi mogli podnijeti. Uostalom, ni u Zagrebu ne bi htjeli njima u Dalmaciji 
ni zere popustiti ni čuti njihove razloge. 

Šime Starčević našao se ponukanim da i on kaže koju o tim važnim je 
zičnim pitanjima, pa se javio iz Karlobaga 24. X. 1849. člankom Dalmatinci, na 
oprezu!! s podnaslovom Rovar i Novar. 

Starčević ne odobrava što novari, dakle novatori, hoće da se puku daje 
neki nov nauk, da mu se govori u novom jeziku te da se i piše na neki nov na- 
čin. O tome svjedoče, veli, zagrebačke novine i Štoosovi privrženici. Usput 
Starčević prigovara i nekim novotarijama s obzirom na nov način pučkoga 
prosvjećivanja, kao da bi se danas mogla puku dati druga istina nego što je 
ona koju su naši stari primili od svojih otaca. 

Za taj novi nauk što se širi po Zagrebu »novari« smatraju da moraju ima- 
ti i poseban nov jezik »u kojemu ne triba gledati na vlastitost ričih, ni na vlas- 
titost dosadanjega narodnoga čistoga jezika Hčrvatskoga, i dosta je da svaki 
književnik i pisac sam sebe razumi«. Sada i Starčević nabraja niz, po njegovu 
mišljenju, loših riječi i konstrukcija koje treba da opravdaju njegov negativan 
sud o jeziku iz Zagreba, koji je »smies iz Ilirskoga, Pemskoga, Poljskoga, Rus- 
koga i Staroslovjenskoga jezika, kao da pravi Ilirski iliti Hčrvatski jezik u ži- 
vućim govorim Štajerskom, Kranjskom, i čistom Hervatskom, iliti Bosanskom, 
i Dalmatinskom neima potribnoga gradiva za pravi nauk i književnost«. Očito 
je to aluzija na rječnički fond što je u Zagrebu stvaran zbog sve većih termino- 
loških i drugih jezičnih potreba, a sadržava i rječnik što su ga 1842. izdali Ivan 
Mažuranić i dr. Jakov Užarević. 

Ističe se dakle kako su Hrvati već davno pisali pravilno, bez upotrebe crk- 
venih i ruskih riječi: »Pravi Hervati, Slavonci, Bosanci, Hercegovci, Dalmatin- 
Ci, što pišu, pišu ponajviše tako, da njih Slavjani lakše, nego oni druge Slav- 
jane razumiti mogu, jedino što im manjka zazbiljno poznavanje Pravilah Ričo- 
slovnih, ali odkada su ova s' nastojanjem G. Ante Kuzmanića u Glasniku Dal- 
matinskom počela na svitlo izlaziti, imamo se nadati da će ova kroz dobre 
Otačbenike . .. i svi jednim putem udariti. Samo se čeka od Slavjanah odcip- 
ljene Cčrkve Gčrčke sliditeljah, da i oni kao katolici, sveti jezik samo za Cer- 
kve čist, i nepokvaren čuvaju, a za napridak Narodnog knjižestva da se počnu 
zazbilja deržati čistoga govora i jezika Hčrvatskog, koji se kod njih kako i kod 


* Glasnik dalmatinski, 1849, br. 22. 

Slavonacah, Hčrvatah, Bosanacah, Hercegovacah, i Dalmatinacah, u svojoj 
snagi nahodi, To će pak oni udilj početi poznavati, kako počnu Relkoviće, Ve- 
likanoviće, Kanižliće, Filipoviće, Oćevie, Kačiće, Pavloviće Luciće, Paviće,... 
Katančiće, Barakoviće, Došene, i ostale boljega imena Katoličanske književnos- 
ti štiti, i tribeć odbacivati sve što nam netriba, i što je Staroslavjansko, Rusko, 
Gerčko, ili Tursko.« 

Starčević prigovara zagrebačkim književnicima što toliko prevladava »ru- 
sinstvo« u mnogih književnika, »dobro nagnutje prema Rusim, i prema svemu, 
što je Rusko, tako i kaživanje, da ona bratja više natežu k' Rusim nego k' Nim- 
cim, ili k' svojim jednovircim Grcim ...i uvode u svoja pisma najradie riči 
Rusinske«. Dalje Starčević odriče Srbima njihovo ime. Ako su oni jednokrvna 
braća hrvatska, zašto tako rado ne čitaju knjige hrvatske: Kanižlića, Velikano- 
vića, Kačića i druge? »Da oni Rusi nisu, to je stvar očita, a da jesu pravi Her- 
vati, to svidoče Dogodila svita, i to se na njima istim očito pokažuje: jer da 
odbace sve Ruske, i staroslovjenske riči . . . što bi se onda kod njih našlo, što 
ne bi zazbilja od starine Hčrvatsko bilo? Zato i Turci Hervati, Hercegovci i 
Bošnjaci neka odaleče od sebe sve što je Tursko, oni će ostati onda kao i naši 
Sčrblji i Srbi goli Hervati. Napokon ako puk Serbski nije prava grana stalno- 
ga stabla Hčrvatskoga, zašto se nazivlju jednokervna bratja Dalmatinska? jeda 
li Dalmatinci nisu pravi Hčrvati? Samo od ovoga ili onoga posebnoga uzroka 
dobivena imena Servi, Serboi, Serbi, Serbli, Serblji, Serbci, Servianci nečine 
narod, on je morao pervo biti nego je ova imena dobio, i bio je u narodu Her. 
vatskom glasoviti puk Hčrvalski, on je i danas hrabreni puk Hervatski.«" 

Slično kao Š. Starčević, i Kuzmanić je nezadovoljan zagrebačkim novina- 
rima: »Zarad toga sljubljenja, aliti slivenja, bili bi zagrebački novinari bog zna 
što prigorili; a što su bili počeli pisati ćirilskim slovima, a što još pišu po 
serbski, to jest rusko-češko-slavenosčrbski, to su sitnice, pri drugim namišlje- 
nim bratimskim žčrtvama. Jadna Slavonio, jadni Hervati katolici, koji stanu- 
jete tamo iza našeg Velebita, što se neprotivite gerditeljima Reljkovićeva jezi- 
ka? Hoćete da sami Hčrvati Dalmatinci brane vašega Reljkovića, a i vašega 
Katančića? Nevidite li šta se tamo među vama radi, i kako se ni zašto privraća 
naš starinski jezik? Puštajte neka Sčrbi rade i pišu što hoće, i kako hoće; pro- 
mišljajte da Hčrvati Katolici imaju svoju književnost i svoj jezik; da naši po- 
štovani redovnici, popovi i ostali pravi Hervati i Bošnjaci katolici nigda neće 
za tim pristati, da se izvčrne njihov jezik, niti da se sjedine s ljudima, koji 
hčrvatski nemisle i nepišu; pak još psuju one, koji hervatski misle i pišu. Ser- 
bi nebi nam popustili ni jedne zerice, a jeli pravo da mi za njima torbu nosi- 
mo? Pravo oni vele: Ako smo mi braća, nisu kese sestre.« 

Pisac zagrebačkih Narodnih novina, koji u većem dijelu prenosi spome- 
nuti Kuzmanićev članak, oštro napada Kuzmanićeve osnovne misli, te se ne 
može načuditi da službeni list u devetnaestom stoljeću može onako plitko i 
nerazborito misliti i javno o tome pisati. Kuzmanić je kadar za prosti narod 
pisati jer dobro poznaje »dalmatinsko nariečje«, ali otkako je počeo izdavati 
javni list, pokazao je, kaže pisac, da nema poznata svojstva kojima bi mogao 
»svoje trudno znanje izpuniti« te je postao oruđe nekih sebičnih ljudi i doslov- 
no kaže: »Mi se pri pojavi gosp. Kuzmanića na polju narodnome tome nadali 
nismo.« 


" Glasnik dalmatinski, 1850, br. 21. 
* Narodne novine, od 16. XI. 1849. 

Pisac zagrebačkog lista smatra da su »glasničari«, suradnici Glasnika dal. 
matinskoga, zabrazdili te će ih njihov put »od rodjene braće da odvoji«. Smat- 
ra da je »nužda da mi imamo jedan književni jezik, ako se u Europi medju izo- 
bražene narode ubrojiti želimo«, da treba da se dignemo na »stepen jugoslav- 
janske narodnosti«. Članak je potpisan: »Jedan katolik«. 


Mjesec dana nakon spomenute osude Kuzmanićevih pogleda opet se u Na- 
rodnom listu pojavljuje članak u kojemu se u ime sloge napadaju Kuzmanić i 
neki Dalmatinci. S pozicija zajedničke slobode pozivaju se i Dalmatinci da se 
okane fanatizma, katoličanstva, jer se više ne pita tko je Čeh, tko Rus, nego sa- 
mo tko je Slaven. Pisac se pomalo rezignirano pita »hoće li ikada onaj zlatni 
viek doći, u kome će pone svietski dalmatinski ljudi, ljudi od glave, učeni i zna- 
meniti u narodu svomu, već jednoč manuti se sakrištie, odbaciti od sebe ono 
zagorielo praznovierje (superstizia), osloboditi se kojekakvih bigotnih izmišlje- 
njah, uništiti fanatizam, izdušiti iz sebe onu staru uvriedonosnu svetjeničku 
pizmu i jezuitsku suietu, mčrzost protivu braće svoje . . .«. Hrvati u sjevernoj 
Hrvatskoj, veli pisac, rade znojnim licem o općenitoj prosvjeti, a »vi nas dal- 
matinski dopisnici sa niekakvim katoličanstvom uznemirujete«. Po božjoj 
i carskoj volji Hrvati su se sa Srbima pobratili, a dalmatinski književnici upi- 
nju se iz petnih žila da ih razjedine, pa ih poziva da se ne varaju u svojim po- 
stupcima. »U domovini Hčrvatah i Serbljah sa svim drugčie se misli, osieća i 
govori«, pa zato pisac poziva i Dalmatince i preklinje ih da promisle u kakvu 
vremenu žive, a žive u slobodnom, sretnom vremenu, vremenu bratinskom, 
vremenu opće jednakosti, kada se ne gleda tko je koje vjere, nego se pita sa 
mo tko je Slaven i tko je brat. 


Pisac oštro i ironično replicira na Kuzmanićev prigovor o jeziku u Hrvat- 
skoj: »A, da kako ćemo pisati? Hoćemo li katoličanski? Ne, katoličanskog na- 
riečja, nigdi u cielome svietu nema.« Time je doveo do apsurda Kuzmanićev 
zahtjev da Hrvati prihvate svoj najrašireniji govor, bez obzira na to kako Sr- 
bi pišu, a kako je to upravo ikavica, po Kuzmanićevu bi mišljenju upravo to 
bio taj hrvatski jezik, a ne »katolički« jezik. 


Glasnik dakle nije zadovoljan jezikom zagrebačkih Narodnih novina. To 
izravno zamjeravaju Zagrepčanima i Ante Kuzmanić i Šime Starčević, Varaju 
se, napominje se u Glasniku dalmatinskom, ako misle u Zagrebu da će se nji- 
hov jezik preuzeti. 


U doba kada je postojala mogućnost da se jezici službeno opredijele po 
volji, kada je Austrijska Monarhija omogućavala svojim narodima da se i dr- 
žavni zakonici tiskaju na njihovim posebnim jezicima, i Kuzmanić i Šime Star- 
čević i Jerolim Vrdoljak Imoćanin suglasni su u tome da je došao čas te treba 
zajednički oblikovati hrvatski književni jezik na osnovi štokavske ikavice, naj- 
proširenijega hrvatskoga govora, obazirući se i na stare hrvatske pisce ikavce 
štokavce u Dalmaciji, Bosni i Hercegovini i u Slavoniji. Narodne novine 
u Zagrebu, naprotiv, usmjeruju svoj rad prema jedinstvenom južnoslavenskom 
jeziku i prema težnji da se dignemo na »stepen jugoslavjanske narodnosti«, ka- 
ko se to može čitati u Narodnim novinama od 16. XI. 1849. 

Sukobila su se, dakle, dva gledišta o književnom jeziku i razvoju narod- 
nosti. 


? Narodni list, br. 218, 17. XII. 1849. 

11. TERMINOLOŠKI NAZIVI U SUDSTVU I JAVNOJ UPRAVI 


1. »List zakonali« 


Razdoblje nakon 1848. značajno je, rekosmo, i s obzirom na jezike u Austrijskoj 
Monarhiji, kada je odlučeno da će se za sve narode Monarhije izdavati državni 
zakonik na njihovim jezicima, što je bilo ne samo od praktičnoga nego i od 
kulturnog, književnog i nacionalnog značenja. Ministarska naredba od 4. III. 
1849. naređivala je da svi austrijski zakoni treba da budu prevedeni s njemač- 
kog originala na ostale narodne jezike u Austriji te da ih treba izdavati na 
državni trošak. 


Dana 4. III. 1849. izričito je bio određen i slovenski Državni zakonik, čime 
je austrijska vlada prvi put, tako reći službeno, sankcionirala izraz »slovenski 
jezik« (Slovenische Sprache) i napustila druge lokalne nazive (kranjski, koru- 
ški i sl.) koji su nastali u doba dugotrajne upravne rascjepkanosti slovenskog 
naroda. Tako je u Beču već 1849. u srpskom prijevodu B. Petranovića izišao 
Sveobštij građanskij zakonik' za sve nemačke naslčdne zemlč Austrijske mo. 
narhie." 

Pored državnog zakona, ministar Bach je namjeravao u deset austrijskih 
državnih jezika za pojedine nenjemačke narode u Austriji izdavati i posebne 
službene listove na njihovim narodnim jezicima. Od 1849. izlazi i u Zadru up- 
ravno-službeni list koji je sadržavao zakone i naredbe izdane od dalmatinske 
vlade; bio je tiskan talijanskim, njemačkim i hrvatskim jezikom, pod naslo- 
vom List zakonah i dilopisah vlade za Kraljevinu Dalmaciju, a izlazio je do 
1852. U uvodu se veli: »Ove će naredbe proglašavati kroz rečeni list u dva je- 
zika naše dčržave, talianskom i hčrvatskom kao i nimačkom, po redu vrime 
na kako će koja u koje vrime izdavana biti, i s' brojevima i stranama posli- 
dujućim zabiliženim s arapskim brojevima, koje će redomice sa svakom no- 
Vom godinom početi.« Tamo možemo čitati i ovo: »Za ispuniti Cesarsku Pove- 
lju od 4. ožujka 1849, koja je razglašena bila u ovoj državi s' oznanjenjem od 
29. ožujka i. g. Br. 487. Vladajućeg Pridsidništva bit će proglašen od I. sičnja 
tekućega u naprid dčržavni list za zakone i dilopise Vlade Dalmatinske koi će 
po znamenovanju (sadčržaju) ... odsad za upravu, kao jedini zakoniti način 
za proglašivanje Zakonah, poveljah i naredbah u njemu sadčržavati.« 


Pojavljuje se 1852. i Pokrajinski list uredovnih spisah za Dalmaciju. I taj 
je hrvatski tekst pisan ikavskim govorom, kako se vidi već pri površnom lista- 
nju (izniti, zloupotribljenje, dil, potribovati, potriba, naslidje, misto, minica, 
virovnik, posridne vladarske podile, zapovidnik i sl.). Od »Komada III« pos: 
tupno se uvodi jekavski, zapravo iekavski govor, pa mjesto ikavskih oblika 
nalazimo već podosta jekavskih (radi namieravanog, na takvih miestih, pie- 
nezničtvo, uspieh, predsiednik, zaprieka, zemljodielstvo, podiela, dielatnost, 
opredieljenje, posied, miestoderžac, povierenik, kriepostan, i sl.), ali pojedine 
se naredbe objavljuju još i ikavski, pogotovu ako donose naredbe izdane prije 


" Djelo obasiže 318 str. uz dodatke npr. O Austrijskom' građanskom' zakoni: 
ku... Izdano je u Beču 1850. 


380 Terminološki nazivi u sudstvu i javnoj upravi 


1853. Od godine 1854. list prelazi uglavnom na iekavski govor, uz neke ikavizme 
(potribit), ali pojedine naredbe ipak objavljuje još i ikavski (npr. Razpis Na. 
misništva od 18. Lipnja 1855), dok se od godine 1856. svi tekstovi pišu iekav- 
skim govorom (potriebno, mieseci, liekarijah, zapoviedništvo). 

Godine 1850, u 20. broju Glasnika dalmatinskog donosi se naredba o jezi- 
ku: »U Dodatku k Glasniku Dalmatinskom br. 19. ona Ministerska Naredba 
sverhu pečata i nametah, pripisana je od riči do riči ... s' obćenoga Lista zako- 
nah i dilopisah vladanjskih za Cesarovinu Austriansku, koji u Beču na deset 
jezikah izlazi: 1) na češkom, 2) na nimačkom, 3) talianskom, 4) madjarskom, 5) 
poljskom, 6) rusinskom, 7) slovenskom, 8) serbskom, 9) hervatskom, 10) na ro- 
manskom. Rečena naredba (kao i ostale koje su do sad izašle) po sudu njezi- 
nih prinositeljah, prinešena je na čistom hčrvatskom jeziku, i govori se da će 
na tom jeziku biti prinešen i zakonik, i druge zakonske knjige, koje će i za Dal- 
matince služiti. Ali budući da ima u nas ljudij našoj književnosti višti, koji ve- 
le da ovo nije hervatski jezik, nego da je Zagrebačko-Novinarski, zato je sad 
potriba velika da naše obćine, ako s' onim jezikom zadovoljne nisu, svoj glas 
dignu, jer inače sva je prilika, da će se malo po malo oni novoskovani jezik 
iu Dalmaciu uvesti i po njoj razdomoviti.«" 

Kako je nastalo neslaganje u jezičnim pogledima, Kuzmanić poziva Dal- 
matince da bar oni dignu svoj glas u prilog takva tipa jezika što ga on smatra 
pravim hrvatskim jezikom. 


2. »Pravdonoša« (1851—1852) — pojava i zadaci lista 


Postojale su i konkretne terminološke teškoće. Već se spomenuti List zakonafi 
suočio s potrebom prikladnih riječi i termina za mnoge upravne i pravne poj- 
move. U Dalmaciji se sve više osjećala potreba za listom koji bi sustavno ras- 
pravljao o pravnim pitanjima i koji bi donosio i pravne termine, potrebne već 
za spomenute službene novine, a — prema željama narodnjaka — i za sudstvo 
i javnu upravu u Dalmaciji. Godine 1851. doista se i pokreće list Pravdonoša. 
Već 18. prosinca 1850. Ante Kuzmanić »u ime Društva« objavljuje poziv na pret- 
platu u kojemu veli kako narod u Dalmaciji, ako se izuzme nekoliko »mudrošti- 
ocah, t&rgovacah, zanatlijah i mornarah«, uopće ne razumije talijanski jezik, 
nego samo svoj materinski, hrvatski. Ako dakle tko ima službenoga posla s tim 
narodom, »bio sudac, pop, vlastelin, likar«, treba da s njim govori njegovim 
materinskim jezikom, a pogotovu su dužni da narodni jezik dobro razumiju oni 
koji sude, dakle suci. Najavljujući sadržaj lista, Kuzmanić ističe što će sve 
sadržavati, pa među ostalim napominje: »Primajuć ova protresanja u naš list, 
paziti ćemo vazda na to, da se ispravno obsluživa načelo (principio) ravnoprav- 
nosti, i da se puku našemu govori u jeziku njegovomu, koje je potribito ako 
želimo, da nam se i naš prosti puk okoristi od novog 'javnog' sudovanja.« Da- 
lje spominje kako će u listu biti članaka o narodnom jeziku, pokazujući nje- 
govo bogatstvo i »izversnost u tumačenju najtežih predmetah (ogetti) u struci 
pravosudjenja, čim ufamo se koristiti navlastito činovnicima, koji će nalaziti u 


"Glasnik dalmatinski 1850, br. 20. 

tom Listu imenovanja sviuh zločinstvah (crimini), prekršajah (delitti) i pre- 
stupljenjah (contravvenzioni) kao i načine govora i izreke ličuće se rečenih pe- 
dipsnih dilah ...«. 

Nije lako da se to prevede u djelo, a pogotovu i stoga šlo će se uskoro su: 
diti »naustice«, kao što jamći Uslav. Stoga budući urednik lista želi svima po- 
moći, pa će i činovnicima dati priliku da se bolje izvježbaju u hrvatskom jezi- 
ku. 

Zadarski pravni časopis PRAVDONOSA 


Službenici su, kaku je poznuto, bili u velikoj većini doseljeni iz Lombardi- 
je, Venecije i Tirola, a na talijanskom su jeziku uredovali i domaći ljudi koji 
su završili samo talijanske škole. 

Sud ima svoj poseban stil i oblik usmenog i pismenog postupka, te je tre- 
balo smišljeno i sustavno stvarati nove stručno-pravne termine, čitavu sudsku 
terminologiju. Stoga je skupina rodoljuba u Zadru, Kuzmanić, Danilo i Petra- 
nović, u dogovoru s drugim stručnjacima i ljubiteljima jezika, započela izda. 
vati prvi pravnički časopis u južnih Slavena, pokrenuvši list Pravdonoša, u 
pojavljivao se svake subote na četiri strane u dvostupačnom slogu, s podnas- 
lovom »Da je pamet do suda kao vd suda! (Hervatska poslovica)«. 

Kako bi upoznao svoje čitatelje s upotrebom narodnog jezika pred sudom, 
u listu se objavljuju i tekstovi govora pred sudom.“ List je donosio i opise ras- 
prava pred sudovima s direktnim rečenicama sudionika. 


Opisujući što će list sadržavati, ističe se kako će pri preuzimanju rasprava 
za list paziti da se poštuje načelo ravnopravnosti, tj. da se puku govori u nje- 
govu jeziku, što je potrebno ako se želi da se i »naš puk okoristi od novog jav- 
nog sudovanja«. U trećoj točki spominje se da će u časopis unositi i članke o 
jeziku pokazujući njegovo bogatstvo i vrsnoću u tumačenju najtežih predme- 
ta u pravosudnoj struci, pa će time koristiti naročito činovnicima, a list će bi- 
ti »prava blagaonica u obziru pravosudja i jezika našega«. Članke će primati, 
ističe se u 4. točki, »i na Dubrovački način napisane«, ali će paziti da jezik bu- 
de takav kakvim većina Dalmatinaca govori. Ovaj Kuzmanićev poziv privezan 
je uz primjerak Pravđonoše godine 1851." 


Lisi je doista izlazio najprije pod uredništvom Ante Kuzmanića (od br. 1 
do 26), a kasnije filologa Ivana Danila (do br. 38 godine 1852). Već u uvod- 
nom članku Pravdonoša svoim štiocima (1851, br. 1) uredništvo razmatra i lek- 
sikološko-terminološka pitanja u vezi s pokretanjem časopisa, pa napominje 
kako su doista potrebne nove riječi za tumačenje pravoslovnih pojmova, »jer 
svaka znanstvena struka ima svoje osobite riči, što su učeni ljudi za nevolju 
skovali i u običaj uveli«. Ističe se potreba za takvim novim terminima, uz to se 
i ispričavaju što su ih morali sami kovati kada ih već nema u narodu, ali to 
se objašnjava činjenicom što svaka umjetnost i svaki zanat ima svoje riječi 
koje su »za nevolju umitnici i zanatlije iz glave izmislili«. Smatraju da se to- 
me nitko neće protiviti u načelu, nego bi mogao negodovati ukoliko se pri tom 
ne bi postupilo pravilno ili, kako se slikovito veli, »kad bi vidio da gdikoja rič 
na svom stolcu krivo sidi«. 


Kako je rečeno, list bi primao članke pisane »po hčrvatskodalmatinski i 
dubrovački«, jer — vele — u Dalmaciji još nema književnoga jezika po kojem 
bi svi jednako pisali. Dubrovčani, preko osamdeset tisuća Dalmatinaca »istoč- 
nog viroispovidanja«, svi Srbi, »i dan današnji većina Hčrvatskih i Slavonskih 
spisateljah«, ne bi prihvatili ikavicu. Kuzmanić bi, veli, rado ugodio i jednoj i 
drugoj strani, jer kad bi se samo jedne strane držao, »nikako nebi mogao ob- 
stati«, Nada se da će doći i to vrijeme kada će se učeni ljudi složiti u jeziku, a 
očito očekuje da će to biti u ikavskom govoru, ali sada treba da se izbjegnu 
prepiranja između ikavaca i jekavaca, pa treba nastojati da se jezik što više 
obogati. 

List je izlazio uz sudjelovanje Božidara Petranovića, A. Cepulića, St. Ivi- 
ćevićai Vuka Vrčevića, kako je istaknuto i na naslovnim stranama prvoga 
i drugoga godišta. 

Da bi se ta postavljena svrha postigla, Pravdonoša ima stalnu rubriku 
Ilirsko jezikoslovje što u nastavcima izlazi dvije godine i obrađuje pojedine 
hrvatske pravne termine, s talijanskim i njemačkim tumačenjima. Tu se ras- 
pravlja i o tome kako treba podnositi svoje zahtjeve sudu, s obrascima tih zah- 
tjeva i s obrascima rješenja. 


" Objavljivali su ih Vuk Vrčević, npr. »Pravdanje jednog seljaka, koji je obtužen 
da je ubio jednog čovjeka«; »Tužba jednog seljaka proti učinjene mu nasilnosti 
od svoga susjeda«, 1851, br. 8 i br. 16. 

"VV. Maštrović, Jadertina croatica, knj. TI, str. 17 i 18. 

Takav postupak svjedoči o vještini i jasnoj pretpostavci suradnika kako 
će se zahtjevi da se narodni jezik uvede u javne poslove i u sudstvo moći us- 
pješnije tražiti ako se prije pokaže da postoji već izgrađen jezik, dorastao da 
odgovori traženim potrebama. Tu misao posebno još potiče niz članaka u koji- 
ma se pokazuje prijeka nužda da se uvede narodni jezik u sudstvo, npr. član- 

ci O potrebi našeg jezika u sudovanju (br. 17, 1852). Da bi se što oštrije pos- 
tavio problem i da bi se prihvatili zahtjevi za priznanje narodnog jezika u 
javnom životu, u člancima se pozivaju na »carsku povelju 31. prosinca 1851« o 
koju bi se svatko ogriješio tko je ne bi poznavao. Jer, tko želi da talijanski je- 
zik stalno ostane dominantan u sudovima, taj »poprieko naškom se jeziku pro- 
tivi, taj ruši vlađoredni temelj države, i ugnjetuje narod u isto doba« (br. 16, 
1852). Nijemcu se sudi njemački, Talijanu talijanski, Mađaru mađarski, Čehu, 
češki, Poljaku poljski, samo to još nije postigao Hrvat i Srbin u Dalmaciji, iako 
je bolje u tom pogledu u »Banovini i Vojvodini«. Suradnici ne mogu, da se ne 
pozovu na onu »pravdu kojoj je Bog isti tvorac i skrbitelj« (br. 13, 1852). U 
članku od 12. lipnja 1852. Danilo logičkom dedukcijom pokazuje kako zapravo 
jedan od uzroka što se u Dalmaciji pojavljuju zločini treba tražiti u pomanj- 
kanju odgoja u narodnom jeziku u školama i sudovanju, a ne u naravi Dal- 

matinaca, kako se običavalo isticati u javnosti. To će se izbjeći osnivanjem ško- 
la na narodnom jeziku.“ 

U čvrstoj uvjerenosti u ispravnost svojih postavaka i proračunavši uspje: 
šan domet svojih riječi, tu se govori već i oštrim jezikom, tu se uzimaju jaki 
izrazi da bi se pokazala prijeka potreba narodnoga jezika u sudovanju. Sudac, 
ističu, bez povjerenja naroda jest »jadno strašilo«, on se bez povjerenja na- 
roda »za malo od kervnika razlikuje«, a sporazumijevanje po kojem se stječe 
povjerenje ne može se drukčije postići nego po jeziku kojim se sudac i narod 
razumiju (br. 24, 1852). Traži se zato da »u Dalmaciji ko duševno hoće da koje: 
god državno činovanje poprimi dužan je znati ilirski jezik, a nije mu dosta sa- 
mo ga razumiti«. Na pitanje kada bi trebalo uvesti narodni jezik u »sudovima 
upravljanja«, odgovara 13. HI. 1852. pisac (Danilo): »Odmah je čas.« 


No nije sve išlo lako, trebalo je domaće ljude nagovoriti da se služe samo 
narodnim jezikom, zato Danilo u listu apelira na sve, pa 1 na župnike, da for- 
mulare ispunjavaju hrvatskim jezikom, kako bi time dali primjer i drugima, u 
želji da bi se što više proširio narodni jezik." 

Pravdonoša je izlazio tek dvije godine, ali je opravdao svoje postojanje. 
List je i jezično-terminološkim raspravama i načelnim, oštro i smišljeno pos: 
tavljenim argumentima o potrebi hrvatskoga jezika utirao put teškoj i dugo- 
trajnoj borbi za uvođenje narodnoga jezika u sudstvo i upravu. 


Pravdonošu su dobro primili pravnici i izvan Dalmacije, a i drugi kulturni 
radnici. Pretplatnika na list ima iz čitave Hrvatske, potpomaže ga biskup Stross- 
mayer, a na njega su bili pretplaćeni iz sjeverne Hrvatske I. Mažuranić, I. Ku- 
kuljević, P. Preradović, D. Demeter, V. Babukić, pa onda Š. Ljubić, S. Kneže 
vić, Lj. Vukotinović, J. Šutina i dr.“ 


3. Sudska terminologija u »Pravdonoši« 


U uvodnom dijelu urednici ističu kako im je vlada »naklonjena, kako što svie- 
doče stolice hčrvatskog jezika zametnute od skora po višjim učionicama u 
Zadru, Splitu i Dubrovniku. Treba nam samo nastojati da jezik novim znan. 
stvenim riečima bogatimo, a uz to da pišemo prema vlastitosti jezika čisto, 


* »Učionica i sud su jedina po koim se narodu ćud ublažuje... Nu jedino 
orudje, »koim učionica i sud se služe jest jezik, a laj narodni ima biti, ako će 
po njemu nauk prodrieti u puk. Koga nije Bog u mozak udario, ti valja ili hoće 
ili neće da priznade narodni jezik kano jedini učionicam pristojan, jer nauk po 
slušanju prihodi razumu, a naučitelj zaludu inostranim jezikom klapa učenikom, 
jer su njima njegove rieči kano grakanje jednoga niemca« (br. 24). 

" Osmrtnice (atti suggelamento), pozivi (mandati, citazioni) nahodese tiskati 
talianski i ilirski i do koga je da se ponajviše pismom dopunjuju talianski a ne 
ilirski? Naši protivnici odgovarat će na to do puka, jere su prosto pučki glavari i 
župnici i obćinski poglavari, koji to dielo izvršuju. Radi toga, da se okoristimo 
s' onim, što nam vlada daje pod ruku, da našem narodu time ugodimo i pravedni 
budemo, nemojmo, braćo, nijedne prigode propuštati, da se našim jezikom ne- 
služimo. Osobito priporučujemo župnikom i obćinskim poglavarom, da sve ono, 
što se njiu tiče što više mogu naš jezik u svoja pisma ulagaju, ako sad i ne posve 
uredno, napriedjujući i sami će bolje znati i dati će prigodu onim činovnikom koji 
žele da bolje nauče, našem narodu opruditi, vježbajući sve to veće u narodnom 
jeziku.« 

"V, Maštrović, Jadertina croatica, II, str. 118. 

pravilno i uzorito, kloneć se vlastito saveza i slaganja riečih po kroju tudjih je- 
zikah, imenito talianskog. Naš narodni jezik ima svoje osobito svojstvo (indo- 
le), ima svoje načine govorenja i namiene (allusioni) koje su samo njemu vlas- 
tite.« 


Obći uustrianski 


gradjanski zakonik 


preglačea 
patentom od 29. Stadenoga 1852 
u kraljsvinak 
Ugarskoj, Ilervatskoj | Slavoniji, sčrhskoj Vojveđovini 
i tamiškou Manual, 
ujedno 


* potonjimi u dodaiku +adorannimi uaredbami. koje se odnose na 
avaj zakonik. 


Bia porvi. | 


Beč, 1453. 


le €. ke. dvorske i deraavoc stampacie. 
OPĆI AUSTRIJSKI GRAĐANSKI ZAKONIK, iz godine 1853. 


Pisci su svjesni da za pravne izraze neće naći adekvatnih riječi u pučkom 
jeziku, a one neće dostajati ni za druge neke pojmove: »Netražimo u jeziku te- 
žačkom, kao što je žalibože bio sve do danas naš dalmatinski, riečih od zana 
tah, umietnostih, naukah, tergovine, i td. — Dočim drugi izobraženi narodi za 
takve pojmove (idee) imadu davno već spodobnih izrazah, mi ove rieči valjda 
sada stopčrv prema vlastitosti jezika da gradimo i ustanovljajemo«, a među 
takvim riječima najpotrebnije su one koje idu u nauku o pravdoslovlju. »U toj 
nauci što se tiče izrazah vlada kod nas jednako veliki nered i prava zabuna, jer 
koliko je god književnikah u najnovie vrieme o njoj pisalo, ili iz nje u naš 
jezik prevodilo, mal da nije svak od njih često isti pojam, ili stvar po svojoj 
ćudi drugačie nazvao.« Pisci dakle dobro osjećaju da je za jezik sudstva već 
potrebna jezična određenost, preciznost jezika, posebno termina. 


Da bi olakšali čitanje i razumijevanje pravnih knjiga, sudbenih nareda- 
ba i vladinih raspisa, koji stalno izlaze otkako je proglašen novi ustav, smis- 
lili su »ubuduće u svakom broju Pravdonoše stavljati po nekoliko zakonskih 
riečih pridajuć uz svaku taliansko tumačenje«. Kasnije su, već od drugoga bro- 
ja, dodavali i njemačku riječ. 

Da bi se vidjelo kako se radilo, navodim više takvih termina koji su izla- 
zili 1851. i 1852. Najprije se donose termini iz kaznenog zakonika (ili pedip- 


snog): 


gločinstvo — crimine, Verbrechen 

prekršaj — delitto, Vergehen 

veleizdajstvo — alto tradimento, 
Hochverrath 

zloporaba uredovne moći — abuso 
della podesta d'ufficio, Missbrauch 
der Amtsgewalt 

Silovanje — stupro violente, Noth- 
zucht 

izmetnutje — aborto, Abtreibung der 
Leibesfrucht 

izlog dieteta — esposizione d' un in: 
fante, Weglegung eines Kindes 

dvoboj — duello, Zweikampf 

upalidba — appiccato incendio, 
Brandlegung 

grabež — rapina, Raub 

dvoženstvo — bigamia, zweifache Ehe 

potvora — calunnia, Verleumdung 

bludnost — libidine, Unzucht 

podvodstvo — ruffianesimo 

uvriedjenje straže — offesa d' una 
guardia, Beleidigung einer Wache 

kamatničke (lihvene) pogodbe — con: 
venzioni usurarie, wucherische Ver- 


trage 
naruženje — oltraggio all'onore, 
Ehrenbeleidigung 


preljubodinstvo — adulterio, Ehe- 
bruch 

bludno, puteno obćenje — commercio 
libidinoso, unziichtiges Gewerbe 

povodstvo — ruffianesimo, Kuppelei 

Zastarielost pedipse (kazne) — pre 
scrizione della pena, Verjihrung der 
Strafe 


krivina — reita, Schuld 
sukrivina — correita, Mitschuld 


prestupnik — trasgressore, Uebertre- 
ter 

pokušaj — attentato, Versuch 

zadovoljenje — soddisfazione, Ge- 
nugthuung 

naknada — indennizzazione, 
Entschadigung 


izlog na ružište — esposizione alla 
berlina, Ausstellung auf der 
Schandbiihne 

progonstvo — bando, Landesverwei- 
sung 

kazan, pedipsa — peno, Strafe 

pokrutjenje kazni, pedipse — esacer- 
bazione della pena, Verscharfung 
der Strafe 

okolnosti oteščajuće — circostanze 
aggravanti, Beschwerungsumzu- 
stande 

obrana iz nužde — necessaria diffesa, 
Notwehr 

presuda — sentenza, Urtheil 

osuda — condanna, Verurtheilung 

tamnica — carcere, Kerker 


zatvor — arresto, Arrest 

oštetjenik — danneggiato, der Bescha- 
digte 

poticač, podbadač — 
stifter 

tajalac, skrivalac — occultatore, 
Verhehler 

krivotvorac — falsificatore, Verfal- 
scher 


istigatore, An- 


Budući da su protumačeni termini iz kaznenog zakona, u slijedećim broje- 


vima doneseni su pojmovi iz postupnika: 


krunovina — dominio della corona, 
Kronland 

okružje — circolo, Kreis 

kotar — distretto, Kreis 


kotarski zborni sud — giudizio dis- 
trettuale collegiale, Bezirkscollegi- 
algericht 

kotarski sud — giudizio distrettuale, 
Bezirksgericht 

osvadna komora — camera d'accuse, 
Anklagekammer 


prisiednik — assessore, Besitzer 
pristav — aggiunto, Adjunkt 


tajnik — secretario 

perovodja — attuario, Schriftfiihrer 

upisaonik — protocollista, Protokolls- 
fuhrer 

porota — assise, Schwurgericht 

porotnici — giurati, Geschworene 

javna siednica — pubblica seduta, 
čffentilche Sitzung 

parba — processo, Process 

dojava, opovied — dennunzia, Anzeige 

osvada, tužba — accusa, Anklage 

osvadna parba — processo accusato- 
rio, Anklageprocess 

nadležnost — conpetenza, Zustandig- 
keit 

sudnost, sudbena moć — giurisdizio- 
ne, Gerichtsbarkeit 

učinba — fatto, die That 

suočitba — confronto, Gegeniiberstel- 
lung 


Od broja 16, godine 1851. donosi 
građanskog zakona«: 


moć zakona — efficaccia delle legge, 
Wirksamkeit des Gesetzes 

obseg zakona — estensione della leg- 
ge, Umfang des Gesetzes 

pravo posebničko — diritto privato, 
Privat-Recht 

pravo stecivo — diritto acquisibile, 
angeborenes Recht 

vieritba — sposali, Eheverlobniss 

napovied — dinunzione, Aufgeboth 

tverdost (valjanost) ženitbe — validi- 
ta del matrimonio, Giiltigkeit der 
Ehe 

razstava od tčrpeze i postelje — sepa- 
razione di letto e di mensa, Schei 
dung von Tisch und Bett 


rodbina (rod) — consanguinita, Ver. 
wandschaft 

tastbina (prijateljstvo) — affinita 
Schwagerschaft 


posinjenje — adozione, Annehmung 
an Kindes statt 

tutor — tuttore, Vormund 

skerbnik — curatore, Curator 

malolietnik — minore, Minderjahri- 
ger 

popis — inventario, Inventur 

prociena — stima, Sch&tzung 

sigurnica — cauzione, Caution 

dohodak -— introito, Einnahme 

razhodak — spesa, Ausgabe 

glavnica — capitale, Capital 

zadužnica — chirografo, Schuldbrief 

namira — quitazione, Quittung 

izprava — documento, Urkunde 

javna dražba — asta pubblica, čffen- 
tliche Versteigerung 

Sirotište — istituto di beneficenza, 
Armenanstalt 

fabrika, tvornica — fabbrica, Fabrik 

občrt — traffico, Gewerbe 

promet — commercio, Verkehr 

izrok — editto, Edikt 

danjci — (poreze) — tributi, Steuern 

carine — dazi, Zolle 

Ssućanstvo stvari — sostanza della co- 
sa, Substanz der Sache 


okolnost — circostanza, Umstand 
dokaz — prova, Beweis 


pozovka — reclamo, Berufung 


naknada troškovah — risarcimento 
delle spese, Ersatz der Kosten 


Pravdonoša termine iz »austrianskog 


priraštaj stvari — accesione alla cosa, 
Zuwachs einer Sache 

pripadnost — pertinenza, Zugehčr 

posied — posesso, Besitz 

posiednik — posessore, Besitzer 

predbilježiti — prenotare, vormerken 

vlastnost — proprieta, Eigenthum 

nalaznik — ritrovatore, Finder 

nalježba — premio del rinvenimento, 
Funderlohn 

priraštaj — accesione, Zuwachs 

zalog — pegno, Pfand 

založitelj — chi costituisce il pegno, 
Pfandgeber 

oporučitelj — testatore, Erblasser 

oporuka — testamento, Testament 

zapis — legato, Vermachtniss 

povierbina — bene fedecommeso, 
Fideicomiss-Gut 

pogodba — contratto, Vertrag 

dionik — consorte, Theilhaber 

odabranik — arbitro, Schiedsmann 


obveza — obbligazione, Verbindlich- 
keit 

darovalac, darovnik — donnante, Ge- 
schenkgeber 


daroprimac — donnatorio, Geschenk- 
nemmer 

ostava — deposito, Verwahrung 

zaplitac — sequestratario, Sequester 

posuđilac — comodante, Verleiher 

posudovnik — comodatario, Entleh- 
ner 

zajmodavac — mutuante, Darleiher 

zajmoprimac — mutuatario, Anleiher 

opunovlaštenje — mandato, Bevoll- 


machtigung 
punoglasje — procura, Vollmacht 
uporabština — cosa locata, Bestand- 
stiick 


uporabodavalac — locatore, Bestand- 
geber 

uporaboprimalac — conduttore, 
standinhaber 

najam — pigione, Miethe 

zakup — fitto, Pacht 


Be- 

najamnina — pigione (mercede), 
Mietzins 

zakupnina — fitto (mercede), Pacht- 
zins 


najmitelj — inquillino, Miether 

naručevnik — locatore dell' opera, 
Bestellter 

naručilac — conduttore dell' opera, 
Besteller 

primierak — esemplare, Exemplar 

dobitak — lucro, Gewinn 

obklada — scommessa, Wette 

ždriebanje — estrazione a sorte, Los 


oštetilac — dannegiante, BeschAdiger 

oštećenik — dannegiato, der Bescha 
digte 

dika (krivnja) — colpo, Verschul- 

en 

nagodba — transazione, Vergleich 

ustup — cessione, Cession 

ustupnik — cedente, Cedent 


ustupovnik — cessionario, Cessionar 

namirnica — quitanza, Quittung 

preboj — comprensazione, Comprern 
sation 


odrečenje — rinunzia, Entsagung 


U broju 5, godine 1852. napominje se da je list donio termine »iz karnog i 
građanskog zakona«, pa sada još prilaže »sliedeće iz građanskog sudovnika«: 


tužba — petizione, Klage 

prepiranje — litigio, Streitigkeit 

odgovor tužioca — repplica, Replik 

drugotnica (drugi odgovor tuženika) 
— duplica, Duplik 


zaglavnica (zaglavni spisi) — conclu- 
sionale, Schlussschrift | 
konačnica (konačni spisi) — contro- 


conclusione, Gegenschlussschrift 
presuda — sentenza, Urtheil 
okornost — contumacia, Contumaz 
naledjica — attergato, Bescheid 
sugubka — duplicato, Duplicat 
izvornik — originale, Original 
izvadak — estratto, 


utečaj — ricorso, Ricurs 

pozov — appelazione, Appelation 

pozovna prijava — insinuazione d'ape- 
Ilo, Appelations-Anmeldung 

pozovnik — appelante, Appelations- 
-Werber 

zazov — provocazione, Aufforderung 

zazvalac — provocante, Aufgeforderer 


zazvanik — provocato, Aufgeforder- 
ter 

prednost — priorita, Vorrecht 

dokaznica — scrittura probatoriale, 
Beweisschrift 


prociena — stima, Sch&4izung 
dostava — intimazione, Zustelltung 


Svrha je svih tih terminoloških pothvata bila u tome da se što prije i pot- 


punije uvede narodni jezik u sudstvo i u javnu upravu, da se dakle talijanski 
jezik zamijeni hrvatskim. O tome se pišu rasprave, diskutira se u Pravdonoši, 


šenja i slično. 

Razumije se, sva ta terminološka rješenja nisu bila uvijek najbolja i naj- 
prihvatljivija, podosta je toga i otpalo, ali sve to svjedoči o živoj, ponesenoj i 
katkada stvaralačkoj težnji njihovih sastavljača. 


4. B. Petranović o prevođenju pravne terminologije — Terminološka 
rješenja u PRAVDONOŠI i u priručniku JURIDISCH-POLITISCHE 
TERMINOLOGIE 


Petranović je već prije radio na prevođenju zakona, pa je u raspravi O austrij- 
skom građanskom' zakoniku i o srbskom? prevođenju istoga iznio svoje pog 
lede na taj problem." Tu pokazuje kako je za pravne pojmove morao često sam 


" Od str. 36. do 47. donio je i najčešće termine u vezi s prevedenim djelom. 

stvarati riječi, »nenalazeći takovy u ezyku«, a glavna mu je dužnost da »jasnost' 
i juridičku tačnost" n&mačkoga podlonika koliko je moguće pribavi(m) srb- 
skom' prčvodu«. 

Iznoseći nekoliko primjera iz svoje terminološke prakse, navodi riječ 
pogodba, koja se upotrebljava u Hrvatskoj i Dalmaciji, a prikladnija je za nje- 
mački Vertrag nego »srijemska« ugovor, koja bi odgovarala njemačkom Ver. 
abređung. Darovanje označuje skup od više predmeta ili sam akt, što njemački 
znači Schenkung, dok je sam objekt darovanja poklon, njemački Geschenk. 
Ali budući da poklon znači i Verbeugung, bolja mu je riječ dar, pa onda i izve- 
denice: darovalac, daroprimac i sl. 

Petranović tu izražava i misao o jezičnoj određenosti: »Ja mislim da je 
tlačna opr&dšlenost' prva i najglavnija potreba u jurisprudenciji, kada t.e. za 
svako pravoslovno ponjatie imade u ezyku strogo odgovarajuća rčč; er često 
od edne pogreške u smislu, od edne sumn'ivo ili nesavršeno izražene idee 
velika se i nenadoknadiva zla i štete roditi mogu, a i roditi moraju. Ovo by se 
jamačno dogodilo, ako by, narodnom' govoru za ljubav', hot&li da u pravo- 
sloviju zadržimo samo one rčči, koe se u narodu nalaze, ma one ponjatiu sa- 
svim' i neodgovarale, ili ovom“ često i protivne byle.«“ 

Narod, zaključuje Petranović, nema toliko pojmova iz područja prava da 
bi oni mogli zadovoljiti komplicirane i tanke nijanse u terminologiji. Za pojam 
der Erbe narod nema preciznih riječi, zato treba načiniti riječ nasljednik' a 
nastupnik' za Nachfolger. Treba, dakle, riječi praviti ili ih uzimati iz drugih 
slavenskih jezika, kao što je riječ nastupnik uzeo iz poljskoga jezika (nastepca). 
To se razabire i po odjeku javnosti u vezi s njegovim nastojanjem oko prije- 
voda građanskog zakonika. 

Da prevede austrijski građanski zakonik, dobio je poziv od tadašnjeg 
ministra unutrašnjih poslova Aleksandra Bacha, 16. IX. 1848. Dovršio je 
posao u mjesecu srpnju 1849. te je taj prijevod pregledala naročita komisija, 
pa se tek onda pojavio u »srbskom' jezyku«, a od toga će imati koristi »Srbi 
u Vojvodini«. 

U broju 36. godine 1850. Beogradskih novina neki dopisnik je napisao kako 
je on, Petranović, protiv prijedloga Vuka Stefanovića Karadžića »izradio (!!) 
kod ministerstva, da se zakonik' prevede za Srbe i Rvate na pose. To nie istina. 
Da e g. Vuk' učinio o tom predložene ministerstvu, doznao sam' stoprv' iz' 
dopisa bečkog' korrespondenta.« Petranović izjavljuje da je on još kao posla- 
nik na državnom saboru dobio nalog od ministarstva pravosuđa da prevede 
zakonik najprije na srpski jezik, »zatim u narččie dalmatinsko«, a da pri tome 
on sam nije stavljao nikakva prijedloga. Taj je nalog izvršio, pa ne vidi u 
tome nikakvu svoju špekulaciju: »Da e g. dopisnik koiom' sr&čćom byo u Dal- 
macii, — da e čitao zadarskoga glasnika — organ' mogućnoga u onoj pokraini 
rim. katolicizma, pa da se i na sadašnč okolnosti u vojvodini obazro, uvčrio by 
se jamačno, da za sada nie nikako moguće ednym' prevodom' zakonika Srbima 
oboij crkvij podpuno zadovol'iti.« Petranović, dakle, navodno nije prvi inzisti- 
rao da se posebno prevede zakonik na srpski i na hrvatski jezik, ali je uvjeren 
da to treba učiniti. Jer što bi rekli »pravoslavni Srbi«, pita se Petranović, kada 
bi u prijevodu zakonika našli riječi, kao što su: skrbnik", obskrblčnša, odgoenš, 
poraba, nepritomnost', nenazočnost', svrha, župnik", ženidba (mjesto brak), 
stan', posed', vlastitost', svećenik'. Smatra da ne bi bila zadovoljna ni »braća 


# To iznosi u VII. pogavlju svoga predgovora. 

naša rimske vere: s ovakvim riječima: staratelj, snabdjenje, vozpitanje, upo- 
trebljenje, odsustvo, cjelj, paroh, brak, obitalište, sobstvenost, pritežanje, sve- 
štenik«. Petranović misli da bi to »većij razdor' uzrokovalo«. Zatim se pita: »l 
koja strana da popusti? Uvšren' sam' da remonštracie neby izostale. Što su 
stolčtija utemel'ila, neda se tako lasno i uedanput' ukinuti.« Razum može 
uskoriti slogu, ali se silom ne da ništa učiniti, jer za to treba vremena. Dotle 
pak, nastavlja Petranović, treba nastojati da se zapreke malo-pomalo ukla- 
njaju, da se narod na to književno jedinstvo pripravi, inače neće biti ništa od 
toga. To je njegovo duboko uvjerenje, a tako, veli, misli i »pametnija klassa 
kod' Rvat&«, pa citira iz Jugoslavenskih novina članak objavljen u broju 11, 
godine 1850: »Netrčba stvar pretčrati i prenagliti se, već sterpiti se. Dub se 
nesčče jednim udarcem; Rim nije sgradjen u jedan dan. Nam samo treba, 
da se nam sjedinjenje i sloga kao zvezda prehodnica pred očima trepti, u 
srcih žive, pa ćemo se i neosčtjajuć toga sve bolje približavati jedan drugomu. 
No to nemože biti, ako nebuđemo štovali tudje mnčnje a narivali svoje, već 
nam treba raditi po rččih Pavla Apostola: sve kušajte što je najbolje, toga se 
deržite.«* 

Petranović u svom dijelu Terminologije ne govori tako opsežno kao Deme- 
ter o svim pitanjima, ali je svoje poglede iznio već u predovoru prijevoda 
općeg građanskog zakonika, pa se to može sada ovdje spomenuti. Pazio je 
pri prijevodu, veli, na duh jezika, više na sintaksu »nego na sastavljanš ili okon- 
čanš poediny rččij, što ovo poslčdnš nisam' nigda držao za tako važnu stvar', 
er' mnoge edne i iste rčči u narodu našem' drugačie se svršuju«, no ne može 
se reći da je jedno pravilno, a drugo nije. Misli da se jezik ne kvari ako se 
piše obštij, sveštenik', zavčštaj mjesto obćij, svećenik", zavčćaj. 

Što se tiče »etimološkoga« ili »fonetskog« načina pisanja, nije se, veli, 
još odlučilo što je bolje, »a to će dotle byti, dok se ednom' o pisanju neopre- 
dčle postojana pravila, byla ona osnovana na pravopisu slavenskom! ili na 
noviem' Gd. Dra Vuka Stefanovića«. A s obzirom na način pisanja drži se 
»onoga sloga, koj ednako udal&n od 'štila ony, koi u govornom' ezyku cšlo 
neiscrpl'ivo bogatstvo i savršenstvo nalaze, i od' onoga našy Slaveno-SrbljakaA«, 
a to je takav slog »kakovyj uprav' doliči ne samo vysokom' dostojanstvu i 
važnosti predmeta, nego i sadašn'oj a i budućoj ... kulturi naroda našega«. 
Njemu će biti zadovoljstvo da njegov prijevod »mil'yj srbskij rod' 'od Pešte 
daž' do Černe gore' lasno razumšti može«." 

Na kraju te rasprave dodaje Petranović na oko dvanaest strana najpotreb- 
nije njemačke termine prevodeći ih srpskim jezikom, te navješćuje: »A na- 
skoro bytće naštampan' i juridičko-nazyvoslovnyj r&čnik', u kom' će se sve te 
rčči, i iošt' mnoge druge, koe sam' ovdč izostavio, nalaziti.«“' Time je mislio na 
terminološki rječnik iz 1853. godine. 

Sličnih se misli držao i pri izradi pravno-političke terminologije. 

U Terminološkom rječniku, u njegovu srpskom dijelu, nalazimo dosta istih 
termina kao i u hrvatskom, ali ima i razlika: mjesto bližerodstvo, kako nala- 
zimo u hrvatskom dijelu, u srpskome je majorat, prema hrvatskom tvornica 
u srpskom je samo fabrika, prema sitnar (u značenju Kramer) u srpskom je 
grošićar i ćivta, prema roba je espap, mjesto mjestodržac u srpskom je na- 
mestnik, mjesto oružanstvo, oružništvo u srpskom je dijelu četništvo, mjesto: 


* B. Petranović, O austrijskom' građanskom' zakoniku i o srbskom' pre 
vodu istoga, Beč, 1850, str. 30—31. 

2B. Petranović, nd. str. 34. 

2B. Petranović, n.d,, str. 35. 

po uredu, iz uredske dužnosti u srpskom je: po uredu, zvanično, mjesto kotar 
— srez, mjesto vlastnik, vlastnica — sobstvenik', sobstvenica, mjesto najmiti 
što — uzeti pod kiriju, kotarski sud — srezkij sud', spisnik (spisilac) — aktuar' 
(spisivatel'), zabilježiti — predbiležiti, i sl. U hrvatskom dijelu dolazi redovno 
prefiks su, u srpskom sa, ali ne dosljedno. 


Već je spomenuta terminološka aktivnost u »Pravdonoši«. Ipak, tekst za 
pojedine pojmove u »Pravdonoši« i u »Juridisch-politische Terminologie« nije 
sasvim identičan. Za pojam Ehrebeleidigung »Pravdonoša« ima riječ naruženje, 
dok je u »Terminologiji« uvreda časti u hrvatskom i u srpskom dijelu; za Ehe- 
bruch je preljubodinstvo u »Pravdonoši« a preljub, preljubočinstvo u »Termi- 
nologiji«; Schuld je krivina za »Pravdonošu«, a krivnja za »Terminologiju«; 
Kreis je kotar, a okružje, okružie za »Terminologiju«; Process je za »Pravdo- 
nošu« parba, a parnica za »Terminologiju«; Eheverlobniss je vieritba za »Prav- 
donošu«, a zaruka za hrvatski dio i včritba za srpski dio Terminologije; Auf- 
geboth je za »Pravdonošu« napovied, hrvatski dio »Terminologije« ima: napovi- 
jed, a srpski navčštaj i napovšd; Vormund je tutor u »Pravdonoši«, a tutor, 
zakrilnik u hrvatskom dijelu »Terminologije«, odnosno samo tutor u srpskom 
dijelu; Brandlegung je upalidba, odnosno palidba, palikućtvo u hrvatskom 
dijelu »Terminologije«, a palidba u srpskom; Verleumđung je potvora, odno- 
sno kleveta, ogovaranje, opadanje u hrvatskom i srpskom dijelu »Terminolo- 
gije«; Strafe je kazan, pedipsa, odnosno kazan za hrvatski i kazn' za srpski 
dio »Terminologije«. Schriftfiihrer je perovodja za »Pravdonošu«, a spisnik 
(spisilac) za »Terminologiju«, vormerken — predbilježiti za »Pravdonošu«, a 
zabilježiti za »Terminologiju«, Zuwachs je priraštaj za »Pravdonošu«, a umno- 
ženje za »Terminologiju«, Pfand je zalog za »Pravdonošu«, a zaloga za »Termi- 
nologiju«, Vorrecht je prednost za »Pravdonošu«, a preimućstvo za »Termino- 
logiju«. 

Termini se dakle u Pravdonoši i u Terminologiji ne slažu sasvim. Iako je, 
vjerojatno, pri određivanju naziva u Pravdonoši Petranović imao važnu riječ, 
ipak su odlučivali i drugi. Kao što se može primijetiti, u Pravdonoši se nalaze 
pojedini termini kojih nema u hrvatskom dijelu Terminologije, nego su uzeti 
drugi, pa su tako neki od njih prešli i u opću hrvatsku upotrebu, dok su neki 
napušteni. Tako su naruženje, preljubodinstvo, krivina, parba, okornost, zazov, 
dokaznica i mnoge druge nestale i više se ne upotrebljavaju, ali su neki termini 
iz Pravdonoše ostali, dok su oni iz Terminologije napušteni. Tako je ostao 
perovođa, predbilježiti, priraštaj (uz prirast), zalog, prednost, kako je donio 
Pravdonoša, a nestale su ili potisnute riječi što ih za te pojmove nalazimo u 
Terminologiji: spisnik (spisalac), zabilježiti, umnoženje, zaloga, preimućstvo. 
Pri tom napominjem da sam pregledao tek manji dio termina što se nalaze u 
Pravdonoši i u Terminologiji. 


Na sastanku u Beču sudjelovali su i Ivan Mažuranić i D. Demeter, koji je 
kasnije preuzeo i dovršio uređivanje pravno-političke terminologije, a ipak 
nije uspjelo sastaviti jedinstveni terminološki pravno-politički sustav, nego je 
svaki od predstavnika jugoslavenskih naroda dobio svoj priručnik: hrvatski, 
srpski i slovenski. Koliko je to stajalo do Petranovića, nije sasvim jasno i 
sigurno, ali je ipak vjerojatno da je on tako htio kao urednik srpskoga dijela. 

Njegov prijevod općeg građanskog zakonika pregledala je — napomenuo 
je Petranović — posebna komisija te se tek onda pojavio na »srbskom' jeziku«, 
od čega će imati koristi i »Srbi u Vojvodini«. Na kraju napominje (u uvodu 

svoga prijevoda zakonika) da će uskoro biti tiskan i »juridičko nazyvoslovni 
rččnik', u kom' će sve te rčči; i iošt' mnoge druge« što ih je iznio na kraju 
prijevoda biti objavljene u terminološkom rječniku, kako je i bilo. 

Godine 1853, iste godine kada se pojavila i omašna knjiga Juridisch-politi- 
sche Terminologie, tiskana je i knjiga Obći gradjanski zakonik s hrvatskim ter- 
minološkim karakteristikama, kako je najavio Petranović još 1850. Tako su 
dakle i Hrvati dobili godine 1853. svoju pravno-političku terminologiju (u 
posebnom izdanju) i svoj prijevod jednoga od najvažnijih austrijskih zako- 
nika. Nije nam poznato tko je djelo preveo, ali je očito da je to mogao biti 
netko iz kruga suradnika pri izrađivanju pravnopovijesne terminologije. Moja 
istraživanja o prevodiocu toga zakonika nisu urodila konačnim plodom. 


5. I. M. Škarić objavljuje prijevod Svetog pisma u 12 svezaka 


Godine 1858. izlazi djelo koje je na sebe svratilo pozornost: Škarićev potpun 
prijevod Svetog pisma staroga i novog uvita (koje je počelo izlaziti godine 
1858, a posljednja, dvanaesta knjiga izišla je 1861). 

Nakon gotovo tridesetogodišnjeg rada i obilnih priprema pojavila se ko- 
načno godine 1858. prva knjiga prijevoda Svetoga pisma staroga i novoga uvita 
zadarskog kanonika i profesora dra Ivana Matije Škarića. Djelo je izišlo u 
dvanaest omašnih i ukusno opremljenih knjiga s obilnim komentarom tekstova 
Svetoga pisma, a prevedeno je ikavskim govorom štokavskoga narječja s 
natruhom čakavštine. 

Dvanaesta knjiga toga prijevoda pojavila se točno trideset godina nakon 
prvoga potpunog tiskanog prijevoda Svetoga pisma na hrvatski jezik iz pera 
Slavonca Matije Petra Katančića, koje je izišlo nakon prevodiočeve smrti u 
Budimu godine 1831. Kao što je poznato, Kašićev potpuni prijevod Svetoga 
pisma na hrvatski nije nikada ugledao svjetlo svijeta, kao ni Rusićev prijevod. 
Škarićev je dakle prijevod naš drugi po redu objavljeni potpuni prijevod Sve- 
toga pisma. 

Škarićev prijevod, odnosno njegovo izdanje Svetoga pisma, doživjelo je uz 
mnogo pohvala i dosta pokuda, i to zbog jezika kojim je prijevod objavljen. 
Neki su kritičari njegova jezika išli čak tako daleko i tvrdili da je »ovakav 
prievod Svetoga pisma u našem jeziku književna nagrda«, te da taj prijevod, 
objavljen ikavskom štokavštinom s elementima čakavštine, »ne može biti nego 
za njeka sela Dalmacije, ali ne za svu Dalmaciju«. Prigovarali su da Škarić 
poznaje književni jezik danas »od prilike toliko koliko znavaše i prije 30 
godina«. 

Ivan Črnčić, vjerni ioštri sljedbenik Kurelčeve Riječke filološke škole, 
koji je napisao spomenute negativne ocjene Škarićeva prijevoda, u svojoj je 
ponovljenoj kritici bio još i oštriji od spomenutih konstatacija tražeći da treba 
obustaviti tiskanje daljih svezaka Svetoga pisma, ako prevodilac ne bi popra- 
vio jezik svoga prijevoda, na što ga treba prisiliti, pa ako nije u mogućnosti 
da to sam učini, neka se drugima dade prijevod na popravak.“ 

Nakon vrlo oštrih kritika dvadesetosmogodišnjeg Črnčića javljaju se i 
drugi, koji mirnije stvar prosuđuju, priznajući prevodiocu velike zasluge i 


7 Neven, 1858, br. 8. i Neven, 1858, br. 10. 

veliki napor, ali i tražeći da jezik prijevoda ipak bude opće književni. Da umiri 
pretplatnike toga djela, jedan kritičar izjavljuje kako je prevodilac već slije- 
deću knjigu počeo pisati načinom koji je bio bliži tadašnjem književnom je- 
ziku. Zapravo je krivo, veli kritičar, nevaljalo načelo kojega se i prevodilac 
držao: Piši kako govoriš, mjesto da se postavi bolje: Piši pravo i govori kako 
pišeš! 


SVETO PISMO 


STAROGA I NOVOGA UVITA 


Lj 


3 .b 
d vw 


1 ldriaizena 


S UBZIROV NA MATIČNE KNJIGE 


MADEDENA 4 iša ilo 


IVAEU MATIJU SKARICHE, 


SLOG VRVI 
EI 


tali OKNJIGI O MOJAKSA 


o batanmane pas g Pureoki sa usro Pao LALA taja otpor 


U HEĆU. fige. 
(DEI KITI LINIJI SLEIITVLITEJ 


Ivan Matija Škarić Prvi svezak Škarićeva prijevoda 
Svetoga pisma, iz god. 1858. 


Kako se kritika nije smirivala, Škarića brani Andrija Stazić koji ga 
ispričava napominjući kako se ni sami gramatičari još nisu u mnogim stvari- 
ma složili, pa ne treba tako oštro napadati ni Škarićev prijevod. Aluzija je 
bila na različite oblike u dativu, lokativu i instrumentalu množine, kao i u 
genitivu množine, u čemu je vladalo šarenilo ako se usporedi samo Zagrebačka 
škola s Riječkom filološkom školom, odnosno s Karadžićevom. A upravo i 
zbog tih padeža vrlo je oštro napadao Škarića kurelčevac Ivan Črnčić koji 
mu nije mogao oprostiti drugačije padežne oblike od onih Kurelčevih. Uzima- 
jući sva ta različita gledanja u obzir, Stazić zaključuje svoju ocjenu Škarićeva 
rada konstatacijom kako, istina, Škarić nije klasik, ali je ipak dobar pisac. 

Oko Škarićeva djela zapodjela se dakle vrlo oštra i duga kritika, Črnčić 
se ponovno javlja odgovarajući svojim protukritičarima u »Nevenu«, a kasnije 
se raspravljanje prenosi u »Jadranske vile« godine 1859. 

Prijevod je redovno izlazio te kada se 1861. pojavila i dvanaesta knjiga 
Svetoga pisma, pozitivno je o tome pisao dr. Stanojević i »Katolički list« iste 
godine u Zagrebu, što prenosi i »Glasnik dalmatinski«.? I Mihovil Pavlino- 


# Wiener Zeitung, Beč, 4. XII. 1861. i Glasnik dalmatinski, 1861, br. 5. 

vić s priznanjem spominje »trudno i veliko djelo« Škarićevo koje »uza sve 
mane jezikoslovne, prava je stečevina našega naroda i naše književnosti«. 
Trebat će još potanje proučiti Škarićev jezik da bi se dobila objektivnija 
slika o čitavu sporu što se razvio oko njegova prijevoda, ali je već sada jasno 
da je Škarić svoje jezične poglede oblikovao dvadeset i pet godina prije izlaska 
svojih knjiga, kada još nije bilo opće prihvaćenog hrvatskog književnog jezika. 


ši 


Komplet Škarićeva prijevoda Svetoga pisma 


U doba kada je Škarić ozbiljno razmišljao o prijevodu, u Zagrebu se pisalo 
još kajkavski, dok su rijetki Dalmatinci pisali i objavljivali obično izvan 
demovine svoja djela, kao što je to bio Pavlović Lucić ili Pavao Kačić Miošić, 
koji su inače bili dobri poznavaoci štokavskog narječja. 

Bračanin Škarić,“ rođen u Postirama godine 1793, smatrao je ciljem svo- 
ga života da prevede i prokomentira čitavo Sveto pismo (da postane drugi 
sv. Jeronim, kako je običavao govoriti), ali je smatrao da ga može prevesti 
takvim jezikom koji je njemu najbliži, a to je ikavska štokavština s elementima 
rodne čakavštine. Postavivši sebi strog princip jezične čistoće, nije mu bilo 
lako da savlada sve one terminološke probleme koji su se pred njega posta- 
vljali idući u svemu tome svojim, već davno zacrtanim putem, ne obazirući se 
mnogo na jezične promjene koje su se naglo pojavljivale. Treba imati na umu 
i to da je Škarić već znatno prije ovih novijih pojava u jeziku ne samo 
zasnovao svoj prijevod nego ga djelomično i započeo i dao mu isto takve 
nacrte za kasnije. Već god. 1842. »Danica« u br. 52. upozorava Škarića da se pri 
tiskanju djela posluži ilirskom grafijom, dakle već je onda pomišljao na izda- 
vanje prijevoda, što znači da je bio oglašen još prije pojave »Zore dalma- 
tinske«. 

Jedan Skarićev kritičar veli u »Nevenu« god. 1852. u br. 32, da_»valja više 
kriviti ono doba nego g. pisca, što nam je onako napisao prve knjige, doba, 


>> Usp. J. Škarić, Uspomene jednog liječnika, Split, 1965, pogl. 14, str. 314— 

rekoh, koje ne hajaše mnogo za naš biser«, ali djelomično i njega što je takav 
prijevod davao tiskati u ovo vrijeme, tj. 1858, »kada marimo malo ne svi i 
skrbimo da zavlada jedan književni jezik, bez kojega nije pravoga napredka, 
nije prave prosvjete«. 

Ali posebna vrijednost Škarićeva djela isticana je ne samo zbog toga što 
je ono bilo veliko i cjelovito nego i zbog obilnih i, kako stručnjaci ističu, tada 
najnovijih i najpotpunijih komentara Svetom pismu, pa su upravo tu činje- 
nicu imali pred očima neki kritičari kada su djelo posebno uzdizali. Djelo 
tiskano u dvanaest svezaka ima XX XVI strana predgovora i uvoda, oko 1200 
strana teksta i 5000 strana komentara »koji je vrlo opširan i na zamjernoj 
znanstvenoj visini, idejno i u pogledu izbora građe vrlo uravnotežen — nitko 
ga.nije dostigao: on (Škarić) je jedini, u takvu opsegu, prokomentirao kod 
nas svu Bibliju ... Uz vrlo bogat teološki komentar, Škarić je mnogo pažnje 
posvetio onome što se naziva realia biblica, to jest obogatio je svoj 
komentar mnoštvom filoloških, povijesnih, arheoloških i zemljopisnih poda- 
taka.«? 

Taj potpuni prijevod Svetoga pisma zaslužuje temeljitije proučavanje i 
precizniju ocjenu. 

U početku razdoblja što ga ovdje obrađujem sudjelovao je u oštrim ras- 
pravama o književnom jeziku i pravopisu sa zagrebačkim predstavnicima i 
Šime Starčević. Njegov je rad u drugoj polovici ovog desetljeća neznatniji, a 
potkraj tog perioda on i umire (1859). Stoga je potrebno na kraju ovog po- 
glavlja dati opću ocjenu jezične djelatnosti toga žustroga borca za staru gra- 
fiju i ikavski narodni govor. 


III. SMRT Š. STARČEVIĆA POTKRAJ APSOLUTIZMA — 
STARČEVIĆEVE ZASLUGE ZA HRVATSKI KNJIŽEVNI JEZIK 


U životu Šime Starčevića mogu se odrediti dva glavna razdoblja njegova jezi- 
koslovnog djelovanja: doba Napoleonove Ilirije i doba četrdesetih i pedesetih 
godina, kada sudjeluje u Zori dalmatinskoj i u Glasniku dalmatinskom. 


U doba Napoleonove Ilirije Starčević je jedna od najistaknutijih ličnosti 
na književnom planu u najširem smislu, uz F. M. Appendinija i Joakima Stul- 
lija. Kao što je opazio prof. Skok, usporedo s djelovanjem Vuka S. Karadžića, 


25 Pismo što mi ga je uputio 25. IX. 1971. dr. Bonaventura Duda, red. profesor 
Bogoslovnog fakulteta na katedri Novog zavjeta. I prof. Duda u daljem tekstu 
pisma smatra da Škarićevo djelo »zaslužuje svestranu jezičnu i teološku, poglavito 
biblijsku prouku... Za vrijeme priređivanja Zagrebačke Biblije 1968. 1. M. Ška 
rićevo Sveto pismo I—XII bilo je stalno na našem radnom redakcijskom stolu. 
Nažalost, složenost i brzina posla nije dopuštala da uvijek zapišemo mnoge zani- 
mljive pojedinosti koje smo kod njega zapazili, kojima nam je bio savjetnikom... 

U dosadašnjem mome radu na prijevodima biblijskih tekstova I. M. Škarić bio 

a zapravo i prije njega, i hrvatska je literatura za vrijeme Napoleona zauzeta 
istim problemima, samo što nije bio jedan čovjek koji je te poslove obavio, 
nego su to bili različiti ljudi, »lun originaire de Lika ikavo-čakavienne, et les 
deux autres de Raguse ićkavo-štokavienne, |'un ressortissant des Confins mili- 
taires passćes nagučre de rćgime autrichien sous celui de Napolćon, deux autres 
Pun ćtait ressortisant de l'ancienne rćpublique dont Napolćon venait de sup- 
primer l'ćxistence, et le dernier piariste italien naturalisć a Raguse«.“ 


Prof. Skok, naime, govori — kako se vidi iz najave — o Šimi Starčeviću, 
Joakimu Stulliju i Franji Mariji Appendiniju, napominjući izričito kako je 
Starčevićeva gramatika prvi pokušaj prije Karadžića da se kodificira zajednički 
književni jezik na osnovi narodnoga štokavskog dijalekta. 


U doba kada se 1812. pojavljuje Starčević sa svojom Ričoslovicom nema 
još Karadžićeve djelatnosti. Karadžić će se javiti tek dvije godine nakon Star- 
čevićeva djela, pošto se 1813. upoznao sa svojim kasnijim mentorom Kopita- 
rom, uz čiju je pomoć izdao 1814. Pismenicu srbskoga jezika." 


Starčeviću pripada prvenstvo u dobrom razlikovanju četiriju novoštokav- 
skih akcenata, a također treba samo pozitivno ocijeniti njegova grafijska rje- 
šenja kad je prihvatio najrasprostranjeniju slavonsku grafiju. Tu činjenicu s 
pravom ističu i drugi njegovi biografi i ocjenjivači, npr. Branko Vodnik. Pa 
i određena pravopisna načela koja je postavio nisu bez osnova, pogotovu ako 
uzmemo u obzir da su ona dobila građansko pravo češćom i općom upotrebom 
u krajevima gdje se pisalo štokavskim dijalektom. Treba se uživjeti i u dobra 
poznavaoca latinskoga jezika koji ljubomorno i s pijetetom čuva latinska 
sakrosanktna slova te mu se svako dodavanje i iskrivljavanje tih posvećenih 
slova čini kao neko svetogrđe ili u najmanju ruku kao nekulturno, možda 
nasilno postupanje, kao što mi danas gledamo u onoga koji bi kakvu umjetni- 
nu »popravljao« dodavanjem nekih svojih poteza. Za Starčevića su oni koji 
diraju u latinska slova bili takvi nekulturni ljudi. 


Sve je to još razumljivo u prvoj fazi Starčevićeva rada. Teže je razumjeti 
Starčevićev bijes u drugoj fazi, kada oštro udara na ilirsku grafiju i u doba 
kada je ona općenito prihvaćena, kada je spreman i Kuzmanić da njom piše u 
Zori dalmatinskoj i kada se ni S. Ivićeviću ne čine tako strašnima slova č, ć, 
š, ć. Istina, Starčević je bio uvjeren u prednosti grafije kojom je pisao deset- 
ljećima, a odbijao je novotarije mladaca iz Zagreba, ali u tome nije imao 
prave mjere. 


mi je savjetnikom osobito u probijanju do hrvatskoga izraza u vezi s vrlo složenom, 
izrazito biblijsko-teološkom terminologijom.« — Pored nekih negativnosti s obzirom 
na Škarićev jezik, prof. Duda ističe i njegove pozitivnosti: »Škarić prevodi iz latin- 
skoga (iz Vulgate) s obzirom na matične (izvorne) knjige (što obrazlaže u svom 
Pridslovlju, sv. I, str. VIII—IX). Skrupulozan je u tom da svemu nađe hrvatski 
(ilirički) izraz. Spomenuo sam da je u tome osebujan, katkada umjetan, ali vrlo 
dosljedan. Zato je nezaobilaziv za studij i uspostavljanje stručne teološke, a osobito 
biblijske terminologije... S obzirom na Katančića, Škarićev je prijevod velik na- 
predak; s obzirom na Vuka (kasnije na Daničića) koji su izvršili velik, ako ne i 
prevelik upliv na sve kasnije naše prevodioce (Zagodi, npr., i Soviću oni bijahu 
upravo kanonski autoriteti), Škarić predstavlja samostalan put, čak i u Novom 
zavjetu koji je izdao nakon Vuka. ... Ako sve to imamo u vidu, možemo reći da 
je Škarićevo djelo — i kao prijevod i kao komentar i kao izdanje — monumentalno. 
Na njemu je radio 30 godina ... Već ako gledamo ekonomski, to je bio podhvat 
na kakav se nitko poslije njega kod nas nije usudio.« 

* P, Skok, La littćrature croate sous Napolćon..., str. 76—77. 

2 Tu će činjenicu istaknuti priređivači Starčevićevih Homelija s ponosom. 

Kada Danica 1847. apostrofira, pored Starčevića, i Kristijanovića, ovaj od 
godine 1847. napušta svoj zagrebački stari pravopis i prelazi na ilirski. Vidjeli 
smo da ga i Kuzmanić konačno prihvaća 1849, a i Brlić, iako nije njime odu- 
ševljen. Jedino Šime ostaje nepokolebljivo tvrdoglav. Iako je u početku svoje 
djelatnosti, pa i kasnije, ispravno tvrdio da je u pravu što upotrebljava naj- 
prošireniju grafiju, ipak je, ističući ista načela četrdesetih i pedestih godina 
imao sasvim krivo što je ustrajao u toj »najopćenitijoj grafiji«, jer ona tih 
godina nije više najraširenija otkako je Gajeva grafija postala općom. To se 
može psihološki razumjeti samo stavom tvrdoga Ličanina koji ne odstupa ni 
pod kojim uvjetima od jednom prihvaćenih istina i načela. Ali nekoć objektiv- 
na istina postala je u drugim prilikama svojom suprotnošću, pa je tako Star- 
čević ostao usamljen. To su one dosljednosti Ličana koje su gurnule pero u 
ruke Kurelcu da do kraja života ustraje pri svojim jezičnim koncepcijama, 
kao i Anti Starčeviću da do kraja života piše ekavski. 

Starčević se nije mogao snaći u novim vremenima kada ilirci prihva- 
čaju jekavski govor i teže k jednom ilirskom, tj. južnoslavenskom jeziku. 
Vodnik smatra da je tada Starčević bio »tip krajnjeg reakcionarca, boreći se 
protiv svih naprednih kulturnih tekovina preporoda«.“ Doista, Starčević nije 
pravo razumio kulturne težnje iliraca, pa mu je — po duhu kojim je bila pi- 
sana — bliža bila Kristijanovićeva Danica zagrebečka nego Danica ilirska. U 
tome je on bio konzervativan. 

Ali Starčević je imao sasvim drugi pogled na hrvatski jezik i na sjedinjenje 
svih Hrvata u jednoj zajednici. Kao što je konstatirao prof. Skok, Napoleonova 
Hirija nije bila preteča kasnije Jugoslavije, takve kakva je nastala poslije 
prvoga svjetskog rata. Istina, u Napoleonovoj Iliriji bilo je i Nijemaca i Tali- 
jana, Hrvatska je bila obuhvaćena tek jednim dijelom, a Srba je bilo vrlo 
malo, tek u Vojnoj krajini i u Dalmaciji.“ A ipak, i takva Ilirija, nastala iz 
Napoleonovih političkih težnji, mogla je dati život literaturama na narodnom 
jeziku i u hrvatskim i u slovenskim krajevima, literaturama koje su od samih 
početaka nastojale da stvore književni jezik koji bi bio upotrebljiv u admini- 
straciji kao i u književnim djelima. 

Umjesto da se Hrvati u jeziku ugledaju u Srbe, trebalo je, prema Šimi, 
jasno utvrditi da su hrvatski pisci već odavno riješili pitanje narodnoga knji- 
ževnog jezika, koji je uz to bio i bez crkvenih i ruskih riječi, koje ne idu u 
dobar književni jezik. Nakon ovih misli u kojima se mogu nazreti elementi 
vjerskog obilježja,“ možemo istaći da je Starčević neraspoložen i prema ilir- 
cima koji uvode novotarije u jezik, kao da bi se danas mogla puku dati druga 
istina nego što je ona koju su naši stari primili od svojih otaca.! 


Starčević je neraspoložen prema liberalnim idejama nekih katoličkih sve- 
ćenika u Zagrebu, pa i prema riječima i načinu na koji se takve misli iznose, 
dakle prema jeziku »u kojemu ne treba gledati na vlastitost ričih; ni na vla- 
stitost dosadašnjega narodnog čistoga jezika Hčrvatskoga ...«. Starčević, odu- 
ševljen nekada Ilirskim provincijama, u koje su ulazile i slovenske zemlje, 
preporučuje da se i iz tih govora uzimaju potrebne riječi, ali ne i ruske, 
češke, poljske, staroslavenske. 


* B. Vodnik, Stanojevićeva Enciklopedija srpsko-hrvatsko-slovenačka, u član- 
ku o Š. Starčeviću. 

? »Ils ne jouaient en Illyrie qu'un rOle tout a fait effacć.« Usp. P. Skok, La 
litt6rature croate..., str. 77 

"Lj. Jonke, Književni jezik u teoriji i praksi, Zagreb, 1965, str. 51. 

" Glasnik dalmatinski, 1850. 

To je bila aluzija — kako sam već spomenuo -— i na rječnički fond što 
je stvaran u Zagrebu zbog sve većih terminoloških i jezičnih potreba uopće, 
kako se lijepo vidi i iz Mažuranić-Užarevićeva rječnika.“ Pored nekih oprav. 
danih prigovora, Starčevićevi napadaji na zagrebački leksik sadrže i neoprav- 
danih, pretjeranih i neprihvatljivih prigovora. Hrvatski se jezik morao boga- 
titi prema sve većim zahtjevima što ih je iziskivao gradski, civilizacijski život, 
život kulture i znanosti. Bez adekvatnih termina, novotvorina, posuđenica iz 
slavenskih jezika, pa i novotvorenica, tadašnje se jezične potrebe nisu mogle 
uspješno rješavati. Ilirci su uzimali pojedine riječi i iz slovenskog jezika, 
kako je to i Starčević zahtijevao, pa i iz starih hrvatskih pisaca, ali i iz spo 
menutih slavenskih jezika, kako su to pokazali T. Maretić“ i Lj. Jonke.“ 


Tu se Starčević pokazao kao preuzak sudac koji nedovoljno poznaje sve 
veću potrebu razvijenijega književnog jezika, a i kao prestrog i uz to ne- 
koncilijantan protivnik slavenskoga jezičnog blaga. Ali u isto vrijeme on se 
takvim svojim stavom pokazuje i kao star i konzervativan čovjek koji nedo 
voljno ide ukorak s vremenom i sa sve većim potrebama, pa i jezičnima, što 
ih novo doba postavlja pred pisce i jezikoslovce. 

Kada je trebalo jezik modificirati, učiniti ga elastičnijim, bogatijim i 
raznolikijim, Starčević nije u pravoj mjeri osjetio takvih potreba. 

Ipak, on je u svoje doba bio značajna ličnost; njegov je rad, naročito u 
prvoj njegovoj životnoj fazi, bio koristan, pa i krčiteljski. Starčević je bio 
svjestan svoga značenja u pretpreporodnoj književnosti, što su mu i drugi pri 
znavali, npr. izdavači njegovih Homelija godine 1850, gdje se u predgovoru 
veli: »Književnost slavjanska kad je, u nepomnji i nemarnosti i u Srbii i u 
Hrvatskoj i po drugim mistim, čamila, mnogo Poštovani Šime Starčević, čovik 
velika znanja i sarca, miloljubitelj otačbine, na vas mah učaše Ilirski jezik, 
ter ti je izdavao na svitlo lipih privodah iz Nimačkoga i Francuzkoga u jezik 
irski, i jakih članakah u dnevnicim o Filologiji ovog jezika; pisao je o sra 
motnomu sinovah njegovih zanemarenju, i suviše još dvi Slovnice jest napi 
sao.« Starčević je, veli dalje pisac, prvi od »dugoga drimanja« budio domovinu, 
a k tome je »svoim naukom u svom pisanju za jednoga od najčistiih i ugla- 
djeniih pisacah Jugo-Slavjanskih, jest joj na izgled prikazao«. Tek nakon 
Starčevića pojavili su se i drugi, ističe pisac, pa i Karadžić. »Ali zasluga pogla- 
vita bi Starčevića da je naše knjižestvo procvalo; jerbo on koi je upornim 
naukom naučio iz knjigah što je bolje, nu više tražeći po narodu, ter ti popravi 
proste, ali moguće u živućem jeziku, nike osobine (idiotismo) jezika, koje 
kadikad toliko su mile: sakupi i otrese s" njih sebičnost šibicom mudroznanja, 
i podloži ih pravilim slovničkim.« 

Zbog toga smatra da se može »bez zatezanja slobodno reći, da medju Jugo- 
-Slavjanskim spisateljim, jest jedan od najdostojniih, najčistiih i uljudniih«, 
što je velika pohvala za Starčevića. 

Kada je dakle Starčević ulazio u novo razdoblje, nije se mogao približiti 
mladom naraštaju u Zagrebu, mladim ilircima, koji su imali drugačije poglede 
od njega i s obzirom na jezik i s obzirom na zadatke književnosti. Starčević 
je ostao tvrdi ikavac, pa nije ni pod kojim uvjetom pristajao da bi se hrvatska 
književnost mogla pisati i kojim drugim govorom. U tome je on nailazio na 


?* Mažuranić-Užarević, N&mačko-ilirski slovar, Zagreb, 1842. 

%“T. Maretić, Ruske i češke riječi u hrvatskom jeziku, Rad JAZU, knj. 108. 

“Lj. Jonke, Češki jezični elementi u hrvatskosrpskom književnom jeziku, 
Književni jezik u teoriji i praksi, Zagreb, 1965, str. 151—165. 

priznanja ne samo Ante Kuzmanića u Zadru nego i I. A. Brlića u Brodu, koji 
za Starčevića ima riječi poštovanja te kori sina A. Torkvata kada ustaje protiv 
uglednoga prijatelja Šime. Starčević je svoj rad započeo »da obrani pravo 
ostalih krajeva gdje se govori najčišćim jezikom«, a taj jezik nalazio je u kra- 
jevima gdje je prevladavala hrvatska ikavica. Kada je kasnije i Karadžić 

Pismo Šime Starčevića Ignjatu Alojziju Brliću, iz godine 1855. 

počeo raditi, bio mu je blizak, ali Starčević je bio »originalan duh, koji je 
prije Vuka Karadžića više cijenio govor s usta naroda od tradicije književ- 
nosti«.* Zbog toga on ne može popustiti ilircima koji su svoj jezik zasnovali i 
na drugim jezičnim i idejnim načelima, a ne prihvaća ni jekavicu. 

S obzirom na zadatke književnosti Starčević je dalek od iliraca. Istina, 
preporod u civilnoj Hrvatskoj Starčević je osjetio kao velik doživljaj, kako 
to veli u predgovoru svojim Homelijama, koji je napisao već 30. studenoga 
1844: »Kroz tečaj od više godinah gledajuć velike smutnje, i rate Europejske, 
napokon s' nikom osobitom radostju moga serca doživio sam dvi stvari, koje 
moja duša nije mogla nikad ne želiti. Ove jesu mir med narodim krstjanskim, 
i probudjenje desnodunavskih Slavjanah u izobraženje narodne književnosti.« 
Ali taj preporod i te zadatke književnosti Starčević je razumio drukčije nego 
ilirci. Starčević, naime, kaže: »... spomenutom izobraženju književnosti na- 
roda pripomoći sudio sam da poslie Naukah Ričoslovnih u kojim sam tako: 
gjer radio, ništa toliko za ovo izobraženje pomoći ne može, koliko pravo po 
znanje riči Božje«. Zato se daje na pisanje nabožnih knjiga, katekizama, 
propovijedi, a smeta mu sve što nije u vezi s takvim temama i s prilozima o 
praktičnim poukama u gospodarstvu i u kući, Kako su ilirci pisali o drugim 
temama, do kojih Starčević nije mnogo držao, bliži mu je i Brlić sa svojim 
praktičnim kalendarima, pa čak i Ignac Kristijanović. I odatle neslaganja 
konzervativnog Starčevića s ilircima. 

Taj učeni čovjek, koji je poznavao latinski, njemački, talijanski i fran- 
cuski, a mogao čitati »sve slavenske jezike osim sorapskoga«,“ naročitu je 
ljubav gojio prema svome materinskom jeziku koji drugi nisu znali cijeniti 
tako kao on: »Da oni znadu prociniti svoj jezik, svoju domovinu i svoju na 
rodnost, ja deržim da im na svitu dražega jezika od Ilirskoga ne bi bilo.«* 

Po toj brizi i ljubavi prema narodnom jeziku u doba kada je dominirao 
strani jezik u našim krajevima Starčević je izuzetna figura već na početku 
19. stoljeća. Izuzetna je figura i po tome što je prvi shvatio i bilježio četiri 
naša akcenta, a ta je činjenica čekala čitavo stoljeće da bude konstatirana 
o stogodišnjici Starčevićeve Ričoslovice. Ni Karadžić ni Daničić, ali ni Vje- 
koslav Babukić, pa ni Antun Mažuranić, koji se posebno bavio štokavskim i 
čakavskim akcentom, nitko nije spomenuo taj znatni Starčevićev udio u raz: 
likovanju četiriju novoštokavskih akcenata.“ Njegov akcentološki rad i po 


# B. Drechsler, Dr. Ante Starčević, Hrvatsko kolo, 1912, str. 356. 

% F, Binički, Šime Starčević, Hrvatska prosvjeta, 1917. 

" Zora dalmatinska, 1846, str. 386. 

* Potražio sam Kukuljevićevu »Bibliografiju« da bih se uvjerio spominje li se 
tu Starčevićevo djelo, a kada sam ga našao u toj knjizi, provjerio sam i to da li 
se nalazilo u Zagrebu, jer po samom Kukuljevićevu podatku o njoj ne mora se 
zaključiti da je knjiga doista u Zagrebu postojala. U »Knjižnici Gajevoj« što ju je 
»spisao i na sviet izdao« sin Velimir Gaj nalazimo na str. 19. u odjeljku »Grammati- 
cae, lexica slavica« i Starčevićevu Ričoslovicu. — A. Peco smatra da »s obzirom 
na političke prilike u kojima su se javljali pojedini naši gramatičari i leksikografi 
i u kojima su objavljivali svoja dela, razumljivo je što njihove ideje nisu nailazile 
na plodno tlo, nisu bivale prihvaćene od drugih«.— Peco iznosi pozitivne ocjene o 
Starčevićevu akcenatskom razlikovanju: »I pored toga što u Starčevićevom bele- 
ženju naših akcenata ima nedoslednosti, a on je polazio od ličkog narodnog govora, 
iako nije ni u morfologiji ni u akcentu davao isključivo stanje koje je u njegovo 
vreme bilo karakteristično za govore Like, njegovi su akcenti vrlo bliski akcenatskoj 
sistemi koju će uneti u naš jezik Vuk Karadžić... Svakako je za Starčevićevo stva- 
ralaštvo imalo značaja njegovo poznavanje naših starijih rečnika i gramatika. Ali 
nesumnjivo je da je on osećao akcenat i da je u svojoj akcentuaciji bio vrlo blizak 
onome što će neku godinu kasnije učiniti Vuk« (Osnovi akcentologije sprskohrvat- 
skog jezika, str. 121). 

tome je, dakle, karakterističan što je ostao nezapažen i nepriznat puno jedno 
stoljeće. Starčević nije imao jednog Kopitara da razvija i usavršava svoje 
znanje iz jezične problematike, pa i iz akcentologije, tako da je njegovo zna- 
čenje bilo ograničeno više na njegov naraštaj nego na kasnije generacije, a 
i sam je u starijim danima smatrao da je Ričoslovica njegov usputni rad, 
nedovoljno svjestan da je njome anticipirao Karadžića. 

Starčević je proživio desetljeća svoga života na rubu gordoga Velebita, s 
pogledom uprtim u blještavo i široko more, vršeći savjesno svećeničku služ- 
bu koju je smatrao svojom prvotnom dužnošću, te je s područja duhovnoga 
života napisao i najviše knjiga, od kojih je tek neke uspio objaviti. Jezikoslovni 
rad bila mu je tek usputna briga, iako se zdušno davao na proučavanje jezič- 
nih problema. 


S obzirom na vrijeme kada se javio svojom hrvatskom gramatikom, to 
jest u doba kada je hrvatski jezik bio potisnut, kao i svojim osnovnim pogle- 
dima na hrvatski književni jezik i pravopis (posebno u prvom razdoblju svoga 
djelovanja), Starčević je ipak ostavio traga u hrvatskom kulturnom životu i 
zaslužio je da ga uvrstimo u zaslužne jezikoslovce, naročito pretpreporodnog 
razdoblja. 


* Usp. Spomenicu župe Karlobag, 1939, str. 49—52 u kojoj stoji: »Zadnji časi 
Šime Starčevića bili su teški. Pokojni župnik jablanački Ivšić, koji je bio kapelan 
njegov, pričaše, da je Šime svetačkom strpljivošću podnosio goleme bolove. Sve 
mu tijelo bijaše jedna rana, dok ga napokon ne izbavi Stvoritelj svemira tih zemalj- 
skih muka i pozove k sebi po plaću vječnoga života, dne 14. svibnja 1859. Tako je 
preminuo veliki muž... u 76 godini života. Svi su plakali za njim, a prije ukopa 
njegova tijela, nosili su ga po cijelom mjestu otvorena u skrinji, dok ga nisu 
spustili u grobnicu gdje i sada počiva.« 

U Arhivu Brlić u Brodu čuva se pismo Šime Starčevića Ignjatu Alojziju Brliću, 
koje samo potvrđuje tešku i dugotrajnu Starčevićevu bolest. Kada je smogao tek 
malo snage, javlja se u Brod svome prijatelju Ignjatu Alojziju, koji leži na smrtnoj 
postelji. Starčevićevo je, naime, pismo pisano 9. ožujka 1855. u Karlobagu, a Ignjat 
Alojzije umire u Brodu 27. ožujka 1855. Pismo glasi: 


Dragi Gospodine i ljubljeni Prijatelju. 


Ja sam od Vas proshaste i tekuche godine poslane kalendare istinito primio, 
ali Vam nisam zahvalio, niti sam Vam kroz ovo vrime shtogod pisao, ne shto bi 
na Vas zaboravio, a josh manje shto bi se u icsemu od Vas chutio uvridjen, nego 
jere se evo jurve u csetvertu godinu s teshkom bolestju hervem; ja sam skoro vishe 
mertav nego xivim, i svaki se u mistu csudi da josh u meni duh dishe; ja sam 
na sercu zdrav i vazda hvala Bogu! pri zdravoj svisti, ali je stanovita muka u naj- 
poglavitim xilam cilog tila, tako da drugda cile nochi oka ne stisnem, hrane posve 
malo uzimljem i vina josh manje, i iako po najvishe danom i nochu lexim, jerbo 
siditi ne mogu, slabost je pak tako preuzela xivot, da mi udilj svist zalazi, ako 
samo csasom uzgoru postojim. Shto mi je od perve bilo naj milie, to jest shtiti 
i pisati, to mi je sada najmucsnije, jerbo je vid oslabio, a tilo ne more siditi. 
Od 4. tekuchega miseca ochutio sam u xivotu niku prominu i tako evo danas ovo 
malo ricsih pishem. Ja Vam od 1. Sichnja do ovoga vrimena skoro 4 dana ni sam 
imao u koje bi mogao rechi da sam zazbilja odahnuo, uzato shto chete mucsnu 
virovati, drugda na stanovitom mistu gdi najvechma terpim kervavi pot kroz koxu 
probio, a drugda se na jednom kerv otvori, tako da se ne zna kako ni zashto. 
Jednu noch malo ni sam u kervi mertav osvanuo, i ovoga se najviše bojim. Ovo 
je dakle uzrok moga mucsanja radi csesa molim da oprostite ne samo ovo dugo 
mucsanje nego ako sam Vas ikada u csemu drugom uvridio; i ako csujete da me je 
Gospodin Bog s ovoga svita digao, spomenite se od moje dushe s jednim ocsena- 
shom i Zdravom Mariom, koj sam Vas istinito ljubio i danas ljubim. 


U Karlobagu, na 9. Oxujka 1855. Vash sluga i priatelj Shime Starcsevich. 


Šime Starčević ostao je, kako se vidi u privatnim pismima, i dalje pri staroj 
grafiji, koju je upotrebljavao u svojoj Ričoslovici godine 1812. 

Time se završava prvo razdoblje djelovanja zadarskog jezično-kulturnog 
kruga koje graniči s pojavom ]/ Nazionala. Narodnog lista godine 1862. Iako 
taj krug u drugom razdoblju nema jedinstvene i cjelovitije fizionomije s obzi- 
rom na prvi period (nestaju s pozornice Šime Starčević, Jerolim Vrdoljak Imo- 
ćanin, I. A. Brlić i sl.), ipak se može u stanovitom smislu nastaviti praćenjem 
rada toga kruga. Tada, međutim, u prvi plan dolaze kulturni radnici koji se 
nastoje što više približiti sjevernoj Hrvatskoj, pa i u jekavici, dok će Ante Kuz- 
manić ostati kao »posljednji Mohikanac« u borbi za hrvatski ikavski govor. 


H. 
Riječka filološka škola 


I. TVORAC RIJEČKE FILOLOŠKE ŠKOLE, NJEZINI SLJEDBENICI I 
PROTIVNICI 


1. Počeci Riječke [filološke škole 


Da bi se dobila potpunija slika jezičnih strujanja i raznolikih pogleda na knji- 
ževni jezik u Hrvatskoj u 19. stoljeću, treba posebno prikazati djelovanje Ri- 
icčke filološke škole. Kako je njezin glavni predstavnik, osnivač i predvodnik 
Fran Kurelac, koji je potkraj šezdesetih i sedamdesetih godina gotovo i 
jedini dosljedni njezin sljedbenik, uz manji broj drugih pojedinaca, ocrtavaju- 
ći djelovanje samoga Kurelca, najautentičnije se tumači i Riječka filo- 
loška škola. 

Da bi se 1o postiglo, treba prikazati njezina predvodnika u svome vremenu, 
njegovo shvaćanje književnog jezika i pravopisa, kao i sve jezične osobitosti 
značajne za taj jezični smjer, zatim nastanak, rast i suion [e relativno uske je- 
zične struje. 


Rijeka. Pogled na kraj oko Rječine u 19. stoljeću 


Posebno će se obraditi problem purizma, karakterističan i za tu filološku 
školu i za samog Kurelca, kao i živi, sugestivni i osobit njegov stil što su ga 
nasljedovali i njegovi pristaše. 


406 Tvorac Riječke filološke škole, njezini sljedbenici i protivnici 


Za širenje Kurelčevih jezikoslovnih pogleda bila je pogodna upravo Rijeka 
i njezina okolica — odatle i ime školi — jer je arhaični jezik toga kraja bliži 
Kurelcu i njegovim mladim sljedbenicima iz Istre, Rijeke i Hrvatskog primor- 
ja. I karakteristični tzv. kratki genitiv množine slagao se s jezičnim stanjem 
na čakavskom području. Zanimljivo je pratiti rast Riječke škole od prilično 
brzog uspona — kada se njezini članovi za nju oduševljavaju i žestoko napada- 
ju Zagrebačku školu, zatim njezino polagano opadanje, kada i sami počinju 
sumnjati u ispravnost svojih ideja, pa konačni završetak krivulje — polagani, 
ali sigurni pad! 

Zametke Riječke škole treba dakle tražili u osobnom Kurelčevu kontaktu 
s učenicima u gimnaziji, a posebno u okupljanju ponajboljih i najdarovitijih 
đaka koji su, poneseni živom Kurelčevom riječju, oduševljeno počeli slijediti 
svoga učitelja. Oni, mladi i povodljivi, imaju za Kurelca samo superlativne po- 
hvale, a uvredljive i oštre osude za neprijatelje — ahavce. Mogao bih nanizati 
velik broj hvalospjeva u pismima učenika svome učitelju (što se čuvaju u Ar- 
hivu Jugoslavenske akademije u Zagrebu), koja karakteriziraju naročito poče- 
tak Riječke škole. Najdraži su i najvjerniji Kurelčevi učenici Ivan Fiamin, 
Bude Budisavljević, Ivan Dežman, zatim Ivan Črnčić, Fran Pi- 
lepić i drugi, a oduševljavaju se Kurelčevim jezičnim pogledima i drugi (na 
primjer Lavoslav Vukelić, Marijan Derenčin, pa kratko vrijeme i Vinko Pacel 
i Franjo Rački). 

Iz skromnih zametaka ideje se Riječke škole pomalo šire. Svršeni učenici 
iz Rijeke odlaze na studije u Beč i drugamo te u neprestanom pismenom kon- 
taktu s učiteljem dobivaju od njega upute i bodrenja da ustraju i da ideje Ri- 
ječke škole šire i dalje. Njima se priključuju i drugi, koji nisu bili direktni Ku- 
relčevi učenici. Tako je za Kurelca pun oduševljenja i Franjo Marković, 
koji mu upućuje pismo puno ekstatičnoga zanosa. I Lavoslav Vukelić — 
kako obavješćuje Budisavljević svoga učitelja — odavna je želio »upisat se u 
vašu vojsku«. Iz početka se, veli Budisavljević, opirao svome učitelju kurelčev- 
cu Fiaminu, ali kada je proučio Kurelčeve govore, s jedne strane, a s druge 
Babukićevu gramatiku, ustanovio je »da oni dugi genitiv Babukićev stoji u 
njegovu oblikoslovlju kao kost u grlu: ta primio je plural pravi a zaboravio 
u njemu genitiv dualni pa mu sad težko reći "moj grieh'«. Mladi talentirani 
pjesnik osjetio je vjerojatno snagu Kurelčeva stila te se oduševio i za Kurel- 
čeve jezične osobine. Zato Budisavljević rado bilježi i Vukelićevu izreku: 
»Kurelac ter Kurelčevci nadjoše put«) a isto tako i činjenicu da se i talen- 
tirani Fran Jelačić oduševio za Kurelčeve jezične poglede. 


Javljaju se i drugi koji Kurelca upravo preklinju da ih izvede na »pravi 
put«, njih »ogrezle u kalu i blatu grdnje jezičnje«* Neki Pernar pita ga kako 
se piše genitiv pluraia u imenica: okružje, naručje, kraljevstvo, dobročinstvo, 
jeli od imenica naredba, uključba genitiv naredb ili naredab, uključb, uključeb 


' Građa za povijest književnosti hrvatske JAZU, knj. 8, str. 121: »Učitelju, kad 
bi mi se duhu zamračilo, kad bi mi svjetla ponestalo, kad bi mi srce zadrhtalo od 
mučna boja za svetinju, kad bi mi nada gasnula, videć mlitavost, bezdušje, izdaju, 
progon... zaklonim se u hram otčinske Vaše ljubavi i, nadam se, ne odbijete me 
od sebe, već me pozdravite: sinko, što ti je? I vi me pričestite hljebom istine i 
zanešenosli svete, te mi budete sladit srce miljem starina naših i vodit me na 
bojište, grobnice slave naše, te mi se čarom besjede prometne duh gavranom i opoji 
za slobodu prolivene krvi« (Pismo Franje Markovića Franu Kurelcu). 

* Arhiv JAZU, 8/D-—-2—425. 

* Arhiv JAZU, 8/D 1—112. 

* Arhiv JAZU, 8/D 2—418. 

ili uključab i sl* Uopće su njegovi učenici već toliko mladenački zaneseni i 
uvjereni u ispravnost ideja svoga učitelja, toliko su, rekao bih, afektivno uz 
njih prirasli da se upravo natječu tko će pogrdnijim izrazima ocrtati Zagrebač- 
ku školu, mrske im ahavce. Čovjek bi se upravo smijao čitajući takva zapje- 
njena pisma; koliko je tu gnjeva mladih i još nezrelih ljudi prema neprijatelju 


Fran Kurelac 


i žara prema vođi! Ona odišu utjecajem Kurelčeve magične ličnosti, traženim 
efektima i što biranijim izrazima pokude prema neprijatelju“ Kao da iz njih 
govori sam Kurelac! 

U pismima se često spominje zastava, barjak koji treba razvijati, spominju 
se odmetnici, izdajice jezika. Neprijatelj se naziva najpogrdnijim imenom 


* Arhiv JAZU, 8/D 1—237. 

* »Odpora se hoće, i to žestoka, ako nam je stalo po gluposti i tuposti tužnih, 
jogunastih zvekanov ne vidjeti skoro groba izkopana jeziku, životu namienjenu . 
jer viribus unitis lagko se iztriebi ova jadna sniet. nu... žešće... se hoće udariti, 
dok čovjek... sablazni te gadne, sve ove forme gubave, tudjinke zlikovnice, koji 
na milione po našoj haljini plaze, korenito izčupati, sve konce, gnjile kidljivce izči- 
hati i tom nagrdnom plašilu vratom zakrenuti... Nije li natražnjačtva do grkljana, 
dok se bezdušne hulje, tolike domaće izdajice, u našoj zemlji kucaju i šmucaju, a 
gdje su crni čopori lopovskih pomuklacev .... ?« (Budisavljević Kurelcu, Građa za po- 
vijest književnosti hrvatske, knj. 8, str. 94—95.) 

šlo ga mogu zamisliti — »ahavcem«. Kako bi se Kurelčevi pristaše nekako 
formalno obvezali uz Riječku školu i kakvim vidljivim znakom imali o tome 
potvrdu, Kurelac bi im na korice svoje knjige napisao nekoliko riječi posvete. 
Tako npr. Budisavljević ponovo moli Kurelca da »eksemplar Vukelji mome 
odpravite te ga svojim slovom na korici posinovite (u svoju hrabru četu 
uvrstite) .. «2 


Vinko Pavel Ivan Fiantin 


U početku nije Riječka škola imala većeg odjeka u javnosti. Kurelac je 
svojim učenicima pisao tek duga i opširna pisma, u kojima bi ih poticao da se 
drže načina pisanja kako ih je on učio, ali je sam malo objavljivao. Pomalo 
se javljaju glasovi učenika te ga sve više potiču da izađe u javnost pisanim 
djelima i tako obrani ideje svoje filološke škole. Bez toga se, ispravno misle 
njegovi učenici, one neće tako brzo širiti i neće doći do željenoga uspjeha. S 
objavom prvih Kurelčevih rasprava o jeziku započinje drugo razdoblje Riječke 
škole. 


2. Borba s protivnicima 


Godine 1852. izdaje Kurelac u Programu gimnazije Riečke raspravicu Kako 
da sklanjamo imena, u kojoj odlučno napada jezik Zagrebačke škole, posebno 
genitiv plurala. Na taj Kurelčev rad nema odmah odjeka u javnosti. Dugo se 
poslije Kurelac ne javlja tiskanim spisima, a učenici ga još jače mole i nago- 


? Građa za povijest književnosti hrvatske JAZU, knj. 8, str. 98. — Vukelja je 
Lavoslav Vukelić. 

varaju da napiše kakvo veće djelo. Frane Plišić upravo ga zaklinje da što prije 
potanko iznese svoje jezične poglede: »Zašto se vi pera ne uhvatite, zašto nas 
ne branite, zašto vi za nas ne pitate, vi koji možete i morate — nas kojih nije 
iko branit, ni za njih tko pitat. Kurelče, ali sada ali nigda. Na vidik vašom bi- 
strinom, na vidik vašim umom, van vašim razborom: mi vas pitamo, mi ho- 
ćemo, a vi morate, morate, rekoh, brošuru nam napisat, razložit unutri svu 
našu biedu i nevolju, sve naše stanje i našu bol, sve naše pečale i naše uzdisa- 
je.« Oduševljen je Kurelčevim načinom pisanja: »I zbilja, ja, dragi Kurelče, ne 
znam u kakvo vi črnilo umačete kada pišete! Ja u čitanju bio sam vas onemo- 
gao i oslabio! Vaša je ruka od željeza!«* 

I u mnogim drugim pismima upućenim Kurelcu javlja se potreba njegovih 
učenika da se javno pokaže ispravnost Kurelčevih ideja (Črnčić/“ Rački" 
idr.). No u njima se krije već i tračak sumnje u ispravnost Kurelčevih jezičnih 
pogleda. U pismu Franje Račkoga i Matka Baštijana osjeća se i pri- 
zvuk prijekora." 

»Kamo sreće, da je Kurelac pošao za ovimi mudrimi savieti svojih prija- 
tleljah (Račkoga, Baštijana): bio bi i sebi prištedio mnogo jalova posla i do- 
movini više koristio pisanjem stvarnih knjigah« — možemo ponoviti s Ve- 
berom.'" 

Do godine 1855. nije bilo javne diskusije s Kurelcem i njegovom školom. 
Te je godine progovorio o osobinama Riječke škole Vladislav Vežić. To je 
prva javna diskusija o tom pitanju, koja će se nastaviti naročito nakon objavlji- 
vanja Kurelčeve knjige Recimo koju. Vežić je u ime Zagrebačke škole napi- 
sao članak pod naslovom: Dvie rieči o vilastiem i okrnjeniem genitivima." U 
8. broju istoga časopisa (str. 113—115) objavio je naime Vinko Pacel prijevod 
pisan jezikom Riječke škole, a uredništvo je članak popratilo pozivom na dis- 
kusiju. Pacel se držao u svemu osobitosti pisanja prijatelja Kurelca.“ Na 
taj se članak i uopće na jezične poglede Riječke škole osvrće Vežić »ne kao 
vještak, nego kao ljubitelj svoga jezika i kao neprijatelj svakoga nekorisnoga 
novotarenja«." Iako priznaje Pacelu dobar stil, ipak nije zadovoljan načinom 


5 Arhiv JAZU, XV 8/D, 1—250. 

* Črnčić moli Kurelca u ime učenika Slovenaca kojima Črnčić u Trstu (i Kopru) 
predaje hrvatski jezik da napiše raspravu »u kojoj ćete mirno, tiho i uljudno, nu 
takodjer razgovčtno, čvrsto i neporušeno dokazati da srbski genitiv, dativ, lokativ 
i instrumental množine nevalja: nedvojte o dobrom uspčhu« (Viekopis Franje Ku 
relca, napisao Veber Tkalčević, Rad JAZU, knj. XXIX). 

"A, Veber Tkalčević, Viekopis Franje Kurelca, Rad JAZU, knj. XXIX, 
str. 178. 

" »Neka vam već jednom odgovorim na pismo, u kojem ste mi zaprietili, da 
Vam više ne piši, ako se neprodjem otegnutih genitivov i sasvim prionem uza krne, 
za koje Vi neumorno vojujete... A ja sam, da znate, laglje pregorio, da okrnite 
sve sedmero padežev u oba broja, nego da mi uzkratite vaše prijateljstvo. Bog 
nam je dao jezik, da se družimo, a ne da se rad jezika razdružujemo. Istina, što je 
jezik savršeniji da je i druženje prijaznije; ali ako se od neljubavi razbjegosmo, 
ljubavi se ne dogovorismo. Nego sad nije tome vrieme. Tko čita njemačke novine, 
imao je uvidjeti, da se ondje ne radi ni o genitivu ni o dativu, nego uprav o našem 
nominativu, o našem obstanku...« (Viekopis, str. 178). 

2 A, Veber Tkalčević, Viekopis, str. 178. 

55 Neven, 1855, str. 188—191. Kao moto svome članku stavio je: 

»Ko se nebi jadan rasrdio, 
Kad mi zbore ljudi naopako.« 

*“ Upotrebljava, dakako, kratki genitiv plurala: slike bogov i junakov, nebroje- 
nih slik, teških naporov, poklad kipov, žrtnikov, svjetilnic i slik. Zatim prevodi 
strane riječi npr. chaos — imasta mješavina, a piše i prilično teškim stilom. 

5 Neven, 1855, str. 189. 

pisanja u spomenutom članku jer pretpostavlja da i autor sam zna da ono 
»što je nategnuto i svrnjeno nije po naravi, dakle ni liepo«, a autor je do sa- 
da pisao »i liepo i po naravi«. Nižući razloge zbog kojih je štokavsko narječje 
najbogatije i najljepše, pa je zato i postalo osnovicom književnom jeziku, Ve- 
žić zamjerava Kurelcu i njegovim sljedbenicima što uzimaju neke oblike i 

riječi iz čakavskog narječja. Vežić priznaje kako Kurelac »siplje zlatniem pe- 
rom sam čisti biser i dragulje, i koji bi mogao obogatiti naše knjižestvo alem 
kamenima svoga uma«, ali nije zadovoljan kada Kurelčevi pristaše počinju 
»zboriti o nepojatniem tajnama i za svoju puku samovolju vojevati«, pa to još 
traže i od drugih književnika. Ne priznaje da su Kurelčevi razlozi zbog kojih 
uzima kraći genitiv plurala opravdani." Vežić pametno zaključuje svoj članak: 
»I jezici postaju i razvijaju se kao i sve ostalo u naravi; ... ko dakle podsje- 
ca zelene i bujne grane dorasla stabla pak mu navrće suhi šušanj i gnjile su: 
varike, taj radi protiv zdravoga uma i naravi; tome neće niti cvieće procvas- 
ti, a kamo li voće zarudjeti . . .« 

To je bio prvi javni glas protiv Riječke škole." Pacel, kojega je Kurelac 
uspio predobiti za svoje ideje, uvjerio se kasnije kako je Kurelac ipak pretje- 


" Neven, 1855, str. 189. 

" I neki Kurelčevi znanci sumnjaju u njegove poglede: »Izrekoste jako sirog 
sud nad nevinim slovom ž«, piše mu u pismu Stojanović god. 1858, »i dok mi jas- 
nije nedokažete, da je to slovo kuga, napast i nesretna mora, kao što ga vi nazvaste 
u svom listu, ne mogu pristati uz to mnenje. Molim Vas... pišite mi o tom pred. 

rivao u svojim jezičnim osobinama pa je u kasnijem svome radu sasvim na- 
pustio njegov način pisanja. No potrebno je bilo da se o Kurelčevoj školi opet 
govori jer je ona, naročito u Rijeci, bila sve bučnija, a učenici su je širili i da- 
lje. 

Tako se godine 1859. našao ponukanim da napiše u Narodnim novinama 
(god. XXV) članak mladi V. J-g-ć, pod naslovom Quomodo scribamus nos?" 
Jagić, koji je taj članak napisao, bio je tada još pristaša Zagrebačke škole te 
je branio genitiv plurala na -ah i stare oblike za pluralne padeže. No iznad 
svega se Jagić zalaže za jezičnu i pravopisnu slogu.“ Ne dopušta da se onako 
nekritički napadaju Zagrebačka škola i rezultati što ih je ona postigla u jeziku 
i književnosti.“ 

Nakon ozbiljnih i dosta oštrih zamjeraka što su ih iznijeli predstavnici 
Zagrebačke škole, Kurelac plamti žarom i bijesom da je još jednom i što bje- 
šnje napadne. Tako se godine 1860. pojavila u Karlovcu njegova knjiga Reci. 
mo koju — prava apologija Riječke škole. »Nisi rad zapeti, nisi rad uvršditi«, 
bez uspjeha stišava i suspreže Kurelac svoj bijes, »a srdce ti gori udariti na 
vse strane, te se onda grizeš i pojidaš. Uzmi k tomu čovška svoje misli sakriti 
ne umijuća, svoj rod ljubeća, a zlovoljna sa zle sreće, to svoje to svojega roda: 
pak možeš razabrati, kakvim je paklom za njega pisanje knjige.«“ 

Pojava te knjige uzrok je što se opet u javnosti počelo govoriti o Riječkoj 
školi. Na Kurelčevo djelo osvrnuo se Vatroslav Jagić u Narodnim novi 
nama." Superiorno, sa simpatijom, iako se u knjizi govori protiv Zagrebačke 
škole kojoj je tada i on pripadao, govori Jagić o knjizi svojega žestokoga prija- 
telja. Priznaje da je Kurelac progovorio o vrlo važnim pitanjima našeg knji- 
ževnoga života, o »književnoj slozi i jedinstvu Jugoslovenah«. On cijeni »vat- 
renog domorodca a učenu glavicu: čestita Hervata, a vieštaka na peru«, no u 
njemu »sve vrije i kipi, pa koje čudo, ako jedanput i prekipi«, pa »jer je žes- 
tok i vruće kčrvi, tu mu lasno oprostiš, što nas gdje-gdje baš i odviše nemilo 
ošinu, ma i krivo osudi«. To je članak dvadesetdvogodišnjeg Jagića, kojemu 
je drago što Kurelac ima ispravne idejne postavke o jedinstvu Južnih Slavena, 
ali mu spočitava pristranost što vidi samo pogreške Zagreba, a ne i one Srba 
i Slovenaca. Iako Kurelcu priznaje neke dobre osobine: jedrinu misli, izra- 


metu i navedite njekoliko primjerah, iz kojih ću moći razgovjetnije viditi one oblike 
našeg jezika glede slova h, o kojima velite da klamitju... pak uviereni budite da ću 
svaki Vaš temeljan savjet uvažiti dostojno i prigrliti sve oblike, koji su najpravil- 
niji, jerbo... meni je stalo da zavlada u knjigama našim jasnost, razgovetnost i 
pravilnost« (Arhiv JA, XV, 8/G, 1—19). 

#* Pod tim kraticama krio se V. Jagić, kako to spominje i u »Povijesti slavenske 
filologije« i u »Spomenima moga života«. 

?* »Jer kako kod nas još uviek stvari stoje, verlo grieši proti napredku našeg 
mladjahnog čeda i naraštaj mu prieči umjesto da ga uzgaja svatko, ko god bez 
nužde i to kod sitnarijah, da se upravo tako izrazimo, neslogu uzmaže i širi ondie, 
gdie prava jedinstva jošte nikada nije bilo« (Narodne novine, god. XXV/1859). 

?»Povirite do u Danice zagrebačke ilirske od 4 i 5 decenija — kako se to krasno 
i složno napredovalo! Od sievera do juga, od iztoka do zapada, odzivo bi se Ilir 
Iliru, ili kako mi danas Jugoslaven Jugoslavenu; a u svem tom prednjačiše svim 
— tko? Kajkavci Hervati!« 

" Recimo koju, str. VI. 

2" Narodne novine, 1860, br. 216, 217, 218, 220, 221 i 222. (Preštampano u Jagiće- 
vim »Izabranim spisima«, ur. M. Kombol, Zagreb, Matica hrvatska, 1948, str. 427 — 
—436). 

ziti individualni stil, ipak mu je Kurelčev način pisanja nešto neshvatljivo. 
Konačan je sud u tom pomalo kozerski pisanom Jagićevu osvrtu negativan po 
Kurelca.* 


U ime Zagrebačke škole piše tako mladi Jagić, ali je trebalo da i ugledni 
Adolfo Veber, glavni njezin predstavnik, rekne svoju o tim problemima. 
Tako je nastao Veberov Brus jezika,“ koji je Kurelca punio pravim bijesom 
ne možda zato što bi Veber upotrebljavao oštar ili uvredljiv ton u svome 
članku, nego više zbog toga što je Kurelac osjećao jak, gotovo smrtonosan 
udarac koji mu je zadao Veber kao glava Zagrebačke filološke škole. Doista 
se ta rasprava može smatrati porazom Kurelčevih pogleda, pa još i više — 
pobjedom načela Zagrebačke filološke škole. 


Veberov je članak napisan pod lozinkom: Protiv pomješanja ustroja (je- 
zika) davnosti i sadašnjosti. Pisan je vrlo pomirljivo i vrlo taktički“ Ipak 
čitatelja upozorava na neke Kurelčeve negativnosti od kojih ga želi odvratiti 
da bi se »ostavio pretjerane težnje za osobitošću, te vratio onoj, našemu 
uhu mnogo povoljnijoj i slovnici i slogu, kojemu smo se god. 1848. svi divili«. 
Veber osjeća potrebu da digne svoj glas »da se divni naš jezik liši nepravil- 
nih prikrpina iz starije i novije dobe«, ali nije nepravedan prema Kurelcu 
te mladeži savjetuje neka »prisvoji čistoću izraza njegovih, jer to je samo 
čisto zlato, podobno da te uzčuva od tudjega duha«. Dotičući se konkretnih 
Kurelčevih nedostataka, ističe Veber u prvome redu kako književni jezik ne 
smije biti arhaičan jer služi i treba da služi suvremenicima, te zato treba pre- 
uzeti »ustroj« današnjega jezika. Ne može se složiti ni s Kurelčevim grubim 
načinom izražavanja. 


Ubrzo nakon Veberova članka kancelar Ivan Mažuranić propisuje, od- 
lukom od 29. listopada 1862. br. 3180, Gajevu ortografiju u hrvatsku nastavu. 
To je bila važna pobjeda Zagrebačke škole. Koje čudo ako se Kurelac, osjeća- 
jući nakon svega toga da mu nestaje tlo pod nogama, tuži na Zagrebačku ško- 
lu, te objektivan i miran Jagićev ton, a još više Veberov, karakterizira kao lič- 
ni napadaj. Smatra kako se njegovi neprijatelji vesele kada »Jagić ili Veber 
štogod rignu; to je za njih neizrečena naslada«. 


Uzalud je Kurelac u drugom nacrtu svoga odgovora »brusiji« odlučio da 
neće odstupiti od svojih jezičnih osobina te i dalje ostati na čelu svoje škole. 
Riječka je škola ipak polagano ali sigurno tonula, ona je već prešla svoj zenit 
i nestajala s pozornice na koju se dosta bučno popela. Zagrebačka filološka 
škola tada se, naprotiv, još jače afirmirala. 


I Kurelčevi učenici smatraju kako u Veberovim riječima ima dosta istine, 
pa tako Budisavljević potiče Kurelca da se s piscem članka Brus jezika valja 
nagoditi mirno. Kurelac, dakako, o tome nije htio ni da čuje, no njegovi su 
učenici pomalo počeli gubiti puno povjerenje u njegove jezične poglede što 


“ Kurelčeva knjiga za njega je »novim dokazom, kako i najoštroumniji čovjek, 
makar na hiljade starih i novih knjiga pročitao i proučio, ipak može strahovito 
tumarati, kad si jednom ubije u glavu krive misli o jeziku i stvarih gramatičnih«. 
Jagiću se ne sviđa ni etimološki pravopis, što ga naziva »krivopisom«, a prigovorio 
mu je i zbog arhaiziranja jezika. 

% Pozor, 1862, br. 219—>221. Usp. A. Veber, Djela III, Zagreb, 1887, str. 
318—337. 

* Početna rečenica glasi: »Najprije imam zametnuti govor s Franjom Kurelcem, 
čemu pristupam sa što većim štovanjem, ne samo što smo si osobno prijatelji, već 
i što u njem štujem muža, koji se je od svih naših pisacah najviše bavio učenjem 
drevnjakah, koji se odlikuje liepim jezikoslovnim znanjem, i kojega ide riedka 
zasluga, da piše u obće pravilno i čisto hrvatski.« 

su ih prije slijepo prihvaćali. Neki od njih čak kriomice pišu jezikom Zagre- 
bačke škole. Dežman, šaljući učitelju svog prvenca Smiljana i Koviljku, is- 
pričava se što je djelo napisao po uzoru na narodnu pjesmu. Uvjerava svoga 
već pomalo ojađenoga vođu kako je to učinio zapravo u interesu njegove ško- 
le." Još godine 1863. Dežman smatra kako bi trebalo da se Riječka škola 

t 
što jače afirmira: »mi, vaša škola, nemamo još ni jednih novin u svojih ruku... 
Trebalo bi da se konstituiramo, dosta nas imade i na Rčci i oko Rčke, sve 
samih svojih ljudih . .. Da se prebrojimo Ičpa bi nas kita bila. Novin nam 
treba, novin ...! Kad se sastanu akademikeri u Zagrebu, koliko ih bude s 
Vami v&ćalo? Ako odbijete Račkoga, ni jedan. Gubitak vremena za nas je 
smrt... Potjerajte Rččane da osnuju jednom kakav znanstven list, pa da vidi- 
mo tko je vera tko li nevera... .«" Odani mu Dežman voli upotrebljavati velike 
riječi, a možda ni sam onoga časa dok je to pisao nije bio svjestan kako će 


# »Jer znate, da trebam, što veli Francuz gagner du terrain, a ako bi ju bio 
napisao sasvim po vašu, to bi mi kritikeri... crnili moje ime... Zato je recule 
pour mieux sautcr. Kad ja stečem doktorsku diplomu, koja reć bi Hrvatu nešto 
imponira, kad ja stečem glas u književnosti hrvatskoj, onda ću ja bez straha razviti 
vašu zastavu, da s njom ili dobijem ili poginem. To je moj program i ufam se, da 
je političan... Ako prosudite stvar na ir&zno i po moju, uvieren sam da nećete 
se tužiti; Moju školu rečkom prozvaše, a Rečani mi se odvergoše.« Pismo iz god. 
1862. 


? Arhiv JA, XV, 8/D, 1—146. 

njihovo značenje biti kraikotrajno. Sve da je i htio, nije više mogao slijediti 
svoga vođu, Razvoj književnog jezika u Hrvatskoj sve više ide u raskorak s 
Kurelčevim idejama. 

Vođa Riječke škole već je postao pomalo umoran od borbe. Nijedan vd 
njegovih učenika nije se dao na filologiju. Nakon povratka ustava, hrvatska 

se književnost počela snažno razvijali. Pisana je bila upravo jezikom Zagrebač- 
ke škole, pa je bilo potpuno iluzorno da bi se još mogla u jeziku te književnosti 
provesti tako radikalna promjena. Kurelac je bio spor i neproduktivan. Sve 
da je bio i »političniji« i produktivniji, sve da je imao i školovanih lingvista 
među svojim učenicima, njegove ideje, koje je prihvatio određen broj učenika 
pedesetih godina, sada su postale nestvarne i za te iste njegove učenike. La- 
tentno je u njima klijala sumnja u ono što im je Kurelac propovijedao. Čak 
i Budisavljević, najdraži i najdosljedniji Kurelčev učenik, pomalo je uviđao 
kako je nesuvremen s Kurelčevim pogledima. Kako je htio aktivno sudjelovati 
u književnosti koja je poprimala već sasvim određenu fizionomiju, i on je 
morao postepeno napuštati jezik svoga učitelja. 


»To bijahu posljednji časovi padajućeg vodje«, veli Veber u svom Vieko- 
pisu. Ipak ga neki još i godine 1867. nagovaraju da nastoji svojim jezikom 
prodrijeti i u osnovanu Jugoslavensku akademiju (T. Smičiklas). No to je, 
dakako, bilo sasvim nerealno. 

I sam Kurelac opaža da ga pomalo svi napuštaju.“ Gudine 1868. odrekao 
se Kurelčevih jezičnih osobina i Budisavljević? Tada se Kurelac posve predao 
kada je vidio znakove razilaženja u pisanju i kod svojih najboljih učenika. 
Bolno javlja Budisavljeviću da će mu »doskora žao biti, što je ikada živio«.“ 
Pa to je bio kraj Kurelčevim idejama za koje se tako ogorčeno, ali i predano 
borio! čini se da je i sam vođa pomalo počeo sumnjati u svoje poglede. Pri- 


Kono boa Veda 


Lavostav Vukelić 


povijeda se, iako to Budisavljević opovrgava, kako je Kurelac rekao Trnsko: 
mu, pošto je pročitao njegova Dobrašina, pisana jezikom narodne pjesme: 
»Sad vidim, da imaš ti pravo.«“ A mladi Iveković iznosi kako je jednom sreo 
Kurelca te izrazio sumnju u njegov jezik. Tada mu je rezignirano Kurelac 
odgovorio kako on i ne očekuje više da ga itko slijedi u njegovu načinu 'pi- 
sanja. 
“ »Dugo je već tomu, čto se naši ahavački protivnici tudjim perjem kite, t. j. 
članke mojih učenikov ili bar. mojih sumišljenikov svojim ahom nagrdjuju, a to 
vse tomi namerom, da ja ostanu samotan i sramotan bez poslednikov, i svčt im 
veruje te ješ misli, da su one ugodne ružice nikle na l&hi i sokom ahavskim. Učinite 
vi tomu jedan pul konac i nedajte se zamamljivat. Toga li do skora ne učinite, to ja 
napišu proglas te uzprošu svoje privrženike, da ga podpišu; najdu li čislo premaleno, 
to se ja knjige i vsega odreku.« . : : mes : 
" To je učinio Budisavljević koji je s uvjerenjem vjernika pisao god. 1863. 
Je a jeni : mioosak J a pisao & dje 
svome vođi: »Velju od vse zbilje, da nisam vikao nikomu na svetu za ljubav lizati 
se laži i klanjat neistini. Već sam došao do istine, a njoj se ne mogu nevjeriti, 
niti budem za života svoga, tako mi veliki Bog pomogao!« (Arhiv JAZU, XV, 8/D, 
I—l115, 
"M. Breyer, Tragom života i rada Frana Kurelca, Zagreb, 1939, str. 108, 
'A. Veber Tkalčević, Viekopis Franje Kurelca, str. 181. 
i ia, I J : : 
* Iveković je upravo ovako rekao Kurelcu: »Gospodine profesore, da ste oslali 
kod pisanja, kojim ste pisali Govore rimskich pisac, i sa onim starim genitivom, 

No, vođi je dolikovalo da padne sa svojim idejama, da ne popusti, pa tako 
Kurelac i dalje, do smrti, piše svojim načinom, a u tome ga slijedi tek neznatan 
broj učenika. 


Vrijedno je da se sada pomnije prouče glavne osobine Kurelčeva jezika, 
odnosno Riječke filološke škole. 


11. JEZIČNE I PRAVOPISNE OSOBINE 


!. Jezične osobine 


Iz spomenutih Kurelčevih jezičnih pogleda nastaju jezične i pravopisne oso- 
bine. Zato ću najprije prikazati glavnije morfološke, sintaktičke i leksičke crte 
Kurelčeva jezika s primjerima iz njegovih djela, a onda ih objasniti njegovim 
jezičnim koncepcijama? 


Kurelac se, poput sljedbenika Zagrebačke škole, drži starijih oblika u 
deklinaciji imenica (dativ, lokativ, instrumental plurala), ali za razliku od 
njih ostavlja neizmijenjene velare u instrumentalu plurala (npr. s buntovniki, 
s junaki i sl.). 


Najkarakterističnija je Kurelčeva osobina kratki, tzv. slavenski genitiv 
množine, npr. žen, molitav, građov, pšsnikov, rukopisov, ponajboljih kusov i sl. 


Genitiv i lokativ mn. u pridjeva upotrebljava katkada s nastavkom -ieh, 
pored običnijega -ih, npr.: na mladjieh (F1. 35), . . . tvorbe božje govore o stva- 
rih vidivih ali neživieh, ali ako živieh to nerazumnieh (F1. 20). 


Vi biste bili danas prvi naš pisac, ali nažalost idele sve natraške, sve u dublju 
starinu našu, a mi ne možemo tamo za Vama.« On će glasom bolnim, glasom čovjeka, 
koji vidi gdje mu nastojanje svega života propada: »Sinko, ne ištem ni od koga, 
da se povodi za mnom, ali ja ne mogu natrag.« Usp. Vienac, br. 21, od 22. V. 1902. 

“* Djela ću katkada citirati u skraćenom obliku, ovako: 

F.i FI. — Fluminensia, Zagreb, 1862. 

Im, — Imena vlastita i splošna domaćih životin u Hrvatov, a ponekle i Srbalj, 
Zagreb, 1867. 

J. i Jač. — Jačke, 1871. 

Mulj — Mulj govora nespretna i nepodobna nanešen na obale našega jezika ili 
o barbarizmih, Rad JAZU, knj. XXIV. 

P.i Ps. — Pokorni i mnozi ini psalmi Davidovi, Rijeka, 1861. 

r. — Runje i pahuljice, Zagreb, 1866—1868. 

R. i Rec. — Recimo koju, Karlovac, 1860. 

S. i St. — Stope Hristove, Zagreb, 1868. 4 

Viek — A. Veber Tkalčević, Viekopis Franje Kurelca, Rad JAZU, knj. 
XXIX. 

Pridjevi i participi imaju za Kurelca uvijek dva oblika: određeni i neod- 
veđeni, kao i u starocrkvenoslavenskom jeziku, te se ne obazire što pridjevi 
na -ji,-skl i sl., participi i komparativi (superlativi) imaju u suvremenom jeziku 
samo određeni oblik. Mjesto određenog oblika pridjeva upotrebljava i neod- 
ređene, što ga suvremeni jezik nema, npr.: I danas hvala tomu dobrostivi 
Srbinu! mene prihranivšti i podpomogši i naučivša. (Rec. 31). Iz toga i slčpac 
vidčti može, kako Magjari carskd čoveka drže (FI. 143), a i zato, da se nadiviš 
sladkdi im prijateljstvu, tim ugodniju, čto ga je danas manje (Ps. IX). 

Služi se starom pokaznom zamjenicom s', si, se, npr.: Se jeseni ja se od 
pravio u Zagreb, i ponesoh sobom rukopis (Rec. III). 


Uzima stare oblike lične zamjenice za dativnu upotrebu (starocrkvenosl. 
Ny, Vy) npr.: Zaklatio sam se i ja u livade pčsam Crnogorskieh... ali mogu 
vi, gospodo i borci . . . reći (Fl. 161), a mislimo da je to žalce i ostan dobre 
ni volje i nastojanja. 

Upotrebljava dual u imenica, npr.: Iz dvaju rukopisi (J. LIII), dvaju pre: 
vođa prviu (Ps. XIX), Nu uz pomoć dvaju rukopisi (r. XVIII), širokih ru- 
kava (Rec. 4). 

Infinitiv mu završava nastavkom -i, ali i bez njega (supin), npr.: Naš 
je pravopis jarac vitorog, te je muka s njim boriti se i natezati... (Fl. V); Ima 
tomu nekoliko godin čto sam te oprosio, da mi dopustiš ovu knjigu imenu 
tvojemu pripisati, tebi ju izručiti (Ps. Posveta); U to te takvo trebalo je hr: 
vatskoga popa, Latinski ne umevša . . . dobro uputit, jezik okresat i otesat, 
da vse to prvo razabere i razluči, jeda se čeljade, u kojega je oblast svezat 
i razvezat u čem ne pobrka . . . (Ps. XVI); Nisam ja bez rukopisa, nu mi ga 
je muka na svšt odpravit (Ps. Posveta). U pojedinim primjerima upotrebljava 
čas jedan, čas drugi lik, npr.: Ne bi druga nego se ubrodđit, te se prevezti k 
zmajevim dvorom. (Ps. II); Nije me strah za plodove uzvišenije stare nam 
knjige Dubrovačke; kako smo pril&pnuli na vidčlo ih iznašat, to se po vre- 
menu vsakoj nje milostnik najde; nu sam brižan za ove poniže sirotice, koje 
bi ohola ćud i prezreti mogla, nu koje meni su vasma u srdce unišle i koje 
sam rad svetu pokazat (r. 1). 


Prvo lice prezenta završava mu na -u, npr.: Er se raduju pred bogom bez 
kraja i konca (S. 350), prinošu (Rec. 1), bavlju se (Rec. I), vidju (Rec. I), ali 
ima prezent i s drugim nastavcima, čak i u istoj knjizi gdje je upotrijebio 
lik s nastavkom -u, npr.: . . . tebi se prikažem (S. 340); Uza to još ti prikazujem 
vse duhovne sile (S. 371), Ne znam, kako stoji u jeziku n&čmačkom (Rec. 
115). 


Kondicional glagola uzima po starom i dijalektalnom: bim, biš, bi, bimo, 
bite, bi, npr.: Medjer rekao bim, da ste vi smššni junaci. (FI. 162), o kom 
bimo pomislili (Rec. 152), a katkada i oblik bihom, npr.: Zato najveć o tom 
bihom nastojat, kako sebe da premožemo (S. 9). 


Upotrebljava dual i u glagola, npr.: Kad im spomenuh, da sam rad pre: 
noćiti, to oni: »a morete i kod nas« te me uvedosta u kuću i pokazasta postelj 
i pratež (J. XXIII); Kad mi iza večere i razgovora u postelj, zavrgposta oni 
razgovor sa mnom (er sta u istoj izbi, dosta prostranoj, spavala) (J. XXIII); 
Srbija i vojvodova i kneževa, druga slova prebireta (V. 8); Tadijević i Latino- 
vić mrko se gledasta (r. LIV), da se tuj hoće povse druga priprava nego li 
ona, koje se moj starački um i t&sno vremence latiti možeta (Im. V); Jednom 
ugovorisva ja i on prevaliti Vučku... Toga naju putovanja biasva i u Pazinu 
(Ps. 1), pod vsakim naslovom oba rukopisa (i Kukuljevića i biskupa Jurja) 

pišeta (r. XVIII); Nu i Daru i Romain u tom sta složna, da ... mir nije bio 
u volju ... Petru (r. L); Nu ni Stulić ni Vuk nista uzela na um... (Rad, XV, 
str. 110). 


Futur imperfektivnih glagola gradi od svršenog prezenta glagola biti i 
infinitiva, npr.: budu govorit, a u perfektivnih glagola prezent stoji u službi 
futura, npr.: O prejadni i bezumni grčšniče moj! čto odgovoriš bogu, znaju- 
ćemu za vsako zlo i zalce tvoje? (S. 67); Rado li križ nosiš: on tebe ponese, 
i k žudjenoj zamčri privede (S. 117); Po čem žive Rimljani i Grci još i danas? 
Žive i obžive včkomice po onom, čto slovom izrekli i upisali (F1. 35). 

I u imperativu udaljuje se pisac od uobičajene tvorbe. Tako upotrebljava 
stariji imperativni oblik glagola moći: mozi, mozite. Katkada u pluralnim 
nastavcima izostavlja -i, npr.: Zarec'te se već jednom otih pohodov (V. 101), 
ali ga i ostavlja, npr.: Pristupite, Slovenci (Ps. XXIX). 

Karakteristična je za Kurelčev jezik upotreba glagolskog priloga sadašnje- 
ga i prošloga ili gerundija, kako ga sam naziva. Uzima »gerundij praes. sing. 
masc.«, npr.: Navraćaje razgovor s tim preslovutnim mužem to na ovo, to 
na ono, začesmo razgovor i o Slovencih (Rec. 1). Isto tako i »gerundij prezenta 
iasc. i fem.«, npr.: Veliko je bezumlje, čto mi ne hajuće za koristna i po 
irebita, ob onih nastojimo (S. 7), Na koju (rčč) mi vsi grohotom u smčšh zna 
iuće dobro, da njega od gerundia nikada glava ne zabolčla (Rec, 111); koji 
dodijavahu Gradcu vojujuće na Furlane, s druge, podpomažuće duku Savoj- 
skoga (r. LIII). 

Upotrebljava »gerund. praet. sing. masc.«, npr.: Iz ovoga sela pošal i još 
ih nčkoliko obišad .. . vratim se u Beč na povrate (J. XII), Pošad iz Beča... 
obišad nčkoliko sel ... (UJ. XXXIX); Unišad u krmu Novoselsku, zapodnem 
tu razgovor (J. XXXIX); Došađ u domovinu i o njoj s kim prigovarajuć 
usta mu se topila u opisivanju onoga, čto je u njoj krasote i miline (V. 119). 
Isto tako uzima i »gerund. praet. plur. masc. i fem.«, npr.: Ogledavše malo 
Slovence, svrnimo okom i na Srblje (Rec. 14); Ljudi čuvše to nasmiju se... 
Progledavše moja pisma i ničega ne našadše, čto bi zlo o meni sv&dočilo ... 
ipak me daše pod stražu (J. XL). 

Rado uzima atributnu imenicu, tj. imenicu u službi pridjeva, npr.: Po 
njoj teku vođe studenice, vode ozdravnice; Spravi se i pojmi sa sobom včru 
golicu. (S. 374), dok npr. S. Bosanac“ drugu rečenicu iz latinskog originala 
prevodi: Podji dakle s prostom vjerom. Ima i ovakvih primjera: zlokobnica 
utorina (Bosanac: gadne misli); Nu tvoju molitvicu bogomilku pred bogom 
prospi (Bosanac: bogu milu); čovek iskrenik i žurnik (Bosanac: čovjek gorljiv 
i marljiv); sablja krvavica u značenju — krvava sablja. 

Katkada pretvara pridjev u službi atributa u imenicu na taj način što samu 
imenicu ispušta, a pridjev postaje nova imenica, npr.: Raduje se istiniku, 
a ne vuhlini (iskrenom čovjeku, a ne himbenom čovjeku, S. 283); Ako ti neka 
suhavica bude na srdcu (S. 357), uztrpljenik — ustrpljiv čovjek; pakostnik 
— pakostan čovjek; krhljivac i vrtljivac (S. 235) — nepostojan i slab čovjek. 

Katkada upotrebljava plural pridjeva u srednjem rodu prema latinskom 
utjecaju, npr.: Veliko je bezumlje, čto mi ne hajuće za koristna i potrčbita, 
ob onih nastojimo, koja su zanimljiva l&šstor i čtetna. (S. 7), po latinskom ori- 
ginalu. »Grandis insipientia, quod, neglectis utilibus et necessariis, ultro inten- 


?a Dr, Jan Stanislav, Dativ absolutny v starej cirkvenej slovančine. Praha, 1933. 

3 Nasljeduj Krista, napisao Toma Kempenac, s latinskog jezika na hrvatski 
preveo dr. Stjepan Bosanac, Ii. pregledano izd., Izd. Društvo sv. Jeronima, Za- 
greb, 1930. 

dimus curiosis et damnosis . . .* Jer ih uči prčzirat zemaljska, a ljubit 
nebeska (S. 135), prema: »Quia docet eos terrena despicere et amare coelestia« 
(str. 114—115). 


Imena gradova stavlja u pridjevski oblik, npr.: grad Rččki (FI. 1), građ 
Bečki (Rec. 1), mjesto: grad Rijeka, grad Beč, slično i u rečenici: Pak se na- 
stanili ... oko Dunajske vode (J. Uvod). 


Mjesto posvojne zamjenice uzima prema latinskome ličnu zamjenicu u 
genitivu, mpr.: A čto je za nje pisca ne znam, ne bude li Frantica S&rković 
(r. III); u kom prčbivat duši se uzht&lo mojoj za vsih danov nje života (S. 
359); Všće mu skupilo vojsku, te kad on ...nje pomoći ... Bugare smlatio (r. 
XXIII); koje divnu milost usta nje suvremenikov obilno su ukušala (r. VII). 


Imenicu iza komparativa ne uzima u obliku kako se redovno upotrebljava 
u suvremenom jeziku (npr. tvrđi od kamena ili tvrđi nego kamen), već uzima 
genitivus comparationis prema latinskom: u koga je narodne misli, kamena 
tvrdje.* (J. Uvod). 


Upotrebljava perfekt bez pomoćnoga glagola, i k tome još često stavlja 
glagolski pridjev radni u srednji rod, npr.: Dalo ga u školu, tamo ga držalo 
do na izmak godine 1399. te ga onda uputilo u drugi samostan (S. XX); Čim 
se koji nas latio pera, a ono se na njega ustrmilo, na nj nahripilo te ga podjar- 
milo. 

Češće umeće u rečenicu: »epentetičko« ga,“ kako to naziva Veber, npr.: 
Čto ga manje svojih knjig sami pišemo, to pr&vodiocu dužnost tim veća (S. 
XIX); Tuj iga nije mčsta jeziku ni oporu ni sanjivu . . . (S. XX); Čto mi ga 
je, sad mi ga je, sad mi je vojevat. (S. 59); Nije ti ga kud udariti na nauk 
(S. 9). 

Imperativ 3. 1. jd. ne gradi kao što je uobičajeno u suvremenom književ. 
nom jeziku, nego prema staroslavenskom imperativu za 3. 1., koji je morfološki 
jednak današnjem suvremenom imperativu za 2. 1." a za množinu upotreb- 
ljava 2. 1. imperativa staroslavenskog duala, npr. Nu te ljubav gole istine k 
čitanju pritegni (S. 13); Istina me tvoja nastavljaj, ona me čuvaj i do konca 
blaženoga uhrani. (S. 132); Tvoja me tada milost ...i prčtiči i postiži (S. 289); 
ter veće nas oni mozite poznati na dobar napredak (S. 40). 


Kao što mu prezent perfektivnog glagola znači futur, i glagolski prilog 
sadašnji takvih glagola može Kurelcu označivati budućnost, npr.: a kamoli 
da takmaca najdeš, knjigu napišuća i plateća (tj. koji će napisati i platiti — 
R. 8); a u knjizi našoj spomenik doteče preživeć onaj, čto mu ga Padova u 
mramor utesa (koji će preživjeti — F1. 31); Možebit se uz glagole k tomu 
nepristupajuće lasno najde drugih, ohotu i sklonost pokazivajući, bolje ugo- 
dećih (tj. koji će ugoditi) i k naimienjenoj službi pristupećih (tj. koji će pri 
stupiti). 


41. Gersen, De imitatione Christi libri quatuor, Editio XVI, Augustae Tau- 
rinorum, Ex officina Salesiana, MCMIII, str. 6. 

*“ Takva se konstrukcija uostalom javlja i u I. Mažuranića (Tad on, negda 
ljući guje ljute, malne zeca plašljiviji kleca — Smrt Smail-age Čengijića). 

* Tako u prvim svojim člancima piše i Jagić: »Pa što si ga vam odsudi, braćo 
Slovenci«, Jagić, Izabrani spisi, ur. M. Kombol, str. 430. 

" Slično su u Kurelčevo doba imperativ tvorili i neki drugi pisci, npr. V. Jagić: 
»Dokaži nam ikogod, da za to vrieme preporoda ne napredovasmo u znanju...« 
(V. Jagić, Izabrani spisi, ur. M. Kombol, Zagreb, Matica hrvatska, 1948, str. 341). 

Dativ apsolutni približuje Kurelčev jezik starocrkvenoslavenskom, npr.: 
Rekša Rakovcu, da ga je strah, da od ista od vsega toga, t.j. namišljenih 
lekcij Smodekovih ničta ne bude, profesorom toga se žamora plašećim, i po 
prilici od prodanoga dopusta odstupećim, ja mu zavrnuh: »Učinimo čto- 
god« (Fs. 182)“ 


2. Leksičke osobine 


Kurelac se i njegovi sljedbenici služe mnoštvom zastarjelih riječi koje 
uzimaju iz starih pisaca, ili riječima iz suvremenog jezika pridaju sasvim dru- 
so značenje, a uzimaju riječi i iz drugih slavenskih jezika. 

Da bih istakao taj velik i raznolik arhaični leksik kojim su zasićena Kurel- 
čeva djela, pa da se vidi na jednom mjestu kakvim se sve riječima služi, na 
brojit ću one najkarakterističnije primjere zbog kojih je njegov jezik (pored 
gramatičkih i sintaktičkih osobina) tako neobičan i prilično težak za razumije. 
vanje. 

U tu sam svrhu iscrpno pregledao naročito prijevod Stopa Hristovih, 
ier je to djelo sam Kurelac smatrao najvećim dostignućem svoga uspjeloga 
jezičnog oblikovanja, zatim prijevod Tacitova Agrikole, djelo u kojemu prvi 
put u većoj mjeri primjenjuje svoj već izgrađeni pogled na jezik. Pored tih 
djela uzimao sam riječi i iz nekih drugih njegovih spisa, npr. iz uvoda Jačku, 
Runja i pahuljica, dijelova Fluminensia, kao i iz nekih neizdanih spisa, što ih 
je Vodnik objavio u svojem izboru Kurelčevih djela (Runje i pahuljice). 

Kako je na kraju Stopa sam Kurelac dodao »Rčči vsakomu nepoznate« 
s latinskim i njemačkim tumačenjem, uz takve primjere ne stavljam uvijek 
oznaku stranice na kojoj se primjer nalazi, dok kod drugih riječi redovno to 
činim: 

ada — igitur, also S. 308; bađar — impiger, riistig S. 72; badrovati — sire- 

nue agere, unverdrossen wirken S. 72; bilja — palica J. XV; bježan — koji 

rado bježi V. 10. 1; blagodet — beneficium, die Wohltat; blagovest — evan- 
gelium, das Evangelium S. 1; blaze — blago S. 53; blaznik — blandiens, se- 
ductor, scandalisans, der Schmeichler, der Verfiihrer, der Argernissgeber 

S. 204; blizna — cicatrix, die Narbe; bližik — propinquus, der Verwandte 

S. 40; bogomil — pius, devotus, fervidus, fromm, andachtig, eifrig; bljudo 

— zemljan sud za jelo, zdjela V. 79; breći se — curam gerere, sich bekiim- 

mern; bogatnik — bogat, S. 99; bogomolja — pobožnost S. 131; božjak — 

siromah S. 310; breguti — mariti S. 134; božjački — siromašno S. 77; ca- 
koliti — garrire, verba effundere, schwatzen, plaudern S. 37; ciglo — uni- 

cum, einzig, S. čalovanje — artificia, Trugkiinste; čatilac — čitalac, r. XVI; 

čatiti — čitati V. 19; čest — sreća V. 71; čezanje — čeznuće V. 113; čezat 

— čeznuti S. 135; čislo — numerus, die Zahl S.; čistilo — čistilište S. 55; 

čistinja — castitas, die Keuschheit, S. 89; čistmen — čist S. 140; čuti — 

sentire, fiihlen S. 285; dan pokonji — dies ultima, der letzte Tag; dan po- 
šastni — dies abitus mortis, der Abschiedstag, der Todestag, dari — usque, 
bis; dobitak — victoria, der Sieg; dobrinja — virtus, die Tugend; dobro- 

darstvo — munificentia, die Freigebigkeit, S. 46; dobrotiv — dobrostiv S. 

188; dobrotnik — dobar čovjek, S. 87; dopomagati — pomagati S. 150; dos- 

pšh — finis, mors, das Ende, der Tod, S. 46; dospšti — finire, mori, enden, 


* Usp. raspravu Jana Stanislava o dativu apsolutnom u staroslavenskom jeziku. 

sterben; doznatljiv — radoznao S. 374; dragašnik — mio i drag S. 342; dre- 
hel — žalostan, r. 1; dreselje — žalost S. 72; dugovit — longanimis, lang- 
miithig; drug druga — jedan drugog S. 36; dugotrp — strpljiv S. 209; dugo- 
vetno — dugo S. 11; dvar — vrata V. 94; dvaš — dvaput, S. 34; gibalj — 
pogibelj S. 147; glamaznik — pohlepnik S. 336; glibonja — nečist čovjek S. 
63; glivnost — bolest od glanada, skrofuloza; glomatati — strepere, lar- 
men, poltern; glotinja — vilitas, miseria, die Schlechtigkeit, die Erbarm- 
lichkeit; glotan — bijedan, zao S. 120; glubinja — dubina S. 318; gnjetež 
— stiska S. 138; gobzovat — povoljan, obilan V. 4; grnučara — ilovača, S. 
166; gvozdovina — krš, klin (augm. od gvozd.); halavanja — buka; hitlen 
— brz, V. 94; hitlenost — oštroumlje S. 326; hitrovati — biti vješt, okretan, 
V. 77; horugva — zastava V. 87; hrustav — duracinus, roh, hart, harther- 
zig; hubav — ubav, lijep, V. 77; hudoba — diabolus, der Teufel; hvir&ti — 
collabi, einschrumpfen, eingehen; indi — dakle, V. 73; inud — drugdje, 
r. LV; izkrnji — proximus, der Nachste; izme&nica — izmjena; iznevarce — 
ex inspreroto, unverhofft V. 89; iznirati — ishoditi, V. 81; izobr&t — izum, 
pronalazak S. 325; izpovšti — ispovijedati S. 188; izući — eximius, ausge- 
zeichnet; izuvidšti — razmisliti S. 123; izvčt — excusatio, die Ausrede; jar- 
mica — casula, das Messgewand; kazati — punire, strafen; kava — kavana, 
J. XLVII; kimnuti — nutare, winken; klčt — cella monastica; koliš — oko- 
liš, krug, V. 86; kolčnik sebarski — pučki tribun V. 74; konči — adminus, 
wenigstens; kopnomšr — mjernik J. XXXVII; kovčeg — arca, die Lade; 
krajač — krojač, r. V; krhlić — slab čovjek, S. 6; krilatac — angelus, der 
Engel, S. 42; krmičati — upravljati lađom; krmnik — kormilar, krmar; 
krsnuti — izaći, javiti se (prema uskrsnuti) V. 21; lačan — gladan, S. 316; 
laginja — olakšanje, S. 119; lakota — fames, der Hunger; lapat — komad, 
dronjak V. 18; laskot — sjaj, V. 81; lastovanje — besposlica, dokolica V. 
73; ledva — bok, leđa V. 103; /čh — i Ičstor — saltem, nur, S. 7; lih — samo 
V. 13; lotrija — besposlica, V. 74; maćuhan — malašan S. 151; malčica — 
res minima, die Kleinigheit, ein Bisschen, S. 91; mamež — sklonost, S. 44; 
mazda — retributio, die Vergeltung S. 72; mesti — smesti, S. 205; mićušan 
— malahan S. 325; milić — drag, ljubimac S. 100; milovnik — ljubitelj S. 
140; minutljiv — prolazan S. 204; mirovan — miroljubiv S. 100; mirotnik 
— miran čovjek S. 87; mostar — vrhovni svećenik, pontifex V. 78; mučan 
— brašneni T. 5; mudno — detinens, aufhaltend, Zeit raubend; mudrinja 
— philosophia, die Philosophie; mužastven — junački, S. 88; nahripiti — 
nahrupiti, navaliti, V. 93; naloga — mnoštvo, gomila, V. 96; najeti se — in- 
fici, angesteckt werden; najliše — praecipue, besonders; namaganje — po- 
kušaj, pothvat V. 83; namišljati — snovati, odlučivati S. 43; naočnjaci — na 
očale, J. XXIII; natap — tinta, crnilo, J. XIV nauprek — protiv, nasuprot 
S. 149; navalice — uporno S. 28; nauzdano — sigurno V. 69; nauzprek — 
protivan S. 263; navicati — naviknuti (nesvršeni glagol prema svršenom), 
nevoljčina — oskudica, S. 40; nekončat — neizmjeran S. 318; neohvano — 
priprosto, neuglađeno V. 71; neugroženost — securitas, die Unerschrocken- 
heit; neskvar — neiskvarenost, J. XIX, neuražen — inviolatus, unverletzt, 
unversehrt; neusprosan — neumoljiv, nepomirljiv V. 109; neutepen — im- 
maculatus, unbefleckt; nevčst — neznanje S. 299; nevrstina — nesavršen- 
stvo S. 9; ničtavet — nihilum, das Nichts, S. 234; ničtina — sitnica, ništa, 
S. 180; nik — ono što klija, niče V, 82; novotnik — novicius, der Nowize S. 
60; nutrašnjik — unutarnji čovjek S. 92; nutrenički — unutarnji S. 81; 
obajmiti — obuzeti S. 79; ob&t — promissio, oblatio, sacrificium, das Ver- 
sprechen, das Opfer; obštovati — obećati, S. 107; obhititi — obuhvatiti S. 
309; obikva — običaj, skup svega što je čovjek naviknuo, obikao V. 92; 
obnujati — dejici animo, kleinmiithig werden; obraz — slika, V. 17; obrčsti 
— invenire, finden, erfinden; obsiliti — svladati S. 79; obsluga — dužnost 
S. 46; obuziti — usko stezati S. 35; očistnik — čistilište S. 159; očuti — os: 
jetiti S. 185; odćehnuti — otkinuti S. 195; od&dja — odjeća S. 331; odhva- 

livanje — zahvaljivanje, S. 189; odlučiti — izlučiti S. 260; odnamiti — ot. 
kloniti S. 167; odpokle — otkada J. XLIII; odreći — odgovoriti J. XXXII; 
odtrckavati — odbijati V. 102; odvčt — odgovor S. 231; odvštak — haeres, 
der Erbe; ohota — milost, naklonost V. 109; ohrana — conservatio, salus, 
die Erhaltung, die Rettung, das Heil; ohrepenštise — ukočiti se V. 101; 
okrom — osim S. 1; okrut — vas, das Gefass; olažica -—— olakšica S. 116; 
ominuti — ne spomenuti, r. XLIII; omudriti — postati mudar S. 12; ope- 
čaliti — ražalostiti S. 179; osamotiti se — osamiti se S. 102; osebice — po- 
sebno, r. LV; osićati se — ćutjeti S. 54; oskruniti — osramotiti V. 97; os- 
kuđan — egenus, diirftig; oskvariti — oskvrnuti, V. 5; ostinuti — refrige- 
rari, erkalten; osuga — vinculum, das Band, S. 195; osvađiti — optužiti S. 
88; osven — osim S. 5; otrčb — čišćenje S. 67; otr&bit — očistiti S. 97; 
otrpčti — trpjeti S. 174; ožudčt — željeti S. 168; ožudljiv — vrijedan želje 
S, 168; paklina — smola S. 68; pametiti — pomisliti S. 5; paštro — asper, 
rauh; perut — krilo S. 266; pitomija — uljudba V. 90; plutati — ploviti S. 
72; plutavica — kolebanje S. 73; pobožnik — pobožan čovjek S. 92; počitat 
— poštovati S. 42; podnčti — succendere, das Feuer anfache(n); podgovo- 
riti — nagovoriti J. XX XIX; podnos — superbia, die Uberhebung; poganik 
(poganički) — spiritus impurus, der unreine Gast; poht&v — želja, S. 371; 
pohičvat — zahtijevati S. 291; poklad — thesaurus, der Schatz S. 70; po- 
končati — upropastiti S. 51; pokonji — posljednji S. 130; pomolan — po- 
božan S. 140;pone — adminus, wenigstens; popaštiti — nastojati S. 46; 
poprhljiv — rastresen S. 336; posal — apostolus, der Apostel; poskisti ili 
poskititi — porrigere, offerre, darbringen, darbieten; poslčđovati — slije- 
diti, S. 290; posp&šno — utile, f&rderlich; postava — statutum, die Satzung 
V. 70; potaptati — potlačiti V. 70; potegnuti — pondo valere, wiegen; pot- 
lišan — vilis, niedrig; potr&biti — očistiti S. 27; potrpice — strpljivo S. 28; 
povelčti — jubere, befehlen S. 310; povčra — sujevjerje V. 80; poždor — 
proždrljivac V. 5; pravilo — disciplina monastica, die Klosterzucht; praviti 
— besjediti V. 100; pređati — tremescere, erzittern; predljiv — strašljiv V. 
73; prelčzti — prijeći S. 290; premoći — svladati, nadvladati S. 9; preobrat 
— conversio, die Bekehrung; prepočitati — više cijeniti, štovati V. 74; prč- 
zor — prezir S. 237; pribiti — pribudem — prirasti, V. 74; pričitati — pri- 
brojiti S. 321; prihod — dolazak J. XL; prihodnik — pridošlica S. 276; pri- 
hranak — hrana S. 352; prikaz — sacrificium, das Opfer r. LVII; primčsiti 
— miješati S. 275; pristašica — pristaša, r. LIV; prizirati — gledati S. 280; 
proiskivanje — uhođenje V. 70; promoriti — izmoriti S. 214; proskrbnik — 
skrbnik, providnik S. 81; propit — ispitivanje J. XX XIV; prostinja — be- 
zazlenost S. 89; prosudnik — koji prosuđuje S. 8; prozuknuti — ukisnuti 
(npr. mlijeko) V. 16; pruditi — koristiti S. 165; prvica — elementum, 
Grundstoff S. 51; puhli — šupalj V. 6; raba — službenica; rabac — sluga, 
S. 131; rabić — sluga S. 306; rabiti — facere, thun, dienen; rabota — po- 
sao; rabstvo — ropstvo V. 69; razmi — osim S. 18; razruh — desolatio, 
die Zerst&rung S. 185; raztipljati — razstresati S. 53; raztop — rastapanje 
S. 368; rutina — prnja, dronjak V. 15; sahrana — spasenje S. 115; samcit 
— samcat S. 82; samohoć — dragovoljno S. 340; savet — senat V. 69; sčitati 
— nemati broja; sebimil — sebičan S. 112; sitljiv — ono što siti V. 6; skle- 
ptati — zastrašiti V. 89; skriš — zakutak V. 100; skupište — zborište V. 69; 
slabosrd — bojažljiv S. 73; slovo — riječ S. 44; slesti — sići S. 319; slove- 
sanje — šum riječi S. 125; smetalica — pogreška S. 1; sniženost — poniz- 
nost S. 86; spasitva — spasenje S. 211; spasiv — spasonosan S. 179; spasan 
— koristan za spas S. 123; spasivo — spasenje S. 325; spreobrnut — pre- 
obrnut S. 211; spčšljiv — brz S. 348; sporiti — umnožiti, činiti da kome što 
napreduje V. 75; sprava — stvar S. 17; srdovit — srdit J. XXXVIII; stišti 
— corrumpi, verwerfen S. 368; stliv — corruptibilis, verweslich; stopanica 
— žena, domaćica V. 98; stopajica — trag S. 41; straćen — izgubljen S. 78; 
strast — trpljenje S. 173; streći se — cavere, sich hiiten; strežljiv — vigi- 

lans, wachsam (stražljiv); stražba — čuvanje S. 357; strmeknuti — srušiti 
se s visoka S. 65; sukromice — sakriven S. 50; suložnik — drug u šatoru 
V. 72; sunovratce — naglo, brzo S. 12; supostat — adversarius, der Gegner 
S. 98; suprotiva — suprotivština S. 25; sutina — mjesto zasuto, razvalina 
V. 17; sv&st — savjest S. 94; svetnik — dnev svetnik — dan svetački S. 45; 
svetokrilac — angelus, der Engel; šavac — krojač, r. V, šegav — oprezan, 
lukav V. 72; šušnjast — lisnat, V. 5; tad — igitur, also; tatbina — krađa J. 
XXV; teg — labor, der Arbeit; tegota — teškoća S. 25; težatnik (dnev te- 
žatnik). 


U tom dakle duhu sveslavenstva i pokušaja da se stvori jedan slavenski jezik 
razumljiva su i Kurelčeva nastojanja u tom pravcu. Zato bi se manje trebalo 
čuditi činjenici što je Kurelac kao oduševljeni Slaven došao na misao da stvo- 
ri sličan jezik, a više njegovoj upornosti da ga bez odstupanja provodi i u do- 
ba kada su takve misli ipak postajale već zastarjele i kada su se slavenski je- 
zici počeli snažno i zasebno razvijati kao samostalni jezici ostvarujući značaj- 
na umjetnička dostignuća svaki na svom vlastitom književnom jeziku. 


3. Ideološki pogledi — opravdanje arhaičnih postupaka 


Sve su spomenute jezične osobine rezultat Kurelčevih idejnih smjernica (sla- 
venstvo, starina), njegovih pogleda na bit jezika i njegovih ličnih stilsko-izra- 
žajnih težnja. Svih tih crta nema još u prvim djelima, ali osobito od godine 
1860, a i nešto prije, mogu se jasno slijediti. Na njih se ukratko osvrće u uvo- 
du Runja i pahuljica (str. LVIII) i u uvodu Stopa Hristovih. Razmotrit ću to 
malo pobliže. 

Kurelac upotrebljava kratki genitiv množine, smatrajući ga jedino isprav- 
nim jer i ostali slavenski jezici imaju takav oblik. Gledano s pozicija općesla- 
venskih ideja, smeta ga što se u tom liku jedino Srbi i Hrvati razlikuju od dru- 
gih slavenskih jezika. Već je Veber u članku Brus jezika, a kasnije i Vatroslav 
Jagić u opsežnoj radnji O podmladjenoj vokalizaciji" pokazao kako je jedna 
od osobina štokavskoga narječja vokalizacija oblika (jerovi i jorovi pretvorili 
su se u pune samoglasnike, glasnik / prešao je u u, [ na kraju riječi i slo- 
ga u 0 i sl.). Rezultat je te vokalizacije činjenica da se kratkom genitivu plu- 
rala dodavao nastavak -a (knjig, junak — knjiga, junaka). Kratki genitiv ide 
dakle u stariji jezik, a nastavak a dodaje se u novijoj fazi hrvatskoga ili srpskog 
jezika. 

Kurelac pored toga u kratkom genitivu množine nalazi i prikladniji oblik 
za koncizni, zbiti stil. Uopće ne voli samoglasnike na kraju riječi, smatrajući 
da oni jezik nepotrebno omekšavaju. Zato nije ništa bilo prikladnije prema 
Kurelčevim stilskim pogledima nego svesrdno prihvatiti kratki genitiv množi- 
ne, idealniji — po njegovu mišljenju — za naš izraz. 

U arhaiziranju jezika prelazi mjeru i onda kada uzima sve pridjeve i parti 
cipe u određenom i neodređenom obliku. I na taj je način htio pokazati vezu 
književnoga jezika s osobinama starocrkvenoslavenskoga. S pravom mu pred. 


% V, Jagić, O podmladjenoj vokalizaciji u hrvatskom jeziku, Rad JAZU, sv. 9. 

bacuje Veber takve krajnosti u jeziku, pitajući ga ironično zašto ne piše i 
velikaja mj. velika i sl., kada već zalazi u starinu, ali bez pravoga sustava i op- 
ravdanja. 


Kurelac uzima i oblike 1y, vy, koji su se u našem jeziku sačuvali do XV. 
stoljeća kao akuzativni oblici, ali su se od XVI. st. sve više zamjenjivali obli- 
cima za genitiv: nas, vas. On zna da se ti oblici mogu čuti (kao enklitički: 
ne, ve) u Crnoj Gori i u Boki Kotorskoj. Makar ih katkada upotrebljava s 
namjerom da se tobože naruga Zagrebačkoj školi (koji imaju sličan nastavak 
u genitivu množine kao Crnogorci!), ipak se ne može oteti čaru starine te mu 
mjestimice ti stariji oblici dolaze i inače pod pero. 


Vidjeli smo da u želji što jačeg približavanja ne samo starom jeziku nego 
i slovenskom — upotrebljava dual u imenica i glagola. I opet ga nukaju 
razlozi jedinstva sa Slovencima, kojih udio također treba da dođe do izražaja 
u zajedničkom jeziku, to više što se dual čuva i u nekim kajkavskim govorima. 
Mnogi suvremenici s pravom smatraju da će se teško taj »neslani dual braniti, 
premda nikada ne obraniti većim tobože bogatstvom, koje će tim jezik steći«.“ 
Sam je uvjeren kako će mnogima biti neobičan nastavak -u u prezentu, iako 
kaže da je »toga . .. samo kdekud«, tj. da ga upotrebljava ograničeno. Svojim 
učenicima savjetuje da taj arhaični oblik ne upotrebljavaju u pisanju namije 
njenom širim slojevima. Ipak on sam ne može a da ne pribjegne tom obliku, 
ponosan što ga nalazi u naših starih pisaca i u drugim slavenskim jezicima. 
U obrani prezenta s nastavkom -u ide već i tako daleko te navodi sasvim dile- 
iantske razloge: da bi se nastavak -am, -em mogao kome pričiniti prvim 
licem plurala. S pravom se Veber čudi takvim nelingvističkim argumentima, 
jer se po toj Kurelčevoj brizi čini kao da pišemo ne za svoj narod, nego za sje- 
verne Slavene. Dovodeći pitanje do apsurda, pita Veber svoga prijatelja širo- 
ko slavenski raspoloženog i u jezičnim pitanjima: jesu li npr. Česi 3. 1. 
plurala piši zamijenili oblikom pišu zato da ne bi doveli u sumnju nas koji 
bismo taj oblik mogli shvatiti kao imperativ. Ako se već radi o razumijevanju, 
> pravom postavlja Veber pitanje, hoće li oblici: ja reku, oni reku, ja vojuju, 
oni vojuju biti jasni našem čovjeku te hoće li moći lako razlikovati 1. 1. jd. 
od 3,1. mn., ako se ti oblici upotrebljavaju bez lične zamjenice. Kada bismo 
polazili Kurelčevim tragom, koji nema mjere ni sustava u preuzimanju starih 
jezičnih elemenata, nastavlja Veber, tada bismo mogli pisati u trećem 1. jd. 
i: on pišet, jer tako Rusi pišu, pa tjera takav stav do krajnosti i pokazuje 
apsurdnost Kurelčevih zahvata u jezičnu starinu i ugledanja u druge slaven: 
ske jezike.“ 


Isti stav izbija i iz drugih Kurelčevih jezičnih osobina. Tako on kao argu- 
ment da se zadrži stari kondicional uzima riječi Šafarikove kojima tvrdi da 
je u najstarijim glagoljskim rukopisima nalazio »oblike optativne: bim, biš, 
bi, bimo, bite, bi«, pa je to, kao i činjenica da se u »primorju i danas govori« 
posve dovoljna našem »starinaru« da ih s veseljem počne upotrebljavati u 
svojim spisima. Što su oblici stariji, to su Kurelcu bolji i pravilniji, bliži osta- 
loj slavenskoj braći! Zato upotrebljava i glagolski prilog po starom načinu, što 
njegovoj rečenici daje poseban pečat starine, i ne odobrava što su ti oblici 
s nepravom zapušteni, pa ih ni Karadžić u potpunosti ne prihvaća. Traži da se 


"V. Jagić, Fluminensia ili koječega na Rčci. Po Franu Kurelcu, Pozor, 1862, 
cit. prema V. Jagić, Izabrani kraći spisi, Zagreb, 1948, str. 440. 

"A. Veber, Brus jezika, Pozor, 1862, br. 219—221. (pretiskano u Djelima A. 
Vebera, sv. III). 

glagolski prilog razlikuje po uzoru na stari jezik te zato posebno proučava gla- 
golski misal »s nam&rom knjizi ih našoj nametnuti«.“ 


Kurelac ne spominje primjere iz spomenutoga Misala tek zato da pokaže 
kakvo je bilo jezično stanje u prošlosti, nego da, potvrdivši bogatstvo starine, 
preuzme glavne osobine i u suvremeni književni jezik. Tako i on razlikuje 
u svojem jeziku glagolski prilog (ili gerundij) sadašnji i prošli, posebno za 
sadašnjost muškoga i ženskoga roda, kao i za množinu muškoga i ženskoga ro- 
da zajedno. S tim se problemima dugo mučio te je sam priznao kako ga još 
nije u potpunosti riješio. U pismu njegova učenika Jerolima Žagara kao 
da se krije i tračak sumnje u Kurelčeve poglede na upotrebu gerundija, iako 
je zbog toga pun divljenja za jezik svoga učitelja. Stoga nije čudo što Kurelac 
ni sam tu nije dosljedan.“ 


Ipak Kurelac nije upotrebljavao starije oblike samo iz idejnih razloga, 
nego je u njima nalazio i elemenata za što zbitiji i koncizniji svoj izraz. Tako 
je npr. »slavenski futur« perfektivnih glagola branio kako s ideoloških, tako i 
sa stilističko-izražajnih pozicija. Raspravljajući o futuru u knjizi Recimo 
koju, napominje kako je nakon razgovora sa Sreznjevskim, kojemu su najviše 
smetali u našem jeziku turcizmi i činjenica što čuje »vsaki čas ću, ću, da, da«,“ 
i Kurelac postao veliki protivnik »ćukanja« i »dakanja«. Obrazlaže da se glagol 
bt&ti počeo uzimati u značenju wollen i werden. Da bi se ta dva značenja razli- 
kovala, glagolu htjeti dodavalo se da (on će da putuje — mjesto on hće ili hoće 
putovati). Tu je, po Kurelčevu mišljenju, početak »nesretnom dakanju«, 
pa je tako glagol htčti postao »orudjem i slugom vremena budućega« (npr. 
ja ću pisati -— mjesto: ja budu pisati, ja ću prepisati — mjesto: ja prepišu). 


»Dosadljivo« ćukanje nastalo je, po Kurelcu, na taj način što je prezent 
svršenoga glagola izgubio svoju snagu za izražavanje budućega vremena, 
a oblik budem koji stoji ispred imperfektivnih glagola posve se eliminirao. 
»Ćukanje« i »dakanje«, tvrdi Kurelac, stoji u našem jeziku kao uzrok i poslje- 
dica, pa dok bude »ćukanja«, bit će i »dakanja«. Da bi se to otklonilo, treba 
vratiti glagolu htšti njegovo pravo značenje i ne uzimati ga tamo gdje mu 
»ne dolikuje«, pa će na taj način perfektivni glagoli opet stajati u prezentu 
u službi futura, kao i u ostalih slavenskih naroda, a imperfektivni glagoli 
uzet će za futur: »budem u pomoć«.“ 


“* Recimo koju, str. 112. Tu Kurelac pokazuje kako se razlikuje u starini gerun- 
dij prezenta singulara muškoga roda (Izbavej ih, živej, molej se i glagolej) i žen- 
skoga roda (Glagoljući, žena jego glagoljući), gerundij prezenta plurala muškog i 
ženskog roda (Oniže izliha vapijahu glagoljuće, da raspet budet. Ishodećeže obre- 
toše človeka.) Isto tako pokazuje razliku gerundija preterita singulara muškoga 
roda (I izšed van plaka gorko. I vtoriceju šad i pomoli se. I poverg srebreniki... 
i otšad... I pojam Petra... I abie prostupalj ka Isusu reče... I udari raba... 
Isusu vozopiv glasom), kao i gerundij preterita singulara ženskoga roda (Vozlijavši 
bo sija (sc. žena) mast siju... Jaše (sc. Irudiada) izšadši reče materi svojej. Všad- 
šiže abie...), napokon i gerundij preterita plurala muškoga i ženskoga roda (Oniže 
otšedše utverdiše grob. I izšedše iz grob... Isplatše venac... Oniže jemše Isusa... 
Raspendžeše ij razdeliše rizi jego... I pljunuvše na nj. Učenici vsi ostavljaše ij po- 
brzaše). 

* Tako npr. Kurelac piše: »Nu Magjari tako prevodeći pravo su preveli« (Re- 
cimo koju, str. 14). Već se Veber zapitao zašto nije Kurelac napisao oblik: prevo- 
deće, kako bi to zahtijevao njegov stav prema raznolikoj starinskoj upotrebi ge 
rundija. 

“*F. Kurelac, Recimo koju, str. 103. 

* F. Kurelac, nd. str. 104. 

* F. Kurelac, n.d., str. 105. 

Dok je za veznik da + prezent u službi futura dobro primijetio kako je to 
pogrešna upotreba jer se time eliminira upotreba infinitiva, koji je još živ u 
našem jeziku, dotle je očito pretjerao u forsiranju »slavenskog futura«. Do 
takvih je zaključaka mogao doći samo čovjek koji ne priznaje jezični razvoj. 
Ipak je Kurelac svjestan da je takav futur, pa bio on i vrlo značajan za naš 
jezik, osuđen da čeka bolja vremena, jer neće naći mnogo sljedbenika. Makar 
njegovi pogledi ostali »pia desideria«, ipak želi upozoravati na »pravdu«, a za 
primanje toga oblika govori — po Kurelčevu uvjerenju — ne samo naša 
starina nego i »starina i sadašnjost ostalih nar&čaj vsih«. Da bi barem kod 
svojih učenika ostvario ono što nije mogao kod drugih, zahtijevao je da mu 
učenici u školi sve »srbske future« pretvore u »slavenske« i u tome neobično 
uživao, kada već nije uspio pokrenuti »olovne duše Hrvatske«." 


Infinitiv uzima katkada s nastavkom -i, a katkada bez njega. Mislio sam 
iz početka da kraći oblik upotrebljava u značenju staroga supina, za što bi 
možda govorili neki njegovi primjeri. Ali upotrebljava taj kraći oblik i onda 
kada nema situacije (glagola kretanja) što bi zahtijevala supin. I Veber u 
Brusu jezika“ moli Kurelca neka potraži jesu li se infinitivi uvijek pravili 
bez nastavka -i, upozoravajući ga posebno da ispita nije li možda takav oblik 
bez -i/ imao značenje slično latinskom supinu na -um. Razmatrajući Kurelčeve 
infinitive, sad s nastavkom -i, a sad bez njega, nisam naišao na svjesnu jezičnu 
razliku. Upotrebljavajući promiscue oba lika, uzimao ih je tek iz stilsko- 
ritmičkih razloga, kako se to može vidjeti iz spomenutih primjera. 


Na sličan Kurelčev stav mogao bih upozoriti i u sintaksi. Željom za 
kratkoćom možemo tumačiti i upotrebu perfekta bez pomoćnoga glagola. 
Veber misli da je upravo Kurelac »otac tomu izpuštanju glagola pomoćnog 
u našoj knjizi«.“ 

Stariji mu je dakle jezik ne samo bolji nego sažetiji i prihvatljiviji s ideolo- 
škoga, s jezičnog i sa stilskog gledišta. Započeli mi razmatranje s jednog ili 
drugog stanovišta, obično ćemo u Kurelca naći jedinstveno i stilsko i jezično- 
idejno rješenje! ' 

Težnje za kojima je išao u gramatičkim i stilističkim osobinama dolaze do 
izražaja i u leksiku. Kako je bio očaran i prožet našom starom književnošću, 
nije mogao Kurelac ostati ravnodušan ni prema rječničkom zakladu. Tako 
upotrebljava mnoštvo starih riječi koje smatra boljima, adekvatnijima, kraći- 
ma, a onda i časnijima, jer su ih posvetili vjekovi, upotrebljavane u cijenjenoj 
i bogatoj staroj literaturi. Ni u leksiku se dakle ne može oteti čaru starinske 
patine, nego diže riječi iz već potonule prošlosti, iz vremena kada su one 
živjele vlastitim životom, što im ga želi ponovno vratiti. 


"* F. Kurelac, n.d,, str. 105. 

# Djela Adolfa Vebera Tkalčevića, str. 355. 

* A. Veber, O glagolju, Djela III, str. 51. — U svojoj radnji »O perfektu bez 
pomoćnog glagola« Irena Grickat veli kako je u pogledu upotrebe kraćega perfekta 
bilo lutanja, »eksperimentiranja« u hrvatskoj književnosti prošloga stoljeća »pre 
nego su sasvim prevladali Vukovi principi«. Za Veberovu radnju primjećuje kako 
je zanimljiva po tome što se iz nje može zaključiti da je razlog čestog izostavljanja 
pomoćnoga glagola u Kurelčevoj maniri, bez dublje veze s dijalektom iz kojega je 
pojedini pisac izrastao. Veberu je taj Kurelčev običaj bio ne samo čudan, ističe 
Grickatova, nego je nastojao da bar donekle odredi slučajeve kada bi se takav 
perfekt mogao upotrebljavati. On je pošao dalje od Kurelca, jer je naslutio bar 
neke slučajeve kada je mjesto takvoj sintaktičkoj upotrebi (O perfektu bez pomoć- 
nog glagola u srpskohrvatskom jeziku i srodnim sintaktičkim pojavama. Posebna 
izdanja SAN, knj. CCXXII. Instituta za srpski jezik, knj. 1, Beograd, 1954). 

Upotrebu riječi iz staroga hrvatskoga, iz starocrkvenoslavenskoga jezika i 
drugih slavenskih jezika možemo dakle tumačiti Kurelčevim ideološkim po- 
gledima. Kako treba da se u jeziku ujedinimo s ostalom slavenskom bra- 
ćom, treba da uzimamo takve riječi koje bi nas što više približavale tome 
cilju. Ideološki i stilsko-izražajni razlozi udružili su se u Kurelčevoj svijesti 
te nije gledao na to hoće li ga njegovi suvremenici moći razumjeti. Smatrao 
je kako mi književnosti u novije doba i nemamo, pa treba da nastavljamo 
na staro doba bogate literature. 

Leksik upotpunjuje, rekosmo, riječima ne samo iz staroga hrvatskoga, iz 
staroslavenskoga nego i iz drugih slavenskih jezika. Manje ima zastarjelih riječi 
u prvim njegovim spisima (proglasima, govorima, prvim prijevodima), a poslije 
ih je sve više. Često je riječi uzimao u starijem značenju, ne obazirući se na 
njihovu semantičku promjenu. 

Posebno je rado uzimao riječi iz našeg starog jezika, npr. poskititi — 
davati, pružati (V. 18), razlik — različan, različit (V. 21), žazlo — u značenju 
šiba (V. 26), vuhliti — laskati (V. 60), vitijski — govornički (V. 71), pogruziti 
— potopiti (V. 80), mužastvo — muževnost, hrabrost (V. 86), horugva — zas- 
tava (V. 87), shovljen — smješten, sakrit (V. 96), leđva — bok, bedro (V. 103), 
ureha — ures, nakit (V. 106) i sl. 

Ima riječi i iz slovenskoga jezika (sopuh — dim, para, dah; sraga — kaplji- 
ca), a uzima riječi i iz kajkavskoga narječja (zaobstun — gratis, Išstor — samo, 
koznovati — bdjeti, pozabiti — zaboraviti); dakako i iz čakavskoga. 


Služi se riječima i iz slavenskih jezika, tako iz ruskog jezika uzima riječi: 
rabota — posao (S. 84), utori — drugi (r. XVII), krom, okrom — osim, žizan 
— život (V. 46), nakazati — kazniti; zatim priklad — primjer, trvati — trajati, 
postojati, opstojati, prema češkomu i poljskomu itd. 


Upotrebljavao je riječi i iz starocrkvenoslavenskoga: gobzovat — povoljan, 
obilat (V. 4), prema stcl. gob'zovat', pohotnik — pohotnik, raskošnik, bludnik 
(V. 5), blaze — blago, batog — štap, batina (V. 29), tlja — pokvarenost (V. 
34) i sl. 

Tim brojnim zastarjelim riječima htio je Kurelac svoje čitaoce odgojiti 
da nauče bogato staro rječničko blago, pa ih upućuje čak i na priloženi rječnik 
kojim treba da se služe pri čitanju (npr. uz prijevod Stopa Hristovih). Taj 
broj prelazi mjeru te traži kao kakav strani jezik mnoga objašnjenja, koja 
jezično neobrazovanog čitaoca stavljaju pred mučan zadatak da s teškoćom 
odgonetava značenje velikog obilja nepoznatih riječi. Tako npr. dodatni 
rječnik uz Stope Hristove broji 120 riječij“ što ne obuhvaća ni manji dio 
teškoća koje se pojavljuju u tekstu. 


Neke je riječi i sam stvarao, kako to misli i Iveković," npr.: doznatljiv 
— željan znanja, krhlić, prosudnik, bogozor i bogosluh, vanašnji, dobrodarstvo, 


“ Slično radi i Š. Budinić koji na kraju svojih »Pokornih psalama« ima dodatak 
u kojemu navodi riječi što ih nije smatrao običnima u svome djelu (Otvorenye, il 
tumacenye nicholijh rijcij, poloxenih u ouih psalmeh: choye nijsu usachomu opcch- 
iene ni occitte), npr.: bezachonya — nepraude, brassno — gizbina, cislo — broy, 
chroziscchie — dom, staan, gherdnij — oholi, ghgnef — serxba, higliad — tissucch, 
ischonni — od pocela, loxiscchie — stan, loxniza — postiglia, luchuav — himbeni, 
opliuiti — ocistiti, otroci — dicizza, pan — gospodin, penye — zacignanye, perivoy 
— vertal, pult — put, meso, raunovati — sliditi, resnost — gistina, schonni — od 
pocela i sl. 

"F. Iveković, Stope Hristove i Nasljeduj Hrista, Katolički list, LIV/1903, 
br. 49, str. 358—388. 

prvice (elementa), spasljiv, nutrašnjik, ožudljiv, minutljiv, poželjnica, trkotati, 
ugrijanik i vatrenik (u značenju fantast, entuzijast), gvozđenica (željeznica), 
kolostaj (kolodvor) i dr. 


4. Želja da se etimološkim pravopisom hrvatski jezik približi 
slavenskim jezicima 


Ideološki pogledi očituju se i u Kurelčevim pravopisnim osobinama. Važan 
bi udio u zbližavanju slavenskih jezika imalo »etimološko« pisanje, koje čuva 
u pismu karijen, značenje riječi. Ako se Slaveni ne mogu u razgovoru lako 
razumjeti, neka su im barem knjige što bliže, smatra Kurelac.“ Razloge 
što ih iznose fonetičari pobija, jer smatra da postoji unutrašnja istina i sloga 
pisma i naše misli. »Etimološko« mu je pismo vjeran tumač sadržaja, vjerniji 
nego jezik i usta, pa zato pismo treba da u sebi prikaže vidljiv korijen s 
pomoću kojega riječi postaju razumljivije.“ 


Kurelcu se ne sviđa »glatkost, mehkota« jezika, smatrajući kako je bolje 
da jezik očvrsne nego da bude »bablji krezub«. Jezik treba da je čvrst, da ga 
vrijeme »ne mrvi«, a upravo se to dešava ako se iz njega vade »zubi etimolo- 
gički«, pa postaje posve »bezkičmen« i mekan. Kurelac naime smatra da je 
svaki suglasnik »koji ima silu odkriti korčn . .. kao svčća, koja gori i luč raz 
proztire« 


Iako poštuje Karadžića, ne može priznati njegov autoritet u »fonetici«, ni 
pristati uz njegove odgovore Savi Tekeliji i Milošu Svetiću, a ni knjigu Đure 
Daničića Rat za srpski jezik i pravopis, »kdč se odista vse reklo, čto se ikad 
reći može, u obranu eufonje; a u Karadžića još i načinom oslastnim, kako sa- 
mo on napisati um&«.* Priznaje kako je prije i sam »živo pristao za eufoniu«, 
koja je slična načelu grčkoga pisma, na što je Karadžića upozorio Kopitar, no 
Kurelac se uvjerio da je bolja etimologija te samo žali što Karadžić ne napiše 
štogod po korijenu, jer bi sigurno i na tome polju bio prvi. 


Kako je bio uvijek ekstreman, Kurelac smatra da valja biti dosljedan do 
konca i u pravopisu. Zato misli da je potrebno pisati: čto, čiti, počten, počta, 
čteta, učtrb, čkakljati i sl., da bude sve dosljedno korijenski, pa makar se to 
kome činilo i neobično. Ako se uobičajio drugi način pisanja, Kurelac misli 
da to pisca ne smije zavesti, ako je jednom shvatio prednost dosljednog 
korijenskog pisanja. 


Uopće, riječi postaju, po Kurelčevu mišljenju, sve više bez kostura, 
meke, bez korijena koji ih drži čvršćima i pomaže njihovu razumljivost. 
Zato bi Kurelac tome htio stati na kraj vojujući za korijensku čvrstinu, te 
tako nabraja cio niz primjera gdje se izgubio suglasnik, koji daje riječima 
razumljivost“ Tim primjerima, u kojima je pokazao povijesni razvoj riječi, 


" T, Maretić, Jezični savjetnik, str. 43. s. v. kolodvor. 

?" Rad, III, str. 105. 

* Zanimljivo je i instruktivno kako prof. Ivšić govori o prednosti fonološkog 
pravopisa za naš jezik. Usp. S. Ivšić, Etimologija i fonetika u našem pravopisu, 
Hrvatski jezik, 1938—1939, str. 10. 

#% F. Kurelac, Recimo koju, str. 91. 

*%F. Kurelac, n.d,, str. 93. i 95. 

"EF. Kurelac, nd, str. 95 (npr. venuti — mjesto vehnuti). 

Kurelac je htio upozoriti kako se one sve više »mrve«, pa bi valjalo paziti 
da se to ne širi i dalje, a u tome će pomoći upravo korijensko pisanje. 

Kurelac se nije posebno bavio mišlju da stvori zajednički pravopis za sve 
Slavene, ali iz cjelokupnoga njegova pravopisnoga rada izbija jedno: on bi htio 
stvoriti takav pravopis koji bi bio što bliži drugim slavenskim jezicima. Za 
taj cilj, što ga žele postići i drugi slavenski rodoljubi, radi Kurelac, a smeta 
ga sve što ne ide tom slavenskom jedinstvu u prilog." Zato ne može da shvati 
ni da odobri što srpsko novinstvo piše bez & (jata). Zar »iza tolikih pošastij 
ne omudrismo? ni s te boli ne ozdravismo: da je vsak rad uzpisati, kako se 
kod njega govori?«" — pita se široki Slaven. Zamjerava i Hrvatima koji su 
prije upotrebljavali ovaj znak, ali su ga napustili, preuzevši pisanje ie i je, a 
time nakopali sebi na brigu još i razlikovanje dugoga i kratkoga jata. Slaven- 
sko jedinstvo međutim treba da bude na najvišem i najčasnijem mjestu, pa 
Kurelac jednostavno ne razumije kako naši ljudi mogu tu činjenicu mimoila- 
ziti. Svojim kritičarima on odgovara: »Ako ta pravilca smetaju onomu koji je 
čemu drugomu naviknuo, nu ne smetaju razumžšvanju, bratskoj slozi med 
plemeni slovinski, a to je meni, čto je knjige, najprvi zakon.«“ 

S ideološkim kao najvažnijim razlozima nije mogao Kurelac biti znan- 
stveno dosljedan, pa se u njegovu načinu pisanja opažaju mnoge nedosljed- 
nosti i nepotpunosti. Ni na kakvim sigurnim načelima nije postavljen Ku- 
relčev savjet da treba »kdškad slovo koje nečitat, kdčkad je omekšat, kdčkad 
oduljit«," preporučujući da se čita ne lagko, nego lako; ne dvigne, nego digne; 
ne podnos, nego ponos; ne odstaviti, nego ostaviti; ne višje, nižje, nego više, 
niže itd, Također ništa ne znači Kurelčeva preporuka čitaocu da »omekša« 
suglasnike pa da čita mjesto čto — što, mjesto čteta — šteta, čtiti — štiti, 
počtediti — poštediti, gđe — gdje ili dje, a malo ima znanstvene preciznosti 
njegov savjet da čitalac »odulji« pa da čita mjesto mne — mnie, mjesto vse — 
sve, mjesto vsačtvo — svašto i sl. 

Tih je manjkavosti i nedosljednosti u pravopisu bio svjestan i sam Kurelac 
kada priznaje da je »odista kriv: nije mi pravopis proveden kako treba; te u 
to ime l&čskovac u ruke, te po meni, kd&egod zahvatiš«.“ Pravopis kao znanstveni 
problem uopće mu je bio »dosadnikom i piscu i čitaocu«.“ Smatrao je da 
je nemoguće u pravopisu naći dosljedna pravila, a nije to ni mogao kada je 
postavio ideološko načelo prije elemenata znanosti i prakse, pa je stoga shvat- 
ljivo da se tuži kako je pravopis »jarac vitorog te je muka s njim boriti se i 
natezati, ako si rad tvrdo po korč&nu uzpisati, i vsaku besedu razstaviti«.“ Zato 
ga pravopisna pitanja dosta muče i uznemiruju, ali im ne može stati na kraj.“ 


Kurelac, kao uostalom i ilirci, temelji pravopis na etimološkom načelu, 
ali je u tome pošao do krajnosti, pa zato ispravno veli Jagić da je »upravo ne- 
snosan, gdje stane svoj krivopis preporučati, ne jarca vitoroga, već staro klju- 
se, s kojim će... doskoro ugreznuti u blato«.* 


* FE. Kurelac, Recimo koju, str. 101. 

%F. Kurelac, n.d,, str. 103. 

“ Stope Hristove, str. XX. 

“ Stope Hristove, str. XX. 

2 F, Kurelac, Fluminensia, str. V. 

% F, Kurelac, Runje i pahuljice, str. LX. 

%“F. Kurelac, Fluminensia, str. V. 

# »Da mi ta bušica po uhu ne skače: pravopis pod jedan zakon doterat, meni 
muke manje i od ljudi zazora manje« (Fluminensia, str. VI). 

* V. Jagić, Fluminensia ili koječega na Rčci ... Pozor, 1862, cit. prema V. 
“ Jagić, Izabrani kraći spisi, Zagreb, 1948, str. 441. 

Pravopis mu se, dakle, zasniva na sasvim labavim, da ne kažem ni na kak- 
vim jezičnim načelima. Ako se koje slovo sada čita, a sada ne čita, sada odu- 
ljuje, a sada opet ne, tada ne može biti riječi ni o kakvoj pravopisnoj sustav- 
nosti ili znanstvenoj dosljednosti. I sam krši svoje stroge etimološke postavke 
pa piše: nejma, ko, petnajst i sl. I pravopis je dakle logičan rezultat njegova 
gledanja na jezik: ne zna naći ravnotežu, pa mu ne uspijeva ni pravopis posta- 
viti na kakvu-takvu znanstvenu osnovu. Ako su takve misli možda i mogle biti 
zanimljive u prvim počecima ilirskoga pokreta iz želje za što većom slaven- 
skom sveobuhvatnošću, godine 1860 — kada izlazi knjiga Recimo koju, a naro- 
čito i poslije, kada se 1864. javlja Jagić s člankom Naš pravopis" — takvi su 
pravopisni pogledi, kojih se Kurelac ni tada nije odricao, bili već potpuno 
anakronistički. 


5. Idejne i jezične osnove 


Jezik je Kurelčev, odnosno Riječke filološke škole, kako se vidi iz spomenutih 
morfoloških, sintaktičkih, leksičkih, pa i pravopisnih osobina, nešto sasvim 
zasebno u jezičnim previranjima XIX. stoljeća u Hrvatskoj. Ni jezik Zagre- 
bačke škole, ni Karadžićev, kao ni jezična naziranja drugih jezikoslovaca u 
XIX. stoljeću ne odvajaju se tako radikalno kao što iznad svih tih nastojanja 
strši neobičan, umjetan i krajnje arhaičan Kurelčev način pisanja. On je uvje- 
ren da suvremeni književni jezik treba da bude zasnovan na starini, da bude 
izravan i što potpuniji nastavak staroga i da mora mimoići ono razdoblje u 
kojemu se počeo kvariti. Tek kada se suvremeni jezik nasloni na stari, nepo- 
kvareni i bogati jezik, dobit ćemo idealan jezik budućnosti. Naša je književ- 
nost od najstarijih pisanih spomenika do danas jedinstvena cjelina, pa sav bo- 
gati jezički zaklad iz nje treba da bude, po Kurelcu, osnova suvremenom knji- 
ževnom jeziku. Pri tom se ne obazire može li se sve to prenijeti u suvremeni 
izraz. 

Arhaizam izbija iz svakog Kurelčeva rada, iz njegovih misli što ih je iznio 
u knjizi Recimo koju, iz bilježaka što ih je uzimao iz djela starih pisaca, pa 
na njima gradio i svoje arhaične rečenice. 

Smatrao je kako je potreban povratak u starinu ne samo iz ideoloških ne- 
go i iz jezičnih razloga. Suvremeni je jezik, po njegovu mišljenju, s naše nebri- 
ge »dopanuo grdnih ran i težke bolčzni«, pa treba da ga »izpravimo, povisimo, 
otrčbimo i punaA sile bogatstva i Ičpote na vidik iznesemo . . . te razvitku i 
naprčdku ljudskoga uma i ćudi ljudske u rodu Slovinskom čto krčplje do- 
pomožemo«.“ 


Tu smo već na terenu jezičnih argumenata s kojih polazi u formiranju 
književnog jezika. Vraćanje u starinu potrebno je dakle i zato što suvremeni 
jezik nije ni izdaleka tako pravilan, bogat, čist i lijep kao stari. U starom 
zakladu valja tražiti lijek oboljelu jeziku, bolesniku što ga treba obnoviti, 
izliječiti, dati mu novih sokova kako bi mogao vršiti važnu zadaću. Jezik 
nam je naime posve osiromašio: »Mogu reći, ne porekuć onoga što rečem: 
da danas ni trećinom onoga obilja jezika svoga ne govorimo, kojim govorasmo 
XV. nekmoli X. včka, iza Ćurila i Metoda. Ako i jesu pisci novijih včkov jezik 


" V, Jagić, Naš pravopis, Književnik, I/1864, str. 9. 
#% F. Kurelac, Placere, Rad JAZU, knj. 3, Zagreb, 1868, str. 205. 

nam obogatili, množtvom govornog blaga, za vškov XVI. i XVII, nu su poslč 
nastali mrazovi, zaduhnuli vštrovi, koji vse otresli, vse opurili, čim dub našega 
Slovinstva na jugu obrodit htiaše.«" Zato je potrebno vraćati se odmah na 
stariji tip jezika, jer se poslije već počeo kvariti, a ono »čto danas u jezik 
unosimo, io je blato« — kratko odbacuje »starinar« suvremena jezična nasto: 
janja.“ 

S velikom pažnjom bilježi Kurelac sve što je staro i nepoznato, piše poseb- 
ne rasprave u kojima govori o takvim riječima što su odbjegle oku suvreme- 
nog čitaoca. S dragošću i ponosom konstatira kako je njima povratio u život 
pojedine zastarjele i manje poznate riječi, pa je »te nev&rne i odbčgle ptičice 
opet ugrio i u naš gaj zagnao«. 


Promatrajući s tih gledišta književni jezik, ima posebne poglede i na arha- 
izam u jeziku. Iako je i sam teoretski ograničavao upotrebu riječi kojima ne 
možemo posve razabrati značenja, ipak je po arhaičnim riječima rado preko- 
pavao nastojeći im razjasniti smisao. Ako bi pak koju arhaičnu riječ imao i ko: 
ji slavenski jezik (a u našem jeziku nije bila dovoljno poznata), to je Kurelcu 
već dovoljan razlog da je ne proglasi arhaizmom, nego živom riječi zato što 
je u upotrebi u slavenske braće. 

Svoje suvremenike naziva »bčsnim neologistima« jer ga ne slijede u preuzi- 
manju starijega jezičnoga blaga, nego se obaziru samo na suvremeni jezik. 


Možda najpotpunije karakterizira svoje jezične osobine kada u raspravi 
Silva ističe bitne elemente svojih shvaćanja te veli da treba »izbirati rčči, 
koje bi mogle biti umu razumljivije, uhu sladje i ugodnije, Slovinstvu i 
domaćoj ćudi povoljnije a tudjinstvu nepokornije; koja njih kraća i jedrenija 
od nesgrovne telebasije kakve«." 

Treba napokon reći koliko je Kurelac dosljedan u svojim jezičnim po- 
stupcima, kako je pomirio svoje ideološke koncepcije s onima stilskim i 
jezičnim. Arhaizirajući književni jezik nije imao pravoga sustava ni dosljed- 
nosti. Dovoljno je tek baciti pogled na nabrojene jezične osobine pa da se jas- 
no ukaže proizvoljnost i neopravdanost Kurelčevih jezičnih zahvata. Uzima- 
jući pojedine starije oblike u svoj jezik, ne daje Kurelac dovoljno opravdanja 
zašto uzima baš jedne, a ne obazire se i na druge starije jezične crte. Naporedo 
uz koji stariji oblik stoji i noviji, suvremeni, pa ta mješavina djeluje neujed- 
načeno, nesustavno, neopravdano. Nikako nije Kurelac mogao uvjeriti svoje 
suvremenike zašto bi bili bolji i potrebni upravo oni oblici što ih je uzimao, 
a ne drugi, što ih je zabacivao. Slično je i sa sintaksom i s leksikom. Uzimaju- 
ći, npr., pojedine zastarjele riječi s posebnim značenjem, možda je u pojedi- 
nom slučaju i mogao u svojem umjetničkom doživljavanju jezika naći oprav- 
danja. Ali, on uzima i takve riječi, posebno iz slavenskih jezika, koje su posve 
nepotrebne kada za njih imamo dobrih svojih zamjena (npr. ruska riječ naka. 
zat — kada za nju imamo posve dobru svoju riječ kazniti!). S druge se strane 
pokazuje nelogičan i pretjerano strog, posebno on kao Slaven širokog jezičnog 
obzorja, što ne prima dopuštene dobre i potrebne slavenske posuđenice. 

?* F. Kurelac, Brojanica ili deset glagolskih zrnac, Rad JAZU, knj. 15, str. 129. 

"F, Kurelac, nd, str. 129. 

"F. Kurelac, Brojanica ili drugih deset glagolskih zrnac, Drugo kolčnce, 
Rad JAZU, knj. 20, str. 64. 

" Tako Kurelac odbacuje riječ posada preuzetu iz češkog jezika, koja je inače 
dobro napravljena. IT sam upotrebljava složenice: blagoslov, vrtograd, ali kada su 


u pitanju novije, stvorene analogno prvima, odlučno ih otklanja jer ih nije posvetio 
autoritet prošlosti i duga upotreba. 

Upravo na činjenici što nije mogao logički izmiriti i uskladiti svoje jezične 
postavke s onim stilskim i ideološkim, leži nedosljednost, proizvoljnost, pa i 
diletantizam Kurelčeva jezika. On se ne temelji ni na kakvu određenu jezičnom 
principu, nego na proizvoljnom, nedosljednom omjeru tih njegovih raznolikih 
pogleda na karakter književnoga jezika, dajući prednost čas jednom, čas dru: 
gom, a čas trećem gledanju. Stoga je pravo imao Veber kada je tvrdio da se 
Kurelčev jezik ne može »nikakvu sudu podvrći«.? Otuda razrožnost u Kurel: 
čevim jezičnim osobinama. 


Tako je dakle Kurelac, bez čvrstih i stalnih jezičnih pravila, nastojeći 
da se u jeziku očituju njegovi slavenski vidici i estetsko-stilistički pogledi, 
stvorio posve umjetan jezik. Uzimajući tek sve te elemente u obzir, možemo 
Kurelčev jezik shvatiti, nalazeći u njemu nekog unutrašnjeg jedinstva. Gleda- 
jući ga, naprotiv, samo s jezičnim mjerilima, pričinja se proizvodom sasvim 
nesređenih i ekstremnih jezičnih nastojanja. 


ill. PURISTIČKE TEŽNJE 


1. Postavke jezične čistoće 


Govoreći u svom Jezičnom savjetniku o »jezičnoj raspojasanosti« svoga vre- 
mena, spominje Tomo Maretić više radova napisanih s istom svrhom — svje- 
sne borbe za jezičnu čistoću. Tako navodi više hrvatskih i srpskih purista, uza- 
lud ćemo među njima tražiti i Kurelčevo ime. To je, s jedne strane, donekle 
razumljivo za oduševljenoga pristašu Karadžićeve škole. Ipak, smatram da 
Maretić nije ispravno postupio mimoilazeći uopće Kurelčev puristički rad. 


Interes za purizam usmjeruje Kurelac u doba kada slični pogledi vladaju 
i u drugim srednjoevropskim zemljama, u Češkoj, Austriji, Madžarskoj, 
a isto tako i u Hrvatskoj, gdje Bogoslav Šulek godine 1860. pristupa izrađiva. 
nju Rječnika znanstvenoga nazivlja (tiskan 1874—1875), a taj terminološki 
rječnik »postaje ujedno jezični savjetnik«." I Šulek se u svome radu poveo za 
primjerom sličnih nastojanja o kojima je bila riječ, a posebno za primjerom 
Šafatikova rječnika, koji je izašao god. 1853. u Pragu." 


"A. Veber Tkalčević, Viekopis Franje Kurelca, str. 193. 

"Lj. Jonke, Bogoslav Šulek kao puristički savjetnik, Pitanja književnosti 
i jezika, Sarajevo, knj. III, sv. I i II, 1956, str. 9. 

*P.J. Šafarik, Nemecko-česky slovnik vedeckćho nazovoslovi pro gimnasia 
a realne školy. Usp. i Lj. Jonke, Šulekova briga o hrvatskoj naučnoj terminologiji, 
Zbornik Filozofskog fakulteta Sveučilišta u Zagrebu, god. 1954, knj. II, str. 70. — 
U ovoj knjizi vidi: Rast, ostvarenja i suton Zagrebačke filološke škole. 

Kurelac, koji je više godina boravio u Češkoj, a poznavao i više istaknutih 
čeških i slovačkih učenjaka, sigurno je znao za ta puristička strujanja. Pogledi 
su mu na čistoću jezika u biti slični s onim Bogoslava Šuleka: i jedan i drugi 
žele takav hrvatski jezik u kojemu bi bilo što manje tuđih elemenata, samo 
što kod ljubitelja i zagovornika stare naše književnosti i jezika poprimaju ta 
nastojanja druge oblike nego kod Šuleka. Kao što Šulek u predgovoru Rječni. 
ka znanstvenoga nazivlja spominje (na str. 10) da »uz porabu svekolike tudje 
ierminologije gotovo nestaje ruštine«, tako i Kurelac izriče slične misli, for- 
mulirane još oštrije kada treba osuditi nebrigu za čistoću književnoga jezika 
inače vrlo mu simpatičnih i cijenjenih Rusa. 

Put kojim su krenuli jedan i drugi ipak nije isti. Kurelac ne odobrava Šu- 
lekovo stvaranje neologizama, nego želi da jezičnim zahvatom u prvome redu iz 
stare književnosti osvježi i obogati književni jezik. U takvoj svojoj težnji na- 
lazi poticaj i potporu u čitanju starih pisaca dubrovačko-dalmatinske knji 
ževnosti. Primjećuje kako osobito Dubrovnik upotrebljava za niz pojmova i 
predmeta narodnu riječ te da ima manje natruha tuđica nego u jeziku drugih 
dalmatinskih književnika. Osobito je cijenio dubrovačke i zadarske pisce, po- 
vodeći se za njihovim arhaičkim jezikom te od njih dobivao poticaje u svojim 
purističkim zahvatima. 

Ni Kurelac, kao uostalom ni spomenuti stari dubrovački književnici, ne 
prilazi purističkim problemima samo s lingvističkoga gledišta. I njemu je 
nacionalna slavenska svijest važan razlog što tako odrješito i žustro brani je- 
zik od natruha tuđinštine, »mulja« što se slaže »na obale našega jezika«. On 
je pripadnik malog, politički i kulturno ugroženog naroda, a takvi narodi 
ijubomorno čuvaju svoj jezik kao izraz vlastite individualnosti. Izraziti su 
puristi i Hrvati i Česi i Slovenci, koji zbog ugroženog položaja žele da se bri 
gom oko čistoće svojega jezika očuvaju od prodora njemačkoga u Austrij- 
skoj Monarhiji. Rusi, kojima je Kurelac zamjeravao nebrigu za jezičnu čisto- 
ću, pa ni Srbi, nisu toliki čistunci, ne osjećajući ugroženosti svoje nacional- 
nosti i kulture, jer su bili smješteni u boljim geopolitičkim prilikama. 


Zato, »ako je ikojemu narodu čuvati svoj jezik, da ne utrne prvo i ranije 
nego je proživio i čtogod dokazao«, — veli Kurelac — »to je našemu: er niti 
su nas gore obastrle i zaklonile, kako Španjolce, niti nas more opasalo i oplo- 
vilo, kako Ingleze, nu su vrata i okna naše kuće širom otvorena, ni dogradjene 
ni pokrivene, te ju včtrovi tudjinstva propuhuju i prodimlju, te najboljega 
štogod odkidaju, najgorega čtogod unose i umeću«.“ Nema toliko straha od 
madžarskoga, rumunjskoga ili albanskog jezika jer su upravo ti jezici »s naše- 
ga nekad bogatstva otežali i stekli«, a ne treba da se bojimo ni od mladogrčko- 
ga jezika. Ali opasnost je od Talijana, Nijemaca i Turaka. 


O »N&mcu ne trčba ni govoriti, vse nam je gradove, čto se razstrli ... do 
Grobničkoga polja svojimi valovi zaplovio i opljuskao, žene . . . u roblje . .. za- 
vezo, jezik nam i knjigu do mozga posušio, srdce nam i ljubav ohladio, ju- 
naćtvo nam izpio i ozlovoljio te Hrvatski narod, polčpši nčkad, bolji i pametni. 
ji, povrgao u mučenike, kruhoborce, uhodljike, nebrige ter izdajice«." Od 
Kurelca dalje osjećat će se najveća oštrica prema tuđicama iz njemačkoga 
jezika, što je i razumljivo ako uzmemo u obzir političku ovisnost Hrvatske 
prema Austrijskoj Monarhiji. 


#* F, Kurelac, Vlaške rčči u jeziku našem. Rad JAZU knj. XX, str. 93. 
7F. Kurelac,Mulj govora nespretna i nepodobna nanešen na obale našega 
jezika ili: o barbarismih, Rad JAZU, knj. XXIV, str. 93. 

Sramota je i to, smatra Kurelac, što u našem jeziku ima još uvijek mnogo 
tragova turskoga jezika, koji je našemu narodu »više naudio, nego vse knjižare 
učenoga i vse škole tudjinke Hrvatskoga svčta«." Jezik, naime, naš po Bosni 
»vsaki dan vse to veće upada i lice gubi, vse to veće Turskimi r&čimi nadčveniji, 
nagrdjeniji« (str. 94). 

Od talijanskog jezika veći nam je strah »za strane primorske nego li od 
N&mac za strane Podunavlja i Posavlja«. To je zato što je talijanski jezik me- 
lodiozniji i ljepši od njemačkoga, jer »pogačice jezika Vlaškoga sladke su, čim 
je n&emačka zobenica oštra i opora. Vlaškim se jezikom igra, nčmačkim se, 
ne bud kome žao, kola natežu.« Ipak nije talijanski jezik tako proširen po 
našim krajevima samo zato što bi bio zvonak i lijep, nego je za njegovo raspro- 
stiranje mnogo učinilo mletačko gospodstvo koje je »umčlo mamit i vuhlit, 
vladat, gospodovat, brodit i trgovat, platit i nagradit«.? 

Spomenuta dakle želja da sačuva individualnost u jeziku, kada je hrvatski 
narod voljom sudbine u drugoj državnoj zajednici, potiče Kurelca da u duhu 
vremena, a potaknut stavom i naših starijih pisaca, tako odrješito i dosljedno 
stoji na pozicijama jezične čistoće! Zato ga intenzivno zaokupljaju puristička 
pitanja za koja zagrijava i druge. 


2. Pripremni radovi 


U Arhivu Jugoslavenske akademije, u Kurelčevoj rukopisnoj ostavštini, nalazi 
se više bilježaka i skica koje govore o tome kako se Kurelac mnogo spremao 
i razmišljao, sakupljao riječi kojima bi zamijenio barbarizme. Tako se u bi 
lježnici“ na str. 9. nalazi pod naslovom Schlechte Barbarismen popis riječi 
što ih smatra lošima. Kako među njima ima dosta takvih koje mi i danas upo- 
trebljavamo, bit će zanimljivo da ih spomenem (po redu, kako je u Kurel- 
ca): obzir, poziv, zbirka, dogodovština, ćudorednost, okolnost, načelo, živalj, 
včrozakon, tvornica, čitaonica, gostionica, zavod (Institution), ustav (Consti- 
tution), zastupnik, pukovnik, pučanstvo, dvorana, uđioničtvovati, predstavlja- 
nje, igrokaz, kazalište, kišobran, redarstvo, blatovuk, gostoljublje, srebroljub- 
lje, častoljublje ili željenost, izmišljotina, ravnopravnost, zvanično, karni za- 
konik, poljodčlac, skotovodstvo, pravosuđje, veroizpoveđanije, nasleđnik, pri- 
miritelni sud. 

Kako se vidi, Kurelac je nepovjerljiv prema svakoj novoj riječi koju je va- 
ljalo skovati, iako je pomanjkanje baš takvih pojmova nametalo potrebu da 
se riječi za njih stvore. U istoj je bilježnici zabilježio Strane reči, koje su ušle u 
naš te ih većinu osuđuje: žajfa, rajža, mela, pamuk, tinta, papir, špancir, ta- 
nac, ura, bal, župa, cušpajz, kvartir, špajza, oficir, portape, kehar, pohar, fla- 
ša, kloštar, melšpajz, cajg, banda, regementa, divizia, bataliun, kumpania, 
cug, rekrut, šicar, kaprol, felbaba, lajtman, obrstar, general, halbot, patrola, 
šilbok, federmeser, šajba, štuca, žulencia, lajbac, čaka, tambur, cimerman, ku 
glof, ... punt, frajt, komendant, ablez, holt, berdo, možar, cent... urdinac,... 
drotar, žemla . . . šikucija, šikutor, sajtlik,... dezertirac, reštanac, trosklar, 
klaftar, filer,... birtija, bircauz, rut, fiktor, šancstrajh, ruf, štacija, pošta,... 


#F, Kurelac, Vlaške rčči u jeziku našem, Rad JAZU, knj. XX, str. 94. 
? F, Kurelac, n.d., str. 94. 
% Arhiv JAZU, XV, 8/F—7, str. 9. 

princ, major, špica, futrol, .. . šterka, frlab, šocika, klavir, . . . sala, švogor, 
profesor, cenzor, advokat, profunt, mondur, puška, mušket, cigla, štunfe." 


Kako su se mnogo upotrebljavala strana, osobito njemačka imena za na 
Zive ženskih zvanja, Kurelac se domišlja i sam stvara druga ili ih uzima iz na- 
roda:“ opletilja — Haarflerchterin, pletilja — Strickerin, vezilja — Strickerin, 
šivalja — Naherin, varilja — Kčochin, pomivalja — Kiichenmagd, dvorilja — 
Kellnerin, rudilja — Haarmacherin, rubilja — Sd4umerin, kupalja — Bad 
inadchen, migulja-smihulja — Kockette, zakurilja — Ofenheizerin, probuđilja 
— Aufwacherin, ugodilja — Kurtisane, dovodilja — Kupplerin, učilja — Hof- 
meisterin, šetulja — Spaziergangerin, kupaljka — Badmagd, namigaljka — 
Kockette, pestinja — Kindfrau, družkinja — Gesellschaftsfr4ulein i dr. 


O sličnim zanimanjima govori u dijelu bilježnice pod naslovom Ženska 
zanimanja ili svojstva:“ krparica — Flickerin, muzarica — Kuhmagd, zibarica 
— Kindsmagd, mlččarica — Milchweib, novotnica — die marchande de mode, 
tiglarica — die Biiglerin. 

Posebno ga je zanimalo pitanje složenih riječi u našem jeziku. lako u na 
čelu nije odobravao takve riječi, zabilježio ih je u posebnoj bilježnici i vjero: 
jatno ih smatrao dobrima (Zusammengesetzte Wčrter): 

a. substantiva: blagoslov, rukopis, krvopija, gorostas, krvolok, govnovalj, 
vrtiprah, kolomija, samouk, čankoliz, vrtograd, skoroteča, samokres, zlatoust, 
pravopis, trnokop, samolovac, samologaj, samoljub, samosilnik, samostan, sa 
metak, samotok; 


b. adjectiva: bosonog, samodrug, krezub, golotrb, svilorun, svojeglav, vi 
torog, šestoper, krivoust, lahkonog, samohran, samoživ; 


c. adverbia: samohoć (Držić), samopet (ja i još četiri), samotri, samošest, 
samovoljice. 
d. verba: samovoljiti. 


Nije potrebno dalje nabrajati sve što je karakteristično za Kurelca kao pu- 
rista koji mnogo o tim problemima razmišlja, sabire riječi, prevodi ih kako 
bi mogao što radikalnije očistiti jezik od stranih jezičnih natruha.“ 


U svojoj purističkoj isključivosti Kurelac mnoge strane riječi prevodi, 
pa i one klasičnoga podrijetla zamjenjuje domaćima. Zanimljivo je pogledati 
s toga gledišta njegov prijevod Tacitova djela De vita et moribus Julii Agrico- 
lae, koji je ostao u rukopisu, a godine 1916. izdao ga je Branko Vodnik u 
knjizi Runje i pahuljice. Pregledavajući opsežnu Kurelčevu rukopisnu ostav- 
štinu, naišao sam na spis koji nosi naslov Terminologija za Agrikolu.* Tu je 


" Usp. Edmund Schneeweiss, Die deutschen Lehnwčrter im Serbokroati- 
schen in kulturgeschichtlicher Sicht, Berlin, 1960. Pojedine riječi što ih Kurelac 
navodi ne nalaze se u toj knjizi. 

* Arhiv JAZU, XV, 8/F—1. 

* Arhiv JAZU, XV, 8/F—6. 

* Posebno su ga zanimali nazivi za pojedine zanate, koji su odreda bili stari. 
O tome govori u »Runjama i pahuljicama: »Naši zanati, kad im pomisliš govor, 
naša su sramota. Špatny (da je blagosloven ako je živ) taj je dokazao, da u Čehov 
i rukotvor Česki progovara, nu mi toga ne dokazasmo; te progovori li u nasi zanat 
po Hrvatski, to bude onako a la hongroise t. j. daj kladivo.« A u bilješci veli: »Kako 
sam žudan bud i malo čto začut iz jezika zanatov, to sam lakomo prihvatio knjigu 
popa Zagrebca Škvorca »Hasnovito z sladkem, to je to: lepi kratki navuki za vsa- 
kojački stališ« u kojoj, istina, spomena jest... o kdčkojem zanatu, nu da je pone 
ono malo, čto je rekao po našu rekao!« 

* Arhiv JAZU, XV, 8/C—43. 

popisao sve riječi što mu dolaze u tekstu, a tiču se terminologije, te je za svaku 
takvu riječ označio hrvatsku zamjenu: 

božnica -— templum, caf — servus magistratus, četa — curia, dobrinja — 
virtus, država — res publica, gospodar — princeps, grad — urbs, grb — umbo. 
horugva — vexillum, jato — turma, kob — auspicia, kolčnik — tribunus, ko- 
ičšnik godišnji — tribunus annuus, kolčnik sebarski — t. plebis, kolčno — tribus, 
kolesnik — auriga, kosirača — covinus, krepost — virtus (militaris), krilo — 
ala, mostar — pontifex, mudrinja — philosophia, načelnik — praetor, nadostoj- 
nik — praefectus, nakazati — punire, namestnik — proconsul, obrovac — ca- 
stellum, ograde — munimenta, pohod — expeditio, pomoćnici — auxilia, porez- 
nik — questor, posal — legatus, posal včtjnički — legatus consularis, posal na- 
čelnički — legatus praetorianus, prilog — donum (templi), proliv — fretum, 
proskrbnik — curator, proslava — triumphus, puk — legio, sajam, sajmište — 
forum, satnik — centurio, sav&t — senatus, selitva — colonia, skupište — locus 
comitiorum, starčšina — senator, starčšinac — patricius, stobor, stoborje — 
castra, stražara — praesidium, suparnik — adversarius, šaka — manipulus, 
štititelj — patronus, štitjenik — cliens, trojaci — triumviri, uprtnica — car- 
cina, veliko more — oceanus, vetijstvo — eloquentia, včtjnik — consul, Vlah — 
Gallus, Vlaški — Gallicus, voj — acies, vojvoda — dux, vrag — hostis, zastava 
— cohors, zlobinja — vitium, župa — civitas. 


Kurelac prevodi, kako vidimo, i takve riječi što obično kod svih naroda 
ostaju neizmijenjene. Osim toga, uzimanjem riječi u starijem ili neobičnijem 
značenju dovodio je svoje čitatelje u neizvjesnost o značenju pojedinih poj- 
mova. 


3. Suradnja u Dežmanovu Rečniku Iččničkog nazivlja 


Pomaže dru Ivanu Dežmanu pri sastavljanju Rččnika l&ečničkog nazivlja, koji 
ie objavljen godine 1868. Dežmanu je dao na upotrebu svoj rukopisni rje- 
čnik, »svoje prebogato i dragocčno gradivo... što ga on od toliko godina sku- 
plja« (Dežman), čime se autor rječnika i okoristio. Ali dosta mu je Kurelac 
pomogao i pri stvaranju naziva, koje je Dežman posebno i označio Kure! 
čevim imenom. Tako je dakle Kurelčev udio u spomenutom Rečniku lččničkop 
nazivlja dvostruk. 


Da bih odredio udio Kurelčev u njemu te da bi se vidjelo kako je postupao 
pri tom terminološkom radu, pregledao sam Dežmanov rječnik.“ Evo Ku. 
relčevih naziva: 


Abducens, adj. (nervus) — odvodnik — Aderhaut, f. Chorioidea (sc. tunica) — 
(živac). Kur., odvlačnik, Šul. žilna mezdrica. Kur., mehka opna, 
Abductor, sc. musculus — odvodnica Šul. 
(mišica). Kur., odvlačica, Šul. Agalactia, f. der Milchmangel — pre: 


sahal Kur., bezmlččnica, Šul. 


“1. Dežman, Rečnik Iččničkog nazivlja, Zagreb, 1868, Dežman u prijevodu 
latinske medicinske terminologije stavlja na prvo mjesto ili Šulekov naziv ili svoj 
prijedlog ili naziv koga drugoga (npr. dra Đure Augustinovića, dra Švarca ili Frana 
Kurelca), već prema prikladnosti naziva. Ja uglavnom ovdje citiram Kurelčeve pri- 
jedloge za pojedini naziv da bi se vidjelo kako Kurelac radi pri takvu poslu. Ipak 
dodajem radi uspoređivanja i koji drugi naziv. 

Alteration, f. — zazeba, zazebal. Kur., 
studenilo. Kur., trapavica, Šul. 

Anchylosis, f. — uglob. Kur., sraslost 
sgloba. Šul. 

Aufschwellen, v. a. (von Todten) — 
napeti se. Kur., nakipiti. Senj, na- 
duti se... 

Ausfluss, m. — protekal. Kur., tok, 
iztok. Šul. 

Azygos, sc. vena — nesprega. Kur. 


Backenbart — zaobrazci. Kur. zalizci. 
Vuk., naušnice. Slad., zabrčnjak. 
Pavl. 

Backenmuskel, m. buccinator sc. mus- 
culus — (buccinum trublja) — tru- 
bača. — Kur. 

Balanitis — zažeg na glaviću, rožac 
ža glaviću. Kur., zapaljenje glavića. 

ul. 

Bauchdecke — potrbušnica, potrbuši- 
na. Šul., lapatak. Kur. 

Beugemuskel, m. flexor — pregibnica 
D., savijača Aug., pregibnik, pregi- 
njač. Šul., ugibača Kur. 


Blutbrecher, m. haemoptoicus — kr. 
voljub. Kur. 
Blutkiigelchen, n. — krvna boblica. 


Trb., svražica krvi. Kur. ikrica. Šul. 
Blutumlauf — obtok krvi. Kur. 
Brustbeschwerde — prsobolja. Kur. 

prsna boljetica. Šul. 


Caries — truhlina (kostna), gnjile ko- 
sti. Kur., pokostica Šul. 
Castrat, m. — ukopljenik, Kur. 
Como — kopitba. Kur. jalovljenje. 
v. 
Catheter — procurak, Kur. pipak. Šul. 
Chronisch, adj. otvrdla (bolest) 
Coitus — sulog. Kur. 
FOMA — dodčvak. Kur., sklap. 
v. 
Condyloma, n. — svorak D., smokva. 
Kur., zalac bludnički. Šul. 
Contagium — kužilo, skvrn. Kur., na- 
hod, ujimlja, prilčpčanje, Šul. 
Corpus ciliare — ozrak. Kur. 


Decubitus — proležanje. Kur. 

Delirium — tlapnja, bunilo, zabuna. 
Kur. 

Diagnose — razpoznat Kur., boljo- 
znanstvo. 

Diastole, f. — odmak. Kur., razmak. 

Diploe, f. — glivanj. Kur., sredovrsta. 
Aug. 

Dornfortsatz, processus spinosus — 
ostriž. Kur. 

Dyspesia — neprobav. Kur. 


Dyspnoča — pšhavost, zasrpljenost. 
Kur. 
Einathmen — sopuh. Kur., udisanje. 


Eiterjauche — jušika. Kur., crn gnoj. 

Entziindung — zaželj, zažganje, užga- 
nje. Kur. 

Erkaltung — nastud. Kur., nazeba. 

Falte — plica — gib, vrazgotina. Kur. 

Flache planum — plasica. Kur. 

Foetus — začetak. Kur., ponesak, šul. 


Geburtsteile, genitalia — plodila (ako 
su mužka), rodila (ako su ženska), 
sramote mužke i ženske. Kur. 

Gef4ss — krvna cev, krvni okrutak. 
Kur., žila. 

Geisteszustand — duhovno stanje. 
Kur. 


Geruchsnerve — zavuhnik (živac). 
Kur., živac od vonja. 

Haarboden, m. — vlasnik. Kur., vlasi 
šte. Šul. 


Harnrčhre, urethra — vodopust. 
Kniž., scalo. Kur., močnica, pišnica. 
Šul., sramni žleb. 

Harnzwang, m. Dysuria — sitnocur. 
Kur. 

Hautlappen — kus kože. Kur. 

Hysteria — maternička bol. Kur., ma- 
tra, matrčina. Prim. maternica. 


Impotentia — nesnaga, nemoć, slabo- 
ća. Zašto ga neće dvojka? Nevalja. 
Slavon. (iz Kurelčeva rukopisnog 
rječnika). 

Cachexia — nedug. Kur. 


Keilbein, os cuneiforme (cuneus klin) 
— zagvozdnica, Kur. krilatica, os- 
nova, klinasta kost. Šul. 

Krankenhaus — bolovište. Kur., bol- 
nica, špitalj. 

Morbus Brigh(i)ti — bčlocur. Kur. 


Nebenniere, f. glandula suprarenalis 
— ledvice. Kur., ribice 


Ohrenfluss, otorhea — uhotok. Kur. 

Ohrengegend, regio auricularis — uš- 
ce. Kur., obušje. 

Ohrmuschel, auricula (dim. od auris) 
— uhalj. Kur., uška. 

Organismus — slog. Kur., ustrojstvo. 


Pericardium  osrdačje. Kur., prisrdje, 
prepoka, kesica, srčanica, carevo 
meso, Dalm. 


Schienbein, tibia -—— golenica, golen. 
Vuk., c&vanica, c&v, nožna cv, cr 
pelj, covka. Kur. 

Schusswaffe — puška (razlikuje se  Smegma, n. — sapunjak. Kur. (die 
onda na dugu, malu, samokres). welsse Masse, welche sich oft unter 
Kur. der Vorhaut sammelt). 

Schwellkorper, corpus cavernosum — = Systole, f. (cordis) — primak, Kur, 
nabrekal. Kur., nabrektina. stezanje, pokrata, kupljenje. 

Sitzbein, os ischii — sčdiljak, Kur.,  Tinctura — kapljičak. Kur., mok. 


sedeća kost. Šul., sčdica. Šv. 


U svim tim prijedlozima što ih je dao Kurelac dolaze do izražaja osobine 
njegova rada — tendencija k starijem tipu riječi. 

Brižljivi čuvar jezične čistoće daje i drugima poticaje da rade na puristič- 
kim pitanjima, na izrađivanju terminologije. Učenika Budisavljevića, koji se 
pripravljao za oficirsko zvanje, poziva da prevede Pravilnik službi vojnikovoj 
(kako ju je nazvao Budisavljević). I na tome području želio bi vatreni purist 
štogod učiniti. Njemu upravo »zazubice ... rastu otrti ljagu s našega vojnič- 
koga jezika, uvesti malko čto knjige i narodnosti u našu otudjenu krajinu, 
pomoći siromašnim krajišnikom, dostojnu po jadu i po duši svojoj, a sm&šnu 
i neumštnu po takovih tricah, na tudjem jeziku osnovanih . . .«. Kada već ne 
može sam na sve stići, brižljivo upućuje svoga učenika da prevede njemačku 
terminologiju, da pronađe takve nazive koji bi bili hrvatski i po duhu: ». .. 
ali toga li se pravila poprimiš, da zrno prihvatiš i na svoju smelješ, a ne da 
nemčariju odlšpljuješ i na naš jezik prilčpljuješ onda nije pretežko.« 

Sasvim je razumljivo da je s interesom što ga je pokazivao za puristička 
pitanja i sam napisao više radnja iz tog područja. 


4. Glavne purističke rasprave 


Posebno su s purističkog gledišta karakteristične rasprave: Placere, O glagolu 
objicere kako nam ga u našem jeziku izreći, a osobito još dvije: Vlaške rači 
u jeziku našem i Mulj govora nespretn4 i nepodobnd nanešen na obale na 
šega jezika ili: o barbarismih." 

U prvoj govori o krivoj upotrebi glagola dopasti se i konstatira kako je la- 
tinsko placere, gefallen u izrazu dopasti se »n&mčarija« koju upotrebljava više 
starih pisaca (Mulih, Gašparoti, Jambrešić, Belostenec, Pergošić), a ni V. 
Vodnik nije bez nje. Ta se riječ u značenju gefallen ne nalazi, po Kurelčevu 
mišljenju, ni u jednoga pisca iz Bosne ili Dalmacije ili bilo kojega kraja »koja 
od N&mca ostala čista«.“ Ni sam je Karadžić ne upotrebljava u svojim spisima, 
tek ju je zabilježio u svome Rječniku.“ Glagol dopasti (bez refleksivne zamje- 
nice) Kurelac odobrava »ako glagolu onaj znamen uzhraniš, koji ga ide, te 


" F. Kurelac, Placere, Rad JAZU, knj. III, str. 183—206. O glagolu objicere 
kako nam ga u našem jeziku izreći, Rad JAZU, knj. XXIII, str. 204—211; Vlaške 
rčči u jeziku našem, Rad JAZU, XX, str. 93—137; Mulj govora nespretna i nepo- 
e ok ko na obale našega jezika ili: o barbarismih, Rad JAZU, knj. XXIV, 
str. : 

* F, Kurelac, n. d, str. 185. 

* Akademijin Rječnik hrvatskoga ili srpskoga jezika ipak navodi jednu Karadži- 
ćevu rečenicu s tim glagolom (dio II, str. 643); »Da se on mora više truditi prostoti 
da se dopadne, da ga onda rado čita i hvali« (Vuk St. Karadžić, pism. 61). Na tom 
se mjestu Akademijin Rječnik poziva na Kurelčevu raspravu »Placere«. 

ga nikad za ono ne uzme, čim on nije t. j. za placere iliti gefallen«." Pošto je 
opširno pokazao što zapravo znači glagol dopasti se u naših starih pisaca, 
Kurelac prelazi na drugi zadatak: da pokaže kako se dobro mogu izreći misli 
koje Latinac izražava sa: placere, convenire, sapere, a Nijemac sa: gefallen, 
behagen, schmecken, da se tako izbjegne upotreba nenarodnoga izričaja. 


Mjesto proskribiranoga glagola predlaže izreke koje bi pogodno zamijenile 
taj germanizam, npr.: drag (dok sam bila divojkom, vsako malo drago mi je 
bilo va Riku pojt), ugodan (I tako bč ugodno g. knezu . . . Istarski razvod), 
mil (Takvi mi razgovori nisu mili), zatim sladak, slastan, ljub, i sl. 


Akademijin Rječnik ima uz riječ dopadati se u značenju placere oznaku 
da je to barbarizam, makar navodi više pisaca koji ga upotrebljavaju (Kne- 
zović, Obradović, Leaković, čak i Karadžić, iako to Kurelac poriče). 


Glagol dopadati se u značenju placere osuđuju i drugi naši puristi. Rožić 
na str. 8. svojih »Barbarizama«* veli: »Dopadati se (gefallen) je germanizam; 
mjesto: to mi se dopada — kaže se dobro hrvatski: to mi se mili (sviđa)«, 
dok Maretić u Jezičnom savjetniku ne osuđuje taj glagol: »i ako je po njem. 
gefallen, ali već odavno i narod govori (pored pravoga svoga glagola militi 
se); uzalud je dakle izgoniti te glagole iz jezika«.* 


Ima barbarizama koji kao i »metulji, kratka života, danas jesu, a sutra ni- 
su. Nu ih ima i žilavije ćudi, koji okorni bčsovi, jezik napastuju, tvrdo u njem 
zasčdu, včkovi se šire i gospoduju te se iz njega ne daju«.* Tako započinje Ku- 
relac raspravu O glagolu objicere, osuđujući izraz predbaciti u značenju latin- 
skoga glagola objicere. Ne priznaje toga glagola iako su »mnogi već i stari 
na tom ledu popuzavali«.“ Mjesto glagola predbaciti predlaže cijelu kitu dru- 
gih riječi i izraza nižući ih na šest i pol strana, npr., bacati na oči, pred oči; 
bosti, komu pribadati; dati pod oči, pred oči, u obraz (Čtogod Satyr nam prid 
oči daje, Slavonije nove prilika je); govoriti za kim, u nos, u oči, u brk; ko- 
riti, karati, izkarati; metati u obraz (on mi samo u obraz meće); nabijati ko- 
mu uši; obličiti koga; podstrniti komu; pešvati komu; reći; staviti komu na 
prvo (stave mi naprvo, da niki sada kralju služe ...); taknuti, podtaknuti ko- 
Mu čto; turati pod nos; vrći u oči (Petar apostol vrže i to u oči); zabaviti komu 
(... da joj se ne zabavi, čto se svoga tudji) itd. 

Rožić ga smatra germanizmom te predlaže mjesto njega glagole: »koriti, 
prekoriti, prigovoriti, npr. on mu predbacuje moje pogriješke, — treba reći: 
on me kori (prigovara) radi mojih pogriješaka«)/" dok Maretić u Jezičnom 
savjetniku ističe da je mjesto rečenice »nemojte mi to predbacivati« bolje 
reći: »nemojte me tim prekoriti (prekoravati)«.* 

* Glagol dopasti se, ako stoji sam bez kojega padeža uza nj, ima ova značenja: 
1. advenire, pervenire (U to doba i Bosna dopade), 2. irruere, irrumpere, erumpere, 
prorumpere, consurgere (Iz grma dopadoše hajduci), 3. advolare, praesto adesse 
(Damjan pade, a ljuba dopade), 4. incidere, impingere (Dopadosmo k studencu, ako 
dopadnete kamo u hlad), 5. convenire (Jer zna, slika kud dopada), 6. obvenire, 
supresse (Za gosta Antuna da dopade dio) itd. 

"F. Kurelac, Placere, str. 188. i d. 

? »placere, ugoditi, omilčti, s dat. po nčmačkom gefallen... pravi je barbari- 
zam kojega se treba čuvati«. O tome govori u spomenutoj raspravi u Radu, knj. III. 

8 V. Rožić, Barbarizmi u hrvatskom jeziku, II. izd., Zagreb, 1908. 

%“T. Maretić, Hrvatski ili srpski jezični savjetnik za sve koji žele dobro 
govoriti i pisati književnim jezikom našim, Zagreb, 1924, str. 17. 

5 F. Kurelac, O glagolu objicere..., str. 204. 

% F, Kurelac, n. d., str. 204. : 

7" V. Rožić, Barbarizmi u hrvatskom ili srpskom jeziku, Zemun, 1904, cit. 
prema V. Rožić, Barbarizmi u hrvatskom jeziku, Zagreb, 1913/3. izd., str. 47. 

* T. Maretić, Jezični savjetnik, str. 103. 

Obje su spomenute Kurelčeve rasprave" bile u svoje vrijeme aktualne i 
dobro primljene. Danas, kada riječi svojom upotrebom poprimaju često koju 
posebnu nijansu, ne bismo gonili riječ predbaciti iz književnoga jezika. U 
Kurelčevo doba bila je donekle opravdana borba protiv glagola predbaciti 
jer je onda tek ulazila u govorni i književni jezik u većoj mjeri. Danas, kada 
je prihvaćena, a znači nešto drugo nego koriti, prekoravati, kako su sma- 
trali Kurelac, Rožić i Maretić, nije potrebno da osiromašujemo svoj knji 
ževni jezik. Napuštanjem toga »barbarizma« u onom posebnom značenju 
što ga je ta riječ danas poprimila lišili bismo se nijanse kojom samo poveća: 
vamo izražajne mogućnosti u jeziku. 

U većoj purističkoj raspravi Vlaške rčči u jeziku našem Kurelac se latio 
ozbiljna zadatka da promotri koje se talijanske (vlaške) riječi upotrebljavaju 
u našoj književnosti, posebno onoj dalmatinsko-dubrovačkoj. Nabrojio je 300 
talijanskih riječi (odnosno rečenica) koje je našao u djelima Marulićevim, Men. 
četićevim, Krnarutićevim, Frankopanovim, Jurjevićevim, Držićevim, Barako- 
vićevim, Došenovim, Reljkovićevim, Vetranovićevim, Hektorovićevim, Ivani 
ševićevim, Primojevićevim i dr.). Pred sobom nije imao u takvu poslu pret- 
hodnika, jer je Miklošič raspravu o turskim riječima u jugoistočnim i istočno- 
evropskim jezicima izdao tek 1884." Iste godine izlazi rasprava Đure Popovića 
Turske i druge istočanske reči u našem jeziku)" dok je Maretić svoje Ruske i 
češke riječi u književnom hrvatskom jeziku, izdao tek 1892. 


Kurelac se u svojoj raspravi trudio oko toga da nađe za sve talijanizme 
adekvatne zamjene s domaćim riječima. Tako on prevodi: 


ambis, ambisati se — ponor, jaz, propast; bajla — dojkinja; balota — puščano 
zrno; balsam — vonjava mast; bandiera — zastava, horugva, st&g; barilo — 
bremenica; bisage — dvanjci, dvanjke; bilijar — takalica; bist&rna (gusterna) 
— susek, vodohran, vodenik; bokal — čaša, vrčina; bokin — naustak; bokun — 
zalogaj; burćela — plavčica; capa — motika, kopača; capun — objetelica, 
mašklin; čaval — klin; čupati — skubsti; dacija — porez, i mnoge druge. 

Nije uvijek mogao pogoditi najbolju riječ kao zamjenu za talijansku jer 
takvih riječi nismo za sve pojmove ni imali. Ali Kurelac često pretjeruje u 
svojim purističkim nastojanjima te traži da se i mjesto veznika dakle uzimaju 
drugi izrazi, a isto tako i za veznik makar, predlažući mjesto njega izričaje: 
bud se ti i, budi kako bilo, ako mi i, jer da su riječi dakle i makar talijanizmi 
(dunque, magari). 

Dakako, s takvim načinom nije mogao prodrijeti s mnogim predloženim 
zamjenama, npr. s riječima: zaklopac (spremka) za riječ kutija, zasoljak za 
salatu, žutunja za naranču, bčlica za kredu, ovratnica za kolajnu, valjak, sur- 
lica za makaron, iako i među takvim riječima ima zanimljivih zamjena za stra- 
ne, već udomaćene riječi. 

Ali je za podosta stranih riječi upotrijebio i dobrih domaćih koje su i da- 
nas (bar poneke) prihvaćene u književnom jeziku, govore se u nekim našim 
krajevima ili su barem dobro prevedene. Tako mjesto strane riječi bokin pred- 
laže riječ naustak, umjesto capun — trnokop, mjesto gajba — krletka, kapara 
— uvčra, kaulin — broskvica (danas češće cvjetača), kastrola — iiganj na 
ručice, komora — izba, komostre — verige, krizma — pomazak, kupus — ze 


* Mislim na rasprave Placere i O glagolu objicere... 

“%F, Miklosich, Die tirkischen Elemente in den siidost- und osteuropaischen 
Sprachen, 1884—1890, Denkschriften, sv. 34-—38. 

"BD, Popović, Turske i druge istočanske reči u našem jeziku. Glasnik srp- 
skog učenog društva, knj. 59. 

lje, krcati — tovariti, lokot — katanac, lovor — javorika, moštarda — gorit 
šica, molo, muo — morski ključ (danas češće gat), octina, ocat — kvasina, 
štampati — utisnuti, utlačiti, tanjur — plitica, tentati — napastovati, tornjati 
se — micati se, ići kome ispred očiju, toranj — zvonik i dr." 

Za neke doista predlaže dobre zamjene, bez obzira na to da li ih je on stvo- 
rio ili tek preporučio: rebrenice, trnokop, naustak, gorušica, zvonik i sl. 


Svojom je radnjom, u kojoj je sabrao oko 300 tuđica i talijanskih posuđe- 
nica, učinio Kurelac prvi pokušaj da prikaže koliki je talijanski leksički udio 
u hrvatskom jeziku. Riječi ne razvrstava kronološkim redom, a ne određuje 
ih.ni prostorno. Mogla bi biti posebna zadaća romanista da odredi je li Ku: 
relac u svoju radnju uvrstio samo talijanizme, ili bi se u njoj vjerojatno mog 
la naći i po koja riječ iz drugog kojeg romanskog jezika (npr. iz rumunjskoga). 
U svoj je popis stavio autor i one izraze koji su prije bili u upotrebi. Tu sui ri. 
ječi što se javljaju u ovog ili onog autora, a nisu uspjele definitivno prodrijeti 
u pučki jezik i u književne tekstove. Također se iznose riječi koje su nadokna- 
dene boljima i novijima, ali i one što ih nikakva sila neće moći iščupati iz jezi- 
ka. To uostalom priznaje i sam Kurelac. 

U Kurelčevu se radu nalaze dakle zajedno sabrane stare i žive riječi, po- 
krajinski izričaji, a tu su i talijanizmi što su ih upotrebljavali hrvatski pisci 
koji su živjeli prije nekoliko stoljeća. Zato prof. Jernej o toj Kurelčevoj radnji 
veli: »In questo modo il lavoro di Kurelac deve considerarsi metodicamente 
superato.« Ipak priznaje njezinu važnost, jer »esso conserva un valore storico, 
come documento di un particolare momento di sviluppo della cultura lingvi- 
stica croata«. Kada bismo iz toga Kurelčeva rada napravili izbor talijanizama 
koji su ostali u upotrebi u jeziku, njihov bi se broj smanjio možda na kojih 
tridesetak riječi (banka, bosiljak, čempres i dr.).“ 


I Kurelac je sam bio svjestan da je njegov rad bio samo početak daljnjem 
sustavnijem i temeljitijem proučavanju toga problema“? 

U svojoj najvećoj purističkoj raspravi Mulj govora nespretna i nepodobna 
Kurelac je obradio ove riječi kojima, po njegovu mišljenju, nema mjesta u 
našem književnom jeziku: 

are 

1. brzojav, brzojaviti, 2. crnina, 3. čin, 4. d&lokrug, 5. desiti se, 6. doskočiti, 

7. drmati, 8. faliti, falinga, 9. haps, 10, izgledati, 11. nadoći, 12. naobraziti, 

13. natražnjak. 14. nemoći od manje, 15. obćilo, obćilarstvo, 16. odnositi se, 

17. odputovati, 18. parobrod, 19. pištole i vangelia, 20. poljodčlac, poljodel- 

ski, poljodčlstvo, 21. posada, 22. posed, 23. povestnica, 24. predmnčva, 25. 

predstaviti, 26. pršterati, prštčrivati, 27. priobćiti, 28. prisutan, odsutan, 29. 

prostorija, 30. prosved, prosvčdovati, 31. pružiti priliku, 32. pučanstvo, na 

pučiti, 33. ravnopravnost, 34. sastojati se, 35. sredstvo, 36. strog i strogost, 


'" Pri kraju svoje rasprave dodaje i popis nekih riba i njihovu hrvatsku za 
mjenu: barbun (trilja) — bradovatica, brkavica, brkaš; bakalar — treska, drvenjak 
(u Banovini); brancin — lubanj; ćefal — skočac; dental — zubatac; dupin — pliska- 
vica; liganj — crnelj; mujal — morski som; rombo — obliš; sfolja — skobalj; tu: 
nina — trup (trupać); lovrata — podlanica (komarča). 

"5 »Ima ih medju njimi takvih, koje se nčkad govorile, nu sad ne govore, drugih, 
koje su li rabile to jednomu to drugomu piscu, nu posve u narod i u knjigu ne 
unišle. Tma ih koje se mogu boljimi novljimi zamčnit, a ima ih i takvih, kojih ničija 
sila iz jezika ne iztrebi. Takve su reči robkinje tudjega gospodstva, ostaju u jeziku 
još i duglje, nego ista vlast tudjinova.« (Vlaške rčči, str, 94—95). 

"J. Jernej, Sugli italianismi penetrati nel serbo-croato negli ultimi cento 
anni, Studia romanica, Zagreb, Annus I., december 1956, str. 60. 

"F, Kurelac, Vlaške rčči..., str. 137. 

37. svrha, 38. učiona, 39, upozoriti, 40. včrozakon, 41. vlastodavac, 42. za- 
kotiti se, 43. zateći, 44. zastupnik, 45. zavisčti, 46. značaj, 47. živahan, 48. 
žrtva, žrtvovati. 


Mjesto njih Kurelac predlaže ove zamjene: 


1. žica, predati, izručiti po žici, 2. mjesto uzeti crninu — u crno se zaviti, 
crno obući, žalovati koga, korota, 3. delo, rabota, trud, muka, tvor, 4. pod- 
ručje, tona me ne spada, tiče, preko moga dosega, obsega, 5. boraviti, pre- 
bivati, stanovati, 6. pomoći, ima svčta i dogovora, poravniti, izbaviti se, 7. 
otreti, omahnuti, omlatiti, potresti se, 8. greh, greška, pogreška, zagreška, 
zloba, krivina, opačina, blud, stranput, 9. uze, uznica, tamnica, zatvor, 10. 
činiti se, stajati, vidšti, 11, dohoditi, prihoditi, stići, poći, prispjeti, 12. ob- 
raziti ili obrazovati, 13. nazadnjak, 14. ne mogu ne, ne mogu đa, dužnost mi 
je, 15. putovati po kopnu i po vodi, dovozi, dovožnja, privozi, privožnja, 16. 
šibati, naperiti, gadjati, smčrati, potezati, 17. uputiti se, odpraviti se, od- 
premiti se, poći na put, odlaziti, odhoditi, odglavinjati, odtisnuti se, odzvr- 
kati, odskitati, odjedriti i sl., 18. paroplov, 19. poslanica, blagovšst, 20. te- 
žak, ratar, seljak, 21. ne zna koju drugu riječ, ali posada ne valja, 22. »kde- 
kad našinka, a kdekađd prava tudjinka«; posed = selo i poselo, 23. povšst, 
24. domisao, sumnja, 25. pomišljati, zamisliti, zaigrati, glumiti, 26. preko 
mere biti, presčći meru, 27. očitovati, oznaniti, odkriti, skazati, oglasiti, ot- 
Voriti, pouzdati, povedati, 28. nazočan, nadočan, nazočnost, s prijedlogom 
pred, prislovcem polag — glagol: biti, nebiti, bivati, naći se, nahoditi, 29. 
ne predlaže zamjene, 30. stavljati odpor, protimbu, odbijati, odmećati se, 
31. dati komu priliku, 32. puk, ljudstvo, čeljad, svetina, 33. ista pravica, 34. 
u nas biti, imati, brojiti, 35. nepotrebno, ali ipak: posređak, posreda, 36. oš- 
tar, osoran, osorljiv, žestok, surov, tvrd, trpak, ljut, okoran, nemio, 37. kraj, 
38. učilnica, 39. pripomenuti, napomenuti komu, obratiti čiju pomnju, 40. 
nauk božji, zakon Isusov, 41. ovlastnik, 42. (samo za živinu), inače: porasti, 
prorasti, uvrčžiti se, nicati, klijati, zenuti, pupčati, mladicati, 43. naći se u 
čuđu, čudo zadesiti, spopasti, snaći, doći iz nenada, začamiti od nenađu, 
osupnšti, zapanjiti, zatresknuti, 44. u pozitivnom i negativnom smislu, za 
pozitivni smisao narod radije kaže: prigledati, braniti i zagovarati, 45. biti, 
stati, 46. čovšk tvrde včre, 41. živ, 48. dar, poklon, prinos, prilog, zavšt, obet, 
posvetilište. 


U toj najcjelovitijoj i najopširnijoj Kurelčevoj purističkoj raspravi najpot- 
punije se očituju njegovi puristički pogledi. Zato bi bilo vrijedno na njoj 
ogledati Kurelčeva načela po kojima je čistio »barbarizme« iz književnoga 
jezika. 


5. Osobitosti purističkih postupaka 


Iz Kurelčeva pretjeranog oduševljenja za arhaičnost izviru i njegovi pu- 
ristički pogledi. On ne priznaje stranih riječi u našem jeziku kao ni Šulek, 
ali se od njega razlikuje u načinu kojim traži zamjene za njih. Dok Šulek ne 
zazire da potrebne riječi uzme iz slavenskih jezika, iz starine, ali ni od kovani- 
ca, Kurelac zalazi redovito u starinu i odanle bira zamjene za »barbarizme«. Na 
taj način postupa jednostrano, u prvom redu zato što mnogih riječi iz stare 
književnosti suvremeni čitalac ne poznaje, a ako su mu i poznate, ne može 
im sasvim odrediti smisao jer su tokom vremena primile posebno novo zna- 

čenje ili nijansu značenja što se razlikuje od prvotnog njezina smisla u ko- 
jem ih Kurelac uzima. On međutim ne priznaje da se značenja riječi mijenja- 
ju, iako je ta misao bila poznata i Horaciju.“* 


Nasuprot Kurelčevim purističkim shvaćanjima postavio je svoja načela 
vođa Zagrebačke škole Adolfo Veber u raspravi Obrana njekoliko tobožnjih 
barbarizamah)" kojom je prikazao Kurelčev Mulj govora, a na tim je načeli- 
ma radio i ugledni leksikograf te škole Bogoslav Šulek. Iznoseći svoja načela, 
Veber tvrdi kako se riječi uzimaju iz živoga štokavskoga narječja po svojoj 
proširenosti (radije uzimati riječ mlijeko nego varenika) i slavenskom podri- 
jetlu. Uklanjati se valja svim riječima i izrazima za koje imamo u svome 
jeziku dobre zamjene (most — ćuprija). Riječi se mogu uzimati i iz dijalekata 
(čakavskoga i kajkavskoga), pa i iz starije književnosti ako se ne mogu naći 
u novijih pisaca, a isto tako i iz drugih slavenskih jezika ako je potrebno 
(češka riječ — vlak, ruski pridjev — strog). Napokon, ako nijednim od spo- 
menutih načina ne bismo mogli doći do tražene riječi, tada kujemo novu 
u duhu hrvatskoga jezika. 

Na osnovi tih načela Veber brani dvadesetak riječi što ih je Kurelac ozna- 
čio kao barbarizme, brzojav, brzojaviti, crnina, čin, djelokrug, drmati, nadoći, 
naobraziti, natražnjak, općilo, otputovati, parobrod, podaci, posađa, pretjerati, 
prostorija, sredstvo, značaj, žrtva, žrtvovati, svrha, učiona. 


Treba sada pomnije promotriti te riječi i ustanoviti koliko je Veber u 
pravu kada te »barbarizme« brani! 

Veber dokazuje kako je glagol brzojaviti dobro stvorena riječ, koja nam je 
potrebna u suvremenom jeziku naročito za pojmove: brzojavka, brzojavna 
postaja, brzojavljač, što se nikako ne bi moglo izreći Kurelčevim: viest žicom, 
postaja žice, javljač žicom. Veber je, dakako, u pravu kada tu riječ brani, iako 
je Broz i Iveković nisu uvrstili u svoj Rječnik hrvatskoga jezika. I riječ đje- 
lokrug brani Veber, puštajući je »da živi, dok je život opet ne iztriebi«. Iako 
je tjera iz jezika i Rožić i Maretić, preporučujući mjesto nje zajedno s Kurel- 
cem riječ područje i sl., po ispravnom Veberovu predviđanju živi ona još i da- 
nias. Isto tako riječ naobrazba u životnoj jezičnoj praksi izvojevala je sebi pobje- 
du, iako su protiv nje ne samo Kurelac nego i Rožić (str. 27) i Maretić (str. 61). 
Mjesto glagola otputovati predlagao je Kurelac mnoštvo lijepih sinonima, sa- 
mo što nijedan od njih onako kratko i određeno ne označuje ono što u suvre- 
menom civiliziranom društvu u eri željeznica, autobusa i aviona, mlažnjaka i 
helikoptera, znači taj »barbarizam«. Ni Rožiću taj glagol »nije narodna riječ« 
(str. 38). Iako Maretić u Jezičnom savjetniku upozorava na njemački izraz ab- 
reisen po kojoj je ona možda nastala, ipak dodaje: »može podnijeti« (str. 82). 
Veber je dakle još godine 1874. ispravno predviđao prijeku potrebu toga gla- 
gola. 

Kurelcu je, kao i Rožiću, bolja riječ paroplov od parobroda (str. 39), dok 
je Veberu, poslije i Maretiću, dobra i riječ parobrod, što ju je Kurelac osudio. 
Ostala je u književnome jeziku i riječ posada, koju od Kurelčeve osude s 
pravom brani Veber, a za njim i Rožić i Maretić, koji tek utvrđuje da je 
postala od češke riječi posddka. Riječ prostorija potrebna je i Veberu, a isto 
tako i Rožiću i Maretiću, koji je uopće i ne spominju u svojim savjetnicima, 


Ia 


»Multa renascentur, quae jam cecidere, cadenique quae nunc sunt in honore 
vocabula, si volet usus, quem penes arbitrium est et jus et norma loquendi.« Hora- 
cije, Ars poetica. Usp. i Maurice Schone. Vie et mort des mots, Paris, 1959. 

"A, Veber Tkalčević, Obrana njekoliko tobožnjih barbarizamah, Rad 
JAZU, sv. XXIX, str. 145. id. 

a potrebna je dakako i danas za razliku od prostora, što znači nešto drugo. 
To Kurelac nije priznavao. Pravo ima pisac Mulja što napada prečestu upo- 
trebu riječi sredstvo, samo je ipak ne možemo posve odbaciti, pa tako nisu 
prihvaćene riječi posreda i posredak što ih je Kurelac preporučivao mjesto 
spomenutoga »barbarizma«. U osudi riječi žrtva i žrtvovati mjesto obšt i obč- 
tovati nisu Kurelca Slijedili ni Veber ni kasniji puristi, kao ni u riječi nazad- 
njak mjesto koje je Kurelac predlagao natražnjak. Kurelcu su bile strane rije- 
či obćilo, obćilarstvo, no Veber ih je zadržao u jeziku jer su mu bile potrebne. 
Ni mi danas nemamo najsretniji izraz za taj pojam, nego za nuždu trpimo 
»prijevozna sredstva«, »prometala« da ne bismo, poput Kurelca, morali taj 
pojam opisivati: putovi po kopnu i po vodi, ili se služiti izrazima: dovozi, do- 
vožnja. 

Mogli bismo se danas složiti i s drugim Veberovim obranama »barbariza- 
ma«. Glagol drmati doista nema nikakva smisla izgoniti iz jezika što bi tobože 
bio opscen, a potrebne su nam i riječi pretjerati (i prenapeti), koje je Kurelac 
osuđivao. 

Ipak bismo se radije složili danas s Kurelcem nego s Veberom, pa za riječ 


svrha u značenju die Ende upotrijebili s Kurelcem riječ kraj (također i konac), 
a isto tako i učionicu, s nastavkom -ica, kako to traži Kurelac. 


Pošto sam tako iznio one riječi iz Mulja kojima prigovara Veber, pogledaj- 
mo još i to jesu li uklonjene iz književne upotrebe sve one koje je Kurelac oz- 
načio kao barbarizme, a Veber im nije prigovorio, te se prema tome s njima 
složio. Glagol doskočiti i danas se upotrebljava u književnom jeziku i nadoći, 
koji je Kurelcu »tako dičan barbarizam, kako i odputovati, ter žalostno svčdo- 
čanstvo, kako nam jezik gnjije, a ni procvao nije«.“ Za glagol odnositi se Kure- 
lac tvrdi da su ga »u jezik unijeli Stojkovići, Trbajići i drugi Srblji što su po 
Rusiji putovali ili se u njoj nastanili«, a od Srba su je Hrvati primili i — dobro 
predviđa iako to ne odobrava — »ne znam, ikada li koje sile, da ju izžđene i sa 
stolca makne«." No taj nam je rusizam (otnosit'sja) doista potreban, pa zato 
protiv te riječi u svojem savjetniku ne ustaje ni Rožić, a Maretić tek usput 
veli kako se u primjeru što ga citira (str. 75) može glagol odnositi se zamijeni- 
ti i izrekom protezati se. Jezična potreba i prihvatljivost riječi i ovdje je odni- 
jela pobjedu. 

Riječ posjed ne znači više samo sijelo ili posijelo, kako bi htio Kurelac, 
nego je općenito već prihvaćeno značenje i pojma Besitz »i ako nemaju stari 
rječnici toga značenja« (Maretić, Jezični savjetnik, str. 97). Rožić je nešto 
bliži Kurelcu kada savjetuje da »posjed, posjednik kad upravo nije pravni po- 
jam, bit će dobro zamijeniti riječima: imutak, imanje, gospodarstvo, . . . gospo- 
dar« (str. 43—44). Mjesto glagola predstaviti (prema njemačkome vorstellen) 
što ga Kurelac naročito osuđuje makar ga i našao u Stullija,'“ predlaže riječi: 
prinesti, pokazati, zamisliti, zaigrati. Ali taj je »barbarizam« postao potreba 
pa ga već ni Maretić ne odbacuje, dok je Rožić bliži Kurelcu (str. 47. i 48). 
I riječ predstava (kazališna) ostala je do danas u upotrebi, makar se Kurelac 
oštro borio protiv nje. Ni protiv glagola pretjerati nema ništa reći ni Maretić, 
iako Kurelac, a onda i Rožić, žele taj glagol kao germanizam zamijeniti izri- 
čajima: »to je preko mjere, to je premašilo« (Rožić, str. 50). Danas ne zaziremo 
ni od priopćavanja (priopćiti), dok je još Rožiću bolje očitovati, obznaniti, ob- 


" F. Kurelac, Mulj govora nespretna..., str. 12. 

'% F, Kurelac, n. d,, str. 17. 

"" Kurelac posebno ne cijeni Stullijev Rječnik: »U Stulića dobar želudac, nu 
se ni on mnogo njim bavio nije« (Rad JAZU, knj. XXIV, str. 24). 

javiti (str. 52), ni od pridjeva prisutan, odsutan koji su dobri i Rožiću i 
Maretiću. Protiv prosvjeda i prosvjedovati jednako su Kurelac i Rožić koji 
predlaže riječi protiviti se, odbijati, protestirati (str. 54), a još ih oštrije odbi- 
ja Maretić, jer »ništa ne vrijede« i zalaže se za riječi protest, protestirati. Danas 
se ni u tome ne bismo složili s Maretićem. Mjesto izraza pružati, pružiti priliku 
i Maretić, kao i Kurelac, traži u takvu slučaju glagol davati (Jezični savjetnik, 
str. 118). Ni Rožić ni Maretić nisu tako oštri prema riječi puk, pučanstvo, što 
ih Kurelac osuđuje. Protiv glagola sastojati se ustaje s Kurelcem i Rožić (mje- 
sto: Čovjek se sastoji od tijela i duše treba reći: Čovjek ima tijelo i dušu, str. 
39), dok Maretić za taj rusizam tek primjećuje da nije »jasno, zašto je dodata 
riječca se, koje rus. glag. u navedenom značenju nema« (str. 129). Kurelac, a 
za njim i Rožić, negoduju protiv rusizma strog (Rožić, str. 64), dok ga Maretić 
pušta uz naznaku da je ruskoga podrijetla (str. 146). Protiv glagola nakaniti, 
naumiti nemaju prigovora ni Rožić ni Maretić, a za vlastodršca ima Maretić 
tek napomenu da je bolje reći: mogućnik (vlastelj, str. 177), iako ni Maretićeve 
ni Kurelčeve zamjene nemaju ono značenje što ga ima vlastodržac. I Rožić je 
protiv imenice zastupnik (bolje zagovornik, branilac i sl. — str. 79), dok Mare- 
tić tek konstatira da dolazi iz ruskoga, zastupat', zastupnik, ili iz češkoga je- 
zika (str. 185). Rožić nema prigovora riječi značaj što je Kurelac osuđuje, dok 
Maretić veli da nije dobro načinjena, te bi trebalo da glasi označaj. Međutim, 
tu riječ, koja se prvi put pojavila u Mažuranić-Užarevićevu Rječniku, danas 
upotrebljavamo. Protiv pridjeva živahan nemaju prigovora ni Rožić ni Maretić, 
dok je Kurelac osuđuje. 

Na trećem ću mjestu nabrojiti one riječi što ih Kurelac tjera iz književ- 
noga jezika, a u tome se s njime slažu svi puristi i naša današnja jezična prak- 
sa: faliti, falinga, haps, općilo, općilarstvo, opetovati, ne moći od manje, pišto- 
la, predmjeva. 

Kako vidimo, broj riječi koje bismo zajedno s Kurelcem osudili prilično 
je malen. Priličan broj riječi što sam ih spomenuo na drugome mjestu kao 
bolje, makar ih mi danas i upotrebljavali, osuđivali su i Rožić, pa i Maretić, 
a mnoge su od njih dobile svoje građansko pravo tek čestom upotrebom i 
potrebom koju su u određenom vremenu ispunjavale, a ne po svojoj bespri 
jekornoj tvorbi. ; 

Radi usporedbe uzeo sam Rožićeve Barbarizme i usporedio ih s Kurelče 
vim Muljem. Našao sam da se Rožić slaže s Kurelčevim pogledima u dosta 
slučajeva. Ove riječi što ih označuje Kurelac kao barbarizme nalaze se s istom 
oznakom i kod Rožića: djelokrug, izgledati, nađoći, naobraziti, otputovati, ope- 
tovati, parobrod, poljodjelac, posjed, predmjeva, predstaviti, priobćiti, prisu- 
tan, odsutan, prosvjed, prosvjedovati, pružiti priliku, sastojati se, sredstvo, 
strog, strogost, zastupnik, zavisjeti, žrtva, žrtvovati — dakle priličan broj, znat- 
no više od polovice što ili osuđuje tridesetak godina nakon Kurelca i Rožić. 
Uopće, ako prelistamo Rožićeve Barbarizme, knjižicu od 85 strana, izdanu 1908, 
naići ćemo na svakoj stranici na mnoge riječi što ih osuđuje, a danas su u sva- 
kodnevnoj upotrebi u književnome jeziku. Onaj tko poznaje s kakvom su zaoš- 
trenošću naši puristi postupali posebno prema germanizmima neće se tome to- 
liko iznenaditi. Velik dio Kurelčevih purističkih zahvata valja, dakako, odbiti 
na njegovu ekstremnost u jezičnim pitanjima, ali dobar dio (preko polovine 
proskribiranih riječi što ih ima i Rožić) plod su općih gledanja na purističke 
probleme onoga vremena, pa tako ni Broz ni Iveković nisu uvrstili u svoj Rječ- 
nik hrvatskoga jezika ove riječi što ih je i Kurelac osuđivao, a to znači da 

ih ni oni nisu priznavali: brzojav, djelokrug, izgledati, natražnjak, opetovati, 
poljodjelac, predmjeva, priopćiti, prisutan, odsutan, prosvjed, prosvjedovati, 
pružiti priliku, i neke druge. 

»Za upotrebu riječi u književnom jeziku mnogo je važnije, da li je ona već 
dulje vremena prihvaćena od većine pisaca, nego možda, da li je ona posve 
u skladu s pravilima i duhom narodnog jezika.«“ Na taj su način u jeziku 
mnoge riječi prihvaćene, i danas ih upotrebljavamo ne zbog njihove jezične 
besprijekornosti, nego iz potrebe i navike. Ali danas takve riječi, izdiferenci- 
rane dugom upotrebom, preuzimaju posebnu nijansu i boju u značenju po 
onoj istini da sinonima u jeziku nema. Da ostanem na primjeru što sam ga 
citirao iz Mulja! Riječ djelokrug, koju smo prihvatili, danas ima nešto određe- 
nije značenje od pojma područje što joj ga pridaje Kurelac (možemo reći da 
na tom području čovjek ima svoj djelokrug). Tako isto i glagol desiti se znači 
nešto drugo od glagola boraviti, prebivati, stanovati, a doskočiti ima određe- 
nije značenje nego pomoći; glagol odnositi se upotrebljiviji je od izreka što ih 
mjesto njega predlaže Kurelac: šibati, naperiti, gadjati, smerati, potezati. 

Drukčije rečeno: semantička strana riječi podvrgnuta je neprestanim pro- 
mjenama, ona je upravo najpromjenljivija. Stoga u književnom jeziku treba 
pomno i neprestano slijediti razvijanje značenja pojedine riječi, njezine se- 
mantičke inovacije što ih donosi trajnija i šira upotreba u određenom raz- 
doblju. Potrebe raznolikih jezičnih funkcija, upravo potrebe života, traže no- 
ve riječi i nove izraze, nove nijanse u značenju. Razlozi dijakronije, češća upo- 
treba riječi u starijem stadiju književnosti, nisu relevantni za žive i funkcio- 
nalne potrebe književnoga jezika. Prema novoj riječi, prema novoj boji što su 
je pojedini književnici davali istoj riječi, naši su se puristi vrlo strogo odno- 
sili. Ali, riječi i izrazi semantičkom inovacijom u sebi redovno su se probijali 
Kroz sve prepreke što su im puristi postavljali. One odnose pobjedu zato što 
ie pretežnija i važnija preciznija ekspresija za određen pojam, za umjetničku 
emanaciju nego etimološka, historijska, uopće dijakronijska pravilnost, što se 
često proglašavalo kao »duh jezika«." 

Sam jezični razvoj i sve šira i razgranatija upotreba književnog jezika 
zahtijevali su da se odbace suvišne spone koje su jezik sapinjale u njegovu 
slobodnom razvitku. Stoga su se i pogledi na purizam morali mijenjati. Ali to 
nije išlo odjednom. T. Maretić još je godine 1930. pristupio suviše neelas- 
ličnim načelima ocjeni Ristić-Kangrgina Srpskohrvatsko-nemačkog rečnika 
(Ljetopis JAZU, sv. 42), što je danas već premašeno. 

Stoga moramo razumjeti i Kurelca, koji je u prošlom stoljeću s tolikim ža- 
rom branio naš jezik od stranih natruha. Treba imati na umu ne samo ondaš- 
nje poglede na književni jezik nego i političke prilike i položaj male Hrvatske 
u Austriji. Oštrim odbijanjem svega što je u vezi s njemačkim jezikom i njego- 
vim duhom htjelo se da se barem na tom polju Hrvatska i hrvatski jezik od- 
voji od njemačkoga utjecaja. Dakako, u tome se znatno pretjerivalo, a pretje- 
rani purizam postao je već kočnicom za nesmetan razvoj i za sve šire potrebe 
književnoga jezika. Odbacivanje dijakronijskoga načela zbilo se tek mnogo 
vremena nakon Kurelca."" Nije stoga čudno što ta načela purističke borbe na- 


"Lj. Jonke, Bogoslav Šulek kao puristički savjetnik, Pitanja književnog je- 
zika, Sarajevo, 1956, knj. III, sv. Till, str. 10. 

"" V. Kalenić, Suvremeni purizam, Krugovi, 1958, str. 560—563. Usp. i Mau- 
rice Schone, Vie et mort des mots, Paris, 1959, str. 76. i d. 

"5 M. Weingart, Slovanskć spisovnć jazyky v dobč pritomnć, Prag 1937, v. 
članak J. Heidenreicha, Spisovny jazyk serbochorvatsky, dio o purizmu: O čistotu 
a spr&vnost spisovnćho jazyka, str. 191—201. 

lazimo i u Kurelca, samo što su ona bila u nastojanjima borbenoga i žestokoga 
purista još više potencirana i zaoštrena i sa specifičnim osobinama, što je Ku 
relčeva »željezna metla« i suviše nemilosrdno mela. 


Moramo, dakle, odbaciti mnoge Kurelčeve zahvate. No sve to ne umanjuje 
sasvim značenje Kurelčeva rada do te mjere da ga ne bismo na purističkom 
poslu oko našega jezika ni spominjali, što je s nepravom učinio Maretić. 
Pravilnije je postupio V. Rožić koji se u uvodu svojih Barbarizama opravdava 
što pojedine riječi neće opširnije tumačiti jer bi »bilo zališno ponavljati ono, 
o čemu je već bio govor, što će svaki tko ih htjedne naći u Kurelca« (str. I), 
a isto tako i dr. Nikola Andrić koji, nabrajajući naše puriste, veli u bilješci 
svoga Braniča jezika hrvatskoga (Zagreb, 1911) da je Kurelac »ipak u tim 
poslovima najstariji radenik između svih hrvatskih i srpskih filologa, jer su 
Vlaške (talijanske) riječi u jeziku našem, izašle u Radu god. 1872., a Mulj go. 
vora nespretna i nepodobna ili o barbarismih godinu dana kasnije«. 

Očito je pretjerao D. Gudek kada kaže da bi danas bilo »dosta većinu 
Kurelčevih stvari nanovo preštampati«, nadovezujući tu misao na govor o 
Kurelcu kao puristu. Umjerenije je, ali i pravilnije ocijenio vrijednost Kurel- 
čeva purističkoga rada Pero Budmani kada veli da »treba spomenuti s po- 
hvalom medju onima, koji su jezik od novijeh zlo kovanijeh riječi čistili — 
Frana Kurelca, koji se u mnogijem monografijama tijem, često srećno, ba- 
vio«. Dakako, naročito za svoje vrijeme! Svakako je dakle zavrijedio da se spo: 
minje među našim puristima jer mu vremenski pripada u tome poslu prvo 
mjesto.“ 


IV. KNJIŽEVNI IZRAZ 


1. Četiri zahtjeva dobra stila u govoru »Kakvu je biti slovu« 


Čitajući Kurelčeve spise (pa i nekih njegovih učenika), ništa tako određeno i 
uočljivo ne izbija, pored njihova arhaičnoga jezika, kao izraziti osobni stil. 
To se naročito isticalo pedesetih godina prošloga stoljeća kada je Kurelac u os- 
kudnoj tadašnjoj literaturi zabljesnuo svojim načinom pisanja te odmah svra- 
lio na sebe pažnju. Tako nastoje pisati i pristaše Riječke filološke škole. 


'“"PĐ. Budmani, Pogled na istoriju naše gramatike i leksikografije, Rad 
JAZU, LXXX, Zagreb, 1885, str. 165. Usp. i Heidenreich, Spisovny jazyk ... str. 193: 
»Mezi prvni brusiče velikćho formaAtu nd4ležel Fran Kurelac, ktery podal r. 1872 
soupis italskych slov v serbohorvatštinč.« — O purističkim težnjama u evropskim 
jezicima v. H. Wolff, Der Purismus in der deutschen Literatur des 17 Jh., Strassburg, 
1888; Schultz, Die Bestrebungen der Sprachgesellschaften des 17 Jh., 1888; A. Dauzat, 
La dćfense de la langue francaise, 1912; Ch. Bally, La crise du francais, 1930; M. 
Weingart. Vyvoj českćho jazyka, Prag 1918; M. Weingart, Česky jazyk v pritomnosti, 
Prag 1934; G. Boine, Il purismo (La voce 1912), L. Falchi, Ti sentimento nazionale 
nelle origini del purismo (Nuova antologia, 1916). 

U doba kada Kurelac formira svoje jezične poglede, naši su ilirci stajali 
dosta nemoćno pred problemom književnoga izraza. Dovoljno je pogledati 
tek nekoliko članaka u Danici ili Novinama da dobijemo sasvim jasnu sliku 
o tome kako su oni, doduše, pisani hrvatskim jezikom, ali bi članci u njima 
po stilu isto tako dobro pristajali i u kakav njemački časopis. Rečenice su u 
tim prvim sastavcima duge, mnogostruke složene, pa zato teško pregledne 
i teško shvatljive, s mnogobrojnim glagolskim imenicama, s glagolom na kraju 
rečenice ili rečeničnoga dijela, s čestom upotrebom pasiva, s krivim postav- 
ljanjem enklitika i sl. Sve su te osobine upućivale na tuđe latinske i njemačke 
jezične uzore. Ništa nije, osim hrvatskih riječi, u ponekim člancima iz prvih 
godina preporodnog razdoblja govorilo da su u njima hrvatske rečenice. Ilirci 
su osjećali svojom patriotskom dužnošću da pišu, bez mnogo brige hoće li 
sve to biti sintaktički ili stilski bez prigovora, stavljajući takva pitanja u dru- 
gi plan.“ 


Vraz je godine 1842. udario na strane stilske i sintaktičke klišeje naših pi- 
saca raspravljajući o Kukuljevićevim Raznim djelima.“ U Sudu o slogu" još je 
jače osudio način pisanja tadašnjih naših pisaca. Stoga je Kurelac u svom 
nezadovoljstvu imao donekle pravo, ali je krupno pretjeravao tvrdeći da se 
preporodno doba uopće nije brinulo za jezik kako bi iz njega uklonilo nje- 
mački utjecaj. Još je manje u pravu što svoje negativno mišljenje proteže i 
na kasnije razdoblje kada se pojavljuju ljudi koji svjesno rade na jeziku i 
stilu, jer je upravo razdoblje pedesetih ili šezdesetih godina prošloga stoljeća 
ispunjeno brigom oko jezičnih pitanja. 

No, iako su Kurelčeve zamjerke preoštre, u njima ima i istine: ni najbolji 
pisci pedesetih godina, kada se Kurelac pojavljuje svojim radom, nisu još 
uvijek pisali hrvatskim stilom, nego su se ugledali »u strane stilističke she- 
me«."" Od godine 1835. do pedesetih godina vidi se, istina, napredak u jeziku, 
»ali ni na kraju cijeloga toga razdoblja nisu bili do kraja prevladani strani mo- 
deli ...«. Napokon, »i pitanja stila mogla su se rješavati tek postepeno, uzdiza- 
njem cjelokupne hrvatske kulturne sredine i njezinim oslobođenjem od tuđih 
nanosa«," pa je Kurelac malo preuranio s tako oštrim, nestrpljivim i isključi- 
vim zahtjevima. 


Već su prvi manji Kurelčevi radovi svratili pažnju na sebe. Iz njih se osje- 
ćalo da ih je napisao čovjek koji zna što želi reći, a svoje misli i osjećaje umije 
adekvatno, živo i uvjerljivo izraziti, Nesumnjivo se iz njegovih sastavaka osje- 
ćala temperamentna, sangvinična autorova narav. U njegovu pisanju ima 
pretjeranosti, s mnogima se pitanjima nisu morali i nisu mogli složiti njegovi 
suvremenici, ali su morali priznati da je majstor u živom i sugestivnom na: 
činu izražavanja. 


"A, Barac, Hrvatska književnost od Preporoda do stvaranja Jugoslavije, 
knj. I, Književnost ilirizma, Zagreb, 1954, str. 115. 

"* Tvrdi kako Kukuljevićev jezik »nije još dosta narodan, t. j. prost od onih 
dugačkih perioda .... koji su nas naučili graditi i kupčati u školah starinskih«, pa 
preporučuje našim piscima da čitaju Puškinove i Gogoljeve pripovijesti. 

'" »I kod nas ima takovih umova, koji, u školi skolasticizma odgojeni i narodu 
otudjeni, samo ono hvale, što je teško, nenaravski skrojeno, zapleteno ... Velike su 
mahnitosti oni dugački periodi, na koje svaki zdrav razum mrzi kao na stvar pro- 
tivnu.« Kao primjer dobrog narodnog jezika ističe »Pogled u Bosnu« Matije Mažu- 
ranića, za koju se »kazati može, da je baš naški pisana ...« (Kolo, 11/1842, str. 106). 

"A. Barac, Hrvatska književnost od Preporoda do stvaranja Jugoslavije, 
knj. I, Književnost ilirizma, Zagreb, 1954, str. 106. 

"A, Barac, Hrvatska književnost od Preporoda..., str. 117. 

Kurelčev se stil temeljio i izgrađivao na njegovoj klasičnoj naobrazbi. 
Poznavao je i cijenio djela Tacitova, Ciceronova i Kvintilijanova, a »učitelju 
francuskog jezika« sigurno nisu bili nepoznati ni francuski pisci koji obrađuju 
problem jezičnoga izraza. Kurelac posebno ističe Buffonove misli o stilu i 
neke što nisu daleko od Boileauovih kada savjetuje: »Qui ne sait se borner 
ne sdt jamais ćcrire.« Kurelac naime u pismu jednom slovenskom prijatelju 
veli: »P&san ti ne budi duga; nereci čto bi sve reći znao slovenski, nego reci 
onoliko, koliko može duboko u srce ulčsti.«'" 

Svoje poglede na stil nije Kurelac opširnije ni sustavnije izložio. Ipak 
ih je najpotpunije razvio u svome govoru Kakvu je biti slovu što ga je održao 
bogoslovima u Đakovu. U njemu postavlja četiri zahtjeva dobra stila. 

Slovu je biti zrnatu — veli na početku, tražeći konciznost izražaja koji 
treba da bude »pun i tvrd«."' Kao što rijeke koje su »jače, uzahnim li koritom 
ieku«, tako i misli jače djeluju ako su zbite, dok razlivenim rijekama »za ma- 
ticu ne znaš, niti kudaj struji: mislim, široko se razišlim, žice ni stazice ne 
razbereš« (str. 5). Misao što ju je Kurelac nastojao provesti u svoje djelo nije 
bez sličnosti s poznatim Buffonovim zahtjevima dobra stila.“ Svoj zahtjev 
Kurelac ne postavlja oponašajući Buffona, nego kao pisac koji je duboko zašao 
u sve ic probleme te ih daje iskustvom istančana stilista. 

Slovu je biti oslasnu i zamamljivu — postavlja Kurelac i drugi uvjet do- 
broga stila. Iz bojazni da strana knjiga ne zagospodari našom i da je ne izbaci, 
predlaže: »Nakiti i osladi, sinko, svoj umotvor svakom umićom i vještinom, 
s koje znaš, da bi knjiga ljudskomu srcu omiljeti mogla.« U tome više prak- 
tičnom savjetu što u prvome redu izlazi iz srca rodoljuba zabrinutog za sud- 
binu naše knjige, Kurelac preporučuje da pisci opisuju naročito povijesne 
događaje koji su uvijek vrlo zanimljivi, jer nema takve »srcolovke« kao što 
je povijest. Zatim treba uzimati takve riječi »s kojih srce raste i čuvstva se 
griju, pouznosi ljude velike i divne. . .«, a jezik treba da bude što zanimljiviji 
da bi sugestivno djelovao. Zato: »trijebit ga je, pilit ga je, mijesit ga je, motat 
ga je, ovijat kao neuku igračicu . . . Stvorit i bogatit ga je: jer stvoren nije, 
čim mu zakona ne ima; bogat nije, jer je bogat samo prema siromaštvu naših 
misli, na vijesti (znanju) našega rukotvora, našega prometa i života našega.«'? 

No ako je drugi zahtjev za dobar stil shvatio Kurelac djelomično i sasvim 
praktički, u trećem savjetu Biti je slovu tvomu prilikom tvojom — opet je 
na terenu pravoga umjetničkoga gledanja na jezik. Tu citira poznate misli 
što ih je izrekao Buffon, a Kurelac ih prevodi: »Kako mu duša diše, onako 
Mu i pero piše«, što nije ništa drugo nego slobodan i duboko shvaćen prijevod 
poznate Buffonove izreke o jeziku.“ Dok je Buffonova misao suviše široka 


"J Logar, Fran Kurelac in Slovenci, Razprave Slovenske akademije znanosti 
in umetnosti, Razred za filološke in literarne vede, Ljubljana, 1956, sv. II, str. 283. 

" Taj dio navodim prema Vodnikovu izboru: Fran Kurelac, Runje i pahuljice. 
Izbor iz Kurelčevih djela. Priredio dr. Branko Vodnik, Zagreb, 1916, Odabrana djela 
za školu, knj. III. Cit. mjesto na str. 5. Ostavljam i Vodnikov pravopis pri citiranju 
Kurelčeva teksta. 

a Buffon, Le discours sur le style, prev. A. Polanšćak, Hrvatsko kolo, 1952, br. 
7—8, str. 417. 

" F. Kurelac, Runje i pahuljice (prir. B. Vodnik), str. 11. 

"* Buffon je naime u svojoj raspravi o stilu napisao ovo: »Ces choses sont 
hors de I'homme, le style est Yhomme mćme«, a u prvoj redakciji ovako: »Ces 
choses sont hors de !'homme, le style est de 'homme meme.« Nije dakle nigdje napi- 
sao »Le style c'est 'homme«, kako se često citira istrgnuto iz cjeline i nepotpuno. 
(Taj dio teksta glasi: »Te su stvari izvan čovjeka, a stil je čovjek sam. Stil se 
dakle ne može ni oteti ni prenijeti ni krivotvoriti.. .« (Buffon, Rasprava o stilu, prev. 
A. Polanšćak, Hrvatsko kolo, 1952, br. 7.—8, str. 417). 

i neodređena, Kurelac je, kako to ističe Barac," svojim riječima označio 
onaj elemenat u stilu što ga možemo najprije i najlakše uočiti — ritam, pa 
Kurelčevu misao treba shvatiti ne u nekom prenesenom smislu, nego u do- 
slovnom. Kurelac je dakle potpunije izrekao srž Buffonove misli. Može se 
upravo govoriti o fiziološkoj lagodnosti i teškoći pri čitanju određenih djela 
pojedinih književnika: dok jedne čitamo lako, s pravilnim disanjem, drugi 
u tome čitaoce sputavaju. Ritam piščev podudara se s čitaočevim ritmom.“ 
Tkivo Kurelčeve jezične pređe sasvim je različito od izraza u književnika 
njegova vremena. Zato, ako se gdje citira Kurelčeva rečenica, ona se odmah 
izdvaja, iskače te je možemo odmah prepoznati i osjetiti. Kod ljudi naime. 
koji »pečat duše svoje na vidik iznesti umijedu«, kod takvih pisaca »svaka ri- 
ječ, gdje je god ti našao iz ustiju ti ovo slovce izmamljuje: jest, to je on; a čim 
u njihovoj knjizi na uljepak nastupiš stran i peru i njihovoj misli, odmah po- 
vičeš: stani! to nije njegovo«.'" 

Raspravljajući dalje o toj temi, Kurelac tvrdi kako u nas ima pisaca koji 
pišu bez »nikakva pečata«, a ima i takvih što se »tudjim perjem kite«, i drugih 
koji su »slaboduhi i plašljivi sljedovatelji i postupatelji za tudjom slavom«, 
koji nikada nisu samostalno što stilski oblikovali, »koji nikad puta ne probi- 
še ni krilom kad odprhnuše«. A književnik treba da bude »svojeduh i vlastit«, 
jer »ko plodu svomu vlastitoga pečata svoga utisnuti ne umije, ne reci mu da 
je duh, nu ga sjenom prozovi«.“ Naprotiv, pisac treba da ima jak duh, »onda 
istom i po tom lih dug svoj mož' odužiti, ako ne budeš tudje postupalo ni po- 
snimatelj drugih, nego duhom kresnuv, a srcem usplanuv slovo ti bude... 
prilikom tvojom«. 

Način kako s punim smislom Kurelac govori o toj temi, pokazuje da je u 
problem ušao doista duboko, intuitivno u doba kada se slična pitanja kod 
nas tek počinju izdvajati iz mnoštva osnovne jezične problematike. 

Kao četvrti zahtjev ističe modernu misao koja je tek u najnovije doba do- 
bila svoj puni i konačni oblik: Biti je slovu napokon prilikom naroda tvoga. U 
širem značenju Kurelac je tumači na taj način što bi se i naš narod morao da 
riješi utjecaja stranih književnosti, kao što se dosta kasno i druge velike lite- 
rature oslobodiše tuđih utjecaja. Kad su dakle i veći narodi stradali, treba da 
i naša knjiga bude na oprezu osobito od njemačkoga utjecaja. Kada ga je već 
bilo, kada je našu knjigu tuđinac »poprskao i namazao«, treba da joj »otare- 
mo s lica mrlje«. Kurelac je svojim profinjenim osjećajem za jezik i stil dobro 
naslutio da strani elementi na domaćem tlu ugušuju samorodnost narodnog 
izražavanja, a izvorno djeluje tek rečenica koju oblikuje narodni duh, što 
daje zajednički pečat svim dobrim piscima jednoga naroda i čini da se njihovo 
jezično stvaranje razlikuje od djela drugih naroda. Kurelac naime na početku 
razmatranja o tom četvrtom zahtjevu dobra stila veli: »Znate dakle, da je 
narodnost vršika književnosti svake, da se lako do nje dopeti nije«,?" čime se 
vjerojatno dovinuo do shvaćanja što ga zastupa i suvremena znanost o knji- 
ževnosti. 

Budisavljević, koji je naslijedio od Kurelca smisao za osobni izraz, smatrao 
je taj govor O pisanom slovu svoga učitelja vrlo značajnim. On ga zanosno 


"A. Barac, Uz Matoševu prozu. Veličina malenih, sastavci o književnosti 
i književnicima, Zagreb, 1947, str. 130. 

%*% A, Barac, n.d,, str. 132. 

"EF. Kurelac, Runje i pahuljice (prir. B. Vodnik), str. 11 

"EF, Kurelac, n.d, str. 13. 

* F, Kurelac, n.d, str. 15. 

uspoređuje sa psalmima, tvrdeći da je u tom Kurelčevu sastavku toliko misli 
te bi iz svake rečenice mogla niknuti čitava rasprava. 


I u naše dane ova Kurelčeva rasprava izaziva divljenje: ona je usamljena 
»svojom izuzetnošću u cijelom našem devetnaestom stoljeću, a po sažetosti 
izraza i svojevrsnoj izvrsnosti do danas. Klasičan tekst naše književnosti, spis 
ispunjen unutarnjom napetošću; sadržajno bogat i formalno savršen, dostojan 
duha antike; ljepote i lapidarnosti njenih tekstova.« Ili: »Ovaj izvanredni 
tekst Kurelca pogrešno se smatralo samo nekom vrsti stilističke upute; razlog 
zbog kojeg je previđen. Kako god on jest maksimalni koncentrat stilistike, 
nije ipak samo to. Moglo bi se reći da je riječ o zbijenom formuliranju katego- 
ričkog imperativa jezičnog izraza, neke vrsti normativne estetike izraza, gdje 
je estetika istovremeno — etika.«'* 


2. Glavne osobine jezičnog izraza 


Taj Kurelčev govor, objavljen u Pozoru,* svjedoči ne samo o Kurelčevim pro- 
finjenim općim pogledima na probleme stila nego je ujedno i potvrda Kurel- 
čeva smisla za uvjerljiv izraz. 


Njegov sažeti i koncizni stil, pun slika i unutrašnje dinamike, uvelike zao- 
kuplja čitaoca, Rečenica mu djeluje isklesano, zbijeno. Još je Trdina opazio tu 
Kurelčevu osobinu te posebno analizira rečenicu kojom je Kurelac završio 
svoje raspravljanje o Slovencima u knjizi Recimo koju (posebno o Bleiwei- 
su): »Stup ti do neba živi, a ne daj mi te bože dočuti mrtv4.« Ta se rečenica 
ne bi mogla doslovno prevesti na slovenski jezik, ispravno primjećuje Trdina, 
jer bi onda nastao nesmisao (Steber ti do neba živemu i bog mi ne daj čuti 
te mritvega), dok bi se po smislu prevelo ovako: »Naj ti se postavi steber do 
neba dokler si živ, a bog mi ne daj doživeti glas, da si umrl.«" 


Kurelac doista kleše svoje riječi u kamen kao u taj slikoviti stup, a mnoge 
bi njegove rečenice svojim konciznim izražajem pristajale na spomenike, na 
grobove i sl., gdje se kratko a duboko želi izreći misao namijenjena pokolje- 
njima. Ta je zbitost posljedica i Kurelčeva ritma, njegova kratkoga i nabijeno- 
ga izraza, neke koštunjavosti, kvrgavosti njega samoga po onoj Buffonovoj iz: 
reci o osobinama stila koje odaju čovjeka. Kurelac je i svjesno izgrađivao svoj 
stil nastojeći da bude što zbijeniji i kraći. Kako je imao istančan umjetnički 
ukus, on prije nego što izda koje djelo mnogo popravlja, dotjeruje, »obrezuje«, 
»pristriže«, — kako to sam kaže — prepisuje pa opet briše dok mu se samome 
što ne svidi. On je pisac »da ga ne ima sporijega pod suncem«." Trdina nam 
pripovijeda kako se Kurelac znao razveseliti kao dijete kada bi naišao na koju 
kratku riječ, pogotovu ako je bila jednosložna, pa bi je s oduševljenjem odmah 
zabilježio. Bio je tako zanesen dočuvši za jednosložne riječi što ih je izgo- 
vorila neka krčmarica: »Danas imamo u vinogradu svaki teg i rez i vez i kol 


“2 Posavac, »Kakvu je biti slovu?« Filozofijsko-estetički nazori Frana 
Kurelca, Kolo, 1968, br. 1—>2, str. 39. i 47. 

'* Usp. Pismo F. Kurelca učeniku Budisavljeviću, god. 1863. Usp. iA. Veber 
Tkalčević, Viekopis Franje Kurelca, str. 280. 


"MJ, Logar, Fran Kurelac in Slovenci, Razprave Slovenske akademije, 1956, 
str. 280. 
"2" F, Kurelac, Recimo koju, Karlovac, 1860, str. 4. 

i kop.«* Zato s oduševljenjem piše raspravu »Stariji oblici samostavni« za- 
lažući se za stariji, kraći tip imenica. Iz istih razloga uzima i neke gramatičke 
i sintaktičke osobine. 

Česte kratke, jezgrovite rečenice nalazimo u primjerima: 


»Ne cvate duša Krstova na doktorskom klobuku, nego na selskoj šipčanici: 
na čistoti umiljata srdašca« (Rec., str. 23). — »Kad ja nazad u Oštarije: u hi- 
žici mog pokojnog otca vsi zidovi zazvoniše od mudrosti Dositejeve. Moj otac: 
»Čto to čitaš, Frane?« 

Kurelac dakle upotrebljava sinegdohu, govori o doktorskom šeširu mjesto 
o čovjeku koji ga nosi, dakle o učenome čovjeku, a u drugom primjeru, da 
bi mu rečenica bila sažetija, izostavlja glagol (dođoh i reče). 


Zato njegovoj rečenici više pristaje glagolski izričaj što ga upotrebljava i 
tamo gdje je u originalu imenska dikcija, kao npr. u nekim rečenicama pri- 
jevoda De imitatione Christi. Naslov poglavlja De paucitate amatorum crucis 
Jesu prevodi: Malo je prijatelj križu (Stope, str. 111). 

Rečenica »Multos habet desideratores consulationis sed paucos tribula- 
tionis« (što je Bosanac prevodi: »Mnogo ima takvih, koji žele utjehu, a malo 
takvih, koji žele nevolje«) u Kurelca glasi: »Mnogo ima pevidrugov, nu plači- 
drugov malo« (Stope, str. 11). Kurelčeva je rečenica dakle kraća, ali nije vjerna 
originalu. Slično prevodi i rečenicu: »Beati oculi qui exterioribus clausi interio- 
ribus autem sunt intenti«: »Blaze si ga očima, koje se zažimlju na izvanašnja, a 
priziru na unutrašnja« (Stope, str. 124), gdje u posljednjim primjerima (izva- 
našnja, unutrašnja) ima utjecaja i latinskoga jezika (exterioribus, interioribus), 
dok tu rečenicu Bosanac prevodi: »Blago očima, koje su zatvorene za spo- 
ljašnje stvari, a uperene su samo na unutrašnje« (str. 133). 


Kurelca više puta želja za kratkoćom navodi na nepotpun i pogrešan pri- 
jevod, kao što mu je češće važniji efektan stil i sklonost blještavosti u gradaciji 
sinonima nego sam sadržaj koji želi izraziti. Misao ne dobiva onu mjeru koju 
treba da stil objektivno formulira, nego u stilskoj raskošnoj odjeći poprima 
one nijanse koje joj daje razigrani stilist. Otuda onda ona česta superlativna 
nabrajanja pozitivnih ili negativnih svojstava sa svim mogućim atributima 
što ih je u ponesenosti svoje mašte mogao naći. Zbog tih stilskih efekata 
umanjuje se objektivnost misli, a u prijevodima se očituje odstupanje od 
vjernosti izvornika. 

Zbog toga mu je slikovit i suviše konkretiziran prijevod često neprecizan 
i netočan. Tako, npr., dr. Bosanac prevodi jednu rečenicu iz spomenutoga 
djela: »Ne marimo, gdje nam leže želje i ne žalimo, kako je u nas sve nečisto«, 
dok Kurelac tu misao izražava ovako: »Niti marimo, čto nam se srdce uzle- 
ljuhalo i oborilo, ni žalimo, čto smo se u blato zavalili« (Stope, str. 115). Ili 
prevodi: »Do včka kržljo i jadnik, nit ikada krilom zatreptj& kogodj ičto u 
veliko ceni oliš onoga dobra, koje jedincato, bez kraja i konca« (Stope, str. 
213), dok Bosanac istu misao formulira: »Dugo će biti malen i dolje će le 
žati, tko .. .«. Ili: »Bit ćeš slobodan u srcu i tama te ne će prevladati«, rečenicu 
što ju je tako formulirao Bosanac, Kurelac prevodi: »Svobodan na srdcu i 
mrak te ne objaha« (Stope, str. 229). 


Ipak Kurelčeva originalna rečenica svojom kratkoćom, zbijenim ritmom, 
individualnim stilom poprima takav pregnantan izraz kakav ne možemo lako 
naći u to doba: 


"3" J. Logar, Fran Kurelac in Slovenci, str. 278. 

»Iza toga minuo mesec i mesec. Neko jutro prislonih se kraj okna, ni obu- 
ven ni obučen, još u sviticah, a Budinića u ruku. Ložnica hladna, okna se 
pomrzla, a ni ognja još ne staknuo. Ja čitaj i čitaj al medju tim i sunce od- 
skočilo, i led se raztalio, i poldan odzvonilo, i juha na stolu ustinula, a ja vse 
još uz njega prioni ter prioni; tako me je bio očarao i prsa mi zagrijao to 
svetinjom to hrvatstvom« (Pokorni psalmi, str. 11). — »Tako i bilo. Janoš 
upregnuo, ja na kola te goni ...« (Jačke, str. XXXIII). — Rčč po rčč, kap 
po kap, nas dvoje vse to bolji prijatelji ...« (Jačke, str. XX XIV). 

Takve rečenice nemaju početničke neizgrađenosti, nego se u njima osjeća 
da pisac suvereno vlada jezikom. Ali, zato se Kurelac dugo bori s problemom 
izraza i pregnantnosti riječi. Riječ, pored adekvatnosti smisla, mora za Ku- 
relca da ima i određenu zbijenost. 


I ostala načela dobra stila što ih je opisao odražavaju se u Kurelčevu iz- 
razu, pa tako i zahtjev da stil bude zanimljiv. Zato možda ništa toliko ne udara 
čitaocu u oči — osim spomenute konciznosti i arhaičnosti — kao Kurelčev 
slikovit izraz. Služi se usporedbama, tropima, plastičnim slikama i za najap- 
straktnije pojmove, jednako u prijevodima, u predgovoru Jačka, što imaju 
višu putopisni karakter, kao i u znanstvenim raspravama što ih je tiskao u 
Radu. Pomno pazi, kad god može, na to kako bi utkao u svoje žive rečenice 
kakvu sliku, metaforu, pa su mu rečenice njima upravo zasićene, natopljene, 
a često i prezasićene. 

Već su mu suvremenici pripisivali kao pozitivnu crtu što se znao riješiti 
jednostranosti prostonarodnoga jezika i sloga »kojoj pretierano dvore mnogi 
pisci naši, već je, uznesav se u krilih ugladjenije sveeuropejske i dubrovačke 
stilistike, poletio u više joj krugove, u kojih svakako treba da se učena knjiga 
kreće«,* 

Mnoge Kurelčeve usporedbe djeluju svježe iako s ponešto banalnim us- 
poredbama. Tu ima poređenja: 

»T&lo koje, čto je zdravije i kreplje, više i probavi, bolje hranu pretvori i 
prisvoji; slabo li je t&lo, te se namčri na jestivo neprobavno: dočim bi ga 
zdravo t&lo odmah izhitilo, u želudcu slabom zaleži i bolesti plodi« (Flumi- 
nensia, str. 27). — Dopustite, braćo i drugovi, da ovu pripodobu na jezik 
prenesem. Živci našega jezika, kako znate, biahu otupšli duša omlitavila. 
A ni život visoko nad prostotom jezika ne stojaše ...« (Fluminensia, str. 27). 
— »Čto putij bilo me je sram, da ove ili one besčde ili vrste razumio nisam! 
Oprosti mi dobrota čitaočeva: ja sam bio kao dčtić, koji se namčrio i namečio 
na svinjeću plećku, te potajno britvicom paraj dan po dan po koji, to veći 
to manji, kusac; nu me je muka i žao, da od straha materina ne smč&m bolje 
i podalje nožem zakrojiti. Tako je od prilike i meni bilo ...« (Rec. str. 30). 

Ima u tom slikovitom izrazu i metonimija (»Kada ga je zibka zanihala, 
kad su ga ponesli?« — Budinić, Pokorni psalmi, str. 11), a naročito metafora. 
Tako već u prvim svojim sastavcima: 

Ove tri ladjice: Dalmaciju, Slavoniju i Hervatsku treba sada dobro sve- 
zati da uže nepukne, te ladjice da nepotone, jer takve bure po državah i kra- 
ljevinah još nebijaše« (Zora dalmatinska, god. 1848). — »Truda se ne bojte, 
muke se ne plaš'te! Na trudu žito rodi, o muci grozdovi vise!« Fluminensia, 
str. 7). — »Nu nam, braćo, oni zasinuše, nam se otvoriše: utopimo oči u nji- 
hovoj milini, prislonimo misao na ta sladka nčdra« (Fluminensia, str. 30). 
— »... er su vseh nas malo izkvarile narodne pčsme naše, u kojih slava baš 


"A. Veber Tkalčević, Viekopis Franje Kurelca, str. 178. 

se ne sije na sitačce« (Runje i pahuljice, str. VI). — »Pa kad sam ja (knjigu 
Recimo koju) obrezao, pristrigao, prigasio, pritupio, vsaki joj trnak izvadio, 
ili misli se svoje povse odrekao i u mrak ju odaslao: onda istom briši i po- 
pravljaj iznovice: er, po svoju nesreću i velik nemir serdca svoga, nikada 
mi ono u volju nije, čto sam napisao, i vse u strahu pišu, da sam pravilo na- 
šega jezika povrčdio, ili da mu ćudi pogodio nisam« (Recimo koju, str. IV). 
— »Stulić, koji je vse pobrstio, čto je Mikalja skupio, nu ta (r&č) mu se izma: 
kla« (Rad JA, knj. 12, str. 38). — »Nismo voljni počupat ni oskubsti one 
travurine i badalj najbljutavijega i najdotužljivijega neologisma ...« (Rad, 
knj. 12). 

U slikovitu načinu izražavanja Kurelac je neiscrpan: za svaku misao umije 
naći originalnu sliku, katkada i drastičnu usporedbu, što misao čini plasti- 
čnom. Takve metafore djeluju svježe, stilu daju neku individualnost i ži- 
vost. No, iako metafore čine jezik živim, ipak i u tome postoji mjera koje u 
Kurelca nema. Osim toga, on je uzimao poredbe i metafore od najbanalnijih 
primjera (vidi npr. Recimo koju, str. 105 i Fluminensia, str. 223). Efekt ni 
tu ne izostaje, makar takvi primjeri prelaze granice učtivosti, kako mu je to 
s pravom prigovorio i Veber. Isto tako kada brojne metafore upotrebljava 
u znanstvenim raspravama, one su tamo nepotrebne jer se apstrakcija, koja je 
na mjestu u teoretskom raspravljanju, suviše razbija i razvodnjuje. Kurelac 
nije, čini se, osjećao raznoliku službu književnoga jezika, dok je Veber i tu 
znao naći pravu mjeru, uviđajući kako je za teoretske rasprave potreban ap- 
straktan izraz. 


No činjenica je da je Kurelac brojnim i živim metaforama osvježio hrvat- 
ski izraz svojega doba, kako je to priznao i Veber, a nakon njega i Janko 
Jurković u raspravi O metafori našega jezika.“ Jurković Kurelca smatra je- 
dinim našim stilistom, »uzor metaforom podkitjena sloga«, Odobrava što je 
Kurelac istinito i slikovito rekao kako njemački jezik umnogome još utječe na 
hrvatsku knjigu: »Jer mi drugi, što je nas i štogod mislimo, štogod zaustimo, 
štogod napišemo, ne možemo, a da iz njega ne probije ona, kako ju ti nazva 
'oštra i opora njemačka zobenica'.« To je Jurković pisao godinu dana nakon 
Kurelčeve smrti, pa mu je izraz blaži i pohvala veća za Kurelca, dok se inače 
u jezičnim pogledima nije s njime u svemu slagao.“ U stilskim mu je pita 
njima ipak davao prvenstvo. 

Kurelčev je dakle stil sažet, zanimljiv i slikovit,“ on je postigao impresivnu 
individualnost izraza. Pa ipak, pored svih tih osobina, njegov nam se stil 
čini kada ga dulje čitamo suviše zamoran. To je dobro primijetio Veber kada 
tvrdi kako Kurelac nema »onoga naravnoga i lagahnoga toka, koji začarava 
bez dosade, već je niekako preumietan«.* 


Iz Kurelčevih djela izbija još jedna osobina — retoričnost. Stil mu je re- 
toričan, bez obzira na to radilo se o govorima, proglasima ili o bilo kojoj 


"5 Rad JAZU, knj. XXXI. str. 113—133. 

"* Vidi: J. Jurković, Pismo nekom mladom prijatelju, u knjizi: »Hrvatska 
književna kritika«, Matica hrvatska, 1950, str. 141. — S Kurelčevim jezičnim pret- 
jeranostima našalio se Jurković u »Mikroskopskim crticama putopisnim od Zagreba 
do Novog Sada 1861«: »Ja sudim, da danas dodje kakov Lesandro, i da mu (Ku- 
relcu) rekne: »Od svih dobarah, što imam, zaišti, što ti je drago, ništa ti odbiti 
neću«, on bi jamačno odgovorio: »Molim te jedno, da mi toliko ne hačeš.« Podlistak 
Pozora, 1863, str. 161—167) 

"" Veber u Viekopisu, str. 188, veli: »Al u obće tropah, sgodnih, smielih, krasnih 
ima u njegovom slogu tolika množina, da bi doticali malne za cielu književnost.« 

'% A, Veber Tkalčević, nd, str. 188. 

jezičnoj raspravi. Retoričnost mu je u govorima sasvim na mjestu. Zato se 
doimlju njegovi Proglasi godine 1848. u kojima ima vrlo uspjelih dijelova 
punih raspjevanosti, te im se nisu mogli oteti tadašnji čitaoci. Čar ponesenoga 
patosa i danas još izbija iz Odgovora na one Magjarske hartije ... 

»Mi hoćemo, da nam se tudjin u zemlju neseli; nećemo guju u njedrih da 
grijemo. Mi želimo da na našoj zemlji bude našega orača, našega kopača; 
po našieh pašah našega pastira, naše de&vojčice: neka pevaju, neka se igraju; 
mi bi hteli da po našieh vodah naš brodar zavesla, naše jedro razvija: i po 
Savi i po Dravi i po sinjem morju; da ostane naše gore list i u Fruškoj gori 
i u Velebitu i u svakom grmku; mi hoćemo da nam se ne kvari hrana mate- 
rina, te da babo unuka ne pozna, nu i odsele da poteče čista hrana, hrana obi- 
lata od materinskih dojak, koje su nam dosla Ičp porod odgajile: po tom 
će sinko nalik biti otcu, a pleme nam se ni zatrti ni pomčššat neće. — Mi ho- 
ćemo da nam nitko u običaj ne dira, da ostane vesela ćud i živo srdce naroda 
našeg', da ostane sladko grlo i pčvanje mladeži naše, te nam vila pšvačica 
nikad ne umukne; da se nosimo, kako su nam se i stari nosili. — Mi hoćemo 
da nam milo zvonce našega jezika svudaj pozvonkuje, onoga jezika koga su 
kod nas i ptičice izučile, a naviklo mu drvlje i kamenje te je njime zadahnula 
sva milina zemlje božje od Balkanske gore čak do sinjega morja. Mi hoćemo 
po toj žegi i sparini, kad se toliki nakupili oblaci: nebo da zagrmi, gromovi 
da puknu, munje da zaigraju, vr&me da udari, zemlja da zatutnji, oblak da 
s' provali, topovi da gruhnu i vas oni pameti nauče vi zlikovci Magjarski, 
kad nas lI&pim slušat ne htiaste ...« (Fluminensia, str. 153). 

Tu je osjećaj za domovinu živo progovorio; »zvonce jezika« koje svagdje 
pozvonkuje, a naučile ga i ptice, sva ta raspjevanost i ritmička gradacija go- 
vori o tome kako je Kurelac bio rođeni govornik. Afektivno uvijene misli 
o pticama i kamenju imaju, pored osjećajnoga dojma, i neku smislenu isti- 
nitost: Kurelac je domaću riječ osjećao tako sraslom s našim pejzažem da 
bi nastala disharmonija kada upravo tim pejzažem ne bi odzvanjala domaća 
riječ. Jezik i zemlja organski su mu povezani. 

Dok je prvi dio citirane rečenice široko intoniran i raspjevan, u drugome 
je dijelu — predratnoga raspoloženja — ritam zbijeniji, uži, imenice su bez 
atributa, uz njih slijedi odmah glagol koji u tom dijelu kao nosilac akcije i 
prevladava. 

Mnogostruko složene rečenice (s protazom i apodozom) također su odraz 
njegova retoričkoga stila:'? 

»Ako svaki čovšk za svojim poslom ide, ako vojnik o vojni misli, a veslar 
o veslu, ratar o ralu, a kovač o nakovu: o čem mi učenici da mislimo, nego 
o nauku našem« (Fluminensia, str. 1). Ili: »Ako je sin sva otčeva prilika, te 
staroj majci jade ne zadaje, nu joj sinko sad odplaćuje muku materinstva, a 
brat i sestra u milosti žive: jedno za drugim gine; ako je sva čeljad složna na 
vuka i na zla druga, opet složna za gosta i dobra prijatelja; ako je pri krstu, 
pri piru, pri žetvi i trgatbi svako srdce veselo, a svako srdce nujno, kad je 
komu zlo i nevolja; ako se jedno bez drugog' u kolo ne hvata, niti jedno peva 
da drugo ne peva; ako se čeljade jedno ne plaši, da ga neće zamčniti drugo kada 


? N. Majnarić napominje u svom djelu Grčka metrika, Djela JAZU, knj. 
31, Zagreb, 1948, da je Ciceronove metričke klauzule, pored nekih drugih pisaca, 
usvojio i F. Kurelac, »i to ne samo u govorima nego i u drugim prilikama, naročito 
onda, kad se služi uzvišenim načinom pisanja«, te zatim citira ovdje iznesen Ku- 
relčev Govor o nauku. Majnarić napominje kako je Kurelac u navedenom odlomku 
upotrijebio tri Ciceronove klauzule: ditrohej, dokretik i kretik + trohej (str. 127). 

uztreba; ako je žensko plaho i stidno, niti je čuti bes&de ružne od mužkoga, 
nu svaki za poslom ide a starijega čtuje; ako je, reku, kuća takva, čeljad takva 
— odkuda to nego s toga da je tamo počten običaj, koji kuću drži, a blagoslov 
množi« (Fluminensia, str. 15). 

Ali retoričnost prelazi okvire njegovih Proglasa i Govora te prožima go- 
tovo sva djela. Tako npr. u uvodu znanstvene rasprave Silva objavljene u Radu 
knj. 12, ima ovakvih rečenica: 

»A koju li hvalu ne klicat materi dubljoj: dubravi bogatuši? bez koje dubak 
sirotno je drvce. Dubrava je gradove ogradila; dubrava sunce prohladila; 
dubrava oblake skupila i daždjeviti blagoslov spustila; dubrava okitila gore 
i doline, a vode i jezera venci oplela; dubrava okraj sebe zemlju obrosila; 
u svojem nšadru ohranila i srebro i zlato, a na kol&nu svojem odnihala pticu 
i zverku; dubrava obiljem svojim odgojila i nakrmila pitomo i divlje, nemo 
i živinče i mudro dvonošže...« (str. 31). 

Uopće je Kurelac puno mislio o govorničkoj umjetnosti, a sam je jedno 
vrijeme očekivao da bi mogao postati narodni zastupnik. Mnogi su mu pro- 
ricali lijepu političku budućnost upravo zato što su priznavali njegove rijetke 
govorničke sposobnosti. Tim »uzvišenim, učenim i govorničkim ... slogom« 
naročito su bili oduševljeni njegovi učenici, pa mnogi uče napamet dijelove iz 
Kurelčevih knjiga.“ 

Kako je bio zagrijan za proučavanje slavenskih jezika romantikom koja je 
tada dominirala, Kurelac je ostao đak naših starih feudalnih škola, pa je 
upravo retorika, koja se tamo proučavala, ostavila snažan trag u cjelokupnom 
njegovu radu.“ Vodnik je smatrao Kurelčeve govore posljednjim ostacima 
retorike u našoj književnosti.“ 

Arhaične riječi i oblici, mnoštvo metafora, retoričnost, kao i sažeti način 
pisanja — sve te Kurelčeve osobine čine njegov izraz dosta teškim. Od velikih 
napora za što savršenijom rečenicom, u želji da se u njoj očituju sve spome- 
nute osobine, Kurelčev stil djeluje katkada dosta isforsirano i umjetno. Vodnik 
smatra da je Kurelac svojim osobinama »učinio hrvatski jezik i ljepšim, 
nego što on jest; za nj nije postojao prostor, kuda se naš jezik razvijao, niti 
ga vezalo vrijeme, već je sabrao sve ljepote odasvud i oduvijek, da stvori 
novi književni jezik, koji bi odgovarao njegovu idealu, a taj bijaše, što se tiče 
oblika, klasički, a što se tiče duha, narodno-romantički«.“ 


3. Nasljedovatelji Kurelčeva izraza 


Neki smatraju Kurelca jednim od najboljih naših stilista u XIX. stoljeću. 
Zanimljivo bi stoga bilo ispitati kakav je odnos između Kurelca te Ante Star- 
čevića i Mihovila Pavlinovića, priznatih stilista toga vremena. 


"T. Smičiklas, Fran Kurelac, Građa za povijest književnosti hrvatske 
JAZU, sv. 8, str. 127. 

"DV. Jagić, Istorija slavjanskoj filologii, Petrograd, 1910, str. 733—736. 

" F. Kurelac, Runje i pahuljice. Izbor iz Kurelčevih djela, priredio Dr. Bran- 
oi Zagreb, 1916, predgovor pod naslovom: Život i djela Frana Kurelca, str. 

"F, Kurelac, nd, str. XXIII. 

Ne ulazeći u dublju analizu njihova stila, već se na prvi pogled uočavaju 
neke sličnosti. I Kurelac i Ante Starčević — obojica Ličani — imaju jaku, 
izrazitu individualnost koja se očituje i u njihovim djelima. Kao u životu, 
VNi su i u načinu pisanja tvrdi, lapidarni, no u Kurelca ima uz to i nekoga 
lirizma i čisto umjetničkih težnji. U njemu su se skrivale dvije opreke: pored 
spomenute lapidarnosti i tvrdoće stila izbija iz Kurelčevih rečenica i fini 
osjećaj za lirsko i blago slikanje, u njega postoji »zlatno i tanko pero, i sipa 
se riječ sladka kao med, što iz saća kaplje«.“ 


Kurelac je svjesno, trajno i brižljivo dotjerivao svoj stil, dok Starčeviću 
teče naravno, bez forsiranja, punim ritmom, povezan duboko s narodnim 
govorom što ga je dobro poznavao. Slično se može reći i za Pavlinovićev stil. 
Taj je narodni čovjek ne samo mislio i osjećao kao što doživljava narod iz ko- 
jega je neposredno potekao i u kojemu je živio nego se jednako i izražavao, 
tako da se u Pavlinovićevu jeziku uopće ne opaža utjecaj škole, nečega nauče- 
noga, a još manje tuđih pisaca i njihovih stranih konstrukcija. Kao kod Star- 
čevića, i Pavlinovićev snažni ritam, živost i jasnoća dominiraju njegovim izra 
zom. Međutim, rečenice što ih Pavlinović gradi, makar bile zasnovane na na: 
rodnom jeziku, nisu tek kopija narodnoga govora. Kao što skladatelj ne uzi- 
ma doslovno primjere narodnoga melosa ako pretendira na samostalno stva- 
ralaštvo u narodnom duhu, nego oblikuje nove, vlastite glazbene misli, tako i 
stilist poznaje duh i živac narodnoga jezika te na tom sigurnom temelju gra- 
di samostalno. Tada će mu stil biti i osoban i originalan, a u skladu s narod- 
nim izrazom. 


Kurelčev stil ne polazi od te jezgre, pa se po tome udaljuje i od Starčevića 
i od Pavlinovića. Kurelčev jezični izraz nije nepatvoreni, neposredni odraz 
narodne rečenice, njegovo izražavanje ne odzvanja uvijek narodnim odjekom, 
ono nije niklo neposredno iz narodne njive. Ipak je Kurelčeva rečenica bri- 
žljivo dotjerana, umjetnička i osobna, možda najosobnija rečenica hrvatske 
književnosti u XIX. stoljeću. 


Takav sugestivni izraz nije dakako mogao ostati bez odjeka u hrvatskoj 
književnosti, iako nije postigao ono djelovanje koje bi mogao po svojoj snazi. 
Tome je za potpuno prihvaćanje smetao njegov arhaični oblik koji je kod 
mnogih postizavao baš suprotan učinak. 

Kasnije nije imao Kurelac šireg utjecaja na hrvatske književnike zbog 
poznatih arhaičnih osobina i već daleke i strane tematike koja više nije mogla 
privlačiti širi krug čitalaca. To ipak ne znači da njegov izraz nije dao poticaja 
u traženju stilskoga smjera i pokojem kasnijem hrvatskom književniku. U 
djelima pisaca koji su studijem naročito njegovali sažeti književni izraz mogu 
se naći osobine nastale na crti što od Kurelca vodi prema novijem oživo- 
ivorenju riječi. Misli što ih iznose i neki najnoviji književnici pokazuju da 
prilaze rješavanju stilskih problema iz Kurelčevih vidika. 

Goran Kovačić svojim književnim izrazom (naročito zbirkom pripovije- 
daka Dani gnjeva), s mnoštvom novih riječi što ih je uzeo iz svoga kraja, sta- 
rijih rječnika i riječima koje je sam stvorio, svjedoči o tome da je za postiza- 
vanje umjetničkih ostvarenja išao sličnim putem kao i Kurelac. Tako npr. 
Goranove rečenice iz spomenutoga djela: »Vidjelo se, da mrzi izroče. Uza 


"4B Vodnik, Dr. Ante Starčević. Književna studija iz doba apsolutizma 
Bachova, Hrvatsko kolo, knj. VII, 1912, str. 407. Usp. i Josip Horvath, Ante Star. 
čević, Zagrcb, 1940. i Stanislav Šimić, Starčevićev stil, Dr. Ante Starčević (zbornik), 
Zagreb, 1936, str. 69—75, 

sve taljiganje ostao dječak postidan, ustručljiv, blag, i više je šaptio nego se 
javljao glasom« — podsjećaju na Kurelčev način pisanja. 


Goranovi pogledi o prevođenju, koji pokazuju kako je duboko osjećao je- 
zik, nisu u načelu daleko ni od Kurelčevih naziranja. Govoreći o Isi Velika- 
noviću kao prevodiocu, Kovačić smatra da je »prevodilac stvarač jezika. On 
mora vječito pozajmičariti, on mora kreirati, gdje ne nalazi adekvatna izraza, 
on mora doskočiti mucavosti spretnim preobratom, on će izvući arhaizam 
tamo, gdje daje potrebnu patinu. On će izvršiti jezično, gramatičko svetogrđe, 
da hram njegova prijevoda bude skladan.«“* Goran je za umjerenu upotrebu 
arhaizama ako oni mogu obojiti misao posebnom nijansom. U članku Put No- 
vaka Simića“ opet se vraća na to pitanje, polazeći nešto dalje i upozoravajući 
kako je potrebno čitati stare pisce i slobodno se služiti njihovim bogatim za- 
kladom, makar »oni u svojim djelima upotrebljavaju mnoge riječi, izraze, ko- 
ji dobivaju danas žig hereze«. No Goran i takve »heretične riječi« iznosi u 
svom djelu, a neke podsjećaju i na Kurelčev rječnik (pastirčiti — dok Kurelac 
ima riječ pastirovati), gozbište i cijeli niz drugih što ih danas nećemo naći u 
suvremenom književnom jeziku: pljus (mj. pljusak), skakavac (mj. vodopad), 
ljepušica (mj. ljepotica), lub (kora), mrtvina (nagrada za ukop), ukopnik (gro- 
bar), bogopsovka (kletva), odajnik (tužibaba), ljeporječivac, brbljište, nelagod, 
odlomine (odlomci), rasputica (raskršće), mirnačina (miran čovjek), obramnica 
(što visi o ramenu), brzorečica (razgovorljivost), uzovnica (uzvanica).“ 


Goran Kovačić dakle upotrebljava priličan broj novih riječi što ih je na 
lazio ne samo u svojem užem kraju nego i iz rječnika i starih pisaca, a neke 
je i sam stvarao. Poznato je naime kako je on marljivo proučavao Karadžićev, 
Broz-Ivekovićev i Akademijin Rječnik, sjedeći danima u Sveučilišnoj knjižnici 
i Slavenskom seminaru u Zagrebu, bilježeći riječi na ceduljice da bi ih kasnije 
upotrijebio u svom književnom radu. Ne mogu dakako tvrditi da ga je baš 
Kurelac inspirirao, iako je vjerojatno poznavao njegova djela i kao rođeni um- 
jetnik doživio snagu Kurelčeva stila. Želja da jezik starih pisaca oživi u novoj 
umjetničkoj formi zajednička je crta i Kurelca i Gorana Kovačića. I jedan i 
drugi shvatili su i vrijednost riječi iz dijalekata,“ ogrnutih u književno ruho, 
a isto tako i potrebu da se novoj misli dade i novo stvorena riječ.“ 


Poznato je da je Stanislav Šimić proučavao Kurelčev izraz,“ pa su neke 
Šimićeve misli posve u skladu s Kurelčevim pogledima na zadatke književnoga 
jezika. Treba ogledati tek nekoliko Šimićevih misli o književnom jeziku 
da se u to uvjerimo. Šimiću je jezik bujna šuma najrazličitijih vrsta drveta 
pa iz njih pisac rezbari i teše svoje misli kako najbolje odgovara njegovoj 
zamisli. Od prirodnoga, još neobrađenog jezika oblikuje svoj izraz, što je 
teže nego od gotovog oblika svakidanjega govora. Lakše je graditi kuću od 


"TG. Kovačić, O stilu, Hrvatski dnevnik, 1940, br. 1474. 

"“ Hrvatska revija, 1939, br. 11. 

“" Usp. I. Ladika, Kultura jezika u književnom djelu Gorana Kovačića, 
Jezik, 1953/54, br. 1, str. 4.—9; 1961/62, br. 2. 1 3. 

“5 Zanimljivo je mišljenje prof. P. Skoka o izradi dijalektoloških rječnika i o 
njihovoj ulozi za bogaćenje književnog izraza naših književnika: »Za jezičnu su 
kulturu dijalektološki rječnici od velike važnosti. Iz njih će lingvisti moći crpsti ne 
samo materijal za izučavanje jezika, kako se očituje u spontanim kreacijama narod- 
nih masa, nego i obavještenja o težnjama našeg jezičnog razvitka. U njima će 
pjesnici i romanopisci kao i svi drugi pisci moći potražiti zgodne izraze za svoje 
potrebe. Imaju dakle i teoretsko-naučnu i praktičnu svrhu.« Jezik, 1952, str. 7. 

*" Usp. V. Pavletić, Goran njim samim, Beograd, 1963, str. 97id.i 116.1 d. 

"S. Šimić, Jezik i pjesnik, Zagreb, 1955, str, 10. 


460 Književni izraz 


jednakih opeka, a teže je kopati kamen, klesati ga, pa tek onda zidati, no od 
takva kamena kuća je čvršća i ljepša. Misao živi, dulje i trajnije, ističe dalje 
Šimić, ako je formirana od sasvim izvornih jezičnih oblika. Stoga je on za 
stare riječi i za njihovo oživljavanje. Danas se pisac mora opskrbljivati i na- 
rodnim jezikom, ali i onim iz starije hrvatske književnosti, koji je pomalo 
zaboravljen. Po Šimićevu je mišljenju, današnji razvitak našega jezika nepri- 
rodan jer mu je duh neskladan s tijelom. 


Razvijajući sve te misli, Šimić s velikim priznanjem spominje Frana Ku- 
relca ističući kako je on »nepogrešivo umovao o jeziku«." Gledajući tako na 
zadatke jezika, Šimić smatra najjačim stilistima XIX. stoljeća, uz Starčevića, 
Pavlinovića i Nodila, upravo Frana Kurelca. Šimić tvrdi da griješe oni koji ne 
opažaju kako je neprestanom upotrebom unakaženo mnogo riječi kojima se 
promijenio i izopačio smisao, te ne osjećaju da je mnogom izrazu »ishlapio 
miris, iščeznuo okus, za kojima bi mogli dosluti šta je on«. Onome tko upotreb- 
ljava riječi što su manje u upotrebi, što su zaboravljene, neoštećene i koje su 
možda teže shvatljive, upravo onako kao nove misli, prigovara se — veli Ši. 
mić — da piše riječima što ih više nitko ne upotrebljava i koje svatko ne 
razumije. Takve »neupotrebljavane« i »nerazumljive« riječi, što ih meće Ši. 
mić pod navodne znakove, u zbilji se govore, po njegovu mišljenju, u narodu 
ili su napisane u mnogim rječnicima, pa i u drugim knjigama. Stoga oštro za 
mjerava ljudima koji se ne bune kada treba naučiti tuđi jezik, a svoj bi htjeli 
znati bez ikakve muke. Šimiću prema tome ne bi, čini se, bio stran ni rječnik 
na kraju knjige (kao što je to slučaj u Kurelčevu prijevodu Stopa) koji bi imao 
neupućenima protumačiti bogatstvo jezika. 


Stoga se nećemo začuditi ako u Šimićevim radovima, npr. u knjizi »Jezik 
i pjesnik« — kao i u Kurelčevim — nađemo mnoštvo riječi i njihovih izvede. 
nica koje nisu uspjele šire ući u književni jezik, npr. na str. 15: 


grdobština, opazan, skupljevina, trskalski, smrdđati; str. 16: lošav, hvalba, 
jakovan; str. 18: jaklen, izuka, paćuh, kvarizanat, kvaričudo; str. 19:zagana, 
rječljivost, besjedstvo, jezikanje, izričak, jezičanstvo, govorušnost, čalo- 
kati, ziparati, neznalović; str. 20: trebijezik, čistilonac; str. 21: grdolikost, 
razrečje; str. 24: ugodljiv, dokučit (u pridjevskoj formi); str. 27: priprost- 
nik; str. 28: doćut, domisao, razumkarenje, pravopisarstvo, zakonodavilac, 
doćutiti; str. 29: doslućiti, stvarnosan, prevodnilac, hitnik, pametovati, gri 
bav; str. 30: pešnjati, tečenje, manjižav, tminav, rugopjev, hajva, jadoku- 
šan; str. 31: ohotnik, manjičav, lasnoćudnik, gnjevetalo, podobravati; str. 
32: jezikoslavac; str. 35: očudotvoriti; str. 37: razbuk, doviđavanje, ljepa. 
šan; str. 39: prepisar; str. 42: jezikolovac, obodan, novetanje; str. 44: za- 
mrsa, hunkati; str. 46: skleputitelj; str. 49: pelisati, razrojiti, ispripros- 
titi; str. 50: izbjegavač itd." 


Šimić je — poput Kurelca — i za »korijenski« pravopis.“ On je — čini se 
— posljednji pravi kurelčevac koji se s njime slaže i u osnovnim pogledima 
na stil i na leksik i na prednosti korijenskog pisanja. 


5" S Šimić, nd. str. 10. 

2 S Šimić, n.d., str. 10. 

'" Prema prvih pedesetak strana knjige »Jezik i pjesnik«, 

"4 »Bez koriena rieč se osuši, mrtva je, mehanična... Sasvim fonetično obliku- 
jući riječ lišavamo se prirodnog joj izgleda: stablu okrešemo krošnju, ostane deblo 
samo, pa se ne raspoznaje da li je kruška ili jasen, lipa ili kesten.? ... Tko piše po 
etimološkom pravopisu, nagoni sam sebe da misli, i uči se misliti; tko po fonetičnom, 

Makar Kurelac nije mogao za sobom privući mnoge književnike te se 
književni izraz razvijao drugim putem nego ga je Kurelac zacrtao, snažan 
stil mu ipak ne možemo osporiti. Kurelac je doista majstor riječi, njegov je 
stil »djelo umjetnika«,* on'“* je »pjesnik riječi«,“ a što je prilično izoliran u: 
našoj književnosti, znak je njegova suviše naglašenoga ličnog stava koji se 
manifestirao u poznatim ekstremnim jezičnim pogledima. Klesar takva stila 
imao je u svome radu više poteškoća, s mukom je oblikovao rečenice do konač- 
ne forme. Stoga bi i Kurelac, poput Flauberta, mogao uskliknuti: »Jest, ja poz- 
najem strahote stila!" 


Tako je Kurelac upravo svojim stilom osvojio trajno mjesto u razvitku 
hrvatskoga književnog izraza. Zasluga za hrvatski stil imaju i predstavnici 
Zagrebačke škole (Mažuranić, Veber, Šulek) koji su osobito na polju publicis- 
tike i novinskog izraza zacrtali nove putove. Ipak mislim da mogu ustvrditi 
kako je Kurelčev stil u tome bio izvorniji. 


V. ZNAČENJE RIJEČKE FILOLOŠKE ŠKOLE 


[. Na jezičnom planu, posebno s obzirom na književni izraz 


Riječka filološka škola, odnosno Kurelac sa svojim djelovanjem pojavljuju se 
upravo u doba kada su pitanja umjetničkoga izraza postajala sve aktualnija, 
kada je književni jezik nakon prve faze dekretiranja, upoznavanja i gramatič- 
koga kodificiranja trebalo učiniti familijarnim, slikovitim, očistiti ga od tuđih 
sintaktičkih utjecaja, dati jeziku vlastiti ritam, narodnu sintaksu, samorodni 
stil i sl. Sva je ta pitanja Kurelac intenzivno osjećao. On mozga ne bi li spoz- 
nao bit jezika, ne bi li mu »ugledao lice i dočuo mu tajne«, piše malo, teško i 
sporo upravo zbog toga što želi da mu stil bude što savršeniji. 


otupljuje se.« Kada, po Šimiću, tko piše fonetski, to je znak da »nezbiljski i površno 
razumijeva riječ, ne nastoji vidjeti i čuti da proćuti i promisli šta je u njoj, šta 
znači, prisluhne samo kako zvuči i zveči, zuji i ječi. Ne razmatra prošlost riječi, 
pa joj ne umije spoznati ni sadašnjost« (str. 25). 

5B. Vodnik, Dr. Ante Starčević, Hrvatsko kolo, 1912, str. 407. 

"s »Uistinu ostao je dostupan i zanimljiv samo užem krugu čitalaca, malom 
broju poštovalaca; »književnim gurmanima«, sladokuscima. Međutim, ostala je ipak 
snaga njegove riječi. Pripada neformalnoj liniji — kao školi nikad nekonstruiranoj 
— mnogih naših, uglavnom najboljih stilista, pisaca unutar i izvan umjetničke 
književnosti, ljudi različitih shvaćanja i formata, od Starčevića, Nodila i Pavlinovića, 
pa preko Matoša sve do u naše vrijeme Stanislava Šimića, i Tomislava Ladana.« Z. 
Posavac, n. d., Kolo, 1968, br. 1—2. 

5“ S. Šimić upravo veli kako je Kurelac »nepogrešivo pjesnički umovao«. Usp. 
Jezik i pjesnik, str. 10. 

"" Usp. M. Cihlar Nehajev, G. Flaubert, Knjiga eseja, Zagreb, 1936, str, 
39. I Kurelcu, kao i Flaubertu, misao koju želi oblikovati »sitno curi« i treba »velik 
umjetnički posao, dok postigne(m) vodopad«. 

Želeći učiniti hrvatski jezik savršenim i klasičnim kao latinski, nije Ku- 
relac uvijek pogodio ni mjeru ni prava rješenja, ali je svakako postigao bar 
lo da se o njemu mnogo govorilo, da je svojim oštroumnim duhom u polemi- 
kama prisilio suvremenike na ozbiljne analize koje su razbistravale bitne jezič- 
ne probleme, da je popularizirao važnost i vrijednost stila i samoga književ- 
noga jezika kao višeg jezičnog oblika. T mnogo vremena nakon njegove smrti 
naši poštovaoci književnoga izraza pozivali su se na njega, cijenili ga, a bar 
djelomično i učili od njega. Kurelac je čuo mnogo zamjeraka, ali nitko nije di- 
rao u njegov neosporan talent i um, pa ni protivnici, a Šenoa ističe »da se pod 
kraj života nije zadubio u sitnice, ne znam koje bi mu prozaično pero bilo 
ravno«." 

Treba ipak razlikovati mišljenja književnika od mišljenja lingvista i filo- 
loga o Kurelcu. Književnici se Kurelcu dive zbog stila koji je originalan i sna- 
žan, i zbog pojedinih blistavih misli što, dakako, ne znači da su Kurelčevi je- 
zični pogledi i njegovi zahvati u književni jezik u istoj mjeri vrijedni divljenja 
i odobravanja. Pretežno negativan sud naših jezičnih stručnjaka ima dva osnov- 
na uzroka, oba u biti opravdana: sav je Kurelčev jezični rad uglavnom amater: 
skog karaktera i ne može izdržati egzaktnu stručnu kritiku, i drugo, još važnije, 
iako je Kurelac shvatio što nedostaje našem književnom jeziku, nije zbog svojih 
slavenskih koncepcija, zbog dugoga boravka u tuđini i zbog nekih osobnih 
svojstava imao pregled nad stvarnim stanjem u našem jeziku, nije uočio kon- 
kretne i realne putove kako da se riješe problemi koje je on inače osjećao, kao 
i drugi njegovi suvremenici. Kurelac nije ispunio očekivanja što su ih u njega 
postavljali: nije izradio rječnik koji je pripremao cio život, nije napisao povi- 
jest južnoslavenskih književnosti, nije uredio nijedno djelo kojeg starijeg hr- 
vatskog pisca iako je dobro poznavao stari jezik tih književnika, nije izdao 
nijedno veće originalno jezikoslovno djelo. Uopće je radio vrlo sporo.“ 

Potkraj života osjećao je na časove promašenost svoga rada. Kada je vidio 
kako se jezik razvija u drugome pravcu, posumnjao je u vrijednost životnih 
jezičnih pogleda, iako to nigdje nije javno priznao.“ Rezultat njegovih nastoja- 
nja nikako nije bio u omjeru s uloženim trudom. To je pomalo žalostan ako ne 
i tragičan ishod životnih nastojanja za njega samoga. No životno djelo većine 
naših filologa ilirskoga doba, pa i poilirskoga, svršava dosta tužno za njih sa- 
me. Pošteni i oduševljeni Babukić prinio je velike žrtve za narodnu stvar (gra- 
matika, sabiranje i raspačavanje knjiga, rad na pravopisu i sl.), a onda je s 
tugom morao uvidjeti da su došle druge prilike, drugo doba koje ne poznaje 
i ne cijeni njegove zasluge, a u cjelini opravdana, ali suviše oštra kritika mla. 
doga Jagića onemogućuje ga i grubo tjera iz kruga tadašnje jezične znanosti. 
I Veber nailazi na nerazumijevanje, i njega smatraju čovjekom koji je preži- 
vio, čak mu predbacuju i separatizam u nacionalnom pogledu, protiv kojega 


"* Glasonoša, 1865, pretiskano u Sabranim djelima Augusta Šenoe, 1932, knj. II. 

"" O tome govori i Daničić u pismu upućenom Kurelcu godine 1863: »Ja se vrlo 
radujem Vašemu Tumaču. Ali Vam nevalja, što toliko kuckate i krešete. Tako radeći 
imao bi čovek do smrti šta raditi i ne bi svojega veka ništa svršio. Valja se 
zadovoljiti onijem što čovjek ima da kaže u onaj par, kad pregne da kaže. I toliko 
smo baš dužni prema narodu kazati, jer nije pravo da štogod ostaje narodu ne- 
poznato što znamo, samo zato, što bismo mi čekali, da mu još više možemo kazati: 
nije pravo da on dotle ne zna ni ono makar malo što već znamo i možemo kazati.« 

* Godinu, dvije pred smrt zaželio je Kurelac da mu Ivan Trnski na grobu pro- 
govori »pravom, jedrom štokavštinom« (Budisavljević, Recimo koju o Franu Ku- 
relcu, Građa, knj. 4, str. 34). Želja mu se nije ispunila jer Trnski u času njegove 
smrti nije bio u Zagrebu, pa se s Kurelcem nad otvorenim grobom oprostio njegov 
književni protivnik Adolfo Veber! 

se on u svojemu radu od početka borio. Ali to je više-manje sudbina otaca i 
djece, sudbina ljudi na razmeđu naraštaja. Bez rada onih što ih noviji naraš- 
taji kritiziraju ne bi bilo ni mlađih postignuća ni njihova napretka. 

Od svih naših preporodnih pisaca ostao je Kurelac na prvotnom stadiju 
širokih ilirskih ideala, bez promjene, bez prilagođavanja i osjećaja za njihovu 
zastarjelost. Svoje jezične koncepcije iznosi zapravo već na izmaku ilirizma, ta- 
ko da je s njima sasvim zakasnio. Dok bi na samom početku ilirizma možda 
bio donekle razumljiv te imao i većeg uspjeha, u doba širenja Zagrebačke ško- 
le, njezina sve šireg razvitka, Kurelčevo je djelovanje bilo osuđeno na propast, 
kada ideje Zagrebačke škole puštaju sve dublje korijenje. Pogotovu nije mo- 
gao imati uspjeha svojim fragmentarnim, neplanskim radom, svojom netaktič- 
nošću, nesustavnošću i oštrinom, dok se, naprotiv, predstavnici Zagrebačke 
škole ističu i svojom tolerancijom i taktom i planskim, sustavnim radom. Ku- 
relac je uostalom jedini pravi filolog Riječke škole, dok je Zagrebačka škola 
imala i Babukića i Mažuranića i Vebera i Šuleka, a jedno vrijeme i Jagića, Ku. 
relac nije umio raditi publicistički, što je jedan od uvjeta za širenje ideja, nje- 
gov je cjelokupan rad bio »čisto filologijski, značenja sredovječnih huma- 
nista«.“ 

Svojom ekstremnom jezičnom tendencijom nije Kurelac nikako mogao da 
korisno spoji staro s novim. On nije u dovoljnoj mjeri shvatio kako je jezik 
živ organizam koji sam u sebi ima smisao opstanka, da jezik postoji u misli 
što je riječ izražava, pa je zato ona riječ bolja koja daje pregnantniji smisao, 
koja je životnija, bez obzira na to da li je posvećuje duga tradicija do koje je 
Kurelcu bilo toliko stalo. Čak se i one riječi koje nisu stvorene u duhu jezika 
žilavo bore za svoj opstanak te ostaju u jeziku odolijevajući vremenu, sudu i 
izgonu purista ako su potrebne i ako pregnantno označuju koji pojam. Bada- 
va je stoga mjesto njih tražiti beživotne stare riječi u jezičnoj povijesti koja je 
izumrla.“ 

Ali duboka sjena prošlosii, autoritet starine i veza sa slavenskim jezicima 
suviše su zanijeli predvodnika Riječke škole te više nije mogao osjećati žive i 
prijeke potrebe čovjeka svoga vremena. Nije shvatio da u XIX, stoljeću, u eri 
brzoga razvitka buržoazije, koja zauzima vodeći položaj u društvu, nisu više 
mogući jezični zahvati koji traju stoljeće i više. Kurelac je opravdavao svoj 
umjetni jezik koji nije bio razumljiv širokim slojevima time što neće čitati 
seljak s plugom i s novinama i knjigom u ruci.“ I u tome se prevario. Proći će 
tek nekoliko desetljeća, i politički i sociološki razvitak u Hrvatskoj demanti- 
rat će radikalno Kurelčevu sumnju u to da bi i seljak bio sudionik u preuzi- 
manju kulturnih dobara svojega naroda, a daljnjim razvitkom našega društva 
još će se više knjiga približiti širokim slojevima. Potrebno je bilo da se jezik 
razvija brzo, u narodnom smjeru, svakome razumljivom, kao što se to i dogo- 
dilo nuždom povijesnih zbivanja. Kurelac tempom svoga rada nije mogao za- 
dovoljiti žurne i raznolike jezične zahtjeve koje je društvo postavljalo dosta 
brzo i određeno. On u tom pogledu nije bio suvremen čovjek, on je klesao u ka- 
men kad su drugi punili svaki dan novinske stupce. 


“Usp. V. Jagić, Istorija slavjanskoj filologii, Petrograd, 1910, str. 734. 

'* Usp. i Spisovna čeština a jazykov4 kultura, red. B. Havr&nek, M. Weingart. 
Pražsky lingvisticky kroužek, 1932. 

3 »Govore neki da se ima tako pisati, da nas može razumčti vsaki težak, vsaka 
rabinja, najzadnji sebri, i da nam uto ime vsakda seljanin pred očima budi.« 
Na to Kurelac odgovara: »Ne pristaju, zato ne, jer mi se nije pamet zanesia za 
onimi, koji izgledaju i kod nas orača uz plug s novinami u ruci« (Recimo koju, 
str. 148). 

Vidjeli smo koliko se Kurelac zabio u stare knjige i rukopise, razmotrili 
smo i njegove ideološke razloge za to. Ali Kurelca sa starim knjigama u ruci, 
sa »srbuljama« i »hrvatuljama«, s »drevnjacima« ne možemo gledati samo kao 
čovjeka koji poseže za starinom iz ideoloških razloga, nego i kao umjetnika — 
stilista koji zalazi u starinu iz umjetničkih, stilskih, izražajnih pobuda, a baš 
je tu glavni problem njegova doba. U tom nam pogledu Kurelac čudak i sanjar 
postaje razumljiv, jednak svojim suvremenicima, od kojih se razlikuje vanj- 
skim atributima svoje ličnosti i svoje ideologije. Kurelac naime »nije iz inata 
obnavljao stare forme, nego je jezik gledao kao sredstvo izražavanja — i ova 
ga činjenica opet približuje književnosti.“ Naš je jezikoslovac osjećao, možda 
intenzivnije od većine tadašnjih pisaca, neizgrađenost narodnog jezika, a nije 
bio zadovoljan ni jezikom pisaca Zagrebačke škole. Iako nije pisao književna 
djela u užem smisiu — novele, pripovijetke, drame (objavio je tek manji broj 
pjesama), Kurelac je ipak bio »umjetnik utoliko, što je imao ukusa, što je os- 
jećao ritam jezika, zvuk riječi i t.d.«, tako da po tim svojim osobinama ima 
»veće književno značenje nego različiti novelisti i stihotvorci njegova pokolje- 
nja, i to Kurelca čini književnikom u višem smislu«.'? 

Osjetio je i u svojim djelima pokazao da razumije ona viša jezična pitanja 
koja se ne mogu fiksirati u paragrafe i gramatike tako jednostavno, a time je 
pokazao da je zahvatio duboko u pitanja hrvatskoga stila, ritma, jezične čisto- 
će i narodne frazeologije, dakle u važne i delikatne probleme književnoga iz 
raza. 

Stoga za Kurelca kao pisca-stilista imaju riječi priznanja mnogi, od Vebe- 
ra, koji kao najpozitivnije ističe Kurelčev snažan stil, pa sve do danas. Gotovo 
sva pozitivna mišljenja što su ih dali naši jezikoslovci i književnici o Kurelcu 
zasnivaju se na tim Kurelčevim osobinama. To je istakao još August Šenoa ka- 
da u članku Naša književnost" veli kako dva čovjeka u tadašnjoj književnosti 
imaju »izvrsnu žicu« da pišu za narod: »Frane Kurelac, i onako najbolji hrvat- 
ski prozaista i J. Jurković«," Slično mišljenje imao je i Vodnik, a prije njega i 
V. Jagić. Ulderiko Donadini također pridaje veliku važnost njegovu stilu: »U 
vrijeme, kad njegova okolina tako rekuć ni ne zna za stil, pojavljuje se on, kao 
briljantan stilista. Željan ne samo upoznati jezik i očistiti ga, nego i on sam ga 
stvarati, razvijati i usavršavati. Upute, koje on daje o stilu — premda je od 
onda prošlo mnogo decenija — stoje i danas, kao i prigovori. Djakovački kle- 
rici čuli su onda riječi, koje moraju da poslušaju i uče današnji naši kulturni 
i politički vodje.«'“ 

Nehajev tvrdi kako Kurelac nastoji da »hrvatska izreka dobije takovu gra- 
đu i takovu zvučnost, te bi se i po izdjelanoj sintaksi mogla u ljepoti i točnosti 
takmiti sa izrekom Salustija, Cezara i Tacita, Nitko od Hrvata, a ni od Slave- 
na, nije imao nikada toliko osjećaja za jezik, uzvišen u izgrađenosti i svet radi 
zvuka i čistoće. Kurelčeva škola možda se nije mogla uzdržati u puritanskoj 
nepristupnosti nekih svojih zahtjeva, ali po svom osnovnom načelu stoji Ku- 
relac nad svim kasnijim službenim predstavnicima hrvatske filologije tako vi- 
soko, kao što stoji stvaralac nad oponašateljem.«'* Nehajev i pretjeruje kada 


“A, Barac, Hrvatska književnost..., II, 1960, str. 155. 

5 A, Barac, n.d,, str. 155. 

'* Glasonoša, 1865, cit. prema Sabrana djela Augusta Šenoe, 1932, knj. II. 

7 Kurziv Z. V. 

i# Kokot, 1/1916, br. 5, str. 73—75. 

#" M. Nehajev, Pjesnici i jezikoslovci, Studije i članci, IL, Djela M. Nehajeva, 
Zagreb, HIBZ, 1944, sv. IX, str. 183. i d, 

kaže: »Hrvatski je stil poslije Kurelca zabludio u propisima jezikoslovaca do 
negacije svakog ličnog stila, dok je Kurelac imao u vidu upotrebu pučkih jezič- 
nih elemenata, ali i njegovo oplemenjivanje na isti način, kako su ti elementi 
dobivali oblik po velikim dusima pisane umjetne književnosti hrvatske.«" 
Vodnik kaže da je Kureičev stil »djelo umjetnika«, dok Barac konstatira da je 
»Kurelčev . . . osnovni princip bio da piše originalnom, hrvatskom sintaksom« 
i da »pripada među najdotjeranije i najličnije, što je u nas napisano«." 


I tako bih mogao nabrajati i dalje sve do Stanislava Šimića, koji žali što 
u knjigu Jezik i pjesnik" ne može stati esej »o tome kako se razvija književni 
jezik io tom kako je nepogrešivo pjesnički umovao o jeziku Fran Kurelac i ka- 
ko to njegovo umovanje preziru, posljednjih desetljeća, vrli domaći pameto- 
vaoci o jeziku«, pa spominjući kako su neki stari hrvatski pisci pisali bolje od 
sadašnjih, misli na Kurelčev, Starčevićev, Pavlinovićev i Nodilov stil.“ 


U spomenutim tvrdnjama ima i pojedinih pretjeranosti i književnoga glo- 
rificiranja (Nehajev). Analizirajući tek ukratko Kurelčev stil, iznio sam neke 
nedostatke njegova načina izražavanja. Neusvojene riječi i konstrukcije uma- 
njuju objektivnu vrijednost toga stila, što predstavlja slabost Kurelčeva jezič- 
noga izraza. Nesumnjivo je međutim da je Kurelac intenzivno osjećao hrvatski 
jezik, njegovu sadašnjost i prošlost (prošlost na žalost prejako!), da je dobro 
proučio našu frazeologiju. Jezik je učinio slikovitim, dao je svojoj rečenici pe- 
čat individualnosti, i po tome ostvario svoj najdublji trag u hrvatskoj jezičnoj 
znanosti i hrvatskoj književnosti, ako je shvatimo u širem smislu, mnogo više 
nego kao jezični teoretičar.“ 


2. Utjecaji Riječke filološke škole: I. Fiamin, I. Črnčić, I. Dežman, 
B. Budisavljević, L. Vukelić i dr. 


Između Zagrebačke i Riječke škole u osnovnim idejnim pogledima ima i slič- 
nosti. I jedna i druga hoće u jeziku ujediniti sve južne Slavene. U svome radu 
imaju velik nacionalno-politički zadatak kojemu podređuju jezična pitanja. 
Razlika je ipak u tome što je Zagrebačka filološka škola znala naći pravu mje- 
ru te je korisno djelovala u smislu privođenja kajkavaca i čakavaca štokav- 
skom dijalektu. Riječka škola međutim teži k još velebnijem, ali u jeziku ne- 
stvarnijem — sveslavenskome cilju, pa su joj jezični pogledi suviše opterećeni 
prošlošću i preširokim vidicima. 

Umjetno stvaranje jezika bilo je od prvih početaka daleko Zagrebačkoj 
školi. To izravno kaže Gaj već godine 1835. u članku: Pravopis." 


U jeziku Riječke škole djelomično su se nalazile osobine »kovačije«, o ko- 
joj govori Gaj, jer sadrže previše raznolikih umjetnih elemenata. 


“M, Nehajev, n.d,, str. 183— 184. 

"A, Barac, Hrvatska književnost, II, str. 155. 

"S, Šimić, Jezik i pjesnik, Zagreb, 1965, str. 10. 

S. Šimić, n. d, str. 18. Ivo Frangeš uz najbolje naše stiliste spominje i 
Kurelca, pored I. Mažuranića, A, Starčevića i M. Pavlinovića. Usp. Mažuranićev 
spis »Hrvati Mađarom«, Forum, 1963, br. 1, str. 91. 

5" 2, Posavac, »Kakvu je biti slovu? Filozofijsko-estetički nazori Frana Kurel- 
ca, Kolo, 1968, br. 1—2, str. 50—51. 

"4 Danica, 1835, br. 10—12. 

Sve su ie osobine bile teže prihvatljive, pa i zato Riječka škola nije utis- 
nula dublji trag na jezični izraz kulturnoga kruga u kojem je djelovala, a još 
manje u drugim našim krajevima. Njezino su učenje prihvatili mladi Kurelčevi 
učenici dok su slušali njegova predavanja, ali su te ideje brzo zatim napuštali. 

Juraj Dobrila Dobrilin popularni molitvenik 


Kako se Riječka škola nije mogla čvršće afirmirati, utjecaj je Zagrebačke 
škole vidljiv i u Istri, pa ni u istarskom tisku sedamdesetih godina prošloga 
stoljeća, a ni kasnije, nećemo naći dubljega traga stanovištima Riječke škole. 
Dugogodišnji urednik prvoga istarskog lista Naše sloge Matko Baštijan, 
Kurelčev je prijatelj, ali ne i sljedbenik njegovih jezičnih pogleda, jer mu se 
oni čine previše separatistički u doba kada je valjalo ujediniti sve hrvatske 
snage. Slično misli i Rački, koji se iz početka oduševio pojedinom Kurelčevom 
jezičnom crtom, ali kasnije mu pametno savjetuje da ne ide toliko u arhaizira- 
nje, nego da svoje snage pridruži zajedničkom radu na korist hrvatskoga jezi- 
ka bez zaoštravanja jezične situacije. 

Čak je i popularni i u velikoj nakladi raširen po [stri molitvenik Jurja 
Dobrile Otče, budi volja tvoja pisan jezikom Zagrebačke filološke škole s 
nastavkom -ah u genitivu plurala, na veliku Kurelčevu žalost. Riječka škola 
nije pokrenula nijedan časopis, a ni u stvaralačkoj književnoj djelatnosti nije 
ostavila značajniji trag. 

Kurelac piše Dobrili 7. kolovoza 1854. i osvrće se na Dobrilinu knjižicu. Iz 
početka hvali Dobrilin jezik koji je »gladak, pravilan i razumljiv«, čemu se ču- 
di »tim većma, što današnja Istra nije ona ista, kojom biaše za Stepana Con- 
sula ni za Frana Glavinića«. »Vaša je knjižica«, hvali je Kurelac, »moje obamrle 

sanje opet uskrsnula te se tvrdo nadam da po vašem primčšru i med Istrijanci 
ono Ičpo slovinsko slovo opet ožive, koje bi zlosini rado lopatom pogrebsti i 
zagrnuti.« Na posebnom papiru niže i Dobriline pogreške koje završava napo- 
menom o genitivu: »Najpogr&šnije pako od svega je genitiv na -ah u pluralu.« 


Dobrila je poznavao Kurelčeve jezične poglede, ali ih nije slijedio. Neke je 
savjete iz spomenutoga pisma primio, čak i one lošije (mjesto ć preuzeo je po 
Kurelčevu savjetu tj), ali je u drugim izdanjima jezik ostao bez većih promje- 
na.'? 

Uza sve te činjenice ne možemo ustvrditi da Riječka škola nije ostavila 
nikakav utjecaj u kulturnom životu svoga vremena. Iz njezina krila nisu nikli 
književnici jačine 1. Mažuranića, Demetera, Preradovića, Kukuljevića i Ve- 
bera, sve sljedbenika Zagrebačke škole. Ali je struja književnika i kulturnih 
radnika (Budisavljević, Dežman, Vukelić, Fiamin, Črnčić i dr.) upila u se 
sokove Riječke škole i od nje dobila poticaj za rad pod vodstvom njihova 
jezičnoga vođe Frana Kurelca. Neki su od njih u početku bili gorljivi pristaše 
Riječke škole u mladim danima, no kada su se kasnije laćali pera, ostavljali 
bi njezine osobine. 


Na neke je učenike Riječka škola djelovala duboko i trajno, te se taj utje- 
caj nije izbrisao ni u dodiru s drugačijim jezičnim shvaćanjima. Takav je sljed- 
benik bio Ivan Fiamin,“ ponajbolji Kurelčev učenik i kasnije jedan od na- 
ših prvih prevodilaca za puk. Objavio je devet knjiga prijevoda i prerada sa 
četiriju jezika, a njegova je Radnja čovjekova — dužnost i blagodat, objavlje- 
na godine 1870, jedna od prvih pučkih knjiga u nas. Izdalo ju je Društvo 
sv. Jeronima, koje je godinu dana prije (1869) započelo s izdavanjem pučkih 
knjiga. U radu toga bliskog Kurelčeva učenika i sljedbenika opažaju se sve 
bitne osobine Riječke škole: arhaičnost, čistunstvo, neobične i zastarjele rije- 
či, konciznost stila. 


U svome se radu borio Fiamin s brojnim teškoćama. U knjigama što ih 
je prevodio (a preveo je Tommasea, Bourdaloua, Fćnelona, Cantdia) susretao 
se s mnogim pojmovima iz suvremenoga života, pojmovima koje nije mogao 
naći u djelima starih pisaca što ih je Riječka škola osobito cijenila. Zato se 
baš taj pristaša Riječke škole, zagovornik arhaizma u jeziku, našao pred ne- 
zavidnim zadatkom, nailazeći na »stotinu tegob da bude narodno i razumljivo 
pisano, čisto po našu, što bi i neuk razumio«. Zato je bilo teško sve te teškoće 
prebroditi jer su mu i stariji rječnici mogli pomoći tek u manjoj mjeri, a ni 


"5 O tome piše Kurelcu Črrčić: »Presvštli Dobrila, biskup Porečki, ovde (t. j. u 
Beču) je preštampao svoju knjigu »Otče, budi volja tvoja« popraviv nčkoliko. Bio 
mi je pisao, da uzmem »Correcturu«, a ja vid&v mnogo kriva jezika, i kleti ah, 
odgovorih mu, da hoću, ali da bih rad to i to popraviti, jer tako 1 tako da ne valja 
A.on na čas ovako meni: U našem jeziku što pisati je mučno i neugodno; nu 
buduć da naš siromašni puk u Istri nima u rukuh nikoje druge pobožne knjižice, 
podajem mu ja što primorem, a s vremenom neka vestnii muži što boljega na 
svetlost dadu. »Otče, budi volja tvoja« je u 4 tisuće istiskih po Istrii, zato moram 
ga činiti pečatiti onako (!), kako sam ga ja popravio, da se puk nemuti, koji je tako 
od starine (??) navadom Dalmatinski genitiv... (vsaki ahavac ima tudju Krajinu!!!) 
u »Schiavetu« čuti i t.d.« Črnčić uz pismo dodaje: »Čto ćete, osalskim glavom i 
osalskim mislim i osalskim ćudim?« (Arhiv JA, XV, 8/D, 1—134). Usp. i Božo Mila- 
nović, Hrvatski narodni preporod u Istri (Dobrila kao pisac i izdavač), knj. I, 
Pazin, 1967, str. 243; sv. (Vladimir Sironić), Zlatna knjiga, Istarska Danica, Pazin, 
1954, str. 16—18; C. Rubetić, Vjekopis dr. J. Dobrile, Zagreb, 1882, str. 58. 

"*Đ Usp. H. Badalić, Ivan Fiamin, Vienac, 1882, str. 425; Nikola Žic, Pre. 
vodilački književnik Ivan Fiamin (1883—1890), Glas Istre, 22. VII 1955; Vinko Antić, 
Pisci, Rijeka, zavičaj, Rijeka, 1965, str. 37—38. 

u Karadžićevu rječniku nije mogao naći pojmove iz suvremenoga tadašnjega 
znanstvenoga života. Potrebni su mu bili mnogi neologizmi, protiv kojih je us- 
tajala Riječka škola. Uopće je bilo teško Fiaminu, vjernom učeniku arhaističke 
Riječke škole, da zadovolji zahtjevima takvih prijevoda u kojima se operiralo 
novim tehničkim i znanstvenim pojmovima, a da uz to bude dosljedan ide- 
jama svoje škole. Toj će teškoći doskočiti predstavnik Zagrebačke škole 
Bogoslav Šulek svojim vrijednim djelom Rječnikom znanstvenoga nazivlja, ko- 
ji je u »velikoj mjeri pripomogao književnom jeziku da s uspjehom vrši svo- 
je različite funkcije u doba procvata hrvatske književnosti, školstva i pri- 
vrede u drugoj polovici XIX. stoljeća«." Fiamin svojim prijevodima nije obo- 
gatio naš jezik, a nije imao ni one nadarenosti i jezičnoga ukusa što ga je po- 
kazivao Kurelac." 

Trajan je bio utjecaj Riječke škole i na Ivana Črnčića, kojemu je Kure- 
lac bio profesorom u Rijeci. Črnčić mu je »ostao vjeran cijeloga života u po- 
gledu jezika i u ljubavi za narodnu starinu«." I onda kad su drugi već napustili 
taj smjer, piše Črnčić svoje rasprave s osobinama Kurelčeve škole. Kao rektor 
Zavoda sv. Jeronima u Rimu istakao se kao poznavalac glagoljske paleografije, 
napisavši više povijesnih i paleografskih zapaženih radova, tako da je po svo- 
jim težnjama i radu ostao najdosljedniji Kurelčev sljedbenik. Interes za sta- 
rinu, posebno za glagoljicu, što mu je Kurelac ucijepio kao učeniku, dao je 
vrijednih rezultata hrvatskoj znanosti. 

Ilvana Dežmana" priveo je hrvatskoj knjizi Kurelac. Njemu češće u 
pismima zahvaljuje izjavljujući da bi bez vatrenoga vođe Riječke škole kao 
stranac lutao u hrvatskom javnom životu, pogotovu u hrvatskoj literaturi. I 
poticaj, kao i određene jezične i umjetničke savjete ima zahvaliti svome učite- 
lju Kurelcu. On ga je upućivao i na izradbu djela Rečnik lččničkoga nazivlja, 
u kojemu je i Kurelac sudjelovao, a dao mu je na uvid i svoj rukopisni rječnik 
koji je također Dežmanu poslužio pri sastavljanju tog medicinskog rječnika. 

Na književni rad potakao je Kurelac i svoga miljenika Budu Budisav- 
ljevića. Iako se ovaj kleo učitelju da neće nikada iznevjeriti Riječku 
školu i svoga učitelja, razvoj književnoga jezika i književnosti u Hrvatskoj 
prisilili su i toga vatrenoga pristašu Riječke škole da je napusti. Ipak se u 
cjelokupnom Budisavljevićevu radu, u živom osjećaju za stil i čistoću izraza, 
opaža trajan trag njegova učitelja. Mladi pjesnik i kasnije priznati pripovjedač 
s priznanjem bi isticao Kurelčev utjecaj u svome radu. 

Lavoslav Vukelić gledao je kao umjetnik na Riječku školu više sa sta- 
novišta Kurelčeva stila nego teoretskih postavaka o jeziku. Najpoznatija nje- 
gova pjesma Kod Solferina, koja ima vrlo važno mjesto u hrvatskoj lirici, pod- 
sjeća svojim izrazom donekle na Kurelčev utjecaj. 

Ni na V. Pacela, Franju Račkoga, Tadiju Smičiklasa i Franju Markovića 
nije Riječka škola ostala bez utjecaja, iako u njihovu radu nema nekih izrazi- 
tijih i trajnijih osobina te škole. — Kurelac je uopće sa simpatijama pratio rad 
svojih učenika, kasnijih priznatijih, ali i skromnih i nepoznatih kulturnih rad- 
nika, uvodio ih u vještinu pisanja, čime je također ostavio posredan, ali poziti- 
van udio u našem kulturnom životu. Pisma njegovih sljedbenika prave su ma- 


"7" Lj. Jonke, Bogoslav Šulek kao puristički savjetnik, Pitanja književnosti i 
jezika, 1956, knj. III, sv. 1—2, str. 8. 
: "M. Bi anović, Cesare Cantu u odnosu prema Hrvatima, Rad JAZU, knj. 
285, str. 5—s1. 
PV. Štefanić, Črnčić, Ivan, Hrvatska enciklopedija, sv. IV, str. 377. 
#* Usp. V. Antić, Pisci, Rijeka, zavičaj, Rijeka, 1965, str. 26—28. 

le umjetnine, pisane s mnogo pažnje za stil, za jezičnu čistoću, za duh hrvat- 
skoga jezika. Svojim radom mnoge je učenike poticao na savjesno i ustrajno 
djelovanje za vlastiti izraz, za jezično dotjerivanje, pa su se tako neki razvili u 
književnike, a drugi u dobre poznavaoce hrvatskoga jezika. 

Neke osobine Riječke škole nisu mogle ostati nezapažene i neprihvaćene 
ni u tadašnjim općim književnim i jezičnim nastojanjima. Arhaičnost, neobične 
riječi i sl. nisu prokrčile put do hrvatskih pisaca toga vremena, ali je Kurelac 
svojim djelovanjem poticao i upozoravao na trajnu brigu oko jezične čistoće. 
Riječka je škola upravo i nastala kao reakcija na zagrebačku, na početničke 
slabosti pisaca koji su vršili pionirsku dužnost, a u prvim počecima nisu još 
posjedovali dovoljnu jezičnu obrazovanost. 

No, iako je pretjeravao kada je toliko napadao na »pisariju zagrebačku«, 
svojim je oštrim napomenama o jezićnoj čistoći ipak utjecao na tadašnji naš 
književni jezik, kako to priznaje i Veber kada veli da je Zagrebačka škola kat- 
kada uvažavala Kurelčeve pozitivne i prihvatljive opomene. Nesumnjivo je Ku- 
relčeva nepoštedna borba sa »zmajem duha tudjinskoga« ostavila traga ne sa- 
mo na njegovim učenicima nego i na cjelokupnom razvoju tadašnjega knji- 
ževnog jezika. Kurelčev istančani osjećaj za jezik — a to je ono najpozitivnije 
i najtrajnije u Kurelčevu djelu — pozitivno je utjecao na hrvatski jezični iz- 
raz. Bilo je i u Zagrebačkoj školi dobrih stilista, ali se s njim mogao takmičiti 
tek manji broj pisaca (Mažuranić, Veber, Šulek). 


3. Kulturno-nacionalno značenje Riječke filološke škole 


Djelovanje Riječke škole zasjeklo je duboke brazde i u nacionalnom životu Ri- 
jeke, Istre i Hrvatskog primorja, pa su iz njih nikle klice probuđene i čvrste 
nacionaine svijesti. Svi pisci jednodušno ističu velike Kurelčeve zasluge na po- 
dizanju nacionalnog duha u tim krajevima. Naša sloga, objavljujući članak iz 
Pučkog prijatelja, donosi ovakve misli: »Što je Kurelac kao profesor na Rijeci 
za naš narod dobra učinio, najbolje ću izraziti ako reknem, da se ponajviše 
njemu imade zahvaliti, što je riečka županija onaj rodoljubivi plamen raspi- 
rila, o koji su se do sada sve neprijateljske namjere dušmana hrvatskih uvie- 
ke razbijale . . .« U listu izlazi topao nekrolog pun priznanja za Kurelca, ne- 
krolog koji je to značajniji što ga donose istarske novine kao najmjerodavnije 
da o tome kažu svoju riječ. One s priznanjem ističu kako je upravo Kurelac 
»posadio i odgojio stabalce samosviesti i narodnosti hrvatske. Otud se je nje- 
gov duh razplodio po Istri i po kvarnerskih otocih, koje dvie zemlje je on više 
puti proputovao sabirući rieči.«“' Sam list ne bi možda nikada izlazio »da ne 
budu njegovi poslanici poznali u ono doba toga vriednoga muža, koji je neko- 
jim od njih bio učitelj, a nekojim dobar znanac i prijatelj«.# 

Istu misao izriče i Veber priznajući Kurelcu kako »za kratko vrieme spa- 
sonosnoga rada ... progovori riečka gimnazija čistim i krepkim narodnim du- 
bom ... Primorje, Istra i Kvarnerski otoci, što su u narodno kolo dovedeni, to 
je Kurelčeva zasluga." 


"Naša sloga, VI/1875, br. 8 i 9. 

"2% Naša sloga, V/1874, br. 13, str. 49. 

"A. Veber Tkalčević, Viekopis Franje Kurelca, str. 169. To s prizna 
njem ističu i Kurelčevi učenici: »Da Vas nebude, ja svakako preb&g: Bud u Vlahe, 
bud u Švabove, Recimi da sam i ostao Hrvat, to bi vam ga bio svakako strahić, 

O velikom nacionalnom radu Kurelčevu i njegove škole u Rijeci daje iz: 
raza i istarski književnik Viktor Car Emin u Danuncijađi spominjući »sta- 
rinu Frana« kao nosioca hrvatske ideje u Rijeci u polovici prošloga stoljeća. 
Časopis Riječka revija u prvome broju godine 1952. donosi Pismo uredništvu! 
istoga književnika u kojemu evocira narodnoga buditelja tih krajeva — Ku 
relca, koji je htio Rijeku učiniti središtem jedne evolucije u smjeru prepo: 
rađanja i povratka pod utjecaj domaće narodne ideje.“ 

Treba razlikovati Kurelca kao filologa, njegove jezične koncepcije od nje- 
govih ljudskih i nacionalnih vrlina, odnosno od njegovih zasluga što ih je ste 
kao svojim stilom i brigom za jezičnu čistoću. Ako sumiramo sve Kurelčeve 
zasluge kao narodnog čovjeka i preporoditelja, s jedne strane, i učenjaka i je- 
zičnog teoretičara, s druge, mogli bismo ustvrditi da je iskreni rodoljub ipak 
nadmašio učenoga lingvista, pa se više ističe Kurelčeva zasluga za našu nacio- 
nalnu kulturu nego njegov izravan jači utjecaj u razvoju našega književnog je- 
zika. 


U razvitku našeg književnog jezika ne zauzima Riječka filološka škola 
koje odlučnije mjesto na glavnoj razvojnoj liniji. Zasluge što ih ima u 
njegovu razvitku nisu plod određenih jezičnih pogleda, kojima je inače 
u neku ruku i kočio normalni jezični razvoj. Trajnijih je rezultata ostavio 
predvodnik Riječke filološke škole svojim spontanim osjećajem za sintak- 
tička, stilska i frazeološka pitanja, manifestirajući se u živoj rečenici i indivi- 
dualnom stilu. Njegovo intimno osjećanje jezika, njegova rečenica, u kojoj pre- 
poznajemo njegov duh i samoniklu ličnost — to je ono najpozitivnije i naj- 
trajnije što je dao hrvatskome književnom jeziku predvodnik Riječke filološke 
škole. 


mekušac; a ovako, šaljite me u pakao za Hrvatstvo, i ja u pakao za nj; i recite: 
Daj tvoj imetak, tvoje odčlo za nj, i evo me gola; daj život i evo me mrtva. A nisu 
to borami trice ni jalove reči. Pruži li se prilika, evo me u četi, u kojoj bi vi 
vojevali, a gde vi vojujete, tuj bogovi vojuju; tuj se gradovi ruše i krajine otimlju.« 
(Pisma Ivana Dežmana F. Kurelcu, 1862.) 

“M. Breyer, Tragom života i rada Frana Kurelca, hrvatskog preporoditelja 
i književnika, Zagreb, 1939, str. 60. 


I. 
Narodni preporod u Dalmaciji 
u svjetlu jezičnih suprotnosti 


1. POČETAK NARODNOG PREPORODA 


1. Sjedinjenje s Hrvatskom »biti će našoj narodnosti kamen stanac, 
temelj neoborivi« 


Šezdesetih godina nastaju u Dalmaciji nove prilike i u nacionalnom i u politič- 
kom i u kulturnom životu, pa i s obzirom na prodor hrvatskoga književnog 
jezika u javni život. 

To je doba kada se javljaju mnoge brošure koje govore o pripadnosti Dal- 
macije Hrvatskoj, naročito otkako se javio Tommaseo svojom knjižicom Ai 
Dalmati, koja je kasnije bila pretiskana u listu Gazetta di Fiume i potom u La 
voce Dalmatica, Istovremeno tiskana je u Splitu brošura Ignacija Bakotića 
I partiti in Dalmazia, a nakon nje Kuzmanićeva Poslanica Dalmatincima. Na- 
kon toga opet se javlja Tommaseo novom brošurom: Via facti, la Croazia e la 
fraternita — di nuovo ai Dalmati. Na to je tiskao Vicenco Duplančić svoju bro- 
šuru Della civilt& italiana e slava in Dalmazia, a na nju je odgovorio I. Dani- 
lo knjižicom L'autonomia della Dalmazia — considđeraziani i Šime Ljubić 
brošurom Risposta all' opuscullo del sgr. Vicenzo Duplancich, a uto je izašla 
i brošura Vicka Milića A Nicolč Tommaseo i Dalmato-slavi. 

Negdje u travnju 1861. poslije zaključka Dalmatinskog sabora pojavile su 
se dvije brošure, Tommaseova Dello statuto ungherese e croato i splitskog od- 
vjetnika K. Vojnovića Un voto per !' unione. Nakon toga izdao je Tommaseo 
spis La questione dalmatica (Parnica dalmatinska) i zatim La parte pratica 
della questione — Ai Dalmati — terzo scritto. 

Kako će se još spominjati Kuzmanićevo ime u vezi s jezičnim problemima 
ovog razdoblja, prikazat ću Kuzmanićevu brošuru potanje. Izašla je »U Spli- 
tu miseca Veljače, spasenja našega Gospodina 1861«. Na pisanje brošure po- 
takla ga je Tommaseova poslanica Dalmatincima. Odmah na početku odlučno 
tvrdi kako Dalmacija mora biti »jali hčrvatska, jali talianska; dvolična kad bi 
bila, bilo bi kavge bez prestanka; ili kuj' il' nemčrči gaćah«. On neće pisati 
svoju brošuru talijanski, nego »po hčrvatski, iliti kao što vele, dalmatinski«, 
pa se čudi zašto nije i Tommaseo svoju brošuru pisao hrvatski kada poznaje 
taj jezik, ali Kuzmanićeva i Tommaseova »težnja slabo se podudaraju«, 

Dalmacija treba da se združi sa sjevernom Hrvatskom, pa Kuzmanić veli 
da »samo Hčrvat Hčrvatu iskreno pomoći može«, a on je »Hčrvat .. . po tan: 
koj i debeloj kčrvi; kapu sam nosio; rodjaci moji opanke deru; vataju se za 
motiku i za mašklin; otac mi je u kući pivao pisme starca Milovana... .«, 


' Usp. G. Novak, Povijest Splita, 1965, knj. III, str. 238——265. Isti, God. 1860. 
u polemičkim spisima. Jedno poglavlje iz povijesti borbe Dalmacije za sjedinjenje 
s Hrvatskom, Radovi Instituta JAZU u Zadru, 8/1961, str. 1—43. 

Hrvatski je narod po Dalmaciji odličan »i brojem pritežitiji od Tommase- 
ovih Dalmatinacah«. Dalje veli: »Narod naš, kao čuvar i baštinik starinskoga 
predavanja i imanja, ovu zemlju Dalmaciu od Velebita do Kleka na dvoje 
dili: na gornju (gorsku), i na donju (primorsku) hčrvatsku ruku, i ako nije 
čuno onoga gori naznačena povidanja. Da smo ostali pri vladi svojoj, doisto 

Se 
u tj 
". 


/ 


U SPLITU 


O TROŠKU IZDAVATELJA 
861 


Enjigopećatnja U, Olivoli | Giovanniciv. 


Kuzmanićeva POSLANICA DALMATINCIMA 


bi i na zemljopisnom (geografičnom) listu Hervatska značila čak do Kleka, a 
Dalmatinski naslov krijo bi se kao negdašnja Liburnia, Japidia, Kurecia i Mi 
zia, gdi sada naša braća Hčrvati i Sčrbi stanuju . . . Narodno zemaljsko ime 
je narodu svakom stup najslavniji. Za nevolju sam svojoj Zori i Glasniku 
pridio Dalmatinsku pridivku, koja se zakopitila u glavi i naših književnikah; 
spčrvice nije mi prosto bilo ni hčrvatski namisto ilirski pisati!« 

Kuzmanić napada one protivnike i neprijatelje koji »sa sve dvadeset noka- 
tah rade odvraćati nas od pravoga narodnoga cilja; na one koji raztrubiše, da 
su Hčrvati s one strane Velebita lupeži i divljaci«. U Zadru viču kako nisu 
Hrvati, ali »mi smo Hervati; i ima nas puno više nego njih«. Kao što se Petrar- 
ca zaljubio u Italiju, Kuzmanić se zaljubio »u Hervalsku . .. te ljubim Hčrvat- 
sku (a i Dalmatinsku Hčrvatsku), jer mi je majka, i majka je glasovitih ju- 
nakah...«. 

Hrvatska nas braća pozivaju, veli Kuzmanić, da se nakon vjekovnog ža- 
losnog rastanka k njima pridružimo, »a ovuda ogluhnulo golovo sve, kao da 
su uši tudjim maslom pomazane«. S braćom treba poći i u goru i u vodu, dijeliti 

sreću i nesreću, »s braćom svoju vladu prirodnu hčrvatsku, svoj jezik, običaj 
i svaku poštenu nasladu . .. Ta braća naša pamte krunu Krešimirovu i Zvu- 
nimirovu, kraljevske gradove Nin i primorski Biograd, Kninsku, Ninsku, Po- 
ljičku, Neretvansku županiju i ostalo imanje naše nepravdom potlačeno; sve- 
udiljno pružaju moleć bratske svoje ruke, da se kroz sdruženje triuh ovih 


' = 
! i O 
h Prilog Ko Narodnomu Ljetu bmj 1. ka 
) PRGBLOV Vanate o miu dida ilku pes o prode tnje jetara maii nade 
. , : pena grrr 
|O NAROBNOGA LETA (I A Rain kpiea oke iso 

. sipe nosotam. teen oripe pria saa Vietnam ong gra dvi i oo pala 
| jod pdaiumvia nume pipe \omo sm oto s boo “2 
i LE. Kr rep rose m i a 

vas umu peta bs pp go 


a aero ega 
: .... 


dp sruka rta upo s ime ade >vak griovd sidu ivo rodenjem, «+, sko» < a 

ra epove vo i ad E vasi 
Ž a dei a. prodam bprae i 17 pratipap he 
rr bode e ivrdte nij koi 
“> vuljevje sodnioijeoje krh pin kk, prev B 

PIK ..-. 

pi im tiadeake, 

“u ma dog srame | 
a osrakaka ba < i 

Po. pa 

sE Oo 

DE KJ 

pona, lu baj 

PKK 

md. vojvodi poi 

<. mi uo 


innen. e 

bam dnima, tomnše na mpoto ja e" 

Karyi. vein o nds Bira ge) 

Pruske Kodotjoaj 

ei mre, bsfa dam da mega s 

dai m prsa shoba, aga ah 29, 

g e 

dara ta dime gaov 
i soo jo da a IK Food 
E od mie mio 1 

pui o (oda padne 

rand Gren meioso Fiji uda, 

ruma tebante uđe 

mil. ao bp si mae eno 

mio vej, li, KE KK 

ad nn raniažee REDE LEI 

ra a DK a jj ra 

Gmgimio stunivni, laje pp stuna notag go jer koga daa, a ove stranu 1mo sd imam dekadi | 

Nare, * pram 

mre s, mada s 

disa do ičedame 

Py g 

sa code 4 

ti pede 

Pada jo prosi 

tao ime e podna Pragejen « 

tj posetjaj € pedsnikame oddo, roidje M Po hte a 8 roria Wodje Vene sirnnomo, zgbenvagu prdneiah o ponu oo du puta, 
.“ moderan Gutmea o o mup ooo. dh prdi o iji i m pride i pare odi e 

trostodja Vustogas zdubanta, 3-— pe dodo pita dena. a odma osibdomme bia € SDEDVEO dolo neta mat 
Nem ingumeo-a doima. open kto pd so got Pađen, iam 1 prve 6 [16 pi gda ion dora *. 
. o Peng sred Li e rr 
hp s mu Dr. are aranea 
- 


ad 


VEI EE Zo JE E JA rje 
moo“ dopo ooanopao 4 opdanao 60- s oo. 04 modnim na ue slova d 


i 


sA grila i oaede sana bod polo de vei E ani Kn a 
peer meka oo pda s s dongi hi pita sd prjašenijova Gur Peel 
i dapiranah amoman | ueode orka pro g odaja * dragi ded cijedi nas gi poka dola. +e 
kak ak KI Se E ea mulja že vema iii ni 
da na o I E av Tra rai PE Ko 
sm 0 ondrijum mea storia, do ove deka+ dojvism, o ija so smo ee [toi doo poni. sj M td 
da Pubarana bed | ze udara a mlrd ko ri vro koračjnd jo dapdšovkjonko= a pom 
ri “ipraninge" arome 
ante provi pr ip posteno !erda depo ia piovveski kap o ji ra ii dno tatom Puše nd orga dao 
. ae 
20 


Prilog k Narodnom listu, br. 1, iz godine 1862. 


sestarah — Dalmacie, Hčrvatske i Slavonie — povrati vilovitost krune hčrvat- 
ske, te da dionici budemo naše slobode. Kamo srića kad bi se i ovo nekoliko 
talianskih Dalmatinacah osvistilo i pridomislilo, te prekinula sva razpra toliko 
protivna i našoj i njihovoj koristi.« 

Dokazuje zatim kako su Tommaseovi razlozi kojima želi autonomnu Dal- 
maciju neispravni, »jerbo mi smo Hervati, a oni su Dalimatini; mi njih dobro 
poznajemo, a oni nas tek naziru. Čudnovatoga čuda! Da kako će oni na svoj 
jezik prevoditi riči: Hervat i hervatski? Oni još neznaju šta je to. Prostak 
neki reče mi: dođoše Kroati, a ja njemu tamo: beno! to nisu Kroati nego Her- 
vati kao i mi. Šta ćete viditi; kako on, tako i mnogi naši neuki vele: ono su 
Kroati, jer Latinija onako izgovaraju.« A i dan-danas, veli, sama talijanska 
gospoda ne znaju nazvati naš jezik kako treba i smatraju da je to ilirski jezik 

— illirico, što Kuzmanić nikada nije čuo u narodu, a kada bi 1aj jezik nazvali 
i dalmatinskim, »i onda prevarili bi se, jerbo sam dokazao, da mi Dalmatinci 
u smislu talianskom nismo«. Napokon »oni moraju, ako im se i neće, po tali- 
ansku kazati, da smo Croati, ie izpovidati, da se vikom na braću našu s' one 
strane Velebita, ili meržnjom na njih i nama prigovara« 


kolo Mai 


Miho Klaić Stjepan Ivićević 


Talijanaši nemaju pravo da prigovaraju kako u Dalmaciji nema inteligen- 
cije, »slavjanstvu njihovom, onako kako što ga na po usta ispovidaju, neviru- 
jemo; dila ištemo, utemeljivanje naše narodnosti, istraživanje novčane pomoći 
k' napredovanju naše književnosti dokgod nam jezik poslovni, javni, vladajući 
ne postane...«. 

Sjedinjenje dakle s Hrvatskom »biti će našoj narodnosti, i našim pravi 
cama, kamen stanac, temelj neoborivi«. Ako se to ne zbude, ništa drugo ne 
preostaje nego se opirati poltalijančivanju, jer potalijančeni Dalmatinci bi po- 
stali »ljudi srednjega roda, to je reći, ni muško ni žensko«. 

Kuzmanić priznaje da je s obzirom na kulturu talijanska knjiga starija od 
hrvatske, ali je dužnosti svakoga da se brine i za domaću hrvatsku književnost, 
a uz to »po narodu kupeć riči, pripovidke, pisme«. Pri tome treba paziti da se 
ne dođe pod utjecaj talijanskog ili njemačkog jezika, a »govedari, svinjari 
i težaci naši trista putah bolje znaju govoriti, nego naši učeni«. Književnicima 
je dužnost u dogovoru s vladom određivati kako treba knjige pisati i govo- 
riti, a talijanski jezik treba od sela odbijati, treba savjetovati da se potali 


ZA. Kuzmanić, Poslanica Dalmatincima, Split 1861, str. 25. 


f. Narodni preporod u Dalmaciji u svjetlu jezičnih suprotnosti 477 


jančeni uče našem jeziku, »a ne prostaci naši talijanskom«, i treba raditi da 
nam »jezik poslovni vladajući postane; jerbo, kako reko, nijedan narod niie 
narod dokgod se s' tuđim naukom upravlja« 


Slične misli naći ćemo i u drugim spomenutim brošurama koje su se poja- 
vile šezdesetih godina, u vrijeme aktualnih rasprava o pripadnosti Dalmacije. 
Kuzmanić dakle posebno ističe narodni hrvatski jezik kao osnovu hrvatske na- 
rodne kulture. 


II. DJELATNOST STJEPANA IVICEVIĆA 


1. Ivićevićeve jezične »osebštine« 


Zanimljivo je ukratko razmotriti poglede nekadašnjega marljivog suradnika 
Zore dalmatinske S. Ivićevića' na tada aktualna pitanja književnog jezika, sve 
u povezanosti s kulturno-nacionalnim problemima narodnjaka šezdesetih go- 
dina. 


Ivićević dokazuje svojim sunarodnjacima kako sjeverna Hrvatska ne te- 
ži za krutim gospodstvom nad Dalmacijom, ali se ipak tuži na nediplomatski 
postupak u tim stvarima u banskih Hrvata. Tražio je da budu »Hrvatska, Sla- 
vonska i Dalmatinska kao tri prstena na jednoj ruci, a ne tri prstena salivena u 
jedan prsten«, i poticao da se ta misao širi i po talijanskim listovima te da se 
dalmatinskim Talijanima dade jamstvo da će i dalje Dalmaciji ostati autono- 
mija. Ivićević se varao misleći »da je moguća pomirba sa talijanskom biro: 
kracijom, za kojom je stajalo bečko ministarstvo, malo prijazno slavenstvu, 
najmanje pako rogobornim Hrvatom« 


Taj velikodušni Ivićević doživio je uskoro posljedice talijanske birokracije 
u Dalmaciji: iako je na saborskim izborima bio izabran u Makarskoj, talijan- 
ska većina nije htjela ovjeriti njegov izbor te se 1861. našao izbačen iz Sabora, 
i zakočen mu bio put na političkom polju. 


Slično kao i Kuzmanić, jedno je vrijeme Ivićević bio uvjeren u nužnost 
aneksije: »Neka govori tko što govori. A ja ti velju da pridruženje Dalmacije 
Hrvatskoj i Slavonskoj po svaki način korisno je Dalmaciji kao zemlji austro- 
-slavskoj«, kako je napisao u jednom pismu prijatelju.“ 


*N.d, str. 40. 

* Cit. prema S. Ježić, August Šenoa, Sabrana djela, knj. XI. A. šenoa, 
Stjepan Ivićević, Vienac, 1878, br. 37—41, usp. i J. Ravlić, Stjepan Ivićević i na- 
rodni preporod u Dalmaciji, Zbornik za slavistiku, br. 4, 1973, Novi Sad, str. 46—111. 

"A. Šenoa, Stjepan Ivićević, Vienac, 1878, br. 37—41, cit. prema Ježićevu 
izdanju Šenoinih Sabranih djela. 

*N.d,, str. 274. 

Uskoro će se Ivićević oštro zamjeriti narodnjacima u Dalmaciji, što će biti 
povezano i s njegovim političkim potezima i s njegovim jezičnim pogledima. 


Ivićević se našao u teškim materijalnim teškoćama, a bečka je vlada »rado 
lovila sposobne protivnike iz slavenskog tabora da ih uz plaću upotrijebi za 
svoje svrhe«,/ pa je tako uhvatila u svoje mreže i Ivićevića. Kako J. Sundečić 
nije htio pisati protiv Hrvatske i protiv Narodne stranke u Dalmaciji, napustio 
je redakciju Glasnika dalmatinskog, a urednikom je postao 4. studenog 1861. 
S. Ivićević, nakon razgovora sa Schmerlingom. Poslije toga razgovora piše 
Ivićević s puno otvorenosti i naivnosti pismo dru Jakovu Vukotiću, pristaši 
Autonomaške stranke (14. VII. 1861), koji ga je vjerojatno i ponukao da pođe 
u Beč Schmerlingu. U pismu veli da nije apsolutni aneksionist, ali je zato 
moralni aneksionist i glede jezika i glede narodnosti. Talijani bi u Dalmaciji 
trebali nasljedovati stare Talijane u Dubrovniku i stati na čelo slavenske 
prosvjete te s talijanskom kulturom odgajati slavenski puk u slovinskom je- 
ziku. Oni bi mogli biti na čelu ne samo Dalmatinaca, nego i samih Hrvata, Boš- 
njaka i drugih. 

Takvi su pogledi bili već nerealni i opasni, a njegovo uredništvo Glasnika 
dalmatinskog napadaju u Pozoru. Vinko Milić prikazuje ga kao izdajicu na- 
rodne stvari, a isto tako i Tkalčev Ost und West u Beču. Na taj je način Iviće- 
vić bio odgurnut: ni vladinim ljudima nije mogao biti iskren prijatelj, jer je 
u srži ipak bio narodan čovjek, a narodnjaci ga odbaciše. »Izdajica nije ni- 
kako bio, al svakako je posrnuo od slaboće, jer je morao znati, da nije mo- 
guće u Schmerlingovu toru molit hrvatske litanije«, karakterizira ga na svoj 
način August Šenoa. 

Ivićeviću su narodnjaci predbacivali zbog unošenja u jezik »onakvih gad. 
nih i nesmotrenih proizvodah, što nam se porodili za njegovim obraćenjem«. 
U Pozoru izlazi“ oštar članak Bos locuta est protiv jezičnih novosti što ih Ivi- 
ćević, uvijek zauzet jezičnim problemima, želi uvesti u list Glasnik dalmatin- 
ski. Potpisan je pseudonimom Crven-Kapić. Pisac mu, pored drugih 
predbacivanja, zamjerava što »brže bolje poče krojiti i prekrajati, od tuda, 
ovuda i onuda, pa i od svakuda, jeda bi to dokazao Dalmatincima začuđenim 
što ga gledaše udivljeni i razsrdačni«. 

Već se u prvim rečenicama napada vidi da su narodnjaci vrlo ljuti, misleći 
da Ivićević piše svoje jezikoslovne članke s pritajenom namjerom da izdvoji 
jezik Dalmacije od onoga u sjevernoj Hrvatskoj. Međutim, nemirni jezični bo- 
jovnik u stvari je iskorištavao mogućnost da kao urednik lista piše opširno i 
oduševljeno iznosi svoje jezikoslovne poglede koji su u ono doba, u njihovoj 
želji za što čvršćom jezičnom suradnjom sa sjevernom Hrvatskom, mogli sa- 
mo razljutiti narodnjake. I August Šenoa smatra da Ivićevićeva jezična »oseb- 
Šština« nije pošla iz zle namjere, sa željom da po vladinoj volji razdvoji jezik." 


Do takvih misli i zaključaka dolazilo se tek kasnije, kada se smirenije 
ocjenjivalo, kada su se uzele u obzir i Ivićevićeve posebne sklonosti k jezičnim 
reformama. U političkom momentu ti se razlozi ne uzimaju u obzir. 


Zato su tada Ivićevića oštro napali želeći ga i ismijati: »Tu...kažu... 
da jezik, kojim vi, ja, a bolje nego ja amo u Dalmaciji Kuzmanić, Pucić, 


"N.d,, str. 275. 

* Pozor, 1861, br. 241. 

* A. Šenoa, n.d,, str. 278. 
% Pozor, 1862, br. 65. 

"A, Šenoa, nd, str. 279. 

Sundečić, Kazali, Petranović, Mažuranić, Šulek, Bogović, Kurelac i još tako- 
vih muževah zlatna mnogobrojna kita, bogme neznaju što bleče.« 

Kritičar aludira i na Ivićevićev krajnji purizam, pa i navodi više njegovih 
kovanica: tiskopisnica, prevod-znanje, tielovina, groznoprikaza, munjoviest, mi- 
loglasje, otčba, nazuv, faloporugljivost, obduha podnošenja, bezkrajstvo, ob- 
zornjak misli, poskočak, kucalice i sl. Posebno nezadovoljstvo pokazuje kriti- 
čar Ivićevićevim prijedlogom da bi trebalo razlikovati značenje riječi jezik i 
jazik, pa bi se, po Ivićeviću, jezik upotrebljavao u anatomskom smislu, dok 
bi se riječ jazik uzimala u značenju njemačke riječi die Sprache. To Ivićevi- 
ćevo »jazikovanje« izvrgava kritičar ruglu te pisca oštro napada i zbog takvih 
misli i zbog općeg kvarenja jezika. 

Ivićević je, naime, u Glasniku dalmatinskom, kojemu je bio urednikom od 
1861, napisao“ članak Opet o prevodim, u kojemu konstatira kako je mrtvo 
bogatstvo »množina riečih jednoznamenujućih«. Oduševljeni jezični diletant 
bio je uvjeren da radi nešto korisno, čak i veliko kada je pristupio razradi 
spomenute svoje misli. Pozivajući se na pisanje P. Marzala u listu Rivista 
Veneta i na njegov članak Storia naturale dei sinonimi (što Ivićević prevodi 
sa »Poviest naravska riečih jednoznamenujućih«), Ivićević oduševljeno konsta- 
lira kako se može jezično mrtvo bogatstvo pretvoriti u živo samo ako »htili 
budemo razabrati, razlučiti zlamenovanja istih riečih, a najskoli po njihovu 
iztoku«. Iz razlike se rađa bistrost, rezonira Ivićević, a »bistrost biva naj- 
prva liepota u govorenju, najskoli pismenu«. 

Primijenivši te misli na konkretne slučajeve, predlaže dakle Ivićević, kako 
je rečeno, da jazik »bude se zvati slovo, die Sprache«, a jezik »bude se zvati 
':mneso, die Zunge«, pa će se onda moći reći »Jazik se izgovara jezikom«. 

Tako bi isto vjera označivala njemačku riječ Glaube, vira Treue, vera 
Credit, a onda i knjiga, knjige bi značila epistola, a knjig, knjiga, knjigovi 
liber, libri. 

»Iz ovoga načela sliedilo bi«, završava Ivićević, »da nariečja iliti razriečja 
jazika našega sdružili bi se dobrovoljno u jedan obćeni jazik bogatiji nego je 
i jedan od njih, i da jedno razriečje imalo bi svoju službu, i svoj osobiti 
stolac u jaziku općinskomu.« Ako bi se tko tome i rugao, već predviđa do- 
mišljati pisac, on ipak započinje ovaj običaj kako ga je predložio: »Zamećem 
s dobrom odlukom na svetu svrhu; a ko će razmećati, neka Bogu, i Slogi raz- 
log daje.« Time hoće reći da je on za sveobuhvatnu upotrebu svih narječja, 
čitava leksika, ali s posebnim nijansama u značenju, s upotrebom svih govora 
(ikavskog, ekavskog i jekavskog) kada se za to dade prilika, pa je to pravi 
postupak, jer se sve ujedinjuje u savršeniji jezik. 

Ali, kao što sam upravo spomenuo, doživio je oštre kritike. 

Na taj je napad odgovorio u Glasniku dalmatinskom," u članku Razgo- 
varanje o jeziku, u kojemu veli kako ga je Crven-Kapić neuljudno napao pred- 
bacivši mu da se pokorio vladi za birokratsku plaću, da želi stvoriti neko treće 
narječje i da time smišlja na »razciepljenje jazika Slovinskoga«. 

U Poslanici Stjepana Ivićevića Mihovilu Pavlinoviću, župniku i zastupni- 
ku odgovara Ivićević ponovo Crven-Kapiću te ga uvjerava da nije ni u kakvu 
nečasnomu dogovoru s vladom htio stvoriti klin među dalmatinskim javnim 
radnicima, a odbija i to da mu je namjera bila da stvori kakav poseban jezik 
i da se htio prodati vladi. Na kraju članka iznosi u svečanom i povišenom 


" Glasnik dalmatinski, 1862, br. 6 
" Glasnik dalmatinski, 1862, br. 26. 

raspoloženju svoju posljednju riječ kojom želi objektivno pokazati kako je nje- 
gov rad uvijek bio namijenjen tek narodnim potrebama i narodnim zadacima.“ 

Iako je Ivićevićev rad bio nedovoljno promišljen, a ne zlonamjeran, pono- 
vo ga Crven-Kapić, tj. Milić napada 7. svibnja 1862. i tvrdi kako Ivićević svojim 
»jazikovanjem« ponizno služi »Giunti«, dakle vladi, te odbija njegovu ispriku 
prigovarajući mu da se tek pretvara svojom dosljednošću i oštro zaključuje 
kako je starac Ivićević štetan i »jeziku i prosvjeti«. 

Uvjerio se konačno da talijanaši »ne rade samo proti našoj politici već i 
proti našoj narodnosti, da s njima ne ima s nike strane pomirbe«.“ 

Ipak, Ivićević nije napustio svojih jezičnih osobina u pisanju, na koje nije 
primjenjivao političke razloge, nego je kao ljubitelj jezika težio k većem je- 
zičnom usavršavanju. Kako je, međutim, bio diletant, opravdao je to i dile- 
tantskim razlozima.“ 


Doba u kojemu je Ivićević zastupao i iznosio svoje posebne i neobične 
jezikoslovne poglede bilo je osjetljivo i zaoštreno s obzirom na nacionalno-po- 
litičke ciljeve hrvatske inteligencije u Dalmaciji, radilo se na tome da se u 
povezanosti sa sjevernom Hrvatskom izbore i za Dalmaciju što veća nacionalna 
prava, da se ona što više približi sjevernoj Hrvatskoj, zbog toga se odlučno 
odbija sve ono što tome smeta, pa tako i jezični pogledi koji se udaljuju od 
onih sjeverne Hrvatske, makar se i ne radilo o svjesnoj, malicioznoj opoziciji. 
Ivićević dakle doživljava vrlo ošire kritike zbog svoga »jazikovanja«, što se 
narodnim ljudima toga doba u Dalmaciji činilo kao udaljavanje, ako ne možda 
i potpuno odbijanje jezičnih koncepcija sjevernih Hrvata. Dakako, Ivićevićeve 
jezične kombinacije nisu imale ni pravog jezičnog opravdanja. Slične će oštre 
prigovore doživjeti i Ante Kuzmanić. 

Spomenuti protunapadi na Ivićevića izneseni su, kako je spomenuto, u 
Pozoru, još prije nego se u Zadru pojavilo glasilo Narodne stranke I! Na- 
zionale, a neki narodnjaci užurbano su radili da pokrenu svoj list, svjesni da 
će tek preko redovnih novina moći uspjeti proširiti svoje ideje. 


III. POJAVA »IL NAZIONALA« — »NARODNOG LISTA« 


1. Opis lista 


Kada se u ožujku 1862. pojavilo glasilo Narodne stranke Il Nazionale s tjed- 
nim Prilogom k Narodnom listu, bio je to važan datum u organizaciji Narodne 
stranke, pa i u povijesti hrvatskog i srpskog naroda u Dalmaciji. 


4 Pozor, 1862, br. 99. 

b šenoa, n.d,, str. 279. 

'“* Šime Urlić konstatira kako je Stjepan Ivićević »samouk u pravom značenju 
riječi, jer osim pučke škole drugih nikakvih nije pohagjao, pa se stoga kod njega 

Il Nazionale bio je list što su ga čitali pretežno u gradu, a Narodni list 
za selo i nenaobraženi puk, oni su bili »bitni informatori i osvjestitelji i s 
obzirom na razvitak u Monarhiji kao široj društvenoj zajednici, i u Hrvatskoj, 
kao naravnoj i budućoj narodno-teritorijalnoj zajednici«." 

Tu je bio i program Narodne stranke i narodnjačka gledišta na sva važnija 
narvdna pitanja, pa djelomično i međunarodna. Narodna stranka bez takva 
glasila teško bi mogla onako uspješno djelovati kako je radila, pomagana stal- 
nim i proširenim glasilom među najširim narodnim slojevima. 

Program Narodne stranke nije bio radikalan prema hrvatskom jeziku, gle- 
dalo se umjereno i realno na to pitanje: treba postepeno uvoditi hrvatski jezik, 
uz talijanski, u javni život, kao što treba nastojati da aneksija ne bi okrnjila 
ili sasvim nivelirala dalmatinske posebnosti. U prvo se vrijeme postavlja tek 
zahtjev na »jednakost u pravu za oba jezika«, kako to možemo čitati u Pro- 
gramu u 1. broju Nazionala, te se za hrvatski jezik ne traži njegova »isklju- 
čiva upotreba u javnom životu«, nego tek »jedno bilo koje mjesto u sudovima 
i školama«.“ Kasnije ti zahtjevi postaju oštriji. 

Tako umjereno gledanje može se rastumačiti, pored ostaloga, i sastavom 
Narodne stranke u kojoj mnogi nisu dovoljno poznavali hrvatski jezik, a 
pogotovu nisu bili spremni da obavljaju odgovorne političke i društvene 
funkcije s hrvatskim jezikom kao službenim. I sam urednik Nazionala, Natko 
Nodilo, bolje je tada pisao talijanski nego hrvatski, a tako je bilo i s drugi- 
ma (Klaić, Monti), koji su bili prisiljeni da se u početku bore talijanskim 
jezikom protiv talijanštine u Dalmaciji. 

U početku su članovi Narodne stranke i Hrvati i Srbi, boreći se zajednički 
za iste ideale. Jezik nazivaju pretežno »slovinskim«, »slavenskim« i slično, ri- 
jetko hrvatskim. 

Prilog uz Narodni list uređivao je Ivan Danilo uz pomoć Lazara Toma- 
novića, a u oba su dijela lista mnogo surađivali M. Pavlinović, M. Klaić, S. 
M. Ljubiša i K. Vojnović. Nakon Nodilova odlaska iz uredništva, list uređuje 
dr. Lovro Matić, pa kratko vrijeme I. Giunio, koji je u administraciju uveo 
hrvatski jezik kao službeni, pa sasvim kraiko vrijeme Sormilić, zatim don Ka- 
žimir Ljubić i, konačno, Juraj Biankini. 

Ali list nije smio ostati stalno pisan pretežno talijanskim jezikom: »Svi- 
estnu (Hrvatu živ je ukor«, kako je to rekao M. Pavlinović, što je list bio 
jedno vrijeme pisan pretežno talijanski." Od 1. siječnja 1869. doista se tiskaju 
sasvim usporedno // Nazionale i Narodni list, što je utjecalo na potiskivanje 
talijanskog jezika i davanje prednosti hrvatskom jeziku. 


opaža, iako je s vremenom silu znanja nagomilao, da u nijednoj struci znanja nije 
sistematski bio obrazovan. Rašta nedostaje u svim njegovim raspravama znanstvena 
metoda, a dosljedno i u jezičnim pretresanjima filoloških metoda... On se nije znao 
ograničiti na temeljito proučavanje hrvatskog jezika i njegova povjesnog razvoja, 
pače ni na proučavanje samih slavenskih jezika, već je u izučavanju tugjih jezika 
dotle dotjerao, da je proučio, kako sam ispovijeda Pavlinoviću u pismu g. 1871, 
33 gramatike različitih jezika.— ... Da se kojom srećom bude za ilirskog doba 
sasvim posvetio onim jezičnim pitanjima, koja je neloše u Zori pretresao, ne bi 
se za cijelo kod njega opažao neki nazadak u potonjim godinama mješte po naravi 
očekivanog napretka.« Usp. II program c.k. velike državne gimnazije u Zadru, 1902— 
1903, str. 36. 

"T. Macan, Život i djela Miha Klaića, Zagreb, 1971 (doktorska disertacija 
u rukopisu), str. 71. 

* Polemika Nodilo-Tommaseo, Il Nazionale, 1862, br. 44. 

" Pavlinović Strossmayeru, usp. S. Traljić, Pisma M. Pavlinovića Račkom i 
J. J. Strossmayeru šezdesetih godina XIX. stoljeća, Radovi Instituta JAZU, Zadar, 
1963. 

Kada za urednika lista dolazi J. Biankini, on list uređuje hrvatski, te se od 
1876. i tiska samo hrvatski, a naziv I! Nazionale ostaje tek u naslovu, da bi 
se na taj način pokazao kontinuitet izlaženja. Prva je faza lista slavenska, 
slovinska. Prema mišljenju N. Nodila, u stvari Jana Koll4ra, postoje četiri 
slavenska jezika: ruski, češki, poljski i južnoslavenski,“ a tako misle i drugi 
suradnici Narodnog lista pa i Pavlinović u prvoj fazi. To su uostalom bili 
poznati pogledi na jezik što su ih zastupali i pristaše Zagrebačke filološke 
škole, koji su na jezična pitanja gledali vrlo široko, s idejnim smjernicama 
u osnovi.“ Takve misli naći ćemo i u Pavlinovića, koji smatra da naročito 
treba jačati jezično jedinstvo južnih Slavena, jer bez njega neće biti ni na- 
rodnog. 


Šezdesetih godina 19. stoljeća radilo se o talijanskom ujedinjenju, a isto 
tako njemačkom, pa i to potiče Pavlinovića da se založi za južnoslavensku 
zajednicu. Ako talijanski narod ima »povjestnicu pukah talijanskih, a da zašto 
mi Srbi, Bugari, Hrvati i Slovenci nemožemo imenom ostati što smo pod 
narodnim nazivom Slovjenskim?«? Najbolje bi bilo, smatra Pavlinović, da se 
svi južni Slaveni nazivaju jednim imenom i da, nakon preživjelog imena Ilira, 
preuzmu naziv Južni Slaveni ili još bolje Slovjenci, Slovinci. Da bi se doista 
došlo do tog velikog cilja, treba i žrtve podnijeti za taj veliki ideal, pa će tek 
onda jedno ime biti pravi znak toga jedinstva. Pavlinović je za jedinstveni na 
rodni jezik koji se govori u puku, ali »ne tvoje postojbine, ni tvog kotara, 
nego od Jadranskog mora do Save, a od Kupe do Timoka i dalje«.? 


2. Jezična pitanja (uz združenje Dalmacije s Hrvatskom) — glavna briga 
Narodnog lista 


Pored ideje združenja s Hrvatskom, središnje je pitanje narodne borbe u 
Dalmaciji postalo jezično pitanje, kao uostalom i u Istri, gdje se već na prvim 
sjednicama pokrajinskog Sabora u Poreču postavljala upotreba hrvatskoga 
jezika. S takvim je opravdanim zahtjevom došao u Sabor zastupnik Feretić 
već godine :1861, a biskup Dobrila ponovo ga je pokrenuo 13. siječnja 1863. 


Već na prvom saborovanju u Zadru nakon 1861, i u početku 1863, Pavli- 
nović traži da zakonske osnove i prijedlozi carske vlade budu pred Sabor iz- 
neseni na hrvatskom i talijanskom jeziku. Traži i da oba jezika budu izjed- 
načena u radu Sabora i Zemaljskog odbora. Zastupnik J. Pulić tražio je to 
za škole i za sudove. Kada se postavilo pitanje troška što će izazvati dvostruki 
jezik, talijanski i hrvatski, Klaić je odgovorio da svi zastupnici znaju talijan- 
ski, pa da ih u njihovim zahtjevima ne nuka praktična potreba da govore 
hrvatski, nego nužnost obrane svojih prava. 


? TI Nazionale, 1862, br. 36. 

" Usp. Lj. Jonke, Ideološki osnovi Zagrebačke filološke škole 19. st., Filo- 
logija, I, Zagreb 1957, str. 77—81. 

2 Narodni list, 1862, br. 57. 

3 Narodni list, 1862, br. 9. 


%*N. Žic, Biskup Dobrila u istarskom saboru, Društvo »Istra«, Zagreb, 1936, 
str. 5—6. Usp. i B. Milanović, Hrvatski narodni preporod u Istri, knj. prva 
(1797—1882), Pazin, 1967, pogl. Biskup Dobrila i njegovo doba, str. 197—268. 

Narodnjaci su bili optuživani kao fanatici, brani ih Klaić, koji žele ukloniti 
s hrvatske obale talijansku kulturu i jezik, pa i civilizaciju, što je nepravedno 
bilo predbacivano. Tražio je od autonomaša velikodušnost, obećavajući im 
obilatu naknadu za neophodne žrive, jer će i oni biti tvorci nove budućnosti.“ 


Konačni zadatak narodnjaka bio je »istisnuti talijanski jezik iz sabornice, 
Zemaljskog odbora, državnih ureda, općina, sudova, i nadasve učionica«, za- 
tim »naučiti djecu ne samo da govore, nego i da pišu na hrvatskom jeziku, da 
bi jednom mogli brojem školovanih ljudi zamijeniti tuđince i potuđince, steći 
ravnopravnost hrvatskom jeziku u uredima i sudovanju, u Saboru i izvršnom 
tijelu, pa preko tog doprijeti do njegove premoći i isključivosti«.“ 

Da bi se takve ideje mogle u praksi ostvariti, trebalo je misliti na praktični 
jezični rad, na jezične priručnike, naročito za sudske i upravne poslove, na 
knjige sudskih formulara, na školske knjige i sl. Zato se pojavljuju već 1862. 
pravoslovni priručnici, izdaju se priručnici za sudske poslove i savjeti stran- 
kama da se na hrvatskom jeziku obraćaju sudovima, razmišlja se o školskim 
knjigama pogodnima za dalmatinske škole. 


Il Nazionale donosi hrvatske tekstove u prilogu Narodnog lista, a ure- 
đuju ih i pune poznavaoci hrvatskog jezika, dok se puna pažnja posvećuje i 
talijanskom tekstu, što su ga mnogi od hrvatske inteligencije bolje razumijevali 
nego hrvatski tekst. Budući da je težnja narodnjaka bila ujedinjenje Dalmacije 
sa sjevernom Hrvatskom, nastoji se da se i jezik tako zbliži da to ne bi zada- 
valo kakvih teškoća. Kako im je dakle politički cilj bio združenje tih dviju 
hrvatskih pokrajina, nastoje pisati jezikom bliskim zagrebačkim književni- 
cima, uz razumljive posebnosti što ih donosi dalmatinska kulturna tradicija, 
ali se ipak napušta dalmatinska karakteristična ikavica i uzima se jekavski 
govor (ie, je) što je već prije nekoliko godina bio uveden u zakonske listove, 
potiskujući iz njih ikavicu. 


IV. STAV A. KUZMANICĆA PREMA NARODNJACIMA I PREMA 
IJEKAVŠTINI 


1. Kuzmanić u opoziciji 


Rad narodnjaka u Dalmaciji i njihovo ustrajno i živo nastojanje da se 
hrvatskom književnom jeziku dade dolično mjesto u školi, Saboru, sudstvu i 
upravi, dakle u javnom životu uopće, bio je predmetom višestrukog prikazi- 
vanja, pa to ne bih u pojedinostima ovdje ponavljao ni u prikazu tih problema 
šezdesetih godina 19. stoljeća. Dovoljno je čitaoca uputiti na jubilarni broj Na- 


5 T, Macan, nd, str. 121—123. 
*T, Macan, n.d,, str. 108. 

rodnog lista iz godine 1912, na članak Josipa Stipanova pod naslovom 
Razvitak jezičnog pitanja 1861—1911, ina knjižicu dra Gaje Bulata Jezično 
pitanje u Kraljevini Dalmaciji. Bilješke — isprave, tiskanu u Splitu godine 
1900. U novije doba tim je pitanjima dao doličnu pažnju Grga Novak u svojoj 
Prošlosti Dalmacije, u 11. knjizi, odnosno u Analima Historijskog instituta u 
Dubrovniku, godine 1962, u sv. VIII—IX, i Vjekoslav Maštrović, naročito u Ra- 
dovima Instituta Jugoslavenske akademije u Zadru i posebno u knjizi Razvoj 
sudstva u Dalmaciji u XIX. stoljeću, izdanoj u Zagrebu godine 1959. 

Radije ću prikazati kako je na pitanja književnog jezika, pa i na nacionalna 
pitanja s time u vezi gledao Ante Kuzmanić. Kuzmanić je četrdesetih godina 
19. stoljeća bio jedna od najistaknutijih ličnosti u Dalmaciji, pa »iako nije 
postojao nikakav stranački direktorij, ipak ličnost Ante Kuzmanića dominira 
u pitanjima narodne stvari i daje pečat čitavom pokretu«." 

Dok je djelovanje Kuzmanićevo četrdesetih godina prilično poznato, u ma- 
njoj se mjeri to može reći za šezdesete godine, u doba formiranja Narodne 
stranke i pokretanja Narodnog lista. 

Na stranicama Narodnog lista uzalud ćemo tražiti Kuzmanićevo ime, ime 
čovjeka koji se šezdesetih godina ne uklapa u rad dalmatinskih narodnjaka, 
kao što je izvan suradnje s Narodnim listom u početku ostao i S. Ivićević, 
koji se u novim prilikama dugo nije mogao pravo snaći, ne odobravajući rad 
ni autonomaškog lista // Dalmata, ali ni Narodnog lista. 

Ante Kuzmanić je šezdesetih godina čovjek već nešto starijeg naraštaja, 
naročito ako se usporedi s narodnjacima i suradnicima Narodnog lista, koji 
su pretežno sve mlađi ljudi, kojima je Kuzmanić objavljivao i početničke ra- 
dove u svojoj Zori dalmatinskoj. Očito je, svjestan svojih zasluga na kulturnom 
polju, htio opet biti među prvima, ako ne i prvi, te se nije mogao pomiriti da 
mladi, novi ljudi, »novajlije«, kako ih je nazivao, zauzmu prva mjesta. 


Tradicionalist Kuzmanić nije mogao shvatiti novi duh što se bio pojavio 
među narodnjacima šezdesetih godina. On je još uvijek zauzet za seljaka, ko- 
jega želi poučiti u gospodarstvu, vjeri i jeziku pisanom pučkim ikavskim go- 
Vorom, i to na priprost i jednostavan način, pa su mu daleke neke misli što 
ih iznosi novi list. S određenim prigovorom Nazionalu, odnosno Narodnom 
listu koji raspravlja — kako to Kuzmanić napominje ne bez ironije — o svjet- 
skoj politici poput engleskog lista Times, ne može to razumjeti ni odobriti. 
Za političke vijesti bio bi dovoljan, po njegovu mišljenju, i list La voce 
dalmatica, koji se bio pojavio 1860. kao organ dalmatinske inteligencije. U 
Matici dalmatinskoj, u Nazionalu i u Zadarskoj čitaonici već primje- 
ćuje razdor i buduća neslaganja, pa bi se svi oni trebali složiti u listu Za 
voce dalmatica, listu koji ne potcjenjuje i ne optužuje, nego je prijatelj po- 
lagana i razumna progresa slavenske civilizacije. Očekuje da će talenti jed- 
noga Ivićevića, pa i Nodila i Vojnovića i drugih pripomoći tome cilju.“ 


Ali još je jedan važniji razlog neslaganja između Kuzmanića i narodnjaka. 
Kuzmanićeva je opća koncepcija, kako se moglo vidjeti i iz njegove već citi- 
rane Poslanice Dalmatincima, izrazito hrvatska: treba se boriti za hrvatsku 
individualnost, razgraničiti ono što je hrvatsko, pa se tek onda slijevati u veće 
cjeline, ne isticati slovinstvo, što ne znači mnogo, nego hrvatstvo. I u Dalma- 


7V. Valčić — M. Škrbić, Geneza Ljubićeva »Ogledala...« u svijetlu raz- 
vitka nacionalnog pokreta u Dalmaciji, Radovi Filozofskog fakulteta u Zadru, 
1960—1961, Zadar, 1963, sv. 2, str. 173. 

* La voce dalmatica, Zadar, 1862, br. 49. 


I. Narodni preporod u Dalmaciji u svjetlu jezičnih suprotnosti 485 


ciji i u sjevernoj Hrvatskoj treba govoriti o Hrvatima, a ne neodređeno o 
Slovincima, Jugoslavenima, što je maska; treba se služiti stvarnim imenima 
hrvatskim i srpskim. 

Zato i jezik za Hrvate treba da bude hrvatski, a to je, po Kuzmanićevu 
dubokom uvjerenju, samo ikavska štokavština. 


2. Jugoslavensko i hrvatsko ime 


Nakon objavljivanja Kuzmanićeve Poslanice Dalmatincima (veljača 1861) sa- 
stao se Hrvatski sabor u Zagrebu koji je, čini se, iznevjerio Kuzmanićeva očeki- 
vanja već i s obzirom na naziv jezika, o čemu se također raspravljalo. 

Kuzmanić nije bio zadovoljan ni slavenskim, odnosno »slovinskim« tonom 
Narodnog lista kada se ovaj pojavio 1. III. 1862, koji je uz to bio pisan 
jekavskim govorom, ne odobravajući takav postupak narodnjaka, kao što nije 
bio oduševljen ni zagrebačkim Pozorom, koji je već u početku svoga izlaženja 
u studenome 1860. objavio programatski uvodnik Jugoslovjenstvo, ističući po- 
trebu zajedničkog književnog jezika »želi li Jugoslovjenstvo jednim narodom 
u duhovnom smislu postati«. 

Kada je vidio da se i narodnjaci povode za jekavicom i jugoslavenstvom 
Pozora, Kuzmanić se od gorljiva pristaše aneksionizma pretvara u neprija- 
telja narodnjaka i Narodnog lista. Svoje nezadovoljstvo i drugačije poglede 
počinje izražavati u člancima pisanima najprije u La voce dalmatica tali- 
ianskim jezikom, a kasnije i u Glasniku dalmatinskom. Nije dakle mogao 
prihvatiti ni jekavštinu Narodnog lista ni »slovinstvo« kojim je taj list bio 
zadojen. 

I u Narodnom listu odbijaju da napuste svoje rodoslovno ime, aludirajući 
na Karadžićev članak Srbi svi i svuda, ovim riječima: »... mi bismo htjeli 
misliti da se Vuk poveo za pučkim mnenjem srbskoga plemena, koje doduše 
nam ni malo ne smeta, jer je isto tako i obratno kod puka hrvatskoga. Što 
je pak Vuk hotio istu predsudu svesti na njeku rodoslovnu istinu, to primiti 
nesmiemo niti od povestnice niti od današnjeg života i običaja, niti od žive 
svjesti dobrog diela Jugoslovjenstva.«? 

Kuzmanić osuđuje Karadžićeve poglede naročito s obzirom na Dalmaciju 
koju on želi posrbiti, prikazujući je srpskom po proširenoj štokavštini. Ne sa- 
mo da Srbi žele odvratiti Dalmaciju i Slavoniju od uže Hrvatske, kako je to bilo 
izneseno u listu Pozor, nego se u Dalmaciji, ističe Kuzmanić, sve više želi 
afirmirati srpsko ime, u zemlji gdje »Hčrvatska i hčrvatski bijahu jedini hi- 
storijski nazivi naše narodnosti«. To je ime moglo toliko doći do izražaja 
srpskim nadiranjem i »našom mlitavošću i hrvatskom nesposobnošću« te je ko- 
načno nametnut »izmiješan jezik i u dalmatinske listove i kulturne organi- 
zacije«.“ 

»Poznat je njihov refren ,,Srbi svi i svuda"." Vjera i narodnost za Srbe su 
dva nerazdvojiva pojma, što je, s jedne strane, dobro, ali je i zlo, s druge stra- 
ne. Zlo se sastoji u grubo izraženoj odbojnosti protiv svega što se ne poklapa 


? Narodni list, 1862, br. 39. 
* La voce dalmatica, 1862, br. 60. 
3 La voce dalmatica, 1862, br. 62. 

s njihovim vjerovanjem, što je opet, s druge strane, donijelo i veliko dobro: 
čuvanje njihove narodnosti, koja je u Hrvata liturgijskim latinizmom povri- 
jeđena.«" Po srpskom mišljenju »sve u svemu Južna Slavija... sva je srpska 
osim nekih sitnih dijelova, a Hrvatska se tu pojavljuje u malom kutu u kraju 
izv. čakavaca«.? 


Najbolje bi bilo, smatra Kuzmanić kada bi moglo doći do mirnog i poste- 
penog prijelaza u stvaranju zajedničkog jezika za cijelu Južnu Slaviju, isklju- 
čujući privilegij jednoga dijalekta nad drugim, ali isključujući i privilegij jed- 
nog narodnog imena nad drugim, što vodi k razdoru, jer: »Kakav li je to 
zahtjev Srba koji vide Srbiju na svakom mjestu?«* 


Oni koji tvrde da je hrvatski i srpski jezik jedan te isti, nemaju sasvim 
pravo, to je »uvjerenje na prvi pogled istinito, ali je u biti netočno«. Istina, 
veli Kuzmanić, pučki je jezik isti s obzirom na razumijevanje, ali »u znanstve- 
nom smislu dijeli se na tri velika narječja: istočno, južno i zapadno«.* Čisti 
hrvatski ikavski jezik nisu uveli u sjevernoj Hrvatskoj, pa kada već vlada to- 
lika jezična zamršenost, razumno je da Dalmacija bude sama za sebe, da sama 
obavlja svoje poslove te da se ne pokaže »slijepom sluškinjom tuđe doktrine«.* 


Stoga je zdrav postupak da se ne prihvaća ono što dolazi iz sjeverne Hrvat- 
ske s obzirom na jezik, a da se, naprotiv, prihvati ono što je čisto narodno, 
dalmatinsko i što nalazimo u jeziku besmrtnog Kačića, Između jezika sjevernih 
Hrvata i jezika Srba dalmatinska bi inteligencija trebala više cijeniti jezik 
Srba zato što su oni u jeziku dali najljepše primjere lijepoga pisanja. Ali zlo 
je u tome što su i oni pokvarili i dalje kvare svoj jezik time što u jezik zna- 
nosti bez potrebe uzimaju riječi iz svoje liturgije i iz ruskih djela, te što 
slavenski osjećaj mijenjaju prevelikim i ropskim nasljedovanjem prema fran- 
cuskom jeziku." 


3. »Slavjansko-dalmatinski« jezik 


Kuzmanić stoga nije ni za to da se narodni jezik odmah uvodi u sudove, 
jer se, veli, narodni jezik još nije dovoljno afirmirao, učvrstio i proširio u 
svojim mogućnostima, a uz to nije želio da se proširuje na taj način jekav- 
ština, pa još i s karakteristikama i pečatom što ih je jeziku davao Srbin Božidar 
Petranović, koji je upravo na području terminologije bio vrlo aktivan. 


Ali šezdesete godine, kada se pokreće Ii Nazionale, odnosno Narodni 
list, znače nov poticaj za uvođenje hrvatskog jezika u javni život u Dalma- 
ciji, pa takva nastojanja svesrdno podupire novoosnovani list. Ako se hrvatski 
jezik i ne može odmah uvesti, inože se odmah pokušati i započeti o tome mi- 
sliti. Narodnjaci će svakoga onoga koji se tome protivi, ako mu i neće odreći 
rodoljublja i slobodoumlja, promatrati sa skepsom.“ 


? La voce dalmatica, 1862, br. 45. 

" La voce dalmatica, br. 62. 

* La voce dalmatica, 1863, br. 5. 

# La voce dalmatica, 1862, br. 47. 

* La voce dalmatica, 1862, br. 62. 

" La voce dalmatica, 1862, br. 62. 

* Prilog Narodnom listu, 1863, br. 91. 

Godine 1862. pojavila se Petranovićeva knjižica Ručna knjiga najnužđnijih 
pravdoslovnih riečih, izrekah i obraznicah, protiv koje oštro ustaje Kuzmanić, 
poričući da bi je Petranović sam sastavio, nego da je to djelo nekolicine. Osim 
toga Kuzmanić kritizira pojedine termine i pojedine stilizacije u rječniku, pa 
je naročito ljut na termin vojvodstvo što ga je Petranović upotrijebio mjesto 
županije s velikim županima. Zar u Dalmaciji sve treba da bude slovinsko, 
ljuti se Kuzmanić, a to znači srpsko, jer je naziv vojvodina u tom značenju 
u upotrebi u Srbiji. Zato se ne može nazvati splitska okolica vojvodstvom ili 
vojvodinom, pa treba da odbijemo svaku knjigu koja nije pisana hrvatski, te 
treba da se sami brinemo za svoje hrvatske knjige i hrvatske termine. 


Zbog negativnog stava prema jekavskom govoru kako ga je zastupala Za- 
grebačka filološka škola, kao i prema Petranoviću, koji je kao pravnik i knji- 
ževnik utjecao na formiranje terminologije u Dalmaciji, Kuzmanić je protiv 
brzoga i nepromišljenog uvođenja narodnog jezika u sudove i u javnu djelat- 
nost uopće, smatrajući da će se brzim uvođenjem još neproučenoga i krivo 
usmjerenoga jezika učiniti više štete nego koristi. Nema nikakva straha da 
hrvatski jezik ne bi došao do svoga »dostojanstva« i zamijenio talijanski. Kako 
ni u sjevernoj Hrvatskoj nisu uveli pravi hrvatski jezik, a u jeziku još vlada, 
prema Kuzmaniću, tolika zamršenost, bilo bi razumno da Dalmacija bude 
privremeno sama za sebe držeći se besmrtnog Kačića, kako bi se zadržao 
pravilan jezik barem u Dalmaciji." 

Budući da je i dalmatinska vlada, ali iz sasvim drugih razloga, bila za ta- 
kav slavensko-dalmatinski jezik, pridružio se Kuzmanić takvim jezičnim po- 
gledima, te ga počeo braniti, na veliko ogorčenje narodnjaka. Dalmatinska je 
vlada nakanila pokrenuti i nov rječnik, pa je hrvatski njegov dio nazvala 
slavjansko-dalmatinskim, što je uzbunilo narodnjake, te su reagirali i Nodilo 
i drugi suradnici Narodnog lista. Protiv takva naziva borili su se oštro: »Mi 
smo u Dalmaciji po porieklu ili Srbi ili Hrvati, pa se kod nas ne zbori inače 
nego srbski ili hrvatski. Daklen, jezik u našim Riečnicima može biti samo 
hrvatsko-srbski ili srbsko-hrvatski, ili samo hrvatski ili samo srbski, što u 
samoj stvari jedno isto znači, ali ne nikako slavjansko-dalmatinski.« 


Kako je Tommaseo bio najutjecajniji nosilac takva mišljenja o slavjansko- 
«dalmatinskom jeziku, autonomaši su ga opet uvukli u raspravu s narodnja- 
cima. Tako je dakle N. Tommaseo svojim odgovorom u La voce dalmatica 
od 10. svibnja 1862. započeo polemiku s Nodilom, koja se razvukla sve do 
kraja srpnja 1862. i »koja je u povijesti preporodnog pokreta obilježila jednu 
od njegovih najvažnijih prekretnica«.“ 

Ta je polemika »što ju je Nodilo do kraja vodio smireno i dostojanstveno«, 
ne zaboravivši koliko duguje Tommaseovim [/skricama, jer su one pridonijele 
da u njemu »odgoje osjećaj, koji neće uginuti, osjećaj za slavensku zemlju«, 
završila njegovom moralnom pobjedom. Kuzmanić je dakle u određeno vri- 
jeme također pristajao uz naziv »slavjansko-dalmatinski« jezik, smatrajući 
da Dalmacija uopće ima »moralnu premoć« nad sjevernim Hrvatima, kako je 
to smatrao i Monti, i kakvu je mogućnost već godine 1844. priželjkivao i N. 
Tommaseo u svojim Iskricama. 


Kako je dakle Kuzmanić branio vladino gledište s obzirom na »slavjansko- 
-dalmatinski« jezik, doživio je oštrih napada. 


?% La voce dalmatica, 1862, br. 62. 
(oka Zli Prove oi Povijest hrvatskog naroda g. 1860.—1914, Zagreb, 
, str. 57. 

Razlika u pisanom jeziku između Hrvata i Srba sasvim je nestala, ističe 
se u Narodnom listu. I Slovenci su se počeli velikim korakom približavati je- 
ziku Hrvata i Srba, pa ni Bugari neće za njima izostati, jer »svaki naš izobra- 
ženiji domorodac osjeća već polriebu od jednog i za sve ove grane obćenito 
pisanog ili književnog jezika. Slavjansko-dalmatinski jezik daklen ništa drugo 
neznači, nego valjda neko posebno narječje u Dalmaciji ....« 


Kuzmanić je sada zapravo, suprotno svojim pogledima u knjižici Poslanica 
Dalmatincima iz 1861, stajao uz vladu, što mu narodnjaci oštro prigovaraju, 
predbacujući mu nedosljednost i naglu promjenu mišljenja. Da bi se ostvarili 
ciljevi narodnjaka, trebalo se boriti na širokoj jugoslavenskoj fronti za na 
rodna prava Hrvata i Srba u Dalmaciji, a odvojena borba takva bi nastojanja 
samo slabila. Zato im se Kuzmanićevi potezi čine neprihvatljivima, ne razumiju 
njegovo oštro traženje čistoga hrvatsko-ikavskoga govora što ga on u onom 
času, zajedno s vladom, naziva slaveno-dalmatinskim jezikom. 


Kuzmanić se opravdava kako ga je prije vodio instinkt da bude bez- 
uvjetni aneksionist, a sada to više ne osjeća. Ipak smatra da ga za to ne mogu 
nazvati neprijateljem naroda. Ni žirondinci nisu bili neprijatelji Francuske, 
ispričava se Kuzmanić, iako su se borili protiv jakobinaca,“" 


privremeno, da ostane o sebi, bez anektiranja sjevernoj Hrvatskoj, nezavisna 
od zagrebačkih promjenljivih jezičnih reformi, i to sve dotle dok se i u sjever- 
noj Hrvatskoj ne bude pisalo pravim narodnim govorom. Do sjedinjenja će 
doći tek tada, Iako ilirska ortografija nije najbolja, može se tolerirati, ali on 
nikako ne može odobriti nenarodni jezik. 


Čovjek, veli Kuzmanić, može promijeniti mišljenje kada dođe do drugači- 
jeg uvjerenja. Uostalom, »ja sam onda mislio da neima ovakovih mikavacah 
u narodu; kad tamo gle! sve mikavačko, sve mikanje šiba u rast&erk«. Svoju je 
Poslanicu pisao, opravdava se Kuzmanić, kada se smatralo da će se Dalmacija 
»s ostalim našim hčrvatskim granama sljubiti«. U tadašnjoj smutnji i on je 
smatrao da mu »nema kuda kamo, već da se sjedini s ostalom braćom, ako 
želi da se narodna prava i narodnost razvija«. Ali odonda su se prilike izmi- 
jenile, »sad Novajlije mogu i kolo igrati u Bajamontovom kazalištu; a opet 


“ La voce dalmatica, 1862, br. 53. Usp. Valčić — ŠKkrbić, n. d,, str. 173: 
»Paradoksalno je na prvi pogled što Hrvat Ante Kuzmanić istupa oštro protiv za- 
grebačkog vodstva — i uza sve hrvatske parole iza kojih je on do kraja života 
stajao, protivi se prisajedinjenju Dalmacije gornjoj Hrvatskoj — a Srbin Božidar 
Petranović ne samo da prihvaća vodstvo zagrebačkih iliraca nego postaje naj- 
aktivniji borac za sjedinjenje Dalmacije s Hrvatskom. Petranović je uz ilirce zbog 
njihove široke jugoslavenske orijentacije, a Kuzmanić se bori protiv iliraca, s 
jedne strane upravo s pozicija hrvatstva, postavljajući Dalmaciju u.centar buduće 
hrvatske nacije, dalmatinski narodni jezik s ikavicom i ikavsku književnu tradiciju 
kao osnovicu buduće hrvatske kulture i, s druge strane, s pozicija drugačije kom- 
poniranog jugoslavenstva u kojemu se mogu nazreti i stanovite crte federalizma, 
smatrajući da je upravo to na početku potrebno istaknuti i odrediti. Na taj način 
Kuzmanićev kroatizam, uza sve svoje megalomanske ambicije i pretjerivanja, u 
stavu prema ilirskom jugoslavenstvu približava se stanovištima slovenskog i 
srpskog nacionalnog kruga koji su također odbacivali ilirske koncepcije, a što 
nikako nije značilo i negaciju jugoslavenstva. Zbog svega toga neodrživa su tvr- 
đenja da sukob Zore dalmatinske s ilircima objašnjavaju osobnim manama Ante 
Kuzmanića.« 

“* La voce dalmatica, 1862, br. 53. 


1. Narodni preporod u Dalmaciji u svjetlu jezičnih suprotnosti 489 


razabrao sam da nije vajde i nije razborito u ono dalje dirati« te da je bolje 
đa ostane za određeno vrijeme tako, dok se ne nađe kakav bolji put.“ 


Budući da Dalmatinci još nisu dovoljno zastupani pismenim ljudima, pro- 
bitačnije je da ostane privremeno sve kako jest »dok se ne prokčerči druga 
lazbina, koja bi ga mogla s' ostalim granama spajati«.“ 


4. »Jezik je narodnom životu temelj« 


Ali već godine 1864, kada preuzima uredništvo Glasnika dalmatinskog, ne služi 
se Kuzmanić više nazivom slavjansko-dalmatinski jezik, nego ga naziva hrvat. 
skim jezikom, spominje opet hrvatske nazive u raspravljanju. Uvjeren je da će 
hrvatski jezik svakako doći do »dostojanstva« da zamijeni talijanski, »hervat- 
ska ruka neće propasti, niko nas potalijančiti nemože«,/“ zato se ne treba 
žuriti, nego nastojati da se u javni život u Dalmaciji uvede pravi i čisti hrvat- 
ski jezik, zasnovan na ikavici. 


»Jezik je narodnom životu temelj«, zaključuje Kuzmanić, pa treba uzeti 
takav jezik koji je za hrvatski narod najpogodniji. Trebalo je dakle da Hrvati 
uzmu upravo taj jezik hrvatski, ali nastade neka pometnja koja nam je jezik 
iskrenula iz njezina pravoga toka, a sve u ime sloge, pa su tako i »Novajlije«, 
tj. novi, mlađi ljudi koji uređuju Narodni list, pošli tim novim putem. Nastalo 
je, naime, novo vrijeme, »uzavri neka včrtnja, neka vrulja, te pokvari dragu 
starinu našu; navališe Novajlije; uhvatiše nas u neprilici, u nehajstvu«, a ljudi 
»zamamljivani sablazinom što se Sloga zove, jezik nam poremetiše, te Dalma- 
tinsku Hčrvatsku kao zarepinu privezaše za golem trup, gdino stanuju oni 
gornjaci s' kojima se mi rodamo. A vi dobro znate; čuste te sloge jeku; ona 
i mene za čas občini; ja se raztrizni na ternju; pozna da nije ono smilje ni 
kovilje; ta je sloga skupa veoma; hoće da joj pregorimo jezik i značaj naroda 
našega.«“ 


Jezik se ne smije mijenjati, ne može se radi sloge napustiti hrvatski ikav- 
ski govor, pogotovu i stoga što se time mora pregorjeti ne samo jezik nego i 
narodna individualnost. 


Zato Kuzmanić oštro udara na jezik Narodnog lista i na jezik izdanja 
osnovane Matice dalmatinske, kojoj je predsjednikom bio Božidar Petranović. 
Matičin jezik nije mu »dalmatinski jezik, to je reći nije hervatski jezik«, nego 
je to »jezik sčrbski isakaćeni«, a isto je tako Matica »sčrbska isakaćena«. Kada 
bi ona bila srpska, ne bi toliko žalio. »Novajlije« time ne udovoljavaju ni pra- 
vim Srbima ni pravim Hrvatima, a osim toga »oni nam tuda jezik bez nevolje 
gčrde, oni promašuju cilj te sloge, koja hoće da Dalmacija torbu za Jugosla- 
vijom, ili vam za Serbstvom nosi«.“ 


“? Glasnik dalmatinski, 1864, br. 16. — Ovdje Kuzmanić vjerojatno misli na 
Liberalnu uniju, tj. na suradnju narodnjaka s Bajamontijevim autonomašima. Usp. 
dr. J. Beroš, Liberalni savez, Zadarska revija, 1961, br. 4—5. 


“ Glasnik dalmatinski, 1864, br. 16. 
* Glasnik dalmatinski, 1864, br. 57. 
“ Glasnik dalmatinski, 8. III 1864. 
#* Glasnik dalmatinski, 1864, br. 20. 

Jezičnoj šarolikosti Kuzmanić se i ne čudi jer »u ovoj propuklici naše knji- 
ževnosti mora to tako biti«, ali se čudi ipak tome što članovi Matice dalma- 
tinske »izverću naš hervatski jezik«. Kada nema »obćenog jezika«, zar nije 
potrebno da se držimo čvrsto svoga jezika, »zašto hoćemo da ovako slipački i 
robski iz dana u dan jezik ograđujemo kako god kolovođama u glavu šune?« 


Stoga je Kuzmanić neprijatelj i Matice dalmatinske u Zadru, zato se na 
nju okomio, jer njegova »ćud i njegov nauk ne donose mu da šuti, kad bistro 
vidi kakva se popara sprema«. Ta Matica predstavlja ranu »zadanu dalmatin- 
skoj hčrvatskoj književnosti«. U članku Novajlije i »Glasnik dalmatinski«," 
Kuzmanić ističe kako je Matica »ime plemenito, rodljivo, plodonosno; a ko 
bi se namećao da s njom upravlja, da joj bude glavni matičar, imao bi biti 
čovik mozgovit, pametan, i mudar veoma«, ali smatra da Božidar Petranović 
»tizih verstnoćah podpuno pri sebi nema«. Još više, smatra da se radom u 
Matici dalmatinskoj Dalmaciji »oči mažu te da slipački robinja postane«, a 
njezin predsjednik nije nikakav Jugoslaven, nego Srbin. 


Već je napomenuto kako su srpski zastupnici u Hrvatskom saboru u Za 
grebu bili protivnici naziva »jugoslavenski jezik«, ne priznajući da bi Hrvati i 
Srbi imali isti jezik, pa da se stoga službeni jezik kraljevine Hrvatske ne može 
zvati jedinstvenim imenom. G. Petrović je tada predlagao da bi jezik trebalo 
nazvati po najproširenijem narječju, pa će se po tome čije narječje bude broj- 
nije tako i jezik nazvati: samo hrvatski ili samo srpski. Smatrajući najproši- 
renije štokavsko narječje srpskim, očekivao je da će se upotrijebiti samo 
srpsko ime.“ 


Ni I. Obradović ne priznaje da bi hrvatski i srpski bili jedan jezik: »Svaki 
je narod po jeziku; uzmimo na pr. u Hrvatskoj, naći ćemo od Primorja po- 
čamši do Varaždina jezik hrvatski. Uzmimo pako od Kotora do Ugarske naći 
ćemo jezik srbski.«" Osjećajući se Srbima," očito su štokavsko narječje sma- 
trali samo srpskim obilježjem, pa bi se i jezik imao nazvati zapravo samo 
srpskim imenom. 


Kuzmanić tako smatra i Petranovića Srbinom, samo što on to neće otvo- 
reno reći: »Naučitelj Petranović kao da sumnji o stalnosti starešinstva svoga, 
i kao da se promeće ne bi li ga bolje utverdio, i ne bi li ni komu matičaru na 
žao što učinio. Još rekao bi da nesmi iskerhati oni vavoljak Serbus Šafarikanus, 
koga je proždro kad je Magazin zatvorio. On meni negda reče: ja sam Serbin; 
u onom njegovom hambaru* dalmatinski Serbi klijaju; a sada nekako zanoveta 


* Glasnik dalmatinski, 1864, br. 26-—27. 

* Stenografski zapisi, 1861, str. 617. 

“ Stenografski zapisi, str. 619. 

" Poznata je Rajačićeva intervencija u Saboru u Zagrebu god. 1861, u kojoj 
je ustvrdio kako Hrvati i Srbi nisu isti narod: »Srblji imaju svoju, a Hrvati svoju 
osobitu istoriju; Srblji imaju svoju istočnu, a Hrvati svoju, zapadnu crkvu; Srblji 
graničari imaju svoj, a Hrvati, na pr. u Zagorju, izpod Okića, od Samobora, u 
Draganiću, Turovu polju itd. svoj jezik; Srblji imaju svoju slavensku, a Hrvati 
svoju latinsku pismenicu. Ako dakle Srblji i Hrvati jesu najbliža braća, ipak nisu 
oni jedan isti narod; i ne može se reći da je žiteljstvo Krajine hrvatske čisto hrvat. 
sko.« Usp. Stenografski zapisi Sabora, 1861, Zagreb, 1872, str. 161. Rajačić posebno 
ističe da »Srblji imena svoga, koje ima svoju istoriju u svietu i slavenstvu ni za 
čije ime promieniti ne će, ni za ljubav ilirstva ni jugoslavenstva ni hrvatstva, 
baš da bi im se silom i nametnuti hotjelo« (str. 163).— I episkop Petar Jovanović 
ističe kako Srbi i Hrvati nisu isti narod, ali: »Ako se oni koji žive u Hrvatskoj, 
po ovoj zemlji i mogu zvati Hrvaćani, oni su zato opet plemenom Srblji« (str. 165). 

* Aluzija na magazin Ljubitelj prosv&eštenija — Srbsko dalmatinski almanah. 

i šara (time ne velim da vara, niti da lisiči: neću pravde). U onoj poviše spo- 
menutoj besidi on neispovida da je Sčrbin, već tumara između slavjanskih 
domorođacah, dalmatinskoga obćinstva, Serbhšrvatskog pisništva, jugoslavjan- 
ske književnosti, a čistinice serbski ili hervatski ni riči nereče ... On je okati 
Diplomaticus; [...] Ko ima oči neka vidi; ko ima uši neka čuje.«* 

Kada napada Petranovića, Kuzmanić ne želi povrijediti i druge suradnike 
Matice, »matičare poštovanja dostojne koji su s' blagim naumom tamo pri- 
stupili«, koji u Matici ne žele pod jednim imenom drugo provoditi. A Petra- 
novića mora napasti zato što mu je žao što se »nemilice ovako krila čupaju 
ovoj našoj golubici, ovom našem dragom draganu, ovom našem hčrvatskom 
jeziku«.“ 


5. Protiv »slovinskog« naziva za hrvatski književni jezik 


Kuzmanić je nezadovoljan zbog toga što i Pavlinović upotrebljava »rič usijanu, 
s' koje mogao bi čitavu knjigu napisati«, naime riječ slovinski. Prigovara mu 
što po »slovinski besidi; a ja bi rekao da on ni slovinski ni hervatski nebesidi, 
nego onako kroz zube cidi kako mu zapovida Matica Sčrbsakata«. Smatra da 
se i Pavlinović iznevjerio hrvatskom jeziku. Zalažući se za slogu između Hrvata 
i Srba, Pavlinović zapravo sam tu slogu pobija, tvrdi Kuzmanić, jer izraz 
slovinski Srbima je neugodan, a i upraviteljima Trojedne Kraljevine, koja želi 
da se Dalmacija i jezik u njoj hrvatski naziva, »jer prije valja znati i utvčrditi 
što je hčrvatsko, pak se porad sloge dalje mišati«. To su misli što će ih prihva- 
titi Pavlinović za nekoliko godina i tvrditi isto što i Kuzmanić. Pri kraju 
Kuzmanić izražava i svoje slaganje sa sjevernim Hrvatima koji sve više utvr- 
đuju svoje narodno hrvatsko ime, kada kaže: »I ako u mnogo nečemu ja se 
s' Hčrvatima gornjacima neslažem; a ono se u tome podpuno slažem; jer 
tako mi zdravlja ovo je hčrvatska ruka .. .«* 


Šezdesetih godina Vidovdan se buni što Hrvati napuštaju ilirsko ime i 
sve više prihvaćaju svoje narodno, hrvatsko, što se među Hrvatima pojavljuju 
»samožive skučene plemenske misli«, ali srpski list smatra da je »hrvatstvo 
već svoje proigralo, pa su ga očito siti i Slavonci i Dalmatinci«.“ 


Kuzmanić je zato s razlogom mogao napisati da se u tome slaže sa sjever- 
nim Hrvatima, a u spominjanju hrvatske ikavice u Slavoniji i Dalmaciji mo- 
gli su im i Kuzmanićevi uporni članci dati povoda da to posebno jasno is- 
taknu. 


Stoga su ti Kuzmanićevi prigovori upućeni ponajviše na račun praznog slo- 
vinskoga imena što se upotrebljavalo u Narodnom listu, a s priznanjem za sje- 
verne Hrvate koji su, po Kuzmanićevu mišljenju, na dobru putu što ističu 
svoje narodno hrvatsko ime, koje bi trebalo dobiti dolično mjesto i u Dal 
maciji. 

"Glasnik dalmatinski, 1864, br. 20. 

"* Glasnik dalmatinski, 1864, br. 20. 

* Glasnik dalmatinski, 1864, br. 24. 

* Cit. prema Narodne novine, 1863, br. 41. 

6. Zahtjev srijemske županije 


Ali dok se tako slaže sa sjevernim Hrvatima u nazivu naroda, Kuzmanić sma- 
ira i dalje da bi Hrvati trebali i pisati svojim ikavskim govorom o kojemu je 
i Pozor pisao, ističući prave hrvatske karakteristike u Slavoniji i posebno u 
Dalmaciji. Od te želje Kuzmanić ne odustaje ni zbog toga što ne primjećuje 
prave težnje Srba da bi se s Hrvatima ujedinili u istom tipu jezika. Kuzmanić 
smatra da svaki narod, hrvatski i srpski, razvija svoj jezik na različite načine, 
da postoji i više jezičnih škola, pa da stoga još nije kasno da Hrvati prihvate 
njemu toliko omiljeli ikavski književni jezik. 

Govoreći o dvije do tri književne struje u Hrvatskoj, Kuzmanić napominje 
da je »tamo nešto drugo osim onake sčrbske mišaline: kao da ugađaju Kranj- 
cima i Slovacima te eno jih s' lokativima i s' drugim ponudama«. Aludira dakle 
na jezik Zagrebačke filološke škole, koja je svojim arhaičnijim oblicima na- 
stojala da se približi i slovenskom jeziku, a i bohemizmima bogatila svoj je- 
zični fond. Tvrdnjom da postoje u Hrvatskoj dvije do tri škole, očito je mis- 
lio i na Riječku filološku školu s predvodnikom Franom Kurelcem, koji je prvi 
svoj prilog 1848. objavio upravo u Kuzmanićevoj Zori dalmatinskoj, distanci- 
rajući se već tada od Zagrebačke škole i Danice, kojoj nije htio poslati svoje 
priloge. 

Osim toga Kuzmanić ponavlja kako nema zapravo prave težnje za jedin- 
stvenim jezikom srpskohrvatskim, o čemu se mnogo govori, pa u potvrdu toga 
navodi činjenicu da se Srijemska županija usprotivila da joj se šalju javni 
spisi koji ne bi bili pisani srpskim jezikom. Doista je Srijemska županija u 
tome smislu poslala dopis Namjesničkom vijeću u Zagreb, tražeći da joj se 
spisi šalju na srpskom, a ne na hrvatskom jeziku. Donosim taj dopis Srijemske 
županije u cjelini." 


Poznato je visokoslavnom Kr. namjestničkom vjeću da postoji od vajkada 
običaj — a drugojačije i nemože biti — da se vis. odpisi u zapisnike župa: 
nijske stavljaju kao što su primljeni, niti prednaleži županiji pravo ikakve 
promene na istima preduzimati, jer bi time lako smisao povrediti mogla 
— a nova ta redakcija bila bi kadra u gdekojim slučajevima preinačenje 
same naredbe prouzrokovati — počem tako svi vis. odpisi u hrvatskom 
jeziku ovamo stignu i u tom se izdati moraju — to se po sebi razume da 
narodu, koji samo srbski govori, mnogo i mnogo nerazumno ostati mora 
— i samo se tako pomoći može ako na književnog čoveka, koji si je znanje 
hrvatskog jezika zadatkom postavio, naiđe i protumačenje zamoli. S' to- 
ga običaja što se vis. naredbe onim jezikom izdaju kojim su na župani 
ju upravljene, počela se je već ista u javnim listovima a naime beležničtvo 
županisko — u sumnju dovoditi, da smera srbski jezik iz javne uprave 
istisnuti i hrvatskim zamenuti. Naprotiv tomu nije se županija ova nikad 
prestala smatrati kao slobodan srbski municipij i sastavni deo vojvodine 
srbske, kog rešenje samo na neko vreme odloženo biti može; po tome svim 
mogućim sredstvami nad tim nadstojati, da se po sve pravedna zahteva: 
nja srbska izpune. Tako je i to da se uprava i u narodnom njemu razum- 
ljivom tj. srbskom jeziku vodi. To pripada srbskom narodu i po prirod- 
nom pravu i poveljami tolikom dragocenom krvlju svoji predkova ste 
čenim, i po načelu ravnopravnosti, koje u našoj domovini Srbina svome 
hrvatskom bratu uspoređuje. 


"" Sveučilišna i nacionalna knjižnica, R 5854/IV, br. 36. 


Šokčevićev otpis na Zahtjev srijemske županije 


I. Narodni preporod u Dalmaciji u svjetlu jezičnih suprotnosti 493 


Zahtjev srijemske županije 


494 Stav A. Kuzmanića prema narodnjacima 


Predloženo se s tim lakše proizvesti daje što kod visokoslavnog vje- 
ća ima namešteni osoba srbske narodnosti, koje dobro srbski jezik zna- 
du i kojima bi se imao svaki odpravak na ovu županiju radi nužnog prei- 
načenja predati. — Poso pako nebi nikako umnožavalo, jer se ionako je- 
danput i hrvatskim jezikom odpraviti mora, koj bi u tom slučaju odpao. 


Dano iz male skupštine 21 decembra 1862 i sledeći dana u Vuko- 


varu držane.— 2 januara 1863 
Obštinstvo Sremske županije. 


Zbog toga dakle što je i Srijemska županija protiv jezika kakav se upotrebljava 
u Banskoj Hrvatskoj, a za svoj srpski jezik,“ Kuzmanić zastupa i dalje svoja 
jezična gledišta, opravdavajući to raznolikošću gledanja na jezične probleme, 
koji nikako nisu jedinstveni. 


7. Kuzmanić: štokavsko i čakavsko narječje — osnova hrvatskog jezika 


Godine 1864. umire Vuk Stefanović Karadžić, što je našlo odjeka i u dalma- 
tinskoj kulturnoj sredini“ Te se godine u Zagrebu pokreće znanstveni časo- 
pis Književnik, u kojemu Vatroslav Jagić u članku Naš pravopis tvrdi kako 
su nastala već drugačija vremena nego što su bila ona za ilirskih dana, kada 
su snatrili o jedinstvenom jeziku za sve južne Slavene, pa pravopisne i jezične 
probleme treba rješavati samo za Hrvate i Srbe. Stoga je protiv genitivnog 
nastavka -ah u množini, protiv pisanja & (a za je i ie, kako je preporučio Šu: 
lek), protiv popratnog e uz samoglasno r, za ć mjesto tj, kao i za ublaženi eti- 
mološki pravopis.“ 


Veber, glava Zagrebačke filološke škole, odmah zatim piše članak O našem 
pravopisu u Glasonoši godine 1864, braneći č, i -ah, zalažući se i za veću etimo- 
logičnost u pravopisu, a usvajajući tek prigovor popratnom vokalu uz vokalno 
r. Veber prigovara Jagiću da on sada uvodi i peti pravopis kao da dotadašnja 
četiri ne bi bila dovoljna.“ 


Kako se dakle javlja i Jagić s posebnim prijedlozima ne samo za reformu 
pravopisa nego i jezika, može se reći da su tada doista postojali raznoliki 
pogledi na književni jezik i pravopis, kako to ispravno primjećuje i Kuzmanić. 
Ali on sve te primjere iznosi kako bi pokazao da ni drugi ne žele mijenjati 
svojih jezičnih navika (posebno Srijemska županija) ni svoga jezika, pa kada to 
oni neće napustiti, »zašto da mi torbu nosimo te da svoje pregorimo porad 
nike umišljene sloge, koja je na pčržini utemeljena ?«? 

Kuzmanić smatra da hrvatski narod treba da bude svjestan te da odbije 
stanovište da su Hrvati samo čakavci, a štokavci da bi bili samo Srbi. Daničić 
je, naime, kao i drugi srpski javni radnici, smatrao da su svi štokavci Srbi. 
Kuzmanić, kao ni drugi hrvatski javni radnici, to ne priznaje iako smatra ča. 


"Radilo se, dakako, o štokavskom narječju i jekavskom govoru prema praksi 
Zagrebačke filološke škole, čime nisu bili zadovoljni. 
* Zadarsko novinstvo bilježi obavijest da su u pravoslavnoj crkvi sv. Ilije 
održane zadušnice za Vuka Karadžića. 
", Jagić, Naš pravopis, Književnik, 1864, str. 134, 158. i 180. 
"A, Veber Tkalčević, Djela, III, 1887, str. 183—218. 
*" Glasnik dalmatinski, 1864, br. 24. 

kavsko narječje vrlo starim i pravilnim, ali je hrvatsko narječje i štokavsko, 
jer su tako pisali i hrvatski pisci, te veli: »Zato ovi naš narod 'hčrvatski nevalja 
da se cipa na tolika blekasta imena; nisu samo čakavci Hčrvati; nije sve sčrb- 
stvo što se serbstvom navalice zove; narod se izmišao, pobčrkao: ali mu se 
stara stečevina poberkala nije; ali su različna hčrvatska naričja bivala i u sta- 
ro vrime... .«* 

Iako Kuzmanić ne odobrava Daničićevo i Karadžićevo stanovište o čakav. 
cima (odnosno kajkavcima) kao jedinim Hrvatima, ipak ne smatra da bi i sama 
štokavica bila tako neovisna i o čakavskom hrvatskom narječju. Nemajući sa: 
svim jasne predodžbe o tome kako bi se to stopila čakavica i štokavica, Kuz 
manić ipak naročito cijeni i čakavsko narječje, govor otočana, kako ga on na: 
ziva, te i od njega očekuje udjela u pravom hrvatskom ikavskom književnom 
jeziku. Istina je, čakavci su pravi Hrvati od starine, te je i njihov jezik pravi 
hrvatski, ali se i štokavskim dijalektom pisana književnost zove također hrvat. 
skom, jer »se po njim govori u pokrajini koja bijaše hčrvatska i sad je takova 
po povistničkom pravu«. Te misli izriče u nepotpisanom članku Jezik naših Oto- 
čanah prema našem današnjem jeziku književnom i slavjanskom uopće, tiska- 
nom u nizu nastavaka“ godine 1865, Čak priznaje »starešinstvo otočanskog 
jezika nad našim i sčrbskim«, te bi i sam rado pisao »po otočanski«, dakle 
čakavski kad bi smio, i to samo u učenjačkom jeziku, jer narodu ne valja na- 
metnuti jezik kojim ne govori. Ako otočani i nemaju hrvatskih knjiga napi- 
sanih po njihovu jeziku, a ono »neka nastoje izgovarati riči na svoju; a ni: 
pošto da ne zaminjuju svoje slovničke oblike . .. s tuđima, jer bi tim nestalo 
jezika, koji će u književnom polju tad li kad li nastojanjem književnikah za- 
vladati«. Oni treba da odole »sadašnjoj serbhčrvatskoj navali, a najskoli tu- 
đemu jekanju«. Mnogi su se učeni i neuki otočani varali smatrajući da je taj 
»serbhčrvatski jezik od njihova bolji«. Smatra dakle da treba posebnu pažnju 
posvetiti upravo čakavskom narječju koje bi imalo u budućnosti odigrati veću 
ulogu u konačnom formiranju hrvatskoga književnog jezika. 


8. Jače »napiranje« na hrvatstvo u Dalmaciji 


U Narodnom listu i inače izbjegavali su narodna imena (hrvatsko i srpsko) 
u pretpostavci da će neutralno ime slovinsko ukloniti hrvatsko-srpske pro- 
tivnosti. Tako, na primjer, Božidar Petranović traži 1866. od Stjepana Iviće- 
vića da upotrebljava naziv »slovinski«, a ne hrvatsko-srpski ili hrvatski, te 
ga 19. veljače 1866. izvješćuje da je Matica dalmatinska primila za tisak Ivi- 
ćevićev rad o općinama, ali književni odsjek Matice dalmatinske želi radi 
sloge »da pišeš svuda slovinski na mjesto hrvatski ili hrvatsko-srpski« da 
se ne bi »zametnule... klice razdora«.* 

Ali takav stav ne odobravaju u Zagrebu. Sam Franjo Rački smatrao 
je da bi se u Dalmaciji trebalo više spominjati upravo hrvatsko ime, u čemu 
griješi »naš vrli Nazionale«, te je u pismu Pavlinoviću“ doslovno rekao: »Va- 


#% Glasnik dalmatinski, 1864, br. 20. 

“ Glasnik dalmatinski, 1865, br. 42—43 i dalje. 

" R. Petrović, Nacionalno pitanje u Dalmaciji u XIX stoljeću, Sarajevo, 
1968, str. 261. 

* Rački — Pavlinoviću, Zagreb, 11. XII. 1866. Usp. Palavršić — Zelić, 
Korespondencija Mihovila Pavlinovića, Split, 1962, pismo 44. 

ramo še, da će se oni, koji se plaše hrvatske zastave, boriti za narodna prava 
pod zastavom 'ilirskom' ili 'slovinskom'.« 

Ali godine 1867, kada je Austrija pretvorena u Austro-Ugarsku, nepo- 
voljno se taj zaokret »odrazio na borbu 'Narodne stranke' za ujedinjenje 
s Hrvatskom i za jezičnu ravnopravnost u zemlji«. Tada Pavlinović, već 1868, 
napušta slovinsko ime, ističući hrvatsko. Mnogi su autonomaši evoluirali u 
prave Hrvate i »što je opasnost od talijanstva sve više opadala, usporedo sa 
jačanjem nacionalne svijesti, potreba za slavenskim imenom manje se osje- 
ćala«." Pavlinović je konstatirao godine 1868: »Radi obzira prema autonomaškoj 
stranki našega smo imena narodnoga i pritajili. Što smo se imali zvati Hrvati, 
rekosmo da smo Slovinci, mjesto aneksionisti, rekosmo da smo narodnjaci.«“ 

Od godine 1866, nakon Nodilova napuštanja uredništva, u Nazionalu je 
utjecaj Pavlinovićev sve veći. Neki vide upravo u godini 1866. početak »jačeg 
napiranja na hrvatstvo u Dalmaciji«. Tada se pomalo rušilo »slovinstvo«, 
»dalmatinstvo«, i isticalo hrvatstvo i srpstvo, a M. Pavlinović bio je jedan 
od najodlučnijih koji je u to doba u Dalmaciji isticao hrvatstvo, pa će Dal. 
macija doživjeti punu nacionalnu afirmaciju pod Pavlinovićevim vodstvom. 

Nakon Schmerlingova pada 1866. naslijedio je generala Mamulu, sklona 
autonomašima, kao namjesnik general barun Franjo Filipović koji je do mje- 
seca srpnja 1868. »dosljedno nastojao oko jezične ravnopravnosti«." Pobjeda 
austrijske mornarice nad talijanskom u bitki kod Visa 1866. utjecala je i na 
borbu narodnjaka: »Od krvave pobjede Viške naš puk je doveo nas do 
izborne pobjede godine 1870-e«, kasnije je bilo zapisano u Narodnom listu. 

Ni u to doba ne prihvaćaju se Kuzmanićevi prijedlozi s obzirom na pučki 
ikavski govor, narodnjaci i dalje ostaju pri jekavštini, i to onako kako je 
bilo uobičajeno u književnika u Banskoj Hrvatskoj (ie, je, a ne 8), ali se s 
obzirom na narodno ime jezika i naroda približuju javni radnici i u sjevernoj 
Hrvatskoj i u Dalmaciji, naročito sedamdesetih godina. 


Ku 
CJ 


Prikazao sam opširnije brigu narodnjaka oko književnog jezika, jezične 
poglede S. Ivićevića, a posebno Kuzmanićevu jezičnu opoziciju prema Na- 
rodnom listu i prema narodnjacima te njegove poglede na hrvatski književni 
jezik, jer je to bilo u našoj znanosti nedovoljno poznato, a karakteristično 
ne samo za Kuzmanića. Kuzmanić ipak svojim stavom nije onemogućio rad 
narodnjaka ni na narodnom, ni na jezičnom planu. 

Oni su samo marljivo radili, nastojeći da se hrvatski jezik proširi najprije 
među ljude koji ga nisu dobro poznavali zbog prodiranja talijanskog jezika, 
a zatim da se uvede u škole, u sud i u javni život uopće." 


"R, Petrović, Nacionalno pitanje u Dalmaciji u XIX stoljeću, Sarajevo, 
1968, str. 260. 

* Šidak i dr., Povijest hrvatskog naroda, str. 55. 

% Šidak i dr, n. d., str. 59. 

" Ovdje nisam uspio unijeti dva zanimljiva poglavlja o gramatikama i leksiko- 
grafsko-terminološkim pokušajima i ostvarenjima zadarskog jezično-kulturnog kru- 
ga, jer bi knjiga na taj način postala preopsežna (iz istih razloga izostavio sam, 
na žalost, i neke druge dijelove rukopisa). Stoga uspor. Z. Vince, Gramatike 
zadarsko-dalmatinskog jezičnog kruga, Zadarska revija, 1971, br. 4, str. 285—300, 
Isti, Briga za hrvatsku terminologiju u dalmatinskoj Hrvatskoj XIX stoljeća, Radovi 
Instituta JAZU u Zadru, 1972, knj. 19, str. 253—293, Isti, Leksikografski pokušaji 
u dalmatinskoj Hrvatskoj, Forum, 1972, br. 1—2, str. 272—296. 


g 
Hrvatski književni jezik nakon 
pobjede Narodne stranke (1870) 
u Dalmaciji 


(Povezanost Dalmacije sa sjevernom Hrvatskom 
na jezičnom planu) 


I. SVE VAŽNIJE MJESTO HRVATSKOGA KNJIŽEVNOG JEZIKA 
U JAVNOM ŽIVOTU 


1. Borba Narodne stranke da se hrvatski jezik uvede kao službeni 


Kada je Narodna stranka! izvojevala većinu na izborima za Dalmatinski sa- 
bor godine 1870, ta je pobjeda označila prekretnicu i u jezičnim pitanjima. 
Talijanski je jezik prestao biti otada jedinim jezikom saborskih zapisnika 
i izvješća, makar među narodnjacima nije bilo mnogo onih koji bi se lako 
i korektno mogli služiti hrvatskim jezikom. Rasprave su se počele voditi na 
hrvatskom jeziku, pa su tako bili pisani i zapisnici i izvještaji. Sabor je donio 
zaključak kojim se hrvatski jezik izjednačio s talijanskim u uredima i sudo- 
vima, iako ga vlada nije poslala caru na sankciju. Od 1869. provedena je, 
barem u načelu, jednakost hrvatskog jezika s talijanskim u upotrebi sa stran- 
kama, iako je u konkretnim prilikama situacija bila drugačija zbog činovnika 
koji nisu znali hrvatski, odgojeni u talijanskim školama, pa ni bilježnici ni 
drugi nisu bili kadri da sastavljaju svoje spise na narodnom jeziku. 


Narodna je stranka uvodila hrvatski jezik kao službeni u općinama koje 
je dobila u svoje ruke. Godine 1872. pojavila se naredba o upotrebi »zemalj- 
skih jezika«, prema kojoj bi uredi i sudovi trebali da se služe onim jezikom 
kojim se služi i stranka. Tada je hrvatski jezik izjednačen s talijanskim u 
vanjskoj službi ureda i sudova, utrakvizam (to jest nastava u oba jezika) 
bio je ukinut, pa su se predmeti predavali ili na jednom ili na drugom 
jeziku. Hoće li narodni jezik biti uveden u pojedine općine ovisilo je i o 
njima samima, pa je borba za općinsku upravu bila od značenja za narod- 
njačke ideale i nakon saborske pobjede narodnjaka 

Kako se sedamdesetih godina poučavao hrvatski jezik u nekim dalma- 
tinskim školama, ostavio nam je živo i zanimljivo svjedočanstvo Dinko 
Politeo, koji je tih godina polazio završne razrede gimnazije u Splitu. 
Da je to poučavanje bilo skromno, možemo lako razumjeti ako imamo na 
umu da ni učitelji ni nastavnici nisu bili dovoljno spremni u svojoj struci, a 
nije bilo dosta ni potrebnih priručnika. Unatoč tome narodni je jezik sve 
više zauzimao i osvajao nova mjesta i sve se više proširivao. Iako su pojedinci 


*G. Novak, Prošlost Dalmacije, Zagreb, 1944, sv. II, str. 108—138. 


* Usp. J. Šidak-M. Gross-I. Karaman-D. Šepić, Povijest hrvatskog naroda g. 
1860—1914, Zagreb, 1968, str. 105, i G. Novak, Prošlost Dalmacije, sv. II, Zagreb, 
1944, str. 406—408. 


*D. Politeo, Izabrani članci, Predgovor, Donja Tuzla (1901), str. 127. 

i u Dalmaciji još snatrili o jedinstvenom južnoslavenskom književnom jezi- 
ku, pa i o jedinstvenom ilirskom ili jugoslavenskom narodu, razvoj pojedinih 
južnoslavenskih naroda i njihovih jezika išao je drugačijim putem. 


2. Raznolikost pogleda na književni tip jezika 


Nakon šezdesetih godina Vatroslav Jagić, koji je nekada žustro branio oso- 
bine Zagrebačke filološke škole, već napušta ilirske ideale, pa revidira i svoje 
poglede na književni jezik. 


Diferencirani pogledi na književni jezik u sjevernoj Hrvatskoj, prihva- 
ćanje Karadžićeva tipa književnog jezika i pravopisa u Srbiji i njegov utjecaj 
u sjevernoj Hrvatskoj, pogotovu u Akademiji, razvoj nacionalnih opredje- 
ljenja i odnosa u Narodnoj stranci i u Dalmaciji uopće — sve je to imalo 
određenog odjeka i na jezične probleme u osmom desetljeću 19. stoljeća u 
Dalmaciji, gdje se javljaju već raznolikosti u jezičnim pogledima, s osobito- 
stima jezika Zagrebačke filološke škole, Karadžićeva jezičnog tipa i, u neznat- 
noj mjeri, dalmatinsko-slavonske ikavice. Javljaju se i interferencije različitih 
pogleda na književni jezik. S obzirom na način pisanja pretežno je u upotrebi 
etimološko pisanje, kao i u sjevernoj Hrvatskoj, a s obzirom na neke gra- 
matičke osobine može se reći da se i seđamdesetih i osamdesetih godina 
objavljuju članci s različitim oblicima, starijim i novijim, slično kao što je 
bilo i u sedmom desetljeću, a i prije. 


3. »Fonetski« i »etimološki« pravopis u tome razdoblju 


Najprije ću ukratko prikazati upotrebu »fonetskoga«, odnosno »etimološkog« 
pravopisa u Dalmaciji. Iako se ondje upotrebljavao redovno etimološki, ipak 
je već pojava knjige Pere Budmanija* potakla neke ljude na razmišljanje o tom 
pitanju 

Kao što je poznato, u svojoj gramatici Budmani posebno i opsežno govori 
o prednostima »fonetskog« pisanja“ Kako je njegova gramatika pisana tali- 
janskim jezikom, dobro poznatim u Dalmaciji, i kako je bila prilično raširena, 
počelo se i na način pisanja gledati kritičnije. U Narodnom listu već 1867, 
dakle iste godine kada je izašla i Budmanijeva Gramatika, u broju 65. poja- 
vio se članak nekoga G-a o Parčićevu talijansko-hrvatskom rječniku, ne odo- 
bravajući njegovu etimologiju, a preporučujući načelo »Piši kako govoriš!« 


Članak G-a/“ u kojem je Parčiću sugerirao da se služi fonetskim pravopi- 
som u svome drugom, talijansko-hrvatskom rječniku, nije urodio plodom. 


* Grammatica della lingua serbo-croata (illirica) di Pietro Budmani, Vienna, 
1867. 


“P. Budmani, Grammatica..., str. 214. Nota A. 
* Narodni list, 1867, str. 65. 

Nastala je određena nesigurnost u Dalmaciji s obzirom na izbor jednoga 
ili drugoga načina pisanja, pa je Mihovil Pavlinović uputio pismo u vezi s 
tim problemom Vatroslavu Jagiću moleći ga da mu razjasni što je bolje. 
Pavlinović priznaje kako je njegova »korenjačka sviest uzdrmana« otkako je 
vidio da Karadžić, Daničić i Budmani svaki dan sve više dobivaju pristaša. 
Pavlinović je za to da Jugoslavenska akademija, u kojoj su Daničić, Jagić, 
Veber, Budmani, izrekne svoj sud o pravopisu kako bi se pisci mogli lakše 
snalaziti. Ako bi se znanost i odlučila za »blagoglasje«, ipak bi se u riječima 
imala pisati »ona slova, što svak do kraja uviek ne izgovara, ali kao da drže 
u prirodnoj jedrini i napunosti jezik, bez uštrba u izgovoru spominju koren, 
i bolje odgovaraju štiocim krupnije ćudi tvrdjega uhu, na pr. povjestnica, 
nitko, pšenica, ptica, kriepostno, slastno; jer bi inače došli do dubrovačkog 
kriepos, slas, ili do djetinjskog bome, dago itd.«. lako tu Pavlinović miješa 
neka pitanja, ipak je jasno da je on zapravo za etimološki način pisanja. 


Pavlinović nije dočekao da bi Akademija propisala jedinstveni način pi- 
sanja. Naprotiv, i u njezinim publikacijama i drugdje* objavljene su rasprave 
pisane s obzirom na pravopis vrlo različito“ Od Pavlinovićeva pisma Jagiću 
u vezi s načinom pisanja do pravopisnog sastanka 1877. prošlo je šest godina, 
ali sada Pavlinović nije više nesiguran kako bi pisao: ostaje pri etimološkom 
pisanju." Pošto je spomenuo da se vlada u Njemačkoj upravo bavi pitanjem 
kako da dođe do jedinstvenog pravopisa »na bolje ujedinjenje naroda u jedin- 
stvu carevine«, Pavlinović smatra da bi trebalo preuzeti etimološki način." 


II. PREVLAST IJEKAVICE 


1. Posljednji pokušaj A. Kuzmanića da obrani ikavicu 


Godina 1873. ispunjena je raznolikim pogledima s obzirom na tip književnog 
jezika, pa Parčić zastupa ideje Zagrebačke filološke škole, dok Ivan Danilo 
slijedi Karadžića, Daničića i Budmanija. 


" Pavlinovićevo je pismo kasnije objavljeno u Viencu 1892, br. 40, str. 636. 
*L. Mrazović, Ob ustanovi hrvatskoga pravopisa, Vienac, 1877, br. 13. i 14. 
*L. Mrazović, n.d,, str. 219. 

" To se vidi iz Pavlinovićevih Hrvatskih razgovora, 1877. U razgovoru između 
Steve i Petra (koji izražava Pavlinovićeve misli) ovaj jasno kaže da ne želi napustiti 
latinicu za ljubav ćirilice, kako bi to htieli Srbi s argumentacijom da je ćirilica 
slavensko pismo. Petar smatra da su Hrvati uopće daleko pošli za ljubav sloge 
te ih je to popuštanje »dotjeralo do današnje pometnje«. S obzirom na pravopis 
zastupa »etimološki« način pisanja. Prije je, veli, mislio da preuzme »fonetiku«, 
ali je promijenio mišljenje smatrajući da je važnije da oko dobije riječ napisanu 
tako da se lakše razabere njezino značenje. 

“M. Pavlinović, Hrvaiski razgovori, Zadar, 1877, str. 192. 

I Danilo i Parčić bili su mladi ljudi. Parčić kao jedanaestogodišnji dje- 
čak dolazi u Zadar godine 1843, kada Ante Kuzmanić izdaje svoj Poziv svim 
ljubiteljima krasnoga i sladkoga hervatskoga jezika..., koji ni sedamdesetih 
godina nije zadovoljan što Hrvati nisu prihvatili svoju najprošireniju ikavicu. 
Razvoj književnog jezika kako su ga shvaćali ilirci i njihovi nastavljači u 
sjevernoj Hrvatskoj, pa onda djelomično i narodnjaci u Dalmaciji, nije se 
izravno nastavljao na jezičnu štokavsko-ikavsku tradiciju dalmatinskih, od- 
nosno slavonskih pisaca i narodnoga ikavskog govora, nego je prihvaćena 
jekavština, pa i Danilo konačno prihvaća pisanje ije, je, što je sve Kuzmanić 
odbijao. O tome je on pisao i u Zori dalmatinskoj i u listu La voce dalmatica 
i pogotovu u Glasniku dalmatinskom, kojemu je bio više godina urednik. 
Kasnije je prestao o tome raspravljati, ali sada, 1873, iste godine kada su se 
pojavile dvije gramatike u Dalmaciji — izišao je posljednji njegov prilog 
o tom pisanju, njegov labuđi pjev. 

Kuzmanić je i tada još živio u nadi da će ikavica konačno ipak prevladati 
u hrvatskoj knjizi. To je godine 1873. bilo već prilično nerealno, ali treba 
se podsjetiti da su neki pristaše Zagrebačke filološke škole, kao A. Veber 
Tkalčević, i tada i kasnije bili uvjereni da će njihov »ilirski« jezik prihvatiti 
i Slovenci te će se ipak ostvariti njihova težnja o jedinstvenom ilirskom knji- 
ževnom jeziku za sve Južne Slavene. Više u željama nego u stvarnosti, poje- 
dinci su dakle gledali ostvarenje svojih jezičnih koncepcija i onda kada za 
to nije bilo dovoljno osnova. Kuzmanić se nadao da će ikavica ipak prevla- 
dati, da je neće napustiti barem Katolička crkva u Dalmaciji. Ali i tu je 
doživio neugodan i težak udarac. Zadarski nadbiskup Petar Dujam svoju je 
biskupsku poslanicu od 2. II. 1873. dao prevesti s talijanskog na štokavski 
jekavski književni jezik, što je Kuzmanića naročito pogodilo. Odmah je htio 
protiv toga ustati, ali kako zapravo nije imao lista gdje bi svoje misli mogao 
izreći, poslao je svoj članak u autonomaški 7! Dalmata, koji ga je donio tek 
11. VI 1873. 


Nakon objavljenog Kuzmanićeva članka razvila se polemika između Kuz- 
manića u listu I/ Dalmata i lista La Dalmazia cattolica (giornale religioso-poli- 
tico-economico-letterario). Kako je ta polemika značajna za samoga Kuzma- 
nića i za prilike u Dalmaciji u to doba, bit će zanimljivo da se pobliže 
prikaže. 

U 45. broju lista 7/1 Dalmata 1873. Kuzmanić ističe kako je više puta već 
očitovao svoju živu želju da se treba držati starinskoga hrvatskoga jezika 
koji se prema ostalim narječjima »ikavački naziva«, kao »što govori pretežna 
većina naroda našega«. Tuži se međutim da ga omladina u tome ne sluša: »Ali 
zaman mi očitovanje, i nagovaranje: omladina naša potegla se za jednom 
šakom kolovođah, koji ... tamo iza rike Save, napravljenom utisnuše u naš 
jezik jekavštine, koje se kao guba razasuše i čak u naše bogomolje uvukoše 
se.« 

Da bi taj dokaz dokumentirao, prikazuje kako je napisana poslanica 
zadarskog nadbiskupa Petra Dujma od 2. veljače 1873. A ona je napisana 
na talijanskom »i na tako rečenom sčrbskohčrvatskom, jekavačkom dašto, 
jeziku«. Prevoditelj ju je, veli Kuzmanić, »začinio« jekavštinom; tek pri kraju 
umetnuo je »tri četini račvaste ekavštine, a najposli, u onom zoru, ispuznula 
mu cigla jedna ikavština«. 

Vezana za starije stanje književnosti u Dalmaciji, Kuzmanića pogađa 
uvođenje jekavštine i ražalošćuje nestanak mnogih osoba i znamenitosti. Uz 
to prigovara i jeziku i leksiku u tom prijevodu. 

Za desetak dana odgovara mu La Dalmazia cattolica u 25. broju. Piscu 
u tom listu čini se sasvim suvišnim što Kuzmanić dokazuje da ljubi svoj 
hrvatski narod i svoj hrvatski jezik, jer u to nitko i ne sumnja. Svatko koji 
je bolje upoznat s novijom književnom povijesti zna da neke Kuzmanićeve 
radove uvršćuju »u red najuzoritijih hrvatskih spisa« te da i najglasovitiji 
jezikoslovci kada raspravljaju o »čistoći i svojini našega jezika«, Kuzmani- 
ćevo ime s kapom u ruci spominju. Pisac u La Dalmazia cattolica smatra 
međutim da Kuzmanić nema pravo što napominje kako se jekavština ne 
može naći u starijoj hrvatskoj književnosti, citirajući mu narodne pjesme, 
dubrovačke pjesnike, Preradovića, te kaže da jekavština nije kriva što je 
jezik slab i nedotjeran. Drugo je opet pitanje, razlikuje pisac, da li je pra 
vednije i zgodnije da se prihvati ikavica ili jekavica. U to pitanje on ne 
ulazi, ali zato neće ni kuditi Kuzmanića, »gdje se on ozbiljnije toga pitanja 
doimlje, te brani i zagovara ikavštinu proti jekavštini«. A što je nadbiskup 
ipak dao prevesti svoju poslanicu u jekavštini, to je zato što je uvidio da 
je jekavština preotela mah »u našoj današnjoj književnosti, ter da ju je, 
posve riedkom, ma koliko čestitom, iznimkom, novi naraštaj skroz prigrlio«. 

Kuzmanić ne miruje te u 54. broju lista // Dalmata odgovara svome 
kritičaru. Kako je taj spominjao neke pjesnike i pjesme, Kuzmanić prihvaća 
tu misao te apostrofira pisca kao nekog pjesnika koji ne gleda realno, a on 
i dalje stoji na stanovištu: »Ja bi još rekao da nijedan Hčrvat nije duhom 
hčrvatskim opojen, koji svoje prirodne ikavštine zamjenjuje jekavštinama. 
Pisnici više u basnu udaraju, nego u istinu.« Moli zato čitaoce da shvate što 
on toliko forsira ikavicu: »Nemojte, blagi štioci, na lahko uzeti to, što ja 
toliko stalno zamilovah ovu moju hčrvaštinu. Rekoh vam: Svaka ptica k'svo- 
me jatu! Velika vojvodinja toškanska, krasna Bianca Capello, rodom iz Mle- 
takah, nigda nehti reći io misto mi. Atinjani izzviždaše slavnoga besidnika 
Demostena, kad jednom prid njima hčrđavo izgovori ime Asclipion.« Kuz- 
manić poziva biskupa Dujma neka pročita koju pastirsku poslanicu omiljeloga 
mu biskupa splitskoga Pavla Miošića, pa će se osvjedočiti kako valja pisati 
hrvatskim jezikom. 

La Dalmazia cattolica u 29. broju replicira Kuzmaniću i sumnjičavo pita: 
zar bi možda ijekavština bila isključivo srpski govor kao što izlazi iz Kuz. 
manićeve tvrdnje. Jekavski su pisali i dubrovački pjesnici, pa bi se piscu 
»neobično, da i smiešno činilo čuti govoriti o srbstvu Gundulića, Gjorgjića, 
Palmotića itd. usprkos svemu onomu što bi, po mnienju gosp. prof. A. Kuz 
manića, ma koji Srb rekao, i usprkos svoj Vukovoj glagoljiki: Srbi svi i svu- 
da«. Pa makar da pretpostavimo, što nije, da je ijekavski govor srpski, na 
stavlja dalje pisac, valjda neće jezik hrvatski odmah postati srpski čim 
se ono i zamijeni sa je. Zar misli Kuzmanić da njegov prijatelj koji piše 
jekavski »nije duhom hrvatskim opojen s toga što svoje ikavštine zaminjuje 
jekavštinama«? Pisac naročito ističe da je omladina prihvatila jekavštinu 
te, pretpostavivši mogućnost da se omladina i prevari u svojoj nadi, da popu- 
stljivost »koju iz ljubavi za bratsku slogu i za narodno jedinstvo pokazuje, 
željenim plodom neurodi«, ipak na mlađima svijet ostaje i mladome će 
naraštaju služiti na diku što se poveo za slogom. 

Još samo jednom odgovara Kuzmanić na kritičareve riječi iz La Dalma- 
zia cattolica, i to u 59. broju lista 7/1 Dalmata. Kritičar mu je već prije naveo 
kako je prihvaćen kastiljski, pariški i firentinski govor za osnovu književnog 
jezika Španjolaca, Francuza i Talijana, pa onda i južno narječje za naš jezik. 
Te kritičareve navode i prigovore Kuzmanić međutim ne može prihvatiti kao 


504 Prevlast ijekavice 


analogne za hrvatski jezik pa mu na kraju odgovora: »Sve mi je to deveta. 
Jer sadašnje stanje naše književnosti, i položaj naš, nikako ter nikako ne 
prikladuje stanju književnosti i položaju onih nanodah, u kojih se zbi onako 
golema promina, i to najviše posilimice; jer sila vladajuće jezike gradi i 
nameće, kao što sila narodima drugša i ime prominjuje. Nama je do toga: 
eda li jedna šaka poletarah, koji se za zasavskim mudracima potegoše kao 
ovce za ovnom zvonarom, imadu slivati i pretakati ovu našu starinu.« 

Ali već je u prvome članku o tom pitanju pri kraju rekao kako onaj 
»ko uz majčino mliko nesviče, kako je, taj narodnost u sebi nećuti, ili je 
slabo ćuti«. Videći kako ga ne razumiju njegovi suvremenici, Kuzmanić 
pomalo rezignira te pomišlja i na smrt koja će ga konačno riješiti takvih 
nerazumijevanja: »A meni dotužiše tolike mčrske protivštine; tek jedan mi 
razgovor: ja se na krilima uhvanja u bolji život preseljavam.« 

Godine 1873. surađuje konačno i Kuzmanić u Narodnom listu te do 1876. 
objavljuje mnoštvo članaka (oko 120) koji su pretežno povijesni, ali ih piše i 
objavljuje u ikavskom govoru, ostajući na svojim pozicijama do smrti, go- 
dine 1879. 


2. Ijekavica se sve više učvršćuje 


ljekavica se ipak sve više širi i učvršćuje i u književnosti i u javnom životu 
u Hrvatskoj, jednako u sjevernoj Hrvatskoj kao i u dalmatinskoj Hrvatskoj, 
u državnim i u crkvenim ustanovama, pa i u zadarskom Narodnom listu, te 
su se sada neki pisci koji su pisali ikavski našli u posebnom položaju. Dok 
se jekavština nije sasvim probila, još je bilo razumljivo nastojanje, pa i borba 
za to da se ikavskom govoru dade pravo mjesto u hrvatskoj književnosti. 
Ali kada je jekavština već usvojena, kada je ona postala osnova hrvatskoga 
književnog jezika, tada je to — smatrali su — već pravo cjepkanje snaga, 
te se pojedinci tako odvajaju od narodnog stabla. Doista, prevoditelj Svetoga 
pisma I. M. Škarić (počinje svoj jezik nazivati: »slavjansko-dalmatinski«, a 
Vjekoslav Cezar Pavišić se na taj način promeće već u Slaveno-Dalmatinaca, 
samo pod dalmatinskim kutom gleda čitavu hrvatsku problematiku, pa je 
to u neku ruku, već otcjepljivanje od općih hrvatskih koncepcija. Stoga je 
razumljiv stav Hrvata iz Zagreba prema takvim ljudima. Kada umire spo- 
menuti V. C. Pavišić, Obzor“ mu priznaje zasluge na narodnom polju, ali s 
napomenom kako je »u narodnom shvaćanju... bio zaostao za vremenom 
i pojam Hrvatstva zamjenjivao ... sa slaveno-dalmatinstvom«. Pavišić je doi- 
sta bio autonomaš. 

U takvu oštru odjeljivanju od Zagreba postoji u nekih pisaca i trag 
kampanilizma. Ne shvaćajući da je središte hrvatskog političkog života po- 
maknuto s juga na sjever, smatrali su da je Dalmacija, kolijevka Hrvatstva, 
bila i ostala središte hrvatskoga života, pa i kulturnoga, te da joj je suđeno 
da i dalje dominira i vodi, i zbog svog povijesnog prestiža i zbog bistrijih i 
realnijih pogleda na hrvatsku nacionalnu problematiku. Kuzmanić je smatrao 
da je upravo Dalmaciji namijenjena vodeća uloga u životu Hrvata, naročito 
nakon ukidanja ilirskog imena 1843. Zbog toga je tako uporan i u traženju 
da ikavica bude osnova hrvatskoga književnog jezika. 


2 Obzor, 31. 1. 1905. Nekrolog Pavišiću. 

3. Ijekavica nije u svih štokavaca »preotela mah« 


Ali ijekavski govor mije općenito prihvaćen, kako su to priželjkivali u sje- 
vernoj i u dalmatinskoj Hrvatskoj. U očima nekih Hrvata nepravilno postu- 
paju i oni koji pišu ekavski i oni koji se služe ikavskim govorom, a svi bi 
trebali uzeti zajednički jekavski govor. 

Kada se godine 1864. javlja Kuzmanić brojnim člancima u Glasniku dal. 
matinskom i zalaže za ikavski govor, mladi Vatroslav Jagić ustaje protiv onih 
koji se ne drže zajedničke jekavice, nego pišu ekavski." Jagić govori o većini 
srpskih književnika koji se drže ekavice, dok su jekavicom pretežno pisali 
zapadni Srbi kojima je jekavština bila rođeni, materinski govor. 

Kuzmanić se u spomenutoj polemici s listom La Dalmazia cattolica 1873. 
nije mogao složiti s mišlju da je već »jekavština preotela mah« jer se, 
veli, ne može reći da bi jekavština sasvim preotela maha ni među Srbima 
ni među Hrvatima. Stoga je zapravo Kuzmanić u pravu kada tvrdi da to ne 
odgovara činjeničnom stanju: »Ta u knežiji Sčrbiji, u Sremu, i još ponigdi 
tamo, ekavačko naričje; serbska je omladina proglasila svoje zapisnike eka- 
vački«, a uz to i »medju zasavskim Hčrvatima« neki pišu ekavski.“ 

Kuzmanić je realnije ocijenio situaciju tvrdeći da je »u knežiji Sčr- 
biji, u Sremu, i još ponigdi tamo, ekavačko naričje« i da je srpska omladina 
prigrlila ekavštinu. Kao što je iznio prof. Milivoj Pavlović u svojoj studiji 
Uloga i značaj vojvođanskih pisaca u razvitku srpskoga književnog jezika," 
vojvođanski pisci ne prihvaćaju jekavski govor, pa tako i pristaša Karadži- 
ćeve reforme Branko Radičević piše ekavski, »njegov je ekavizam do- 
sledan«, a tako je i Bogoboj Atanacković ekavac, i Zmaj Jovan Jo- 
vanović, iako u »njegovom pesničkom jeziku ima jekavizma, naročito ako 
to zahteva metrika«, pa Đura Jakšić koji ima »dosledne ekavizme (nesu, ne- 
je)«. »Uopšte je jezik romantičarskog kruga... u osnovi narodni. Ali on već 
pretstavlja izvesne novine, izvesnu evoluciju. On je već dosledno ekavski... 
Takav stil i takav pesnički jezik definitivno su izborili pobedu narodnog 
jezika u srpskoj književnosti i dali mu za osnovu šumadisko-sremski narod- 
ni dijalekat.« 

Vojvođanski pisci ne prihvaćaju ijekavicu kao simbol povezivanja Srba 
i Hrvata, kako su to govorili Hrvati i u sjevernoj Hrvatskoj i kasnije u Dal- 
maciji, oni uvelike sudjeluju u prenošenju težišta književnog jezika u Beo- 
grad »izgrađujući opštu srpsku kulturu, a sa njom i opšti savremeni, pravi 
književni jezik srpski«.“ Velika je dakle uloga Vojvodine u oblikovanju srp- 
skoga književnog jezika, pa »kad jednog dana bude rađena integralna istorija 
srpskog književnog jezika i stila... Vojvodina će dobiti veoma značajno me- 
sto s obzirom na izgrađivanje našeg jezičnog stila i naše kulture uopšte — 
kao što je dala u svoje vreme, potreban stimulans za formiranje Beograda 
kao kulturnog centra, i šire, i više od toga«." A ta je književnost pisana ekavski. 


" Književnik, 1864, str. 470. 

“Ti Dalmata, 1873, br. 54. 

" Zbornik Matice srpske za književnost i jezik, Novi Sad, knj. I, 1954, str. 97. 

“M. Pavlović, Uloga i značaj vojvođanskih pisaca u razvitku srpskohrvat- 
skoga književnog jezika, Zbornik Matice srpske, 1954, str. 98. 

" M. Pavlović, Uloga i značaj ..., str. 98. 

Jedan od rjeđih vojvođanskih pisaca koji je pisao jekavski, Đuro Dani- 
čić, inače je »u Beogradu dosta pisao istočnim govorom. Tim je govorom 
najpre izrađen prevod Istorije srpskog naroda...«" Za ijekavski govor ne 
može se posvjedočiti da je »najstariji, ni najpodesniji ni najprostiji«, veli 
Stojan Novaković, nego je »jedna strana istočnog govora«, a ona je u buduć- 
nosti pozvana »da srpskom književnom jeziku i dalje privlači ona plemena, 
koja su na prekretnici među Srbima i Bugarima... .«." Daničić, kao revni Ka- 
radžićev sljedbenik, koji kasnije dolazi i u Jugoslavensku akademiju u Za- 
greb, ostaje pri jekavskom govoru, ali ga istočni Srbi ne prihvaćaju. 


4. Ekavština Ante Starčevića 


U drugom dijelu svoje ocjene Kuzmanić napominje kako i »među zasavskim 
Hčrvatima« neki pišu ekavski. Očito je pri tome mislio na Antu Starčevića. 

Iako je Ante Starčević ostao usamljen u svom načinu pisanja, u upotrebi 
ekavskoga govora,“ ipak je zbog svoje žestine na sebe svraćao pažnju, pa je 
tako Kuzmanić očito baš na njega mislio u svom članku. Uz jekavski i ikavski 
govor u Hrvata pojavio se i treći, ekavski. 

Iako je Ante Starčević također Ličanin kao i Šime Starčević, on smatra 
da ikavski govor, koji je zapravo najprošireniji hrvatski govor, upotrebljava 
tek neznatan broj ljudi, to je po njemu govor »koji samo nekoliko nas što- 
kavacah razumi«.“ 


Ekavsko kajkavsko narječje upoznao je Starčević na školovanju u Zagre- 
bu, gdje je proveo godine između 1839. i 1845, kada se ilirski pokret sve više 
širio i među građanstvom, a naročito među omladinom. Vjerojatno je pod 
utjecajem škole, koja na mlade ljude presudno utječe, Starčević ostao pristaša 
pravopisa kako ga je naučio u zagrebačkim školama, ostao je kod Babukićeva 
»namestnog ili ugovorenog č«, samo je u svojem pisanju uklonio »kapicu« 
iznad €, tj. priklonio se ekavskom govoru. Ne prihvaćajući načela po kojima 
bi svi štokavci bili Srbi, kajkavci Slovenci, a tek čakavci Hrvati, Starčević je 
— za razliku od Karadžića — ekavski govor proglasio hrvatskim govorom, 
imajući pri tom na umu da Hrvate treba posebnim izgovorom odvojiti od Ka- 
radžićeve jekavice. Najprije je, dakako, i on pisao &, ali se kasnije priklonio 
ekavici i kod nje je ostao »tvrdokorno sve do konca života, jer su ijekavicu 
branili po Vukovu uzoru i svi hrvatski 'Slavosrbi', te je u njezinoj pobjedi 
gledao opasnost za hrvatsku kulturu i političku posebnost«. 

Dogodio se zanimljiv proces da je većina srpskoga naroda odbila Kara- 
džićevu jekavicu i prihvatila ekavicu, a Starčevićeva ekavica imala je manje 


" Srpska kraljevska akademija i njegovanje jezika srpskog. Poslanica Akade- 
miji nauka filosofskih od Stojana Novakovića, Glas Srpske kraljevske akademije, 
Beograd, 1888, str. 61, 82. 

"N.d, str. 68. 

“* Nakon prvoga svjetskog rata više hrvatskih pisaca upotrebljava ekavski 
govor u svojim djelima, npr. Krleža, Cesarec, A. B. Šimić, A. Barac, G. Novak i dr. 
— Zanimljiv je članak dr. Blaža Jurišića u listu Hrvat godine 1919. u br. 24, jer i on 
ide u opću tadašnju atmosferu, ali posebno spominje i Starčevića u vezi s prihva- 
ćanjem ekavskog govora. 

" Narodne novine, 1851, br. 239, str. 242. 

pristaša nego Kuzmanićeva ikavica, te je hrvatski narod preuzeo upravo 
jekavski govor »premda nema nikakve sumnje o velikosrpskim ciljevima Vu- 
ka Karadžića kao ni o velikohrvatskim Ante Starčevića, koje su ciljeve i na 
taj način htjeli postići ovi najjači predstavnici tih dvaju susjednih borbenih 
nacionalizama« .“ 

Nakon raspravljanja o ikavici i jekavici u Dalmaciji sada treba prikazati 
razloge zbog kojih je konačno pobijedio jekavski govor u hrvatskoj knji- 
ževnosti. 


5. Presudni utjecaj Dubrovnika i dubrovačke književne ijekavštine 


Iako postoji više razloga zbog kojih su se ilirci odlučili za jekavski govor (a 
prednosti jekavskog govora nabrojene su kasnije uz Književni dogovor), nisu 
svi razlozi jednako jaki. Mislim da bi se moglo reći da je bogata dubrovačka 
književnost, naročito ona »zlatnoga vijeka«, imala presudan utjecaj na ilirsku 
odluku, a onda i značenje koje je romantizam pridavao narodnim pjesmama, 
od kojih su mnoge bile objavljene na jekavskom govoru.“ Već iz dosadašnjeg 
izlaganja vidljivo je da je i želja za jedinstvom sa što širim južnoslavenskim 
narodima upućivala ilirce da prihvate zajednički govor sa Srbima, a kako je 
Karadžić bio najistaknutiji borac za narodni jekavski jezik, očito je i to 
utjecalo. 

I prije nego su ilirci obnovili hrvatsku književnost i povezali odjelite 
hrvatske pokrajine u jedinstvenom jeziku i pravopisu, stariji su i istaknutiji 
duhovi osjećali povezanost raznolikih hrvatskih teritorija. Nakon oslobođenja 
nekih hrvatskih krajeva od Turaka u 18. stoljeću, veze među hrvatskim po- 
krajinama postaju življe, pa se naročito očituju osobni dodiri kulturnih ljudi 
iz raznih naših krajeva. 

Pisci iz sjeverne Hrvatske, Kanižlić, Krmpotić i dr., poznaju Dubrovčane, 
povodeći se za njima, pa Katančić posebno spominje Nalješkovića, Ranjinu, 
Palmotića, ali i Barakovića, P. Divnića, Kačića, Đurđevića i druge, dakle dub- 
rovačke i dalmatinske pisce. Suvremenici su cijenili Kanižlića, osjećajući nje- 
gove književne kvalitete. U svojem shvaćanju književnog jezika nije bio uzak, 
crpeći iz djela starijih hrvatskih književnika, pogotovu dubrovačkih. Posebno 
je proučavao Gundulićeve Suze sina razmetnoga, Đurđevićeve Uzdahe Manda- 
ljene pokornice. Već se na prvi pogled osjeća utjecaj dubrovačkih književnika 
u nekim njegovim duhovnim pjesmama. 

Kada je Katančić nazvao Kanižlića »takmacem Dubrovčana«, bila je to 
izjava važna ne samo zbog Kanižlića nego i kao dokaz kako su potkraj 
18. stoljeća i u sjevernoj Hrvatskoj Dubrovčani već bili »glavno mjerilo knji- 
ževnih vriednosti«.“ 

Nije na glasu dubrovačka književnost samo u tih slavonskih pisaca. Ka- 
rakteristično je da starije dubrovačko pjesništvo — i u predodžbama ljudi iz 
užega zagrebačkoga kulturnoga kruga dobiva u 18. stoljeću aureolu znamenite 
kulturne epohe naše prošlosti. Čak u pjesmi Vitija Horvacka iz 1785. zagre- 


2 M. Starčević, Ekavica dra Ante Starčevića, Hrvatski list, 1. I. 1941, str. 18. 
"* Kada spominjem taj razlog, ne znači da ni drugi nisu imali utjecaja. 
“M. Kombol, Poviest hrvatske književnosti do Preporoda, str. 341. 

bačkog prigodnog pjesnika Šimuna Jelačića možemo zapaziti poznavanje 
dubrovačke književnosti; on citira i Đurđevićeve stihove: 


Pjeva u jezik tvoj rođeni, 
u ki željah pjevati ja... 


A, Baričević, koji je kao neobično radoznao duh neumorno sakupljao knjige 
iz svih hrvatskih krajeva, u jednom pismu poznatom dalmatinskom piscu 
Pavloviću Luciću spominje i Dubrovčane »quorum merita in republicam litte- 
rarium celebratissima sunt«. Čak se u dubrovačkim krugovima proširio glas 
kako će se u Zagrebu tiskati djela dubrovačkih pjesnika, ali je to, 1791. 
godine, bilo još uvijek nevjerojatno prema mišljenju Baričevićevu. Miho 
Miličić, međutim, ne imisli tako, — »nam unaquaque natio suam potissimum 
linguam explorare eique decus comparare curat«. 

Zagrebački svećenici, a među njima je bilo najviše književnika, pretežno 
misle da je dubrovačko narječje jedino prikladno za književni jezik, tuži 
se Kopitar u pismu 21.:IV. 1810. Dobrovskom (»Wenn nur die Agramer The- 
ologen richtige Begriffe vom Kroatischen Dialect hatten, aber allgemein 
herrscht das Vorurteil, dass Ragusaner-Illyrisch das echteste Slawische sei«).“ 
Kopitaru je ikrivo što zagrebački književnici napuštaju uopće kajkavštinu, a 
preuzimaju štokavštinu. Nije to nikakvo čudo, smatra Kopitar, razočaran tom 
pojavom, kada su Dubrovčani znali uvjeriti Francuze za vrijeme njihova 
vladanja u Ilirskim provincijama, te je profesorom »ilirskoga jezika« u Ljub- 
ljani postao opat Sivrić, koji zapravo predaje dubrovački govor. A dubrovački 
govor je ijekavski. 

Mažuranićeve dopune 14. i 15. pjevanja Osmana pokazuju koliko je on 
duboko prodro u Gundulićev jezik“ i koliko se oplodio na pjesmotvoru dub- 
rovačkoga pjesnika kada ga je mogao dopuniti s toliko minucioznog poznava- 
nja jezika i duha Gundulićeva djela: 


Nebesa su knjige od vieka 

gdie svojim parstom Višnji piše, 
neka vidi, tko ga nieka 

čijim duhom stvor saj diše. 


Ilirci su uopće cijenili dubrovačku književnost, a Dubrovčani su s razumijeva- 
njem pratili rad iliraca i (surađivali u ilirskim časopisima. Antun Kaznačić 
pozdravio je Lj. Gaja posebnom pjesmom kada je ovaj pohodio Dubrovnik, 
a pozdravio je i tiskanje Osmana u Zagrebu, 1844. On je oduševljen zbog 
preporodnih kretanja iliraca i samoga Gaja: 

Živi čestit, slavan budi, 

mili Gaju, rodna kruno, 

srdca ilirska žeži, budi, 

nek poznade svak ipodpuno, 

da se u cieni svog jezika 

domorodstva zdrži dika. 


5 F, Fancev, Hrvatski ilirski preporod jest naš autohton pokret, Hrvatsko 
kolo, 1935, str. 8. 


* Osman s dopunom Ivana Mažuranića tiskan je godine 1844. 

IJ Kaznačićevu kuću svraćali su 4 Gaj i Preradović i Kukuljević, a u vrlo 
dobrim odnosima s književnicima i javnim radnicima iz sjeverne Hrvatske 
bio je i Kaznačićev sin Ivan. Kuzmanić, pa ni I. A. Brlić, nisu zadovoljni toli- 
kim dobrim odnosima s Dubrovčanima, pa negoduju zbog prihvaćanja poje- 
dinih osobitosti u pisanju. Kuzmanić osjeća i nesklonost prema Dubrovniku, 


IVANA. GUNDULIĆA 


OS MA N 


(oO PVADESKI PIEVANJAJI. 


Met slikom, pua oskar s gie. okom 


O Zaca. 


Voko ba pasi oka uo š gene dure dopao 80, 


"sra 


OSMAN I. Gundulića (s dopunom I. Mažuranića) 


kao što se osjeća i trag potcjenjivanja Dubrovnika prema Daimatincima.? 
Pitanje umjetničkog izraza bilo je vrlo važno za ilirske književnike. Rakovac, 
Vukotinović, a posebno Demeter i još 'više Ivan Mažuranić, gledali su u du- 
brovačkoj književnosti ne samo znak ponosa zbog bogate i vrijedne književne 
baštine, kojom bi se mogli ponositi i veći narodi, nego su u dubrovačkoj 
književnosti nalazili i bogat pjesnički jezik. D. Demeter u članku Misli o na- 
šem književnom jeziku“ smatra da se pučki jezik ne može uzdići do knji- 
ževnog jezika, jer »jezik razvitog čovjeka (književni jezik) mora imati na 
ioliko više riječi negoli jezik, koji smo naučili po ophođenju s prostim ljudi- 
ma, na koliko više misli ima izobražen čovjek od neizobraženoga«. 

Zbog toga što je jezik Dubrovnika bio jezik bogate naše starije klasične 
književnosti, koji je omogućivao pregnantniji pjesnički izraz, ilircima je on 
bio u većoj cijeni nego pučki ikavski govor i književnost koja je na njemu 
napisana. U usporedbi s Osmanom, Suzama sina razmetnoga i Dubravkom, 


" Usp. La voce dalmatica 1864, br. 49. 
5 Danica ilirska, 1843, br. 2, 3, 4. 

kao i s djelima Bunića Vučića, Junija Palmotića i s drugim djelima dubro- 
vačke književnosti, činili su im se pučki govori, pa i ikavska književnost, 
pretežno pobožno-poučna, manje vrijednima i manje prikladnima za književ- 
ni izraz, iako se, na primjer, među tim djelima nalazila i Kanižlićeva Sveta 
Rožalija ie 

Duh romantizma proširuje vidike našim ilircima i povezuje ih s ostalom 
Evropom, dok su pisci koji zagovaraju ikavicu daleko od tih strujanja. Za 
Š. Starčevića glavno je pouka u religiji, a Kuzmaniću se u prvoj fazi njegova 
rada, u obradi gospodarstva, a i kasnije, u drugoj, tematika mnogo ne proši- 
ruje, on zazire od dubrovačke poezije. Ona mu je nepotrebna i zbog drukčijih 
pogleda na svijet, na književnost i na jezik. Ljubavnoj lirici suprotstavljaju 
takvi ljudi poučnu književnost, a razvijenom jeziku za šire književne potrebe 
samo pučki jezik. 

Ilirci prevladavaju takav način gledanja na književnost, ona im je već 
znatno raznolikija, pa za nju traže i probraniji izraz, te ne nalaze bolje rje 
šenje nego u jeziku Dubrovčana. Iako se takvi pogledi suprotstavljaju i među 
ilircima, ipak je opća težnja iliraca mnogo složenija nego u skupini dalmatin- 
skih pristaša ikavice, pa misao o složenijem jezičnom izrazu ostaje kao trajna 
sastavnica u ilirskim jezičnim mastojanjima. 

Na oblikovanje pojedinih književnih jezika utječu mnogi činioci: nekada 
je to najprošireniji govor kojega jezika, ali se katkada izdvaja iz raznih go- 
vora jezik s najvećim društvenim prestižem (jezik dvora ili kakva kulturnoga 
kraja). U doba ilirizma ne prihvaća se najprošireniji ikavski hrvatski govor, 
a ne može se preuzeti ni govor političkog i književnog središta Hrvata zbog 
kajkavske osnove, koja se napušta, pa se izabire jekavski govor najcjenjenije 
starije dubrovačke književnosti, koja upravo zbog toga što je pisana starijim 
jezikom nosi u sebi i nemalih problema. Situacija je bila mnogo složenija 
nego što su u početku mislili obožavatelji dubrovačke književnosti i jezika 
kojim je ona pisana. 


6. Ikavski govor nije na koncu uspio postati književnim 


Ijekavski ipak nije zajednički jezik Hrvata i svih Srba, ekavski se govor na. 
metao srpskoj književnosti. Tu činjenicu danas prosuđuju i srpski i hrvatski 
filolozi kao razumljivu." Kod Hrvata je bilo nešto drugačije s ikavskim go- 
vorom. Ikavski govor nije bio u središtu nekog jačeg i organiziranog kulturnog 
života, kao što je to bila ekavska Vojvodina za Srbe, s Novim Sadom kao sre- 
dištem, gdje se 1826. osniva i Matica srpska. Središte hrvatskoga kulturnog i 
političkog života bio je kajkavski Zagreb, koji prihvaća štokavsko narječje, pa 
se, nakon neutralnoga &, priklanja dubrovačkoj ijekavštini. 

Čitavo je to pitanje ipak složenije, povezano s ideološko-nacionalnim po- 
gledima. Svu tu problematiku oko izbora govora za hrvatski književni jezik 
treba sagledati u »historijskom razvitku i u njenoj političkoj i ideološkoj 
uvjetovanosti«, pa će se lako moći utvrditi da nisu uvijek samo posve filo- 
loški razlozi odlučivali hoće li se refleks jata pisati ovako ili onako. 


2 J. Hamm, Vatroslav Jagić i Poljaci, Rad JAZU, knj. 282, str. 90. 

Hirska težnja za jekavskim dubrovačkim govorom i njihova želja da se 
stvori zajednički jezik za Hrvate i Srbe tako se približuje Karadžićevim na 
stojanjima za jedinstvenom jekavicom. Kako su ta jezična i pravopisna pita. 
nja bila povezana i s nacionalnom mišlju povezivanja Hrvata i Srba, ne 
dolazi u obzir ikavski govor kao osnova književnog jezika, jer je to tipični 
hrvatski govor, ali ni ekavski jer je on tipični srpski govor. 


Oni koji zastupaju gledišta da treba ujediniti i povezati samo hrvatske 
krajeve u jedinstvenom tipu književnog jezika oštro se bore za ikavicu, za 
govor koji povezuje dalmatinske, primorske, slavonske i bosanske Hrvate. 
Oni realnije gledaju na činjenično stanje te su uvjereni da ekavski Srbi neće 
za volju sloge prihvatiti jekavski govor, kako su to traži Karadžić i ilirci 
i njihovi nastavljači. Adolfo Veber Tkalčević još je 1883. smatrao da činjenica 
što Srbi sve više pišu ekavski »ne smeta toliko, da se ne bismo mogli nadati, 
da ćemo se skoro svi skupa sastaviti na temelju štokavsko-jekavskog narječja«. 
Pet godina nakon tog Veberova članka Stojan Novaković jasno će reći da 
nema nade da bi Srbi prihvatili jekavski govor, nego, naprotiv, iznosi razloge 
zbog kojih je i on napustio južni govor. 

Ali u sjevernoj Hrvatskoj uvjereni su da će jekavski govor povezati oba 
naroda, a tako misle i dalmatinski Hrvati i šezdesetih godina kada se u Dal- 
maciji organizira Narodna stranka i pokreće Narodni list. Jekavski je govor 
materinski govor Srba u Dalmaciji, pa je tim govorom lakše postići jeđinstve- 
nu platformu za borbu protiv talijanštine, a isto tako će se lakše ostvariti 
sjedinjenje Dalmacije s banskom Hrvatskom. 

Kao što je srpska književnost pisana ekavskim i jekavskim govorom, 
mogli su i hrvatski književnici prihvatiti naporednu upotrebu jekavskog i 
ikavskog govora, pa ostaviti vremenu da stvori konačnu odluku o općem 
hrvatskom govoru. Ali i književnicima u sjevernoj Hrvatskoj kao i onima u 
dalmatinskoj Hrvatskoj, dakle narodnjacima i njihovim nastavljačima, leb- 
djele su pred očima široke slavenske koncepcije koje bi se imale ostvariti i u 
nacionalno-političkom i jezičnom obliku. Za to im je bila pogodnija jekavica, 
te su uvjereni, više u želji i težnji nego u realnosti, da se jekavski govor svuda 
prihvaća i u doba kada se ekavski pisana književnost sve više afirmirala. 


Široki slavenski pogledi sedamdesetih godina 19. stoljeća u nekih hrvat 
skih narodnjaka pomalo ustupaju mjesto hrvatskim narodnim koncepcijama, 
kao što je to slučaj i sa srpskim narodnjacima. Jekavski govor i dalje ostaje 
u dalmatinskom tisku, književnosti i javnom životu, osim sporadičkih sluča- 
jeva u kojima dolazi ikavica, ali se tada već ističe kako jekavski govor Dal- 
matinci preuzimaju nerado, iz nužde,“ jer »smo time pomeli većinu hrvat. 
skoga naroda, kojemu najvećma sladi ikavica«.* Ipak se jekavica prihvaća iz 
težnje za združenjem s drugom braćom i izvan Dalmacije,“ dakle s Hrvati- 


* Vienac, Zagreb, 1883, br, 12 i 13. 

" Glas SKA 1888, sv. 10, str. 68. 

? Ipak se ikavica javlja i dalje, naročito u crkvenim, religioznim knjižicama 
namijenjenim seljacima, a i u pučkim novinama što se izdaju za seljački narod 
kojemu je znatno bliža ikavica još i pri koncu 19. stoljeća i kasnije. 

3 Tako se i 1938. oduševljava dr. Ivan Bulić za ikavštinu Ante Kuzmića, Novo 
doba, 1938, br. 90, str. 23. 

*“ Zanimljivo je promotriti rad bačkih Hrvata s obzirom na refleks glasa jat. 
Oni su ikavci, ali se u knjigama služe pretežno ijekavskim govorom. Tako Ivan 
Antunović piše Bog s čoviekom na zemlji godine 1879. ijekavskim govorom, ali 
i s dosta ikavizama, dok u predgovoru upotrebljava redovno ikavske rijeći (npr. 

ma i Srbima iz banske Hrvatske: »A što je najčudnije, to je, da smo mi zapadni 
Dalmatinci poprimili jekavštinu iz Hrvatske (iz Zagreba), a ne iz Dubrovnika. 
I zbilja, kad se u Zagrebu odlučilo za jekavštinu, tada se i kod nas uniela u 
knjigu.«* 


Eto, iz sloge s drugim Hrvatima ostaju i u Dalmaciji uz jekavštinu, koja 
ih veže s banskim Hrvatima i sunarodnjacima iz drugih hrvatskih krajeva, 


nekoliko ričih, Nimacah, prosvitno, uvik, naslidovati i dr.). Ipak 1882. izdaje Napu- 
tak za one koji osićaju napast postati nazareni, a god. 1884. molitvenik Čovik s 
Bogom ikavskim govorom. — Nije se, naime, dala odjednom napustiti ikavica, pa 
se zadržala još dugo u pučkim izdanjima namijenjenim seljacima. Dr. Matija Eve- 
tović stoga dobro karakterizira Antunovićev rad: »Antunović je ... uveo u bunje- 
vačku knjigu fonetički pravopis i ijekavski govor štokavskog narječja. Svoje mišlje- 
nje opširno je obrazložio u djelu Bog s čoviekom na zemlji, pa ga se u svim svojim 
knjigama, osim u molitveniku i Naputku, vjerno držao. Antunović je u ijekavskom 
govoru bio nesiguran, pa je u svojim djelima, a osobito pod starije dane, miješao 
ijekavski s ikavskim, a tu i tamo i s ekavskim« (Život i rad biskupa Ivana Antuno- 
vića, Subotica 1935, str. 134). Usp. i dr. Ante Sekulić, Književnost bačkih Hrvata, 
Zagreb, 1969. 

*5 Iskra, Zadar, 1884, br. 19. Isti razlozi naveli su i fra Kaju Adžića da na- 
pusti svoj rodni i dragi ikavski govor i preuzme jekavski, kako se to može čitati u 
predgovoru djela »Štijenje poslanica i evangjelja«, prvo izdanje tiskano je u Zagre- 
bu 1851, a drugo u Požegi 1865. Tu Adžić veli: 

Nu ujedno moram ovdje sada dati i razlog, zašto sam odstupio od pčrvašnjeg 
načina izgovaranja ričih n. p. vira, vrime, kripost, dilo itd., te sam sada pisao: 
vjera, vrieme, kriepost, djelo. Moram iskreno kazati: da mi ova promjena baš 
nije bila po volji; jer sam vazda dčržao a dčržim i sada, da na i izgovarati jest 
mnogo ljepše, i za uho ugodnije, nego na E, na Te ili na JE; n. p. vidi mi se, što će 
takodjer svaki bezpristrani inostranac potverditi: da je ugodnije čuti: lipo vrime, 
kripostno dilo, višt čovik, nego lepo vreme, krepostno delo, vešt čovek ili liepo 
vrieme, kriepostno djelo, vješt čovjek. Ovo bo je pčrvo većma izgladjeno, i od ovih 
tako da kažem gčrbotinah oslobodjeno. S toga je ovaj način izgovaranja i pisanja 
kako po Dalmaciji tako po svem Primorju, Liki i Kčrbavi, po Bosnoj, i Slavoniji, 
a i po Magjarskoj, gdje ima našega naroda već od stoletjah zavladao, i od svih 
književnikah kao najmiloglasniji priznan i upotrebljavan bio. Ali odkako Hčrvati 
Kajkavci primiše naš jezik i počeše ga obradjivati, najd& se medju njima ljudih, 
kojima se većma dopadč govoriti i pisati sa ie i je, nego sa i. Ovi privukoše na 
svoju stranu još i mnoge druge, te tako malo po malo ovakvih ljudih postade 
većina, i ova je već sada posve mah preotela. Šta dakle i meni drugo preostaje, 
nego sloge radi pristati uz većinu, i njoj se prilagoditi! Molim dakle Gospodu žup- 
nike po Banatu, Bačkoj i Baranji, a i one okolo Budima, koji se s našom literaturom 
nebave, a ipak ilirskom puku služe, da se ne smute i nereknu: gle vlaškog jezika! 
jer ovo nije vlaški jezik, vlaški je jezik, jezik Rumunjski, a ovo je pravi i čisti 
jezik ilirski, (kog od njekoliko desetinah godinah Sčrblji prozvaše serbskim, a u 
najnovije vrieme Hčrvati hčrvatskim, valjada zato, što su ga od preko Tatranskih 
gorah si Diis placet! ovamo donieli, onako, kao što su Bulgari od Volge donieli 
današnji bugarski?!), i koji jezik ilirski ima u sebi tu malu razliku, da se u gdje 
kojih mjestih izgovara: vira, vrime, dite, did; a u gdjekojih: vera, vreme, dete, ded; 
najposlie u niekojih: vjera, vrieme, diete, djed. Ovo je posljednje, kako već gori 
rekoh, odabrano, i sada u obće primljeno; dakle — neka bude. A ako tko baš nebi 
hotio ovako pred pukom čitati, prosto mu je, neka čita, kako mu volja. Samo 


vasi 


jeziku nisu podpuno vješti. 

U ostalom dao dobrostivi Bog! da se svi, barem Jugoslavjani po primjeru 
Niemacah i Talijanah slože ne samo u jednom literarnom jeziku, brez kojega zaisto 
nebude nikada velike i bogate književnosti, nego da se slože takodjer i u jednom 
narodnom imenu, brez koga opet nebude nikada narodne veličine: pak što je još 
najpotrebitije, da se napokon slože i u jednog pravoj Isukčrstovoj vjeri, koja se 
jedino u Svetoj katoličanskoj Cčrkvi nalazi, brez koje u istinu nebude vječnjeg 
spasenja. 

Pisah u Požegi 1. Siečnja 1865. 


514 Povezanost Dalmacije i sjeverne Hrvatske na jezičnom planu 


koji su je također prihvatili.“ Da to nisu učinili, izdvojili bi se iz zajedničkih 
kulturnih i književnih težnja, a oslabili bi i svoju borbu za narodna prava 
i težnje da se Dalmacija priključi sjevernoj Hrvatskoj. 

Na taj način nestalo je ikavske opozicije u jeziku hrvatske književnosti 
pisane jekavskim govorom. Ipak je ikavsko-zapadnojekavski tip govora znat- 
no prisutan u hrvatskom književnom jeziku. 


III. POVEZANOST DALMACIJE I SJEVERNE HRVATSKE NA 
JEZIČNOM PLANU 


1. Sud A. Šenoe o jeziku istaknutijih dalmatinskih pisaca 


Iako su sjeverna i dalmatinska Hrvatska bile odvojene u posebnim državnim 
formacijama, ipak postoje određene veze i na književnom i jezičnom planu. 
Izmjenjuju se pogledi na pitanja književnog jezika; Narodni list prenosi iz 
Obzora više priloga o jezičnim pitanjima; pojedini pisci iz Zagreba osvrću 
se na književnike i javne radnike iz Dalmacije i sl. 

August Šenoa naročito hvali Pjesme i besjeđe Mihovila Pavlinovića napo- 
minjući kako će se naći u nas malo pisaca »koji bi toliko samonikli, krepki, 
jedri i izvorni bili kao što Pavlinović«. Šenoa izravno kaže: »Tko je rad označit 
hrvaštinu u Dalmaciji, pravu, zdravu, čistu od prekomorske primjese, svrnut 
će ponajprije okom na Pavlinovića. Tko je rad naučiti pravo mišljenje i 
kazivanje hrvatsko, štij Pavlinovića. Riječ mu je izvorna, krepka, jezgrovita, 
al opet nije isprebirana.« Analiziravši priloge u knjizi Šenoa završava: »Tko 
hoće da mladića ponudi slašću čiste hrvaštine, neka mu ponudi Pavlinovi- 
ćevu knjigu; tko mari uvjerit se do koliko sile i ljepote zajedno se hrvaština 
dotjerat može, neka prouči Pavlinovićevu knjigu; ova nam je ponajbolji ka- 
žiput da nam valja jezik učit pod Velebitom na žalu sinjega mora.«* 

I Ivićevićev i Kuzmanićev jezik privukao je pažnju Augusta Šenoe.“ 

Godine 1878, u doba kada se pokretao Akademijin Rječnik, napisao je 
Šenoa u Viencu: »Budi nam dozvoljena čedna primjedba koju ne smatraj 


* U usporedbi s modernom dijalektalnom poezijom čakavskom i kajkavskom 
nema mnogo pjesnika koji danas pišu ikavskim štokavskim govorom. Među pozna- 
tije možemo ubrojiti Aleksu Kokića i još pokojega iz kruga bačkih Hrvata. Vin. 
kovčanin, kipar Vanja Radauš izdao je god. 1969. zbirku pjesama Slavonijo, zemljo 
plemenita pisanu pretežno ikavski. 

"A. Šenoa, Pjesme i besjede Mihovila Pavlinovića, Vienac, 1873, br. 36. Cit. 
prema August Šenoa, Sabrana djela u redakciji S. Ježića, knj. XI, str. 99. i 101. 
Usp. i Vladimir Anić, Uzročna značenja u jeziku Mihovila Pavlinovića, Jezik 1972/73, 
br. 1, 2, 3; Prostorna značenja u jeziku M. Pavlinovića, Radovi Filozofskog fakulteta 
u anu XII, str. 8; M. Pavlinović — bez želje filolog, Radovi F. f. u Zadru, str. 
14—15 (9). 

% A. Šenoa, Stjepan Ivićević, Vienac_ X, 1878, br. 37—41, cit. prema A. Še 
noa, Sabrana djela, knj. XI, str. 253—282. 

nitko drzovitom. Dobro bi bilo da se za akademički rječnik iscrpe Ivićevićevi 
rukopisi i Kuzmanovićeva (Kuzmanićeva!) djela, ako to nije učinjeno.«* 


Zanimljivo je napomenuti da se i August Šenoa pozvao iz Zagreba u jed- 
noj svojoj polemici na Parčićev rječnik kao na autoritet u leksikzinim pro- 
blemima. Šenoa je pisao ne samo prikaze pojedinih knjiga te ih ocjenjivao 


August Senoa 


u Viencu nego se podosta obazirao i na jezik pojedinih djela, pa i prijevoda. 
Tako se u Viencu“ osvrnuo i na djela Zabavne knjižnice iz Kraljevice, naročito 
u prikazu I opet Zabavna knjižnica. Prigovonio je nekim riječima i izrekama 
iz prijevoda Hugoova romana Dvadeset i tri, a zauzvrat se javio neki R-ć, 
vjerojatno iz Zadra (Šenoa stavlja upitrik) u Primorcu u namjeri da obrani 
prijevod o kojemu je bila riječ. Šenoi je pnigovorio što u njegovoj noveli Mladi 
gospodin nalazi riječi i fraza što ih je uzeo iz kajkavskog narječja. Šenoa 
ga upozorava da se ne zavaravamo »da nam je Vukov rječnik što je kalifu 
Omaru koran bio«. Karadžić je uvrstio u svoj rječnik, domeće Šenoa, samo 
one riječi što ih je čuo, a u narodu ima mnogo više riječi. 


Sada hrvatski pisac iznosi misli koje su bile zajedničke čitavoj Zagre- 
bačkoj filološkoj školi: »Mi mislimo da je temelj književnog jezika štokav. 
ština, i da ga popunjavati valja rječmi iz kajkavskoga i čakavskoga narječja, 
ako su te rječi po svom korijenu razumljive štokavcu i ako u štokavštini 


“A. Šenoa, ni Ivičević, n. d., str. 264, bilješka. 
“* Vienac, 1875, b 

uopće za koj pojam rječi ne ima, il, samo tuđa rječ ima.«" Tako i srpski 
pisci čiste jezik od turskih riječi, pa su ulica, most, ručnik, peć istisnule ili 
će istisnuti tuđinske sokak, ćuprija, peškir, furuna, iako sve te riječi ima i 
Vuk. Ali zato neće ući u književni jezik riječi kajkavske: cucek, mucek, 
pucek, verek, sfundati, drgeznuti, skezmati, požirak, mrtučljivost, manguva- 
nje. 

Drugo je, smatra Šenoa, ako je on uzeo u svojim djelima riječi iz dija- 
lekta, ali takve što će ih štokavac razumjeti i u noveli u kojoj govore kajkavci, 
Njemu je »tobožnji Zadranin« prigovorio nekim riječima i u Mladom gos. 
podinu, kao što su: zdenac, potapšati, zahvaliti se, radoznal, burkati, spetiti, 
poculica, usopiti se, ni uha ni sluha, gusle zvone. 


S Parčićevim rječnikom u ruci pokazuje Šenoa kako su obične niječi i 
zdenac, burkati se, poculica, gođina i druge. Iako riječi burkati nema Kara 
džić, ipak se prema »uzburkanom moru«, dakle prema pridjevu, može napra- 
viti i glagol, ispravno zaključuje Šenoa, za poculicu znaju čak i štokavski Po- 
žežani, Karadžić nema riječ usopiti se, ali ima sopiti, sopiljka, a da je tu 
riječ Karadžić čuo, očito bi je upotrijebio u značenju »den Atem verlieren«, 
što je izrazitije nego kritičarevo »umoriti se«. Fraza »ni uha ni sluha« upo- 
trebljava se, doduše, u kajkavskim krajevima, ali joj je lik posve razumljiv 
i posve štokavski, gusle mogu i zvoniti ako se kaže općenito, uz potanje naz- 
nake: cilikati, cinkati, guditi i sl. 

Završavajući svoj odgovor »Lažizadraninu«, koji je prigovarao jeziku ča- 
sopisa Vienac, Šenoa napominje kako je taj časopis s obzirom na jezik naro- 
čito strog upravo prema sebi, te ljudi vještiji »od nepoznatoga R-ća... pri- 
znaju da Vienac osobito pomno pazi na jezik«.? 


Očito je da je prigovor Šenoi uputio vatreni pristaša Karadžićeve jezične 
škole što je Šenoa u osnovi poštuje, ali ne može prihvatiti ni adorativno 
divljenje Karadžićevu rječniku, a ne slaže se s piscem ni u tome da se ne 
bi mogle upotrijebiti i pojedine riječi iz čakavskog ili kajkavskog leksičkog 
blaga ako im se dade štokavski oblik. To su ipak već dva različita gledanja 
na osnovnu problematiku književnog jezika i književnog izraza. 


Još se stvar jasnije vidi iz jednoga članka u listu I! Dalmata potkraj se- 
damdesetih godina, u kojemu su tada surađivali srpski pisci iz Dalmacije. 
U tom autonomaškom listu ističe se kako je šteta što se svi, i Hrvati i Srbi, 
ne drže one Karadžićeve »Piši kako puk govoni«, dok Hrvati smatraju da 
u književnosti može biti i sada onako kako je bilo »za vremena dubrovačkog 
književnog diletantizma«. Šenoa ne zaslužuje, veli se otvoreno, da mu se 
ime toliko u zvijezde kuje. Jezik je u Viencu uopće »strahota nad strahota- 
ma«, pa kada bi se sve htjelo iznijeti o jeziku tamo preko Velebita, trebalo 
bi napisati čitavu knjigu, »a kamoli ovo malo crta što smo kanili baciti na 
hartiju«. Ako je moguće u zlu doći do »krajnjeg savršenstva«, to su Hrvati 
»došli do najgore iskvarenosti u jeziku«. Kritičar zatim citira riječi nekog, 
navodno poznatog, čovjeka koji je izjavio da su Hrvati skovali neki svoj oso- 
biti jezik u kojemu je gotovo sve tuđe, ništa slavensko. Ako su oni naumili 
da tim jezikom skuju nekakav »konvencijonalni jezik« za sve Jugoslavene, 
ljuto su se u tom prevarili.“ 


“ Usp. Sabrana djela A. Šenoe, n. d., str. 110. 
“ Vienac 1875, br. 15. cit. prema Sabrana djela A. Š., str, 113. 
€ Ti Dalmata, 1877, br. 43. 

2. Čisti narodni govor, ali i približavanje Zagrebačkoj školi 


Narodnjacima nisu strane Šenoine misli, iako u cjelini ne prihvaćaju ideje 
Zagrebačke filološke škole, a u Narodnom listu iste godine 1877. prenose u 
više nastavaka jezičnu raspravu iz zagrebačkoga Obzora, u kojoj se iznosi već 
misao o specifičnostima hrvatskog i srpskog jezika i o različitim pogledima 
na prava književnog jezika.“ 

Pojedini dalmatinski pisci ipak u to doba naročito težište stavljaju na 
čisti narodni govor, kako svjedoči i članak književnika Nikole Šimića, 
(rodom iz Igrana, koji u svojim pripovijestima crta svoje selo sa znatnim fol- 
klorističkim elementima i bogatim jezikom) Kako da se uči naš jezik.“ 

Takvo načelo umjeli su, veli, pogoditi naročito Kačić, D. Obradović i V. 
Karadžić, pa su stoga njihovi spisi ostali na glasu. Glavno je dakle »uprijet 
u pučki jezik, a to ne samo tebi nego svakom onomu kom je do našeg knji- 
ževnog napredka. Jer samo onda kad usvojimo pučki jezik i način imati 
ćemo izvornu književnost i pobiti ćemo čvrste temelje narodnomu umlju; 
inače ostati ćemo uvijek tudja prirepina.«* 

Čak su i stari Dubrovčani pisali tuđim duhom i slogom te su tuđe misli 
navrnuli u naš jezik, pa »stoga oni nikakva uhara nisu prinieli našoj narod- 
noj književnosti, a to što književnosti nisu usjekli narodni značaj, već se 
radje zanieli za tudjim krajem. Isti Gundulić, taj prvi dubrovački pjesnik, 
pun ije tudjeg kvasa, a na mjestu, ciele su mu kitice prevod Tassa, dočim 
je pun rieči, malo soka.« Ni njegov Osman nema prave epske vrijednosti po 
Šimićevu sudu. Oduševljeni poklonik narodne riječi stoga tvrdi: »Sam je Kačić 
više zaslužan po našu književnost, od svih starih Dubrovčana, jer ako i nije 
svjetski velikan, to je pogodio žicu puka i kroz dušu mu je pronikao.« 

Šimić, koji slika svoje selo folklorističkom pedantnošću, naročito je for- 
sirao pučki izraz, crtajući svetkovine i razne običaje, a njegov je rad više 
fotografija nego čisti umjetnički opis.“ 

Pisci u Dalmaciji ističu, dakle, prednost narodnog jezika pa i pučkog jezi- 
ka (Kuzmanić, Pavlinović, N. Šimić i dr.), ali ipak donose i članke koji govore 
o posebnosti književnog jezika. Kasnije će se u Iskri Zagrebačkoj filološkoj 
školi predbacivati: »uz današnja načela nemože da prvenstvuje niti da se 
nameće«, s napomenom da je ona uvela »neprirodnu smjesu, neki umjetni 
jezik koji se nigdje ne govori u narodu«. Preporučuje se stoga narodni go- 
vor, ali se posebno napominje da »ni sve što dolazi iz Beograda nije nam 
primati za suho zlato. Hercegovačko je narječje najčistije, ali je siromašno, 
siromašnije od primorskoga narječja.«* 

Zagrebačka filološka škola bila je ipak bliža hrvatskim dal- 
matinskim nego tamošnjim srpskim piscima već i po gledištu da se u knji- 
ževni jezik mogu uzimati elementi, pogotovu leksički, i iz naših dijalekata. 
Neki pisci kao Kuzmanić, pa i Pavlinović u određeno vrijeme, bili su skloni 
da u književni jezik uzimaju gramatičke elemente i iz čakavskog narječja, 


“Narodni list, 1877, br. 32. i dalje. 

# Narodni list, 1879, br. 52. 

“* Narodni list, 1879, br. 52. 

"J. Ravlić, Makarska i njeno primorje, Split, 1934. — Studiju o Nikoli ši- 
miću napisao je A. Petravić, Iz primorske književnosti, Beograd, 1930. 

# Iskra, Zadar, 1884, str. 455. 


518 Sve jače isticanje hrvatskoga imena 


te je Kuzmanić razmišljao o tome nije li pravilnije uzimati i u književni jezik 
krajnje / u glagolskom pridjevu radnom iz čakavštine. U još većoj mjeri tome 
se približavao Ivan Matija Škarić svojim prijevodom Svetoga pisma.“ Šime 
Urlić smatra da je te osobine Pavlinović unosio namjerno.“ 

Određena crta težnje za jezičnom čistoćom, pa i purizmom, koja je ka- 
rakterizirala i Zagrebačku školu također, nije bila daleka od dalmatinskih 
pisaca zadarskoga jezičnog kruga. Utjecaj Ivićevićev vidljiv je i u Pavlinovi- 
ća, što on sam izričito spominje. Iako je Pavlinović isticao kako je »puk pravi 
djelač jezika« (te od 1874. naročito marljivo skupljao jezično blago, pa je, 
pored Jukića, Martića i Šunjića, prvi sabirač narodnog blaga u Bosni, Šuleku 
je otpremio u Zagreb preko tisuću imena različitih biljaka, a Akademiji u 
Zagreb izručio oko četini tisuće narodnih riječi), ipak ni Pavlinović nije zazi- 
rao od kovanica 

Potkraj ovog razdoblja umire 1879. u Zadru Ante Kuzmanić. On u 
drugom dijelu svoga djelovanja više nema onoga značenja i utjecaja 
što ga je imao četrdesetih, pa i pedesetih godina. Stjecajem okolnosti 
iste godine kada umire taj ustrajni borac za hrvatsku ikavicu, izlazi II. iz- 
danje Miklošičeve poredbene slavenske gramatike, u kojoj se pisac posebno 
osvrće na štokavsko-ikavske govore koje i on pretežno ipak označuje hrvat- 
skima. 


IV. SVE JAČE ISTICANJE HRVATSKOGA IMENA 


i. Pravo na narodni, hrvatski naziv jezika Hrvata 


Već prije sedamdesetih godina sve se jače čuju glasovi da Hrvati treba da 
svoj jezik nazivaju i u javnom, službenom životu, svojim narodnim imenom, 
kako ga naziva pretežno i narod u Dalmaciji. U sjevernoj Hrvatskoj upotreb- 
ljavalo se hrvatsko ime od šezdesetih godina i u nazivima gramatika 
i rječnika, 

Kao što je izneseno, narodni preporod u Dalmaciji nije započeo pod 
ilirskim imenom kao u sjevernoj Hrvatskoj, nego pod imenom slovinskim, 


# To je prijevod Svetoga pisma, u 12 knjiga, pisan ikavski, s ponekim elemen- 
tima čakavštine, npr. anjeo, takojer i sl. Usp. str. 392—395 ove knjige. 

% 8. Urlić, Nešto o jeziku Mihovila Pavlinovića, Glasnik Matice dalmatinske, 
III, 1904, str. 281—292. 

"U njegovim spisima možemo naći i ovakvih riječi: pjeviigra — opera, groz. 
nokaz — tragedija, mudrosborište — akademija, skupnovlađa — republika, pismo- 
hrana — arhiv. U Ognjištaru nailazimo i na ovakva imena: Ognjištar — Prometej, 
Gladoljeto — Saturn, Šepo, Širopleća — Vulkan, Dobran — Merkur, Znavorka — 
Minerva, Miljenke — Gracije, Sveđarka — Pandora, Nahlepnik — Epimetej. 

odnosno slavjanskim. Pavlinović je kasnije i objasnio koji su razlozi nagnali 
narodnjake da se posluže tim imenom u danom trenutku. 

Pored slovinskog imena češće se u Narodnom listu mogu naći nazivi 
hrvatsko-srpski, hrvatski ili srpski, slavodalmatinski, slavjanodalmatinski, 
dalmatinski, hrvatski, a u vladinim rješenjima i ilirsko-dalmatinski jezik, no 
mogao se naći i naziv Srbo-Hrvati, Srbhrvati. 

Narod je pretežno u Dalmaciji za svoj jezik upotrebljavao svoje narodno 
. ime »hrvacki jezik, arvacki jezik«, pored dalmatinskog i slovinskog. Zanim- 
ljivo je o tome svjedočanstvo poljskog znanstvenika Mihaila Bobrowskog koji 
je 1820. boravio u Dalmaciji te iste godine prisustvovao i zasjedanju pravo- 
pisne komisije u Zadru i koji je proučavao jezične probleme u našim kra- 
jevima. Pišući kasnije o svemu tome u listu Dziennik Wileniski godine 1822. 
navodi kako se u ustima naroda u Dalmaciji jezik naziva hrvatskim, dok 
se u učenim izdanjima redovito upotrebljava ilirsko ime." 

To svjedoči i Antun Mažuranić, koji je 1841. s Ljudevitom Gajem i Vu- 
kom Karadžićem putovao po Dalmaciji i o tome ostavio u pripovijedanju 
svjedočanstvo što ga je pribilježio Mažuranićev učenik Vatroslav Jagić. 

U dalmatinskoj prošlosti upotrebljavaju se u knjigama dva ili više sino- 
nimnih naziva za jezik, te je jedan od naziva i hrvatski. Da navedem tek 
najpoznatiji primjer, kako svjedoči Filip Grabovac: »U Dalmaciji kako koji 
narod bi, tako se i jezik zna, kakonoti ilirički, pak slovinjski, potomtoga 
rvacki evo i danas. Tri su imena a jedan je isti jezik.«* 

U narodnom jeziku i u knjizi on se češće naziva drvacki jezik, dok se u 
stranom jeziku naziva ilirski, kako nam svjedoči i Kraljski Dalmatin što je 
izlazio u Zadru od 1806. do 1810, gdje u hrvatskom dijelu čitamo o drvazkom 
jeziku, a u talijanskom prijevodu stoji lingua illyrica. 

Nije stoga čudno što Kuzmanić u korespondenciji s Ivićevićem i drugima 
naziva svoj jezik hervatskim i što ga tako naziva i 1843. u pozivu za izlaženje 
Zore dalmatinske. Stvarno stanje o nazivu jezika u Dalmaciji htio je doznati 
i Ivan Kukuljević te je napravio malu anketu uputivši trima kulturnim rad- 
nicima iz Dalmacije ista pitanja o nazivu jezika.“ 

Narodnjaci su već 1869. riješili u glavnim crtama svoj politički program, 
pa i naziv za narod i za jezik kojim hrvatski narod u Dalmaciji govori. Otada 
se u Dalmaciji i u javnom životu i u tiskanim djelima javlja sve više hrvatsko 
ime, iako u svemu nema potpune sloge i istog gledanja (Klaić, Monti i dr.). 

U borbi s matičnom strankom Ljubiša je, među ostalim, dao svojoj politici 
nakon 1873. izrazitije srpsko i pravoslavno obilježje. Dotad zapretani sukobi u 
interesu jedinstva, poprimali su nacionalno obilježje i izbili na javu. Narodna 
stranka opet je 1873. izričito priznala »podpunu ravnopravnost Hrvata i Srba 
u Dalmaciji, i to u pogledu vjerskome, narodnome, političkome i književno- 


** Pisma Mihovila Pavlinovića F. Račkom i J. J. Strossmayeru šezdesetih godina 
XIX stoljeća, u redakciji S. Traljića, Radovi Instituta JAZU u Zagrebu, sv. X, 1963. 

" Usp. Dziennik Wileriski, I, br. 4, 1822, str. 429, gdje Bobrowski veli da narod 
u Dalmaciji upotrebljava jezik »ktora sie u nich pospolicie zowie harvacka a w 
pismach uczonych illyrska, a ktćra bliže niž Polska lub Czseska przystepuje do 
vlasnosci dawnego sloviarniskiego jezyka«. 

*“ Usp. Građa za povijest književnosti hrvatske, JAZU, knj. 26, str. 24. 

"EF. Grabovac, Cvit razgovora naroda iliričkoga aliti rvackoga, Stari pisci 
hrvatski, knj. XXX, Zagreb, 1951, str. 215 

* Usp. R. Petrović, Nacionalno pitanje u Dalmaciji u XIX stoljeću, Sara- 
jevo, Svjetlost, 1968, str. 268. i dalje. 

me«. Ali, unatoč takvim izjavama Narodne stranke, »Izjava Srba-Bukovčana« 
11. srpnja 1874. »u skladu s političkom linijom Zemljaka, istakla je zahtjeve 
za nacionalnom ravnopravnošću, usvajanjem ćirilice i uklanjanjem klerika. 
laca' iz uredništva Narodnog lista." Iste godine 1873. Pavlinović je rekao: 
»Prosto svakom Srbinu, svojim se plemenskim, vjerskim li imenom, uz nas 
u Trojednoj kraljevini podičiti. Ali neprosto nijednomu sudržavljaninu, da 
na golu imenu gradi različitih narodnosti u istovjetnom narodu; neprosto 
nijednomu sinu Hrvatske, da biidi težnja nerazboritih i nebratskih. Slobodno . 
svakomu nazivati se po volji i po svojoj predaji; ali slobodno nebudi nikad, 
dok je na svietu Hrvata, da se domovina naša ciepa; pa da se iz nje zemljišta 
i ciepanja narodnoga, snuje osnove nehrvatske. U Dalmaciji ima Srba; ali 
Srbija, srbska država na drugoj je obali. Ovdje je Hrvatska.« Pavlinović je 
ipak konačni »cilj i dalje vidio u stvaranju zajedničke države, koju je nazi- 
vao Jugoslavijom« 

Godinu dana nakon te Pavlinovićeve izjave i zagrebačka Matica konačno 
mijenja svoje ime ilirsko u hrvatsko. 

Tadija Smičiklas u povodu promjene imena te najstarije hrvatske kul- 
turne ustanove ovako je obrazložio tu činjenicu: »Niti imena ne ostavismo 
Matici, pokopasmo i zadnji još ostatak imena ilirskoga. Zašto to učinismo? 
Priznajemo imenu ilirskomu, da je prije trideset godina bilo kao narodno, 
još i više, jer je potrgana uda naroda sklapalo u jedno živo tijelo; priznajemo, 
da je s imenom ilirskim poraslo najljepše i najzanosnije doba hrvatske povi- 
jesti. Ali sav je narod to ime pokopao, pa mu ni mi nemogosmo sada istom 
novi hram graditi. Ime je hrvatsko jače, ono zove Hrvata pod narodnu za- 
stavu, ono promiče svu svijest narodu, ono se glasno javlja svakim dahom 
narodnim.«? 


U Narodnom listu već se 1870. pojavljuju ovakve misli o hrvatskom ime- 
nu: »Recimo, dakle, komu je pogibeljno ime Hrvatsko. Kažimo, komu neprija 
hrvatska misao. Hrvatsko ime mrzko je i krvavo onome, koji neće hrvatskog 
jezika ni hrvatskog prava. Na Hrvate mrze oni, kojima se hoće gospodstva na 
hrvatskoj zemlji, nad hrvatskim narodom. Da, sloge imati nećemo pod hrvat. 
skim imenom s onima, koji bi htjeli da zaboravimo hrvatsku prošlost, da se 
odrečemo hrvatske budućnosti. Da, sloge ne bude s onima, što od hrvatske 
države, otkinuše udo po udo, te za se prirediše pokrajine, županije, kotare 
i gradove slobodne za svakoga, izim samoga Hrvata.«“ 

Hrvatska se misao sve više ističe, a isto tako i pravo na narodni, hrvatski 
naziv jezika Hrvata. Godine 1876. i 1877. Pavlinović objavljuje Hrvatske raz 
govore (izašli u te dvije godine u četiri izdanja), u kojima će iznijeti svoje 
osnovne misli i o pitanjima jezika, njegova naziva i prava na naziv hrvatski. 

Tu se već iznose misli kako su Hrvati za volju sloge išli i predaleko te 
ih je lakoumno popuštanje »dotjeralo do današnje pometnje«. Jugoslavija i 
jugoslavenstvo mu je u smislu jednoga naroda »ili prazna sanja ili gola gol- 
cata laž, pritvorstvo, da se lude glave navedu lašnje na srbsku meku«." 

»Neki smatraju«, veli Pavlinović, »kanda veće ne bi smjelo ništa čisto 
hrvatskoga postojati u Hrvatskoj. Dapače, ni ime hrvatskomu narodu ne bi 


"" Šidak i dr., Povijest hrvatskog naroda g. 1860—1914, Zagreb, 1968, str. 106—107. 
%J. Šidak, n.d,, str. 109. 

% Matica hrvatska od god. 1842. do god. 1892, Zagreb, 1892, str. 44. 

# Narodni list, 1870, br. 18. 

“M. Pavlinović, Hrvatski razgovori, Zadar, 1877, str. 108. 

se čisto smjelo odsele spominjati, bez tobož povrede bratimske sloge sa na. 
rodom srbskim, koji ne bi više ni živio u Hrvatskoj, nego u trojednoj kra. 
ljevini, k& u nekoj bezimenoj kući zajedničkoj ...« Ako su Srbi jedan narod 
s Hrvatima, treba da ostane hrvatsko ime u državi hrvatskoj, a ako Srbi nisu 
jedan narod s Hrvatima, »tad, uprav tad, Hrvati ne mogu dopustiti da se 
prekrste u Srbo-Hrvate, jer bi tim prestali biti ono što jesu«." 


+... - . Poe] 

Te misli upadljivo podsjećaju na Kuzmanićeve članke što ih je objelo- 
danio desetak godina prije toga u listovima La voce dalmatica i Glasnik dal 
matinski, dok je Pavlinović govorio i pisao o slovinstvu i jugoslavenstvu i sla- 
venstvu, Ali slične misli iznosi i o nazivu jezika. 

Zbog istih razloga što ih je iznio za naziv hrvatskoga naroda Pavlinović 
zaključuje da nije ispravan ni naziv srpsko-hrvatski jezik. Pravi Srbin uvijek 
će odbijati od sebe to »polutansko ime«, kao i pravi Hrvat, a prihvatit će ga 
oni Srbi koji nehrvatske težnje ne mogu i ne smiju javno u Hrvatskoj isti- 
cati, pa će se poslužiti tim imenom, zadovoljni »da nas zapliću u razvoju mi- 
sli ic«sviesti hrvatske, i da u svietu podkapaju ugled hrvatskomu narodu«. 
Nema toga srpskoga kraja gdje bi se takav naziv za jezik prihvatio, pa ne 
treba da se prihvati ni u Dalmaciji. I takve se misli sasvim podudaraju s Kuz- 
manićevim, kao i one što ću ih odmah dalje iznijeti. 


*% M. Pavlinović, n.d, str. 175. 

Kada bi se zahtijevalo da se prihvati naziv hrvatsko-srpski ili srpsko- 
-hrvatski jezik, to bi značilo da se od Hrvata traži da izjave kako nemaju 
vlastitoga jezika ili »da im je taj oplemenjen i popravljen smjesom srbskoga 
jezika«. Ne treba od Hrvata tražiti da napuste naziv hrvatski za svoj jezik 
i za svoj narod. Treba k tome još napomenuti, smatra Pavlinović, da sjeverni 
Hrvati ili, kako on kaže, savski Hrvati — svoj jezik zovu hrvatskim, a Srbi 
u kneževini srpskim, pa bi tuđinci mogli misliti da je srpsko-hrvatski jezik 
neki treći jezik koji nije ni hrvatski ni srpski. 

S obzirom na srpske stanovnike u Hrvatskoj, Pavlinović se ne protivi to- 
me da Srbi svoj jezik, ako to žele, nazivaju svojim narodnim imenom: »Bratu 
i sudržavljaninu, pustiv srbsko ime, da se njime ponosi, ko vjerozakonskim 
narodnim imenom... mogu, da, pustiti da to ime nadije i svom jeziku. Ali 
da ja, svoj hrvatski jezik nazovem hrvatsko-srbskim jezikom, to je od mene 
pitati: ili da izpovjedim, da nemam vlastitog jezika, ili da mi je taj opleme- 
njen i,popravljen smjesom srbskoga jezika.«* 

Na taj — prema Pavlinoviću — »lijepak« srpsko-hrvatski, i vladin, i auto- 
nomaški, i velikosrpski, nasjedaju bezazleni Hrvati koji sanjaju o jedinstve- 
noj Jugoslaviji, nalik na jedinstvenu Italiju. Dvostruk naziv za jezik i za 
narod pomaže vladi, a pomaže i autonomašima koji su uvjereni da se uz to 
može lakše podmetnuti dalmatinstvo, a pomaže i »dušanovcima« kojima je 
krivo što hrvatstvo napreduje, pa budući da još ne mogu izaći javno sa 
srpstvom, nastoje »da ga pod izlikom bratimske ljubavi i sloge udomaće uz 
hrvatstvo; dok im sgoda naleti, da stupe na jav bez obrazine, i da dokažu, 
kako je suvišno... držati dva imena za jedan jediti narod i za jedan jediti 
jezik koji bi bio, naravno, srbski«. 

Budući da uz ime naroda i jezika srpskoga stoje svi Srbi u Srbiji i izvan 
nje, razumljivo je da »pridjevak hrvatski radi jednostavnijeg! izgovora odpao 
bi od imena i naroda i jezika: pa eto gotovo ono Vukovo: Srbi svi i svuđa«. 
Međutim, da su Hrvati već prije bolje razmislili, »ne bi se bili toliko naskitali 
po slavenstvu, po ilirstvu i po jugoslavenstvu«.“ Dobričine Hrvati odrekli su 
se, za ljubav slozi, ne samo narodnog imena nego »i naše ikavštine, koja skoro 
sama vlada našom starom knjigom i danas je u većini našega puka od Osika 
do Visa«. Hrvati su prihvatili jekavštinu, a »Srbi za neko vrieme sliediše, pa 
kad vidiše da u hrvatskoj knjizi mah otimlje pravopis po izgovoru donjo-her- 
cegovačkom, štono je Vuk proglasio najljepšim, najčišćim srbskim izgovorom, 
bratja se stala izmicati, i, da se valjda ne pomiešaju s Hrvatima, povukoše 
se u šumadinsku ekavštinu«.“ 


2. Neslaganja i u jezičnim pitanjima između »Narodnog lista« i 
»Dalmate« 


Kada je Narodni list prenio citirani članak iz Obzora pod naslovom Pogled 
na hrvatsku književnost 1876 (u Obzoru tiskan u broju 35—39, 1877), to je 
izazvalo negativan odjek u Dalmati, u članku pisanom ijekavskim govorom, 
fonološkim pravopisom. Dopisnik u autonomaškom listu prigovara što je u 


# M. Pavlinović, nd, str. 177. 
“N.d. str. 181. 
5 N. d., str. 192. 

zagrebačkom prilogu koji prenosi i Narođni list, pisac obuhvatio i srpsku 
književnost, a trebalo je govoriti samo o hrvatskoj, kako stoji i u naslovu, 
smatra dakle da ipak postoje dvije književnosti, hrvatska i srpska, iako se 
tvrdilo da je riječ o jedinstvenoj književnosti i jedinstvenom jeziku, te da 
su hrvatski i srpski naziv tek sinonimi. 

Kritičar u Dalmati najprije se ne slaže s piscem članka da bi Hrvati imali 
sa Srbima jezik »po prilici jedan« te citira Miklošičevu komparativnu gra- 
matiku slavenskih jezika.“ Prigovara Hrvatima i zbog toga što prekovelebit- 
ska braća »tako ne milo kvare naš lijepi jezik«." 

Narođni list prenosi i godine 1879. članak iz Obzora (br. 72) gdje se ističe 
kako postoje dva naroda: hrvatski i srpski koji se razvijaju uglavnom posve 
samostalno, ne obazirući se jedni na druge. Tu su dvije čitalačke publike, 
tvrdi se u članku, dvije publike za dvije književnosti, a tek se u višim kru- 
govima narodnog života opaža neka međusobna pažnja koja se primjećuje u 
najvišoj hrvatskoj ustanovi, u Akademiji, dok se drugdje to i ne opaža“ 

Autonomaški list 7/ Dalmata, u kojemu se sve više nalazi priloga i Srba, 
kritizira taj spomenuti članak prenesen iz Obzora i objavljen u Narodnom 
listu, a isto tako i neke druge priloge što ih ovdje nisam posebno spomenuo. 
Ponovo ise izvlače stare teorije o tome kako je pravo hrvatsko narječje 
čakavsko ili i kajkavsko, ali ne i štokavsko, te se ističe kako je Gaj počeo 
svoje Novine i Danicu izdavati kajkavskim narječjem, a od 1836. su »počeli 
upotrebljavati srpski dijalekat učinivši tako prvi korak u sjedinjenju jezika«. 
Sve se to najprije događalo pod imenom ilirskim, kasnije je to ime nestalo, 
a Hrvati napustiše kajkavsko narječje te preuzeše »štokavski ili srpski«, što 
ga oni »svedoše na kalup svoga primitivnog dijalekta i pokrstiše imenom 
hrvatskog jezika«. Rekli Hrvati što im drago, ostaje činjenica »da oni i danas 
upotrebljavaju srpski jezik nazivajući ga imenom države — hrvatski«. 

Zbog toga štokavski dijalekt, veli se dalje u Dalmati, nije Hrvatima u 
pravom smislu svoj, oni ga uče po bibliotekama, od dubrovačkih književni- 
ka, a ne iz usta naroda. Hrvati su skovali svoj jezik jer ga pravo ne poznaju. 
Kada su se probudile stranke u Dalmaciji, autonomaška je stranka negodo- 
vala protiv takva jezika, nazvavši ga »barbarskim jezikom«. Jezgra je toga 
jezika iskvarena, kako se to može razabrati iz Vienca, stranim elementom, 
sintaksa je »kukavna i jadna« i sve je »nešto na silu ispotezano«, što ne doli- 
kuje duhu našega jezika.“ 

To već nije samo jezična kritika, to su već oštrice na račun Hrvata iz 
Narodne stranke u Dalmaciji i onih u sjevernoj Hrvatskoj. I jezik dakle do- 
lazi, i samo ime jezika i njegov ustroj, pod oštro kritičko pero onih koji su 
nezadovoljni što Hrvati kvare njihov »srpski jezik« i onih koji srpskim ime- 
nom žele omalovažiti hrvatsku jezičnu i narodnu prošlost. 

Događaji koji su nastupali učinili su sva ta pitanja još i zaoštrenijim 
i u nacionalnom i političkom smislu. Proces diferencijacije između srpstva 
i hrvatstva nije se više mogao zaustaviti, a »pitanje budućnosti Bosne i Herce- 
govine postalo je najzad pitanjem dviju različitih državnih koncepcija ... Iako 


* Prvo izdanje nosi naslov: Vergleichende Lautlehre der slavischen Sprachen 
von Fr. Miklosich. Von der kaiserlichen Academie der Wissenschaften zu Wien ge- 
krčnte Preisschrift, Wien, 1852. 

"" 11 Dalmata, 1877, br. 39. i dalje. 

* Narodni list, 1879, br. 72. 

# TI Dalmata, 1879. 

se takav razvoj nije mogao spriječiti jer se u njemu odrazila općenita ten- 
dencija u oblikovanju pojedinih južnoslavenskih nacija, ipak se ne može 
poreći da je upravo u to vrijeme Pavlinović te opreke svojim pisanjem još 
više produbio.«" Sve je to utjecalo ne samo na nacionalnom planu nego 
je u posebno osvjetljenje stavilo i jezična i pravopisna pitanja. 

Godine 1876. javio se u Dubrovniku Slovinac." Pavlinović je Srbiji pori- 
cao ulogu Pijemonta u stvaranju Jugoslavije, jer bi ona »htjela da na razva- 
linama inih naroda i država sagradi samo Veliku Srbiju«, dok je skupina oko 
Slovinca u Dubrovniku s velikom nadom gledala upravo u Srbiju. Želja je 
časopisa bila da bi se nacionalne opreke smirile i ublažile u duhu »slovin- 
stva«, ali je napokon »zahtjev za sjedinjenjem s Hrvatskom podredio najzad 
svojim simpatijama za Srbiju i Crnu Goru, koje su g. 1878. stekle punu neza- 
visnost«, ali se napukla sloga nije mogla uspostaviti neutralnim »slovin- 
stvom«." 

List je izlazio od 1878. do 1884, a pored književnih priloga i članaka iz 
opće kulture donosio je i članke iz područja jezičnih znanosti. Zagovarao je 
Karadžićev tip književnog jezika, preporučivao »fonetiku« »koju rabe najviše 
Srbi, a ne će ni da čuje za etimologiju, koju rabe najviše Hčrvati«, kako 
se prigovaralo." 

Dok je Narodni list kritizirao jezičnu politiku Slovinca, Srpski list se, na- 
protiv, slagao s dubrovačkim narodnjacima u obrani Karadžićeva pravopisa,“ 
ali ne i u drugim pitanjima." 

Slovinac je tražio jedinstvo svih Južnih Slavena u zajedničkom jeziku, da- 
kle u doba kada je to bilo već posve nestvarno. Šenoa konstatira u Viencu 1878. 
kako je prijedlog o jedinstvu Južnih Slavena dao još 1835. Ljudevit Gaj, 
ali se ilirizam nije razbio zbog Hrvata; »kad nijesu hćeli usvojiti općenitog 
imena, moradoše se Hrvati povratiti na svoje posebno ime«.* 


Šenoa ozbiljno sumnja da bi Bugari htjeli u to doba prihvatiti hercegovač- 
ko štokavsko narječje; njihov je jezik suviše udaljen od našega »jer će 
on imati svoju državu, jer Bugara ima do 6 milijuna«. Više ima nade u Slo 
vence da bi se mogli pridružiti zajedničkom jeziku, jer njihove knjige novijeg 
vremena na to naginju, »mislimo dapače da bi oni to davno izveli da im ne 
sjedi za vratom nasilje njemačke birokracije«. Hrvati bi prihvatili takav 
slovinski naziv, ali je pitanje hoće li to prihvatiti Srbi. »Dubrovački Slovinac 
veli da se neće protiviti. Bit će nam drago. Molimo za odgovor« — završava 
Šenoa pomalo skeptično." 


2%], Šidak, n.d,, str. 110. 

"Nikola Ivanišin obradio je u svojoj disertaciji »Časopis. 'Slovinac' i slovinstvo 
u Dubrovniku« problematiku u spomenutom časopisu s kulturno-povijesnog i naro- 
čito s književnog aspekta, ne ulazeći u jezična pitanja. 

23, Šidak, n.d, str. 111. 

35 Katolička Dalmacija, br. 85, 7. XI. 1879. 

“ Srpski list, 1881, br. 50, 52, 1882, br. 8. 

5 Godinu dana prije prestanka izlaženja lista pošao je Pero Budmani u Zagreb, 
godine 1883. kako bi nastavio Daničićev rad na izradi Akademijina Rječnika hrvat 
skog ili srpskog jezika, kojega se prvi svezak pojavio godine 1880. u Daničićevoj 
redakciji. 

* A, Šenoa, Ime »Slovinac«, Vienac, 1878, br. 26, cit. prema Sabrana djela 
A. Šenoe, str. 443. 

7A. Šenoa, n.d., str. 443. — »Slovinac« bi trebalo posebno obraditi s jezičnog 
aspekta, što je zadatak posebnog proučavanja. Zahvaljujem prof. N. Ivanišinu 
na nekim korisnim sugestijama u vezi sa »Slovincem« i jezičnim prilozima u njemu. 


ia, 

Đo potpunog političkog prijeloma između Hrvata i Srba u Narođnoj stranci 
došlo je 1879, a nije uspio ni pokušaj da se uoči otvorenja Dalmatinskog sabora 
godine 1880. pronađe neka mogućnost suradnje između Narodne stranke i no- 
voosnovane Srpske narodne stranke, koja se protivila sjedinjenju Dalmacije 
s Hrvatskom, tražeći da se Dalmacija pripoji Bosni i Hercegovini i uspostav- 
ljajući čvršću suradnju s autonomašima u Saboru. 


V. DESETLJEĆE AFIRMACIJE HRVATSKOGA KNJIŽEVNOG JEZIKA 
U JAVNOM ŽIVOTU 


1. Jezična se pitanja rješavaju, ali ne potpuno 


Ako promotrimo osmi decenij 19. stoljeća u dalmatinskoj Hrvatskoj, u kojem 
dolazi do afirmacije narodnog jezika u javnom životu, do njegove znatnije 
proširenosti, pa i veće izgrađenosti i upotrebljivosti, može se ustvrditi da je 
to bilo desetljeće uspjeha: Narodna je stranka konačno pobijedila, hrvatski 
se jezik sve više uvodio u školstvo, osamdesetih godina to je već i službeni 
jezik u Dalmatinskom saboru, iako je u praksi i u stvarnom ostvarivanju 
dobivenih bitaka trebalo još borbe, upornosti i dosljednosti. 

Godine 1880. pohrvaćene su napokon i srednje škole u Dubrovniku i Spli- 
tu, a godine 1882. konačno je Narodna stranka pobijedila i u Splitu te je 
time borba za gradske općine i za građanstvo u Dalmaciji bila završena u 
glavnim crtama.“ 

Godine 1883. talijanski jezik konačno je prestao biti službenim jezikom 
u Dalmatinskom saboru i Zemaljskom odboru. Na Pavlinovićev prijedlog, Sa- 
bor je donio 20. srpnja 1883. o tome zaključak." Nakon kraće rasprave taj je 
prijedlog primljen, a predlagatelj Mihovil Pavlinović i izvjestitelj Zemaljskog 
odbora dr. Miho Klaić ukratko su ga obrazložili." 

Edo Bulat uspio je uz to da se u Carevinskom vijeću poništi odluka 
Vrhovnog suda od 1882. o talijanskom jeziku kao jedinom jeziku sudova u 
Dalmaciji i Istri. Prema Bulatovu prijedlogu, koji je i usvojen (»lex Bulat«), 
»jedna i druga stranka i njihovi pravni zastupnici imaju se u svojih govorih 
služiti kojim od jezikah, što su u zemlji običajni .. .« 


"G. Novak, Split, III, str. 353—364. 

?" G. Bulat, Jezično pitanje u kraljevini Dalmaciji. Bilježke i Izprave, Split, 
1900, str. 6. 

* Zastupnik Pavlinović započeo je svoj govor riječima: »Ptici prostori nebeski 
da leti, ribi more da pliva, tako narodu njegov jezik da živi...« Čit. prema F. G. 
Bulat, Jezično pitanje u kraljevini Dalmaciji ..., str. 6. 

Ali provođenje zakonskih propisa nailazilo je na velike teškoće u praksi, što 
je ogorčilo narodnjake te su o tome oštro pisali u Narodnom listu, koji je 
zbog toga bio cenzuriran i plijenjen. Borba za narodni jezik nije time bila 
završena, 

Nekoliko godina kasnije Klaić je izjavio kako ih je vlada s obzirom na 
jezična pitanja izigrala, pa će u svakom zasjedanju Sabora uporno, ali i uza- 
ludno zahtijevati uvođenje nanodnog jezika kao službenoga. 

Jezična će se pitanja definitivno riješiti tek znatno kasnije, godine 1912. 


2. Opći pogled na jezičnu problematiku u Dalmaciji u osmom 
desetljeću 


S obzirom na pitanja tipa književnog jezika u ovom razdoblju karakteristič- 
na je interferencija više jezičnih utjecaja. Iako M. Kušar ističe kako je 
vikavski izgovor najbitnijom razlikom narječja zapadnoga (hrvatskoga) pre- 
ma ekavskom istočnom (srbskom)«, ipak se posebno cijeni samo ijekavski 
govor kada je riječ o zajedničkom jeziku Srba i Hrvata, jer »južni jekavski 
izgovor držim symbolom združenja i pomirenja, te je zato jedino on dostojan 
da uđe u knjigu«." Ali se već u idućem broju (1884) posebno naglašava da se 
varaju oni »koji misle, da su Srbi unieli svoj jezik među Hrvate, te da su 
ovi zadnji navlaš u književnosti poprimili srbski jezik«. Kačić, koji je pisao 
štokavštinom, nije se u tome poveo za Dubrovnikom, nego se držao svoga je- 
zika koji se govori u Makarskom primorju. Isto tako piše izvornim jezikom 
i narodnim duhom Makaranin Mihovil Pavlinović, zemljak Kačićev, pa treba 
cijeniti takve pisce kao što su Pavlinović, Ljubiša, Karadžić i Milićević.“ 

Pitanje fonološkog i etimološkog pravopisa našlo se i pred Dal. 
matinskim saborom 1883, gdje su se sukobila mišljenja L. Zore i M. Pavlino- 
vića. Luka Zore zdušno se zalaže i za fonološki pravopis.“ 

Narodni zastupnik Pavlinović izražava u Saboru svoje neslaganje s Lu. 
kom Zorom, napominjući kako je naziv srpsko-hrvatski »sa filologičkog gle- 
dišta hibridni naziv, jer ili su dva jezika ili jedan«. S obzirom na izgovor veli 
da nije siguran da bi jekavski izgovor bio najljepši, iako je to Karadžić tvr- 
dio. Uostalom oni »koji su najviše imali sliedit Vuka, ti su najprvi njemu 
ustali, od njega se odvrnuli i sbjegli se u ekavštinu«.“ Srbi se dakle uvelike 
ne drže Karadžićeve jekavštine a, uostalom, veliko je pitanje, nastavlja Pavli- 
nović, predstavlja li jekavština najljepši izgovor, na koje se pitanje »od Du 
nava do mora odgovara grleć ikavski ugodni razgovor fra Andrije Kačića kao 
nijednu drugu knjigu«. 


"Iskra, 1884, br. 17. 

" Iskra, 1884, br. 20. 

* Narodni list, 21. VII. 1883. 

* Ugledni srpski filolog Stojan Novaković napisao je 1888. u članku »Negova. 
nje jezika srpskog« zašto preporučuje istočni, ekavski govor. Takav je govor, rekao 
je »podesniji za širenje«, pa on treba da u budućnosti »srpskom književnom jeziku 
i dalje privlači ona plemena koja su na prekretnici među Srbima i Bugarima, a 
koja su položajem mesta, trgovačkim i kulturnim vezama i komunikacijama pozva: 
na da uđu u narodnu zajednicu s nama, u kojoj su se i u staro vreme nalazila«. 
Glas Srpske kraljevske akademije, sv. 10, str. 68. — Usp. i S. Ivšić, Etimologija 
i fonetika u našem pravopisu, Hrvatski jezik, 1938, br. |, str. 12, bilješka. 

S obzirom na upotrebu fonološkog pravopisa Pavlinović sada nije uvje- 
ren da je takav način pisanja i najbolji i najprošireniji među drugim jezicima, 
ističući kako se i Francuzi i Englezi služe etimološkim, a od Slavena »skoro 
svi, najpače Rusi«. Bilo je — veli — prigovora da se pravopisom ne treba 
baviti s političkog aspekta, ali raspravljati o tome »s uzroka političkoga nije 
toliko kukavno po Hrvate, kad je to učinio nedavno i sam Bismark. Hrvati 
dakle nisu u lošem društvu.« Očito je pri tom Pavlinović mislio na odluku 
pruskog ministarstva prosvjete 1876. da konferencija stručnjaka uredi pra- 
vopis kako ne bi dolazilo do čestih neujednačenosti i pravopisne samovolje u 
njemačkom školstvu. Kako se stručnjaci nisu mogli složiti, pisac W. Scheer 
je predložio da »pruska vlada (...) dekretuje pravopis« 

Pavlinović pored toga iznosi u Saboru i misao »da ovi politički narod 
hrvatski ima svoj jezik hrvatski«, te da kao političko zastupstvo stvara zakone 
za taj politički narod, a ne bavi se »pravilim pravopisnim i disertacijami filo- 
logičnimi«. Hrvati su znali, završava Pavlinović, sačuvati ime jeziku, narodu 
i kraljevini, pa kao što postoji jedan politički narod, tako postoji samo jedno 
ime jeziku: hrvatsko, »Prije ste znali razdvajati vjerom, pa izgovorom, pa sad 
eto pravopisom i slovom, da se napokon došlo do jezika nehrvatskoga, pa i do 
misli nehrvatske.«* 


Mogu u sasvim kratkim crtama napomenuti da se, uz određeno protiv- 
ljenje, »fonetski« pravopis ipak uvodi u dalmatinsko školstvo, pošto se uveo 
u školstvo u sjevernoj Hrvatskoj, u Bosni i Hercegovini i u Srbiji." Prema 
izvještaju vladina povjerenika Strčolla, u dalmatinske se škole konačno uveo 
Brozov »fonetski« pravopis, po kojemu su pisane sve knjige za osnovne škole.“ 


5" LL, Mrazović, Ob ustanovi hrvatskoga pravopisa, Vienac, 1877, br. II, 
13, 14. 

* Narodni list, 21. VII. 1883. 

"U Hrvatskoj je uveden taj pravopis ne samo u škole nego i u neka 
izdanja Matice hrvatske. Vj. Klaić izjavio je jednom prilikom da je to Matica uči- 
nila »zaradi Bosne, jer je vlada ondje učinila jedno i drugo«, tj. uvela »fonetski« 
pravopis i starije oblike u dativu, lokativu i instrumentalu množine zamijenila 
novijima. Usp. S. Ivšić, n.d,, str. 13. 

* Narodni list, 1900, br. 27. 


K. 
Rast, ostvarenja i suton 
Zagrebačke filološke škole 


I. ŠEZDESETE GODINE U HRVATSKOM JEZIČNO-KULTURNOM 
ŽIVOTU 


1. Prožimanje Preradovićevih pjesama o jeziku i Veberovih 
jezikoslovnih rasprava 


Nakon propasti apsolutizma nestalo je sustavnih, taktičkih ili skrivenih, po- 
tiskivanja hrvatskog jezika, ali je kod hrvatskih intelektualaca ipak i dalje 
ostalo osjećanje malodušnosti. Hrvatski se duh podizao uzdizanjem hrvatskog 
jezika. U to su doba nastale Kriesnice Ivana Trnskoga, Šenoin Vječni 
Žid u Zagrebu i dr. 


Zagreb, Kaptol sa starom katedralom oko 1860 (litografija Julija Hiihna) 


532 Šezdesete godine u hrvatskom jezično-kulturnom životu 


Odraz i izraz toga stanja početkom šezdesetih godina jesu Preradovićeve 
pjesme Rodu o jeziku i Jezik rođa moga (1860. i 1862) izišle u Danici i Naše 
gore listu. 

Tudj tudjinu, tebi tvoj doliči, 
Tudji poštuj, a svojim se diči! 
Dičiti se možeš njime: 

Njim carevi carevahu, 

Njim kraljevi kraljevahu, 
Slavne mu je loze ime, 
Slavan puk ga svojim zove... 
On ti svakoj tuzi i radosti, 
On ti duše cieloj nutrnosti 
Jedin pravi tumač biva. 

Zuji, zveči, zvoni, zvuči, 
Šumi, grmi, tutnji, huči — 
To je jezik roda moga! 
Njime milim, krasnim zato 

I odievam svoje pjesme. 

Oj! Spievi su njemu česme, 
S kojih teče obilato 

I put neba silno štrca, 

A odozgo rosom blagom 

Po rodu se siplje dragom, 

I uvela kriepi srca, 


Te su Preradovićeve pjesme »izraz stvarnih hrvatskih prilika u godinama, 
kad je hrvatski jezik u hrvatskoj zemlji trebalo učvrstiti, podići mu vrijed- 
nost u očima vlastitih suvremenika i ujedno zorno pokazati, kakva mu je 
snaga«“ U njima je Preradović pjesnički izrazio misli što ih je Veber Tkal- 


! Osamdeset godina kasnije napisao je Vladimir Nazor pjesmu Hrvatski jezik 
(Rime i ritmovi, Zagreb, 1949, str. 340): 
Hrvatski jezik 


U tebi ja sam vijek svoj proživio, 
Drevni i lijepi jeziče Hrvata; 

Rođen na morskom pragu tvojih vrata, 
Polako sam te, uz trud, osvojio. 


Povede ti me i gdje nisam bio. 
Na vrhu gore i na kraju gata, 

U kolibici, u kući od zlata 

Svuda je meni glas tvoj žuborio. 


Htio sam «biti glazbalo na kome 
Zvuče ko žice, mirišu ko cvijeće 
Rojevi riječi u govoru tvome. 


Pa, uzdignut nad zipkom i nad grobom, 
Da u tebi dišem i da živim s tobom, 
I onda kad me više biti neće. 


To je dakle intimni odnos pjesnika prema jeziku kao materiji u kojoj oblikuje 
svoje pjesme, a ne Preradovićevo uzdizanje ljepote materinskog jezika — u uspo- 
redbi s tuđim. 


ZA, Barac, Hrvatska književnost od Preporoda do stvaranja Jugoslavije, knj. 
I, Književnost ilirizma, Zagreb, 1954. 

čević iznio nekoliko godina prije u prozi, npr. u raspravi Ustroj hrvatskog 

jezika iz 1856; 
Da pišem učenu razpravu, mogao bih navesti dosta njekojih jezičnih sta- 
tistikah, koji vele da su prebrojili sve korenike svim europskim jezikom; 
odatle bi se vidjelo da slavjanski jezik, dakle i naš hrvatski, ide u najbo- 
gatije u Europi. Ali ovako velim samo, da je on neizmjerno bogat koreni- 
kami u svih prirodnih pojavih i društvenih odnošajih i u tako zvanih 
onomatopoetičnih riečih. Kakovu zamjenu imaju drugi narodi za ove 
naše gorske stvari: grič, nizbrdica, dol, dolina, dubodolina, ponikva, du- 
mača, razvalina, klanac, presjeka, razsjelina, luka, palučak, priedor, pre- 


Petar Preradović 


val, udolica, prolom, jaruga, japaga, propast, ponor, urvina, grotlo, ždrie- 
lo, zvalo, gudura, draga, uvala, dubrovarina, prodol, vlaka, niz, nizina, ra 
van, ravnina, ravnica, brieg, briežčić, brežuljak, brdo, brdašce, zabrdje, 
gora, podgorje, prigorje, zagorje, hum, humac, humka, kosa, rt, rtanj, kicelj, 
ostrožin, ostrožac, šilj, šiljak, oštrelj, osovje, oblaj, oblajac, bilo, sljeme, 
glava, glavica, vrli, vršak, vienac, presrt, greben, bok, bočina, pleće, strana, 
pristanak, podanak, planina, grana, klisura, kamenjak, stjenjak, kršan, 
rudnik, vrlet, kras, lom, strmen ... u kojem se jeziku reže, sieče, striže, 
kroji, ciepa, brije; gdje ima više ovakovih riečih: kihati, krhati, srkati, 
psikati, pljeskati, treskati, drndati, zujiti, romoniti, žuboriti, bečati, kme- 
čati, cmizdriti, cmariti, žikati, blječkati, mućkati, puljati, kruljiti, sikljati, 
krkljati, štrkljati, grmljeti, šuškati, prskati itd.? 

Glagolj je prvo diete čovječjega jezika i najjači tumač ljudskih misli. 
Kada je prvi čovjek osjećali svojimi upijao govoreću prirodu, najprije 
opazi da nješto šušti, puše, praska, tuli, beči, pak onda tek spoznade, tko 
je ono. 


* Djela Adolfa Vebera, sv. III, str. 242—273. 

Misli što ih je iznio Veber Tkalčević slične su Preradovićevima u spomenu- 
tim pjesmama, što i ne mora biti dokaz da ih je Preradović uzeo od Ve- 
bera izravno. U rodoljubnom nadahnuću Veber ističe i one osobine hrvat- 
skoga jezika koje i ne moraju uvijek biti onakve kao što ih navodi, ali je 
njima htio djelovati na svoje čitatelje. Preradović pjesničkom maštom slične 
misli oblikuje u pjesmu. 


2. Grafijska raznolikost i odredba kancelara Mažuranića da se prihvati 
ilirski pravopis iz 1836. 


Šezdesetih godina nastalo je doba ustavnosti, kada se opet omogućilo da se 
oblikuju političke stranke, pa je tako pokrenut i Pozor (kasniji Obzor), gla- 
silo Narodne stranke, s glavnim predstavnicima Josipom Jurjem Strossma- 
yerom i Franjom Račkim. 


Jako se tada sve više ističe hrvatska narodna svijest, hrvatski jezik i 
hrvatska književnost, ipak je politika jugoslavenska, teži se jedinstvu južno- 
slavenskih naroda kako bi se lakše mogli ostvariti politički ciljevi malog 
hrvatskog naroda. Poučno je citirati neke načelne misli o jeziku što su se 
pojavile na početku izlaženja Pozora. 


Tu iznosi Franjo Rački, uz Strossmayera vođa Narodne stranke, progra- 
matski članak Jugoslovjenstvo u kojemu se govori i o jednom jeziku koji treba 
da okupi sve Južne Slavene: 


Mi Jugoslovjeni razdijeljeni smo jezikom, ovom pravom dušom naroda, 
glavnim, često i jedinim sidrom narodnosti. Slovensko, srpsko-hrvatsko 
i bugarsko nariječje razliježe se iz usta trinaest milijuna žiteljstva na 
prostoru većem od čitave Italije, s kojom im se krasna Jugoslovjenija u 
mnogom obziru natječe. Želi li Jugoslovjenstvo jednim narodom u du 
hovnom smislu postati, to bi imalo nastojati da se sjedini u književnom 
jeziku... 

Ne treba biti zaslijepljenim borcem ovoga ili onoga od ona tri jugo- 
slovjenska narječja, pa će svatko nepristran sudac zaključiti da je srpsko. 
hrvatski opredijeljen biti književnim. Toga prava čini ga dostojnim i pro- 
šlost, u kojoj s knjige i s političke vrijednosti slovijaše, i prostor, nad kim 
gospoduje, i budućnost, koja mu se otvara, nađe li samo dostojne njege. 
Slovensko narječje imalo bi se najprije s njim stopiti. I eaako hvale i 
svega priznanja dostojnim trudom slovenskih pisaca u novije doba, tako 
se srpsko-hrvatskomu približi da izobraženi Slovenci, prigrliv i prisvojiv 
posljednje, u knjizi ne oćute nikakve veće tegobe nego li je bijahu oćutili 
provincijalci, navlaš kajkavski Hrvati, prionuv uz naš književni jezik. 
Tako imao bi misliti svaki Slovenac kao domoljub, ako i ne u svemu 
tako kao jezikoslovac. 


Sada Rački konkretnije pokazuje kako zamišlja tu jezičnu slogu: 

S toga, po mom mnijenju, slovenski književnici imali bi i sami što brže 
stupiti u kolo srpsko-hrvatske književnosti i med svojim zemljacima širiti 
osvjedočenje o potrebi ovoga jedinstva. Čim se zagrlimo u tom kolu, uza 
jamna ljubav nađe jur način da se poprimi što je bogatije, a odbaci što 
nije dobro. Puk se, dakako, ne bi smio ostaviti bez književne hrane, 

njemu probavljive, ali bi se malo-pomalo okrijepio za hranu koja još 
nije za njegov želudac, jer je, kukavac, naučan da mu maćuha drobi. 
Ovim putem udarahu svi evropski narodi, romanskoga i germanskoga 
plemena, dok dođoše do književnoga jedinstva, koje ih dovede na njihov 
sadašnji visoki stepen književne i političke slave. Zar je samo Jugoslovje- 
nima suđeno da svaki svojim putem u stanovito, ma i sakriveno bezdno 
hrli? Koli brzim korakom ne bi nam narodna knjiga napredovala kada 
bi istim jezikom slovele učiteljske stolice u Zagrebu, Beogradu, Ljubljani, 
Mariboru, Celju, Osijeku, Zadru, Splitu, Dubrovniku i na Rijeci, a s vre- 
menom, ako bog da, u Sarajevu, Travniku, Mostaru, Prizrenu i Skoplju? 
Kada bi isti jezik zborio se po dvoranama i sudištima na Savi, Dravi, 
Drini, Bosni, Moravi, Neretvi, Cetini, Morači i Vardaru? 


Nastavljaju se dakle ilirski ciljevi o jedinstvenom južnoslavenskom je 
ziku kao konačnom idealu, ali će se uskoro pojaviti i drukčija gledanja. 


Šezdesetih godina pravopis je bio šarolik, a trošilo se mnogo vremena 
na oštre rasprave oko takvih pitanja. Čak se i Rački javio te o tome pisao. 
U Narodnim novinama 1860. upozoravao je na jalovost i štetnost takvih po 
lemika i raspra. ' 


U to je bio upleten i Ivan Mažuranić, koji je, istina, potpisao Književni 
dogovor u Beču 1850, ali je kasnije promijenio svoje mišljenje. Ni njegov 
prijatelj Veber Tkalčević, kao ni drugi ilirci, nisu se slagali s Karadžićevim 
postavkama o štokavštini. Nisu se držali ni onih jezično-pravopisnih po- 
stavki što su donesene u Beču 1850. 


Da učini kraj tim pravopisnim raznolikostima, Ivan Mažuranić, odnosno 
školska vlast je godine 1862 (Naredba Dvorske kancelarije od 29. :X, br. 3180. 
i od 19. XI. 1862, br. 4108) odredila da treba u hrvatskim školama koje pišu 
latinicom upotrebljavati jedan pravopis, i to »pravopis, koji se onamo od 
god. 1836. držao u glavnome za književni (včra, dšte; perst; bratja; ladja; 
otacah; sladko; sbor; razčistiti, bezzakonik, svetčanost...)“ Tu je Mažuranić 
propisao pravopis zagrebačkih pisaca, svojih osobnih i političkih sumišlje- 
nika.“ 

Nakon polemike s Kurelcem, posebno nakon Veberove pobjede nad pred- 
vodnikom Riječke filološke škole u članku Brus jezika, došla je spomenuta 
Mažuranićeva naredba o pravopisu i jeziku. Tada je Veber bio u središtu 
hrvatskoga jezičnog zbivanja, pa i u školama se upotrebljavala njegova gra- 
matika. 


Taj toliko uzdizani i hvaljeni jezik, o kojemu se sa zanosom govorilo i 
pisalo, trebalo je da služi što širim funkcijama, i da bude instrument razvi- 
jenije kulture i civilizacije na višem stupnju. Odmah nakon godine 1848. 
pomišlja se na veći i bogatiji rječnik nego što je bio onaj Mažuranića i 
Užarevića iz godine 1843, za svoje vrijeme vrlo dobar. U doba apsolutizma, 
kada nije mogao djelovati politički, daje se Bogoslav Šulek na izrađivanje 
takva većega djela. 


* Cit. prema: J. J. Strossmayer — F. Rački, Politički spisi, Zagreb, 
1971, str. 277. id. 

5 Narodne novine, 1860, str. 550. 

* Usp. Hrvatski pravopis. Po određenju kr. zem. vlade, odjela za bogoštovlje 
i nastavu, napisao dr. Ivan Broz, Zagreb, 1893, str. III. 

"* A, Barac, Hrvatska književnost od Preporoda do stvaranja Jugoslavije, 
knj. II, Zagreb, 1954, str. 84. 

Il. ŠULEKOV NJEMAČKO-HRVATSKI RJEČNIK IZ 1860. 


1. Opis rječnika 


Na samom početku ustavnog doba počinje se tiskati i dugo izrađivan i dugo 
iščekivan Šulekov njemačko-hrvatski rječnik. Šulek je oduševljeni pristaša 
Zagrebačke škole, iako u pojedinostima ima i drugačije mišljenje od Vebera 
ili A. Mažuranića. 

Riječ je o velikom Nčmačko-hrvatskom Rččniku (Deutsch-kroatisches 
Worterbuch) koji se konačno pojavio 1860. u dva velika sveska. 


U predgovoru Šulek iznosi historijat i svrhu svoga rada: »Narodni jezik 
bio je g. 1848. naprečac uveden u sve javne poslove i učionice. S toga je nastala 
silna potreba n&amačko-hrvatskoga rččnika, koji bi sadržavao službeno i znan- 
stveno nazivlje, i tako olakotio našincem, ponajviše tudjim jezikom izučenim, 
uspššno izvršivanje njihova zvanja... Al premda sam već odprije znao, da 
je to mučan posao, jer sam od davna prikupljao hrvatske rčči i popunjavao 
vrstni drugčije n&mačko-ilirski slovar I. Mažuranića i J. Užarevića; opet prizna- 
jem, da je to bio za me mučniji rad nego što sam slutio. Pisanje ovakvoga 
rččnika u svakom je jeziku trudno, a kod nas tu ima dvostruke muke; jer se 
tu hoće, da ovakov rččnik zastupa sve včštine i znanosti, pa svemu tomu 
bijaše do nedavno tudji jezik kod nas organ; rčči, protežuće se na ove struke 
umnoga razvitka, nisu bile kod nas nikada sakupljene, nego su sve do danas 
velikom stranom po narodu razasute, ili od naših naučnjakah istom zamiš- 
ljene...« (Predgovor, str. VII) 

Godine 1852. javlja knjižara F. Župana da će izaći rječnik »po najboljih 
tiskanih i mnogih rukopisnih izvorih izradjen«. Knjiga će sadržavati »uz izo- 
bilje svagdašnjih izrekah svake struke službene izraze, zatim bogoslovno, 
trgovačko, prirodoslovno itd., jednom rčči znanstveno nazivlje i zato će biti 
od potrebe ne samo za onoga koj u južnoslavenskih zemljah ureduje, nego 
uobće za svakoga koj u našoj domovini kakav posao t&ra«. Tiskanje se, me- 
đutim, oteglo deset godina, ali zato rječnik nije izišao tek na 80 araka, kako 
je to bilo prvotno predviđeno, nego na 107 araka. Dovršen je godine 1860, 
»one godine kad je skršen absolutizam«. 

Šulek je, dakako, nadograđivao na postojeće rječnike, najviše na zapa- 
ženi Mažuranić-Užarevićev. U doba kada Šulek počinje radom, leksik je bio 
već obogaćen izrazima iz tadašnjeg našeg kulturnog i civilizacijskog područja. 
Već je spomenuto da je odmah nakon završetka godine 1835. izišla zbirka 
riječi na kraju Danice, u kojoj možemo naći i pojmove kao što su kazalište, 
jezikoslovlje, časopis, olovka, sveučilište, slovnica, značaj i dr. Spomenut je 
već i Mažuranić-Užarevićev rječnik sa znatno više riječi, kao što su: kišobran, 
predigra, prpošan, sitnozor, sladoled, slastice, steznik, stratište i mnogim 
drugima. 

Šulek se savjesno i kritički služi rezultatima drugih, ali i sabire mnoge 
druge riječi. Radi dosta brzo, iako se tiskanje otegnulo, ali je za svaki sveščić 
morao definitivno predati tekst, bez mogućnosti da ga kasnije dotjeruje. 
Prve sveščiće predao je već 1853. i dalje, prije nego je djelo konačno dovršio, 
a tada se tek ono obično otkriva autoru u svoj svojoj cjelini. Stoga ima 

Šulek pravo kada u predgovoru spominje da bi mu djelo bilo i savršenije da 
ga je mogao dotjerivati i popunjavati: »Da sam mogao jošte koju godinu 
rukopis dotčrivati i popunjavati, bio bi mi posao doista vrstniji... Stvar je 
naravna; od godine 1853, kad je izišao na svščtlo prvi svezak ovoga rčečnika, 
napredovali smo svi u poznavanju narodnoga jezika, a bome i ja. Reči, izprva 


1 o —ege e 


Bogoslav Šulek 


za nevolju kojekako skovane, bile su od onda boljimi zamčnjene; a mnoge 
uzajmljene reči bile su opet povraćene, jer se je našlo pravih domaćih.« Zbog 
istih razloga bilježi u čitavu djelu refleks jata kao &, iako je godine 1854. 
napisao zapaženu raspravu u Nevenu o tome da je mjesto e bolje pisati ije 
u dugim, a je u kratkim slogovima. Ali kako se rječnik u sveščićima počeo 
tiskati već 1853, prije nego se počeo zalagati za ovo drugo rješenje, ostavio 
je radi jednoobraznosti djela u čitavu rječniku taj već onda zastarjeli znak. 

Za njemački dio rječnika bio mu je uzorom Heinsiusov rječnik Vollstiin- 
diges Worterbuch der deutschen Sprache mit Bezeichnung der Aussprache 
und Betonung, objavljen četrdesetih godina u četiri sveska, sa preko trii pol 

tisuće strana. Šulek »se ga je tesno držal in je skoraj vse besedilo kar po 
vrsti prevajal«. Ili, kako kaže prof. Vladoje Dukat: »Taj je rječnik služio 
Šuleku ugledom 1 putokazom . 

Dakako, putokazom tek za njemački dio. Prijevod njemačkih riječi na 
hrvatski bila je prava njegova zadaća što ju je vrlo dobro obavio, ako se 

Šulekov Njemačko-hrvatski rječnik Heinsiusov rječnik, iz godine 1840. 


uzme rječnik u cjelini. U drugom dijelu rječnik je ponešto bolji nego u 
prvome, što je lako shvatiti ako se uzme u obzir činjenica da ih dijeli raspon 
od osam godina. Riječi su mu u osnovi štokavske narodne, ima i dijalekti- 
zama i neologizama, ali je svoj posao obavio s mnogo smisla za rječničku 
tvorbu u doba kada još nisu bila napisana kapitalna djela o tvorbi riječi u 
slavenskim jezicima. Razumljivo je da u mnoštvu riječi što ih je trebalo pro- 
naći kao adekvat njemačkih iz Heinsiusova rječnika nije bio uvijek naj- 
bolje sreće, ali se može reći i to da nitko drugi u to vrijeme nije bio 
deorasliji toj teškoj i kompliciranoj zadaći. Lakše je bilo tražiti narodne ri- 
ječi i zapisivati ih negoli pronaći takvu riječ za mnoge i mnoge pojmove što 
ih »u narodu« nema, a ipak su bile potrebne u kulturnom životu šezdesetih 
godina prošloga stoljeća. 


"A. Breznik, Iz zgodovine novejših slovenskih slovarjev, Časopis za zgo- 
dovino in narodopisje, XXIII, str. 1—4. 

2. Sulekovi suradnici pri radu 


Sulek se marljivo služi i rezultatima drugih, piše mnoga pisma, konzultira 
se, sabire mnoge riječi, stvara nove. Pri tom mu pomažu, kako napominje 
u predgovoru, i N. Begović, A. Dragosavljević, M. Sabljar. M. 
Stojanović, 1, Trnski i M. Sladović. 

Posebno mu je biv od pomoći Ivan Trnski. Josip Eugen Tomic 
u životopisu Ivana Trnskog (u Viencu 1887) ističe kako je Trnski za vrijeme 
svoga boravka u Glini čitao Sulekov rukopis i upozoravao leksikografa na 
propuste, savjetujući mu bolja rješenja, a taj je posao Trnski nastavio i za 
vrijeme svoga boravka u Mitrovici. 

I pisac Šulekove biografije Josip Torbar tvrdi da je Šulek davao svoj 
rukopis na pregled Trnskom te pokazuje koliko i on, uz Suleka, ima zasluga 
»oko ovoga po naš narod znamenitoga djela«, To isto veli i Milivoj Sre pel 
u članku O kujiževnom radu Ivana Truskoga u Viencu 1889. (str. 286—290), 
napominjući da među najvjernijim pomagaćima Sulekovim »nahodimo Trn 
skoga, koji je sabrao veoma mnogo krasnih narodnih rijeći i izraza«, 

Trnski se doista već od god. 1835. bavio »dotjerivanjem hrvaštine«, kako 
sam veli u članku Ivana Trnskoga opravdaj zamieranih mu osebina, u Viencu 
1884. Prve su mu upute davali još Ljudevit Gaj i Antun Mažuranić, te je na 
voćito u »Banovini« skupljao riječi i izričaje što ih je sve dao »prijaltelju 
Šulku«. Srepel ide čak tako daleko te tvrdi kako je »Sulek prozaični Trnski, 
a Trnski pjesnički Šulek«“ Stoga V. Dukat misli »da bi na nadpisnom listu 
rječnika opravdano stajale i ime glavnoga suradnika njegova« (usp., str. 
64). Ipak je Šulek bio kritičan i samostalan pri prosuđivanju koje će rijeći 
od koga prihvalili, a to su može reći i za pomoć što mu je dolazila od Trnskoga. 
lako je vjerojatno imao mnogo koristi od svoga prijatelja, ipak Šulekov rječ- 
nik pokazuje da neke priloge Trnskoga nije htio prihvatiti, ne povodeći se za 
nekim njegovim osobinama, neke je preinačio, a neke riječi uopće nije ni 
zabilježio u svome rječniku. 

Riječ Baluhof prevodi Sulek u svome rječniku: pristan, pristanište (že: 
ljeznično), kolnicu (željeznice). Međutim, kasnije je došla u upotrebu riječ 
kolodvor. Trnski nije njome zadovoljan tv se u Pošuricama (u Viencu 1869, 
str. 23) zalaže ili za željezničku postaju ili, barem, za kolostaj prema rijeci 
slične tvorbe: vodostaj. U svome pak Hrvatskosnijemačko-talijanskom rječniku 
znanstvenoga nazivlja iz god. 1874—1875. ipuk uzima Šulek riječ kolodvor. 

Ali postupa i drugačije. U Njemaučko-hrvatskom rječniku ima za teatar 
ove riječi: kazalište, pozorište, teatar, a u Rječniku znanstvenoga nazivlja: glu- 
mište, vulg. kazalište, pozorište, teatar. Riječ glumište potječe, po priznanju 
Ivana Trnskoga, upravo od njega samoga, kako je to napisao u karlovaćkom 
Glasonoši god. 1862. Polazeći od poznate riječi glumac za njemački pojam 
Schauspieler, Trnski stvara i druge izvedenice: gluma (Schauspicl), ,lionljenje 
(Theater spielen), glumar (Schauspieldichter), glunište (Schaubiihne), gltmmiona 
(Schauspielhaus). Riječ se glimmište dvadesetak godina upolrebljavala, naro 
čito u Viencu, ali se nije sasvim održala do danas, iako je pojedinci upotreb- 
ljavaju (npr. Branko Gavella, Hrvatsko glumište, Zagreb, 1953). 


* Opsežna radnja Josipa Torbara o životu i djelu B. Šulceka izašla ie u Ljeto 
pisu JAZU, 1897, Šrepclova O književnom radu Ivana Trnskogua u Viencu, 
IS8Y, str. 286—290; cil. mjesto sir. 64,a Dukatova, Iran Trnski i Šulekovi rječnici 
u Radu JAZU, knj. 277. 

Trnski je naročito volio priloge sa sufiksom -ice, što ih u velikoj mjeri 
upotrebljava: dogodice, jašimice, klisimice, prečimice, skočimice, trkimice, 
uglavice, uklopice, utrkimice, a neki se nalaze i u Šulekovu rječniku: 
dogodice, iznimice, jašimice, kosimice, nakrstice, naumice, pozlobice, preči. 
mice, rakomice, skočimice, susljedice, svesebice, upitmice, utrkimice, uvje- 
timice. 


Ivan Trnski 


Mnoge riječi tipa crtalo, držalo, klecalo, kadilo javljaju se i prije Šule- 
kovih rječnika, ali neke dolaze prvi put u njegovu djelu ili s nekim posebnim 
značenjem: čulo, disalo (Respirationsorgan), gladilo (Platteisen), glasilo (Stimm- 
organ), gnojilo (Eiterungsmittel), jedrilo (Windmuhlrad), krasilo (Scho&nheits- 
mittel), laštilo (Polierglas), liečilo (Arzneistoff), sjenilo (Sonnenschirm), va- 
bilo (Lockmittel). 

Za riječ sjenilo naročito se zalagao Trnski tražeći da se ta riječ upotreb- 
ljava mjesto suncobrana, u čemu nije uspio, a tu istu riječ u istom značenju 
ima i Šulek. Danas sjenilo, uz zaslonac, znači Lampenschirm. 


U Rječniku se nalaze i ove riječi: premještaj (Versetzung, Akademijin 
Rječnik napominje: samo Šulek), sv&tlopis (Photographie), ljubakati (kosen, 
riječ potječe od Stullija, ali u liku ljubkati), zatornik (Vertilger), poslušnik 
(Gehorcher), svčtlomčr (Photometer), svetlopisni (photographisch), svetlopisac 
(Photograph), udičiti, pored loviti udicom, pecati (angeln), prenaglica (Uber- 
eilung), spremnik, pored orman, kovčeg, škrinja, sanduk (Kasten) i dr., od 
kojih su se neke proširile a neke ipak nisu: svjetlopis, svjetlopisni, udičiti, 
prenaglice, spremnik i dr. 

Posebno je Šulek pazio da njemačke riječi prevede što ispravnije i bolje, 
tako: ich habe Kopfweh — boli me glava; ich bekam Kopfweh — zaboljela me 
glava; das machte mir Kopfweh — stoga me je zaboljela glava; (fig.) das 
macht mir keinen Kopfweh — nit mi je žao, nit mi je jao! 


Zato Trnski i veli za Šulekov Rječnik: »Ista je pravila prihvatio naš dr. 
Bog. Šulek u svom njemačko-hrvatskom rječniku ponašiv po duhu hrvatskoga 
jezika mnoge i mnoge njemačke rečenice, kako valja, pa se ipak u naših ure- 
đih, u našem novinstvu i žalibože u našoj liepoj knjizi strašno njemčari, 
misle dapače neki da su takve samosvojnosti našega jezika odviše prostačke, 
ili barem evropskoj ugladjenosti i tanahnosti nedorasle.« (Vienac, 1874) 


Za vrijeme tiskanja Šulekova rječnika u Zagrebu, u Ljubljani je bio u 
tisku njemačko-slovenski rječnik. Pisac, odnosno urednik rječnika bio je M. 
Cigalč. Taj je rječnik i po opsegu, sadržaju i obliku sličan Šulekovu, a pisci 
su međusobno izmjenjivali iskustva, odnosno međusobno konzultirali dijelove 
rječnika koji su se pojavljivali u sveščićima. Cigalč je, od slova N, vjerojatno 
proučavao rukopis Šulekova rječnika ili se zadovoljavao podacima što mu ih 
je Šulek davao pismeno ili usmeno. Anton Breznik napominje“ da je Cigalč 
sve riječi što ih je primio od Šuleka označio kraticom Šul., ali konstatira da 
mnogih riječi što ih je Cigalč označio spomenutom kraticom ipak ne nalazimo 
u Šulekovu tiskanom rječniku. Valjda ih je zadnji čas izostavio ili ih zamije- 
nio drugim (usp. pestik, čečuga, dervotoč). 


3. Osnovna načela u Rječniku: štokavske riječi te posuđivanje iz 
narječja i iz slavenskih jezika 


Po kojim je načelima Šulek pristupio izradi svoga velikog rječnika kazuje 
nam sam u predgovoru: »Ele ja mislim, da ćemo bolje uraditi, ako izprva 
upotrebimo našku reč, makar i nebila najbolja, nego da posijemo u jezik 
sila tudjega bilja. Ako domaća rčč nevalja, nestat će je za kratko, jer se malo 
ne svatko domišlja njezinoj neshodnosti; a mučno je izkoreniti tudjinke, kad 
se u jeziku uvrčže. Toga sam se načela držao pišuć ovaj rečnik. Al nitko neka 
nemisli, da sam s reda rčči kovao, kad ih nisam našao u sadašnjih knjigah 
i r&čnicih; već sam pomnjivo propitivao i sam i preko prijateljah, ima-li 
narod onu reč, koju sam tražio... Gd& nisam našao potrebite rčči u književ- 
nom narččju, potražih ju u srodnom razrečju, i onda stoprv prigrlih noviju 
već upotrebljavanu rčč, kad me i razrččja izdadoše. Pa kad mi ni odkuda nije 
naspčla pomoć, utekoh se drugim slavenskim jezikom, gde je uvčk nadjoh. 
Mislim, da me razboriti našinci neće ukoriti radi ovoga postupanja; jer da 
književni naš jezik nedotčče za sve pomisli, da ga treba bogatiti i razvijati, 
u tom se dan danas svi naši književnici slažu.« 


Kao što se vidi iz navedenih misli, Šulek je za purističko načelo pri stva- 
ranju riječi, pri čemu ih uzima najprije iz naših narječja, zatim iz slavenskih 
jezika i, napokon, ih sam stvara. 


* A, Breznik, Vpliv slovenskih slovarjev na srpskohrvatske, Časopis za 
slovenski jezik, književnost in zgodovino, 1931, str. 34—36. Isp.i V. Dukat, Crtica 
o Šulekovu Njemačko-hrvatskom rječniku, Ljetopis JAZU, knj. 52. 

Navedene osnovne postavke po kojima je Šulek radio trebalo bi nešto 
konkretnije opisati. U prvom je redu uzimao štokavske riječi, a ako za njih 
ne bi znao, raspitivao se, konzultirao leksikografska djela, pogotovu Stullijev 
veliki rječnik, zatim Mažuranić-Užarevićev, a ponešto i Frčhlich-Veselićev, kao 
i druge rječnike, ali posebno spominje da ih je uzimao i u »srodnom razrečju«, 
dakle iz naših narječja. Zadaća je posebnog proučavanja da istraži koliko je 
pri tom uzeo riječi iz kajkavskog (odnosno čakavskog) jezičnog fonda. Pored 
poznatijih reprezentativnijih naših starijih rječnika, koji su bili i skupi, od 
početka 19. stoljeća izlaze manji priručni rječnici, koji su očito bili i s novi- 
jom leksičkom građom, kao što su: Rječnik mali das ist kleines Worterbuch, 
objavljen u Budimpešti 1806, zatim Sprachiibungen der deutschen und kroati- 
schen Sprache nebst einem deutsch-kroatischen Worterbuch, izdan u Kar 
lovcu 1823, pa Kleines kroatisches-deutsches Worterbuch fiir_ die Jugend, 
umgearbeitet, verbessert und vermehrt von einem Jugendfreunde, objavljen 
u Zagrebu 1829, za koji neki smatraju da ga je sastavio Tomaš Mikloušić 
(rječnik ima 48 strana i pisan je goticom), zatim Vocabolarium croatico-ger. 
manicum to jest nemške škole navuk kak Horvatom tak Nemcem na hasen, 
izdan u Pečuhu 1835. i 1841, pa već spomenuta Sbirka nekojih rečih, objavlje- 
na u Danici na kraju godine 1835, a koju je, neki smatraju, sastavio Antun 
Mažuranić, pa L. Škoboth, Kleines illyrisch-deutsches Worterbuch, izdan u 
Zagrebu, 1839. Pored tih rječnika što ih je spomenuo u svome članku Leksi- 
kografija u Enciklopediji Jugoslavije knj. 5. marni prof. Putanec, našlo bi se 
i drugih, kao što je onaj Antuna Rožića Vocabolarium iliti Rečnik najpotreb- 
neše reči vu treh jeziki zaderžavajući, objavljen »vu Varaždinu, z slovami Ivana 
Šangilla 1822« (na 32 strane), a našlo bi se, očito, i drugih. B. Šulek nije sam, 
na žalost, u predgovoru opisao kojim se sve leksikografskim djelima služio, 
pa ne mogu tvrditi da je poznavao i te rječnike, ali da je pokušavao bilo gdje 
naći adekvatnu riječ za vrlo velik broj jedinica što mu ih je nudio njemački 
Heinsiusov rječnik — posve je sigurno. Ne bi mogao izdržati ozbiljne kritike 
prigovor da se tu radi pretežno o kajkavskim rječnicima, kada znamo da je 
Šulek uzimao riječi iz »razrččja«, kao i iz drugih slavenskih jezika, pa je 
mogao potražiti pomoć u najbližih kajkavaca. Uostalom, kajkavska djela bila 
su tiskana u Trnavi, Budimu, Zagrebu, Varaždinu, Karlovcu i drugdje, pa je 
do njih lako mogao doći. Kajkavskim književnim jezikom bile su prevedene 
i stručne knjige, kao što je Predznanja pravic samosvojneh vugerskeh ili Do- 
godopis pravic samosvojneh vugerzkeh i slično (1818, 1819, 1821—1831) profe- 
sora na Pravoslovnoj akademiji u Zagrebu Imbriha Domina (1766-—1848) koji 
je sustavno obradio privatno pravo, stvarajući kajkavsku pravnu terminologiju 
s područja svojih disciplina što ih je predavao. Da se mogao poslužiti i većim 
rječnicima kao što je Belostenčev, pa i Jambrešićev, samo po sebi je razum- 
ljivo. No ni ti rječnici nisu mu davali odgovora na često traženo pitanje kako 
da prevede mnoge njemačke riječi iz područja što ih spomenuti naši rječnici 
nisu obrađivali. 

Tada se obraćao slavenskim. jezicima, koji ga, kako veli, nikada ne izne- 
vjeriše. Prof. Tomo Maretić u svome radu navodi i češke riječi" što ih je našao 
u Šulekovu rječniku, a prof. Jonke još preciznije iznosi koje se nove češke 


“ T, Maretić, Ruske i češke riječi u književnom hrvatskom jeziku, Rad 
JAZU, knj. 108, str. 1—33; Ljudevit Jonke, Češki jezični elementi u hrvatskosrpskom 
jeziku, Književni jezik u teoriji i praksi, II. izd., Zagreb, 1965, str. 151—163, isti, 
Slavenske pozajmljenice u Šulekovu »Rječniku znanstvenog nazivlja«, Hrvatski knji- 
ževni jezik 19. i 20. stoljeća, Zagreb, 1971, str. 161—178. 

riječi javljaju u Šulekovu Rječniku znanstvenoga nazivlja, godine 1874/75. 
Napomenuvši da je prvi nalet bohemizama vidljiv već u doba početaka ilirizma, 
prof. Jonke naziva Šulekove posuđenice iz češkog jezika drugim nale- 
tom bohemizama. Dok Mažuranić-Užarević tumače Begriff rusizmom ponjatje, 
dohit i postig, Šulek 1860. već ima pojam; dok Mažuranić-Užarević imaju za 
pojam Einnahme, Einnehmung — riječ primanje, primljenje, Šulek ima pri 
jam. Šulek dakle unosi sve više bohemizama kao npr. bajoslovan, bajoslovlje, 
bilina, bilinstvo, bodar, bodrost, dostatan, nedostatan, dostaviti, dotičan, draž- 
ba, drevan, gromada, krajolik, ličiti, ličilo, naklada, nakladnik, obrazac, odraz, 
ogavan, ogavnost, opetovati, ploha, podal, podlost, poredak, predio, prednost, 
prirodopis, pronevjeriti, skladnja, slučenina, smjer, snimak, stanovište, stano- 
vit, stroj, sustav, svjež, svježina, tlak, tlakomjer, uloga, ustroj, važan, zemljo- 
vid, živalj i sl. 

Neke od tih riječi mogli bismo označiti, kao što to radi i Maretić u spo- 
menutoj svojoj raspravi, i rusizmima, ali ih je uputnije u Šuleka označiti 
bohemizmom jer ih je on unosio preko češkoga jezika. Sam je Šulek (rođen 
u Subotištu 1816 — umro u Zagrebu 1895) Slovak koji je, nakon završenih 
stuđija u Požunu (gdje je pored prirodnih studirao i filozofiju, pravne i bogo- 
slovske znanosti) došao 1838. u Hrvatsku, u Slavonski Brod, gdje mu je brat 
bio liječnik. Uskoro prelazi u Zagreb, gdje radi u Gajevoj tiskari, uspinjući se 
na ljestvici novinarskog posla te je napokon postao zapravo pravi urednik 
Gajevih Novina, od 1841, neprestano radeći kao novinar ili publicist, uz 
druge vrlo korisne poslove na raznim područjima djelatnosti. Razumljivo je 
stoga da je on kao kroatizirani Slovak spomenute češke i ruske riječi uzimao 
preko češkog jezika. 

U Rječniku ćemo naći i ruskih riječi, što je i razumljivo s obzirom na 
veliku rusku književnost, kulturu i ugled što su ga Rusi imali. Ako bih tek 
nabrojio neke ruske riječi što ih nalazimo u Šuleka, onda bih ih, prema 
Maretiću, mogao nanizati veći broj ovako (ispuštajući one riječi koje 
su u Šulekov rječnik mogle doći i preko ruskog i preko češkog jezika): 
blagoglasan, blagoglasje, čin, činovnik, dozvoliti, izjaviti (se), izlišan, izra- 
ziti (se), izviniti, izvinjavati, izvjestan, izvješće, izvoljeti, kosnuti se, lični, lič- 
nost, ljubopitan, ljubopitnost, mašta, mučaljiv, mučaljivost, načelo, načelan, 
načitan, načitanost, nagrada, nagraditi, nagrađivati, nauka, naučan, negodova- 
nje, nevježa, nužda, nuždan, obitavati, obmana, obmanuti, obmanjivati, ob- 
narodovati, obnarođivati, obrazovati, obrazovanost, odličan, odlika, odlikova- 
ti, odnosan, odnošaj, odobriti, odobravati, odraziti, odražavati, odsutan, od- 
sutnost, oduševiti, oduševljavati, oduševljenje, odvažan, odvažnost, opasan, opa- 
snost, opredijeliti, opredjeljivati, opredjeljenje, opovrći, opovrgavati, osnova, 
otmjen, pitomac, platež, platežan, pobjedonosan, pobornik, podčiniti, podčinje- 
nost, poprište, poriv, porok, poročan, poslovica, posjetiti, posjećivati, poste- 
peni, postepenost, predložiti, predlagati, predgovor, pretpolagati, primijetiti, 
primjećivati, prisutan, prisutnost, prisustvovati, proisteći, proistjecati, proizve- 
sti, proizvoditi, proizvod, prosvjeta, prosvjetitelj, prosvijetliti, prosvjetljivati, 
pukovnik, rasijan, raspolagati, raspoloženje, ratoboran, ratobornost, ravnovjes- 
je, razjasniti, razjašnjavati, razočarati, razočaravati, razuvjeriti, razvratiti, raz- 
vraćivati, revan, revnost, riješiti, rješavati, saopćiti, saopćivati, savjet, savršen, 
savršenstvo, slog, snabdjeti, snabdijevati, sredstvo, stepen, strast, strog, stro- 
gost, sudba, suprug, supruga, suvremeni, točka, točan, učtiv, učtivost, uđdav, 
umjestan, neumjestan, uobraziti, uobražavati, uobraženje, usavršiti, usavršivati, 

ushititi, uslov, usredotočiti, usredotočivati, uvažiti, uvažavati, uzakoniti, uza- 
konjivati, vjeroispovijed, vjeroispovijest, zanimati, zanimljiv, zbornik, zvonki, 
zvonkost, 

Naveo sam prema Maretiću veći broj ruskih riječi u Šuleka, ne odjelju- 
jući one koje se već prije javljaju u Mažuranić-Užarevićevu ili kakvu drugom 
rječniku, kako je to bilo prikazano za češke riječi u Šulekovu rječniku iz 
1860, prema Jonkeovim istraživanjima, u kojima se nabrajaju tek nove češ. 
ke riječi što su se javile u rječniku te godine. 

Prof. Breznik drži da je Šulek uzeo preko Janežičeva rječnika još neko- 
liko čeških riječi, što ih ne navodi Maretić u svojoj spomenutoj raspravi. Ja- 
nežič je, naime, napunio svoj rječnik češkim i ruskim riječima, kao i hrvat- 
skosrpskima, dok je Cigalč također pridavao slovenskima druge slavenske ri- 
ječi, tako da ih je Šulek odanle mogao uzeti. To bi, prema Brezniku, bile ove 
riječi: dopust, ležak (Lagerbier), nasadnik (Setzteih), nebovid, (Himmelskarte), 
nebotičan (Himmelshoch), prispčvak (Beisteuer), odpor (Widerstand), puš- 
kovnik (Biichsanwa4rter), rezbar (Schnitzer), samolet (Pfonix), sveta priča 
(Legende), strelivo (Munition), včtrnica (Schiffsrose), zn&lka (Sonett), dok bi 
iz ruskoga uzeo još ove: najezdnik (Raupentčdter), petlja (Thiirband), vodo- 
jam (Rčhrkasten). 

Maretić u uvodu Hrvatskom ili srpskom jezičnom savjetniku za sve one 
koji žele dobro govoriti i pisati književnim našim jezikom, Zagreb 1924, na 
str. XVI. napominje da su Hrvati iz slovenskoga jezika uzeli tek nekoliko 
riječi, a običnije su: izlika, mešetar, pogrešavati, srh, veža, i manje obične: 
spolovilo, voluharica, i možda presenetiti (ali je možda i iz kajkavskoga). 

Sedam godina nakon objavljivanja Maretićeva djela napisao je prof. 
Anton Breznik opsežnu raspravu i pokazao koji su se sve hrvatski i srpski 
leksikografi služili slovenskim rječnicima, pa među njima na osobitom mjestu 
spominje i Šuleka i njegov Njemačko-hrvatski rječnik iz 1860. napominjući 
da se služio Janežičevim njemačko-slovenskim i slovensko-njemačkim rječ- 
nikom, zatim Cigalčtovim, a također slovenskim dijelom Juriđisch-politische 
Terminologie iz 1853. Prof. Breznik opsežno iznosi problematiku slovenskih 
riječi u Šulekovu rječniku, obazire se i na druge rječnike koji su takve riječi 
preuzeli preko Šuleka, komentira i ispravlja Maretića i slično, no ja ću tek 
nabrojiti one slovenske riječi za koje Breznik tvrdi da ih je Šulek uzeo 
preko slovenskih rječnika: bakljađa, blagostanje, brizgalo, brodovlje, brojka, 
brusnice, c&vnjak, čepnjak, dalekovidan, dčlovnik, dimnica, dogled, dremota, 
drvored, družica, dugočasan, dugotrajan, glasba, glasiljka, glaskovanje, glaso- 
mčrje, glasovir, glasovnica, glavobol, gonilo, govnač, guseničar, hitropis, hva- 
lisati (se), jezdac, klčsar (iako priznaje da je klesar hrvatska riječ), ključar- 
stvo, koledar, koledarnik, korun, kovina, krošnjar, kužnica, legar, Ičpopis, 
ljudmio, mazaonica, medjuvladje, mčsečnik, mešetar, mešutar, mlačnica, mli- 
narija, mrtvačnica, mudroslovac, nagib, napaka, nazadnjak, nedužnost, ne- 
raslina, netopir, obod, oponašati, obstanak, odvodnice, opravak, oskrbnik, 
oteklina, pisaonik, pismenik, plaz, plesalište, plesovnik, pločevina, podčepina, 
pogon, pogrešiti, poskočnica, predšl, predelak, predstava, prerod, pristava, 
rastlina, razvoj, rimska cesta, slador, snežinka, spavnica, spolovilo, stavnica, 


* A, Breznik, Vpliv slovenskih slovarjev na srpskohrvatske, Časopis za slovenski 
jezik, književnost in zgodovino, 1931, 16—67. 

strelba, svetiljka, svetovid, svinac, svetloba, sustav, ubožnica, umoslovje, utis, 
utisak, veža, vijak, voluhar, zajutrak, zahvala, zakladni (novac), zemljokaz. 

Kao što se vidi, Breznik navodi velik broj slovenskih riječi što bi ih Šulek 
uzimao preko slovenskih rječnika. U načelu to je bilo u duhu Šulekova rada 
da uzima što više riječi iz slavenskih jezika, a da ih sam tvori tek onda kada 
ih ne bi našao ni u domaćem hrvatskom jeziku (štokavskom ili kajkavskom, 
odnosno čakavskom narječju). Slovenske su riječi bile bliske našem jeziku 
te nije čudno što ih je Šulek upotrebljavao. 

Ipak bi trebalo studijski dublje proučiti čitav taj popis riječi što ga do- 
nosi Breznik da bi se odgovorilo na pitanje: je li doista sve te riječi uzeo Šulek 
iz slovenskog jezika, i ako ih je uzeo, jesu li to doista slovenske pozajmice 
ili su to i riječi što su ih zabilježili hrvatski leksikografi ili uopće hrvatski 
pisci, a Šulek im je dao kakvo drugo značenje. Da bi i to moglo biti, svjedoči 
nam jedan drugi Breznikov rad: Slovenski slovarji, tiskan također u Časopisu 
za slovenski jezik, književnost in zgodovino, III, 1926, str. 110—174. Tamo se, 
na primjer, tvrdi da je riječ večrstopis preuzeta u hrvatski književni jezik 
prema slovenskom iz 1781. u značenju katalog (str. 165). Pohlin je imao 1781. 
tu riječ u spomenutom značenju. Međutim, u Reljkovićevoj Novoj slavonskoj 
i nimačkoj gramatici iz 1767, na njezinu početku u kojem govori o turciz- 
mima, navodi se upravo riječ »verstopis turcizam«, dakle popis, katalog takvih 
riječi. To znači ili da je Pohlin mogao tu riječ naći u Reljkovića ili su je 
obojica našla negdje drugdje. Bitno je tek to da ta riječ nije potvrđena prvi 
put tek godine 1781, kako to navodi Breznik. Kasnije ta riječ poprima drugi 
smisao te se javlja već 1836. u Gajevim člancima u značenju pravopis, a 
upotrebljava je i Ante Kuzmanić 1847, I. Jukić 1848, Šime Starčević 1850. 
u prvom dijelu Homelija, a zanimljivo je i to da ta riječ uopće nije navedena 
u našim poznatijim rječnicima.“ 


Treba napomenuti još jednom da među riječima što ih Breznik spomi- 
nje ima i hrvatskih riječi koje su živjele već prije u istom obliku, samo 
s drugim značenjem, pa to nisu, kako je utvrdio prof. Dukat, prave pozajmice, 
već je tu riječ o primjenjivanju posebnih značenja na stare oblike, a uz to 
je i novo preuzeto značenje često u bliskoj povezanosti s prvobitnim zna- 
čenjem." Brusnica, na primjer, preuzeta je, po Brezniku, preko Cigalčtova 
rječnika za njemačku riječ Schleifbank, a prije je značila: mjesto gdje se 
kopa brusni kamen, kako je to vidljivo u rječniku Ballmann-Frčhlichovu iz 
1839. i 1840, što ga Breznik uopće nije konzultirao, a onda znači i biljku što 
je Šulek zove Preiselbeere. Ta je riječ utjecajem slovenskoga rječnika dobila 
novo značenje. Slično postupa Dukat pri razmatranju i ovih riječi: cjevnjak, 
djelovnik, dimnica, družica, kužnica, mjesečnik, mliječnica, nagib, obod, po- 
kazujući njihovu manju ili veću ovisnost o hrvatskom rječničkom starijem 
fondu. Posebno navodi tri riječi koje su sasvim iste u slovenskom i hrvat- 
skom jeziku: oblik, pisaonica i poskočnica, pa je prva opće poznata među 
štokavcima, kako nas uvjerava Akademijin Rječnik, druga je posve slična 
riječi pisarnica, što se nalazi već u 18. stoljeću u Tomikovića, a treću u istom 


** Za ovaj podatak zahvaljujem prof. Valentinu Putancu. 
* V, Dukat, Slovenačke riječi u Šulekovu rječniku, Prilozi za književnost, 
jezik, istoriju i folklor, knj. XVIII, sv. 1—2, 1938, str. 305—309. 

značenju navode već Della Bella, Belostenec i Voltić (canzone che si canta 
in ballo, cantico saltatoria, Gesang zu tanzen). 

Iako bi se moglo pretpostaviti da je Šulek uzimao riječi i preko sloven- 
skih rječnika, ipak je vjerojatnije da je neke od spomenutih uzeo preko rječ- 
nika Ballmann-Frčhlichova, koji ih također ima. To su riječi: nedužnost, 
predstava, sustav, zajutrak. Uz drugu riječ, tj. predstavu, stoji napomena da 
je preuzeta preko Gajeve Danice, slično i za sustav, a i zajutrak ima spome- 
nuti hrvatski rječnik. 

Riječi oponašati i veža, što ih Breznik smatra da su uzete preko Cigalčta, 
ne moraju imati takav put u Šulekov rječnik. Oponašati je hrvatska kajkav. 
ska riječ što je ima Belostenec, a i Ballmann-Frčhlich, s napomenom da je 
uzeta iz Danice. 

Breznik smatra da je i riječ glazba uzeta preko slovenskog rječnika, što 
ipak ne mora biti, makar je tu riječ prvi zabilježio, kako veli, Slovenac Drob- 
nič, a Šulek da ju je preuzeo iz Janežiča, dok ju je skovao »naš Pohlin u 
svojem besednjaku 1781«,. No Šulek se riječju glazba poslužio već 1844. u 
Danici u broju 14, dakle prije Drobniča, »a nije vjerojatno da ju je uzeo 
od Pohlina kojega valja da nije ni poznavao«. Naprotiv, Šulek ju je mogao sam 
skovati prema češkoj riječi hudba koju je najprije uzeo u obliku gudba 
(Danica 1842, br. 52 i 53 u članku O važnosti narodne nošnje), a onda je pre- 
inačio u glas-ba. Također je vrlo vjerojatno da je Šulek riječ svjetovid uzeo 
ne prema Cigalčtu, kako misli Breznik (u značenju Weitkarte), nego preko 
novina Aleksandra Andrića, koji je u Temišvaru počeo izdavati srpske novine 
pod naslovom Svetovid, što ih je vjerojatno poznavao i odličan publicist i 
novinar Šulek. U tom nas uvjerenju još više potkrepljuje činjenica što Šulek 
uz tu riječ donosi njemačko značenje Weltauge, a ne Weltkarte, kakvo imaju 
Janežič, odnosno Cigale. 

Vrlo ugledni slovenski lingvist prof. Breznik očito je unio više svjetla 
u važno leksikografsko pitanje posuđenica iz slovenskoga jezika. Međutim, 
da bi se sve to još potpunije provjerilo, potrebno bi bilo proučiti naše starije 
manje rječnike, za koje zapravo još ne znamo kakav leksički fond sadrže, a 
valjalo bi i s leksičke strane proučiti naše starije gramatike i druga djela 
i ustanoviti kada se i gdje koja riječ prvi put javlja. 

Tek tada bi se dobila potpunija i sigurnija slika i s obzirom na preuzi- 
manje riječi i ne samo iz slovenskoga nego i iz drugih kojih jezika. To je 
uočio prof. Stjepan Ivšić još 1918. u članku Slavenske tuđice u P. Prera- 
dovića kada veli: »Za historiju bi hrvatskoga književnog jezika 19. v. bilo 
zanimljivo znati pobliže, kad se i gdje se koja češka ili ruska riječ prvi put 
javila. Među ruskim bi riječima trebalo, koliko se da, odrediti, koje su 
baština iz slovenosrpske književnosti, jer bi se tako moglo pokazati, koliko 
je jezik srpskih pisaca utjecao na tvorbu hrvatskoga književnog jezika. Kako 
unaprijed očekujemo, češke su i ruske riječi rjeđe u starije doba, a to nam 
potvrđuju i spomenuti rječnici. Tako napr. riječi posjetiti... nema još Maž-Už. 
rj., a riječi svjež, sustav, ubjel i dr. nalazimo samo u Šulekovu rječniku.“ 


"S, Ivšić, Slavenske tuđice u P. Preradovića, Hrvatska njiva, 1918, knj. II, 
str. 186. 

4. Stvaranje novih riječi 


Šulek je, napokon, i sam stvarao riječi ako ih nije mogao doznati iz drugoga 
izvora. To su kasnije toliko razvikani Šulekovi neologizmi."" Već je Fran 
Kurelac u raspravi Mulj govora nespretna i nepodobni nanešen na obale 
našega jezika ili: o barbarismih (Rad JAZU, knj. 204) napao neke takve ri- 
ječi: brzojav, brzojaviti, crnina, općilo, djelokrug, parobrod, ravnopravnost 
i druge, ali je neke obranio Adolfo Veber u Radu JAZU, knjizi 29. No mnoge 
riječi što ih je Kurelac osuđivao ipak su ostale u trajnoj upotrebi. I sam 
Kurelac uviđa da ne možemo biti bez »sdruženica«, bez složenica. 


Šulek se dao već pedesetih godina na težak posao, bez ozbiljnih teoret- 
skih radova koji bi mu u tome pomogli. Važna djela iz područja tvorbe u 
slavenskim jezicima izlaze tek kasnije, a također i posebne rasprave o slo- 
ženicama, kao što je ona Jovana Živanovića, najprije u djelcu O srpskom 
jeziku, Novi Sad 1888, kasnije u Glasu godine 1904, knj. 68. Šulek nije uvijek 
shvatio da u složenim riječima u kojima i druga riječ ima samostalno zna- 
čenje ne dobivamo zbroj značenja prve i druge riječi, nego da takva složena 
riječ znači »ime načinu« prema složenim narodnim riječima kao bjelograb, 
žitorod i sl. : 


Kurelac, na primjer, nije bio zadovoljan riječju parobrod te je jednom 
upitao Vuka Karadžića ne bi li bilo »sladje« upotrijebiti riječ paroplov, a 
»pokojni Vuk otu mi je rieč odobrio, kako i parogon lokomotiva, nu mu je 
gonjača još sladja bila, prema vatrenjači, što ju je on oko Mohača začuo« 
(Rad JAZU, knj. 24). 


Šulek je skovao mnogo složenica u kojima drugi dio složenice postoji kao 
samostalna riječ sa zbrojem značenja. Očito je pri Šulekovu radu imao utje- 
caja njemački i češki jezik u kojima postoje druga osnovna pravila za slo- 
ženice. Tako ćemo u njegovu rječniku naći gorostas, vodostroj, drvolist, 
ognjovrač, plodolist, slavoluk, tropjev, vukolovište, ružodol, paromlin, paro- 
stroj i mnoge druge, ali je neke od njih preuzeo i od drugih (koji su također 
na taj način stvarali složenice). Složenice je uzimao i iz Stullijeva rječnika, 
koji ih ima mnogo. Iz njih je uzimao, pored drugih, i imenice na -slovje, 
znanac, -znanstvo, -mjer. Tako ćemo u Stullija naći mudronauk, mudrozna- 
nac, mudroznanje, naravoslovac, zvjezdoznanje, zvjezdoslovlje, zvjezdoslovac, 
zvjezdoslov, zvjezdonauk. Poznato je da mnogo takvih i sličnih riječi sadrži 
i drugo izdanje Della Bellina rječnika. Takvih je složenica imao, dakako, i 
Mažuranić-Užarevićev rječnik, odakle je uzeo ove: zvjezdoslovje, zvjezdoslo- 
vac, zvjezdonauk, zvjezdoznanstvo, prirodoznanac, prirodoslovac, prirodoznan- 
stvo, naravoslovje, naravoslovac, životoslovje bilja, licoslovje, biljoznanstvo, 
mudroslovje, mudroslovac, jezikoslovje, jezikoslovac. 


Prema tim riječima Šulek je gradio i druge slične riječi za raznolike 
pojmove što ih je trebao prevesti: boljoslovje (Pathologie), mozkoslovje (Ge- 
hirnlehre), siloslovje (Kraftlehre), kretoslovje (Pantomimik), kratoslovje 
(Schreibkiirzung), sluhoslovje, svjetoslovje (Lichtlehre), zatim: ljekoslovac 
(Pharmakolog), cvjetoznanac (Blumist). 


"* Pored većeg broja svojih objavljenih studija, prof. Dukat je skicirao i ra. 
spravu o Šulekovim složenicama u Njemačko-hrvatskom rječniku, pa mi je taj 
nenumerirani i nedovoljno uređeni rukopis, kojim sam se djelomično poslužio, 
dao na uvid dr. Zorislav, sin pok. prof. Vladoja Dukata. 

Slično je i s riječima na -mjer, što ih ima već Mažuranić-Užarevićev rječ- 
nik, ali ih Šulek ima u mnogo većoj mjeri: polumjer, toplomjer, vodomjer, 
zatim ognjomjer, visomjer, vlagomjer, zrnomjer, staklomjer, suncomjer, br- 
zinomjer, mljekomjer, iskromjer, kvasomjer, močomjer (Psychrometer), koš- 
njomjer (Tribometer), brazdomjer, lugomjer i sl. 

Riječ suncostaja, što se nalazi u Belostenca, preuzeo je u istom znače- 
nju najprije Mažuranić-Užarević, a onda i Šulek, koji je prema njoj na- 
pravio i nove: vodostaja (Stillstand des Wassers), sudostaja (BECHESHlis sno), 
neprestaja (Permanenz), bilostaja (Pulsstillstand). 

Kao što sam već napomenuo, Šuleku nisu bila poznata pravila o tvorbi 
složenica, pa mu je bio pretežak zadatak da optimalno udovolji i tim zahtje- 
vima. Poznato je iz tvorbe riječi da kolovoz, listopad znače nešto drugo nego 
mehanički zbroj njihovih složenica, a ima ih dosta u narodnom jeziku. No 
one nisu jednake sličnim složenicama, na primjer, u njemačkom jeziku: 
vodopad kao prijevod njemačke riječi Wasserfall (Šulek ima Wassersturm). 
Ona bi značila, prema drugim sličnim riječima u narodnom govoru: mjesto 
gdje voda pada, odnosno vrijeme kada voda pada. Bjelograb je ime vrste 
graba, a ne bijeli grab, crnokrug je ime zmije, a ne crni krug. 


Takvo dobro poznavanje naših složenica Šulek nije imao, te ih uvijek 
nije stvarao po tim pravilima. Tako prevodi poštovoz sa Postillon, vinovoz — 
Weinfiihrer, a vođovoz -— Wasserfiihrer. Ali prema glavosijek, što znači siječe- 
nje glave, Šulek dobro stvara druge riječi: žilosijek, a prema dračosijek ima 
užosijek (Kerbbeil), tukosijek (Speckaushauer), kitosijek (Speckschneider), kr- 
vosijek (Aderlass). 

Mehaničko Šulekovo stvaranje riječi možemo zapaziti iz niza riječi po- 
put one crvotoč, koja bi imala značiti: trag kuda je točio crv. Šulek stvara 
niz drugih riječi, ali ne po osnovnim pravilima: borotoč, pupotoč, gljivotoč, 
jelotoč, bukvotoč, knjigotoč i sl. 

Prema kolobran Šulek ima: domobran (Landesverteidiger), lukobran (Ha 
ferdamm), vjetrobran  (Windschirm), vodobran  (Wasserschutz), zidobran 
(Gewahrungspfahl), a prema vinober, klasober ima: flistober (Abblatterung), 
imedober (Honigsammler), travober (Kr4uterlese). 

Ima velik broj i drugačije sastavljenih složenica: hitrojav, brzojav, vla- 
gojav (Hygroskop), časokaz, miljokaz (Meilenstein), pjevokaz (Oper), plinokaz 
(Gasregulator), sjenokaz (Schattemzeiger), uglokaz (Winkelweiser), vatrokaz 
(Feuerzeiger), vlagokaz (Hygroskop). Prema kotlokrp i sličnim ima: čizmokrp 
(Schuhpflicker), konjokrot, čavlokup, medokup (Honiglese), stjenolom (Petar- 
de), konjoljub (Pferdefreund), ratoljub, vodoljub, što je prema imenima Bogo- 
ljub, Slavoljub. Prema kozomor ima brigomor, bubomor (Insektenpulver), gli- 
stomor, mužomor (Mannesmčrder). 

Ima dosta botaničkih termina: dobrolist, govovez, medocvijet, nogolist, 
vodoklas, vodolist, zlatolist, zlatožir, žutomliječ, žutosljez, žutosok i dr. Mož- 
da su to čak i narodna imena, kako bi se moglo zaključiti po predgovoru 
Šulekovu u njegovu Jugoslavenskom imeniku bilja iz 1879, jer Šulek napo- 
ininje kako u knjizi nema nijedne riječi što bi je on sam stvorio, pa su čak 
ispuštena ona imena bilja na koja je naišao u novije vrijeme, a nisu mu 
bila pouzdana. 

Posebno je bio dobre sreće u stvaranju složenih imenica u kojima je 
veza obaju dijelova jasna (prvi je dio ćesto imperativ) te se takve riječi lako 
prave. To su npr. ove riječi: gulikoža (za koju Broz-Iveković vele da se govori 

»u Hrvatskoj«), guliselo, kradiknjiga (Plagiator), krpihlača (Strummpflicker), 
kvarinovac (Miinzf4lscher), lažitorba (Liigentrager), dok Akademijin Rječnik 
veli: »U naše vrijeme u Istri« (citirajući Nemanićevu studiju iz 1883), nosikuća 
(Tabulettkrimer, za koju još navodi i riječ kućarac, torbičar, ladičar, dok 
je uz nosikuća označeno da je to šaljiva riječ), patidrug, pazikuća, plašivrana, 
punilula, pušilula, raspinovac, tarišuma (Waldverderber), tepihljeb (Tauge- 
nichts), trebijezik (Sprachreiniger), vadikesa, vadiklin (Nagelzieher), vađi. 
muzga (Fleckkugel). 

Takvih riječi ima i u narodnim govorima, kao krađikoza, krpiguz, vrtiguz, 
kupivojska, čistikuća, raspikuća, tarikamen, tarigora i sl. Ima ih u Šuleka 
još: vadidrva, vrtikolo, zgubidan (Tagedieb, što je kajkavska pučka riječ) i dru- 
gih uz napomenu da takve riječi imaju ponajviše šaljivo značenje. Slične su 
riječi složenice sa nazovi-: nazovibrat, nazovisestra, nazoviprosvjeta, prema 
kojima Šulek pravi druge slične riječi: nazoviknez, nazovikralj, nazovikrepos. 
nik, nazovikršćanin, kao i one kojima je prvi dio polu-: polusvila, poluprozor 
(Halbfenster), poluličinka  (Halblarve), polulisac, polusprat, napravljene 
prema riječima kao što su polubrat, poludivljak, polugospodar. 


Mnoge riječi tvori Šulek pomoću prijedloga i onda kada se oni inače ne 
pojavljuju često, ali su mu bili u njegovu poslu prijeko potrebni, a i oprav- 
dano je što ih je upotrebljavao, makar su ih naši čistunci uporno, ali bezus- 
pješno gonili. To su ovakve riječi: nadšumar, nadštitnik, nadmjernik, nadu. 
čitelj, natporučnik, nadbrodar, nadkovač, nadupravitelj i dr. Gradi mnoge 
riječi s prijedlogom uz, odnosno nuz: nuzjamac, nuzhod (Habengang), nuzpro- 
storija, nuzjarak, nuzput, nuzkop, nuzigra, nuzmjer (Parameter), a isto tako 
i sa pa- koji bi imao značenje: nešto drukčiji, nešto gori nego što znači osnov- 
na riječ: pavečera, pabirak, pa Šulek ima i: paćut (Nachgefihl), paužitak, 
pasijevak (Nachglanz), palovak (Nachjagd), pakovač (Nachschlager), pazvuk 
(Nachton), patrg (Nebenhandel) i sl. 

Ima u Šuleka i takvih složenica što nisu građene ni po adekvainim rije- 
čima iz narodnog govora, ni po češkom jeziku, nego su zapravo prijevodi 
njemačkih riječi ili je riječ složena tako kako bi čitatelju bilo što jasnije 
o čemu se radi, ali građena bez obzira na tvorbena pravila: grđoglasje (Miss- 
ton), ružodol (Rosental), cvjetodol (Blumental), konjoplah, slavoluk, vodoliječ. 
nik (Hydropath), hladnokrk (Kaltbriichig), vrućokrk (Rotbriichig), tankožičar 
(Kleindrahtzieher), malobradat (Kleinbartig), susmisaonost (Sinnverwand- 
schaft), rjekoznak (Stromkundig), rudotopilac (Bergmann). 

Tu je Šulek postavio sebi pretjeran zadatak da svaku spomenutu riječ 
izrazi samo jednom našom. Ako pogledamo suvremene naše današnje nje- 
mačko-hrvatskosrpske rječnike, opazit ćemo da oni mnoge od tih pojmova i 
opisuju, ali je činjenica i to da su se neke riječi iz Šulekova rječnika zadržale 
te ih upotrebljavamo u svakodnevnom životu, a prešle su i u srpske rječnike, 
pa ih neke imaju i Ristić-Kangrga u svome Srpskohrvatsko-nemačkom rečni- 
ku iz 1928, kao: slavoluk, gorostas, vodopad, vodoskok, veletržac, veleizdaja 
i slične. 

Šulek je, naime, bio spretan i neumoran u tvorbenim poslovima, pa je 
prema narodnim riječima stvorio veći broj riječi za svoje vrlo velike potre- 
be što ih je sebi zadao uzorom Heinsiusova rječnika. Tako — da doda- 
mo još koji primjer — prema riječima torbonoša, zakonoša (zakononoša) na- 
pravio je: glavonoša (Kopfirager), jadonoša (Schmerzenbringer), jedonoša 
(Speisentrager), kavonoša, kliconoša (Keimtrager), kopljonoša, krunonoša, mi- 

ronoša (Friedsbote), skutonoša (Schlappentrager), stuponoša (S4ulenblumen), 
vrećonoša (Sacktriiger), zubljonoša (Fackeltriger). Prema kostobolja stvorio je 
riječi: plućobolja, rebrobolja, udobolja, zglobobolja, a prema vinopija: pivo- 
pija, vrelopija (Brunnengast, Brunnentrinker). 


U tvorbi pridjeva također se najprije osvrtao na riječi iz narodnog go- 
vora, pa je prema pridjevima kao čudotvoran napravio niz analognih pridje- 
va s različitim dijelovima složenica: vodotvoran, vjeroloman, kišonosan, vo- 
dorođan, dušotvoran, kosokutan, slabovidan, sporovjeran, a prema gologlav: 
žutoglav, sitnoglav, zatim ima: crnobrad, bjeločel, ljepouh, ljepokos, srebro- 
kos, opnokril, crnokril, staklook, jarkook, bistrook, mutnook, lakoruk, bjelo- 
ruk, malonog, a prema divorog: kljunorog, tvrdorog, krivozub, kratkozub, 
dugočlan, kratkoklas, dugoklas, crvenokljun, a prema mladolik: bogolik, zo- 
rolik, grozdolik i sl. 


5. Značenje Sulekova rječnika 


Prevesti iz višesveščanog velikog Heinsiusova njemačkog rječnika gotovo čitav 
leksički fond, pedesetih godina 19. stoljeća doista nije bio lak posao. Karadži- 
ćev rječnik — isticali su i pedesetih godina — vrlo je pouzdan, rađen na 
temelju potvrđenih primjera iz života štokavskih seljačkih područja, ali pot- 
puno nedostaje za vrlo mnogo područja tzv. nadgradnje, pa nas tada ostavlja 
na cjedilu. Istina, Karadžić je napravio prema potvrđenim riječima desetke 
riječi što su mu bile potrebne pri prijevodu Svetoga pisma. Ali to je bio 
neznatan broj prema golemom broju pojmova za najraznolikije potrebe iz 
vrlo različitih područja tadašnjeg života. Heinsiusov rječnik zadavao bi muke 
i takvim ljudima koji su imali jezični osjećaj kao Karadžić, ne oko sedam 
godina, kao Šuleku, nego možda čitav život, ako bi i onda uspjeli da ga 
savladaju. Pa i danas, kada bi pred suvremenog lingvista bio postavljen puri- 
stički zadatak da sve te riječi prevede jednim terminom, bio bi to vrlo težak 
posao. Dakako, već sam rekao da je Šulek sebi zadao i pretežak zadatak, ali 
to je bilo u duhu tadašnjega doba u jezicima Austrijske Monarhije, pa su 
tako postupali ne samo Nijemci nego i Česi i Mađari i drugi. 


Uz određene pogreške koje možemo pripisati tom prestrogom puristič- 
kom načelu duha vremena i nedovoljnoj proučenosti našeg tvorbenog sustava, 
Šulek ako i nema uvijek onaj fini osjećaj za stvaranje riječi prema narodnim 
uzorcima (ta on je Slovak), ipak je izvanredno brzo, lako i svestrano ušao 
u našu jezičnu problematiku i snažno utjecao na naš književni jezik." 


% Kada sam zamolio pjesnika i prevodioca književnika Antu Stamaća dami 
saopći služe li se u svojim prijevodima on i njegova supruga Gertruda Šulekovim 
Njemačko-hrvatskim rječnikom, odgovorio mi je u pismu 27. lipnja 1974. i ovo: 
»Šulekov Njemačko-hrvatski rječnik može danas donijeti golemih koristi kreativnu 
književnom poslu. I to na oba područja na kojima se jezikom bavim: u pisanju 
pjesama i u prevođenju s njemačkog na hrvatski. 

Šulekovo kovanje riječi vrlo je blisko postupcima suvremena pjesništva. Bilo 
da se radi o »prevođenju« korijena ili osnovA (pri čemu Šulek redovito posiže za 
slavenskim temeljima), bilo pak o traženju prefiksa, sufiksa i nastavaka analognih 
orke tvorbi riječi njemačkog jezika, Šulek je u biti činio slično što i suvremen 
pjesnik... 

I danas su posredovanjem Šulekovih rječnika ušle mnoge riječi, makar one 
i ne bile uvijek napravljene po tvorbenim zakonima, na koje se u novije doba 
uvijek jednako strogo i ne pazi, a neki stručnjaci smatraju da se ni u poje- 
dinim »narodnim« riječima ne pokazuje taj strogi sustav, Nije stoga neobično 
da su Šuleka nazvali jezičnim genijem koji se po svojim zaslugama na jezičnom 
polju može usporediti s Vukom Karadžićem." 

Pojava Šulekova rječnika značila je nov, značajan datum u povijesti hr- 
vatske leksikografije. Kao što je bila značajna godina 1842, kada se pojavio 
rječnik Mažuranića i Užarevića, tako je u još većoj mjeri znatan datum kada 
se pojavio Šulekov rječnik. 

To djelo, uza sve svoje određene osobine koje su karakteristične 
za njegovo vrijeme, izazvalo je priznanje, pa i divljenje mnogih uglednih 
naših filologa i književnika. Neću spominjati Torbarov pozitivan sud, nego 
mjerodavniji Budmanijev, koji izjavljuje da je Šulekov rječnik napisan i 
vješto i razumno, njime se možemo dičiti, a takvo djelo imaju tek najglavniji 
jezici Evrope (Rad JAZU, knj. 80). A Jagić smatra da je to djelo učinilo 
književnom jeziku takve usluge kao malo koji drugi rad, napominjući da 
su se na njemu odgajala pokoljenja pisaca u pravilnoj upotrebi jezika. 
Jagić brani Šuleka od njegovih napadača napominjući da ne treba sumnjati 
u sve što se nekima u njegovu rječniku činilo novim i izmišljenim, a s nepra- 
vom je prigovarao Šuleku i Đuro Daničić, kako je to Jagić iznio u Enciklo- 
pediji slavenske filologije god. 1910. 


6. Rječnici Ivana Filipovića 


Mogu već sada dodati da se godine 1869. pojavio rječnik: Neues Worterbuch 
đer kroatischen und deutschen Sprache, Zum Gebrauche fiir Juristen, Beamte, 
Lehrer, Handel- und Gewerbetreibende ie., nach den neuesten Quellen zusam- 
mengestelit von Ivan Filipović unter Mitwirkung von Gjuro Deželić und 
Ljuđevit Modđec. I. Deutsch-kroatischer Theil. Novi rječnik hrvatskoga i nje 
mačkoga jezika za porabu pravnikć, činovnika, učitelja, trgovac4 i obrtnika 
itd. po najnovijih izvorih sastavio Ivan Filipović uz sudjelovanje Gjure De- 
želića i Ljudevita Modca. 


S druge strane, Šulekov je rječnik neobično podoban za prevođenje pjesništva, 
ponajprije zbog tijesnog suglasja novostvorenih i novouporabljenih riječi s riječima 
podloška, a potom i s neobično velikog obogaćivanja fundusa rima. Time je olak- 
šano prevođenje osobito vezanih (rimovanih) stihova. 

Na kraju ne mogu prešutjeti činjenicu, da bi većina pjesničkih opusa što smo 
ih preveli moja supruga i ja (Rilke, Weiss, Nietzsche, Benn, Bachmann, Brecht, 
Celan i dr.) bez Šulekova rječnika bila nezamisliva, bar u onom obliku koji je i 
kritika u tisku često prihvaćala, ističući »svježinu«, »jezgrovitost« i ostale metafore 
u opisu jezika, koji nisu ništa drugo do priznanje jedne unutrašnje, morfološke 
kreativnosti. Ta kreativnost pripada dokraja Šuleku.« 

Pored Stamaća plodno se Šulekovim rječnikom služe i drugi neki naši knji- 
ževnici i javni radnici. 

Treba napomenuti i to da dosad taj rječnik nije pobliže proučen iako pred- 
stavlja u neku ruku međašnji kamen moderne hrvatske leksikografije (uz Mažu- 
ranić-Užarevićev rječnik). 

"P. Skok, O srpskohrvatskom jeziku današnjice, Letopis Matice srpske, 
Novi Sad, 1953, str. 432. 

Godine 1874. izišao je i Neues Worterbuch der kroatischen und deutschen 
Sprache. Zum Gebrauche... Ivan Filipović, Lj. Modec und Gj. Šimončić. II 
Kroatisch-deutscher Theil, Erster Band, Zweiter Band, 1875. 


U predgovoru, »u Zagrebu koncem travnja 186% pisci napominju da 
predaju javnosti »nov rječnik hrvatskoga i njemačkoga jezika, sastavljen 
prema sadanjemu razvoju našega jezika i književnosti, i prema potrebam, 
koje su se više nego igda prije pojavile u praktičnom životu«. Poznate su 
im, vele autori, teškoće koje su morali svladati kod ovakva pothvata »kako 
u filologičkom, tako i u tehničko-nazivnom pogledu, počem nam na tom polju 
još preveć potrebnih pomoćišta manjka«. Ipak su se latili posla da zadovolje 
potrebe, a služili su se novijim i starijim rječnicima (Karadžićevim, Šuleko- 
vim, Parčićevim i Dežmanovim), ali »smo i prema razvijenim pojmom 
i raznim potrebam našega narodnog života, sliedeći druga slavenska narečja, 
stvarali gdješto i nove rječi, dok napokon nepodje za rukom na to pozvanim 
muževom naše akademije znanosti, da uz dobro ustanove što je bolje i naj- 
bolje; čemu će međutim još svakako prilično vremena trebati«. 

Nadaju se da će učiniti uslugu onima koji uče bilo koji od obaju jezika, 
hrvatskoga ili njemačkoga, a izdaju najprije njemačko-hrvatski dio ne samo 
zalo »da nam poslje hrvatsko-njemački što savršenijim bude, nego osobito 
i zato, što je ovaj mnogo potrebniji — onim koji se u životu, uredu i službi 
hrvatskim jezikom služiti moraju, dočim je drugi dio (hrvatsko-njemački) 
više za razumak književnosti«. Pored spomenutoga razloga, sigurno nije bila 
neznačajna ni činjenica što se već pojavio veliki Njemačko-hrvatski rječnik 
Šulekov, te su svoj rječnik i prema njemu lakše mogli sastaviti. Njihov je 
rječnik džepnog formata, jeftiniji te se lakše mogao nabavljati nego Šulekov 
(ukoliko je ovoga i bilo na knjižarskom tržištu). Zanimljivo je što se drugi 
dio, hrvatsko-njemački pojavio iste godine kada i Šulekov Rječnik znanstve- 
noga nazivlja, tj. godine 1875 (prva Šulekova knjiga tiskana je 1874, a druga 
1875). 

Kasnije su objavljeni noviji njemačko-hrvatski rječnici: Šercerov, Šam- 
šalovićev i Hurmov. Veliki Njemačko-hrvatski riečnik Bogoslava Šuleka za- 
orao je dakle duboku brazu u povijesti naše leksikografije. Posebna je 
zadaća istražiti izvore za sve te spomenute rječnike. 


III. NOVA SHVAĆANJA O KNJIŽEVNOM JEZIKU 


1. Treba prevladati poglede iliraca 


Šezdesetih godina nastaju novo razdoblje i nova shvaćanja u književnom 
jeziku. Jagić neće dugo ostati uz jezične poglede Zagrebačke filološke škole, 
što ih je prije borbeno i žustro branio. On se brzo znanstveno razvijao, a 

istodobno je postepeno napušiao ideologiju ov jedinstvenom jeziku naraštaja 
naših iliraca i njihovih nastavljača, za koje je rekao da su se kretali »na 
lakih krilih domoljubnog oduševljenja«. To je naraštaj iliraca s Vjekoslavom 
Babukićem i Antunom Mažuranićem, ilirskim gramatičarima, kojima je idejne 
osnove dao Ljudevit Gaj. Te ilirske ideale pronosit će dalje Adolfo Veber, 
5 kojim će Jagić uskoro doći u sukob. 


Vatroslav Jagić 


Ilirski naraštaj učenjaka nakon listopadske diplome 1860. zamjenjuje 
druga generacija. Na pomolu je već i Akademija nakon Strossmayerova obil- 
noga novčanog priloga godine 1860. Carska privola da se Akademija osnuje, 
dana je u načelu godine 1863, iako će do formalnog Akademijina osnutka 
proći još četiri godine. U tom vremenu trebalo je djelom pokazati da u Hrvat 
skoj postoje ljudi koji su kadri znanstveno djelovati. Tako dolazi do pojave 
znanstvenoga časopisa Književnik u izdanju Matice ilirske, koji je zapravo 
preteča Rada kasnije osnovane Akademije. Urednici Književnika bili su 
V. Jagić, F. Rački i J. Torbar. Ponajveći dio znanstvenih priloga u tom ćaso- 
pisu napisao je upravo Jagić, koji će tu iznijeti svoje poglede na raznolike 
probleme jezične i književne znanosti. 

Jagić je već tada uvjeren da treba prevladati poglede ilirskog naraštaja 
koji je idealistički snatrio o jedinstvenomu  »ilirskom« jeziku i pravopisu: 
v»Čim su dakle u nas nastala ona vremena, kada bezazleno snivamo o nekom 
umjetnim načinom sagradjenom jeziku, koji bi sastavljen iz svakojakih i sva- 
čijih ingredijencija, ugadjao svemu jugu (nekoji, u kojih bijaše više esprita 
prikupiše još i sjever!); čim dan današnji, neuspjehom poučeni, shvaćamo, 

da jedina unutarnja snaga valjano i na temelju podpune sloge medju Hrvati 
i Srbi razvijene narodne knjige može pritegnuti iztok i zapad: bilo bi, osvje- 
dočen sam, suvišno svako oduže zagovaranje i zaštićivanje onoga, što si dan 
za danom sve dalje put krči.. .«" 

Jagić, dakle, napušta misao i poglede Zagrebačke škole te, služeći se do- 
tad u Hrvatskoj nepoznatom metodom povijesno-poredbene lingvistike, osu- 
đuje osobine: -ah u genitivu množine, upotrebu -&r mjesto samoglasnog r, 
upotrebu rogatog & za što predlaže ie, je (poput Šuleka), upotrebu ć mjesto 
tj, a mjesto pretjerane etimologije preporučuje umjerenu etimologiju." O sve- 
mu tome piše vrlo opsežno služeći se indoevropeistikom, citirajući potvrde 
iz sanskrta, grčkog, latinskog i staroslavenskog jezika. 


Tako je izazvao opoziciju protiv sebe i protiv Književnika. Time su bili 
nezadovoljni stariji »Babukić, Mažuranić, ali i Veber i Šulek kojima je bilo 
stalo da se pravopis jednom već ustali«. Zbog toga članka razljutiše se na 
Jagića »i Lojza (tj. Babukić) i A. Mažuranić, a na glas ustaše da brane hi 
Veber i Šulek, iako se inače ova dvojica nisu slagali, naprotiv mi oko Knji- 
ževnika bili smo u svemu pristaše Šulekova pravopisa, dok je Veber zajedno 
s Babukićem zagovarao rogata slova er i &«." 


Veberov odgovor otiskan je odmah nakon drugoga dijela Jagićeva članka, 
ali kako mu nije htio objaviti prilog u cjelini, objavljen je iste godine u pot- 
punosti u Glasonoši.“ Veber navodi svoje poznato mišljenje da treba pisati -f: 
radi razlikovanja padeža, pa je ovo h zapravo tek pravopisni znak što ga ne 
treba izgovarati. »To sam bio dužan navesti za obranu toga slova. Ako bude 
život jači od svega našega umovanja, nadvladati će on i mene, jer tko da se 
protivi živomu životu oboružan mrtvim slovom, ali svakako već upravo molim 
prijatelje toga načina pisanja, da se pobrinu za stalna pravila, po kojih će 
oni, koji toga neznadu, moći svuda, pak i u pršepornih slučajevih, pogadjati 
dužinu i kratkoću .. .«“ 

Tu je Veber, dakako, mislio i na Jagićev prijedlog o pisanju ie i je, što 
je zahtijevalo više znanja nego Veberovo e, koje će on još dugo zastupati. Nije 
prihvatio ni samoglasnoga r. 


Iste se godine javio i Šulek člankom Obrana ahavaca. Urednik Jagić za- 
dovoljan je kada se »ovakvim dostojnim načinom pravda vodi, kakovim je 
zadahnut članak g. B. Šuleka«, kako veli u bilješci uz Šulekov prilog koji 
ipak nije htio tiskati izvorno sa -ah u genitivu množine, kako je Šulek pisao, 
nego mu je svuda prekrižio h u genitivu množine. U članku u kojemu se 
pisac bori za taj znak nema mu u vlastitom tekstu ni traga! 


Šulek navodi svoje razloge zbog kojih smatra da je potrebno da se u 
genitivu množine stavlja uz nastavak još i znak h, opširno se osvrćući na tu 
problematiku u cjelini. Na kraju konstatira kako bilježenje h nije nikakva 
mušica i izmišljotina zagrebačkih književnika, nego da ima već više stotina 
godina kako se javlja taj znak. Hoće li on doista prevladati, ne može reći, ali 
misli »da se time nebi baš oštetio značaj hrvatskog jezika, najpače ako se 


"V. Jagić, Naš pravopis, Književnik, časopis za jezik i povjest hrvatsku i 
srbsku i prirodne znanosti. Uredjuju i izdaju (podporom Matice ilirske) Dr. F. 
Rački, V. Jagić, J. Torbar, Zagreb, 1864, str. 1—34, 151—180. 

*V. Jagić, Naš pravopis, n. d. 

"VV. Jagić, Izabrani kraći spisi, Zagreb, 1948, str. 396—397. 

" Djela Adolfa Vebera, sv. III, str. 183, 218. 

*“ Djela Adolfa Vebera, sv. II, str. 186. 

uzdrži karakteristični naglasak genitiva množine i ako se taj h nebude drug- 
čije izgovarao, nego što se obično govori na kraju riječi«." 

Slično kao Jagić, i Vinko Pacel, Miklošičev učenik, u svojoj Slovnici 
jezika Hrvatskoga ili Srbskoga već se 1860. odlučio za genitiv bez dodatnoga 
h. U Oblicima književne hrvaštine godine 1865. također zadržava svoje gledi- 
šte smatrajući da je dodatni znak h u tom padežu pogrešan. 

Jagić je u početku svoga članka Naš pravopis tražio upravo svoj predlo- 
ženi način pisanja smatrajući da bi bilo »nerazmišljeno i nerazborito, da s 
kojekavih obzira odgadjamo na zgodnija tobože vremena i ono, što se već 
ov čas može uzeti za siguran dobitak znanosti«, ali to nije bilo lako provesti. 
U spomenuti sukob bilo je uskoro upleteno i ime kancelara Ivana Mažuranića. 
Jagić je kasnije u članku U opoziciji radi ortografije" naveo mišljenje da je 
Mažuranić izrazio želju da se stane na kraj pravopisnim razmiricama kako bi 
se hrvatski književni jezik i u pravopisu ujedinio. 

Tako se naredba iz 1862. o uvođenju ilirskog pravopisa najoštrije ponovila 
i 1864, br. 1997 od 19. srpnja. Međutim, ni time se nije došlo do željenoga 
cilja. 

Pri određivanju ilirskog pravopisa bila je I. Mažuraniću želja da već 
jednom dođe do sloge u pravopisnoj raznolikosti. Njemu je bilo stalo do 
hrvatskog jezika, njegove pravilnosti i čistoće, po uzoru na francuski jezik. 
Zato je htio uvesti red i s obzirom na pravopisna pitanja. Kako do sloge nije 
dolazilo, ponovio je svoju naredbu i godine 1864. Međutim, naredba je vrije- 
dila za škole, za službeni život, ali ne i za književnike, te je i Književnik izla- 
zio pisan grafijom koja se nije držala Mažuranićeve službene odredbe. 

Jagić opisuje kako su nastale pravopisno-jezične promjene u Književniku. 
Kao urednik za jezik i književnost novoga časopisa savjetovao je drugog 
urednika časopisa, uglednog Franju Račkoga, koji je bio i nadzornik škola, 
da se već treba otresti stalnog napada njegova prijatelja, ali i jezičnog opo- 
nenta Franje Kurelca protiv ahavaca i napustiti ono h u genitivu množine. 
Dogovoriše se i Književnik započe izlaženje bez -aha. Jagić priznaje kasnije 
da je trebalo to sve izvesti taktičnije i tiše, ali »mlada glava nema mira. Ja 
sam mislio, da mi valja topovima komparativne gramatike, pozajmiv po gdje- 
koje tane čak iz sanskrtskog jezika, rasprskati jadno slovo h.« U taj pravo- 
pisni sukob upleo se i Veber, Jagićev pretpostavljeni direktor škole, bilo je 
riječi i o eventualnom otpustu iz službe zbog nepridržavanja propisa, ali se 
Jagić opravdavao da se u školi drži službenog ilirskog pravopisa, a kao knji- 
ževnik može upotrebljavati onaj koji sam smatra najboljim. Jagić opisuje 
kako je u Beču u vezi s tim posjetio i samoga kancelara Ivana Mažuranića, ali 
se iz razgovora s njim nije mogao uvjeriti da je na njega ljut zbog pravopisa 
kojim je pisan Književnik. 

No, stvar se izgladila i intervencijom Franje Račkoga, kako nam svjedoči 
opsežno pismo što ga je uputio Ivanu Mažuraniću 22. listopada 1864. na osam- 
naest strana a puno je zanimljivih podataka o tadašnjim pravopisnim proble- 
mima. Budući da će se to pismo objaviti na drugom mjestu, dovoljno je da 
upozorim tek na najvažnije činjenice kako bi se razumio dalji tok pravopis- 
nog razvoja. Rački uvjerava kancelara da se ne može govoriti o 'prkosu 


" Književnik, knj. II, str. 291. 

* Članak je izišao u Obzoru 1910, pretiskan u Jagićevim Izabranim kraćim spi- 
sima, Zagreb, 1948, str. 365—368. — Zahvaljujem se prof. J. Šidaku koji me je upo- 
zorio na opsežno pismo F. Račkoga I. Mažuraniću o pravopisnim pitanjima. Ja 
donosim tek dio tih problema. 

protiv njegove odredbe što se Književnik pojavljuje pisan drugačijim pravo- 
pisom. Iako Mažuranić dobro poznaje pravopisnu problematiku, Rački u 
pismu ipak napominje kako je godine 1849/50. došlo i do nekih promjena 
te se od tada počelo izostavljati e ispred _r, a & se počeo pisati kao ie, je, 
kada se upravo jekavsko narječje uvelo kao književno. Te je promjene, veli 
Rački, uveo Bogoslav Šulek te ga zato neki zovu i Šulekovim pravopisom. Naši 
su ilirci uredili svoj pravopis kako su najbolje znali, nastavlja Rački, te su 
pisali muklo & pred r označujući to č naglaskom, što je značilo da se ono ne 
izgovara, a što je protiv naravi svih pravopisa, čemu bi se čudio npr. Francuz, 
jer u francuskom znak e znači upravo naglašeno i otvoreno e. 


Da bi »maskirali« stari ćirilski jat, uveli su ilirci &, a kako je ionako već 
previše dijakritičkih znakova, bolje je da se glasovi što točnije izgovaraju te 
da se mjesto č piše ieili je. 

Problem nije samo u tome, smatra Rački, da se uvede određen pravopis 
u škole, nego da on bude jednolik u svim hrvatskim pokrajinama. I Narodni 
list u Zadru, na primjer, piše Šulekovim pravopisom, a ne školskim ilirskim, 
a tako se objavljuju i knjige u Dalmaciji. Tamo ne vole pisati znakom #&, nego 
ga jedni »raztvaraju« »ili pišu ikavštinom, tako Kuzmanić s glasnikom dal- 
matinskim«. 

Da bi kancelara Mažuranića uvjerio u svoje poglede, Rački mu priznaje da 
su njegova rješenja možda i dobra, ali je činjenica da se noviji pravopis 
Šulekov već raširio, dok je školski, stari ilirski bio »uslied njemštine ograničen 
na jedinu hrvatsku slovnicu i čitanku«. Novi pravopis sve više uzima maha 
iako imaju zapravo isti grafijski temelj, ali se njime pišu svi časopisi u 
Hrvatskoj, Slavoniji i Dalmaciji (osim Narodnih novina), zatim sve neškolske 
knjige, pišu u službi svi duhovni stolovi, dok se vlasti ne slažu ni s jednim ni 
s drugim. Sloga će se postići prije ako se brojem slabiji priključi brojem 
jačemu, tj. ako se učionica pridruži javnom životu. 


Škola bi imala prihvatiti ono što je zavladalo u životu, ili bi barem tre- 
bala da učini kompromis s javnom pravopisnom upotrebom. Trebalo bi dakle 
da školski pravopis odbaci e ispred r, trebalo bi pisati ie, je mjesto &, a, s dru- 
ge strane, neka »vanjski pravopis« zauzvrat više pazi na etimologiju. Prema 
tome škola bi učinila ustupak u dvjema točkama, a zato bi postala regulato- 
rom unutrašnjega ustroja našega jezika. Ako bi vlast na taj način modifici- 
rala svoju naredbu, tada bi tek mogla postojati nada da će doći do sloge. 


Godine 1852—1854. Šulekov pravopis preoteo je maha, pogotovu nakon 
njegova članka u Nevenu 1854. Nakon opsežnijega tumačenja: do kojih bi 
posljedica dovela upotreba dvaju pravopisa i u ostalim hrvatskim krajevima, 
Rački obećava da će se držati školskog pravopisa u školi, ali izvan škole »ni- 
kako nepriečiti i gledati: je li je moguće, da iz škole iztisne se vanjski život 
t.j. da škola zavlada vanjskimi okolnostmi«. 

No, pitanja se nisu mogla tako lako riješiti. Veberu i Mažuraniću bilo 
je stalo da se i pravopisna pitanja riješe ozbiljno, te je Veber jednom Jagiću 
replicirao primjedbom da bi bolje učinio da je preuzeo i Karadžićev pravopis 
nego što stvara novi. Rački je sigurno izgladio stvari s Mažuranićem što se 
tiče samoga Književnika, njegova načina pisanja i Jagića kao profesora koji 
se u službi držao jednoga pravopisa, a kao pisac drugoga. Stvari se 
ipak nisu micale s mrtve točke, kao što ćemo vidjeti iz raspravljanja pravo- 
pisne komisije godine 1877, odnosno nisu se barem u potpunosti rješavale. 
No, to i nisu bila samo pravopisna pitanja, nego su se dijelila u grafijska i 

jezična, pa se zbog toga sve to još više zaoštrilo. Jagić je u starosti uvidio 
da nije bio najsretnije ruke što je svoju djelatnost u Književniku započeo 
upravo s pravopisnim pitanjima." 


2. Sukob Vebera i Jagića 


Jagićevi prijedlozi nisu općenito prihvaćeni ni u novoosnovanoj Jugoslaven- 
skoj akademiji. U 8. knjizi Rada (godine 1869) on objavljuje opsežnu raspra- 
vu Podmladjena vokalizacija u hrvatskom jeziku zalažući se za nastavak -a u 
genitivu množine. Međutim, lingvisti Schleicher i Hattala smatrali su na- 
stavak -ah za pravilan genitivni oblik, pa je Hattala o tom pitanju objavio 
raspravu u 4. knjizi Rada pod naslovom Početne skupine suglasah hrvatskih 
i srpskih, dok je Schleicher u Petrogradu tiskao ruski pisanu raspravu Sklad. 
ba osnova na u u slavenskim jezicima. 


Pobijajući Hattalino mišljenje, Jagić utvrđuje da je nastavak -a u geniti- 
vu množine rezultat novoga vokalizma, pomlađene vokalizacije. Bez obzira 
na to da li ćemo Jagićevu raspravu o razvitku glasa a, »jednu od najboljih 
svojih studija, danas već znatno zastarjelu«,“" smanlrati doista zastarjelom ili 
je uzimati kao djelo »koje u osnovnim linijama i danas vrijedi«, sigurno je 
jedno — da je time »oborena opravdanost upotrebe genitiva množine na 
-ah«." To, međutim, nije značilo da je i njegova upoireba u okviru Zagrebačke 
škole bila oborena. 


Mladi će Jagić udarati po svom gimnazijskom direktoru Veberu, u osnovi 
ispravno, ali katkada vrlo oštro, samosvjesno, pa i neukusno. Težak je udarac 
zadao Jagić Veberu u Primjetbama k našoj sintaksi sa gledišta sravnujuće 
gramatike, Jagić je na Veberov Odgovor g. Jagiću na primjetbe o sintaksi, 
objavljen u Književniku 1865,“ uredničkim pravom dodao svoju bilješku. S 
visine mladi Jagić svome direktoru blagohotno objavljuje odgovor s ironičnim 
riječima.“ 

Veber se našao zatečenim oštricom Jagićevih argumenata, te mu je odgo- 
vorio 1866. u Domobranu. Prigovara Jagiću zbog krajnje netaktičnog i netole- 
rantnog načina u vezi s njegovim rukopisom što ga je samovoljno Jagić skra- 
tio, pa mu čak mijenjao i neke riječi (mjesto njeki — neki, Slovienci — Slov- 
jenci i dr.), nazvavši ga diktatorom. Priznaje Jagiću učenost, poznavanje san- 
skrta, ali konstatira kako je i on završio slavistiku u Beču kod Miklošiča, 


** »Danas ja nebih otvorio našu naučnu radnju raspravom o pravopisu. Jedva 
koje pitanje u literaturi raspaljuje tako strasti kao upravo pravopis; ono je i u 
tom slučaju uneslo smetnju u redove nekih naših pisaca, inače i naših pristalica. 
Nevino slovo u genitivu množine 4 (ah, odatle Kurelčev porugljivi izraz »ahavci«) 
uzbuni i Vebera i Šuleka, da ne govorim o Babukiću ili Mažuraniću; Književnik 
dobi značaj opozicije ne samo literarne već i političke, jer su njegovi glavni surad- 
nici bili pored Račkog sve sami Štrosmajerovci, među njima dakako i ja« Usp. 
V. Jagić, Spomeni mojega života, Beograd, 1930, sv. LI, str. 59. — Usp. i V. 
Jagić, U opoziciji radi ortografije, Obzor, 1910, prosinac, jubilarni broj. Cit. prema 
V. Jagić, Izabrani kraći spisi, Zagreb, 1948, str. 365—368. 

"A, Belić, Vatroslav Jagić, Južnoslovenski filolog, III, 1922/23. 

? Ljudevit Jonke, Borba oko književnog oblika imeničkog genitiva množine 
u 19. st., Književni jezik u teoriji i praksi, Zagreb, 1965, str. 76. 

" Književnik, 1865, str. 583 i d. 

" Djela Adolfa Vebera, sv. IIT, 219—234. 


558 Nova shvaćanja o književnom jeziku 


kako i on poznaje komparativni studij, ali umjesto da dokazuje kako je od 
litavskog vilkas nastalo vuk, on voli savjetovati svoj narod da mjesto kurjaka 
piše vuk i slične činjenice, a ne da, poput Jagića, počinje od Adama u povodu 
nepoznatog nam sanskrta. 

Međutim, tim je kritikama Jagić »načeo Vebera«) jer se kasnije može 
češće čitati o Veberovu konzervatizmu, nestručnosti i nedovoljnoj širini. 

Veber je dobio bitku s Kurelcem, s Jagićem je to bilo već teže, ali se 
ipak održao i sa svojim gramatikama i ugledom predvodnika Zagrebačke 
škole. Međutim, godine 1870. Jagić napušta Hrvatsku, polazi u Odesu, kasnije 
u Berlin, pa u Petrograd i Beč. Ako je prema Veberu osjećao neki animozitet 
i bio oštar prema njemu, naročito je cijenio zasluge uvaženog leksikografa 
Bogoslava Šuleka, s kojim je i surađivao u pripremnim radovima za rječnik 
znanstvenog nazivlja. Šulek je doista bio vrijedan, talentiran i spretan leksi- 
kograf, dorastao svakoj potrebi, iako treba imati na umu da je te poslove 
obavljao u doba kada se još nisu pojavila kapitalna djela o tvorbi riječi u 
slavenskim jezicima. Stoga treba prikazati Šulekova ostvarenja i na drugim 
poljima leksikografske djelatnosti. 


IV. OSTALI LEKSIKOGRAFSKO-TERMINOLOŠKI RAD BOGOSLAVA 
ŠULEKA 


1. Pokušaj izrade pravne terminologije 


Već je obrađen Šulekov rad na leksikografiji 1860. Veber je pozitivno ocije- 
nio to djelo istakavši kako pri takvu radu nisu dovoljne samo narodne riječi, 
pa je tako i Šulek s pravom uzimao riječi iz slavenskih jezika, a i sam je 
pojedine riječi napravio. Veber napominje kako neki srpski pisci ne odobra- 
vaju kovanje riječi i izraza, ali smatra da se to načelo može provoditi tek 
onda kada se piše o pojmovima poznatim širem narodnom sloju, ali gdje 
misli nadilaze krug narodnih pojmova, onda ne preostaje drugo nego uzimati 
i druge riječi, kao što je to učinio i Karadžić u prijevodu Svetoga pisma. Veber 
takav postupak smatra sasvim opravdanim, jer »ako prosti narod smije ko- 
vati rieč svakoga puta, kad mu se ukaže nov pojav, nemože se to pravo uzkra- 
titi ni učenim narodnjakom, kad jim što uztreba, samo da je rieč skovana 
prama duhu narodnoga jezika, ter se u nedostatku toga svojstva isto tako 
osudjuju i zabacuju rieči prostoga naroda, kako se to čini s kovanimi učenih 
ljudih; jer ništa nije pod suncem savršeno«.“ Ne mogu se dakle naši ljudi više 


"Lj. Jonke, Književni jezik u teoriji i praksi, str. 23. 
* Djela Adolfa Vebera, sv. III, str. 465. 

tužiti, završava Veber, da nemaju priručnika iz koga bi mogli doznati ade- 
kvatno značenje za mnoge njemačke riječi. 

Šulek je ozbiljno namjeravao napisati to djelo već 1848, a iste godine 
radilo se i na tome da Šulek izradi još jedan koristan posao, iako do njegova 
ostvarenja ipak nije došlo. 

Godine 1848. trebalo je da hrvatski jezik u javnom i službenom poslu 
preuzme onu ulogu što ju je dugo imao latinski. Tada se osjetila potreba za 
hrvatskom terminologijom. Banski namjesnik Mirko Lentulaj uputio je 2. 
rujna 1848. Šuleku pismo u kojemu ga moli da doskoči nastaloj potrebi: »Da 
se poslč uvedenja narodnog jezika u sve političke poslove radi pomanjkanja 
za tu svrhu shodne terminologije neporodi metež i nesporazumljenje u izra- 
zima, što bi sudci i odvjetnici svaki po svojoj ćudi juridičke izraze kovati 
htjeli, mogli i morali — zato za shodno i veoma potrebno našao sam imeno- 
vati Vas kao suodbornika, da pod predsčdničtvom g. Hermana Bužana za 
juridičke izraze prikladnu terminologiju izraditi pomognete«.? 

Herman Bužan bio je 1847. dvorski savjetnik i tajnik kasacionog suda u 
Beču, a 1848. poslao ga je Jelačić za civilnog povjerenika u Rijeku pa je i te 
godine izvršio važnu zadaću kao predsjednik odbora za ukinuće urbarskih 
daća. Čini se da Šulek nije prišao ozbiljnijem poslu za koji ga je Lentulaj 
zamolio, pogotovu što se uskoro u Beču formirala komisija koja je dobila 
zadatak da izradi pravoslovno-političku terminologiju.“ 

U potrebi Šulek je najsigurniji i najbrži suradnik u mnogim poslovima, 
pogotovu u vezi s leksičkim problemima. 


2. Biljarska terminologija 


Kada je trebalo nakon 1860. izdavati školske knjige, najteže je bilo za priro- 
doslovnu struku. Razloge tome treba tražiti u činjenici što se tek mali broj 
ljudi bavio prirodnim znanostima, no i oni su upotrebljavali latinski ili nje- 
mački jezik, a ne hrvatski. »Poteškoće, s kojima je pisanje knjiga prirodo- 
slovnih struka bilo skopčano, bijahu veće, nego na ikojem drugom polju«, 
a one su bile teške i za Šuleka, koji ih je ipak najbolje umio svladati. Na taj 
je način pomalo stvarao prirodoslovnu terminologiju. Najprije je preveo 
Zippeovu knjigu Naturgeschichte, koja je objavljena u prijevodu godine 1856. 
i bila namijenjena hrvatskim realkama. 

Nakon Zippeova djela napisao je Šulek Biljarstvo za višje gimnazije 1866, 
u čemu je pokazao dobro poznavanje i struke i hrvatskog jezika, čime je 
»... položen temelj botaničkom znanstvenom nazivlju«. Nakon tih knjiga do- 
šla je omašna spomenuta knjiga Jugoslavenski imenik bilja, ali se Šulek ba- 
vio i šumarstvom te je napisao Korist i gajenje šuma 1866, čime je »udario 
temelj znanstvenom nazivlju ...«" Tu bi se mogle spomenuti i njegove knjige 


53. Torbar, O životu i djelovanju dra Bogoslava Šuleka, Ljetopis JAZU, 
knj. 11, str. 174. 

*Juridisch-politische Terminologie fiir_ die slavischen Sprachen Oesterreichs, 
Beč, 1853. 

7]. Torbar, Ljetopis JAZU, knj. 11, str. 170. 

Silarstvo (mehanika) 1873, Prirodni zakonik za svakoga ili popularna fizika 
1875. i 1876. i Lučba za svakoga ili popularna kemija, 1881. 

Jugoslavenski imenik bilja (564 stranice) djelo je velikog i napornog 
truda. Šulek je primijetio netočnost pojedinih naziva za bilinstvo te je u 
svome djelu nastojao da tome doskoči: »Ova nestašica tačnosti postoji još 

i danas u prostom narodu, koji obično drži biljke na oko jednake, a u istini 
vrlo razlike, istovjetnimi; zato im nadieva isto ime... U ovakvom metežu 
zapitat će više putah štioc: koje je pravo znamenovanje ovoga ili onoga ime- 
na? ... Nego da i u tom pogledu donjekle put prokrčim, stavljao sam najsta- 
rije ili (po mom sudu) najprimjerenije znamenovanje na prvo mjesto, pa 
sam ovomu prisnovao ostala znamenovanja.«*“ 

Imena je pokupio iz raznih strana, iz raznih krajeva, a koji bi izraz tre- 
balo zadržati, nije Šulek mogao pouzdano utvrditi. »Šulek je ovim svojim 
svakako znamenitim djelom, kako sam veli, samo put prokrčio, a budućnost 
će ga imati konačno utrti. Nova otkrića i svakdanji novi izumi, pak i sveudiljni 
razvitak živućega jezika zahtijevaju, da se i Šulekom uglavljena znanstvena 
terminologija, navlastito botanika, sastavljenim od stručnjaka povjerenstvom 
u buduće pregleda te ustanovi, koja od tih sinonima imadu se stalnim naziv- 


* Predgovor, str. VI. 

ljem odabrati.«“ Šarolikost je velika, nastavlja Torbar, pojedini pisci upo- 
trebljavaju različite nazive pa se treba odlučiti za jedno, najprikladnije ime. 
Šulek je svoj imenik nazvao jugoslavenskim zato što je u njemu veći broj 
i slovenskih imena. Poput pravog sljedbenika Zagrebačke filološke škole i 
Šulek misli, kao i Veber, da će »ovim svojim poslom donjekle priteći uza- 
jamnomu poznavanju i izjednačivanju jezika hrvatsko-slovenskoga« 


Poticaj da izda svoju knjigu dalo mu je slično djelo, Botaničeskyj slovar' 
od N. Annenkova, a najstariji izvor za hrvatske nazive bilja našao je u mle- 
tačkoj knjižnici sv. Marka »Liber de simplicibus Benedicti Rinij«, pisan go- 
dine 1415. U knjizi sa slikama pojedinog bilja dodana su imena u različitim 
jezicima, pa i u hrvatskom, dakako vrlo stara, kao: zvončac, dabčac, žultenica, 
podsolnac, mačur, oralj — nokat, pasje mliče, tkunja, volči bob, telsti koren, 
bulče jabolka i sl. Mlađe je rukopisno djelo Erbario italiano-illirico što ga je 
sastavio Mattei iz četiriju starih rukopisa. 


U rješavanju teškoća što su nastajale zbog pogrešno napisanog imena 
Šulek je bio ustrajan i kritičan, kako to navodi u predgovoru. Napominje 
kako se Capsella Bursa pastoris prevodi na mnogo načina: gusomak, guso- 
mača, gusumača, kozomača, kosomača, kusomača, rusomača, dusomača, pri- 
povijeda kako je imao muke da odgonetne prave nazive koji su bili krivo 
napisani. Tako je u jednom rukopisu naišao na riječ porstienak za cvijet 
Campanula pyramidalis te u prvi mah pomislio da će to biti prstenak, ali 
ga je informacija Mate Vodopića poučila da je riječ o cvijeiu koji se naziva 
postjenak jer se tako zove cvijet i danas oko Dubrovnika. Ima puno naziva 
za koje bi se na prvi mah pomislilo da su pogrešni, ali postoje u narodu, 
npr. za Clematis, ovi: skrobut, skrebut, skrobutac, skrobutina, skro- 
mut, skromutina, skorbutina, skrbut, škrobut, škrobutina, škrabut, škrabuti. 
na, škrebut, a za Filix ima ih još i više: paprad, paprat, paprut, papret, pap- 
raca, prapratac, praprat, praprut, peprut, preprat, preprot, preprut, prepru- 
tec, preprutica, preprutina, preput, paprac, paprata, papratac, papratina, 
papretka, papraca, paprača, a Plantago zove se: trput, trpulac, trpuc, tre- 
putac, triputac, troputac, trapotec, tariput, prpotec, poputnik, poputnica, po- 
putnjača, trpotec, krepotec, krputec. 

Sve je takve riječi Šulek unio u svoj rječnik, pa čak i pogreške, a kada 
je što ispravio, onda je posebno označio koje, po njegovu mišljenju, nisu 
ispravno donesene. Sva imena što ih je donio nisu uvijek izvorna, nego ih 
je podosta prevedenih s latinskog, talijanskog i njemačkog jezika: pasji jezik 
— cynoglossum, kozlova brada — tragopogon, kao što su, uostalom, i drugi 
narodi preuzeli svoje nazive često preko grčkoga i latinskoga, pa tako i 
Nijemci, Englezi i drugi, 

Nije se Šulek u prvome redu trudio da odredi koji je pravi, odnosno 
najbolji naziv za pojedini cvijet: »Moja pako zadaća nije ovdje bila osiecati, 
koje ime bi imalo kojoj biljci izključivo pripadati, već samo nabrojiti, kako 
se gdje koja biljka zove.« Ipak je na prvo mjesto stavio najstariji ili naj- 
primjereniji naziv, a zatim druge. 

Šulek pripovijeda kako mu je Henriko Frayer dao svoju zbirku slo- 
venskih imena bilja, isto tako i 1. Tušek, Bleiweis, Erjavec i dr. te je na taj 
način stiglo toliko slovenskih naziva koliko i »hrvatsko-srbskih, zato sam i 


*J. Torbar, n. d., str. 168. 
"4. Torbar, n.d,, str. 168—169. 

prozvao ovaj imenik bilja jugoslavenskim. Mislim, da ću ovim svojim poslom 
donjekle priteći uzajamnomu poznavanju, popunjavanju i izjednačavanju je- 
zika hrvatsko-slovenskoga« (str. IX). 

Pri sastavljanju Jugoslavenskog imenika bilja imao je više pomagača 
i prinosnika, a jedan od najrevnijih bio je župnik, kasniji dubrovački bis- 


Mato Vodopić 


kup, Mato Vodopić. Vodopić, koji se i sam bavio bolanikom, upozoravao je 
Šuleka na važnije članke iz područja bilinstva i slao mu sakupljene riječi, 
što spominje i sam Sulek: »Prečastni kanonik Mato Vodonić, prije župnik u 
Gružu, budući vješt biljar, proučio je vrlo marljivo floru južne Dalmacije i 
skupljajuć bilje, nastojao je osobitom pomnjom doznati i za ondašnja na- 
rodna imena bilja, što mu kao malo komu za rukom podje, pa mi sve, što 
je sakupio, dobrostivo posudi. Ova je zbirka rieči osobito znamenita, jer je 
Vodopić ne samo vješt biljar, nego i hrvatski pisac te se možeš u njega uzdati. 
Njegovim usrdjem podje mi ovdje za rukom iznieti na vidjelo množinu čistih 
narodnih, a do sada nigdje neobjavljenih hrvatskih imena bilja.«< 

Pored Vodopića imao je Šulek mnogo i drugih prinosnika što ih navodi 
u uvodu djelu. Mnoga su Šulekova pisma ispunjena zahvalom za poslanu 
zbirku ili molbom da mu se takva pošalje. 

Kako ima dosta imena zajedničkih u slavenskim jezicima, Šulek je poje- 
dine nazive uzimao i iz srodnih slavenskih jezika kada mu ne bi pošlo za 
rukom da ih pronađe u narodu. 


"J. Torbar. n. di. str. 168—169. 

Šulek posebno ističe u svome djelu o bilju kako nije skovao nijednu 
riječ: »Već odavle će svatko razabrati, da u ovoj knjizi ne ima ni jedne 
od mene stvorene rječi, pa sam i sva onakva imena bilja izpustio, na koja 
sam u novijih knjigah naišao te mislim, da su istom sada postala.«“ Ipak 
se smatra da se i u tom djelu »pored narodnih botaničkih naziva, nalaze 
mnogi neologizmi i slavenske pozajmljenice«.“ Jagić smatra Jugoslavenski 
imenik bilja radom velikog znanstvenog dometa, koji služi na čast Jugosla- 
venskoj akademiji koja ga je izdala.“ 


3. Domobranska terminologija 


Šulek je kao vješt čovjek i praktičan leksikograf bio pozivan kada je trebalo 
rješavati i druge leksičko-terminološke poslove. Pošto je u Hrvatskoj uve- 
deno domobranstvo, a u službi mu bio ozakonjen hrvatski jezik, trebalo 
je prevesti cijeli vojnički pravilnik i sve naredbe. Tadašnji zapovjednik do- 
mobranstva Miroslav Kulmer smatrao je da bi to najbolje mogao učiniti 
Šulek. »On dodje jednom sam k Šuleku, te mu se potuži, kako se s magjarske 
strane hoće silom, da u naše domobranstvo uvedu kao zapovjedni (Comman- 
do) magjarski jezik, tobože da se hrvatskim jezikom ne bi moglo zapovije- 
dati, ne imajući vojničke literature. Zato ga je došao moliti, ne bi li on, 
budući i magjarskom jeziku vješt, htio prevesti njekoliko knjiga, koje su 
namijenjene domobranstvu. Šulek se lati posla i prevede za kratko vrijeme 
20 takvih knjižica.«“ 

Već je Kurelac poticao svoga učenika Budu Budisavljevića, koji se pri- 
pravljao za oficirsko zvanje, da prevede Pravilnik službi vojnikovoj (kako 
je strani naziv preveo Budisavljević). Kurelcu upravo »zazubice ... rastu otrti 
ljagu s našega vojničkog jezika, uvesti malko čto knjige i narodnosti u našu 
otudjenu krajinu, pomoći siromašnim krajišnikom...«. Međutim, nije uspio 
u nakani da Budisavljević s uspjehom strane riječi »odlšpljuje i na naš pri 
lepljuje«, tj. da prevede strane vojničke nazive.“ 

Zato se Šulek dao na posao »te se čovjek mora diviti njegovoj vještini, 
kojoj je nespretne i razvučene izraze tuđih jezika znao zaodjenuti lijepim 
i jednostavnim hrvatskim oblikom. Imajući ovakov osnov, nije već mučan 
posao na njem dalje raditi.«“ Torbar i nekritički gleda na posao svoga prija- 
telja i sumišljenika. Šulekov posao ima i znatnih nedostataka, njegova tvorba 
nije besprijekorna. 

Od 1870, nekoliko godina prevodio je i objavljivao Šulek niz knjižica iz 
vojničkoga područja koje su postepeno izlazile pod naslovom Naredbenik za 
kraljevsko hrvatsko-ugparsko domobranstvo. Prva knjižica počinje sa 40. za 
konskim člankom od 1868, o »vojnoj sili«. 


* Uvod, str. III. 

“ Enciklopedija Jugoslavije, sv. 8. Šulek Bogoslav. 

* Usp. S. Bosanac, Vatroslav Jagić kao recenzent, Vijenac, 1924, knj. III, 
br. 12. 

* J. Torbar, Ljetopis, knj. 11, str. 175—176. 

* Usp. u ovoj knjizi str. 437—439. 

"J. Torbar, Ljetopis, knj. 11, str. 176. 

One su se u Šulekovu prijevodu kasnije pretiskavale, npr. Službovnik 
za kr. ugarsko domobranstvo. Dio drugi. Drugo izdanje Službovnika od god. 
1875, Budimpešta, 1888, ili Službovnik za kraljevsko ugarsko domobranstvo. 
Dio treći. Pješačtvo. (Drugo izdanje Službovnika od g. 1876), Budimpešta 
1890, Službovnik za kraljevsko ugarsko domobranstvo, Dio drugi (Treće iz- 
danje Službovnika od god. 1875), tako i slijedećih godina. 


Ne mogu pouzdano reći da li je sve to preveo Sulek, ali će najveći dio 
biti ipak njegov, kako izlazi iz nekrologa Josipa Torbara.* 


Da bih pokazao kako je Šulek prevodio, donosim nekoliko odlomaka iz 
Šulekova prijevoda Naredbenika, na primjer 


Naredbenik za kraljevsko hrvatsko-ugarsko domobranstvo, u Zagrebu, 
1871, VI svezka. 

Zapovjedni jezik domobranski je magjarski, na zastavi ima, uz obličje 
imena Njegova Veličanstva, zemaljskih bojah i grb ugarske države. 

U kraljevini hrvatsko-slavonsko-dalmatinskoj hrvatski jezik je zapo- 
vjedni jezik domobranski, a na zastavi ima, uz isti znak imena Njegova 
Veličanstva, sjedinjenih bojah kraljevine hrvatsko-slavonsko-dalmatinske 
i grb ugarske države, u ostalom će biti vojnička obilježja, znakovi časti, 
oprava i oružje, kao što i propisi o službi i vježbi jednaki kod domobrani 
i linije. 


Matica (Grundbuch) 

4, Matica neka sadržava na odsjeke svukoliku momčad spadajuću u 
stalež jednoga domobranskoga bataljonskoga kotara, i to ovim redom: 
a) pješake i lovce skupa; 

b) konjanike (zabilježiv i broj njihove satnine); 
C) topnike; 

d) kopače (Pionniere); 

€) momke od tehničke čete (Genietruppen); 

f) momke od zdravstvena oddjela; 

£) tarničare; 

h) momke od hranitbene struke; 

i) momke od odievne struke (Monturs-Branche) 


Ženitba častnika 
Domobranskomu častniku iz staleža dopustnikah netreba za ženitbu 
višć dozvolje, samo neka mu je nevjesta (mlada) bezprikorna glasa. Iz- 
nimlju se oni, koji su od redašah k domobrani prešli, ter ostaju još tu 
u iznimnom stanju, dok se i za redaše konačno neuglave novi ženitbeni 
propisi; nu svaki domobranski častnik dužan je dotičnomu bataljunsko- 
mu zapovjedničtvu odmah dojaviti ovu promjenu svoga sralisa. 


Faktičan stalež osnutka 
Evo faktična staleža konjanički-satninskoga osnutka: 
satnik ili nadporučnik kao zapovjednik satnine, 
poručnik, kao zapovjednik voda, 
stražmeštar, 
vodj, 
desetnika, 
trubač, 


=-hNereern 


* Ljetopis JAZU, knj. 11, str. 175. 

28 okonjenih husarah ili ulanah, 

3 pješačka husara ili ulana staleža zanatničkoga, 
2 častnika služaka, 

34, odnosno 35 stalno hranjenih konjah. 

Živinare i kovače-vidare postavit će ministarstvo za obranu domo- 
vine prema potrebi. 

Častnici, hranitbeni častnici, pobočnici, liečnici, puškari, računari 
-stražmeštri, podčastnici i ostala čeljad potrebita za osnutke ratnoga sta- 
leža, u koliko premašuju broj onih, koji su kod stanovnih stožerah, 
satninah i osnutakah konjaničkih satninah, neka se u mirovno doba drže 
na vidiku u staležu dopustnikah po iskazu d i dj. Osim ovih mogu se 
imenovati tri počasna podčastnika kod svake stanovne satnine ili kod 
svakoga osnutka konjaničke satnine. 

Konji potrebiti za ratni stalež neka se osiguraju, il po pravioniku 
domobranstva, ili osobitim zakonom, koji će se o tom stvoriti. 


Za mirno doba ustanovljuje se broj sjekirašah za svaku stanovnu 
satninu na dva tesara, a za ratno doba ustanovljuje se za svaku satninu 
na 6 prostakah s orudjem za obkope (Schauzzeng), i osim toga kod sva- 
koga bataljuna po jedan vodj i po jedan desetnik; njihova oprava nabraja 
se u dodatku pod e. 

Ovi sjekiraši sastavljaju se za jesenskoga vježbanja i za opremanja 
kod svakoga bataljuna u jedan vod pod vodstvom častnika patrećega 
staležu istoga bataljuna. 

Kod konjaničkih satninah neima osobitih sjekirašah, već u ratno 
doba neka dobiju kod svake satnine po dva prosta konjanika orudje 
tesarsko, a po trojica orudje kopačko. 


Kod jesenskoga vježbanja neka dotični liečnik obrazuje kod svakoga 
bataljuna po 1 podčastnika i 4 prostaka za »nosioce ranjenikah i za lje- 
konoše«. 

Podčastnici pridržavaju i u ratno doba svoju pušku, a 4 prostaka 
predaju puške kod opreme u oružište. 


Nosiči dobivaju jošt i drugu torbu, u kojoj čuvaju zavoje, udlage 
(Bruchschienen) i drugu vidarsku spravu; ljekonoše pako dobivaju torbe 
za ljekarije. 


Potkraj 19. stoljeća tiskan je poseban Vojnički rječnik (magjarsko-hrvatski 


dio 


što su ga sastavili T. Toth, D. Schweitzer i Š. Pandić, objavljen u Budim- 


pešti, 1900), a god. 1903. Vojnički rječnik (hrvatsko-magjarski dio, sastavili T. 
Toth, D. Schweitzer i M. Špicer). 


Iako je taj rječnik objavljen pet godina nakon Šulekove smrti, ipak sadrži 


vjerojatno dosta riječi što ih je upravo on uveo u vojničku terminologiju 
spomenutim svojim prijevodima. Evo pregršt riječi iz hrvatsko-mađarskog 
dijela: 


Bojnik, bojni kriljak, bojni postroj, bojni zov, bojnoredna razčlamba, 
bojohlepan, bojohlepje, bojoljublje, bojovnik, bolestnička odpremka, bo- 
lestnička preselica, boravišna očevidnostna oblast, branik, branilo, brani. 
šte, branišna utvrdba, brazdovna pruga, brazdovni prosjek, braždje, 
bremenoša, bridna letva, bridnjak, brigovanje, brigovatelj stroja, brižnik, 
brodomost, brodovnica, brodovni stieg, brodovno opravničtvo, brodovod- 
stvo, brodozbor, brodozborni stožer, brojkovati, brzinomjer, brzinomjer- 


=— 

beni zapisnik, brzinska sastavljača, brzojavni žicovod, brzopalna puška, 
brzovoznina, busenik, busenita obloga, busenjača, busenka, busorezak, 
busulja; 

cestovni pokrov, cestovni prekop, cestovno-redarstveni propis, cesto- 
vod, cievna škripalja, ciljište, ciljušna taraba, cjevovod, cokalj, coklja, 
coklasta šinja, 

čaprag, čardački oklop, čardački šanac, čarka, čarkar, čarkanje, čar- 
kati, častnička odora, častnička pridjelbena listina, častnička zajmovna 
zaklada, častnički služak, častnički stalež, častnički stališ, častničko ob- 
razovalište, častoćut, čelna četa, čelni priprežni vod, čeoni sljub, čeom 
slog, čepaljni zaklop, čepaljno gibanje, četa pojačnica, četa sjeguračica, 
četa začelnica, četa preselica, četna razčlamba, četna razgoda, četna raz- 
tega, četnija, četverobridnjak, četujuća odvojka, četvrtačna ravan, četvrt- 
nik, činitbena sposobnost, činovna pristojba, čistilica, čistilo, čunkovica, 
čuvikapa, čuvikapica, čuvikarika, čuvikalčak, čuvikoža, čuvikrpa za ko 
ljeno, čuviljuska, čuvinaboj, čuvios, čuviploča, 

daljinski stupnjik, dalokazna skrižaljka, dalokazni nišan, dalomjer, 
dalozbor, dan dospjelosti pristojbe, daščana pošva, dašče, datak, davanje 
predprege, debljinsko tvorilo brazdine dubljine, desetnik, dimna kruglja, 
dimni purak, dimnjača, dizalne rašlje, dočekač, dočekaljka, dočekavna 
svečanost, doglas, doglasilo, doglasna obhodnja, dogled, dogledati, dogle- 
divost, dogodičnost rata, doknadna pričuva, doknadna puška opetovka, 
doknadna satnija, doknadni bok, doknadni pričuvnik, doknadni proračun, 
doknadnjača, doknadnjačka dopremka, doknadnjak. 


Taj brvatsko-mađarski dio ima 574 stranice u dva stupca. 


M. Krleža u djelu Hrvatski bog Mars* dodaje na kraju Tumač domobran: 
skih i stranih riječi i pojmova, pa citira i takve riječi koje su napravljene »u 
duhu i smislu domobranskoga pravopisa i gramatike sedamdesetih godina 
prošloga stoljeća« (str. 444) i tumači ih, katkada uz opsežnije komentare. 
Među ostalim tu ćemo naći protumačene i ove riječi: budnica, čarkar (do- 
mobranski naziv za vojnika pojedinca u streljačkom lancu, strijelac), čašće 
(domobranski naziv za podoficirske činove, dakle »šarže«. »Čašće« su obu. 
hvaćale slijedeće činove: razvodnik, desetnik, vodnik, narednik. Riječ stvo- 
rena od čast, častnik), daljinar (domobranski naziv za podoficira kod infan- 
terije, koji utvrđuje udaljenosti od ciljeva), desetnik, domobranstvo (... Ovaj 
nakazni germanizam doputovao je do nas preko Madžarske, gdje se je kova- 
nica »honved«, premda madžarski barbarizam, afirmirala kao konvencija 
još četrdesetiosme godine pod Košutom), dvočlan, glavokret, hodna satnija, 
jednogodišnji dobrovoljac, letica (Flugbahn, balistička krivulja, koju opisuje 
ispaljeno tane. Od letjeti), mazda (od-mazda, domobranski naziv za onu plaću, 
što su je primali vojnici...), nabojnjača, na prevjes (domobranska zapovijed 
za skidanje puške s ramena), odstup, oramiti pušku (pušku na rame baciti), 
postroj, puškohvat (domobranski naziv za vježbe s puškom), razvodnik, roj 
(odred od nekoliko vodnika u vodu, Schwarm, desetina), rojna pruga, ruko- 
vati, satnija, satnik, službovnik, ščetani red (zatvorena trupna formacija. Od 
četa, s-četan, ščetan), udjelba (vojnikovo mjesto u formaciji — vodu, četi), 
unovačiti (domobranski izraz za rekrutaciju), ustupiti (domobranski naziv za: 
stupiti u red, svrstati se u stroj; germanizam prema eintreten), vitlači (domo- 
branski naziv za uvijače, suknene vrpčaste gamaše, kojima se obavija potko- 
ljenica), vježbovnik itd. 


* M. Krleža, Hrvatski bog Mars, Zagreb, Zora 1954. 

Za Vježbovnik za kr. ugarsko domobransko pješačtvo Krleža spominje 
kako je ta knjiga »pisana jezikom i pravopisom sedamdesetih godina, a do- 
tjerana kasnijim visokoodnjegovanim stilom raznih naših lingvista, nagod- 
benjaka, unionista i akademika čistunaca, kojima se prohjtelo da to remek- 
djelo prozovu i 'pravionikom za momčad i predpostavljenike'«, 


Razumije se, danas nam te kovanice uvijek ne govore mnogo, pa i ne 
znamo točno koje su od njih upravo Šulekove. Šulek je ipak zadovoljio 
potrebe časa, radeći brzo i zadovoljavajući osnovne potrebe tadašnjeg vre- 
mena. Da je, međutim, postojao dulji kontinuitet hrvatske vojničke termi- 
nologije, ona bi se s vremenom vjerojatno pročistila, odbacile bi se nakaradne 
riječi te nam ono što bi ostalo ne bi bilo smiješno, kao što se to možda 
može činiti iz današnje naše perspektive. 


Osim toga, kod Šuleka ima i uspjelih naziva, pa i Krleža navodi više 
takvih domobranskih izraza koje upotrebljava normalno, bez pejorativnosti 
i ismijavanja. Danas ih upotrebljavaju i mnogi prevoditelji kada prevode dje- 
la o stranim vojskama. Zadaća je posebnog proučavanja da se to pobliže 
istraži i da se ustanove različite jezične naslage vojničkog jezika: od sedam- 
desetih godina, kada je na tom poslu radio Šulek, i gencracije kasnijih lingvi- 
sta potkraj 19. stoljeća. Sedamdesetih godina u upotrebi su pravopisno-jezične 
osobine Zagrebačke filološke škole, kasnije taj rječnik dobiva karakteristike 
što su mu ih dali suradnici Khuen Hćdervaryjeve Unionističke stranke, kojoj 
je pripadao i T. Maretić. 


S obzirom na Šulekov udio u prevođenju domobranske literature na hr- 
vatski jezik i na stvaranje termina trebalo bi uglavnom reći ono što se ističe 
pri njegovu većem i sustavnijem Hrvatsko-njemačko-talijanskom rječniku 
znanstvenoga nazivlja. Stoga ću prikazati kako je došlo do izrade toga rječnika 
i koje su njegove značajke. 


4. Hrvatsko-njemačko-talijanski rječnik znanstvenoga nazivlja 


Iako se Šulek u već spomenutom Njemačko-hrvatskom rječniku iz 1860. oba- 
zirao i na znanstvenu terminologiju, potrebe za terminološkim rječnikom bi- 
vale su sve veće. Nakon pada apsolutizma, u Hrvatskoj se pristupa znanstve- 
nom radu na novim, višim osnovama, na dnevnom su redu rasprave o 
osnivanju akademije, pa se 1864. pokreće znanstveni časopis Književnik, 
preteča kasnijih Akademijinih publikacija, a u njemu sudjeluju poznata ime- 
na tadašnje hrvatske znanosti kao J. Torbar, V. Jagić, I. Kukuljević, A. Ve- 
ber Tkalčević, F. Rački, V. Pacel i dr. Školstvo se razgranava, pojavljuju se 
nove školske knjige, koje su upotrebljavale vrlo raznoliku i neusklađenu 
terminologiju, pa se sve više osjećala potreba za sređivanjem takva stanja 
i za priručnikom koji bi bio od pomoći u tome poslu. »Uvedenjem hrvat- 
skoga jezika u sva učilišta, a tim i u znanosti, nastade prieka potreba jedinstva 
u znanstvenom nazivlju, da nebude svaka školska knjiga rek' bi drugim jezi- 
kom pisana«, veli Šulek." 


. *“ Hrvatskonjemačko-talijanski rječnik znanstvenoga nazivlja, osobito za sred- 
nja učilišta. Po nalogu vis. kr. Dalm.-hrv.- slav. zemaljske vlade sastavio dr. Bogoslav 
Šulek, I pola, Zagreb, 1874, Predgovor, str. III. 

Posao oko sabiranja znanstvene terminologije organiziralo je Kr. dalma- 
tinsko-hrvatsko-slavonsko namjesničko vijeće u Zagrebu, odnosno školski 
nadzornik dr. Franjo Rački, koji se može smatrati pokretačem toga pothvata. 
Takvi problemi dolazili su na dnevni red i u drugih naroda Austrijske Mo- 
narhije kada su se narodni jezici počeli uvoditi u škole i u urede umjesto 
dotadašnjega latinskog, odnosno njemačkog, koji su dotada dominirali. 

Šulekov RJEČNIK ZNANSTVENOGA Njemačko-češki rječnik znanstvenoga 
NAZIVLJA nazivlja, iz godine 1853. 


Namjesničko je vijeće sastavilo popis njemačkih i latinskih znanstvenih 
naziva, nakon dvije godine pojedini su stručnjaci dali svoje prijedloge," 
ustanovili i načela po kojima bi trebalo sastaviti cjelokupno djelo te pozvali 
Šuleka i povjerili mu posao oko izrađivanja spomenutog zamišljenog rječnika 
znanstvenog nazivlja. 

Šulek se poslužio rezultatima spomenutih stručnjaka, ali se njegov posao 
toliko razgranao, toliko je novih termina unio u djelo i tako ga dugo radio 
te je njegov udio bio vrlo velik, i s pravom je na knjigu mogao staviti svoje 
ime kao redaktor. 


" Šulek u predgovoru spominje suradnju V. Jagića i drugih stručnjaka: »Za 
njekoje pako znanosti i nauke nije bilo stiglo popunjenih izkazah. Da zadovoljim 
dakle svojoj dužnosti, morao sam izraze njekojih naukah, najpače tehničke struke, 
sam skupljati, pomenute gori izkaze popunjavati; a da mi rad nebude subjektivan, 
pretresao sam nazive svake znanosti s kojim vještakom, po imenu mudroslovne i 
jezikoslovne s g. drom. V. Jagićem...« (Predgovor, str. IV.) 


570 Ostali leksikografsko-terminološki rad Bogoslava Šuleka 


Ni Rački ni Šulek »nisu zapravo radili drugačiji posao nego njihovi 
prethodnici u Austriji, Madžarskoj i Češkoj, otkako se takvu poslu pristupilo 
u Beču već 1849«.“ Načela koja je bečka komisija za utvrđivanje terminolo- 
gije istakla za njemački jezik, prihvatila je i češka komisija koja je 1853. 
izdala u Pragu Nčmecko-česky slovnik vedeckćho ndzvoslovi pro gymnasia a 
redinć školy, a isto tako i Šulek, kojemu je »bio preporučen, da se u njega 
ugleda(m) sastavljajuć ovo djelo, jer je taj česki rječnik uredjen bio pod 
nadzorom samoga slavnoga Šafarika«, kako možemo čitati u Predgovoru na 
str. IV. 

Smatrajući da su u Hrvatskoj potrebe drugačije i veće te da u Hrvat- 
skoj još ne postoji rječnik kao što je bio Jungmannov Slovnik česko-n&emecky 
(Prag 1834—1839), Šulek se odlučio da u knjigu ne uvrsti tek termine koji 
su potrebni za srednje škole nego da se »umetnu koliko se može, i oni nazivi, 
kojih treba u drugih i viših zavodih«. Kako bi knjiga bila od koristi i »braći 
Dalmatincem«, dodao je uz njemačko tumačenje i talijansko, a uz to je uz 
tehničke struke dodavao francusko i englesko značenje »koje zato, da ga na- 
šinci nauče, koje zato, da sravnjujuć nazivlje glavnih evropskih jezikah nauče 
poznavati i cieniti vrsnoću hrvaštine i preimućstvo njezine gibkoće i okretno- 
sti, jer će jim udariti u oči preciznost, jedrina i lakoća naših nazivah naprama 
inostranim«.* 

U priređivanju kemijske terminologije Šulek navodi primjer njemačkog 
kemičara Liebiga koji je, pod utjecajem Jakoba Grimma, preveo na njemački 
jezik gotovo svu kemijsku terminologiju, pa je to htio učiniti i Šulek za 
hrvatsku. Kao i Šafafik, i Šulek smatra da ni hrvatski kao ni češki jezik ne 
trpe strane riječi, pa se i on daje na posao u tom purističkom duhu karak- 
terističnom i za njemački, mađarski i češki jezik. U tome prevođenju najdalje 
je došao u ponašivanju kemijskih termina, što je radio prema naprijed smi- 
šljenom purističkom planu, o čemu govori u drugom predgovoru Rječnika.“ 
U tome je prevođenju Šulek uvelike pretjerao, iako su pojedini njegovi prijed- 
lozi prihvaćeni i u suvremenoj našoj kemijskoj terminologiji, kao: počela, 
kisik, vodik, dušik, ugljik, nikalj, ali ne i mnogi drugi kao: težik (za barij), 
gorčik (za magnezij), glin (za aluminij), šarik (za iridij), i sl. Prikazujući 
potanko čitav taj Šulekov postupak u prevođenju kemijske terminologije, 
prof. Jonke pokazuje kako je Šulek u tome ozbiljno pretjerao jer »književni 
jezik, zasnovan na narodnom govoru, ne može podnijeti takve i tolike umjet- 
ne tvorbe«.“ 

Ni inače Šulek nije bio uvijek sretne ruke pri stvaranju termina, te se 
više obazirao na to postoji li u hrvatskom jeziku koji sufiks prema 
kojemu bi mogao stvoriti nove riječi, a manje je pri tome uzimao u obzir 
kakvo on ima značenje. Zbog toga su mnoge njegove riječi ostale neprihva- 
ćene. To Šuleku i ne treba suviše zamjeriti, jer je on u tvorbu riječi »bio 
upućen onoliko, koliko god je tada kod nas bilo moguće, a znatna djela za 
tvorbu riječi pojavila su se tek kasnije (Miklošičevo djelo Stammbildungs- 
lehre 1875, Daničićeve Osnove i Korijeni 1876. i 1877, a Maretićeva Grama. 
lika tek 1899), dakle Šulek je svoj posao izradio »prije nego što je 


* Lj. Jonke, Šulekova briga o hrvatskoj naučnoj terminologiji, Zbornik ra- 
dova Filozofskog fakuiteta, knj. II, Zagreb, 1954, str. 7U. 

# Predgovor, str. IV. 

“ Usp. O hrvatskom lučbenom nazivlju, str. VII—XXIV. 

* Lj. Jonke, n.d,, str. 74. 

bio naučno proučen naš štokavski, tada već književni jezik. Da je pričekao 
desetak godina, njegov bi rad bio više u duhu štokavskog narječja, ali hitne 
i neodložne potrebe ne bi bile namirene.«“ 

lako se Šulek u mnogome držao načela češke komisije za izradu termi- 
nološkoga rječnika, on ipak u ponečem od njih i odstupa. Češka komisija 
rješava svoj zadatak »u okviru češkog jezika: upotrebom njegova dotadaš- 
njeg jezičnog blaga, stvaranjem neologizama i umjerenim dopuštanjem tu- 
đica«. Iako i Šulek usvaja ta načela, ipak je plodniji u stvaranju neologizama, 
a umjereniji u primanju tuđica, ali on dodaje i četvrto načelo: pozajmljivanje 
riječi iz slavenskih jezika, stavljajući to načelo na drugo mjesto, a stvaranje 
neologizama pomakao je iza njega. Šulek, »stari ilirac i sljedbenik Jana Ko- 
llara, koji je tražio od svakog slavenskog rodoljuba poznavanje četiriju glav- 
nih slavenskih jezika, držao je dakako posve prirodnim, da se naša naučna 
terminologija gradi uz pomoć glavnih slavenskih jezika«. Na to ga je potakla 
potreba tadašnjega vremena, potreba školstva, sudstva, znanosti, javnog ži- 
vota uopće u kojemu je prije dominirao strani jezik, pa se Šulek »u takvo 
prijelomno doba latio teška i nezahvalna zadatka, da osposobi taj novi knji- 
ževni jezik za različne njegove funkcije«." 

Najveći je broj riječi Šulek uzimao iz češkog jezika kada je trebao oda- 
brati koju riječ prema slavenskim riječima, a za slavenskim je riječima po- 
sezao u slučaju kada u hrvatskom jeziku nije našao zgodne riječi. Šulek je 
redovno i bilježio kraticom iz kojega je slavenskog jezika preuzeo pojedinu 
riječ. Tako ćemo u Rječniku naći da je iz češkoga uzeo, među ostalim, i ove 
riječi: zbornik, dosljednost, geslo i mnoge druge, od kojih mnoge nisu usvo- 
jene, ali među njima se nalaze i takve koje su danas prave naše riječi, kao 
što su: dvojnost, kružnica, skladba, pošiljka, prednost, pristup, dojam, do- 
sljedan, približni, rezbar, stanovište i sl., dok neusvojenih riječi ima oko 400. 

Ali u Rječniku ima bohemizama koji uopće nisu označeni kao bohemiz- 
mi, kao što su: 


bodar, dobrobit, dostatan, dostaviti, dražba, drevni, kisik, ličiti, ličilac, 
listina, lučba, narječje, naslov, nježan, obrazac, obred, odraz, odraziti, 
ogavan, opetovanje, okolnost, plin, plinara, plinomjer, ploha, pobočan, po- 
dao, podneblje, pojam, posvetiti, pokus, posveta, povod, predmet, primje. 
ren, priroda, prirodopis, pritok, proslov, prozračan, prvotan, ravnodušnost, 
sadra, skupina, slog (stil), smjer, snimak, stroj, sustav, tlak, tlakomjer, 
ured, ustroj, ustrojba, vodik, zasada, zbirka i dr. 


Prof. Jonke pokazuje i zašto ih Šulek nije označio kao bohemizme, govoreći 
o tri naleta bohemizama u hrvatski književni jezik. Prvi nalet bohemizama 
nalazi u susretu i kontaktu našeg kulturnog života s češkim kulturnim živo- 
tom u doba Gaja, Vraza, I. Mažuranića nakon 1836, bohemizama koji su ušli 
u Mažuranić-Užarevićev rječnik, drugi se nalet može pratiti u vrijeme kada 
Šulek izdaje svoj Njemačko-hrvatski rječnik 1860, a treći i najveći u Rječ- 
niku znanstvenoga nazivlja 1874.* 

Šulek je uzimao potrebne riječi i iz drugih slavenskih jezika, pa tako 
i iz ruskoga. Slično kao što u Rječniku (1860), mnoge riječi koje su bile ušle 


“Lj. Jonke, n.d., str. 76. 

“Lj. Jonke, n.d,, str. 72. 

* Lj. Jonke, Češki jezični clementi u hrvatskosrpskom književnom jeziku, 
Književni jezik u teoriji i praksi, Zagreb, 1965, str. 151—165. 

u hrvatski književni jezik u prva dva naleta ne označava kao češke, tako u 
Rječniku znanstvenoga nazivlja ne bilježi kao ruske one riječi koje su ušle 
u Mažuranić-Užarevićev rječnik i njegov Njemačko-hrvatski, kao što su: 


blagoglasan, kist, kosnuti, mašta, maštati, načelo, obmana, obrazovati, 
odličan, odraz, odraziti, opovrći, preimućan, suvremen, suglasje, uštrb, 
zanimati, zanimljiv, i dr. 


U Rječniku znanstvenoga nazivlja bilježi i rusizme, kao: skobljenje, sip, gre- 
benčike, greblo, mjedenka, kolčadan, gruzilo, načepnik, šutan, vajarstvo, vor- 
van, ali najveći broj tih rusizama nije prihvaćen. 

Uzimao je i manji broj poljskih riječi: liberum veto — nepozvoljenje, 
zaprava, naglavak, pokost, ispust, a nešto više slovenskih, pa među slovenske 
riječi, koje nije takvim i obilježio, ide hrib, splošan, mecesan, zaganka, veja, 
napaka, hudičevo ulje, pomlad, a među one koje je kao takve označio ubra- 
jamo: brzlik, obneblje, mel, sviž, raba, kosmač, riesan, rjesnica, rubnik, zdrav. 
nik, hlap, hlapstvo, lega. 

Uzima riječi i iz starocrkvenoslavenskoga, ali ih ponašuje: prema sušti 
— sućan, nesućan, sućanstvo, sućstvo, osućenje, dvari, predvarje, žrac, žazlo, 
grnac. 

Kao što se vidi već iz ovoga što je ovdje rečeno, Šulek je unio velik broj 
slavenskih riječi, posebno bohemizama, u svoj Rječnik, a preko njega je zna. 
tan broj ušao u hrvatsku znanstvenu terminologiju. 

Za velike i hitne potrebe Šulek je morao stvarati nazive ne samo prema 
građi iz narodnog štokavskog govora nego i iz drugih dijalekata, kao što 
svjedoče riječi: vlas, veža, pant, piknja, črknja, pogoršica, prenavljanje, pe- 
ljar, oblik, klobuk, srh, drobiš, ali i iz slavenskih jezika, u čemu je i pretje- 
rivao, ali je Šulek prvi naš lingvist »koji je u jačoj mjeri osjetio potrebu da 
djelotvorno pomogne književnom jeziku u vršenju njegovih različnih funk- 
cija«." Stoga je pogriješio Daničić kada je zbog obilja Šulekovih kovanica 
i posuđenica sasvim isključio Šulekove rječnike kao građu za Akademijin 
Rječnik hrvatskoga ili srpskoga jezika, pa su se tek Budmani i Maretić, kas- 
niji obrađivači Rječnika, počeli u određenoj mjeri njime služiti. Istina je 
da velik broj riječi što ih je predlagao Šulek nije primljen, ali je ipak nema- 
len broj takvih riječi bez kojih ne možemo ni zamisliti rječnik suvremenog 
hrvatskog književnog jezika, riječi koje su ušle upravo posredovanjem Šule- 
kovih rječnika. 


5. Značenje ŠSulekova leksikografsko-terminološkog rada 


Nije stoga neobično što su na Šulekov leksikografski rad pozitivno gledali 
njegovi suvremenici (osim izuzetaka) i kasniji lingvisti. Neću spominjati Ve- 
berov pozitivan sud, nego mišljenje njegova suvremenika Josipa Torbara, koji 
je prikazao Šulekovo značenje u hrvatskoj jezičnoj kulturi uopće: »Dočim 
se u književnim radnjama domaćih pisaca mogao opaziti upliv latinskoga ili 
njemačkoga jezika, zrcalio se u Šulekovu pisanju duh hrvatskoga jezika, hr- 


“Lj. Jonke, Slavenske pozajmljenice u Šulekovu »Rječniku znanstvenoga 
nazivlja«, Hrvatski književni jezik 19. 1 20. stoljeća, Zagreb, 1971, str. 81. 

vaiski način mišljenja izražavan čistim hrvatskim riječima. I po formi i po 
sadržaju popeo se Šulek na visinu čiste i pravilne stilistike hrvatskoga jezika. 
Istina, mi smo kasnije dobili dobrih, vrlo dobrih stilista, nu ti su izišli ponaj- 

Dio Jagićeva pisma Josipu Torbaru (ističe se Šulekovo »preveliko značenje 


više iz Šulekove škole. O najnovijoj dobi ne govorim, jer 


za razvitak našega jezika«) 


danas se, hvala 


Bogu, napredak na tom polju ne može poreći; ali dok se dotle došlo, trebalo 
je Šuleka.«? Stoga Šuleka smatraju i prvim našim modernim publicistom. 


“J. Torbar, 


Zagreb, 1897, str. 


O životu i djelovanju dra. Bogoslava Šuleka, Ljetopis JAZU, 
178. 

Značenje Šuleka kao leksikografa prikazao je Pero Budmani godine 
1885, i to posebno njegov Njemačko-hrvatski rječnik. »Ovo je djelo tako vje- 
što, razumno, bistro izrađeno, da se punijem pravom možemo dičiti, da takovo 
ili bolje što samo najglavniji jezici u Evropi mogu pokazati.« To je napisao 
Budmani u 80. knjizi Rada Jugoslavenske akademije. Jagić, koji je na više 
mjesta iznio svoje divljenje prema Bogoslavu Šuleku, izražava u Povijesti 
slavenske filologije svoj pozitivan sud i o Šulekovu Njemačko-hrvatskom rječ- 
niku, za koji najprije veli: »Njegov rječnik njemačko-hrvatski (Deutsch-Kro- 
atisches WGrterbuch, Nšmačko-hrvatski rččnik. Agram 1860 I A.-L. 8" 872, 1I 
M-Z 873-1712) učinio je književnom jeziku među Hrvatima takve usluge kao 
rijetko koji rad. Na njemu su se odgajala čitava pokoljenja pisaca u pravilnoj 
upotrebi jezika, iz njega su crpli, u doba velike ovisnosti od njemačkoga je- 
zika, upute za zadovoljavajući prijenos njemačkih izraza i konstrukcija na 
hrvatski. Istina, Šulek je, kako se govori, pribjegavao vrlo često 'kovanju' 
riječi, no možda, ni izdaleka tako mnogo kako se obično misli. Njemu su 
pomagali u prijevodu njemačkih izraza neki dobri poznavaoci jezika (kao 
pjesnik Ivan Trnski) sabravši mnogo riječi iz narodnih usta, tako da nije 
trebalo sumnjati u sve što se činilo novim i izmišljenim, kako je to radio, 
na primjer, Daničić (...) Uostalom, treba priznati da su njegovi pokušaji 
da stvori nove izraze većim dijelom izvrsno uspjeli. Veći broj riječi što ih je 
on predložio ušao je u opću upotrebu, iz početka, recimo, u književnim kru- 
govima Zagreba, a zatim su oni prodirali sve dublje i sve dalje dok napokon 
nisu postali općom svojinom književnoga jezika.«“' 

Naveo sam namjerno ovaj podulji pozitivni odlomak iz Jagićeve ocjene 
kako bi se osvijetlio Jagićev odnos prema rezultatima Zagrebačke filološke 
škole na području leksika. 

Nije stoga čudno šlo i Belić u Narodnoj enciklopediji srpsko-hrvatsko- 
-slovenačkoj godine 1929. tvrdi da Šulekov rad »ima epohalni značaj. Iako 
je bio stranac, bio je za čistoću narodnog jezika, sam je pisao dobrim jezi- 
kom, samo je u purizmu pretjerivao, stvarajući mnoge kovanice i pozajmlju- 
jući riječi i iz naše stare književnosti i iz drugih slavenskih jezika. Njegov 
terminološki rječnik, za koji je dobio dosta materijala i od drugih, predstav- 
lja vrlo solidan rad, koji je mogao u to vrijeme samo on dati.« 

Prof. Skok, slično kao Jagić, smatra da su »našega... Šuleka često ne- 
pravedno osuđivali kao kovača riječi. Ali njegovim pravcem treba poći, ako 
hoćemo da govorimo svojim jezikom«, a na drugom mjestu nazvao ga je 
jezičnim genijem koji se po svojim jezikoslovnim zaslugama može porediti s 
Vukom Karadžićem .“ 

Sve je to razumljivo ako se tek podsjetimo da je posredovanjem Šuleko- 
vih rječnika ušlo u naš jezik mnogo riječi koje su danas najobičnije, kao npr.: 
dojam, dragulj, geslo, gmaz, hir, hvalisati se, izravan, klesar, klesati, kolodvor, 
latica, ljepenka, narječje, obvezatan, pelud, plin, poduzetnik, pojam, pustolov, 
snatrilti, tvar, uspjeh, uzor, velegrad, zasađa, zrcaliti se, brojka, pogon, strujo- 
mjer, kisik, vodik, glazba, skladište, skladba, zdravstvo, predodžba, predbrojka, 
pretplatnik i mnoge druge. 


" Istorija slavjanskoj filologii. Trud' Ordinarnago akademika 1. V. Jagiča. 
Sanktpeterburg', 1910, str. 431—432. 

" P. Skok, O jezičnoj kulturi, Jezik, 1952, br. 2, str. 37. — Isti, O srpsko- 
hrvatskom jeziku sadašnjice, Letopis Matice srpske, Novi Sad, str. 432. 

Šulek je i pretjerivao u svojem radu, ali pretjerivali su i isključivi pobor- 
nici narodne riječi i fraze, kao na primjer Daničić ili Iveković, koji čak 1901. 
nije unio u svoj Rječnik hrvatskog jezika mnoge riječi koje su postale općima. 


PITE “ tam 5 .. 


. 


Prvi članovi Jugoslavenske akađemije znanosti i umjetnosti n Zagrebu 


Pokazalo se da su potrebni umjereni šulekovski zahvati. »Danas više nitko 
ne zazirc od potrebnih dijalektizama, pozajmljenica iz slavenskih jezika i pra- 
vilnih kovanica. U tom je smislu Šulekovo shvaćanje pobijedilo. Ali danas se 
isto tako ne izgone tuđice iz jezika onako pretjerano kako je to radio Šulek. 
Potrebe života i jezika otupile su oštrice krajnosti jedne i druge strane, pa je 
razvitak književnog jezika u tom leksičkom području pošao srednjim pu- 
tem.«" 

Novinarski i publicistički rad Bogoslava Šuleka, pisanje i prevođenje 
udžbenika, posebno s područja prirodnih znanosti, njegov odnjegovani i flek- 
sibilni jezik i stil, a pogotovu njegov uspješan rad na području leksikografije 
— sve je to imalo velik ugled u doba kada još nije bilo onoga zaokreta knji- 
ževnog jezika potkraj 19. stoljeća koji je u određenoj mjeri pomakao njegov 
tadašnji razvoj. 


** Lj. Jonke, Sulekova briga o hrvatskoj naučnoj terminologiji, Književni 
jezik u teoriji i praksi, 1965, str. 150. 

V. POLEMIKE OKO RAZNOLIKIH SHVACANJA O KNJIŽEVNOM 
JEZIKU 


1. Veberov kritički stav prema Ivekovićevu prijevodu »Čitanja i 
evangjelja« 


To je sve podiglo ugled Zagrebačke škole, ali bilo je i drugačijih mišljenja. 
Daničić je imao prema Šulekovu djelu negativan sud, a njegovi će pogledi na 
jezik otsada znainije utjecati i na pojedine hrvatske pisce. U to se vrijeme 
interferiraju višestruki pogledi na jezik. Još je jak utjecaj Zagrebačke škole, ali 
su vidljive osobine i drugačijih jezičnih smjerova. 

Sedamdesetih godina započinje dugotrajna rasprava i polemika oko jed- 
nog prijevoda, pri čemu dolaze do izražaja ta različita jezična gledanja. 
Kako je to u našoj znanstvenoj literaturi malo poznato (Jonke to i ne spo- 
minje), prikazat ću čitav tok te jezične polemike opširnije. Pri tome ću se 
osvrtati samo na jezičnu problematiku, a izostaviti druga pitanja koja su se 
također javljala u diskusiji. Polemika je poprimila, naročito prema kraju, 
oštar ton, bilo je osobnih napada, ali je ipak bila i s jezičnog gledišta zanim- 
ljiva, pa je vrijedno da se pobliže prikaže. 

To je polemika što se razvila oko Ivekovićeva prijevoda Čitanja i evangjelja 
(lekcionara) te u njoj možemo pratiti misli i jezična gledišta predstavnika 
triju lingvističkih struja: Daničićeve, Zagrebačke i Riječke filološke škole. 


Nadbiskupski duhovni stol u Zagrebu pozvao je 30. travnja 1869. F. Ive- 
kovića da priredi Čitanja i evangjelja za sve nedjelje... Nakon završena po- 
sla, u br. 50 godine 1875. izašla je u Katoličkom listu povoljna ocjena toga 
Ivekovićeva prijevoda, ali u br. 3, godine 1876. Adolfo Veber Tkalčević kriti- 
zira Ivekovićev prijevod i s jezičnog gledišta, kao i sa stanovišta egzegeze. 
Tome se kasnije priključio i dr. Nikola Voršak. 

S gledišta Zagrebačke filološke škole, Veber smatra da se u jeziku, pa 
i u prijevodu djela, pogotovu ako su ona namijenjena najširim slojevima, 
treba obazirati na kajkavce i čakavce, ne samo na štokavce: »Ali tu nastaje 
nova nevolja, kako ćeš pisati svim Hrvatom, koji govore čakavski, kajkavski 
i štokavski, koja su ipak razriečja medju sobom dosta slična? I tomu je po- 
mogao književni hrvatski jezik, koji već pol vieka spaja razciepani na razriečja 
narod: danas se ne smije drugačije pisati, nego književnim jezikom. Taj 
jezik, kako se je u našoj Trojednici dosad razvio, niti je samo štokavski, niti 
samo čakavski, niti samo kajkavski: provincializmi su zabačeni, jezgra mu 
je zadržana, ali na štokavštini ipak utemeljena.« 

S tog stanovišta Veber promatra i ocjenjuje Ivekovićev postupak sma- 
trajući da je suviše dalek potrošačima toga teksta, pa bi se moglo krivo za- 
ključiti da bi narod imao služiti knjizi, a ne knjiga narodu. Svi narodi, na- 
stavlja branitelj ideja Zagrebačke filološke škole, pišu za sadašnji naraštaj, 
osobito u knjizi namijenjenoj puku, pa knjige kasnije prerađuju prema 
razvitku naroda. Iveković se suviše držao Karadžićeva i Daničićeva prijevoda 
mjesto da se obazirao na sadašnji govor u sva tri narječja. Čitanja i evangjelja 
maleno je djelo, pa ga je trebalo prevesti tako da ga razumiju sadašnje gene- 
racije, a za desetak i više godina moglo bi se prilagoditi i promijeniti jezik 

prema kasnijem stanju jezičnog razvitka. Iveković je, smatra Veber, suviše 
zavirivao u Karadžićev prijevod, pa je djelomično i krivo preveo, prenoseći 
čak i određenu njegovu nedosljednost. Karadžić u načelu razlikuje određeni 
od neodređena oblika pridjeva, ali je na jednom mjestu preveo: O bezumni 
i sporoga srca, što prenosi i Iveković, iako zna da bi na tom mjestu trebalo 


Franjo Iveković 


upotrijebiti neodređeni oblik (— ... spora srca). Prema Karadžiću u prijevo- 
du uzima riječ praznik mjesto blagdan, svetac, sverak, što mu Veber zamje- 
rava, jer je blagdan samo kršćanski ili samo vjerski praznik, a praznik znači 
i druge dane u kojima se čovjek odmara. Nabraja i neke druge Ivekovićeve 
nedostatke: što upotrebljava ljubazni mjesto ljubezni, škrgutati mjesto škri- 
pati, ugljevlje ognjeno mjesto žeravica, ovčarnica mjesto običnijega ovčinjak, 
priznavalac mjesto našega izpovjednik, mudarci mjesto običnijega mudraci, 
bičovati mjesto bičevati, blagosloven mjesto blagoslovljen. 

Veber mu zamjerava i zbog toga što je svoj prijevod suviše, prema Kara. 
džićevu uzoru, napunio imperfektima i aoristima »kojih sadašnje čakavsko 
i kajkavsko nariečje nepoznaje«, pa smatra da bi se mjesto oblika kleče, 
htjeh, posla, otidoše, usnu, ču, bi, uzkisnu, izgibosmo, čudjahu se, divljahu 
se, rastijaše, znadijaše, izgonjaše i mnogih još imperfekta i aorista u prije- 
vodu, trebao više upotrebljavati historijski prezent ili perfekt, što je bliže i 
kajkavcima i čakavcima. Veber u načelu nije protiv tih oblika, »kratki su, 
krasni, naši; ali mjesto jim budi u višoj književnosti; nu pišući za puk i naj- 
niže vrsti, čuvajmo jih se što više kano manje razumljivih, osobito kad to 
možemo liepo, nekvareći smisla«. Na taj će način, misli Veber, jezik biti 

Nakon Ivekovićeva odgovora"? Veber ponovo uzima riječ ponavljajući 
svoju misao o razumljivosti kao prvom i najvažnijem svojstvu svake, osobito 
pučke knjige. Ne prihvaća Ivekovićevu obranu da su se kajkavci i čakavci 
već privikli na njegove oblike, da su se priučili književnom jeziku. Veber, 
naprotiv, smatra da kajkavci i čakavci nemaju imperfekta i aorista u svome 
narječju, a kako mnogi nikada nisu polazili škole, pa ne znaju ni čitati ni 
pisati, ne mogu se lako priviknuti na spomenute oblike koji su im daleki. 
Iveković, koji je »udario skrajnjom i bezobzirnom štokavštinom«, bolje bi 
učinio da ju je za tu svrhu ublažio nego što se prestrogo držao Karadžićeva 
prijevoda. A nije sve što je Karadžić napisao Sveto pismo. Veber priznaje da 
bi možda i on prevodio višim stilom ako bi prevodio čitavo Sveto pismo kao 
vrijedno književno djelo, što je učinio i Karadžić, ali drugo je čitavo to djelo 
u cjelini, namijenjeno za čitanje višim slojevima, a drugo su Čitanja i evan- 
gjelja što ih sluša puk i najniže vrste, često i nepismen. 


Treba promisliti, upozorava Veber, i ne treba kajkavca iz »skrajnje kaj- 
kavštine« prenijeti u »skrajnju štokavštinu«, a treba naglasiti da »kajkavaca 
ima toliko u našoj zemlji, da je bilo vrijedno, na nje se malko više obazirati, 
dok se ne svrši proces njihova poštokavljenja«. 


Veber ostaje kod svojih primjedaba o pitanjima neodređenog oblika, 
ostaje pri razlikovanju praznika i blagdana, pri obliku ljubezan, pri riječi 
ovčarnica, bičevati i nekim drugima, a kada nije mogao uvjeriti Ivekovića 
u ispravnost koje riječi što ju je branio, dovikuje mu, kao u slučaju da je 
običnije blagoslovljen nego blagosloven: »Blagosloven može biti običnije na 
Morači.« 

U Ivekovićevoj Duplici" osjeća se omalovažavanje Zagrebačke filološke 
škole, pa i Vebera: »Ima kod naš starijih književnika, koji naišavši u spisah 
sada izlazećih na rieč ili oblik njim ponješto neobičan, odmah viču, da je to 
razsulo, a da ni ne razsudjuju mnogo, nije-li ona rieč iz naroda i nije-li onaj 
oblik napokon dobar.« Ti književnici smatraju, nastavlja Iveković, da je naš 
jezik sada ili prije dvadesetak godina bio već stabiliziran te nema više 
napretka i razvoja. »Medju takve književnike kao da spada žalibože već i 
Veber. On (jedinac) još se sada služi istim onim pravopisom, kojim se je 
služio g. 1848. prevodeći Pana Podstologa: e pred r-om i ie jednako bilo & 
dugo ili kratko...; već kojih 20 godina upotrebljava on uviek malo ne iste 
rieči, iste fraze, iste oblike, istu konstrukciju itd., jednom riečju, piše, štono 
reče A. Mažuranić, kao po žnori... Jedino se odatle može razumjeti njegova 
zebnja od rieči: ljubazan mjesto ljubezan, bičovati m. bičevati, blagosloven m. 
blagoslovljen, praznik m. blagdan, cjelivati m. poljubiti i mudarac m. mu- 
drac. Samo za ovu posljednju rieč (mudarac) pitam, kako može biti neesteti- 
čan, ako rieč mudar nije neestetična?« Iveković smatra da se jezik toliko 
razvio i utvrdio i u ortografiji, gramatici, sintaksi i leksikografiji da ne može 
biti dovoljna samo Zagrebačka škola, diveći se jeziku npr. Ljubišinu. »Ali će 
mi g. Veber doviknuti: Nisio mi na Morači!« 

Veber je zastupao misao o pučkom jeziku kojim bi trebalo prevoditi 
knjige namijenjene najširim slojevima, pogotovu u kajkavskim krajevima, 
kao što je to bio dobar dio zagrebačke nadbiskupije. U pravopisu i u oblicima 
neće uskoro moći održati svoje ideje. Ni s obzirom na sintaktičku upotrebu 


*" Katolički list, 1876, br. 4. — Na cjelokupnu problematiku osvrće se i J. Fu- 
ćak, Šest stoljeća hrvatskoga lekcionara..., Zagreb, 1975, str. 277—297. 


* Katolički list, 1876, br. 8. 

aorista i imperfekta neće biti sasvim u pravu iako je razlikovao upotrebu tih 
vremena u umjetničkoj književnosti i pučkim spisima. Ali u leksikonu nije 
Iveković imao pravo. Primjeri što sam ih nabrojio ostali su i dalje u hrvat. 
skom književnom jeziku, kako ih je branio Veber, a nisu prihvaćeni Ive- 
kovićevi. 


2. Ocjena Ivekovićeva prijevoda iz pera Nikole Voršaka 


Ipak se u istom listu pojavila još jedna kritika Ivekovićeva prijevoda: iz pera 
dra Nikole Voršaka. Iako mu priznaje dobar jezik, ipak mu i prigovara 
da ga je čar Karadžićeva imena toliko »obsjenuo, da zavjeriv se njemu i nje- 
govu ugledu, naprečac posvoji malda ne svaku njegovu, ter se tako zavede, 
kamo sam po sebi stanovito nebi bio zamaknuo«.* 

Pošto je prigovorio određenim konkretnim Ivekovićevim promašajima s 
obzirom na egzegezu, Voršak napominje da mu je jedan zaslužni hrvatski 
književnik rekao da su mnogi nezadovoljni što nemaju prijevod Svetoga pis- 
ma pisan jezikom i gramatikom uobičajenom u hrvatskim krajevima, onako 
kako se uči u školama. 

Voršak priznaje Ivekoviću lijep smisao za jezičnu pravilnost, ali 
nabraja i određene negativnosti, posebno neobične riječi, ističući kako svatko 
mora priznati »da je, barem još za sada, absolutno nemoguće prevesti il na 
pisati knjigu jednako dobro razumljivu za štokavce, čakavce i kajkavce«. 
Evanđelja Adžićeva »kojimi se u ovih biskupijah do sad izključivo služismo, 
ni iz daleka se Ivekovićevim uzporediti nemogu, ni što je jezika, ni što je 
prevoda, a reći ću, ni što je razumljivosti«.“ 


"“ Katolički list, 1876, br. 9. Nikola Voršak rođen je u Iloku. Nakon srednje 
škole studirao je filozofiju u đakovačkoj bogosloviji, a teologiju u Beču, gdje je 
i doktorirao. Vrativši se u Đakovo, bude imenovan profesorom bogoslovije, ali ga 
iste godine 1863. šalje biskup Strossmayer za kanonika u Zavod sv. Jeronima 
(u to vrijeme Hospicij i Kaptol) u Rimu, gdje je ostao sve do svoje smrti, godine 
1880. — U Zavodu sv. Jeronima bio mu je zadatak da bude Strossmayerov »amba- 
sador« u Rimu, veza za nabavljanje umjetnina u Italiji i uopće sa svijetom umjet- 
nosti te da radi na ostvarenju Strossmayerova plana da se u Zavodu sv. Jeronima 
otvori zavod za mlade klerike iz Hrvatske. 

Za vrijeme I. vatikanskog sabora odigrao je veliku ulogu. Neposredno prije 
Sabora bic je veza s budućom saborskom opozicijom i upoznavao Strossmayera 
o svemu što se tiče Sabora. Bio je i biskupov teolog-konzultator. No za vrijeme 
Sabora bio je razriješen dužnosti — za kaznu zbog veza sa Strossmayerom 
i Theinerom — prefektom vatikanskoga arhiva koji je opoziciji potajno davao 
materijal Tridentskog sabora. Voršak je pomagao Strossmayeru pri sastavljanju go- 
vora i predstavki — no njegov doprinos pri tome nije bio velik. Bio je glavni 
nabavljač umjetnina za buduću Galeriju u Zagrebu, dakako preko Strossmayera. 
Postoji i korespondencija Strossmayer-Voršak, ali nepotpuna. 

Napisao je dvije knjige: Naputak izpovjednikom i Evangjelistar koji se dosta 
dugo upotrebljavao u đakovačkoj biskupiji. Podaci dr. Andrije Šuljka, koji je na- 
pisao doktorsku radnju »Il vescovo Strossmayer e il Concilio Vaticano I«. Usp. 
i M. Pavić, Biskupsko sjemenište u Đakovu (1806—1906), Đakovo 1911. koji po- 
sebno spominje da je Voršak »odlučno zastupao interese hrvatskog naroda u vječ- 
nom gradu a bio napose posrednikom naših dieceza i prvim umnim pouzdanikom 
i pomoćnikom biskupa svojega pri onih znamenitih priprava za gradnju katedrale 
i osnutka galerije slika, izvješćujući biskupa o svemu crkvenom, javnom i umjetnič. 
kom životu u Rimu«. Pavić napominje da je Voršakovo srce položeno u iločkoj 
crkvi, a pokopan je na rimskom groblju (str. 375). 

* Katolički list, 1876, br. 19. 

Time je bila diskusija o Ivekovićevu prijevodu Čitanja i evangjelja uglav- 
nom završena, ali ne sasvim. Godine 1878. izdao je i sam dr. Nikola Voršak 
svoja Čitanja i evangjelja za sve nedjelje, blagdane i svetce po naših biskupi 
jah, iznovice prevedena po dru. Nikoli Voršaku, kanoniku, a odobrena po 
preč. i preuzv. djakovačkom biskupu. 

Prvi je podvrgao kritici nov prijevod Adolfo Veber." Kada naš čovjek 
čuje ime Nikole Voršaka, započinje Veber svoje razmišljanje, onda se odmah 
sjeti na to da je Voršak sljedbenik Frana Kurelca i njegove Riječke filološke 
škole, pomisli na njegove zastarjele riječi, izumrle već oblike te na osobite 
izreke i karakterističan stil. Ali Voršak je s obzirom na sve te jezične 
osobine »uzpregnuo sam sebe« stojeći na temeljima književnog jezika 
što ga dobro poznaje. Ima, doduše, i tragova Riječke filološke škole, smatra 
Veber te neke i nabraja, ali »inače mu je slog po književnom jeziku u obće 
pravilan, jasan, gladak«. Pošto je nabrojio i neke jezične negativnosti, kon- 
statira da se u prijevodu ne zapaža »ni najmanja težnja za neobičnim i nena: 
ravnim; ali što se tiče oblikah glagoljskih, pisac nije uklonio težkoćah, s 
kojimi će se morati boriti čakavci i kajkavci«. Istina, prevoditelj nije svoj 
prijevod pretrpao imperfektima i aoristima, ali će ih ipak teško prihvatiti 
slušaoci dok im djeca u školi ne nauče te oblike, ali »kad već nije drugčije, 
bolji je i za kajkavce ovakav prevod, nego ona nespretna dosadašnja kaj- 
kavština«. 

Neću se zadržavati na relativno kratkom Voršakovu odgovoru, nego na 
opsežnom prilogu Ivekovićevu* koji u sebi ima više zanimljivih jezičnih 
problema. Pisanje Voršakovo čini mu se čudnovato. Među ostalim, tu je pre- 
česta upotreba pleonastičkoga ga (po Kurelčevu uzoru), veznik eda, indekli- 
nabilno što mjesto koji, koja, koje, kao i glagoli sastavljeni s prečestim pri- 
jedlozima i tamo gdje im nema mjesta. 

S obzirom na upotrebu ga Voršak misli »da je u tom gakanju Bog zna 
kakova uzvišenost sloga; nu trebalo bi da ima na umu, što se obćenito drži, 
da od uzvišenosti nije daleko do smiešnosti«. 

Iako je u osudi toga Voršakova običaja imao Iveković pravo, nije bio 
sasvim opravdan drugi njegov prigovor: upotreba što mjesto koji, koja, koje, 
za koju misli da je u Voršaka upravo »nesnosna«. Iveković mu prigovara 
što mjesto koji vrlo često upotrebljava: što, što ga, što mu, u čemu nije imao 
pravo, osim napomene da je Voršak uza što još prečesto stavljao partikulu 
no (šio-no ga, štono mu i sl), dok bi Iveković htio samo kojega, kojemu, 
Kako je Voršak u svome načinu pisanja ipak donekle slijedio i Kurelčevu 
filološku školu, razumije se da je s pravom Iveković prigovorio i upotrebi 
duala (ljudi kojiuh, njiuh potomci), upotrebi prezenta u značenju futura i 
perfektivnih glagola (nadje, izgubi, oslobodi), kao i imperativa (napuni vas, 
službuj, naučuj). 

Impulzivni Iveković htio je neograničenu pobjedu i priznanje svoje je- 
zične nadmoći. Predlaže stoga da akademici Daničić, Jagić, Rački i Veber od- 
luče tko je u pravu: Voršak ili on, Iveković. Oni bi imali presuditi u čijem 
je prijevodu više vjernosti izvorniku, čiji je jezik bolji i »pravilnija grama- 
tika«." 


8% Katolički list, 1878, br. 24. 

* Katolički list. 1878, br. 28—31. 

" Da bi pokazao svoju prednost, Iveković predlaže neka Voršak označi samo 
iedan list (koji god hoće) pa će već na tom ograničenom prostoru akademici-su- 
ci moći izreći svoje mišljenje. Onaj koji izgubi bitku, platit će ocjenjivačima 
stotinu forinti, a ako oni to ne htjeli primiti, neka novac ostane Akademiji. Ive- 

Kako je Iveković u svome odgovoru spominjao i Vebera, on objavljuje 
Očitovanje* ustanovljujući da Iveković tvrdokorno ne želi prihvatiti ništa 
od drugoga, a u književnim prepirkama »nije mu toliko stalo do istine, koliko 
do svoje taštine, da se održi pobjednikom«. Pošto je korigirao Ivekovića u 
nekim mjestima o kojima su se sporili (a nisu sve zanimljive s jezičnog gle- 
dišta), Veber završava svoju izjavu s prigovorom Ivekoviću kako u svojem 
Evangjelistaru »grieši skoro proti svim onim točkam, koje Voršaku prigovara. 
Doista mnogo razloga za g. Ivekovića da bude puno čedniji.« 


3. Iveković-Veber-Voršak — u obrani vlastitih jezičnih pogleda 


Kako je sada nastala igra utroje, uzima riječ i Voršak te izriče uglavnom mi- 
sao o tome kako je njegov jezik mnogo slobodniji i samostalniji od Ivekovi- 
ćeva koji se u svemu povodio za Karadžićem: »Što meni, kadgod je po ćudi 
našega jezika, rabe pokraćena pronomina mjesto possessivnih, tom Iveković 
traži i nadji razlog u naših slovnicah a i više u dobrih narodnih spisatelja: U 
Pavlinovića, Miškatovića, Vodopića, Ljubiše.« Hrvati mogu reći, opravdava 
se Voršak od Ivekovićeve objede: Vidio sam tvoju sestru, ali i Vidio sam 
sestru ti. »Ja sam indi kriv, što nisam simpliciter posvojio sve i svaku nje- 
govu, kako je on Vukovu; a ja toga nisam mogao, čim sam bio tada pak i 
danaske sam obsvjedočen, da njegov (tj. Ivekovićev) evangjelistar (koliko 
je do jezika, doslovičnog prevodjenja, a osobito do razumljivosti) ide 
medju najlošije naše spise te vrsti. 

Očito je tu Voršak pretjerao, jer je drugačije mišljenje izrazio u istom 
listu 1876, kada je ocjenjivao Ivekovićevo djelo. Ali u polemici sada je to 
prešutio. Prigovara Ivekoviću da je jezik učio iz knjiga i živeći u Zagrebu, 
dok je on, Voršak, štokavac i Srijemac, koji je uz to čitao spise i Pavlinovi- 
ćeve i Ljubišine, gdje nema ništa stranoga »do vonja čisto narodnoga«. On 
je, veli, prevodio slobodno, ne riječ po riječ kao Iveković, te je on nakon 
Adžića i Kristijanovića »razkinuo te okove trseć se i vierno al i hrvatski 
razgovetno prevadjati«. Iveković je kopirao Karadžića, tj. ili ga je prepisao ili 
se poveo za njim, dok nije potrebno da Karadžić bude čak i bibličkim her- 
meneutom. A na račun Ivekovićev dobacuje: »Da kajkavac uči štokavca pi- 
sati!« 


Da bi pokazao ispravnost svoga prijevoda, Voršak pokušava da obrani 
svoje poteze u prijevodu: Vespere sabbati preveo je U kasni subotni mrak 
jer je tako po duhu ljepše. Rečenicu Expurgate vetus fermentum preveo je 
Izplaknite stari kvas! To je, možda, »strahota kajkavcem, koj se književnom 
jeziku učio iz slovnice i knjiga ...«. Da bi pecnuo kajkavca Ivekovića, poručuje 
mu Voršak: »Podji moj Klanjčanin, podji k Dunavu pak ćeš čuti svaki čas: 


ković napominje kako je već 1867. u Katoličkom listu izjavio »koliko nam je potrebit 
po zakonih književnoga jezika našega i po propisih crkve katoličke stvoren prievod 
sv. pisma...«. Stoga se prije nekoliko godina bio dogovorio sa senjskim biskupom 
da taj prevede Novi zavjet, a on Stari zavjet kako bi se sve to moglo upotrebljavati 
i na Bogoslovnom fakultetu i inače. Ističe na kraju kako se toga posla okanio 
jer je bio uvjeren da je to za nj pretežak posao. 

*% Katolički list, 1878, br. 32. 

? Katolički list, 1878, br. 32. 

Izplaknuti žito, rublje...« Da bi još potvrdio tu svoju misao, poziva se na 
Kurelčev ugled, a u »Zagrebu priznaju da je Kurelac barem poznavao našemu 
jeziku leksikalnu čest«. Citira zatim Kurelčevu poznatu misao o prevođenju: 
»Ja sam znao, da je uz viernost prevodiocu još i dužnost tako prevesti, da 
čitajuć tudju knjigu svoju pomišljamo.«" Dakako, Voršak nije prihvatio već 
malo smiješni Ivekovićev prijedlog o jezičnom sudu četvorice akademika, ismi- 
javši ga zapravo, ali Voršakovi su dokazi više duhoviti i blještavi negoli isprav- 
ni i precizni. Ipak je imao u načelu pravo kada je zahtijevao da hrvatski prevo- 
dilac treba postupiti samostalno, obazirući se na svoju čitalačku publiku. 


Iveković nije odgovorio samo Voršaku nego i Veberu, jer su sada sva 
ta tri imena povezana. Veber u svome odgovoru“ ponavlja često već izricanu 
misao o tome »da bi se u ovo prelazno doba, u kome se prosti čakavski i 
kajkavski puk uvodi u štokavštinu, imao evangjelistar tako prevesti, da bi ga 
svi zajedno i čakavci i kajkavci i štokavci što lašnje razumjeti mogli«. I on 
je sam, ističe Veber, upotrijebio dosta aorista i imperfekata u svojim djelima 
(brani se protiv Ivekovićevih prigovora zbog nedosljednosti), ali »svatko 
vidi, da je to posve drugo, nego kad se Vaš evangjelistar čita na Bednji ili na 
Grobniku«.“ 


4. Sukob triju gledanja: Zagrebačke, Riječke i Daničićeve škole 


Kao što se vidi iz prikaza duge, opsežne i zamorne diskusije, sukobila su 
se tu tri gledišta na pitanja književnog jezika: Iveković kao zastupnik hrvat- 
skih vukovaca, Veber kao ideolog Zagrebačke filološke škole i Voršak kao 
zakašnjeli branič nekih Kurelčevih osobina, iako u svemu ni on nije slijedio 
svoga učitelja. 

August Musić u Uspomeni dra Franciska Ivekovića“ veli da je Iveković 
u proučavanju Karadžićevih i Daničićevih djela, pogotovu Karadžićeva Rječ- 
nika »dotjerao dotle, da je malo tko Vukov jezik tako dobro poznavao i tako 
čistim jezikom književnim pisao kao on«. To je svakako, prema Musiću, »za- 
nimljiva pojava«, s obzirom na to što je »Iveković i ...kao nećak njegov I. 
Broz bio rodom zagorski kajkavac«. Ipak je ta pozitivna Ivekovićeva osobina 
sadržavala u sebi i negativnosti: on u svojim postupcima nije bio dovoljno 
svjestan da su i prije Karadžića Hrvati imali svoju bogatu kulturno-jezičnu 
baštinu i da imaju svoju jezičnu tradiciju, a u Rječniku iz 1901. nije se oba. 
zirao na jezik svojih suvremenika, kako mu je to s pravom prigovorio Vatro- 
slav Jagić.“ 

U konkretnom slučaju ovoga prijevoda, Iveković isuviše i u pojedinosti- 
ma Slijedi Karadžićev prijevod, što će mu zamjeriti i Veber i Voršak i ured- 


*%F. Kurelac, Stope Hristove (preveo), Zagreb, 1868, XIX. 

“ Katolički list, 1878, br. 41. 

“* Kako Iveković nije ušutkao Voršaka, opet piše Iveković svoj opsežni Utuk 
u br. 42—44, a usput se obara i na Vebera. Iveković u potankostima ponavlja već 
postavljena pitanja, čime se konačno ita mučna polemika završila, uz uredničku 
bilješku kako se tim člankom definitivno završava rasprava o tom pitanju te 
uredništvo neće primati više nikakvih priloga o toj temi. 

# Ljetopis JAZU, knj. 38, 1924, str. 63—76. 

“V. Jagić, Rječnik hrvatskog jezika. Skupili i obradili Dr. F. Iveković i Dr. 
Ivan Broz. Archiv fir slavische Philologie, XXIII, 1901 i XXIV, 1902. 

ništvo lista, u čemu su imali podosta pravo, iako se kajkavac Iveković ozbiljno 
trudio da pronikne u štokavski izraz, ali se pri tome ipak suviše naslanjao na 
Karadžića, 

Veber u svojoj polemici nastupa s pozicija praktičnosti, konkretnog vre- 
menskog časa u kojemu bi bilo, prema Veberu, prerano uvoditi neke »kraj- 
nje« štokavske osobine. Stoga je protiv prevelike upotrebe imperfekta i 
aorista u pučkoj knjizi namijenjenoj kajkavskoj sredini, iako nije protiv 
te iste upotrebe u knjizi s višim književnim pretenzijama. Ali će kasnije 
izreći jasno i odlučno da zapravo uopće ne treba sasvim napustiti ni neke 
kajkavske i čakavske osobine, posebno u leksiku. Takve će misli o čakavštini 
i kajkavštini kao sastavnom dijelu hrvatskoga književnog jezika, pored do- 
minantne štokavštine, izreći potkraj 19. stoljeća 1 Antun Radić, a kasnije 
posebno Ivan Milčetić, Petar Tomić i drugi. 

Voršak je djelomično slijedio Kurelčeve jezične osobine, ali u ograni- 
čenoj mjeri. U njegovim prilozima ima teoretski i praktički i ispravnih misli, 
ali u njima dolazi do izražaja više invektiva i polemički ton po svaku cijenu 
nego mirno raspravljanje. 

Ta je polemika pokazala raznolike poglede na književni jezik koji se još 
nije ustalio u potpunosti, kao što je i pravopis bio neujednačen. Upravo će 
se godine 1877. sastati pravopisna komisija, pod Veberovim predsjedavanjem, 
kako bi riješila tu problematiku. Iste godine pojavio se i kroatizirani prijevod 
Karadžićeva prijevoda Svetoga pisma. Te korekcije, po načelima Zagrebačke 
škole, učinio je Bogoslav Šulek. U Obzoru iste godine pojavljuje se niz čla: 
naka u kojima se iznosi misao kako je hrvatski ijekavski književni jezik 
kao književni izraz zapravo poseban književni jezik prema ekavskom, srp- 
skom. Pojavljuju se dakle misli kako je jezični izraz Zagrebačke škole za- 
pravo hrvatski jezik. Treba pobliže prikazati spomenute tri činjenice. 


VI. PRAVOPISNO-JEZIČNA AFIRMACIJA ZAGREBAČKE ŠKOLE 


1. Odluke pravopisne komisije godine 1877. 


Kako je u pravopisnom pogledu vladao metež, te se naredba Dvorske kance- 
larije od 1862, odnosno od 1864. zapravo nije poštovala, vlada je pozvala 
zemaljski školski odbor, još pojačan najpoznatijim školskim i književnim 
stručnjacima, da se izjasni o nekoliko osnovnih pitanja: 1. drži li Odbor da 
bi se pravopisnom neredu u školama moglo stati na put, 2. na koji bi se 
to način postiglo, 3. je li moguće propisivanje jedinstvenog školskog pravo 
pisa i kakav bi on imao biti. 

Pošto je školski odbor podnio veći elaborat, došlo je i do konkretizacije 
pravopisnih pravila. Prije toga treba reći tko je prisustvovao pripremnim 
sjednicama. To su bili predsjednik Ivan Kukuljević, J. Jurković, F. Petračić, 
I. Bartulić, I. Stožir, T. Smičiklas, Lj. Modec, S. Basariček, S. Sabljak i »pri: 
zvanici« A. Veber, F. Marković, J. Miškatović. 


Oni su najprije postavili pitanje: treba li uopće postavljati kategorički 
imperativ o propisanom pravopisu i hoće li ga se tko držati ili će naići na 
otpor. Petračić se zapitao može li se uopće uspješno o tome raspravljati, jer 
se pravopisna pravila povezuju s jezičnima, a to se pitanje nije još dokraja 
proučilo. Smičiklas smatra da bi bilo najbolje kada bi i škola i književnost 
imale isti pravopis, što nije do tada bilo. Jurković, naprotiv, iznosi mišljenje 
da se u znanosti svaki dan iznose nove hipoteze te nije potrebno da ih škola 
odmah i usvaja dok se one s vremenom ne pokažu doista posve prihvatlji- 
vima. Basariček ne vjeruje da će moći školski pravopis utjecati na život, 
Ipak su se složili u tome da treba nešto učiniti kako bi se stalo na kraj 
pravopisnom neredu u školi, te su izabrali poseban pododbor koji bi se 
potanje pozabavio svim pravopisnim pitanjima. Predsjednik bi bio A. Veber, 
a članovi Petračić, Marković, Smičiklas, Modec i A. Pavić. 


Taj je odbor podnio u ožujku 1877. školskom odboru opsežan izvješlaj. 
Izvjestitelj s održanih sjednica Mrazović (koji je o svemu opsežno referirao 
u Viencu) napominje na početku da bi »po odborovu priedlogu pravopis 
za školu imao biti s nekimi iznimkami isti, kojim naš list piše«.“ 


Pododbor je stao vijećati o predloženim rješenjima po redu te je, 
nakon kraće diskusije, prihvatio pisanje samoglasnoga r u obliku r (bez po- 
pratnoga e ili a). Bilo je i suprotnih mišljenja. Veber je navodio da primorci 
ne poznaju samoglasnoga r, nego ar (smart, parst), ali je prihvaćeno spo: 
menuto rješenje. 


S obzirom na refleks glasa jat odlučeno je da se piše u dugim slogovima 
ie, a u kratkim je, ali su predvidjeli i pisanje samo e u određenim slučajevima 
(mreža, vreća, prelaz, prevod). Odbor je preporučio da se izradi posebna 
knjižica u kojoj bi bile zabilježene sve riječi s refleksom glasa jat. Piše se 
samo ć, ne i tj, ali se predviđa pisanje dj i dj (đ), lj i lj (ćirilsko %), Nj i nj 
(bez točke). Pitanje je riješeno na taj način što se razlikovalo dj i dj (bez 
točke na j) te lj i lj; (bez točke), kao i nj i nj (bez točke). 


Uredništvo Vienca reagiralo je na taj nepraktičan prijedlog ovom oprav- 
danom napomenom: »Ovo nam se razlikovanje čini posvema suvišno, što se 
je u mnogih krajevih razlika već posve izgubila, te se svagdje čuje sliven 
glas iđ (tiskano je ćirilsko đ). A bit će i ta piknjasta razlika toli tegotna i pri 
pisanju i pri štampanju, da se ne će moći održati. Ako akademiji znanosti 
za njezin rječnik treba te razlike, onda ju neka ustanovi radi znanosti; nu 
svagdanjoj literaturi niti u školi toga ne treba. To je naše mnienje.« To 
mišljenje urednika Vienčeva Augusta Šenoe doista je prevladalo. 

Mnogo se raspravljalo i o morfonološkom ili fonološkom pisanju, dakle 
o »etimologiji« i »fonetici«. Iako je većina bila za »etimološki umjereni pra- 
vopis«, Pavić je izjavio da će braniti »stari pravopis hrvatski, kako ga za- 
govara historija hrvatskoga jezika od tri vieka«. Pavić smatra da se »etimo- 


%& Vijenac, 1877, br. 11, str. 179 — Usp. i Mirko Pelravić, Jedna značajna ob- 
ljetnica, Jezik, 1952/53, br. 5, str. 156—160. 

loški« u hrvatskoj književnosti počelo pisati tek od vremena Lanosovića koji 
je počeo etimologizirati povodeći se za Nijemcima. Pitanje je, veli Pavić, 
hoćemo li se povesti za Karadžićem koji piše gospocki i sl., ili će se njegovo 
pisanje nešto .»stegnuti« i u kojoj mjeri. A da bi se to ustanovilo, treba 
problem najprije istražiti znanstveno, što se mora ustanoviti dugotrajnim 
proučavanjem. Tome se protivio Marković iznoseći mišljenje da u starije 
doba nije bilo sustavnosti u pisanju, pa ni ispitivanja ne bi dovela do kakva 
određenog rezultata. Uostalom, starija literatura nije više ljudima pristu- 
pačna, pa treba gledati kako se pisalo posljednjih četrdesetak godina, od 
Gaja dalje. Konačno opet uzima riječ Armin Pavić iznoseći Bocklingovo načelo 
za slavenske jezike koje traži da se u sredini riječi mogu sastati samo oni 
suglasnici koji mogu stajati na početku riječi. No, pobijedilo je mišljenje 
o upotrebi »umjerenog etimološkog« pravopisa. 

Dugo se raspravljalo i o obliku -ah u genitivu množine i navodilo se 
više razloga za njegovu ispravnost. Tu se naročito u diskusiji odlikovao Veber 
iznoseći opsežno historijat toga oblika. Kada se istaklo da je to najnovija 
pojava u hrvatskom jeziku, Pavić je izveo dedukciju i tražio da se onda 
upotrebljavaju i noviji oblici -ima, -ama u dativu, lokativu i instrumentalu 
množine. Prevladalo je mišljenje o upotrebi -ah u genitivu množine. Govorilo 
se i o sastavljenom i nesastavljenom pisanju negacije ne i o pisanju stranih 
riječi. 

Na kraju se izrazilo mišljenje da bi trebalo napisati i potanko iznijeti 
pravopisna pravila u jednoj knjizi, što bi izradio određen stručnjak, ali se 
već na početku naišlo na zapreke. Jurković je smatrao važnim barem to da 
se izradi rječnik s riječima ie, je i da se odrede točne granice za morfonološko, 
odnosno fonološko pisanje. Zaključeno je još i to da se elaborat preda vladi 
onakav kakav jest, s napomenom da je pitanje »etimologije« i »fonetike« još 
premalo istraženo. Ta pravopisna komisija, koja je bila zapravo pododbor 
pojačanog Zemaljskog školskog odbora (s predsjednikom Ivanom Kukulje- 
vićeni), svoja je pravila izradila pretežno na Jagićevim načelima iz godine 
1864 (u Književniku), osim što se odlučila za nastavak -ah u genitivu mno- 
žine. Pododbor se odlučio dakle za srednji put: nije ostao kod Gajeva pra 
vopisa, odnosno ponovljenog pravopisa iz 1862. i 1864, a nije prihvatio ni 
Karadžićev. 


Pošto je predao svoj elaborat vladi, Zemaljski školski odbor dodao je 
napomenu »kako je stvar glede pitanja etimologijskoga i fonetičkoga premalo 
ioš istražena«. Vlada nije propisala izradu pravopisnog priručnika. Armin 
Pavić bio je za »fonetski« pravopis, pa ako već nije mogao prodrijeti svojim 
prijedlogom, nastojao je da se ne izrađuje ni poseban pravopisni priručnik. 
On je izjavio da će »ustmeno u zem. školskom vieću braniti stari pravopis 
hrvaiski«, tj. fonetski pravopis. 


Tako je završeno to raspravljanje pravopisnog pododbora bez dovoljno 
jasno izraženih zaključaka koji bi bili određeni pravopisnim priručnikom. 
Taj će se pojaviti, ali na drugim osnovama, tek nakon petnaest godina. 

Međutim, u ono doba upotrebljava se u javnosti i u školstvu jezik kako 
ga je zastupala Zagrebačka škola. Tako se iste godine 1877. pojavilo dotjerano 
izdanje Svetoga pisma s jezičnim i pravopisnim osobinama koje su tada 
dominirale, 

2. Redakcija Karadžićeva prijevoda Svetog pisma — prema osobinama 
Zagrebačke škole godine 1877. 


Britansko i inozemno biblijsko drušivo nakanilo je izdati jedno izdanje pri- 
jevoda Svetoga pisma koje bi bilo bliže hrvatskoj jezičnoj praksi, posebno 
s obzirom na pravopis, jezične i posebno leksičke osobine. U spomenutoj 

polemici u Katoličkom listu naveo je Iveković kako su predstavnici Biblij- 
skog društva njega zamolili da prevede Sveto pismo za njihove potrebe, ali 
da je on to načelno odbio. Iz polemike između Ivekovića i Voršaka izlazilo 

bi kao da je i Voršak pokušao da se dade na prijevod Svetoga pisma za 
potrebe Biblijskog društva, ali od svega toga nije bilo ništa. Kasnije je, 
prema Ivekovićevim riječima, on sam preveo Sveto pismo, ali ga je i uništio 
jer je bio uvjeren da nije bio dorastao takvu poslu. 

Konačno je Biblijsko društvo zamolilo Šuleka da priredi Karadžićev 
prijevod Svetoga pisma za potrebe hrvatske katoličke publike, što je on i 
učinio, prilagodivši ga osobinama Zagrebačke filološke škole. Knjiga se poja- 
vila godine 1877. u prvom izdanju, tiskana je latinicom, u izdanju A. Reichar- 
da u Beču. Nakon toga prvoga izašlo je i više drugih izdanja: 1886, 1888, 1889. 
i zatim 1890. s priloženim psaltirom, u malom formatu latinicom u dva stupca. 
Kagnije su nastala i nova izdanja: 1891, 1893, 1896, 1899, 1901. Ona imaju 
isti broj stranica,“ ali postoje i neke promjene i s obzirom na pravopis: 
prva su izdanja tiskana »korijenskim« pravopisom, kasnije i »fonetskim«, a 
postoje i neke druge izmjene. 


Kako nisam mogao nikako doći do prvoga izdanja iz 1877, pregledao sam 
ono iz 1889, tiskano u Budimpešti. Glavne promjene između Karadžićeva pri- 
jevoda i ovih izdanja što ih je priredio Šulek sastoje se uglavnom, s jezične 
strane, u promjeni imena, npr. Avram — u Abraham, Jovan u Ivan, Isus 
Hrist u Isukrst i sl. 


Fonološki pravopis pretvoren je u morfonološki, a u deklinaciji su upo- 
trijebljeni stariji oblici, kako je propisivala Zagrebačka škola. Tako nalazimo 
u genitivu množine nastavke -ah, -ih i sl.: Jer će on izbaviti narod svoj od 
griehah njegovih. — Nećete obići gradovah Izraelskih, dok dodje sin čo- 
vječji. — Ako vas tko neprimi, niti posluša riečih vaših, izlazeć iz kuće ili 
iz grada onoga otresite prah s noguh svojih. 


U dativu množine: 


Nedajte svetinje psom. — Podnožje nogain njegovim. — Kako i mi opraš- 
tamo dužnikom svojim. — Tada ustavši zaprieti vjetrovom i moru. — Nego 
idite k izgubljenim ovcam. — Mir će se vaš k vam vratiti. A kad oni otidjoše, 
poče Isus ljudem govoriti. — On je kao djeca koja viču svojim drugovom. 


Gle čovjeka izjelice i pijanice, druga carinikom i grješnikom. 

U lokativu množine: 

On je kao djeca koja sjede po ulicah. — I prohodjaše Isus po svih 
gradovih i selih učeć po sbornicah njihovih, i propoviedajuć evandjelje. — 
Nenosite zlata, ni srebra, ni mjedi u pojasih svojih. — Odreći ću se ja pred 
otcem svojim koji je na nebesih. — Koji meke haljine nose po kraljevskih 
su dvorovih. — Inače plate neimate od otca svojega koji je na nebesih. — 
Kao što čine licemjeri po sbornicah i po ulicah. — Otče naš koji jesi na 
nebesih. — Po rodovih njihovih poznat ćete ih. — Zašto zlo mislite u srcih 
svojih. 

U instrumentalu množine: 


Hajdete za mnom i učinit ću vas lovci ljudskimi.— Jedjahu s Isusom 
i s učenici njegovimi.— Zašto s carinici i grešnici učitelj vaš jede i pije?— 
I dozvavši svojih dvanaest učenikah dade im vlast nad duhovi nečistimi da 
ih izgone. 


“V. Jagić, Die serbokroatischen Uebersetzungen der Bibel im Ganzen oder 
cinzelner_ Tele derselben, Archiv fir slavische Philologic, Band 34, Berlin 1913, 
str. 530—531. 

U zamjeničkoj i pridjevskoj deklinaciji mjesto nastavaka -ijeh, -ijem, 
koji se nalaze u Karadžićevu prijevodu, redovito se mijenjaju u -ih, -im, npr. 
svojijem — svojim, svojijeh — svojih, ovijeh — ovih, onijeh — onil1, stari- 
jeh — starih, ovijeh malijeh — ovih malih. 


Tako onda rečenicu: I pristupiše k njem ljudi mnogi, koji imahu sa 
sobom hromijeh, slijepijeh, nijemijeh, uzetijeh, i drugijeh mnogijeh — mije- 
nja: I pristupiše k njem ljudi mnogi, koji imahu sa sobom hromih, sliepih, 
niemih, uzetih, i drugih mnogih. 

Isto tako mijenja Šulek i neke druge riječi: mjesto đavo — đavol, 
mjesto so — sol, mj. govoreći — govoreć, mj. pa — pak, mj. šta — što, mj. 
nema — neima, i sl, a mijenja i pojedine riječi kao: mjesto kapetan uzima 


riječ satnik, mj. škrgut — škripanje, mjesto tašta — punica, mj. veliki krd 
— veliko krdo, mj. tečenje krvi — krvotočje, mj. plata — plaća, mj. zapovi- 
jest — zapovied, mj. sablazniti se — smutiti se, mj. siledžija — silnik, mj. 
dockan — kasno, mj. kotarica — košarica, mj. kurvarstvo, kurvarski — blud- 
nost, bludnički, mj. razdriješiti — razriešiti, mj. carstvo, car — kraljevstvo, 
kralj i sl 


Zanimljivo je da je u tekstu ostao oblik mudarac mjesto mudrac iako 
je Veber osuđivao Ivekovića što je uzeo riječ mudarac. Tako u tom Šulekovu 
tekstu primjećujemo ovakve oblike: dozva mudarce, doznao od mudaracah. 


U glavi 6. Evanđelja po Mateju naći ćemo ovakav Lekst: 


Ovako dakle molite se vi: Otče naš, koji si na nebesih, da se sveti ime 
tvoje; da dodje kraljevstvo tvoje; da bude volja tvoja i na zemlji kao na 
nebu; kruh naš potrebni daj nam danas; i oprosti nam dugove naše kao 
što i mi opraštamo dužnikom svojim; i nenavedi nas u napast; nego 
izbavi nas od zla. Jer tvoje je kraljevstvo, i sila, i slava u vieke. Amen. 


Šulekova adaptacija Karadžićeva prijevoda Svetoga pisma rađena je, kako 
se Vidi, po uzusu Zagrebačke filološke škole, poštujući pravopisna pravila 
što su određena 1877, odnosno pravila Veberove Gramatike iz 1876. Takav 
prijevod koji bi zadovoljavao najprošireniju upotrebu hrvatskoga književnog 
jezika onoga doba upravo je nakladnik i tražio. 


3. Književni jezik — »viša potencija govora narodnog« 


Neki sljedbenici Zagrebačke filološke škole i u to su se doba nadali da će 
se preko jezičnih osobina te škole i Slovenci združiti u zajedničkom »ilirskom« 
jeziku. Takve je nade gojio Adolfo Veber Tkalčević i 1884. i 1885, na godiš- 
njoj skupštini Matice hrvatske, zapravo do smrti, 1889. 

Analizirajući osobine jezika kojim su se služili Srbi i jezika kojim su 
se Služili Hrvati, pojedinci primjećuju različit stav prema gledanju na srž 
književnog jezika. Tako zagrebački Obzor već 1877. ustanovljuje kako je 
srpski jezik jedno, zasnovan pretežno na ekavici, a hrvatski drugo, zasnovan 

na jekavskom govoru kojim je pisana i dubrovačka književnost, s različitim 
pogledima na književni jezik, koji je već »viša potencija govora narodnoga«. 
Spomenute se misli iznose u većem radu pod naslovom Pogled na hrvatsku 
književnost godine 1876," a Narodni list u Zadru donosi ga 1877. u br. 32 
i dalje. 


Obično se veli da je Hrvatom i Srbom u književnosti jezik zajednički. 
Po shvaćanju današnjeg lingviste bilo bi to istinito, jer njemu vriede svi 
oblici i sve rieči jednako, kao što i u botaniki sve vrsti bilja jednako 
vriede; ali nestoji to po shvaćanju običnog filologa i stiliste, koji pravi 
razliku med dialektom i dialektom, te med rieči i rieči kao što vrtlar 
razlikuje bilje od bilja. Mi smo Hrvati poprimili nariečje hercegovačko 
za pismen jezik, koje su već i stari hrvatski književnici dubrovački po- 
digli na čast jezika književnoga. Srbi većinom pišu ekavštinom. nari- 
ečjem, koje može sve prednosti imati, ali liepo i milozvučno nije... 
Gdje je tu dakle naše jedinstvo jezika? Kako mi shvaćamo književni jezik, 
niečemo sasvim jedinstvo književnog jezika u nas... Mi Hrvati imadosmo 
u prošlosti dosta znatnu literaturu; Srbi prave narodne literature nemaju 
do Vuka Karadžića... Gaj je našao u staro-hrvatskoj literaturi dubrovač- 
koj gotov jezik, kojemu je osnovom, t.j. hercegovačko nariečje. Nariečje 
je to po sebi liepo svakako liepše od svih drugih, uz to tim je nariečjem 
pisana liepa dubrovačka književnost. Nije dakle čudo, ako je Gaj morao 
odmah pomisliti na ito narječje i uvesti ga kao književno. Samo je 
smiešno, kad nam se gdjekad sa srbske strane dovikne da smo im ugra- 
bili njihov jezik; dočim su Hrvati tim jezikom pisali kad su se Srbi 
gušili u staro-bugarsko-rusko-srbskom žargonu. 


Hrvalski su pisci počeli svoj jezik gladiti, birati riječi, nastojali su jezik 
oplemeniti jer su shvatili da pismeni jezik mora biti »viša potencija govora 
narodnoga«. »U obće to je shvaćanje posve zdravo. Gdje ima uljudnosti, 
tu se i mora tako raditi, tako su postali književni jezici svih narodah.« To su 
uvidjeli već Dubrovčani, pa su svome jeziku dali »neki biljeg učenosti i aka- 
demičnosti«, a u tome su ih ilirci nasljedovali, pa se već sada može govoriti 
o pravom književnom jeziku. U Srba je nakon duga boja nestalo slaveno- 
srpskoga jezika, Karadžić je postavio svoje načelo »Piši kako govoriš«, ali 
su ga Srbi krivo shvatili, a »Hrvati su ga uglavnom primili sa rezervom«, 
Srbi uopće ne osjećaju potrebu konsolidiranog, jedinstvenog, oplemenjenog 
književnog jezika, nego svaki piše po svome. Zbog toga se opažaju u Hrvata 
i Srba dvije sasvim protivne struje, »jedna koja teži za klasicitetom nekim, 
druga, koja se neće da diže nad prostonarodniin govorom«. Iako obje struje 
imaju u sebi pozitivnosti, pobjedu će ipak odnijeti prva, jer to traži proces 
u razvoju svakog jezika. 


Konstatira se da na hrvatskoj strani doista nešto znače prozaisti Kure- 
lac (»ali samo s rezervom«), Trnski, Šulek, Jurković, Šenoa, Miškatović, Pav- 
linović, a isto tako i pjesnici Mažuranić, Preradović, Trnski, Vežić, Marković, 
Šenoa, Dežman, Botić. Katkada se pošlo i krivim putem te se jezik sputavao 
u okove, ali je u Srba zlo u tome što se ne nastoji »na idealiziranju narod- 


" Članak iz »Obzora« pretiskao je zadarski »Narodni list« iste god. 1877, u br. 
Rid 

nog jezika«, tek s nekim izuzecima kao što je S. Novaković »koji ide u red 
najboljih srpskih književnika«. Istina, hrvatskom jeziku s pravom prigovaraju 
da miješa katkada različite riječi i provincijalizme, koji ne idu u štokavsku 
knjigu, kuju se nove riječi i onda kada ih ne treba, prihvaćaju se nepotrebni 
arhaizmi, a štokavski se govor ne proučava na samom vrelu. Ali proučavanje 
jezika u narodu nije sasvim dovoljno, jer »književni jezik«, prema mišlje- 
nju piščevu, ima posebne zakone. U tome ne treba pretjeravati, kao što neki 
jeziku daju suviše učeni i umjetni pečat, zbog čega takvi spisi ne prodiru 
lako među puk koji ih ne razumije. S te strane pisac je voljan radije pri- 
hvatiti i srpski način pisanja, pa bio i manje uglađen nego hrvatski, »gdje 
se jeziku podaje preveć umjetni oblik«.“ 


Jer, badava je tražiti »vrsnika« neumrlom Kačiću. On je »divotnik sam, 
osamljen u cieloj prošlosti knjige hrvatske«. On je prvi i gotovo jedini pro- 
svjetitelj puka hrvatskoga. Sva je naša književnost, osim rijetkih izuzetaka, 
aristokratskog karaktera, namijenjena izobraženim čitaocima, a Kačić je jedini 
pučki pisac, pa zato »nitko nije tako duboko zavirio u srce hrvatskog naroda 
kao Kačić«, on svijetli kao velikan, on je postao u narodu drugim Svetim 
pismom, ali se unatoč svim tim činjenicama ne uvažava u dovoljnoj mjeri. 


Pitanje upotrebe rječničkog blaga razdvajalo je također spomenute dvije 
struje. Ilirci se već od početka svoga djelovanja nisu ograničili na rječnik 
hrvatskog i srpskog sela i malog grada ili tek na rječnik narodne pripovijetke 
ili pjesme, kako ga je pretežno iznio Karadžić u svome Rječniku iz 1818, odno- 
sno u drugom izdanju 1852. Ilirci su to činili i iz idejnih razloga jer su 
postavili geslo da je njihova slovnica i njihov rječnik čitava Ilirija, kao i iz 
težnje da stvore takav jezik koji bi bio bliz svim ograncima ilirskog naroda. 
Ali ilirci su bogatili i širili svoj leksik i zbog toga što su bili uvjereni da im 
samo pučki jezik ni u prvoj polovici 19. stoljeća, a pogotovu u drugoj, nije 
bio dovoljan, nego su ga proširivali kako bi zadovoljili sve veće i proširenije 
potrebe razgranatijeg književnog jezika. Pored osnovnog pomagala što je pred 
stavljao za ilirce Karadžićev Rječnik, i kajkavsko i čakavsko narječje, kao i 
slavenski jezici, pogotovu češki i ruski i slovenski, važni su im izvori živog 
i potrebnog leksičkog blaga iz koga su obilno crpli. Ako ne bi našli pogodnog 
izraza ni u štokavskom narječju ni u čakavskom, odnosno kajkavskom, stva- 
rali bi i nove riječi. 

Stoga su odbijali prigovor da bi bila šteta što se Hrvati ne drže Vukove 
»Piši kako puk govori«. Načelo da se leksik izrađuje za sve veće i raznoli- 
kije potrebe književnog izraza postalo je najdominantnijim u Zagrebačkoj 
filološkoj školi, dok su prva dva spomenuta principa, zasnovana na njihovim 
idejnim koncepcijama, pomalo nestajala, tako da je Zagrebačka filološka škola 
postala zapravo samo hrvatskom filološkom školom, školom hrvatskoga knji- 
ževnog jezika, iako je načelno još ovdje-ondje tražila sveopće ujedinjenje u 
zajedničkom jeziku. 

Uskoro će određene struje zahtijevati sve više da se jezične postavke 
Karadžićeve i Daničićeve škole prihvate i u hrvatskoj javnosti. 


* Narodni list, 1877, br. 33. 

VII. SUTON ZAGREBAČKE FILOLOŠKE ŠKOLE 


1. Sukob Vebera i Mirka Divkovića 


Oikad je osnovana Jugoslavenska akademija, u njezinim se izdanjima upo- 
irebljavalo nekoliko pravopisa i tipova književnog jezika, kako je već napo- 
menuio. U novopokrenutom Akademijinu Radu surađuje i akademik Veber 
Tkalčević s više rasprava, pa je od 1868. do 1874. objavio sedam znanstvenih 
priloga, npr. O vremenih u hrvatskom jeziku, O slogu hrvatskom, O pridav- 
niku, O zaimenu, O glagolju, O naravi hrvatske izreke i dr.“ Smatra da su 
nedovoljno proučena naročito pitanja hrvatske skladbe (sintakse), pa se zbog 
toga latio tog posla. Ne zadovoljava ga napomena da je to učinio već Kara- 
džić, On priznaje Karadžiću vrijednost, priznaje vrijednost sabranih narodnih 
pripovijedaka i pjesama koje je on sakupio, ali one su i samom Karadžiću 
tek temeljem na kojem samostalno gradi jezičnu zgradu. »Nu piše ii Vuk 
najizvrstnije za sve vjekove, je li bio tako filologički izobražen, da se njegov 
jezik može uzeti za alfu i omegu sve izvrstnosti našega jezika? Nije li pače 
filologija u najnovije vrieme odkrila novih pojavah, prema kojima treba 
izpravljati, što je u njem nedostatno, pače pogrješno?« — pita se Veber i 
odgovara negativno. U toj raspravi dolazi i do pogrešnih zaključaka, pretje- 
rujući u svojim konstrukcijama i nedovoljno shvaćajući da je naš jezik slo- 
bodan te da mu se ne mogu postavljati tako određena, oštra pravila kako 
je on to htio, 

Uza sve i manje prihvatljive zaključke u Veberovim raspravama, one 
imaju svoje određeno značenje, pogotovu ako uzmemo u obzir da je on 
kajkavcima pomogao da nauče štokavštinu.“ Veber je intuitivno osjetio kako 
Karadžić ne može biti autoritet u pitanjima finih i složenih problema knji- 
ževnog izraza, a takve je misli izricao među prvima upravo Veber Tkalčević. 
On nije bio suhi filolog, nego je imao i nešto umjetničko u sebi." Veberu su 
i prigovarali, ali on nije htio prihvatiti mnogih prigovora svojih kritičara, 
uvjeren u ispravnost svojih pogleda. Malo je ispravljao i u svojim gramati- 
kama, makar mu kritičari iznosili i neke određenije propuste i pogreške. 

Tako je u trećem izdanju svoje Slovnice hrvatske 1876. napustio pisanje 
&, slogotvorno r, a u genitivu množine dopustio je dvostruku upotrebu ženah 
i žend. Ipak je u osnovi gramatika ostala nepromijenjena, osobito s obzirom 
na upotrebu vremena, o čemu se često raspravljalo s negativnim ocjenama. 


“ Obrađuje ih prof. Jonke u svome radu »Veberove zasluge za naš književni 
jezik«, Rad JAZU, knj. 309, Zagreb, 1956, str. 33—80. 

"A. Barac, Veličina malenih, Zagreb, 1947, str. 49. 

"A. Barac, n.d,, str. 50. Usp. i raspravu Z. Posavca s ovim mislima: »Veber 
ne bijaše dakako nikakav genijalni estetičar, ali u usporedbi s glavnim onodobnim 
filološkim radnicima i publicistima u Hrvatskoj, njegov je vidokrug najotvoreniji. 
Jagić zapravo i nije dopro do sfere estetskog. Kurelac je duboko doživio fenomen 
stvaralaštva upravo u sferi filologije, ali su njegovi nazori ostali relativno zatvoreni, 
stanovište dijelom neizrečeno, imanentno njegovu radu, ali rijetko (premda zato 
u naknadu briljantno) eksplicite formulirani. Veber je bio potpuno eksplicitan. 
... Vebera Tkalčevića, neumornog pisca na mnogim područjima kulturnog, naročito 
književnog života, pisca izvanredno lijepa jezika, vrsnog i tečnog stila, ne može 
mimoići ni jedna ozbiljna historija hrvatske kulture.« Z. Posavac, Estetički pogledi 
Adolfa Vebera Tkalčevića, Kolo, 1970, br. 3, str. 294. i 298. 

Mirko Divković, Jagićev drug iz gimnazije, napisao je 1879. Oblike, a 
1881. Sintaksu hrvatskog jezika, uglavnom prema Miklošičevu i Daničićevu 
uzoru. Veber je najprije podvrgao oštroj kritici Oblike, a kasnije i Sintaksu. 
U polemici je sudjelovao i Armin Pavić, pa je to donekle podiglo ugled Ve- 
berovim shvaćanjima, ali se kasnije Divković pozvao na Daničićevo, Valjav- 
čevo i Živanovićevo mišljenje koje je bilo pozitivno. 

Veber je, između ostaloga, prigovorio Divkoviću i zbog pretjeranog utje- 
caja Karadžićeva: »Naš književni jezik nije prihvatio načela, da je samo ono 
hrvatski idobro, što je u Vuku, mi smo unj gdješto primili i kajkavskih i 
čakavskih elemenata, osobito riečih, premda nam je jezgra štokavska... 
Divkoviću da bude slobodno, služiti se u tumačenju i staroslavenskim jezikom, 
a imi da se nebismo smjeli pozvati kadšto na kajkavštinu? Gdje je tomu 
valjan razlog?«" Veber poziva neka vlada odluči koja gramatika treba da se 
upotrebljava u srednjoj školi: njegova, Veberova, ili Divkovićeva, jer »to ište 
zdrava didaktika, kojoj treba da učiteljski sborovi služe, to ište napredak 
u hrvatskom jeziku, koji treba da je svim nam na srdcu«." 

Međutim, nakon intervencije spomenutih stručnjaka bila je odobrena 
Divkovićeva gramatika, i time je potisnula Veberovu. Oba dijela izašla su i 
zajedno kao Hrvatska gramatika za srednje i nalik im škole (1. Oblici. II. 
Sintaksa). 

Veber je bio prigovorio Divkoviću što je njegova gramatika pisana dje- 
lomično i drugačijom terminologijom od onih što ih sadrže gramatike drugih 
jezika. Divković je oštro replicirao Veberu kako njegove gramatike ništa ne 
vrijede, kako školska djeca po njima ništa ne mogu naučiti, te je stoga upravo 
i odlučio da napiše nove priručnike: »Zato sam ja već prije četiri godine pre- 
dložio u konačnoj sjednici vis. kr. zem. vladi, da se Veberova slovnica zamijeni 
Daničićevom, latinicom štampanom, ali nedobismo povoljna odgovora.«“ 

Ali Armin Pavić ponovio je za Divkovićevu gramatiku gotovo isto što 
je iznio Divković o Veberovoj. Međutim, tu se nije radilo samo o konkretnim 
zamjerkama, nego o načelnom stavu: »Tu se dakle radilo o gramatikama 
dvaju jezičnih i pravopisnih tipova istoga jezika, pa pripadnika jednog tipa 
nije mogao zadovoljiti drugi tip: činio mu se lažan, neistinit, pa ga je a 
limine odbijao.«" 


2. »Ogled« Akademijina Rječnika — pohvale i Veberovi prigovori 


Godine 1878. Daničić najavljuje svojim Ogledom Akademijina Rječnika samo 
djelo koje će početi izlaziti nakon dvije godine. Ni Akademijin Rječnik, 
pisan fonološkim pravopisom i novijim oblicima, neće biti bez značenja u 
prihvaćanju toga načina pisanja u Hrvatskoj potkraj 19. stoljeća. 

Daničić je imao koncepciju rada na sličnu djelu još u vrijeme kada je 
uvrijeđen napustio Beč zato što Karadžić nije prihvatio njegove misli za 


? Djela Adolfa Vebera, knj. HI, str. 35. 
3 A, Veber, n. d., str. 89. * 
Sad M. Divković, Odgovor na sud g. Vebera, Narodne novine, 1879, br. 226— 
ćL Jonke, Veberove zasluge za naš književni jezik, Rad JAZU, knj. 309, 
str, 68. 

koncipiranje Rječnika.“ Sada mu se pružila prilika da je ostvari iako je za 
to trebalo mnogo priprema, pri čemu mu je pomagao njegov đak Stojan 
Novaković, koji će na Daničićev prijedlog biti izabran i za dopisnog člana 
Akademije godine 1870, u dvadeset i osmoj godini života. 

Daničić je počeo rad odmah nakon osnutka Akademije, ali 1873. prelazi 
u Beograd za profesora na Velikoj školi. Akademija ga je zvala da se vrati 
u Zagreb i nastavi leksikografski rad, ali je Daničić »potajno, želeo ... da rečnik 
izađe u Beogradu«." Ipak, kako mu je »dalji rad u Beogradu... bio onemo- 
gućen«, vratio se 1877. u Zagreb i nastavio započeti posao, iste one godine 
o kojoj sam govorio u vezi s raznolikom razgranatošću Zagrebačke filološke 
škole. Te je godine proslavljena u Beču trideseta obljetnica Daničićeve knji- 
žice Rat za srpski jezik i pravopis,“ a godine 1878. Daničić već izdaje Ogled 
Rječnika. Tu navodi popis izvora iz kojih bi se riječi ispisivale. Od tadašnjih 
suvremenih pisaca uzeo je Karadžića, Milićevića, Novakovića, Pančića, Pavli- 
novića, Stj. Mitrova Ljubišu, Njegošev Gorski vijenac i Šćepana Malog i 
Nenadićevo Šumadđinče, Inače je to dijakronijski rječnik, nastao prema uzoru 
Grimmova njemačkog i Littrćova francuskog rječnika. 

Najprije je Daničić htio rječnikom obuhvatiti sve riječi iz narodnih 
govora štokavskoga, čakavskoga i kajkavskoga narječja i čitave hrvatske | 
srpske književnosti, ali je kasnije sužavao svoje prvotne zamisli, što se zasni- 
valo djelomično na tadašnjem shvaćanju, ali je bilo i plod Daničićevih osob- 
Nih sklonosti. Izostavio je iz Rječnika kajkavski dijalekt, uzimajući ipak 
Belostenčev i Jambrešićev rječnik. 


Za književnost mu je granična godina otprilike 1800, a od tih godina 
trebalo je uzimati tek narodni govor (iz Karadžićeva Rječnika, tiskanih na- 
rodnih umotvorina, kao i iz prinosa što su ih skupili prinosnici). Od knjiga 
trebale su se, po Daničiću, uzimati tek one u kojima ima zanimljivih riječi 
što ih »narod« govori. Narod za Daničića bili su tek štokavci. Ali uzimao je 
i određene crkvenoslavenske spomenike, te su iz njih ispisani pravi crkveno- 
slavenizmi što ih štokavci sigurno nisu upotrebljavali. Uz to uzimao je i neke 
srpske pisce i iz druge polovice 19. stoljeća, ali vrlo malo hrvatskih. 

Ogled je naišao na priznanja F. Miklošiča, Sreznjevskoga, S. Novakovića, 
ali mu je u određenim aspektima prigovorio Adolfo Veber Tkalčević i drugi 
hrvatski kulturni radnici, kao Pilepić. 


Miklošič u svome kratkom pismu od svega nekoliko rečenica veli, među 
ostalim: »Mogu Vam i mogao bih svakomu kazati, da po mojoj misli Vaš 
rječnik biće medju rječnicima slovjenskih jezika prvi, najbolje odgovarati od- 
govarajući zahtjevom znanosti, jednak u vriednosti rječniku slavnoga Gri. 
mma.«" Sreznjevski je također u kratkom pismu predsjedniku Akademije 


*M. Popović, Đura Daničić, Beograd, 1949, str. 197 i d. »Još odonda 
kada je uvređen napustio Beč, besan na Vuka što nije primio njegovo shvatanje 
u uređivanju rečnika... Cilj mu je bio leksikografsko-etimološka obrada srpsko- 
hrvatskog jezika, ne samo savremenog govora Srba i Hrvata, no i svega što je 
na njihovom jeziku napisano i rečeno od glagoljaša i Save Nemanjića do njihovog 
vremena.« 

"M. Popović, n. d., str. 229. 

* Daničić joj nije prisustvovao, nego je poslao tek brzojav: »Ako je književni 
rad moj donio šta dobra narodu srpskom, neka mi bude slobodno reći, da me 
je na taj rad poticala i njim upravljala svagda dužnost koju sam osjećao i bez 
prestanka osjećam, prema svomu narodu.« 

Usp. M. Popović, n. d., str. 237. 

? Rad JAZU, knj. 45, str. 158. 

ocijenio Daničića kao velikog leksikografa, S. Novaković iznio je pozitivne 
strane Ogleda, ali je iznio i određene napomene. Akademija će, po Novako- 
vićevim riječima, učiniti jednu od najplemenitijih i najkorisnijih svojih zada- 
ća ako izda Rječnik što ga je započeo Daničić: »A o znatnosti rječnika i o 
budućoj koristi, koju će od njega imati naš jezik i slovenistika, toliko sam 
uvjeren, da — ne mogu Vam zatajiti — toliko žalim, što su neudesne prilike 
donijele, da taj posao Daničićev ne izdaje učeno društvo moje otadžbine, 
koliko se radujem, što nas eto i njime pred svijetom zadiči naš neumorni 
i toliko već zaslužni Daničić.«*“ 

Svoje mišljenje dao je i Veber te je Rječniku najprije prigovorio što je 
zanemario »pučki neuknjiženi govor«. Veber smatra da »obća sviest naroda, 
kojoj i on želi po mogućnosti zadovoljiti, čezne i pogiba za pučkim govorom, 
ter su ga mnogi rodoljubi prilično i pokupili kano cviet hrvatskog jezika, 
zabilježivši mjesto, gdje se što govori«. Od takvih bi se ljudi trebalo to blago 
kupiti i upotrijebiti, jer među uknjiženim i neuknjiženim blagom nema za. 
pravo nikakve razlike, a kritički se jednako tako može navoditi kao i »uknji- 
ženo«. Da je, na primjer, »Pavlinović svoje rieči i fraze, što je po narodu 
pokupio, ustupio Daničiću prije, nego što jih je štampao u Parčićevu rječniku, 
bile bi mu uprav onako služile, kano da jih je uzeo od Parčića«." 

Kao drugi veći prigovor Veber navodi da Daničić ispušta iz svojih izvora 
mnoge pisce 19. stoljeća tobože zbog toga što se u njihovim djelima ne može 
naći čisti narodni jezik i da nema nade da bi se u njihovim djelima našlo 
što vrijedno čime bi se popunilo poznavanje jezika. Veber se s time ne slaže 
te nabraja Mažuraniće, Preradovića, Utješenovića, Trnskoga, Vežića, Kazna- 
čića, Kurelca, Užarevića, Jurkovića, Miškatovića, Šuleka, Dežmana, Vukaso- 
vića i dr, pa ističe kako ti pisci bolje »poznavaju čisti hrvatski jezik, nego li 
pisci šematizamah naših biskupijah okolo g. 1870., nego mnogi pisci arkiva, 
nego Pančić, i mnogi drugi, koje je upotriebio«. Predvodnik Zagrebačke škole 
prigovara Daničiću da je time prekinuo historičnost rječnika i dao netočnu 
sliku. našeg jezika, čime je učinio golemu štetu »što ga je lišio mnogih ste- 
čevinah 19. vieka u školi, u uredu, u trgovini, u obrtu, u umjetnosti, u zna- 
nosti, a stegnuo u tiesne granice pjesničtva i bogoslovja starije dobe«.“ 

Veber je prigovorio Rječniku i zbog nedovoljno prihvatljivih etimologija, 
zbog preopsežnosti i preobilja primjera i zbog katkada nelogičnog rasporeda 
gradiva, kao i zbog toga što je pisan jezikom koji nije »akademički« i »koliko 
vidimo njegov razvoj na zapadu našega naroda, koji neće nikad biti jezik 
akademije, stolujuće u Zagrebu«. Zagrebačka škola piše jezikom koji se ne 
smije prezreti, posebno ne u Zagrebu i u zagrebačkoj Akademiji, »trebalo bi 
dakle uputiti pisca, da onako piše, kako mi ovdje pišemo«.“ 

Prigovorio je i Daničićevoj grafiji predlažući mu uglavnom onakva rje- 
šenja kakva je predložio pravopisni odbor 1877. Osvjedočen je da ta primjena 
neće biti nikome po volji »pak bi akademija mogla ostati osamljena... kano 
čudovište!« Na kraju preporučuje Akademiji da dade ispisati sve važnije 
pisce 19. stoljeća, osobito one koji su se bavili znanošću, te posebno nabraja 
i koje knjige dolaze za to u obzir (navodeći, među ostalim, i Parčićev Rječnik 
iz 1874, Dežmanov Rječnik medicinskog nazivlja, a spominje i neke časopise, 
među njima i Zoru dalmatinsku). 


*% Rad JAZU, knj. 45, str. 213. 
"“ Rad JAZU, knj. 45, str. 161—162. 
"“ Rad JAZU, knj. 45, str. 162. 
5 Rad JAZU, knj. 45, str. 164. 

Veberovi prigovori nisu bili usvojeni u njegovo vrijeme, ali su kasniji 
obrađivači više pazili na etimologiziranje, kasnije su znatno smanjivali broj 
primjera, uvodili i neke nove pisce, pa su se Maretić, i prije Budmani, služili 
u određenoj mjeri i Šulekovim rječnicima, što ih je Daničić sasvim odbacio. 


Čini se da je Veber uza se pridobio i neke druge akademike, pa je odre- 
đeno vrijeme Daničić bio u nedoumici hoće li moći izrađivati rječnik po 
svojim koncepcijama.“ Ipak je prevladao on, te se godine 1880.** pojavio prvi 
svezak Rječnika na 240 stranica (od A do Besjeda), a godine 1882. komple- 
tirana je prva knjiga sa četiri izrađena sveska. Tako je započeo monumentalni 
Akademijin Rječnik koji u slavistici predstavlja rijetko djelo po svojim di- 
menzijama i značenju. Rječnik hrvatskoga ili srpskoga jezika, i ovako kako 


* To se vidi iz pisma što ga je Daničić uputio Stojanu Novakoviću: »Ja sam 
tvrdo naumio nepopustiti ni pod koji način u našoj gramatici i u našem pravopisu. 
Osim naučnih razloga naumio sam i za to što bi se napredak, teškom mukom 
stečen, dao za stagnaciju.« Nije htio, osim toga, da dade »svoj trud i um« djelu 
koje bi nosilo samo hrvatsko obilježje, a ne jugoslavensko. Akademija mu je 
konačno, valjda pod dojmom njegove upornosti, dala slobodne ruke da obrađuje 
rječnik po vlastitoj volji, kako to izlazi iz pisma što ga je uputio u Beograd: 
»Akademija je ovih dana odlučila u razrednoj i skupnoj sjednici o rečniku da ga 
radim kako sam znam.« 

Usp. M. Popović, Đura Daničić, str. 242. 

** Kada se 1880. pojavio prvi svezak rječnika, napisao je iste godine dr. Frane 
Pilepić nekoliko članaka u sušačkoj Slobodi, br. 122, 123, i zatim u br. 131, 132, 133, 
134 i 135. Kasnije je sve to sabrao u knjižicu i tiskao pod naslovom »Kakav je 
riečnik hrvatskoga jezika kojega izdaje Hrvatska akademija? Njekoliko rieči«. Su- 
šak 1880. Slično kao Veber, kao i pojedini stručnjaci iz Dalmacije, i Pilepić pri: 
govara što se Rječnik objavljuje drugim pravopisom, a ne onim koji je služben 
u Hrvatskoj: »Težkom mukom stvorili smo priličan i jedinstven pravopis; ele 
akademija svojim riečnikom uvadja nov pravopis i k tomu nova slova...« (str. 6). 

Glavni je Pilepićev prigovor što se taj Rječnik ne obazire na noviji jezik 
pisaca: »...hrvatska akademija nije pošla pravim putem, pa nije njoj stalo da 
ujedini naš književni jezik, da nas uči kako nam je pisat, da izda zakone točnoga 
i pravilnoga pisma ...« (str. 16). Vidi se da je Pilepiću stalo do praktičnog djela, 
a ne do historijskoga. Kada mu je to u »Obzoru« prigovorio neki X, Pilepić ne 
odustaje od svojih preokupacija: »Dobro, Vi gospodo velite, da je to historički 
niečnik, a čemu onda preporučivati narodu da ga kupuje, da troši silni novac na 
djelo koje nemože rabiti i koje ne bude gotovo prije sto godina. Svještjenici, odvjet 
nici, lječnici, poduzetnici, trgovci i ostali ljudi koji žele pravilno i točno pisati ne 
mare niti mogu mariti za historičke tančine, već je njim potrebit riečnik iz kojega 
mogu naučiti kako im je svoju misao čistim hrvatskim govorom izreći« (str. 19). 
I dalje: »Je li umjestno, da se skoro kroz 100 godina troši tako silni novac za skupit 
toli skupe historičke spomenike, izdajemo djelo, koje nije namjenjeno praktičnoj 
potrebi, već nekoj naumišljenoj potrebi naših povjestničara« (str. 20). Ili: »Ja 
sudim da je od potrebe da se sastavi dobar riečnik, u kojemu bi bile točno 
tumačene naše rieči; a kad bude udovoljeno ovoj najprečoj potrebi, moći ćemo, 
ako bude čim, izdavati historički riečnik hrvatskog jezika, koji će moći biti i 
veći nego ikoji, koji narod do danas ima« (str. 29). Tako Pilepić, odvjetnik po 
struci, ne razumije u biti zadaću historijskog rječnika, ipak je izrazio preče po 
trebe tadašnje hrvatske publike za praktičnim rječnikom s primjerima i iz tada 
suvremenih pisaca. Osim toga, dobro je prorokovao da će se tiskanje djela pro- 
dužiti gotovo stotinu godina. 

Ali, prema Maretićevim riječima, i neki drugi književnici, pa i akademici kao 
Šulek i Ljubić, povlađivali su Pilepiću: »Pilepić nije filolog, ali njegovi prigovori 
rječniku akademije ponajviše su opravdani.« 

S obzirom na Pilepićev prigovor da je Rječnik preopširan, i Maretić je bio 
istoga mišljenja: »Kamo sreće, da se Daničić dobro u to zamislio i da je počevši 
od drugoga sveska, t.j. od riječi besjeda, stao rječnik po mogućnosti što više i 
radikalno skraćivati. Onda se to lako moglo učiniti, jer je rječnik bio tek u po- 
šetku, pa se razlika između prvih 15 tabaka i ostaloga rječnika ne bi gotovo ni 
opažala. Da je to učinjeno, bila bi to prava blagodat i za akademiju i za sve one, 

ga je koncipirao Daničić, a nastavili ga drugi, govori o zajedničkoj lingvistič- 
koj osnovi toga jezika, ali daje obilne podatke koji upućuju na razlike u 
razvoju hrvatskog i srpskog književnog jezika." 


Proći će deset godina od izlaska prve knjige, a pravopis i jezik kojim 
je djelo pisano postat će obavezni u školama u Hrvatskoj. 


3. Uzmicanje Zagrebačke škole — ali i njezine trajne tekovine 


Osamdesetih godina sve više prodiru mlađi lingvisti koji traže Karadžićev, 
odnosno Daničićev tip jezika i pravopisa, a oštrina se u tome osjeća godine 
1883, kada u Hrvatsku za bana dolazi Khuen HćdervAry. 


Tada se zauzimaju za jezičnu reformu Ivan Broz, Tomo Maretić i Fra- 
njo Iveković, posebno u časopisu Vienac. Kako ću se kasnije osvrnuti na 
neke Brozove i Maretićeve članke, mogu ovdje spomenuti da je svoje manje 
priloge pisao Iveković pod siglom fi“(e) god. 1883, a 1884. nastavlja objav- 


koji se rječnikom služe, jer bi on već odavno mogao biti gotov. Ja ga ne mogu 
onako radikalno skraćivati, kako se moglo u početku učiniti, jer bi razlika 
između rječnika, kakav je sada, i kakav bi prije mene bio, odviše udarala u oči. 
Ali Daničić je tako tvrdo bio poslije Miklošićeva pisma uvjeren o tome, da je na 
pravome putu, da ga nestručnjak Pilepić nije mogao ni najmanje pokolebati. 
Osim toga treba uzeti na um još i ovo: Pilepić je pripadao Starčevićevoj stranci, 
koja je uvijek mrzila na akademiju, pa je Daničić, držao da je Pilepićeva kritika 
plod te mržnje, t.j. da ni malo nije ni stvarna ni objektivna, da se dakle ne treba 
na nju obazirati. Ja mislim, da nije dobro sve slijepo vjerovati prijateljima, oso- 
bito kad nam laskaju (kao što je laskao Miklošić Daničiću), a nije dobro i ništa 
ne vjerovati neprijateljima, jer oni često istinu čovjeku kažu, koje mu ne će kazati 
prijatelj.« Usp. T. Maretić, Crtice o rječniku naše akademije, Ljetopis JAZU 
za god. 1916, 31. svezak, I., str. 107—109. 

*% To koncizno veli D. Malić u prikazu »Opus Herculaneum hrvatske filo- 
logije«, u »Suvremenoj lingvistici«, 1972, br. 5—6, na str. 83: »Povjesničaru hrvat- 
skog ili srpskog jezika ARj jasno govori o zajedničkoj lingvističkoj osnovi tog 
jezika. Ali ARj daje i podatke koji bjelodano ukazuju na razlike u razvoju hrvat- 
skog i srpskog jezičnog standarda. Ti podaci potvrđuju dva pravca razvoja književno- 
sti i književnih jezika. Na hrvatskoj strani narodni je jezik — jezik javne i književne 
upotrebe od Baščanske ploče naovamo. Reformacijski pisci formuliraju ideju o 
potrebi miješanja svih triju dijalekata u književnom jeziku. Zrinsko-frankopanski 
ozaljski krug primjenjuje tu ideju u praktičnom životu, u javnom, političkom i 
književnom djelovanju, formirajući na taj način standardni jezik tadašnje minorne 
Hrvatske na temelju sva tri dijalekta. Otada jačih ili slabijih odraza svih naših 
dijalekata ima u jeziku mnogih hrvatskih pisaca i većine leksikografa do XIX 
stoljeća. Hrvatski je književni jezik od samog početka zasnovan na narodnoj osno 
vi, na određenom čistunstvu i izgrađivan je sviješću o zajedništvu sva tri osnovna 
naša dijalekta. Na srpskoj strani crkvenoslavenska osnova čuva se stoljećima kao 
zalog tradicije i kulture koja se odupire i suprotstavlja osvajaču druge vjere i 
druge kulturne tradicije. U tu osnovu elementi narodnog jezika prodiru sporo 
i sporadično. Taj književni jezik se kroz ruskosrpsku i slavenosrpsku fazu probio 
do druge polovine XIX stoljeća, do pobjede Vukovih načela, koja znače prekretnicu 
u narodnu korist, prekid s prošlošću i početak stvaranja novog književnog jezika 
temeljenog na živom narodnom govoru i jeziku narodnih umotvorina. ARj odražava 
upravo tu samosvojnost na zajedničkim temeljima. On pokazuje totalitet jezika, 
pokazuje jedinstvo u raznolikosti.« 

"5 Tako je u Viencu 1883, na str. 704. objavio bilješku »Treba li pisati povjest 
ili poviest?« Zalaže se za povjest (kao savjest). Uz to predlaže da se za njemačku 
riječ neugierig uzme kajkavska riječ zvedljiv koja bi u štokavskom obliku trebalo 

ljivanjem drugih manjih priloga s dosta neprijateljskog držanja prema Zagre- 
bačkoj školi i prema Veberu, svome bivšem protivniku u polemici oko Ive- 
kovićeva prijevoda Čitanja i evangjelja. 


U jednom prilogu posebno se Iveković osvrće na krivu upotrebu ličnih 
zamjenica uobičajenu u pisaca Zagrebačke škole.“ Pošto je nabrojio te po- 
greške, ističe da je mješavina kajkavskih zamjeničkih oblika u književnom 
jeziku najdublji jaz između pisanja Zagrebačke škole i drugih hrvatskih i 
srpskih, pisaca, pa ih treba upotrebljavati onako kako to ima Daničić u 
svojim Oblicima. Makar u imenica i pridjeva još pridržavamo starije oblike 
(npr. u naših kućah mj. u našim kućama), ipak treba uzimati novije oblike 
za zamjenice — inzistira Iveković iako je svjestan i nedosljednosti takva 
stava. A onda oštro prigovara pristašama Zagrebačke škole: »U pristaša Za- 
grebačke škole čudna je zebnja od novijih oblika, pa vole biti i nerazumljivi 
nego da njih upotrebe; n. pr. pišu: noži su ga ranili mjesto nožima su ga 
ranili; najviše ako u takvu slučaju metnu kvačicu na i: i; nu u govoru? 
Zašto se nebi radje u takovu slučaju upotrebio noviji oblik? Ali to je Srbski! 
Dobro; nu što onda vičete na Srbe, kad oni vele, da su svi štokavci Srbi, i 
kad pisce starije iz Slavonije, Bosne, Dalmacije zovu Srbskimi pisci? Što 
govorite pred tudjim svietom da su Srbi i Hrvati jedan narod, da imadu 
jedan jezik?«" 


U završetku bilješke, aludirajući uglavnom na Vebera, Iveković nepra: 
vedno i oštro pretjeruje: »Za mnoge pak pristaše Zagr. škole može se misliti, 
kad bi bili u početku našega preporoda, u doba Gajevo, već odrasli ljudi, da 
bi bili od pukoga konservativizma postali magjaroni ljući od pokojnoga Jo- 
szipovicha.«* 


Veber mu je odgovorio iste godine u Viencu" u članku Brus jezika ili 
Zagrebačka škola. Nekoliko je pisaca, veli Veber, počelo rušiti Zagrebačku 


da glasi izvjedljiv. U nastavku Ivekoviću odgovara neki Ž. da štokavski oblik 
spomenute riječi treba da glasi svjedljiv, no Armin Pavić pristao je uz ispravnije 
Ivekovićevo mišljenje (str. 751). Ali s obzirom na lik povjest dokazuje Pavić isprav- 
niji lik povijest kako je to pokazao i P. Budmani, što konačno prihvaća i pisac 
koji se krije iza sigle fi (0), tj. F. Iveković. 

* Poraba nekih zamjenica (pronominum) i još nešto, Vienac, 1884, br. 34, str. 
548. Najteže je, veli Iveković, naučiti pristaše Zagrebačke škole upotrebu ličnih 
zamjenica, npr. doći ću k vam. Bojeći se da ne upotrijebe taj oblik, radije reknu 
vami. Trebalo bi, veli, da nauče upotrebu ličnih zamjenica naglašenih i nenagla- 
šenih: nama-nam, meni-mi, tebi-ti i sl. Ako se upotrijebi oblik k nam, k vam — 
dobro rezonira Iveković — jednako je tako kao kada bi se reklo k ti, k mi. I u 
tome ima Iveković pravo. Relikt te krive upotrebe zamjenica ostao je po crkvama 
u Zagrebu sve do nakon drugog svjetskog rata u molitvi: »Smiluj se nam«, 


"" Vienac, 1884, str. 564. 


* Vjenac 1884, br. 34 i 35 od 23. i 30. kolovoza. Prof. Jonke u svojim radovima 
najprije je pripisivao to mjesto »nekom ««, ali u raspravi »Osnovni problemi hrvat. 
skoga književnoga jezika u 19. stoljeću«, objavljenoj u knjizi »Književni jezik u 
teoriji i praksi«, u 2. izdanju na str. 18, i preštampanoj u knjizi »Hrvatski knji 
ževni jezik 19. i 20. stoljeća«, na str. 110, smatra da je »pisao o tome, čini se sam 
Maretić«. Ipak je, čini se, autor toga članka potpisanoga siglom # Francisko Ive- 
ković. Dobar poznavalac rada F. Ivekovića i njegov osobni prijatelj prof. August 
Musić napisao mu je nekrolog u Ljetopisu JAŽU, sv. 38. i u njemu spominje više 
Ivekovićevih jezičnih priloga u »Viencu« označenih siglom «. Kako je i taj članak 
označen istim znakom, vjerojatnije je pretpostaviti da je i taj članak napisao Fra- 
njo Iveković. 


* Vienac, 1884, br. 42. 

školu ne sluteći da time nanose veliku šictu jedinstvu književnog jezika među 
južnim Slavenima. Veber mu stavlja pred oči kako je Zagrebačka škola imala 
»zadatak, da Kajkavce i Ćakavce privede u kolo Štokavaca, kako bi se raz 
širilo književno polje. Ne bi bilo dobro, da su za taj cilj poprimili Ilirci, 
među kojimi je bilo i Šiokavaca, namah skrajnju štokavštinu, jer bi tim bili 
morali žrtvovati svu silu dobrih rieči i fraza, kojih štokavština ne pozna, 


Đuro Daničić 


i zabaciti dosta oblika, koji su očevidno pravilniji, nego oni, koje je mjesto 
njih štokavština u novije vrieme, premda ne skrozimice, razvila, pa bi tako 
bili otegotili, ako ne posve osujetili posao ujedinjavanja. Zato su, proučivši 
sva iri narječja, prihvatili iz štokavštine one oblike, kojimi se ona najjače 
izliče, a zadržali iz kajkavštine i čakavštine one, koji su najpravilniji, a nisu 
još posve izumrli među Štokavci, tako da su se braća mogla dobro medju 
svbom razumievati, što je glavni cilj jezičnog jedinstva. Takovim su načinom 
doveli Ilirce na čudo svieta u kratko vrieme Kajkavce i Čakavce u štokavsku 
zajednicu.« Pošto im je taj posao uspio, Veber se i 1884. nada da će se 
ujediniti u jednom jeziku i Slovenci, a to će, veli, biti lakše Zagrebačkom nego 
Daničićevom školom. 

Nišla zato, smalra Veber, ako neki oblici Zagrebačke Skole nisu ubični 
svim štokavcima, nisu im poznate ni neke riječi i fraze, pa ih je ipak Daničić 
unic u Akademijin Rječnik. Komu nisu poznate, neka se s njima upozna, 
»što je stvar književnog jezika, koji treba svagdje proučavati«. Smatra s 
pravom da je nedosljednost kada Iveković traži da se zamjenice sklanjaju po 
novijim oblicima, a imenice po starijim. Može se iek na prvi pogled kome 
učiniti da se ne može razlikovati rečenica Noži su ga ranili i Noži su ga ranili, 
ali tako nije ako se stavi kapica na i, a u izgovoru se instrumentalni oblik 
na # produži u čitanju, kako je uostalom i kod imenica susjeda (genitiv je 
dnine) i susjeda (genitiv množine). 

»Iz svega se jasno vidi«, završava Veber, »da zagrebačka škola, koja je 
mnogogodišnjom radnojm stekla njeki ugled, koga nebi trebalo podkapati, 
prama svojoj misiji pravo i mudro radi, što se još služi njekimi starijimi 
oblici. Kad postigne svoj cilj, moći će se shodno zametnuti pitanje, treba li 
zagrebačku školu posve pretočiti u Daničićevu. Ako se narod za to odluči, 
meni je svejedno, samo mi je drago, što ja nisam po njoj pisao, jer sam 
osvjedočen, da po njoj gubi jezik mnogo od svoje prvobitne naravi i vrstnoće, 
da biva nejasniji i čestom porabom jednako glasećih padeža manje blago- 
glasan.« 

Veberovi argumenti da treba zadržati starije oblike radi Slovenaca bili 
su anakronični već znatno prije, a pogotovu 1884, kada ih ponavlja. Živio je 
dakle još tada u nadi da će i Slovenci napustiti svoj književni jezik i pre- 
uzeti zajednički ilirski, što je bilo nerealno, kao da »govori čovjek s drugoga 
svijeta!«" Treba ipak napomenuti da je Veber smatrao ljepšim starije oblike 
u deklinaciji i zbog jezičnih razloga, razloga razlikovnosti. 


Tu je istu misao ponovio i na godišnjoj skupštini Matice hrvatske 1885." 
Iste je godine započeo izdavati svoja djela u svega dvadeset primjeraka, ali 
u svibnju 1888. oboli te umre 1889. u šezdeset i četvrtoj godini života“ Kako 
je urednik Vienca Vjekoslav Klaić također pristao uz Daničićev jezični tip, 
nije u tom časopisu objavljen veći članak o djelatnosti i radu Vienčeva istak- 
nutoga kulturnog radnika," nego tek kraća bilješka, a kako je i u Akademiji 
zavladao duh dalek Veberovim pogledima, u Ljetopisu mu nitko nije napisao 
ni nekrolog. 

U to je doba još živio i stari Bogoslav Šulek, zaslužan leksikograf Zagre- 
bačke filološke škole. Iste godine kada je Veber umro, vlada je povjerila 
dr. Ivanu Brozu da izradi pravopis na fonološkim načelima, što je Broz i 
učinio, te se 1892. pojavio Hrvatski pravopis. 


% Lj. Jonke, Veberove zasluge za naš književni jezik, str. 77. 

" Usp. Matica hrvatska od god. 1842. do 1892. Spomen-knjiga. Napisali Tade 
Smičiklas i Franjo Marković, Zagreb, 1892, str. 335. 

* Do Veberove smrti doštampane su četiri knjige i dio pete. Nakon Veberove 
smrti njegov plan o štampanju daljnjih svezaka dovršio je prof. Cvjetko Rubetić 
i izdao ih u devet omašnih svezaka. 

** »Usprkos mnogih pojedinosti rada Vebera Tkalčevića prema kojima se danas 
moguće (a jest i potrebno) odnositi kritički, njegove su zasluge za razvoj hrvatske 
kulture i nacionalne svijesti — neprocjenljive. — Kao filolog imao je Veber više 
stručne naobrazbe nego suvremenik mu Kurelac, ali i pored izrazite, mnogostrane 
darovitosti možda nešto manje originalnu intuiciju od njegove. Ni jedan ni drugi, 
nažalost, ne bijahu u prilici da steknu toliku znanstveničku sustavnost kao Jagić, 
koji žalibože u vitalnim nacionalnim pitanjima nije uvijek bio najjasniji, a kao 
velik znanstvenik ni najkorektniji. 

... Poslije prvih napora iliraca i pored genijalnog Šuleka, Adolfo Veber Tkalče- 
vić najzaslužniji je za stvaranje modernog književnog jezika, pravopisno, gramati- 
kalno i leksički. Zagrebačka je naime škola razvila hrvatski književni jezik na razi- 
nu modernog kulturnog jezika. Smjer ovog bogatog i lucidnog razvoja suzbija, koči, 
pa napokon i mijenja, snizujući mu razinu — političko kumstvo Khuena Hederva- 
rya. 

Samo je Adolfo Veber Tkalčević, zaobiđemo li (dakako — tek uvjetno) izuzetnog 
Bogoslava Šuleka (1816—1895), upornim i dugotrajnim radom, ne uvijek najvišeg 
ranga, ali zato najneophodnijim, pa ipak temeljitim i nadasve dobronamjernim, do- 
životno i široko sudjelovao u stvaranju kulturnog života Hrvatske, točnije, njegove 
moderne platforme. Izrazito šezdesetih godina, ali zapravo od preporoda pa do svoje 
smrti; čak i u razdobljima kad ga je vrijeme očigledno preteklo« Z. Posavac, 
Estetički pogledi Adolfa Vebera Tkalčevića. Kolo, 1970, br. 3, str. 282, 283. i 281. 

Međutim, pobjedom »Daničićeve škole«, preuzimanjem fonološkog pra- 
vopisa i novijih oblika u deklinaciji nisu nestale, nisu ni mogle nestati one 
pozitivne tekovine Zagrebačke škole, pogotovu u shvaćanju osobina književnog 
jezika, leksika i stila. Misli o pravima književnog jezika što ih je isticao 
Veber, u svoje doba možda prerano, doći će do općeg prihvaćanja kasnije. 
Tada će se prihvatiti i misao kako i »učeni narodnjaci« imaju pravo da stva: 


Djela Adolfa Vebera Tkalčevića, u devet svezaka 


raju nove riječi, ne samo neuki narod. Sukob između »vukovaca« i pristaša 
Zagrebačke škole o pravu književnog jezika i o pravu narodnog jezika raz- 
riješit će se tek kasnije." 

Sedamdesetih i osamdesetih godina prestaju djelovati glavni predstavnici 
filoloških škola: Kurelac umire 1874, Kuzmanić 1879, a Veberova je djelatnost 
osamdesetih godina već neznatna. Upravo 1889, kada umire Veber Tkalčević, 
odlučila je hrvatska vlada riješiti problem jedinstvenoga školskog pravopisa. 
Pored Hrvatskog pravopisa (1892) pojavljuje se 1899. velika Maretićeva Gra- 
matika i stilistika hrvatskoga ili srpskoga književnog jezika, a iste godine 
objavljena je i skraćena školska gramatika istoga autora pod naslovom 
Gramatika hrvatskog jezika. God. 1901. pojavilo se i veliko leksikograf. 


sko djelo — Rječnik hrvatskog jezika Ivana Broza i Franje Ivekovića, 
događaj u našoj kulturnoj i jezičnoj povijesti. Oba su djela ipak doživjela 
— uz pohvale — i određene kritike i zamjerke. 


Vatroslav Jagić slagao se s osnovnim pogledima vukovaca, ali se od njih 
po svojim finim shvaćanjima za prava književnog jezika i udaljavao. Jagić 
je svojim kritikama Maretićeve Gramatike i Broz-Ivekovićeva Rječnika 
pokazao dublje shvaćanje ne samo leksikografskog i gramatičkog problema 
nego i književnog jezika i književnog izraza uopće. Da je Jagić poikraj 19. 
stoljeća radio na sličnom poslu, vjerojatno bismo dobili šire i potpunije 
leksikografsko djelo i šire zasnovanu gramatiku, iako se ni Broz-Iveko- 
vićevu Rječniku ne može zanijekati rigoroznost i pedantnost u poslu, a Mare. 


“ Usp. Lj. Jonke, Veberove zasluge za naš književni jezik, sir. 72, 74, 76. 

tićeva je Gramatika još dugo ostala najpotpunije naše gramatičko djelo. 
Ipak je Jagić na probleme našeg književnog jezika gledao elastičnije i sve- 
obuhvatnije, s osjećajem za hrvatsku jezičnu i pravopisnu prošlost, što je 
nedostajalo Maretiću i Ivekoviću. Njegove sugestije u stvarnom usmjeravanju 
hrvatskoga književnog jezika išle su u smjeru njegova organskog razvitka. 


Ipak, spomenuta kapitalna djela iz naše jezične znanosti ostavila su dubok 
trag. Osobine Karadžić-Daničićeva smjera prevladale su koncem 19. i po- 
četkom 20. stoljeća u Hrvatskoj. 

Čitavo je to pitanje znatno složenije i zanimljivije, te Karadžićev i Dani- 
čićev jezični smjer predstavlja predmet posebnog, svestranijeg, dubljeg i 
analitičkog proučavanja, a usko je povezano s jezičnom problematikom prvih 
desetljeća 20. stoljeća. Stoga bi ga tamo trebalo i prikazati.“ 


* Tek jedan dio te problematike osvijetljen je u raspravi Z. Vince, Zaokret 
u hrvatskom književnom jeziku, Croatica. Prinosi proučavanju hrvatske književno. 
sti, Zagreb, 1975, god. VI, str. 131—159. — Usp. i Lj. Jonke, Razvoj hrvatskoga 
književnog jezika u 20. stoljeću, Hrvatski književni jezik 19. i 20. stoljeća, Zagreb, 
1971, str. 195—209. 


E, 
Završna riječ 


Duboka nas i daleka stoljeća dijele od »dragog kamena« hrvatske knji. 
ževnosti, kako se izrazio prof. Ivšić, od ploče u kojoj je zabilježena darovnica 
hrvatskoga kralja Zvonimira i s koje je već progovorio hrvatski jezik u nasta- 
janju. Ploča, koja je stoljećima stajala u crkvici svete Lucije u Baški (na 
otoku Krku), a kasnije pomno prenesena u Zagreb, i našem suvremeniku 
pruža mogućnost da u središtu grada, u atriju Jugoslavenske akademije na 
Zrinjevcu, te iste riječi, čvrsto uklesane prije tolikih stoljeća, djelomično 
pročita i danas. Vrijeme koje pomaže da se mnogo toga i briše, te »ono što 
je klesano u kamen — za njeg je kao pisano u vodi«, to Cesarićevo neumitno 
vrijeme, koje je prekrilo zaboravom mnoge dokumente i svjedoke povijesti, 
ipak nije sasvim prebrisalo i uništilo sve stare tragove postojanja jedne na- 
rodne kulture. Otrgnut je zaboravu važan podatak o ranom živovanju jednog 
naroda, iako je sigurno mnogo toga utjecajem toga istoga vremena predano 
općem zaboravu, utonulo i utrnulo u nepovratnu prošlost. 

Daleko je iza nas i hrvatska srednjovjekovna književnost, i njezin pri- 
lično već narodni jezik, što ga marljive ruke mnogih istraživača iz dana u 
dan približavaju i današnjem naraštaju, a daleko smo i od onih pokrajinskih 
književnosti pisanih na čakavskom idiomu 16. stoljeća, kao i čakavsko-što- 
kavske i kasnije štokavske bogate književnosti. Iza nas je i protestantski 
pokušaj normiranja književnog jezika na pretežno čakavskoj osnovi, kao i 
pokušaj tzv. »katoličke obnove« Bartola Kašića i mnogih drugih, s težnjom 
da osnova tom jeziku bude sve šira i prostranija štokavština. Nije nam 
danas nerazumljiva ni želja, na primjer, ozaljskoga jezično-kulturnog kruga, 
u kojem su se na uskom području stjecale raznolike dijalekatske crte, da 
preuzimanjem osobina iz svih triju narječja stvori takav tip književnog jezika 
koji bi mogao biti što razumljiviji i bliži svima. Iz istih razloga možemo s 
razumijevanjem pratiti težnju kajkavskih pisaca da stvore takav književni 
jezik, obuhvaćajući što veće predjele, kako bi njihove knjige mogle steći 
što širu čitalačku publiku, a sve je to proistjecalo iz žive želje da se takvim 
načinom rješavaju tadašnja pitanja književnog jezika. 

Čakavsko narječje, nekada mnogo proširenije, s bogatom književnošću 
u 16. stoljeću i s izrazitim utjecajem čak i na dubrovačku književnost, po- 
malo se približava štokavskom književnom izrazu, pa sredinom 18. postepeno 
i nestaje iz književne upotrebe. Na taj način smanjuju se jezične hetero- 

genosti u tim pokrajinskim književnostima, pa na sjeverozapadu prevladava 
kajkavski književni jezik, a u svim ostalim predjelima hrvatskoga područja 
već prilično uravnotežen i donekle već početni standardiziran štokavski (pošto 
se već u 17. stoljeću javlja također prilično ujednačen štokavski književni 
izraz). Od Reljkovića i Kačića postoji već ta kajkavska i štokavska diho- 
tomija. 

To osamnaesto stoljeće racionalizma, prosvjetiteljstva i klasicizma, raz 
likuje se od kasnijega romantičnoga poimanja jezika i životnih pogleda uopće, 
pa nam se danas i jezična rješenja u tom stoljeću čine, a i bila su, manje 
deklarativna, manje upadljiva i glasna, manje jarko obojena i nametljiva. 

Tako je ilirski pokret — sa svojim nesumnjivim golemim dostignućima 
na kulturnom i jezičnom području — toliko zaokupio pažnju naše i svjetske 
znanstvene javnosti te nisu u dovoljnoj mjeri zapazili da su se već prije 
dogodile značajne pojave u postepenom standardiziranju štokavskoga knji- 
ževnog jezika. 

Da taj jezik nije bio standardiziran u onoj mjeri i onako kakav je on 
danas, ne treba posebno ni isticati. Možemo ipak govoriti o književnom hrvat- 
skom jeziku u nastajanju, ali je on proširen na već znatnom području, a stan- 
dardnost mu se ima tumačiti u tom smislu da on ipak nije pretrpio velike 
i bitne izmjene, shvatljive u rasponu od dva stoljeća, da mu se funkcija u 
određenom smislu približava polivalentnosti, dakako u odnosu na tadašnje 
a ne kasnije ili sadašnje domene kulturnoga i javnoga života. Potpuno jedin- 
stvo standardnog jezika nije uspostavljeno ni u doba ilirizma, trebalo je na 
to još čekati, pri čemu su se ukrštala različita mišljenja filoloških škola od 
kojih je svaka polazila od štokavštine, ali ne i s istim i jednakim pogledima 
na konačnu težnju kako da se jezik konačno ujednači, standardizira i normira. 


Ž: 


U povijesti književnih jezika bilo je različitih mogućnosti njihove stan- 
dardizacije. Stručnjaci posebno usmjereni problemima standardnih jezika 
upozoravaju na standardizaciju npr. na skandinavskom području, odnosno na 
situaciju, na primjer, u Nizozemskoj i Flandriji, u kojima je postojala realna 
mogućnost i drugačijega razvoja nego što je do nje doista došlo. Smatraju, 
s pravom, da nije od sebe i po sebi odmah jasno kako će se pojedini jezik 
standardizirati. 

Ista je ta teoretska mogućnost bila i u povijesti južnoslavenskih jezičnih 
skupina. Za osnovu hrvatskoga književnog jezika moglo se izabrati, na pri- 
mjer, čakavsko narječje ili možda i kajkavsko, a mogao se za južnoslavenske 
narode stvoriti i jedan južnoslavenski jezik. Uostalom, jedan zajednički južno- 
slavenski jezik predlagali su i ilirci na početku svoga djelovanja, što su ga oni 
nazivali »ilirskim«. Da je na toj ili kakvoj sličnoj osnovi stvoren takav za- 
jednički južnoslavenski jezik, danas bismo ga vjerojatno i nazivali jugosla 
venskim (kako danas neupućeni, pogotovu stranci, prema nazivu države nazi- 
vaju hrvatski ili srpski jezik), pa bi u tom slučaju i književnost, kultura, publi- 
kacije, priručnici i drugo izlazili u velikim nakladama, znatno jeftinijim i 
pristupačnijim svim stanovnicima Jugoslavije, možda onako kako je o tome 
snatrio i hrvatski historik Franjo Rački u »Obzoru« godine 1861. priželjkujući 


! U ovom poglavlju ne citiraju se posebno autori ponekih iznesenih mišljenja, 
osim ako se njihove rečenice navode doslovno. 
? Usp. D. Brozović, Standardni jezik, Zagreb, 1970, str. 39. 

da bi se taj jezik jednako čitao u Zagrebu, Beogradu, Ljubljani, Mariboru, 
Celju, Osijeku, Zadru, Splitu, Dubrovniku i Rijeci, u nadi da bi im se kasnije 
pridružili i Sarajevo, Travnik, Mostar, Prizren i Skoplje. 

Moglo je bilo doći i do kakvih prijelaznih rješenja, svejedno kakvih, 
pored drugih za Hrvate možda na štokavsko-ikavskoj zapadnoj osnovi s 
određenim elementima čakavštine, kako su to pojedinci u Dalmaciji i priželj- 
kivali (u jeziku Škarićeva prijevoda Svetoga pisma možemo djelomično naz- 
reti zametak takvih shvaćanja), jezika koji je u sebi nosio, prema njihovu 
osjećanju, milinu i jedrinu »pučkoga govora ikavskoga sa primjesom čakav- 
štine i sa odjecima jezika Marulićeva«, kako je to kasnije protumačeno. 

Međutim, već su prikazani osnovni tokovi jezičnoga razvoja i usmjera- 
vanja koji su upućivali upravo na štokavštinu. Treba se sjetiti samo Kačića 
i daljeg toka, pa i na njezin određeniji tip, a kulturne i nacionalno-političke 
okolnosti u kojima je taj jezik nastajao dovele su konačno do onakva rje- 
šenja i rezultata kakav nam je danas poznat. Nije se, na primjer, slovenski 
(ili bugarski) jezik utopio u nekom širokom ilirskom jeziku, nisu prevladala 
ni druga kakva rješenja. Međutim, nije tako upravo moralo biti, nije to bilc 
već predodređeno, da ne kažem predestinirano, nije, samo po sebi, takvo 
rješenje moralo biti jedino i moguće. 

Pri tom imam na pameti odnose između posve lingvističkih činilaca te 
društveno-kulturnih i političkih, koje su u Dalmaciji izrekli u uvjerenju kako 
i »sila vladajuće jezike gradi i nameće, kao što sila narodima drugša i ime 
prominjuje«“ Poznato je, naime, da sve te okolnosti utječu pri oblikovanju 
književnih jezika uopće. 


3. 


Hrvatski književni jezik bio je i u 19. stoljeću razdvojen, neujednačen, s 
književnošću pisanom na štokavskom vrlo proširenom narječju, ali i na kaj- 
kavskom. Štokavci su pisali ikavski i jekavski (čak i neki Slavonci počinju 
pisati jekavski), ali još nema, kako je rečeno, jedinstvene norme, još manje 
kodifikacije, a i grafija još nije jednaka (iako se znatno proširila takozvana 
»slavonska«), a postoji različitost i neodređenost s obzirom na novoštokavsku 
deklinaciju (pogotovu u množinskim padežima). 

Takvo je stanje i na početku 19. stoljeća, u koje hrvatski narod ulazi 
politički, kulturno i jezično-pravopisno razdvojen, bez narodne slobode, s 
književnošću pisanom štokavski i kajkavski. Glavna se stremljenja hrvatskoga 
naroda očituju u težnji za narodnim i političkim, naročito i kulturnim jedin- 
stvom, što prije svega znači sjedinjenje u jednom jedinstvenom pravopisu 
i književnom jeziku. 

U tom se stoljeću otklanjaju postupno i lokalne crte u životu pojedinih 
hrvatskih pokrajina koje su i stoljećima bile odvojene te dolazi do procesa 
definitivnog stapanja tih odvojenih dijelova u svjesnu i jedinstvenu hrvatsku 
modernu naciju. Tada se pomalo ruše prepreke koje su odvajale pojedine 


* Bilo je bojazni da bi i mali slovenski narod mogao nestati ako se ne odrekne 
svoga književnog jezika i ne prihvati širi koji bi mu omogućio da tek u kakvu 
južnoslavenskom jeziku stvori svoju kulturu i književnost, 'jer će inače sustati te 
se neće moći održati. Glasovi takvih zlogukih proroka, katkada i s najboljom na- 
mjerom, ipak nisu prihvaćeni te se slovenski književni jezik nastavio razvijati 
kao i drugi književni jezici, slijedeći svoju tradiciju i gledajući na svoju budućnost. 

“ Novo doba, 1938, br. 10. 

* II Dalmata, 1878, br. 59. 

hrvatske krajeve, otpadaju lokalizmi slavonski, dalmatinski, pa i dubrovački 
i sl. Osim »Horvata«, koji su stjecajem povijesnih okolnosti svoju zemlju 
nazivali »Horvatska«, živeći u »ostacima ostataka nekoć slavnog kraljevstva 
hrvatskoga«, postaju svjesniji Hrvati i svi oni pripadnici hrvatskog naroda 
koji su živjeli u Slavoniji i u Dalmaciji, Istri, dijelovima Bosne i Hercegovine 
i drugdje, često pod pokrajinskim imenima. 

Tridesetih godina 19. stoljeća napušta se kajkavski književni jezik u 
sjevernoj Hrvatskoj te se na taj način postiže jezična integracija u novo- 
štokavskom tipu književnog jezika, a uvodi se i jedinstvena grafija. 


Taj kohezijski nacionalni i jezični proces ipak nije išao, niti mogao ići, 
bez određenih početnih teškoća i bez trzavica, već s obzirom na međusobnu 
odvojenost pojedinih hrvatskih pokrajina. One su željele u toj fazi intenziv- 
nijeg stapanja u jedinstvenu hrvatsku naciju zadržati i svoje posebnosti i 
prvenstva, pa je tako i Dalmacija željela imati primat među hrvatskim kraje- 
vima, pozivajući se na svoju slavnu prošlost, na to da je bila »kolijevka« 
hrvatskoga naroda, i na svoju bogatu književnu i jezičnu tradiciju. Jedni više 
i prije, drugi manje i kasnije ipak uviđaju da se politički, pa i kulturni život 
Hrvata doista već poodavno pomakao s hrvatskoga juga na hrvatski sjever, 
gdje su ipak još ostali znakovi hrvatskoga suvereniteta i državnosti, makar 
i okrnjenoga, u hrvatskom banu i u Hrvatskom saboru. 


Te složene, da ne reknem, u određenom času i heterogene crte u životu 
odvojenih hrvatskih pokrajina, crte koje su nastale u dugom podvojenom 
Životu, našle su svoj odrazi u raznolikoj jezičnoj praksi i pogledima na 
to kakav treba da bude književni jezik za potrebe pomlađene i zajedničke 
književnosti četrdesetih godina 19. stoljeća, u pogledima na ime i na opseg 
toga jezika. 

Određene privremene teškoće nastaju u odabiranju pojedinih jezičnih 
tipova, te se tako javljaju različiti pogledi na književni jezik za zajedničku 
i jedinstvenu hrvatsku književnost i kulturu, različite filološke, lingvističke 
škole ili pravci. Dakle, i nakon napuštanja kajkavskog književnog jezika nisu 
bili riješeni svi problemi: trebalo je odabrati takav tip književnog jezika — 
smatrali su tadašnji Hrvati u sjevernoj Hrvatskoj, ali i drugdje — koji bi 
najprije i najbolje mogao zadovoljiti tadašnje potrebe dijalekatski razno- 
rodnih hrvatskih pokrajina u kojima se govori i štokavski i kajkavski i ča 
kavski, u nadi da će eklektičkim izborom starijih oblika lakše privući k sebi 
ne samo štokavce nego i čakavce i kajkavce. Osim toga ilirci su smatrali, 
poneseni velikom slavenskom idejom o slavenskoj slozi, da je potrebno — 
prema tadašnjem shvaćanju o četiri slavenska jezika — stvoriti takav »ilirski« 
jezik, dakle zajednički južnoslavenski jezik, koji bi ujedinio ne samo Hrvate, 
bez obzira na to kojim narječjem govorili, nego i Srbe i Slovence, pa \i 
Bugare. 

Karadžić je u to doba bio već razvio svoju djelatnost, izdao je svoju 
gramatiku i rječnik. Ilirci su ga poštovali, ali nisu htjeli graditi književni 
jezik samo na osnovi štokavskog dijalekta, smatrajući da njihov ilirski jezik 
treba da se približi svim južnim Slavenima. Idejne su dakle bile jezične 
osnove hrvatskih iliraca, idejni su razlozi bili u osnovi njihova jezikoslovnog 
djelovanja, da još na kraju istaknem misao što sam je već naveo. 

Najdominantnija je bila u Hrvatskoj 19. stoljeća upravo Zagrebačka filo- 
loška škola, koja — pored određenih zastranjivanja — ima nesumnjivih za- 
sluga u oblikovanju i bogaćenju književnog jezika u Hrvata. 

4. 


lako su hrvatski ilirci nailazili u hrvatskim krajevima na priznanja i 
odobravanja, javljali su se i njihovi oštri idejni, pa i jezični protivnici. 
Ilirci takvim tipom jezika nisu zadovoljili Srbe koji su se služili jezikom 
sa slavenosprskim natruhama, a ni Karadžića, koji je dosljedno provodio 
načelo da narodni jezik zasnovan na novoštokavskim govorima ijekavskog 
izgovora, s novoštokavskim oblicima i novoštokavskom akcentuacijom, pos- 
tane osnova književnog jezika. Karadžić se stoga protivio jezičnim koncep- 
cijama i ostvarenjima kakve je zastupala Zagrebačka filološka škola, tj. ilirci 
i njihovi nastavljači (Gaj, Antun Mažuranić, Vjekoslav Babukić, Adolfo Veber 
Tkalčević, Bogoslav Šulek i Vatroslav Jagić u mlađim godinama). 

Ni Slovenci se nisu odazvali ilircima s obzirom na jezik. Među rijetkima 
bio je Stanko Vraz, ali većina književnika nije prihvatila ideju o zajedničkom 
književnom ilirskom jeziku, ostajući pri svome narodnom slovenskom jeziku, 
pogotovu od kada je Franc& Prešeren svojim nadahnutim pjesmama utvrdio 
umjetnički domet slovenskoga jezika. Tu ideju nisu prihvatili ni Bugari, 
razvijajući svoj jezik zasebnim putem. 

Protivnik te škole bio je i vođa Riječke filološke škole — Fran Kurelac. 
Riječka filološka škola javila se kao epizoda, kao neka sporedna grana na 
jezičnom stablu, koja je najprije pobudila živo oduševljenje u Kurelčevih 
učenika, ali su je životni razvoj književnog jezika i njegove potrebe prisilile 
na povlačenje, iako je i ona imala pozitivnih utjecaja. 

Svojom krajnjom jezičnom težnjom nije Kurelac nikako mogao da ko- 
risno spoji staro s novim, ne shvaćajući u dovoljnoj mjeri da je jezik živ 
organizam koji sam u sebi ima smisao opstanka te da je ona riječ bolja 
koja daje pregnantniji smisao, koja je životnija, bez obzira da li je posvećuje 
velika tradicija i duga upotreba od nekoliko stoljeća, do čega je Kurelcu 
bilo toliko stalo. Duboka sjena prošlosti, autoritet starine i veza s drugim 
slavenskim jezicima suviše su zanijeli Kurelca te više nije mogao osjećati 
žive i prijeke potrebe čovjeka svoga vremena. 

Ipak u Kurelčevim idejama o biti književnog jezika ima i zrno istine — 
to je spoznaja o posebnosti književnog izraza (misao što je zastupa i Zagre- 
bačka filološka škola). Kurelac taj problem ne rješava ispravno, ali on ga 
osjeća. Na ono što su predstavnici filoloških škola u Hrvatskoj zastupali u 
19. stoljeću doći će pristaše Karadžićeve škole tek kasnije, priznajući posebna 
prava književnog jezika. Kurelac je dakle osjetio kako književni jezik treba 
da se oslobodi prevelike folklorizacije, što s pravom ističe Nehajev kao 
pozitivnu crtu u Kurelčevu jezikoslovnom radu. Kurelac je, kao uostalom i 
Veber, jasno uviđao posebnost i prava književnog jezika. Osjećao je neadap- 
liranost Karadžićeva jezika za neposredne zadatke književnosti i znanosti 
u evropskom, višem smislu, a mislio je, sasvim romantično i idealistički, 
da se put kojim su veliki evropski jezici evolutivno prošli u nekoliko stoljeća 
može umjetno i voljno ubrzati odabiranjem raznorodnoga jezičnog materijala. 
On je shvaćao da Karadžićeva škola u neku ruku silom zadržava jezik na 
folklornoj razini, što je iznio i Ivan Popović: »Er (Karadžić) wollte nicht nur 
mit der Kirche, sondern auch mit der Vergangenhcit vollig brechen. Auf 
diese Weise nahm er der neuen Nationalsprache jede mogliche Tradition 
weg, was ihre Entwicklung z.T. erschwerte (so beweist seine eigene Uber- 
setzung des Neuen Testaments — obwohl allgemein von serbischen Philologen 

gelobt—, dass die Volkssprache damals noch nicht ausgebildet genug war, 
den Inhalt der Bibel tadellos auszudriicken).«* 

Dakako, ni Kurelac nije umio naći put, nego je samo zašao u drugu 
krajnost. 

U 19. stoljeću postojalo je nekoliko tendencija u oblikovanju književnog 
jezika za južne Slavene: Karadžić je htio stvoriti srpski jezik za Srbe »oba 
zakona«, tj. za Srbe i Hrvate, smatrajući da je štokavština srpska i da je 
ona najpogodnija da se na njoj oblikuje zajednički književni jezik Srba i 
Hrvata. Ilircima je lebdjela misao o zajedničkom južnoslavenskom, ilirskom 
jeziku, sa štokavskom osnovom, ali i s elementima iz čakavskog i kajkavskog 
jezika, s arhaičnijim elementima u jeziku, čime bi se približili i drugim juž- 
noslavenskim jezicima. Kurelac je snatrio o takvu idealnom jeziku koji bi se 
približio ne samo južnoslavenskim jezicima nego i slavenskim jezicima uopće. 
Zadarski jezično-kulturni krug s Antom Kuzmanićem, Šimom Starčevićem 
i drugima imao je u vidu oblikovanje hrvatskoga književnog jezika kojemu 
bi osnova bila ikavski narodni govor — najprošireniji hrvatski govor, koji 
je rasprostranjen i u Dalmaciji, Lici, ali i u Slavoniji, dijelovima Bosne i 
Hercegovine i drugim krajevima, nastavljajući na hrvatske pisce ikavce: Ka- 
čića, Reljkovića, Katančića i druge. 

Takvi različiti pogledi na književni jezik odražavaju i raspone u nacio- 
nalnim koncepcijama i govore o težnjama pojedinih radenika u obnovljenom 
narodnom životu u 19. stoljeću. Dok je Gaj smatrao da je najbolje da se svi 
južni Slaveni ujedine u zajedničkom jeziku, pa su tu njegovu ideju prihvatili 
i drugi ilirci, a vidljiva je i u poilirsko doba, ona nije sasvim odbačena ni u 
Kuzmanića u samim počecima njegova rada, ali je on kasnije kao dalmatinski 
Hrvat i ikavac stao na stanovište da će biti na najboljem putu ako bude slije- 
dio ikavsku tradiciju koju je najbolje poznavao, uvjeren — kasnije sve više 
-— da od te realnosti ne može biti ništa bolje i osuđujući ideje o jezičnim 
artificijelnostima i težnji da se jezik namjerno oblikuje za neke šire ilirske, 
južnoslavenske ciljeve, pogotovu i stoga što je jasno vidio da ni Srbi neće 
takav tip jezika prihvatiti, pa ni Slovenci ni Bugari. Razvoj događaja i prilike 
koje su nastale oko godine 1848. u tome su ga mišljenju još i utvrdile, pa je 
uz njih ostao i šezdesetih godina, kada se u Dalmaciji govori o slovinstvu. 

Kuzmanić je polazio od stanovišta da svaki narod, pa i svaki južnosla- 
venski narod treba da izgrađuje svoj vlastiti književni jezik ili svoj vlastiti 
tip književnog jezika na osnovi najrasprostranjenijega govora, radi jačanja vla- 
stite narodnosti. Tako su radili i Slovenci i Bugari, polazeći pri tome od onih 
osobina koje su najkarakterističnije za pojedini narod i za pojedini jezik, po 
čemu se dakle međusobno razlikuju. 

Zadarski jezično-kulturni krug, onaj koji je forsirao ikavicu i direktno 
naslanjanje na hrvatsku jezičnu tradiciju pučkih pisaca, bio je od početka 
ne samo oprezan prema Karadžićevim nacionalnim koncepcijama, oštro ih 
odbijajući, nego i prema jezičnim dogovorima, bojeći se da će hrvat- 
ska individualnost doći u opasnost ako bude bilo u čemu odstupala od svog 
nacionalnog i jezičnog kontinuiteta i približavala se Karadžićevim idejama, 
koje su praktički negirale Hrvate štokavce. 

U početku je tu naročito vidljiv u određenoj mjeri i vjerski moment: 
odbijanje od pravoslavlja i čuvanje katoličke tradicije, ali se već javlja i 


*1. Popović, Geschichte der serbokroatischen Sprache, Wiesbaden, 1960, str. 
538. 

više-manje čista nacionalna svijest, kao u A. Kuzmanića koji u sebi nosi hrvat- 
sku povijest, hrvatske knezove i kraljeve, kako se znao sam izražavati, isti- 
čući kako ga njegov odgoj potiče da slijedi svoju katoličku i hrvatsku liniju. 
Kao Dalmatinac ikavac smatrao je da će biti na najboljem putu ako bude 
slijedio jezičnu tradiciju u Dalmaciji. 

Svakako je šteta što nije bilo više volje i smisla za suradnju između 
zadarskog jezično-kulturnog kruga i iliraca, između Gaja i Kuzmanića. Surad- 
nik Zore dalmatinske već vidi korist od zajedničkoga rada dvojice rodoljuba 
u budućnosti: 

Gaj, Kuzmanić na to teže 
Da jezika gone mrake. 
Nek pravopis još ih sveže, 
Eto nami sunca zrake! 


Kao što je već istaknuto, Kuzmanić želi da središte kulturnog života bude 
u Dalmaciji, on želi »Hrvatsku u Dalmaciji«. Ali takve je poglede imala tek 
jedna skupina, a predstavnici dalmatinskog života nisu ih prihvaćali, tako 
da su Kuzmanić i njegovi istomišljenici ostali zapravo odvojeni od drugih. 
Kuzmanić je apelirao, uvjeravao, dokazivao, na kraju već i očajavao. A ipak 
hrvatski narod ni u Dalmaciji ni drugdje nije konačno prihvatio Kuzmanićeve 
prijedloge, oni nisu naišli u većine na pravi odjek, pa je Kuzmanić ostao 
osamljen. 

Dominantan jezični pravac u Hrvatskoj zastupala je ipak Zagrebačka fi- 
lološka škola. Istina, njezine široke južnoslavenske koncepcije po kojima bi 
»ilirskim« jezikom govorili i pisali svi južni Slaveni otpale su, tako da je ona 
postala zapravo samo hrvatski jezični smjer. Težeći da se stvori zajednički 
južnoslavenski jezik, oblikovala je književni jezik za hrvatsku književnost i 
hrvatsku kulturu na ijekavskoj osnovi. 

lako su nosioci ideja ilirizma i Zagrebačke filološke škole često isticali 
svoje »ilirsko prezime«, oni su se osjećali Hrvatima. Ivan Mažuranić, poznati 
»ilirski« leksikograf i pjesnik, kancelar i ban, iskreno je doviknuo u Hrvat. 
skom saboru godine 1886: »Nitko me nije pitao, dok sam bio ban, što vje- 
rujem. Da su me pitali, bio bih im odgovorio: "Vjerujem u prošlost, sadaš- 
njost i budućnost Hrvatske.« A predvodnik Zagrebačke filološke škole Adol- 
fo Veber Tkalčević, i u starosti vjeran ilirskoj jezičnoj ideji, uputio je posljed- 
nji svoj pozdrav hrvatskoj javnosti riječima: »Književni svoj rad preporučam 
blagoj uspomeni svoga hrvatskoga naroda, koga tako žarko ljubim, da mi se 
ne da no ino, nego da mu i sada zaželim svaku sreću i napredak.«" 


=» 


Još je jedna karakteristika hrvatskoga književnog jezika od njegova po- 
četka, što dolazi do izražaja i u jezičnim školama 19. stoljeća, 

Sve spomenute filološke hrvatske škole karakterizira, u većoj ili manjoj 
mjeri, svjesna i dosljedna borba za jezičnu čistoću. Tu oštru i potenciranu 
borbu možemo pratiti tijekom 19. stoljeća, ali je ona prisutna i u hrvatskoj 
jezičnoj prošlosti minulih stoljeća. Tu pojavu možemo, s jedne strane, pro- 


" Zora dalmatinska, 1844, br. 7. 
"*T. Smičiklasi F. Marković, Matica hrvatska od god. 1842. do god. 
1892, Zagreb, str. 137. i 336. 

matrati u svjetlu nacionalnih i nacionalno-političkih prilika, kada je jezik bio 
reakcija na nacionalna zatiranja. Tako se onda u određenim purističkim 
zahvatima može prepoznati i narodni otpor, kada narodne težnje za nacio- 
nalnom nezavisnošću nisu mogle doći u pravoj mjeri do punijega izražaja 
na drugi način. Ali, kontinuiranoj težnji za što većom jezičnom čistoćom 
možemo prići i s druge strane: možemo je shvatiti, s obzirom na težnju 
hrvatskoga književnog jezika, gledanu s povijesne perspektive. Hrvatskom 
i srpskom književnom jeziku jedna je osnova, a ipak je različit odnos prema 
jezičnoj čistoći u Hrvata i Srba. Razloge za to možemo tražiti u sasvim druk- 
čijem povijesnom razvoju književnog jezika u Hrvata, koji imaju narodni 
jezik kao osnovu za književni jezik mnogo prije Srba. U Hrvatskoj se knji- 
ževnosti već u staro doba nastoje kloniti barbarizama, odnosno stranih riječi, 
osjeća se u književnim djelima određena svjesna briga oko jezičnog oda- 
biranja. 

U toku stoljeća javlja se dakle težnja da književni jezik u književnim 
djelima bude što čistiji, probraniji. Jedno je jezik razgovorni, često pun tu- 
đica, a drugo je jezik knjiga. Način na koji se ta čistoća može postići i u 
kojoj mjeri, u raznim je vremenima bio različit, ali težnju za što probranijim 
i čistijim književnim jezikom zapažamo i u starih čakavskih pisaca i dub- 
rovačkih književnika i u Vitezovića, u kajkavskih pisaca u određenoj mjeri, 
u slavonskih književnika i drugdje, sve do ilirskih i poilirskih dana, kada ne 
prestaje djelovanje baštine tradicionalnog jezika hrvatske književnosti. Bez 
obzira na to u kojoj i kolikoj je mjeri takav postupak opravdan i koristan, 
ili možda čak nepotreban i nekoristan, treba istaći tu pojavu, jer je možemo 
pokazati u dužem vremenskom rasponu, uvijek prisutnu i dovoljno uočljivu. 
Ako je nakon Karadžićeva zahvata vrijedilo u srpskoj književnosti načelo da 
treba pisati onako kako se govori, to je onda u prvome redu značilo da treba 
prestati s umjetnim slavenosrpskim jezikom i govoriti kako govori narod. 
A »narod« je, dakako, imao u svome jeziku i mnoge tuđice, turcizme i druge 
strane riječi, koje se nisu s toliko mara tjerale iz književnog jezika. Zbog 
toga je vjerojatno u Srba manja briga oko jezičnog odabiranja, manje forsi- 
ranje jezične čistoće, naročito u leksiku. 

Težnja za jezičnom čistoćom nije dakle rezultat prilika 19. stoljeća, nego 
je znatno starija osobina, koja djeluje osmotski na književni jezik i u 19. 
stoljeću, u doba narodnog preporoda i kasnije, sve do danas. 


6. 


Iako sve filološke škole 19. stoljeća u Hrvatskoj grade svoj jezik na te- 
melju štokavskoga narječja, razumljivo je da one nisu mogle talo lako elimi 
nirati ostala dva hrvatska narječja, kajkavski i čakavski. Karadžić je lako 
mogao relativno rezolutno napustiti ruskoslavensku, odnosno slavenosrpsku 
tradiciju, iako ni ona ipak nije sasvim napuštena jer to nije moglo biti. Ali 
ilirskim jezikoslovcima nije bilo tako lako prekidati književnu štokavsku 
tradiciju koja je bila izgrađena prije Karadžića i koja je dala vrijedna umjet: 
nička djela. »Lakše je birati između dva jezika i odlučiti se za narodni, negoli 
u narodnom jeziku birati starije ili novije jezične pojave. To je vrijedilo za 
štokavski dijalekt, ali isto tako i za kajkavski i čakavski. Jer nije bilo lako, 
odjednom, proglasiti sve Hrvate kajkavce i čakavce — jezičnim provincijal 

cima, tim više što su oba dijalekta imala svoj književno kultivirani jezični 
izvor. 'Konzervativnost' ilirskih filologa ima svoje razumljivo i historijsko 
opravdano korijenje«. 


Tako se Babukić u svojoj Slovnici u opisivanju hrvatskoga akcenta osvr- 
će i na naglasak u kajkavskom i čakavskom narječju, a jednako i Mažuranić 
u svojoj Slovnici često se oslanja na čakavski akcent i čakavski akcenatski 
sistem. Istina, to čine spomenuti jezikoslovci i iz znanstvenih razloga, ali i 
zbog činjenice da su mnogi čitatelji njihovih gramatika bili kajkavci i čakav- 
ci. Zbog svih tih razloga ilircima su bliži dubrovački klasični pisci i starija 
jezična tradicija uopće. 

Čakavština i kajkavština bile su rudnik odakle su uzimali pojedine riječi 
kada bi im zatrebale, a nisu ih mogli naći u štokavskom narječju. To jasno 
kaže Veber Tkalčević: »Kad nebih sgodne rieči i izraza našao u štokavštini, 
tražio bih ju u čakavštini, kao bližnjoj, onda u kajkavštini, kano daljnjoj, 
ali bih ju prekrojio prema štokavštini. Veber zamjerava Daničiću što u 
Akademijin Rječnik nije uvrstio i kajkavce, a nedovoljno čakavce. Ta želja 
da se riječi uzimaju i iz drugih hrvatskih narječja značajna je i za Šenoin stav 
prema jeziku i za Zagrebačku filološku školu uopće, kao i za Riječku, posebno 
za Kurelčev izraz. Ante Kuzmanić posebno je poštovao jezik otočana, sma 
trajući da oni govore najčistijim hrvatskim jezikom i nastojeći, barem teoret- 
ski, povezati štokavski i čakavski ikavski govor. Kuzmanić je osjećao milinu 
i jedrinu »pučkog govora ikavskog, sa primjesom čakavštine i sa odjecima 
jezika Marulićeva«, a i Pavlinovićev jezik karakteriziraju i neke čakavske 
crte, 

Pojedini hrvatski kulturni radnici i filolozi osjećaju to i potkraj 19. sto- 
ljeća i kasnije. Antun Radić je, na primjer, smatrao da hrvatskom književnom 
jeziku treba da bude »osnov čitav hrvatski jezik«, prigovarajući što se s lako- 
ćom i nemarom prelazi »preko narodne naše starine, posebice pak kako se 
suverenom nekom nemarnošću puštaju s vida dva plemena našega naroda: 
tzv. kajkavci i čakavci, koji su toliko uradili za narodni naš književni na- 
predak«. Iako hrvatskom književnom jeziku treba da bude osnova štokavska, 
ipak treba prihvatiti leksik i iz drugih narječja »dakako u izgovoru književnog 
jezika«.“ 

To obogaćivanje iz leksika drugih naših narječja isticat će kasnije i Ivan 
Milčetić, suprotstavljajući se Rožićevu krutom »štokavskom purizmu«, jer 
»nema književnog jezika bez dijalektičkih riječi, koje ga, kada su dobre, 
obogaćuju. A što ćemo s riječima koje daju jeziku kajkavskih i štokavskih 
pripovjedača osobit kolorit? Govoreni jezik mora utjecati na književni. Ta 
kako da kajkavac i čakavac posve zaboravi sav rječnik svoga narječja i da 
piše čisto štokavski? Ni deset postotaka svih Nijemaca ne govori književno, 
pa ipak se samo neznatne nuanse javljaju u njihovu književnom jeziku.«" 


Zastranio je u jeziku Kurelac, unoseći u svoj jezik suviše arhaizama, rado 
priznaje Milčetić, no »zastranjuju i oni, koji se klone, slijedeći Vuka, svake 


*V. Kalenić, Jezik i umjetnički izraz Augusta Šenoe, Ljubljana, 1965 (doktor- 
ska disertacija u rukopisu), str. 66. 
“ A. mei Tkalčević, Obrana njekoliko tobožnjih barbarizamah, Djela, 
III, str. 346. 

"A. Radić, Sabrana djela, sv. XV, str. 65. 

" Nastavni vjesnik, 1905, str. 182—183. 

riječi iz naših neknjiževnih narječja i iz naših književnih starina. Ovaki 
purizam može samo štetu nanositi našemu zajedničkom književnom jeziku.«" 

Dakle, kajkavsko i čakavsko narječje, kao i naša starina, treba da ostanu 
živi rezervoari odakle će se crpsti svježi leksički vruci kada nam ustrebaju. 
To je osnovna misao mnogih hrvatskih pisaca. 


7. 


S Maretićem i Brozom potkraj 19. stoljeća usklađuju Hrvati svoj književni 
jezik prema osobinama Karadžić-Daničićeva smjera, iako je u Hrvatskoj 
bilo i opiranja zbog načina ujednačavanja koje je vršeno dobrim dijelom u 
doba nepopularnoga i mrskoga bana Khuena Hćdervaryja, kao i zbog činje- 
nice da se tada nedovoljno uzimala u obzir hrvatska pravopisna i jezična tra- 
dicija. Uzimala se premalo u obzir ne samo pri konkretnim rješenjima nego 
i pri povijesnoj obradi pojedinih tema (usp. Maretićevu knjigu Istorija hrvat- 
skoga pravopisa latinskijem slovima iz 1889). 


Ipak se hrvatski književni jezik potkraj 19. stoljeća znatno približio 
Karadžić-Daničićevu jezičnom tipu, ali iz njega nije preuzeo ono što nije 
već bilo zastupano u hrvatskim novoštokavskim govorima. Preuzevši ono što 
je bilo na razvojnoj liniji hrvatskoga književnog jezika, on je nastavio svoj 
rast čvršće i dosljednije normiran (preuzevši tek neke osobine koje nisu ula- 
zile u njegov tadašnji organski razvoj). 

Tada je prihvaćen fonološki pravopis, ujednačeni su množinski padeži, 
a to nije odudaralo od njegovih tendencija. Stariji oblici, što su ih ilirci 
preuzeli iz starijega jezičnog stanja, izvršili su svoju funkciju te su sada 
mogli dati mjesta novijima (ali mogli su ostati i ti stariji oblici, svjedoci 
starije hrvatske književnosti — kako su drugi uporno zahtijevali i iz načelnih 
razloga i zato što su im se sinkretski padeži za množinu činili suviše mono- 
tonima) 

Takvo je rješenje približilo taj jezik i Srbima koji su s Hrvatima živjeli 
u zapadnim krajevima. Smanjivanjem konfesionalnih razlika, kao i priključe- 
njem Vojne krajine (još godine 1881) nastoji se novijim jezičnim tipom knji- 
ževnog jezika približiti ne samo njihovim štokavskim govorima nego i kultur- 
noj i književnoj tradiciji. Iz tih se dakle razloga može razumjeti težnja prema 
međusobnoj integraciji." Dakako, bilo je i drugačijih mišljenja. 


Na taj je način završena opća jezična standardizacija u Srba i Hrvata. U 
Hrvata je taj razvoj — kako je prikazano — počeo oko stotinu godina prije 
s postepenim organskim razvitkom iz prijašnjeg doba, uz sudjelovanje mno- 
gih i manjih pisaca i kulturnih radnika, ali u duljem vremenskom rasponu, 
dok je sličan proces učinio naknadno ali naglo Vuk Karadžić. Težeći da stvori 
književni jezik na osnovi folklorne koinć, on je izabrao onaj isti put kojim 
su išli i hrvatski pisci prije njega. Čak je ohrabrenje i poticaj da ustraje 
u svojoj namisli i radu dobio od Andrije Kačića. Ćitajući njegov Razgovor 
ugodni, koji je blizak jeziku štokavske narodne književnosti što je Karadžiću 
bila tako draga, ustrajao je u uvjerenju da je narodna književnost vrijedna 


3 a d., str. 184. Usp. R. Katičić, O purizmu, Jezik, 1973/74, br. 3—4, str. 

5 P,Ivi ć, Srpski narod i njegov jezik, Beograd, SKZ, 1971, sir. 186; J. Kašić, 
Govor Srba u Hrvatskoj i njegov odnos prema književnom jeziku, Novi ljetopis 
Srpskog kulturnog društva Prosvjeta, Zagreb, 1972, br. 2, str. 7—20. 

da se njome bavi.“ A pri završnoj standardizaciji hrvatskoga književnog je- 
zika opet je bilo važno minuciozno poznavanje novoštokavskog narodnog 
jezika kako bi jezik u Hrvata, raznolik u raznim hrvatskim pokrajinama u 
nekim pojedinostima, dobio konačno čvršću i stabilniju, a prije svega jedin- 
stveniju normu. 


Uz nesumnjive pozitivne osobine što ih je ostavio Karadžićev i Daničićev 
utjecaj, bilo je i negativnih. Ipak se polustoljetno postojanje središnje hrvat- 
ske jezične škole nije moglo izbrisati. Misli što su ih isticale Zagrebačka filo- 
loška škola, pa donekle i Riječka, o određenosti književnog jezika, razlikova- 
nju pjesničkog i proznog izraza prihvaćene su u punoj mjeri u 20. stoljeću. 


Veber Tkalčević i drugi predstavnici Zagrebačke škole (B. Šulek) htjeli 
su u svome radu poći dalje od Karadžića u vrijeme kada se tek deskriptivno 
proučavao Karadžićev jezik, kao i jezik narodne pjesme i pripovijetke, zao- 
kupljeni mišlju o višoj potenciji književnog jezika. Neprihvaćanje tog zahtjeva 
u ono doba uvjetovano je više činjenicom da je ta misao izrečena možda 
nešto prerano nego svojom neprihvatljivošću. Na tu misao vukovci su došli 
tek kasnije, pošto su proučili u potpunosti i uveli narodni tip jezika za knji- 
ževni. Veber je, na primjer, težište svoga rada stavljao na stilistiku, dok su 
vukovci uglavnom radili na deskripciji i lingvistici. U konačnici se pokazalo 
da je najbolje bilo ujediniti i jedno i drugo u sintezi naoko suprotnih shva- 
ćanja.“ 

Zagrebačka škola nije pobijedila, napuštena su njezina ideološka načela 
i stariji oblici u množinskim padežima deklinacije, ali spomenute osnovne 
misli o književnom jeziku kao višoj potenciji narodnog govora dobile su kas- 
nije dostojnu zadovoljštinu. I misao o prihvaćanju riječi iz naših narječja, 
pa i drugih slavenskih jezika, shvaćena je kao jedino prihvatljiva iako je u 
doba kada su je izrekli pripadnici Zagrebačke škole bila sasvim tuđa, gotovo 
bogohulna za vukovce. Nije prihvaćena ni sama folklorizacija, ali ni prevelika 
artificijelnost. Vrijeme je otupilo oštrice i jedne i druge struje. 


Kada je u žaru osvajanja novih jezičnih postavaka Karadžićeva škola 
prodirala u Hrvatsku, tada se nisu priznavale pozitivne osobine što su ih 
imale i spomenute filološke škole u Hrvatskoj. Ali kada se oštar sukob izme- 
đu suprotnih pogleda smirio, tada su se vršile blage, naoko neprimjetne, ali 
korisne korekture u pogledima. Hrvatski je književni jezik preuzeo dosljed- 
nije ustrojstvo i čvršću normu, ali su predstavnici Karadžićeve škole u Hrvat- 
skoj počeli pomalo poprimati koju misao Zagrebačke filološke škole, a po- 
nešto i Riječke (npr. pravo posebnog književnog jezika i preuzimanje potreb- 
nih riječi i iz neštokavskih dijalekata i sl.). 


Približavanjem Karadžićevim idejama u jeziku pri kraju 19. stoljeća u 
Hrvatskoj — koje su po svojoj osnovi donekle adekvatne jezičnim pogledima 
zadarsko-dalmatinskog jezičnog kruga — u hrvatskoj književnosti nije ne- 
stalo i nije moglo nestati u potpunosti svih onih tekovina što ih je iza sebe 
ostavila Zagrebačka filološka škola koja je dominirala ne samo u sjevernoj 
Hrvatskoj više od pola stoljeća u širokom rasponu kulturnog života, i to u 
doba kada se moderni hrvatski kulturni život naglo oblikovao. U toku 19. 


“*D. Pavlović, Vuk i Kačić, Vukov zbornik, Beograd, SAN, 1966, str. 453— 
—463 i P. Ivić, Srbi i njihov jezik, 1971, str. 150. 


Po Jonke, Vebcrove zasluge za naš književni jezik, Rad JAZU, knj. 309, 
str. : 

stoljeća, u doba formiranja kulturnih i znanstvenih ustanova, u doba inten- 
zivnog razvoja i poleta znanosti i umjetnosti, proširivanja srednjih i osniva- 
nja viših škola i sveučilišta u Hrvatskoj, razvio se i obogatio jezik, proširio 
leksik, pogotovu terminologija zasnovana u velikoj mjeri na purističkim na- 
čelima koja su tada vladala u okviru Austro-Ugarske Monarhije. 

Tu svoju izrađenu terminologiju Hrvati su zadržali i dalje, pri čemu je 
osobito imao utjecaja Bogoslav Šulek, kojega je akademik P. Skok nazvao 
jezičnim genijem, koji se po zaslugama može mjeriti s Vukom Karadžićem. 
Skok je istakao misao kako treba poći Šulekovim putem ako hoćemo govoriti 
svojim jezikom. Pri tome nije, dakako, mislio da treba neposredno slijediti 
Šuleka i u njegovim pretjeranostima, nego da treba poštovati misao o jezič- 
noj čistoći i brizi za pravilnost književnog jezika. 

U hrvatski jezični standard ugrađena je dakle jezična tradicija“ što su 
je do visokog stupnja uzdigli već Kačić i Reljković, a u 19. stoljeću osobito 
je cijenio zadarski jezični krug, ali su žive i jezične tekovine Zagrebačke 
filološke škole, koja je davala rezultate svoga rada u najpresudnije doba u 
formiranju moderne hrvatske nacije i u doba njezina intenzivnog civiliza- 
cijsko-kulturnog razvitka. Stoga njezin moderni leksik, a pogotovu termino- 
logija, ostaju sastavni dio i suvremenoga hrvatskog književnog jezika. 


8. 


Razvoj hrvatskoga književnog jezika bio je, dakle, samostalan, o čemu 
svjedoče i posebne filološke škole, pa ne može biti govora o tome da su Hrvati 
svoj književni jezik uzeli direktno od Vuka Stefanovića Karadžića. Ta se 
tvrdnja lako može »oboriti povijesnim podacima o razvitku hrvatskoga knji- 
ževnoga jezika od ilirizma dalje: tvorci hrvatskog književnog jezika, ilirci, 
nisu prihvatili štokavštinu kao književni jezik iz djela Vuka Stefanovića Ka- 
radžića, nego kao sastavni dio cjelokupne književne baštine iz starije, dubro- 
vačke književnosti«." Štokavski objavljuje Drašković 1832. svoju Disertaciju, 
Pa i svi ilirci koji su pisali štokavski počeli su tako pisati »ne stoga, što bi 
ga naučili od Vuka, nego zato, što su držali, da tako nastavljaju starije hrvat- 
ske književne tradicije«.“ Treba se tek podsjetiti kako je na probleme knji- 
ževnog hrvatskog jezika i na jezičnu tradiciju gledao Ivan Mažuranić, Dimi- 
trije Demeter, pa i drugi, da se dobije jasna slika kako su oni osjećali svoj 
književni jezik kao kontinuitet štokavske dubrovačke književnosti i hrvatske 
starije književnosti uopće. Uostalom, od 1832, kada izlazi spomenuto Draško- 
vićevo djelo, do godine 1847. »Vuk je u Srba bio junačan no osamljen borac, 
na koga su navaljivali i školovani ljudi, i visoka crkvena hijerarhija, a i vlast 
u Srbiji. Hrvatski su ga pisci poznavali i cijenili, no nisu ni pomišljali na to, 
da kao javan svoj autoritet uzdignu ime čovjeka, kojega ni sami njegovi suna- 
rodnjaci ne priznaju. O tome da bi oni već tada preuzeli njegov jezik, nije 
bilo ni govora, uostalom površan pogled na njihov jezik pokazuje, da je to 
nešto prilično drugo nego ono što nalazimo u Vuka.« Hrvati ne preuzimaju 
Karadžićeve jezične osobine ni nakon bečkog Književnog dogovora, nego im 
se približuju tek potkraj 19. stoljeća, dok je taj dogovor »uza sve njegovo 
političko značenje, s obzirom na jezik imao malo efekta baš među Hrva 
tima«." 

* O tome se opsežno govori u prvim poglavljima ove knjige. 

"A. Barac, Stogodišnjica Vukove pobjede, Vjesnik, 8. IX 1947. 


"A, Barac, n. d,, 8. IX. 1947. 
"A, Barac, nd, 8. IX. 1947. 

U polemici s Milošem Svetićem sam je Karadžić lojalno priznao da su 
pisci iz Slavonije i Dalmacije, dakle pisci hrvatske književnosti, pisali davno 
prije Srba narodnim jezikom, prije Dositeja Obradovića: »I naš Dositije 
mjesto ostaloga dokazivanja da valja za Srbe Srpski pisati, ili barem uz ono, 
mogao je slobodno kazati da se ugledao u braću svoju zakona Rimskoga. 
Istina da ni oni svi nijesu pisali dobro i lijepo, kao ni u nas sad što se ne 
piše; ali su mnogi pisali tako čisto i dobro, da im jezik i mi danas možemo 
uzeti za ugled, i da je u ostalijem Slavenskijem narodima teško naći spisa- 
telja onoga vremena koji bi se s njima mogli isporediti. Svima je našijem 
književnicima poznat Reljkovićev Satir i Došenova Aždaha sedmoglava, koje 
su knjižice i našijem slovima preštampane.«" To je bilo godine 1847. 

Kao što je istakao Vatroslav Jagić, Karadžićeva djela na zapadu samo 
su potisnula te tekovine i utjecaje starijih vremena, ali ih nisu istisnula ili 
zamijenila, pa je istina, veli Jagić, »samo to da je književna štokavština, koja 
je kod Hrvata živjela prije Vuka pod različitim imenima (hrvatskim, ilirskim, 
bosanskim, dalmatinskim, slavonskim), utjecajem Vukovim i utjecajem nje- 
govih publikacija dobila dosljedniji oblik«." 

Prof. Stjepan Ivšić, koji također citira već spomenute Karadžićeve riječi, 
veli sažeto: »Današnji je hrvatski štokavski književni jezik samo organski 
nastavak onoga našega književnog jezika, što smo ga mi imali i prije 
Vuka ...«" 


2% 


Već nas gotovo stoljeće i pol dijeli od onoga vremena kada je hrvatski 
narod — nakon višestoljetnog iživljavanja u književnim jezicima, zasnovani- 
ma na različitoj dijalekatskoj osnovi — odlučno usmjerio razvoj svoga knji- 
ževnog jezika u jedinstvenom pravcu, uzimajući najprošireniju štokavicu kao 
osnovu svoga zajedničkoga književnog jezika za čitavu svoju književnost. 

Oštre borbe oko pojedinih osobitosti tzv. jezičnih filoloških škola, u ko- 
jima su se neke jezične osobitosti branile katkada sa žarom i nepomirlji- 
vošću te su katkada postajale i predmetom šala i anegdota (naročito u vezi 
s borbenim i beskompromisnim Kurelcem, ali i sa Zagrebačkom filološkom 
školom), danas su već daleko iza nas, pa su i neki historičari književnosti 
skloni da određenim jezičnim borbama pridaju tek atribute sitnih iživlja- 
vanja. 

U svoje doba ipak to nisu bile puke tričarije, nego su se ispod oštrih 
zauzimanja za pojedine jezične ili pravopisne osobine krila različita stanovi- 
šta, različite ideologije, što nije moglo biti nevažno, pa otuda i velika borbe- 
nost u zastupnika pojedinih osobina. 

Stoga povijest hrvatskog književnog jezika ni danas nije nezanimljiva i 
beznačajna tema. Bez poznavanja svoje prošlosti, pa i povijesti svoga knji- 
ževnog jezika, njegovih putova i mijena, ne može se u potpunosti razumjeti 
ni njegov kontinuitet, kao ni njegove težnje u sadašnjosti i u budućnosti. 


" Skupljeni gramatički i polemički spisi Vuka Stcf. Karadžića, III, 1890, str. 
259—260. 

2 Archiv fir slavische Philologie, knj. 22, str. 266—267. Usp. i J. Hamm, Va 
troslav Jagić i Poljaci, Rad JAZU, knj. 288, str. 89. 

" S Ivšić, Hrvalski književni jezik, Hrvatski jezik, 1938—1939, br. 2—3, str. 35. 

